
ESIMENE OSA VANA KINDLUS 


L. AJALOOÕPETAJA 


Gümnasistideks saime alles hiljuti. 

Varemalt õppisid kõik meie poisid linna kõrgemas algkoolis. Selle kollased müürid ja roheline 
tara on Jõetaguselt hästi näha. 

Kui koolihoovis kella helistati, kostis see meile koju Jõetagusele. Siis muudkui kahmad raamatud 
ning pinali pliiatsitega ja pistad jooksu, et õigeks ajaks tundi jõuda. 

Ja jõudsimegi. 

Kihutad Järsaku põiktänaval, tormad üle puusilia, siis mööda kaljust rada üles Vanasse parki ja 
oledki koolimaja väravas. 

Hädavaevalt jõuad joosta klassi ja istuda pinki, kui juba astub sisse õpetaja, päevik käes. 

Meie klassiruum polnud just suur, kuid väga valge, pinkidevahelised käigud olid kitsad, laed 
madalad, mitte nagu gümnaasiumis. 

Kolmest klassiaknast paistis Vana kindlus, kahest - Jõetagune. Tüdined kuulamast õpetajat, võid 
akendest välja vaadata. Kui heidad pilgu paremale, näed kõrgel kaljudel Vana kindlust kõigi ta 
üheksa torniga. 

Vaatad aga vasakule, paistab kohe meie armas Jõetagune. Koolimaja akendest seletab silm seal 
iga tänavat iga maja. 

Näe, Vanamõisas tuleb parajasti õue pesu kuivama panema Petka ema, - on näha, kuidas tuul 
Petka isa, kingsepp Maremuhha suuri särke põiesarnasteks paisutab. 

Ja seal sõidab Järsaku põiktänavast välja koeri püüdma mu sõbra Joziku isa, kõverjalgne 
Starodomski. On näha, kuidas ta piklik must kummvanker - koertevangla - kividel hüpleb. 

Starodomski juhib oma viletsa setuka paremale ja sõidab minu kodust mööda, Meie 
köögikorstnast tõuseb sinist suitsu. Tähendab, et tädi Marja Afanasjevna on juba tule pliidi alla 
teinud. 


1 Jõzik - loe: juuzik. 


Huvitav, mis meil täna lõunaks on? Kas värsked kartulid hapupiimaga, maisipuder kompotiga või 
keedetud maisitõlvikud? 

«Oleksid ometi praetud vareenikud'!» unistan ma. Linnusisikonnaga täidetud vareenikud 
meeldivad mulle üle kõige. Kas saab nendega võrrelda värskeid kartuleid või tatraputru piimaga? 

EI ilmaski! 

Nõnda tunni ajal akendest Jõetagusele vaadates vajudki unistustesse, ning äkki kuuled üsna kõrva 
ääres õpetaja häält: 

«Noh, Mandžura! Tule tahvli juurde, aita Bobõr'i...» 

Kobin aeglaselt oma pingist välja, heidan pilgu poistele, kuid mis asjas pean aitama, sellest pole 
mul aimugi, löö või maha. 

Tedretäheline Saška Bobõr ootab mind tahvli. juures jalalt jalale tammudes. Isegi oma nina on ta 
kriidiga ära määrinud. 

Astun ligi, võtan kriiditüki ja õpetaja nägemata pilgutan silma oma sõbrale Jõzik Starodomskile, 
kelle hüüdnimeks on Nugis. 

Ühtaegu õpetajat jälgides paneb Nugis peopesad toruna suu ette ja sosistab: 

«Bisektor”! Bisektor!» A 

Mis loom see bisektor on? Ja seda peab ta etteütlemiseks! Juba astub matemaatikaõpetaja 
ühetasaste, rahulikkude sammudega tahvli juurde. 

«Noh, noormees, kas pahi mõtlema?» 

Ent just samal hetkel heliseb hoovis kell. 

«Arkadi Leonidovitš, bisektor on . ..» algan südilt, kuid õpetaja; läheb juba ukse poole ega kuule 
mind enam. 

«Osavasti rabelesin välja,» mõtlen ma, «muidu oleks ta mulle «ühe» ära susanud .. .» 


Kõrgema algkooli õpetajaist armastasime kõige enam ajalooõpetajat Valerian Dmitrijevitš 
Lazarevi. 

Ta oli väheldast kasvu, valgepäine ja kandis alati küünarnukkide kohalt paigatud rohelist 
tolstovkat*; esimesel pilgul tundus. ta meile kõige tavalisema õpetajana, midagi vahepealset - ei vähk 
ega kala. 

Kui Lazarev esimest korda klassi tuli, köhis ta kaua, lehitses. tükk aega päevaraamatut ja hõõrus 
oma näpitsprille, siis alles hakkas meiega rääkima. 

«Saime enesele kaela veel ühe prillipapa...» sosistas mulle Jõzik. . 

Kavatsesime Lazarevile hüüdnimegi välja mõtelda, aga kui me teda lähemalt tundma õppisime, 
harjusime temaga õige ruttu ning hakkasime teda armastama palavalt, tõeliselt, nagu polnud seni 
armastanud veel ühtki õpetajat. 


I Vareenik =- väike keedetud pirukas või käkk. Toim. 
2 Bisektor - nurgapoolitaja. Toim. 
3 Tolstovka - lai pealissärk, missugust kandis Lev Tolstoi. Tõlk. 

Kus seda enne oli nähtud, et õpetaja niisama heast peast õpilastega linnas ringi jalutab? 

Kuid Valerian Dmitrijevitš tegi seda. Pärast ajalootunde kutsus ta meid sageli kokku, vidutas 
prilliklaaside taga kavalalt silmi ja tegi ettepaneku: 

«Lähen täna pärast tunde kindlusse. Kes tahab minuga kaasa tulla?» Soovijaid oli palju. Kes siis 
ei tahtnud Lazareviga sinna minna? Valerian Dmitrijevitš tundis Vanas kindluses iga kivi. Ühel 


pühapäeva lolime Valerian Dmitrijevitšiga kindluses varahommikust hilja õhtuni. Sel päeval jutustas 
ta meile palju huvitavat. Tema käest saimegi siis teada, et kõige väiksemat torni hüütakse 
Rõžankaks' ja et pooleldi lagunenud tornile kindlusevärava juures on antud hoopis veider nimi - 
Donna. Selle kõrval aga kerkib kindluse kohal taeva poole kõige kõrgem tornidest - Paavsti torn. Ta 
seisab laial nelinurksel alusmüüril, on keskpaigas kaheksatahuline, üleval katuse all aga ümmargune. 
Kaheksa mustendavat laskeava vaatavad üle linna Jõetagusele ja alla kindluse õuele. 

«Juba vanal hallil ajal oli meie maa kuulus oma jõukuse poolest,» seletas meile Lazarev. «Maa oli 
siin väga viljakas, steppides kasvas rohi nii kõrgeks, et varjas eemaltvaataja eest kõige suuremagi 
härja sarved. Tihti kadus põllule unustatud ader kolme-nelja päevaga tihedasse mahlakasse rohtu. 
Mesilasi oli nii palju, et nad kõik puuõõntesse ära ei mahtunud, ja seepärast pugesid mesilaspered 
otse maa sisse. Taoti juhtus, et rändaja jalgealt suurepärast mett jugadena laiali pritsis. Metsikult, 
ilma, inimkäe hooleta kasvasid Dnestri ääres igal pool magusad viinamarjad, valmisid aprikoosid ja 
virsikud. 

Eriti ahvatlev oli meie maa naabruses elavatele poola mõisnikele. Kõigest jõust kippusid nad siia, 
soetasid siin enesele maid, tahtsid ukraina rahvast tule ja mõõgaga alistada. 


1 Rõžanka - loe: ruž:'inka. 

Lazarev jutustas, et alles hiljaaegu, vaevalt sadakond aastat tagasi, oli meie Vana kindlus olnud 
vanglaks edasisaadetavatele vangidele. Vangla õuel valge hoone varemete müürides võis veel 
praegugi näha trelle. Nende taga olid istunud vangid, kes tsaari käsul Siberisse sunnitööle saadeti. 
Tsaar Nikolai Esimese ajal oli Paavsti tornis vaevelnud tuntud ukraina vabadusvõitleja Ustim 
Karmaljuk. Ta oli Kalinovka metsaskoos oma sõberveljedega varitsenud möödasõitvaid panisid*, 
ispravnikuid” ja arhiereisid”, võtnud neilt ära raha ning hobused ja jaganud kõik vaestele 
talupoegadele. Need varjasid teda keldrites, peitsid põllul viljakuhilaisse, ja kaua aega ei õnnestunud 
tsaari nuuskurei! Vahvat Karmaljukki tabada. Kolmel korral põgenes ta kaugelt sunnitöölt. Teda 
peksti, ja kuidas veel! Tema seljal tuli vastu pidada enam kui neljale tuhandele kadalipu- ja 
kepihoobile. Iga kord pääses Karmaljuk vanglast põgenema ja rändas näljasena ning üleni haavades 
käreda külmaga läbi sünge taiga, ilma et oleks nädalate kaupa iva hamba alla saanud, ent Jõudis 
siiski tagasi kodumaale - Podooliasse. 

«Ainuüksi oma teekondadel Siberisse ja tagasi,» jutustas meile Valerian Dmitrijevitš, «käis 
Karmaljuk jalgsi ära oma kakskümmend tuhat versta. Ega's talupojad asjata uskunud, et Karmaljuk 
võib igast merest vabalt .üle ujuda, ef ta suudab igasugused ahelad purustada, et pole maailmas 
säärast vanglat, kust tema välja ei pääseks. 

Vanasse kindlusse pani Karmaljuki istuma poola pan, mõisnik J anczewski, päise päeva ajal 
põgenes Karmaljuk selle sünge kindluse kivirnüüride vahelt. Pärast seda hakkas ta õhutama 
ülestõusu poola panide vastu, kuid üks neist, pan Rutkowski, tappis ta ühel 1835. aasta pimedal 
oktoobriööl. 

See arg Šlahtitš' Rutkowski kartis isegi viimsel kohtumisel Karmaljukile näkku vaadata. 
Rutkowski saatis Karmajukile nurga tagant kuuli selga. 

Kui vahva Karmaljuk Paavsti lornis kinni istus,» jätkas Valerian Dmitrijevitš, «luuletas ta laulu: 


Siberist on tõusmas päike.,. 
Valvel, poisid kanged. 
Minti, Karmaljuki peale 
oma lootus pange! 


Sellepärast et ma tapan, 
röövli nime kannan. 
Tapan mina ainult rikkaid, 
vaeseil andeid annan. 


1 Sõberveli, sõbervendlus - lõunaslaavlaste kombe järgi sõpruse arendamine vendluseks. Toim. 
2 Pan - härra, isand (põala ja ukraina keeles). Toim. 

3 Ispravnik - maakonna politseiülem. Toim. 

4 Arhierei - kõrgem vaimulik. Toim. 

5 Janczewski - loe:. jantševski. 

6 Rutkowski - loe: rutk6vski. 

7 Šlahtitš - poola aadlik. Toim. 

Rikkailt raha võtan ära. 
Viletsaile kingin: 

nõnda jaotades mu hingel 
pole pattu mingit.» 


Ümmargune vangikong, kus Karmaljuk tookord kinni istus, oli nüüd prahti täis. Üks kongiaken 
oli vastu kindluseõue, teine, mida osaliselt katsid kõveraks painutatud trellid,oli tänavapoolses 
müüris. 

Vaatasime läbi Paavsti torni mõlemad korrused ja läksime siis töntsaka Musta torni juurde. Kui 
me sellesse sisse astusime, käskis õpetaja meid pehastanud palkidele maha heita, ise aga läks 
ettevaatlikult ristpalki mööda kaugesse pimedasse nurka. 

«Hakake lugema. . .» lausus ta, hoides palkide vahele raiutud avause kohal munakat. 

Vaevalt jõudis see valendav ümmargune kivi meie silme ees vilksatada ja puukatte alla kaduda, 
kui me kõik juba sosinal lugesime: 

«üks, kaks, kolm, neli. , .» 

Mustas tornis valitses täielik vaikus. Oli ainult kuulda, kuidas sügaval pehastanud palkide all 
sulises ojake. 

«Kaksteist!» jõudsin ma vaevalt sosistada., kui mustast kaevu sügavusest pinevas vaikuses kostis 
vee sulpsatus. Selle kaja lendas meist mööda kõrgele torni kivivõlvi alla. 

«Nii ta ongi, kolmkümmend kuus arssinat,» ütles Lazarev, mööda pehastanud ristpalki 
ettevaatlikult meie juurde tulles. 

Kui me sellest sumbunud hämarusest kindluse õue tagasi jõudsime, seletas Lazarev, kuidas see 
sügav kaev Musta torni oli tekkinud. 

Selsamal pühapäeval leidis Nugis otse Donna torni kõrval kasvavast kibuvitsapõõsast roostetanud 
türgi jatagaani. Tänapäevani lebab see linna muuseumis; varustatud sildikesega, millel on tuhmunud 
kiri: «Kõrgema algkooli õpilase «Jozef Starodomski annetus». 


Ühel jalutuskäigul kindlusesse aitasime Valeri an Dmitrijevitšil Paavsti torni müürist välja 
koukida ümmarguse malmkuuli. See kukkus kõminal maha ja lõhkus pooleks maas vedelnud 
männipilpa. 

Saška Bobõri puldankuuel tassisime selle malmkuuli Lazarevi koju. 

Siis saimegi teada, et Valerian Dmitrijevitš elab doktor Grigorenko naabruses, lühikeses 
põiktänavas arstimaja vastas. 

Tema saviga ülepätsitud majake, millel oli puust välistrepp, asetses väikese hoovi sopis. Otsekui 


tunnimehed seisid trepil 
Jatagaan - kõvera teraga türgi mõõk. Tõlk. 

vastu käsipuid kaks ninatut kivikuju. Valerian Dmitrijevi'tš oli need linna lähedalt Nagorjanõ 
kurgaanist! välja kaevanud. 

Hoovis oli mitmel pool näha sammaldunud hauaplaate, mõranenud savikannusid, pronksriste ja 
lehejäljenditega kivikilde. 

Lazarevi hoovi, mis sarnanes väikese vanaaegse kalmistuga, piiras tänava poolt madal savitara. 
Viskasime - malmkuuli otse trepi ette maha, ja kui oma õpetajaga hüvasti jätsime, lubas ta 

meid viia kindluse lähedal algavasse maa-alusesse käiku. 

Leppisime kokku, et läheme sinna järgmisel pühapäeval. Nugis võttis enese peale laternate 
muretsemise. Saška Bobõr aga lubas kaasa tuua terve rulli telefonitraati. 

Kui põnev ja huvitavoli meile see retk! 

Sellest maa-alusest käigust olin ma esmakordselt kuulnud Nugiselt. Ta seletas mulle, et see käik 
ühendab meie kindlust poola vürsti Sanguszko2 vana lossiga, kuna see maa oli ennemalt olnud vürsti 
valduses. 

Kolmekümne versta pikkune maaalune käik läheb kaljude vahelt ja kahe käredavoolulise jõe alt 
läbi ning lõpeb vürstilossi salakambris, millest kellelgi pole aimu. See inimsilmade eest varjatud 
vürstiloss asub tihedas männimetsas, suure järve kaldal, järves aga on palju kuldkalu ja rasvaseid 
karpkalu. 

Jäin Nugise juttu. uskuma ja kujutJesin vürstilossi süngena, 

ning salapärasena, tugevad trellid akende ees. 

«Selgetel, valgetel öödel,» mõtlesin ma, «peegelduvad vist lossi sakilised tornid kuuvalgusest 
sinendavas järves, ja kindlasti on väga õudne ja vahest ehk isegi võimatu öösel selles järves 
supelda.» 

Ootasin kannatamatult pühapäeva. 

Kuid. maa-alusesse käiku koos Lazareviga meil minna ei õnnestunud. 


IL. ÖINE KÜLALINE 


Linnas levis kuuldus, et punased taganevad, Petljura koos pilsudskilastega aga läheneb juba 
Zbrutšile3. Siis ilmusid plankudele valendavad päevakäsud, milles öeldi, et Punaarmee lahkub 
ajutiselt linnast, paisates oma väeosad Denikini rindele. 

Enne taganemist, hilisel õhtutunnil, tuli mu isa juurde meie naaber Omeljustõi. Taloli kaasas veel 
keegi mees, keda ma ei tundnud. 

Lamasin juba asemel, lõuani kaetud isa baikatekiga. 


I Kurgaan - muistne kääbas, kuhu olid maetud sõjas langenud. Toim. 
2 Sanguszko - loe: sanguško. 
3 Zbrutš - Dnestri vasakpoolne lisajõgi. Toim, 

Isa istus .laua ääres ja lõikas teravaks ihutud noaga kollasest kokkupressitud tubakast enesele 
«pinutagust». 
Omeljustõi õlgadel ripnes katkine kasakapaslik, käharatel juustel mustas ümmargune lambanahast 


kubankal, ta rohelise frentši taskud olid pungil täis pabereid. Naabri kaaslane, karvase jänesenahkse 
läkiläkiga väheldane mees, sammus ta taga jalgu vaevaoliselt järele vedades, otsekui kardaks 
komistada. 

See mees oli näost kahvatu, ajamata habemega, ta teraval lõual ning aukuvajunud põskedel 
tungisid esile mustad karedad habemetüükad. Astunud koos Omeljustõiga üle meie magamistoa 
läve, võttis võõras karvamütsi peast, teretas tasa, vaevalt kuuldavalt, istus toolile ja «tegi oma 
vatikuue hõlmad eest lahti. 

«Asi on räbal, Mandžura, aita hädast välja,» lausus Omeljustõi, paslikut ära võttes ja isa teretades. 
«Meie omad taganevad öösel, seltsimees aga jäi ebasobival ajal haigeks. Ta ei saa nõnda mitte 
kuskile... Kelle jurde teda siin linnas võiks 'panna? Aintilt niiviisi, et keegi teda ei tülitaks. Mis sa 
arvad, Miron?.. ». . 

«Hea küll, eks me pea aru,» vastas isa. «Kõigepealt võta riided maha, joo teed.» 

Omeljustõi tõmbas frentši taskust revolvri, pani selle püksi.tasku ning viskas seejärel frentši koos 
kubanka ja paslikuga .aknal alla korvile. Istus siis laua äärde, toetas küünarnukid lauale ja 
meelekohti pikkade peente sõrmedega muljudes lausus .aeglaselt: . 

«Arvad, et meie omad kauaks ära lähevad? Tühi loba, küll nad varsti on tagasi. Kihutavad 
Denikini Donbassist välja ja vabastavad siis ka Podoolia.» 

Sellal kui Omeljustõi isaga kõneles, tegi Maria Afanasjevna haigele külalisele laia raudvitstega 
kirstu peale aseme, ja kui võõras oli pikali heitnud, kattis ta tema paksu vatitekiga ning 

igasuguste soojade riietega, mis aga kätte sai. Ta andis haigele kuivatatud vabarnatest teed. Haige 
lamas selili kõrge riidelasu ,all, kust tulikanget koirohu lõhna, ja kuulas kõnelust. Lambivalgus 
paistis külalisele silmi ja ta vidutas neid kogu aeg. 

Äkki pööras ta külili; pilgutas mulle ja osutas pealiigutusega seinale. Ma vaatasin kähku sinna - 
seinal polnud midagi. Siis pistis haige oma pika kõhna käe teki alt välja ning hakkas sõrmi liigutama. 

Seinale ilmusid hüplevad varjud. 

Ja äkki tekkisid neist ebaselgetest ähmastest varjudest kindlad kujud. Kõige esmalt märkasin 
kumera kaelaga luike. Siis hakkas valgel seinal kõrvu liigutades hüplema üpris naljakas jänes. Kui 
see kadus, nägin akna poole ronimas suurt vähki, kes siputas oma 

I Kubanka - teatav karvase äärega nahkmüts. Tõlk. 

haardevalmis sõrga. Ma ei saanud vähki veel õieti vaatama hakatagi, kui juba teise kohta, riiuli 
kõrvale, ilmus haukuva koera koon, kusjuures see koer väga samanes meie naabrite Grzybowskitel 
Tölpsabaga. Koer ajas äkki keele suust välja ja hakkas lõõtsutama, täpipealt nõnda, nagu koerad 
suure kuumusega lõõtsutavad. 

Kõik kujud ilmusid ja kadusid nii kiiresti, et ma ei jõudnud üldse tähele panna, kuidas neid esile 
manas see kummaline, kõrvuni tekiga kaetud mees. 

Näidanud viimase varjukuju, pilgutas ta mulle uuesti kavalalt, ajas keele suust välja, heitis siis 
jälle selili ja sulges silmad. 

Jõudsin sedamaid otsusele, et ta on vist väga lõbus ja hea inimene, ja mul tuli kange tahtmine, et 
isa lubaks tal meie juurde jääda, niikauaks kui punased tagasi tulevad. 

Isa ja naaber ei märganud neid hookus-pookusi, mis haige mulle näitas. Nad jõid aina teed ja 
kõnelesid. 


Nende vaikse jutukõmina saatel ma jäingi magama. Ärkasin hilja ja esimene asi oli vaadata 
kirstu, millel eile oli lamanud öine külaline. 


Kirju linikuga kaetud kirst seisis nagu ennegi seina ääres. Kuid aset ega haiget seal enam ei 
olnud. 


Aeg oli juba hiline. Söögilaua puhtale, läikivale vahariidele langesid päikesekiired. 

Kuskil Kalinovka metsa taga lajatas äkki pauk. 

Käigul särki selga tõmmates tormasin kööki. Ka seal polnud kedagi. Tädi Marja Afanasjevna 
leidsin viimaks juurviljaaiast plangu äärest. Ta seisis väikesel pingil ja vaatas üle plangu. Kindluse 
sillale. 

«Petljuuralased,» ohkas tädi ja astus pingilt maha. 

Hüppasin pingile, sealt ronisin plangule ja nägin kindluse juurest kesklinna poole sõitvaid 
ratsanikke. Nad kihutasid parajasti mööda silda. Käsipuu võrede kohal paistsid nende suurelakaliste 
hobuste õieliaetud pead. 

«Kus haige on?» küsisin Marja Afanasjevnalt, kui me kööki tagasi' tulime. 

«Haige? Missugune haige?» imestas ta. «Mina mõtlesin, et sa magasid. Haige läks punastega ära, 
lapsuke... Kõik läksid ära. Ainult et haigest pea suu.» 

«Kas kõik läksid ära? Isa ka?» 

«Ei, lapsuke, isa jäi siia, läks trükikotta.» 

Mu tädi Marja Afanasjevna on hea ja härda südamega naine. Ta vihastab harva, ja kui ma ennast 
hästi üleval pean nimetab ta mind lapsukeseks. 

1 Grzybowski - loe:- gžib6vski. 

Mulle aga see sõna ei meeldi. Mis lapsuke ma enam olen, kui saan varsti juba kaheteistkümne 
aastaseks! 

Ka praegu läks mul tädi peale sellesama «lapsukese» pärast hing täis ja ma ei hakanud temalt 
rohkem pärima, vaid jooksin Petka Maremuhha poole Vanamõisa, et nende juurest kaljult vaadata, 
kuidas petljuuralased linna sisse sõidavad. . 

Järgmisel päeval, kui petljuuralased olid linnas juba peremeesteks hakanud ja oma kollase-sinise 
lipu vahitorni lehvima pannud, nägime J6zik Nugisega, kuidas meie naaber Ivan Omeljustõi mööda 
Larinka tänavat jooksis. 

Ta paljale ihule tõmmatud roheline frentš oli eest lahti. Juhuslikke vastutulijaid peaaegu jalust 
maha tõugates tormas Omeljustõi mööda kõnniteed ikka edasi, kusjuures ta rautatud saapad siledatel 
kiviplaatidel heledasti klõbisesid. 

Teda ajasid taga kaks laiade siniste puhvpükstega petljuuralast. Seisma jäämata tulistasid nad 
jooksul rasketest mausritest. 

Ka Omeljustõi. ei peatunud, tõstis nagaani ja tulistas samuti sihtimata üle vasaku õla. Peakiriku 
juures liitusid kahe petljuuralasega veel mõned mustamütsimehed. Koos kihutasid nad Omeljusfõile 
järele ja kõmmutasid muudkui umbropsu, kuhu aga juhtus. 


Omeljustõi tormas kaljudel looklevaid ra du mööda Jõetaguse poole. Petljuuralased ei tundnud 
teed ja kippusid maha jääma. 
Jõudnud mäest alla, jooksis Omeljustõi üle kõikuva purde jõe teisele kaldale ja vaatas tagasi. 


Mausritega vehkides lähenesid petljuuralased juba jõele. Meie naaber hüppas Koniecpolski torni, 
mis Jõetaguse piiril otse kalda ääres seisis. 

Petljuuralased ei jõudnud veel jõe äärde, kui ülevalt tornist lajatas juba Omeljustõi esimene lask. 
Teist korda tulistades tabas Omeljustõi kõikuvale purdele hüpanud pikakasvulist petljuuralast. 
Petljuuralase jalad libisesid laiali. Mees lõi vaaruma, vehkis tasakaalu kaotades kätega ja lartsatas 
siis käredavoolulisse jõkke. 


Nägime Nugisega järsu Uspenski - nõlva harjalt, kuidas petljuuralase valge karvane papaaha 


aeglaselt pärivoolu ujuma hakkas. 


Petljuuralased heitsid eemal kalju juures kivide vahele maha.. Sellal kui kaks neist pihtasaanut 
veest välja tõmbasid, olid teised juba jõudnud oma lühikesed austria karabiinid õlalt maha võtta ja 
hakkasid kõmimutama üle jõe torni pihta, kus end varjas meie naaber. Ilmselt ei julgenud ükski 
petljuuralgne purret mööda üle jõe joosta. Jõe kohal kaikus paukude kaja. Laskude peale hakkas igalt 
poolt petljuuralasi kokku jooksma. 

1 Koniecpolski - loe: konjetsp6lski. 

Kõige ägedama tulevahetuse ajal kerkis äkitselt meie kõrvale petljuuralaste sotnik', valge 
karakullnahaga ääristatud husaari-kuub seljas. 

«Ennäe põngerjaid, — et te siit kaote!» käratas sotnik ja ähvardas Nugist nagaaniga. Pistsime 
plagama, nii et päkad välkusid. 

Koju tagasi lippasime kõrvalisi teid kaudu, möödudes Vanast pargist. 

Kui Uspenski kiriku juurde jõudsime, kuulsime, et all jõe ääres hakkas ragisema 
kuulipilduja. Nähtavasti olid petljuuralased Koniecpolski torni pihta tule avanud. 

Kiriku juures lahkusime teineteisest. 

Mina läksin koju, kuid köögi ukse ees rippus tabalukk. Vaatasin natuke ringi juurviljaaias, ei 
kannatanud aga välja ja lippasin Jözika juurde: tahtsin nii väga vaadata, kui palju petljuuralasi 
Omeljustõi maha on lasknud. 

Nugis sõi parajasti maisiputru. Panin talle ette joosta Vanasse parki ja sealt ülevalt vaadata, 
mis Koniecpolski torni juures sünnib. Nugis murdis mulle kuruga tüki palavat maisiputru ja me 
andsime jalgadele valu. Kui parki jõudsime, oli Koniecpolski torni juures juba vaikne. Ainult jõe 
kaldal käis edasi- tagasi petljuuralaste patrull ja kaks võõrast poissi korjasid kaldal padrunikesti. 

Ajasime need poisid minema ja hakkasime ise hülsse otsima sel kohal, kus hiljuti oli toimunud 
tulevahetus. Nugisel oli õnne. Ta leidis tara äärest austria tömbi kuuliga lahingpadruni. Petljuuralased 
olid selle vist ahmiga maha pillanud. Mul aga ei vedanud. Hulkusin küll tükk aega kalju -lähedal, kus 
lamasid surmasaanud petljuu. 

! Sotnik — sotnja ülem; sotnja — kasakate väeüksus, mis koosnes ümmarguselt sajast mehest. 
Toim. 

ralased, kuid ei leidnud midagi peale ühe lõhkenud hülsi, millel oli juures hapukas püssirohulõhn. 
Neetud poisiklutid olid kõik ara korjanud. 

Taevas vilkusid juba tähed, kui ma koju jõudsin, ilma et oleksin naabrist midagi teada saanud. 

Isa oli millegipärast heas tujus. Ta oli ajalehe lauaäärele laotanud, võttis lahti meie nikeldatud 
äratuskella ning vilistas endamisi. 

Kui ma isale ütlesin, et küllap meie naaber tabati ja et nüüd ta istub vist juba vanglas, muheles isa 
oma paksudesse vurrudesse ja üma-tas: «Mis sina sest ka tead! 

Sellest õhtust peale ei kuulnud ma naabrist enam midagi. 


Enne Petljurat töötas mu isa ladujana maakonna trükikojas. Kui petljuuralased linna sisse tulid, 
hakkasid tuttavad trükitöölised tihti isa pool käima. Öösiti ajasid nad omavahel juttu. Nad rääkisid, et 
Petljura olevat kaasa toonud masinaid, millega raha trükkida. 

Need masinad seati üles suurde vaimuliku serrfinari hoonesse Seminari tänaval. Seminari akende 
all hakkasid edasi-tagasi käima juuksetuttide ja karvaste mütsidega sõdurid, karabiinid õlal, ja nad 
kihutasid möödaminejad nuudiga eemale. Trükikojast võeti viis töölist petljuuralaste raha trükkima. 


Üks neist kurtis isale, et töö ajal seisavad nende selja taga relvastatud petljuuralased, pärast tööd aga 
otsivad need valvurid töölisi läbi nagu vargaid. 

Kord hilisõhtul tuli meie majja rõugearmiline väikest kasvu kduja. Ta oli ka varemalt meil 
käinud. Tädi Marja Afanasjevna lagas juba, isa tahtis parajasti puhkama heita. 

«Homme sunnitakse mind ja sind, Miron, petljuuralaste raha trükkima. Kuulsin, juhataja rääkis 
sellestkontoris,» ütles see laduja süngelt mu isale. 

Isa kuulas laduja jutu vaikides lõpuni. Istus siis mornilt laua äärde, ainult aluspesu väel, ja vaatas 
hulk aeg «tattnina» vubisevat leeki. Ma jälgisin isa ja mõtlesin: «Noh, ütle üksainus sõnagi, mis sa 
vaikid?» 

Viimaks võttis väike laduja julgust, puudutas isa õlga ja küsis: 


«Nii et mis me siis teeme, Miron?.. .» 

Isa kargas äkki püsti ja vastas nii valjuhäälega, et lambi leek hakkas loitlema: 

«Ma trükin neile sihukesi karbovanetseid!, mis Petljurale enesele põiki kõrisse jäävad! Olen 
trükitööline, mitte valerahategija!» 

Seda öeldes raputas isa ähvardavalt rusikat. 

Hommikuloli isa linnast juba kadunud. 


II. HÜVASTI, KOOL! 


Ühel päeval astus matemaatikaõpetaja asemel klassi Valerian Dmitrijevitš Lazarev. Ta teretas 
meid, hõõrus taskurätiga näpitsprille ja hakkas küürutõmbunult akna ja ahju vahel edasi-tagasi 
käima. Taloli harjumuseks 'alati enne tunni algust vaikides, otsekui mõtteid kogudes klassis kõndida. 

Akki Lazarev seisatas, heitis meile väsinud hajameelse pilgu ja ütles: 

«Jätame, poisid, üksteisega hüvasti. Saime omavahel hästi läbi, tüli meil ei olnud, nüüd aga 
peame lahku minema. Meie kool suletakse, teid viiakse üle gümnaasiumi. Vabatahtlikult nad sinna 
õpilasi kokku ei saanud, nii et tegid siis sedaviisi... 

Praegu võite minna koju, enam kooli ei ole, esmaspäeval aga, olge lahked, ilmuge gümnaasiumi. 
Te pole enam kõrgema algkooli õpilased, vaid gümnasistid.» 

Olime hämmastunud. Mis gümnaasium? Mis gümnasistid? 

See sõnum oli” meile liiga ootamatu. Klassis tekkis äkki imelik vaikus. Esimesena katkestas selle 
vaikuse tedretäheline Saška Bobõr. 

«Valerian Dmitrijevitš, aga meie õpetajad, aga teie - kas teie tulete ka meiega kaasa?» hüüdis ta 
tagumisest pingist. Seda küsimust kuuldes teritasime kõrvu. 

Oli näha, et Saška küsimus puudutas Valerian Dmitrijevitši valusalt. 

«Ei, poisid, mul on aeg puhkusele minna. Mul pole pan Pet- 

I Karbovanets - rublale vastav rahaüksus Ukrainas. Tõlk. 

ljuuraga ühist teed. Mind selles gümnaasiumis tarvis ei lähe,» vastas Lazarev. virilalt naeratades, 
istus laua taha jal hakkas ilma vajaduseta' päevaraamatut lehitsema. 3 

Nüüd kargasime pinkidest välja ja kogunesime väikese laua ümber; kus istus Lazarev. 

Valerian Dmitrijevitš vaikis. Me nägime, et ta oli tujust ära, et tal oli raske meiega kõnelda, kuid 
varsti hakkasime teda siiski küsimustega pommitama. Saška Bobõr küsis Lazarevilt, kas peame 
vormiriietust kandma, Nugis päris, mis gümnaasiumis õppekeeleks on; igaüks püüdis Valerian 
Dmitrijevitšilt välja uurida kõige tähtsamat ja kõige huvitavamat. 

Eriti tahtsime teadg saada, miks Lazarev ei soovi giimnaasiumis õpetama hakata. Kui me olime ta 


hinge kallal küllalt närinud, tõusis ta viimaks püsti, hõõrus veelkord aegamisi oma näpitsprille ja 
lausus: . 

«Ega minagi tahaks teist õppeaasta keskel lahkuda, kuid mis, seal teha!» Ta vaikis pisut ja lisas 
siis: «Peaasi, poisid; seisab selles, et nad võtavad gümnaasiumi omi õpetajaid; petljuuralasi, mina 
neile ei kõlba. Olen alati arvanud ja arvan ka praegu, et ukraina saatust ei saa otsustada lahus 
Venemaa rahvaste tulevikust . Ilmaski ei andesta nad mulle seda, et ma õpetajaist esimesena 
rääkisin teile õigust Leninist, revolutsioonist ja nõukogude võimust. . .» 

Sel päeva! läksime nukralt koju. Oli kahju vanast koolist jäädavalt lahkuda. Keegi ei teadnud, mis 
meid ootab gümnaasiumis, missuguse korra ja missugused õpetajadseal eest leiame. 

«Selle kõik on Petljura välja mõtelnud,» ütles Nugis vihaselt, kui me temaga läbi Vana pargi alla 
jõe äärde läksime. «Sindrinahk niisugune, et ta kõngeks!» 

Vaikisin. Mis. sest rääkida, mitte keegi ei tahtnud vanast koolist ära minna, Ja kuidas küll 
hakkame õppima koos gümnasistidega? 

Neil olid vana korra ajast alles jäänud hallid sinelid, lõkmed krael, sinised mundrid ja hõbedaste 
palmiokstega vormimütsid. 

Pärast petljuuralaste tulekut, hakkasid paljud gümnasistid, eriti need, kes skautideks astusid, 
kandma mittsil palmiokste asemel petljuuralaste vappi - kullatud läikivat kolmikharki. Vahel panid 
nad kolmikhargi alla kollase-sinise siidlindi. 

Ammust ajast vihkasime neid heledate nööpidega siniseis vormiriideis panipoegi ja neid märgates 
pistsime alati täiest kõrist kisama: 

«Sinine veiseliha! Sinine veiseliha!» 

Ka gümnasistid olid meistrid narrima. 

Meie vaskpannaldele olid sisse pressitud tähed «K A. K.», mis tähendas «Kõrgemalgkool». See 
oligi põhjuseks, miks güm- 

19 


nasistid kõrgema algkooli õpilasi nähes lõugasid: 

«Kakukesed! Kakukesed!» 

Kas nad meie Jõetaguse poistelt selleeest veel vähe kolki said! Küll punutud kantsikutega, küll 
kaheks kokku pandud kummivoolikutega. põngerjad aga lasksid gümnasistide pihta ragulkadest 
tooreid ploome, kivikesi ja ube. 

Kahju ainult, et nad harva näitasid oma nägu meil Jõetagusel, kus peamiselt asus vaene rahvas. 

Gümnasistid elasid suuremalt jaolt linna peatänavail: Kiievi ja Zitommiri tänaval, parkide 
ümbruses, paljud isegi üsna gümnaasiumi lähedal. 

Jõudis kätte esmaspäev. Oi, kui vastumeelne oli sel selgel päikesepaistelisel hommikul 
esmakordselt võõrasse tundmatusse gümnaasiumi minna! 

Kui ma Petka Maremuhha ja Nugisega üle väljaku sammusin, kostis juba eemalt palkonilt kellegi 
gümnasisti hääl: 

«Hei, maisipudrulobijad, sibulapanid! Kas jätsite oma täid Jõetagusele?» 

Vaikisime. Gümnaasiumi pimedasse külma eeskotta astudes olime tusased ja mossis. Meil kui 
uutel õpilastel ei olnud sel päeval ühtki tundi. Asjaajaja märkis õpetajatetoas kõikide nimed suurde 
raamatusse ja ütles siis: 

«Nüüd oodake koridoris, varsti tuleb pan direktor.» 

Kuid direktor jäi oma kabinetti kauaks istuma ega ilmunud niipea meie juurde. 

Me hulkusime ringi võlvitud laega koridorides, libistasime end alla mööda siledaid trepikäsipuid, 
siis aga läksime aktusesaali. 

Seal hiiglasuures tühjas saalis võttis küürakas kooliteenija Nikifor parajasti seintelt maha vene 
kirjanikkude portreesid. 


Need vene kirjanikkude näopildid olid palju aastaid rippunud saali kollase õlivärviga võõbatud 
seintel: Puškin, Krõlov, Tšehhov, Pissemski, Turgenev, Lermontov, Deržavin kõik nad olid ilusates 
kuldraamides paigutatud saali voolitud karniiside 

alla. Ja nad kõik võeti sel esmaspäeval seintelt maha ning paigutati gümnaasiumi pimedasse 


räpasesse kolikambrisse, kus tavaliselt hoiti ainult põrandaharju, märgi kaltse ja kriiti. 

Direktori korraldusel hakkas Nikifor kirjanikkude asemele klaasi alla panema petljuuralaste 
ministreid, kuid ministreid on rohkem kui kirjanikke, - üheksateist meest, - ja kõigi jaoks kuldraame 
ei jätkunud. Siis jäi Nikifor viivuks mõttesse, sügas kukalt ja komberdas loodusloo kabinetti. Ta tõi 
sealt suure hulga klaasi alla pandud pilte, mis kujutasid mitmesuguseid loomi. 

Ent niipea kui ta hakkas pilte raamidest välja võtma, jooksis saali tulivihane looduslooõpetaja 
Polovjan. 

Loodusteadlane tõstis niisugust kära, et arvasime — nüüd lööb ta küüraka Nikifori maha. Polovjan 
muudkui tiirles ümber redeltrepi ja karjus: 


«Mis sul, peletisel, arus on? Sa oled ju peast hull! Ma ei anna oma sipelgakaru! See on ju teaduse 
teotamine! Teist niisugust sipelgakaru pole terves linnas.» 


Nikifor ainult uratas ninakalt: 

«Jätke mu hing rahule; pan utšiitel, mis te minuga kärgite! Minge direktori juurde!» 

Polovjan jooksis saalis veel natuke aega ringi ja tõttas siis direktorile kaebama, kuid see ainult 
kiitis küürakat Nikifori ta taibukuse eest. 

Kavalalt naeratades hakkas kooliteenija väikestest kirsivärvi raamidest välja tõmbama lõvisid, 
tiigreid, ninasarvikuid ja koos nendega ka Polovjani sipelgakaru. 

«Noh, peletis, roni aga välja,» ütles Nikifor sipelgakaru raamist välja tirides. 


Parkettpõrandal istuli, kiskus Nikifor naelad tangidega raamist välja, seejärel eraldus vineerist pil- 
diaius iseenesest. Nikifor võttis pildid välja, pühkis raamid niiske kaltsuga. puhtaks ja hakkas, 
ministreid klaasi alla mahutama nii kuidas juhtus, olgu see siis mereminister või kirikuasjade 
minister või sünge, vurrudega haridusminister. 

Kui kõik portreed olid seinale riputatud, pritsis kooliteenija Nikifor saali parkettpõrandale vett 
ning pühkis prahi ja ämblikuvõrgud koridori. 

Meie abiga seadis ta lava ette mitu pikka männipuust pinki. Kõik kõrgema algkooli õpilased 
kogunesid saali ja istusid pinkidele. Gümnaasiumi habemik direktor Prokopovitš ilmus lavale, 
köhatas, pani oma parema jala suflöörikastile, ja hakkas kõnet pidama. 

Poolest ta jutust ei saanud me midagi aru. Mulle jäi meelde ainult see, et meie - «iseseisva 
Ukraina noored pojad» - peame gümnaasiumis hästi õppima ja skautideks hakkama, et pärast kooli 
lõpetamist petljuuralaste sõjakoolidesse astuda. 

Maremuhha, Saška Bobõr, Nugis ja mina sattusime ühte klassi. 

Esiotsa hoidsime kokku ja suutsime vajaduse korral igale gümnasistile anda vastulöögi. Kuid siis 
hakkas väikest kasvu paksuke, Petka Maremuhha järjest rohkem lipitsema osava ja hoopleva 
gümnasisti Kotka' Grigorenko ümber. 

Nad olid küll ka varem juba Vanamõisa tõttu teineteisega tuttavad. Petka isa, kingsepp 
Maremuhha, oli doktor Grigorenkolt rentinud Vanamõisa õuemaja. Kotka oli mõnikord isaga Vana- 
mõisas käinud ja seal Petkaga tutvunud. Gümnaasiumis said nad nüüd kokku kui vanad tuttavad, 
peale selle võitis Kotka Maremuhha poolehoiu arhiivist saadud paberitega, millel ilutsesid vesitrükis 
kroonukullid, ja Petka Maremuhha otse sulas ta ees. 


Kotka isa oli haigla ülemarst. Ta lubas oma pojal haigla arhiivis tuhnida j a arstirohtude järele 
lõhnavatest toimikutest puhtaid lehti välja rebida. Kotka võttis tihti ka Maremuhha haigla keldritesse 
kaasa, et puhast paberit hankida. 

Maremuhha oli nii mõnigi kord Kotka juures Zitomiri tänaval külas käinud, korduvalt olid nad 
üheskoos jõest vähke püüdnud. 

Grigorenko oli Petka esimeste hulgas skaudiks võtnud. 

Varsti pärast Maremuhhat sattus Kotka mõju alla ka Saška Bobõr. Ta, lollpea, uhkeldas kord 
Kotka ees oma niklist buldog-revolvriga, Kotka aga ajas talle hirmu naha vahele, ähvardades 
buldogist petljuuralaste ohvitseridele rääkida. Kartusest hakkaski Saška Bobõr nüüd Kotka ees 
pugema. 

Ainult meie Nugisega jäime lahutamatuiks. 

Alguses tundus Maremuhha ja Saška Bobõri truudusemurdmine meile solvavana, pärast aga ei 
mõtelnud me sellele enam üldse ja saime omavahel veel suuremateks sõpradeks. 

Küll oli esiotsa igav gümnaasiumis õppida! Klassiruumid olid siin sünged ja kõledad otsekui 
kloostrikongid. Kunagi olid siin tõepoolest olnud munkade üksikkambrid. 

I Kotka (HOTbKa) - loe: kõtjka. 

Varem asus selles majas klooster. Kord räägiti mulle, et kloostri keldritesse olevat munki nende 
eksimuste eest elusalt sisse müüritud. Seda hoonet oli mitu korda ümber ehitatud, kuid ikkagi 
meenutas ta nii seest kui väljast kloostrit. 

Enne meid selles majas õppinud gümnasistid tundsid end siin peremeestena. Nad valisid enestele 
paremad kohad esimestes pinkides,. kuna meile, kõrgema algkooli õpilastele, jäi järele ainult 
«kamtšatka». 

Õpetajad olid gümnaasiumis igavad, tigedad, ühtki huvitavat sõna ei tulnud nende suust, nad ei 
naljatlenud, nagu seda kõrgemas algkoolis mõnikord oli teinud Lazarev. 

Tuletasime tihti meelde Valerian Dmitrijevitš Lazarevi, tema huvitavaid ajalootunde Ja retki 
Vanasse kindlusesse. 

Üldajaloo tunnid kaotati siin gümnaasiumis kohe ära, selle .asemel hakkasime õppima ainult 
Ukraina ajalugu. Ajalooõpetajaks määras direktor petljuuralaste papi Kijanitsa. 

See oli punakatesse karvadesse kasvanud pikk mees rohelises preestrikuues, rinnal raske hõbedast 
ristilöödukuju. Klassi tavatses ta tulla tükk aega enne kella. Me alles jookseme hoovis ringi, tema 
aga on juba platsis. 

Kijanitsa andis ajaugu igavalt ja. kuivait. Tunnis jäi ta tihti oma kõnes toppama, hakkas ägisema, 
sakutas end punakast habernest ja läks siis Gruševski õpikust abi otsima. Ja kui teda selle paksu ning 
raske raamatu lehitsemine ära tüütas, hakkas ta meile küsimusi esitama. 

Kord pani Kijanitsa paari Petljura adjutandi ja tuli gümnaasiumi otse pulmast. Tal oli känge 
viinalõhn juures. Kijanitsa läks üles teisele korrusele, et direktori kabinetist õpikuid võtta. Ta hoidis 
neid seal kapis. Kuid sel päeval oli direktor haridusministeeriumi kutsutud. Ära minnes oli ta 
kabinetiukse lukku keeranud. Kijanitsa tammus tükk aega kabineti ukse taga, vaatas läbi lukuaugu, 
uratas siis meelepahast ja tuli tuigerdades meie juurde klassi. Kaua pobises ta enesele midagi 
habemesse, pistis taoti oma pikad käed kateedri alla, köhis ja ümatas siis äkki: 

«Nõndap . Jah... Nõnda... Täna, lapsed... täna tuletagem meelde, mis ma teile Kodaki kindlusest! 
jutustasin. Kodaki kindlus on kuulus selle poolest, et selle ehitas Dnepri kärestiku juurde.. .. Kes 
ehitas Kodaki kindluse? Noh sina, noormees, kuidas, su nimi on?» ja preester näitas näpuga otse 
Maremuhhale. 

Vaene Petka polnud niisugust «nõksuga» küsimust oodanud. Ta nihutas end pingi! siia-sinna, 
vaatas ringi, kargas siis püsti ja ütles punastades: 

I Kodaki kindlus - poolakate poolt Dnepri kärestikust kõrgemale ehitatud kindlus, mis pidi 


takistama Zaporožje kasakaid u-raina talupoegade ülestõusude puhul viimastega ühinemast. Toim. 

«Maremuhha! » 

«Maremuhha?» imestas papp. «Nöndap, eks seleta siis meile, noormees Maremuhha, kes ehitas 
Kodaki kindluse.» 

Klassis tekkis vaikus. Oli kuulda, kuidas kaugel Ternopoli nölvaku taga sõitis vanker. Keegi 
vilistas gümnaasiumiesisel väljakul. Petka tammus hulk aega jalalt jalale ja siis, teades, et papp 
kõikidest hetmanitest kõige rohkem armastab reetur Mazepat ja: soovides õpetajale meeltmööda olla, 
võttis südame rindu ja prahvatas: 

«Mazepa!» . 

«Luiskad, lollpea!» katkestas teda papp. «Mazepat polnud siis veel ilmas olemaski... Kodaki 
kindluse ehitas... ehitas... jah. .. ehitas juut Kaplan, aga meie kuulus rüütel ataman Samoilo Koška 
vallutas selle kohe. . .» 

«Ei, mitte Koška!» hüüdis Nugis väriseval häälel üle kogu klassi. 

Papp muutus tähelepanelikuks, ajas pea selga ja küsis ähvardavalt: . «Kes ütles, et mitte Koška? 
Noh, tõuse püsti!» 

Nugis tõusis, lõi silmad erutatult maha, kahvatas, ja vastas 

tindipotti vaadates tasa: «Mina ütlesin.» 

Mul hakkas Jõziku pärast tuline hirm. Ma kartsin, et Kijanitsa talle. rusikatega kallale tormab 
ning ta siinsamas, meie -õigi silme ees, läbi peksab. Kuid papp toetus oma vägevate kämmaldega 
kateedrile ja ütles laulval bassihäälel: 

«Ah sina oledki see tarkpea? Tore küll! Või sina, neetud poola värdjas, kinnitad, et mina 
ploonutan tõde? Tule õige siia, mu kallis, ja jutusta meile, kes sinu arvates siis Kodaki kindluse 
ehitas? » 

Papp arvas, et Nugis lööb kartma ega vasta, kuid Nugis ajas enese sirgu ja papile otse silma 
vaadates lausus julgelt: 

«Kodaki kindlust ei ehitanud hoopski mitte Kaplan, vaid prantsuse insener Beauplanel, ja seda ei 
vallutanud mitte Koška, vaid hetman Sulima.» 

«Sulima?» kordas papp ja hakkas köhima. 

Ta köhis hulk aega, kattes laia käisega oma karva st suud. Sel hetkel oli klassis veel rohkem tunda 
viina lõhna. Pärast kaua kestnud köhimist küsis Kijanitsa, ise näost punane ja silmad vesised: 

«Kes sulle niisugust lollust on õpetanud?» 

«Valerian Dmitrijevitš õpetas,» ütles Jozik julgelt ja lisas selgituseks: «Lazarev.» 

«Teie Lazarev ei tea mitte mõhkugi!» ägestus papp. «Teie Lazarev on jumalasalgaja ja Šarlatan!» 

1 Beauplane - loe: boplän. 

«Ka see pole tõsi!» lausus Nugis. «Valerian Dmitrijevitš teab kõik!» 

«Mis?» röögatas papp. «Pole tõsi? Noh, kobi aga nurka! Maisi peale! Kasi nurka, nurjatu 
jõmpsikas! Põlvili!» 

Kijanitsa kärkimine pani sel hetkel aknaklaasidki klirisema. Kahvatu J6zik viivitas pisut, läks siis 
ahju juurde ja laskus nurgas põlvili. 

Pärast seda juhtumit hakkasime kõik pa pp Kijanitsat veel rohkem vihkama. 


VABA TUND 

Täna on meil saksa keele tund. Ootame juba tükk aega saksa keele õpetajat. Kell, helises ammugi, 
kuid teda pole ikka veel. 

Nugisel läks pingis istumine igavaks. Ta ronis aknalauale ja lükkas pikalt aru pidamata niklist 


riivi plõksti eest ära. 

«Vaata ette, Jõzik, Zusammen hakkab sinuga riidlema! Ta kardab tõmbetuult!» hüüdis viimasest 
pingist Petka Maremuhha. 

Nugis raputas jonnakalt pead, ei vastanud Maremuhhale, vaid tõmbas akna kõverat käepidet 
enese poole. 

Põrandale varises pruuni kitti. Aken avanes pikkamööda ja kriuksudes. . 

Soe päikesepaisteline hommik tungis meie tolmuse-se klassi-ruumi; kuulsime akna tagant 
kuldnokkade lõbusat häälitsemist. Peakiriku katusel kudrutasid. tuvid, teisel pool väljakut, Zitomiri 
tänaval, sõirnlesid kaks petljuuralast, kes tahtsid möödasõitvait talumehelt kaerakotti ära võtta. 
Alguses paistis meile, et nad hakkavad taluniku hirmutamiseks õhku tulistama, kuid talumees andis 
koti neile kätte ja vanker veeres vurinal alla jõe poole. 

Meid kõiki tõmbas äkki akende juurde, lähemale linnakärale. Klassis hakkas uitama lõbus 
tõmbetuul, tühjade pinkide kohal lõi keerlema hõbedane tolm. Ruum muutus avaramaks, laiemaks, 
nagu oleksid seinad üksteisest kaugemale nihkunud. Oli tunda kevade ning põldude lõhna, ja soov 
siit vabadusse pääseda aina suurenes. 

Heitsin aknalauale Jõziku kõrvale. Et mitte kukkuda, haarasin; käega tema nahkvööst kinni ja 
upitasin keha poolenisti aknast välja. 

Meie ees laius tuttav munakividega sillutatud väljak. 

Selle teises otsas, just gümnaasiumihoone vastas, kerkis taeva, poole sünge luitunud peakirik. 
Sõja algusest peale polnud see. remonti näinud. Paksudeit ümarikeit müüridelt oli krohv maha 
varisenud, mõnes kohas kattis telliseid punakas sammal. Kõrged võlvitud uksed olid pärani. Kirikus 
peeti parajasti jumala-teenistust. 


-Paksuke Petka Maremuhha hüppas äkki aknalaualt maha ja sööstis ahju juurde. Ta kobas käega 
nurgas, tõmbas sealt välja kortsunud pabertuvi, tuli tagasi -aknalauale, toetus vasakule küünarnukile 
ja viskas tuvi aknast välja. 

Sujuvalt hõljudes lendas tuvi üle kastanite ja kukkus kaugele väljaku kividele. 

«Kas siis niimoodi visatakse, oled sina alles käperdis! See pole tuvi, vaid katkutud vares! Vaata, 
Petka, kõhe viskan peakirikuni!» hõikas kõrvalaknal Kotka Grigorenko. Ta pea kadus sedamaid ja ta 
hüppas aknalaualt maha. 

Vaatasime tagasi. 

Hüpeldes ja käigu peal uut kuube sirgu tõmmates jooksis Kotka Äna pingi juurde, tiris sealt halli 
pehme ranitsa ja tõmbas sellest välja esimese kättejuhtuva vihiku. 

Kotka ei vaadanudki, mis vihik see on, vaid rebis sellest puhtad lehed välja. Siis pani ta need 
ümbrikutaoliselt kokku, meisterdas kiiresti kolm tuvi, seadis neile sabad külge, kõverdas nokad ja 
kargas osavasti tagasi aknalauale. 

Õrna, sujuva tõukega- viskas ta lendu esimese tuvi. Märkasime kõhe, et tuvi liikus raskelt, nagu 
oleks ta nokk tinast. Ta liigutas kaks korda kohmakalt saba, ja jõudmata isegi Petka tuvini, hakkas 
pöörlema ning langes püstloodis alla. 

«Oh sind, kiidukukke!» pidin juba Kotkale hüüdma. Kuid sellal juba lendasid aknast välja veel 
kaks tuvi. Need lendasid paremini. 

Nagu elusad kukerpallitajad liuglesid nad hõljudes ja jämedate nokkadega õhku lõigates tühja 
väljaku kohal ja lõpuks, kaotanud hoo, laskusid maha otse peakiriku ette. 

Sellal paukus meie selja taga uks ja klassi tormas pikk kõhetu Volodka Martsenjuk. 

«Hurraa, poisid! Sakslast pole tulnud!» karjus Volodka päevaraamatuga vehkides. «Ausõna, pole 
tulnud, meil on kaks vaba tundi!» 

Kaks vaba tundi! See on alles vahva! 


Mõne päeva.pärast algab suvevaheaeg. Väljas on palav ilm, kastanid puhkevad varsti õitsele. 
Jõetaguse poisid jooksevad kooli juba ammu palja jalu. Gümnaasiumi hoovis ronivad kivi-müüri 
pragudest välja punased põrnikad. Suurte hulkadena soojendavad nad end päikese käes, liikumatud ja 
talve jooksul kõhnaks jäänud. Soojendavad end ja kõigutavad vahetevahel tundlaid. Hoovis on hea 
olla, klassid seevastu on sünged, tolmused. Küll tahaks joosta välja hoovi, heleda päikese kätte, 
soojale kivisillutisele. Kas võib siis niisuguse ilmaga klassis istuda? Tore mees see Zusammen, et 
jälle tundi ei tulnud ... Möödunud nädalal lendas kõva põrinaga üsna madalalt üle linna suur 
kahemootoriline Saksa lennuk. Üleni hall, läikiv, mus- 

tad ristid laiadel tiibadel, nii ilmus ta taeva alla täiesti ootamatult, tegi kaks tiiru Vana kindluse 
köhal ja maandus linnatagusel rohelisel aasal küünlavabriku lähedal. Mootorite mürin ei jõudnud veel 
vaibuda, kui kogu linnast lennuki maandumispaigale poisse kokku jooksis. Mina ja Petka 
Maremuhha olime kohal esimestena. See aas on Jõetaguselt kiviga visata — mööda Hospidali 
tänavat ülespoole kuni tapamajani, ja juba ongi küünla-vabrik. 


Selle ajaga, kui lennuki juurde jõudsime, olid nahkmütside ja prillidega lendurid juba kabiinist 
välja roninud. Nad kõndisid rohul edasi-tagasi, ja nende pead olid tiibade kõrgusel. Näod olid neil 
jämedad ja ülbed, seljas kandsid nad lühikesi kollaseid pealiskuubi, säärte ümber läikivaid 
nahkkaitseid, jalas pruune pükse, millel olid põlvede köhal nööbid. 


Lendurid ei teinud kokkujooksnud poistekarjast väljagi, vaid hakkasid lennukist tassima 
mingisuguseid piklikke vineerkattega pakke, mille ümber läikisid plekiribad. Nad ladusid need pakid 
lennuki juurde rohule nii ettevaatlikult, nägu oleksid neis klaas-nõud. 


Varsti sõitsid'pikas vabarnavärvi autos köhale petljuuralaste ohvitserid. Kätt mütsi aarde tõstes 
tervitasid nad lendureid ja ajasid kõigepealt poisid lennuki juurest nuutidega minema. 

Meie Petka Maremuhhaga ronisime küünlavabriku plangule. Petka oleks äärepealt oma püksid 
ühe roostetanud naela otsas lõhki rebinud. Meie selja taga oli vaikne rahulik järv, üsna plangu vastas 
sahises peenevarreline kõrkjastik. 


Selle sametised pähikud kõditasid meie jalgu, meie aga istusime plangu peal ja vaatasime aasal 
seisvat lennukit, Juba olid petljuuralased kõik pakid vabarnavärvi autosse ladunud. Sellal sõitis 
tuututades köhale veel teine auto. Sinna istusid lendurid ja kihutasid koos petljuuralastega linna, enne 
aga jätsid lennuki juurde valve ja katsid mõlemad propellerid rohelise presendiga. 

Mitu päeva ei olnud linnas muud juttu kui Saksa lennukist. 

Sellega oli Berliinist siia sõitnud endine Keskraada' sõjaminister Porš. Mitte ainult Küevis, vaid ka 
meie väikeses linnas oli kõigil hästi teada, et Porš on häbematu kelm, sest ta,oli ministeeriumist mitu 
miljonit varastanud, siis Saksamaale putkanud ja selle raha eest enesele Berliini kõige käidavamal 
tänaval ilusa suure maja ostnud. Ja nüüd tuli ta Ukrainasse tagasi tähtsa, uhke külalisena, et oma 
vana sõpra Petljurat külastada. 

Koos Poršiga olid lennukis siia sõitnud ka mõned saksa insenerid. Nad tõid Petljurale Berliinist 
kaasa seal trükitud petljuu- 


! Keskraada — Ukraina kodanlik-natsionalistliku kontrrevolutsiooni juhtiv organ kodusõja ajal. 
Toim. 

ralaste raha ja pidid aitama trükkida samasugust raha ka siin, hiljuti vaimuliku seminari hoones 
avatud rahaekspeditsioonis. 
Meie saksa keele õpetaja, kõhetu Ottersbach määrati Berliinist saabunud sakslastele tõlgiks. 


Ottersbach vedas sakslasi linnas ringi, näitas neile kindluse torne ja seletas midagi oma 
ridvataoliselt pikkade kõhnade kätega vehkides. Päevad läbi käis ta hommikust, õhtuni sakslaste 
seltsis. 

Küllap ta vist tänagi kõlab ringi oma pikakoivaliste inseneridega, sellepärast ta siis gümnaasiumi 
ei tulnud. 


Suufe rõõmu pärast, et Zusammen tulemata jäi, hakkas keegi poistest lauaklappi kõlksutama, 
otsekui ragistaks kuulipildujast. 

«Tasem!».käratas talle korrapidaja. «Prokopovitš luusib ülal ringi. Parem kaduge siit tänavale.» 

Me kaomegi. Koos meiega ka Martsenjuk. Täna on tal lõbus korrapidaja olla. Pole vaja joosta 
kriiti ja märga lappi tooma. Tahvel on eilsest saadik puhas ja puutumata. 

Jookseme hanereas kikivarbail mööda niiskeid koridore. Kõikides klassides valitseb vaikus. Igal 
pool on tund juba alanud, Läbi klaasuste paistavad poiste pead, kõik nagu päevalilled pöördunud ühes 
suunas — tammepuust kateedrite poole, kus tähtsalt istuvad, õpetajad. Hääli pole peaaegu kuuldagi. 

Gümnaasium oma kitsaste võlvitud koridoridega poolpimedate seinaniššidega näib sel silmapilgul 
väljasurnuna. Kui kõhe võib siin olla öösel, kui kooliteenija Nikifor on paraadukse taba-lukuga 
sulgenud ja läinud majatiiba õrna korterisse. Klassides valitseb siis tühjus ja pimedus ning kastanite 
oksad kriibivad aknaklaase otsekui öökullid. Kui kuskil nurgas hõikad, kajavad silmapilkselt vastu 
kolm tühja pikka koridori. Hüüdele vastavad ka tühjad klassitoad ja kogu selles kõrges vanas 
ehituses tekib säärane lärm, kära ja müra, et ka kõige vahvamal kaheksanda klassi õpilasel süda 
saapasäärde langeb. 

Mööda peatrepi kulunud marmorastmeid lidume esimese korruse koridori ja kargame sealt 
tagaukse kaudu hoovi. 

Kollane kruusatatud jalgpalliväljak on tühi ja otsekui ootab meid. Kooli koristajad on väljaku 
puhtaks pühkinud, kohati tärganud rohu välja kitkunud: täna õhtul peetakse siin esimest skautide 
paraadi. 

«Kas tahate sikumängu või nööbimängu?» hüüdis Martsenjuk hoovi keskele joostes. 

«Kumi! Siisikest!» 

«Võmni ja varast!» karjus Nugis, kes oli roninud tara ääres olevale kõrgele kännule, 

«Juba jälle võmmi...» .pomises endamisi Kotka Grigorenko.. 

«Jookseme parem võimlemissaali, näitan teile, kuidas rööbaspuudel harkhüpet tehakse!» 

Võimlemissaaliks oli endine viljaait dominikaani kiriku lähedal, milles pidas jumalateenistusi 
ksends' Schumann. Saali puupõrandale on seatud võimlemiskangid, rööbaspuud ja kollase nahaga üle 
tõmmatud kitsed. Õhtuti harjutavad seal petljuuralaste skaudid. Neile annab võimlemist vana 
Vondra. 

Vondra rind on üleni täis lillasid kotkaid, sabadega naisi ja õudseid luukeresid. 


Ka Kotka Grigorenko käib igal õhtul oma skautidega ühesilmalise Vondra juures väljaõppel. 

Ta hüppab seal osavalt üle kõige pikema kitse ning sooritab rõngastel «kärnkonna» ja «risti», 
kuid kõige paremini teeb ta kangil tireleid. Tõsi küll, eile «päikest» tehes kukkus ta kangilt ja libises 
mitu sammu võimlemissaali määrdunud põrandal edasi, ajades oma vasaku põse marraskile. Vasaku 
silma all ontal praegu puna-lilla laik. Ninagi on sellest kukkumisest natuke paistes. See on talle, 
kiidukukele, paras! Uhkeldagu vähem oma viguritega! Muhke oskab igaüks saada. 

«Pagan võtaks su võimlemissaali!» hüüdsin ma. 


«Võmni ja varast! Võmmi ja varast!» karjus Petka Maremuhha ja heitis kõõrdpilgu oma klanitud 
sõbrale Kotka Grigorenkole. 

Maremuhha on paksuvõitu, kohmakas, kasvult meist vist kõige pisem, näss mis näss. Temal pole 
võimlemissaalis midagi peale hakata. «Võmmid ja vargad» on see-eest ta lemmikmäng. 

«Mis seal ikka, poisid, hakkame siis võmmi mängima. Aega on meil palju,» nõustus Nugis, nähes, 
et ülekaal on meie poolel. 

«Kes hakkab võmmiks, kes vargaks?» 

Otsustajaks on nagu alati kepp. See, kelle käsi viimasena pihku haarab kepi oksliku otsa, ongi 
võmm. 

Pärast üldist mõõtmist selgus, et mina, Petka Maremuhha, Volodka Martsenjuk, Jõzik 
Starodomski ja veel mõned poisid hakkavad vargaiks. 


Saška Bobõr, Kotka Grigorenko ja teised, kes meie kampa ei sattunud, on võmmid. Oma ülemaks 
valisid nad Kotka Grigorenko. 


Esiotsa Kotka keeldus. Ta oli pahane, et poisid temaga võimlemissaali ei tahtnud minna. Kuid 
pärast mõningat viivitamist ta nõustus. 

Ütle mis tahes, kuid võmmide atamaniks olla on auväärt asi. 

Küll aga nüüd läheb palavaks! Vargad, hoidke alt! 

Ehkki Kotka on memmepoeg, ehkki ta rohkem läbi käib oma sõprade panipoegadega, kes ka 
varem, tsaariajal, selles gümnaa- 


! Ksends — katoliku preester, paater. Tolm. 

siumis õppisid, on ta siiski osav, kaval, hea ninaga, tunneb kõiki käike ja peidupaiku. Tema 
eest tuleb end väga hästi peita, — muidu vaata, et saab kätte! 

Oma atamani eeskujul võtsid võmmid vöölt rihmad, rullisid need kokku ja venitasid otsapidi 
välja: olidki valmis omatehtud revolvrid. 

Tedretäheline Saška Bobõr tõmbas vaikselt taskust oma väikese läikiva «buldogi». Saška 
langetas revolvri otsa ja vaatas ringi. Ta kartis, kas ehk mõni petljuuralane ei luura teda tänavalt. 

Kotka Grigorenko juhtimisel läksid võmmid keldrisse, tõotades,, et nad ei piilu, kuhu me 
jookseme. 

Kaup oli niisugune: nemad loevad saja kahekümneni ja annavad keldrist esimese vile. Siis 
loevad nad uuesti saja kafieküm-neni ja vilistavad teist korda. Ja alles pärast kolmandat vilet õrt 
neil õigus meid otsima tulla. 

«Ainult hoidke, et te ei piilu!» karjus võmmidele järele Petka Maremuhha. 

«Niikuinii saame teid.kätte!» nähvas talle vastu Saška Bobõr ja näitas Maremuhhale 
ähvardavalt oma läikivat «buldogit». 

Kotka laskis kõik võmmid keldrisse ja seisatas siis lävel. Ta ajas jalad harki, ta halli kuue 
hõlmad läksid lahti, sinine valgete äärtega vormimüts vajus kuklasse ning lakitud mütsisirmi alt 
tulid nähtavale mustad juuksed. 

«Kuulge te, nugiste sugu,» ütles Kotka pidulikult ja kohendas. mütsi, «seiske siin paigal ja 
oodake vilet. Kes enne vilet ara jookseb, langeb kohe mängust välja. Saite aru?» 

Saime aru. 

Jalalt jalale tammudes seisime keldri ees väikesel platsil. 

Lõpuks lipsas Kotka oma meeste juurde keldrisse. Kohe ta vilistab. 

Kuid vilet pole ikka veel. Miks ta seal tukub? Nii läheb meil aeg asjatult raisku. 

Viimaks ometi kostis keldri madalate võlvide alt meieni esimene vile. 


Otsekui oleks meid keegi tagant tõuganud, pistsime jooksu ja tormasime üksteise kännul 
gümnaasiumi kivist kuuride taha. 


IV. KONIECPOLSKI TORN 


Kellatorni tänav asub gümnaasiumi hoovi kõrgest müürist hulga madalamal. 
Tänav on ju üsna lähedal, siinsamas, kuid sinna pääseda ei olegi nii lihtne. Enne tuleboninna 
väljakule, siis ringi ümber pea- 

kiriku järsust Gümnaasiumi põiktänavast alla ja alles nüüd oled Kellatorni tänaval. 


Kuid ega me rumalad ole! Seda teed käigu õpetajad ja direktor. Meid viib Kellatorni tänavale 
meie oma tee. 

Mõlemal pool tänavat seisid kõrged telegraafipostid. Üks neist oli üsna müüri lähedal. 
Tarvitseb ainult müürile ronida ja käed välja sirutada, kui juba ulatudki katsuma kõrgele posti 
otsa kinnitatud valgeid isolaatoreid. 

Kord tuli Nugisel mõte: mis oleks, kui sõita alla Kellatorni tänavale mööda posti? Katsuti 
järele, kas ehk post ei löö kõikuma. Selgus, et post on sügavasti maa sees-ja siledaks höövel- 
datud: pinde pihku ei aja. 

Esimesena söandas end posti mööda alla libistada Nugis. Sellest päevast peale päästis 
telegraafipost meid tihti nii vanemate klasside õpilaste .rihmade kui ka habemiku Prokopovitši 
eest. Ka nüüd jooksime sellesama posti juurde.. E“mesena ronis müürile Volodka Martsenjuk. Ta 
sirutas käed ette haaras posti ümbert kinni ja libises kähku alla. Kohe pärast teda ronis müürile 
Petka Maremuhha. 

Petka tundis hirmu, kuid ta püüdis näida vahvana. Nägime tema kahvatanud nägu ja pisut 
värisevaid lühikesi jalgu. Viimaks lendab teine veel tõepoolest alla! Kui me kord temaga 
suure tamme otsa kanakulli mune tooma ronisime, hakkas Maremuhhal kõrgel pea pööritama ja 
ta pidi peaaegu alla kukkuma. «Väga kergesti võib juhtuda, et lendab ka praegu,» mõtlesin. 
Mis me temaga siis peale hakkame? Kuuride tagant kostis pikalt teine vile. Maremuhha litsus 
kõhu vastu posti ja sõitis lõpuks alla. Paistis, et nüüd on kõik hästi. 

Üksteise järel libistasime end siledat posti mööda Kellatorni tänavale. 

All ootas meid Maremuhha. «Poisid, kas võin kaasa tulla?» küsis Maremuhha. «Pole vaja, 
saame ilma sinutagi hakkama!» sähvas Nugis ja pöördus minu poole. «Lähme siia!» sosistas 
ta, osutades peaga köhale, kust oli võimalik okaspõõsaste vahelt läbi pääseda. 

Jätsime Petka üksi, jooksime üle tänava ja tormasime hooga teravaokkalistesse põõsastesse. 
Küüru tõmbudes hiilisime järsaku serval lookleval rajal, mis tihedatest põõsastest vaevalt välja 
paistis. 

Ümberringi ja meie peade köhal olid tihedad teravad oksad üksteisest läbi põimunud just 
nagu traattõkked. Meie jalge all mustendasid põõsaste väänlevad juurikad ja roostetanud 
plekiribad. 

Jooksime ettevaatlikult, etpaljad'jalad haiget ei saaks. Mingisugune kirju lind tõusis otse mu 


nina alt lendu. 

Sibasime vaikides ega vaadanud kordagi üle õla. Meil olid ju tagaajajad kannul! 


Sealt paistabki Türgi trepp. Türklased olid selle ehitanud juba õige ammu — oma kolmsada aastat 
tagasi. Trepp läheb mööda kaljusid järsult alla jõe aarde. Üle jõe, üsna käida ääres, on üksik 
poollagunenud Koniecpolski torn. Ta seisab siin eemal omaette, kaugel Vanast kindlusest. 
Amnmusest ajast valvab ta linna sissepääsu põhjast, Jõetaguse poolt. 

Türgi trepi alumise astme juurest viib üle jõe otse Koniecpolski torni juurde laudadest purre. 

Just seda purret mööda jooksis hiljuti teisele kaldale meie naaber Omeljustõi, tulistades tagaajavaid 
petljuuralasi. «Peidame end torni!» lausus Nugis hingeldades. 

Noogutasin peaga. 

Türgi trepist alla minna on kõige meeldivam asi. Peaaegu kuni jõeni on trepil mõlemal pool 
tugevad tammest käsipuud. Pealt on nad siledad, poleeritud. 

Heitsime käsipuule ja sõitsime alla, ühest trepivahest teise, ilma et oleksime jõudnud lugeda 
kaljusse raiutud astmeid, mis meist kiiresti mööda lendasid. Mu krae eest rebenes nööp, kõht läks 
kuumaks, nagu oleks talle sinepiplaastrit tehtud. 

Kohendamata oma kortsunud särke, sassis juustega, nagu pärast kaklust, hüppasime kitsale 
purdele. Kure veevool kõhises meie jalge all. Lauad nagisesid, paindusid ja purre kõikus meie all, 
nagu oleks tal elu sees, nagu kõigutaks keegi teda kaldal koeruse pärast. 

Tormasime torni kivivõlvi alla ja jooksime sedamaid keerd-trepist üles teisele korrusele. Siit meid 
juba keegi ei leia! 

Üleni higised, langesime väsinult rohule. Nugis roomas otsekohe ainsa laskeava juurde müüris. 
See sarnanes ümberpööratud lukuauguga. Laskeavast oli hästi näha jõe vastaskallas, Türgi trepp ja 
pool laudpurret, kust me asja siia olime jooksnud. 

Kui võmmid meid otsides Türgi trepist alla tuleksid, märkaks Jõzik neid otsekohe ja meil oleks 
aega end kuskile mujale peita. Koniecpolski tornis oli vaikne ja jahe. Müüris valendas peaaegu täiesti 
lagunenud marmorkamin. Tornil polnud lage, see oli ammu sisse varisenud, ainult üks poolpehkinud 
tala ulatus välja kivimüürist nagu suurtükk. Sellesse paksu sammaldunud , müüri oli raiutud kolm 
kõrget avarat nišši. Nähtavasti hoidsid zaporoožlastest sisse piiratud panid Koniecpolskid seal 
püssirohtu ja raskeid malmkuule. Kogu teise korruse põrand oli kasva-nud lopsakasse rohtu ja 
kaminast vaatas välja meelespealillede puhmas. Müüri ääres oli rohi ara tallatud. Nähtavasti oli 
keegi siin viibinud. Kas polnud need viimati Omeljustõist siia torni jäänud jäljed? Selge, et Ivani 
omad. Alles hiljuti oli ta ju siit petljuuralasi tulistanud. Kindlasti oli ta, nagaan käes, sellesama 

laskeava juures lebanud — nõnda, nagu lamab praegu Nugis — kõht vastu pehmet rohtu ning jalad 
laiali. 

Oi, kui osavalt Ivan tookord seda juuksetutiga petljuuralast tulistas. Nähtavasti on ta hea laskja: 
igaüks niisuguse maa pealt nagaanist märki ei taba. Kui see haavatu ellu jäi, siis mäletab ta veel 
kaua Koniecpolski torni. 

Kas petljuuralastel tõesti õnnestus Omeljustõi kinni võtta? 

Aga kui ta isegi seal kesklinnas oskas petljuuralasi ninapidi vedada, kas nad siis tõesti tema siin 
Jõetaguse läheduses suutsid tabada? 

«Kuule! Mina arvan, et ta siiski siit plehku pistis! Küll oleks tore!» 

«Kes pistis plehku?» küsis Jõzik ja pööras näo minu poole. «Kellest sa räägid, Vaska?» 

«Ivanist... Kas mäletad, kuidas ta sellest laskeavast neid haidamakke' põmmutas?» 

«Või Ivanist räägid!» ütles Nugis ja tõmbas müüripraost välja lopsaka rohututi. «Kus nad nüüd. 
Omeljustõi kätte saavad... Ta on vana rebane, veab kümmet petljuuralast ninapidi... Tead, ma arvan, 
et ega ta kaugele põgenenudki, elab pisitasa kuskil siinsamas linnas, või on maa-alusesse käiku 
pugenud. Läksin üleeile Kindluse sillast mööda, istusin jalgu puhkama, minu kõrval aga jootsid kaks 
meest hobuseid ja rääkisid sellest maa-alusest käigust. Üks neist vandus jumala nimel, et kindluse 
all maa-aluses käigus on oma kaks tuhat bolševikku. Ütles, et bolševikud lasknud Petljura meelega 


linna sisse, sest nad tahavad tal taganemistee ara lõigata. Ühel kottpimedal ööl, kui taevas pole kuud 
ega ainustki tähte, tulevad kõik bolševikud maatalusest käigust välja, laternad käes, ja võtavad 
petljuuralased vangi, Petljura enese aga viskavad Kindluse sillalt koske.» 

«Kuidas nad saavad seal olla? Neil on ju toitu vaja!» 

«Noh, neil on seal palju igasugust kraami. Enne linnast lahkumist vedasid punased sinna küll pekki 
ja ube, küll hirsitangu ja leiba. Istuvad maa all ja keedavad körti.» 

«Pea nüüd ikka! Aga kuhu suits läheb?» 

«Suits?» Nugis jäi mõttesse. «Küllap nad tegid kindluse tornidesse lõõrid ja nende kaudu lendab 
suits üles.» 

Minu meelest oli see küll tühi lori. Emb-kumb neist luiskab, kas too mees või Nugis. 

«Kas räägid tõtt?» 

«Miks ma siis pean valetama?» haavus Nugis. 

Ja jäi vait. 


! Haidamakk — kontrrevolutsioonilisse väesalka kuuluv sõdur (kodusõja ajal Ukrainas). Toim. 

V. KAKLUS 


Olin varsti Koniecpolski tornis istumisest tüdinenud. Võmmidest polnud kuulda kihku ega kahku. 
Võib-olla olid nad meid unustanud? Kui õige laseks siit jalga ja peidaks end kuskile 


mujale? «Jõzik,» ütlesin, «tead mis, meie ei pea reeglitest kinni.» 

«Kuidas nii?» 

«Vaata, mispärast. Sina oled ju meie ataman, sina pead kamandama kõiki vargaid, aga mitte siin koos 
minuga peidus olema.» 

«Ei,» vastas Nugis mulle otsa vaatamata. «Mina just peangi peidus olema. Kui nad lihtsa varga kinni 
nabivad, pole asi nii hull, kui aga mina võmmide kätte satun, ei jää jõugust enam midagi järele. Ja 
pealegi ...» Nugis hakkas kogelema, «vannu, et sa kellelegf ei ütle.» 

«Rabagu mind välk, vajugu ma koos selle torniga jõkke, las...» 

«Hea küll,» katkestas Nugis mind, «kuula siis. Minu taat pidi täna kuskil meie gümnaasiumi müüri 
lähedal koeri püüdma. Neid on sinna palju siginenud. Mul pole tahtmist ootamatult tema silma alla 
sattuda. Kui ta näeb, et ma tundide ajal tänaval ringi kõlan, kütab ta mulle niisuguse sauna et aitab... Ta 
on praegu kuri. Keegi murdis eile meie kuuri seinast laua välja ja kõik koerad, mis taat turul kinni oli 
püüdnud, panid jooksu ...» 

Selles siis asi seisiski! Nugisel oli hirm isa ees. 

Nugise isa püüab kberi linna nülgimišettevõtte peremehele Kumtšenkole, see tapab nad, nülib neilt 
naha, koerarasva aga müüb seebivabrikule. Nugise isa sõidab tihti linnas ringi oma pikal kummvankril, 
mida veab hõreda sabaga kirju setukas. 

Kui see must koertevangla mööda linnatänavaid veereb, on poisikeste jõuk sellel kisades kännul. 
Kinnipüütud koerad vinguvad, hüppavad vastu trelle otsekui šaakalid loomaaias. Üksteise võidu 
jooksevad poisikesed kummvankri järel ja hõikavad: 

«Hitsel! Hitsel!» 

Nii hüütakse meie linnas koerapüüdjaid. 

Sageli kiusavad meie poisid ka J6zikut selle solvava hüüdnimega. Siis saab Jõzik vihaseks ja tormab 
pilkajaile rusikatega kallale. Kord kakles ta sellepärast Kotka Grigorenkoga. Hea, et neid õigel ajal 


jõuti lahutada. Grigorenko jooksis kõhe direktori kabinetti kaebama, kuid Nugise õnneks ei olnud 
direktorit seal ja kõik lõppes seekord hästi. 

Aga möödunud nädalal, kui meie poisid hakkasid skautideks astuma, meenus. Kotkale see vana 
lugu ja ta võttis nõuks Nugisele kätte maksta. Kotka, kes on skautide pealik, pani ise soovi- 

jaid kirja. Saša Bobõr andis Nugisele nõu skaudiks hakata, kuid Kotka polnud ühelgi juhul päri Jõzikut 
vastu võtma. 

«Sinu isa on hitsel, ja ka sinul endal on kutsikaliha hais küljes. Sina meie hulka ei kõlba!» seletas ta 
tähtsalt Starodomskile ja lisas: «Pealegi oled poolakas. Laagrivanem ei lubanud mul sind skautide 
nimekirja võtta.» 

Sellest ajast peale vihkas Nugis Kotka Grigorenkot veel rohkem, 

«Tead mis, Jõzik,» ütlesin Nugisele, «täna õhtul kogunevad skaudid gümnaasiumi hoovi. Neil toimub 
matkaeelne kokkutulek. Kui läheksime vaatama?» 

«Mis seal ikka näha on!» sai Nugis äkki pahaseks. «Põlved paljad, õlgadel mingisugused paelanärud, 
kaikad käes. Oota sa mul, las tulevad punased, siis hakkame nende juures luurajateks.» 

Teenida punaste juures luurajana, aidata nõukogude võimu, — see oli Nugise ammune unistus. Ta 
ootas bolševikkude tagasitulekut, et sõita Kiievi: tema onu teenis seal punaste juures, — onu oli 
lubanud panna Nugise niisugusesse kooli, kus luurajaid välja õpetatakse. Mina, tõsi küll, polnud kindel, 
kas niisugust kooli üldse olemas on, kuid Nugis oli mulle sellest tüütuseni jahvatanud. 

«Muidugi oleks hea, kui sellesse kooli saaks,» mõtlesin ma, «aga minul pole Kiievis kedagi, vaevalt 
läheb mul korda luurajatekooli pääseda.» 

Oli kuulda, et skaudid lähevad varsti Nagorjanõ metsa matkale. Nagorjanõs aga elab mu onu 
Avksenti, kelle juures end praegu varjab isa. Skautide kõige suurem pealik, nösuriinaga Marko 
Grzybowski, kannab viha isa peale. 

Kord astus mu isa välja vana Maremuhha kajtseks. See!oli teinud Markole saapad, kuid need 
Markole ei meeldinud. Ta hakkas tüli norima ning kingseppa sõimama, siis aga lõi temale uue saapa 
kontsaga vastu nägu. Vana Maremuhha nina hakkas verd jooksma. Isa võttis Markol kraest kinni ja 
tõukas ta töötoast välja, nii et Marko trepist alla sõiduteele lendas. 

«Kus mul kaitsja väljas! Oota, oota, küll sa mind veel tunda saad... Küll sulle näidatakse... Küll 
sa mind veel meelde tuletad...» 

Isaga kakelda Marko kartis, teadis, et isa ta läbi kolgib. 

Nüüd on Marko jessaul', ta kannab alati kännuseid ja' suurt mausrit. 

Püüdsin Grzybowskile mitte silma alla sattuda, kui ta kannuste kõlisedes mööda koridore sammus, et 
direktori, kabinetti habemiku Prokopovitši juurde minna. Kui Markole meelde tuleb, et minu isa ongi 
seesama Miron Mandžura, kes ta tänavale viskas. 

! Jessau! — kasakate sõjaväekapten. Tõlk. 

mine tea — ehk pannakse mind siis jalamaid petljuuralaste vanglasse. 

«Vaska, kas kuuled?» tõmbas Nugis mind äkki käisest ja surus end kõvasti vastu laskeava. 

«Mis on, Jõzik? Noh, lase ka mul vaadata.» 

Kuid Nugis varjas ara kogu laskeava. 

«Oota, ara sega, vist jooksevad siia!» sosistas ta. 

Tõesti läbi torni katuses oleva augu kändusid meieni väga tuttavad hääled. Räägiti kiiresti ja 
hingeldades. 


Need hääled lähenesid tornile paremalt poolt, umbekasvanud jõekaldalt, — tavaliselt ei käinud seal 
keegi. Kaljud olid sel köhal üsna käida ääres, nende jalamit uhtus vesi. Kes siit läbi pääseda tahtfc, 
pidi palja jalu võtma ja vees sumama. 

Äkki eraldasin nende häälte hulgast Kotka Grigorenko tuttava sõnadevulina. 

Oh meid, tukunuie! AI, üsna torni juures, rudises kruus. 

Kuhu põgeneda? 

Tornil oli üksainus väljapääs, selle juures on praegu aga võmmid. Kui nina välja pistad, nabivad 
kohe kinni. 

Vahest ehk ronida torni müürile? Hüva, aga mis edasi? Sealt juba alla ei hüppa — on liiga kõrge, 
kuid mõttetult ülal istuda ja vareseid hirmutada oleks häbiasi. 

«Tulevad siia! Heida maha, poe peitu!» sosistas Jõzik ja hüppas laskeava juurest eemale. 

Ümmargune poollagunenud torn oli tühi ja seal ei saanud end tõesti kuhugi peita. Vahest ehk 
niššidesse? Kõhklemata tormasime mõlemad neisse pimedatesse niisketesse süvenditesse ja tardusime 
paigale nagu pühakujud dominikaani kiriku katuse serval. 

Kuid alumisel korrusel juba praksatas laast kellegi kontsa all. 

Puutrepp nagises. 

Üks võmmidest tuli üles. Vaevalt hingates surusin end veel tugevamini vastu külmi kive. 

Ja äkki lõi mu kõrvad lukku Saška Bobõri kahjurõõmus hüüd: 

«Poisid, tulge! Siin nad on!» 

Käe alt kinni hoides talutati meid mõne hetke pärast jõekaldale. Olime võmmidest ümber 
piiratud. Saška Bobõr käis meie kõrval ja plõksutas alatasa oma läikivat laadimata buldogit. Neetud 
võmmide eest polnud võimalik plehku pista — nad oleksid meid kohe kinni nabinud, pealegi polnud 
meil mängureeglite järgi õigust ära joosta. 

Noh, parem oleksime võinud end väljas peita kas Kellatorni tänava taha põõsastesse või katoliku 
kiriku keldrisse. Nugis on süüdi. Vedas siia sellesse saatana torni, kartis isa... 

Neetud võmmid! Kuidas nad meie ümber tiirlesid, kisasid, meid pilkasid! 

Kuid kõige rohkem askeldas Kotka Grigorenko. Ta vehkis oma revolvriga, kaks nööpi ta 
vormikuuel olid lahti, müts kuklas, kavalad, kange tee värvi silmad aga keerlesid rõõmust ta mus- 
tade kulmude all. 

«Siduge neil käed kinni!» käsutas ta äkki. 

«Teil pole selleks õigust!» nähvas Nugis talle vastu. «Röövlitel ei seotud kunagi käsi kinni!» 

«Te olete kaltsakad, mitte röövlid, ja sina pole mitte nugis, vaid haisev kärp. Sina nüüd palju tead, 
mida võib ja mida mitte,» ütles Kotka tähtsa näoga ja pani kuuenööbid kinni. «Noh, poisid, kellega ma 
räägin? Tõmmake nöör pingule, pole neil siis enam midagi uhkeldada!» 

Saška Bobõr pistis buldogi tasku ja jooksis Jõziku juurde. Nugis hakkas teda eemale tõrjuma, 
tormasin talle appi. Kuid sel hetkel jooksis Kotka Grigorenko mulle selja tagant ligi ja hüppas mu 
kukile. 

«Lase lahti!» karjusin. «Lase!» Ise aga ajasin jalad harki ja raskelt tammudes püüdsin läheneda 
jämedale akaatsiale, et siis kogu kehaga tahapoole viskuda ja Grigorenko vastu puud paisata. 

«Lase lahti!» ütlesin uuesti. 

Kuid Kotka ei võtnud mind kuuldagi. Ta rippus mu kukil ja kähises nagu hunt. Nägin, kuidas 
meie ataman end raevukalt nuhkide vastu kaitses. Ta oli sitke ja osav kaklema, mis sest, et oli 
kõhn. Tema innukus andis ka mulle jõudu. Liikusin äkitselt puu poole, kuid sellal pani Kotka 
Grigorenko mulle ootamatult jala taha ja ma lendasin, pea ees, teravale kiviprügile. 

Ma ei jõudnud käsi lahti rebida — Grigofenko hoidis neid tagant kinni — ja kukkusin näo ja 
rinnaga otseti vastu kive. 


Terav valu põletas mu nägu. Pisarad valgusid silma. Olin omanina vastu kivi valusalt ara 
löönud, isegi pea hakkas kumisema ja suu täitus sedamaid soolaka verega. Ent Kotka Grigorenko 
tormas uuesti mulle kallale ja hakkas mu käsi taha murdma. 

Tuline viha summutas äkki mu valu. 

Jõudu pingutades tõusin ühele põlvele, andsin peaga järsu hoobi, paiskasin Kotka eemale. Kuigi 
Kotka on sportlane, kuigi ta igal vahetunnil telliseid surub, pole ka mina just väetike. Ta ei 
jõudnud veel käsi minu poole sirutada, et uuesti mul käelist kinni võtta, kui püsti kargasin ja ta 
rästikuna väänlevast libedast lakkrihmast kinni kähmasin. 


Samal ajal tõukasin küünarnukiga Kotka peast vormimütsi. See veeres nagu võru jõe poole. 


«Või jalga taha panema?! Oota sa, direktori tallalakkuja, küll sa mu käest saad! Ma sulle näitan! 
.. » karjusin ma. 

Mul läks korda rihm Kotkalt ara rebida. Hakkasin kõhe Gri gorenkole tema enese rihmaga 
andma, küll selga, küll käte pihta, Mingi isesuguse, koera moodi liigutusega väänas Kotka enese 

järsku vabaks, haaras siis jooksu pealt mu käe ning lõi sinna oma hambad. 

Ma tõmbusin kühmu ja tõukasin Kotkale peaga rindu. Ta kaotas tasakaalu ja lendas jõkke. 

Ma ei jõudnud üldse aru saada, kuidas see kõik sündis. Jõe kohal tõusis lugematu hulk veepiisku 
pahinal õhku. Vististi oli siin sügav, sest Kotka kadus sedamaid vee alla. 

Mul hakkas hirm: mis siis, kui ta äkki upub? Kuid hetke pärast kerkis Kotka märg pea nagu kork 
veepinnale. Kotka vehkis kätega, tema harali sõrmed haarasid vett, — ilmselt oli tal ujumine 
ehmatusega meelest läinud. 

Lakatades ja hirmunult silmi jõllitades karjus ta kähiseval häälel: 

«Appi! Päästke!» 

Võmmid sööstsid ta juurde. 

Nugis pilgutas mulle silma. Võmmide peataolekut käsutades pistsime plagama. 


VI. DIREKTORI JUURES 


Jõudsime Türgi trepi lõppu. Siit oli hästi näha Koniecpolski torn ja koht, kust ma asja Grigorenko 
vette tõukasin. Selle ajaga, kui me Nugisega üles jooksime, olid võmmid Kotka juba veest välja 
tõmmanud. Seal ta nüüd keksis ühel jalal, üleni must ja märg, — nähtavasti oli vesi talle kõrva 
läinud. Tema ümber sagisid võmmid. 

«Hoia oma nahk, Vassil! Seda Kotka sulle juba ei kingi!» «Arvad, et ma teda nii väga kardan? 
Ega ma seesugune jänes ole nagu Petka Maremuhha. Kotka kas või ratsutagu ta turjal, temal pole 
sellest midagi. Noh, mida ta mulle ikka teha saab, mida? Kaebab direktorile, eks? Kaevaku! Tema tuli 
ju esimesena mulle kallale! Vaata, kas märk on järel?» ja ma näitasin Jõzikule oma vigastatud nina. 

«Märk on järel, tõsi küll, väike, kuid ikkagi on! Ja huule köhal on verd. Pühi ära!» 

Tean, see tuli ninast! Kui direktor küsib, räägin talle, kõik ara: kuidas Kotka mulle jala taha pani 
ja mind niimoodi tõukas, et mu nina verd jooksma hakkas. Katsugu ainult kaevata — hästi see tal ei 
lõpe! 

Ja me jooksime edasi Kellatorni tänava poole. 


Terve laulutunni ei saanud ma rahulikult pingis istuda. Ma ei läbenud paigal püsida, vaatasin aina 
ukse poole; kogu aeg tundus mulle, nagu tuleksid koridorist direktori sammud. 

Kogu klassiga õppisime pidulikuks aktuseks laulu «Palju aastaid». 

Lauluõpetaja, kõhn pani Rodlewska, meelekohtadel juuksekiharad ja seljas pikk must kleit, 
ähvardas meid järjest kammertooniga, kopsides sellega vastu kateedrit, ja kui metallihelin mööda 
klassi laiali valgus, tõusis Rodlewska kikivarbaile ning piuksus: 

«Alustage, lapsed! Alustage, lapsed! Mi-mi-la-sol-fa-mi-re-mi-fa-re-mi-mi! Jumala pärast: mi-mi!» 

Voiodka Martsenjuk laulab valjusti, nii et isegi ämblikuvõrk tema köhal nurgas vabiseb. 

Petka Maremuhha venitab tiiskanti kuidagi väga peene häälega, kaeblikult, justkui nutaks või 
paluks armuandi. 

Maremuhha ise on paks, kuid hääl on tal nagu väikesel tüdrukul. 


Mina ei laula, ainult maigutan suud, et pani Rodlewska mulle "külge hakata ei saaks. Mis 
laulutuju minul saab olla! Milleks, pagana pihta, «Palju aastaid», kui mind iga silmapilk võidakse 
peapesu saamiseks habemiku Prokopovitši juurde kutsuda. 

Kotka Grigorenko koht on tühi. Klassis teda ei ole. 

Juba enne laulutunni algust jooksid võmmid ja vargad kooli tagasi ja sedamaid levis kuuldus, 
kuidas ma Kotka Grigorenkot ujutasin. Poisid kogunesid puuriitade juurde ja arutasid üksteisest üle 
rääkides igapidi meie kaklust. 

Lõpuks ilmus hoovi ka Kotka ise. Ta oli üsna armetu, haletsemisväärne, juuksed olid tal 
kleepunud laybale, ta nägi välja .nagu uppunud kukk. 


Mina otsisin sel ajal gümnaasiumi keldrite lähedal suurt kukeharja, et ninahaava kinni katta. 
Sünget ja mossis näoga Kotkat nähes unustasin hetkeks, et mind paratamatult direktori kabinetti 
kutsutakse. Mu süda hüppas rõõmust, et olin seda kiidu-kukke, seda klanitud tohtripoega õpetanud! 
Maksnud talle kätte kõige eest! Nii Nugise kui ka oma vigastatud nina ja meie röövlite eest. 


Nagu ei märkaks ta meid, läks Kotka meie poole vaatamata kiiresti tagatrepist üles, otse 
Prokopovitši kabinetti, parketile jälgi järele jättes. Veenired, mis tilkusid maha ta märgadelt riietelt, 
saatsid Kotkat kuni direktori kabinetini. Justkui oleks keegi vett katkise ämbriga üle koridori 
kandnud. 


Kohe pärast kella jooksis Voiodka Martsenjuk direktori kabinetti, et tuua pani Rodlewska jaoks 
päevaraamat. Ta nägi seal Kotkat ja klassi tagasi tulles jutustas meile: 

«Prokopovitš on ta riide sisse mähkinud — mäletate, sellesse, mis osteti pidupäeva lippude jaoks? 
Istub teine tugitoolis, silmad punased, hambad plagisevad, ise aga on üleni kollane-sinine — 

valmis papagoi! Mind nähes pööras selja, ei teinud juttugi. Nikifori aga saatis direktor Kotka isa 
juurde koju.» 

«Hale memmepoepg, see va Kotka,» mõtlesin ma. «Ise veel uhkeldab, et on sportlane, kõige 
tugevam klassis. Võta keda tahad meie Jõetaguse poistest, kõik käivad veel hilja sügisel suplemas. 
Hüppad vahel vette, ja vesi on külm, silmade ees läheb mustaks — kuid häda pole midagi. Siin aga 
tõugati see hoopleja hetkeks sooja vette ja tema, vaeseke, juba lõdiseb külmast, on rammetu, väriseb 
nagu haavaleht, kisa-kära kõik köhad täis! Jaise on veel ataman, skautide pealik! Tal oleks paras 
koht ema süles istuda!» 

Tavaliselt möödusid laulutunnid teistest tundidest kiiremini. Kui viis saab selgeks, laulame laulu 
mitu korda läbi, ja juba helisebki koridoris kell. Kuid sel päeval venis aeg väga pikkamisi. Pani 
Rodlewska tüütas meid hirmsasti. Kord laskus ta erutusest peaaegu kükakile, siis jälle ajas end 
kateedris sirgu, otsekui oleks ta risti löödud: pikk ja kõhn, ümmarguse kõrisõlmega, mis tungis esile 
nagu haki-muna. Pikakoivaline sääsk — nii hüüdsime teda. Ta oli tõepoolest kõhna pikkade jalgadega 
sääse moodi. Poisid teadsid rääkida, et Rodlewska värvivat oma halle juukseid tindiga. 


Ma ei kannatanud enam ja ütlesin pani Rodlewskale, et mu kurk kuivab ja rna tahaksin juua. 
Sain loa klassist välja minna ja ma ruttasin koridori. Seal polnud ühtki hinge. Hiilisin vaik-. selt 
mööda tühja koridori saali, läksin üle lava ja astusin palkonile. 

Otse malmvõre köhal sahisesid tihedad kastanioksad. Juba üsna pea hakkavad kastanid õitsema. 
Nagu küünlad näärikuusel kerkivad varsti rohelisest lehestikust ning löövad õitsele sirged 
kahkjasroosad hüatsinditaolised kastaniõied. Õhtuti sumisevad siis nende köhal lehepõrnikad, soe 
suvetuul õõtsutab õisi, viies endaga kaasa imalat õrna lõhna. 

Tore oleks niisugusel ööl siin palkonil magada. Tuua siia kokkupandav voodi, visata padi pea alla, 
mähkida end teki sisse, lamada kaua kinniste silmadega ja enne magamajäämist kuulatada, kuidas 
seal väljaku ja peakiriku taga vähehaaval vaibub unne ikka veel valvas, kuid juba väsinud linn, kus 
kogu päeva on ärevil oldud Petljura päevakäskude pärast. Kuid silmapilk meenusid mulle 
gümnaasiumi pikad, sünged koridorid ja kõhe kadus igasugune tahtmine siin ööbida. 

Pole viga, varsti lastakse meid suvevaheajale — sõidan Nagorjanõsse, otsin isa üles ja hakkan seal 
iga öö magama heinakuhjas värske õhu käes. Mu kõrval norskab isa ja teisel pool onu Avksenti. Siis 
ei kõhuta mind ükski petljuuralane. Lastaks meid ometi rutem suvevaheajale ... Ainult see 
supluslugu ... Tühja kah! Küll oskan välja rabelda, olen veel täbaramatestki olukordadest puhtalt 
välja tulnud. 

Kuid mis see on? 

Otse peakiriku tagant sõidab väljakule kaless. Ta kihutab siia, gümnaasiumi juurde. Kes see küll 
võiks olla? Kas tõesti Kotka isa? Kes siis veel, kui mitte tema! 

Nojah, tema. Tal on seljas väljaõmmeldud särk, ta päevitunud paljas pealagi läigib päikese käes. 

Grigorenko peatab gümnaasiumi trepi ees järsult hobuse ja ronib nohisedes kalessist välja. Seob 
hobuse malmposti külge, võtab kalessist ümmarguse musta kompsu ja kaob siis paraadukse taha. 

Tõi vist oma Kotkale teised riided. Ta, va vurruline saatan, kardab, et pojuke end võiks ära 
külmetada. Jättis oma haigla sinnapaika ja sõitis siia. 

Seisin palkonil kastanilehtede varjus. Nüüd pofnud mul tundi tagasiminekuks enam vähematki 
himu. Parem ootan siin kella helisemist. Päevaraamatusse olen sisse märgitud, .pealegi on sel sääsel 
Rodlewskal halb mälu. Ta on muidugi juba unustanud, et lubas mul klassist lahkuda. 

Kell helises. Õpilased tõstsid klassides kära. Kuulsin nende kisa, jutukõminat, kuulsin, kuidas 
kõlisesid lauaklapid. Mina aga seisin ikka veel ja pidasin aru, kuidas oleks ohutum klassi hiilida, 
et mind ei märkaks ei direktor ega Kotka. Ei tahtnud nende silma alla sattuda! Oi, kuidagi ei tahtnud! 

Palkoni all langeb kinni raske uks ja kõnniteele tulevad vurrudega doktor Grigorenko, meie 
direktor Prokopovitš ning Kotka. Hädavares-ataman on juba kuivad riided selga pannud, seljas on 
tal nüüd kitsas madruseülikond, peas Georgi lintidega müts. Isa oli vist kaasa võtnud esimesena kätte 
juhtunud riided. 

Kotka vaatab ringi ja heidab pilgu akende poole — kas ehk poisid klassidest ei jälgi teda, siis 
nähtavasti rahuneb ja seab oma mütsi. 

«Gedeon Apollinarijevitš, karistage jumala pärast seda värdjat! Pange tähele, ta uputab teil veel 
kõik gümnasistid ara!» kostab alt tohtri sügav bass. 

«Ärge parem rääkige!» kõmistab vastuseks Gedeon Apollinarijevitš «Kui te teaksite, missugust 
peavalu see Jõetaguse rämps meile teeb! Lihtsalt hirmus! Nad aeti kõrgemast algkoolist minu juurde 


ja kohe hakkas kõik tagurpidi minema nad on 

meie kasvatajad lihtsalt ara vaevanud. Kinnitan teile et iseseisev Ukraina ei saa neist mingisugust 
kasu. Maast madalast vaatavad nad metsa poole. Palusin juba ministeeriumis, kas neid ei võiks 
kommertskooli üle viia...» 

Kaastundlikult pead raputades ronib vurrudega arst kalessi. 

«Astuge abikaasaga meie poole sisse, Gedeon Apollinarijevitš, olge nii lahke!» palub ta. 

«Tänan alandlikult,» kummardab Prokopovitš. 

Arst tõmbab ohjad pingule. Hobune heidab looga kõrgele, sirutab end hoogu võttes ettepoole ja 
kaless hakkab veerema. 

Direktor seisatab natuke, nuuskab nina valgesse taskurätti, kohendab oma tärgeldatud kraed ja 
läheb siis minema. 

Samal hetkel heliseb kell. Vaheaeg on lõppenud. 

«Värdjas — see käis minu kohta!» mõtlen koridori joostes. 

Tore lugu! Mulle pandi jalg taha, nii et oma nina veriseks lõin ja põlve vigastasin, ja nüüd olen 
pealegi veel süüdi — olen värdjas? Las kutsub minu välja ja küsib järele — ütlen talle, kes on 
värdjas! 

Viimase tunni lõpul astub klassi kooliteenija Nikifor, palub õpetajalt luba ja kutsub mind järsul 
kõmiseval häälel gümnaasiumi direktori juurde. Ma ei taha lasta välja paista, et olen kohkunud, vaid 
hakkan aeglaselt ning ruttamata oma raamatuid ja vihikuid üksteise järel hunnikusse laduma. 

Klassis valitseb vaikus. Kõik vaatavad mind. 

Tedretäheline laiade põsenukkidega looduslooõpetaja rolov-jan seljas kollane toorsiidist kuub, 
hõõrub oma kriidiseid käsi niisugusel ilmel, nagu poleks tal minuga vähimatki pistmist 

Kõik meie Jõetaguse poisid saadavad mind kaastundliku pilguga. 

Väljun väikese küüraka Nikifori järel nagu kangelane, pea püsti, raske raamatupambuga 
kuuldavalt enesele vastu reisi tagudes. Ärgu keegi arvaku, et lõin kartma. 


Musta habemega vimmas Prokopovitš kartis väga igasugust nakkust. Aasta läbi, nii talvel kui suvel, 
kandis ta pruune glasseekindaid. Igal pool viirastusid talle pisikud, kuid kõige enam maailmas kartis 
ta kärbseid. Kõdus oli tal seatud kõigile .riiulitele, aknalaudadele, ja isegi pingile õunapuu alla 
klaasist kärbsepüüdjad, milledesse oli valatud sublimaat!. 

Teades, millega direktorit saab pahandada, õppis Saška Bobõr ütlemata osavalt püüdma suuri 
rohelisi kärbseid, kes vahel meile klassi lendasid ja vastu klaase põrgates nagu kimalased sumisesid. 

Saška püüab niisuguse kärbse kinni ja laseb ta vahetunni ajal läbi lukuaugu tasakesi 
Prokopovitši kabinetti. 

Kärbes hakkab direktori kabinetis pirisema ja Prokopovitš pistab nagu pöörane edasi-tagasi 
jooksma: nihutab toole, avab aknad, kutsub küüraka Nikifori abiks kärbest taga ajama. 

Meie aga rõõmustasime, et saime talle, habemikule, meelehärmi teha. 


Avasin suure vaevaga direktori kabineti raske ukse, mis. oli iile löödud vildi ja rohelise 
vahariidega. 

Prokopovitš ei vaadanudki minu poole. 

Ta istus pehmes nahktugitoolis .pika laua taga, habe paberikuhjas ja pruunis kindas käsi laua 
äärel. Sulgesin käratult ukse ja jäin seisma. 

Seintel rippusid Ukraina hetmanite portreed rasketes kullatud raamides. Siin, direktori kabineti 
kõrge lae all, oli neid hetmaneid õige ohtrasti. 

Hetmanid hoiavad tugevasti käes raskeid kalliskividega kaunistatud kullast valitsuskeppe; mütsid 
nende peas on ehitud toredate jaanalinnusulgedega. Üksnes Mazepa on ilma valitsuskepita. Palja 


peaga, käisteta kuue nööbid eest lahti, sarnane ümberriietatud ksendsiga — nii vaatab ta direktorit 
kavalal, tigedal pilgul, ja äkki tundub mulle, et laua taga ei istu mitte Prokopovitš, meie 
gümnaasiumi direktor, vaid keegi portreelt alla astunud habemik hetman. Istub, tige ja pahane, suled 
kõhevil nagu vanal öökullil, oma paberite juures ega märka mind üldse. 

Prokopovitš lõi lahti raske musta raamatu. 

Tüdinesin ootamast. Köhatasin tasakesi. 

«Mis vaja?» küsis direktor kumedal kääksuval häälel, kergitades sealjuures oma pikka karedat 
habet. 

«Mind ... kutsus . .. Nikifor,» kogelesin. Hirm pitsitas mu kõri. 

«Perekonnanimi?» 

«Vassili.. .» 

«Küsisin: perekonnanimi?!» 

«Mandžura ...» 

«Kas sina tõukasid Grigorenko jõkke?» 

«Mitte mina... Taise... Tema lükkas mu esimesena maha...» 

Tahtsin tõestada, et ma pole süüdi, jutustada, kuidas asi oli, kuid direktor katkestas mind: 

«Kas sul isa on?» 

«Ta on maal.» 


«Aga kus ema on?» 

«Surnud ...» 

«Kelle juures sa elad? Kes sul siis on?» 

«Tädi, Marja Afanasjevna.» 

«Tädi? Noh, siis võta oma raamatud ja marss koju tädi juurde. Võid ütelda, et sind gümnaasiumist 
välja visati. Huligaane meil vaja ei ole!» 

Ja direktori habe vajus uuesti paberitesse. 

Hämmeldunult ja vaikides seisin mõne hetke kaleviga käetud « pika laua juures. 

«Vaat sulle säh! Ta vist arvab, et hakkan teda paluma, et langen põlvili? No seda sa ei näe!» 

Haarasin kurelt ukselingi ega märganudki, kuidas direktori kabineti raske uks minu järel kinni 
prantsatas. 

Läbisin pika tühja koridori, sammusin aeglaselt kivitrepist alla, eeskotta ja astusin tänavale. Õues 
oli juba üsna palav. Peakiriku kellatornis kudrutasid tuvid. Vanker, kus mõhaka veevaadi äärel istus 
mees, põrises minust mööda ja kadus peakiriku taha. 

Üleval õpetajatetoa kõrval helises katkendlikult kell. 

Kohe jooksevad siia poisid. Nad hakkavad pärima: «Noh, kuidas on, kas said kõvasti võtta?» Mis 
ma siis neile vastan? Et mind välja visati? Seda ma nüüd küll ei tee. Juba niigi on kõik läila, nemad 
aga hakkavad sind muidugi haletsema ja vaata veel, et lobisevad sellest tädile. Parem annan jalgadele 
valu. Surusin raamatupambu kaenla alla ja pistsin Jõetaguse poole jooksma. 


VII. KUI SAABUB ÕHTU 


Kodus ei leidnud ma endale kuskil asu. 
Mida ometi ütelda Marja Afanasjevnale? 


Möödunud talvel, üsna jõulu eel, ei läinud me kord Nugisega kooli, vaid hoopis metsa kuuski 
tooma. Isa sai sellest teada ja riidles minuga kolm päeva, mäletan, et ta siis isegi Saška Bobõri 
minema kihutas, kui see tuli mind uisuteele kutsuma. 

Ei, parem ei ütle ma kellelegi, et mind gümnaasiumist välja visati. Ei Marja Afanasjevnale ega 
poistele. Isegi Nugisele ei ütle, piinlik on ju. Aga kui nad küsivad, miks ma kooli ei tule? Noh, siis 
mõtlen midagi välja. Ütlen, et mul on sammaspool ja et doktor Bõk ei lubanud mul kooli minna, 
sest võin nakatada teisi õpilasi: hakkavad kartma ja jäävad mind uskuma. 

Petka Maremuhhal oli ju kunagi sammaspool, ja ta, õnneseen, istus tookord kaks nädalat kodus. 
Tõmban oma kõhule klaasitükiga kriimu, ütlen, et see ongi sammaspool, hakkan seda valge 

tsinksalviga määrima ja kodus istuma. Ja õige pea algab koolivaheaeg. 

Otsus oli küps — mul oh sammaspool. 

Kuid selle päeva õhtul ei saanud ma kuidagi rahu. Olgu sammaspoolega kuidas tahes, tädi petta 
pole raske, kuid niipea kui mulle meelde tuli, et ma pole enam õpilane, kiskus süda valust kokku. 

Kõige halvem oli see, et mind visati välja selle nurjatu Kotka pärast. Oi, kui sant lugu! Kahju, et 
ma teda nii vähe nahutasin... 

Kodus polnud kedagi. Marja Afanasjevna oli keetnud mulle lõunat ja läinud siis juurviljaaeda 
peenraid rohima. 

Kui õige Jõziku poole minna? Aga kindlasti on nüüd juba kodus ka Jõziku isa. Temaga kokku 
puutuda ma ei tahtnud. Ta on väga karm, ei naerata kunagi ega vastagi, kui talle ütled: «Tere, onu 
Starodomski.» 

«Ei, Jõziku juurde ei tasu minna,» otsustasin ma, «lähen lihtsalt ja jalutan üksi.» 


Peagi laskub meie linna kõveratele tänavatele vaikne videvik. Juba vajub päike jahtudes 
Kalinovka metsa taha. Meie naabrinaise Lebedintseva šokolaadmustad egiptuse haned tatsavad 
aeglaselt ja tähtsalt mööda Järsaku põiktänavat jõele ujuma. Hanesid ei aja keegi taga, nad 
tulevad ise värava alt välja ja lähevad jalalt jalale taarudes järjest allapoole, kaelad õieli. 

Türgi tänavast üles minnes kuulsin, kuidas ülal gümnaasiumi hoovis põrisema hakkas trumm. 
Lähemale jõudes nägin, et gümnaasiumi hoovi müüris oleva väikese augu juurde oli kogunenud hulk 
nooremaid poisse. Nad olid kikivarbail ja vahtisid hoovi. 

«Vaata, vaata, kuidas marsivad!» hüüdis keegi neist vaimustatult. 

Ja äkki märkasin selles poistesalgas Nugise pöetud kukalt. See on alles tore! Ja mina mõtlesin, et 
Jõzik istub kodus! 

Tõukasin müüri äärde kogunenud poisid küünarnukkidega eemale, poetasin end J6ziku juurde ja 
patsutasin talle õlale. 

Ta võpatas ja vaatas vihaselt kiiresti selja taha, valmis kaklema: Kuid mind nähes sattus ta 
segadusse ja pomises midagi arusaamatut nina alla. 

«Miks sina siia tulid? Kas see huvitab sind, mis?» küsisin ja osutasin peaga hoovi poole. 

«Ah, igavene jamps,» vastas Nugis teeseldud ükskõiksusega, «kõnnivad ringiratast, karjuvad: 
«Elagu!», ohvitserid aga vaatavad neid nagu ahve loomaaias!» 

Üsna lähedal, lausa müüri taga, hakkas põrisema trumm. Läbi augu nägin, kuidas gümnaasiumi 
hoovis ühtlaste ridadena sammuvad skaudid. Neil on seljas uus vormiriietus: lühikesed khaki- 

värvi põlvpüksid ja samasugused helerohelised mahakäänatud kraedega pluusid. Iga skaudi vasaku 
õla külge on kinnitatud kimbuke mitmevärvilisi paelu, varrukale aga on allpool küünarnukki 
õmmeldud kollased-sinised märgid. 

Skaudid marsivad kolmekesi reas ja teevad müürini jõudes igakord pöörde. 

Kaugemal sammub uhkeldades «uppunud» Kotka Grigorenko, jalas uued kollased saapad. Ta on 
salga pealik. Kotka varrukal, ülalpool kollast-sinist märki, väänleb ussina vabarnavärvi pael. See 
tähendab, et Kotka pole lihtne skaut, vaid ülem. Vihkan selle noorhärra edvistavat kõnnakut ja tema 
enesega rahulolevat ilmet. Kuidas küll kuulavad ta sõna Volodka Martsenjuk ja Saška Bobör? 
Varem nad ju kunagi ei sõbrustanud Kotkaga, narrisid teda, nüüd aga on lihtsalt vastik vaadata, 
kuidas nad selle tohtri-poja ees on valmis nahast välja pugema ... Närused pugejad — neile ei tasu 
teregi ütelda... Poisid meie selja taga tõstsid kära. Nad surusid meid Nugisega üsna vastu müüri, 
püüdes näha, mis hoovis sünnib. 

«Lähme parem suplema, Jozik! Mul pole enam himu vaadata. Aitab juba siin seismisest,» 
soovitasin Nugisele. Nugis nõustus. 

Möödusime Poniatowski tänavast ja läksime mööda tuttavat , looklevat rada jõe aarde. 

«Noh, mis direktor sulle täna ütles? Said vist mehemoodi?» küsis Nugis. 

«Pole kõneväärt, esiotsa riidles küll, aga kui olin talle jutustanud, et Kotka mulle jala taha pani, 
jäi vait ja laskis mind koju.» 

«Ja see oligi kõik... Petka Maremuhha siis luiskas, et sind olevat koolist välja visatud. Ootasime ja 
ootasime sind, aga nagu läksid, nõnda ka kadunuks jäid. Arvasin juba, et kas habemik ehk ei pannud 
sind Kotka pärast kartserisse.» 

«Mis nad küll välja ei mõtle. Välja ei heitnud, kuid ähvardas. Maremuhha kolgin läbi, kui ta minu 
kohta luiskama hakkab .. .» AIl sädeles juba jõgi. «Kas hüppame kaljult vette?» 

«Kui kaljult, siis kaljult,» nõustus Jozik. Läksime alla. Jõe teiselt kaldalt paistis tuttav Vana 
kindlus,. Kogu õu seal on viljapuid täis istutatud. Paavsti torni juures kasvavad madalad 
tihedavõralised varakult küpseva viljaga õunapuud. 

Juba hulk aega enne sügist võid niisuguse küpse õuna puu otsast võtta, ja kui seda kõrva ääres 
raputad, on koguni kuulda,, kuidas mustad kõvad” seemned ta sees krõbisevad. 

Kui need varased õunad küpseks saavad, lähevad nad pehmeks-ja mahlakaks, vaevalt puudutad 
nende koort, kui hambad juba; iseenesest õrnroosasse muredasse õuna vajuvad. 

Kindluses kasvavad ka mõned, mooruspuud. Neil puudel valmivaid marju nimetame «morvaaks». 
Nad on mustad ja sarnanevad lepakäbidega. Kui must «morvaa» küps on, ronime üles Paavsti torni 
ja piilume puid sealt ülevalt raskete kividega. Kivid lendavad vihisedes läbi lehestiku, riivavad 
tugevaid oksi, need hakkavad võppuma ja marjad varisevad maha. 

Pärast otsime lopsakas rohus mahalangenud lehtede seast pehmeid imalaid marju, mis on täis 
musta mahla. Sööme neid sealsamas põlvili puu all roomates ja pärast seda on meil suud hulk aega 
sinised, justkui oleksime tinti joonud. 

Juba mitu päeva on linna turul müügilaudadel näha esimesi mureleid. Turunaiste nagisevad 
korvid on täis kollaseid, täiesti läbipaistvaid, kollakas-roosasid, paradiisiõuntega sarnanevaid ja 
musti, läikivaid, huuli värvivaid mureleid. Müüjad kõlistavad vaekaussidega, sõimlevad omavahel, 
püüavad ostjaid üksteiselt üle lüüa ja aina kaaluvad marju paberkottidesse. 

Oh, kui raske on turust mööda minna, kui müügilaudadele ilmuvad esimesed murelid! 

Kuidas kadestame neid, kes vabalt, hinda maha tingimata, ostavad terve naela mureleid ja libe- 
daid kivisüdameid kõnniteele sülita-des meist aeglaselt mööda lähevad! 

Niiviisi murelitest mõtiskledes tõttasin Jõziku kannul alla jõe äärde. Nüüd jäi kindlus — kõrge ja 
sünge — meist paremale. Nägin jõevees ta virvendavat varju ja mulle meenusid kõrged jämeda tüvega 


murelipuud, mis kasvasid Paavsti torni taga kindluse õuel. Nende lehestik on läbipaistev, harv, marjad 
aga imemagusad. 

«Kui naised juba turul mureleid müüvad,» mõtlesin riideid seljast võttes, «siis on nad ka 
kindluses küpsed.» 

Ütlesin seda Nugisele. 

«Mis siis ikka? Ega's muud, kui ronime homme sinna!» 

«Noh, aga millal siis?» 

«Pärast lõunat.» 

«Ei, õhtul ei saa,» ütlesin, «seal hakkavad petljuuralased jälle püssi laskma.» 

Kindluse püssirohukeldrite taha on petljuuralased rajanud garnisoni lasketiiru. Iga päev pärast 
lõunat lähevad nad sinna harjutama ja kuni videvikuni müriseb kindlus kuulipildujavalangutest. 
Kuulid lendavad vihisedes just vastu seda müüri, mida mööda meil tuleb torni ronida. 

«Aga millal siis?» küsis Nugis, patsutades enesele vastu puusi. Ta oli juba riidest lahti ja seisis mu 
ees paljana ning kõhnana. «Lähme hommikul enne kooli. Võtame vihikud kaasa, et poleks vaja enam 
nende pärast koju joosta, ma tulen sinu juurest läbi, ainult vaata, et sa maha ei maga,» ütlesin, täiesti 
unustades, et homme mul pole enam vaja kooli minna. 

«Mina juba maha ei maga,» vastas Nugis, «kuid hommikuti longib valvur kindluses ringi. Kuidas me 
murelipuu otsa saame?» 

Jah. See on tõsi. 

Valvur käib hommikul läbi kogu kindluse, kuid hiljem, just siis, kui gümnaasiumis algavad tunnid, 
istub ta värava juures pingil. Siis murra puud kas või maha — ei tema kuule midagi. Valvur ei salli, 
et poisid kindluse aeda tulevad. Hoolikalt kait-seb ta iga puud, kevadel lupjab tüvesid, kaevab 
õunapuude ümber maa üles ja paneb sinna sõnnikut. Kui vili on küps, korjab ta selle endale. Ronib 
redeliga puu otsa, kuigi on lombak, ja muudkui tõmbab okste küljest marju, õunu ning isegi metsiku 
pirni väikesi ümmargusi vilju. 

«Leidis, keda karta! Noh, kui märkab, tõstab kisa. Mõni asi! Kas me plehku pista ei oska? Ega ta, 
vana könn, meile müürile järele roni. Jah, lähme hommikul,» otsustasin ma. «Lähme!» lausus Nugis. 

Jätame riided kaldale ja ronime kaljule. Mis huvi pakub ujuda käida ääres, madalikul, kus 
suplevad Jõetaguse naised? See pole suplus, vaid lausa häbi! Iseasi on kaljule ronida ja sealt ettesiru- 
tatud kätega, pea ees, kuresse veevoolu hüpata. 

Päeva jooksul päikesepaistest soojendatud kaljud panevad jalad kipitama, kivirusu variseb ja 
sahiseb kahkjasrohelistes pujupuhmastes. 

Ronisime kalju otsa ja seisime seal J6zikuga kõrvuti. Kaugel tammi taga sukelduvad vees pardid. 
Alatasa kergitavad nad oma laiu tagumikke ja nende punased jalad välguvad seisva vee siledal 
rohekal pinnal. 

«Vesi on täna vist väga soe!» lausub Nugis ja naerab mõnutundega. 

Üle silla veeres kõminal vanker. «Hüppame!» hüüdsin ma ning hüppasin vastust ootamata 
hooga vette. 

Keset jõge tulin veepinnale ja otsisin Nugist. Teda polnud ei kaljul ega vees. Tema, pagan, ujub 
vee all hästi. Keerlesin vurrina ühel köhal. Kartsin, et Nugis äkki ujub mu alla ja haarab mul jalast 
kinni. On väga ebameeldiv, kui keegi sul vees libedate kätega jalast kinni võtab. Nugis kargas nagu 
kork veest välja üsna tammi juures. Suured ringid jooksid igale poole laiali. Kui kaugele ta veel all oli 
ujunud! Mina nii palju ujuda ei jõuaks. 


Sukeldume teineteise võidu, toome põhjast väikesi ümmargusi kive ja kollast savi, pritsime vett, 
üles, et näha vikerkaart. Kui ara väsime, pöörame selili ja lamame liikumatult veepinnal. Vool kannab 
meid tasakesi allapoole, tammi juurde. Ülal laotub helesinine, läänes natuke roosatama löönud 
läbipaistev taevas, kus pole ühtki pilveraasu. 

Homme tuleb haruldane ilm! 


Hilja õhtul, kui väljas oli juba üsna pime, läksin küülikulauta, võttes kaasa «tattnina» ja tikud. 

Lambi tuhmil valgusel kiskusin särgi seljast ja kriimustasin õllepudeli paksu killuga mitu korda 
oma kõhtu. Varsti ilmusid nahale verepiisad. Tõmbasin näo valust kipra ja mulle tuli meelde, kuidas 
mulle kaitserõugeid pandi. Just samamoodi kriimustas arst siis lantsetiga mu kätt. 

Vaatan klaasitükki. «Kas kriimustada veel? Aitab!» otsustasin. «Tädi on lühinägelik, niikuinii 
midagi ei märka.» 

Läksin tarre tagasi ja teatasin Marja Afanasjevnale haledal häälel: 

«Tädi, homme ma kooli ei lähe, arst keelas ära — mul on sammaspool, võin teisi õpilasi nakatada. 
Vaadake!» 

Marja Afanasjevna pani tulise panni isuäratavalt lõhnavate praetud kartulitega pliidiäärele tagasi 
ja uuris veidralt huuli liigutades mu kõhtu. 

«Mis siis ikka, ara mine, ainult pane kohe joodi peale,» ütles ta ja läks tagasi pliidi juurde, kus 
tuli vuhinal põles. 

Isegi kahju hakkas: mina tegin, mis oskasin, veristasin end, kriimustasin nahka, tema aga heitis 
ainult korraks pilgu ja pööras ara, nagu poleks midagi juhtunud! Kui ta mind vähemalt oleks 
haletsenudki, aga ei — praetud kartulid on talle kallimad. 


VIIL. VANAS KINDLUSES 


Ärkasin vara. Päike polnud veel kuuri katuse köhale jõudnud. Jooksin juurviljaaeda. Tõmbasin 
seal äärmiselt peenralt üksteise järel üles roosakaid rediseid ja läksin majja tagasi. Hiilisin tasa- 

hilju üle köögipõranda, võtsin riiulilt leivapätsi, millest tädi oli juba pisut lõiganud, nüsisin 
enesele selle küljest kõheda kannika, raputasin soola peale ja istusin taburetile. Varsti jäid köögilauale 
ainult leivapuru ja terava noaga ära lõigatud karvased redise-lehed, mis olid veel märjad öisest 
kastest. Pidin parajasti uksest välja minema, kui magamistoast ilmus haigutades tädi. 

«Mis sind nii vara enne kukke ja koitu üles on ajanud?» küsis ta ja vaatas mulle uniste silmadega 
otsa. 

«Lähen Jõzik Starodomski juurde aritmeetikaülesandeid lahendama. Arst keelas mul koolis käimise, 
nüüd õpin J6zikuga kodus.» 

«Mis ülesanded teil nii vara hommikul on? Ainult äratate inimesed üles. Sa vist luiskad .. .» 
pomises Marja Afanasjevna ja astus kergel sammul minu juurde. 

«Noh, näita oma sammaspoolt!» käsutas ta. 

Ettevaatlikult, nagu oleks mu kehal kardetav haav, paljastasin kõhu ja näitasin tädile punast kohta 
esimese ribi all. Tädi vidutas uniseid silmi, pistis oma nina peaaegu vastu mu näilist sammaspoolt ja 
lausus: 

«See on tühine asi — läheb mööda. Hakkab juba kaduma .. .» 

«Mis kaduma!» hüüdsin ning lasksin kähku särgi alla. «See ainult näib teile nii, aga mul on 
valus ja kiheleb kangesti. Oi, kuidas kiheleb!» ja ma hakkasin mõlema käega otse tädi nina all kiiresti 
ja ägedalt oma kõhtu kratsima. 


«Oled sa hull peast! ära kratsi! ära kratsi, öeldakse sulle,» vehkis tädi ehmunult kätega, «kratsid 
kätki ja pärast tulevad veel sügelised. Jäta juba see kratsimine! Parem mine ja pane tsinksalvi peale.» 
Lähen magamistuppa. Tõmban kõlinal lahti kummuti vasaku laeka, kus tädi oma arstirohtusid 

hoiab. 

Pistan väikese sõrme portselanpurki, milles on tsinksalv. Kisun siis särgi üles, määrin näilise 
sammaspoole valge klee-puva salviga paksult kokku ning panen veel ümmarguse plaastritüki peale. 
See on selleks, et näidata Nugisele. Nähku haav hirmsam välja, siis ta jutustab sellest klassis ja 
kellelgi ei tule mõttessegi, et mind gümnaasiumist välja visati. 

«Joo piima! Siia jäi eile keedetud piima järele!» hüüdis Marja Afanasjevna mulle köögist. 

Juba kõlistas ta kastrulite ja pannidega. 

«Ma ei taha, kõht on täis!» vastasin tädile ja lipsasin tänavale. 

Nugise õuel kõrge värava taga jooksis ringi nende kuri karvane koer. Ma ei jõudnud veel tara taha 
seisma jäädagi, kui ta juba võõrast haistes vihaselt haukuma pistis ja värava juurde tormas. Neetud 
peni — ei saa hoovi sissegi. Läksin keset tänavat ja hüüdsin venitades: 

«Jõzik! Jöziu! Tule siia!» 

Vaikus. Ainult koer värava all klähvis ja lõrises veel vihasemalt. 

Kui Nugise isa viimati minu kisa peale välja ei tule! 

Ent siis paukusid uksed ja aiast jooksis välja J6zik, tõrjudes koera eemale. Ta silmad olid tursunud, 
nägu ära magatud, unine, ja vasakul põsel paistis punane triip, mille oli jätnud padjaäär. 

«Oi, küll tulid aga vara, Vassil. Meil kõik alles magavad,» pomises Nugis silmi hõõrudes. 

«Mis vara see on! Orlowski veski töötab juba ammu.» 

«Kus su raamatud on?» 

«Milleks neid vaja?» 

«Kuidas milleks? Kas sa siis kooli ei tule?» 

«Ei tule. Doktor Bõk keelas mul kooliskäimise ara. Mul on sammaspool, võin teisi nakatada,» ja ma 
lõin enesele uhkelt vastu kõhtu. 

«Mis sammaspool? Mis sa veel välja ei mõtle!» 

«Näe, vaata,» ja ma tõmbasin nägu krimpsutades särgi üles. 

Salv oli üles sulanud ja laiali valgunud, kollane plaastritükk alla vajunud, nii et võis näha punast 
kohta. 

Nugis maigutas suud, raputas pead ja ümises siis kaastundest või ehmatusest midagi arusaamatut. 

«On valus?» küsis ta viimaks. 

«Mitte väga. Ainult kipitab ja kiheleb hirmsasti, kuid kratsida ei tohi.» 

«Oota, oota, aga kuidas sa siis eile vees käisid?» 

«Noh, käisin. Mis see ikka teha võis? Ainult sügeles natuke, ma lihtsalt ei rääkinud sulle midagi, 
arvasin, et läheb niisama üle. Aga öösel ei jõudnud enam välja kannatada. Jooksin tädiga doktor 
Bõki juurde. Jõudsime sinna, tema magas. Äratasime ta üles. Ta vaatas mulle otsa ja raputas pead: 
«Asi on halb,» ütles ta. Käskis seda kohta salviga määrida ja plaastreid peale panny. Kooli ei 
lubanud enne minna, kui kõik möödas on,» valetasin Nugisele, ilma et oleksin sealjuures silmagi 
pilgutanud ja imestasin endamisi, kuidas kõik nii libedalt läheb. Hakkasin juba ise uskuma niihästi 
oma haavasse kui ka doktor Bõkisse. 

«Kas arst andis sulle direktori jaoks paberi kaasa?» 

«Mis ma selle paberiga teen, kui ülehomme algab suvevaheaeg?» 

«Sa vist ei saa siis ka kindlusse ronida?» 

«Kindlusse lähen, käia tohin. Jookse ruttu raamatute järele.» 

«Olgu siis pealegi, tulen silmapilk,» ütles J6zik ja lippas minema. 


Juba kerkis kaljude tagant välja päike — lõbus ja punetav. Kindluse vasakule linnapoolsele 
küljele langesid eredad hommikupäikese kured. Möödusime kindlusest varjupoolsel küljel. 

J6zik peitis vihikud ja raamatud põue: nii oli tal parem üles ronida. 

«Ära alla vaata, pea hakkab ringi käima,» andis ta mulle nõu. 

Neljakandiliste kivide nukkidest kinni haarates ja end vastu külma sammaldunud müüri surudes 
ronisime ettevaatlikult esimese karniisini. 

Noh, nüüd läheb juba libedamini! Kui ainult pea ei hakkaks pööritama! 

Jõzik on vahva poiss. Külg ees, oma jalge ette vaatamata» astub ta julgelt mööda kivikarniisi 
edasi. 

Kuskil all, siinsamas kindluse lähedal, valendas looklev sõidutee. Just äsja olime seda mööda 
tulnud, kuid siit kõrgelt näis ta väga, väga kaugena. 

Ma ei saanud teele vaatamata jätta, ja kui heitsin sinna pilgu, hakkas hirm, nii kõrgel olime. 
Saagu mis saab! 

Pöörasin selja kuristiku poole ja sammaldunud müüri huultega peaaegu puudutades ning hinge 
kinni pidades liikusin kar-niisi mööda Nugisele järele. 

Lõpuks jõudsimegi Paavsti torni juurde. Nugise kännul ronisin läbi katkiste trellide torni 
sisemusse. Nüüd tarvis pääseda kindluse hoovi. Sinna sai teisest aknast, mis oli kindluse õue poole. 

Nugis piilus sellest aknast ettevaatlikult välja, kargas äkki ehmunult kõrvale ja tõstis sõrme suu 
juurde. 

Mõne hetke seisime vajkides. 

Keda Nugis nägi? Võib-olla longib juba valvur oma raske kepiga kindluse õuel ringi? Või on 
Jõetaguse poisid meist ette jõudnud ja loobivad juba kividega mureleid maha? Või ehk — mis veel 
halvem — tulid petljuuralased siia laskmist harjutama? 

Sel hetkel kuulsin hääli, siis hirnatas hobune ja summutas need. Aga jälle kostsid hääled. Keset 
kindluse õue käis vali jutt. Kes võis küll nii vara siin olla? 

Kas poleks parem tornist välja hiilida, enne kui meid märgatakse, ja tagasi alla ronida? Seal ei 
puuduta meid keegi. 

Kuid Nugisel oli teine kavatsus. 

Ta heitis tolmusele tornipõrandale pikali ja andis mulle märkide abil nõu sedasama teha. Tasahilju 
roomasime mööda lubjakiviga käetud põrandat akna juurde ja õige vähe pead tõstes vaatasime alla 
kindluse hoovi. 


AIL, kõige suurema murelipuu varjus, seisab ülestõstetud kummiga must faeton'. Selle lakitud 
porilauad säravad päikese käes ja isegi peentes läikivates kodarates helgivad päikesekiired. 

Faeton — kerge neljarattaline sõiduvanker. Toim. 

Faetoni ette on rakendatud kaks rammusat korbi. Nad raputavad päid ja venitavad kaelu rohu 
poole. Kuuleme, kuidas nende suu-rauad kõlisevad. 

Kalessi ees olnud kimmel on eemal, Musta torni juures, seotud õunapuu külge. Nii hobune kui 
kaless sarnanevad väga doktor Grigorenko toreda sõidukiga. Tal on just samavärvi hobune ja 
samasugune madal kaheistmeline kaless, lakitud look aisade kohal. 

Faetoni juures mureli all kõnelevad tasase häälega kolm tumepruunis poolkasukas petljuuralast, 
pingul rihmad vööl, kollased saapad jalas. Üks petljuuralane toetub püssile ja kibrutab kuidagi 
veidralt otsaesist. Natuke kaugemal, kindluse müüri varjus, seisavad veel mingisugused mehed. Üks 
on lühikest kasvu, rohelises ilma vööta särgis, jalas kulunud püksid, masinaga paljaks aetud pea on 
tal katmata. Ta tundub mulle kohe väga tuttavana. Kus olen ma teda ometi näinud? Mees on pisut 
kössis, ta väsinud, haiglane, kollakas nägu on meie poole pööratud. 


Tema vastas aga seisab Marko Grzybowski. Ta hoiab käes mingit paberit; kuulen katkendlikku ja 
tasast pominat. Grzybowski loeb seda paberit ilma vööta mehele. Laia rihma külge kinnitatud puust 
kabuuris kõigub Markol suur revolver, teisel puusal ripub tal pikk mõõk. Grzybowski lähedal seisab 
halja õunapuu vastu najatudes doktor Grigorenko. «Siis tema kaless ongi Musta torni lähedale 
seotud!» Grigorenkol on seljas väljaõmmeldud särk, peas helesinise paelaga õlgpanama. Vististi on 
sellel zaporoožlasega sarnaneval vurrudega arstil kõigi nende sõjaväelaste seltsis väga igav. Ta 
silmitseb õunapuud ja songib selle all oma tömbininalise austria poolsaapaga laisalt maad. 

Misjaoks sõitis ta petljuuralastega siia nii varasel tunnil? 

Marko Grzybowski lõpetab lugemise. 

Kindluse haljal, hommikupäikesest valgustatud õuel tekib täielik vaikus. 

Isegi faetoni juures seisvad petljuuralased jäävad vait. 

Marko käänab valge paberilehe neljaks kokku ja peidab selle kaitsevärvi inglise frentši ülemisse 
tasku. Siis seab ta oma revolvrit ja hõikab midagi kolmele petljuuralasele — need ajavad end sirgu, 
suruvad püssid keha ligi ja Grzybowski hõige veereb ootamatu ning kauge kajana mahajäetud 
kindluse õues. 

Püssid laskevalmis, nii sammuvad petljuuralased raskel laial kõnnakul selle noruspäise, katkenud 
rõivais mehe juurde. 

Väikest kasvu virila näoga petljuuralane puudutab teda õlast ja näitab peaga bastionidele'. 

Rohelise särgiga mees pöördub väsinult ümber ja sammub rohtukasvanud bastioni poole. Alles 
nüüd märkan värsket piker- 


1 Bastion — kindluse laskevälja nurkadel asetsev muldkeha. Tõlk. 

gust auku, mis on kaevatud üsna bastioni juurde rohelisele murule. Augu kõrval kerkib väike must 
mullaküngas, otsekui kaevikuvall. 

Nugis annab mulle valusa müksu vastu külge. Mis ta ometi tahab? 

Paljajalgne mees jõuab musta künkani ja hakkab justkui poolunes aeglaselt ja kiirustamata riidest 
lahti võtma. Kõige enne tõmbab ta seljast pealissärgi. Nõrga käeliigutusega heidab ta selle eemale 
haljale murule, siis võtab kummargile laskudes maha ka alussärgi. Tal on nähtavasti raske jalul 
püsida. Nüüd on ta vööni alasti ja seisab murul halja poolümmarguse bastioni ääres — paljas, kõhn, 
naha alt esile tungivate ribidega. 

Vaatan teraselt seda paljast meest ega taipa ikka veel midagi: miks võttis ta riidest lahti, ega ta 
siin kindluse õuel ometi ujuma minna kavatse? 

Ja alles siis, kui kolrn petljuuralast oma pruunid läikivad püssid vastu õlga suruvad ja köhale 
tarduvad, taipan äkki, mis praegu all sünnib. Saan aru, misjaoks petljuuralased varahommikul siia on 
sõitnud, misjaoks nad selle kõhna, raskesti haige mehe enesega kaasa on toonud. 

Kangesti tahaksin sulgeda silmad ja ära joosta, mitte näha seda, mis parajasti meie silma all 
toimub. 

Kuid püssid petljuuralaste käes on laskevalmis. Kolm sõdurit toetuvad kindlalt harkis jalgadele; 
kallutades end pisut ettepoole, sihivad nad, nägu vastu poleeritud, püssipära. 

Paljas noruspäine mees võtab viimase jõu kokku, võpatab ja ajab enese sirgu. Mustal 
mullavallil paistab ta äkki väga pika ja peenikesena. Ta tõstab rusika pea köhale ja hüüab 
sihtivaile petljuuralastele: 

«Elagu Nõukogude Ukraina!» 

Tuul toob katkendlikult meieni ta kähiseva ärakülmetanud hääle. 

Ja alles nüüd tunnen ma selle kollase näoga haige mehe ära. 


See on ju tema, kelle tol lörtsisel kevadõhtul, kui punased taganesid, meie poole tõi Ivan 
Omeljustõi! See on ju tema, kelle Marja Afanasjevna pani magama raudvitstega kirstule ja keüele ta 
andis juua kuivatatud vabarnatest teed, tema aga pistis käed teki alt välja ning hakkas valgustatud 
seinal mulle oma sõrmedega veidraid vigureid näitama. See on ju tema, kellel nii hirmsasti logisesid 
hambad, kui Ivan mu isaga vestles. Tähendab, ta ei läinud koos punastega ara; tähendab, tädi 
pettis mind. Kar-gasin püsti ja pistsin pea aknast välja. 

«Jätke ta rahule, laske vabaks, ta on väga haige, ta pole kellelegi kurja teinud!» tahtsin karjuda, 
kuid sõna.d jäid kurku kinni, Nugis aga tõmbas mind sedamaid allapoole ja ma kukkusin põlvili. 

Nösuninaline Marko Grzybowski äigas kord mõõgaga. 

Kolm püssi petljuuralaste käes liigahtasid peaaegu üheaegselt. Kogupaugu lajatus andis kõmiseva 
vastukaja bastionidel ja mustade tühjade tornide laskeavades. 

Paugust häiritud hakid tõusid oma pesadelt õhku ja hakkasid 'kraaksudes kindluse köhal 
lendlema. Tundus, nagu oleks kogu linn seal kindluse taga paukude kumedat kaja kuulates vaikseks 


Palja ülakehaga mees vajus otsekui külmast kössi, surus käed vastu rinda, käidus küljeli, 
langetas aeglaselt-aeglaselt, otsekui magama jäädes pea ja prantsatas maha tema jalge ette kaevatud 
musta pikliku augu kõrvale. 

Kõverale okslikule kepile toetudes läks doktor Grigorenko siis aeglasel sammul augu juurde. Ta 
pani oma helesinise paelaga panama murule, kummardus ja hakkas mahakukkunu valget keha 
kompama. Grigorenko lükkas mehe pea tagasi ja puudutas ker-gelt ta silmi. 

Siis ajas arst enda sirgu, pühkis käed valge rätiku külge puhtaks ja ütles midagi tasa 
Grzybowskile. 

Marko läks kähku mullavalli juurde ja tõukas tapetu jalaga auku. 

Sellal kui petljuuralased veel püssilukkusid lõgistasid, tarvitatud kesti rohu sisse viskasid ja püsse 
tühjendasid, läksid Marko Grzybowski ja vurrudega Grigorenko kahekesi tohtri kalessi juurde. 

Grzybowski kargas pukki, nii et kaless vasakule poole viltu vajus, ning karjus: 

«Valvur, valvur; tule korraks siia!» 

Marko kisa peale ilmus kulunud õlgkaabuga valvur. Ta lähenes aeglaselt, longates ja kartlikult 
ringi vaadates. Jõudnud Grzybowski juurde, võttis ta kaabu peast ja tervitas. 

«Too sellest sõidukist labidas ja aja see haud kähku kinni. Aga nagu kord ja kohus, ilusasti! Siis 
viska rohtu peale. Ja katsu sa kellelegi sellest rääkida, mida nägid. Said aru? Muidu...» ja 
Grzybowski puudutas revolvrit. «Töö eest aga,» lisas ta armulikult, «võta ta kodinad enesele.» 

Valvur võttis faetonist labida ja läks augu juurde. Hauda pilku heitmata hakkas ta tõstma haljaste 
rohututtidega segatud musta mulda ja pildus kähku ning kohmakalt ühe labiclatäie teise järel 
petljuuralaste poolt maha lastud mehe peale. Labidas värises valvuri käes. Nähtavasti tuli tal esimest 
korda elus säärast hirmsat tööd teha. 

Marko Grzybowski aga oli nagu kutsar kalessi pukki istunud, taskust hõbedase portsigari 
tõmmanud ja ulatas selle nüüd tohtrile. Portsigari kaas läks klõpsatades lahti ja mehed hakkasid 

suitsetama. Kalessi köhale tõusis sinine suits. Porilauale najatu- 

des seletas arst Markole midagi, näidates käega kord õunapuid, kord mureleid. Siis ta kummardus 
ja võttis õunapuu alt peotäie kohedat sõnnikuga väetatud mulda. Ta tõi selle mulla peopesal 
Grzybowski juurde, hõõrus seda ettevaatlikult käte vahel, matsutas siis suud ja viskas mulla jälle 
maha. 

Vist kiitis ta valvurit, kes kindluse puude eest nii hästi hoolitseb. Valvur oli juba augu mulla ja 
roheliste mätastega kinni ajanud. Mõttes seisis ta hetke haual, siis korjas kähku kokku mahalastu 
riided, mis olid murul laiali. Need asjad ühes, labidas teises käes, astus ta longates kalessi juurde ja 


tegi Grzybowskile uuesti kummarduse. Marko sülitas paberossiotsa maha, hüpuas murule, kohendas 
oma mütsi ja võttis valvurilt vastu savise labida. 

«Hei, poisid!» hüüdis ta petljuuralastele ja viskas neile kõrges kaares labida. 

Petljuuralased kargasid kaugemale, ja labidas, teinud õhus keeru, kukkus faetoni tagumiste rataste 
juurde rohule. 

Marko istus Grigorenkoga kalessi. 

Kaks petljuuralast, püssid käes, läksid faetonisse, kolmas, väikest kasvu petljuuralane andis oma 
püssi ka nende kätte, ronis pukki ja võttis piitsa. 

Doktor Grigorenko sikutas ohje ja tema kerge sõiduk sõitis valvuri poolt avatud värava kaudu 
esimesena kindluse õuest välja. 

Elastsetel vedrudel' pehmelt kukudes ja hüpeldes veeres kalessi järel kindlusest tänavale must, 
ülestõstetud kummiga kroonufaeton. Uhketes rakmetes rammusad hobused vehkisid sabadega. 

Oli kuulda, kuidas hobused alla silla juurde jõudes kapju vastu kivisillutist plagistasid. 

Valvur sulges värava ja tuli hoovi tagasi. 

Ta õlgkaabu lebas bastionil kinniaetud haua juures. Okslikule saarepuust kepile toetudes, 
mahalastu riided kaenla all, seisis valvur süngena ja tusasena keset kindluse õue. 

«Vaska, see on ehk seesama bolševik, kes eile Vanamõisas kinni võeti?» sosistas Nugis tasa ja 
väriseval häälel, hingates mulle näkku tulist õhku. «Nägin pärast seda, kui me vees käisime, 
Uspenski kiriku juures Saška Bobõr'i ja tema rääkis mulle, et relvastatud sinivatimehed viinud 
Vanamõisast ära kellegi bolševiku. Võib-olla ongi seesama? Kas sa pole sellest kuulnud?» 

Ei, ma ei olnud sellest kuulnud. Ja kuigi oleksin kuulnud, oleks mul raske olnud sellest praegu 
rääkida. 

Olin seda meest varem näinud ainult üks kord. Ma ei teadnud, kes ta on, kuidas ta nimi on, kas tal 
perekond on, ma ei teadnud temast midagi, ega saagi vist enne teada, kui tuleb Nagorjanõst tagasi 
mu isa, kui tuleb tagasi nõukogude võim. 

Nüüd oli see mees saanud mulle armsaks ja lähedaseks. Mul 

oli raske mõeldagi, et ta ei tõuse enam sellest mustast august, ei piluta oma silmi päikesepaistel 
taevasse vaadates, ei naerata enam kunagi ega tule külla mu isa juurde nagu vana tuttav, nagu oma 
inimene. 

Nugis müksas mind jälle. 

«Vaska, ronime õige alla tema juurde, eks?» sosistas ta, näidates peaga alla valvurile. 

Ma pöördusin Jõziku poole ja märkasin ta silmis pisaraid. Nugis nuttis. Tal oli õudne jääda siia 
külma, poolpimedasse torni pärast seda, mida olime kindluse õuel näinud. Niipea kui see mulle 
meelde tuli, jäi ka minul hing kinni ja silmist hakkasid üksteise järel veerema suured pisarad. 
Katsin otsekohe näo peopesadega, rohelised ringid kerkisid silmade ette, kuid ka see ei aidanud, — 
pisaraid voolas järjest rohkem. Pöörasin pea kõrvale ja surusin otsaesise vastu külma müüri. Ma 
nägin pimeduses enda ees haiget kommunisti langevat, kuulsin ta viimset, surmaeelset, ähvardavat ja 
prohvetlikku hüüdu: 

«Elagu Nõukogude Ukraina!» 

«Neetud mõrtsukad! Kelle te tapsite?» Sel hetkel andsin enesele tõotuse, et maksan kätte 
petljuuralaste poolt hukatud bolševiku eest. Juhtugu mulle öösel Järsaku tänaval vastu tulema nösu- 
ninaga Marko Grzybowski! Sedamaid löön ta pea kiviga lõhki. 

Ning valust ja pahameelest selle üle, et me ei saanud Marko-Grzybowskit meie öise külalise 
mahalaskmisel takistada, puhkesin veel härdammi nutma. 

«Ara nuta, Vaska, oi, ära nuta! Lähme siit minema! Noh, palun sind! . .. Noh, lähme alla!» sosistas 
Nugis samuti nuuksudes ja mind küünarnukist tirides. 


Ning vastust ootamata kallutas ta enese aknast välja. Laskis jalad ettevaatlikult kindluse müürile 
ja hakkas siis julgelt seda mööda edasi liikuma, lükates kõrvale teda segavaid põõsaoksi. Valvur 
kuulis müra ja tõstis pea. Ta nägi müüril kõndivat Nugist, kuid ei pistnud nagu tavaliselt karjuma, ta 
koguni ei liikunud paigastki. 

Ma pühkisin rusikaga pisarad silmist ja ronisin Nugise järel õuele. Hüppasime müürilt alla ja 
sammusime mõlemad aeglaselt mööda pehmet rohtu valvuri juurde. 

«Onu, kas nad lasksid maha selle kommunisti, kelle nad eile Vanamõisas kinni võtsid? ... Kas 
nii, onu?» küsis Nugis valvurilt, nagu oleks see tema vana hea tuttav. 

«Kust mina seda tean,» vastas valvur süngelt ja valvsaks muutudes. Ta silmitses meid 
umbusklikult. 

Valvuri nägu polnud lähedalt vaadates sugugi nii hirmuäratav, nagu kaugelt paistis. Mees polnud 
vist juba hulk aega oma juukseid püganud, pea oli tal üsna karvadesse kasvanud, salgud langesid 
päevitunud kõrvadele. 

37 


«Kelle poisid te olete?» 

Ütlesime oma nimed. 

Tuli välja, et valvur tundis Jõziku isa. Minu omast oli ta ainult kuulnud. 

«Kas nägite?» küsis valvur pärast vähest vaikimist ikka veel umbusklikult. 

«Istusime tornis!» seletasin mina. 

«Jah, sellesama,» ütles valvur nüüd juba kindlamalt. «Ma ei saanud esiotsa aru, misjaoks nad siia 
sõidavad. Tegin värava lahti ja küsisin: kas lasete päev läbi? See ohvitser aga heitis t mulle pilgu ja 
puhkes naerma, neetud timukas niisugune. Ja'ndis mulle veel ta riided. Mis ma nendega peale 
hakkan, ainult võtan patu oma hingele,» ja valvur heitis pilgu hukatu riietele. 

Me vaatasime rohelist lubjaga määrdunud pluusi ja katkist särki. 

«Onuke, kas lasete meid kindlusse, murrame lilli ja toome siia hauale?» ütles Nugis. 

Valvur nõustus. 

«Ainult et tulge õhtul,» palus ta, «sest päeval nad harjutavad siin -— näe, kogu müüri on nad 
kuulidega ära täksinud...» 

Lahkusime valvurist nagu omad inimesed. 

Vanamees ise avas meile värava. 

Möödusime maa-alusest käigust ja läksime üle Kindluse silla linna. Nugis seadis sammud 
gümnaasiumi, k'us esimene tund oli juba alanud, mina aga läksin koju. 

Lahkudes leppisime kokku, et Nugis tuleb täna õhtul minu poole ja siis läheme koos lilli tooma, et 
neid selle kindluses surmatud mehe hauale panna. 


IX. MAREMUHHALE ANTI NAHA PEALE 


Nugis tuli meile juba enne pimedat. Läbilõikava vilega kutsus ta mind tänavale. Kuulsin vilet ja 
jooksin plangu aarde. 

«Astu sisse!» hüüdsin Nugisele. «Tulen kohe, ainult söödan, enne küüliku ära ja siis lähme Petka 
juurde sireleid tooma.» 

«Teda pole kodus,» ütles Nugis tusaselt, sammudes koos minuga küülikulauda lahtise ukse poole. 

«Sa siis käisid tema juures?» 

«Tean ilma selletagi. Ta läks otse koolist koos oma paljapõlvelistega teatrisse.» 

«Teatrisse? Kas tõesti?» 

«Muidugi teatrisse. Kui tunnid läbi said, seati nad kõik väljakul ritta ja muudkui viidi. 
Muusikaga. Kõige ees käis Marko Grzybowski,» seletas Nugis vihaselt. 

Niipea kui olime küülikulaudas, kummardus Nugis kohe minu poole ja küsis: 

«Vaska, miks sa mulle luiskasid?» 

«Luiskasin? Millal?» 

«Just nagu sa ei teaks. Eile, kui ujuma läksime... Ja täna hommikul sammaspoole kohta. 
Habemik viskas su välja, eks?» 

«Kuidas ta siis välja viskas? Kes säärast loba ajab? Mitte keegi pole mind välja visanud.» 

«Kuidas mitte keegi? Miks siis teade välja pandi?» 

«Missugune teade?» 

«Noh see, mis õpetajatetoa kõrval seinal ripub. Tule, loe ise, kui ei usu. Täna suurel vaheajal pandi 
üles. Ja seal on öeldud, et oled huligaansuse pärast gümnaasiumist välja visatud. Prokopovitš ise on 
alla kirjutanud .. . Saška Bobõr oli täna korrapidaja, ta nägi, kuidas su nimi päevikust rohelise 
tindiga maha tõmmati. Nii on lood. Ja sina arvasid, et ma ei saa teada, eks? Jahvatad ja jahvatad: 
«Mind vabastas doktor Bõk . .. Koos tädiga jooksime öösel... Näe, sammaspool — vaata.» Ise aga 
ei tea, et doktor Bõk istub juba teist nädalat kinni, sest ta ei lubanud petljuuralastel oma korterit läbi 
otsida. Poisid jutustasid mulle täna. Mina aga kuulasin eile kõrvad kikkis, uskusin sinu juttu.» 

Nugis jäi vait ja ainult koputas sõrmedega vastu küülikupuuri. Ütles siis solvunud häälel: 

«Täna hommikul pistis Kotka kiitlema, et sind on koolist välja visatud, mina aga ütlesin talle: «Pole 
ta sugugi välja visatud, ta on haige, aga kui terveks saab, virutab sm teist korda jõkke.» Kotka 
pahvatas naerma: «Haige,» karjus ta, «või haige! Istub ja tönnib, et gümnaasiumist minema 
kihutati.» Ja jlist nagu kiuste pandi parajasti see teade seinale. Miks sa mulle valetasid? Kas sul häbi 
ei ole?» 

Mul oli tõesti häbi. Tegin rumalasti, et J6zikule sammaspoolest ja direktorist luiskasin. Olgu teistega 
kuidas on, kuid Jõzikule oleksin võinud usaldada mistahes saladuse. Ega ta Petka Maremuhha ole. 
See on argpüks ega pea kunagi oma sõna. Kuid Nugis on ustav poiss. 

Möödunud sügisel rebisin koolis vihmaveetoru mafia: tahtsin seda mööda katusele ronida, kuid 
toru oli roostes ja kukkus äkki alla. Nugis seisis sealsamas. Juhataja päris kaua, terve kuu aega igas 
klassis: «Kes rebis toru maha? Kes rebis toru maha?» Ka õpetajad küsisid, kuid Nugis ei andnud 
mind välja, ja sellest ajast meie sõprus aina tugevnes. Kahju, et ma talle kõike niimoodi ära ei 
jutustanud, nagu oli. Nüüd pidin kuidagi välja rabelema. 

«Tead mis, Jõzik, arvasin, et kõik läheb niisama mööda. Et Prokopovitš ähvardab küll, kuid hiljem 
andestab .. .» 

«Läheb niisama mööda! Vöid kaua oodata!» muigas Nugis. «Kui tulevad punased, siis 
andestatakse sulle, kuid see habemik ei tee seda iialgi. Sa veel ei tea, kui õel ta on. Miks küll viidi meid 
üle sellesse gümnaasiumi? Kellele seda tarvis läks?» 

«Kellele? Petljurale. Ta tahab meid oma poole meelitada, et me hakkaksime, kui oleme suureks 
kasvanud, tema direktooriumi eest sõdima. Aga võta näpust! Seda ta, neetud mõrtsukas, küll ei näe!» 

Sellal hakkas küülik tagumiste käppadega vastu puuri põhja kopsima. 

«Õi, küll on sul aga tore küülik! Emane, eks?» imestas äkki Jözik, märganud puuri tagaosas mu 
küüliku punaseid silmi. 

«Jah, emane, angoora. Näe, kui rasvane ta on, oma pool puuda ... Argpüks, argpüks, argpüks! ... 
Tule siia! ...» hüüdsin küülikut ja pakkusin talle kollast porgandit. Olin rõõmus, et Nugise pahameel 
nii ruttu üle läks. 


Paks küülik hüppas puuri tagaosast välja ja pistis oma palava nina mu peopessa. Teravate 
hammastega haaras ta porgandist kinni ja hakkas seda kiiresti närima. Erutusest tõusid küüliku rinnal 
püsti valged kohevad kärvad, mokkade kohal aga liikusid pikad peened vurrud. 

«Vaska, ae, Vaska! Missuguse tuvi ma täna püüdsin!» hooples Nugis. «Tiivad sirelivärvi, nokk 
tilluke nagu pajulinnul, jalgadel suled, kännused, rinnal lehv. Sa ju tead, et lehviga tuvid on väga 
puhast tõugu. Nõuan ta eest turul vähemalt sada karbovanetsit. Ainult kardan müüa. Äkki ilmub välja 
ta peremees. Ka sina vaata, et pead suu...» 

«Kas ta ise tuli, või meelitasid?» 

«Selles 'see asi seisabki, et meelitasin. Tulin koolist koju, pistsin tasku maisiteri ja ronisin katušele. 
Tuvid ei ole mul ju praegu kongis, kus nad kevadel olid — taat lõhkus selle ära —, vaid selle kuuri 
pööningul, milles ta koeri hoiab. Niisiis ronisin katušele, avasin võre, viskasin neile maisiteri, — 
äkki märkasin, et Vanamõisa kohal tiirleb tuvi. Ja madalal. Noh, mõtlesin, katsun õige õnne. Kodus 
polnud kedagi: taat läks Kumtšenkole koeri ära andma, ema oli turul. Haarasin tuvid pihku-ja 
viskasin üles — enne ühe, siis teise. Suled muudkui lendasid. Hakkasin vilistama. Minu tuvi, see 
valge, torus sabaga, ei oodanudki vilet, soputas tiibu, tõusis õhku ja hakkas kohe kellatorni ümber 
tiirlema. Noh, ja siis see lehviga tuvi tikkus talle ligi. Tulin krapsti katuselt maha, istusin kanakuudi 
juurde kõrgesse umbrohtu ja jäin ootama, nöör käes. Nad lendasid natuke ringi ja laskusid koos maha 
— minu oma ja see võõras. Minu tuvid olid näljased, polnud hommikust saadik midagi saanud, eks 
siis ruttasidki sööma, ning võõras nende järel. Tõmbasin võre prauhti ette — ja oligi kõik! Lehviga 
tuvi istub nende juures ja keerleb juba valge 

60 


ematuvi ümber. Ma pean nüüd aru: mis oleks, kui värviks ta tiivad üle? Sirelivärvilistest 
pruunideks? Siis võib ta turul. . .» 

«Miks sa ta siis ära müüd? Jäta enesele, aretamiseks. Küll oled sa mul veidrik, ei tea, mis teha! 
Seo nöör tiiva ümber ja ta «i lenda kuhugi.» 

«Ma ju seaksin ja teeksin ta taltsaks, aga äkki taat märkab. Ta on mul kõvasti keelanud üle kahe 
paari pidada. Kardan, et ta äkki näeb viiendat ja müüb nad kõik ära.» 

«Miks siis? On tal kahju või?» 

«Aga millega neid toita? Mais on ju praegu kallis ja seda pole kuskilt saada. Külarahvas nüüd 
turule ei tule. Kardavad, et petljuuralased neilt kõik ära võtavad.» 

«Kas teil oma maisi pole?» 

«On, aga vähe — ikaldas. Ei jätku meile enestelegi pudruks.» 

Maja taga kolksatas jalgvärav. Keegi tuli meile, vist tädi poole. Kuid tema magab. 

Jätsin Nugise küülikulauta, ise aga jooksin tulijale vastu. 

Välistrepi juures põrkasin kokku Petka Maremuhhaga. 

Ta oli näost üleni punane, juuksed sassis ning hingeldas. Nähtavasti oli ta joostes siia tulnud ja 
seepärast lõõtsutaski. 

«Sa oled kodus?» ütles Petja rõõmsalt. 

«Kodus,» vastasin ebasõbralikult. «Mis, kas etendus on siis juba lõppenud?» Olin kade, et 
Petka oli teatris käinud ja etendust näinud. 

«Aga sina.... kust sina seda tead, et ma teatris käisin?» 

«Kah mõni saladus nüüd! Kõik teavad.» 

«Nugis? ... Oli tema siis teatris?» 

«Eks ta näinud koolis, kui teid sinna viidi. Mis sa nii kangesti uurid! Lähme kuuri.» 

Ka Jõzik võttis Maremuhha ebasõbralikult vastu. Petkal oli päris paha olla, ta taipas, et me tema 
tuleku üle ei rõõmusta. Ta tammus natuke aega ühel kohal, siis märkas küülikut ja lausus tõtates: 


«Oi, missugune küülik! Kust sa, Vaska, niisuguse said? Kevadel jooksis teie õuel üks teine. Eks ole 
tõsi? See on ilusam, päris oinas, aga mitte küülik!» 

Kuid Petka keksis asjatult mu küüliku ees. Ilmaaegu matsutas vaimustusest suud. Meie mõlemad 
Nugisega saime väga hästi aru, et Petka ainult tahtis meie ees lipitseda. Kõik see oli asjata. Emb- 
kumb, kas ta sõbrutseb meiega või läheb paljapõlveliste skautidega teatrisse. Ja me tegime näo, nagu 
ei märkaks üldse Maremuhhat. 

Maremuhha oli natuke aega vait, siis tegi uuesti juttu: «Ma ei vaadanud etendust lõpuni. Üks 
vaatus jäi veel. ..» «Miks siis sedaviisi? Oleksid pidanud seal ikka lõpuni istuma. Miks sa ennast siia 
vedasid?» ei kannatanud Nugis enam välja 

ning katkestas pahaselt Maremuhha jutu. «Mis sobrad me sulle oleme? Noored panid, skaudid on su 
seltsilised. Kotka Grigorenko on su sõber. Mine tema juurde külla,» ja Jõzik torkas vihaselt 
porgandipealsed küülikule vastu nina. 

«Pagan neid võtaks! Et nad kõngeksid ... Enam ma nende juurde ei lähe ...» ohkas Maremuhha, 
punastas äkki ja prahvatas välja: «Nad peksid mu läbi!» 

Jäime kuulatama. 

Heitsin umbuskliku pilgu Petka sassis juustele. Paks ja erutatud, seljas roheline skaudivorm — nii 
seisis ta meie ees ning vaatas süüdlaslikult J6zikule silma. 

Kes hakkas teda, niisugust lipitsejat, läbi peksma? See polnud võimalik. Arvates, et Petka valetab, 
ütlesin otsekoheselt välja: 

«Luiskad!» 

«Jumal< eest! Rabagu mind välk! Kuulake, jutustan teile kõik järjekorras. Ainult ärge rääkige 
sellest kellelegi,» palus Petka, «kas lubate? Meid viidi teatrisse. Trummi saatel. Pärast teist kella läks 
Bobšõf saali, mina aga jalutasin üksi. Las istuvad kõik kohtadele, mõtlesin, kui kustutatakse tuled, 
lähen ja sean ennastki kuskile ääreplatsile ... Jalutasin koridoris ja mõtlesin: kustutage, kurjad vaimud, 
juba kiiremini tuled ara! Sel hetkel lõi keegi mulle patsti õlale. Arvasin alguses, et Saška, tahtsin vastu 
müksata. Pööran ümber ja näen, et see on hoopis Zorz Galczewski', —-teate, see skaut seitsmendast 
klassist.» 

«Missugune Zorz? Kas see, kes Kindluse sillalt koske hüppas?» küsis J6zik. 

«Ei. Hüppas ju Macyst. Tolle Zorzi nimi on Macyst?. Sa kindlasti tead Galczewskit: sihuke kõhn, 
kondine, pikka kasvu, alati . on tal kasteet” kaasas..Ta isa on preester, teenib asunduse taga 
Preobraženski kirikus ... Niisiis, Galczewski haaras mul õlast kinni ja ütles: «Miks sa, poisiklutt, siin 
ringi jooksed?» — «Seal on väga umbne,» vastasin talle, «seni kui algab, hingan siin värsket õhku.» 
— «Kas sul pilet on? Näita oma pilet siia!» nõudis äkki Zorz. Hakkasin piletit otsima, otsisin ja 
otsisin, kord pistsin käe ühte tasku, kord põue, kord teise tasku, ise aga mõtlesin kogu aeg: kui nad 
ometi kiiremini tuled kustutaksid, siis ta jätab mu rahule ja jookseb saali oma kohale. Kuid ei midagi 
sellesarnast. Ta seisis, ootas, andis mulle siis tagant põlvega müksu ja pistis kisaina: «Käsi siit 
minema, tattnina! Kuni mina siin korrapidajaks olen, ei pääse ükski jänes läbi!» Kõmistasin, pidin 
ääre-pealt kukkuma, mu õunad veeresid riidevarna poole, jooksin neile järele, Galczewski aga hõikas 
piletikontrollile: «Ärge seda jänest 


1 Zorz Galczewski — loe žorž galtševski. 

2 Macyst — loe: matsist. 

3 Kasteet — liik külmrelvj rusika löögijõu suurendamiseks (raudrusikas)- 
Toim. 

siia tagasi laske, argu ta oma nina enam siia pistku!» Korjasin õunad üles ja tõttasin joostes rõdule. 
Seal võeti mult pilet ja lasti läbi, ei öeldud sõnagi. Jooksin sisse — juba pime. Otsisin enesele kobades 
vaba köha küljepealsel pingil, täitsa rõdu aare vastas, võtsin istet ja hakkasin õuna närima. Sõin ühe 
ära, võtsin teise, sain ainult korraks küljest hammustada, kui äkki nägin, et eesriie tõuseb. Noh, 
mõtlesin, söön pärast edasi. Tahtsin õuna rõdu äärele panna, kuid see hakkas libisema ja lendas alla . 
.. Oh, küll ma kohkusin! Pillasin õuna, ise aga kartsin alla vaadatagi — hirm hakkas. Kuulsin 
ainult, kuidas keegi all kirus ja tooliga kõlistas. 


Siis jäi kõik vaikseks. Etendus oli. huvitav, zaporoožlastega, tantsu ja muusikaga. Nimeks oli tal 
«Millest pilliroog sahistas». Vaatasin huviga ja unustasin õunaloo. 

Esimene vaatus lõppes, tuled lõid põlema, jäin istuma, ei tõusnud, et keegi kohta ära ei võtaks, ja 
vaatasin, kus tuttavad poisid istuvad. Äkki võttis jälle keegi mul krapsti õlast kinni. Pöörasin ümber ja 
nägin — jälle Zorz Galczewski. «Kas sina viskasid ohvitserile õuna pähe?» küsis ta. «Missugusele 
ohvitserile?» — «Näe, vaata!» Ta võttis mul kraest kinni ja painutas mu pea kaugele üle rõdu aare, nii 
et pidin peaaegu alla kukkuma. Sealt alt põrandalt aga viipas poola ohvitser Zorzile käega ning 
ähvardas mind. Siis käratas mulle Galczewski: «Lähme pealiku juurde!» ja viis mu lava taha. Seal 
sagisid näitlejad, oli tolmune ja pime, kõikjal vedeles lauajuppe, pidin peaaegu kukkuma — jäin 
mingisuguse nööri taha kinni, kuid Galczewski muudkui tõukab mind tagant. 

Tahtsin plehku pista, kuid see ei läinud läbi. Zorz viis mu Grzybowski enese juurde, see aga oli 
täna näidendis zaporoožlast mänginud, oli üleni ära määritud teine, kulmud ja ninagi olid värvitud. 
Nina oli tal pikk — ta oli sellele midagi külge kleepi-nud. Galczewski tõstis käe tervituseks mütsi 
aarde ja jutustas kõik sellest õunast, minult ei küsinud üldse, kas tegin seda meelega või kogemata. 
Siis ütles Marko Crzybowski Galczewskile: «Andke talle viis korda püssivardaga,» ja näitas peaga 
minu poole. Ja kus Galczewski kohe mind tonkima! Jalaga!» 

«Kas siis peksti püssivardaga?» küsisin ma ega uskunud ikka veel Petka juttu. 

«Ei, mitte püssivardaga, vaid kantsikuga.» 

«Kus? Kas sealsamas lava taga?» tundis Nugis huvi. 

«Või veel. .. lava taga! Viisid lihtsalt teatri taha solgi--augu juurde, võtsid särgi seljast ja lõid viis 
korda. Vaadake, jäljed on ju järel!» ja Maremuhha tõstis särgi üles ning näitas meile-. oma selga. Ta 
siledal seljal punetasid lähestikku üksteise kõrval viis ebaühtlast pundunud viirgu. 

«Kes 11?» küsisin. 


«Või veel kes, muidugi Galczewski. Marko andis talle käsu. 'Galczewski peksis, kaks skauti — 
mina neid üldse ei tundnud — hoidsid mind kinni. Üks kätest, teine peast. Siis rabelesin lahti ja 
jooksin siia, teie juurde .. . Pole viga, küll ta mind veel mäletab ... Löön ta näo segi... Ei ma karda 
tema kasteeti. ..» 

«Kellel sa lööd näo segi?» küsis Nugis. 

«Galczewskil. .. Ja pealikul... Markol ... kõigil, virutan kõigil ... Öösel valvan neid salaja ja siis 
muudkui annan ...» 

«Galczewski peksab su .läbi nagu kutsika. Ennäe, kui sõjakas! Pealikul on revolver, ta laseb sind 
revolvrist. Ja pealegi on need ju sinu ülemad, miks sa neid peksta tahad,» nöökis Nugis Maremuhhat. 

«Mina nende käsku enam ei kuula. Kes andis neile õiguse mind peksta? Olen mina siis süüdi, et õun 
iseenesest alla kukkus. Enam ma nende juurde ei lähe. Olgu nad neetud koos oma iseseisva 
Ukrainaga ... Tuleksid punased ometi kiiremini -tagasi. ..» 


«Näe, mis laulu nüüd laulab,» sähvas Nugis. «Kas me sulle vähe oleme rääkinud: «Sihukesi 
haledaid vendi nagu sina meelitavad petljuuralased enda poole oma mängukannide, vormiriietuse ja 
maisipudruga. Ameeriklased ja inglased saadavad kõike seda meelega — tangu ja suhkrut, et Petljura 
neile siin spioone koolitaks, noori poisse ära ostaks. Niisugused poisid nagu sina ja Bobõr kippusid 
kohe nende juurde, nagu hiir lõksu...» 

«Nüüd olen ka ise aru saanud, missugused lurjused nad on,» venitas Maremuhha nördinult. 

«Taipasid alles siis, kui malakaga hea keretäie said,» lausus 

Nugis sapiselt. «Liiga vähe anti sulle! Kahju, et ka Bobõr'i sinuga seltsis läbi ei pekstud.» 

Oi, küll Jõzik on kuri, kui ta vihaseks saab! 

«Jäta ta juba kord rahule, J6zik!» astusin Maremuhha kaitseks välja ning ütlesin: «Noh, kui sa, 
Petka, oleksid ustav poiss, kes teab, ehk võtaksime sind oma kampa, hakkaksime sõbrustama. Kuid 
nüüd roa ei usu sind. Sinusugusele ei või midagi usaldada. Täna oled meiega, homme aga jooksed 
Kotka juurde.» 


«Rabagu mind välk — ma ei jookse! Olen tige ta peale, teie ei tea midagi!» 


Maremuhha pistis oma sõrmed erutusest läbi puurivarbade. Küülik hüppas kohe ligi ja hakkas neid 
nuusutama. 


«Kelle see punakas müts sul on? Kas mitte Kotka oma?» tuletas Nugis talle karmilt meelde. 


«Noh, see oli ju ammu ...» ütles Maremuhha lõpuks kohmetult. «Elasime siis esimest aastat 
Vanamõisas, ema viis Kotka isale rendiraha, Kotka ema aga kinkis talle selle mütsi. Mul ju polnud 
talimütsi. Olen mina siis selles süüdi?» 

«Sinu ema, Kotka ema ... Aga näe, sina ise oled Kotka tallalakkuja — seda teame kõik. Vannu, et 
sa enam ei hakka nendega sõbrustama, vannu, et ei lähe skautide juurde, siis me vaatame, kas võtta 
sind oma kampa või mitte,» nõudis Nugis armulikult. 

«Võtate? Tõesti?» kibeles Maremuhha puuri juures. Ja äkki rebis ta meile mõlemale ootamatult oma 
õlalt mitmevärvilise paelatuti ja virutas selle vihaselt maha. Tõmbas küüntega oma skaudipluusi 
varrukalt pealeõrnmeldud kollase-sinise märgi ja viskas ka selle jalge ette. 

Ta jäi mõttesse, vaatas maha, hüppas siis nagu sikk mõlema jalaga nende skaudimärkide peale 
ning hakkas .neid tallama, justkui poleks ta jalge all mitte lindid ja väljaõmmeldud märk, .vaid 
tõeline elus tarantell. 


Maremuhha muudkui hüples, nohises erutusest ja kui viimaks väsis, ütles pidulikult: 

«Näete nüüd!» 

Vaikisime. 

Meid lõplikult veenda tahtes, et tal pole kahju lahkuda oma paljapõlvelistest skautidest, põrutas 
ta veel kord jalaga vastu maad ja lõi oma paksu kõhu kohal laialt risti ette. 


«Näete püha ristimärki — ei sõbrusta ma enam Grigorenkoga! Õige mul teda vaja!» 

«Kui sa tõesti temaga enam ei sõbrusta,» ütlesin liigutatuna Petka tõotusest ja sellest, et ta 
skaudimärgid jalge alla tallas, «siis võtame sind kaasa Nagorjanõsse. Mul on seal onu, tema juures 
aga elab praegu isa. Lähme ise sinna ilma skautideta. 


1 Tarantel — mürkämblik. Toim. 

Püüame kalu — oi, kui palju neid seal on! Ja ma näitan teile Rebasekoopaid. Tahad?» 
«Muidugi tahan!» erutus Petka veel enam. «Võtan võrgu kaasa ja selle pika bambusridvaga õnge. 
Võrguga võib ühe korraga palju käiu püüda! Liimukaid vist kaevame enesele siin? Meil 


Vanamõisas on neid kivide all palju, rasvased ja pikad teised, — muudkui võta, niipalju kui süda 
soovib.» 

«Ainult pea meeles, Petka: kui lobised tädile, et mind gümnaasiumist välja heideti, läheb sul 
räbalasti, vaata ette! Viskan su kaljult alla! Ja Nugis aitab mind!» 

«Küll ma su, kiidukuke, enese alla viskan!» vastas Petka juba rõõmsamalt ja istus puurile. 

Ja silmapilk andestasin talle kõik — selle, et ta oli lipitsenud Grigorenkoga, ja ka selle, et oli 
olnud skaut. «Ega see Petka nii paha poiss olegi,» mõtlesin ning ütlesin siis: 

«Kuule, Petro, kavatseme praegu kuskile minna,» ja jutustasin temale kõik. 

«Roheline särk? Sihuke kõhn? Räbalad püksid? Mis sa räägid? Kas ta lasti maha? Ej ole 
võimalik!» 

Petka hüppas silmapilk puurilt alla. Puur lõi kõikuma ja oleks peaaegu ümber kukkunud. Petka 
kähvatas ja vaatas meile otsa ehmatusest pärani silmadega. 

«Kas ikka tõesti?» küsis ta. 

«Tapsid ära, viskasid auku ega jätnud jälgegi järele! Raskesti haige inimese, kes ei saanud vastu 
hakata! .Hädavaevalt püsis jalul. Näe, mida petljuuralased teevad! Nad kõik tuleks Kindluse 
sillalt koske visata, Petljura ise kõige enne, ning siduda talle kivi kaela, et välja ei ujuks!» ütles 
Nugis tumedalt. 

«Kuule, kust sina tead, et tal roheline särk seljas oli? Kas sa siis nägid teda?» küsisin Petkalt. 

«Jah, tema... ma... ma nägin, kui teda meilt. . . mööda viidi,» pomises Petka. 

«Tähendab seesama!» lausus Nugis mõtlikult. «Ta võeti kinni Vanamõisas. Kalju köhal. Eile 
õhtul. Ka Saška Bobõr nägi.» 

«Tahame praegu kohe minna ta hauda kaunistama. Kas tuled meiega kaasa, Petka? Murrame 

teie juurest sireleid,» panin ette. 
«Tulen . .. Ainult kas pole juba hilja? Võib-olla oleks homme hommikul parem?» 
«Hommikul pole võimalik. Tarvis on kohe praegu. Lähme!» . käsutas Jõzik kindlalt ja astus 
esimesena küülikulaudast välja. 


X. TÕOTUS 


«Oodake siin, vaatan järele, kes seal kodus on,» ütles Maremuhha, kui Vanamõisa lähedusse 
jõudsime. 

Istusime Nugisega poolpehkinud palgile. 

Vanamõisa, kus elas Maremuhha perekond, asus kaljusel järsakul. All voolas jõgi. Jõe teisel kaldal, 
samuti järsaku kohal, kerkis kõrgele Vana kindlus. Siit olid hästi näha kõik kindluse-tornid ja kõrge 
sild. 

Varemalt, palju aastaid tagasi, oli Vanamõisa kuulunud mõisnik Miaskowskile. 

Ta elas erakuna koos õrna vana teenriga. Mõni aeg enne Miaskowski surma põles ta elumaja maha ja 
pärast tema surma päris Vanamõisa Miaskowski onupoeg doktor Grigorenko. 

Ega tal sellega midagi peale hakata olnud. Grigorenkol enesel oli Žitomiri tänaval kahekorruseline 
maja suure puuviljaaiaga. Vanamõisa ta ei kolinud. Arst rentis Petka isale — kingsepp Maremuhhale 
— Õuemaja, ainsa ehituse, mis tulekahjust oli puutumata jäänud. Maremuhha pidi hoolitsema viljapuude 
eest jaigal aastal Grigorenkole heina niitma. Selle heinaga söödab doktor Grigorenko oma kimlit. 

«Tulge siia!» hüüdis Petka majast välja tormates. «Taati pole kodus, on läinud poodi pigitraati 
tooma.» 

Tundsime end siin kohe vabamana ja läksime Petkaga kalju köhal kasvavate kõrgete sirelipoõsaste 
juurde. 

«Murdke kiiresti, ma jään siia valvama!» ütles Maremuhha ja hüppas kõrgele kännule. 


Vanamõisa aias kasvasid haruldaselt ilusad täidisõielised sirelid. Nende lihavad pruunikaspunased 
õied lõhnasid tugevasti. 

Meie Nugisega tõmbasime eneste poole kõrgeid painduvaid oksi ja murdsime praginal toredaid 
sireleid. Pärast seda põrkasid oksad sahinal tagasi, riivates lähedal seisvaid põõsaid. Murdsime 
sireleid kiirustades ja halastamatult — seda õnnetust küll, kui Petka isa meile nüüd peale peaks 
sattuma. 

Lõpuks said kimbud valmis. Minu kimp oli raske, pisut niiske varasest kastest. Millega teda kinni 
siduda, et ta koost ei pudeneks? Hüva, küll seome kinni, niipea kui oleme Vanamõisast kaugemal. 

Sirelikimbud käes, läksime mööda Poniatowski tänavat Kindluse silla poole. 

Hämardus. Esimesed nahkhiired lendlesid kuuldamatult meie Peade kohal. 

«Oodake, vaatame, mis seal on,» peatas Nugis meid kõrgema algkooli juures. 

Meie endise kooli plangule oli kleebitud värske, alles märg Petljuuralaste plakat. 

«Millal see siia pandi? Kui ennist mööda jooksin, polnud seda veel siin,» lausus Maremuhha tasa. 

Nugis vaatas kiiresti ringi, haaras küüntega plakati ülemisest halvasti kleebitud nurgast kinni ja 
tõmbas seda enda poole. 

Kirts-kärts! — me ei jõudnud veel taibata, milles asi õieti seisab, kui plakati keskosa polnud enam 
olemaski. Nugis kägardas selle kleepuva ja kliistrist märja paberitüki kokku, viskas plangu aarde ja 
kamandas rahulikult: 

«Läki, poisid! ...» 

Läksimegi, ja ma kadestasin Nugist ta julguse pärast. Miks mul endal pähe ei tulnud plakatit 
maha rebida? «Argpüks!» sõimasin ennast. «Samasugune argpüks nagu Petka. Ei olnud ju kedagi 
nägemas!» 

.. . Poniatowski tänav pööras järsult vasakule ja me jõudsimegi kivist Kindluse sillale. Silla lauad 
olid soojad ja krobelised. Nad nagisesid, kui astusime neile oma paljaste jalgadega.-All kõhises 
vesi. See murdis läbi sillaaluse tunneli ja paiskus kalju-dele pimestavalt valge kosena, mis mühises 
ööd.kui päevad läbi. 

Linnas leidus uljaspäid: need ronisid silla käsipuule ja hüppasid sealt, jalad ees, kaljude all 
pulbitsevasse vette. 

Oh, küll võib jube olla niimoodi, hinge kinni pidades, alla lennata, kuulata, kuidas süda vasardab, 
ja juba poolel teel tunda kõrgele paiskuvaid külmi veepiisku! 

Räägitakse, et kunagi olevat türklased enne kindlusest lahkumist kogu oma varanduse raudkirstu 
pakkinud ja selle jões vahutava kose alla matnud. Kirst lebab juba palju aastaid jõepõhjas, ja keegi 
ei saa seda üles tõsta, sest ka kõige parem ujuja ei sukeldu siin põhjani — nii hirmus sügav on vesi 
sel kohal. 

Jõudsime üle silla. Seal ongi kindlus. Selle järsud püstloodis müürid paistsid õhtul veel 
süngematena ja salapärasematena. Ega's Petka Maremuhha muidu oleks hakanud nii sagedasti ringi 
vahtima. 

«Lähen valvuri juurde üksi, viimati kohkub veel ära, kui meid kolmekesi näeb. Oodake siin,» 
käsutas Nugis. 

Ootasime teda maa-aluse käigu juures. Kuulsime, kuidas koputati vahimaja uksele. Mõne hetke 
pärast kutsus Nugis meid kindluse värava juurde. See oli kõrge, raudvitstega üle löödud ehtne 
kindlusevärav. 

Vana lombakas valvur pidas sõna. Ta keeras tabaluku loginal lahti, vallandas kinnituspuu ja avas 
meile jalgvärava. Meie Pet-kaga astusime Jõziku järel üle kindlusevärava künnise. 

Maremuhha riivas sirelikimbuga värava kinnituspuud ja suur sirelioks kukkus mu jalge ette. 


Tasa hiilides läksime mööda pehmeid teelehti kindluse õuele. Nagu revolver plõksatas me taga 
raske lukk. Kahtluse vältimiseks pani valvur väravale jälle puu ette. 

Möödusime kõrgetest murelitest, madalatest valgeks lubjatud tüvedega õunapuudest ja tihedatest 
haralistest mooruspuudest. 

«Siin!» ütles Nugis, näidates Maremuhhale üsna bastioni juures vaevalt märgatavat väikest kohedat 
mullaküngast... «Tema ' seisis siin, augu köhal, nemad aga — ta vastas, ja sihtisid ... Pärast, kui ta 
maha kukkus, tuli doktor Grigorenko ja puudutas ta silmi. Me nägime sellest tornist kõik. ..» 

Maremuhha vaatas hauda vaikides. Tegin oma kimbu lahti ja värsked lõhnavad sirelioksad langesid 
üksteise järel kohedale mullale. 

«Pea!» lükkas Nugis mu käe eemale ja võttis ootamatult taskust kortsunud punase rätiku. «Tõin kaasa 
kitaikat1. Zaporoožlased katsid niisuguse riidega oma sõberveljede haudu,» ütles Nugis, korjas 
laialipillatud sirelioksad üles ja kattis värske haua erepunase riidega. See oli just seda värvi nagu 
lipp, mis ööd kui päevad lehvis raekojal, kui meil nõukogude võim välja kuulutati. 

See oli Nugisel hea mõte. 

«Petruss!» sosistas Nugis tasa Maremuhhale. «Mine Musta torni juurde, too sealt sile kiviplaat. 
Kähku!» 

Kuid Petka vaatas kõõrdi tumedate tornide poole ja tammus paigal. Nähtavasti kartis ta minna üle 
tühja kindluseõue Musta torni juurde. 

«Ma ei jõua kända ... Mul käsi valutab .. . Las Vassil tuleb minuga ühes,» pomises Maremuhha. 

«Sind küll.. .» vastas Nugis vihaselt. «Noh, jookske siis kahekesi, mina jään siia.» 

Sõnagi lausumata hiilisime kõrge Musta torni juurde. Selle terav sakilise krooniga katus eraldus 
õhtuhämaruses selgelt sinaka taeva taustal. Mõtlesin: «Kas valvur ei pannud meid sihilikult kindlusse 
luku taha, et petljuuralastele välja anda?» Mul hakkas õudne juba paljalt sellest mõttest. Näis, nagu 
liiguksid kindluse müürid ja nihkuksid meile üha lähemale ja lähemale. Näe, varsti suruvad nad meid 
täiesti oma haardesse. 

«Kas see?» küsis Petka väriseval häälel, märgates torni müüri ääres valget plaati. 

«Jah, seesama! ...» 

Küll oli ikka raske! Hädavaevalt jalgu järele vedades tassisime plaadi Nugisele. 

«Nihutage keskpaika. ..» käskis ta. «Mitte niimoodi, ärge päris maha laske ... Näe nõnda, 
hoidke tasakaalus.» Ja pistnud käed plaadLalla, hakkas Nugis punast rätti seadma. «Tuleb kõik katta. 
Petka, kergita pisut omapoolset otsa. Hästi, nüüd on kõik korras... Laske alla!» 

1 Kitaika,— teatav puuvillase riide sort. Toim. 

Ettevaatlikult lasksime kiviplaadi hauakünkale. Tundsin, kuidas ta tihedalt liibus vastu punase 
riidega käetud pehmet mulda. 

«Nüüd andke lilled,» sosistas Nugis. 

Tegime kimbud lahti ja puistasime valgele hauaplaadile sirelioksi. Haud läks veel kõrgemaks. 

Pimenes. 

Kollane kuusirp rippus teravatipulise Musta torni kohal. 

Kaugel Kalinovka metsa taga, vististi Privorotjes, venitati nukrat ukraina laulu. 

Kindlus seisis kõrgel linna köhal, vaikne ja valvas. Rappuva « vankri mürin, kauge kurb laul, 
Jõetaguse koerte ärev haukumine, Kalinovka teel kappava hobuse kure kabjaplagin — kõik oli siin 
eriti selgesti kuulda. Kindluse tornide sügavad aknad ja bastionide madalad sissekäigud 
kõvendasid neid hääli. Tundus, nagu vabiseks neist erutatult kogu kindlus. Seal, Kindluse silla 


taga, oli aga varjus uinuv linn, ja võpatas samuti igast häälest — niihästi hilise hobuse hirnumisest 
kui kaugest lasust, mis ootamatult segas seda õhtuvaikust. 

Linnas põlesid vist juba ammu tuled. Kuid siit me neid ei näinud. Isegi kõrgemat algkooli, mis 
asus üsna ligidal, silla taga, varjas meie eest kõrge kindlusemüür. 

Igast küljest ümbritsesid meid sammaldunud müürid, madalad lauged bastionid ja valged 
vanglavaremed, kus kord oli kinni peetud edasisaadetavaid vange. Kui palju on need kindluse- 
müürid näinud oma pika ea kestel! 

Selge tähistaevas laotus kõrgel meie köhal. Nägin Petka ja Nugise tusaseid, noorkuust 
valgustatud nägusid. 

Äkki ajas J6zik end sirgu, tõstis pea ja ütles haua poole pöördudes: 

«Nüüd aga, poisid, tõotame, et seisame üksteise eest nagu vend venna eest ja maksame neetud 
petljuuralastele kätte selle mehe eest! Andke käed!» 

Vaikides ulatasime haua köhal- üksteisele käed. Haarasin kõvasti kinni Maremuhha pisut higisest 
ja värisevast kämblast. Nugis aga pani oma külma peo meie käte peale. Ümbritsesime käimu nagu 
ringmängus ja meie ühendatud kätest langes pikk vari bastioni rohule, kaugele hauaplaadi taha. 

«Ja raskel tunnil astume üksteise eest välja! Ja abistame neid, kes võitlevad nõukogude võimu 
eest! Eks ole? Tõotage!» käskis Nugis karmilt. 

«Tõotame!» peaaegu hõikasime kurelt ja väriseval häälel ning sedamaid kordas kaja meie järel 
kähku ja ehmunult tõotust pidulikke sõnu, mis Nugis suure rutuga välja oli mõtelnud. 


Rahunesin alles tagasiteel, kui olime keset Kindluse silda jõudnud. Kindlus jäi selja taha. 
Siin, vabaduses, kaugel ta torni- 

dest, polnud enam sugugi jube. Isegi Petka Maremuhha tuju läks lõbusaks ja ta kopsis käies 
rusikaga vastu Kindluse silla .käsipuud. 

Siis hakkas kuskil, vist Poniatowski tänava pool, mürisema auto. Selle järel veel teine. Kauge 
mürin kostis siia, summutades kose kohina Kindluse silla all. 

«Tasem, poisid!» peatas meid Nugis. Jäime kuulatama. Autod undasid mäe peal, Vana pargi 
taga. 

«Kas see pole mitte kuberneri aias, Jõzik?» küsis Petka tasa Nugiselt. 

«Vist küll kuberneri aias,» ütles Nugis ja samal hetkel tungisid autopõrinasse mingisugused 
kõrvalised teravad hääled. Otsekui oleks seal üleval korraga mitu. lauda pooleks murtud. 

«Lasevad!» sosistas Nugis. «Nad on sihilikult autod käima pannud, et poleks kuulda... Autod 
mürisevad hoovis seina ääres, keldris aga lastakse inimesi maha.» 

Nugis kõneles tõtt. Ka mina olin õige palju neist mahalaskmistest kuulnud.. Öösel käivitavad 
petljuuralased laskude summutamiseks autod, päeval aga lasevad inimesi maha orkestri saatel. 
Peaaegu igal äripäeval võtavad kuberneri aia kõrge müüri ääres männipuust pinkidel istet 
petljuuralaste moosekandid suurte säravate pasunatega. Nad toovad enesega kasarmust kaasa 
kerged puust puldid ja seavad nendele oma noodivihikud. Väikest kasvu kapellmeistri juhtimisel 
mängivad pillimehed väsimatult kord kiireid polkasid, kord valjusid marsse, kord lõbusaid 
krakovjakke. 


Kuid pillimeeste selja taga, enne revolutsiooni kubernerile kuulunud kollase sammastega maja 
madalates keldrites, lasevad petljuuralased-müstakuuemehed selsamal ajal maha areteeritucl 
bolševikke. 


«Kui palju inimesi nad on hukanud! ...» ütles Nugis tasa, kuulatades kauget automürinat. 


Vaikides puudutasin Kindluse silla käsipuud. See oli kastest niiske. Autod mürisesid ikka 
edasi. Oli hirmus mõtelda, et ainult mõned tänavad meist eemal, kuberneri aia kivimüüri taga, 
kukuvad üksteise järel külmale põrandale mustakuuemeeste poolt maha lastud inimesed. 

Jahtuvate laipade juures aga seisab mustakuuemeeste komandant Dragan, hallis mundris, 
küllased lakknahast kaitsed ümber säärte. Kes teab, ehk on seal ka doktor Grigorenko? Ning võib- 
olla pakub Dragan, nagu Marko Grzybowskigi, vurrudega arstile lõhnavaid välismaa paberosse, 
ja pärast suitsetamist hakkab arst uuesti aeglaselt kompama tardunud inimeste silmi ja rinda, ning 
olles veendunud, et nad on tõesti surnud, pühib puhta rätiga oma roosasid kibrulisi sõrmi ... 


A 


Mulle meenus tahtmatult isa, kes praegu seal Nagorjanos onu Avktsenti juures petljuuralaste eest 
peidus oli. 

Mu silme ette kerkis isa — rässakas, sõnakehv, lahtise kaelu-sega sinises satäänsärgis. Ma nägin 
teda nii selgesti, nagu seisaks ta minu, Nugise ja Maremuhha kõrval Kindluse sillal. Mulle tundus, 
nagu puudutaksin tema käredat kätt, nagu vaataksin ta karmidesse silmadesse. 

Kui petljuuralased ka teda viimati kinni ei võta selle pärast, et ta ei tahtnud petljuuralaste raha 
trükkida. Nad võivad ju temagi kuberneri keldris maha lasta, niipea kui Marko Grzybowskile meelde 
tuleb, kuidas isa ta Maremuhha töötoast välja viskas. Juba see mõte üksi pani mu värisema. 
Armastasin väga oma isa ja mul tekkis äkki kange tahtmine teda näha, temaga koos olla. 

Kindluse tagant kostis vankri kõlinat. Sõidetakse siia. Tarvis siit kaduda. Kuid ma ei tahtnud sel 
õhtul nii vara koju, Jõetagusele, tagasi minna. 

Kas õige minna kuberneri maja juurde? Kuld mismoodi sinna pääseb, kui Kuberneri väljak on sisse 
piiratud? Patrullid seisavad vist dominikaani kiriku lähedal ega lase kedagi üle väljaku. 

Aga mis oleks, kui pista siit otse Žitomiri tänavale Kotka maja juurde ja Kotkale kätte maksta 
selle eest, et mind gümnaasiumist välja heideti? Ta veel hoopleb sellega,.niisugune pugeja, 
tohtripojuke. Ega's Nugis mulle seda valetama hakanud. Praegu ei kohuta mind ükski Prokopovitš, 
lähen ja kolgin Kotka läbi, poisid on mulle abiks; las kaebab, kellele tahab. Ja ma tegin poistele 
ettepaneku: 

«Lähme, poisid, kohe Žitomirä tänavale Kotka juurde. Anname talle õpetust...» 

«Mismoodi?» küsis Nugis asjalikult ja kergitas pükse. «Küll seal näeme. Võib-olla hulgub Kotka 
oma maja lähedal, tassime ta põõsastesse ja kargame talle kallale .. .» 

«Jäta jutt... ära sellele üldse .mõtle ...» muutus Maremuhha rahutuks. «Teeb korraks suu lahti, 
olemegi kadunud. Kas oled unustanud, et nende korteris elavad kaks petljuuralaste ohvitseri?» 

«Noh, sina, Petka, oled tuntud argpüks!» ütlesin Maremuhhale, «Kus sa seda oled näinud, et 
ohvitserid sel ajal kodus istuvad? "Nemad on kindlasti koos arstiga kuberneri keldrites, aga sina 
muudkui kardad. Kas lähme, Jõzik?» Nugis seisis ja pidas aru. 

«On juba hilja, Vaska, vaja oma koju minna,» lõi Maremuhha jälle kõhklema. 

«Sa siis tahad, et hommikul? Kui kõik on näha? Küll oled veidrik! Lähme,» otsustas Nugis 
jonnakalt pead raputades. «Kas, 

sa niisama naljapärast tõotuse andsid? Ära karda, keegi meid kätte ei saa!» Ja ta võttis 
Maremuhhal käealt kinni. 

«Poisid ... Vaska ... J6zik, oota, ära tiri mind! .. .» püüdis Maremuhha lahti rabelda. «Te ei tea 
ju midagi... Mu taati juba praegugi kahtlustatakse... Ta peksti läbi... Jutustan teile kõik... 
Kartsin rääkida, kuid nüüd kõnelen.» 

Nugis laskis Maremuhha lahti ja Petka prahvatas õhinal välja: 

«See mees, kes täna tapeti, varjas end kogu aeg meie juures!» 


«Luiskad!» katkestasin Petkat. «Sa ei tunnegi teda!» 

«Mina ei tunne? Kinnitan püha ristimärgiga!» ja Petka lõi risti ette. «Tunnen. Ta tahtis Petljurale 
vastu hakata. Kogus selleks rahvast. Kuid jäi raskesti haigeks. Omeljustõi tõi ta öösel meie juurde. 
Palus teda varjata, seni kui ta terveks saab. 

Jättis leiba, raha, paberist kotis suhkrut. Taat jäi nõusse. Panime ta ahjule. Ema seadis ahjupealsele 
kardina ette, seal ta siis haigena lamas. Tal oli nähtavasti külmatõbi. Oi, kui hirmus see on! See 
vaevas teda ülepäeviti, õhtuks ta toibus, ronis ahjult maha, jõi meiega teed, kuid päeval vabises nii 
hirmsasti, et mõtlesin juba, et nüüd sureb. Ema ei jõudnud talle nii ruttu pesu pesta kui vaja. Peseb 
ta särgi puhtaks, kuivatab ara, kuid vaevalt saab haige selle selga tõmmata, kui hakkab lõdisema, 
vabisema — ja särk on jälle higist märg. Jõi vähe, kuid higistas hirmsasti! Ronisin kord ta juurde 
särgi järele, tema aga võttis krapsti revolvri padja alt ja sihtis mind. Ei mäletagi, kuidas ma sealt 
alla lendasin. Otse põrandale. Mis sa naerad, Vaska, jumala eest! 


Selle revolvri pärast ta tabatigi. Üleeile sõitis meie juurde doktor Grigorenko. Käis terve krundi 
läbi, uuris rohtu, tõreles emaga, et maja taga puudelt on kõik murelid ära nopitud, ja läks siis tuppa 
vett jooma. Haige lamas ahjul. Ma ei tea, kas ta köhatas, kas liigutas jalgu, või ehk oigaski, kuid 
Grigorenko tõusis äkki laua tagant, võttis oma kepi, lükkas kardina kõrvale ning küsis isalt: «Kes 
siin on?» Kuid haige ajas end üles, laskus põlvili, ise kõhn, näost roheline, särk seljas märg, ning 
sihtis arsti nagaanist. Sihtis ja ise pomises midagi. 

Grigorenko tõmbas sedamaid kardina ette, läks tagurpidi, selg ees, toast välja, kargas kalessi ja 
sõitis minema. Isale ei lausunud sõnagi. Isegi õlgkübara jättis lauale. 

Arst sõitis ära, isa aga võttis kohe haigelt nagaani ja Jiakkas teda riidesse panema. Nagu väikest 
last. Tõmbas talle püksid jalga, tema aga vaevalt liigutas end, nii paha oli tal. Sonis. Isa pani ta 
riidesse, andis juua ja pidas emaga aru: kuhu ta viia? Sel ajal kui nad nõu pidasid, jooksid meie tarre 
kolm petljuuralast, sidusid selle haige mehe kinni ja käratasid isale:. 

«Keda sa varjad? Moskaali' varjad, neetud koer?» Ja hakkasid teda kantsikuga utjama. Oi, kuidas 
peksid! Küll vastu jalgu, küll vastu rinda. Taat haaras tooli, et end kaitsta, ja siis lõi üks 
petljuuralane talle kantsikuga vastu kätt, nii et veri väljas. Kiskusid tooli ära ja siis muudkui 
nagaaniga, et küll sai! Isal on praegu põsk üsna sinine, selja peal lillad plekid ja käsi paistes. Ta on 
sängis pikali ega kõnele kellegagi. Ema nutab ja ütleb: hea, et nad isa veel vangi ei viinud. 

Ema kardab, et Grigorenko ajab meid Vanamõisast välja. Kus me siis elama hakkame? Ja sina 
kutsud mind Žitomiri tänavale ... Äkki võtavad mu kinni? Siis on meil kõik läbi.» Ja Maremuhha 
nuusatas hädiselt. 

«Lähme, Petka! Lähme!» sosistas Nugis vihaselt. «Lähme, maksame sellele vurrulisele kuradile ja 
Kotkale kõige eest kätte. 

Läki!» . 

«Olgu ...» nõustus äkki Petka. «Olgu .. .» 

Ja ta tõmbas vöö pingule. 


XI. SÜÜTAJAD 


Vurrudega doktor Grigorenko elab linna mägises osas, just Žitomiri tänava keskpaigas: See on 
linna kõige ilusam tänav. Kõnniteede äärde on istutatud palju papleid, Vahtraid ja kollaseid 
akaatsiaid. 

Grigorenko maja on suur, kahekorruseline, tornikestega, ja sarnaneb väikese lossiga. Ta asub keset 
hoovi puude all, hoov aga on tänava poolt piiratud graniitmüürile püstitatud tugeva raudtaraga. See 


tara on väga kõrge ja kokku needitud teravaotsalistest laiade mõõkadega sarnanevatest raudlattidest. 
Luuderohuga läbipõimunud tara vahelt võib näha, mis Grigorenko hoovis sünnib. 

Paljudele meist — nii minule, Nugisele kui ka Saška Bobõrile — teeb suurt lõbu joostes kepiga 
mööda tara vedada. Kui keegi meist Žitomiri tänavale juhtub, on tal raske vurrudega arsti narrimata 
jätta. 

Oh, kui toredasti need mõõgad kõlisevad, kui lasta kepil neist üle käia! Kogu tara vabiseb ja 
laulab, kepp aga muudkui laksub ja laksub. Suure jooksuga käod põiktänavasse ja juba ongi kuulda, 
kuidas uks su selja taga paugatab. Vurrudega arst jookseb vihasena välistrepile. 

Kuid meile ta järele ei jõua. Kus nüüd seda! 


Moskaal — ukrainlaste pilkenimi venelaste kohta. Toim. 

Aga veel parem on vajutada elektrikella valgele nupule kivist väravapostil. Kella köhale on 
kinnitatud läikiv vaskplaadike: 


Arstiteaduse doktor 
IVAN TARASSOVITS GRIGORENKO 
Vastuvõtt kella 8—10 õhtul 


Teadsime, et arstile meeldib oma patsientidele ise väravasse vastu tulla, ja hiilisime sageli õhtul 
tema värava juurde. Vajutame nupule, ise aga jookseme üle tänava põõsastesse peitu. Kükitame seal 
hinge kinni pidades. Arsti maja uks avaneb ja arst astub piipu pahvides aeglaselt õue. 

Jõuab rauast jalgvärava juurde, kõnniteel aga pole kedagi. Noh, küll pistab siis sõimama: 

«Olete aga pätid! Kui kinni nabin, tõmban püksid maha!» 

Ent meie istume vaikselt põõsaste all, kuuleme ta bassihäält ja rõõmustame. 

Arsti maja õu on alati puhtaks pühitud ja sinna on kollast liiva raputatud. Päeval kõnnivad 
Hoovis teri nokkides kirjud rasvased pärlkanad ning hallid puhtatõulised kanad — plymouth rockid'. 

Mõnikord klopib toatüdruk madalal plangul, mis eraldab Grigorenko hoovi ta aiast, raskeid pärsia 
vaipu. Tara köhale tõuseb siis tolmupilv ja kandub aeda, ehmunud kanad jooksevad hoovis ringi ja 
kaagutavad.. Kuid see on suvel. Kui hakkab tulema talv, kui algavad külmad ja tuleb aeg 
talveriided selga ajada, otsib arsti toatüdruk kirstudest välja kõik soojad asjad. 

Vurrudega tohtri kõrgete nahkkraedega rasked kastorkalevist palitud, ta naise, kõhetu ja tigeda 
pani2 Grigorenko samet- ja karakullmantlid, Kotka väikesed kalevist palitud, mis on vateeritud ja 
valge tallenahaga ääristatud, ning ta hallid vormisinelid — kõik need tuuakse niisugustel päevadel 
plangule. Kotkal on kolm sinelit: üks vana, teise klassi ajast järele jäänud, kaks aga on täiesti 
uued, õmmeldud rätsep Jakob Husarczyki” juures. 

Teenija kannab kõik talveriided plangule ja paneb nende lähedale ketti koera. See kähara kärva ja 
lontis kõrvadega puudel on üsna vilets peni: kui juhtume seisma tara taga ja piilume läbi pragude, 
ei tee ta häältki. 

Ning kõikidele palitutele, kasukatele ja sinelitele on paksult puistatud naftaliini, justkui lund. 
Naftaliini lõhna on täis kogu Žitomiri tänav. Kui kõnnid Uue pargi puiesteel ja tunned naftaliini 
lõhna, siis on teada: arstimajas tehakse ettevalmistusi talveks. 


1 Plymouthrock (loe: pliimutrok) — -teatav kanatõug. Toim. 
2 Pani — proua, emand (poola ja ukraina keeles). Toim. 

3 Husarczyk — loe:- husartšik. 

Ma pole kordagi Grigorenko majas käinud, kuid Petka Maremuhha jutustas, et lisaks teisele 
korrusele viivale marmortrepile olevat seal veel üks rauast keerdtrepp, seda mööda võib minna 


väikesesse tuppa, mis on ehitatud kõige kõrgema nurgatorni kuplisse. Sel kambril on kitsad aknad 
nagu kindluses, ja suvel on seal väga palav. Sellepärast seal keegi ei elagi, seal ainult kuivatatakse 
Grigorenko aia pirne ja õunu ning seeni. Arsti aed pole kaugeltki väike. Ta algab kohe madala 
plangu tagant ja ulatub kuni Uue pargini. Põiktänava poolt on aed samuti planguga piiratud. 

Aias puude vahel on lilleklumbid, kus kasvavad reseedad, võõrasemad, kollased saialilled ja lõhnav 
tubakas. Lilleklumpidel on peente ümmarguste keppide otsas mitmevärvilised klaaskuulid, igal 
klumbil isesugune. Missuguseid kuule seal küll ei leidu! Tumerohelisi, punaseid, siniseid, 
punakaskollaseid, helesiniseid ja erekollaseid. Kõik nad säravad, sillerdavad, ja kui selge ilmaga 
päikesekiir läbi aia tiheda lehestiku tungib ja mõnele kuulile langeb, siis hakkab see lõõmama, 
sädelema, ning tumedamates kuulides on nagu peeglis näha puid, ligemaid lille-klumpe ja arstimaja 
lahtist verandat. 

Kui ma hiljuti tedretähelise Saška Bobõriga Lazarevi juures käisin, viskas Saška kivi üle 
Grigorenko plangu ja tabas kõige lähemat helesinist kuuli. Kuul purunes nagu elektripirn. 

Grigorenko ajas meid tookord koos toatüdrukuga kuni pargini taga ja peatus alles siis, kui ette tuli 
kraav, millest tal oli raske üle hüpata. 

Kuidas ta tookord karjus! Olime juba kalju juures, kui ikka veel kuulsime ta kisa: 

«Paljasjalgsed! Pätid! Sulid!» 


Lähenesime arsti aiale Uue pargi poolt. Plangu pragude vahelt paistis valgust. 

Hiilisime planguni. Surusin end esimesena vastu üht laudade-vahelist pragu ja nägin valgustatud 
verandat. 

Arstil olid külalised. Ja missugused veel! 

Veranda madala kivibarjääri lähedal seisis kaardilaud. 

Laua taga istusid üksteise vastas arst, ta abikaasa — kõhn, tumedas läikivas kleidis pani 
Grigorenko, meie habemik direktor Prokopovitš ja mis te arvate, kes oli neljas? Punajuukseline papp 
Kijanitsa! Olgu kes tahes, kuid Kijanitsat ma küll poleks oodanud Grigorenko juures näha. 

Verandalt majja viiva klaasukse lähedal põles kõrgel alusel roosa varjuga raske lamp. 

Arst mängis külalistega kaarte. Igaühe kõrval oli kriiditükk: nad märkisid kriidiga üles, kui 
palju keegi kelleltki raha võitis. 

76 


Papp Kijanitsa istus sügavalt tugitoolis, pikad kriuksuvate saabastega jalad laua alla sirutatud. 
Ta oli erutusest isegi oma preestrikuue lahti nööpinud, — nähtavasti püüdis ta vurrudega arstilt 
kõigest väest raha võita. 

Prokopovitš korjas kaardid laual kokku. Märkis siis kriidiga, midagi kalevile, segas kaardid ja 
jagas nad kätte, loopides neid üksteise järel osavalt arstile, tema naisele ja papile. Doktor 
Grigorenko seadis oma kaardid lehvikuna pihku. Nägin, kuidas ta paksus sõrmes hiilgas 
laulatussõrmus. Grigorenko sügas kaartidega nina, pilgutas enda kõrval istuvale papile silma ja 
ütles kõmiseval bassihäälel, mis kostis üle veranda: 

«Padad!» 

Kus on siis Kotka? Ahaa, seal ta ongi! 

Nägin läbi praokil klaasukse, kuidas Kotka gümnasisti vormi-kuues mööda võõrastetuba edasi-tagasi 
sõelus. Mulle paistis hästi arsti võõrastetoa punase plüüsiga käetud mööbel: madalad pehmed 
tugitoolid, kušett ja väike bambusjalgadega laud. 

Kotka võttis riiulilt mingisuguse paksu raamatu ja istus kušetile. 

Toatüdruk läks läbi võõrastetoa, kandes enda ees rasket aura-.vat samovari. Ta viis selle 
söögituppa. Küllap läheb arst oma külalistega varsti sinna teed jooma. 

«Liigume sinnapoole!» sosistas Nugis ja tõmbas mind särgisiilust. Läksime üle tänava. 


Siit oli samuti näha, mis'sündis arsti verandal. 

Arst oli kummargil kaartide köhal, tema vastas aga väristas Prokopovitš oma habet. Ta märkis 
jälle kriidiga midagi kalevile. Arvatavasti võitis jälle. Kui rahulik ja leebe ta praegu oli, eile aga 
kärkis minuga ega võtnud mind kuuldagi. Arusaadav, et ta seisab Kotka, eest, kui kaardilauas selle 
isalt raha võidab. 

--. Jälgisin kogu seda seltskonda ja hakkasin vurrudega tohtrit ja ta sõpru veel rohkem vihkama. 

Oli ju doktor Grigorenko alles täna hommikul seal kindluses oma paksude lihavate sõrmedega 
puudutanud mahalastud mehe jahtuvaid silmalaugusid. Ta ise oli selle mehe petljuuralastele välja 
andnud. Kuidas võis ta praegu naljatada, rahulikult naerda, kaarte mängida? 

Ka Jõzik Starodomski vaatas verandale ega pööranud sealt pilku. 

«Oodake mind siin,» ütles ta äkki näoga meie poole pöördudes, hüppas lipsti üle Lazarevi 
savitara ja kadus pimedusse. Varsti oli Nugis tagasi, hoides käes kolme neljakandilist katuse-kivi. 
Tean, kust ta need välja võttis: niisuguste punaste katuse-kividega on piiratud Lazarevi lillepeenrad. 

«Ruutud!» kostis verandalt. 

Oodake, kohe saate ruutusid! 

Ühe katusekivi ulatas Jõzik Maremuhhale. Taganesime põiktänava sõiduteele: siit oli kõige 
käepärasem visata. 

Nägin vildakat katust ja kaardilaua taga istujate päid. Keegi puhkes naerma. Vististi papp. 
Kägises tool. Toatüdruk kõlistas nõudega. 

Kuulsin oma südame tuksumist. Mu jalad olid imekerged, «Kas viskame?» vaatas Nugis mulle 
silma. Taganeda polnud võimalik. Noogutasin peaga ja võtsin hoogu. Nugis viskas enne mind. Tema 
kivi vihises õige lähedalt, üsna mu kõrva äärest mööda. 

Ta viskas teise kivi tagantjärele — oli kuulda, kuidas need kõik, tunginud läbi vana õunapuu 
lehestiku, kolina ja mürinaga verandale kukkusid. Nägin, et lamp lõi kõikuma ja heledasti lõõmama. 
Leegi vastuhelk jooksis pika viiruna, justkui kedagi taga ajades, mööda aeda. Olime vist purustanud 
klaasi. 

Naise kisa: 

«Tulekahju! Põleme!» saatis meid. Kuid meie, tundmata jalge all ümmargusi munakive ja nende 
vahel kasva-vaid niiskeid teelehti, tormasime hingeldades ja teineteist tõugates varjupakkuva 
pargikraavi juurde. 

Hirmsasti kohkunud Petka Maremuhha tõttas pargis meie juurde. 

Puiestikku mööda joosta on kardetav — võid kokku juhtuda petljuuralaste patrulliga. 

Pöörasime vasakule ja hakkasime ettevaatlikult hiilima kalju poole, käed nagu pimedatel välja 
sirutatud, iga ettejuhtuvat puud kobades. 

Nugis peatas meid alles kalju juures, valendava teeraja lähedal, mis piki järsakut keereldes 
kesklinna viis. Langesime rohule. 

Ümberringi oli pime. Kottpime. 

«Kes hüüdis «tulekahju»?» küsis Maremuhha minult. Ma ei vastanud, vaid mõtlesin: «Küll aga 
keetsime supi! Kui Petka meid nüüd reedab, on kõik kadunud! Äkki läks Grigorenko maja purustatud 
lambist tõesti põlema?» 

Kujutlesin selgesti, kuidas purpurpunased tulekeeled vääneldes lakuvad arstimaja seinu, süütavad 
tasahilju veranda puust katuse ning tungivad aknaraamide kaudu majja ... Ehmunud arst oma 
naisega, Kotka, Prokopovitš ja papp oma pikas kuues-aga jooksevad ringi ning pilluvad tulle kõike, 
mis kätte juhtub: vaase lilledega, klaaskuule, kastekanne. .. Kuid tuld summutada ei saa. Maja 
leegitseb järjest rohkem ja ägedanialt. Talad praksuvad, katus langeb raginal sisse ja väikese lossiga 


sarnaneva ilusa maja asemel jäävad järele suitsevad ahervaremed. Hommikul aga otsivad meid, 
süütajaid, kogu linnas petljuuralaste relvastatud vahisalgad... 
78 


Tõmmanud hinge tagasi, hiilisime tasahilju linna. Jõudsime-Ternopoli nõlvale. 

Tuled olid kõikjal kustutatud. 

Valge sõidutee viis mäkke tõustes keskväljakuni. Mendel Barenboimi õllepeod oli suletud pika 
gofreeritud raudkattega. 

Vaikus. Ei inimhingegi. 

Ainult kaugelt sealtpoolt silda kostsid kellegi hilise teekäija sammud. 

Mõtlesin: «Mis oleks, kui läheksime raekoja juurde?» Seal üleval vahiputkas istub ööd ja päevad 
valvur. Kui linnas tulekahju puhkeb, annab ta signaali. Küll siis alles algab sagimine, raekoja all 
avanevad tuletõrjekuuri laiad uksed, kapjade plagisedes-tormavad tänavale platvormide ette rakendatud 
hallid hobused, vedades pumpasid ja punaseid tünne. Pikkvankritel aga kihu-tavad läikivate 
kirvestega tuletõrjujad. 


Kindlasti peame raekoja juurde minema: Kui Grigorenko-veranda põlema süttis, märkab valvur tuld 
igal juhul. 

Tegime ringi ja läksime raekoja juurde. Tuletõrjekuuri uksed: olid kinni. 

Ootasime ligi kümme minutit raekoja ees: äkki kostab sealt ülevalt: «Tulekahju! Põleb!» Kuid seal 
oli vaikne. 

Tuletõrjuja istus üksi vahiputkas unise linna köhal, luges igavuse pärast taevatähti ega näinud vist 
midagi peale kastest märgade katuste ja tühjade tänavale. 

Raekoja kella suured osutid näitasid pool üksteist. Oi, kui hilja! Tädi on vist juba magama heitnud 
ja värava lukku pannud... 


Värav oli tõesti lukus. Õue pääsesin üle plangu .ronides. Tädi avas mulle ukse ja heitis kohe uuesti 
magama, küsimata, kus ma nii hilja olin. 

Ent minul ei tulnud kaua und. Mulle näis, etiga silmapilk jõuavad siia petljuuralased ja lohistavad 
mu vanglasse. Ja mis kõige tähtsam — pole kedagi, kes mind kaitseks. Mis siis viga, kui isa oleks kodus. 

Kuid isa oli'kaugel ... 


Mõni aasta tagasi, kui elasime teises linnas, purjutas mu isa Ja purjutas tublisti. 
Teda ei aetud trükikojast minema ainult sellepärast, et ta. laduda prantsus-, kreeka- ja 
itaaliakeelset teksti. Trükikoda sai just nende aastate jooksul Odessast palju mitmesugustes keeltes töid. 


«Minuta nad toime ei tule,» muigas isa, jutustades nendest tellimustest emale. 

Ja tõesti, need tellimused olid tulutoovad, peremees teenis nende pealt hästi ning pidi tahes- 
tahtmäta isa joomisega leppima. 

Ma pole kunagi näinud, et isa oleks kodus joonud. 

Tavaliselt jõi ta end kuskil linnas meelemärkusetuseni täis ja lonkis siis joobnuna mööda 
tänavaid, tõugates vastutulijaid ja lükates ümber prügikaste. 

Trükikoja peremees saatis meile koju käskjala. Lävele seisma jäädes küsis käskjalg: 

«Kas Mandžura on kodus? Peremees nõuab teda!» 

Ema taipas kohe, milles asi seisab. Ta heitis kõhnadele õlgadele oma ainsa, punakaskollase 
rätiku, mis isale veel silma polnud hakanud, ja võttis mu käekõrvale. 

Teadsin, et nüüd läheme isa otsima, ja rõõmustasin. 


Õllepoodides tungis ninna tubakasuitsu ja hapuksläinud odraõlle lehk, Tund see-eest oli seal väga 
lõbus. Toetudes küünarnukkidega väikestele ümmargustele marmorlaudadele, istusid suitsu sees 
ümmargustel vaatidel võõrad mehed ja jõid ahnete suurte sõimudega valge vahukorraga kaetud 
läbipaistvat õlut. Mehed sõimlesid valjusti, lõid kämblaga üksteisele õlale ja virutasid põrandale otse 
oma jalge ette punaseid väljaimemata vähisõrgu. 

Kui me isa õllepoodidest ei leidnud, läksime Aleksandri aeda. Käskjalg käis kössis meie kõrval ja 
ema päris temalt, palju isa raha oli saanud ja kas varsti jälle palka makstakse. 

Pargi värava taga liivaplatsidel mängisid nägusalt riides lapssed. 

Valged madruseülikonnad seljas ja sandaalid jalas, kõndisid nad pinkide juures. Tütarlastel olid 
väikestes juuksepatsides lehvid. Teadsin, et neid lapsi tõid parki nende hoidjad. Need istusid 
siinsamas pinkidel, krõbistasid päevalilleseemneid ja ajasid üksteisega juttu. 

Lapsed veeretasid lilleklumpide ümber kollaseid võrusid, kargasid üle hüppenööride, poisid 
tuhnisid kuldkollases niiskes liivahunnikus. Nende kõrval lebasid liival väikesed puuvormid — 
kollased, roosad, lillad karikad ja kausikesed. 

Kadestasin neid hästi riides lapsi. 

Arvasin, et nad söövad iga päev neid roosasid kooke, mis kondiitriäri vaateaknale olid välja 
pandud. 

Me möödusime mängivatest lastest ja läksime kaugele pargi sisemusse. Seal laskis ema mu käe 
lahti ja läks üksi edasi. 

Ta kummardus alatasa ja vahtis põõsastesse. Käskjalg jõudis hädavaevalt talle järele. Mina 
jooksin nende kännul, rebisin okstelt rohelisi akaatsiakaunu ja toppisin oma taskud neid täis. Tegin 
kauntest vilesid. 

Isa armastas pargis istukil magada. Toetab selja vastu puu- 

tüve ja laseb pea longu. Ta määrdunud sonimüts on tõmmatud silmadele, taskust aga paistab 
pudelikael. 

Isa äratati, ta mõmises ja raputas pead. Siis tõsteti ta jalule, võeti tal käe alt kinni, ema ühelt, 
käskjalg teiselt poolt, ja talu-fati läbi kogu linna trükikotta. 

Mina lonkisin nende kannul, peatusin tihti kuulutustulpade juures, vaatasin kuulutuste pilte, seisin 
kaua vaateakende taga ja tegin üldse näo, nagu kõnniksid mu ees mulle võõrad tundmatud inimesed. 
Mul oli häbi isa pärast. 

Eriti häbi hakkas mul siis, kui ta äkki ilma mingisuguse põhjuseta laulma pistis. 

Ema palus teda vait jääda — laulu eest võis kardavoi ta ju kinni võtta, kuid isa ei kuulanud ja 
laulis veel valjemini ikka üht ja sedasama kaeblikku ning nukrat laulu: 


On ahelad meilt võtnud jõu, 
konvoi me kõrval astub. 

Laeb nukraks vaese vangi põu— 

pea tal norgu laskub. 


Kui trükikojani jõudsime, istusime kõrge kivitrepi astmetele. Käskjalg jooksis peremehe juurde. 
Isa suikus jälle. Ilmus peremees — kõhn punajuukseline keskmist kasvu mees — ja jäi meist 
kõrgemal trepile seisma. Siis sosistas ta käskjalale midagi kõrva. Käskjalg jooksis minema ja tuli 
tagasi suure emailitud 
kannuga, millest vesi üle aare trepile loksus. Ema tõmbas isal seljast enne ühe, siis teise särgi. Isa 
istus trepil — juuksed sassis, unine, kurnatud ja haletsemisväärne. Ta heitis pilgu kord emale, kord 
peremehele ja ümises: 


«Kasige minema, piinajad! Jumala eest! Noh, laske mind magada!» 

Ema astus kõrvale, peremees aga andis käskjalale peaga märku. See tõstis kannu, kallutas seda ja 
valas pikkamisi isale külma vett pähe. 

Nägin, kuidas veenired isa paljal pealael laiali jooksid, ja tõmbusin kössi. 

«Mis sa ootad?» sosistasin endamisi. «Tõuse püsti, tõmba käskjala käest kann, anna talle vastu 
hambaid ja lase jalga!» 

Kuid isa ei mõtelnudki jalga lasta. Ta hõõrus loiult oma viie märja sõrmega vett näol laiali. Vesi 
jooksis ta pükse mööda alla ja sealt edasi — trepi kiviastmed mustendasid nagu pärast vihma. Lõpuks 
sai kann tühjaks. Siis võttis ema minu käest särgi ja tõmbas selle suure vaevaga isa niiskele ihule. Isa 
istus vaikselt, magada ta vist enam ei tahtnud. Ta viidi trükikotta, meie aga läksime koju. 

Kord võttis ema trükikojas isa eest palga välja ja läks kuhugi. Isa tuli vihasena koju. Nähes, et ema 
ei ole, kähmas ta riiulilt äratuskella, keeras selle meie söögilaua vahariidesse, võt- 


tis veel kummuti pealt lisaks = 8! pitsuna ja jooksis kodunt ara, jättes mind üksinda tuppa. 

Ema tuli koju õhtu eel. Ta sidus oma riided ja minu pesu; kompsu ja viis mu naabrinaise juurde. 

«Hoidke mu poega ja mu asju, Anastassia Lvovna, seni kui; tagasi tulen,» ütles ema, andes 
naabrinaisele kompsu ja raha. 

«Sõidan õe juurde Odessasse, kuulan järele, kas ei saaks sinna üle kolida. Räägitakse, et Odessas 
olevat arst, kes inimesi viinast ära võõrutab. Võib-olla teeb ta ka minu mehe terveks — niimoodi pole 
mingit elu.» 

Ta jättis Anastassia Lvovnaga hüvasti, suudles mind ja läks toast välja. 

Kahe päeva pärast aga kuulsime, et aurik «Merkuur», millega ema Odessasse sõitis, oli Otšakovi 
juures saksa miini otsa jooksnud. . 

Suvorovi tänaval kisasid ajalehemüüjad hilise ööni: 

««Merkuuri» hukkumine! «Merkuuri» hukkumine! Saksa miinid Mustas meres!» 

Isa käis postkontoris, saatis telegramme küll Odessasse, küll Otšakovi. Ta lootis ikka veel, et ema 
pääses ega uppunud koos teistega. 

Ma ei saanud kaua aru, mis oli juhtunud. Nagu isa, olin minagi esimestel päevadel kindel, et 
ema on elus, tuleb varsti tagasi ja me sõidame Odessasse, kus elab arst, kes ravib inimesi 
joomatõvest. 

Kaks nädalat pärast «Merkuuri» hukkumist küsisin Anastassia; 

Lvovnalt: 

«Kas ka kapten uppus?» 

«Tema ka,» vastas naabrinaine haledal häälel, ja äkki tuli mul imeväärselt selgesti silme ette, 
kuidas keset merd üksinda ujub kuldpaelaga ja musta äärisega valge kaptenimüts, kapten ise aga 
vajub veevulle järele jättes aeglaselt põhja. 


Pärast ema surma muutus isa süngeks ja sõnakehvaks. Ta jättis joomise maha, tuli töölt otse koju ja 
muudkui vaikis. Rässakas, valge laubaga, seljas pikk satäänsärk, vööl raagnahast rihm, nii kõndis ta 
sõnagi lausumata aina kummuti juurest aknalauani, riivates jalgadega toole. 

Istusin nurgas koikul ja jälgisin sealt ta pikki jonnakaid samme, nägin ta küürus selga, kuulsin ta 
saabaste rasket kompsimist. 

Mulle paistis, et isa on hullumeelne, et ta iga silmapilk haarab tooli, virutab selle vastu seina, 
tõukab kummuti mürinal ümber, viskab üksteise järel kõik supitaldrikud aknast välja, pistab siis 
kisama ja tuleb mulle kallale. 

Kord jõudis isa koju varem kui tavaliselt. Käes oli tal hulk pakke. Algul arvasin, et isa on ostnud 
mulle maiustusi ja rõõmustasin. 

Kuid isa viskas pakid vanale kulunud lauale ja ütles: 

«Sõidame siit, pojuke, Marja Afanasjevna juurde. Kui juba kord niisugune lugu juhtus, mis me 
enam siia jääme.» 

Teadsin, et Marja Afanasjevna, isa õde, elab linnas, kuhu tuleb raudteel kolm ööd-päeva sõita. 

Järgmisel päeval asusime teele. 

Tuletades meelde isa, ja seda, kuidas siia tulime, uinusingi. 


XII. VAJA JALGA LASTA! 


Hommikul, kui alles magasin, jooksid mu juurde Petka ja Nugis. 

Sõnakehv, alati sünge Nugis oli ärevil. Maremuhhast ei maksa rääkidagi. 

«Jooksime teisest tunnist ara!» ütles Nugis hingeldades. 

«Kotka Grigorenko saadab petljuuralased sulle järele ja sind pannakse vangi!» prahvatas 
Maremuhha ettevaatlikult ringi vahtides. 

«Oota nüüd... Jutusta talle kõik otsast peale!» katkestas Nugis Petkat. 

«Olin väljakäigus ... hommikul... kui kooli tulin .. . Kuulen — vaheseina taga Kotka hääl... 
Vaatan läbi prao, — seal suitsetab seina ääres Zorz Galczewski ning Kotka jutustab talle midagi. 
Tõusin kikivarbaile ja kuulasin salaja pealt. «Viskasid katusekiviga lambi pihta, petrooleum loksus 
lauale,» rääkis Kotka. Ahaa, mõtlesin, see käib eilse kohta. «Oleksid peaaegu maja põlema pannud. 
Hea, et isa haaras põleva laua ja heitis selle aeda lillepeenrale ...» Siis küsis Galczewski midagi Kot- 
kalt, kuid mida just, seda ma ei kuulnud, Kotka aga ütles: «Muidugi sellepärast, et ta koolist välja 
heideti!» Ahaa, mõtlesin, jutt on sinust, Vassil. Siis aga tuli nagu kiuste keegi väljakäiku, nad jäid 
vait, mina aga jooksin koridori ja — Jõziku juurde. Jutustasin talle kõik, ja nõnda me siis lippasime 
teisest tunnist ara, et sulle kõik ära rääkida. Oli laulutund, Rodlewska läks nootide järele, meie siis 
— sinu juurde.» 

«Kas ta sind ja Nugist ei nimetanud?» 

«Mind? Ei! Mis siis on?» kohkus Maremuhha. 

«Ja ei ütelnud, mida ta teha kavatseb?» 

«Rohkem ei kuulnud ma midagi!» vastas Petka, hüppas siis äkki üles ja hüüdis rõõmsalt: «Kõige 
tähtsamat ma sulle, Vassil, veel ei jutustanudki! Kijanitsa kuub põles üleni ära. Ja 

punane habe sai tal ka tublisti kõrvetada. Küll on tore! Eks ole?» 

Kuid ka see ei lohutanud mind. 

«Asi on räbal,» mõtlesin. «Kui Kotka mind katusekivi viskamises kahtlustab, siis pole ta sellest 
kindlasti mitte ainult Galczewskile jutustanud.» 

«Noh, mis sina, J6zik, selle kohta ütled?» küsisin Nugiselt. 

«Kuula, mis mina arvan,» ütles Nugis. «Peame kõik kolmekesi punaste juurde jalga laskma. Nad 
on juba üsna lähedal. Linna jääda me ei saa.» 

Esimest korda nägin Nugist niisugusena. Ta kõneles meiega kui täiskasvanu. Ta silmad põlesid. 

«Hästi, Jõzik! Olgu nii, nagu ütlesid, aga kuidas seda teha?» küsisin. 

«Ma ju ütlesin: tuleb põgeneda bolševikkude juurde. Võtame, kõvasti leiba kaasa ja lähme 
Zmerinkasse. Bolševikud on Zmerinkas. Hakkame neile luurajaiks. Saate aru?» 

«Aga kodused? ...» küsis Maremuhha. «Nemad ei lase .. .» 


«Kodused! Kodused! Oh sind, piripilli, küll! Kardad ema? Aga kas on parem, kui sind ema seeliku 
alt vanglasse viiakse?» hüüdis Nugis. 

«Oota, Jõzik, ära karju,» ütlesin tasa Nugisele. «Aga kui punased ei ole veel Zmerinkas? Kust me 
siis bolševikke otsima hakkame? Kus oleme ööd? Äkki tuleb vihma? Räägi ainult tasem, ära karju, 
— tädi kuuleb.» 

«Meie omad on Zmerinkas. Ma räägin sulle! Lugesin partisanide lendlehte selle kohta!» ütles 
Nugis kindlalt. 

Olgu pealegi. Kuid Zmerinka on nii kaugel! Kuidas me sinna 

jalgsi jõuame? 

«Jõzik, kuule,» ütlesin, «lähme enne Nagorjanõsse. Tahan väga oma taati näha. Nagorjanõ on just 
tee peal, puhkame seal. Sealt on ka Žmerinkasse lähem, eks?» 

«Hea küll! Aga kui juba minna, siis sedamaid!» otsustas Nugis. 

«Aega ei maksa viita.» 

«Mis aega siin ikka viita? Teie jookske, seadke end valmis, mina võtan taskunoa, ragulka ja 
natuke leiba ning ootan teid Uspenski kiriku taga puiestikus.» 

Lahkusime kohe üksteisest. 

Lasksin poisid tänavale ja jooksin tuppa. Tädi oli juurvüja-aias. See oli hea — polnud vaja midagi 
seletada. Haarasin oma tagavarad ja tormasin Uspenski kiriku juurde. Mõne hetke pärast jõudis sinna 
võrgu ja bambusest õngeridvaga Maremuhha. Käe otsas kõlkus tal valge konservikarp. 

«Limukate jaoks!» seletas ta. 

Viimasena jooksis köhale Nugis. Ta hoidis käes veeplaskut ja 
väikest pakki. 

«Siin on leiba ja lambapiimast juustu,» seletas ta hingeldades. «Sul, Petka, on suured taskud, säh, 
võta.» Petka pistis paki tasku. Nugis kahmas Petkalt õngeridva ja me asusime teele. 


õhtu eel, kui roosatama löönud päike valgete kaljude taha laskus, lähenesime juba Nagorjanõle. 
Teisel pool mäekuru, kus tee järsult alla pööras, silmasin tuttavat kaasikut. 

Jah, see oli seesama armas kaasik! Siin peatume puhkuseks! 

Kõrged valgetüvelised kased sahistavad oma läbipaistva läikiva lehestikuga, mille vahelt vilgub 
selge taevas. All nõos, kus savine nõlvak on alla varisenud, vuliseb allikas. Voolav vesi uhab kaskede 
paljaid pruune juuri. 

Jõzik Starodomski viskas hooga kivi allikasse. Oli kuulda tugevat laksatust ja veepritsmed paiskusid 
kaldaäärsele rohule. 

«Poisid, heidame pikali!» pani ette Petka. 

Viisteist versta pole kuigi pikk maa, kuid Petka särk oli selja pealt higine. Ta oli tublisti väsinud. 

«Ainult mitte kuigi kauaks!» hoiatasin pehmele rohule laskudes. 

Nugis heitis mu kõrvale. Petka pika õngeridva seadis ta kui piigi väikese kase alla. 

Pöörasin selili ja jutustasjn poistele, kuidas me siin möödunud kevadel koos onupoja Oskaga 
kasemahla jõime. Mahl oli imehea. Taskunoa korgitõmbajaga puurisin sel kõige vanemal, üle allika 
kallakile vajunud kasel üsna juurde ligidalt sitket koort. Tekkinud auku seadsin väikese valgest plekist 
renni ja Oska pani alla pruuni pudeli. Me ei jõudnud veel eemale minnagi, kui puust hakkas pudelisse 
juba kollakat kasemahla tilkuma. Kuni pudel mahlaga täitus, lasksime lopsakal haljal rohul 
kukerpalli, hirmutades lendu metsvinte, ja püüdsime oma mütsidega esimestelt kevadlilledelt karvaseid 
mustjas-punakaid kimalasi. 

Kimalased sumisesid kaeblikult meie mütsides, me surmasime nad ettevaatlikult männipilpaga ja 
võtsime siis kimalaste kõhust valget vedelat mett. 


Pidasime meeles, kuhu üks või teine lind oma pesa ehitab, et pärast tulla nende poegi vaatama. 
Sattusime värsketele mullahunnikutele, mida pimedad mutid olid üles tuhninud. Püherdasime maas 
ja üllatasime teineteist järjest uute leiutustega, kuni viimaks väsinult nagu praegugi rohule 
langesime. 

Hiljem, kui pudelisse oli ohtrasti kasemahla tilkunud, jõime selle siinsamas metsalagendikul ära. 
Ta vulksus meil kõris — esimene pisut mõrkjas kevadine mahl! Keelt limpsates jälgisime, et üks äkki 
rohkem ei jooks kui teine! 

Kahju, et praegu ei saa neist kaskedest mahla lasta — mahl 

on nüüd juba ammu lehtedes, — muidu oleksime sellest oma isu täis joonud. 

«Jah, see oleks küll tore olnud!» ütles Nugis. «Kuid kas läheme nüüd edasi?» 

«Tõsi jah, lähme, enam pole kuigi palju maad,» nõustusin. 

Nugis kargas kähku püsti, jättes murule muljutud koha. 

Petka Maremuhha tõusis vastutahtmist ja sirutas end kui täissöönud kass. Ta on meil laisk, see 
väike näss, ega ta muidu nii paks oleks. 

«Lähme, lähme, m3s sa sirutad! Küll sa seal puhkad. Eks sa näe, muudkui haigutab,» ütles Nugis 
ja me jätsime kasetuka seljataha. 


XIII. NAGORJANOS 


Kaugel Kiievisse viivast Kalinovka peamaanteest, kitsa, kuid sügava jõe lähedal, vähesõidetud 
külavahetee ääres asub Nagor-janõ küla. Maastik on seal väga ebaühtlane ja küla laiub oma 
järskude tolmuste tämavatega kinkudel, kaljuste järsakute äärel. Jõudnud üle Mägramäe, nägime 
Nagorjan5 tarede õlgkatuseid. Onu Avksenti elas küla serval käimistu lähedal. 

Tema tare juures kuivasid varbtaral mustendavate põhjadega savipotid ja märg ku lunud jäme 
lõuend. Kolm kana siblisid välistrepi lähedal, keerutades üles halli tolmu. 

«Oodake siin. Lähen tarre, kutsun onu välja,» ütlesin Maremuhhale ja Nugisele. 

Viimasel hetkel käis mul südamest värin läbi: kas onu viimati ei tee mulle peapesu kutsumata 
külaliste pärast? Kuid ma ei jõudnud veel üle läv-e, kui onu Avksenti, kuulnud rääkimist õues, ise 
uksele ilmus. Pikk, rässakas, jalas kottis püksid ja seljas linane särk, käes lo puni punumata 
teravaninaline viisk, nii tuli ta meile vastu. Onu Avksenti nägu oli tõmmu ja tuulest kare. 

«Ohoo, see on ju Vassil! Kust sa tuled? No tere! Ei oodanud! On loota õnnelikku päeva, kui õhtul 
külalisi ilmub. Kas need poisid tulid sinuga koos?» küsis onu ja surus oma käredate ja kõvade 
sõrmedega mu kätt. 

«Koos minuga, oruu! Tere õhtust! Tulime teie juurde käiale .. » 

«Noh, mis siis iklca, astuge sisse, käia jätkub kõigile. Eile kahlasin Oskaga terve õhtu vees, sain 
külmetada. Kuule, kuidas hääl kähiseb! Noh, mis te õues seisate. Astuge tarre!» 

«Onu, kus taat on?» pärisin targu, kui olin üle läve astunud. 

Suitsunud tuba, nurgas lai säng, oli tühi. 

«Miron? ... Teda pole siin ... Miron läks Oskaga Golutvintsõsse . .. Seal on laat. . .» vastas onu 
kuidagi segaselt. 

Tähendab, me olime isaga teineteisest mööda läinud. Golut- 

vintso on ju linna külje all. Võib-olia läheb ta sealt ka koju, linna? Küll oleks kahju! 


«Istuge, poisid! Miks te seisate?» pakkus Avksenti meile istet. «Jutustage, mis linnas uudist. 
Kuidas petljuuralastel seal läheb? Meil siin on neid vähe. Üks või teine kihutab maanteel mööda, 
kuid meie külla sõita nad kardavad.» 

Istusin kolmejalgsele, järile ja jutustasin onule, kuidas petl-juuralased öösiti elanike juures 
läbiotsimisi toime panevad, kuidas papid peakirikus jumalateenistuse ajal Petljura tervise eest 
paluvad, jutustasin ka sellest, kuidas meie kool suleti. Petka Maremuhha ja Nugis istusid pingil. Nad 
polnud siin veel kodunenud. Maremuhha silmitses uudistades suitsunud ahju, mis oli kollaseid õlgi 
täis topitud. Selle lähedal põrandal lebas hunnik karvaseid raagnahast rihmu, millest onu endale 
jalavarje punus. 

Lasknud silmad üle'toa käia, heitis Petka pilgu aknast välja, la nähtavasti kartis, et keegi ta 
bambusest õngeridva ja võrgu ära varastab. Asjata kartus — ei näppa neid keegi: siin pole linn, kõik 
inimesed tunnevad üksteist, kõik on näha nagu peopesal. 

Nugis vaatas altkulmu onule. Siis sikutas ta mind tasakesi küünarnukist ja sosistas: 

«Jutusta kindlusest.. . Ja kuberneri majast. Ja partisanidest, kes öösiti postidele lendlehti 
kleebivad.» 

«Küll ma räägin — ära sega!» tegin tõrjuva liigutuse ja jutustasin onule kähku sellest, mida me 
kindluses olime näinud. 

Avksenti kortsus nägu süngestus. Ataman Draganist ja tema mustakuuemeestest ma ei jõudnud 
veel jutustada. Onu tõusis äkki püsti ja katkestas mind: 

«Teate mis, poisid, lähen õige praegu ühe mehe juurde, tal ori hea väike noot. Räägin temaga läbi, 
et homme hommikul läheme kõik koos kalale. Ta elab siin lähedal.» 

Nägin, kuidas Nugisel ja Maremuhhal silmad heameelest särama lõid. 

Hea, et ma neile augu pähe rääkisin tulla Nagorjanõsse. Pikkamööda hakkasid mul linn ning 
sellega seotud rasked mälestused ja erutused ununema. 

«Poisid,» ütlesin, «homme pärast kalalkäimist läheme metsa. Näitan teile Rebasekoopaid!» 

«Kuhu, kuhu? Rebasekoobastesse? Kus need siis on?» läks onu nägu pilve. 

«Kuidas kus? Teie ju ise viisite mind sinna! Kas mäletate, möödunud aasta suvel?» 

«Mina? Jah, tõsi küll... Unustasin selle hoopis ... Oi, küll olete aga kärsitud! Alles jõudsite külla 
tulla ja juba meelitavad pahad vaimud teid mingisugustesse koobastesse. Ärge minge sinna, oh teid 
küll! Sinna on nüüd siginenud hirmus palju rästikuid! Mõni veel nõelab teid!» 

«Noh, siis läheme jõe aarde murdunud tamme juurde,» ütlesin kõheldes ja mõtlesin endamisi, et 
Rebasekoopad ei ole murdunud tammest kuigi kaugel. 

«Jõe äärde võib,» nõustus onu ja pani õlgkaabu pähe. 

Ukse juures vaatas ta tagasi ja kutsus mind: 

«Vassil! Tule vähe siia!» 

Läksin Avksenti järel õue. Astusime vaikides rehe alla. Tundsin kohe kuiva heina lõhna. 

«Vassil,» küsis onu tasa ja karmilt, «kes on need poisid, kes sui kaasas on? Kas tunned neid 
hästi?» 

Avksapti rangest häälest segadusse viiduna jutustasin talle, kes mu sõbrad on. 

«Kas Maremuhha isa elab Grigorenko mõisas?» küsis onu. 

«Nojah!» kkinitasin ma rõõmustades. 

«Tunamullu parandas ta mu saapad,» tuli Avksentile meelde. «Aga kes see teine on?» 

«J6zik Starodomski. Ta isa püüab koeri. Elab Uspenski kiriku lähedal.» 

«Kuule, Vassil!» ütles seepeale Avksenti ja võttis mul õlast kinni. «Homme viin sind isa juurde. 
Ta pole kuskile ära läinud. Laadast rääkisin muidu niisama. Kuid sa ei tohi kellelegi hingata, et isa 
on Nagorjanõs. Muidu tulevad kohe petljuuralased ning võtavad ta kinni, ja mind koos temaga. 


Minule nad vaatavad möödunud aastast saadik viltu ja ka Mironiga on neil asja. Vangistamiskäsk — 
saad aru? Kõneldakse, et tema abistavat partisane lendlehtede trükkimisel. Saad aru? Ma ei keela teile 
midagi, võid poisse igale poole viia, homme läheme koos käiale, ainult kõigest sellest mitte sõnagi. 
Kas poisid teavad, et isa on siin?» 

«Jah, rääkisin .. .» 

«Kas ka seda teavad, et ta minu juures elab?» 

Vaikisin süüdlaslikult. 

«Oh sind, lobasuud. Juba jõudsid kõik välja lobiseda ...» lausus onu etteheitvalt. 

«Me ju ...» algasin innukalt ja tokerdusin. Oleks muidugi hea onule jutustada, et kavatsesime 
bolševikkude juurde minna, kuid siis tuleb ka gümnaasiumist väljaheitmisest rääkida. E1, parem juba 
vaikin ... 

«Noh, mis oli?» vaatas onu mulle jälle karmilt otsa, «eks räägi, mis sa kõkutad!» 

Püüdes ebameeldivat vestlust vältida, nämmutasin: «Me... me...» ja siis prahvatasin välja: «me 
ise ju vihkame samuti petljuuralasi! Ka meie ootame punaseid! Ärge kartke, onu!» 

Onu Avksenti nägu läks silmapilk lahkeks. Ta naeratas. Mina 

aga võtsin julgust, ja kuna mulle meenusid tares ootavad poisid, küsisin: 

«Onu, aga kas me täna ei saaks kalale minna?» 

«Kalale? Täna? Ega teil enam muud mõtet olegi. Noh, tubli, kui kalale, siis kalale! Praegu, tõsi 
küll, on niisugune aeg, et käsigranaate heameelega ei raiskaks, kuid olgu peale — külaliste jaoks pole 
mul neist kahju ... Kas oled näinud, kuidas kalu granaatidega uimastatakse? Pole viga, vaatad veel 
kord! Aga te olete vist teekonnast väsinud? Ja küllap ka näljased?» 

«Ei, ei, me sõime tee peal...» 

«Noh, siis oodake mind, lippan kohe naabri juurde. Teen kähku.» 

Jooksin tarre ja teatasin poistele, et läheme kalale. Seni kui onu naabri juures käis, puhkasime 
madalas jahedas tares teeväsimust, siis läksime tänavale. Suuri vaevu suutsin Maremuhhat veenda, et 
ta võrku kaasa ei võtaks. Milleks seda vaja, kui ühe granaadiga võib uimastada kolm korda rohkem 
kalu! 

Varsti tuli naabri juurviljaaiast onu, kummaski peos roostetanud ümmargune käsigranaat. 

Maremuhha vaatas neid pelglikult. Ka meie Nugisega tundsime onu kõrval käies ärevust. «Kui ta 
äkki kõmistab ja maha kukub?» mõtlesin. «Granaadid võivad ju siis lõhkeda.» Kuid onu ei kavat- 
senud sugugi kukkuda; laiaõlaline, tugev ja päevitanud, sammus. ta rahulikult mäest alla, käes tühi 
ämber. Granaadid oli ta taskusse pistnud. 


Kõht, kuhu onu meid viis, oli tühi ja vaikne. Järsult jõekaldalt paistis läbi puude väike haljendav 
lagendik. 

Nagorjanõ jäi meist kuhugi maha, metsa taha. Vanad mägivahtrad, kõveratüvelised tammed ja 
leedripuutihnikud jäid meie ja küla vahele. Kaljuse järsaku all voolas jõgi. Siit ülevalt paistis jõevesi 
mustana. 

Kivisel kaldal märkasin kummulipööratud lootsikut. Pisut eemal, kus kaljud nii järsud ei olnud, 
valendas teerada. 

«Kuulge, poisid,» käsutas onu alla vaadates. «Mina jõkke ei 

lähe, viskan granaadid vette, kalu aga hakkate püüdma ise. Kuid nüüd kaduge kaugemale! Peitke 
nende puude taha.» 


Jooksime vastuvoolu asuvale põndakule, mida kattis tihe mets. Maremuhha peitis end kõrge saare 
taha ja võttis kätega selle ümbert tugevasti kinni. Paistis, nagu tahaks ta puud ümber tõugata. Nugis 
kükitas tamme varju, pistis pea tüve tagant välja ja jälgis Avksentit. Järsaku serval seisev onu oli 
siia hästi näha. 

Onu viskas õlgkaabu rohule, pistis käe tasku, võttis sealt granaadi ja pani selle ettevaatlikult 
kaabu kõrvale maha. Siis tõmbas ta taskust teise granaadi, kiskus sellest kähku välja kaitse-plindi ja 
viskas granaadi siis kaugele keset jõge. Vaevalt oli granaar eemale lennanud, kui onu rohule 
viskus. Ta surus end näoga vastu maad ja lamas nagu surnu. Värelevad ringid ei jõudnud veel 
laiali valguda ega kaldani jõuda, kui vaikse ja rahuliku jõe sügavast põhjast äkki üles paiskus 
vahutav, silmipimestavalt valge veesammas. See lendas üles peaaegu järsaku kõrguseni ja mulle 
paistis, et ei puudu palju ja selle valge vee pritsmed langevad silmili maas lamavale onule. 

Plahvatuse mürin kõmises vastu kaugel metsas. Tekkis tunne, et iga silmapilk võivad kõrged 
tammed meile peale langeda, väike lagendik aga variseb koos onuga järsakult alla jõkke. 

Kuid plahvatuse kaja ei jõudnud veel vaibuda, kui onu aeglaselt, otsekui pärast väikest puhkust, 
tõusis ja teise granaadi võttis. Ta sikutas kaua selle kaitseplinti — traat oli vist roostes ega andnud 
järele, — mina aga ei läbenud podata. «Noh, kiiremini juba, muidu lõhkeb!» Lõpuks päästis onu 
hoova ja virutas granaadi alla. See kukkus lähemale, kuskile päris kalda äärde. Teise granaadi 
plahvatus ei tundunud meile enam nii hirmsana. Õige mul asi, granaadi viskamisega oleksin ka ise 
hakkama saanud! 

Kätega kividest kinni haarates tormasime mööda järsku valget teerada alla jõe äärde. 

Onu istus kaldale ja tegi suitsu, meie võtsime kähku riided seljast ja hüppasime jõkke. 

Kuid ka onu ei läbenud istuma jääda, — ta pani lõpuni suitsetamata plotski kivile ja hakkas riidest 
lahti võtma; siis pööras ta lamedapõhjalise lootsiku osavalt ümber, võttis selle alt lühikese aeru, 
tõukas lootsiku vette ja hüppas hooga ahtrisse. 

Avksenti istus ahtris ja sõudis kitsa aeruga. Öõtsudes ja kõikudes jõudis lootsik jõe keskpaika. 

Kiirustasime talle järele. Igaüks meist tahtis esimesena ujuda sinna jõe keskele, kus valendasid 
veepinnale tõusnud kalad. 

Suured, libedad, kuulekad ja otsekui elutud käiad libisesid alatasa mul pihust. Püüdsin nad uuesti 
kinni kord Petka, kord Nugise nina alt ja 

-viskasin lootsikusse. Läikivad, hõbedaselt-siniste soomustega 

Kalad kukkusid patsudes onu karvašte jalgade ette. Silmad olid neil hirmust meeletud. 

Uperpallitasin vees, millest tõusis mudalõhna, ja tagusin peopesadega hoogsalt vastu jõepinda, nii 
et läbipaistvad pritsmed kõrgele paiskusid. Mu meel oli väga rõõmus. 

«Tasem, sa vemmal, ära pritsi!» hüüdis mulle alasti onu, kellele ma vett peale uhtusin. 

Pardkala hammaste vahel hoides haaras Nugis mult haugi ja ahvena ning ujus lootsiku juurde, 
kusjuures ripnevad kalasaba.d patsudes vastu vett lõid. 

Visanud saagi onule, pööras Nugis selili, paljastas päikesepaistel oma hambad ja otsekui puhates, 
peaaegu liikumatult, ujus pikkamööda allavoolu. 

Kalu oli palju. Onu kogus suuremad kalad ämbrisse ja viskas väikesed jõkke tagasi. 

«Las kasvavad!» muigas ta, märgates, kuidas me kahjutundega vaatasime pärivoolu ujuvaid kalu.. 
«Kui suuremaks kasvavad, püüame nad uuesti kinni. Minu käest pole veel ükski kala pääsenud.» 

Rikkaliku saagiga läksime külla tagasi. 

Onunaine Oksana, laiaõlaline nagu onugi, tegi kähku tule üles. Ta rookis meie käiad ara, pesi nad 
puhtaks, veeretas jahus ja pani pannile kuumaõli sisse. 

Sõime praetud käia niipalju kui süda kutsus — kalasuppi lubas Oksana keeta homme — ja 
läksime siis väsinult rehealla. 


«Vassil, küll sul on vahva onu,» sosistas Maremuhha, pöörates end mu kõrval teisele küljele. 

«Kui osavasti viskas granaadi, eks ju?» meenutas Nugis kadedustundega ja puges üleni heintesse. 

«Noh, granaat on tühine asi, kui te ainult näeksite, kuidas ta püssiga jäneseid põmmutab!» pistsin 
kiitlema, rõõmus selle üle, et mu onu poistele meeldis. Ning enne uinumist jutustasin Pet-kale ja 
Nugisele hulk aega kõigest sellest, mida onu Avksentist teadsin. 

Talvel laskis onu rindelt toodud tavalise vene vintpüssiga väljadel pikakoivalisi jäneseid. 

Kord tulistas ta minu juuresolekul sellesama püssiga alla laia-tiivalise kanakulli. See oli saaki 
otsides alles nüüdsama sujuvalt puude köhal tiirelnud, kui ta äkki võpatas seal üleval taevas ja lendas 
alla nagu rebenenud hall kalts. 

Kukkudes jäi kanakull vana mägivahtra oksadesse kinni. Pidin juba puu otsa ronima, et teda alla 
tuua. Kuid vaevalt sain esimesest oksast kinni haarata, kui ta ülevalt alla langes ja nõrkenud tiibade 
laksudes poolmädanenud lehtedega käetud maapin- 

nale. kukkus. Püüdsin allatulistatud linnu kartlikult kinni, onu aga muigas kavalalt ja keeras enesele 
plotskit... 

Möödunud suvel, petljuuralaste esimese tuleku aegu, kui petljuuralaste politsei hakkas külades 
inimestelt relvi välja nõudma, kaebas Avksentiga ammust ajast halvas vahekorras olev Nagorjanõ 
papp petljuuralastele, et onul on vintpüss ja kolm tsinkkarpi padrunitega. Petljuuralased leidsid püssi 
tare juures olevast kaljust, padrunid aga tühjast koerakuudist onu õuel. 

Algul peksti Avksentit küla kiriku lähedal karjamaal, peksti, nagu petljuuralased naerdes ütlesid, 
«sissejuhatuseks, et oleks taltsas», siis aga viidi ta samast külast äravõetud küüdivankril linna, teel, 
kui vanker läbi Kalinovka metsa sõitis, lõi Avksenti oma raske rusikaga teda valvavale petljuuralasele 
silmade vahele ja kadus metsatihnikusse. 

Onu ja ta valvureid linna sõidutav küüdimees oli meie tuttav, Avksentiga ühest külast. Samal 
õhtul tuli ta mu tädi juurde ja jutustas Avksenti pagemisest. Teda sõidul valvavad petljuuralased ei 
olnud osanud põgenemist karta. Üks neist tukkus, see aga, kellele onu vastu nina äigas, pani parajasti 
suitsu põlema. Onu rusikahoobist kattus ta nägu üleni verega ja nina paistetas sibulasarnaseks. 
Küüdimees jutustas, et petljuuralased olevat vankrilt maha ronimata ning sihtimata niisama huupi 
tulistanud metsa, puude vahele. 

Avksenti poeg, mu onupoeg Oska, oli sellal meil. Tädi ei lausunud talle juhtunust sõnagi. Alles 
hiljem kuulsime ühelt sama küla mehelt, et Avksentil oli õnnestunud petljuuralaste käest ära 
pääseda, et ta oli elus ning terve, kuid ei elanud kodus, vaid varjas end kuskil metsas. 

Sel korral tõi see mees'meile onu Avksentilt kingituse — kärje-tüki metsmesilaste meega. Metsas 
ringi hulkudes oli onu Rebase-koobaste lähedal puuõõnest mesilaste pesa leidnud, mesilased välja 
suitsetanud ja mee endale võtnud. 

Nüüd sai põgenemisest kuulda ka Oska. Ta oli väga uhke isa kangelasteo ja selle mee üle. 

«Vassil! Kas Rebasekoopad on siit kaugel?» müksas mind Petka Maremuhha. 

«Lähedal. Kuid nüüd jääme magama,» vastasin. «Homme hommikul viin teid sinna. Näed oma 
silmaga.» 


XIV. REBASEKOOPAD 


Magasime väga kaua, ja kui ärkasime, polnud onu enam kodus. Ta oli läinud küla teise otsa soola 
tooma. Sõime hommikusööki ilma temata. 

Niikaua kui onu kodust ära on, vaja Rebasekoopaid vähemalt valjastpooltki vaadata. Viin poisid 
sinna kivisel kaldal looklevat teerada mööda. 


Jõgi aurab vaevumärgatavalt. Meie samme kuuldes sulpsata-vad paksud konnad üksteise järel 
vette. Kaljudest langeb kaldale vari. Taamal paistab üleni metsaga käetud Vaskmägi, selle järel, 
jõekäänu taga, Mägra mäekink, ja veel kaugemal valendavad haljas metsas tuultest uuristatud 
«tovtrad». 

Kaugele edelasse, Karpaadi mäestikuharude poole, Galiitsia suunas, kulgeb see valge 
lubjakivikinkudest koosnev ahelik, mida siin kutsutakse «tovtradeks». Nendes «tovtrades» on rohkesti 
lõhesid ja koopaid. 

Kohalikud elanikud kardavad kaugele «tovtradesse» minna ja lähevad võimaluse korral neist 
eemalt mööda. Kohalikud elanikud räägivad, et «tovtrades» elavat «kurjad vaimud»: niipea kui 
inimene lõhe- või koopasuhu astub, haaravat need temast kinni ja tirivat ta kaugemale, maa alla, 
põrgutulle. Onu Avksenti tunneb naabruses asuvaid koopaid vist paremini kui teised Nagorjanõ 
talupojad. Viie versta peal pole kaljudes ainsatki tähelepanuväärivat lõhet, mida tema ei teaks. Ja kui 
kivid säärase lõhe juures on suitsunud ning tahmased, siis võid olla kindel, et onu on siit välja 
suitsetanud kollase kohedasabalise rebase, leidnud ta varjupaiga valgel lumel vaevumärgatavate 
jälgede järgi... 


Metsaserval sarapikus murdsime enestele pikad okslikud kepid ja puhastasime need rohelistest 
lehtedest. 

Läksime ülespoole mööda jääraku põhja, mis oli kattunud mädanenud lehtede ja kuiva rädiga. 
Haorisud praksusid meie jalge all. 

Nii sammusime edasi, kolm südi ja vahvat matkajat. 

Kuigi Nugis teed ei tundnud, kõndis ta nagu, ataman kõige ees. Minu kõrval ähkis Petka. Ta 
nohises — tal oli raske mööda ebatasast jäärakupõhja üles ronida. Mõlemal jäärakunõlval kas-vasid 
sammaldunud puud. Nende tihe lehestik varjas päikese. Kerged läbipaistvad sõnajalad värelesid meie 
jalge all. Kui olime jõudnud üsna selle köha lähedale, kus algasid Rebasekoopad, kargasin esimesena 
siledale, peene kiviprügiga kattunud metsalagendikule. 

«Vaadake, midagi pole näha, eks ole tõsi?» näitasin ma poistele uhkustundega kalju juures lebavat 
musta ümmargust kivi, mis kohati oli sammaldunud. Kivi nagu oleks sinna visatud kuskilt ülevalt, 
Vaskmäelt. 

«Noh, kus siis koopad on?» küsis Nugis. 

«Näe, vaata!» ja ma peitsin end kivi taha. Nagu hiiglasuur kõrvits kattis see pääsu maa-alusesse 
käiku. Otse mu ees 

kaljus mustendas nüüd lõhe. Keegi poleks võinud arvata, et siin algavad Rebasekoopad. 
Tegelikult aga pääses koobastesse kergesti ja ilma vaevata. Mu selja taga hingeldas Maremuhha. Poi- 
sid olid läinud ümber kivi ja seisid nüüd minu taga. 

«Tingimata läheme siia! Juba täna. Muretseme küünlaid ja lähemegi!» lausus Nugis. Pikk ja kõhn, 
nii seisis ta ja vaatas õhinal kaljulõhesse. 

«Veidrik, kust sa siin enesele küünlaid hangid?» vastasin Nugisele. 

«Kust? ... Muidugi kirikust. Siin on ju kirik? Mis päev täna on? Reede? Kahju, hommikul 
jumalateenistust ei ole. Noh, palume lihtsalt külavanemalt või ostame.» 

Kaua koopasuu ees seista oli kohedavõitu. Onu jutt rästikuist sundis mind ettevaatusele. Viimaks 
ronibki mõni lõhest välja ... Andsin porstele nõu kõrgemale tõusta. Ronisime ümmargusele kivile, 
mis kaugelt koopasuud varjas. Istusime sellele külmale libedale kivile nagu tõelised metsaröövlid, 
puhkasime ja vaatasime ringi. 

Metsas oli väga vaikne. Längus päikesekiir tungis mõnes kohas läbi kõrgete saarepuude tiheda 
lehestiku, valgustades rõõmsa kuldse helgiga järsaku niisket poolhämarust. Ümberringi oli sünge 


ja rõske, otsekui keldris. Metsaserval paistis vist päike kuumalt, kuid siin näis meile, et on juba 
õhtu saabunud. Äkki sikutas Maremuhha mind jalast ja osutas koobastele. Mis seal on? Kas rästik? 
Nüüd kuulsin minagi maa alt kostvat kumedat häält. Justkui oleks seal keegi köhatanud või nagu 
oleks varisenud kivi ja kukkunud patsti maha. 

«Kuulsid?» sosistasin Nugisele. 

Nugis kuulatas ja laskus kivile pikali. Heitsime Nugise kõrvale. Koopas köhatati jälle, seekord veel 
lähemal. Võib-olla haugub seal rebane, mängides oma poegadega. Jälle ragises kuskil üsna lähedal 
kiviprügi. Ja äkki tuli tumedast lõhest nähtavale kellegi käsi, seejärel aga ilmus koopaesisele mees. 
Võpatasin ootamatusest. See oli ju minu taat! Ta oli üsna habemesse kasvanud. Tema vurrud ja habe 
olid pikad, kuid ma tundsin ta jalamaid ära niihästi sinisest, satään-särgist kui ka tuttavast laiast 
rihmast ta vööl. Tahtsin talle hõigata: «Isa, isa! Olen siin!» Kuid hääl jäi mul kurku kinni. Isa pööras 
selja meie poole ja hüüdis koopasse: «Tulge välja, kuhu te jäite?» 

Ja siis hüppas maa alt musta kivi juurde Oska, tema järel aga väljus keegi habemesse kasvanud 
mees kummist vihmamantlis. 

«Need on meie omad!» hüüatasin poisse tõugates ja me veeresime uperpalli alla. Jooksin esimesena 
ümber ümmarguse kivi ja kargasin isale vastu, kuid põikasin sedamaid kõrvale. 

Isa sihtis mind nagaanist, vihmamantlis mees — samuti. 

«Nad on hullumeelsed,» mõtlesin ja tormasin, kuidas jalad kandsid, jääraku poole. 

«Vaska! Vassili Oota!» hüüdis isa mulle järele. 

Peatusin kohe ja vaatasin kartlikult selja taha. 

Isa seisis, revolver langetatud. See oli tõesti minu isa — sõnakehv, sünge, kes peaaegu kunagi ei 
naeratanud. Ta vöö vahel oli pakk sinisele pakkimispaberile trükitud ajalehti. Tuleks talle kohe kaela 
langeda, ta tihedaid kõditavaid vurre suudelda, kuid astusin isa juurde nagu võõras — aeglaste, 
kohmakate sammudega. Ehmunud Nugis ja Maremuhha piilusid kivi tagant. 

«Kuidas sa, Vaska, siia sattusid?» küsis isa imestunult, kummardudes ja suudeldes mind otsmikule. 

«Tulin linnast... Olime onu Avksenti juures ...» 

«Kust sina neid koopaid tead?» 

«Onu Avksenti tõi mind möödunud aastal siia . ..» 

«Onu Avksenti?» kordas isa ja uratas pahaselt. Siis vangutas ta pead ja küsis eemal seisvaid 
poisse märgates: 

«See on ju Maremuhha? Aga kes see teine on? Pole enam meeles!» 

«J6zik Starodomski.. .» 

Oska pilgutas mulle isa selja tagant silma. 

«Need on meie omad, Jõetaguse poisid . . .» ütles isa habemesse kasvanud mehele poolkuuldavajt. 

See peitis nagu isagi oma revolvri tasku. Ja äkki... Mis see tähendab? Ei või olla! See on ju 
Omeljustõi! Nojah, Ivan Omeljustõi, meie naaber, kes tookord Koniecpolski tornist enesekaitseks 
petljuuralasi tulistas. Ehmatusest ei tundnud ma teda kohe ara. See on alles tore! Tähendab, et Ivan 
on elus! Küll ta on aga habemesse kasvanud — nähtavasti pole terve kuu aega habet ajanud. 

«Tere päevast, onu Ivan!» ütlesin lõbusalt ja sirutasin naabrile käe. 

«Ma ju ütlesin Vaskale, et nad teid kätte ei saanud,» lausus Nugis lähemale astudes. 

«Kes saab kätte? Kes mind kätte saab?» küsis Omeljustõi kõrvu teritades. 

«Eks petljuuralased! ... Tookord nägime Vaskaga, kuidas te torni jooksite. Mäletate? Too 
juuksetutiga tahtis üle purde joosta, teie aga tabasite teda ja ta kukkus jõkke!» 

«Ah, sa räägid sellest,» ütles Ivan ja vaatas imestunult Nugist. «Noh, see oli ju ammu! Pole enam 
meeleski. Kas siis niimoodi püütakse? Tead, vennas, niisuguse kinnipüüdmise juures «ära puutu 
mind» ei loe.» 


«Onu Ivan, aga kas teate, mis selle mehega juhtus?» 
«Missuguse mehega?» 

«Noh, selle haigega. Kas mäletate, tõite ta öösel meie juurde?» «Kas Sergušin?» tuli naaber mulle 
abiks. 


«Mina ta nime ei tea. Noh, tookord öösel tulite temaga.» 


«Jah, jah, Sergušin,» lausus Ivan. 

«Ta ju tapeti! Nägime kõike oma silmaga!» Ja ma jutustasin, kuidas Sergušin tabati, kuidas maha 
lasti ja kuidas me kolmekesi ta hauda kaunistasime. 

Isa ja Omeljustõi kuulasid mu juttu väga tähelepanelikult. Isa vaatas pisut umbusklikult mulle 
otsa. 

«Või niimoodi...» ütles Omeljustõi tasa. «Tean, et ta maha lasti, ent kuidas see juhtus, kuulen teilt 
esimest korda.» «Onu Omeljustõi, kes see mees oli?» küsis Maremuhha naabrile silma vaadates. 

«Kes maha lasti? See mees. .. Jutt temast veniks pikale ... Teate mis, olge meile praegu veidi 
abiks, pärastpoole ehk jutustan teile!» 

«Kuidas me teile abiks saame olla?» 

«Veeretame koopasuu ette kive.» 

«Kuid me tahtsime .. .» 

«Mida te tahtsite?» 

«Tahtsime minna koopaid vaatama,» seletas Maremuhha. 

«Koopaisse pole teil asja,» ütles Omeljustõi karmilt. «Kunagi hiljem viin ise teid sinna. Ah ei 
usu? Küsige Oskalt, kui palju olen talle siin koopaid näidanud. Eks ole, Oska?» 

«Olete küll!» kinnitas Oska. 


«Nõndap jah. Kuid täna sinna minnaei tolli!» ütles Ivan, vaatas ringi ja lisas: «Noh, poisid, 
tassige järsakust kive, siisläheb meil töö kähku.» 

Polnud parata, tuli hakata kive köhale tooma. 

Seni kui me neid tassisime, täitsid isa ja Omeljustõi kividega koopasuu. 

Varsti oli koopasuust ainult väike pragu jäänud. 

«Ptüi! Küll väsitas ara!» ütles Ivan käsi hõõrudes. «Lähme. Oska, ära laternat unusta!» 

Sammusime murusel järsakuserval. Rohi oli värske ja mahlakas. Siin pehmes ja lõhnavas rohus 
oleks hea lebada. 

Isa heitis eemale kõrge mägivahtra alla pikali. Omeljustõi võttis kummimantli seljast, pani selle 
kaheks kokku ja laotas murule. Ta seadis end mugavalt mantlile ja alustas jutustamist. 

XV. LUGU ÖISEST KÜLALISEST 


«Tol külmal tuulisel talvel, kui lõppes sõda sakslastega, vooris läbi meie linna suurel hulgal 
sõjavange. Nii palju polnud neid tol aastal vist üheski teises Ukraina linnas. Kõige tähtsam tee 
rindelt läks ju siitsamast meie juurest mööda. 

Seljas katkised sõdurisinelid, jalad mähitud kaltsudesse, ise kõhnad — nii tulid sõjavangid 
Ternopoli ja Peremõšli alt ning tõttasid üle meie Kindluse silla raudteejaama, et võimalikult ruttu 
rongile istuda ja koju sõita. 


Tol talvel levis linnas kardetav tõbi — hispaania haigus. See viis inimesi sadade viisi hauda ja 
kõik olid ta ees hirmul. Selle haiguse vastu jõudsid veel kuidagi võidelda need, kellel oli peavari, soe 
toit ja küte. 

Kuid mida elasid läbi sõjavangid, kes pakasel südaööl läbi Kalinovka metsa liikusid? Haigus 
tabas neid teel. Näljast ja raskest teekonnast kurnatud inimene taipas äkki, et ta ei suuda enam edasi 
minna, et kogu keha põleb, jalad nõtkuvad, ja mis kõige hirmsam, külmas, lumme tuisanud metsas 
pole kelleltki abi loota. Tihtilugu juhtus, et sõjavang istus tee aarde natuke puhkama, kuid üles tõusta 
enam ei suutnud, kangestus ja suri vaikset hääletut surma vahest ehk ainult viie versta kaugusel 
inimelamuist. 

Ent ka linnas polnud lugu parem. 

Sõjavangid lebasid Žitomiri tänava kõnniteil, Ternopoli nõlval ja vaimuliku seminari niisketes 
kütmata saalides, kus nad hetmani ametnike loal tohtisid end soojendada. Nägin kord oma silmaga, 
kuidas vaimuliku seminari õuest üksteise järel välja sõitsid kolm laipadega täiskuhjatud rege. Kahel 
reel olid surnukehad kuidagiviisi roguskist kottidega käetud, kuid viimasele reele kotte nähtavasti ei 
jätkunud ja küüdimees istus külmunud, siniseks tõmbunud laipadel. 

Kuidas juba ainsast sõnast «sõjavang» piisas, et Zitomiri tänava elanikele hirmu peale ajada] 

Sõjavangil maksis abi paludes Zitomiri tänaval mõne rikka maja uksele ainult koputada, kui 
pererahvas silmapilk valguse kustutas ja majast enam kippu ega kõppu kuulda polnud. Kui aga 
sõjavang juba liiga kaua koputas, paotas toatüdruk keti klõbisedes ukse ja hüüdis sõjavangile: 

«Pererahvast pole kõdus! Küll Jumal aitab!» Doktor Grigorenko võttis isegi kella ja oma 
nimega vask-plaadikese väravalt maha. Ta kartis, et äkki, hoidku jumal, helistab mõni kurnatud 
sõjavang. 

Kuid meie, Jõetaguse elanikud, kuigi olime vaesed, kutsusime ise tihti sõjavange enese poole tulist 
peedisupp! sööma-, end pliidi ääres .soojendama või lihtsalt ööbima soojal ahjul. 

Kord koidu ajal koputati ka meie uksele, kuid väga tasa, vaevalt kuuldavalt. Mu kadunud ema 
ärkas ja ütles: 

«Ivan, mine vaata, kes seal on.» 

Teesklesin, et ma ei kuule, — nii väga tahtsin magada. Siis tõusis ema ise sängist. Ta võttis 
voodivaiba ümber, astus akna juurde ja hakkas jäätunud ruudule puhuma. 

Äkki põrkas ta tagasi ja lausus isale: 

«Oh, mu jumal! Meie akna all on inimene tapetud!» 

Viivitasime ukse avamisega. Enne panid kõik- riidesse. Siis läks isa tasahilju kööki. Ta vaatas 
välja ja nägi, et meie trepi jäätunud astmetel lamab inimene. Kedagi teist polnud näha. 

Kogunud julgust, avasime ukse ja tassisime mehe kööki. -Mub dugi polnud ta tapetud, vaid ta oli 
meie maja juures lihtsalt nälja, nõrkuse ja hispaania haiguse tõttu kokku varisenud. , 

Ema hakkas vett soojendama, isa tiris panipaigast suure puuküna välja, koos isaga võtsime haige 
ettevaatlikult riidest lahti ja panime ta künasse istuma. Ma kallasin sooja vett, isa aga muudkui pesi 
teda. 

Kui palju me tema peale vett kulutasime, seda ei oska. üteldagi. Võtsin pliidilt ühe katla teise 
järel sooja veega ja valasin selle kõik haigele pähe. Ta tuli varsti meelemärkusele, aina puhkis ja 
hõõrus silmi. Tassisin musta vee välja. Viskasin selle trepilt otse tänavale. Lumi tõmbus pärast sel 
kohal nii mustaks, nagu oleks sinna kivisütt maha laaditud. 

Isa pani meie külalise pesu ja riided puntrasse, sidus pambule nööri ümber ja viis selle 
kanalasse külma kätte. Sest mu kadunud ema andis talle säärase käsu: 

«Inimene jäägu, kuid tema täisid pole mefl vaja. Las kärvavad külmas ja pakases!» 

Haiget hüüti Timofeiks, perekonnanimi oli tai Sergušin. Ta oli teel saksa sõjavangide laagrist 
koju, Donbassi. 


Enne sõda oli Sergušin töötanud Stšerbinovka kaevanduses. Ta silmade alla olid sellest ajast 
jäänud vaevumärgatavad mustad! joonekesed, — niisugustest joonekestest, poisid, ei pääse peaaegu 
ükski pikemat aega sütt raiunud kaevur. 

Tegime oma sõjavangile aseme köögi kõrvale kambrisse, seat ta meil siis lamaski. 

Tol ajal oli hetmani kõikvõimas politsei linnaelanikele kõvasti keelanud võtta enda juurde 
öömajale teistest linnadest pärinevaid ja koju tagasi minevaid sõjavange. Hetman Skoropadski oli 
hirmul, et sõjavangide hulgas leidub ehk bolševikke. 

Kartes, et ühel heal päeval võiksid hetmani politseiametnikud meid tülitama hakata, ei lausunud 
me oma sõjavangist kellelegc sõnakest. Isegi Miron, meie naaber,» Omeljustõi näitas peaga isa poole, 
«ka tema ei teadnud midagi Sergušinist. Arvasime, et ega takuigi kauaks meile jää, kuid läks 
teisiti. 

Üle kuu aja lamas sõjavang pimedas kambrikeses, siis hakkas vähehaaval tubades ringi 
liikuma. Kui mu kadunud isa märkas, et Sergušin kambrist välja tuli, ruttas ta silmapilk ukse 
juurde ja lukustas selle: isa kartis, et mõni tellija äkki ehk märkab sõjavangi. 

Sergušin harjus meie kõduga ja hakkas vähehaaval isa abistama. 

Isa tõmbas naha liistule, pani tallad alla ja laskis siis Sergušinil puutikke sisse taguda. Ta 
harjus seda osavalt tegema — minul ei läinud see kaugeltki nii hästi. Kogus suhu peotäie 
tikke — ja kus hakkas neid siis üksteise järel välja sülgama otsekui päevalilleseemneid. 
Sülitas tiku välja, pistis selle auku, kopsas haamriga, ja tikku polnudki enam, ainult väike 
ruudukujuline täpike vahtis naha seest välja. 

Niisama osavasti ajas ta ka habet: võttis isalt tavalise king-sepanoa ja hakkas seda suure 
hooga luisul teritama. Aina tõmbas ja tõmbas edasi-tagasi — mõnikord ligi tund aega. Pärast 
ihumist oli see nuga terav nagu habemenuga: lõika kas või juuksekarv neljaks. Siis seebitas ta 
habet, nii et vaht põrandale lendas, tõmbas paar korda noaga üle põskede — ja habet nagu 
poleks eales olnudki. Niimoodi habet ajama oli teda õpetatud kaevikuis. Pärast habemeajamist 
puuderdas ta nägu kartuli-jahuga, mida ema kisselli jaoks hoidis. 

Taoti istus ta akna alla ja laulis tasasel häälel oma kaevurilaule. 

Aga kui lõbusasse tujju sattus — siis hoia alt! Naera ennast või lõhki. Ta oskas suurepäraselt 
näidata hiina varje. Küll olid tal osavad sõrmed, aina imesta. Sulgesime mõnikord kõvasti akna- 
luugid, tema aga viis oma kambrisse lambi, seadis selle korvile ja hakkas lambiklaasi ees oma sõrmi 
liigutama. Ja sedamaid ilmusid meie ette seinale varjud. Mida kõike ta ei osanud näidata; küll 
koeri, küll kasse, küll öökulli, isegi vähk tuli tal loomulikult välja. Kord näitas ta suure lambi ees 
mõlema käega, kuidas kaks kiivritega saksa sõdurit kaklevad. Pidime naerust otse lämbuma. 

Sergušin meenutas tihti oma kaevandust. Töö oli tal seal pööraselt raske olnud. Viimased kuud 
enne mobilisatsiooni oli ta süütajana töötanud: dünamiidiga maa all kive lõhkunud, et jõuda välja 
puhta söeni. 

Mina jutustasin Timofeile koolist, meie õpetajaist ja sellest, kui igav asi on itaalia 


raamatupidamine. 

Kord kuulas, kuulas Timofei mu juttu ja lausus siis: «Viska, Vanja, kogu see kaubandus 
nurka, — poodnikku sinust niikuinii ei saa, sa einäesedamoodi välja. Oled noor terve 
poiss, peaksid ratsahobusel kihutama, mitte aga raamatu- 

100 


pidajana kontoripuldi taga konutama. Nüüd, vennas, vajame teistsugust kaubandust.» 

Ma ei vastanud Timofeile midagi, sest ilma tema sõnadetagi o!i mul kaubanduskoolist himu 
täiesti otsas. Isa oli mind sinna õppima pannud juba vana korra ajal. Kui te ainult teaksite, kui 
palju vaeva see talle maksis! Kaubanduskooli direktorile pan Kurkowskile tegi ta täiesti tasuta 


kolm paari kingi parimast belgia Ševroonahast. Iga pedagoogikanõukogu liikme juures käis isa 
kodus ja palus mind kooli vastu võtta. 
Timofei sai täiesti terveks ja kavatses meilt ära minna. 


«Kuhu sa, rahutu hing, kipud?» hakkas isa teda keelitama. «Vaevalt ühest surmast pääses, juba 
läheb teist otsima. Seni kui hetman pole veel minema kihutatud, võid siin samuti käsu tuua kui 
Donbassis.» 

Timofei jäi meie juurde, kuid ütles isale: 

«Kuule, sõber, kas tahad või ei, aga ma hakkan sind aitama. Teie pere pole väike, ja mina pole 
kunagi olnud armuleivasööja. Olen tõesti halb sell, kuid arvan, et söögiraha siiski kuidagiviisi 
välja teenin. Muidu ma siia ei jää.» 

Isa ei tahtnud Sergušinit solvata ja nõustus. Sellest ajast peale ei lahkunud Timofei kunagi enne 
lõunat töölaua juurest. 

Kui koolist tulin, päris ta minult, mis linnas uudist, mida Nõukogude Venest on kuulda. Ta 
palus mind ajalehti tuua ja ma' tõin neid talle tihti. 


Kord ütlesin Sergušinile, et linnas on tulpadele kleebitud päevakäsk sakslaste pealetungist 
Petrogradile. Ta ei andnud mulle enam rahu: muudkui jutusta ja jutusta, mis päevakäsus on 
öeldud. Kuid mina ei mäletanud kõike. Nõnda, pidingi, niipea kui pimenes, jooksma turule 
päevakäsku tooma. Mäletan, kuidas ma seal kaua ringi kõndisin: kartsin, et hetmanimehed 
märkavad. Kui kedagi lähedal polnud, rebisin päevakäsu tulbalt ja viisin Sergušinile. 


Sain Timofeilt küta ja sellest ajast peale luurasin tihti parajat silmapilku, et plankudelt ja 
tulpadelt igasuguseid hetmani päevakäske maha rebida ja neid Sergušinile tuua. Ta luges kõik 
läbi ja teadis isast paremini, mis linnas sünnib. 


Kord tahtis ema teda teed jooma kutsuda, kamber aga oli tühi. Otsisime siit ja sealt, mina 
jooksin trepile — Sergušinit ei olnud kuskil. Kadus, otsekui oleksid kurjad vaimud ta maa alla 
tassinud. Mul oli paha meel: läks ara, mõtlesin endamisi, ja hüvasti ei öelnudki, oleks vähemalt 
kirjagi maha jätnud. Ema koguni ütles: 


«Nõnda on alati: teed inimesele head, tema aga...» kuid ei lõpetanud. Isa vaatas talle 
kuidagi kurjalt otsa, ja ema jäi kohe vait. 

Hilja öösel aga kuuleme — keegi taob vastu köögiust. Isa läks ukse juurde ja küsis, kes seal on, 
selgus, et Timofei. Öösel me talt midagi ei pärinud, kuid hommikul ei andnud talle hingerahu: «Kuhu 
sa eile kadusid?» Ta pajatas meile üht ja teist, kuid tõtt siiski ei rääkinud. 

Sellest ööst peale sai tal harjumuseks linnas käia. Kord tuli ta koju koidu eel, hingeldades, 
otsekui oleks teda taga aetud, ja vaatas hulk aega aknast välja. 

«Istu kodus, Timofei! Kus sa öösiti ringi hulgud?» vihastas kord isa, ja ema lisas: 

«Leidis ka aja jalutamiseks, kui kõik magavad. Toote meile veel häda kaela. Mis teid seal 
tänaval nii väga peaks huvitama? Kas purjus hetmanimehed? Tuttavaid teil ju ei ole?» 

«Ei või teada, kallis,» naljatas Timofei, «tuttavaid leida pole raske, olen lõbus sell, terve maailm 
on mul tuttavaid täis!» 

Ja ühel selgel kuuvalgel ööl vallutasid punased ootamatult linna. Varahommikul, kui vaevalt 
köitis, läks Sergušin kodunt välja — nagu alati ilma mütsita, seljas isa kuub, jalas pikad püksid, 
kalossid paljastel jalgadel. 

Tagasi tuli ta õhtul, ja me ei tundnud! teda ara. Tal oli peas nahkne punase tähega 
budjonnovka', seljas kaitsevärvi sõduri-pluus, jalas heast kroomnahast saapad. Kabuurist paistis 


välja nagaanipära. Sergušin tõi isale tagasi ta püksid, kuue ja kalossid. Sergušin jutustas meile, et 
Sumõ polk oli sakslased ja hetmanimehed linnast välja kihutanud. Ses polgus oli Sergušin leidnud 
palju omakandimehi. 

«Sõpru ja semusid on terve linn täis. Seni olin üksi, aga nüüd on siin kogu Donbass koos! 
Hobuseajajaid, söeraiujaid, vagoneti lükkajaid — keda aga tahad,» seletas ta lõbusalt ja meie rõõ- 
mustasime koos temaga. 

Sergušin lahkus meilt hilja, ära minnes aga kutsus mind kaasa. 

«Saada mind, kommersant, kirikuni!» palus ta. 

Läksin ... ega tulnudki enam tagasi. Timofei meelitas mind punaste teenistusse. 

Samal ööl korraldas ta mu vastuvõtu Sumõ polku. Tema sõbrad-kaevurid andsid mulle sedamaid 
mundri, karabiini ja mõõga ning koidikul lahkus peaaegu kogu polk linnast. Ma ei jõudnud 
kodustega isegi hüvasti jätta. Meid saadeti teise maakonda — hetmanimeestele lõppu tegema. 

Kõik alles magasid, isegi turupoed olid kinni, kui me mööda Wroclawi tänavat Kalinovka 
maanteele ratsutasime ja lõbusat laulu laulsime: 


' Budjonnovka — eriline punaarmeelase kiivermüts (esimese ratsaarmee ülema Budjonnõi nime 
järgi). Tõlk. 

Hei, kaevur, relv pihku sa suru, 
ju marsivad tööliste väed! 

Löö rikkad ja kaupmehed puruks 
ja vabadus ongi sul käes! 


Mis seal salata, sõjaväeteenistus polnud mulle esiotsa kerge. Kuna ma ei olnud ratsasõiduga 
harjunud, lõhkusid jalad pärast esimest päevateekonda nii hirmsasti valutada, et hädavaevalt käia 
sain. Seni polnud ma kunagi päris tõelises nahksadulas ratsutanud. 


Ka hobusega oli mul raske toime tulla — ma ei osanud hobust õigesti saduldada, kord panin sadula 
talle koguni tagurpidi selga, eespoolse harja saba poole. Timofei õpetas mulle kõike: kuidas 
sedelgavööd pingule tõmmata ja kuidas jaluseid allapoole lasta, et jalgadel oleks mugavam ... 

Varsti aga vihtusime Tarnoruda juures üheskoos sakslaste sabarakke nõndamoodi, et nende 
juuksetutid Zbrutši lendasid! 

Kihutasime edasi, Žitomirist mööda, ja siis levis rindel kuuldus, et Peüjura, kes sel ajal hetmanit 
asendas, olevat oma bandiitidega meie linna vallutanud. 

Pöördusime tagasi pan Petljura enese vastu, ja kui me koos Kotovski ratsaväega linna tagasi olime 
võtnud, sain teada, et mu omastest pole enam kedagi elus. Petljuuralaste kindrali Omeljanovitš- 
Pavlenko väesalga bandiid olid tapnud ema, siis isa ja venna. Kui punased taganesid, oli isa võtnud 
sõjaväeülema laost kaks vintpüssi ja peitnud nead meile, et bolševike tulekul jälle tagasi anda. 
Läbiotsimisel leidsid petljuuralased need üles. Nagu räägitakse, olevat neid petljuuralasi meie majja 
juhtinud Marko Grzybowski. 

Pärast seda ei jäänud ma polku enam kauaks. 

Meid Sergušiniga viidi kui linna parimaid tundjaid tööle linna revolutsioonikomiteesse. Mina, nagu 
mäletate, rekvireerisin relvi, Sergušin aga hakkas töötama revolutsioonilises tribunalis. Ta mõistis 
kohut saboteerijate, petljuuralaste ja nende üle, kes viimaseid salaja abistasid. Seal ma saingi teada, 
kus ta meie juurest öösiti oli käinud. 

Ühel ööl oli Sergušin linnas tutvunud tütarlapsega. Teie vist teda ei tunne — ta elas kaugel, üsna 
jaama juures; ta isa töötas jaama kaubaaidas. Praegu seda tütarlast linnas ei ole ta läks koos 
punastega ära. Kuidas nad teineteisega jutule said, kuidas tutvusid, pealegi öösel, seda ma ei tea. 


Tean ainult, et see tütarlaps jutustas Sergušinile meie linnast nii paljugi huvitavat. Ta ema pesi 
paljude rikaste majades pesu ja teadis, missugused pursuid Petljurat abistasid. Tütar aga jutustas 
kõike seda Sergušinile. Ja kui Timofei revolutsioonilises komitees tööle asus, meenus talle palju 
üksikasju tütarlapse juttudest ja nähtavasti oli ialle sellest suur kasu. 

Sel õnnetul ajal, kui tuli taganeda, kartsid meie omad Sergušinit enesega kaasa viia: kõik 
teadsid, et ta on elukardetavalt haige. Ma ei saa enesele andeks anda, et me ei osanud Timofeid 
punastega minema saata. 

Kuid pan Grigorenkoga, poisid, me veel kohtume! Kui te ainult teaksite, kui palju inimesi see 
kiilaspäine timukas juba üles on andnud!» 


XVI. OOTAMATU KOKKUSAAMINE 


«Onu Ivan,» katkestas Maremuhha esimesena vaikuse, «aga kas te ei karda, et petljuuralased 
teid kinni võtavad? Mis te siin ootate? Põgenege Zmerinkasse, tõsijutt!» 

«Mis seal Zmerinkas siis on?» muigas Omeljustõi. «Kuidas? Seal on ju punased!» lausus Nugis. 
«Ka Petrogradis on punased,» vastas Omeljustõi, «kas ma siis teie arvates pean ka sinna pagema? 
Parem juba abistame Punaarmeed siitsamast. Kui kõik siit Zmerinkasse jooksevad, kes hakkab siis 
põranda all nõukogude võimu eest võitlema? Kas pole tõsi, Miron?» 

«Hüva, hüva, kuid meil on juba aeg minna!» vastas isa põiklevalt. 

Nüüd istus ta süngelt ja kurvalt nagu alati. Kindlasti oli tal väga kahju Sergušinist. Siis tegi isa 
ettepaneku: «Kui õige supleksime jões?» 

«Muidugi supleme!» nõustus Ivan. «Selle ajani, kui Tšernokozintsõ rahvas pärale jõuab, on 
meil vähemalt paar tundi aega.» 

«Äkki juhtuvad tulema otse koobaste juurde?» küsis isa. «Tulevad — ja meid pole seal?» 

«Ei, ei. Seletasin Prokopile. Ta juhib nad veski juurde,» rahustas naaber isa ja meie poole 
pöördudes pani ette: «Läki suplema, poisid!» 

Laskusime terve salgaga järsakust alla jõe aarde. Tulime metsast välja ja sammusime veski 
aia poole. See oli kõrge varbtaraga piiratud. Selles hooletusse jäetud aias kasvasid sirged 
hõbepaplid. Jõgi tegi siin käänaku vasakule, mõisnik Trzylatkowski' veski suunas. 

Läbi aiatihniku oli kuulda, kuidas vesi veskiratastel kõhises. Kividest ehitatud hallis 
veskihoones kriuksusid jahvatuskivid. Veski müürid paistsid läbi puude lehestiku. Tammi juures 
kavat-sesimegi vette minna. Paremat kohta suplemiseks oli raske leida. Jõepõhi oli tammi juures 
puhas, liivane, vesi voolas vaikselt, kallas aga oli sile, veerjas ja käetud kuiva kollase liivaga.. 

Trzylatkowski loe: tšilatkövsk'. 

Kuid mis see nüüd on? Ülevaltpoolt kostis meie kõrvu mingi veider ühetasane kopsimine. 
Näis, nagu taoks keegi kepiga vastu tühja ämbri põhja. Koerad pistsid ägedalt haukuma, erutatud 
sellest arusaamatust mürast. 

Kas seal mäel põrises tõesti trumm? 

Isa ja Omeljustõi jäid liikumatult seisma. Nad kuulatasid. Nüüd polnud enam mingit kahtlust, 
et löödi tõelist trummi. Ja äkki tuli trummide mürtsudes madala kingu tagant nähtavale 
petljuuralsste kollane-sinine lipp. 

«Petljuuralased!» ütles isa Ivan Omeljustõile. Siis kummardus ta kõhe mu kõrva aarde ja 
sosistas: «Te pole meid siin näinud. Said aru? Oska jääb teie juurde. Jälgige, kuhu nad lähevad.» 

«Laseme, Miron, ruttu jalga!» kiirustas Omeljustõi mu isa. 


Me ei jõudnud veel taibata, milles asi seisab, kui isa ja Omeljustõi juba üle veskiaia.varbtara 
hüppasid. Oli kuulda, kuidas kõrge umbrohi nende ruttavate jalgade all sahises. Mahajaetuina 
seisime üksi teel kõrge mägivahtra varjus. 

Ere kollane-sinine lipp lähenes meile mäelt. Nägime juba lipu ees sammuvat ohvitseri. Tema 
järel marssisid kure trummipõrina saatel ühtlases rivis petljuuralased. 

«Läki aeda!» otsustas Oska ja jooksis varbtara poole. Nüüd oli komandör juba Oska. 

Üksteise järel ronisime kõrgele, vankuvale varbtarale. See kõikus me all. Tundus, et iga 
silmapilk prõksatavad peened vitstega põimitud varvad ja me lendame alla. Kuid kõik läks hästi: 
üksteise järel hüppasime varbtaralt umbrohtu ja kükitasime maha. Tara vahelt oli tolmune 
külavahetee hästi näha. 

Trumm põrises, üsna lähedal. Kui esimene salk jõudis varbtara juurde, pidin ootamatusest 
peaaegu hüüatama ja müksasin Nugisele külge. 

Küll oleme aga tobud! Need on ju meie gümnaasiumi skaudid! 


Oska kargas kähku püsti. 

«Vaat kus alles lugu,» ütles ta. «Need noorhärrad võivad ju kogemata Rebasekoobaste peale 
sattuda .. .» 

«Kuid, Oska, mis seal koobastes siis on?» elavnes Mapemuhha. 

«Ära asjata pead vaeva!» sähvas mu onupoeg karmilt ja jooksis sedamaid üsna tara ääres 
kasvava sirge hõbepapli juurde. Oska ronis tarale, haaras siis käte ja jalgadega kinni papli hele- 
rohelisest tüvest ja ronis nagu kass üles. 

Kõrvalasuval pajul mustendas tume risuhunnik — varesepesa. Sealt oli kuulda varesepoegade 
kraaksumist. Vanad varesed märkasid Oskat. Nad muutusid rahutuks ja tõusid sirevil tiibade 
laksudes õhku. Varesed tiirlesid puu ümber. Nad vist mõtlesid, et Oska ronis nende poegi röövima. 
Mõne hetke pärast lendas. 

tüütavalt kraaksudes veskiaia köhal juba terve parv musti vareseid. Meie, allolijad, nägime 
Oskat vaevalt. Ainult mõnes kohas 

paistis läbi hõbedase õrna lehestiku ta valge särk. 

«Vassil! Ae, Vaska!» hõikas ta mulle äkki papli ladvast. 

Vareste kraaksumine summutas ta hüüde. 

«Olen siin. Kas ronin sinu juurde?» vastasin pead selga ajades. 

«Jookse külla! Otsi mu isa üles, las ütleb Omeljustõile: nad peatusid murdunud tamme juures! 
10 

«Aga poisid?» karjusin, pannes käed torusse suu ette. «Las jäävad siia... Ka sina tule siia tagasi. 
Ütle: nad võivad leida Rebasekoopad. Kähku!» 

Jõudsin Petkale ja Nugisele veel sosistada: «Istuge vaikselt!», ise aga hüppasin hooga üle 
varbtara ja jooksin ülesmäge, külla, nii et päikesest soojendatud tolm mu paljaste jalgade all tuiskas. 
Käimistu juures põrkasin kokku Avksentiga. Ta oli millegipärast erutatud ja vist ei rõõmustanud 
meie kohtumise üle. Tal oli käes väike kollane vineersumadan, õlal rippus kaheraudne haavlipüss. 

«Kuhu sina siis jooksed? Ütle Oksanale, et ta soojendaks sulle kala,» ütles ta hajameelselt ja hakkas 
Vaskmäe poole edasi sammuma. 

«Onu, kuulge!» hüüdsin ma talle järele joostes. 

Onu jäi seisma. Siis jutustasin talle, et nägin isa ning Omeljustõid, ja andsin Oska sõnad edasi. 
«Jooksid veski poole?» usutles onu. Mõelnud hetke, raputas ta pead ja lausus: «Tubli, küll ma vaatan ... 
Tead, Vassil, mulle näib, et petljuuralased hakkavad jalga laskma. Kalinovka 

maanteel on neid juba murdu .. .» 

«Lasevad jalga, kas tõesti?» peaaegu hüppasin rõõmust. 

«Kas sina siis arvasid, et nad talveks siia jäävad? Aitab peremehetsemisest,» vastas onu vihaselt, 
pöördus järsku ümber ja läks suurte sammudega Vaskmäe poole. 

Jooksin kähku tagasi. 

Vaja kiiremini poiste juurde jõuda. Küll oleks tore, kui see tõsi oleks! Peaksid punased petljuuralasi 
ometi tugevamini pihtide vahele võtma. 

Üks asi oli mulle arusaamatu: miks tulid petljuuralaste skaudid siia? Ja veel koos laagriülem 
Grzybowskiga. Nad võib-olla ei teadnud veel, et Petljura taganeb? Kindlasti ei teadnud! 

«Lasevad jalga, lasevad jalga!» hõiskasin endamisi ja ruttasin poiste juurde. 

Maremuhha ja Nugis lamasid veskiaias nogesepõõsaste varjus. Pannud käed pea alla, vaata Jõzik 
papli latva. Sealt paistis Oska. Kaelad kahtlustavalt õieli, kukusid naaberpuude ladvas 

mustad varesed ja jälgisid teda. Ronisin üle varbtara ja hüüdsin onupojale: 

«Tule alla!» 

Poisid kargasid maast üles. 

«Noh, kas leidsid onu?» küsis Maremuhha. 

Oska ronis kähku puu otsast alla. Ta hüppas otse nõgestesse ja sööstis minu juurde, kohendades 
jooksul oma särki. 

«Kas tead, mida ma kuulsin, Oska! Kuula!» ja ma jutustasin onupojale, mis Avksenti oli 
ütelnud. 

«Või niimoodi!» süttis Oska otsemaid. «Noh, küll me neile siis näitaVne! Teate mis, poisid, 
tungime nendele noorhärradele kohe kallale! Neid ei tohi Rebasekoobastesse lasta, nad võivad seal 
kahju teha .. .» 

«Neid on ju palju! Nad püüavad meid kinni!» erutus Maremuhha. 

«Ega me üksi, kohe hõikame poisid kokku. Läki külla!» kamandas Oska. 

Jooksime külla. Poisse kokku kutsudes vedas Oska meid hulk aega mööda kõveraid 
põiktänavaid. Tema vile peale ilmus varb-tara tagant järjest uusi meile tundmatuid poisse. Mulle 
olid nad kõik võõrad. 

«Läki panipoegi peksma. Võtame neilt kübarad ära!» pani Oska ette. 

Poisid said mu onupojast poole sõnapealt aru. Niimoodi tulid nad vist tihti kokku, sepitsesid 
kaklusi ja käisid koos"metsas. Neil on siin vaba olemine, mitte nii, nagu meil linnas. 

Kui meie ümber oli kogunenud juba terve trobikond poisse, käskis Oska: 

«Nüüd kõik koju. Tooge lupja ja pudeleid. Ja rohkesti korke. Kokku saame kalmistul, 
vennashaua juures. Tehke kähku!» 

Poisid jooksid kiiresti laiali. 


XVII.LAHING MURDUNUD TAMME JUURES 


Vennashaud on tugeva raudtaraga piiratud. Siia kõrge tammepuust risti alla on maetud- 
kakskümmend viis Nagorjanõ talupoega. Üsna hiljuti, tuhande üheksasaja 
kaheksateistkümnendal aastal, lasti nad maha saksa karistussalga poolt. 

See juhtus varsti pärast seda, kui sakslased olid hetman Skoropadski Ukraina valitsejaks 
pannud. 

Kord ühel lämbel juulipäeval, just õhtu eel, ilmus ootamatult Nagorjanõsse saksa jalaväesalk, 
peas hallid teraskiivrid. 


Elanikud said peatselt teada, et sakslased tulid enesele hobuseid viima. Talupojad keeldusid 
kategooriliselt ilmumast oma hobustega kiriku juurde, kuhu neid saksa allohvitser käsutas. Siis. 

võtsid saksa sõdurid õlalt rasked lamedate läikivate tääkidega püssid ja hakkasid talupoegi 
väevõimuga kirikuplatsile ajama. 

Okupandid käisid vaikides kõik talud läbi ja tõid hobused välja. Nad ei võtnud peremehe juttu 
kuuldagi, vaid andsid talle lihtsalt päitsed pihku ja käskisid hobuse kohale tuua, ja kui peremees 
juhtus vastu tõrkuma, sundisid teda püssipäraga. 

Kiriku juurde aetud hobuseid hakkas kohe läbi vaatama looma-velsker, punakate juuste ja 
vurrudega sakslane, hall nokata müts peas. Sealsamas kuumutasid saksa sõdurid väliääsil musta 
ruudukujulist märkrauda. 

Kui hobune velskrile meeldis, lõid nad ruudukujulise põletusmärgi hobuse reiele, saba lähedale, 
ja viisid siis hobuse kõhna tigeda leitnandi juurde, kel oli peas teravatipuline läikiv kiiver. 


Kärsahaisu pärast nägu kipra tõmmates andis leitnant peremeestele pikki siniseid kviitungeid. 

Koos teiste talupoegadega ajasid sakslased kirikuplatsile ka Prokop Dekaljuki — lüheldast kasvu 
sõnakehva talupoja, kes elas veskile viiva hagutee ääres. Tema juurde tuldi parajasti hetkel, kui ta 
kavatses sõita põllule viljavihkusid tooma. Kui saksa velsker kirikuplatsil tema kõrbi kompama 
hakkas, ei kannatanud Prokop välja ning andis velskrile niisuguse matsu, et sel nokata müts 
sedamaid peast lendas. Saksa sõdurid kargasid Dekaljukile kallale ja hakkasid ta käsi selja taha 
keerama. Prokop hüüdis: 

«Aidake, head inimesed!» 

Naabrid jooksid talle appi, ja varsti käis Nagorjanõ kiriku juures avaral haljendaval karjamaal 
tõeline lahing. 

Vihased talupojad ei andnud sakslastele mahti toibumiseks. 

Nad peksid neid kõigega, rnis kätte juhtus: kantsikutega, ohjadega j a-vankri eest ara võetud 
aisadega. 

Ehmunud hobused haistsid vabadust ja kihutasid koju. 

Kui sakslased segadusest üle said, hakkasid nad püssidest tulistama ja ajasid talupojad kiiresti 
laiali. 

Öö läbi oli külas ebatavaliselt vaikne. Sakslased läksid Nagorjanõst teadmata kuhu ja paljud 
arvasid, et kõik on lõppenud hästi. 

Kuid hommikul, kui vaevu koitis, sõitis Nagorjanõsse rammusatel hobustel saksa 
tragunieskadron. Tragunid sõitsid vaikselt mööda peatänavat ja peatusid kiriku juures, kus keset 
platsi mustendas sepaääs. 

Tragunra ei jõudnud veel hobuste seljast maha hüpata, kui elanikud külast põgenema pistsid. Kuid 
oli juba hilja: saksa jalavägi piiras Nagerjanõt igast küljest. 

Talupojad aeti uuesti kiriku juurde, kuid seekord juba hobusteta. Mehed seati eraldi kahte ritta. 
Saksa velsker, prillidega leitnant ja sõdurid kõndisid ridade vahel, püüdes pikkuse järgi rivistatud 
meeste hulgast ara tunda neid, kes neile eile olid liiga teinud. 

Valiti välja kakskümmend viis meest, seoti nende käed selja taha ja lasti sealsamas külakiriku 
müüri ääres kõikide nähes maha. 

Kirikuplatsil oli kaua kuulda hirmsat kisa. Kirjusid rätte peast ära kiskudes halisesid tapetute 
naised, nutsid nende lapsed, nuuksusid sugulased. Nad kippusid tapetute juurde, kuid asjata: saksa 
tragunid ei lasknud kedagi kiriku ligi. Prokop Dekaljukki mahalastute hulgas ei olnud. Ta oli külast 
kadunud kohe pärast kokkupõrget sakslastega, ja jiülk aega ei olnud temast midagi kuulda. 


Sakslased valvasid tapetuid hilise ööni. Ja kui vaikseks jäänud küla köhale tõusis täiskuu, laadisid 
nad oma voorikaarikud laipu täis, viisid need üle tamrni jõe paremale kaldale ja ajasid seal auku. 
Ja alles siis, kui punased tulid, matsid Nagorjanõ elanikud oma naabrid ja üleaedsed nagu kord 
ja kohus siia, sellesse vennashauda. 
Kõrge kalmuküngas on alles värske ega ole rohtunud. Tammepuust ristile on ülevalt kuni alla 
tulise naelaga kraabitud ukrainakeelne kiri: 
SIIN PUHKAVAD 
KAKSKÜMMEND VIIS 
TALLJPOEGA-KEHVIKUT, 
KES LANGESID 
UKRAINA 
neetud vaenlaste, saksa okupantide käe läbi 


110 

Läksime mööda kalmistut edasi. Külapoisid jõudsid varsti-meile järele. Peaaegu kõigil olid 
omatehtud õlgkaabud, kodukootud linasest riidest särgid ja samasugused jämedakoelised püksid. 
Palja jalu ja pruuniks põlenud, kargasid nad haudade vahel ja tagusid käies pikkade piitsadega 
osavalt kuslapuu-, viirpuu-ja lodjapuuoksi vihinal maha. Mõnel olid kaasas kõvad punutud kantsikud. 

Vennashaua juurde jõudes oli meid juba terve armee. Oma paarkümmend poissi. 

«Poisid, kuulge,» lausus Oska. «Kas nägite, kui petljuuralaste noorhärrad läksid läbi küla? 
Lipuga. Praegu nad puhkavad Vaskmäe all. Lähme, kolgime nad läbi, nii et aitab!» 

«Kolkida muidugi võib, aga nüs siis, kui nad vastu annavad? Neid on suur vägi!» sügas kukalt 
räbala õlgkaabuga väikest kasvu tõmmu poiss. Oma käe ümber oli ta mässinud paksu valgetest 
raagnaharibadest punutud kantsiku. 

Oska muigas kavalalt. 

«Suur vägi!» ütles ta pilkavalt. «Suur vägi! Ja sul sõeluvad püksid juba püüli? Ara karda, teeme 
käsigranaate ja ründame neid! Noh, näidake, mida kaasa tõite!» 

Poisid otsisid taskutest välja vanu korke, tolmuseid kirjude sildikestega pudeleid, valget lupja. Lupja 
oli palju, seda leidub igas Ukraina tares. 

Oska saalis poiste vahel justkui turul. Need näitasid talle oma tagavarasid, Oska vaatas kõik 
hoolikalt üle, mõnikord kortsutas kulmu. 

«Kellel kustutamata lupja on, see puistaku lubi otse pudelisse,» kamandas ta. 

«Aga mul on kustutatud,» sõnas ettepoole astudes kõhn poiss. ja näitas Oskale tervet kotitäit 
valget peeneks tambitud lupja. 

«Viska maha,» käsutas Oska karmilt. «Kustutatud lupja meil tarvis ei lähe. Vaadake, poisid, et te 
pudelisse ainult kustutamata lupja puistate, ja et pudelid kuivad oleksid. Kas saite aru?» 

«Aga kui pudelis on ämblikuvõrk?» küsis keegi. 

«Puista aga sisse. Ainult et ei oleks vett, muidu lõhkeb kõhe,» seletas Oska. 

Poisid istusid haudadele ja hakkasid vaikides lupja kuivadesse-pudelitesse puistama. Lupja varises 
põlvedele ja rohule. Kiirustades toppisid poisid suuremaid kamakaid pudelisse, kes kepike-sega, kes 
ragulkaga, kes lihtsalt sõrmega. 

Meil oli vaid üksainus naaskel — minu taskunoa küljes. Järgemööda torkisime selle naaskliga 
augukesi pudelikaela topitud korkidesse. Oska jagas meile hanesulgi, mis kuruga olid parajaks- 
lõigatud ning hambaorke meenutasid, ja me pistsime need korki; puuritud aukudesse. 


«Kuule, Oska, korgid lendavad ju pealt ara,» ütles Maremuhha kõheldes. 


«Kohe paneme neile traadi ümber,» rahustas Oska Maremuh-hat ja hõikas Prokop Dekaljuki pojale 
— katkise õlgkaabuga väidest kasvu tõmmule poisile: «Mihhass! Jookse korraks käimistu teisele 
servale, tead sinna, kus preester Simaškevitši haual ripub plekist pärg. Kisu sealt traati. Või ei, 
parem too terve pärg .siia!» 

Paari minuti pärast tuli Mihhass Dekaljuk tagasi, lohistades mööda haljaid haudu rasket 
hõbetatud lehtedega pärga. Iga leht oli pärja raudvõru külge kinnitatud peene pehme traadiga. 

Hakkasime kohe kõik koos pärga lahutama. Hõbelehed värisesid me kärmete sõrmede all ja 
langesid üksteise järel lopsakasse rohtu. 

Möödusid mõned minutid ja pärjast jäi järele ainult paljas, tühjaks rebitud võru, ning lehed, mis 
teda varem olid kaunista-nud, vedelesid nüüd ümberringi haudadel. 

Oska näitas meile, kuidas saab kõige osavanani ja tugevamalt kinnitada korke, ja me mähkisime 
traadiga kõik korgid pudelikaelte külge. 

Viimaks, kui kõik ettevalmistused olid lõpetatud, komandas Oska: 

«Nüüd laske käia!» 


Hiilisime skautide juurde paremalt jõekaldalt läbi tiheda, meid võõraste pilkude eest varjava 
põõsastiku. Oska saatis kaks poissi ette luurele. Vaevalt jõudsime jõekääruni, kui luurajad meile 
kätega vehkisid. 

Meie ees, vastaskaldal, paistis skautide laager. 

Suurel aasal murdunud tamme juures olid skaudid üles löönud rohelised puldantelgid. Telkide 
vahel põlesid lõkketuled. Metsast korjatud möödunud aasta risu loitis heledalt. Lõketest tõusis 
keereldes üles tihe suits, tahmates tule kohale riputatud austria katelokke. Neis kees maitsev leem 
hirsitangudest, pekist ja kartu-leist. 

Aas oli päikesest üleni valgustatud. Meiepoolne kallas aga jäi juba varju. Peitsime end koolme 
juures põõsaste alla; meid polnud sugugi näha, kuigi olime skautide laagrile üsna lähedal. 

Pärast lõunasööki kogunesid skaudid laagrilipu juurde. See oli kinnitatud puuvarda külge ja 
torgatud murdunud tamme lähedale maasse. Lipu ümber sammus aeglaselt tunnimees, puust kepp 
õlal. Murdunud tamme taga algavast põõsastikust' ilmus Marko Grzybowski. Ta seletas midagi 
skautidele, ja me nägime, kuidas kõige suurematest poistest koosnev arvukas grupp koos 
Grzybowskiga lahkus. Teised näisid midagi ootavat. 

«Skaudid kavatsevad vist võmmi ja varast mängida,» mõtlesin ja rõõmustasin, et Grzybowski läks 
laagrist minema, võttes kaasa oma mausri. Tema skaudid oma keppide ja püssidega meid suurt ei 
kõhutanud. Kuid mis siis, kui skautidele-varastele tuleb pähe end Rebasekoopaisse peita? 

«Poisid, kuulge,» hüüdis Oska meid tasa enese juurde. 

Roomasime talle üsna ligi. 

«Tema ja sina, Fedka,» ütles Oska, näidates näpuga kahele külapoisile, «võtke korgitud 
pudelid: niipea kui üle jõe jõuame, hiilige mööda kallast köhani, kus paistab väike känd. Laske kõik 
pudelid tasahilju vette. Kuid mitte kõik koos — üks siia, teine «inna, muidu lähevad katki.» 

Siis pöördus Oska poiste poole, kes soovisid pudeleid «käest» visata: 

«Kas veepurgid on alles?» 

Nugis näitas mu onupojale valget konservipurki, pikk ja kõhetu poiss — rohelist kaelata pudelit, 
Mihhass Dekaljuk aga sirutas Oska poole väikese savipoti. 

«Ise võtan vett siia,» sõnas Oska, vehkides roostetanud sõduri katelokiga. «Käärige püksid üles!» 

Hakkasime kõik oma pükse ülespoole põlvi käänama. 

Murdunud tamme juurde jäänud skaudid ei aimanud ikka veel midagi: nad vaatasid sinnapoole, 
kuhu oma grupiga oli jooksnud Grzybowski. 


Ülevalt mäelt kostis akki ootamatult vile. Nähtavasti oli see laagriülema signaal. Ahaa, nii see 
oligi. Ligi kakskümmend skauti, need, kes olid määratud varasteks, jooksid üksteise võidu metsa. 
Need, kes jäid telkide juurde, ilmselt ei kavatsenud laagrist lahkuda. Nad istusid lipu lähedal ja 
ajasid juttu. 

«Läki, poisid!» hüüdis Oska. 

Põõsaste oksi kergelt kõrvale lükates läksime üksteise järel .alla jõe äärde ja astusime külma 
vette. 

Küüru tõmbudes, nii et käed peaaegu vett puudutasid, kahla-sime läbi jõekoolme umbes 
viiskümmend sammu murdunud tammest allpool. Põhi oli siin kivine, ümmargused kivid olid libedad 
ning rohelise kõntsa ja mudaga käetud. Jalad libisesid laiali, .käre vool tõukas omakorda, kandis 
allavett. 

Üsna käida ääres täitsid Oska, Nugis, Mihhass Dekaljuk ja pikk kõhetu poiss oma nõud veega. 

Oska hüppas esimesena kaldale ja saatis poisid üsna skautide laagri lähedale, et nad korgitud 
pudelid seal jõepõhja laseksid. 

Poisid jooksid minema. Mulle tundus, nagu hoiaksid nad käes päris tõelisi käsigranaate. 

.... Ootasime nende tagasitulekut, tammudes jalalt jalale. Kal-idal seista oli väga ebameeldiv. 
Skaudid võisid meid iga hetk märgata: me olime neil ju üsna nina all. 

Poisid tulid joostes tagasi. Juba kaugelt noogutasid nad peaga. Valmis! Iga hetk oli oodata 
plahvatust. Roomasime kähku murdunud tamme poole. 

Oh, kuidas süda kärsitusest vasardas! Kui vaid saaks kiiremini joosta päikesest valgustatud 
aasale, tõsta kisa ja tormata käsitsivõitlusse! 

Läbi põõsaste paistis murdunud tamme pooleldi pehkinud pruun tüvi. Oli kuulda, kuidas 
skaudid aasal vestlesid. «Vala sisse,» käsutas Oska Nugist. 

Paikasin kaugemale: äkki aga lõhkeb pudel Nugise käes. Mu kõrval valas lühikest kasvu tõmmu 
Mihhass savipoti seest vett pudelisse! Ta käed värisesid, rohule pritsis alatasa vett, ainult pool sellest 
sattus sulpsudes pudelikaela, sulatades juba suitsevat lupja. 

Poisid sulgesid märjad pudelid kärmesti korkidega. «Viska ära ja siis pistke jooksu!» sosistas 
Oska ja samal hetkel plahvatas murdunud tamme taga jões esimene põhja lastud pudel niisuguse 
müraga, nagu päris tõeline granaat. 

Nägime põõsaste tagant, kuidas paljaste põlvedega skaudid hakkasid metsalagendikul sagima. 

«H-u-r-r-a-a!» karjus Oska kähiseval häälel ja virutas oma pudeli otse roheliste telkide peale. Ka 
teised pudelid lendasid sellele järele. Nugis, täitsapoiss, viskas oma pudeli kõige kaugemale. 

Pudelid kukkusid lagendikule ja lõhkesid üksteise järel kõrvulukustava müraga, nii et skaudid ei 
jõudnud taibatagi, milles asi seisis. Märja ning tulise lubja pritsmed lendasid igale poole laiali. 

Karjusime samuti «hurraa». Meie hele kriiskav kisa kajas jõe köhal. Tõukasime jooksul telgid 
ümber ja, libisedes aasa pehmel rohul, jooksime skautide poole. Ootamatult põrkasin silm silma 
vastu Kotka Grigorenkoga. Ta põsel valendas lubi. Nähtavasti polnud meie «granaadikild» tedagi 
säästnud. 

Küll sa, madude komandör, mult nüüd saad! Virutasin talle rusikaga, nii et ta telgi otsa kukkus. 
Vaiad raksatasid, telk langes kokku, ja Kotka prantsatas maha. Ta tahtis mulle saapaninaga vastu 
kõhtu anda, mina aga põiklesin kõrvale, kiskusin talt kaabu peast ja jooksin edasi. 

Viskasime põõsastesse skautide kerged kepid, lükkasime käigul katelokid ümber — leem valgus 
sisinal kuumadele, alles hõõguvatele tuleasemetele. 

«Kähmake lipud, lipud!» karjus Oska kähinal ja vehkis väikese salgalipuga, mille keskosa kujutas 
lõvi lõugu. Murdunud tamme juures käis aga võitlus laagrilipu pärast. Kaks tugevat skauti, pussid 
vööl» tirisid lippu enda poole. Nad hoidsid lipuvardast kõvasti kinni ja taandusid põõsastesse. Mitu 

külapoiss! rõhus nendele kogukatele skautidele peale. Nad võmmisid neid rusikatega, peksid 
kantsikutega. Nende hulgas oli ka väikest kasvu Maremuhha. Ta keerles skautide jalge ees, müksas 
neile peaga vastu kõhtu, näpistas nende reisi. Keegi poistest — vist Mihhass Dekaljuk — hüppas ühe 
skaudi kukile ja kiskus teda juustest. 

Hilinemisega lõhkesid sellal jões veel kaks pudelit teineteise järel. Plahvatuse müra oli nii tugev, 
et tundes, nagu oleks vastaskaldalt tulistatud tõelistest suurtükkidest. 

Üks vanem skaut sattus segadusse, laskis lipuvarda lahti ja putkas põõsastesse. Teine kaotas 
tasakaalu ja lendas pikali, Mihhass Dekaljuk veeres uperpalli temast üle. 

Lipuvarras raksus ja murdus. Siidkanga küljest rebenesid kuldnarmad. Poisid tormasid hulgakesi 
mahakukkunud skaudi peale. Nad andsid talle- võmmusid vastu külgi, poiss aga pöörles 
lõhkikärisenud lipul nagu vingerjas, suutmata jalule tõusta. 

Sel hetkel jooksis poiste juurde Nugis. Parajal momendil tiris ta ühe tõmbega skaudi alt 
vardajupi räbaldunud lipuga ja lidus jõe poole. 

«Lase jalga! Lase jalga! Saavad su kätte!» hõikas Oska Nugisele järele, märgates, et Jõzikut 
ajavad taga kaks skauti boamadude rühmast. 


Näe mul naljahambaid, keda kinni püüda tahtsid! Nüüd jääb Jipp igal juhul meile. Ja me 
tormasime Nugisele järele. 

Ülal mäel andsid skaudid kõigest jõust vilet. Oli kuulda, kuidas pragises risu. Keegi, ilmselt 
Marko Grzybowski ise, tulistas revolvrist. Nähtavasti aimasid ska<did, et laagris oli midagi halba 
juhtunud, ja tormasid nüüd siia. 

Tagasi vaatamata sööstsime läbi põõsaste, hoides kõvasti käes trofeesid — kägardunud 
skaudikaabusid, kepitükke ja salgalippe. 


Ma ei märganud isegi seda, kuidas me läbi jõekoolme tagasi jooksime, kuidas keegi meist 
libastus ja põgenejaid veega üle pritsis. Mäe jalamil ja lagendikul murdunud tamme lähedal andsid 
skaudid ikka veel vilet. 

Neist viledest tagakihutatuina tormasime järjest kiiremini. Kõrvus kostis ikka veel skautide kisa, 
silme ees vilksatasid nende ehmunud näod, äratallatud telgid ja kustunud lõkked. 

Seni kui skaudid toibuvad, vaja liduda, nii et kannad välguvad. 

Otsekui üksteise võidu tormasime mööda kitsast metsarada, riivates küünarnukkidega põõsaste 
oksi, nii et kuiv rädi aina praksus jalgade all. Peatusime alles Mägramäe taga, kui enam joosta ei 
jaksanud. 

Mägramäe taga oli vaikne, jahe ja rahulik. Poisid tõmbasid hinge tagasi ja võtsid õlgkaabud peast. 
Nad vehkisid nendega: küll oli palav! Oska nööpis oma särgikaeluse eest lahti. Tema kuuma rinda 
paitas karastav metsaõhk. 

«Küll see rotipoeg sai mult vatti! Juuksetutid muudkui lendasid,» lausus Mihhass ja pühkis 
tõmmu kämblaga oma laupa. . 

«Kas nägite, kuidas ma seda prisket skauti jalast hammustasin. Ilma minuta poleks ta lippu eales 
ära andnud!» hüüdis Maremuhha. 

«Mis sa hoopled? Kui poleks olnud Nugist, siis oleks lipp nende kätte jäänudki,» segasin end 
jutusse. Tahtsin ohjeldada Petka upsakust. 


«Aitab, poisid, ärge tülitsege. Kõik võitlesid hästi,» ütles Oska. «Parem-ütelge, kuhu lipud peita!» 

Tõepoolest, kuhu panna lipud? Need väikesed looma- ja linnupeadega lipud võiks pista kas või 
põue, aga mis teha laagrilipuga? See on ju lai, sellega kata kas või laud. Lippudega külasse minna ei 
tohi. Mis siis, kui satume äkki kokku mõne petljuuralasega? Pikalt kohelda polnud mahti. Metsast 
võisid iga hetk välja kärata täiskasvanud skaudid, teravad pistodad käes. 

«Peidame kaasikusse,» tegi Oska ettepaneku. «Tõepoolest! Kellelegi ei tule pähe sealt lippu 
otsida.» Kaht nisupõldu lahutavat kitsast põllupeenart mööda läksime edasi kaasikusse. Tallasime 
siniseid rukkililli, vaevalt õitsele puhkenud moone ja lillasid äiakaid. Põllupeenral kasvas tihedalt lilli 
ja umbrohtu. Ümberringi, mõlemal pool põllupeenart, õõtsus tuules alles nõrk, kuid juba üsna tihe ja 
kõrge nisu: kui põllu köhal puhus tuul, käis üle viljapeade vaevumärgatav, kuuldamatu virvendus. 

Kaskede all oli päris jahe. Kaasik oli kingul, kus igast küljest puhus tuul. Üsna tasakesi õõtsusid 
ühesuurused sirged kased. Võsastikus laulis heledalt mustlauk-pajuharakas. Ta hääl oli vali, erutatud, 
ta ei kuulnud meie samme. 

Laskusime nõkku, oja äärde. Üsna käida lähedal heitis Nugis põlvili. Ta hakkas vana kase juurte 
alla mõlema käega auku kraapima. Muld oli siin pehme, niiske, savisegune — Jõzikul oli kerge 
kaevata. 

«Aitab!» kamandas Oska ja pistis kokkurullitud laagrilipu auku. 

Ajasime augu kinni. Nüüd võib koju minna. 

Kui me külasse tagasi läksime, kostis kaugelt kumedat kõuekõminat. 

«Kisub äikest!» lausus pikk ja kohetu punajuukseline poiss. 

«Küll aga ütles,» imestas Maremühha. «Vaata, kui selge taevas!» 

«See pole kõu, punased tulistavad,» laususin veendunult. 

«Kuidas punased? See on ju kõu,» kordas punajuukseline poiss. «Ega te, linnarahvas, ole eales 
tõelist kõue kuulnud. Küll näete, et läheb vihmale. Kuulete, kuidas varesed kraaksuvad? See tähendab 
vihma.» 

Vaikisin. Las arvavad, et see on kõu. Eks me näe, kummal meist on õigus. 

Jõudsime külla. Juba hämardus. Lehmad tulid karjamaalt ja ammusid värava juures, kaelad õieli. 
Perenaised lasksid nad õue ja hakkasid lüpsma. Oli kuulda, kuidas varbtarade taga kord ühel, kord 
teisel õuel sorises piima nagu vihma vastu laiade tsinkämbrite põhju. Õhtu tulekut ette aimates 
sagisid poolunised kanad juba siia-sinna ja läksid siis õrrele. Kui märkamatult oli kätte jõudnud 
videvik! Oska käskis poistel homme pärast keskpäeva kaasikusse koguneda. 

«Jagame saaki,» lausus ta tähtsalt. 

Poisid läksid laiali, igaüks oma koju. Üks neist tõmbas taskust skaudikaabu, võttis peast oma õlest 
mütsilotu, vaatas korraks kartlikult ringi ja pani kaabu pähe. Saatsin teda pii-. guga. Astunud paar 
sammu, ehmus poiss millegipärast, kahmas kaabu peast ja pistis selle uuesti tasku. Argpüks! Nagu 
Maremuhhagi. Aga mina, näe, panen skaudikaabu pähe ja keegi ei tee mulle midagi. Julgelt surusin 
pähe Kotka kaabu — see oli mulle veidi suur — ja sammusin poistele järele. 

Kuid Oska nägi seda ja kortsutas kohe kulmu. 

«Võta maha!» käskis ta. 

«No muidugi võtan maha. Mul pole kahu...» 

Neljakesi astusime Oska koduõuele. Petka Maremuhha õngeritv ja võrk seisid trepi juures nagu 
ennegi. Oska ema Oksana istus muldrikul, hoides põlvede vahel savipotti ja lüdides sinna mullust 
maisi. Ta hõõrus üht tõlvikut teise vastu. Maisi kuldsed terad kukkusid kumedalt suurde vaabatud 
potti. 

Avksenti seisis sealsamas, seljas kodukootud pruun kuub. Üle ta õla paistis ikka seesama kaheraudne 
haavlipüss. Ta kavatses kuhugi minna. 


Ta märkas meid ja küsis: 

«Kus te olite, poisid?» 

«Kolkisime tublisti linna noorhärrasid, isa,» vastas Oska, võttes põuest petljuuralaste lipukese. «Küll 
tegime neile säru!» 

«Missuguseid noorhärrasid? Neid, kes trummiga olid? Nende junkruid?» 

«Nojah, nojah, junkruid!» keksis Maremühha. «Kiskusime nende telgid täiesti puruks, võtsime 
kaabud ara, — ka Vassilil on kaabu. Näita, Vassil, oma kaabut.» 

«Kus te neid junkruid sugesite?» küsis Avksenti. 

«Vaskmäe juures, jõe kaldal,» ütles Oska ja vehkis hooplevalt skaudilipukesega. 

«Need pole junkrud. Need on skaudid. Junkrud õpivad junkrukoolides, aga need on gümnasistid, 
neid valmistatakse ette Petljura abilisteks,» parandas Nugis tusaselt onu, kuid see ütles: 

«Tean seda isegi! Neis salkades koolitatakse välja noori petljuuralaste salakuulajaid. Siis teie 
paugutasitegi seal? Ja mina murdsin pead: kust tuli säärane madin? Millest te lasksite? Ei eaanud 
nagu aru... Olid need kärbikud1 või pudelgranaadid. ..» 

«Just, just, pudelgranaadid,» muigas Oska kavalalt. «Pudelgranaadid... Valetad. Mis ajast teil 
neid on? Kust te need võtsite?». 

«Ega me võtnudki, ise tegime,» seletasin Avksentile. 

«Tõsijutt, tegime küll,» segas Oska end vahele. «Puistasime pudelisse lupja — ja granaat oligi 
valmis. Kuidas nad lidusid, isa! Kes põõsastesse, kes kuhu sai. Nad arvasid, et on ehtsad 
granaadid. Ajasime neil seal kõik segi, Nugis aga ...» 

«Kes käskis sul neile kallale tungida?» käratas onu äkki Oskale. 

«Meie ise ...» algas Oska. 

«Ise, ise. Aga kas sa tead ka, kui palju halba oleksite võinud teha? Hea, et seltsimehed jõudsid 
kõik relvad .koopast välja kanda, muidu oleks tulnud veel teie keedetud, suppi süüa.» 

«Nad on ju Petljura pooldajad!» ütles Maremuhha onu sõnade üle imestades. 

«Ja mis sellest? Nende pärast oleks meidki võidud kinni võtta. Parem, kui nad oleksid rahulikult 
oma teed läinud.» 

«Ei nad võta kinni ühtigi! Punased on ju lähedal,» vastasin onule. «Te ju ise ütlesite.» 

«Kes seda teab,» vastas onu ebakindlalt, «varem aina põgenesid linna, kuid nüüd hiljuti 
kihutasid kuus petljuuralast läbi küla jälle Zmerinka poole. Lähen kohe ja vaatan ise, kuidas seal 
maanteel lood on, teie siin aga olge ettevaatlikud ...» «Me tuleme teiega kaasa, onu,» palusin 
Avksentit. «Kus sa sellega, maanteel on nüüd rahutu, pealegi pean Mironiga kokku saama... Minge 
tarre, sööge õhtust — ja siis rehe alla. Oksana, anna poistele peedisupp! ja vareenikuid,» ütles onu 
hüvasti jättes naisele ja seadis sammud Kalinovka maantee poole. 

Kui me pärast õhtusööki tarest rehealla läksime, nägin, kuidas Nagorjanõle aina tihedad 
purpurpunased pilved lähenesid. Kas see punapea tõesti rääkis tõtt, ennustades vihma? 

— lühemaks viilisid rauaga vintpüss. Tõlk. 

XVIII. LÄHEME KÜLAST ÄRA 


Öösel hakkas tõepoolest vihma sadama. Tugev kõuekärgatus äratas meid. Läbi rehe pärani avatud ukse 
oli näha, kuidas aias sähvatas välk, valgustades õuna- ja ploomipuude niiskeid lehti. 


Käimistu poolt hoovas äkki rõskust. Pugesin sügavamale kuivadesse heintesse ja kuulsin, kuidas vihm 
rabinal allapoole paindunud lehestikulejianges, kuidas jämedad vihmapiisad maha pladisedes riivasid 
põõsaste lehti, viljapuude noori vilju ning Avksenti kodu ümbritsevat viltuvajunud ja vormiga 
läbipõimunud varbtara. 

Ja selles öises vihmas ja välgus, mis tihedal mustal taevataustal alatasa rohekassinise leegina 
sähvatas, ning hirmsa öise kõue kõvades kärgatustes, mis vapustasid märga maad, oli ühteaegu 
midagi õudset ning lõbusat. 

Öisest äikesest üles äratatud, ei tulnud mul enam hulgal ajal und. Tuletasin meelde, mis möödunud 
päeval oli sündinud, tundsin selle üle rõõmu ning olin ka pisut äreyil. 

Mõtlesin, et nüüd peavad punased tingimata tulema. Kui nad «i tule, oleme kadunud. Kotka 
Grigorenko ja ta sõbrad-skaudid eilset kallaletungi meile ei kingi. 

Mis tunne on neil praegu seal lagendikul murdunud tamme juures? Vaevalt jõudsid nad sealt ära 
minna. Vihmavaling teeb .nad ju läbimärjaks! Telgivaiad on kätki murtud, telgipuldan lupja täis 
pritsitud ja igal pool laiali — laastasime skautide laagrit üsna tublisti. Neil pole kuskile varju 
minna. 

Ja Marko Grzybowski? Küll võib ta nüüd vihane olla, et me temalt ta salakuulajalipu sisse 
vehkisime, örzybowskil ei läinud korda skautidele õpetada, kuidas ühe tuletikuga lõkketuld süüda- 
takse, ei jõudnud nad lõpuni mängida võmmi ja varast ega ära süüa oma leent. Ei aidanud neid ei 
püha Jüri ega jumalaema. Asjata laulsid nad Nagorjanõsse jõudes oma hooplevat laulu. 

Leota, vihm, neid tugevamini, kõvemini, jäägu see retk neil eluajaks meelde! 

Aga näe, minul ja mu kõrval norskaval Nugisel, Oskal ja Maremuhhal on hea olla. Ükski vihm ei 
tungi sellest tihedast ja lugevast õlgkatusest läbi. Meie külje all on pisut terffv, metsa-Tiiitude ja 
kummeli järele lõhnav ammuniidetud hein. 

Rohukõrred torgivad ning kõditavad kõrvu ja põski, poevad ninna, kuid ma lükkan nad laisalt 
eemale, surun end vastu pehmet, paksu Maremuhhat ja võttes vasaku käega ta ümbert kinni, vajun 
väsinuna ja rahulolevana sügavasse unne selle lõbusa sooja vihmasaju saatel. 

Ärkasime hilja. 

Aias valitses hommikurahu. Õu varbtara taga oli juba päikest läis. Avatud uksest oli näha, et puude 
lehestik oli värske- 

nenud ja veel eredamalt haljendama löönud. Vaabatud savipott läikis varbtaral. 

«Tõuse üles, Petro!» müksasin Maremuhhale külge. Kuid tema puges peadpidi veel sügavamale 
heintesse. 

Kõditasin Maremuhhat kaenla alt ja siis kargas ta nii kähku .põlvili, et kogu heinavirn rehe all 
hakkas sellest liikuma. 

«Tõuse üles! Tõuse üles! Unekott!» 

Kuid tema hakkas otsekui pakase käes mõlema peopesaga kii-resti oma roosasid kõrvu hõõruma. 

«Meie lipp sai läbimärjaks — kuulsid, kuidas öösel vihma valas?» ütles Oska end ringutades. 

«Ei ta panud läbimärjaks, matsin puujuurte alla,» rahustas Nugis Oskat, haaras talast kinni ja tõstis 
end nagu võimlemis-kangil üles. Sarikatelt varises alla peent heinapuru. 

Oksana hakkas õuel kellegagi valjusti rääkima. 

Läksime tema juurde õuele ja teretasime teda. Keegi elatanud kortsus näoga naine läks sel ajal 
parajasti minema, Oksana aga kaebas meile summutatud häälel, et külas on «oi, kui rahutu». Muud 
juttu polegi, kui et punased on lähedal. Juba koidu aegu ajasid inimesed külavanema teadmata oma 
hobused Vaskmäe taha. Nad kardavad, et võidakse ära võtta petljuuralaste-küütimiseks. Käivad jutud, 
nagu oleksid petljuuralaste ratsapatrullid Ostrovtšanõs juba öösel kõik hobused minema viinud. 


«Küll on mul mehega häda,» ütles Oksana, «läks minema,, sõnagi ei lausunud, jättis 
majapidamise maha, mina aga vastutagu siin kõige eest. Tahtsin sea keldrisse peita, aga see rabeles 
lahti, lamab nüüd savi sees ja ruigab. Vististi nikastas jala.» 

Ta rääkis meiega, justkui oleksime olnud Avksenti sõbrad. Kuulasime kaastundlikult ta. kaebeid, 
ise aga mõtlesime: mis meie küll peaksime tegema? Olgu seaga kuidas on, aga mis meil tuleks ette 
võtta? 

Siin pole enam huvitav. Avksenti on kaval. Läks salaja partisanide juurde ja jättis meid siia. Äkki 
läheb linna all lahing lahti? Siin ei näe me midagi. Kuid ega me titad ole. Oskame-ise koju minna. 

Otsustasime linna tagasi minna. «Tule kaasa, Oska,» ütlesin onupojale, kuid Oksana käratas 
karmilt: 

«Mitte kuskile ei lähe ta! Katsu sa minna! Isa käskis tal koju jääda. Istu kodus, Oska, ole vähemalt 
sinagi mul majapidamises abiks.» 

Oska tegi hapu näo, kuid emale vastu hakata ei julgenud. 

Pole parata. Läheme üksi. Kui kahju! 

Jätsime tädiga hüvasti, surusime tugevasti Oska kätt jaa asusime teele. 

Läksime linna metsateed mööda. 


120 


Küll on metsas pärast vihma ilus! 

Lihtsad metsalilled lõhnavad eriti tugevasti. Tee ääres, kus. väänleb igihali, piiluvad põõsaste alt 
sinised kellukad, mets-kannikesed ja härgheinad. Roosades kibuvitsaõites sumisevad mesilased. Ja kui 
toredasti laulavad üleval puude otsas alt nähtamatud linnud! Kogu mets kajab nende kõlavast lau- 
lust. 


Hallil haaval kukkus kägu kolm korda kumedalt ja jäi äkki vait, vist kuulis meie samme. 
Kõndisime niiskel, varjulisel teel, millest paljad puujuured alatasa üle looklesid. Hüppasime üle 
loikude, jalad libisesid ja läksid laiali! 

Kaasiku lähedal meenus mulle, et Oska oli siinsete poistega kokku rääkinud, et täna pärast keskpäeva 
jagame laagrilipu. Meil on ju samuti õigus saada natuke sellest saagist, mille oma vaenlastelt ära 
võtsime. 


«Kas võtame, poisid, oma osa?» osutasin peaga nõo poole. «Las olla, jäägu Oskale. Mis meie 
sellega teeme?» tõrkus Nugis vastu. 


«Võtame, võtame! Kas me siis asjata võitlesime?» hakkas Maremuhha karglema. 


Ahaa, enamik on minu poolt. Seame sammud oja aarde. Maremuhha kaevab mõlema käega 
mulda. Tirin lipu kasejänd-riku alt välja ja raputan temalt kleepuva savi maha. Vihm on lippu siiski 
leotanud. Siid on märg ja mustaks tõmbunud. Noh, kuidas seda nüüd jagada? Meid oli kaksteist 
poissi, — kui lõigata lipp kaheteistkümneks ühesuuruseks tükikeseks, saab igaüks väikese, 
taskuräti suuruse siiditüki. Kuid külapoisid krapsasid ju väikesed salgalipud endale. Kui 
poleks olnud Nugist, — kes teab, oleks ehk see lai laagrilipp skautidele jäänud. Meil on täielik 
õigus võtta endale rohkem, kui saavad teised. Aga mis siis, kui teha lipp pooleks? Ma ei kõhelnud, 
võtsin taskust noa, pistsin ühe lipuääre Maremuhha pihku, tõmbasin oma otsa pingule ja lõikasin lipu 
pooleks. Siis rebisin järelejäänud narmad lipu küljest ära ja ulatasin kollase kanga Maremuhhale. 


«Aga kuidas me nüüd jagame? Tükk kollast ja tükk sinist? Oleksid pidanud teistmoodi, oh sind 
küll!» vangutas Nugis pead. 


«Miks jagada? Võtame poole enesele, ja asi tahe,» rahustasin Nugist. 
«Kuid oleme ju kolmekesi!» 


Vaat kus sell! Praegu alles muudkui turtsus: «Pole vaja!»,. nüüd aga lõid tai silmad juba põlema. 


. «Võtame liisku. Kes välja tõmbab, saab terve tüki. Sellest jätkub kas särgiks või laudlinaks. 
Milleks meile rätte? Ega's me plikad ole!» 

Nugis jäi mõttesse, ent Petka Maremuhha nõustus kohe mu ettepanekuga. 

«Anna siia!» hüüdis ta, «kollase jätame, sinise võtame endale. Ma lasen teil tõmmata. Kas 
pulgakeste või kividega?» 

«Noh, sea valmis ... Pulgakestega ...» lubas Nugis pärast vähest mõtlemist armulikult ja raputas 
korraks pead. 

Petka käkerdas kollase siidiriba kokku ja pistis selle uuesti vana kase juurte alla auku. Siis jooksis 
ta põõsastesse ja tuli sealt tagasi, kokkupigistatud peopesas kolm pulgakest. «frõige lühem tähendab 
lippu!» teatas ta. Võtsiru liisku esimesena. Maremuhha kartis, et me salaja vaatame, ja hoidis 
pulgakesi nii kõvasti peos, et neid tuli jõuga välja rebida. 

«Huvitav, kes siidi saab?» mõtlesin, vaadeldes oma pulgakest. 

Petka oli selle otsad hammastega ära närinud. Nugis tõmbas liisku minu järel ja nõudis siis: 

«Näita!» 

Petka avas oma higise, ja väriseva peo. Panime sellele ritta 

oma pulgakesed ja selgus, et Nugise oma oli kõige lühem. «Võta,» ulatasin mitte just ilma 
kahjutundeta Nugisele märja siiditüki. 

Maremuhha jälgis kurbade silmadega, kuidas J6zik riide nagu märja pesu välja väänas ja endale 
põue pistis. Keelt laksutades ronis Nugis lõbusalt nõlvakust üles, meie, kaks 

hädavarest, ta kännul. 

Kui läksime üle Mägramäe, silmasin jõe teisel kaldal sedasama lagendikku, kus me eile Petljura 
noorhärradega olime kakelnud. 

Lagendik oli tühi. Ainult lõketest jäänud mustad tuleasemed, tallatud rohi ja valged lubjaloigud 
meenutasid eilset taplust. 


XIX. PAGEMINE 


Kärarikas Kalinovka maantee kulges kuskil eemal. Nugis juhtis meid pujuga täiskasvanud 
põllupeenraid mööda otsejoones üsna linna ligidale; möödusime põldudest, kus kasvas madal tihe 
tatar, ja tihtilugu läksime üle rohtunud inimtühjade väljateede. 

«Kui kaua me juba.kõnnime, niimoodi et jõua me õhtukski koju,» torises väsinud ja tülpinud 
Maremuhha, Nugisele hädavaevalt järele jõudes. 

Petruss vaeseke on täna vatti saanud. Ega*s pole naljaasi nii palju maad ilma puhkamata maha 
käia. 

«Pole viga, Petro, ära hädalda,» ütles Nugis, «kalmistu lähedal puhkame. Paneme auru juurde!» 

«J6zik, kas käimistu tuleb varsti? Mis?» ei kärsinud minagi enam. 
«Varsti, varsti. Kas näed mäekingul viltuvajunud pärna? Selle taga ongi kalmistu.» 


Jõzikul oli õigus. Niipea kui jõudsime kingule, nägime eemal kalmistu haljendavaid 
mägivahtraid. Nende taga valendas meie linn. 


Kalmistu lähedal künkal peatume puhkuseks. Kui tore on pärast pikka teekonda heita pehmele rohule 
kõrge varjulise mägivahtra alla ja kuulata, kuidas kuskil üsna kõrva ääres valgetel ja roosadel 
ristikuõitel sumisevad kimalased. 

Vasakul, vangla juurviljaaedade taga, läbides rohelisi põlde, läheb linnast kuni silmapiirini valge 
teeriba. See jookseb kord otse, ühetasaselt, kord teeb kummalisi siksakke ettejuhtuvate roheliste 
kurgaanide ümber, siis aga kaob tumedasse metsatihnikusse, ja sealt välja pääsedes lookleb jälle läbi 
heinamaade, arbuusiväljade ning põldude — kitsas, valge, väikeste kividega käetud maanteeriba. 
See on Kalinovka maantee — meie linnast põhja poole viiv peatee. 


Hall maanteetolm keerleb praegu pilvena piki telegraafiposte: üksteise järel kihutavad linna poole 
küüdivankrid, kaari-'kud, kerged sõidukid. Nende mürinat on kuulda siia üle vangla juurviljaaedade 
ja väikese metsatuka, mis meid Kalinovka maanteest lahutavad. 


Huvitav, kes seal sõidavad — kas punased või ikka veel ipetljuuralased? 

«Läki edasi!» ajas Nugis meid jalule. 

Me polnud kahte minutitki istunud, kuid kargasime sedamaid püsti ja tõttasime edasi. Paljude 
jalgade poolt kõvaks tallatud rada viis meid linna. 


Möödusime kalmistust. Juba paistsid kaugelt Žitomiri tänava .sirgete hõbepaplite ladvad. 


Korraga hüppas Nugis üle kraavi ja pööras äkitselt Vangla tänava poole. 

«Kuhu sa lähed, Jozka?» hõikasin teda. 

«Tulge!» kiirustas Nugis. 

Jooksime selle äärelinna-tänava sõiduteele. 

Seal oligi vangla — hiiglasuur kivihoone, neljast küljest ;kõrge telliskivimüüriga piiratud. 

«Oi hullu!» kiiksatas Maremuhha ootamatusest ja laskus otsemaid kükakile. 

Vanglamüüri tagant oli kuulda puruneva klaasi klirinat. 

«Lõhuvad aknaid,» sosistas Nugis ja kükitas mu kõrvale. 

Ja samal hetkel avanes pikkamööda umbes viiekümne sammu Scaugusel meist lai rautatud 
vanglavärav. Sealt kargasid üksteise järel vanglaplatsile viis mustades lühikestes poolkasukates 

petljuuralast. Jooksid välja. Peatusid. Näe, esimene, see kõige pikem neist, viipas käega kalmistu 
poole. Valvurid sirutasid püssid ette ja jooksid üle tänava. Nad hüppasid üle kalmistu-müüri ja 
kadusid tnarmorristide vahele. Tihedad kuslapuupõõsad lõid pisut õõtsuma, kuid jäid kohe jälle 
liikumatuks. «Vaata, vaata!» sosistas Nugis kikivarbaile tõustes. Vangla ülemise korruse kõige 
äärmiste vasakpoolsete trellide tagant lendas välja punane pikergune tellis, purustades klirinal 
aknaklaasi. Ja siis kukkusid otsekui kellegi käsklusel kord ühe, kord teise akna eest mustad, 
tolmunud klaasid ning purunesid kildudeks. 

Vangid — kõik need, kes olid Petljura vastu — olid end upitanud trellideni. Nad vehkisid kätega, 
karjusid midagi, kuid sellest oli võimatu aru saada. Näe, teise korruse aknast, vihmaveetoru lähedalt, 
tõusis valge lubjatolm. Ohoo! Vangikambrist taoti mingi raske metallesemega vastu raudtrelle. 
Kumedaid läbematuid lööke oli kuulda kogu vanglas. Veel pisut — ja trellid langevad eest. 

Kuid kas siis Nugis laseb midagi lõpuni vaadata? 

«Läki, poisid!» kiirustas ta meid. 

Vastu tahtmist lippasime talle järele, mööda Vangla tänavat.edasi. Jooksin ja vaatasin seljataha. 
Huvitav oleks olnud näha, kuidas Petljura poolt vanglasse heidetud inimesed, murdnud trellid eest, 
jooksevad välja vabadusse, nagu see kuulus ülestõusnute juht Karmaljuk. Nugis märkas, et oleme 
maha jäänud, ja hõikas: 

«Kiiremini, hakkavad viimati laskma!» 


Nugisel oli õigus. Petljuuralased võisid tõesti iga hetk mässavale vanglale tule avada. Nugis käänas 
Vana-Posti tänavale. Tore oli palja jalu joosta kõnnitee siledail kivitahvleil — palju? parem, kui 
torkival sillutamata teel. Kuid miks polnud tänaval kedagi näha? Tühjus, justkui oleksid kõik elanikud 
hinge heitnud. 

Möödusime joostes kirikukoolist. Selle kollase, kitsaste kloostriakendega hoone esikülg on vastu 
Vana-Posti tänavat. Siin koolimajas asub ataman Dragani bulaavameeste' sotnja. 

Vaatame õige, kas need mustade poolkasukate kandjad on seal! Mis see tähendab? Koolimaja 
aknad on pärani. Välisukse juures vedelevad kummuli lükatud taburetid, lõhkised õlgmadratsid ja üsna 
uus tsinkämber. Koolimajas valitseb vaikus. Pole kuulda inimhääli. Küll on tore, — tähendab, et 
dragaanlased on siit jalga lasknud! 

Bulaava - nuiasarnane kepp-sõjariist, hiljem võimusürabol; bulaava mehed petljuuralaste eriline 
usaldusvaeosa. Toim. 

Äkki kostis jaama tagant püssipauk. Selle järel veel teine. Nugis peatus kohe. 

«Eks ma ütelnud?» sosistas ta. 

Maremuhha langes näost ara, kähvatas. 

«Kas me ei läheks peitu, J6zik?» palus ta vaikselt. 

«Või veel!» nähvas Nugis. «Kuhu sa peidad? Siin läheb kohe madinaks ... Kas kuuled?» 

Üsna lähedal, kuskil kubernerimaja pool, hakkas ragistama Juiulipilduja. Laskude kaja veeres üle 
vaikse, otsekui väljasurnud linna. Kuulipilduja jäi vait, kuid sedamaid lajatasid jaama taga üksteise 
järel püssipaugud. Kas tõesti on punased jõudnud nii lähedale? Teadmata kust lennanud juhuslik 
kuul vihises üleval kirikukooli katuse köhal. 

Nugis jooksis vaikides alla. Meie talle järele. Asi on üsna täbar, kui kuulid juba pea köhal 
vinguvad! 

Vaevalt kuuldavalt paterdasime palja jalu kõnnitee ruudukujulistel kiviplaatidel, lasud aga kostsid 
nüüd veel tugevamini, päris lähedal. Seminari tänavani jäi ainult mõni samm, kui Nugis äkki kõrvale 
hüppas ja meile sosistas: 

«Tagasi, apteegi juures on rahvast.» 

Maremuhha surus end kohe halli kahekorruselise maja müüri vastu, mina aga kargasin 
paraaduksest sisse. Huvitav, kes seal on? Kui õige läheks tõesti tagasi? Lasevad viimaks veel pihta. 

Kuid Nugis hiilis edasi. 

«Lähme vaatame tasahilju!» soovitas ta. 

Hanereas liikusime vargsi piki selle halli maja müüri edasi kuni nurgapealse vihmaveetoruni. 
Seal, kohe majanurga taga, oli tihe kärbitud põõsastega aiake. Pugesime Nugise järel keset aeda 
kasvavate kollase akaatsia põõsaste alla, ja alles sealt, põõsastest, piilusime tänavale. 

Linna parima, Modest Tarpanile kuuluva apteegi hiiglasuur vaateaken oli puruks löödud. Alles 
mõni päev tagasi seisid selle paksu böömi klaasi taga aknalaual mõhakad pudelid läbipaistva roosa 
veega, üleval aknaklaasil aga valendasid tähed: 

MODEST TARPANI APTEEK 


Nüüd polnud näha ei mõhakaid pudeleid roosa veega, ei valgeid tähti ega aknaklaasigi. Kududeks 
purustatud aken sarnanes hiiglasuure nelinurkse uksega, millel on väga kõrge künnis. Kõnnitee 
apteegi juures oli klaasikildudega üle külvatud. Sees, lettide juures, läikival kahhelkivipõrandal, 
peremehetsesid petljuuralased. Üks neist, juuksetutt ees ja papaaha kuklas, kargas otse vitriinile, kus 
seisid tualettseebid ja lõhnaõlid. Kurisedes purunes klaas ta saapa all ja petljuuralase jalg vajus 
vitriini põhja. Juuksetutiga petljuuralase järel ronisid vitriinile ta kaas- 

lased. Kappidelt, kus seisid ladinakeelsete pealkirjadega purkides-igasugused ravimid, lõid nad 
peegelklaasid jalgadega välja. 

«Otsi piiritust, Ostap, piiritust!» karjus üks neist juuksetutiga petljuuralasele. Käranud vitriinilt 
põrandale, jooksis juuksetutiga mees apteegi tagaruumi ja lohistas sealt välja pika hallipäise valges 
kitlis vanamehe. 

Me tundsime teda. See oli proviisor Dulemberg. Ta punnis vastu ega tahtnud tulla, kuid 
juuksetutiga petljuuralane võttis Dulembergil vägisi käest kinni ja virutas ta apteegist otse tänavale. 

«Palu jumalat!» käsutas juuksetutiga mees proviisorit ja pistis talle nagaanitoru vastu kõrva. 

Pöörasin pea ära. Õudne. Mis nad temaga teevad? Kuid sel hetkel hõigati apteegist: 

«Oota, ära lase, Ostap!» 

Petljuuralased kandsid apteegist üksteise järel välja mõhakaid valgete sildikestega pudeleid. 
Bandiidid panid pudelid sõiduteele maha ja sundisid proviisorit ravimeid proovima. 

Ja näe, hallipäine Dulemberg avas põlvitades värisevi käsi klaaskorke. Dulemberg tilgutas igast 
pudelist oma peopesale tilga ravimit ja puudutas seda keelega. Mõned pudelid lükkas proviisor kohe 
kõrvale ja sõnas tumedalt: «Ei proovi. Mürk.» 

Siis haarasid petljuuralased need pudelid kaelapidi pihku ja lõid nad vastu seina puruks. 
Pudelikillud lendasid laiali. Ravimite ojad voolasid kõnniteelt sõiduteele. Õhus õli tunda tualettseebi, 
lõhnaõli ja haigla lõhna. 

Pudelid Dulembergi poolt proovitud ravimitega laadisid riisujad välikaarikule. 

Meil oli väga kahju hallipäisest, keset tänavat põlvitavast Dulembergist, kuid me ei saanud teda 
kuidagiviisi aidata. Petljuuralased aimasid, et nad lahkuvad sellest linnast jääda valt, ja olid seetõttu 
eriti metsikud. Nüüd oli neil kõik ükspuha. Kui me oleksime jooksnud põõsastest välja tänavale, kus 
kõndisid nende kammitsas hobused, oleks see juuksetutiga mees oma nagaanist otsemaid meie pihta 
tulistanud. 

Ärahirmutatud vana Dulemberg põlvitas oma paljaksriisutud apteegi ees otsekui kirikus. 
Dulemberg ootas, mis tal veel teha kästakse ja kortsutas kartlikult kulmu. 

Apteegist kargas tänavale lühikest kasvu petljuuralane sinises poolkasukas. Ta jooksis Dulembergi 
juurde ja ulatas sellele suure rohelise purgi. Dulemberg puistas sellest purgist välja peotäie 
šokolaadivärvi pulbrit, maitses seda keelega ja lausus kumedalt: 

«Lagrits. Magus.» 

Siis kogunesid kõik teised petljuuralased sinises poolkasukas lühikest kasvu mehe ümber ja ta 
puistas igaühele pihku kamalu- 

täie pruuni pulbrit. Petljuuralased neelasid lagritsat nagu tuhksuhkrut ja limpsasid keelt. 

«Noh, lase jalga. Tee kõik korda!» virutas juuksetutiga petljuuralane äkki kõigest jõust Dulembergile 
jalaga selga, pistis nagaani vöö vahele ja jooksis kaariku juurde. 

Dulemberg lendas rinnuli sõiduteele. Tema hall habe sattus mahavalatud ravimite loiku. Siis ajas 
Dulemberg end ettevaatlikult maast üles ja läks aeglasel sammul, käsi valge kitli külge puhtaks 
hõõrudes, riisutud apteeki justkui võõrasse, tundmatusse majja. 

Sedamaid jäi tänav tühjaks. Ainult kaugel kihutas kesklinna poole apteegipudelitega täislaaditud 
kaarik ja plagisesid ta järel kappavate hobuste kabjad. 

Metsa taga kõmatas äkki suurtükk. Mürsk vihises üle meie peade ja lõhkes mürtsudes kuskil 
kubemerimaja lähedal. 

Täiesti lagedal, inimestest tühjal tänaval jooksime edasi vaimuliku seminari poole. 


Seal oli veel õudsem. Igast küljest piirasid meid vaikivad suletud aknaluukidega majad. Ilmselt oli 
nende majade pererahvas juba hommikul keldritesse pugenud ja kartis oma nina tänavale pista. 
Ainuüksi koerad jooksid ringi tühjades hoovides. Nad haukusid ja vingusid, kui taeva all õhus 
vihisesid mürsud. Ka meie, mis seal ikka salata, tõmbusime kössi ja kükitasime maha ning igaüks 
meist mõtles endamisi: 

«Lõhke kaugemal! Noh, kaugemal! Ainult mitte siin.» 

Vaimuliku seminari juures polnud petljuuralaste tunnimehi enam näha. 

See hall hoone oli tühi nagu kirikukoolgi, ei mürisenud enam masinad, millega siin raha trükiti, 
polnud näha inimesi akendel, ja seminariõue raudvärava mõlemad pooled olid pärani lahti, justkui 
oleks siit hiljuti küüdivanker läbi sõitnud. 

--.Mida lähemale Jõetagusele jõudsime, seda valjemini ja tugevamini kostis rataste mürin, 
vankrite login ning hobuste hirnumine. Ja kui avanes vaade vastaskalda kaljudel seisvale 
vanaaegsele mustendavale kindlusele. märkasime tolmupilve, mis keerles Kindluse silla kohal. 

Sillal oli täielik ummistus põgenevate petljuuralaste küüdi-vankrite ja kalesside tõttu. Kõigist 
linna tänavaist tõttasid nad siia, et kihutada üle silla ja jõuda Zbrutši juurde viivale Ussatovi 
maanteele. 

Türgi trepi lähedal seisab otse tänaval suur kott valget nisujahu. Imelik küll — seda ei valva ega 
varasta keegi. 

Jooksime üle laudpurde ja ronisime.kaljusid mööda Vanasse . parki. Kõrgelt samblaga käetud 
kaljult, millel kasvasid kollased lilled, oli hästi näha Poniatowski tänav, mis kubises sõjaväest. 

Pilsudski leegionäride nelinurksed hallid konföderatkad' segunesid petljuuralaste karusnahksete 
papaahadega. Leegionärid lahutasid üksteisest mööda. Higiste ehmunud hobuste suust lendas valgeid 
vahupritsmeid. 

Poniatowski tänava kõrgemas otsas tõusevad taeva poole dominikaani kiriku hallid müürid. Selle 
kõrged mustad uksed ja tänavalt kirikuaeda viiv jalgrada on kõvasti suletud. Kirikuaed on tühi. Mitte 
ühtki inimest. Hallist kivist välja raiutud katoliku pühakud seisavad kiriku katuse äärel nukrate 
nägudega. 

Meenub too varakevadine õhtu, kus meie linna parajasti saabusid petljuuralased koos Pilsudski 
leegionäridega. Siis helisesid sejje dominikaani kiriku köhal kogu õhtu väikesed kellukesed ja poola 
piiskop pidas pidulikku jumalateenistust kellegi lahja ning pikka kasvu poola kindrali auks. 

Kiriku kõrgete võlvide all mängis siis kaeblikult orel, leegionärid kõlistasid parkettpõrandal 
tähtsalt oma kännuseid ning kohalikud poola panid, seljas vanaaegsed käisteta mantlid, mustad 
litritega kaunistatud peleriinid ja pikad volangidega siidkleidid, tõusid ühtepuhku tammepuust 
pinkidelt ning lõid piiskopile järele tehes kuruga oma rangetele looritatud laupadele risti ette. 

Praegu polnud näha ei kõrge, kokošnikut* meenutava raske mütsiga piiskoppi ega peenutsevaid 
leinamantlite ja päevavarjudega tädisid. Ei olnud ka kuulda kellahelinat dominikaani kiriku kohal. 

Väike hallis riides leegionär jooksis kiriku müüri juures rivist välja kõnniteele. Ta vasaku jala 
ümbert oli mähis lahti tulnud ning lohises mööda kõnniteed. Sõdur peatus, rebis vihaselt oma jala 
ümbert mähise, virutas selle kirikuai? müürile ja tõttas siis joostes edasi. Tükk maad kuni tänava 
lõpuni, oli veel näha, kuidas ta aluspükste valge äär kõnniteel vilkus. 

Ta kartis teistest maha jääda. 

Alles üsna hiljuti temasugused leegionärid marssisid linna mööda ja laulsid hooplevalt: 


Bolševikke löö! 


B oi še v ikke löö! 


Noh, kas lõite? 

«Miks nad veavad kaasa nii palju paberit? Küll on ikka veidrikud, vaata,» lausus Nugis. 

Mööda Poniatowski tänavat veeres alla silla poole taluvanker, mis oli täis loobitud siniseid ja 
pruune aktikaasi. Ilmselt olid need mõne petljuuralaste ministeeriumi toimikud. Näe, üks kaust libises 
vankrilt maha ja kukkus sõiduteele. Valged lehed 


1 Konföderatka — kodanliku Poola armee müts. Toim. 
2 Kokošnik — vene naiste peaehe. Tõlk. 

lendasid kividele laiali. Neid sõtkusid otsemaid puruks läikiva ohvitserifaetoni ette rakendatud 
hobuste kabjad. 

«Jookseme, korjame üles?» pani Maremuhha ette. 

Argpüks mis argpüks, kuid vahel tükib niisugust nõu andma, «et kas või naera. Nagu praegugi. 

Mul kargas isegi süda täis. 

«Kuhu sa, tola, tormad?» hüüdsin Petkale. «Nad teevad su kantsikuga vaeseomaks, — tead ju küll, 
kui vihased nad praegu on!» 

Maremuhha pööras näo solvunult kõrvale. Sel hetkel jooksis tont teab kust meie juurde 
tedretäheline Saška Bobõr. 

«Tere, poisid!» hüüdis ta meile ja küsis siis Nugiselt: «Oled ehk juhuslikult Kotkat näinud?» 

«Juba jälle üks ülejooksik!» ütles Nugis tigedalt Bobõrile otse näkku, «noh, kus on su kallid 
skaudid? Miks sa nende pealikutega välismaale ei põgene?» 

«Mis nüüd mina... Kas arvate, poisid, et olen tõesti Petljura poolt? ... Meil oli puudus majas, seal 
aga anti tasuta süüa, noh, ja siis paningi end kirja ...» venitas Bobõr kaeblikul häälel. 

«Panid end kirja, et siis, kui suureks kasvad, hakata nende ohvitseriks? Tappa vaeseid, eks? Näe, 
meie ju ei pannud kirja?» pinnis teda Nugis. 

«Noh, teie...» kogeles Saša, «teid aitasid omaksed sellest aru saada. Näe, Vassili isa sõbrustab 
juba amrriu kommunistidega, sul, Jõzik, aga on Kiievis onu teadlik meremees. Kirjutas, keda vaja 
abistada. Aga mulle rääkis ema ise augu pähe, et ma selle pudru pärast...» 

Saška puhtsüdamlik ülestunnistus nähtavasti liigutas Nugist ning ta küsis pehmemalt: 

«Kas tulite tagasi eile öösel?» 

«Jah, öösel. Kavatsesime parajasti minna kallaletungijaid taga ajama, kui kohale jõudis kiirkäskjalg 
korraldusega linna tagasi minna. Kui kalmistu kohale saime, hakkas äkki vihma valama, kõik said 
üdini märjaks, kõu, pikne, loigud ümberringi — midagi polnud näha. Siis hõikas Grzybowski: 
«Laiali minna!» ja me jooksime, kuhu keegi sai. Mina, näe, külmetasin end, nüüd on mul isegi 
nohu!» jutustas Saška Bobõr ja nuusatas. 

«Tuleb välja, et retk läks vussi?» tähendas Maremuhha sapiselt. 

«Ara parem räägigi. Kui oleksin ette teadnud, et niimoodi läheb, poleks ma oma jalga sinna 
tõstnud. Vaata — jälle ratsavägi ... Ja kõik lipukestega ...» 

Jah, Saška ei eksinud. Seal sõitis jälle salk poola ulaane. . Nende piikidel lehvisid väikesed valgete 
kroonitud kotkastega valged-punased lipukesed. Ratsanikud istusid nahksadulais kuidagi ebakindlalt, 
otsekui kannaksid neid võõrad hobused. Ulaa- 

nid kannustasid hobuseid, peksid neid kantsikutega. Äkki lõhkes ümmarguse Paavsti torni köhal 
šrapnell. Nägime selle suitsu, see oli valge ja liugles erutatud linna köhal nagu tilluke ümmargune 
pilv. 


Silla juurest kostis kähisevaid hõikeid ja sõimu. Pika piitsaga oma kõrbi pekstes lõi keegi ulaan 
kogemata pooleks kollase-sinise lipu, mis kõrval kappaval petljuuralasel oli kinnitatud varda külge. 

«Kuhu sa, kurivaim, ronid?» põrutas petljuuralane ulaanile tigedalt peale. 

Äkki kostis meie lähedal: «Laske jalga! Laske jalga!» Isegt neeti uljaspead, kes olid julgenud 
ronida puude otsa, pistsid plehku, jpuuldes, kuidas lähedal lõhkevad šrapnellid. 

«Jookseme Jõetagusele!» müksasin Maremuhhat ja Nugist. 

Jätsime Bobõri sinnapaika ja panime Vanast pargist minema. 

«Vanamõisat ... Peidame keldrisse... Seal on meil kõik näha .. .» kordas ühtesoodu Maremuhha, 
hingeldades ja meile hädavaevalt järele jõudes. 

Möödusime Uspenski kirikust ja läksime mööda kitsast Järsaku põiktänavat Petka kodu poole. 
Tormasime läbi põõsaste ja lopsaka umbrohu Vanamõisa suunas. 

Mürsud lendasid üle linna järjest tihedamini. Nad kukkusid juba Ussatovi maanteele ja tõkestasid 
põgenevatel petljuuralastel tee. 

Kingsepp Maremuhha maja taga põrkasime ootamatult kokku minu isaga. Tal oli kaasas veel keegi 
õlgkaabuga noormees. Vaat kus lugu! Kuidas isa siia sattus? 

Isa tiris koos selle noormehega kõrgest rohust välja üsna uue õlitatud kuulipilduja ja tassis selle 
küüru tõmbudes sabapidi teele. Talupojarõivais noormees abistas isa, kergitades kuulipildujat 
tõukesuurendajast. 

Ootamatusest ei taibanud me end peitagi. Isa märkas meid ja hüüdis vihasel kähiseval häälel: 

«Kasige siit minema, krantsid!» 

Sel hetkel kostis sirelipõõsaste tagant Omeljustõi tuttav hääl: 

«Miron, anna Prokopile padrunilindid.» 

Isa unustas meid ja ruttas umbrohupuhmastikku. Ivanile jooksis padruneid viima Prokop Dekaljuk. 
Nägin teda kord Nagorjanõs ja siis jäi ta mulle hästi meelde. Tema järel kargas rohust välja onu 
Avksenti oma pruunis pihtkuues. Ohoo, kuipalju neid siin õige on?! 

«Mis keksijatekamp see siis on?» osutas peaga meie poole väike, tõmmu, mustlase moodi Prokop 
Dekaljuk. 

Isa ulatas talle kaks lamedat rohelist kärpi kuulipilduja-lintidega, astus siis teerajale ja hüüdis 
tulivihaselt: 

«Marss koju, mitu korda ma pean seda teile ütlema!» 

Tore küll! Mis seal kodus ikka vahtida! 

Märgates, et isa seisab näoga Avksenti poole, sööstsime kõik silmapilkselt avatud keldrisse ja 
heitsime üsna sissekäigu juures niisketele kiviastmetele. Siit nägime suurepäraselt niihästi kõrgel 
kaljul seisvat kindlust kui ka ulaanidest ja petljuuralastest ummistatud Kindluse silda. 


Isa tõi kõrgest umbrohust välja ämbritäie vett ja ulatas Avksentile. Onu haaras ämbri ja jooksis 
Omeljustõi juurde põõsastesse, kuhu õlgkaabuga noormees oli juba tirirfud kuulipilduja. Natukese 
afa pärast jooksis ka isa Avksenti järel sirelipõõsa stesse. 


Kindluse sild aga oli petljuuralasi täis. Nende hobused tõusid tagumistele jalgadele, ajasid 
üksteisele otsa. Siiagi oli kuulda, kuidas Kindluse silla puukate nagises ja rappus. 

«Rahmeldage aga pealegi, te juuksetuttidega närukaelad! See on teile paras. Küll teil nüüd meelde 
jääb, mis tähendab inimesi maha lasta!» oleksin neile rõõmu pärast peaaegu hõiganud. 

Samal hetkel hakkas sirelipõõsa taga ühtlaselt ja kurelt ragisema kuulipilduja. Neist tärisevaist ja 
lajatavaist kuulipildujalas-kudest läksid kõrvad paugupealt lukku. 


See oli alles tore! Siit, Vanamõisa aiast, tulistasid nad läheda maa pealt Kindluse silda, Poolasse 
põgenevaid petljuuralasi ja nende peremehi — hiirhalle Pilsudski leegionäre. 


Küll isa ja Omeljustõi koos Nagorjan5 partisanidega tulid siia parajal ajal! 


Keegi haavatud petljuuralane lendas üle Kindluse silla käsipuu otse jõkke. Näis, et need võnkuvad 
käsipuud langevad silmapilk mürinal koske: petljuuralaste viimased väeosad surusid ju tagant peale; 
nad muljusid oma inimesi — silla kitsas puukate ei suutnud mahutada kõiki ületahtjaid, lisaks 
sellele ragistati külje pealt. Vanamõisast, kogu aeg kuulipildujast, ja selle väikesest võppuvast torust 
paiskus koos tulega sinna sillale tabavat tulist kuulirahet. 


Kõhuli külmadel niisketel kividel lamades vaevlesime erutusest. Kuidas kadestasime täiskasvanuid! 
Kuidas oleksin tahtnud olla Omeljustõi asemel! Kui oskaksin lasta kuulipildujast, lamaksin koos 
nendega seal põõsaste taga. 


Kuidas oleksin tahtnud välja kärata sellest sumbunud keld-rist, karjuda «hurraa!», joosta 
kuulipilduja juurde ja vähemalt vaadata, kuidas see töötab! 


Kuid meid hirmutas siiski kuulipilduja tugev ragin, mis summutas nii tuulemühina kui ka 
mürskude kauged plahvatused ja Petka Maremuhha sosina. 


Jäime keldrisse senikauaks, kui teistest mahajäänud petljuuralased olid küürutõmbunult jõudnud üle 
Kindluse silla. Hüpates üle hobuste ja petljuuralaste laipade, kaotades käigul 

oma karabiine ja karvaseid papaahasid, pilku heitmata haavatuile, unustades kõik — nii pagesid 
nad kaevikute juurde, et seal, madala veega ja kitsa Zbrutši taga, end Kotovski väledate ratsaväelaste 
eest varjata. 


XX. UUED TUTTAVAD 


Suurtükituli et jõudnud veel vaibuda, kui Kindluse sillale kihutas punaste luure. Tolmu üles 
keerutades kappasid luurajad kincRusest mööda, ja veel kaua oli kuulda, kuidas vastaskaldal kalju 
lähfdal plagisesid nende väledate hobuste kabjad. 

Natuke aega pärast luurajaid traavis sillale suur ratsaväesalk tupest väljatõmmatud mõõkadega. 

Varsti oli sild täis ratsanikke, kellel olid peas budjonnovkad või ka karakullnahast kubankad. 

Vanamõisast nägime nende väsinud hobuste ühtlast ja haruldaselt rahulikku jooksu. Ratsanikud 
sõitsid väekaupa üle silla, näis, et neil ei tulegi lõppu. Vaheldumisi punaste lippudega helkisid ratsanike 
peade kohal kõrgele tõstetud mõõgad. 

Aeg-ajalt oli ratsanike rivi vahel näha mürisedes veerevaid kuulipildujatega koormatud rohelisi 
tatšankasid1. 

Pääsenud kitsalt sillalt avarale Ussatovi maanteele, haistsid hobused vabadust ja kappasid oma 
ratsanikega edasi. Üks salk teise järel kihutas Petljurat jälitama. Ratsanikud tahtsid neid nähtavasti veel 
enne piiri tabada, neile järele jõuda ja neil oma teravaks ihutud mõõku tunda lasta. 

Ratsaväe järel valgusid jaama juurest ning Kalinovka maantee poolt linna jala- ja suurtükivägi ning 
punaste moonavoorid. 

Jooksime linna. 

Juba kiriku juures puiestiku taga hakkasid meile vastu tulema punaste tolmunud tatšankad. Neid oli 
palju. Tömbiotsalised torud ülespoole, hüplesid tatšankadel kulunud ja mahapudenenud värvi tõttu 
laigulised lahingukuulipildujad. Pleekinud ja luitunud pluusidega päevitunud punaarmeelased heitsid 
tatšankadelt pilke kord paremale, kord vasakule ning laulsid: 


Seisin hilja õhtul õueväravas, 
nägin äkki meie polku marssimas ... 


Põrinal auklikul teel hüpeldes veeresid mööda Uspenski nõlvakut suurtükid ja suitsevate korstnatega 
väliköögid. 

Pikkamööda ärkas linn jälle ellu. Elanikud tulid tänavale, nende arv linna kõnniteedel kasvas 
iga hetkega. Paljud inimesed 


1 Tatšanka — vanker kuulipildujate veoks. Tolm 
132 


käisid juba punaarmeelaste tatšankade kõrval ja kõnelesid võitjatega, püüdes mürast ja kärast üle 
karjuda. 

Naeratlevad väsinud punaarmeelased vaatlesid uudistades järske looklevaid tänavaid, 
kivimüüridega tõkestatud järsakuid, vanaaegseid poola aadlike maju, millel olid laskeavade sarna- 
sed kitsad aknad, ja sakiliste vahitornidega kindlust kõrgel kaljul. 

Pimenes. Isa polnud kodus. Ta oli kuruga külma peedisuppi söönud ja ilma et oleks jõudnud 
tädiga õieti juttugi ajada, Omeljustõi järel Kuberneri väljakule tõtanud. 

Revolutsiooniline Sõjakomitee korraldas seal miitingut. 

Mina aga istusin koikul ja jutustasin tädile, kuidas me Nagor-janõs käisime. 

Äkki avanes uks ja meie kööki astus väikest kasvu linalakk punaarmeelane. Ta teretas valjusti ja 
küsis: 

«Kas ei saaks teie juurde korterisse, perenaisuke?» 

«Oi, kullake, meil on ainult kaks väikest tuba ja siis veel see köök...» ütles tädi ehmunult ja astus 
pliidi juurest valguse kätte. 

«Küll on häda!» ohkas punaarmeelane. «Mõtlesin meie ülema teie juurde majutada ...» 

«Kas teie ülem on perekonnainimene või poissmees?» küsis tädi ettevaatlikult. 

«Mis te nüüd, emake,» läks punaarmeelane kohe rõõmsaks, «kus ta võib perekonnainimene olla, 
kui meie perekonnad jäid koju! Poissmees, muidugi poissmees!» 

Tädi kõhkles natuke aega ja nõustus siis sellele tundmatule ülemale loovutama oma väikese toa, 
mille ainus aken oli vastu aeda. 


Ning järgmisel päeval asus tädi tuppa elama punakomandör Nestor Varnajevitš Polevoi — laia 
näo ja heledate kulmudega väga pikk mees, kel rohelise budjonnovka sirmi alt paistis välja 
juuksesalk. Ta oli ratsaluureülemaks sellessamas Tiligulo-Berezanski polgus, kes koos Kotovski 
ratsaväega kihutas meie linnast minema ulaanid ja petljuuralased. 

Talle toodi välikaarikul traatvõrgust põhjaga kokkupandav raudvoodi ja triibuline madrats. 
Polevoi kandis ise selle voodi tädi tuppa ja pani ta peale madratsi, Marja Afanasjevna aga kattis 
selle puhta linaga. 

Polevoi laotas voodile kaasatoodud halli karvase teki. Oma laia selga painutades peitis ta teki 
ülearused otsad osavalt madratsi ja traatvõrgu vahele. 

Samal päeval tuli meile telefonist ja seadis riiulile kollase välitelefoni. Ta tõmbas läbi õhuakna 
musta läikiva juhtme aeda, sealt puuokstele, siis tänavale ja poste mööda kuni kiriku-koolini, kus 
asus meie korterikaaslase polk. 

Õhtul kõneles Polevoi juba telefoniga ja meie magamistuppa oli kuulda, kuidas ta aparaadi vänta 
keerutas ja kumedal häälel küsis: 

«Polgu staap? Ühendage staabiülemaga!» 

Meie küülikulaudas oli samuti ümberkorraldusi. Puur angoora küülikuga on viidud Grzybow-tara 
aarde. Sealpool tara on vaikne, isegi Tölpsaba istub kogu päera keti otsas ega haugu kuigi palju, 


vorstitegija pan Grzybowski aga käib oma õuel ringi süngena ja tigedana — kohe näha, et tal on 
kahju oma Markost, kes petljuuralastega jalga laskis. 

Küülikupuuri panime Grzybowski tara äärde vaat mispärast: Polevoil on hobune Kastan — 
pruun, siledakarvaline, valge lauguga otsmikul. Polevoi käskjalg — tõmmu, päevitunud puna- 
armeelane Kožuhhar — paigutas Kastani koos oma mära Psychega meie küülikulauta. Kožuhhar 
ise asus elama naabrusse, Lebedintseva juurdle, seal aga polnud hobust kuskile panna. 

Isa pole nüüd päevad otsa kodus. Alates esimestest punaste saabumise päevadest trükib ta 
trükikojas tugevale sinisele paberile ajalehte «Bolševik Granitsõ». Pärast seda tööd on ta üsna 
tihti revolutsioonikomitees valves või kõnnib öösiti, püss seljas, linnas ringi. Möödus kaks 
nädalat. 

Gümnaasiumi lähedal, mille uksed ja aknad olid suveks kinni löödud, varisesid kastanitelt 
õied. Uspenski kiriku juures olid pärnad ära õitsenud. Uue pargi alleedel puhkesid õitsele valged 
akaatsiad, juurviljaaedades aga õitsesid juba kartulipealsed. See- tähendas, et varsti keedab tädi 
meile lõunaks värskeid kartuleid, riputab neile tilli ja valab nad hapukoorega üle. 

Väikesed pirnid vana õõnsa pirnipuu laiadel okstel aina kõvenesid ja täitusid mahlaga. Suvi 
saabus tasahilju, ja tema tulekut märkasime sellest, et turule ilmusid esimesed varased õunad, 
punased sõstrad ja hilised, lindude nokitud tumedad vabarnapunased kirsid. 

Mulle paistis, nagu oleksid bolševikud juba ammu linnas, nagu lehviks kirikukooli kuplil juba 
talvest saadik punane lipp ja nagu oleks Nestor Varnajevitš meie juurde elama asunud veel 
varem. 

Kündusin Polevoi käskjalga Kožuhhar'i. Ta ei elanud küll meie majas, kuid viibis siin 
sagedamini kui Polevoi. Viimast kutsuti järjest telefoni teel polku. Juhtus, et tal tuli ühtelugu 
telefoni helisemist kuuldes südaööselgi voodist välja karata, ja pärast niisuguseid 
telefonikõnesid kadus ta kauaks ajaks kodunt. Ümberkaudsetes metsades tegid bandiidid 
röövlitempe ja ratsa-luure jälitas neid tihti mööda tundmatuid jäärakuid ja laiu metsasihte. 


Kožuhharil oli tööd vähem. Polevoi võttis teda harva operatsioonidele kaasa. Kožuhhar veetis 
oma vaba aja meie juures, puhastas küülikulauta, hoolitses oma Psyche eest ja abistas .Marja 
Afanasjevnat majapidamises. 

Mõnikord pesi tädi pesu neile mõlemale — nii Polevoile kui ka Kožuhharile. Siis askeldas 
Kožuhhar koos temaga pliidi ää-res, kandis vett, väänas osavasti märgi särke ja käterätte ja 
seejärel jutustas koikul puhates tädile igasuguseid olematuid lugusid. 


Kožuhhar kutsus tädi ainult isanime järgi — Afanasjevnaks. Minule andis ta kohe nimeks 
«Mahhamuz». 

«Miks «Mahhamuz»?> küsisin, taipamata, mis see sõna tähendab. 

«Niisama,» naeratas rässakas ning tõmmu Kožuhhar, «niisugused need mahhamuzid ongi.» 

«Missugused siis?» 

«Aga just... niisugused.» 

Ja nii jäigi Mahhamuz. «Kui mind küsitakse, Mahhamuz, ütle: läks turule, tuleb varsti tagasi.», 
«Prõksuta päevalilleseemneid, Mahhamuz!», «Kas sa ei tahaks hobust ujutada, Mahhamuz?» 

Mina pahaseks ei saa. Olgu pealegi Mahhamuz, ükspuha. Kõige rohkem meeldis mulle muidugi 
hobuste ujutamine. Mõnikord ratsutasime selleks koos jõe aarde: mina Kastani, Kožuhhar Psyche 
seljas. 


Sõitsime Järsaku põiktänavast alla. Mida lähemale jõele, seda järsemaks ja käärulisemaks 
kallak muutus, hobused astusid ettevaatlikult, ja siis ei tundnud ma enda all hobuse selga, vaid 
imelikku tühjust. Tahtmatult haarasin mõlema käega kinni Kastani siidpehmest lakast. 

Kuid Kožuhharil polnud viga midagi! Istus silmi pilutades aukrai Psychel, ei liigutanudki ja 
ainult vahel harva vangutas hobuse sammude taktis pead. Pronksivärvi, päikesest põlenud, 

naervate pilukil silmadega, sellisena näis ta mulle erakordselt lõbusa,- osava ja — peaasi — julge 
noormehena. 

Käänakuil, kus hobused külgedega teineteise vastu põrkasid, meeldis mulle põlve või 
pahkluuga puudutada Kožuhhari jalga. 

Tore oli alasti istuda hobuse seljas, tõmmata ratsmeist ning juhtida hobust vette! See sammus 
jõkke alguses vastutahtmist ja puristades, kuid siis järjest julgemalt, sirutades pea ettepoole, 
liigutades kõrvu ja kobades jalgadega põhja. Kui aga põhi muutus sügavamaks ja vesi ulatus hobusel 
üle laudja, tõmbas loom end kössi, võpatas, ja kaotanud põhja jalge alt,, hakkas kõrgelt ujuma. 
Istud hobuse märjal seljal, vesi kannab su jalgu tahapoole, hobuse saba ujub veepinnal — istud ja 
ainult tõmbad õrnalt ratsmeist, juhid hobust sinna, kuhu tahad. Pärastpoole aga, kui ta on juba 
väsinud, lased tal ujuda madalasse kohta. Märg, läikiva karvaga hobune puristab, puudutab mok- 
kadega kiiresti voolavat vett, sina aga tõused ta libedale laudjale, sirutad käed välja, võtad hoogu 
ja hüppad vette — sinna, kus on sügav. 

Seistes jões, vehkisid hobused sabadega, hammustasid teineteist ja hirnusid lõbusalt, ent meie 
Kožuhhariga ujusime teisele kaldale. 


Nüüd saan poistega harvemini kokku. Juba nädal otsa polnud? Nugis meil käinud. Petka 
Maremuhha, kellega ma hiljuti Uspenski kiriku juures kokku sain, ütles, et Jõzik hakkab sõitma onu 
juurde Kiievisse — ta tahab merekooli astuda. 

Ühel varahommikul jooksis Maremuhha meie tarre ja kutsus-mind salapärasel ilmel välja. 
Läksime juurviljaaeda, kus tädi ümmargused tomatid juba muutusid mahlaseks, ja Petka ütles 
mulle tasakesi: 

«Kas tead, kes meie juurde elama asus? Arva ära!» 

Mõistatasin hulk aega, nimetasin talle kõiki tuttavaid sõjaväelasi, kes Polevoid ja Kožuhhar'i 
olid külastanud, ja tundsin isegi pahameelt, et nüüd hakkab ka Petka hobuseid ujutama, kuid ei 
osanud ära arvata, kes see üüriline õige on. Siis prahvatas Maremuhha ise välja: 

«Tead, kes? Doktor Grigorenko! Selle peale poleks sa eales tulnud, eks ole?» 

«Nojah, luiska aga luiska! Arstil nüüd vaja teie juures elada» kui tal endal on Zitomiri tänaval nii 
suur maja.» 

«See maja ei kuulu enam temale!» seletas Petka. 

«Kellele siis?» 

«Kust mina seda tean? Bolševikud võtsid ta maja ära; kes seal elama hakkab — ei ole teada. 
Arst aga elab meie juures. Ta sõitis eile meile ja tõi isale kaks kotti valget saiajahu. Tead, 

niisugusest jahust küpsetatakse lihavõttesaiad. Ja raha ei võtnud.. Palus ainult, et isa lubaks teda 
tarre elama. Tegime siis ruumi ja lasksimegi. Ta ütles, et selle tasuks ei nõua ta meilt tulevikus enam 
rendiraha. Kuid oma asju tassis kõik köhad täis. Öö läbi muudkui vedas neid ning isa aitas teda. Ja 
tead mis veel...» tokerdus Maremuhha. «Ta kinkis emale riidekapi. «Ükspuha,» ütles ta, «mul pole 
sellega midagi peale hakata, aga teil läheb tarvis ...»» 

«Kuhu ta siis kõik need asjad pani?» 


«Pööningule. Meil päris hirm: äkki langeb lagi sisse. Muist asju on keldris... Ainult hoia, et sa 
kellelegi ei räägi.» «Ja sinu isa aitas teda?» 

«Noh... ta palus ju. Esialgu isa ei tahtnud, kuid pärast.. .» 

«Palus ... palus ...» osatasin Petkat. «Teie mõlemad — su isa ja sa ise — olete lipitsejad. Kui 
petljuuralased su isa peksid, mis sa siis arsti kohta ütlesid? Nüüd aga kinkis ta teile kapi ja jahu — 
ning teil süda kohe sulab.» 

«Ei midagi sellesarnast...» ägestus: Maremuhha. «Isal on hea süda ja mis sellega siis kätki on, 
kui inimene teda palus. Maja pole ju meie, vaid Grigorenko oma ...» 

«Kas Kotka elab ka teie juures?» pärisin. 

«Ei, Kotka sõitis Krementšugi,» vastas Maremuhha pärast vähest vaikimist. «Seal elab tema ema 
õde.» 

«Mis sa seletad, ta ei sõitnud kuskile. Küllap on enda kuhugi ara peitnud, sina aga ei taha ütelda, 
kardad, et ma ta üles otsin. Sul on oma noorhärrast kahju. Mäletad, kuidas sa tal paberit aitasid 
tassida?» 

«Tassisin, ja mis siis sellest? Kuid nüüd ei mõtlegi seda enam teha ... Kas lähme Nugise poole?» 

Ma ei läinud Jõzikü poole. Selle asemel tõttasin õhtuhämaruses Vanamõisa. 

Vaja järele vaadata, kas Petka rääkis mulle tõtt. Vanamõisa järskudel nõlvakuil lookleb kadaka- ja 
kuslapuupõõsaste vahel vaevumärgatav rada. Hiilisin seda mööda kuni täidisõieliste sirelipõõsasteni ja 
lükkasin need tasahilju laiali. Kolme sammu kaugusel valendas mu ees Maremuhhade õuemaja. 
Tubades põlesid juba tuled, kuid kes seal oli, seda ei olnud näha, sest akendele olid tumedad 
eesriided ette tõmmatud. Maja vastas seisis arsti kaless, täis värskeid heinu. Kalessi esimesed rattad 
olid sõitnud rohtunud lilleklumbile. Õuemaja taga hirnatas hobune. Maja eeskojas logises ukseriiv ja 
lävele ilmus doktor Grigorenko ise, valge särk seljas. Ta astus kalessi juurde, võttis sealt sületäie 
heinu ja viis maja taha oma hobusele. 

«Tähendab, et Petka ei valetanud! Mis nüüd teha? Vaja jutustada Nugisele, missugune naaber meile 
Vanamõisa on ilmunud,» mõtlesin ja hakkasin Jõziku poole jooksma. Teel nägin Lebedint- 

seva tara juures Omeljustõid. Tema juuksed olid kräsus, heleda särgi kaelus lahti, kaenla all kandis 
ta paberipakki. 

«Kuhu sa lähed, Vassil?» peatas mind Omeljustõi. 

«Nugise juurde!» 

«See on tore! Mul on teid mõlemaid parajasti tarvis. Too ta siia, lähme kohe koos kindlusse. Ootan 
teid trepil.» 

«Kuid praegu on juba hilja, onu Ivan, valvur ei tee väravat lahti.» 

«Pole viga, küll ta teeb,» rahustas mind Omeljustõi. «Arge te asjata aega viitke! Otsin teid juba 
ammu taga.» 

Pblnud midagi parata. Jooksin Nugist kutsuma ja koos temaga tulime Ivan Omeljustõi juurde 
tagasi. Naaber istus trepil ja ootas meid juba. Käes oli tal käterätik. 

«Tagasi tulles lähen suplema,» seletas ta. «Pole aega saunagi minna, pesen end siis vähemalt 
jões.» 

«Sääsed hammustavad. Õhtul on jõe kohal palju sääski,» lausus Nugis. 

«Sääsed rnind ei armasta. Olen kondine!» ütles naaber naerdes. 

Kuid mida lähemale me Vanale kindlusele jõudsime, seda sõnakehvemaks Omeljustõi muutus. 
Sillal pani ta käterätiku neljaks kokku ja pistis tasku. Kui valvurimajakese juurde jõudsime, koputas ta 
julgelt vastu äärmist aknaluuki. 


Valvur tuli majakesest välja ning silmitses meid süngelt, toetudes mõlema käega enda ette 
asetatud okslikule kepile. 

«Tee värav lahti!» ütles naaber karmilt. 

Valvur tõmbas kepi tagasi ja astus paar sanfmu tahapoole. 

«Aga kes te siis olete?» küsis ta kumedal ning kartlikul häälel. 

«Olen revolutsioonikomiteest. Kas sa neid poisse mäletad?» osutas Omeljustõi minule ja Nugisele. 

«Onu, mäletate, tõime siia lilli — sellele mehele .. .» tuletas Nugis meelde. 

«Nojah, nojah,» noogutas vanamees, «nüüd tundsin ära!...» Longates sammus ta meie poole. 
«Aga mina, seltsimees ülem, pole milleski süüdi, ausõna. Nad andsid mulle ta riided, kuid ma ei ole 
neid tarvitanud. Sinnasamasse torni nad jäid,» pomises valvur. 

«Miks sa ilmaasjata erutud, vanataat? Keegi ei süüdista sind,» vastas meie naaber vaikselt. «Kas 
haud on alles? Bandiidid ei rüüstanud?» 

«Alles, alles, isake,» pomises valvur kuruga ja avas värava, «ainult ma viskasin talle umbrohtu 
peale, sest mõtlesin, kes teab, äkki mõni petljuuralane märkab seda kiviplaati, mis siis saab?» 

Valvur rääkis tõtt. 

Teinud ringi ümber Paavsti torni, silmasime juba eemalt 

bastioni ääres tumedat rohuhunnikut. Koos Nugisega sööstsime kohe selle juurde ja puhastasime 
kähku haua teravate kipslillede puhmastest, alles kuivamata maltsast, väikestest teelehtedest ja 
pujust. Kollasel liivsavimullal, keset närtsinud rohtu, tuli sedamaid nähtavale seesama nelinurkne 
kiviplaat, mille me Maremuhhaga siia olime tassinud. 

Sirelioksad olid juba närtsinud. Valvur pühkis nad kõik oma kepiga kõrvale. 

«Siia ta maetud ongi!» ütles Nugis. 

Omeljustõi langetas pea ja vaatas kurvalt hauaplaadile. Seisnud nõnda vaikides mõne hetke, ajas ta 
end äkki sirgu ja lausus tasa läbi kokkusurutud hammaste: 

«Missuguse inimese mõrvasid ... rieed närused panid. Kui palju kasu oleks ta veel võinud 
Ukrainale tuua!» 

Siis pööras ta end järsult valvuri poole ja lausus käskivalt: «Sina, vanataat, valva veel natuke 
aega seda hauda. Püstitame siia mälestussamba.» 

Valvur noogutas vaikides pead. 

Nugis tõstis närtsinud sirelioksad maast üles. 

«Missugusest tornist te vaatasite?» pöördus Omeljustõi meie poole. 

«Sellest äärmisest, kõrgest. . . Näete seda suurt akent?» näitasin ma Paavsti tornile. 

«Sealt?» imestas Omeljustõi. «Ja kuidas teid ometi ei märgatud, seda on raske mõista .. . Noh, see 
oli teie õnn, poisid.» 

«Ma juba siis mõtlesin, seltsimees ülem, et kuidas nad sinna ometi said ... Mis paha vaim neid 
sinna ajas?» 

«Noh, hüva, aitab juba sellest pahast vaimust.. .» ütles naaber virilalt muiates. «Lähme koju, 
poisid, vanataadil on aeg magama minna.» 

Teel kindlusest sillani kohtasime maa-aluse käigu lähedal tunnimeest. Püssi käes laskevalmis hoides 
kõndis ta aeglaselt piki kindluse müüri. 

«Valvab silda?» küsis Nugis tasa Omeljustõilt, kui olime tunnimehest möödunud. 

«Jah, bandiitide eest!» vastas Omeljustõi. «Sina, näe, poed sängi, tema aga sammub öö läbi siin, et 
bandiidid linna sisse ei pääseks. Said aru?» 

«Sain,» kostis Nugis. 


«Noh, kui aru saite, siis jookske, vemblad, koju. Teil on aeg magama heita,» ütles ta, ja nähes, et 
me just heameelega temast ei tahtnud lahkuda, lisas: «Noh, minge aga minge. Küll homme suplete.» 

«Läki, Jozka!» kutsusin ma Nugist haavunud häälel. 

Noh, kui ta ei taha, et me koos temaga supleksime, pole tarvis. Olin solvunud, et Omeljustõi peab 
meid lasteks. «Aeg 

magama heita!» Küll aga leiutas! ... Nugis sammus ühtelugu; tagasi vaadates mu kännul. Käida 
ääres paistis ähmaselt naabrt valge särk. Ta vist juba võttis riidest lahti. 


Nädal hiljem tuli linnast Vanasse kindlusse sõjaväelasi ja töölisi — kohalike ametiühingute 
liikmeid: trükitöölisi, raudteelasi ja kommunaaltöölisi. Neil olid kaasas punased lipud ja leina- 
lintidega pärjad. 

Hämardus. Ilm oli sompjas ja sügisene. Polnud märgata, et oli alles juulikuu. Mustad sünged 
pilved ujusid taevas läände. Kuiv külm tuul rebis pingul lipukangaid, keerutades maast üles tolmu ja 
kuiva rohtu. 

Sammusime Nugisega kolonni lõpus viimastena Vanasse kindlusse. 

Meie hauaplaati polnud enam. Halja bastioni ääres Sergu-Šini haua köhal seisis lihtne sile hallist 
marmorist mälestussammas. Samba keskele oli pisut ebaselgete tähtedega raiutud: kiri: 


NÕUKOGUDE UKRAINA EEST VÕITLEJALE 
REVOLUTSIOONILISE SÕJATRIBUNALI 
ESIMESELE ESIMEHELE 

TIMOFEI SERGUSINILE, 

KES LANGES PETLJURA BANDIITIDE KÄE 
LABI 


Hauasamba ümber on värskelt värvitud raudtara. Selle juures seisab süngelt ja palja päi 
kräsusjuukseline Omeljustõi. Ta hoiab lühikest kasvu sinise pearätiga noorel neiul käealt kinni. Neiu 
nutab. Tema tumedad kastanpruunid juuksekiharad on pearätt alt välja libisenud ja langevad ta 
pisaraist märgadele silmadele. Kes ta on? Kas õde, tuttav või siis mõni võõras neiu, kellele meenub ta 
enda mure? Võib-olla on see toosama tütarlaps, kellega Sergušin tutvus, kui ta öösiti sõpru otsides 
julgelt hulkus, vaenlase poolt vallutatud võõras linnas? 

Sõjaväelaste hulgas, meie korterikaaslase Polevoi kõrval, seisab mu isa, hoides käes oma 
määrdunud sonimütsi. Tema lähedal hauast kuni Paavsti tornini on kahes reas töölised — trükikoja, 
Orlowski jahuveski ja elektrijaama töötajad. Linna haigla teenistujate hulgast tundsin ära proviisor 
Dulembergi: ta oli kõhn ja hallipäine ning toetus kepile. 

Bastionile ronis Tiligulo-Berezanski polgu rässakas komandör. See tüse helerohelise kasakakuuega 
mees seisis mõni hetk vaikides rahva ees vallil, hoides käes sissepoole painutatud sirmiga 
vormimütsi. Siis hakkas ta kõnelema. Ta esimesed katkendlikud karmid sõnad kõlasid väga selgesti 
vaikselt kuulava rahva kohal. 

Komandör ütles, et Donetsi kaevur Sergušin langes nõukogude võimu eest võideldes petljuuralaste 
käe läbi. Komandör jutustas, et Sergušin oli juba hetmani võimu ajal pidanud põranda all võitlust 
Ukraina okupantide vastu, kogudes enda ümber ja kas-vatades meie linna parimaid inimesi — trüki- 


ja veskitöölisi ning lukkseppi. Komandör tuletas meelde ohvreid, mis töölisklass oli loonud töötajate 
õnneliku tuleviku nimel. Ta kutsus kõiki üles Sergušini surma eest kätte tasuma. 

Puhanguline põhjatuul segas alatasa komandöri kõnet, kord summutades üksikuid sõnu ja 
lauseid, kord vastuoksa kandes neid laiali üle kogu õue ning üle hallide sammaldunud tornide. 

Minu ja Nugise kõrvu kostis ainult katkendeid komandöri tulisest kõnest ja üha selgemini kerkis 
meie silme ette hiljutine päikesepaisteline hommik, kui siin, selle kindluse bastioni ääres, Ukraina 
vaenlased Sergušini maha lasksid. 

Tuletasin meelde, kuidas ta tookord talvel -hilise ja ootamatu öise külalisena meile tuli, seljas 
vateeritud sõdurikuub ja peas kohev jänesenahast läkiläki. Tundus, nagu oleks see olnud alles eile. 


Kirst, millel ta tol ööl lamas, seisab ikka sealsamas akna all. Samuti on veel terve see 
petrooleumilamp, mille ähmase vilkuva tule juures ta mulle seinal niisuguseid naljakaid 
varjukujusid näitas. 


Mul seisab veel praegu silme ees, kuidas voodi juurde astub tädi. Vilttuhvleid tasa järele 
lohistades toob ta meie külalisele suure kruusiga kuuma, kuivatatud vabarnatest teed. Sergušin 
tänab tädi, pistab oma kõhna, peene käe teki alt välja ja võtab kruusi. 


Ta käsi väriseb — näib, et kuum tee loksub iga silmapilk üle ääre otse tekile. Külalist oma 
voodist jälgides kirun endamisi tädi — kas ta poleks võinud tooli kirstu juurde nihutada! Kuid 
kõik läheb hästi. Sergušin joob mõned sõõmud ja paneb kruusi ettevaatlikult aknalauale pitskardina 
taha. Kruus aurab aknalaual nagu suitsev, omapead põlev pabeross. 

Märgates, et ma teda jälgin, pilgutab Sergušin mulle äkki, asja eest, teist taga kavalalt silma. 
Ning siis ilmuvad seinale hiilivad hiina varjud. Kord hüppavad nad lausa laeni, kord muutuvad üsna 
tillukesteks nagu hiired. 


Kunagi ei unusta ma Sergušini pilku — lihtsat, lõbusat, pisut kelmikat... 


Kõned on lõppenud. Toodud pärjad pannakse ettevaatlikult liauale. Nad katavad üleni 
hauakünka, millele on kollast liiva puistatud. Keegi elatanud naine riputab mõned pärjad 
raudtarale. .Must-punased leinalindid lehvivad tuules. 

Tara tihedalt ümbritsenud rahvahulk muutub hõredamaks, läheb laiali, ja nüüd on pärgadega 
kaunistatud haud näha igalt poolt, 

isegi Paavsti torni jalamilt. Punaarmeelased tõstavad püssid, Püssilukud plõksatavad. Keegi 
komandöridest annab käskluse. Tuliseid leegivihukesi lendab üles sünge ja uduse taeva poole, 
kindluses on kuulda lajatavate paukude kaja, mille tuul silmapilkselt kaugele-kaugele Jõetagusele 
kannab. 

Neist kogupaukudest ja kurvast pidulikust laulust «Täis piiritut ohvrimeelt leegitsev rind» läks 
meel veel nukramaks ja hakkas külmi, justkui oleks tibanud niisket, üdini tungivat sügisvihma. 


XXI. MIND KUTSUTAKSE TSEKASSE 


Sergušini hauasamba avamisest oli möödunud nädal aega. 

Kord äratas Marja Afanasjevna mind väga vara hommikul. 

«Tõuse üles, Petka tuli su juurde!» 

Missugune paha vaim küll Petka niisugusel ajal siia ajas? Akendel sädeles varajane päike, mis 
juba vaatas välja küüliku-lauda katuse tagant. 

Isa voodile oli tekk siledalt peale tõmmatud, laual seisis pooleli joodud teeklaas. Nähtavasti oli isa 
alles hiljuti kodunt ära läinud. 


Unine ja pesemata, jooksin õue. 

Petka ootas mind väravas. Ta oli kuidagi imelik ja erutatud. 

«Noh, mis vaja? Ime, et sa juba öösel siia ei sibanud!» 

«Vassili, tead mis — arst võeti kinni! Ja pani Grigorenko ka!» prahvatas Maremuhha vastuseks. 

«Millal?» 

«Ikka täna! Alles nüüdsama, vaevalt kui valgeks läks. Ja kas tead, mismoodi. Arst kuulis, et 
meie ukse peale koputatakse, jooksis aluspükste väel isa juurde ja äratas ta üles. «Varja mind, jumala 
nimel, varja!» Siis aga, kui nägi, et isa läks ust avama, puges keldrisse. Mitte sellesse õuepealsesse, 
vaid meie väikesesse, mis köögi alla on ehitatud. Ema pani õhtul sinna trepi peale hapupiima, 
pimedas lõhkus Grigorenko kõik savipotid ara. Aga mehed tulid püssidega sisse, panid lambi põlema 
ja ronisid talle keldrisse järele. Ta punnis vastu, ei tahtnud ise välja tulla. Nagu orikas tiriti ta üles. 
Küll oli ta must! Aluspüksid savised, käed hapupiimaga koos, isegi kõrv määrdinud.» 

«Asjad võeti kaasa?» 

«Ei võetud. Nende toatüdruk pistis plehku, vist kardab, et teda ka vangi pannakse. Ja asjad jäid 
meie juurde — kõik on alles; vaibad, kapid ja voodid — kõik on meil. Isegi hobune. Nüüd hakkan 
mina teda jootma.» 

«Ja kõik jääb teile, mis?» 

«Meile?» Petka viivitas vastusega pisut. «Ei, vist viiakse Zito- 

miri tänavale klubisse. Sinna veetakse kõik rekvireeritud asjad — diivanid ja peeglid. Seal 
hakatakse teatrit mängima ja udupilte näitama, ja kõik tasuta. Tead, mis, Vaska,» tuli Maremuhhale 
äkki meelde, «nähtavasti jutustas mu isa arstist kõik! Eile hommikul tuli meile Omeljustõi. Majja sisse 
ta ei tulnud, palus ainult, et ma isa salaja välja kutsuksin. Ma kutsusin, ja nad istusid hulk aega kalju 
köhal põõsastes, siis läks isa Omeljustõiga kuskile. Tuli tagasi ega kõnelnud enam arstiga. Seepärast 
ma arvangi, etisa vist jutustas kohtus kõik tema kohta ara, eks ole?» 

«Poisid, kus elab siin Mandžura?» küsis sel hetkel keegi üsna meie lähedal. 


Hüppasin isegi kõrvale. Värava juures seisis punaarrneelane — tedretäheline noormees. Tal oli 
vööl sõduririhm, mille vask-pandlal ilutses kahe peaga kotkas. Kaenla alla oli ta pistnud vihiku, 
käes hoidis ta õhukest sinist ümbrikku. 

«Isa pole kodus! Ta on trükikojas.» 

«Trükikojas? Kes siis ametliku kirja vastu võtab?» 

«Kutsun kohe tädi. Oodake.» 

«Pea kinni!» hõikas punaarrneelane mind karmil häälel. «Muudkui tädi ja tädi. Sa oled ju ise 
kirjaoskaja?» 

Noogutasin jaatades. 

«Tema poeg?» 

«Jah.» 


«Noh, näed nüüd,» naeratan punaarrneelane. «Kirjuta alla, aga hästi korralikult,» käskis ta ja 
ulatas mulle avatud kanderaamatu, 


«Otsi siit üles Vassili Mandžura, seal kõrval on ristike. Ristikese juurde kirjutadki oma nime.» 

«Vassili? Aga isa nimi on ju Miron?» vastasin. 

«Miron? . .. Miron? ...» venitas punaarrneelane murelikult, vangutas siis korraks pead ja jõudis 
otsusele: «Ükspuha, pole seal mingit vahet: Miron, Vassili. Meie kirjutaja on jälle midagi segi 
ajanud. Kirjuta alla.» 

Surusin raamatu vastu põlve ja kirjutasin sinna oma perekonnanime. Mu käsi värises. Teise «a» 
kirjutasin viltu, nii et see ulatus kõrvalruudule. 


Punaarrneelane võttis kanderaamatu tagasi, andis ümbriku mulle pihku ja läks minema. 
Petka Maremuhha nõudis sedamaid: 
«Noh, näita siia!» 


Istusime trepile ja hakkasime uurima seda õhukest ümbrikku, milles oli mingisugune paber. Seda 
võis kobades tunda. Ümbrikule oli suurte, tähtedega kirjutatud: 


«Siin, Jõetagusel, Järsaku põiktänav 3, Vassili Mironovitš Mandžurale,» 
«Vaska, see kiri on ju sulle! Tee lahti,» ütles Maremuhha. 

Petkal on õigus. Minu nimi on Vassili ja ma olen Mironi poeg. Kuid ma polnud ju eales kellegi 
käest kirju saanud. Kes see ometi võis mulle kirjutada? 

«Ei, see on nähtavasti eksitus,» vastasin aeglaselt Petkale. «Näitan isale, las tema selgitab seda asja.» 

«Küll oled naljavend! Argpüks!» hakkas Petka järjest rohkem kibelema. «Noh, tõmba ümbrik lahti, 
mõni asi nüüd!» 

Mul aga tuli tahtmine Petkat lihtsalt narrida. 

«Mis see sinusse puutub? Kiri on minu: kui tahan — teen lahti, kui ei taha — ei tee.» 

Petka sai pahaseks. 

«Tean seda juba ammu, et sa ei ole kellegi seltsimees!» lausus ta tasa. 

«Mina pole seltsimees? Või nii? Noh, siis käo minema! Otsi oma Kotka üles! Sõida tema juurde 
Krementšugi!» sähvasin Maremuhhale. 

Südamepõhjani haavunud Petka tõusis, nohistas nina ja lonkis sõnagi lausumata jalgvärava poole. 

Mul hakkas kahju. Olin teinud talle ilma mingi põhjuseta liiga. Ta on kõige peale vaatamata siiski tubli 
poiss! Kui jookseks talle järele? Ei, pole mõtet. Õhtuks ununeb tal niikuinii kõik. Kuid mis seal 
ümbrikus siis on? 

Rebisin ümbriku ettevaatlikult lahti ja võtsin välja pooleks kokkumurtud valge paberi. Kui seda 
lugesin, tantsisid masinal kirjutatud tähed mu silme ees: 

Kod. V. M. Mandzura! 

Maakonna Erakorraline Romisjon palub teid ilmuda 20. augustil kell 10 hommikul uurija sm. 
Kudrevitši juurde (Seminari tän. nr. 2, tuba 12, II korrus). Mitteilmumise puhul vastutate seaduses 
ettenähtud korras. Tšeka komandant Ostapenko. 


Kiri oli saadetud sellest Seminari tänaval asuvast suurest kahekorruselisest majast, kus töötab 
Erakorraline Komisjon. Selle maja alumise korruse akende ees on trellid. Maja-esises väikeses aias 
kasvavad kõrged hõbepaplid ja hommikuti langeb nende vari Seminari tänavale. Ööl ja päeval kõnnivad 
selle hoone ümber alati budjonnovkatega tunnimehed. Tean; et raudtrellide taga istuvad kohut oodates 
kaks petljuuralaste ministrit, siis veel krahvinna Rogal-Putkowska', vesiveski omanik Owszyja*, Orlowski 
ja hulk petljuuralaste ohvitsere. Kui Petljura ära läks, jäid need ohvitserid siia meie maakonda ja astusid 
ukraina preestritena autokefäalse kiriku” teenistusse. Nad pidasid sidet 


1 Rogal-Pi'tkowska — loe: rogäl-piontkovska. 

2 Owszyja — loe: ovšija. 

3 Autokefaalne kirik — iseseisev, teisest kõrgemast kiriklikust võimust 
mitteolenev kirik. Toim. 

nende bandiitidega, kes röövivad paljaks inimesi üheteistkümnenda verstaposti ümbruskonnas. 


Kuid miks läheb Erakorralisel Komisjonil mind vaja? Vahest tahavad nad mind värvata nooreks 
luurajaks, et aitaksin külades petljuuralasi püüda? Aga tõepoolest? Lähen homme sinna ja mulle antakse 
hobune ning nahksadul, antakse kaks käsigranaati, vintpüss ja öeldakse: «Sõida!» Arvate, et ei sõida? 
Muidugi sõidan! Kas mina siis ei suudia kinni püüda neid Petljura ohvitsere? Ja kuidas veel! Tšeka 
väesalgas teenib ju üks minust ainult natuke vanem poiss. Tihti kihutab ta mööda tänavaid tuhatnelja, ja 
sillalgi, kus kiiresti sõitmine on keelatud, kappab ta nagu pöörane. Sel poisil on punase põhjaga must 
karakullnahast kubanka ja mõõgarihmaga vöötatud lühike nahast pealiskuub. Talle «on antud puukabuuriga 
mauser ja traavides hoiab ta ikka sellest käega kinni. Nugis jutustas mulle, et Tjutjunniki jõugu bandiidid 
tapsid Proskurovis kõik selle poisi omaksed -- ainult tema üksi pääses ja põgenes bolševikkude juurde. 

Kuidas me seda poissi kadestame, kui ta möödaminejaile pilku heitmata kannustab oma tähnilist 
hobust ja end rinnaga vastu sadulaharja surudes kihutab Žitomiri tänavat mööda koju, Erakorralisse 
Komisjoni! Iga poiss, kes sel hetkel juhtub olema tänaval, peatub ilmtingimata ja vaatab talle hulk aega 
järele. 

Meil linnas tunnevad kõik seda poissi. Küll tahaksin saada tema abiliseks! Ma kuulaksin iga tema 
käsku, kui ainult saaksin temaga kahekesi ratsutada vabas looduses, teades, et meid oodatakse linnas kui 
tõelisi punaarmeelasi. Kuid vaevalt küll mind niisugusesse teenistusse võetakse. See poiss on kindlasti 
osa võtnud lahinguist, on võidelnud petljuuralaste vastu — kõik tunnevad teda ... 


Mul oli kange himu Petkale järele joosta. Näitaksin talle, argpüksile, kutset ja hoopleksin sellega tema 
ees. 


Või lipata õige Jõziku juurde? Ei. pole mõtet. Pigem kannatan homseni ja jutustan siis kõik. 

Küll see aeg venib aga pikkamööda! 

Õnneks tuli mulle meelde, et Kožuhhar oli mind kord palunud jaapani padruneid otsida. Tema sõbral 
polgu staabist on suur liikuva rauaga revolver — «Smith-Wesson». Sellele «Smith-Wessonile» aga 
sobivad suurepäraselt jaapani vintpüssi padrunid. 


«Kui leiad — hakkame laskma!» oli Kožuhhar mulle lubanud. 

Tarvis otsida. Mul on ju pööningul kuskil peidus pide jaapani padrunitega. Neid oli viis tükki — 
punasest vasest piklikud läikivad padrunid õige peente kuulikeste ja lamedate korralikkude sütikutega. 

Kus nad ometi võiksid olla? 

Ronisin pööningule ja otsisin umbses tolmuses hämaruses kaua 

padruneid. Ent padrunipide oli sattunud mine tea kuhu. Ma ei leidnudki teda, ja mul oli väga kahju. 
Siis söötsin ma küülikule tükk aega suurt kukeharja, pärast seda jooksin juurviljaaeda vaatama, kuidas 
valmivad rasked mahlakad tomatid. Kuni õhtuni ei olnud mul kuskil kauaks püsi. Oleksin tahtnud, et aeg 
oleks kiiremini läinud. Õhtul tuli isa trükikojast. Ma sööstsin ta juurde ja laususin talle kutset ulatades: 

«Vaata, isa, mis mulle toodi!» 

Ta tõstis selle ettevaatlikult silmade juurde ja hakkas lugema, Vaatasin äraootavalt isale. Isal oli seljas 
must nankingpluus, ta lõhnas trükivärvist. 

«Mis siis ikka,» ütles isa kutset tagasi andes, «mine, kui kutsutakse.» 

Isa vaikis pisut ja lisas siis naeratades: 

«Eks see Omeljustõi aina sobitab sind.» 

«Kuhu ta sobitab, isa?» 

«Kannata natuke, küll saad kõik teada,» naeratas isa salapäraselt ja läks kätepesunõu juurde. «Ja 
peaasi — ära karda, kõnele ainult tõtt. Seal töötavad õiglased inimesed.» 

Isa sõnad rahustasid mind natuke. Kuid aeg venis ikkagi pikkamööda. Heitsin koos kanadega 
magama, aga mul ei tulnud hulk aega und. Kuulatasin isa ühetasast rahulikku norskamist ja aina mõtlesin 


ta sõnade üle. Kuhu Omeljustõi mind sobitab? Miks kutsutakse mind Seminari tänavale? Kes on see 
Kudrevitš,. kes mind homme üle kuulab? Säärast nimegi kuulen esmakordselt. , 


Hommikul olin esimesena voodist väljas. Isa ja tädi alles magasid. Jooksin tasahilju õue, loputasin 
nägu külma veega ja astusin tänavale. 

Teel kobasin mitu korda tasku pistetud kutset. Tänaval oli vaikne ja jahe. Vormiga läbipõimunud tara 
köhal pirisesid kärbsed. Mis kell praegu on? Kes seda teab: võib-olla kuus, kuid vahest ehk juba 
üheksa. Suvel tõuseb päike väga vara ja teda 

ei või usaldada. 

Kindluse sillal kõndis tunnimees. Aeglaselt sammus ta käsipuude ääres edasi-tagasi, püss käes ja sinel 
seljas. Temale polnud vahetust veel tulnud, ta kaitses linna bandiitide eest. Mis siis, kui bandiidid 
kunagi tõepoolest püüavad linna tungida? 

Nad ju varjavad end siinsamas lähedal, naabruses asuvates metsades, kuid kõige rohkem on neid 
üheteistkümnenda verstaposti ümbruses. Kalinovka maanteed piirab selles köhas tihe põlismets, täis 


möödasõitvaid talupoegi, tapavad kommuniste ning tungivad isegi punaarmee- 

lastele kallale. Nad võivad mistahes ööl hiilida kindlusepoolsest küljest ringi ümber linna, tappa 
tunnimehe ja läbi murda kesklinna. Ega's revolutsioonikomitee ja kehvtalurahva komiteed ilmaaegu pane 
igaks ööks elanikke valvele. Revolutsioonikomitees antakse nendele püssid ning padrunid ja nad 
kõnnivad relvastatult mööda linna tänavaid. 


Kõrgema algkooli rohelisele tarale olid riputatud nahksadulad. Koolimaja puuvärav oli pärani lahti. 
Õuel suitses väliköök. Üsna trepi ees rohul kuivas pesu. Kuberneri väljak oli tühi. Kuberneri-maja vastas 
paistis kuuseokstega kaunistatud puust tribüün. Sellelt tribüünilt peetakse revolutsiooniliste miitingute ajal 
kõnesid. 

Läksin üle Kuberneri.väljaku kitsašse põiktänavasse ja jõudsin niimoodi välja trükikoja juurde. Selle 
uks oli veel suletud. Trepil istus valvur. Kellaosutid raekojal näitasid pool kaheksa. Mul tuli veel kaks 
ja pool tundi oodata. «Kui minna õige koju? Ei, koju ma niikuinii ei lähe,» otsustasin ma ja sammusin 
aeglaselt, tõttamata mööda Ternopoli nõlvakut edasi Uude parki. Järjest sagedamini ja sagedamini tuli 
mulle vastu üksikuid teekäijaid. Vuras mööda vanker viie punaarmeelasega. Neil olid püssid käes. 
Tuhatnelja ratsutas vankrist mööda üleni musta rõivastatud ratsanik, välibinokkel rinnal. 

Oh, kuidas oleksin tahtnud praegu kokku sattuda mõne tuttava poisiga! Kui nad ainult teaksid, kuhu 
ma lähen! Näitaksin neile sinist ümbrikku või kutsel seda kohta, kus masinakirjas on trükitud mu nimi. 
Kuid nagu kiuste polnud näha ühtegi tuttavat. 

Et aeg kiiremini mööduks, peatusin iga kaupluse ees, uurisin vahast naistepäid Mrotško juuksuriäri 
vaateaknal, fotograaf Tokarjovi juures välja pandud luitunud ülesvõtteid ja kootud jakke Larinka 
tänaval Samuel Fischmanni kaupluse vaateakendel. Siis käänasin parki. 


Siin Uue pargi puiesteedel oli üsna jahe. Kuskil üleval vahtralehestikus siristasid linnud, õhk oli siin 
puhas, hingata oli kerge ja mõnus. Sealsamas põõsaste all me puhkasime tol ööl pärast Grigorenko 
majale ettevõetud rünnakut. See oli ju alles hiljuti, kuid kõik on juba ununenud, ja tundus, nagu oleks 
sellest ööst juba terve aasta möödas. 


Hulkusin veel tükk aega Uue pargi alleedel ja pöörasin siis kõige äärepoolsemale, kalju köhal 
kulgevale teerajale. Siit teerajalt on hästi näha üle katuste kerkiv hall raekojatorn ja sellel linnakella 
kullatud numbrilaud. On kuulda, kuidas kell lööb — kumedalt, pikkamööda — algul veerandeid, siis 
täistunde. 


Kui suur kellaosuti roomates poole kümne lähedale jõudis, kobasin veel kord kutset ja läksin siis 
julgelt nõlvakust üles Seminari tänava poole. Imelik küll: iga sammuga mu ärevus kasvas. 


Oli küll häbi tunnistada, ent ri siiski kartsin millegipärast. Oleks minuga veel keegi kaasas, kas 
Nugis, Saška Bobõr või vähemalt Petka Maremuhha, oleksin ise neid õhutanud edasi minema. Kuid 
üksi oli pisut kohe. 

Seminari tänava nurgal valendas juba läbi puude Erakorralise Komisjoni hoone. Jooksin kähku üle 
tänava, jõudsin tunnimehe juurde ja ulatasin talle vaikides kutse. 

«Mine majja. Üleval teine uks,» ütles tunnimees rahulikult. Avaras vestibüülis istusid 
punaarmeelased pruuni tahvli juures, millel rippusid uksevõtmed. Niipea kui sisse astusin, pöörasid nad 
kohe pea minu poole. 

«Kus on... siin ... tuba .. . kaksteist?» küsisin kogeldes. Samal hetkel tundsin punaarmeelaste 
hulgast ära käskjala — tedretähelise noormehe, kes mulle eile kirja oli toonud. Ka tema tundis mu 
ära, naeratas ja astus mulle vastu. 

«Tähendab tulid? Anna oma kutse, ega's midagi — tutvuse poolest hakkan sulle teejuhiks. Sind 
kutsuti kaheteistkümnendasse?» Ulatasin talle kortsunud ümbriku ja püüdsin samuti naeratada, kuid 
mu naeratus oli kuidagi viril. Käskjalg luges kutse läbi ja lausus: «Lähme, noormees!» 

Ta viis mind teisele korrusele ja osutas mingisuguse toaukse juures seisvale pingile: 

«Istu siin ja oota! Kutsutakse!» 

Pärast ta äraminekut märkasin, et selle mugava kumera seljatoega lakitud pingi teises otsas istub 
veel keegi poiss. Pöördusin tema poole ja pidin rõõmu pärast peaaegu kiljatama. «Jõzik, kas sind 
kutsuti ka?» Mu meel läks kohe rõõmsamaks. 

«Kutsuti jah!» venitas Nugis hämmeldunult. «Kuid milleks — ei tea ...» 

«Ka mina ei tea!» jõudsin vaevalt öelda, kui kaheteistkümnenda toa vildiga üle löödud uks avanes ja 
lävele ilmus kõrgete nööritud saabastega neiu. 

«Astuge sisse, poisid!» kutsus ta. 

«Mul on tarvis minna ... Kudrevitši juurde!» ütlesin segadusse sattudes. 

«Tean. Mina olengi Kudirevitš!» lausus neiu pisut muiates. «Tulge ruttu sisse ja võtke istet.» 

Väga valge pikergune tuba. Selle kolm akent on otse- vastu Seminari tänavat. Akendest paistavad 
maja ees aiakeses kasvavate hõbepaplite ladvad. Üsna ukse lähedal ripub seinal suur kaart ja selle 
kõrval on käpp. 

Ilmselt on see neiu tähtis ülemus, kui tal on selles majas omaette tuba, peaaegu samasugune nagu 
gümnaasiumi direktori Prokopovitši kabinet. 

Istusime ettevaatlikult toolidele rohelise kaleviga käetud kirju-tuslaua ääres. Laud oli täiesti puhas, 
justkui alles hiljuti ostetud, — sellel polnud näha ühtki paberit. 

«Noh, kuidas käsi käib, poisid?» küsis neiu, tõmbas tugitooli suure kõlinaga endale lähemale ja istus 
põiki meie vastu kirjutuslaua taha. 

Tal olid pisut suured põsenukid, kuid muidu oli ta ilus. Tõm-mukas puna kattis ta põski. Ta silmad 
olid tumepruunid ja rahulikud, ühtlaselt lõigatud kastanpruunid juuksed olid kõrvade taha lükatud. 
Kõrvad aga olid väikesed ja roosad. Nad ei seisnud sugugi peast eemal, nagu näiteks Nugisel. Kudrevitši 
nägu oli lahke ja lõbus. 

«Noh, mis te ootate, eks jutustage,» jätkas neiu. «Mis siin linnas sündis, kui meie omad ära olid?» 

«Meie ... me läksime ju linnast ära...» vastas Nugis aeglaselt ja kogeldes. 

«Kuhu?» 

«Nagorjanõsse!» 


«Kas see on Dumanovo lähedal?» 

«Jah!» 

«Olite seal kaua?» 

«Ei, mitte kaua, kaks päeva,» tulin Nugisele abiks. 

«Aga ülejäänud aja elasite linnas, kas pole nii?» küsis Kudrevitš. 


«Ülejäänud aja elasime linnas!» kordas Nugis neiu sõnu. 
«Jalutasite linnas ringi, kaklesite, käisite kindluses, eks ole?» küsis neiu silmi pilutades. 


«Kindluses käisime küll!» nõustus Nugis. «Läksime sinna, seal aga tapsid petljuuralased selle mehe.» 
«Missuguse mehe?» 


«Või missuguse!» läks Nugis äkki ärevaks. «Justkui te ei teaks. Ikka sellesama, kelle doktor 
Grigorenko petljuuralastele välja andis — Sergušini. Kindluses püstitati talle ju mälestussammas. Meie 
olime need, kes ta haua kätte näitasid. Kas Omeljustõid tunnete? Küsige tema käest... Kuid te ju teate 
..» sattus Nugis äkki segadusse, märgates, et neiu muigas. «Miks te siis pärite?.» venitas ta haavunult ja 
jäi vait. 

«Jah, ma tean kõik,» vastas Kudrevitš rahulikult ning juba tõsiselt. «Teate mis. Kohe räägin teie 
juuresolekul kellegi inimesega, teie aga kuulake pealt...» 

Kudrevitš tõusis püsti ja läks kiiresti toast välja, kuid rne ei jõudnud teineteisele veel paari sõnagi 
ütelda, kui ta koos doktor Grigorenkoga tagasi tuli. Grigorenko vaatas kõõrdi meie poole 

149 


ja istus uurija vastu toolile. Ta käitus nii, nagu oleks temale täiesti, ükspuha, mida Kudrevitš talt 
hakkab pärima. Grigorenko oli habemesse kasvanud. Silmade all olid tal kotid. Särgil puudus vöö ja 
ta pruunid kingad olid kinni nöörimata. 

«Pöördun vana küsimuse juurde tagasi,» lausus Kudrevitš, võttes laualaekast toimiku. «Arvan, et te 
viimaks ometi jutustate, kuidaviisi teie pärast seda, kui olite reetnud Sergušini liitlaste palgalistele 
agentidele, saite tunnistajaks ja kaasosaliseks tema mahalaskmisel?» 

«Ma pole kedagi reetnud ... Pole ka tunnistajaks olnud ... See on laim ... Puha laim ...» pomises 
arst. 

«Kuulae,» küsis Kudrevitš uuesti, ilma et oleks Grigorenkot kuulanud, «te olete vist hästi tuttav 
Grzybowskiga? Olete sõbrad, eks? Millega te seletate seda, et ta abi paludes just teie poole pöördus?» 
«Missugune Grzybowski? Missugune kindlus? Mida te, preili, küll välja mõtlete?» ütles arst end 

pisut toolilt kergitades. 

«Muide pole ma teilt, doktor, kindluse kohta praegu midagi küsinud!» muigas Kudrevitš. 

«Jah muidugi, praegu ei küsinud, kuid see-eest küsisite varem!» püüdis arst kähku seisukorda päästa 
ja nihutas end toolil, nii et see nagises. 

«Tähendab, et te pole ka kindluses käinud?» 

«Issand olgu teiega, missugune kindlus? Muidugi pole ma seal käinud. Elan teises linna otsas, kas 
mul. siis muud teha pole kui kindluses käia?» vastas arst oma vurrusid liigutades. 

«Kuidas te, onu, siis seal ei käinud, te ju ometi sõitsite sinna omaenese kalessiga? Ja katsusite 
mulda,» segas Nugis end ootamatult kõnelusse. 

Arst vaatas süngelt ning põlglikult Nugist ja pöördus uurija poole. 

«Kannata, noormees!» katkestas Kudrevitš Nugist ja vaatas jälle arsti poole. 

«Tähendab, teie kinnitate ka täna, et pole kunagi kellegagi Vanas kindluses käinud ja et teie ei ole 
tuttav Marko Stepanovitš Grzybowskiga. Kas sain teist õigesti aru?» 

«Õigesti!» õhkas arst kergendustundega. 

«Noh, hea küll,» nõustus Kudrevitš ja lõi toimiku kinni. Arst võttis taskust määrdunud ja 
kortsunud räti ja pühkis sellega oma käredaid vurrusid. Kudrevitš aga tuli laua tagant välja ja astus 


kurel sammul, kõrgetel kontsadel pisut õõtsudes, käpi juurde. Ta kergitas end saapaninadel, avas käpi 
ja võttis ülemiselt riiulilt ajalehepaberisse mähitud paki. 

Ta astus arsti juurde ja tegi selle paki tema ees laual lahti. 

Need olid ju tapetud Sergušini riided! 

«Kas te ka neid asju ei tunne?» küsis Kudrevitš arstilt, pannes Sergušini rohelise lubjase pluusi 
vaba tooli korjule. 

«Ei tunne, aga mis siis?» võpatas Grigorenko. «Ei midagi, küsisin niisama!» ütles Kudrevitš uuesti 
tugitooli istudes ja arsti tähelepanelikult silmitsedes. See kibeles toolil. 

«Kuulge, mademoiselle', ütlesin teile juba kord ja kinnitan seda teile praegugi,» hakkas arst äkki 
kurelt seletama, «ma pole kunagi oma elus Petljurast lugu pidanud, olen 'alati ütelnud, et ta on 
tõusik, seikleja ja kelm, ma pole kunagi teda toetanud ...» «Jätke juba,» katkestas Kudrevitš ta 
vadina. «Praegu nimetate teda seiklejaks, aga kui ta linnas viibis, andsite oma kodus peavarju tema 
bulaavameeste sotnja ohvitseridele — Dogale ja Krivenjukile! Ja missuguse kõne te pidasite petl- 
juuralaste direktooriumi kohta siis, kui petljuuralased linna sisse tulid! Ei mäleta? Ja kes andis 
Petljurale Kuberneri väljakul palvejumalateenistuse ajal auaadressi üle? Ja nüüd te seletate mulle, 
kes see Petljura õieti on! Teame teietagi, kes ta on. Samasugune inglaste, prantslaste ja Pilsudski 
palgasõdur, nagu kõik need vinnitšenkod, ogijenkod ja muu natsionalistlik rämps. Teenivad seda, kes 
rohkem maksab. Jutusta nüüd sina, noormees, kuidas asi oli,» pöördus Kudrevitš äkki minu poole. 

Ma kaotasin pea ega suutnud algul kaht sõnagi õigesti siduda. Kuid siis hakkasin segi minnes ja 
sõnu otsides jutustama, kuidas petljuuralased Sergušini tapsid. Rääkisin Kudrevitšile ühtlasi kõik, mis 
Petka mulle oli jutustanud sellest, kuidas doktor Grigorenko kingsepp Maremuhha juures Sergušiniga 
kokku sai. 

Kudrevitš noogutas pead. Oli näha, et ta kõike seda meietagi hästi teadis ja mu jutu veel kord 
ainult selleks ära kuulas, et sundida arsti üles tunnistama. 

Grigorenko aga nihutas end mu jutu ajal rahutult toolil edasi-tagasi ja köhatas kõmisevalt, otsekui 
tahaks ta mind hirmutada, et ma kõike ei jutustaks. 

«Ja siis, kui nad olid tulistanud, kompas arst seda meest ja hõõrus siis käed taskurätiga puhtaks!» 
tuli Nugis mulle abiks. «Mis sa luiskad, paljasjalgne!» sähvas arst ootamatult ja kargas püsti, kuid 
taltsutas end kohe ja laskus jälle raskelt toolile. «Te mõnitate mind, mademoiselle! Lõpetasin Lvovis 
ülikooli, olen arstiteaduse doktor, ja teie panete mind silm silma vastu niisuguste paljasjalgsetega! 
Need on ju värdjad — paljugi mis iaimu te minu kohta kuulete... Mina ei olnud ...» 

«Ise olete värdjas... ja... valelik!» katkestas Nugis äkki arsti, endal silmad vihast välkumas, kuid 
Kudrevitš peatas teda samal hetkel. 


Mademoiselle (loe: madmuazell) — preili (prantsuse keeles). Tõlk. 

«Tasem!» lausus ta. «Kui on vaja — küsin.» 

«Seda ma ju ütlesin... Kui neile voli anda, teevad nad ka teie kohta laimujutte,» rõõmustas arst. 
«Ma seletan teile kohe, miks nad minu peale valetavad. Mul on aed. Teate... iga sorti pirne ja õunu. 
Kui jõuab sügis — oled püsti hädas, vaata aga, et kõike okstelt maha ei rebita. Puha niisugused 
poisiklutid, ja mina neile armu ei anna. Kui mõne kätte saan, kohe ta vanemate juurde. Aga mis teevad 
poisid? Kannavad muidugi viha mu peale. Kutsuge neid veel rohkem siia, nad võivad teile öelda, et 
olem varas, röövel, mida aga tahate ...» 

«Pidage!» katkestas Kudrevitš arsti ja hõikas: «Seltsimees Kušnir!» 


Koridorist astus tuppa punaarmeelane püssiga. 

«AIl tunnistajatetoas ootab kodanik Blažko. Kutsuge ta siia!» palus neiu valvesõdurit. 

Punaarmeelane väljus, kolksutades püssipäraga. 

«Ja teie, poisid, võite nüüd minna,» ütles meile Kudrevitš.. «Andke oma kutsed, märgin ära.» 

AI ukse juures põrkasime kokku Vana kindluse valvuriga.. Või nõndaviisi! Siis tema ongi Blažko. 
Ta hoidis käes samasugust kutset, nagu meiegi olime saanud, ja tuli meile longates vastu. Valvur 
meid ära ei tundnud. 

Tänaval ütles Nugis tulivihaselt: 

«Kas sa näed, kas näed, kuidas vastu puikleb!» 

«Küll ütlesid talle hästi, et ta on valelik. Nüüd ta siis teab,, mis tast arvatakse!» 

Läksime Uude parki päris kerge südamega, olgugi et olime omajagu väsinud ja ärevil. Linnud 
laulsid okstel nii ilusasti. Kollased päikeselaigud sädelesid kord siin, kord seal savistel kõvaks 
tallatud puiesteedel. Kärsitud teekäijad tõttasid oma talitustele. Lonkisime neile järele. 


Täna valab hommikust saadik vihma. Trummeldades langevad; veejoad plekk-katusele. Vesi voolab 
vulinal vihmaveetorusid pidi alla ja tekitab õuele sogaseid vahutavaid loike. Aknaid mööda jooksevad 
loogeldes läbipaistvad veenired. Tubades on nii pime, nagu oleks juba õhtu käes. 

Niisugusel ajal tormas äkki õuest mu juurde kööki Nugis — läbimärg ja läikiv vihmast. 

«Vaska, ma sõidan ara!» 

Jäin hämmastunult talle üksisilmi otsa vahtima. 

«Kuhu?» 

«Kiievi! Onu juurde! Võta, loe!» 

Nende sõnade juures ulatas Nugis mulle niiske, pisut kortsus; kirja. Kiri on ta onult — selleltsamalt, 
kellest Nugis mulle kordu- 

valt oli jutustanud. Ta sõidab vanemmehaanikuna Dnepri aurikul «Delfiin». Onu kutsub Nugist 
enda juurde Kiievi. Lubab teda merekooli .panna. Nugis ootas, kuni ma koikul istudes kirja lugesin. Ta 
märgades juustes särasid suured piisad otsekui kastetilgad. Peened veenired jooksid mööda Nugise 
põski alla. 

«Millal sa sõidad?» 

«Ülehomme: Ema küpsetab juba reisiks pirukaid!» ütles ta uhkusega ja istus mu kõrvale. 

Nugis pühkis kirjale jäänud vihmapiisa ettevaatlikult ara' ja pistis kirja püksitasku. Ma jälgisin 
ta liigutusi ja mu meel läks millegipärast väga kurvaks. Näe, Nugis sõidab ära suurde linna ja meie 
kahekesi Petka Maremuhhaga jääme siia. Meie kamp laguneb. Ega's kahekesi pole enam see. Kas 
Petka saab asendada Nugist? Eluilmaski. Koos temaga ei roni sa isegi Vanasse kindlusesse.. . Küll on 
kahju, et Nugis ära sõidab. 

Tema aga otsekui aimas mu mõtteid ja lausus: 

«Õpin merekoolis kapteniks, tule siis mulle külla, sõidutan sind aurulaeval tasuta!» 

«Jah, sõidutad ... Millal see kord tuleb,» vastasin kibestunult. 

«Millal? Millal siis ikka ... Üsna varsti . ..» lohutas mfäd Nugis, kuid ta ütles seda ebakindlalt. 
Küllap aimas, et läheme kauaks ajaks lahku. 

Vihmasadu hakkab nagu üle minema. Läheb selgemaks. 

Jõzik astus akna alla. Ta tõmbas sõrmega üle märja klaasi ja lausus, ilma et oleks minu poole 
vaadanud: 

«Kui tahad, palun onu, et ta sokutaks ka sind sinna kooli. Sõidad Kiievi, hakkame koos elama. . .» 

«Kus ta nüüd ikka sokutab ... Ta ju ei tunne mind... .» 

«Pole viga... Küll sokutab . . .» venitas Nugis jälle ebakindlalt. 


Nüüd oli see mulle täiesti selge, et ka tal endal polnud usku oma lubadustesse. 

«Vaska, tahad, ma kingin sulle oma kükerpallitajatuvid? Need lehviga tuvid?» pakkus Nugis äkki. 
«Nad on head, ära arva ühti, hauvad sulle veel toredad pojad välja!» 

«Kingi!» 

«Muidugi! Meelitad Petka tuvid enda juurde. Tulg homme pärast lõunat.» 

«Tulen, kuid vaata, et sa kellelegi teisele ei anna.» 

«Mis sa õige mõtled!» pahandas Nugis. «Aga kas kirjutama mulle hakkad? Jätan sulle onu 
aadressi.» 

Märkisin üles J6ziku uue, Kiievi aadressi ja me lahkusime: teineteisest kuni järgmise päevani. 

Jõudis kätte Nugise ärasõidupäev. Õhtul läksime Maremuhhaga Jõziku juurde koju. 

Starodomskite väravas tammus nende lahja, pikkvankri ette rakendatud hobune. J6ziku jaamasõidu 
puhul oli isa musta kumm-katte — koertevangla — pikkvankrilt maha võtnud. 

«Teeme rutem, isa. Jääme hiljaks,» kostis värava tagant Nugise hääl, ja ta tuli joostes tänavale. 
Nugis oli pidulikult riides. Seljas oli tal sinine siidsärk, õmmeldud liisuga saadud skaudilipu tükist. 
Särgikaeluse nööbid olid kõik kinni; üsna uued pärlmutternööbid muudkui sädelesid hele-spisel siidil. 
Jalas olid tal mingisugused erilised, peaaegu täisvillasest riidest hallid püksid, jalas puusandaalid. Nii 
nägusais roivais ja siledaks kammituna polnud ma Nugist veel kunagi näinud. Ennäe, kuidas ta end 

on ehitinud, justkui mõni moenarr! 

«Noh, kohe läheb sõiduks,» ütles Nugis meid nähes tasakesi. Nähtavasti ei tundnud ta end 
sedaviisi ehituna sugugi hästi — ta häbenes oma uue särgi kui ka pükste pärast. 

«Kas need on kõik sinu asjad?» küsis Maremuhha, näidates väikesele punutud korvile. 

«Jah. Pesu, pirukad...» vastas Jõzik korvi pikkvankrile seades. 

Kõverjalgne Starodomski tuli tänavale, pikk piits käes. «Taat, kas poisid võivad meiega kaasa 
sõita?» palus Nugis. «Nad tulid mind saatma.» 

«Hüva, istuge peale!» lubas Starodomski. Ja kuni ta ohje kohendas, võtsime pikkvankril istet. 

«Kas su ema ei sõidagi kaasa?» sosistas Maremuhha. «Emal on jalad paistes, jooksva,» lausus 
Nugis. Vanker hakkas liikuma. 

Sõitsime jaama poole. Lahja setukas laskis parajat traavi. Pikkvanker mürises ja hüples kividel 
nii kõvasti, et meil oli raske üksteisega kõnelda. Alles siis, kui jõudsime pehmele ja tasasele 
külateele, hakkasime rääkima, ja Nugis tuletas mulle meelde: 

«Vaata, et sa kirjutad!» 

«Täna jooksis Grigorenko naine koos Kotkaga meie juurde asjade järele. Naine lasti vabaks, aga 
arst ise istub kinni. Võibolla on ta juba maha lastud?» sosistas Maremuhha, heites pilke Nugise isale. 
«Koos Kotkaga? Kust siis Kotka välja ilmus?» teritas Nugis kõrvu. 

«Sõitis Krementšugist. Toatüdruk vist kirjutas talle kõigest, nii ta siis tuligi tagasi,» seletas 
Maremuhha. 

«Ja elab teie juures, eks?» küsis Nugis mossitades. 

«Ei, mis sa nüüd! Ta ei ole meie juures. Ta elab direktor 

Prokopovitši juures. Prokopovftš võttis nad enese juurde korterisse,» vastas Petka. 


«Vaadake, et te Kotka pilli järele tantsima ei hakka!» lausus Nugis. 


Juba tuligi nähtavale raudteejaam. Rong, mis Nugise pidi Kiievi viima, oli juba sees. Nägime rongi 
viimaseid vaguneid. 


Küll Jozik on õnneseen, et ära sõidab! Kiievis on vist tore elada! Kiiev on ju suur ja kaunis linn, 
seal on palju tramme ja sealsamas voolab Dnepr. Meeleldi sõidaksin Nugisega kaasa. 

Jaamaaiakese raudtara juures peatas Starodomski hobuse, hüppas pukist maha ja sidus ohjad 
vahtratüve külge. Läbi väikese räpase saali läksime jaamaesisele. Juba lasti rahvast vagunitesse. 
Vaguniakendel oli näha inimesi. 


«Läki siia, Jözia',» kutsus Starodomski poega, osutades eelviimasele vagunile, kus oli vähem 
rahvast. «Kas see sõidab otse Kiievi?» küsis ta vaguniplatvormil seisvalt punaarmeelaselt igaks juhuks. 


«Kiievi, taat, otsejoones Kiievi,» vastas punaarmeelane rihma kohendades. 


«Kas sina, sõjamees, sõidad päris Kiievini välja?» küsis Starodomski targu punaarmeelaselt. 


«Mina sõidan kaugemale, Brjanski. Kiievis tuleb mul ainult ümber istuda,» seletas punaarmeelane 
meelsasti. 


«Ole nii lahke, vaata teel mu poja järele!» palus Starodomski. «Ta sõidab mul esimest korda 
raudteel.» 


«Hüva, ei juhtu talle midagi. Minu kõrval on magamiskoht vaba,» lausus punaarmeelane. 


Ja Nugis ongi vagunis. Läbi akna on näna, kuidas üleval riiulil valendab ta korv. Ta on juba 
särgikaeluse Jahti teinud ja tallutab end vaguniaknast välja. Meie aga seisame jaamaesisel Nugise 
väikese ning kõverjalgse isa kõrval. Raske on saata tuttavaid, näha enda ees eemalduva rongi 
möödavilksatavaid aknaid, «nt veel raskem on saata sõpra, seltsimeest, kellega on koos läbi elatud 
nii palju lõbusaid ja ärevaid päevi... 

Kui vedur viimast korda huilgas ja rong liikuma hakkas, tundsin, kuidas eemalduvatele vagunitele 
järele vaadates mul .pisarad silma tulid. Viimase vaguni ruuduke muutus üha väiksemaks ja 
väiksemaks, kauge ratastemürin vaibus, rahvas valgus jaamaesiselt ära ja varsti kadus Nugist kaasa 
viiv reisirong pöörangu taha, kus algas avar kollendav väli. 


1 Jözia — loe: jüzja. 

XXII. ÜHETEISTKÜMNES VERST 


Järgmisel päeval pärast Nugise ärasõitu tõi Maremuhha mulle jõhvsae. Päev varem olin seda talt 
palunud. Tahtsin sellega küülikulauda seina sisse augu saagida, et ehitada sinna kukerpallitajate 
jaoks tõeline tuvila. Olin selleks juba laudu ja naelir kokku otsinud. Enne tööleasumist kutsusin 
Petka enesega koos sööma. Tädi oli läinud jõe aarde pesu loputama ja jätnud mulle savikaussi 
tatraputru piimaga. 

Võtsime kätte puulusikad, istusime Petkaga laua aarde ja hakkasime putru vihtuma. Sel hetkel tuli 
Polevoi oma kambrist meie juurde kööki. 

«Tasem! Murrate lusikad katki!» ütles ta naerdes ja seisatas lävel. 

Petka Maremuhha jäi kohe vagusaks ja pani lusika käest. «Kuulge, poisid, kes teist tunneb teed 
Nagorjanõsse?» küsis Polevoi äkki. 

«Mina tunnen. Mis sellest?» 

«Kas tunned hästi?» heitis Nestor Varnajevitš mulle uuriva pilgu. Laiaõlgne, juuksed sagris — nii 
seisis ta lävel, täites kogir ukseava. Ta sõduripluusi kaelus oli lahti, rinnal punetasid kölni; 
teravaotsalist punast paelariba — neid kutsuti «kõnelusteks». 

«Kuidas siis? Muidugi hästi. Mu onu elab seal,» ütlesin, aimates, et on oodata midagi huvitavat. 

«Mul on vaja sõita hobusemoona järele,» seletas Polevoi aeglaselt. «Kas tahad kaasa tulla?» 

Või veel! Kuidas siis mitte? Ent ma vastasin rahulikul, ükskõiksel häälel: 

«Kas sõidame ratsa või kuidas?» «Ei. Kalessiga. Hobused jäävad siia.» 


«Kas Petka tohib ka tulla?» osutasin Maremuhhale. 

Ta, vaeseke, vaatas nii haledalt ja kurvalt Polevoile otsa. See heitis pilgu Maremuhhale ja lausus: 
«Mis siis ikka, hästi, sõitke mõlemad.» 

Petka pidi rõõmu pärast peaaegu keksima hakkama. Mõtelda, missugune õnn: sõita niipalju maad 
kroonuhobustega ja veel koos Punaarmee kornandöriga! 

Ja pärast lõunat jooksimegi Polevoi juurde kirikukooli. Nägime koolimaja õuel palkidest 
hobusetalli juures kollast polgukalessi, mille ette olid rakendatud kaks rammusat hobust. Polevoi 
seisis talli ukse ees. Ta jälgis tähelepanelikult, kuidas väikest kasvu linalakk punaarmeelane 
rakendas hobuseid muda-pritsmetega käetud veovankri ette. Polevoi oli õlgadele heitnud 
pikahõlmalise ratsaväesineli, peas oli tal vabarnavärvi põhjaga lambanahkne kubanka. Meid nähes 
küsis Polevoi karmilt: «Miks te soojalt riidesse ei pannud?» 

«Täna pole ju külm, onu Polevoi!» vastasin imestunult. 

«Või pole külm! Öösel on lagedal väga külm. Jookske koju ja võtke palitud! Ainult kähku, pole 
aega viivitada!» 

Mis teha? Kalessil on juba hobused ees. Senikaua kui jõuame Uspenski kirikuni, on kutsaril ka 
veovanker sõiduvalmis. Kas nad hakkavad meid ootama? Võtavad kätte ja sõidavad üksi 
Nagorjanõsse. Ei, koju palitu järele joosta pole kuidagi võimalik. 

«Nestor Varnajevitš, meil ei ole palituid! Me sõidame niisama! ära me end ei külmeta, ausõna ei 
külmeta!» ütlesin mina. 

«Oh teid laiskvorste küll,» vangutas meie korterikaaslane pead. «Ei viitsi joosta? Eks ole? Noh, 
hüva!» Ta tõmbas oma sinelihõlmad koomale ja läks talli. Natukese aja pärast tuli ta sealt tagasi, 
käes kõrgete õlgadega kulunud kaukaasia burka, mis oli täis õlepuru. 

«See on mu isiklik, põline,» ütles Polevoi. «Kunagi sõitsin temaga moonavooris. Ei arvanudki 
enam, et teda veel vaja tuleb, nüüd aga kulub ära. Sellesse võib veel viis teiesugust põngerjat 
mässida. Noh, ronige kalessi, kähku!» 

Istusin Polevoi kõrvale, Petka ronis Kožuhhari juurde pukki. Kokkurullitud must burka oli 
Polevoi jalge ees. Tal oli hobusehigi hais küljes. Polevoi pani burkale kaks rihmaga vintpüssi ja 
mõned padrunipidemed, milles olid valgete teravate kuulidega vene padrunid. 

«Sõida!» käsutas ta Kožuhhar'i. 

See võttis ohjad kätte ja matsutas huultega, hobused hakkasid liikuma ja me sõitsime kirikukooli 
hoovist otse Uspenski nõlvakule. Ees seisis õige pikk teekond, saame hea sõidu. Kaless hüples lõbusalt 
sõidutee munakividel. Mõlemal tänavapoolel vilksatasid meist mööda madalad, kolletama löönud 
pärnad, juuksuriäride kirjud sildid, vask- ning plekkseppade puust putkad. 

Möödusime Starodomskite kodust. Kui kahju, et Nugis Kiievi sõitis. Ta oleks võinud veel mõni 
päev oodata — oleksime tedagi täna Nagorjanõsse kaasa võtnud. 

Meist möödus sõjalis-poliitilistest kursustest osavõtjate rood, peas uued budjonnovkad. Roodu 
komandas elatanud ning vimmas komandör, seljas tumepruun sõduripluus. 

Kursandid laulsid: 


Hei, poisid, kommunistlikud noored, 


ühte meil liituda tuleb! 

Musta merre peksime panid — 
Pariisis see mõjus kui pomm! 
Küllalt jumalast ja paksust panist — 
Poolakad meie eest putku panid, 
neid orjata enam ei tule. 

Varssavi anus: «Dajom!» 


Tundsin seda laulu. Kommunistlikud noored laulsid seda alati. 
1 Burka — kaukaaslaste karvane viltmantel. Tõlk. 

Sõitsime nüüd Uspenski turul. Laudadest kokkulöödud ja plekk-katusega turuputkad on tugevate 
raudlattidega suletud. Poisid vahivad meid imestunult. Kui uhked oleme sellele, et sõidame 
polgukalessis koos komandör Polevoiga. Vahtige pealegi. Aga näe, teid ei võeta kalessi, kui palju te 
ka ei nuruks! 

Kaless ronib mäest üles. Oleme jõudnud Žitomiri tänavale-Mõlemal pool teed kasvavad reas 
noored akaatsiad, kastanipuud! ja kõrged valged poogid. Seal ongi doktor Grigorenko maja! 
Arstimaja tammepuust nikerdatud ukse köhal lehvib valge Punase Risti lipp. Nüüd asub seal diviisi 
laatsaret. Värava juures postil on näha heledamat laiku: see tuletab möödaminejaile meelde, et siin 
oli kord vasksilt Kotka isa nimega. 

Kaless veereb Vangla tänavale. Vasakut kätt valendab vangla.. Meie silmade ees laiub avar väli 
silmapiiri taha kaduva Kali-novka maanteega. Oleme juba linnast väljas. Kuskil kõrgete päevalillede 
taga karjub hiline vutt: «Pikk-nii-pikk!» Ninna tungib mägi- ja piparmündi ning koirohu lõhn. 

Polevoi tõmbab piipu. Sinine suits keerleb kalessi köhal, kuid vabalt puhuv avaruste tuul kannab 
selle kohe eemale. 

Olime juba Nagorjanõ kalmistu lähedal — jäi veel umbes-pool versta —, kui äkki meie kalessil 
murdus tagumine telg, Polevoi hüppas maha. Ta vaatas murdunud telje üle, turtsatas meelepahast, 
võttis kalessist oma sineli, püssid, padrunid ja musta burka ning viskas need rohule. 

«Vaat kus täbar lugu, võtku teda see ja teine!»-kirus Kožuh-har südametäiega. 

Järelsõitev veovanker jõudis meieni. Linalakk punaarmeelane hüppas pukist maha ja astus 
Kožuhhari juurde. Nad vaatasid kahekesi telje üle ja pidasid nõu. 

Külast tuli meile vastu vimmas talumees, seljas pikk pruurs kuub. Jõudnud meieni, võttis ta mütsi 
peast ja teretas. 

«Tere päevast.» 

«Tervist, papi,» vastas Nestor Varnajevitš. «Ütle, kus on siin sepikoda?» 

«Sepikoda? Seal kiriku taga kingul.» 

«Kas Mandžura on praegu külas? Tunnete teda?» küsisin vanamehelt. 

«Avksenti? On küll, on küll. Ta on meie külaraada vanem!» 

«Kes, kes?» tundis huvi Polevoi. «Mandžura? On ta külanõukogu esimees?» 

«Seda küll,» kinnitas talumees. 

«Su onu?» küsis Polevoi minult tasa. 

Noogutasin peaga. 

«Tähendab, tegin hästi, et su kaasa võtsin,» muheles Polevoi. «Lähme siis su onu otsima.» Nestor 
Varnajevitš astus Kožuhhari juurde ja käskis: «Petro» säh võta püss ja padrunid. Sõida 

tasahilju sepikoja juurde. Ehk saad kuidagi sinna. Siis aga kihuta linna üksi — me sõidame 
veovankriga ... Noh, istuge peale, poisid.» 

Möödume käimistust ja pöörame Avksenti juurde sisse. Onu pole kodus, kuid Oska lidub 
külanõukokku teda kutsuma. 

Avksenti rõõmustab meie tuleku üle. Tutvustan teda Polevoiga. 

Tares jutustab onu: 


«Küll meil külas on nüüd uudiseid! Endine külavanem Bohhotko, neetud koer, pistis koos 
petljuuralastega plehku. Mõisnik Trzylatkowskilt võtsime ära vesiveski. Peamölder on meil nüüd 
Prokop Dekaljuk' — te vist tunnete teda? Mina aga, kes mina olen — mis te arvate?» naeris onu. 
«Niisugune tähtis nina, et jumal hoidku! Olen külaraada vanem! Tõsijutt! Oli koosolek — kehvikud 
valisidki mind. «Sina, Avksenti,» ütlesid nad, «said petljuu-ralaste läbi kannatada, ole siis nüüd meie 
vanemaks.» Selge mis selge, et kulakud pole sellega põrmugi rahul. Teavad, et ma neile tuule alla 
teen, et ma nad pihku võtan! Nad ongi mulle juba kirju poetanud: «Ära sa, Avksenti, talita omapead 
— pistame tule räästasse!» Päris hirm hakkas! See on halb, et nad salajas bandiitidega sõbrustavad, 
need võivad külale suurt kahju teha. Neid luusib nüüd metsades palju ringi.» 

Vahepeal toob Avksenti naine lauale kausi värskest aedviljast keedetud peedisuppi ja suure 
leivapätsi. Söögi ajal lepib Nestor Varnajevitš onuga kokku hobusemoona hankimise suhtes. 

«Panen sulle neljapäevaks valmis kümme koormat, kuid praegu annan koorma,» lubab Avksenti. 


Oksana on lauale laotanud väljaõmmeldud käteräti. Ta toob rüpes õunu — «mustlannasid» — ja 
puistab need lauale. Õunad on kõvad ja pisut pikergused. 

«Noh, vennapojuke, kas oled selle aja jooksul palju aknaid lõhkunud?» küsib Avksenti, nähes, 
kuidas ma koos Maremuhhaga õunu vehin süüa. 


«Ta on tubli poiss, juhatas meile teed,» kiidab mind Polevoi. «Küll võtame ta varsti 
kommunistlikuks nooreks, las ta kasvab ainult natuke suuremaks.» 


Hämardub. Oksana tuleb kambrisse, tatsates palja jalu savi-põrandal. Siis süütab ta «tattnina». 

«Küll aga sattusime jutuhoogu!» ütles Polevoi. «Noh, peremees, aitäh õunte ja heinte eest. 
Neljapäeval saadan siia voori järele.» Ta tõusis lauast ja sirutas Avksentile käe. 

Seni kui hüvasti jätsime, tõmbas Polevoi sineli selga ja pani kõik haagid kõvasti kinni. Siis viskas 
üle õla rihma, millel rippus ta raske mauser, õues oli juba jahe. Küll on hea, et Polevoi meie jaoks 
burka kaasa võttis! 

Jätsime veel kord Oksana, Oska ja Avksentiga hüvasti ja ronisime Polevoi järel kõrge koorma otsa. 
Heitsime kõhuli pehmetele allavajuvatele heintele ja katsime end burkaga. Polevoi heitis meie 
kõrvale. Ta oli suur, juuksetutiga otsmikul, ja lõhnas tugevasti tubaka järele. 

Kutsar — väikest kasvu punaarmeelane — istus, püss käes, kuskil allpool pukis; tema köhal 
rippuvad kuivad heinad varjasid teda meie eest peaaegu täielikult. Nägime ainult, kuidas all 
võbisesid pingule tõmmatud ohjad. Hobused tundsid ette, et ees on kodutee ja raputasid tõrksalt päid, 
— tugevad trengid hõõrusid alatasa nende siidpehmet nahka. 

Vaatame enda ette maanteele, mida mööda hüpeldes ja õõtsudes sõida! meie vanker. 

Kaski täis kasvanud nõo tagant tõuseb kuu. Mida kaugemale sõidame, seda rohkem ujutab ta 
sinakas valgus üle kogu ümbruse. 

Kui kõrvalteelt siledale maanteele pöörame, keerab Polevoi end pisut külje peale ja tõmbab 
kabuurist oma mausri. Kaitsevinn plõksatab. 

Maantee ääres kasvab tihe männimets. Üha harvemini vilksatavad meist mööda juhuslikud 
metsasihid ja lagendikud. Mida lähemale linnale jõuame, seda tihedamaks mets muutub. Nüüd piirab 
tihe puudemüür siledat Kalinovka maanteed juba mõlemalt poolt. 

Olime jõudnud ühele kingule ja hakkasime parajasti mäest alla sõitma, kui äkki kolm meest 
teeäärsest kraavist meile põiki ette kargasid. 

Kes need on? Kas tõesti bandiidid? Muidugi bandiidid! 

«Pea kinni, lur-jus! ...» 


Seda karjus bandiit, kes kõigest jõust meie hobuste valjastest kinni oli haaranud. 

Ehmunud hobused hakkasid norskama ja pöörasid järsult kõrvale, tõmmates bandiidi enesega 
kaasa. 

Vanker jäi teele põiki seisma. Pööre oli nii ootamatu, et pidin peaaegu alla lendama. 

«Noh, roni maha, sunnik!» kamandas hobuseid peatanud bandiit kutsarit. Revolvreid langetades 
lähenesid aeglasel sammul vankrile ka teised kaks bandiiti. Nad vist arvasid, et peale kutsari pole 
vankril kedagi. 

«Tiri see reo sealt maha!» nõudis üks bandiit ja vandus kähiseval häälel. 

Sel hetkel lajatas meie lähedal kuiv, järsk pauk. Ehmunult haaras Maremuhha mõlema käega mu 
õlgadest kinni. 

Laskis Polevoi. Ta oli end pisut heintel kergitanud. Ta karakullnahast kubanka lendas peast ara. 
Ta tulistas bandiite, surudes oma pika mausri peaaegu vastu silmi. Oli näha, kuidas pee- 

nest mausrirauast teravaid tulejugasid välja lendas. Üks bandiit karjatas ja langes prantsatades 
maha. Teised sööstsid kaugemale. Võtnud hoogu, hüppasid nad teineteise järel üle kraavi ja kadu-sid 
tihedasse metsa. Meie all lajatas pauk. Kutsar kõmmutas põgenevaid bandiite vintpüssist. Kaja kandus 
üle hääletu lehestiku ja vaibus. 


Kui vaikseks jäi äkki ümberringi! Oli ainult kuulda, et vasakut kätt metsas, kuhu bandiidid 
põgenesid, praksus rädi. Näis, nagu tormaks puude vahel uut urgast otsides mõni kesköises rahus 
segatud metsloom. All rataste vahel oigas bandiit, keda Polevoi oli haavanud. 


«Oota, Stepan, ära lase!» andis Polevoi kutsarile käsu valjul, kuid täiesti rahulikul häälel. Siis 
hüppas ta, mauser käes, maha. 


«Vaata tähelepanelikult ringi!» käskis Polevoi tasa kutsarit, ise aga läks bandiidi juurde. 
Meil Petkaga oli kõhe üksi koorma otsa jääda. 


«Kas ronime alla, Petka?» sosistasin Maremuhhale ja osutasin teele. 


Haarasime köiest kätega kinni, hüppasime tasahilju maanteele ja läksime Polevoi juurde. See 
kükitas haavatud bandiidi kõrval ja otsis teda läbi. Oli küll jube, kuid minulgi oli kange himu bandiiti 
vaadata. Sain hirmust võitu ja kummardusin. 

Bandiit ei liigutanud enam. Ta nägu oli verine. Vasak käsi oli kaugele tahapoole sirutatud, otsekui 
tahaks ta kivi haarata. 

Võpatasin ... Ei... ei või olla ... eksisin ... 

Kummardusin üsna bandiidi ligi ja külmajudinad jooksid mul uuesti üle ihu. Bandiit oli väga 
Marko Grzybowski sarnane. 


«Petka, kas see pole mitte Marko?» müksasin Maremuhhale vastu külge. 
Petka kummardus samuti bandiidi köhale, kuid põrkas otsekohe tagasi. 
«Marko!. . .» sosistas ta ehmunult ja taganes laiba juurest kaugemale. 


No muidugi oli see Marko, laia otsmiku ja nösuninaga Marko, vorstitegija pan Grzybowski poeg. 
See oli tema jonnakas laup, ta järsk käel. Ja paistis, et seljaski oli tal seesama inglise lõikega, kõrge 
püstkraega frentš, milles me Grzybowskit Nagorjanõs viimati nägime. 


«Onu Polevoi! See on Marko Grzybowski! Tunneme teda!» ütlesin meie korterikaaslasele. Kuid 
vastuse asemel käsutas Polevoi karmilt: «Ronige kähku koorma otsa! Küll selgitatakse teietagi!» 

Talle vististi ei meeldinud, et vaatasime surmasaanut. Astusime kõrvale ja tahtsime parajasti 
heinakoorma otsa ronida, kui teiselt poolt mäekinku kostis vali rattapõrin. 

Sõideti meie juurde. 

Mis siis, kui Marko Grzybowski sõbrad tõttavad teda abistama? Peitsime end Petkaga kohe koorma 
varju, heinte alla. Mulle paistis, et igalt poolt hiilib salaja meie juurde mets oma pika-tüveliste 
mändide, haraliste leppade ja võsaga. Hobusekapjade plagin ja rataste põrin kostsid järjest valjemini. 
Äkki kihutas. kingu tagant välja kahehobusekaless ja peatus viie sammu kaugusel meie veovankrist. 

«Kožuhhar, kas sina?» hüüdis Polevoi tasa ja tõstis mausri. 

«Seltsimees ülem, peaaegu ei tundnud sind ära,» hüüdis Kožuhhar kalessist rõõmsalt vastu, hüppas, 
püss käes, maha ja jooksis Polevoi juurde, ent kõmistas Marko käe vastu, põrkas tagasi ning venitas 
kohmetult: 

«Oi, teil on ju siin . .» kuid ei lõpetanud. Hämmastunult vaatles ta Grzybowski kuust valgustatud 
elutut nägu. 

«Hea küll, sõidame edasi!» tegi Polevoi lühidalt korralduse ja peitis mausri kabuuri. 

Ja mõne minuti pärast sõidame jälle linna poole. Lamame Petkaga heintel vaevalt hingates ja 
liikumatult. Uurin kogu aeg teraselt metsapadrikut. Nüüd näib mulle, et iga lepatüve tagant piilub 
bandiit. Puude varjus on bandiitidel end hea peita, meie aga, vastupidi, oleme kuuvalguses ja igalt 
poolt hästi näha. Miks küll kutsar hobuseid nõnda taga kihutab? Sõidaks ometi taseminil. Hobuserauad 
klõbisevad ju nii valjusti kividel! 

Hobusekapjade plagin ja rataste põrin kandub kajana üle kogu metsa. Küllap vist Marko 
Grzybowski sõbrad — hirmsad karvadesse kasvanud bandiidid — kuulevad seda mürinat ja roomavad 
juba tee aarde, et meile kätte maksta. Käes on neil granaadid ja kärbikud. Selles pimedas laanes on 
nad peremehed — iga teerada on neil teada. 

Kuid juba vilguvad metsa tagant kirikukooli kauged tuled. Linn on lähedal. Seal asub Polevoi polk, 
seal elab mu isa. Linnatänavatel põlevad elektrilambid ja kindluse juures sillal seisab tunnimees. Kui 
bandiidid kihutaksidki meile järele, tema neid linna ei laseks. Rõõmu pärast surun end tugevasti vastu 
Petka Maremuh-hat. Kui hea on siin heintel sõita. Paks burka soojendab meid nagu tekk. Jõuame 
linnale ikka lähemale. Mu sõber Kožuhhar aga sõidab kollases kalessis meie vankri ees, vedades 
Marko Grzybowski laipa, mis viiakse maakonna Erakorralisse Komisjoni. 


XXIII. RÕÕMUKÜLLANE SÜGIS 


Koolitöö algab hilja sügisel. Juba langevad puudelt viimased kollased lehed. Paljud Jõetaguse 
pereemad koguvad neid Uues pargis hulgana kottidesse. Talvel on nendega hea pliiti kütta ja kitsesid 
sööta. 


Ilmad on pusivad: karged külmad päevad, taevas sinine, selge, päevad otsa pole näha ühtegi 
pilvekest. Nendel Jdrgastel sügispäevadel tiirlevad varesed tervete parvedena Vana kindluse ja selle 
koltunud bastionide köhal. Dominikaani kiriku lähedal pihlakaokstel kiiguvad juba mustapäised 
leevikesed. .Oma kõvera tömbi nokaga näksivad nad üksteise järel mõrkjaid pihlakamarju. Ka meie 
Jõetaguse aedades vilksatavad leevikeste erepunased kõhualused. Küll on neid sel sügisel meie juurde 
palju lennanud! Varsti hakkame neid püüdma püüniste, linnupaelte ja liimiga määritud vitstega. 


Meie endise gümnaasiumi palkoni köhal kastani paljaste okste 
taga punab uus ukrainakeelne silt: 


TARASS SEVTŠENKO 
nimeline 
Itöökool 


Gümnaasiumiga on nüüd igaveseks lõpp! Tulin klassi nagu vana tuttav: võeti uus päevaraamat ja 
mind märgiti sinna sisse koos kõigi mu kaaslastega. Koolis on meil tohutu hulk uudiseid! Käivad 
jutud, et varsti valitakse õpilaste komitee. 

Lauluõpetaja pani Rodlewska käib igavusest haigena mööda koridore. Ei see loid sääsk saa meile 
enam õpetada«Pole surnud veel...» Ja meie uusi laule pole ta veel tundma õppinud. Ta viidi üle 
naaberklassi. Räägitakse, et kui õpilased teda «seltsimees õpetajaks» nimetavad, krimpsutab ta nägu, 
otsekui oleks keegi ta kleidisabale astunud. Rodlewska asemele määrati meile lauluõpetajaks Tšibissov, 
seesama, kes meid varem kõrgemas algkoolis õpetas. Tšibissov on väga kõhn ja kannab tumedaid 
prille. Kui õpetajaga võib temaga päris rahul olla, ta on vaikne, ei karju, kui tema tunnis natuke 
koerust teed, — häda seisab aindlt selles, et ta läheb iga päev pärast tunde peakirikusse. Tšibissov on 
koorijuht: ta kamandab kliirosel kirikulauljaid. Ta on kirikusuit-suga täiesti läbi imbunud, juba versta 
maa pealt hoovab tema riietest viirukilõhna ja küünalde kärtsahaisu nagu papil. 

Looduslooõpetaja Polovjan on rahul, ta jookseb treppidest üles-alla nagu meeletu. Oma käega võttis 
ta saalis kõik petljuuralaste ministrite portreed maha, kiskus need raamidest välja ja pani nende 
asemele klaasi alla jälle vanad ülesvõtted oma elajaist, esmajoones kuulsa sipelgakaru pildi. 

Kõhetut Zusammenit pole millegipärast näha. Kuulsin, et ta olevat-haige ja põdur, kindlasti 
tundis ta igatsust oma sakslaste järele. Või ta lihtsalt kartis bolševikke? Kuid kõige tähtsamaks ja 
rõõmustavamaks uudiseks, eriti meile, endistele kõrgema algkooli Õpilastele, oli see, et meie töökooli 
juhatajaks määrati Valerian Dmitrijevitš Lazarev. 

Juba esimesel koolipäeval kutsus ta meid aktusesaali kokku ja ütles: 

«Ärge naerge, poisid, et ma kõnelen halvasti ukraina keelt! Olen küll ukrainlane, kuid õppisin 
vene ülikoolis — tol ajal tsaar ei lubanud üliõpilastel õppida nende emakeeles, ukraina keeles. Olen 
mõned sõnad muidugi unustanud. Kuid praegu elame teiega Nõukogude Ukrainas, kus rahva enamik 
kõneleb ukraina keelt. Sellepärast saabki meie nõukogude töökoolist ukraina kool. Teie liakkate 
põhjalikult õppima oma emakeelt, ukraina keelt, et oskaksite seda hästi. Elagem sõbralikult koos, 
poisid, ärgem tülitsegem. Sõda on lõppenud ja nüüd võime õppida rahulikult. Meie koolile anti 
suure ukraina luuletaja Tarass Ševtšenko nimi. Ärge kunagi lehtkkii tema tarku lihtsaid sõnu: 
Lugege, õppige, ka võõrastelt õppige, kuid ärge põlake oma . 

Meie, «kakukesed», olime rõõmsad, et saime pärast pikka väisas jälle kuulata armastatud 
õpetaja.leebet, rahulikku häält, ja ka nendele, kes teda esmakordselt nägid, jättis Lazarev hea mulje. 
Ta meeldis kõigile. 


Laupäeval, kolm päeva pärast kokkutulekut aktusesaalis, koh-tasime Petkaga Valerian 
Dmitrijevitši õpetajatetoa lähedal, Võtsin julgust ja küsisin: 

«Valerian Dmitrijevitš! Millal te meid maa-alusesse käiku viite?» 

«Missugusesse maa-alusesse käiku?» imestas Lazarev. 

Siis kargas Petka Maremuhha ettepoole ja seletas kogeldes: 

«Kas te ei mäleta, Valerian Dmitrijevitš, te andsite meile lubaduse siis, kui veel polnud Petljurat.» 

«Pidage ... Pidage .. . Kas kavatsesime minna kindluse juures asuvasse maa-alusesse käiku?» 

«Nojah!» hüüdis Petka Marernuhha. 

«Mis siis ikka, seal võib ju ära käia.» 

«Kas tõesti, Valerian Dmitrijevitš?» ei julgenud ma seda esiotsa kuidagi uskuda, ent Petka 
Maremuhha küsis venitades: 

«Kuidas me siis sinna läheme, kui meil pole laternat?» 

Valerian Dmitrijevitš muigas. 

«Tõesti, see on juba tõsine takistus. Kuid olgu pealegi, ütlen 

Nikiforile, et ta muretseks meile laterna.» 

Sellal, kui meil oli viimane tund, otsis meie vana tuttav kooliteenija Nikifor laost laterna ja valas 
sellesse kroonu poolt antud petrooleumi. 


Kell ei jõudnud veel lõpuni kõliseda ega looduslooõpetaja Polovjan klassi päevaraamatut kinni lüüa, 
kui ma juba klassist koridori sööstsin. 


Petka Maremuhha tormas mulle järele ja unustades, et naaberklassidest pole õpetajad veel välja 
tulnud, hüüdjs, nii et maja kajas: 

«Vaska, oota, Vaska!» 

Õpetajatetoa ukse juures põrandal seisis vana roostetanud tormilatern. 


Haarasin selle, ilma et oleksin pikemalt aru pidanud. Natuke hiljem päralejõudnud Maremuhha 
krimpsutas nördinult nägu, kuid ütles siis teeseldud rahuga: 

«Õige mul vaja käsi petrooleumiga määrida .. .» 

Õpetajatetoast tuli välja Valerian Dmitrijevitš, vormimüts peas ja nöörikera kaenlas. 

Toorsiidist kuue alt paistis tal väljaõmmeldud ukraina särk, vormimütsi sametäärisel, seal, kus 
varem oli olnud mütsimärk, oli näha väikest auku. 

«Juba kohal?» küsis Valerian Dmitrijevitš meid vaadeldes ja ulatas siis Maremuhhale nöörikera: 
«Kanna sina!» 

Täis uhkustunnet Lazarevi usalduse üle tormas Petka kähku trepi juurde. 

Tänaval vaatas Petka Lazarevile otsa ja küsis: 

«Aga kus on teie mütsimärk?» 

Lazarev kobas kiiresti mütsi ja ütles kohmetult: 

«Kaotasin ära!» 

Ja hakkas mütsimärki maast otsima. 

Siis alles märkasin, et ta naeratab. «Olgu peale,» mõtlesin, «mind sa alt ei vea!» Ka Maremuhha 
taipas, et direktor teeb nalja ja küsis venitades: 

«Kas tõepoolest, Valerian Dmitrijevitš?» 

Lazarev muigas ning lausus: 


«Küll olete mul terased. Kõike märkate. Noh, võtsin maha. Enam pole teda vaja.» 
«Kas te... viskasite ta ära?» küsis Petka kõheldes. 
«Ei, ta vedeleb mul kuskil kodus.» 


Petka vaikis pisut, nuusatas siis, ja vaadates Lazarevile otse näkku, palus väriseval häälel: 
«Kinkige ta mulle, Valerian Dmitrijevitš.» 

«Mütsimärk? Milleks sul seda vaja?» 

«Niisama... kogun igasuguseid märke ... » 


«Küll aga oskab manguda!» mõtlesin Petkasl «Kas tal häbi pole?» 

«Mis siis ikka, kingin,» lausus Lazarev. .«Kas tõesti? Suur tänu!» ütles Petka rõõmsalt õhetades. 
Kui me mõne minuti pärast alla Kindluse sillale jõudsime, ütles Petka rahuloleval ilmel: 

«Teate, Valerian Dmitrijevitš, arad inimesed kardavad seda maa-alust käiku. Kuid mina mitte 
põrmugi. Käisime suvel Vaskaga Nagorjanõs. Seal on niisugused vägevad Rebasekoopad. Kolasime 
nad otsast otsani läbi — ja ei juhtunud midagi!» 

«Noh, mis sa ometi luiskad?» pidin juba välja prahvatama. «Rebasekoobastesse me ju sisse ei 
saanudki.» 


Ka Petka ise taipas, et oli suurest rõõmust luiskamishoogu sattunud. Ta punastas häbelikult ja heitis 
mulle nii haleda pilgu, et mul temast kahju hakkas. 

Otsustasin Petkat mitte välja anda. «Vaata mul kiidukukke!» mõtlesin. «Ei karda põrmugi? Eks me 
näe, mis häält sa seal maaaluses käigus teed!» 

Maa-alune käik algas järsaku lähedalt kõrge müüri juurest. Väljastpoolt sarnanes ta kõige 
tavalisema keldrisissekäiguga. Prahi ja sõnnikuga poolenisti kaetud valged kiviastmed viisid kuskile 
alla. Sissekäigu ees prahihunnikul kasvasid suures puhmas mürgised surmaputked. Maa-alusest 
käigust hoovas meile vastu rasket hallituse ja pehkinud puu lehka. 

Sõna lausumata võttis Valerian Dmitrijevitš taskust tikutoosi, tõmbas tuld ja varjates seda 
peopesaga tuule eest, süütas laterna. Laternas süttis ja kustus sedamaid ämblikuvõrk, ning ühetasane, 
siin tänaval vaevalt märgatav tulekeeleke tõusis ülespoole ja hakkas nagu toas vaikselt põlema. «Nüüd 
kinnita nöör!» käskis Lazarev Maremuhhat. Petka laskus põlvili, endal keeleots ärevuse tõttu suust 
väljas, ja sidus nööri üsna tee ääres oleva väikese posti külge. 

«Noh, kas hakkame liikuma?» 

Nende sõnadega läks Lazarev esimesena maa-alusesse käiku. Ta valge selg kadus hetke pärast 
pimedusse. Lazarevi järel astmeid mööda alla astudes märkasin, et halli papaahaga tunnimees meile 
hüvastijätuks käega viipab. Tõstsin käe, et temale vastu lehvitada, kuid Petka tõukas mind parajasti ja 
juba olingi pimeduses, mida laternavalgus hädiselt hajutas. Saime astuda ainult mõne sammu, kui 
maa-alune käik järsult pööras paremale poole, Vana kindluse alla ning väljapääsu hele avaus kadus 
silmist. 

Ma ei tea, kui palju me kõndisime. Kuid kõndisime hulk aega. Hallitusega kattunud kivid 
ümbritsesid meid igast küljest. Maaalune käik sarnanes kitsa koridoriga. Edasi pääseb ainult küüru- 
tades. Sammusin Valerian Dmitrijevitši järel ja peale tema valge selja ei näinud peaaegu midagi. 
Kuskil üsna lahedal nohises Maremuhha, harutades lahti nöörikera. «Ettevaatust. Noh, näita tuld!» 
ütles Lazarev. 

Andsin talle laternaga tugeva müksu selga. Tõstsin laterna ja näitasin valgust. Meie kõrval olid 
kivid müürist alla varisenud, otsekui oleks maa-alune jõgi nad välja uhtunud. Kivid vedelesid jalus, 
paiguti üleni savised ja liivased. Kuskilt alt hoovas niiskust. 

«Tasemini, poisid!» ütles Lazarev ja võttis minult laterna. 

Alguses sattusin segadusse. Mis ma nüüd ilma laternata peale hakkan? Mis siis, kui see käik viib 
meid otse Musta torni kaevuni ja me sulpsatame käredavoolulisse maa-alusesse jõkke? 

Kuid Lazarev ronis laternat enda ees -hoides juba julgesti üle kivihunniku. Kui ta sellest oli üle 
pääsenud, peatus ta ja näitas mulle tuld. Laternavalgus pimestas silmi, jalad libastusid, peaaegu 
kobamisi läksin üle nende ebatasaste ja varisevate rusude ja peatusin Valerian Dmitrijevitši kõrval. 
Edasi liikusime kõrvuti. Pärast seda ummistust muutus käik laiemaks ja puhtamaks. Jalgealune oli 
nüüd juba kõvem, otsekui oleks seda sihilikult tasaseks tambitud. 

Arvasin, et nüüd enam miski ei takista meie edasiliikumist, ent Lazarev peatus äkki. 

Tihe puust vahesein tõkestas meie tee. Keegi oli selle maaaluse käigu sihilikult, ja vist juba ammu, 
laudadega kinni löönud. Pakse laiu laudu kattis hallituskord ning otstes, seal, kus nad posti külge olid 
kinnitatud, kasvas neil terve pesakond mittesöödavaid seeni. 

«Säh sulle pirukat!» sõnas Lazarev vaheseina silmitsedes. Ta pööras end näoga meie poole, 
pilutas silmi ja küsis kavalalt muiates: «Ega's muud, kui pöörame ümber?» 

«Aga sinna?» küsisin vaheseinale osutades. 

«Kuidas sinna pääseda? Näed ju, et tõke ees.» 

Tekkis vaikus. 


Polnud tahtmist tagasi minna. Maksis siis üldse siia alla tulla, kui esimese takistuse puhul kohe 
ümber pöördume! 

Kargasin vaheseina juurde, pistsin mõlemad käed libedate laudade vahel olevasse prakku ja 
jalgadega vastu alumist lauda toetudes tõmbasin vaheseina tugevasti enda poole; Ma ei jõudnud veel 
asjast arugi saada, kui juba olin pikali maas. Lauad olid vanadusest mädanenud ja sellepärast 
õnnestuski mul .ülemist lauaotsa kergesti välja kiskuda, alumise aga lükkasin sisse. Mu jalad olid 
nüüd sealpool seina ja niiske libe laud lebas mu rinnal. 

«Äkki tõmbab mind keegi sealtpoolt jalgupidi enda poole?» turgatas mulle pähe ja ma hüppasin 
maast üles. 


«Sina, MandžŽura, oled ju tõeline vägilane,» kiitis mind Lazarev. 


Ilma suurema vaevata kiskusime veel ühe laua ära ja ronisime üksteise järel läbi vaheseina. 

Nüüd läksime edasi mööda toelist maa-alust käiku, kus võibolla juba aastaid polnud käinud mitte 
keegi. 

Läksin ja tundsin rahuldust, et olin lammutanud vaheseina. Kui poleks olnud mind, oleksime 
tõepoolest tagasi pöördunud. Nüüd võin poistele koolis paljustki jutustada. Isegi Lazarev nimetas mind 
vägilaseks. See juba tähendab midagi! 

Käia oli kerge ja mõnus — ei tea, oli see tolm või pahn, aga samme polnud kuuldagi. Äkki 
prõksatas ja kõlises midagi mu talla all. 

«Valerian .. .» hüüatasin, kuid ei jõudnud lõpetada. 

Lazarev laskis sedamaid laterna madalamale ja ma silmasin vana külma müüri ääres kellegi luid 
ja nende kõrval valget, silmakoobastega maa sisse vajunud ümmargust kolpa. 

«Mis seal on, Vaska? Ütle!» sosistas Maremuhha ja langes; mulle selja tagant otsa. 

Ma ei vastanud Maremuhhale. Mul hakkas jube. Nüüd kahetsesin, et olime tulnud siia neetud maa- 
alusesse käiku. Luukere lamas pikana ja kitsana, käed välja sirutatud. Nende vahel, otsekui 
ümmargune munakivr, valendas kolp. Lazarev kummardus julgelt ja tõstis kõlinal maast ahela. 
Nägin vangiraudu. Käeraudade ümmargustest avadest varisesid otsemafd maha valged käeluud. 

«Kes see on?» küsis Maremuhha võõral summutatud häälel. 

«Kes see on?» kordas Lazarev rahulikult, kõlistades vangiraudu ja tõstes need peaaegu vastu 
oma nägu. «Raske ütelda. Võib ainult oletada... Mõtleme järele ...» 

Maa-aluses käigus tekkis täielik vaikus. 

Latern põles vilkudes. Selle leegi ebaühtlane kuma helkis müürridel. Maa-aluses vaikuses oli 
selgesti kuulda meie kõigi hingamist. 

«Mõtleme järele,» kordas Lazarev aeglaselt. «Kui Umani polkovnik Gonta koos Maksim 
Zeleznjakiga korraldas poola panide vastu ülestõusu, mis ajaloos on tuntud Koli-ivštšina nime all, siis 
surusid panid selle ülestõusu maha ja hakkasid püüdma Gonta kasakaid. Ka siin meie kindluses peeti 
enne hukkamist kinni kasakaid, keda panide haidukid' olid kinni võtnud. Kes teab, vahest ongi see 
mees üks nende hulgast?» 

Lazarev vaikis pisut ja lausus siis: 

«Võib ka olla, et see raudus vang on mõni kuulsa vabadusvõitleja Karmaljuki sõpradest. Sellest ei 
võigi nii väga kaua tagasi olla, kui see vaeseke siin hukkus. Otsustan ahelate järgi. Need on umbes 
poolteistsada aastat vanad, mitte rohkem. Igal juhul polnud see inimene mõni pan, muidu poleks ta 
siin raudus, surnud...» 


1 Haiduk — siin: hetmani ihukaitseväelane. Toim. 

Kummardusin, et ainult puudutada kolpa, kuid Maremuhha pistis kisama: 

«Ei maksa, Vaska, ei maksa!» ja kargas eemale. 

«Pole tarvis puudutada. Jäta rahule!» ütles Lazarev mulle karmilt. 

-..Mu silme ette tõusis, kuidas siin maa-all oli surnud see tundmatu mees. Arvatavasti tagus 
ta kaua oma ahelais kätega vastu vaheseina, kuid ei suutnud ometi seda purustada .. . Mitu korda 
läks ta tagasi vangla lukustatud ukseni, pöördus siis jälle ringi, otsis teist väljapääsu maa alt, 
kuni ta lõpuks, olles nõrk ja piinamistest vaevatud, igaveseks siia niiske maa peale kokku varises. 

Muidugi oli see Karmaljuki sõber! Ainult Karmaljuk ja ta sõbrad võisid tulla mõttele 
põgeneda sellest õudsest kindlusest. Arvatavasti oli. see mees koos Karmaljukiga varitsenud 
Podoolia mägistel teedel panisid ja maksnud neile kätte vaeste inimeste mõnitamise eest. Ehk oli 
see mees koos Karmaljukiga end varjanud Podoolia tihedates metsades ja puhates kuskil 
kõrvalises, panidele tundmatus tihnikus, vaiksel tähisel ööl poolüminal laulnud vahva Karmaljuki 
laulu: 


Vaesed, vaesed inimlapsed, 
näen te saatust valju. 
Teie vaeva, häda nähes 


nutnud olen palju. 
Õnnelikuks mind on peetud, 
ei, see tõsi pole. 

Pisaraid nii sagedasti 
valanud ma olen. 

Kõikjal rikkad valitsevad, 
kuhu iial vaatad, 

võivad suures toreduses 
aega mööda saata ... 


-.. Ja kui lõppes see kurb ja venitades ümisetud laul, hakkas vist juba köitma ja taevas tuhmusid 
üksteise järel tähed. Siis korjasid Karmaljuki sõbrad kustuva lõkketule kumas kokku oma relvad, ja 
valmistudes retkeks, alustasid uut julget laulu: 


Kuulge, poisid! Mind te peate 
kohe kaasa võtma, 
kolki andma härrastele, 


sauna soojaks kütma. 

Ja küllap see oli vist Ustim Karmaljuk ise, kes esimesena alustas seda laulu. Mulle tuli meelde 
kõik, mida Lazarev oli meile . jutustanud Ustim Karmaljukist, ja ma nägin, kuidas ta pikakasvulise 
jalaiaõlalisena koidueelses metsas sünge jääraku poolhämaruses kokku lööb oma pruuni 
kodukootud talupojakalevist 

kuue hõlmad; ma nägin ta hirmuäratavat ja julget nägu ning laiale otsmikule tulise rauaga 
poletatud märki. Nägin, kuidas Ustim Karmaljuk endale rihma vööle tõmbab, papaaha silmile 


vajutab, ühte kätte vanaaegse kukega püstoli, teise kätte oksliku kepi võtab ja oma sõpradele ütleb: 
«Läki, poisid! Teeme panidele säru!» 

--. Nii mõtlesin Karmaljukist ja sammusin Lazarevi kännul mööda maa-alust käiku edasi. Mu 
kõrval nohises ehmunud Maremuhha. Sirutasin käe välja ja kobasin nöörikera, mida Maremuhha 
endaxees hoidis. Nööri oli üsna vähe järele jäänud. Aga mis siis, kui siia ära eksime? 

TahtsinWalerian Dmitrijevitšilt paluda, et me tagasi pöörduksime, kuid ei söandanud. «See on 
vähemalt hea, et punaarmeelane nägi, kuidas me siia tulime,» mõtlesin, «kui midagi peaks juhtuma, 
saadab ta oma seltsimehed meile appi.» 

«Pidage!» ütles Lazarev ja tõstis käe. 

Laternat viibutades astus ta ettevaatlikult väheldasse saali. Paremat kätt seinas oli näha must 
nelinurkne auk, vasakus saali-nurgas mustendasid kaks pragu. Lazarev pöördus vasakule, ja kui me 
koos temaga jõudsime pragudeni, siis nägime, et käik läheb siit edasi. Tõsi küll, käik oli tõkestatud 
suure nelinurkse kiviga, kuid Lazarev vajutas ühe käega tugevasti kivile ja see hiiglasuur 
graniitmürakas pöördus raudteljel ning jäi põikasendisse. Nüüd mustasid mõlemal pool kiviust 
kõrged ja kitsad lõhed. Inimene võis neist mõlemast läbi ronida. Lazarev ulatas Petjale vaikides 
laterna, ise aga toetus vastu kivi ja vaatas mustendavasse lõhesse. Petka näitas tuld. 

«Oletame, et siit läheb peakäik. Hea küll, aga mis see siis on?» Nende sõnade juures astus Lazarev 
väikese ruudukujulise augu juurde, mis mustendas eemal üsna lae all. Me tõttasime Valerian 
Dmitrijevitšile järele ja ma kõmistasin vastu kivi. «Näita ometi valgust!» sosistasin Maremuhhale. 
Maremuhha sirutas käe laternaga ettepoole, otsekui lebaks maas jälle mõni kolp. Ta rahunes alles 
siis, kui oli hästi järele vaadanud, et mu j alge .all on harilik ruudukujuline kivi. Seesama vist ongi 
katnud seda musta auku, millesse praegu vaatas kikivarbaile tõusnud Lazarev. Äkki pistis Lazarev 
oma käe auku ja hakkas kive üksteise järel kõrvale loopima. Kivi d kukkusid raskelt prantsatades 
maha ja maa-aluse käigu poolümar võlv rappus iga mürtsu juures. 

Lazarev kõrvaldas julgelt kive, millede taga haigutas must tühjus. Kui auk oli küllalt suur ja 
ümmargune, osutas Lazarev mustale avausele ja lausus: 

«Siia minna on minu arvates huvitavam. Mis te, poisid, sellest .arvate?» 

Vaikisime, ja tõtt ütelda mõtlesime ainult sellele, kuidas siit kiiremini pääseda vabadusse, päikese 
ning kärge sügisõhu kätte. Vastust ära ootamata osutas Lazarev käigu suunas, mida tõkestas kivi, ja 
lisas: 

«Peatee on muidugi seal. Kuid sinna jõuame igal ajal minna. Vaatame parem siia salaurkasse.» 

Valerian Dmitrijevitš võttis Petkalt laterna ja sammus müüri tehtud augu poole. Ronisime talle 
järele. 

Käia oli nüüd palju halvem kui varemalt. 

Alatasa juhtusid jalge alla teravad kivid ning tee viis mäkke. Aga me ei jõudnud teha 
viitkümmend sammugi, kui tõusul tuli lopp ja me hakkasime kuskile allapoole minema. Mida 
kaugemale läksime, seda järsemaks ja kitsamaks muutus maa-alune käik. Kahekesi kõrvuti siit läbi 
ei pääsenud. Lazarev sammus ees, kõlistades ahelaid ja viibutades laternat. Kuid siis aeglustas ta 
sammu ja kompas vaba käega müüre. Jalad libisesid vägisi allapoole, toetusin samuti kätega vastu 
märgi müüre, et mitte Laza-revile otsa kukkuda. Maa muutus jalge all üha ligedamaks. Alt hoovas 
rõskust. 

«Valerian Dmitrijevitš! Oodake!» hüüatasin, kuid mu hääl kustus selles rõskes, sumbunud õhus. 
Krae vahele tilkus vett. Mööda müüre sulisesid veenired. Jalad olid mul juba vees, ja mulle paistis, 
nagu kuuleksin konnade krooksumist. Kuid äkki puhus kuskilt ülevalt värsket tuult. Tegin mõne 
sammu ja tundsin, .et tõuseme jälle ülespoole. Seal oli kuivem. Vett polnud enam kuskil. 

«Oota, Vaska! Mitte nii ruttu!» palus Maremuhha mulle järele tõtates. 


«Lähme kiiremini!» käratasin Petkale peale ja me hakkasime järjest kõrgemale ronima, kuni jälle 
põrkasin vastu Lazarevi. 

Ta seisis küürus ja valgustas peene kiviprügiga kattunud müüri. 

Siin lõppes maa-alune käik. 

«Jälle viperus. Oleme ummikus!» lausus Valerian Dmitrijevitš murelikult. 

Tõesti, paistis, nagu oleks siin ummik, kuid õhk oli puhas ja värske. 

«Hoia, Mandžura,» ütles Lazarev ja ulatas mulle laterna. «Noh, katsume õige!» ja Valerian 
Dmitrijevitš lõi kõigest jõust jalaga vastu müüri. 

Ta jalg vajus otsemaid pehmesse, pudenevasse pinda, ja kui Lazarev oma jala tagasi tõmbas, 
nägime ümmargust auku ning selle taga päikesevalgust. 

Kraapisime mulla kiiresti kätega laiali ja kui koobas avaramaks muutus, läksime natuke 
kaugemale, et Lazarevile teed anda. Mina pugesin maa-alusest käigust välja viimasena ja algul ei 

taibanud kuidagi, kus me viibime. Põõsastega ümbritsetud koopa kõrval tõusis taeva poole mingi 
torni kõrge sakirine müür. Kähe sammu kaugusel tornist algas järsak; kaugel all voolas kaljuste 
kallaste vahel päikese käes sädelev jõgi. Ning alles siis, kui heitsin pilgu vasakule ja nägin seal kingul 
tagaküljega meie poole pööratud Vana kindlust, taipasin, et olime sattunud Tatariski agulisse, mis 
asub poolteise versta kaugusel meie Jõetagusest. 

«Arvasin, et tuleme välja Kalinovka metsa, aga nüüd oleme nii lähedal!» ütles Maremuhha kurvalt 
ja lisas: «Oleksime pidanud teist käiku mööda minema.» 

«Noh.lähme!» olin nõus. «Kas ronime tagasi?» 

«Mis sa nüüd!» ehmus Maremuhha. «On juba hilja.» 

Ja otsekui kartes, et ma tirin ta uuesti sellesse musta auku, läks Petka eemale, kõrge vahitorni 
juurde. 

«Valerian Dmitrijevitš! Valerian Dmitrijevitš!» hõikas ta äkki, «Vaadake, siia on midagi 
kirjutatud!» 

«Kuhu on kirjutatud?» küsis Lazarev ja astus Petka juurde. 

«Näe, vaadake!» osutas Petka ja ajas pea kuklasse. 

Kivimüüri ehitatud vahitorni sissekäigu köhal valendas kitsas marmorplaat. Sellesse olid raiutud 
sõnad: «Felix regnum, guod tempore pacis tractat bella.» 

«Seda on poolakad kirjutanud, kas pole tõsi, Valerian Dmitrijevitš?» hüüdis Maremuhha rõõmsalt. 

Viimaks ütles Lazarev lõbusalt: 

«See on kirjutatud ladina keeles,» lausus Lazarev. «Umbes kahesaja viiekümne aasta eest. Ainult 
kuidas seda tõlkida? Oodake . . .» ja Lazarev hakkas oma huuli liigutama, sosistades endamisi 
mingisuguseid sõnu. 

Vaatasime teda äraootavalt. 

«Noh, siia on kirjutatud umbes niimoodi: «Õnnelik on see riik, kes rahu ajal valmistub sõjaks.» 

Sellest hetkest peale hakkasin Lazarevi veel enam austama. Petka Maremuhha vahtis Lazarevile 
otse suhu. Petka tundis ilmselt heameelt selle üle, et esimesena oli märganud seda valendavat plaati ja 
näidanud Valerian Dmitrijevitšile. 

Lazarev laskis pilgul ringi käia, võttis ahelad maast üles ja lausus: «Nüüd, poisid, muudkui lähme 
koju! Oleme täna küllalt koos jalutanud — nüüd vaja lõpp teha.» 

«Kas tuleme veel kunagi siia?» küsisin ma. 

«Tingimata!» andis Lazarev meile lubaduse. «Kogume rohkem soovijaid ja pühapäeval läheme 
kogu päevaks retkele. Kas mäle, tate, kuidas me teiega omal ajal kindluses käisime?» 

«Kõrgemas algkoolis, eks ole,» lisas Maremuhha kähku. 

Saatsime Lazarevi kuni pargini, seal jätsime temaga hüvasti ja läksime Jõetagusele lõunat 
sööma. Vanamõisa lähedal heit- 

sime liisku, kes ülehomme laterna kooli viib. Tuli välja, et laterna viib Maremuhha. 
Mina aga, rahul tänase jalutuskäiguga, panin tühjade kätega kodu poole jooksma. 


Oska tuli Nagorjanõst meie juurde linna kooli. Tihtilugu putkame temaga vahetundide ajal 
väljakule kastaneid korjama. Otsime neid kolletanud lehtede hunnikuis, topime taskud täis ja lidume 
kiiruga tagasi kolmandale korrusele. Tore on palkonilt kastaneid üle väljaku visata — nad lendavad 
nagu kuulid. Petro Maremuhha on juba nii osav, et loobib neid kuni peakirikuni. Kord virutas isegi 
Prokopovitšile kastaniga vastu selga. Oma vana habemikku direktorit näeme tihti. Ta on hakanud 
papiks ja peab peakirikus jumalateenistusi. Kui me teda esimest korda nägime pikas, rohelises 
papikuues, raske hõbedast ristikuju rinnal, tundus ta meile veidrana. Kui me Prokopovitšit nüüd 
kuskil silmame, pistame kohe kisama: 

«Kärbsepüüdja! Kärbsepüüdja!» 

Ligi kolm nädalat õppisime rahulikult ega mõtelnudki enam sellele, et meie kooli võidakse veel 
õpilasi vastu võtta, kui äkki ilmus klassi Kotka Grigorenko. 

Ma isegi võpatasin, kui märkasin teda meie klassitoa uksel. Meil algas tund. Looduslooõpetaja 
Polovjan kinnitas tahvli külge mammuti luukere jooniseid. Tasahilju, kikivarbail, et Polovjan ei 
märkaks, hiilis Kotka klassi lõppu. Seal istus ta käratult viimasesse pinki. Kogu tunni ajal piinas 
mind tahtmine tagasi vaadata, heita silmanurgast pilk Kotkale, et näha, mis ta teeb, kuid ma sain 
enesest võitu: oleme ju vaenlased! 

Suureks vahetunniks oli Kotka juba kodunenud ja tundis end nii, nagu polekski ta siit 
suvevaheajaks minema läinud. Ta määris kogu tahvli kriidiga ära, joonistades õlgkatusega tare, hüp- 
pas mitu korda üle pingi ja vahetas Jaška Tiktorilt kähe pliiatsi vastu austria padruni. Minu ja 
Maremuhhaga Kotka ei kõnelnud. Kuid järgmisel päeval, kohe pärast kolmanda tunni lõppu, istus 
meie pinki tedretäheline Saška Bobõr. 

«Poisid, aidake mind!» sosistas ta ja heitis pilgu naabreile. 

«Mis siis on?» küsis Oska. 

«Poisid, kuulge,» ütles Bobõr paluvalt, «Kotkal on minu buldog. Ta tõi selle kooli kaasa. Nägin 
pealt, kui ta seda Tiktorile näitas. Poisid, ma annan teile selle eest haavleid, mul on terve nael 
haavleid. Ainult aidake, poisid!» 

«Kus Kotka siis on?» küsis Maremuhha ja tõusis püsti. Ta silmad lõid põlema. Ta astus pingist 
välja. 

«Üles jooksis teine, üles!» vastas Bobõr erutatult. 

Taoli nii ärritatud, etta tedretähedki punetasid. 

Leidsime Kotka kolmanda korruse tühja koridori otsas. Ta tuli käimlast ja sammus, käed taskus, 
meile vastu. «Kuule, Kotka!» peatas teda väriseval häälel Saška Bobõr. «Mis on?» küsis Kotka 
hädaohtu haistes ja võttis käed taskust välja. 

Ta seisis meie ees, seljas hall gümnasistikuub, pea pisut ette kallutatud; ta tigedalt helkivates 
silmades oli märgata kartust ja ärevust. 


«Kotka, anna buldog tagasi!» ütles Bobõr otsustavalt. «Buldog?» läks Kotka ärevaks. «Mul pole 
buldogit.» «Ära peta, on küll!» kähistas Bobõr. «Ta on sul taskus.» Samal hetkel kargas Kotka 
tagasi akna juurde. Petro tormas talle põiki ette ja karjus: «Võtke tal jalust kinni!» 

Hea on öelda «— võtke jalust kinni! Kuid see pole nii lihtne» nagu Petruss seda arvab. Kotka 
vehib jalgadega nii kiiresti ja hoogsalt, et pole võimalik talle läheneda. Seljaga tõukab ta 
Maremuhhat enesest eemale, kuid see surub kõvasti Kotka käsi ega lase neid lahti. Grigorenko 
ägiseb vihast ja raputab pead, kuid lahti rabelda ei suuda. 

«Noh, võtke ometi kinni! Virutage talle! Mis te kardate,» julgustas meid Petruss. 

Sel hetkel õnnestus mul Grigorenko jalast kinni haarata. Ma krapsasin ta saapa tugevasti pihku ja 
tõmbasin seda kõigest jõust enda poole. Bobõr võttis hoogu ja virutas Kotka üsna ahju lähedale 
Maremuhha. jalge ette põrandale maha. Nüüd me Grigorenkot enam ei kartnud. Kohe otsime ta läbi! 
«Laske lahti, annan ise tagasi,» sisistas Kotka läbi hammaste. «Annad tagasi?» küsis umbusklikult 
Bobõr, kes istus kaksiti Kotka turjal. 

«Annan tagasi.. . Jumala eest, annan,» tõotas Grigorenko. «Noh, poisid, laske ta pealegi lahti,» 
käskis Bobõr ja kargas jalule. 

Täitsime selle käsu mitte just päris hea meelega. Riided kortsus, juuksed sassis, tõusis Kotka 
aeglaselt maast, ilma et oleks meie poole vaadanud, ja raputas pükstelt tolmu. Siis pistis ta käe tasku 
ja tõmbas sealt pikkamisi välja nikeldatud buldogi. See oli väga hea buldog — uus, läikiv: küllap oli 
sellest väga vähe lastud. 

Bobõr isegi nilpas keelt. 

«Noh, anna siia,» palus ta ja sirutas välja oma pika kõhna käe. «Mis asja? Mida ma pean andma? 
Mis sa tahad? ...» küsis Kotka imestunult ja surus buldogi tugevasti pihku. «Revolvrit!» oigas Bobõr 
ja sirutas välja ka teise käe. «Revolvrit? Võta näpust!» ja seda öeldes virutas Kotka buldogi. 

täie hooga lahtisest aknast välja. «Sähke!» sisistas ta tigedalt, ja samal hetkel lajatas all väljakul 
revolvripauk. 

Vaat kus lugu! Nähtavasti oli Saška buldog vastu kivi põrganud ja lahti läinud. Kükitasime maha. 
Äkki surmas kuul väljakul mõne inimese? Maremuhha taganes trepi juurde. Kotka aga kohendas oma 
särki, naeratas sealjuures tigedalt ja küsis: 

«Saite nüüd?» 

Alles siis me toibusime ja taipasime, kui osavalt Grigorenko meid alt oli vedanud. 

«Sina... sina... kas tahad isa juurde?» hüüdis kähvatanud Saška Bobõr kogeldes. 


«Oota!» peatas Petka Bobõri, «jookseme palkonile, vaatame sealt!» 

Tormasime mööda koridori palkoni poole. 

«Kas ta on sul iselaadija?» küsisin Bobõrilt kaastundlikult, kui talle järele jõudsin. 

«Muidugi iselaadija . ..» vastas Saška kaeblikult. 

Piilusime palkonilt ettevaatlikult tänavale. Väljak oli tühi. 

Kividel lebasid kollased lehed. Koolimaja nurga juures, selle akna all, kust Grigorenko asja 
revolvri välja oli visanud, seisis punaarmeelane ja vaatas üles kolmandale korrusele, kus tuul lahtisi 
aknapooli liigutas. 

Punaarmeelane seisis natuke aega akna all, pistis siis revolvri tasku ja läks seejärel aeglaselt, 
alatasa ringi vaadates, minema. 

Saška jälgis kurvalt iga ta sammu. Nüüd ei näe ta enam kunagi oma buldogit! Ka meie kõik 
vaatasime kahetsedes puna-armeelasele järele,” mina koguni mõtlesin: «Kui talle järele joosta?» 
Arvasin, et kui punaarmeelast tõesti kogu südamest paluda, annab ta buldogi tagasi. Mis ta selle 
väikese, lühise, pehmete tinaküulidega revolvriga peale hakkab? Punaarmeelasel on ju kindlasti 


nagaan. Sellal kui ma nii mõtisklesin, kadus punaarmeelane peakiriku taha. Nüüd oli juba hilja talle 
järele joosta. 

Kui olime jälle klassis, läks Kotka õpetaja kateedri juurde ja ähvardas meid: 

«Küll me veel teiega arveid õiendame! Oodake ainult. . .» 

«Aitab, aitab juba! Või on sulle ikka veel vähe? Petljuuralaste rästik niisugune!» vastas 
Maremuhha vihaselt. Noodid kaenla a11, tuli Tšibissov klassi ja Kotka istus ringi vahtides oma pinki. 


Varsti pärast seda vahejuhtumit saime Jaška Tiktorilt teada, et Ternopoli nõlvakul asuvas teises 
töökoolis õpitakse vanemates klassides uut, meile tundmatut õppeainet — poliitharidust. . «See on 
nähtavasti poliitikast,» seletas Bobõr tähtsalt. 

«Kust sina seda tead?» küsis Maremuhha umbusklikult. 

«Näe, tean ... tean kõike ...» kelkis Saška. «Minu vanem vend; 

käib trükitööliste komsomolirakukeses, tema ütles mulle just sellesama sõna. 

«Aga miks meil pole niisugust. . . kuidas see oli, Jaška?» küsis Maremuhha. 

«Poliitharidust,» tuli Tiktor talle appi. 

«Või miks ei ole? Kas sa siis ei tea, miks?» vastas Bobõr. «Õpetajad ei taha, vaat mispärast! Kas 
nad siis mõtlevad poliitikale? Lähme, kaebame ...» 

«Kuhu sa kaebama lähed, kuhu?» küsis Maremuhha, tammudes Saška kõrval. Selle suve jooksul oli 
ta tõmmuks muutunud ja pisut kasvanudki. 

«Eks ülka sellesse punasesse majja seal Uue pargi taga,» soovitas Bobor julgelt. «Mu vend ütles, et 
selles majas võtavad kõik ülemad rahva kaebusi vastu.» 

«Või punasesse majja .. .» ehmus Maremuhha. «Miks sinna? Vaja paluda Lazarevi. .. » 

«Küll sa oled naljakas,» ütlesin mina, «Lazarev ei saa meid aidata. Tema on praegu veel üksi, aga 
neid Rodlewska-taolisi närukaelu on palju. Nad teevad ta elu juba niikuinii kibedaks.» 


Järgmisel päeval läksime pärast tunde koju Jõetagusele. Mu . südames oli kerge ja rõõmus tunne 
— kodused ülesanded polnud kuigi rasked, ilm oli ilus. Päike paistis heledalt, ta kuldas oma eredate 
kiirtega meie vanaaegset kodulinna, heitis valgust pisut ninakatele kuivadele kõnniteekividele, 
peegeldus veeloikudes, mis pärast öist vihmahoogu polnud veel jõudnud ära kuivada. 

Päikest vaadates vidutasin silmi ja mõtlesin: küll oleks tore, kui suvi kestaks aasta läbi! Kuid 
varsti jõuab jälle kätte talv; ta algab kergete öökülmadega, hommikuti on katused valged, 
juurviljaaias närtsib haljas rohi ja langeb elutult vastu maad, ning siis tulevad pakased, üks 
käredam kui teine — ja jõgi Vana kindluse juures ei voola enam. Kui viskad sinna kossi, hakkab see 
jää peal hüplema, libisedes edasi, ega jäta jälgegi järele: nii sile, libe ja läbipaistev on esimene, alles 
väga õhuke jää. Sealsamas kujutlesin, kui tore on hommikuti esimese vahetunni ajal joosta mööda 
koolihoovi ja purustada öö jooksul veeloikudele tekkinud õhukest jääkirmet. 

Küll on mõnus, kui selgel külmal hommikul jalad sind nagu iseenesest üle kergelt külmunud 
mätaste viivad! Kui kiirel jooksul satud saapaninaga loiku, puruneb jää prõginal, otsekui kõliseb, sina 
aga jooksed juba edasi ning tallad on sul kuivad. Ja kui tore on pärast vahetundi joosta külma käest 
valgesse klassiruumi 
ning enne õpetaja tulekut suruda oma kõht vastu sooja, pärast kütmist pisut värvi järele lõhnavat 
ahju! Ja mul polnud enam 

põrmugi kahju, et sügis on lõppemas ja et varsti algab talv. See on isegi parem. Ihun teravaks oma 
uisud... 


Äkki oli eestpoolt kuulda Saška Bobõri tugevat ning värisevat häält. 
Saška alustas laulu: 


Me isad vapralt võitlesid ja lõid Ukraina Raadat, nad jätsid maha veduri, et võita barrikaadil ... 


Saška laulis halvasti, kitse moodi, kaugeltki mitte nõnda, nagu laulsid seda laulu kirikukooli 
majutatud punaarmeelased. Tahtsin Saškale hüüda, et ta vaikiks, kui Maremuhha äkki talle kaasa 
laulma hakkas. 


Me vedur, lenda edasi! 
Kommuunis alles peatu! 
Teed teist meil üldse polegi, 
on relvad valmis seatud... 


laulsid nad juba kahekesi, marssides ümmargustel munakividel. Nüüd ei suutnud ka mina ennast 
pidada. Kõndisime keset sõiduteed nagu tõelised sõdurid. Marssisime ja laulsime: 


Koos isadega paljud meist said lahingusse minna, kes kandis mürske, padruneid ja ühte soovi 
rinnas... 


Vastutulijad peatusid ja vaatasid meile järele. Ent meie ei pööranud neile üldse tähelepanu. Kes sai 
meile midagi teha? Kes sai meid keelata laulmast? Lõbusalt lauldes jõudsime Uude parki. Edasi 
viival kitsal teerajal oli kõrvuti käia raske. Läksime hanereas, ja laul kätkes sedamaid. Pargis oli 
otsekui metsas: palju avarust ja raagus puid, kuskil ei ühtki kivi, ainult künkad ja kraavid. 


Tuul ajas pargis kollaseid kuivi lehti taga. Jalad vajusid lehtedesse isegi siis, kui me mööda 
teerada läksime. Bobõr võttis hoogu ja hüppas lehtedega täidetud kraavi. Nagu kärnkonn sirutas ta 
end seal välja. 


«Poisid, küll on pehme, vaadake!» kutsus ta meid, ise lehtedes püherdades. 


Hüppame talle kraavi järele nagu vette, ajame lehed laiali, loobime neid peotäite viisi õhku, 
puistame üksteist üle kuldse vihmaga. Lehed lendavad meie köhal nagu hiiglasuured punakad liblikad 
ja kukuvad oma kõveraid sabakesi liputades väsinult koltunud rohule. 

Lõpuks lahkume pargist ja läheme tänavale. 

«Saška, kas sa sellest majast kõnelesid?» küsis Maremuhha. 

osutades sõrmega punasele kahekorruselisele hoonele postkontori kõrval. 

«Sellest, sellest jah,» lausus Bobõr erutatult. «Siia tulekski minna.» 

«Mul töötab siin majas keegi tuttav,» hooples Petka. 

«Mis sa luiskad ... või tuttav kohe,» vastasin Maremuhhale. 

«Kuidas ma siis luiskan,» nähvas Petka pahaselt. «Kas Omeljustõi siis siin ei tööta? Või oled 
unustanud?» 

Petkal on ju õigus! Omeljustõi töötab tõesti siin. Ka isa on mulle sellest rääkinud. Omeljustõi elab 
praegu kuskil kesklinnas,. linnanõukogu ühiselamus, ja me kohtame teda väga harva. 

«Siis rmiudkui lähme Omeljustõi juurde,» ütles Bobõr otsustavalt. «Kohe praegu. Tule!» 

«Ei, miks siis just praegu,» muutis Maremuhha meelt. «Lähme pärastpoole.. .hiljem.» 

«Nojah, nojah!» rõõmustas Bobõr. «Nähtavasti pole sul siin majas kedagi. Ja sa luiskasid meile 
oma tuttavast.» 

«Või mina luiskasin? Lähme pealegi... Küll näed!» sattus Petka hoogu ja sammus tellistest 
ehitatud maja poole. 


Selle maja pruunist tammepuust uksele oli kinnitatud ukraina-keelne pappsilt: 
UKRAINA KOMMUNISTLIKU (bolševike) PARTEI MAAKONNAKOMITEE 


UKRAINA KOMMUNISTLIKU NOORSOOÜHINGU 
MAAKONNAKOMITEE 


«Kas läheme sisse?» küsis Maremuhha kõheldes meilt kõigilt, kui oli lugenud silti. 

Sõnagi lausumata tahtis Šaška Bobõr Maremuhhat esimesena laiast tammepuust uksest sisse 
tõugata. Kuid Maremuhha surus tõrkuvalt käed vastu uksepiita. 

«Noh, mine juba, mis sa mängid?» ütlesin mina. «Ainult vähid liiguvad tagurpidi.» 

Raske uks prantsatas meie järel kinni. 

Hakkasime kitsast marmortrepist üles minema; paremat kätt viis esimese korruse ruumidesse 
poolpime koridor. Kuhu minna? 

Lähme parem juba mööda koridori. 

Kauges nurgas klõbiseb kirjutusmasin. Astume hämaras koridoris mõne sammu ja peatume ühe 
ukse ees. Selle tagant kostab kellegi vali hääl. Uks avaneb ootamatult ja koridori tuleb meie endine 
naaber Omeljustõi. Tal on jalas pikad puldansaapad ja sinised kalifeepüksid, seljas väljaõmmeldud 
särk. 

«Mis teie siit tahate, poisid?» küsib Omeljustõi ja silmitseb imestunult meie kampa. «Onu 
Omeljustõi, meie tulime ... Tervist!» ja poisse kõrvale lükates astun esimesena Omeljustõi juurde. 

«Vaska? Ma ei tundnud sind ara. Noh, astuge sisse, kui mulle külla tulite,» kutsub meid 
Omeljustõi. Ja me järgneme oma naabrile suurde kahhelkivist kaminaga tuppa. 

Toas istuvad laudadel tundmatud mehed ja vestlevad. Meid nähes jäävad nad vait. Ruum on täis 
tubakasuitsu. Sinised suitsupilved tõusevad lae alla. Kamina juures seisavad üksteise najal kolm 
vintpüssi. 

«Näe, minu juurde tuli delegatsioon,» naerab Omeljustõi, näidates käega meie peale. 


«Millega sa neid kostitad?» lausub selle peale paljaspäine tüse mees kaitsevärvi sõduripluusis. 
«Võiksid nei-le vähemalt rõngassaiugi tuua,» 

«Kust ma neid võtan?» ütleb Omeljustõi käsi lahutades ja kutsub meid: «Istuge aknalauale, poisid. 
Toole on meil ainult kaks, inimesi aga — näete kui palju.» 

Jutustan esimesena Omeljustõile meie koolist ja õpilaskomiteest. Ta kuulab mind tähelepanelikult 
ja ainult vahetevahel sügab oma lõuga. 

«Direktor on meil tubli, aga uus lauluõpetaja Tšibissov laulab kirikus, usub jumalat!» segab end 
jutusse Petka Maremuhha. 

«Oota ometi,» sähvan talle. «Rodlewska ei tunnusta üldse õpilaskomiteed. Ütleb, et sinna kuuluvat 
ainuüksi jõhkrad ja ninakad poisid.» 

«Meie vajame poliitharidust... Teises töökoolis on, miks meil et ole?» prahvatas Saška äkki julgelt 
välja. 

Omeljustõi naeratas. Puhkesid naerma ka ja seltsimehed seal kirjutuslaudadel, üks neist võttis 
taskust väikese vihiku ja märkis sinna midagi. 

«Hea küll, poisid, saate kõik: nii poliithariduse kui ka head õpetajad, eined ja kivitahvlid. Ainult 
kannatage pisut,» tõotab Omeljustõi laupa hõõrudes. «Nüüd tuleb meil kõigil palju õppida. Ka mina 
kavatsen astuda parteikooli.» 


Enne lahkumist kutsusin Omeljustõi kõrvale ja ütlesin talle tasakesi: 


«Me käisime Tšeka's. Kas Kudrevitšit tunnete?» «Tunnen, Vaska, tunnen,» pilgutas Omeljustõi 
mulle silma ja andis nõu: «Ara ainult palju lobise!» 


Täpselt nädal hiljem ilmus pärast teist vahetundi meie klassi pikk noormees, seljas lihtne pruun 
särk, jalas jämedakoelised rohelised püksid ja rasked põdranahast taldadega sõdurisaapad. Jooksime 
parajasti klassis ringi ja jäime sisseastujat märgates silmapilk seisma: kes tahvli, kes ahju juurde, 
Maremuhha isegi kateedrisse. 

«Istuge,» soovitas see noormees meile ootamatult. «Istuge,» kordas te ja köhatas. 

Arusaamatuses istume pinkidesse, nii kuidas juhtub. 

«Poisid,» lausub see noormees kähedal häälel ja köhatab jälle. «Seltsimehed . .. Saagem tuttavaks. 
Mu nimi on Pantšenko, mind saatis teie juurde komsomoli maakonnakomitee. Hakkan teile 
poliitharidust õpetama. On teil selge, mis tähendab poliitharidus?» 

Klassis valitseb vaikus. 

Mida vastata? Sõnatult ja imestunult silmitseme oma uut õpetajat, kes on kuidagi isesugune ega 
sarnane teiste õpetajatega. 


TEINE OSA DNESTRI KALLASTEL 


XXIV. KOLIME ÜMBER 


Oleksin väga tahtnud enne Petka tulekut uue tuvila keset õue üles seada. Terav, hästi pinnitud 
labidas vajus järjest kiire-mini niiskesse mulda, lõigates katki etteuhtuvaid rohujuuri ja limukaid. 
Kui jalg koos ülemise labidaäärega maad puuduas, tõmbasin siledat labidavart mõlema käega enda 
poole. Terve hunnik mulda lendas üles. Viskasin selle kohati valgete juure niidikestega läbikasvanud 
musta mulla osavalt kõrvale. 

Varsti mustendas keset meie väikest õue sügav auk. Tirisin posti ühes tuvilaga köhale 3ja lasksin 
postiotsa auku. Tuvilat ühe käega kinni hoides loopisin posti toeks auku mitu munakivi, ja kui tuvila 
enam ei kõikunud, ajasin augu kiiresti värske mullaga kinni. Mul jäi veel maa ühetasaseks teha, kui 
maja taga kriuksatas jalgvärav. 

«Noh, juba Petka tuligi!» mõtlesin ja astusin kõrvale. 

Eemalt vaadatuna oli tuvila veel ilusam. Ta oli õhukestest laudadest kokku löödud, ookriga 
kollaseks värvitud ja paistis vanade kuuride vahel eriti silma. Mis mu tuvidel viga selles majakeses 
elada! Küll Petka Maremuhha nüüd kadestab. Puhkigu ta niipalju kui tahab, sellist tuvilat ta igatahes 
valmis ei ehita. Juba kostsid sammud mu selja taga. Pöörasin end aeglaselt ümber. Mu juurde 
sammus isa. Ta seisatas mu kõrval ja lausus: 

«Tuvila on päris kena, aga ilmaasjata tehtud.» 

«Miks ilmaasjata?» 

«Homme kolime siit ära,» vastas isa. «Lähme sisse, seal jutustan pikemalt.» 

Petka Maremuhha tulekuks oli mul juba kõik teada. Partei maakonnakomitee oli isa nõukogude- 
parteikooli ajalehte «Kursandi Hääl». Kuna aga kõik parteikooli töötajad elasid riigikortereis, pidi ka 
isa meiega sinna üle kolima. 

Mis saab siis mu uuest tuvilast? Kas tõesti jätta see kingituseks uutele üürnikele, kes pärast 
meid siia korterisse elama asuvad ... 

«Taat, võtan tuvila sinna kaasa!» ütlesin isale. 

«See veel puudus!» muigas isa. «Sinu arvates kõik kursandid muudkui ootavad, millal sa seal oma 
tuvila sisse sead.» Ja Lenini pilti seinalt maha võttes jätkas isa tõsiselt: «Ära tembuta, Vassil, tuvila 
jätad siia.» 

«Hea öelda, jätad. Aga kus ma tuvisid pidama hakkan?» 

«Kes lubab sul tuvisid pidada?» Pomisesin üsna tasa: «Kas seal siis ei tohi?» 

«Ja mis sina arvasid?» lausus isa. «Küll oled ikka naljakas, saa ometi aru, seal õpitakse — peab 
valitsema vaikus, sina aga hakkad mööda katuseid tuvisid taga ajama . ..» 

«Ei hakka, taat, ausõna, ei hakka. Teen tasakesi...» «Tean, kui tasakesi: olen ise omal ajal tuvisid 
pidanud. Tuvi armastab õhku ja avarust. Ega ta kana ole. Kana võib kuskil urkas hoida, kuid 
sellelgi hakkab igav .. .» 

Samal hetkel kääksus õuevärav ja keegi hüüdis tasa: 


«Vassil!» 
Tundsin Petka Maremuhha kohe häälest ara ja haarasin mütsi 


Isa heitis pilgu aknast välja ja ütles: «Sinu sõber tuli. Anna tuvid tema hoolde — ja sellega on 
1001 lõpp.» 


Algul Petka Maremuhha ei uskunud mind. Kuulates mu juttu ja mulle umbusklikult silma 
vaadates arvas see väike ja paks, rihmaga vöötatud linases särgis jomm, et ma teda petan. 

Alles siis, kui jõudsime linna peatänavale, Posti tänavale, hakkas Petka lõpuks mu sõnu uskuma ja 
kõigest võis näha, kuidas ta selle üle kurvastas, et lähen Jõetaguselt ära. 

«Petro, teeme vahetust sinu revolvri vastu,» panin ette. 

«Mis sa õige mõtled!» vihvatas Maremuhha. «Revolvrit ma ei vaheta. Seda läheb mul enesel 
vaja.» 

«Vaja, vaja,» osatasin Maremuhhat. «Niikuinii võetakse see sult ära.» 

«Kes võtab?» erutus Maremuhha. «Teadagi kes: miilits.» 

«Kellel nüüd niisugust tarvis. Ta on ju roostes.» 

«Noh, mis sellest. Ikkagi relv.» 

«Mis relv see ka on! Sa ju tead, et Podzamtšes on igal poisil kümme sihukest revolvrit. 
Kärbikuidki peidavad, ja pole midagi kaätki.» 

Petka jutt oli õige. Pärast kodusõda, pärast hetmanit, petljuuralasi ja poolakaid jäi meie linna 
palju igasuguseid relvi, ja poisid varjasid neid ikka veel mitmesugustes salakohtades. 

Kuid otsustasin siiski Maremuhhat hirmutada ja ütlesin kindlal toonil: 

«Revolver võetakse sinult ära, küll sa näed! Enne võis relvi hoida, nüüd aga on sõda lõppenud ja 
enam ei tohi. Anna ta parem ära, enne kui hilja on, teen sinuga vahetust.» 

«Noh, kui minult võetakse, siis võetakse ka sinult!» vastas Petka Maremuhha kärmesti ja lisas 
silma pilgutades: 

«Vaska, sa oled kaval, arvad, et leidsid lolli.» 

«Ei midagi sellist. Kolin ju ümber parteikooli, seal ei ütle keegi mulle midagi. Seal elavad 
sõjaväelased.» 

Istusime natuke aega vaikides. 

Tundsime teineteist ammu, ja ma teadsin, et Petka on aravõitu. «Parem olen vait,» otsustasin ma. 
«Las mõtleb mu sõnade üle järele.» 

Pärast vähest kaalutlemist hakkas Petka erutusest nohisema ja küsis: 


«Noh, mis sa siis revolvri eest annaksid?» 
«Tuvisid võin anda...» 

«Kas kõik?» küsis Petka kõrvu kikki ajades. 

«Miks kõik? Ühe paari... » 

«Või ainult paari... paari eest ma ei anna .. .» 

«Pole vajagi, lähen homme Podzamtšesse ja saan seal paljalt oma tutiga tuvi eest poole tosina 
revolvreid ....» 

«Noh, eks mine, proovi ... Sillal võtab militsionäär sind' kinni...» 

«Lähen alumist teed, veski juurest.» 

«Noh, eks mine ...» 

«Muidugi lähen . ..» 

Vaikisime jälle. 

Kauzgel all jõe ääres pesi keegi naine pesu. Ta tagus seda kurikaga, nii et laksus, siis väänas, siis 
loputas.uuesti käredavooluli-ses jões. Vaevalt märgatavate valgete täppidena ujusid ta lähedal haned. 
Jälgisin silmadega hanesid. Äkki sosistas Maremuhha kiiresti: 

«Vaska! Anna kõik tuvid, annan sulle siis veel kaksteist tagavarapadrunit. Kas tahad?» 

Eks olegi! Petka kukkus sisse. Minu võit! Tõusin püsti, ringutasin ja ütlesin 

vastumeelselt: 


«Hea küll, kuid ainult sõpruse poolest. . . Mõnele teisele poleks, mingil juhul andnud.» 
XXV. KOTKA PARANDAB NÕUSID 


Läksime mööda teerada ja tundsime rahuldust, mõeldes, et kumbki on teist tüssanud. Petka - 
nohistas vahetevahel nina. Ammugi himustas ta minu tuvisid, juba möödunud talvest saadik, ja nüüd 
kukkus talle õnn ootamatult sülle. Ent mina saan 

püstoli. Juba homme leotan teda petrooleumis, et rooste kaoks, pärast saab temaga lastagi. 
Uus park oli meil ammu seljataga. Kõndisime juba Jõetagusel. ..» Möödusime turuplatsil reas 
seisvatest puust kaubaputkadest ning kingseppade, klaasseppade ja vaskseppade väikestest 
madalatest töökodadest. Zitomiri tänava nurgal kuulutustulba taga paistis ühe parima Jõetaguse 
vasksepa, poola aadliku Zacharzewski' töökoda. Töökoja lähedal tänaval vedelesid valge korraga 
kattunud samovaritorud, kummulipaisatud punasest vasest katlad, roostetanud katkiste põhjadega 
kastrulid, emailitud kausid ja tsinkvannid. Määrdunud puldanpõll ees, väljus töökojast Zacharzewski 
ise. Ta hakkas õrna rämpsu sees tuhnima. Järskude tigedate liigutustega loopis ta ühest hunnikust 
teise keerdus pleki-tükikesi ja läikivaid valgevase ribasid; kõik seeklirises ja tärises. Kui olime veel 
ainult mõne sammu kaugusel töökojast, ajas Zacharzewski end sirgu ja hüüdis töökotta valju ning 
tigeda häälega: «Kostek, tule siia!» 

Ja selle hõike peale astus töökoja avatud uksest tänavale meie vana tuttav ja minu rivaal Kotka 
Grigorenko. 

Tema tõmmu nägu oli tahmane. Tal oli samasugune määrdunud puldanpõll ees nagu Zacharzewskil. 
Kotka hoidis oma käredas .. ja soolhappest söödud käes rasket sepahaamrit. 

Meid nähes Grigorenko pisut hämmeldus, kuid läks siis kohe taaruval sammul ja raske 
vasaraga hooletult vehkides Zacharzewski juurde. 

Sellal kui Zacharzewski Kotkale valjul ning toriseval häälel käske jagas, möödusime neist ja 
käänasime nurga taha. 

«Räägitakse, ta olevat end oma emast lahti ütelnud,» sosistas Petka Maremuhha mulle tasa 
kõrva sisse ja vaatas sealjuures tagasi. 

«Lahti ütelnud? Kus ta siis elab?» 


«Kas sa's ei tea?» imestas Petka Maremuhha. «Podzamtšes, aednik Korybko juures. Ta on seal 
kosti peal.» 

«Kas tõesti?» 

«Noh, muidugi. Ta on seal juba ligi kuu aega elanud!» vastas 

Petka. 

Mida see kõik küll tähendas? 

Kodus oli peaaegu kõik juba pakitud. Mu tädi Marja Afanasjevna, pikka kasvu hallipäine naine, 
puuvillasest riidest põll ees, odavast satäänist pruun rätt peas, mässis ajalehepaberisse sööginõusid. 
Selle ajaga kui rae kinos käisime, oli isa pildid seintelt maha võtnud; igal pool tapeetidel, nii 
magamis- kui ka söögi- 


Zacharzewski — loe: zahhaževski. 

toas, oli näha tumedaid nelinurkseid pildikohti. Me polnud ammu tapeete vahetanud, need olid 
päikese käes ära pleekinud ja ainult piltide all oli säilinud nende endine värvus. Tädi pani korvi kõik 
sööginõud ja kuus hõbedast supilusikat ning hakkas siis kummutilaekaid pesust tühjendama. Isa 
võttis maha seinakella, haakis lahti pommi ja mässis pika kellaketi numbrilaua ümber. Mul hakkas 
siin lagedaks tehtud toas igav ja ma läksin Õue, et tuvisid kinni püüda. Avasin tasahilju kuurikse. 
Sealt hoovas mulle vastu puude lõhna. Läbi une kudrutasid üleval õlgkatuse all tuvid. Tundsin 
'häälest ära lehviga kukerpallitajatuvi. Seal oligi redel. Pistsin koti vöö vahele ja ronisin redelit 
mööda tuvide juurde. Üks neist, aimates halba, tegi tigedat häält ja lendas robinal nurka. Rumaluke, 
mis sa kardad, ka Petka juures hakkad maisi saama! Tuvid pekslesid oma raskelt painduvate tiiba- 
dega. Kähku üksteise järel rabasin nad kinni — mu soojad ja nii puhtad tuvid — ning valuga 
südames viskasin nad lahedasse kotti. Teel Petka Maremuhha juurde Vanamõisa rabelesid tuvid 
kotis nagu kassid, tegid tigedat häält, sabistasid ja pekslesid tiibadega. Lehviga kukerpallitaja isegi 
oigas hirmust. 

Maremuhha ootas mind oma viletsa õuemaja lävel. Vaevalt sain ta juurde astuda, kui ta mulle 
kaltsudesse mähitud saueri-tüüpi revolvri pihku pistis; samas haaras ta mu käest koti tuvidega ja 
pomisedes: «Oota, tulen kohe,» sööstis kuuri. 

Soojal kivil istudes kuulsin, kuidas ta kuuriust avades võtmega lukus lõgistas, kuidas redel ta 
jalge all nagises ja kuidas ta pööningule jõudes kiunuval häälel hüüdis: «Kulu-kulu-kulu!» 

Mul hakkas tuvidest veel rohkem kahju. Kui palju olin ma nendega jännanud! Kui raske oli olnud 
neile nälja-aastail hankida maisi ja otra. Tol ajal kartsin ma väga, et naabripoisid nad minult ära 
varastavad ja nahka pistavad. Ja nüüd sain ma vastu ainult revolvri. Huvitav, kas rooste tuleb 
sellelt ära või mitte? Küll oleksin tahtnud nööri lahti päästa, paberi revolvri ümbert ära võtta, 
pimeduses vähemalt puudutada ta külma ja äratäkitud rauda ning kombata ta krobelist pära, kuid 
ma talitsesin end. 

Ootamatult ilmus pimedusest Petka. Kurest jooksust hingeldades ulatas ta mulle padrunipaki ja 
lausus kogeldes: «Kaksteist... Üle lugeda pole vaja .. .» 

Kui olime jõudnud väljakule, tõmbas Petka mind käest ja sosistas ringi vaadates: 

«Vaska, kas tead, kuulsin, et selles parteikoolis, kus sa elama hakkad, kummitavad vaimud!» 

«Naljavend, mis vaimud seal võivad olla?» 

«Päris ehtsad vaimud. Tõsi jutt. Koridorides hulgub valge nunn. Seal oli ju varemalt katoliku 
klooster!» 

«Ja mis siis sellest? Meie gümnaasiumis oli ka kord klooster, kuid vaimusid ei näinud keegi.» 

«Ütlen sulle, et selles parteikoolis on nähtud!» 
Alt, meie maja juurest, läks keegi kiriku poole. 
«Tasem!» käratas Petka mulle peale ja tõmbas mind küünarnukist. 


Surusime end vastu müüri, mis piiras kirikut, ja lasksime teekäijal mööda minna. Kui ta nurga 
taha kadus, ütlesin: 


«Petka, küll oled sa argpüks!» 

«Miks?» ägestus Petka. 

«Miks sa ehmusid?» 

«Arvasin, et militsionäär. Ja sul on revolver.» 

«Seda sa valetad. Arvasid, et on tont. Ja nüüd kardad kojugi minna. Sul pole mõtet mind enam 
saata.» 

«Ei ma karda ühti,» haavus Petka. «Võin keskööl poola kalmistule minna, aga sina ...» 

«Noh, hea kõll, tunneme juba niisuguseid vapraid ...» 

«Arvad, et ei lähe?» vihastas Maremuhha juba tõsiselt. 

«Usun, usun .. .» rahustasin Petkat ja sirutasin talle käe. 

Jätsime hüvasti. Kuid vaevalt olin kadunud nurga taha, kui kuulsin Petka sandaalide plaginat. Ta, 
julge mees, ei pidanud' vastu ja pistis tuhatnelja kodu poole. 


Ma ei tea, kui kiiresti uinusid isa ja tädi Marja Afanasjevna, kuid mina vähkresin peaaegu 
koiduni küljelt küljele. Ikka ja jälle tuli mulle meelde Kotka Grigorenko. 

Sel kevadel lõpetasime töökooli. Poisid murdsid hulk aega pead, kuhu minna edasi õppima. Meie 
Petka Maremuhhaga tegime kindla otsuse, et kirjutame end sügisel sisse töölisfakul-teeti. Suurem 
osa meie klassi õpilastest valmistus keemiainsti-tuuti astuma, nõrgemad aga tahtsid minna teistesse 
koolidesse. Enne viimaseid arvestusi kõnelesid kõik sellest, ainult Kotka ei lausunud sõnagi. 


Ta teadis hästi, et teda kui surma jnõistetud petljuuralase poega instituuti kindlasti vastu ei 
võeta. 


Mis Kotka pärast töökooli peale hakkab, seda ei teadnud keegi. 

Äkki levis kuuldus, et Kotka on astunud õpilaseks vasksepp-Zacharzewski juurde. 

Algul ei taibanud keegi, miks hellitatud tohtrivõsukesel läks äkki vaja tunda lukksepaametit. 

Hommikuti tööle minnes tuli Kotka alati jooksuga siit Jõetaguselt läbi, ajalehepaberisse keeratud 
toidumoonapakk kaenlas. Iga päev laskis ta kuni õhtuni alasil paukuda rasket sepahaamrit, õppis 
tinutama kastruleid ja teritama väikesi, propelleriga sarnanevaid lihamasinanuge. 


Kui ta töölt tulles meist möödus, levis temast soolhappe, maarjajää ja sepasöe lõhna. 

Enam kui pool ööd seisis see neetud Kotka mul meeles — puldanpõll ette seotud, raske sepahaamer 
käes. 


Kas tõesti Galja, kellega ma juba töökoolist saadik pisitasa kurameerisin, võis mind vahetada 
Kotka vastu? Tõsi küll, ma polnud Galjat mitu päeva näinud, kuid see ei tähenda veel midagi. Kas ta 
võis mind nii ruttu unustada, kui ma talle vähegi meeldisin? Ehk rääkis Maremuhha mulle 
kadedusest säärast laimujuttu, et Galja sõbrutsevat Kotkaga? ... 

-.. Siis, juba uinudes, meenusid mulle Petka sõnad, et parteikoolis, kuhu elama asume, 
kummitavad vaimud. Vaevalt sain uinuda, kui nägin unes luukeret, terav vikat seljas. See läbipaist- 
vasse tüll-loori mähitud luukere tuli mulle vastu maa-aluses käigus ja sirutas minu poole oma 
kondised sõrmed. Pistsin jooksu, luukere mu kännul. Lõpuks sattusin maa-aluses käigus kuskile 


pimedasse umbsoppi ja seal jõudis surnu mulle järele. Tundsin, kuidas ta selja tagant mu kõrist kinni 
haaras ja mind kägistama hakkas. Kangestusin õudusest ning karjatasin. 


«Tõuse üles, tuvikasvataja, ära kisenda!» ütles isa naerdes ja raputas mind äratades tugevasti 
õlast. «Vanker tuli juba kraami järele!» lisas ta nähes, et olin virgunud. 

Pöörasin pead ja tõmbasin kergendustundega hinge. Hommikune päike paistis rõõmsalt ja 
kevadiselt aknast sisse. 


XXVI. UUES KORTERIS 


Saime korteri valgesse ühekorruselisse majja, mis asetses suure koolihoovi parempoolses osas, 
mõne sammu kaugusel peahoonest. Korter oli suur — kolm ruumikat tuba, nende kõrval väike, kuid 
väga mugav köök ja üle lühikese koridori veel üks suurem köök, milles oli raudpliidiga kõrge vene 
ahi. 

Marja Afanasjevna astus sellesse avarasse kööki, puudutas sõrmega raudpliiti, mida kattis 
tolmukord, ja ütles isale: 

«Mis ma selle köögiga teen? Mulle jätkub sellest teisestki.» 

«Ei tea,» vastas isa, «ei tea.» 


«Taat,» turgatas mul äkki pähe, «kas lubad, et hakkan suvel siin elama?» 
«Ela, ons mul kahju?» Ja isa muigas oma tihedatesse mustadesse vurrudesse. 


«Oled sa arust ara, Miron?» ehmus tädi. «See ei tule kõne allagi!» 
«Miks siis?» küsis isa. 


«Ta hakkab pliidi peal püssirohtu kõrvetama, laseb terve maja õhku...» 
«Ei hakka, tädi, ausõna — ei hakka!» palusin mina. «Mul polegi püssirohtu. Otsige või läbi!» 

«Noh, näed nüüd,» ütles isa, «püssirohi on tal otsas, — kardad ilmaasjata. Vaska on juba suur. Ei 
sobi talle säärased mänguasjad"» 

«Või suur!» osatas tädi järele andes. «Hakkab siin üksipäini meisterdama ning jääb veel 
jalgadest ilma .. .» 

«Ei ta jää!» vastas isa lõbusalt ja lisas minu poole pöördudes: «Nii et sea end sisse, Vassil!» 

Nad läksid tädiga asju lahti pakkima; mina aga jäin üksi oma kööki. 

See on alles tore! Kähe päeva eest ei võinud ma unistadagi sellest, et mul oleks omaette tuba, 
kuid nüüd sain selle ootamatult. 

Siia võin, millal aga tahan, vabalt tuua Petka Maremuhha ja teisi poisse. Kargasin akna juurde, 
tõmbasin loginal riivi eest ja lükkasin hooga mõlemad aknapooled lahti, rebides kätki vanade 
üürnike poolt kunagi ammu siia kleebitud pikad ajalehepaberiribad. 

Tühja ning õhutamata tuppa tungis soe tuul. Ma sirutasin end aknast välja ja oma särgiga 
aknalaualt tolmu maha pühkides vaatasin alla. Pole viga! Esimene majakord küll, aga aken on 
päris kõrgel. 

Sel ajal kui isa ja Marja Afanasjevna asju lahti pakkisid, hakkasin mina kööki korda tegema. 

Pühkisin põranda puhtaks, võtsin märja lapiga igalt poolt tolmu ära — nii karniisidelt kui 
ka aknalaualt ja raudpliidilt. Palusin Marja Afanasjevnalt kaks männipuust taburetti ja panin need 
toa vabadesse nurkadesse. «Külaliste jaoks,» mõtlesin ma. Pliidi katsin ajalehepaberiga. Pliit 
asendab mul lauda. Kui hakkame töölisfakulteedis õppima, võin siin tunde ette valmistada. 
Saueritüüpi revolvri peitsin algul praeahju, kuid pärast mõtlesin ümber, ronisin ahju peale ja panin 
ta sinna. Tagavarapadrunid viskasin samuti ahjule. Roostesele, suitsust lõhnavale plekist 
praeahjupõhjale seadsin ritta kõik oma tööriistad — tangid, haamri, kaks viili ja katkise peaga 


kruvikeeraja. Sinna puistasin ka vanast pinalist kogu oma naelte ja kruvide tagavara. Jäi veel teha 
magamisase. Laotasin ahjule mitu ajalehte, panin siis nendele heintega täistopitud punasetriibulise 
aluskoti, katsin selle linaga, ja peale viskasin sinise kulunud äärtega vatiteki. Seina vastu lükkasin 
puhta püüriga padja. Ase oli suurepärane! Heitsin tekile ja sirutasin jalad välja. Siit ülevalt oli hästi 
näha avatud akna nelinurk ja väike osa hoovisillutist. 

Koridorist kostsid sammud. Hüppasin ahjult põrandale. Põrandalauad nagisesid mu jalge all. 
Keegi tõmbas ust, kuid nähes, et see on kinni, koputas. Lükkasin riivi eest. Kööki astus isa. Ta 
seisatas akna juures, ja vaatas ringi. Jälgisin kartlikult ta pilku. Mulle paistis, et isa. käsib mul 
voodiriided jälle alla 

tuua. Kuid isa katsus aknaraame, tõukas taburetid jalaga päris seina aarde ja lausus siis: «Päris 
kabinet kohe!» Pärast vähest vaikimist lisas ta: 

«Näed nüüd, ja sa ei tahtnud siia kolida. Siin on sul palju lõbusam kui Jõetagusel.» 

õlgedest punutud nokkmütsi sügavamini pähe surudes astus isa ukse poole ning ütles: 

«Lõunat sööme täna hilja. Sõidan praegu trükikotta tähtede järele. Mine tädi juurde, võta natuke 
lõunaoodet.» 

Marja Afanasjevna juurde ma ei läinud, vaid panin köögiuksele väikese musta tabaluku ette ja 
jooksin hoovi. Kaugelt nägin, kuidas isa sammus värava juurde, kus teda ootas kõrgete ratastega 
sõjaväesõiduk, ja kuidas ta pukki hüppas. Budjonnovkat kandev tunnimees avas laia raudvärava ja 
sõiduk veeres tänavale. 

Hoov oli tühi. Nähtavasti olid kõik kursandid õppetööl. Kuskil kaugel, parteikooli pika 
kolmekorruselise hoone taga, laulsid linnud. Kuulasin natuke aega nende lõbusat siristamist ja mul 
tuli tahtmine aeda minna. 

Sinna pääses läbi väikese, kuid väga valjusti kriuksuva jalgvärava. Avasin selle tasakesi ja 
hakkasin alla aiatihniku poole sammuma mööda kitsast alleed, mille ääres kasvasid kõrged 
kukerpuupõõsad, leedripuud ja lõhnavad sirelid. Paremal pool lahutas pikk kivitara aeda sõiduteest, 
vasakul valendas koolimaja akendeta külgmüür. Selle ääres märkasin madalaid, väga tuttavaid 
põõsaid. Karusmarjad! Kui tore! Okstel lehtede vahel kollendasid küpsed karusmarjad. Kui õige 
nopiks mõned? Aga äkki saan riielda? Tühja kah! 

Kummardun ja hakkan teravatelt okstelt üksteise järel rebima pikergusi raskeid marju. Nõges 
kõrvetab jalgu. Ma ei pane seda tähele. Kuskilt lähedalt kostab rääkimist. Tõmban käed põõsaste 
juurest ära ja teritan kõrvu. Oh mind narri küll! See ei kosta ju siit. Müüri taga teel lähevad jõe aarde 
mingisugused mehed ja ajavad omavahel juttu. Üle müüri paistavad nende õõtsudes edasiliikuvad 
bambusest õngeridvad. 

Korjasin oma taskud karusmarju täis, läksin jälle alleele ja sammusin seda mööda edasi. 


Küll need karusmarjad on siin maitsvad! Pisut karused ning kollaka tolmuga kattunud, rudisevad 
hamba all. Ja kui magusad! Sihukesi karusmarju võiks terve mütsitäie ära süüa ja hambad ei läheks 
sugugi hellaks. Parteikooli valge hoone jääb seljataha. 

Satun järjest suuremate puude keskele. Lihtsate valgete pöökide ja saarte vahelt vilguvad õuna- ja 
pirnipuude lubjatud tüved. Neid on palju. Puude all tihedas rohus kasvavad takjad. Takjaid 

on siin maailmatu hulk. Sügisel, kui lehed langevad ja kured lõunasse lendavad, võib siin 
linnupüügiks leida palju sobivaid kohti. Kui vaikne on selles aias! Ainult linnulaul summutab mu 
samme. Ega siin muidu olekski niipalju erisuguseid linde — tundsin ära siisikeste, aedpõõsalindude 


ja vintide hääled. Keegi ei riku siin nende rahu, ei aja neid taga, — vahest ehk ainult naabruses 
elavad Belanovka poisid, kes vist ronivad siia aeda, et kiskuda puudelt õunu ja pirne. 

Allee käänas üsna müüri juurde, — mul ei olnud enam huvi edasi minna, ja ma sammusin otse 
mööda pehmet haljast muru aia Keskele. Mulle meeldis siin kõik, ja mis peaasi — tundsin end siin 
juba oma inimesena. 

Sireli- ja laukapuupõõsastest ümbritsetud suure vana mooruspuu lähedal kerkis kõrge mäekink. 
See oli tihedalt kattunud rohuga, üleval tipul aga paistis valge värvimata pink. Mul tuli himu ronida 
sinna, istuda pingile ja sealt ülevalt vaadata kogu aeda. Kuid ma ei jõudnud veel kinguni, kui 
põõsaste tagant kostis sahin ja vilksatas midagi valget. Kükitasin sedamaid rohu sisse ja peitsin end 
mooruspuu taha. Sealt piiludes nägin, et vanale kuivanud puule, mida sirelilehestik minu eest pisut 
varjas, ronib valge särgiga poiss. 

Käes hoidis ta väikest valget kähva. Ettevaatlikult, otsekui kedagi ehmatada kartes, lähenes poiss 
puu hargnemiskohale. 

Tulin varitsuspaigast välja ja hiilisin tasahilju sirelipõõsaste juurde. Nüüd nägin juba täitsa hästi 
poisi selga, fa halle triibulisi pükse ja läbikulunud saapataldu. Poiss pistis marlist kähva vöö vahele, 
tegi niimoodi oma teise käe vabaks ja ronis edasi. Ajasin pea kuklasse ja jälgisin all seistes iga ta 
liigutust. Kuulsin, kuidas kuivanud puukoor tema jalgade puudutusest krõbiseb ning kriibib poisi 
valget särki. Nüüd jõudis poiss puu hargnemiskohale, haaras jämedast oksast mõlema käega kinni ja 
vinnas end natuke ülespoole. Siis sirutas kaela ja vaatas puuõõnde. Puuõõne mustast praost sööstis 
vuhinal välja üks tavaline hall lind ja lendas kaeblikult häälitsedes jõe poole. Poiss põrkas tagasi, 
valge kahv pidi ta vöö vahelt peaaegu maha libisema. Ehmunud linnu kaeblik kisa kõlas nüüd aia 
teisest otsast. Poiss istus kaksiratsi jämedale oksale ja võttis kahva vöö vahelt. 

Ta lõi kahvaga vastu puutüve ja kuulatas. Siis piilus ta puuõõnde, ja kuna ta seal midagi ei 
märganud, pistis kähva kergelt sinna sisse. Puhanud pisut, heitis ta rinnuli oksale. Nõndaviisi / 
lebades ja parema käega vastu oksa toetudes sikutas ja liigutas ta mitu korda kähva puuõõnes ja 
tõmbas selle siis tasahilju, üsna tasahilju välja. Kahvas oli midagi. Poiss vaatas kähva ja kummutas 
selle oma peopesal. Marlikahvast veeres välja ümmargune valge muna. Poiss pistis selle osavalt suhu 
ja laskis kahva seda-. 

maid jälle õõnde. Miti korda lükkas ta kahva puu õõnde, mitu korda tõmbas ta selle ealt välja, 
kuni ta oli pesast välja urgitsenud kõik linnumunal Siis viskas ta, ilma et oleks alla vaadanud, 
kahva rohule ja hakkas ettevaatlikult mööda puutüve ronima. Kui ta puu oiast maha tuli, lükkasin 
põõsad laiali ja läksin talle julgelt vastu. 

Mul oli kange tahtmine teada saada, mis linnu munad ta oli puuõõnest välja võtnud. Kuid enne, 
kui ma tema juurde jõudsin hüppas poiss maha, ja samal hetkel kargasin kõrvale. 

Mõni samm minust eemal seisis Kotka Grigorenko ja kohendas oma särki. Mul poleks kunagi pähe 
tulnud, et võiksin teda siin kohata. Mis tema, härraste poeg, siia parteikooli otsib? See veel puudus! 
Mis õigus on tal siia pugeda ja pealegi veel mune varastada? Kas ta omaenese aias vähe on jalutanud? 

Tundsin end siin juh peremehena ja sellepärast sain väga pahaseks, et see petljuuralaste sabarakk 
ilmus niisugusesse kohta nagu parteikool. Aga ehk olid kursandid talle loa andnud võibolla nad ei 
teadnud, ke ta on? 


Noh, hea küll, kursarlid võisid seda mitte teada, kuid see-eest teadsin mina! 


Kui ma Kotkat oleksin kohanud tänaval, poleks ma temaga kõnelema hakanudki, kuid siin, aias, 
taipasin, et olen kohustatud ta kohe välja kihutama. 


«Pane jalamaid tagai!» hüüdsin ma ja astusin kiiresti Grigorenko juurde. 


Kotka võpatas, kuid nähes mind, hakkas uuesti oma särki puhastama. 
Ta ei heitnud mulle pkugi, vaat kus krants! 
«Oled kurdiks jäänud voi?» karjusin seisatades.. «Sinuga räägitakse!» 


Ikka niisama aeglasel ja minu poole vaatamata äigas Kotka oma linaselt särgilt kooreprahti maha. 
«Kas sa kuuled?» karisin maruvihaselt. 


Kotka ajas end sirgu,äülitas viis märga väänkaela-muna osavalt peopesale ja küsis imestunult: 
«Kas ütlesite seda minule?» 

«Mis sa sus mõtlesid. .» 

«Mõtlesin, et kes seal ometi piuksub? Mitte ei saanud aru ...» 

«Miks sa pesa ära lõhkusid?» 


«Kas räägid tõsiselt või teed nalja?» küsis Kotka kulmu kortsutades. 


«Roni puu otsa ja pae munad tagasi...» kamandasin mina «Kas sa, tattnina, endle ehk liiga palju 
ei luba?» küsis Kotka pilkavalt. 

«Mina ... tattnina? Mina...» 

«Mis sinul selle aiaga pistmist on?» 

Kotka küsimus viis mind verest välja. 

«Kuidas? Olen oma inimene ... Mu isa on siin ... Aga sinul pole õigust!» 

«Noh, küllalt!» ütles Kotka äkki valjusti. «Seekord jätan niisama, sest mul pole tuju sulle aru 
pähe hakata panema. Aga pea silmas, et järgmisel korral võime ka hoopis teisel toonil vestelda ...» Ja 
justkui kogemata tõmbas Kotka taskust välja parema käe. Ta sõrmenukid välgatasid päikese käes. 
Märkasin, et Kotka oli sel ajal, kui ma temaga kõnelesin, jõudnud kätte tõmmata raske niklist 
kasteedi. 

Kasteediga mängides läks Kotka kiirel sammul värava poole, jättes mind jahmunult üksi puu alla 
seisma. 

Oleks mul vähemalt kepp käes olnud — oleks teine jutt. Kuid nüüd ma teadsin, et kasteediga 
relvastatud Kotka on minust 


märksa tugevam. Kotka'sammus kiiresti mööda teed. Kui jookseks talle järele? 

Ei, nüüd on juba hilja! 

Kõige soodsama hetke olin mööda lasknud. Ma ei oleks pidanud temaga rääkima hakkama, vaid 
virutama talle siis, kui ta mune suus hoidis, taiest jõust vastu nä-gu ning pärast seda kasteedi ta käest 
ära kiskuma. Küll ta siis oleks näinud, kellele jääb võit! 


XXVII. KOSE JUURES 


Jõge piirasid mõlemalt poolt kaljud justkui kõrged pruunid müürid. Surutuna nende 
püstloodsete roostevärvi müüride vahele, oli jõgi siin madal ja kivise põhjaga. Läksin mööda kitsast 
teerada ja terav kiviprügi torkis mu jalatäielu. Jõekääru taga nägin Galja kodutare valgeid seinu. 
See madal kõrkjakatusega tare seisis üksildaselt, toetudes vastu kaljut. Teisi taresid läheduses ei 
olnud. Ainult juba üsna kõrgel kaljul, kus mustendasid Vana kindluse vooljad, siksakiliste 
kroonidega tornid, paistsid Podzamtše valged tared, kollased õlekuhjad ja auruveski pikad tel- 
liskivihooned. Seda alumist tühja jõekallast, kus ma sammusin, nimetati Saarmakülaks. Varemalt oli 
siin palju saarmaid. Nad elutsesid jõeäärsetes kaljuurgudes. 

Peatusin varbtara juures, seisin seal paar minutit ja hõikasin siis: 

«Galja!» 

Ülevalt kindluse juurest kostis voorivankrite kõlinat. Galja tares oli vaikne. 


«Galja-a-a-a!» hüüdsin pisut valjemini, pannud käed torusse suu ette. 
Eeskojas logises ukse käepide ja tare künnisele ilmus Galja isa — kiilaspäine Kušnir. 

Tahtsin end tara taha ära peita. Kuid oli juba hilja: Kušnir tuli üle õue minu poole. Jõudnud 
väravani, toetus ta küünarnukkidega selle põikpuule, võttis suust suitsunud piibu ja küsis tasa: 

«Mis sa kisad?» 

«Tahtsin Galjaga kokku saada.» 

«Galjaga?» imestas Kušnir. «Kus mul kavaler väljas! Paha lugu, vennas! Galjat pole kodus.» 

«Kus ta siis on?» 

«Kus? ...» Kušnir vaikis pisut, ringutas, laskis läbi nina kaks suitsujuga ja ütles siis rahulikult 
piipu vastu tara tühjaks koputades: «Läks vett tooma. Teisele poole jõge. Kui oled õige kavaler ja 
mitte laiskvorst, siis jookse talle vastu. Aitad vett kanda .. .» 


Vanamehe poole tagasi vaatamata läksin otsemaid mööda kive üle kiiresti voolava madala jõe, mis 
Galja tare taga kääru tegi ja siis vahutades Kindluse silla alla musta tunnelisse kadus, et selle teisest 
otsast valge kobrutava kosena välja paiskuda. 

Jõudnud üle jõe, jooksin trepi juur.de. See viis mööda kaljusid üles sillale. 

Viimaks ometi sain tänavale, mis linnast alla Kindluse silla juurde viis. Üleval Galjat ei olnud. 
Tõmbasin natuke hinge, läksin siis üle ümmarguste munakividega sillutatud sõidutee ja vaatasin alla. 
Siit paistsid Karvassarõ linnaosa, valge vahutav kosk, tema köhal kõrvuti Kindluse sillaga üle jõe 
ehitatud puust purre, kosetagune lai rahulik veeavarus, kaljused Smotritši kal-dad, millel kasvasid 
kopsurohi ja viirpuud. Alla kose juurde viisid vaevaliselt kaljudesse uuristatud trepiastmed. Galjat 
trepil ei olnud. Ta vist askeldas veel kaevu juures. Ent kaev siia ei paistnud, — ta oli teisel pool 
koske ja teda varjasid puukirik ning käimistu, kus kasvasid kõrged paplid. 

Mis nüüd teha? Kas oodata Galjat siin või joosta alla?.. Jooksen pealegi, las näeb, kui hea ma 
olen! Aitan tal ämbreid kända juba kaevu juurest alates. 

Ja ma jooksin alla jõe äärde. Tormasin nii suure kuruga, et oli raske peatuda. Täie hooga sööstsin 
kose köhal rippuvale laud-purdele ja otsemaid piserdasid mind üle külmad veepiisad. Valged 
pritsmed paiskusid kõrgile üles, kuni laudadeni. All mühises ja kõhises vesi, nägin teda läbi purde 
pragude, ja see kosemühin sulas kokku müraga, mis kostis ülevalt: seal kihutas Kindluse silla 
puukattel vanker. Olin juba peaaegu üle purde jooksnud, kui äkki läbi vee kohina ja vankrimürina 
kuulsin oma nime. 

«Vassil! Vasja-a-a!» kostis kaugelt. 

Ajasin pea kuklasse ja vaatasin sillale. Kuid käsipuude juures polnud kedagi. Sillalt kukkus 
mulle prügi silma ja silm hakkas vett jooksma. Hõõrusin silma rusikaga, kuid siis kuulsin jälle: 

«Vassil! Vasja ... Tule siial» Vaatasin ringi. Eemal kaljul istus Galja ja tema kõrval veel keegi, 
kuid kes, seda ei saanud ma algul aru. 

«Tule siia!» hüüdis Galja ja viipas käega. «Huvitav, kes seal tema kõrval istub?» mõtlesin ma läbi 
põõsaste Galja poole rühkides. Ptüi, pagan võtaks! Peaaegu pidin põrkama vastu veega täidetud 
ämbreid, rms Galja siia põõsastesse oli jätnud. 

Graniidirahn tõkestas mul tee. Rohututtidest kinni haarates ronisin rahnule ja peatusin. 

Galja kõrval istus Kotka Grigorenko. Nagu kivi oleks langenud mu südamele. Nad võisid ju 
mõtelda, et ma meelega neid siia piiluma tulin. Kas pista plehku? 


«Tule alla, Vassil, aga kähku!» käskis Galja ja ma pidin tahes-tahtmata rahnult alla hüppama ja 
minema murule, kus nad istusid. 

Kotkale pilku heitmata sirutasin Galjale käe. 

«Miks sind nii kaua pole näha olnud? Mõtlesin juba ... Istu ometi!» lausus Galja. 

Nohisedes laskusin pehmele rohule. 

«Üleeile kolisime ju siit ara!» Ja ma osutasin peaga Jõetaguse poole. 

«Kuhu te kolisite?» tundis Galja huvi. 

Pidin Galjale jutustama meie asumisest parteikooli hoonesse. «Kui tore aed seal on! Tohutu suur. 
Nüüd tulen sulle külla, mureleid sööma!» ütles Galja. «Tule,» vastasin ebakindlalt. 

«Mina tassisin vett, tassisin ja väsisin päris ara. Näen — Kotka tuleb vastu. Võtsime siis 
nõuks natuke aega istuda. Kuhu sina tahtsid minna?» 

«Mul vaja sinna. ..» luiskasin, osutades peaga puukiriku suunas. «Podzamtšesse! Ühe poisi 
juurde.» 

«Poisi juurde?» küsis Galja sõnu venitades. «Kas siis...» Ja ta tokerdus. 

Tühja kah, olgu peale! Las mõtleb, et läksin poisi, aga mitte tema juurde. 

Kotka tõusis meie kõneluse ajal püsti, ringutas, kohendas oma valget batistsärki, tõmbas allapoole 
raskete hõbenaastudega kau-nistatud kaukaasia vöörihma ja tõstis maast kivi. 

Ta ajas jalad harki, võttis hoogu ja ümmargune kivi lendas kaugele-kaugele keset tammi. «Hästi 
visatud!» lausus Galja ja ta sõnad otsekui põletasid mind. 

Ent Kotka võttis veel teise kivi ja ütles Galjale tähtsalt: 

«See polnud veel midagi. Vaadake, kuhu ma nüüd viskan!» 

Ta ajas end sirgu ja võttis hoogu. Kuid kivi libises ta käest ja kukkus üsna meie lähedale kalju 
juurde. 

«Ahah, ahah, paras sulle,» pidin peaaegu hüüdma. «Ära asjata hoople!» 

Galja puhkes naerma, Kotka aga lausus vabanduseks: 

«Noh, see oli juhuslikult. Väänasin käe ara.» Ta isegi krimpsutas justkui valu pärast nägu ja 
küsis: «Kas te, Galja, jääte siia või lähme edasi?» Minu poole Kotka ei vaadanud. 

Galja tõusis, kohendas oma kleiti. Ronisime kolmekesi üle kivirahnu ja Galja kummardus ämbrite 
köhale. 

«Laske ma aitan teid!» ütles Kotka, tõrjus Galja eemale ja haaras mõlemad ärnbrid käe otsa. «Ei, 
mispärast? Ma ise!» Kuid Kotka läks juba ämbritega trepi poole. 

«Kas sa, Vassil, pead tingimata minema Podzamtšesse? Kuidas on selle poisi nimi?» küsis mult 
Galja. 

«Missuguse poisi?» 

«Noh, ikka selle.. . kelle juurde sa lähed?» «Ah selle? ... Tiktor!» prahvatasin umbropsu. 

«Tiktor? Kuid Tiktor ei ela ju Podzamtšes. Ta elab jaama lähedal.» 


«Nojah, kuid praegu on ta tuttavate juures Podzamtšes, meil oli nii räägitud, et saame seal 
kokku,» püüdsin kuidagi välja rabelda. 

«Kas saehk... ei võiks temaga mõni teine kord kokku saada?» Ja Galja vaatas mulle arglikult 
silma. 

Kuid otsustasin jääda lõpuni julmaks! Tahtsin Galjat käristada selle eest, et ta oli Kotkaga käinud, 
ning ütlesin kuivalt: 

«Ei; teiseks korraks ei saa jätta. Pean Tiktoriga täna kokku saama!» 

Jõudsime trepi juur.de. Seal seisis kähe ämbri vahel Grigorenko ja ootas meid. 


«Noh, tänan, Kotja,» ütles Galja väga leebelt. «Nüüd kannan ma nad ise koju.» 


«Ah, ärge olge nii tagasihoidlik! Aitan teid!» ütles Kotka bassihäälel. 


«Ei, ei, Kotja, tänan. Teie lähete ju teisele poole, teil on temaga üks ja sama tee,» ütles Galja minule 
osutades. 

«Luba, Galja, ma aitan sind!» palusin mina. 

«Mul pole abi tarvis,» vastas Galja. «Kas ma neid siis ise köhale kanda ei jaksa? Minge aga koos. 
Noh, nägemiseni!» 

«Ei, tänan. Mul pole just suuremat tahtmist niisuguse seltsilisega teed jätkata!» ütles Kotka ja 
pööras mulle selja. 

Mul jäi hing kinni. 

«Vait... sa... sa...» pidin juba hüüdma. 

Ent Galja vaatas algul mind, siis Kotkat ja puhkes naerma. 

«Oi, kui rumal ma olen!» ütles ta naerdes. «Teie ei räägi teine- 

teisega? Eks? Ja mina aina-mõtlesin: miks te kogu aeg vaikite? Kas olete omavahel riius?» 

«Jah, meil on omad arved õiendada!» ütles Kotka, haaras mõlemad ämbrid ja hakkas nendega 
trepist üles minema. 

«Mina seda ei märganud. Noh, mis siis ikka, nägemiseni, Vassil,» ja Galja ulatas mulle pikkamisi 
käe. Surusin ta külma käekest ja ta hakkas raskelt, pisut õõtsuvalt astudes Kotka järel astmeid mööda 
üles minema. 

Seisin trepil ja vaatasin neile järele. Aga kui äkki Galja, või veel halvem — Kotka tagasi vaatab? 
Mul hakkas häbi, läksin kiiresti alla ja sammusin mööda purret üle kose. Küll ma kirusin end sel 
hetkel! «Oh sind, argpüksi,» mõtlesin ma. «Milleks oli mul vaja Tiktorist luisata? Oleks pidanud 
Galja juurde jääma ja Kotka minema ajama. Ei osanud Kotkale nina peale anda või lihtsalt võtta 
ämbrid ja tassida neid ise. Siis oleks Kotka ära läinud. Lasksin niisuguse juhuse mööda. Nüüd aga, 
vaat kuidas asi läks: kangesti tõttasin siia, et näha Galjat, tulin kaugelt parteikoolist, ja nüüd muudkui 
rõõmusta — eks näinudki teda! Praegu kõnnivad nad kindlasti koos. Ja »Kotka hakkab Galja ees 
hooplema, kui tugev ta on, ütleb, et ma lõin teda kartma, räägib igasuguseid laimujutte mu kohta. 
Tingimata hakkab mu peale keelt peksma.» 

Läksin ringi ümber puukiriku. Kaevu juures loigus ligunes kol-lane paberossikarp, milles olid 
olnud «Salve» paberossid. Suitsevat paberossi kujutav trükitud etikett oli juba kärbilt ära tulnud ja 
ujus veeloigus. Heitsin pilgu ujuvale etiketile ja mulle meenus, kuidas me mõne aasta eest niisuguseid 
paberossikarpe kogusime. Hakkasin kiiresti sammuma mööda järsku mägiteed, mis Karvassarõ poolt 
ümber Vana kindluse viib. Läksin Podzamtše suunas ega saanud ise põrmugi aru, milleks ma sinna 
lähen. 

Pärast, kui koju minnes läbi linna kõndisin, peatusin Mrotsko juuksuriäri vaateakna juures. Seal 
böömi klaasi taga ilutsesid puust alustel peeneninaliste kaunitaride vahapead, kõik parukaga. Kaks 
peeglit läikisid mõlemal pool nägusat vitriini, mis oli käetud kirju paberiga ja väljalõigetega 
moelehtedest. Teesklesin, et silmitsen kaunitaride vahanägusid, mille meelekohtadel paistsid 
liimitilgad, ise aga vaatasin vargsi peeglisse. Mul oli häbi end niisama peeglist vaadata. 
Möödaminejad hakkavad viimaks naerma: ise nii suur poisivolask ja vahib peeglisse nagu plika. 
Vaatasin vargsi ja mõtlesin: «Kotka on õlgadest laiem kui mina—ja ongi kõik.» Nägin küljepeeglis 
oma tigedat nägu, pungis silmi, rihmaga vöötatud apašš-särki, musti terveid moleskiinpükse, millel 


polnud ainsatki lappi. Hall sonimüts oli pisut kuklasse lükatud. Ainult see polnud hea, et olin palja 
jalu. Oleksin pidanud sandaalid jalga panema. «Oh sind küll!» sõimasin iseennast. Kui olin end 
küllalt imetlenud, ajasin õlad laiaks ja 

maadleja kombel küünarnukist kõverdatud kätega vehkides sammusin sõiduteed mööda 
parteikooli poole. Linna kõnniteed olid siledad ja soojad päikesepaistest. 


XXVIII. = ESIMENE MATS 


Parteikooli õuel mängisid kursandid haljal murul jalgpalli. 


Tunnimees värava juures, noor tõmmu näoga pilusilmaline noormees, peas helesinine 
budjonnovka, toetus vintpüssile ja jälgis oma postilt mängu. Jäin võimlemiskangi juurde seisma. 


Võimlemiskang — peopesadest läikima poleeritud vihmaveetoru — oli ühe otsaga kinnitatud 
vahtraharude vahele. Toru teine ots oli klambritega löödud maasse kaevatud posti külge. Post ja 
rohule visatud riided olidki mängijaile väravaks. Teine värav — kaks kändu — paistis üsna meie 
õuemaja akende all. Seal väravas seisis püüdevalmis mu vana tuttav Polevoi, parteikooli 
parteirakukese sekretär. Pärast Punaarmeest demobiliseerumist oli ta otsustanud oma kodukohta 
Jekaterinoslavi mitte tagasi minna ja jäi meie juurde Podooliasse; maakonna parteikomitee suunas 
Nestor Varnajevitši parteikooli. 

Minu läheduses oleva värava juures sagis poliitilise ökonoomia lektor, masinaga paljaks pöetud 
peaga Kartamõšev, jalas laiad sinised kalifeed ja pehmed saapad, seljas punakaskollane käisteta 
spordisärk. Kuulsin eile, et sellele Kartamõševile ja loodusteaduse lektorile Boikole oli antud 
hüüdnimeks «vennad-röövlid». Nad sarnanesid teineteisega — kandsid siniseid ülikondi ja punasest 
sametist pealaega karakullpapaahasid. 

Praegu tegutses «vend-röövel» Boiko keset mänguväljakut. Algul ma üldse ei taibanud, kellena ta 
mängib — kas kesktorma-jana või vasakäärena. Ta jooksis keset muru läikiva nahkkaitsega pükstes ja 
lõpuks, saanud palli, juhtis selle minu lähedale võimlemiskangi poole. Siis sain aru, et «vennad- 
röövlid» olid määratud eri meeskondadesse ja et nad mängivad teineteise vastu. 


Jooksnud umbes viie sammu kauguseni väravast, sööstis Boiko ettepoole, hüüatas ja andis pallile 
säärase hoobi, et see pidi õmblusest peaaegu lahti kärisema. Pall lendas vurrina õhus keereldes ja 
rohtu riivates väravast läbi, libises üsna mu jalge eest mööda ning veeres hüpeldes tunnimehe poole, 
õnnelik Boiko aga pühkis » näolt higi ning hüüdis hämmeldunud väravavahile: 

«Kas püüdsid jänese kinni?» 

Kartamõšev ei vastanud midagi, hingeldades tormas ta oma raskete rautatud saabastega palli 
järel vahiputka poole. 

Kartamõšev oli vihane, et talle värav löödi, ja ta lonkis pikkamisi värava juurde tagasi, lasknud 
oma pöetud pea norgu. 

Boiko seisis ikka veel vastaspoole värava juures ja naeratas pilkavalt: 

«Ja ise veel räägite: küll on meie meeskond tugev! Meil on kaks mängijat puudu, aga siiski lööme 
teile väravaid.» 

«Kes teid keelab? Võtke endile mängijaid juurde!» vastas .Kartamõšev süngelt. 


Kõik mängijad tammusid jalalt jalale ja ootasid kannatamatult mängu jätkamist. 

«Kust neid mängijaid siis veel juurde Võtta?» ütles Boiko ja vaatas ringi. 

Tahtsin, et ta mind märkaks. Oi, kuidas tahtsin! Kuid Boiko laskis oma pilgul ükskõikselt minust 
üle libiseda, tõusis kikivarbaile ja vaatas hoone ette rajatud aiakesse. Seal istusid maja lähedal 
pöetud sirelipõõsaste taga kaks kursanti ja lugesid ajalehte. 

«Hei, Bažura, tulge jalgpalli mängima!» hõikas Boiko üle terve hoovi. 

«Ei taha!» kostis põõsastest. 

Ma olin siin mõne kursandiga juba tuttav, kuid ometi ei söandanud paluda, et mind mängima 
võetaks. Ma mängisin ju jalgpalli üsna hästi. Noh, kutsu, kutsu ometi mind! Erutusest peaaegu 
keksisin oma köhal, — nii väga tahtsin mängida. Ja mis peaasi — praegu oli nii sobiv hetk hakata 
kaasa mängima, kuid see hetk möödub, niipea kui Kartamõšev on palli kinni nöörinud. Ja ma 
jälgisin, kuidas väravavaht raagnahast rihmajuppi palli kätte alla toppis. Noh, nüüd oli rihmaots 
juba nahkkatte all peidus. Tähendab — lõpp. Kartamõšev asus palli välja lööma, ta juba tõstis palli 
enda ette; et seda jalale visata, ent heitis siis kõõrdpilgu minule. Ning peatus. 

«Kuule, kapten!» hüüdis Kartamõšev. «Näe, siit saad endale noormehe. Mis ta ilmaaegu igavust 
tunneb.» 

Boiko vaatas ruttamata minu poole. Oli näha, et ta kõhkles. Siis küsis vastumeelselt: 

«Hei, noormees! Kas mängida oskad?» 

«Oskan, ainult et mitte just väga hästi!» vastasin väriseval häälel ega uskunud ikka veel, et mind 
mängima võetakse. 

«Noh, kas meistki siin keegi nii väga hästi mängib,» ütles Boiko naerdes ja käsutas siis karmilt: 
«Jookse värava juurde. Jääd kaitsjaks. Said aru?» 

Noh, mis siin veel aru saada! 

Ning paljaste jalgadega niiskeid teelehti riivates sööstsin Polevoi juurde. Mäng oli juba täies hoos, 
ja pall vuhises mu selja taga. Polevoi seisis väravas püüdevalmis ja jälgis palli. 

«Jään kaitsjaks!» hüüdsin ta juurde joostes. 

Mulle pilku heitmata ütles Polevoi: 

«Tubli, asu paigale!» ning ta ei pööranud silmi keskväljakult- 

Jäin värava ette seisma, kohendasin oma sonimütsi ja valmistusin lööma. 

Nüüd tundsin end siin juba oma inimesena. Kui ma hästi mängin, kutsuvad nad mind igal õhtul 
mängima. Lähen siis pühapäeviti koos meeskonnaga moonaladude lähedal asuvale avarale väljakule. 
Küll see Boiko on tubli mees, et kutsus mind siia. Nüüd on ainult tähtis, et mängiksin hästi. Vaja lüüa 
kõvasti, tugevasti. Peaks ometi keegi palli siia lööma! 

Kuid mäng jätkus endiselt keset väljakut. Näe, Boiko juhtis palli jälle vastaspoole värava 
juurde. Sellele sööstis põiki ette 'kaitsja, kel olid jalas valged spordipüksid ja põlvedeni ulatuvad 
läikivad saapad. Boiko pidurdas palli, et petta kaitsjat. Äkki lõi ta palli värava poole. Kohe tuleb 
värav. 

Pagan võtaks! Väravavaht Kartamõšev päästis meeskonna. Ta püüdis kergelt palli saapaninale, ja 
pall lendas õhku. Tore «küünal»! Vaevalt oleksin suutnud niimoodi lüüa. Pea kuklas, jälgisin palli 
lendu. Pall kukkus alla ja kohe sai selle endale Kartamõševi meeskonna kesktormaja Maruštšak. See 
Maruštšak mängis vahvasti. Oli näha, kuidas .mängijate vahel vilkus ta lakksirmi, punase põhja ja 
kollase äärisega kasakamüts. Maruštšak jooksis otse minu poole — pikakasvuline ja tugev. Must pall 
veeres Maruštšaki ees. See siili meenutav must pall aina lähenes ja lähenes. Maruštšak lõi. Pall tõusis 
maast ja tormas rohul sahistades nii soodsalt ja madalalt minu poole. 

Kohe ma talle ... : 

Hakkasin karglema, hüppasin, tõstsin jala löögiks . .. ning äigasin mööda. 


Polevoi ei oodanud palli. Näis, etiga silmapilk on tulemas värav. Kuid sel hetkel, kui pall oli 
väravast umbes kähe sammu .kaugusel, laskus Polevoi äkki maha ja püüdis palli kinni. Siis hüppas 
ta kohe püsti, viskas palli õhku ja andis talle rusikaga tugeva hoobi. Pall lendas uuesti mänguplatsi 
keskele. 

Polevoi valgetel spordipükstel rohetas nüüd suur ümmargune laik. Ta raputas pükstelt rohukõrsi 
ja hüüdis pahaselt: 

«Ara ilmaasjata keksi. Mõtlesin, et lööd. Miks sa enneaegu vehid? Kogemata, kogemata,» ümatas 
ta ja lisas: «Löö alati pihta. ära vehi jalaga, kui pall on alles kaugel. Said aru? Aga kui tuleb 
lähedale, — siis anna muudkui pihta. Ja väravast hoia kaugemale.» 

Nagu oleksin saanud piitsahoobi, sööstsin ettepoole otse mängijate hulka. Maruštšak jooksis mulle 
jälle vastu, kuid ilma pallita. Vastased sepitsesid midagi. Nii see oligi. Me polnud veel teineteise 
juurde jõudnud, kui nende vasakäär söötis palli- Maruštšakile. Maruštšak valmistus löögiks. 

«Noh, tulgu mis tuleb!» tegin otsuse. «Kui mu jalaluud lähevad — mis sellest.» Ja ma,sööstsin 
suurekasvulise Maruštšaki 

poole. Tema mõtles mind ninapidi vedada ja tahtis palli kerge löögiga üle pea lüüa. Seda ei 
tohtinud sündida! Üksainus hetk, ja pall oleks mul selja taga olnud, kuid ma hüppasin üles ja lõin 
palli otsmikuga nii tugevasti, et mu sonimüts peast maha lendas. Ma ei jõudnud veel kummarduda, et 
mütsi üles tõsta, kui Boiko palli sai ja kaarlöögiga väravasse lõi. 

Pall hüples jälle sillutatud hoovil vahiputka poole. Kartamõšev sörkis talle järele, ent Boiko 
naeratas ja hõikas mulle üle mänguväljaku: 

«Mängi alati niimoodi. Said aru? Pass! Pass!» 

Olin õnnelik. Hea, et ma peaga lõin, kui oleksin löönud jalaga, poleks pall Kartamõševi väravasse 
läinud. 

Mängu jätkati elevusega. Pall lendas vuhinal ühest hoovi otsast teise. Juba hämardus. Tihedalehelise 
vahtra köhal sumisesid põdrapõrnikad. Ümberringi seisid kursandid ja jälgisid mängu. 

Mulle meeldis, et nad vaatavad ka seda, kuidas mina mängin. Tormasin aina ühest väljaku otsast 
teise ja unustasin täiesti, et kaitsja ei tohi oma väravast kaugele joosta, ning kord proovisin ise 
väravat lüüa, kuid Kartamõšev püüdis palli. Mu jalad olid üleni ära kriimustatud, kannas torkis 
pind — nähtavasti oli akaatsiaokas sinna sattunud, ja vasaku jala suur varvas oli verine — 
toksasin sellega kogemata vastu kivi, kuid ei tundnud valu. Oli palav. Kihutasin väljakul edasi- 
tagasi, üleni märg ja higine, ning püüdsin palli vastasmängijatelt enesele saada. Sellal tahtis 
Maruštšak mind alt vedada ja kaugelt väravat lüüa, kuid lõi mööda. Pall põrkas vastu müüri, sai 
enesele külge heleda lubjalaigu ja lendas värava juurde tagasi. Oht oli möödas ja ma jälgisin 
rahulikult väljaku keskel arenevat mängu. 

Kõik mängijad olid märjad nagu minagi, ja neist hoovas higi, tubaka ja saapamäärde lõhna. Meie 
väravavahi Polevoi spordi-püksid olid veel rohelisemaks värvunud ja ta põlvedel punetas 
kriimustus. 

Tänavalt hõigati: 

«Vaska! Vaska!» 

Virutades pallile jalaga andsin ta üle vasakäärele ning alles siis vaatasin, kes mind kutsub. 

Seal seisis Petka Maremuhha, nina surutud tara põikpuu vastu. Ta jälgis mängu põnevusega ja 
nähtavasti kadestas mind hirmsasti. Palli tara lähedalt mööda ajades hüüdsin Petkale: 

«Ara sa ära mine, varsti lõpetame!» 


Petka noogutas pead ja seadis end tara kivialusele mugavamalt istuma. Põrutasin pallile juba 
lennult pihta ja tegin suurepärase «küünla», ainult veidi vasakule, üle mängujoone. Pall kukkus 
vahtraoksale, langes sahinal läbi lehtede, põrkas vastu 

võimlemiskangi ja veeres siis nurgalöögi-joone taga Kartamõševi jalgade juurde. 

Kusk'il hoone koridoris helises kell. 

«Seltsimehed, õhtust sööma!» hüüdis Polevoi, kähmas osava liigutusega kännu juures lebavad 
riided ja tuli väravast ära. 

«Võtke pall kaasa, seltsimees Maruštšak!» käsutas Boiko, astus väravavaht Kartamõševi juurde ja 
tegi ettepaneku: «Lähme, Volodja, enne õhtusööki jõkke suplema.» 

Kartamõšev nõustus ja nad mõlemad suundusid värava poole, tõmmates käigu peal selga oma 
siniseid pluuse. 

Ma jooksin neist ette ja kargasin esimesena tänavale. 

«Tere, Retruss!» ütlesin rõõmsalt Maremuhhale, surudes tugevasti ta plhmet kätt. «Noh, kas 
nägid, kuidas ma oleksin peaaegu värava löönud? Kas polnud tore, mis?» 

«Aga sa vussisid ka toredasti. Kuidas see «küünal» sul mokka läks,» vastas Maremuhha mulle 
väga külmalt. 

«Kas sinul poleks läinud?» ütlesin mina, kuid Petka küsis, nagu poleks minu küsimust kuulnudki: 

«Millal sa juba jõudsid nende kõigiga tuttavaks saada?» 

«Noh, mitte kõigiga, ainult pooled neist on mulle tuntud — eile mängisid nad siin kurni, siis 
saingi teada, mis kellegi nimi on.. Tule mulle külla!» tegin ettepaeku. 

«Kuidas? Sinna?» Maremuhha vahtis umbusklikult meie maja. «Kas ma siis tohin sinna tulla?» 

«Kui tuled minuga ühes, siis tohid!» ütlesin, tähtsalt ja me sammusime värava poole. 

Minu köögis meeldis Petka Maremuhhale kõik: nii mu ase ahjul kui ka praeahju mahutatud 
tööriistad ja mu aken, kust oli näha hoov. Sellal kui Petka kõike vaatles ning oma lühikeste ümarik- 
kude ja pehmete sõrmedega, mis olid kangesti plikade sõrmede moodi, jga asja puudutas, istusin 
mina taburetil ja urgitsesin vedrunõelaga pindu välja. 

Minu lähedal pliidi serval põles vilkudes «tattnina». 

Viimaks sain pinnu vedrunõelaga kätte ja lõin kanna vastu põrandat — kriimustus andis end 
õige vähe tunda. Loputasin pesunõu all käed puhtaks ja murdsin pead, millega Petkat kostitada. Ent 
äkki meenus mulle, et olin Grigorenkoga aias kokku saanud, ja ma ütlesin Petkale: 

«Kas sa, Petro, tead, et Kotka siin käib?» 

«Kus? Parteikoolis?» 

«Selles see asi seisabki, et siin!» 

Ja ma jutustasin Petka Maremuhhale kohtumisest Kotkaga. 

«Oleksid pidanud talle tuupi tegema!» ütles Maremuhha sõjakalt. 

«Sul on kerge ütelda — tuupi tegema. Oleksin talle küll kõvasti 

naha peale andnud, kuid lugu on sihuke, et Korybko ju lubas tal siia aeda tulla.» 

«Kas Korybko töötab siis siin?» 

«Nojah! Selles see konks ongi. Alguses ma seda ei teadnud ja kui Kotkale aias peale sattusin, 
imestasin ise ka, et miks ta nii ennast täis on nagu omas kodus. Eile õhtul aga näen äkki — nad 
kõnnivad kahekesi hoovi peal. Korybkol on käes suured käärid ja lubjaämber. Küsisin ühelt 
kursandilt, mis see vanamees siin teeb, ja kursant vastas mulle: «Töötab aednikuna.» 


«Või nõndamoodi!» venitas Maremuhha. «Nüüd on asi selge. Kui Kotka on Korybko üüriline, 
võib ta muidugi vabalt siia tulla. See vana saatan laseb ta aeda ka siis, kui õunad on valmis.» 

«Fakt!» kinnitasin mina. 

«Noh, nüüd lõhub Kotka teil kõik linnupesad ära. Kas tead, missugune munade kollektsioon tal 
on?» ütles Petka. «Linna muuseumiski pole säärast. Ta ju korjab juba ammu mune. Sihuke suur poiss, 
aga kõlab ikka veel puude otsas. Tead mis, Vaska!» tuli Maremuhhale äkki meelde. «Mul on sinu 
jaoks kiri.» 

«Kellelt?» 

«Arva!» 

«Noh, ütle!» 

«Ei, arva ara!» 

Petka võttis taskust väikese sinise ümbriku ja peitis selle selja taha. 

«Anna siia!» karjusin. 

«Annan; kuid vannu jumala nimel, et teed üht asja.» 

«Missugust?» 

«Kui sult küsitakse, millal sa selle kirja said, siis ütle, et hommikul.» 

«Kuid praegu on ju õhtu!» 

«Justkui ma ei teaks. Aga sa ütle, et tõin sulle kirja hommikul. Oled nõus?» 

«Kellelt see kiri on?» 

«Vannu, siis ütlen!» 

«Noh, sel juhul võtan ise. Anna kiri siia!» Astusin Petka juurde ja haarasin tal käest kinni. 

«Ma ei anna, Vaska. Tõesõna — ei anna. Rebin kätki, aga ei anna. Oi, ära vääna kätt!» 

Kirja ta käest ära kiskuda oli raske. Lasksin Petka lahti ning ütlesin: 

«Noh, hea küll. Vannun.» 

«Mida vannud? Oled kaval. Ütle kõik nagu kord ja kõhus.» 

«Vannun, et kui minult küsitakse, millal ma kirja kätte sain, ütlen, et hommikul.» 

«Noh, võta siis!» Ja Petka ulatas mulle kortsunud ümbriku. Ma rebisin selle kiiresti lahti ja 
hakkasin kirja lugema. 

Vasja! 
Kui sul aega on, tule täna õhtul minu poole ja lähme koos kinosse. 
Galja. 


Pidin peaaegu rusikatega Petka kallale tormama. 

«Miks sa siis seda kirja mulle hommikul ei andnud?» 

«Ma ei saanud, juba hommikul sõitsin isaga juurviljaaeda.» 

«Ja millal Galja sulle kirja andis?» 

«Täna hommikul. Läks turule piima tooma ja andis. Mis sea! on kirjutatud?» Ja Petka püüdis kirja 
lugeda. 

«Oota,» ütlesin Petkat eemale lükates. «Kas sa ei saanud minu juurde sisse joosta, kui 
juurviljaaeda sõitsid?» . 

«Muidu'P ei saanud. Vedasin käru: oleksin ma selle tänavale jätnud, oleks keegi võinud ära 
varastada.» 

«Noh, olgu pealegi,» laususin ma, «ütlen Galjale, millal sa kirja mulle andsid.» 

«Oi, ära tee seda, Vaska! Ta mõtleb, et olen valelik.» 

«Miks?» 


«Tulin praegu läbi pargi sinu juurde. Tema oli kiigel. Jooksis mu juurde ja küsis: «Kas andsid 
kirja ara?» Vastasin: «Andsin.» Aga kiri oli mul taskus. Tema küsis siis: «Millal sa andsid?» — 
«Juba hommikul,» vastasin.» 

«Miks sa siis luiskasid?» 

«No luiskasin! Mis seal parata?» Ja Petka nohistas kaeblikult nina. «Ta palus mind hommikul, et 
ma tingimata süite kirja viiksin. Vandusin, et viin. Kuid pärast läks meelest ara. Mul oli häbi üles 
tunnistada, et olen sihuke unustaja.» 

Petka sai aru, et oli oma valega liiale läinud. Ta vaatas ring! ning ütles siis hämmeldunult: 

«Juurviljaaiast lobisesin sulle niisama ... Ma lihtsalt unustasin.» 

Oh, kuidas Petka mul kõik oli ära rikkunud! Kui ta seda ainult teaks! 

Nüüd oli mul kõik selge. Uhkustundest ei küsinud Galja minult Kotka kuuldes, kas ma kirja kätte 
olin saanud. Nähtavasti oli ta mind täna õhtul väga oodanud. Ja mina, lollpea, mõtlesin välja selle 
Tiktori ja olin Galja vastu nii külm! Oleksin Petka hea meelega läbi kolkinud, kuid ma ohjeldasin end 
ning küsisin: 

«Kellega Galja pargis oli?» 

«Kellega? Teadagi kellega: Kotkaga!» vastas Maremuhha ega aimanud, kui valusalt ta sõnad mind 
riivasid. 

«Kotkaga!» kordas Petka lõbusalt. «Just nii! Kotka kiigutas teda kiigel. Galja kiljus, kartis, kuid 
tema muudkui kiigutas edasi — kiik lendas puuladvani!» 

Petka juttu kuuldes unustasin isegi jalgpallimängu, tundsin vastikust omaenda toa ning kõige, 
kõige vastu. Mu silme ette- 

kerkis pilt, kuidas Kotka Grigorenko kiigutab Galjat kriuksuval raudkiigel, kuidas seejuures 
nagisevad kaks kõrget saarepuud, kuidas Galja helesinine kleit lehvib tuules, ja mu südant ängistas. 
meelehärm. 


XXIX. MEID TULISTATAKSE 


«Kas sa revolvri ära puhastasid?» küsis Maremuhha lipitsevalt.. 

«Puhastasin.» 

«Kas oled temaga juba lasknud?» 

«Veel mitte.» 

«Proovime siis lasta.» 

«Proovime pealegi.» 

«Aga millal?» 

«Millal?» Jäin mõttesse. Mis siis, kui laseks nüüd kohe? «Kuule,» ütlesin Maremuhhale kindlal toonil, 
«lähme proovime praegu kohe.» 

«Kus sa siis proovima hakkad?» 

«Lähme aeda,» vastasin ma, ronisin ahjule ja võtsin oma saueri. 

«Aeda? Oled arust ara! Kuuldakse,» ütles Maremuhha. 

«Ei kuule keegi midagi Seal on palju puid, pime, mitte ühte hingegi. Seal mürtsuta või 
pommidega — siia ei kosta midagi: maja summutab kõik hääled. Kursandid söövad praegu kõik 
õhtust,» vastasin ma ning hüppasin, revolver käes, prantsti põrandale. 

«E-i, Vassil. Ma ei taha aeda minna. Lähme parem homme Paradiisi värava juurde. Seal on kaljud 
ja ei käi inimesi.» 

«Kuid ka siin pole kedagi. Oled veidrik!» vastasin mina ja viskasin põrandale õliga läbi imbunud 
paberi, mis oli olnud saueri ümber. 


Petka vaatas revolvrit nagu elusat rästikut, — poleks võinud uskuda, et alles mõne päeva eest oli 
see sauer kuulunud temale. 

«Noh, ma ju palun sind. Lollime Paradiisi väravasse. Toon kaasa oma padruneid. Noh, lähme 
sinna, Vassetška.» 

«Ole juba kord vait!» käratasin Petkale peale. «Homme ei lähe me kuskile, hakkame tulistama 
täna. Ja kui sa täna minuga aeda ei tule, ei räägi ma sinuga enam kunagi. Said aru? Jutustan kõigile 
poistele, missugune argpüks sa oled. Said aru? Ja samuti kõigile tüdrukutele. Noh, läki. Pole siin 
midagi viriseda!» 

Pistsin revolvri põue, astusin ukse juurde ja tõmbasin kõlinal haagi lahti. Petka tuli mulle 
vaikides järele. 

Kui me Petkaga mööda pimedat aeda hiilisime, kahetsesin juba oma algatust. Pimedas oli aias kõik 
kangesti võõras. Kukerpuu-põõsad paistsid hiiglasuurte puudena, mooruspuud ning pirni- ja 
õunapuud sulasid kokku mustendavaks müüriks. Kuskil kaugel 

seljataga, parteikoolis, paukus summutatult uks ning jälle jäi kõik vaikseks. Liikusime edasi, hoides 
end kivimüüri ligi, mille pragudes siristasid ritsikad. Ajuti jäid nad täiesti vait, justkui kuulatades 
meie sammude kähinat, siis aga siristasid edasi. 

Läbi puude lehestiku paistis selge taevas, üleni täis siravaid tähti ja poolitatua valgest täherohkest 
Linnuteest. 

Me ei läinud mööda teerada, vaid otsesihis. Nõgesed kõrvetasid jalgu, puurisu ja kuivanud 
umbrohi prõksus taldade all. Eespool polnud näha ühtki tulukest. Seal, aia taga, oligi linna serv. 
Petka sibas vaikides ja sammugi maha jäämata mu kannul. 

««Nüüd vasakule!» käskisin Maremuhhat, haarasin tal käest kinni jf pöörasin kõrvale. Tahtsin 
minna võimalikult kaugele, üsna aia soppi, jääraku lähedale. Äkki kerkis meie ette sirelipõõ-sastest 
ümbritsetud mäekink. 

«On see kuur?» sosistas Petka. 

«Naljavend, see on ju mäekink!» rahustasin teda ja seisatasin. 

«Kas hakkad siin laskma?» 

«Ei, ma ainult laen,» vastasin Petkale. Võtsin siis taskust kumera padrunipideme, lükkasin selle 
revolvripärasse ja tõmbasin luku tagasi. Lukk plõksatas ja läks vanasse asendisse, — kõik oli korras. 
Revolver oli laetud. «Lähme!» kutsusin jälle Petkat. «Vassil, enne kui laskma hakkad, ütle mulle. 
Panen kõrvad kinni!» nurus Petka. 

Ma ei vastanud midagi, ainult mõtlesin: «Oota sa mul! Küll ma sulle ütlen, kui laskma hakkan! 
Mis lõbu see mulle pakub? Kõmmutan ootamatult, nii et siruli lendad.» 

Puudutasin juba sõrmega tasakesi päästikut, kuid siin oli veel kardetav lasta: võidi kuulda. 
Pugesin läbi kastest märgade põõsaste, nende oksad lõid mu kannul käivale Maremuhhale valusalt 
näkku. 

Siis jäid puud harvemaks ja madalate põõsaste tagant tuli nähtavale heledatest tähtedest 
valgustatud vana aiamüür, mis omal ajal oli piiranud kloostrit. 

Astusin veel sammu kolm edasi ja peatusin. «Kaugemale minna ei maksa,» mõtlesin ma, «ja vastu 
müüri lasta on ka kardetav. Kuul võib tagasi põrgata.» 

Meie ees mustendas kõrge kõver puu. Üks tema paksudest okstest oli müüri poole välja sirutatud 
otsekui hiiglasuur käpp. Kaugel jõe ääres hakkas huikama öökull. Siis tegin järsku nõksatuse, 
hüüdsin heledal kätkeval häälel: «Seis!», ja põmmutasin otse selle musta kõvera puu tüve pihta. 
Vappuvast revolvrist lendas välja punane tulekera. 

Pauk ei jõudnud selles pimedas metsistunud aias ning lähedal olevais jäärakuis veel vastu kajada, 
kui müüri äärest kuuldus kähinat ja keegi väga setgesti hüüdis: 

«Prgdzej! 1, 


Ja kohe selle hõike järel lajatasid seal põõsastes üksteise järel kaks tugevat kõmisevat pauku. 
Nägin püssirohu-plahvatuse sädemeid, kuulsin, kuidas peenel herilasehäälel vingusid kuskil mu pea 
köhal kuulid. 


«Lase varvast!» hüüdis Maremuhha ja tormas põõsaid kätki murdes tuldud teed tagasi. 


«Müüri juurde!» sosistasin talle jooksu peal ja me pöörasime kohe ümber. Seal pähkliallee taga 
paistis seesama kivimüür, mis kolmest küljest piiras aeda. 


Jooksin selle juurde, võtsin hoogu ja haarasin veerjast müüri äärest mõlema käega kinni. 
Nõgesepuhmastesse varises mürinal :kive, alla sahises peenikest kiviprügi. 

Juba rinnuli müüril olles ja jalgu üle müüri tõstes kuulsin, kuidas Maremuhha krabinal üles ronis. 

Hüppasime maha peaaegu ühel ajal. Müüri taga oli tolmav sillutamata maantee, mis viis 
Privorotjesse. Kui mõnus oli joosta sel siledal teel pärast sumamist aias, kus nii terav oli astuda! 
Jalad vajusid pehmesse ning veel sooja tolmu. 


Peatusime alles üleval, parteikooli valge hoone juures. Selle vasak, maanteepoolne tiib oli 
pime. Ainult üsna kõrgelt kolmanda korruse aknast paistis tuhm valgus. 

«Kes see oli?» küsis Maremuhha kurest jooksust lõõtsutades. 

«Kust mina seda tean?» 

«Kellele sa siis karjusid: «Seis!»?» 

«Bandiitidele!» vastasin kindlalt. 

Muidugi ei karjunud ma seda bandiitidele.«Ma lihtsalt kartsin asja ees teist taga päästikule 
vajutada. Karjusin iseenesele: «Seis!», et hirmust võitu saada. 

«Kuid kes seal oli? Kes karjus: «Predzej!»? Kes tulistas meid?» 

Alles nüüd, sel tolmusel teel, mõne sammu kaugusel parteikooli väravast, kus oli nõnda palju 
relvastatud mehi, aheldas mind äkki hirm. Ja ma kahetsesin, et olime siia linnaserva kolinud oma 
vaikselt Jõetaguselt, kus minuga kunagi midagi säärast polnud juhtunud. 

«Petka, milleks sa koju lähed?» ütlesin Maremuhhaje väga rahulikult. «Tule parem minu poole, 
magame ahju peal. Homme läheme varakult aeda, annan sulle karusmarju.» 


«EI, tänan!» keeldus Maremuhha kindlalt. «Ütlesin ju sulle, et siin teie juures pole kõik korras. 
Vanakurat võib teil magada, mina küll mitte. Nägemiseni!» Ja ta pistis mööda Zitomiri tänavat 
Jõetaguse poole liduma ning ta valge särk kadus varsti pimedusse. 


1 Prgdzej (loe: prendzei) — kiiremini (poola k.). Tõlk. 

Hommikul tõusin juba enne valget, siis kui isa ja tädi kõrvaltubades veel sügavasti magasid, ja 
läksin aeda. Kaste säras kõikjal — ploomipuu lehtedel, kukerpuu ümmargustel tumepunastel lehekestel 
ning suurtel takjatel. 

Läksin alla müüri juurde ning isegi imestasin: miks jne eile nii hirmsasti kohkusime? Vahest ehk 
tulistas lihtsalt mõni kursant? Kes seda teab! Raske oli uskuda, et see kõik oli juhtunud just siin, 
sellessamas aias. Mulle tundus koguni, et olin kõike, nii paukusid kui ka meie põgenemist aiast, 
näinud ainult unes, kuna öö oli nii lämmatav ja raske, sest aken oli mul magamise ajal kiani olnud. 


Kuid mida enam lähenesin jäärakule, seda aeglasemaks muutusid mu sammud. Äkki lamab seal 
põõsastes inimene, kelle tappis mu revolvrikuul? 

Müüri ääres kasvavatele põõsastele liginesin juba üsna pikkamisi. Jalutasin algul neist mitu korda 
mööda. Põõsad seisid, vaikselt, ühes neist laulis heledalt kanepilind. Rohi põõsaste all oli tallatud. 
Lõpuks võtsin südame rindu ja lükkasin põõsad ettevaatlikult laiali. Kanepilind piuksatas haledalt, 
peksles tiibadega okstes ja lendas siis aiast minema. Põõsastes polnud kedagi. Pidin juba edasi 
minema, kui äkki märkasin kännu juures rohul kumera äärega alumiiniumkaussi. Selle lähedal lebas 
samasugune alumiiniumlusikas. Kausis oli külm rasvakorraga kattunud odrapuder, mida polnud 
jõutud ära süüa. Niisugust putru anti tihti kursantidele õhtusöögiks. Seda putru olid tõenäoliselt eile 
söönud need mehed, kes meid tulistasid. Kes nad olid? Miks pidid nad siin aias põõsaste all õhtust 
sööma? Ehk oli see kursantide patrull? Kuid miks jätsid nad siis kausi siia? Pidin veel rohu seest 
padrunikesti otsima, kuid mul hakkas kuidagi kohe ses vaikses, hommikukastest niiskes aias. 

Seisaks mu kõrval Petka, oleks teine asi. Kuid Maremuhha oli kaugel. Ta vist magas veel 
sügavasti oma õuemajas seal Jõetagusel. Ka parteikooli valges hoones magasid veel kursandid. Mul 
tuli äkki tahtmine tagasi minna oma koduseks saanud kööki. 

Võtsin kausi maast ja läksin kõrge kõvera puu juurde. See oli vana jalakas, tema pihta ma 
tulistasingi eile. Tundsin ta nüüd kohe ära kõverast müüri poole sirutatud kuivanud oksast. Näe, siin 
me eile Petkaga seisimegi, siin ma hüüdsin: «Seis!» 

Jalaka koorel punetas ühes köhas värske pruunikas kriimustus. Tore! Sihtides üles, olin tabanud 
puud: tüvest paistis lähedalt lastud uushõbedast kuuli lõhestunud ots. 

Kuhu sööginõu panna? 

Mul oli kahju kaussi niisama rohu sisse visata. Natuke maad eemal, kõrvaltee ääres kasvas kõrge 
sileda helehalli koorega kreeka pähklipuu. Minu rinna kõrgusel oli puu sees lõhe, kust mustendas 
vastu sügav õõs. Lükkasin kausi lõhesse, see kukkus poolviltu lõhetpidi alla ning»langes üsna õõne 
põhja. 

Silmitsesin veel kord vana jalakat ning tüvesse tunginud kuuli ja otsustasin Maremuhha tingimata 
siia tuua, — las näeb, kui osav laskja ma olen. 

Sammusin kiiresti teed mõõda värava poole, olles öise hirmu täiesti unustanud. 

Jalgväravani jäi ainult mõni samm, kui karusmarjapõõsaste tagant ilmus nähtavale kütiga sarnanev 
aedtiik Korybko, vanaaegne püss seljas. Ta kandis musta pikk-kuube ja punakaspruunide saabaste sisse 
topitud siniseid nankingpükse. Peas oli tal musta äärega sinine müts, millel oli lakknokk ja must pael. 
Kortsus näoga ja vurrudega aednik Korybko tuli longates minu poole. 

«Seisa! Seisa!» hüüdis ta, olgugi et mul mõtteski polnud plehku pista. «Küll ma sulle näitan, 
kuidas karusmarju varastatakse!» Ja Korybko võttis õlalt oma kaheraudse püssi. 

Kartes, et ta mulle soolalaengu pihta saadab, pomisesin: 

«Mis te mõtlete, onu? Olen ju oma inimene, siinne.» 

«Mis siinne sa oled?» 

«Olen ju Mandžura!» teatasin väga uhkelt, otsekui oleks mu isa vähemalt parteikooli juhataja. 
«Olen ju trükkija Mandžura poeg» 

Korybko vaatas mulle uurivalt otsa, et kas ma ehk ei luiska, pilgutas oma tursunud pruune 
silmalaugusid ja pani püssi aeglaselt jälle õlale. 

«Asusite elama valgesse õuemajja?» küsis Korybko jiiba pehmemalt. «Varem elasite Jõetagusel, 
eks?» 

Noogutasin pead. 


«Miks sa siis nii varasel tunnil aias hulgud? Mis sul siin otsimist on?» 
«Käisin jalutamas.» 


«Jalutamas!» torises aednik. «Inimesed magavad veel, tema aga jalutab. Leidsid enesele 
promenaadi, ega midagi! Vaata sa mul: kui hakkad karusmarju noppima, siis hoia alt! Utlen isale 
ja...» 

«Hea küll, onu!» hüüdsin ja ruttasin koju, ilma et oleksin tema juttu lõpuni kuulanud. 

«Selle va saatana eest tuleb end siiski hoida,» mõtlesin meie maja poole sammudes, «ja usaldada 
teda ei või. Kui ta juba nüüd, kus ainult karusmarjad küpsed on, läheb varahommikul aeda valvama, 
huvitav, mis ta siis teeb, kui õunad ja pirnid valmis saavad?» 

Hommikueine oli väga maitsev. Tädi Marja Afanasjevna oli jahust ja riivitud toorest kartulist 
küpsetanud pannkooke. Need otse sulasid suus, olid väga kohevad ning pealt krõbedad ja roosakad. 
Glasuuritud savikausis keset lauda auras lasu praetud pannkooie. Kogu tuba täitis kõrbenud 
päevalilleõli lõhn. Istusin isa vastas ja olles pärast hommikust jalutuskäiku väga näljane, haarasin 
pannkooke üksteise järel raudkahvli otsa. Ahmisin neid, põsed pungis, ja põletasin oma huuli tulise 
õliga. Isa näris pannkooke sõnagi lausumata, aeglaselt oma tihedaid musti vurrusid liigutades. 

Vaatasin oma sõnakehvale isale otsa ja mul oli kange himu jutustada talle sellest, mis me eile 
öösel olime läbi elanud. Kuid ma kartsin. Võib kergesti juhtuda, et isa mulle peapesu teeb või isegi 
revolvri ära võtab. Olgu pealegi! Ei ma jutusta midagi. Aga mis siis saab, kui Petka Maremuhha äkki 
sellest kellelegi lobiseb? Ei, vaevalt küll: tal on hirm. 

«Millal algab töölisfakulteedis õppetöö, Vassil?» küsis isa kahvlit kõrvale pannes. «Õppetöö?» Mu 
mõtted olid teisal ja sellepärast ma võpatasin. 

«Viieteistkümnendal septembril.» 

«Kas tead kindlasti, et katseid ei tule?» 

«Ei tule, taat. Ma ju ütlesin sulle: neid, kes töökooli lõpetasid, võetakse vastu katseteta.» 

«Noh, vaata ette! Muidu jääb hiljaks.» 

«Mis jääb hiljaks?» 

«Katseteks ettevalmistamine. Oleks parem, kui sa praegu, selle asemel et oma Petkaga ümber 
hulkuda, pisut õpiksid. Muidu unustad kõik suve jooksul ära.» 

«Ei unusta. Kõik on meeles. Eks küsige.» 

«Sa oled mul kaval. Mis mina sinult ikka küsida oskan!» muigas isa. 

See oli tõsi. Tal polnud midagi küsida. Kuigi isa mõistis laduda prantsuse, itaalia ja isegi kreeka 
keeles, seda, mis on prefiks või sufiks, poleks ta ikkagi osanud vastata. Kord tegin murdudega 
ülesandeid, mis kuidagimoodi välja ei tulnud. Läksin tema juurde, kuid ta ei teadnud isegi seda, mis 
on nimetaja. 

Tädi tõi köögist pruuni emaileeritud teekannu, puistas kannu näputäie vabarnateed, laskis seda 
tõmmata ja hakkas meile tee- 

vett tassidesse valama. Siis andis ta meile kummalegi kaks monpansjeekompvekki ja istus laua 
taha. 

«Kas töölisfakulteedis tuleb kaua õppida?» küsis tädi, mulle otsa vaadates ja oma pearätti 
kohendades. 

«Aastat kolm.» 

Ja siis?» 

«Noh, siis viiakse meid üle instituuti.» 

«Kas sinna, kus oli vaimulik seminar?» küsis tädi. 

«Nojah!» 

«Siis sa oled juba päris suur, kui lõpetad instituudi!» 

«Olen praegugi suur,» solvusin mina. «Mul kasvavad juba vurrud.» 


Ja ma tõmbasin õlist läikiva sõrmega mööda ülahuult. Mingisuguseid vurrusid seal muidugi 
polnud, — tahtsin lihtsalt hoobelda. 

«Noh, hea küll, vuntsimees,» ütles isa ja tõusis lauast. «Sõidan praegu linna, Sina aga aita tädil 
puid raiuda.» 

Samas avanes tasa uks ja tuppa astus Polevoi. Ta tervitas kõiki, isegi mind, kättpidi. 

«Istuge, jooge teed,» pakkus isa ja hüüdis tädile kööki: «Too puhas kruus, Marja!» 

«Oh ei, tänan!» keeldus Polevoi. «Jõin juba.» 

«Noh, proovige siis pannkooke, oma küpsetatud!» 

«Ei, ei, ärge tehke endale tüli. Tulin just hommikueinelt.» Polevoi vaatas toas ringi ning küsis siis: 
«Olete end juba sisse seadnud?» 

«Palju selleks vaja läheb?» vastas isa. 

«Millal sa end meie rakukeses arvele võtad?» 

«Lähen täna trükikotta saadajäänud trükitähtejde järele, toon siis sekretärilt ka arvestuskaardi 
ära.» 

«Mida varem, seda parem,» ütles Polevoi. «Õppimisega on meie inimesed tootvast tööst kõrvale 
jäänud. Sina tood meie hulka ometi ehtsat töölisverd. Tugevdad meie ridu.» 

«Minu abil sa neid suurt ei tugevda!» ütles isa muiates. «Teie siin olete kõik õpetatud mehed, mina 
aga olen harimatu. Näe, mu oma poeg,» isa osutas minule, «ka see teab minust rohkem.» 

«Hea küll, hea küll, ära ole nii tagasihoidlik,» vastas Polevoi. «Parem ütle, kas su eriülesannetega 
väeosa! kaart on korras? Missugusesse salka sa kuulud?» 

«Kolmandasse.» 

«Kas sul relv on olemas?» 

«Ainult nagaan. Vintpüssi andsin staapi tagasi.» 


1 Kommunistidele ja kommunistliku noorsooühingu liikmeile, kes sel ajal kuulusid eriülesannetega 
väeossa, anti vastavad kaardid. Ukraina piiriäärsetes ringkondades tegutsesid eriülesannetega väosad 
kuni 1925. aastani. 

«Pole viga, kirjutame siin laos su nimele vintpüssi. Lase end salga koosseisust maha arvata ja 
tule meile üle. Saad isegi aru, et alarmi puhul on sul tülikas väeosa staapi joosta. Lase end täna 
tingimata koosseisust maha arvata ning siis jääd täielikult meie varustada.» 

Kui isa ja Polevoi ära olid läinud, pühkisin käterätiga oma suu rasvast puhtaks, panin satäänist 
pidupäevasärgi selga, sandaalid jalga, kammisin terava harjaga juukseid ja jooksin Saarmakülla. 


XXX. ARMUKADEDUS 


Keskväljakul, raekoja all, avati juba ärisid. Kaupluste omanikud vinnasid lonksuga üles akende 
goireeritud raudkatteid, tõu-, käsid neid veel tagant ja aknakatted lendasid mürinal kõrgele karniiside 
alla ning jäid nende varju. Selles müras ja käras tulid üksteise järel nähtavale toredad vaateaknad. 
Möödusin neist, sammudes külmal, öörõskusest niiskel kõnniteel edasi. Aronsoni kompvekiärist 
hoovas vastu padjakompvekkide vänget ja magusat lõhna. Poolhämaras poes askeldas juba leti taga 
Aronson ise. Küll tal on toredad maitsvad padjakesed! Kui mitut sorti tal neid on! Tumepunased on 
kirsitäidisega, õrnkollased on sidrunist, need läbipaistvad on meest, siis on veel pähklist, mustast 
sõstrast ja kukerpuumarjadest, kuid kõige maitsvamad on muidugi hapud sidrunipadjakesed. Eriti 
mõnus on neid süüa kuuma ilmaga, kui ajab jooma. Nad kustutavad ruttu janu. Aronson tilgutab 
nende sisse pisut piparmünti ja niisugused kompvekid jätavad tükiks ajaks suhu jaheda tunde — 
justkui oleks tuul suust läbi puhunud. «Kui õige minna ja osta veerand naela sidrunikompvekke ning 


kostitada Galjat? Aga mul on ju ainult kümme kopikat. Ei jätku. Kui kahju!» Ja kobades taskus oma 
kahte järelejäänud viiekopikalist, läksin edasi. 

«Hakkaks ometi töölisfakulteedis õppetöö kiiremini peale,» mõtlesin ma. «Räägitakse, et 
töölisfakulteedi üliõpilastele antakse stipendiumi — viisteist rubla kuus. Siis ehk saab vabalt padja- 
kesi osta, pole tarvis isalt raha küsida.» 

Hommikupäikese valguses läikisid kuljassepa-äri vaateakendel pruugitud nikkeläratuskellad, 
kuldkäevõrud ja tuhmunud hõbedased teeklaasihoidjad. Nurga tagant paistis meie linna parim 
kohvik-kondiitriäri, mis kuulus poola aadlikule Szypulinskile. 

Selle kohviku kõrgete puhaste vaateakende tagant paistsid valged marmorlauakesed, ukse ees 
rippus raske tabalukk: Szypulinski ei olnud veel tulnud. 

Ülevalt raekoja tornist kostsid kellalöögid. Osutid näitasid täpselt üheksa. Galja on tingimata 
juba ärganud. Tarvis rutata! 

Lisasin kiirust ja pöörasin kitsasse põiktänavasse, mis mõlemalt poolt oli surutud kõrgete 
kolmekorruseliste hoonete vahele. Nende aknad olid väikesed, ilma õhuakendeta, vanaaegsed majad 
seisid tihedalt üksteise kõrval. Ühel neist oli seina sisse müüritud vanaaegne vapp — kumera 
kaelaga luik, selle alla oli rooma numbritega märgitud mingi aastaarv, mis oli nähtavasti väga vana. 

Läksin läbi varjulise kitsa ning väga räpase põiktänava ja jõudsin välja Kellatorni tänavale. Siin 
oli puhtam, kuigi ühes köhas ümmargustel munakividel vedeles sõnnikut ja paiguti oli Idvide vahele 
umbrohtu kasvanud. Odrateri otsides siblisid tänaval kanad. Ühel pool teed oli endise sõjaväeasutuse 
pikk kõrge hoone, õue sügavuses paistsid kiriku kuplid ja nende taga algas Vana pargi puust 
kaitsetara. Tõukasin parki viiva väikese kriuksuva värava lahti ja sain ainult paar sammu astuda, kui 
suure allee käänaku juures kohtasin Galjat. 

Mõtlesin, et leian ta kodunt, ja olin üllatatud teda siin kohates. Tundsin end Galja ees süüdlasena 
ega teadnud, mis on parem — kas lasta tal mööda minna ja teda siis seljatagant hõigata või söösta 
talle kohe vastu. 

Galja sammus kiiresti, käe otsas oli tal ümmargune punutud korvike, mis oli pealt kaetud 
marlitükiga. 

«Tervist!» ütles Galja väga külmalt. Ta noogutas mulle peaga ja sammus kähku edasi. 

Hüüdsin talle järele: 

«Galja!» 

Ta peatus. Suurekasvuline, punapalgeline, lihtsas helesinises suvekleidis, nii seisis ta keset alleed 
ja valtas mulle imestunult otsa. Ta tumedad juuksed olid tahapoole kammitud ja väikesed roosakad 
kõrvad paljad. 

«Kuhu sa jooksed?» küsisin. 

«Niisama, ühte kohta!» 

«Aga kuhu — ühte kohta?» 

«Kui uudishimulik sa oled! Ei tea mis põhjusel? Noh, kui see sind huvitab — isa juurde. Viin 
talle hommikueinet!» ja Galja õõtsutas korvi. 

Vaikisime. Galja vaatas kõrvale, järsaku all voolava.jõe poole. Siis, mulle pilku heitmata ja 
teeseldes, nagu oleks ta minu suhtes täiesti ükskõikne, küsis: 

«Ja sina . .. kuhu sina lähed?» 

«Mina ... sinu juurde.» 

«Minu juurde?» 

«Noh, muidugi. Mis sa selle üle siis imestad?» 

«Ei oleks seda kunagi arvanud.» 

«Miks siis?» 

«Ma ju palusin sind tulla, kuid sa ei tulnud.» 

«Galja, ausõna, mina pole süüdi. Tule, istume sinna kaljts juurde, jutustan sulle kõik.» 


«Mida sa jutustad?» 

«Kuidas asi oli. Kõiges on süüdi Petka. Lähme istume.» 

«Ei, ma ei istu. Mul pole aega. Kui tahad, siis saada mind. Varsti on tehases vaheaeg ja isa jääb 
söömata ...» 

Sammusime kõrvuti. Kui olin Galjale jutustanud, kuidas Petka teda ja mind oli petnud, ütles ta 
venitades: 

«Oh seda paksu, küll on aga petis! Oota sa mul! Ja mina mõtlesin, et sina oled mu peale pahane. 
Ei tule ega tule! Mõtlesin, et kirjutan õige kirja. Saatsin ära, kuid sina ikkagi ei tulnud. Saime kokku, 
aga tema ei tee juttugi. Kus alles uhke! Noh, mõtlesin, et ega siis ole vajagi.» 

«Oli sul igav?» küsisin virilalt naeratades. «Ei tahaks nagu uskuda. Sa ju jalutasid Kotkaga!» 

«Noh, see oli ju ammu,» vastas Galja ükskõikselt. «Siis, kui sa Podzamtšesse läksid. Olime 
Kotkaga kiigel, vaatasime kinos naljapilti ja kui päris pimedaks läks, astusime siia sisse.» Ja Galja 
osutas rahulikult peaga Szypulinski kondiitriärile. 

«Szypulinski juurde?» küsisin ja isegi lakatasin erutusest. «Nojah. Kui sa teaksid, missuguseid 
mandlikooke me sõime, ja pärast veel roheliste mandlitega jäätist.» 

«Õige mul asi! Ma käin igal pühapäeval poistega siin.» 

«Tõesti?» jäi Galja uskuma. «Oh sind küll! Ja mind kostitasid tookord tänaval jäätisega. Parem 
oleksime võinud siia tulla.» «Noh, küll me tuleme ka. Muidugi tuleme.» 

«Kus lollpea, pistsin hooplema!» kirusin end samas. «Kuidas, saan Galjat Szypulinski juurde viia, 
kui mul pole raha?» Kuid nagu mu mõtteid aimates küsis Galja: «Aga kust sa raha saad, Vaska? Sa 
ei tööta ju?» 

«Mul on rohkem raha kui sinu Kotkal. Olen endale raha kogunud.» 

«Noh, oletame seda,» ütles Galja sõnu venitades, «kuid rohkem raha sul kindlasti ei ole. Kas tead, 
kui palju Kotka vasksepa juures teenib? Noh, ütle. Mingi hinna eest ei arva sa seda ara! Ta saab 
ainult üheksa rubla vähem kui isa tehases. Kotka teenib kolmkümmend viis rubla kuus, vaat mis!» 

«Noh, sellega ta ainult hooples su ees!» 

«Miks hooples? Zacharzewski ise jutustas mu isale, kui palju ta Kotkale maksab.» 

«Eks ta või makstagu» ütlesin. «Zacharzewski on petis. Ta on eraettevõtja! Ta saab oma töökojas 
inimesi tüssata, niipalju kui tahab, sellepärast ta Kotkale nii palju maksabki. Ainult, et see suu 
peaks.» 

«Noh, seda ma ei tea,» vastas Galja ja jäi vait. 

Jutt katkes. 

Kõndisin vaikides ja mõtlesin Kotkale. 

Järjest enam jäi Kotka mulle risti teele ette. 

Mida lähemale me Haigla väljakule jõudsime, seda valjemini kostis sealt tehase mootori 
ühetasast mürinat. Varsti nägime punastest tellistest tehasehoonet ja läksime selle poole otse üle 
väljaku, mis oli täis teelehti. Väljaku ühel äärel asus varjuline õu, kus kasvasid kõrged paplid ja 
vanad niined, ning puude keskelt paistis pikk hoone, endine maavalitsuse haigla, mis ulatus ühe 
tänava nurgast teiseni. 

Selle vastas üle väljaku asus tehas, mille nimeks oli «Mootor». Miks teda nii nimetati, on raske 
ütelda. Mootoreid tehas ei monteerinud, seal valmistati ainult väikesi hekslimasinaid ja harva 
remonditi raskeid valtse naabruses asuvate veskite jaoks. Tehase kõrval oli kollane 


kolmekorruseline maja — tehase kontor. Siia tulid talumehed, maksid raha. ja viisid koju 
roheliseks värvitud hekslimasinaid, mille külje peal olid malmist hoorattad. 

See tehas oli meie linna kõige suurem ettevõte: seal töötas sada kümme töölist, hommikuti undas 
tehase vile sedavõrd valjusti, et oli kuulda nii Jõetagusel kui ka meil parteikoolis. 

Tehasehoonel suitses peenike kattega plekk-korsten, mis oli nelja trossiga maa külge kinnitatud. 
Kui üsna lähedale jõudsime, hoovas meile vastu kivisöe lõhna. 

«Kas... sul on väga kiire?» küsis mult Galja ja peatus. 

«Ei, mis siis?» 

«Oota mind, Kas tahad? Viin isale toidu ära ja tulen siis kohe tagasi.» 

«Tee ainult kähku. Üks-kaks-kolm!» 

«Ma ei jää kauaks!» hüüdis Galja ja jooksis minema. Tuulepuhang paisutas ta helesinist 
suvekleiti. Galja jooksis kergelt, kohendades jooksul vaba käega oma juukseid. Kui ta värava taha 
kadus, läksin lähemale ja hakkasin tehase ees kõnniteel edasi-tagasi käima 

Tehas oli ehitatud tugevale telliskivist vundamendile. Mõned malmraamistikus asetsevad 
aknaklaasid olid kätki ja läbi nende kostis tööpinkide kriuksumisi Keegi hüüatas. Raskelt mürtsus 
pealelöögivasar. 


Tore on vist töötada seal tehases tööpingi juures ja vaheda lõiketeraga treida kõva rauda. Ning 
pärast, kui jõuab kätte lõunavaheaeg, istuda tehase hoovis päikese paistel, keset vanu: roostetanud 
hoorattaid ja rauarusu, ning süüa rätikust värsket leiba krakovi vorstiga. Päike kõrvetab, naabruses 
haiglaaias laulavad puudel linnud, sina aga istud omaette ja närid tõttamata vorsti. Lõunavaheks 
antakse tehases palju aega — terve tund, . niisama palju kui töökoolis suureks vaheajaks. 

Ja kui meeldiv võib olla vastata küsimusele, kes sa oled, sõnaga: tööline! Ja siis mõne silmapilgu 
pärast lisada: töötan 

tehases «Mootor»! Töötada tehases «Mootor», olla metallitööline — see tähendab väga palju! Meie 
väikeses linnas on trükitöölisi, raudtee- ja jahuveskitöölisi, puutöömehi, kuid kedagi ei austata nii, nagu 
metallitöölisi. Nende kohta ütlevad kõik: need on puhastverd proletaarlased, tõeline töölisklass! 

Suurtel revolutsioonipidupäevadel, kui linnaelanike kolonnid endisel Kuberneri väljakul 
männipuust tribüünist mööda marsivad, sammub tehas «Mootor» kohe peaorkestri järel. Lähevad 
nahkmiütside ning siniste töörõivastega valajad, lukksepad ja sepad. Tehase lipp, see kuldnarmastega 
ääristatud raske satnet-lipp, on üle linna kõige kaunim. Sellele punasele sametile on õlivärviga 
maalitud suurekasvuline nahkpõlle kandev tööline, kes laseb kõrgest mustast ahjust välja sulametalli 
joa. 

Tehase lipp ei ole õmmeldud meie linnas, nagu teiste ametiühingute lipud. Metallitööliste 
sametlipp telliti Kiievist ja selle valmistasid parimad meistrid. Tavaliselt kannab seda rasket 
sametlippu kõige tugevam metallitöölistest-valajaist, Kozakevitš, kes harrastab prantsuse maadlust 
ning on väga lõbus sell. Hiljuti, kui linna töötajad korraldasid Bessaraabia anastamise aastapäeval 
rumeenia bojaaride poolt täitevkomitee ees demonstratsiooni, nõudes, et Bessaraabia tagasi antaks, oli 
ilm sompus ja tuuline. Tuul rebis kõigest jõust lipu sametkangast, lipuvarras-paindus, kuid Zora 
Kozakevitš käis kolonni ees püstipäi ning tema lihaselised, pruuniks päevitunud käed hoidsid lipust 
kindlalt kinni. 

Mis seal rääkida! Metallitöölise amet on väga auväärne. Kahju, et ma praegu tehasesse tööle minna 
ei saa. Vaja töölisiakulteet lõpetada ja siis... 

Läksin suitsunud heitgaasi-torule üsna lähedale. See must, pisut allapoole painutatud toru ulatus 
otse müürist välja. Torualused kõnniteekivid olid suitsunud, naftasadestusest libedad ning läikisid. 
Toru pahvis õrna sinakat suitsu. 


Huvitav, kas see on kuum või mitte? Tõmbasin ettevaatlikult käe toru alt läbi. Peopesale õhkus 
tihedat ja sooja gaasi. Katsu-sin toru — ka see oli soe. 

Mis siis, kui toru täiesti sulgeda, kas mootor jääb siis seisma või mitte? Kuid vaevalt sain panna 
peopesa musta libeda avause ette, kui soe tugev õhuvool ta kohe allapoole lõi. Siis seadsin toru ette 
mõlemad kokkusurutud pihud, kuid gaasivool paiskas ka need kaugemale. 

Peopesad kattusid varsti õliläikega ja neil oli nüüd nagu torulgi ärapõlenud nafta, tehase ning 
tööpinkide lõhn. 

«Nõnda vist lõhnavad kõik metallitöölised,» mõtlesin ma, ja mul hakkas kuidagi hah' et mina, 
päevavaras, hulgun mööda tänavaid sel ajal, kui kõik töötavad, ja peaasi — südant ängistas 

see, et ümberhulkumiseks on jäänud veel palju aega, kuni sügiseni, mil algab õppetöö 
töölisfakulteedis. 

«Vassil!» kostis kaugelt. «Läki!» 

Vaatasin tagasi. Galja ootas mind värava juures ja õõtsutas tühja korvi. 

Jalutasime Galjaga veel pisut aega pargis, käisime seal kiigel, ja kui nägin, £t Galja pole mulle 
enam pahane, saatsin ta koju ja läksin lõbusas tujus kose juurde suplema. 

Ent kui päev hakkas lõppema ja parteikoolis kõik kuus kursantide klubi akent valgeks lõid, läks mu 
meel väga nukraks. Väljusin köögist, ilma et oleksin omaste juurde läinud, ja istusin välis-irepi 
kiviastmeile. 

Suur põrnikas lendas mägivahtra okste köhal ja tõusis järsku tiireldes õhku. Vastas, punases 
õuemajas, kus elas kooli juhtkond, -oli üks aken heledasti valgustatud. Sellest aknast kostsid bala- 
laikahelid. Seal elasid KartamÕšev ja Boiko..Ilmselt mängis üks neist praegu balalaikat. 


Köögis pesti pärast kursantide õhtusööki nõusid. Oli kuulda, kuidas kuuma veega täidetud 
toobrites klõbisesid alumiinium-lusikad, supianumad ja suured kastrulid, milles keedeti kastet. 

Mulle tuli meelde, et olin täna lubanud viia Galja Szypulinski kondiitriärisse. Pärast keskpäeva, 
kui olime küllalt pargis ringi jalutanud ja hakkasime teineteisega hüvasti jätma, oli Galja .mulle 
kavalalt silma pilgutanud ja küsinud: 

«Kas varsti läheme kooke sööma, mis?» 

«Aga muidugi!» vastasin bassihäälel ja otsekohe oli mul ära-minekuga kure. Nüüd ei võinud ma 
enne Galja näole ilmuda, kui raha saan, muidu ta mõtleb, et olen Petka Maremuhha sarnane valetaja 
ja petis. Ent kust raha võtta? Laenata Retkalt? Ta ei ;anna! Ja tal polegi niipalju raha — 
kakskümmend kopikat ehk leidub. Kahju, et vahetasin oma tuvid Petkale revolvri vastu. Mis ma selle 
revolvriga peale hakkan? Tuvid aga võiksin viia linnu-turule ja ära müüa. Saaks nelja rubla ümber. 

Missuguse asja võiks veel ära müüa? Arutasin mõttes terve foma varanduse läbi: tangid, haamer, 
mürsusütikud ja postmargi-album. Müümiseks need ei kõlvanud. 

Köögis kolistati veel valjemini nõudega. Kujutlesia, kuidas .ülemkokk valab vaskpaagist kuuma 
vett rasvastele kaussidele ja lusikatele. 

«Lusikad ... lusikad ... lusikad...» 

Kordasin endamisi mitu korda tasa seda sõna. 

"Tädi Marja Afanasjevnal oli väikeses punutud korvis paberisse mähitud pool tosinat hõbelusikaid. 
Tädi oli need mitu korda. sealt välja võtnud ja alati ütelnud: 

«Need on sulle kaasavaraks, Vassil. Kui võtad naise, kingin sulle oma majapidamise asutamiseks 
lusikad.» 

Miks ei võiks ma lusikaid võtta juba praegu, kui need on minule määratud? Noh, kui mitte kõik, 
siis näiteks pooled neist? 

«Kuid see on ju vargus,» mõtlesin ning vaatasin ringi, otsekui oleks keegi võinud mu mõtteid 
salaja pealt kuulata. Ümberringi polnud aga kedagi. 

«Kui võõras võõralt näppab, siis on see vargus,» mõtlesin ma, «mina aga olen oma inimene ja 
lusikad on minule määratud. Oige mul vaja neid kaasavaraks hoida, olen ma siis mõni pursui?» 

Ja sel soojal õhtul maja kivitrepil istudes tegin kindla otsuse tädilt pooled ta lusikaist ära võtta. 


XXXI. KULLASSEPÄÄRIS 


Läbi vaateakna võis näha vana hallipäist kullasseppa, kes istus; väikese puust laua taga. Taskus 
käega kinni hoides kolme hõbelusikat, et nad ei kõliseks, läksin mitu korda kullassepaärist mööda, 
kuid ikka ei söandanud sisse astuda. 

Kullassepa juures oli inimesi. Kaks meest. Nad kõnelesid kullassepaga, see aga vaatas kõõrdi 
nende poole, ilma et oleks laua. tagant üles tõusnud. 

«Noh, paganad, katsuge, et kiiremini minema saate! Kiiremini,, noh! ...» sosistasin, olles nende 
jutukate meeste peale vihane. 

Mul polnud tahtmist kullassepa juurde teist korda tagasi tulla ja ma läksin üle tänava, kus jäin 
seisma Arorisoni äri vaateakna juurde. Tolmuse klaasi taga olid vaagnal päikesepalavusest pooleldi 
sulanud padjakompvekid. Mööda vaagnat kõndisid kärbsed,, liigutasid tiibu ja puudutasid oma peente 
nokkadega õrnalt magusat kompvekivedelikku. Piilusin kullassepaäri poole. Viimaks paugatas uks ja 
mehed tulid tänavale. Üks neist, väikest kasvu, seljas sinine põlvedeni ulatuv tolstovka, hoidis peos 
valget taskukella. Kõnniteele astudes vaatas ta seda, sülitas siis lõbusalt ja ulatas kella teisele 
mehele, kes oli pikk, kiilaspäine ning mustade sarvprillidega. Külaspea kehitas õlgu, pistis kella 
tasku ja läks siis vastassuunas, ent sinist tolstovkat kandev mees sibas hüpeldes alla silla poole. 
Nähtavasti oli kiilaspea tahtnud väikest tolstovkas meest tüssata, kuid see ei läinud tal korda. 

Sammusin üle tee, võtsin südame rindu ja lükkasin poeukse lahti. 

Nurgas tiksus suur seinakell. Oli tunda haput lõhna. Väikese puubarjääri taga seisis vastu seina 
surutuna raske tulekindel kapp. 

Hallipäine kullassepp istus küüru tõmbunult ja vaatles läbi suurendusklaasi ümmargust 
tumerohelise kiviga käevõru. Kui 

ma puubarjääri juurde astusin, tõstis kullassepp pea üles ja heitis mulle pilgu. 

«Kas te... hõbedat ostate?» küsisin tasa. 

Kullassepp võttis silma eest toruga suurendusklaasi, pani selle lauale ja ütles: 

«Noh, oletame, et ostan ... Mis siis?» 

«Tahan müüa ...» sõnasin ma ning taskut peaaegu kätki kiskudes rebisin sealt lusikad välja. 
Ladusin nad üksteise kõrvale puubarjäärile. 

Kullassepp tõmbas nad kiiresti enda poole ja hakkas igaühel proovi uurima. Siis vaatas ta mulle 
umbusklikult otsa ja küsis: 

«Kelle lusikad need on?» 

«Minu omad,» vastasin üsna tasa, tundes, kuidas veri näkku lööb. Ja lisasin: «Ema käskis nad 
ära müüa. Ta on haige.» 

«Ema käskis?» küsis kullassepp. «Tähendab, et lusikad ei ole sinu, vaid ema omad?» 

Noogutasin vastuseks. 

«Kus te elate?» 

«Jõetagusel,» luiskasin. 


«Aadress?» 

«Vanamõisas . .. Kiriku lähedal...» 

«Kalju juures?» 

«Nojah...» 

«Nimi?» 

«Maremuhha!» prahvatasin välja ja- tõmbusin kössi, kartes, et kullassepp mul kohe kraest kinni 
võtab ja militsionääri kutsub. 

Kuid vanamees kirjutas nime paberossikanbi kaanele ja küsis kuivalt: 

«Kui palju?» 

«Palju annate?» 

«Sinu kaup — sinu hind!» lausus kullassepp karmilt ja vaatas aknast välja. 

Pingutasin veidi pead ja ütlesin võimalikult kindlamal toonil: 

«Kuus rubla!» 

«Palju!» vastas kullassepp tõustes. «Neli?» 

«Noh, andke neli!» 

Kullassepp tõmbas laualaeka käsikaudu lahti, võttis sealt kollasest nahast rahatasku, luges paraja 
raha välja ning pani barjäärile. Haarasin pihku need neli räpast paberraha ja jooksin poest välja. 

Koduteel möödusin majade ette rajatud haljastest aiakestest norgus päi, püüdes juhuslikele 
vastutulijaile mitte näkku vaadata. Oli kuum. Nägu õhetas häbist. Alles siis, kui mul jäi parteikoolini 
minna veel ainult kähe 

põiktänava vahe, avasin pihu, ajasin niisked kortsunud paberrahad sirgeks ja pistsin need 
tasku. 

«Vassil! Oota!» hõikas keegi kaugelt. 

Vaatasin tagasi. All Zitomiri tänaval jooksis Petka Maremuhha. Kui ta lähemale jõudis, 
märkasin, et ta otsmik läigib higist. 

«Puhh, kuidas ära väsitas!» ütles Petka mu kätt surudes. «Terve hommikupooliku rohisin 
maisi, neli peenart kitkusin puhtaks, nüüd lubas taat mul kodust ära minna... Kus siis sina,. 
Vaska, oled olnud, miks sa enam minu poole ei tule?» 

«Pole aega olnud!» 

«Kas tead nüüd, kes tookord tulistas?» 

«Kust mina seda tean, kes! Võib-olla olid sulipoisid Podzamtšest aeda roninud karusmarju 
varastama.» 

«See pole kellegi jutt!» ütles Maremuhha tähtsalt. «Missugune, loll siis öösel karusmarju 
varastama läheb? Saab neid siis öösel korjata? Õunad — see oleks hoopis teine asi.» 

Olin vait ega vastanud Petkale sõnagi. Neetud lusikad ei andnud mulle rahu. Äkki on tädi 
nende puudumist juba märganud ja hakkab mind küsitlema Petka juuresolekul? Mul polnud taht- 
mist Petkaga kahekesi koju minna. 

«Lähme teie aeda, Vassil!» palus Petka. Nähtavasti himustas ta karusmarju. 

«Jätame selle parem teiseks korraks. Seal hulgub praegu Korybko. Parem lähme suplema.» 

«Kuhu?> 

«Paradiisi värava juurde.» 

«See on kaugel!» irises Maremuhha. «Praegu on kuum.» 

«Pole viga, lähme läbi käimistu. Seal dü jahe!» ütlesin otsustavalt ja hakkasin parteikooli 
taraäärset teed mööda Paradiisi värava poole sammuma. Petka Maremuhha lonkis 
vastumeelselt mulle järele ... 


Suplus tegi mu tuju pisut rõõmsamaks ja ma unustasin täiesti”, taskus oleva raha. Alles siis, 
kui olin Petkaga hüvasti jätnud ja kodu poole sammusin, tulid jälle lusikad meelde ja mu süda' 
hakkas valutama. «Kui nad ainult ei märkaks! Kui nad ainult et märkaks!» mõtlesin, sammudes 
läbi hämara koridori omaste poolele. 

Ukse taha oli kuulda tädi häält. 

Astusin tuppa ja nägin isa lauas istumas. Ta sõi lõunat, tädt aga võttis riiulilt tühja kastrulit. 

Istusin tujutult isa vastu laua äärde. 

«Sain täna sinu pärast peapesu,» ütles isa. 

«Mis peapesu?» küsisin valvsaks muutudes. 

«Polevoi küsis kogu aeg sind taga.» 

«Polevoi?»> 

«Nojah. Sa vist meeldid talle. Muudkui päris: kus ta varem õppis, kus kavatseb edasi õppida? 
Jutustasin talle kõik ja tema ütles siis: «Noh, noormehel oleks aeg kommunistlikku noorsoo- 
ühingusse astuda. Sina, Mandžura, oled kommunist, eesrindlik inimene, poiss aga logeleb sul 
niisama ringi. Las ta tuleb meie komsomolirakukese koosolekule .. .» Said aru?» 

Tädi nihutas mulle lähemale taldriku klimbisupiga. Selle rammusa supi peal ujusid 
peenekshakitud rohelised tillilehed. 

«Kas said aru, Vassil?» küsis isa uuesti. 

Mul oli sel hetkel kangesti häbi. Miks ma ometi võtsin need lusikad? Isa ei aimanud veel midagi 
nende kaotsiminekust, kuid see võis talle iga hetk teatavaks saada. 

Ma ei kannatanud ta pilku välja, lõin silmad maha ja lusikaga tulist suppi liigutades ütlesin 
vaevalt kuuldavalt: 

«Sain aru.» 


XXXII. VIHMASADU LAKKAS 


Juba mitu kuud ei saanud ma rahulikult vaadata neid poisse, kes kandsid oma rinnal 
Kommunistliku Noorsoo Internatsionaali tumepunast märki. Kuidas ma neid kadestasin! 
Kui kommunistliku noorsooühingu trükitööliste rakukese liikmed rivis Vanalinnas 
ŽitomirMänavale oma klubisse läksid, jäin alati seisma ja vaatasin neile hulk aega järele. 

Kui tore oli, kui nad äkki laulma hakkasid: 
Tuleb, tuleb Vander, Vander. 

Vastuvõtt on lõbus meil: 
menševik-lakeide hulgas 

kõige suurem see lakei! 

Ta meile külla saabumas — 

maailma suurim kaabakas ... 

Meil külaline rõõmu teeb, 

kuid siiski, siiski kahju see, 


et me ei saa, et me ei saa 
siin teda oksa tõmmata!! 


Olin unistanud, et sügisel astun töölisfakulteeti, hakkan käima kommunistliku noorsooühingu 
rakukese koosolekuil, pärastpoole 

1 See omal ajal levinud kommunistlike noorte laul on loodud esseeride (sotsialistide- 
revolutsionääride) protsessi puhul, mis 1922. aastal Moskvas aset leidis. Sellele protsessile tuli 


esseerlikke bandiite välismaalt kaitsma II Internatsionaali liider Vandervelde. See laul on 
pühendatud tema saabumisele. 

aga annan avalduse sisse. Mul ei tulnud ettegi, et võin siinsamas, parteikoolis, komsomoli astuda. 
Arvasin, et olen kursantidele võõras, ainult sama maja elanik, kuid nüüd tuleb välja, et see pole 
sugugi nii. 

«Mul vaja Polevoiga ise komsomolist rääkida!» tegin otsuse. Kuid justkui kiuste polnud Polevoid 
kuskil näha. Kogu õhtu lonkisin mööda hoovi, istusin võimlemiskangi juures pingil, keerle-sin 
tunnimehe lähedal, jalutasin hulk aega kooliköögi ümbruses, — minust jooksid mööda kursandid ja 
parteikooli töötajad,. kuid Polevoid polnud nende hulgas. 

«Oleksin võinud ju ükskõik kellelt küsida, kus ta on, kuid häbenesin, - õigemini, ma ei tahtnud, et 
Polevoi sellest tagaotsimisest teada saab. Lootsin teda juhuslikult köhata ja siis temaga kõnelda. 

Järgmisel päeval pärast lõunat hakkas sadama. Hommikul oli taevas selge, päike paistis heledasti, 
võis arvata, et ilm jääb kogu päevaks ilusaks, kuid siis kerkisid läänest ootamatult pilved ja ma ei 
jõudnud Petka Maremuhha juurest tagasi tulles veel kuigi kaugele, kui äkki kange tuul tänaval tolmu 
üles keerutama hakkas ja inimesed end küresti väravate taha peitsid. Ka mina pistsin jooksu. Tuul 
ajas mu silmad tolmu täis ja juuksed sassi. Tormasin kõigest jõust keset tänavat vastu tuult edasi ja 
tõmbusin kössi, oodates esimest kõuekärgatust. Pilved kuhjusid taevas järjest enam, keerlesid madalal 
linna köhal, tormasid sinakate ja paksudena üksteisele otsa. Läks silmanähtavalt pimedamaks. Näis, et 
praegu polegi enam keskpäev, vaid juba videvik. 

Kaugel põõsaste taga välkus parteikooli roheline tara ja siis paiskusid esimesed rasked 
vihmapiisad tolmusele, päikesest soojendatud maale. Varesed hakkasid puude otsas kaeblikult kraak- 
suma. Justkui kartes esimesi vihmapiisku, vaibus tuul järsku ja tolmukeerises tiirlemisest väsinud 
paberitükike langes jõuetult maha. 

Vaevalt jõudsin joosta hoovi ning mööduda vahiputkas tunnimehest, kui ränka vihma valama 
hakkas. Kui meie majani jõudsin, oli maa juba must ning märg, rohi ja põõsad läikisid, ning võis 
kuulda, kuidas vihm vastu plekk-katust trummeldas. Jõudnud oma kööki, tõmbasin kohe märja särgi 
seljast ja vaatasin aknast välja. Veenired jooksid mööda klaase, vihm rabises viltu nende vastu, aken 
tõmbus kohe märjaks ja polnud peaaegu üldse näha, mis hoovil sünnib. 

Avasin akna, kööki hakkas kohe kostma kära, kuskil kindluse taga raksas järsult kõu, kuid vaibus 
sedamaid, solgutatud vihmavalingust. Parteikooli valge hoone paistis läbi vihma' tühjana ning 
mahajäetuna; ta aknad läikisid ja sulasid müüridega ühte, justkui päikese loojangu ajal. Heitsin 
kõhuli külmale aknalauale *.ning kummardusin aknast Välja. Ja kohe hakkas vihm vastu mu. 

juukseid ja kaela peksma. On väga mõnus lamada palja kõhuga siledal külmal aknalaual ja panna 
oma kukal jaheda tiheda vihma alla. Mu ligiduses jooksis maja nurgal rippuvast vihmaveetorust 
sorinal vett otse roostetanud ümmargusse raudsanga-dega katlasse. Vesi voolas katlasse laia joana, 
milles paistsid katuselt alla uhutud lehed ning väikesed helesinised munakoored. Kätel oli juba ääreni 
vett täis, vesi voolas liivasele maapinnale ja tekitas seal järvekese. Prääksudes ja taarudes ilmusid 
äkki ei tea kust vihmaveetoru juurde kaks rasvast parti. Üks neist ajas kaela õieli ja avas oma 
kollase noka, et püüda üle katla aare voolavat vett, kuid tüdines sellest varsti, prääksatas, saputas 
oma märgi, vihmast hästi puhtaks pestud valgeid tiibu ja tatsas siis pead raputades oma kaaslase 
järel värava poole. 

Sel hetkel kuulsin läbi vihmapladina rataste mürinat. Tänavalt sõitsid kuruga teineteise järel hoovi 
kaks kõrget sõjaväe-veo-vankrit, kus istusid kottide ja puldaniga käetud mehed. Vankrid pöördusid 
vasakule ja kadusid tagahoovi võlvi alla. 


Sadu möödus ruttu, nagu iga suvine vihm. Hoovis muutus vaikseks, otsemaid läks valgemaks, 
pilved kadusid tasahilju, päike tuli nähtavale ja aia köhale ilmus ere mitmevärviline vikerkaar, mis 
toetus ühe otsaga parteikooli märjale plekkkatusele. 

Kas võib tuppa jääda, kui väljas särab vikerkaar? Võtsin sandaalid jalast, panin kuiva särgi selga, 
ning käärinud niisked püksisääred üles, jooksin trepile. Ja peatusin sedamaid. 

AII vihmaveetoru juures pesi end puristades Polevoi. Ta kummardus malmkatla köhale, tõstis sealt 
laia pihuga roostest vihmavett ja uhtis end üle. Ta pritsis kiiresti vett kord oma rinnale, kord seljale, 
siis pani pea üsna vee ligi. Ta kõrval kivil oli väike hall seebikild. Vesi katlaaluses loigus oli sogane, 
täis valget vahtu, Polevoi oli end ilmselt juba seebiga pesnud ja loputas praegu seebivahtu ära. Ta 
seisis katla juures spordipükstes ja ta suured tugevad jalad olid pahkluudeni poripritsmeid täis. Seal- 
samas sirelioksal rippusid Polevoi riided. Läksin trepist alla. Polevoi pesi end valjusti puristades ega 
kuulnud mu samme. 

Kuidas teda hõigata? Kas ütelda «Onu Polevoi»? Ei mingil tingimusel! «Onu» ütlevad ainult 
poisikesed, kuid mina olen juba suur. Tammusin Polevoi selja taga niiskel maal jalalt jalale, köhatasin 
siis ja ütlesin kähku: 

«Tervist, seltsimees Polevoi!» 

Ta vaatas küresti tagasi. Ta nina mööda jooksis veenire. Pehmed tumedad juuksed olid langenud 
päevitunud laubale ja ulatusid peaaegu kulmudeni. 

«Tervist, noormees!» ütles Polevoi. «Ega sa ometi mind ära ajama tulnud?» 

«Kuidas ära ajama?» 

«Noh, siit. Sellepärast, et teie vett raiskan. Küllap katel kuulub vist teile?» 

«Ei, see on riigi oma.» 

«Noh, siis põie viga midagi. Näed, sain tee peal kangesti tolmuseks. Jõudsin siia, näen, et vihm 
jääb üle. Tarvis end õige puhtaks pesta, mõtlesin. Armastan väga vihmaveega pesta. Vihmavesi, 
vennas, see on parem igasugusest saunast.» 

«Kus te olite, seltsimees Polevoi?» 

«Püüdsime bandiite,» vastas Polevoi lühidalt, lükates harali sõrmedega läbi juuste. «Ja minul tuli 
veskis varitseda. Tervelt viis tundi. Kas sa tead, missugune tolm veskis on? Võib lämbuda. Eriti 
pööningul.» 

«Kas saite bandiidid kätte?» 

«Võitlus käis Poltaava juures!» muigas Polevoi. 

Nüüd taipasin, miks teda nii kaua polnud näha. Kuidas ma varem selle peale ei tulnud? Alles täna 
hommikul jutustas ju isa, et linnast oli üht jõuku likvideerima läinud suur eriülesannetega väeosa, mis 
koosnes kommunistidest ja kommunistlikest noortest. Tähendab, ka Polevoi kuulus sellesse väeossa. 
Vaatasin nüüd teda vaimustuse ja kadedusega. Ent tema, silitades käega oma rinda, kummardus 
seepi võtma. Ja loputanud katlas jala, hakkas teisel jalal hüpeldes pükse jalga tõmbama. 

Kui Polevoi oli end riidesse pannud, märgadele juustele luitunud budjonnovka asetanud ning 
kavatses ära minna, küsisin uurivalt: 

«Ütelge, kas on tõsi, et tohin tulla komsomoli koosolekule?» 

«Tõsi!» vastas Polevoi naeratades. «Rääkisin sellest Mironile.» 

«Millal võin tulla?» 

«Millal? Mis päev täna on? Neljapäev? Nojah, neljapäev. Tähendab, et koosolek on homme. Niisiis 
tule kella viieks klubisse.» 


Tulin klubisse mitte kella viieks, vaid poole viieks. Klubiruum oli teisel korrusel, endises kirikus. 
Veel praegugi paistsid kuskil üsna lae lähedal loosungite alt välja tumedad pühakutenäod ja sein 
liitus laega mitte täisnurga all, nagu tavalistes tubades, vaid poolkaares. Selles suures klubis seisid 


lava ees reas mustad koolipingid, eesriidele aga oli maalitud vööni paljas tööline, kes vasaraga lõhub 
maakera ümbert ahelaid. Vasakpoolses nurgas, üsna lava ees, oli klaver. Klaveri taga väikesel pingil 
istus kursant Maruštšak, seesama, kes jalgpallimängus oli olnud kesk-tormajaks. Kui ma sisse läksin, 
istus Maruštšak mõttes; kuid vae- 


1 Nende laulusõnadega vihjatakse sellele, et toimus midagi, millest ei 
taheta täpsemalt rääkida. Tõlk. 

valt sain pinkide juurde astuda, kui ta otsekui mind tervitades hakkas sel viletsal klaveril 
«koeravalssi» mängima. Astusin klaveri juurde ja istusin selle lähedale pingile. Maruštšak kõõritas 
minu poole ja jätkas mängu. Ta õõtsutas end kergelt siia-sinna, vehkis peaga, sulges mõnikord 
silmad, — oli näha, et talle väga meeldis klaverit mängida. Mõnikord tõstis ta mõlemad käed kõrgele 
klahvde kohale ja siis, otsekui vihastudes, laskis nad hooga alla. Klaver mürises nii, et näis — 
nüüdsama kätkevad keeled. Kui «koeravalss» teda ära oli tüüdanud, hakkas ta mängima «Ema, sa 
suvila osta». See tükk tuli tal välja paremini, vaiksemalt ja selgealt. Toredasti tuli välja! 

Saali hakkas kursante kogunema. Lauaklappidega kõlistades istusid nad pinkidesse. 

Tõusin tasahilju, läksin kõrvale ja võtsin siis üsna taga viimases pingis istet. Mul- polnud siin 
kuigi mõnus: ümberringi olid ainult tundmatud inimesed, Polevoi aga ei ilmunud ikka veel. 

Eesriie lükati kõrvale. Lava poolhämaruses seisis väike punase sitsriidega käetud laud ning sellel 
veekarahvin. 

Niipea kui eesriie avati, laskis Maruštšak klaveri kääne prantsatades kinni ja pani mütsi pähe. 
Peaaegu kõik kursandid kand-sid siin parteikoolis helesiniseid suvebudjonnovkaid, kuid Maruštšak ei 
raatsinud oma keigarlikust vormimütsist lahkuda. Ilmselt oli see elegantne, vabarnavärvi põhjaga, 
kollase äärisega ja väikese sissepoole painutatud lakksirmiga vormimüts tal kodu-sõja ajast järel. 
Varem kandsid sääraseid vormimütse punased kasakad, need, kes Petljura meie linnast välja 
kihutasid. Isegi Kotovski, punase kasakkonna korpuse kehakas laiaõlgne komandör, sõitis kord meie 
linna paraadile, peas niisugune müts, nagu oli Maruštšakil. 

Koosolek algas. Kuidas koosoleku juhataja ja sekretär valiti, seda ma hästi ei kuulnud, ma ei 
pannud ka tähele, kuidas juhataja, üsna noor, tohutu laiade siniste pükste ja samettolstovkaga 
kursant, päevakorra ette luges. Ja kohe läks Maruštšak mööda kriuksuvat puutreppi saalist lavale. Ta 
esines ettekandega sellest, 
kuidas elab šeflusalune punaste kasakate sotnja. Selgus, et Maruštšak oli hiljuti seal käinud ja viinud 
sotnjale komsomoli poolt saadetud kingitusi. 


Maruštšak rääkis aeglaselt, takerdus tihti, nähtavasti oli tai raske esineda koosolekul. Vahel ei 
leidnud ta kaua sobivat sõna, vehkis siis vihaselt käega, otsekui oleks raiunud midagi. Maruštšak 
lõpetas oma ettekande kuidagi ootamatult. Kõik arvasid, et ta veel jätkab oma kõnet, ja istusid, 
vaikides, kuid tema naeratas ja lausus: 

«Noh, ongi kõik. Mis seal ikka rääkida?» 

Talle esitati paar küsimust. Ta vastas neile kiiresti ja lühidalt. 

Siniste pükstega noormees helistas kella ja tegi ettepaneku 

läbirääkimisi mitte alustada, seltsimees Maruštšaki informatsioon aga võtta teadmiseks ja 
juhendiks. 

Maruštšak lahkus lavalt, klobistades oma raskete rautatud saabastega, ja istus minu kõrvale. 
Ettekande ajal oli ta nähtavasti närvitsenud, sest ta otsmik oli higine. Lavale vaadates võttis ta 


nüüd kobamisi taskust rätiku ja hakkas sellega nägu pühkima. Jälgisin silmanurgast Maruštšakki 
ega kuulanud, mis laval sünnib. Mul oli hea meel, et Maruštšak minu kõrvale istus, ja ma 
otsustasin temalt küsida, kas on tõsi, et ta võitles Kotoyski väesalgas, või räägiti mulle tühja juttu. 
Sel hetkel märkas Maruštšak, et ma teda vaatlen, ning heitis mulle uuriva pilgu. Pöörasin kohefpea 
ära ja hakkasin seinal rippuvaid portreesid silmitsema. Äkki lõi pink kõikuma, lauaklapp 
kolksatas, tundsin, et Maruštšak püsti tõuseb, ning kuulsin ta häält: 

«Üks hetk. Seltsimees juhataja!» ütles Maruštšak valjusti, nii .. et kogu saalis oli kuulda. 
«Mulle näib, et siin on ka neid, kes pole kommunistlikud noored.» 

Kahin käis läbi saali, siis tekkis vaikus. Kõigi kursantide pilgud pöördusid meie pingi poole. 

Koosoleku juhataja helistas kella ja küsis: 

«Kust need siis siia said, seltsimees Maruštšak? Ma ju teatasin pärast ettekannet, et koosolek 
on kinnine. Kõrvalised isikud lahkusid.» 

«Minu arvates pole see poiss kommunistliku noorsooühingu liige,» ütles Maruštšak valjusti ja 
mu küünarnukki puudutades küsis: «Kas sul on komsomolipilet?» 

«Seltsimees, kas olete kommunistlik noor?» hüüdis juhataja üle kogu saali. 

«EL» vastasin tasa. : 

«Ei ole kommunistlik noor! Ei ole kommunistlik noor!» andsid mu läheduses istuvad kursandid 
lavale edasi. 

«Siis palun teid saalist lahkuda,» ütles koosoleku juhataja. «Praegu on meil kinnine koosolek, ja 
sellest võivad osa võtta ainult kommunistlikud noored.» 

Ilma etoleksin kõigest juhtunust täiesti aru saanud, tõusin püsti ja sammusin aeglaselt ukse 
poole. Tundsin, et kursantide pilgud mind saadavad, — koosolek katkestati ainult minu pärast: 
kõik ootasid mu lahkumist. 

«Visati välja! Visati välja!» mõtlesin ja sammusin sandaale lohistades mööda libedat põrandat. 
Veri valgus näkku. «Miks tulin ma siia? Nõndamoodi end häbistada! Nüüd näitavad kõik 
kursandid minule näpuga ja sosistavad üksteisele: «See on see, keda paluti kinniselt 
komsomolikoosolekult lahkuda!» 

Kõige enam tegi mulle tuska see, et nende arvates olin ma vist kull meelega jäänud sinna pealt 
kuulama, kuid ma ju lihtsalt, ei pannud tähele, millal juhataja teatas, et koosolek on kinnine. 

Küll see Maruštäk ora käi naljakas: ei võinud mulle lihtsalt kõrva sisse sosistada, et oma välja 
läheksin, ei, ta pidi mind terve koosoleku ees häbiiama . 

Vaevalt jõudsin tänavale,. kui silmasin Polevoid. Ta tuli kiiresti mööda kõnnited. 

Juba eemalt küsi Polevoi : 

«Kas koosolek algas?» 

Noogutasin vaikies pead . 

«Küll on häda! Polnucd parata, mind peeti maakonnakomitees kinni!» ütles Polevi justkui 
vabanduseks ja küsis minu juurde jõudes: 

«Kuhu sina siis tahad minna? Läki koosolekule!» 

Parem kui ta sea pooleks ütelnud! Solvusin veel rohkem, ja hoides tagasi silmivalguvaid 
pisaraid, lõin vaikides käega ning sammusin kiiresti mööda tänavat allapoole. 


XXXIII.  SZYPULINSKI KOHVIKUS 


Just Uue silla alul istus kivibarjääri juures järil keegi kaubaeit. Tal oli peas mst villane 
rätik. Kividel seisis korv, mis oli ääreni täis päevalleseemnid. 
«Kaks klaasitäit! ütleksin. Ja ulatasin, süda täis valu, eidele paberrubla. 


Esmalt andis ta mulle raha tagasi. Panin vaskrahad ära ja tõmbasin siis püksitasku laiemale. 
Eit puistas sinna teineteise järel kaks klaasitäit lõhnvaid päevalilleseemneid. 

Sammusin aeglaalt silla puust kõnniteel, prõksutasin seemneid ja sülitasin kestad üle käsipuu. 
Kestad lendasid pikkamööda alla. Siis puudutasid nad vett ja hakkasid vaevalt märgatavate 
punktikestena pärivoolu ujuma. Rohelistel jõekallastel seisid kaljude köhal väikesed 
sindelkatusega majad, mis sarnanesid mahavisatud tikutoosidega. 

Sild tundus mulle täna väga pikana; ta kulunud lauad nagisesid jalge all, ja kui ma läbi nende 
pragude kaugel all virvendavat jõge nägin, läks süda veel rahutumaks. Kui rõõmus ma olin, 
teada saades, et Pcvoi tunneb kaasa mu soovile astuda komsomoli, ja kui paha oli mu tuju 
pärast seda, kui mind koosolekult lahkuda paluti. 

Vahest olid nad kõik ming:il kombel teada saanud, et olin lusikad ära võtnud, ja lihtsalt 
mõtlesid välja ettekäände, et mind koosolekult minema kihutada ? 

Miks ma müüsin lusikad ära? Nüüd ei anna need mulle rahu kogu eluaeg. 

Kuid maitsvad, hästi küpsetatud päevalilleseemned tegid varsti 

mu tuju paremaks — süda läks kergemaks, ja mulle meenus Galja. Olin lubanud eile tema poole 
minna, kuid ei läinud. Otsustasin teda kohe praegu külastada ja ta linna kutsuda. 

Ja juba tunni aja pärast istusime kahekesi pargis suvises vabaõhukinos ja vaatasime huvitavat filmi 
«Mustade kaljude isand». Pink oli seljatoega, kõrge, — kui ma sellele istusin, ei ulatunud mu jalad 
maha ja ma võisin vabalt neid kõlgutada. Seljataga pragises tuvikongi meenutavas putkas aparaat ja 
ruudukujulisest aknakesest tungis läbi pimeduse hele valguskiir. Mõlemal pool väljakut mustendasid 
kõrged puud ja nende tihe lehestik summutas Jdimberduse, mis tuli kuskil ekraani kõrval tinisevast 
klaverist. Meie kohal laotus tumesinine tähistaevas. Galja vaatas vaikides ekraanile, ainult siis, kui 
ilmusid pealkirjad, luges ta neid kiirel sosinal, ja kui ma kord teda lugemisel abistada tahtsie, tõrjus 
ta käega ning käratas mulle peale, et ma ei segaks. Heitsin vargsi pilgu Galjale, ta pöetud juustele, 
veidi püstisele ninale, puhastele siledatele põskedele ja väikestele roosadele kõrvadele, millesse olid 
tehtud augud kõrvarõngaste jaoks, ning olin rõõmus, et istun tema kõrval ja ta pilet on mu särgi 
väikeses taskus. 

Tahtsin nii väga, et Kotka Grigorenko oleks siin kuskil meie lähedal olnud. Kmdlasti läheb ta 
nägu virilaks, kui ta silmab meid kahekesi koos. 

Kui juba viimast osa näidati ja mustade kaljude habemik isand paati otsides kivisel merekaldal 
ringi hulkus, tõusis äkki tuuleiil ja puud meie ümber pargis hakkasid kohama, nende ladvad kõikusid 
sahinal siia-sinna, valge lõuend aga tõmbus puhevile nagu puri, ja näis, et merel on tõesti torm, et 
valged lained ei paisku vastu kaljusid mitte ekraanil, vaid kuskil meie lähedal, — tuulekohinas 
kuulsin nende lainete mühinatki. 

«Külm!» ütles Galja kössi tõmbudes ja end minu vastu surudes. 

Algul tahtsin end eemale nihutada, kuid siis kogusin julgust, pistsin oma käe Galja küünarnuki 
alla ja võtsin tal käealt kinni. 


«Pole vaja,» sosistas Galja ja tõmbas käe ära. 

Ma ei teadnud, mida talle vastata, ja kahetsesin, et polnud kaasa võtnud oma kalevist pintsakut. 
Oleksin selle siis Galjale andnud. 

Klaverimängija lõi viimast korda valjusti klahvidele ja kõigil tulpadel süttisid ühtaegu lambid. 
Tuules kõikudes heitsid nad rahvale ebaühtlasi valgusjugasid, puude oksad sahisesid järjest 
kõvemini ja kui me alla silla juurde viivale pimedale puiesteele astusime, tugevnes lehestiku mühin 
sedavõrd, et tundus, nagu käiksime mahajäetud inimtühjas metsas. 

Sillal hakkas meil üsna külm. Tuul puhus läbi kaljuse ning sügava jõeoru. Galja hoidis ühtlugu 
käega juukseid kinni, kohen-das seelikut, ta madrusepluusi krae tõusis üles. Hoidsin Galjal tugevasti 
käealt kinni ja sammusin kiiresti, et rutem jõuda üle selle pika kõrge silla, mis sügaviku köhal toetus 
kuuele kivisambale. 

Mu taskus krõbisesid päevalilleseemned, kuid süüa ma neid ei tahtnud. Keel oli neist juba hell, 
kestad olid mu suulae ära hõõrunud. 

«Küll lõõtsub!» ütles Galja. «Justkui sügisel.» 

«Pole viga,» vastasin. «Linnas on vaiksem, ainult siin sillal on nõnda külm.» 

Linnas, kõrgete majamüüride vahel, kitsal tänaval, oli tõesti vaiksem. Tuul vuhises nüüd üleval 
katuste köhal ja oli kuulda, kuidas seal kriuksusid plekist tuulelipud ja vahetevahel paugatasid 
õhuaknad. 

Käänaku taga algas peatänav — Posti tänav. Vorstikaupluse avatud uksest langes kõnniteele hele 
valgus. Kobasin veel kord taskus raha ja kui me vorstikaupluse köhale jõudsime, ütlesin Galjale nii 
hooletult, kui vähegi suutsin: 

«Tead, olen kõvasti külmetanud ... Astume sisse .. .» 

«Kuhu?» katkestas Galja mind ehmunult ja heitis pilgu vorstikaupluse vaateaknale. 

«Ei, mitte siia . .. Szypulinski juurde!» 

«Szypulinski juurde? Ei maksa. Lähme mõni teine kord.» 

«Lähme praegu!» anusin teda. Tahtsin nii väga Galjat Szypulinski juurde viia, mitte kunagi 
pärastpoole, mitte homme, vaid just sel külmal tuulisel õhtul, just täna ära kulutada kogu raha! 

«Nojah, unustasin hoopis!» puhkes Galja naerma. «Me ju tookord kõnelesime kondiitriärist, ja sul 
on see meeles, eks ole? Arvad, et ma seekord tõsiselt rääkisin? Oled ikka naljakas!» 

«Ma ei arva midagi. Lihtsalt tahan .. . kohvi...» laususin solvunult. 

«On juba hilja. Kuidas ma koju saan?» 

«Pole viga, tulen sind saatma!» 

Galja mõtles silmapilgu ja tegi siis kähku otsuse: 

«Noh hüva, lähme.» 

Astusime tasahilju kondiitriärisse ja istusime akna alla äärmi-sesse lauda. Me oleksime muidugi 
võinud puhvetile lähemale istuda, kuid seal askeldas pika leti taga ilus kollasejuukseline pani 
Szypulinska, seljas roosa siidkleit, ees valge pitspõll. Ma ei tahtnud, et ta meie juttu pealt kuulaks. 

Mõne hetke istusime vaüddes. Galja vaatles pilte seintel, kuid mul ei olnud siin kuigi mõnus olla. 
Mul oli veidi kohe Galjaga valjusti kõnelda selles tühjas kondiitriäris, kuhu gaasilampidest nii 
ebatavalist rohekat valgust langes. . 

Meie linnas polnud kuskil mujal sääraseid lampe, ainult Szypulinski juures olid nad veel alles, 
need gaasi-hõõglambid, mis kullateid kettide otsas laest alla rippusid. 

Szypuliriska pühkis vaikides puhta lapiga puhvetit ega heitnud meile pilkugi. Tüdinesin ootamisest 
ja köhatasin. 

«Franek!» hüüdis Szypulinska vaheseina taha. 

Sealt kargas välja roosapõseline, juba hõrenevate juustega Szypulinski, seljas hästi pressitud 
must ülikond. Ta vaatas meie poole ja lausus naisele poola keeles tigedalt ning tasakesi, kuid nii, et 
me kuulsime: 

«Miks sa ei ütelnud, et siin on külastajad?» 

«Ma arvasin, et sa ise seda teadsid! ...» vastas Szypulinska ja nihutas letiäärele kõrge peenikese 
jalaga puuviljavaasi, millel olid kunstlikud taigenpaberist õunad. 


Pea püsti ja pisut kätega vehkides astus Szypulinski aeglasel kõnnakul meie laua juurde. Vaevalt 
märgatavalt silmi vidutades vaatas ta esmalt Galjat, siis laskis pilgul minust üle libiseda, ja ma 
tõmbasin kähku laua alla oma tolmustes sandaalides jalad. 

«Mida soovite tellida, noored inimesed?» küsis pan Szypulinski. Ta vaatas Galjat ja lisas: «Mida 
preili soovib?» 

Galja punastas, osutas minule ja lausus tasa: 

«Ma ei tea. Vaat. ..» 

«Andke meile!» ütlesin bassihäälel ja luksatasin ärevusest. «Andke meile kohvi ja siis veel kooke . 
> 

«Missugust kohvi noored inimesed soovivad? Kas varssavi või viini kohvi, või ehk musta...» 

«Ükspuha!» ütlesin mina, kuid Galja parandas mind: 

«Ei, musta pole vaja.» 

«Tubli!» nõustus Szypulinski. «Soovitan teile varssavi kohvi. See on maitsvam. Ja missuguseid 
kooke?» 

«Mulle napoleoni-kook,» ütles Galja. 

«Kuid mulle ükskõik missugune!» vastasin mina. 

«Ühe sõnaga toon lauale ja teie valige ise,» ütles Szypulinski ja läks lakk-kingade kriuksudes 
vaheseina taha. Ja kohe hakkas ta seal klaasidega kõlistama. 

Nüüd oli mu enesetunne juba parem. Kohv ja koogid olid tellitud, nüüd tuli ainult oodata, seejärel 
süüa ja maksta. Olin siin soojas kondütriäris juba külmast jagu saanud ning mul polnud enam 
meeleski, et väljas on tuuline ilm. 

«Näed, kuidas ta üksi kõigega hakkama saab,» sosistas Galja mulle tasa, kummardudes üle laua, 
ja üks juuksekihar vajus tal laubale. 

«Või veel,» vastasin. «Ta ei võta sellepärast teenijat, et pääseda maksudest.» 

«Kas need, kel pole teenijat» on maksudest vabad?» 

«Seda mitte, kuid nad maksavad vähem!» ütlesin üsna sosinal,. kuna meie pole sammus Szypulinski, 
käes läikiv kandmik. 

Ta tõi kohvi klaasides, mis olid asetatud hõbedast klaasihoidjatesse, iga laasi peal ujus vahukoor, 
mis meenutas veidi üles-sulanud jäätet, ning alustassidel olid väikesed kullatud keerdvartega 
teelusikad. 

Galja võttis lusika ja pistis selle kohvi sisse. 

Szypulinski läks jälle vaheseina taha ja tuli sealt kiiresti tagasi. 

«Miks nii palju?» pidin peaaegu hüüatama. 

Szypulinski kandis lauale vaasi, kuhu oli laotud oma kümme kooki. Seal d küll napoleoni-kooke, 
küll pikergusi kreemikooke, küll kõrgeid roosa kreemiga täidetud korvikesi, milledele oli peale pistetu 
kirss, küll lamedaid õunakooke. 

«Meile pole vaja nii palju kooke! Tahame ainult kaks. Ainult kaks! Meil ei jätku kõikide eest 
maksmiseks raha!» tahtsin hüüda, kuid t suutnud sõnagi kuuldavale tuua, ja neetud Szypulinski, justku 
aimates, et talle võidakse ta koogid tagasi anda, lõi kiiresti kontsad kokku ja läks vaheseina taha. 

Minu tuju oli nüüd täiesti rikutud, kobasin taskus raha ega teadnud, mis peale hakata. Kahetsesin, 
et olime siia tulnud, heameelega olekin niihästi kohvi kui ka koogid tagasi andnud, et aga ilma 
skadaalita pääseda. Kui mul rahast puudus tuleb, ei lase Szypulirki mind siit ara, vaid nõuab midagi 
pandiks, aga mis talle jätt — särk, püksid, vöörihm? Ja pealegi, missugune häbi see Galja ees oleks! 

Kuid Galjaei aimanud mu erutust, istus rahulikult ning jõi väikeste sõõmudega kohvi. 

«Mis sina siis ootad? Joo ometi!» lausus ta. 

«Mul pole tahtmist!» ümatasin. 


«Küll on abs lugu — pole tahtmist? Miks me siis siia tulime? Joo!» Ta nihuas mulle kohviklaasi 
lähemale ja küsis: «Missuguse koogi ma sulle annan?» 

«Ah, tulgu mis tuleb!» mõtlesin ma, pigistasin silmad kinni ja ütlesin suure pingutusega: 

«Midaise tahad...» 

«Panen sulle ühe keedutaignast, see on maitsev ja sees on palju kreemi. Söö.» 

Murdsin lusikaga tasahilju tükikesi selle rasvase koogi küljest ja erutuse tõttu ei tundnud kollase 
kreemi maitsetki. 

«Söö, söö!» sundis Galja mind tagant. «Muidu istume siin hommikuni.» 


Peaaegu vägisi toppisin enesele suhu tüki kooki ja tahtsin kohvi . peale rüübatakui mu enesetunne 
äkki üsna räbalaks muutus. 

Vaateakna taga, toetudes kähe käega ümmargusele kaitserauale, seisis mu isa. Tugeva 
kehaehitusega, seljas valge linane 

ülikond, peas õlest müts, vaatas ta, pisut silmi vidutades, läbi klaasi mulle ainiti otsa; oleksin 
sedamaid heameelega laua alla pugenud: isa pilk põletas mind. 

Lõin silmad maha ja kui ma oma pilgu jälle aralt tõstsin, polnud isa enam akna taga. 

Ta oli ootamatult ilmunud ja kadus niisama ootamatult ööpimedusse. 

«Miks sa nii kahvatu oled, Vassil?» küsis Galja. «Ehk juhuslikult külmetasid?» 

«Pole viga. Küljest käis piste läbi!» valetasin ma ja lükkasin müraga raske tooli tagasi. 

Nagu maa alt kerkis meie laua juurde Szypulinski. «Kas noored inimesed soovivad arvet 
õiendada?» küsis ta leebelt. 

«Jah!» ütlesin väriseval häälel ja tundsin, et külm judin üle keha käis mõtte juures: «Noh, nüüd 
algab.» 

«Kaks klaasi varssavi kohvi ja... kaks kooki,» sosistas vaevalt kuuldavalt Szypulinski vaasile 
vaadates, raputas siis lõbusalt oma pead, mis kippus.juba paljaks minema, ja sõnas valjusti: 

«Üks rubla nelikümmend kopikat!» 

Mu meel muutus silmapilk rõõmsaks, võtsin kiiresti taskust kortsunud paberrubla, silusin seda ja 
siis puistasin marmor-lauale nelikümmend kopikat vaskraha. Koos rahaga kukkusid lauale ka 
mõned päevalilleseemned, kuid mul oli häbi neid tagasi võtta, vajutasin sonimütsi pähe ja astusin kähku 
ning tagasi vaatamata Galja kannul tänavale. 

Tuul puhus ikka veel ja meil hakkas tänaval jälle külm, kuid nüüd ei pööranud ma sellele enam 
tähelepanu. Kui tore, et kõik nii hästi'lõppes. 

Siiski ei läinud mul meelest isa ilmumine vaateakna taha. Mulle näis ikka veel, et isa varitseb 
mind. 

Läbi kitsa Sepa tänava minnes möödusime restoranist «Veneetsia» ja rahandusosakonnast ning sõja 
ajal maha põlenud teatri varemeist. Kaugel paistis hiiglasuur seitsmekorruseline Stephan Bäthory 
torn. AIl, torni jalal, mustendas avaus. See oli Tuulte . värav — pääs Vanalinna põhja poolt. Kohe 
kui me sinna jõudsime ja madala kaarja võlvi alla kadusime, hakkas sõiduteel kostma me sammude 
kõmin ning tuul vihises veel rohkem kõrvus ... 

«Ohoo-hoo-hoo!» hõikasin ma ja see kajas vastu nagu tõrrest. 

«Tasem, sa hull!» hüüdis Galja. «Mõni arvab, et röövitakse!» 

Ja ta ruttas ettepoole, kus helendas väljapääs tornist. 

AII torni taga polnud ainustki inimhinge, tähti peegeldav jõgi välgatles me jalge ees, ta 
vastaskaldal krooksusid konnad. Meie mõlema ebaselged, laialivalguvad varjud libisesid kiiresti vee- 

pinnal. Vaevalt olime möödunud valgest Türgi trepist, mis mööda kaljusid töökooli poole tõusis, kui 
eemal jõe köhal ähmaselt paistma hakkas must kivirahn. Ta rippus vee köhal, otsekui oleks ta sinna 
kaljult visatud, — ülevalt lai ja sile, äärtest järsk, ja tundus, et iga silmapilk võib ta kõikuma 
hakata ja mürinal täiesti alla langeda. Kivi uhtudes tegi jõgi siin järsu käänaku. Kõrgemal voolas ta 
tasa ja vaikselt, ent siin kõhises ja isegi nüüd pimedas võis ta pinnal märgata virvendust ja väikestest 
veekeeristest tekkinud ringe. 

Musta kivi lähedale jõudes tõmbusin kössi ja kahetsesin, et polnud kodust kaasa võtnud oma 
roostetanud, kuid hea tabavusega sauerit. Kõht, kust me praegu läbi läksime, oli kardetav ja halvas 
kuulsuses. Alles hiljuti rööviti siin teekäija paljaks ja täiesti alasti pääses see hädavaevalt bandiitide 
käest ning jooksis varju otsima meie juurde parteikooli. 

Möödusime mustast kivist, järsak jäi seljataha, nüüd lähenesime pukkjalgadele toetuvale 
madalale sillale. Silla taga algas Saarmaküla, Galja kodu polnud enam kuigi kaugel. Äkki haaras 
Galja mu käest kinni ja sosistas: 

«Tasem! Kes see on?» 

Sillal seisis keegi mees ja toetus käsipuule. Ta vahtis vette ja oli meile siit alt hästi näha. 

«Vassil,» sosistas Galja. «Ma kardan. Ehk on bandiit? Lähme tagasi.» 

«Kuhu?» 

«Ringi!» 

«Ringi ?> 

«Nojah, läbi Poola abimõisa.» 

Praegu oli meil Galja majani jäänud ainult viie minuti tee, kuid Poola abimõisa kaudu oleks tulnud 
meil Saarmakülla minna oma tubli tund aega. Me oleksime pidanud uuesti minema läbi Tuulte värava, 
mööda Posti tänavat üle Uue silla, siis tegema ringi läbi pimeda pargi, käänama Podzametski 
nõlvakule .. . 

-. Mees sillal liigutas end ning silla käsipuu nagises. 

«Saagu mis saab!» otsustasin ma ja kummardusin. Otsisin kähku teeäärsest märjast kastesest rohust 
raske, terava nukiga kivi, surusin selle pihku ja sosistasin Galjale: 

«Lähme!» 

«Ma ei tahaks, Vaska! Lähme parem tagasi.» 

«Tagasiteel on ju järsak. Oled unustanud?» 

Galja hakkas kuuldamatult mu kännul astuma. Läksin mpöda silda tasa, püüdes sandaalitaldadega 
mitte klobistada. Kivi hoidsin selja taga. 

Mees käsipuu juures pööras end kohe ümber ja ootas meid. 

Galja kartis minust maha jääda, poetas end minu ja käsipuu vahele ja lükkas mind tahtmatult 
küünarnukiga silla keskkohta, 

aina selle tundmatu mehe poole. Nüüd juba püüdsin teda üldse mitte vaadata ja ootasin vaid 
hüüdu: «Seis!» 

Kui olime sellest mehest veel ainult paari sammu kaugusel, kogusin julgust ja vaatasin tema 
poole. 

Põiki mu vastas seisis, seljaga käsipuule toetudes, tavaline militsionäär karabiiniga, mille toru oli 
allapoole suunatud. 

Lõin sedamaid jalaga valjusti vastu sillalaudu ja võtsin Galjal käe alt kinni. 

«Peaks militsionäär ainult mitte märkama kivi mu käes,» mõtlesin edasi sammudes. 

«Kas teil, noored, tikke on?» küsis militsionäär ootamatult. 

Oli mõnus kuulda selles kardetavas kohas rääkimas inimest, kes ei võinud meile halba teha. 


«Me ei suitseta,» vastasin kähiseval häälel. «Ehk soovite päevalilleseemneid!?» 

«Päevalilleseemneid?» küsis militsionäär. «Kui -raatsite, andke!» 

«Võtke, seltsimees,» ütlesin ma, puistasin militsionääri soojadesse pihkudesse kamaluiäie 
seemneid ning pistsin käe uuesti tasku. 

«Aitab, aitab!» hoidis militsionäär mind tagasi. «Olen juba niikuinii su lahkust liialt käsutanud. 
Aitäh. Nüüd on lõbusam seista.» 

Militsionääril oli heasüdamlik nägu. «Head ööd!» hüüdsin ära minnes. «Head teed!» ütles 
militsionäär vastuseks. 


«Kahju, et ta alati siin ei seisa, eks ole?» ütles Galja. 

«Kas ta siis alati ei seisa?» 

«Muidugi mitte. Seisab ühe öö, siis pole teda jälle terve nädal näha.» 

«Sõidavad küladesse, püüavad bandiite, sellepärast.» Kaljud lõppesid. Algas Kindluse sild. Läksime 
vaikides mööda ebatasast kitsast tammi. Jõevesi oli alanenud ja praegu paistis veest välja hulk kive, 
mida päeval üldse näha polnud. Kõrge kivisilla taga, mis linna Vana kindlusega ühendas, kõhises 
tumedalt kosk. Jõudsime Galja tare juurde. Pimeduses valendasid puude vahel tare seinad. 
Sillapoolne äärmine mustendav aken oli lahti. Kui jalgvärava juurde jõudsime, küsis Galja: 

«Sa maksid Szypulinskile rubla nelikümmend kopikat?» 

«Seda küll!» 

«Noh, siis võta minu osa,» lausus Galja ja sirutas käe välja. 

«Mis see tähendab? Kas pilkad mind?» 

«Sugugi ei pilka. Võta. Mul on raha, sul aga on vähe. Tean ju.» 

Sattusin segadusse. Oleksin pidanud Galjale näitama ülejäänud raha, oleksin pidanud ütlema, et 
mul on raha veel koduski, kuid ma nämmutasin ainult: 

«Ei taha!» 

«Noh, siis läheme riidu!» 

«Kui sa tahad riidu minna. . .» alustasin pikemat seletust, kuid Galja ei "kuulanud mind lõpuni, 
vaid ütles jonnakalt: 

«Võta raha, Vaska, noh, kas kuuled!» 

Ja nende sõnadega pistis ta mulle peenraha tasku. 

Ma ei jõudnud veel seda taskust tagasi võtta, kui Galja värava juurde jooksis. Tormasin talle järele, 
kuid värav paugatas mul nina all kinni. 

«Viskan maha, Galja! Viskan siiasamasse värava juurde!» kähistasin talle tagantjärele, püüdes 
summutada häält, et mitte äratada Galja isa. 

«Viska pealegi!» vastas Galja kaugelt puude vahelt. «Head ööd!» 


XXXIV. - ALARM 


Kui koju jõudsin, oli mul kange nälg. Tõmbasin meie korteri ust — see oli lukus. Vahariidega üle 
löödud tugeva ukse tagant kostis tädi vaikset norskamist. 

Nüüd kahetsesin, et elan omaette. Kui ma poleks elutsenud köögis, oleksin praegu käpi kallale 
läinud ja toidu üles otsinud. Tüki leiba lambapiimast juustuga või koogi. 

Köögis polnud mul leivaraasugi. 

Siis tuli mulle meelde, et tädi peidab mõnikoud söögipoolist külma kätte, meie maja lähedale 
mahajäetud kaevu. Võtsin püstoli ja läksin õue. 


Dolžoki metsa taga oli kogu taevaserv purpurpunane. Mis see tähendab? Mõne hetke eest oli ju 
taevas olnud tavalist värvi. Kuma kasvas silmanähtavalt, puude ladvad paistsid selle taustal üha 
selgemini, tulipunane viir ulatus nüüd Vana kindluse juurest kuni moonaladudeni ja kustus kaugel 
Poola käimistu taga Paradiisi värava juures. «Küll aga põleb!» mõtlesin. «Kümmekond taret. Kas see 
pole juhuslikult Privorotjes? Kindlasti Privorotjes!» 

Kuid sel hetkel hakkas üha suurenedes kuma keskelt tõusma tulesammas, ja puude tagant tuli 
nähtavale purpurpunane kuuketas. 

Ja kohe pärast seda, kui kuu aia kohale oli ilmunud, hakkas tulipunane viir silmapiiri ääres 
kustuma ning kuu muutus ikka kähvatumaks ja kahvatumaks ning sarnanes nüüd järjest rohkem 
tavalise kollase kuuga. 

Läksin ringi ümber meie maja mahajäetud kaevu juurde. Selle lähedal kasvasid mõned kidurad 
ploomipuud ning nõgesepuhmad. 

Kobasin käega ümmarguse kaevu kiviäärt ja käe alla sattus nöör. 

«Kalake on otsas!» mõtlesin lõbusalt ja tõmbasin kaevust välja midagi rasket. 

Nööri otsa oli seotud emailitud kastrul. Kui ma kääne pealt ära võtsin, nägin kõva, hangunud, 
jäätaolist rasvakorda. Äkki on põhjas rasvakorra all liha? Kuidas seda kätte saaks? Kas sõrmedega? 
Ei, sõrmedega ei maksa. Murdsin kaks sirelioksakest ja tõmbasin nende abil enesele supist välja 
raske lihatüki. See juhtus olema kont — teravaääreline, hangunud üdi täis. Tore oli öösel kaevu 
tsementrakkel istudes inimtühjas, kuust valgustatud aias õhtust süüa. Palju parem kui Szypulinski 
juures. Kahju ainult, et Galjat siin polnud. Huvitav, kas see ikka oli isa, kes kondiitriärisse sisse 
vaatas, või nägin ma vaimu? Noh, ja kuioligi isa, — kas ma ei tohi siis tuttava tütarlapsega 
minna Szypulinski juurde? Muidugi tohin, kuid missuguse raha eest, selles see küsimus seisabki. 
Koputasin kondiga vastu kivi ja puistasin peopesale külma üdi. Kui ma selle ära olin söönud, oli mu 
suu seestpoolt üleni käetud kleepuva ja tiheda rasvakorraga, ja liha, mida ma kondi küljest hakkasin 
närima, kaotas oma tavalise maitse. Sõin seda ilma isuta, nagu kooki Szypulinski juures. Mulle 
meenus isa, ja ma ei Saanud enam hingerahu. 

Oleks hea, kui ta lihtsalt minu kulul nalja teeks, et jalutan juba neiudega, viin neid kohvikusse. 
Kuid isa võib ju küsida, kust ma raha sain. Siis olen kadunud! Miks me küll istusime selle pagana 
vaateakna juurde! Kas nurgas oli vähe vabu laudu? Seal poleks meid keegi näinud. 

Tõstsin raske kastruli koos nööriga üles ja surusin huuled vastu suitsunud kastruliäärt. Aias 
kivimüüri juures hakkas laksutama ööbik. Ta õrn ja kõlav laul kostis siia üle terve aia, kus valitses 
rahu ja vaikus. Kurku voolas mul vulksudes külm, pisut kaevulõhnaline supp ja kõva rasvakord 
puudutas mu huuli. Kallutašin parajasti kastrulit, et rasva eemale ajada, kui Vana kindluse taga 
lajatasid üksteise järel kolm püssipauku. Panin kastruli kivile. Paukude kaja oli kuulda kogu linnas. 
Siinsamas lähedal, üle tee asuvas vanglas, vilistas tunnimees. Äkki kostis sellest kohast, kus olid 
lajatanud püssipaugud, veel lühike kuulipildujaragin. 

Koerad ladude juures vastasid sellele kiunuva haukumisega. Tunnimees parteikooli väravas 
muutus rahutuks. Ja kohe paukus hoones kuskil klubi lähedal uks, seejärel teine ja kolmas! Keegi 
tormas mööda laudpõrandaga koridori kursantide ühiselamu poole. Sealt kostis müra ja summutatud 
kõnelust. 

Ma ei jõudnud veel meie majani joosta ja välistrepist üles-minna, kui peahoone sisemiselt 
kivitrepilt hakkas kostma saabaste klobinat ja hoovi jooksid üksteise järel kursandid. Oli kuulda, 
kuidas pannaldega klõbistati ja vöörihmu pingule tõmmati. Üks kursant jooksis pisut eemale, 
kummardus ja lõi jalga: vastu kõnniteed, — nähtavasti pigistas tal saabas. 

Uksest sööstis välja pikka kasvu kursant ja hüüdis budjonnovkat pähe vajutades: 

«Tulge püsside järele, seltsimehed kommunaarid!» 

Neid sõnu öeldes jooksis ta juba relvalao madala ukse juurde, mis mustendas hoone peasissekäigu 
kõrval, keeras luku lahti ja kadus lattu. 

Maapinna kõrgusel süttis sedamaid ährnane valgus kahes kriidiga üle võõbatud ja trellidega 
kaitstud keldriaknas, kõik teised majaaknad jäid aga pimedaks, ainult kahes äärmises aiapoolses 
aknas peegeldus kahvatult madalal asetsev kuu. 

Kursandid jooksid üksteise järel laost välja. Püsse kõrgel hoides plõksutasid nad lukke, toppisid 
padruneid salve, tõmbasid tagasi raskesti liikuvaid kaitsevinnu. 


«Kas sidemehed on siin?» kostis Polevoi rahulik summutatud hääl. 


«Siin, seltsimees sekretär!» vastas ühtaegu mitu inimest. «Äratage juhtiv koosseis ja töötajad! 
Kiiremini!» käsutas Polevoi. 


Sidemehed jooksid mööda hoovi laiali. Üks neist lükkas sirelioksad sahinal kõrvale ja sööstis läbi 
umbrohu otsesihis meie maja poole. 

«Kus elab trükkija Mandžura?» küsis ta hingeldades. 

Sidemeheks oli väikesekasvuline kornmunistlik noor, seesama, kes tookord koosolekut juhatas ja 
mind saalist lahkuda palus. 

«Siia!» hüüdsin lühidalt ja jooksin esimesena koridori. 

Sidemees tõmbas tikku. Selle ähmasel valgusel näitasin talle omaste korteri ust ja ta hakkas 
sellele kohe rusikaga taguma. 

«Kes seal on?» küsis isa kumedal häälel. 

«Alarm! Kiiremini!» hüüdis sidemees ja jooksis tagasi. 

Kuni isa end riidesse pani, seisin mina välistrepil. 

Peahoone valge müüri ääres rivistusid juba kursandid. Ma nägin neid hästi siit ülevalt, ainult rivi 
paremat tiiba varjasid veidi sirelipõõsad. 


«Taat, kas rna võin sinuga kaasa tulla?» sosistasin isale, niipea kui ta lävele ilmus. 


«Kuhu kaasa? Marss magama!» hüüdis isa vihaselt, ilma et oleks mulle pilkugi heitnud, ning 
jooksis ettevaatlikult trepist alla hoovi. 
Peahoone juurest kostis Polevoi summutatud hääl: 


«Valvel! Esimene rühm, minu järel käies — marss!» 

Kursandid hakkasid neljakaupa reas peahoonest mööda marssima. Ees sammus Polevoi ilma 
püssita. Isa liitus käigu peal riviga ja ma kaotasin ta kohe silmist. 

Ilma lauluta, ilma valjusti hüütud käsklusteta, välgatades tääkidega, marssis kursantide — 
eriülesannetega väeosa meeste - kolonn kindlal ja ühtlasel marsisammul väravast välja tänavale ja 
tunnimees sulges sedamaid kõrge raudvärava. 

Tundsin end nüüd siin trepil väga üksildasena. Tädi juurde ma minna ei tahtnud. Teadsin, et 
sellesse suurde hoonesse, sellesse tohutusse, ühest põiktänavast teiseni ulatuvasse parteikooli hoovi 
olid jäänud ainult mõned parteitud töötajad ja juhtiva koosseisu naised lastega. Linnas oli vaikne, 
täiesti vaikne, kuid see vaikus oli petlik. Teadsin, et praegu, kus anti alarm, ruttavad eriülesannetega 


väeossa kuuluvad kommunaarid — nii gruppides kui üksikult — kõigist linna tänavaist ja isegi kau- 
gest jaamast Kišinjovi tänaval asuvasse eriülesannetega väeosa staapi. 

Läksin üle parteikooli inimtühja kuust valgustatud hoovi ja suundusin värava poole. 

«Seis! Kes tuleb?» hüüdis, tunnimees valjusti. Ta hääl tundus mulle tuttavana. «Omad,» vastasin 
tasa. 

«Missugused omad?» 

«Elan siin.» 

«Nimi?» 

«Mandžura.» 

«Noh, tule...» . 
Tunnimees ootas mind kõrge künnapuu varjus ja mul oli algul raske teda pimeduses näha; kui ta puu 
varjust valgusesse astus, tundsin temas ära Maruštšaki. 

«Vana tuttav!» muigas Maruštšak sõnu venitades ja pani püssi rihmale. 

«Miks sa ei maga?» 

«Tore küll! On ju alarm!» 

«Missugune alarm?» 

«Jah, missugune? Justkui teie ei teaks!» 

«Kuulen esmakordselt!» 

Sain aru, et Maruštšak mind narrib, kuid küsisin siiski: 

«Kuhu kursandid läksid?» 

«Kes neid teab, — võib-olla sauna!» 

«Öösel sauna? Arvate, et olen 1011?» 

Maruštšak puhkes naerma ja ütles: 

«Näen, et sa loll ei ole, kuid uudishimulik — seda küll.» 

Ma ei osanud midagi vastata ja tammusin jalalt jalale. Maruštšak pani ette: 

«Võtame istet, kui asi kord juba niisugune on.» 

Istusime võimlemiskangi juurde pingile. Kohendasin tähelepandamatult revolvrit taskus ning küsisin 
Maruštšakilt: 

«Kas tunnimees tohib siis istuda?» 

«Armees ei tohi, meil aga on see lubatud,» vastas Maruštšak midagi taskus kobades. Ta tõmbas 
sealt välja tubakakoti, keeras enesele suitsu ja süütas tikust tuld. 

«Kas sinu papi läks ka?» 

«Eks ikka!» 

Maruštšak pahvis suitsu ja ütles meelepahaga: 

«Küll on aga saatanad, mind nad kaasa ei võtnud. Ikka peab see nii juhtuma — juba teist korda 
olen alarmi ajal vahipostil.» 

«Ega ometi Petljura üle piiri tulnud?» 

«Petljura? Vaevalt küll. Vahest ehk mõni ta sabarakk. Inglismaa, Ameerika ja Pilsudski käivad 
neile muudkui peale, et nad tasa teeksid need kulud, mis nende kodanlus välja annab selle 
natsionalistliku rämpsu ülesupitamiseks. Sellepärast nad siis tikuvad ühtelugu siia meie juurde.» 


Kaugel Dolžoki metsa taga lajatas pauk. Natukese aja pärast veel teine. 

«Põmmutavad, bandiidireod!» lausus Maruštšak. 

«Millal need bandiidid kord kinni püütakse?» 

«Kellega sa neid püüad? Õiget sõjaväge siin pole. Piirivalvurid on piiril, meil on ainult 
eriülesannetega väeosa ja miilits. Kui me Poolaga rahu alla kirjutasime, lepiti kokku, et 
regulaarväge piiri lähedal ei hoita.» 


Maruštšak tõmbas viimase mahvi suitsu ja sülitas suitsuotsa osavalt maha. See langes suures 
kaares kaugele rohule, põles seal veidi aega väikest punast jaaniussi meenutava punktina ning kustus 
Siis. 

Kuu paistis heledasti. Praegu oli ta just vangla köhal. Parteikooli aias laulsid valjusti ööbikud. 
«Nüüd on eriülesannetega väeosa vist juba linnast kaugel,» mõtlesin ja kuulsin sel hetkel seljataga 
vaevalt kuuldavat kellahelinat. Algul arvasin, et mu kõrvad petavad, ja heitsin pilgu Maruštšaki 
poole. Kuid ka tema kuulis, pöördus ümber ja hakkas silmitsema peahoone avatud aknaid, kust 
kandus meieni see ootamatu helin. 


«Pimm-pamm, pimm-pamm!» löödi ühetasaselt kella, justkui peakiriku kellatornis. 
«Pagan võtaks! Mis nalja see seal teeb?» ütles Maruštšak ja kargas püsti. 

«Kes teeb?» 

«Oota.» 


Keegi tõttas mööda koridori ning tuli kivitrepist alla, uks paugatas ja ma nägin, kuidas üks mees 
õue kargas. Ta vaatas ringi, hüppas üle traadist kaitsetara, mis ümbritses majaesiseid lillepeenraid, 
ja jooksis meie juurde. See oli üks vanem, mulle tundmatu, pisut vimmas kursant, suur kõrvuni 
ulatuv budjonnovka peas. 

«Kas kuuled, Panass?» küsis ta tasa Maruštšakilt. 

«Kuulen, kuulen,» vastas Maruštšak, «alguses mõtlesin, et ehk sina ...» 

«Mina nüüd ...» solvus kursant. «See veel puuduks, et hakkan öösiti kella helistama .,.» 

«On sul nagaan kaasas?» küsis Maruštšak karmilt. 

«On küll!» vastas päevnik, lüües vastu oma kabuuri. 

«Valva siis väravat, ma lähen ja uurin järele,» jätkas Maruštšak, heitis mulle pilgu ja küsis: 

«Kas tahad kaasa tulla?» 

«Miks mitte!» 

«Noh, vaata sa mul,» ütles Maruštšak, «proovime, kui suur sangar sa oled.» 


XXXV. KELLAHELIN 


Kust sa ka ei vaataks parteikooli kõrget kolmekorruselist hoonet, mida tänava poolt haljas õu, 
tagant aga hiiglasuur aed ümbritseb, — ikka paistab ta väga suur ja väga ruumikas. Näib, et pikad ja 
niisked kongitaolised toad, mida vaevaliselt valgustavad kitsad kloostriaknad, ulatuvad sügavale 
maja sisemusse. 

Ent kui keegi juhtus sattuma parteikooli siseruumidesse, siis-veendus ta kohe, et maja paistab 
tänavalt vaadates väga ruumikas ja suur ainult sellepärast, et ta keskele on rajatud väike puu- 
viljaaed. Seda eraldab suurest aiast õppekorpuse kõrge müür. Selles ümmarguses aias kasvavad 
ainult väga vanad ja õõnsad 

pimipuud. 

Kui ma esmakordselt seda pirniaeda nägin, paistis mulle väga imelik, et sel polnud sissekäiku; 
ainult ühes köhas kähe söökla-akna vahel võis näha ammu kinnimüüritud ukse aset. Aeda pääses 
ainult esimese korruse koridoriakende kaudu. Vist ronib ka aednik Korybko sinna samal kombel, kui 
ta kevadel tahab puutüvesid lubjata ja sügisel küpsi pirne korjata. 

Koridorid on siin parteikoolis väga, väga pikad. Kõik nad on omavahel ühendatud, välja arvatud 
kõige ülemise, kolmanda korruse koridor. Koridore mööda võib läbi käia kogu selle pimedate 
püsttreppide, võlvitud akende, nagisevate põrandate ja läppunud kloostrilõhnaga vanaaegse hoone. 
Kõigil korrustel on koridorid madalad, võlvitud laega, koridoride aknad, mis oma kallakate 
aknalaudadega laskelävesid meenutavad, on kõik vastu pirniaeda. Mõnes köhas ulatuvad 


kapitaalseintest välja ja võtavad enda alla poole läbikäigust nelinurksed valgeks lubjatud ahjud, 
milledel on rasked vintidega malmuksed ja kitsad tõmbeaugud. 

Kursantide köök selles hoones on teiste ruumidega ühendatud pika koridoriga, mis läbib kõik 
keldrid. Köökiminek pole kuigi 

mõnus, eriti siis, kui oled üksi: madalad võlvid, kiviplaatidest põrand, mitte ühtki akent 
päevavalgusesse, ainult üsna lae all' põlevad tuhmilt väikesed söelambid, heites ebaühtlast valgust 
tugevatele rautatud sahvri- ning kuuriustele, milledesse on tehtud väikesed ümmargused aknad. 
Enam kui pooled kuuridest on tühjad. 


Köögi kõrval asuvasse kuuri on end sisse seadnud aednik Korybko. Ta hoiab seal oma rehasid, 
kablisid ja aiakääre, riiulitel aga on tal lilleseemned. Tee kööki näitas tädi mulle kätte selsamal 
päeval, kui ma talt lusikad ära võtsin. Läksime temaga kahekesi kööki ja tema jäi sinna kokaga juttu 
ajama, kuna mina tagasi ruttasin, hoides käes katelokki tatrapudruga. Mööda koridori joostes 
märkasin, et ühe kuuri uks oli lahti, ja heitsin sinna! pilgu. Müüri ääres pingil istus hallipäine kortsus 
näoga Korybko ja teritas oma kuivetanud ning värisevate kätega kablit. Nii ootamatu oli teda kohata 
siin maa all, et ma üsna kohkusin. 


Kõik see tuli mulle meelde hetkel, kui me Maruštšakiga parteikooli hooneni jõudsime, kust meie 
kõrvu üha selgemini kostis värisevat kellahelinat. 


Kujutlesin, missugune see maja praegu öösel on, kui seal pole ühtki elavat hinge, ainult see 
saladuslik kellalööja ning tühjad koridorid igal korrusel. Mis siis, kui Maruštšak mind üksinda 
sügavatesse kloostrikeldritesse luurele saadab? «Käigu ta kus see ja teine! Ei lähe! Parem ootan 
Maruštšakki siin!» mõtlesin ma, kuid oli juba hilja. 

Maruštšak avas tasa ukse ja hoidis seda paokil. Vaevalt olin üle läve astunud, kui ta ukse 
kuuldamatult laskis klnai langeda, minust ette läks ja mööda hämarat vestibüüli edasi sammuma 
hakkas. 


Sedamaid tundus, et kell heliseb kuskil esimese korruse toas — kas söögisaalis või raamatukogus. 
Maruštšak peatus, tahtis juba sinnapoole minna, kuid raputas pead ja läks trepist üles. Jõudsime teise 
korruse trepipealsele, — kell helises ikka samamoodi ja nüüd paistis, et ta heliseb teisel korrusel. 

Lõpuks olemegi kolmandal korrusel. Me ees on tammepuust nikerdustega klubiuks, mis on 
kõvasti suletud. Trepp viib otse selle juurde. Pöörame vasakule ja avame ukse, mis viib kat-manda 
korruse koridori, — kellahelin ei vaibu. 

Kell helises siin nagu allgi, pisut summutatult, kuid selgesti kuuldavalt, niisama tugevalt, otsekui 
oleks keegi sel ajal, kui me üles tulime, kella meile järele kandnud. 

Ma ei kannatanud enam välja, tõmbasin ettevaatlikult õrna taskust saueri ja sihtisin sellega 
koridori. Maruštšak kõõritas mu poole, märkas revolvrit, kuid ei öelnud sõnagi. 

Klaasuksest paari sammu kaugusel seisis väike laud päevniku jaoks ja selle lähedal männipuust 
taburet. Lauakesel oli ajalehepaberist kattega lamp. Selle valgus langes kirju kaanega raamatule. 

See lamp oli koridoris ainukeseks elektrivalguse allikaks. Längus kürtena immitses siseõuest läbi 
avatud akende kuuvalgust. Akendega ühel kõrgusel paistsid vanade pirnipuude ladvad. Jändrikud ning 
õõnsad puud seisid liikumatult, ümbritsetud neljast küljest maja müüridega. Maja katus läikis 
kuupaistel. 

Uks, mis viis koridorist kursantide ühiselamusse, oli avatud. Hämaruses paistsid sealt alarmi tõttu 
segipaisatud voodid ja ümbertõugatud taburetid. Tubadest hoovas meile vastu eluruumi, Inimkehade 


ning nahksaabaste lõhna. Liikusime kikivarbail, väga tasa, põrandalaudade nagisedes, püüdes 
kellalööjat mitte ehmatada ning leida üles täpne koht, kust meieni kandus seda mõrase kõlaga nukrat 
helinat. 

Kuid imelik — just see oli kõige raskem. Jõudsime poole koridorini — kell helises meie lähedal, 
sealsamas kõrval, aga kus. nimelt, seda polnud võimalik kindlaks teha. Algul näis, et helin tuleb 
põrandalaudade alt, siis paistis, et ahjust, lõpuks tundus mulle, et siseõuelt. Pistsin pea aknast välja, 
kuid peale puude ei näinud ma seal midagi. 

Hoidsin oma sauerit kõvasti käes. Sõrm oli kogu aeg päästikul. «Ole nüüd tasa!» sosistas mulle 
Maruštšak. Seisatasin ja pidasin hinge kinni. Nüüd, kus valitses täielik vaikus, kostis kellahelin 
veel selgemini. Maruštšak surus kõrva vastu paksu kivimüüri, mis lahutas koridori ühiselamust. 
Kuulatas, kehitas õlgu, astus siis kikivarbail mu juurde ja sosistas vaevalt kuuldavalt: 

«Ma pean sest pagana vigurist jagu saama!» Ta laskis pilgul ringi käia ja tegi ettepaneku: 
«Heidame õige maha.» Heitsime põrandale. Nii oli mugavam kuulata. Koridori umbsopini, 
kursantide klubi tagumise seinani paistis me ees veel umbes viiekümne sammu pikkune koridor, 
mis oli kuuvalgusest vöödiline. 

Maruštšak pööras end pisut küljele, tegi luku lahti ja laadis püssi. Siis kuulatas. Kell helises 
nagu varemgi — nukralt ning tüütavalt. 

Maruštšak kargas maast üles ja sööstis avatud akna juurde. «Lurjus, närukael, jäta helistamine 
järele, kas kuuled? Küll ma su, kaabaka, üles leian, pea mu sõnu meeles!» karjus Maruštšak kähinal, 
tõstis püssi ja tulistas alla puude lehestikku. Ta lasu kaja, mis oli tugev ning lajatav, tungis läbi 
akende tagasi koridori, ja minagi, otsekui oleks mind keegi tagant tõuganud, tulistasin kohe pärast 
Maruštšakki kõrvalaknast. 

Vaatasime mõlemad aknast välja. 

Ja imelik asi: kohe pärast seda, kui vaibus laskude kaja, lakkas ka kellahelin. Ümberringi muutus 
vaikseks. Ainult kuskil kaugel, Saarmakülas, üsna jõe ääres, pistsid haukuma koerad. 

Seisime avatud akende juures vaikides tublisti viis minutit, alles siis läksime tagasi hoovi. 

Päevnik ootas meid kannatamatult, Maruštšak ei jõudnud veel majaesise aiakfese kaitsetarast üle 
ronida, kui päevnik juba ta juurde ruttas ning küsis: 

«Noh, mis oli?» 

«Ei midagi erilist.» 

«Noh, kes põrguline seal helistas?» 

«Põrguline, põrguline!» ümatas Maruštšak. «Noh, vennas, on .see siis mõni põrguline, kes pauku 
kardab ... Kas kuuled — jäi vait! Need põrgulised on nähtavasti ilma sabata .. .» 

«Aga kuidas teda kätte saaks?» 

«Küllap sellega toime tuleme. Näe kuidas .eksisime — ilmaaegu naersime Neverovit.» 

«Kes see Neverov on?» ei taibanud päevnik. 

«Neverov? See on ju kommunistlik noor kolmandast rühmast. Möödunud nädalal oli ta päevnikuks 
ja valvel olles kuulis samuti öösel kellahelinat ning äratas hirmuga poisid üles. Äratas nad üles, aga 
siis juba kella enam ei helistatud. Me naersime ta välja, aga nüüd näed ise, et asi pole sugugi nii 
lihtne .. .» 

«Sellest tuleb Neverovile jutustada,» ütles päevnik. 

«Ei, ei maksa. Lepime kokku, et mitte kellelegi,» vastas Maruštšak karmilt. 

«Aga kooli ülemale?» 

«Temale ütleme. Ja Polevoile. Kuid mitte kellelegi muule. Nõus?» 

«Nõus!» 

Maruštšak vaatas minu poole ja ütles: 

«Ja sina, poiss, vaata, et sa kellelegi ei piuksata.» 


«Milleks siis mina?» 

«Ükskõik milleks, ainult mitte sõnakestki kellelegi.» 

«Lähen nüüd tagasi, Panass?» segas päevnik end jutusse. 

«Hästi. Mine. Aga kui midagi juhtub, tule kohe mulle järele.» 

Kui päevnik oli lahkunud, istusime pingile ja Maruštšak küsis: 

«Kas saad aru, miks sellest pole tarvis lobiseda?» 

«Natuke saan.» 

«Siin pole muud midagi, kui et keegi tahab meid hirmutada. Et näe, nii vaprad nad ongi... Ja 
sellepärast tuleb vait olla, kuni me selle asja pisitasa välja uurime, kui aga hakkame enneaegu 
lobisema, on linn kohe kõma täis.» 

Siis võtsin äkld südame rindu ja jutustasin Maruštšakile, kuidas meid Maremuhhaga aias 
tulistati. Maruštšak kuulas mind tähelepanelikult. Mida kaugemale ma õrna jutuga jõudsin, seda 

tõsisemaks läks ta karm päevitunud veidi esiletungivate põsenukkidega nägu. 

«Kas see juhtus ammu?» 

«Möödunud nädalal.» 

«Ja tõepoolest hüüti poola keeles?» 

«Nojah. Nii kui karjus: 

«Pre.dzej!», kohe meie pihta — põmm, põmm! Meie pistsime plehku! Üle aia!» 

«Küll on hea, et sa mulle sellest jutustasid. See on hoopis teine tubakas! Nähtavasti oleme kellegi 
teele risti ette jäänud.» 

«Kellele te siis paha teinud olete?» küsisin ettevaatlikult. 

«Eks me seda ju kavatse. Mõtle ise — meid koguti siia kokku tervest kubermangust, noori ja vanu. 
Kes tuli armeest, kes külast. Paljud poisid võtsid raamatu esimest korda tõsiselt kätte. Noh, võta või 
mind. Mis olin ma seitsme aasta eest? Lasksin ragulkaga koeri ja püüdsin kiriku kellatornis 
linnupaeltega tuvisid. Kasva-sin suuremaks, siis algas revolutsioon, jälle sõda — tuli hetman, siis 
Petljura, Pilsudski ja veel igasuguseid, kes neist aru sai. Onu võttis mu punaste hulka kaasa ning 
aasta pärast kutsus eskadroniülem mind enda juurde. «Seltsimees Maruštšak,» ütles ta, «võtke rühm 
vastu.» Võtsingi. Ise aga olin lollim kui saabas. Vurrusid mul veel polnud. Hüüan: «Valvel!» — 
enesel aga kätkeb hääl nagu noorel kukel. Ja siis läks lahti! Küll lahingud, küll laatsaretid. Sain viis 
korda haavata. Popelnja juures lasti rhulle lõhkekuuliga külge, — mõtlesin, et nüüd on lõpp käes. Aga 
lähme edasi. Sõda lõppes, teenisin veel natuke aega, uued poisid vahetasid meid välja, mõtlesin — 
nüüd tarvis koju minna. Kuid sõja-komissar kutsus mind enda juurde. «Kas sa, Maruštšak,» ütles ta, 
«ei tahaks edasi õppida?» — «Tahan küll,» vastasin. Noh, ja sõitsingi siia. Siin olen ühe nädalaga 
rohkem raamatuid läbi lugenud kui kähe aasta jooksul algkoolis. Ja need on kõik väärt raamatud, 
soliidsed raamatud. Näiteks poliitiline ökonoomia. Kas tead, mis on poliitiline ökonoomia?» 

«Ei, ei tea.» 

Maruštšak vangutas laitvalt pead. 

«Aga mina tean. Tõsi küll, muidugi mitte kõike, aga siiski tean. Kuid alles hiljuti ei teadnud veel 
midagi. Õpime siin natuke tarkust juurde ja sõidame siis ära — kes külasse, kes rajooni, kes 
suhkruvabrikutesse, kes raudteele. Muudame kõik uueks. Hakkame kulakuid pinnima — las 
piuksuvad, kõik korralikud inimesed tõmbame tööle kaasa ja vaat kuidas tugevdame nõukogude 
võimu! Nüüd otsusta ise, kas see on meelt mööda igasugustele panidele, kes varem siinkandis 
peremeest mängisid?» 

«Mitte väga,» ütlesin tasa. 

«See'p see on,» lausus Maruštšak ja patsutas mulle vastu jalga. Ta.peopesa puudutas 
püstolisuuet. Maruštšak katsus seda veel kord läbi pükste ja küsis: 

«Kust sa selle plakspüstoli said?» 

Tõmbasin püstoli taskust ja laususin: 

«On see siis plakspüstol? See on ju sauer!» 

Maruštšak võttis mu käest püstoli, vajutas päästikule ja tiris püstolipärast padrunipideme välja. 
Ta pani selle pingile ja tõmbas raua tagasi. Ja vajutas uuesti päästikule. Torus plaksatas heledalt 
löökraua nokk. 

«Pole viga. Vedru on tugev. Ainult määrida ja puhastada tuleb sagedamini. Padruneid on palju?» 

«Kümmekond on veel alles.» 

«Kehvasti. Katsu juurde muretseda. Neid on vist raske saada?» 

«Miks raske? Brauningu number kaks padrunid sobivad hästi.» 

«Kas tõesti?» imestas Maruštšak. «Siis on hea. Ma pole juhtunud varem nägema seda süsteemi 
püstolit. Vist saksa oma. Sauer!» ütles ta pikkamisi. «Nojah, saksa oma.» 

«Ma vahetasin ta ühelt poisilt tuvide vastu. See poiss leidis selle püstoli seminari lähedal 
tänavalt, kui sakslased Ukrainast jalga lasksid. Vist pillas mõni sakslane selle hirmuga maha ...» 

«Ehk pillas, kuid võib-olla viskas meelega, et oleks kergem liduda,» nõustus Maruštšak. 

«Seltsimees Maruštšak!» alustasin ettevaatlikult. «Kui astun kommunistlikku noorsooühingusse, 
kas mul lubatakse seda siis kabuuris kanda?» 

«Miks mitte? Kui saad kommunistlikuks nooreks, kirjutatakse laskeriista number kaardile, mis 
tõendab, et sa kuulud eriülesannetega väeossa, ja asi tahe.» » 

Maruštšak oli natuke aega vait ja küsis siis naeratades: 

«Said sa minu peale ennist pahaseks?» 

«Mispärast?» 

«Või mispärast! Eks sellepärast, et sind koosolekult lahkuda paluti!» 

«See on tühine asi...» 

«Sina, vennas, ära ole pahane. Sõprus sõpruseks, aga seadus on seadus. Peaksid sellest ise aru 
saama. Paljugi mis juhtub.» 

«Saan aru.» 

«Kui aru saad, — tähendab, oled täitsapoiss!» 

Ma ei jõudnud veel Maruštšaki kütusest toibuda, kui ta juba küsis: 

«Kas elad selles linnas juba ammu?» 

«Kuueteistkümnendast aastast peale.» 

«Meie juurde kolisid hiljuti?» 

«Hiljuti.» 

«Kas sa varem ei olnud sellest majast midagi kuulnud?» 

«Keegi poiss ajas mulle küll niisugust jama, nagu kummitak- 

sid siin vaimud, aga ma ei usu teda. Juba meie töökooli direktor Valerian Dmitrijevitš Lazarev 
ütles meile, et maailmas pole olemas mingisuguseid vaime, et see kõik on tühi loba.» 

Ja ma jutustasin Maruštšakile lähemalt meie armsast ajalooõpetajast. 

Maruštšak kuulas mind väga tähelepanelikult ja küsis siis: «Nähtavasti on teie Lazarev väga 
õpetatud mees?» 

«Te veel pärite! Ta teab kõik. Teab, kus mingi torn' asub, kes on selle ehitanud ning mis aastal. Ja 
kui palju on ta meile jutustanud Vanast kindlusest! Ning Ustim Karmaljukist!» 


«Kui sa mind temaga tuttavaks teeksid! Mulle meeldib kuulata jutustusi muistsest ajast!» ütles 
Maruštšak. 

«Kas tõesti tahate? Noh, mis siis ikka.» 

«See on tore. Elab ta kaugel?» 

«Mitte väga. Kišinjovi tänava lähedal, seal, kus on komsomoli klubi.» 

«Kas läheme homme?» 

«Lähme!» olin heameelega nõus. 

Rõõmustasin, et viin Lazarevi juurde Maruštšaki, selle tugeva, laiaõlgse, sõjaväevormis kursandi. 
Las Lazarev näeb, missugused sõbrad mul nüüd on. See pole Petka Maremuhha. See on Maruštšak. 
Ta on võidelnud Petljura vastu. 


XXXVI. - X KÕIK ON LÄBI 


Niipea kui Marja Afanasjevna mu kööki ilmus, taipasin, et lusikate kadumine on avastatud. Ta tuli 
ootamatult, tõukas ukse järsu liigutusega lahti, oli pahane ja murelik. Vaevalt jõudsin libeda läikiva 
saueri tasku peita: parajasti olin seda lahti võtnud ja püssiõliga määrinud. 

Tädi läks pliidi juurde ja tegi lahti praeahju. Ta pistis sinna oma käe ja tõmbas kõik mu tööriistad 
kõlinal plekist praeahjuuksele. Rahutusega jälgisin ta liigutusi, kuid lõpuks ei suutnud ma end enam 
pidada ja küsisin: 

«Mis vaja, tädi? Mida te otsite?» 

Tädi lükkas tööriistad praeahju tagasi ja lõi ukse prauhti kinni. Siis tõmbas ta pliidilt paberi, 
nihutas sõrmega eemale malmist pliidirõngad ja vaatas pliidi sisse. 

«Mida te otsite?» kordasin oma küsimust. 

«Ega sa, Vassil, ole lusikaid võtnud?» küsis tädi. Ta hääl oli murelik ning kaeblik. 

«Missuguseid lusikaid?» 

«Ikka neid hõbelusikaid.» 

Raputasin vaikides pead; Ei saanud argusest võitu. Ja kuidas 

end hiljem sellepärast kirusin! Kõige lihtsam oleks olnud kohe üles tunnistada, ja mingisugust 
kära poleks tulnud. 

«Kas tead, lusikad on kadunud,» jätkas tädi. «Kolm on alles, teisi pole. Arvasin, et võib-olla on nad 
sinu käes.» 

«Aga tädi, mis mina lusikatega teen?» ütlesin nii rahulikult, kui suutsin. 

Tädi jäi uskuma ja läks ara. Isa ja tädi tubadesse minna oli mul piinlik ja polnud ka tarvidust. Jäin 
kööki. Selgesti tõusis silme ette pilt, kuidas tädi kirstus tuhnib, kümnendat korda kõik puhvetikapi 
laekad välja tõmbab, voodite alla vaatab. Lusikaid pidas ta väga kalliks. Kõige väärtuslikumateks 
asjadeks meie perekonnas. Teadsin seda, kuid mul ei jätkunud jõudu minna ja tädile üles tunnistada. 

Pärastpoole, kui laegaste kõlin tubades vaikseks jäi, tuli minu juurde isa. Teadsin, et ta. tuleb, ja 
valmistasin end selleks, kuid oli väga raske välja kannatada ta esimest pilku. 

Isa tuli sisse, pani ukse enda järel kõvasti kinni ja istus keset kööki taburetile. 

«Vassil!» 

«Mis on, isa?» 

«Räägime õige nagu seltsimehed. Ütle, kas sa võtsid lusikad ära?» 

«Ei võtnud, isa!» vastasin koheldes. 

«Kas tõesti ei võtnud?» 

«Ei võtnud!» 

«Noh, kes need siis võttis?» 

«Kust mina seda tean? Võib-olla varastati.» 


«Kes neid sinu arvates võis varastada?» — t 

«Kust mina seda tean? Võib-olla keegi võõras ... Kerjus.» 

«Vassil, sa ju tead, et kerjused siin ei käi, tunnimees kerjust sisse ei lase.» 

«Aga ehk ronis ta läbi akna s:sse, kui tädi kodus polnud.» 

«Pärisin juba järele. Marja Afanasjevna ütleb, et ta pole veel kordagi tänavapoolseid aknaid lahti 
teinud.» 

«Noh, siis ma küll ei tea.» 

«Vassil, tunnista ise üles, ma ei ütle sulle sõnagi, küll näed.» 

Veel hetk, ja ma oleksin üles tunnistanud, kuid ma ei tea, mis mind sundis pead kõrvale pöörama ja 
nämmutama: 

«Mul pole mitte midagi üles tunnistada, isa.» 

«Mitte midagi?» Isa hääl väratas. «Siis ütle, Vassil, kelle rahaga sa Szypulinski juures istusid?» 

«Laenasin Petkalt kaks rubla.» 

«Missuguselt Petkalt?» 

«... Maremuhhalt.». 

«Vanamõisast?» 

«Nojah.» 

«Kas tõesti laenasid?» 
«Päris tõesti... Ning ta andis mulle veel rubla tuvide eest.» 
«Tubli. Lähme ta juurde ...» 


«Kuhu?» 

«Maremuhha juurde.» 

«Teda pole ju kodus.» 

«Pole viga. Küllap leiame ta üles!» Ja isa pani oma õlest nokkmütsi rahulikult pähe. 

Jalgu suure vaevaga järele vedades läksin isa kännul hoovi. Õppetunnid olid juba läbi ja 
kursandid mängisid lõunasöögi ootel väljakul jalgpalli. Mängijate seas vilksatas Maruštšaki vormi- 
müts ja ma pöörasin pea kõrvale. Mulle paistis, et kursantidel on juba kõik teada. 

Norus päi nagu vang sammusin isale järele. Varsti jõuame Maremuhha juurde. Seal siis 
selgubki kõik Petka, selle isa, vana kingsepp Maremuhha ja Petka ema silme ees. Nad saavad 
teada, et ma pole mitte ainult varas, vaid ka argpüks. 

Olime vaikides juba tükk maad ära käinud. Kui tööstuskooli hooneni jõudsime, paistis nurga 
tagant Zacharzewski töökoda. Kohe näeb mind Kotka Grigorenko. See vist ongi tema, kes seal suure 
sepahaamriga mürtsutab. Kuulutustulba juures peatus isa järsult. 

«Vassil! Mul on häbi sinu pärast, saa aru. Ma ei taha sulle häbi teha. Sina oled mu poeg, Vassil, 
ja mina olen kommunist. Tahan, et sa kasvaksid õiglaseks ja ausaks noormeheks. Kui ma 
sinuvanune olin, elasin palju raskemates tingimustes, kuid ma ei petnud kunagi oma isa, ära ka Sina 
mind peta.» 

Meist möödus keegi naine ja vaatas imestunult meie poole; niipea kui ta samme enam kuulda 
polnud, võtsin kõik oma jõu kokku ja ütlesin: 

«Isa! Ma müüsin lusikad ära!» 

«Kellele?» 

«Arvasin, et need on minu omad. Tädi ütles ...» 

«Kellele?» 

«Tädi ütles, et see on mu kaasavara...» 

«Kas kuuled, küsin sinult: kellele sa nad müüsid?» 


«Viisin linna, kullassepa juurde.» 

«Lähme!» ütles isa ja kobas taskus oma rahakotti. 

Meenutadagi on raske, kuidas me kullassepaärisse sisse astusime. Teada saades, et isa nimi on 
MandžŽura, heitis kullassepp pilgu paberossikarbi kaanele, hakkas naerma ja ütles: 

«Teete asjata lärmi! Lusikad pole ju teie, vaid kodanik Maremuhha omad!» 

Nägime palju vaeva, enne kui kullassepp nõustus lusikaid tagasi andma. Nende eest tuli maksta 
protsente: nelja rubla ase- 

andis isa kullassepale neli rubla üheksakümmend kopikat. .See vana spekulant teenis iga lusika 
pealt kolmkümmend kopikat. 

Tagasiteel, kui me Kindluse silla keskele jõudsime, peatasin isa ja ütlesin tasa, püüdes temast 
mööda vaadata: 

«Isa, kuule! Annan ausõna, et ma kunagi enam ei valeta, ainult palun ära räägi sellest kellelegi. 
Enam ma seda ei tee. Vannun sulle. Ega sa ei räägi?» 

«Eks me vaata.» 

«Mida?» 

«Eks me vaata, ütlesin.» 

«Kas sul on raske lubada, mis? Noh, enne oli sul kahju lusikatest. Nüüd said need kätte. Miks sa 
ei taha? ...» 

«Ah mul oli kahju lusikatest?» katkestas mind isa. «Arvad, et mul on neid kannisid vaja? Ma 
võin ka puulusikatega süüa. Näe!» 

Ma ei jõudnud veel asjast aru saada, kui isa kõik kolm lusikat taskust välja tõmbas ja nad täiest 
jõust üle käsipuu vahutavasse koske virutas, Keereldes ja sädeldes lendasid nad alla ja keegi laial 
kaarikul möödasõitev rõugearmiline õlgkaabuga mees jäi koguni ammulisui vahtima. 

Üksisilmi jälgisin ma lusikate kukkumist ja vaatasin isale otsa alles siis, kui lusikad üksteise järel 
kose valgesse vahtu olid kadunud. 


Sel päeval ma lõunat sööma ei läinud. Lonkisin kaugele Paradiisi värava taha, et tuttavaile mitte 
silma alla sattuda, ja heitsin pikali järsakuäärsele lagedale platsile. Tõmbasin maast lõhnava 
tarinõgese ja hakkasin närima ta punakat mõrkjat mugulat. 

Mustad kimalased ning mesilased sumisesid minust mööda. Vikerkaarevärvilisi tiibu soputades 
lendas metsast kirju vaenukägu, laskus minu vastas olevale kivile, raputas oma tanu, märkas siis 
mind ning kadus künka taha. Kaks käosulast kiigutasid end mu lähedal kasvava põõsa peentel 
okstel ja alustasid siis oma lõbusat laulu. Kuid see kõik mind praegu ei huvitanud. Ma isegi ei 
viitsinud käosulaste pesa põõsast üles otsida, — kuid seal ta ju kindlasti oli, täis tähnilisi sooje 
mune, ega's nad muidu nii kaua ühe ja sama põõsa ümber oleks keerelnud. 

Tihe rohi kirendas tulikatest, lilladest äiakatest, kopsurohust, udejatest rukkililledest ja teistest 
põllulilledest ning lõhnas magusasti; üsna mu näo lähedal liikusid vaevalt märgatavalt teravad 
haljad rohukõrred. Vaatlesin neid mitte midagi nägevate silmadega ja mõtlesin ainult ühele ja 
samale asjale. 

Kui olime alles teel kullassepa juurde, ütles mulle isa: 

«Vassil, kas mäletad, kuidas sa siis, kui linnas olid petljuuralased, koos oma poistega mu juurde 
Nagorjanõsse jooksid? Kas mäletad — sa jutustasid mulle esimesena, kuidas petljuuralased 

Sergušini maha lasksid. Pärast mõtlesin tihtipeale: kui tore poiss mul kasvab ... Aga nüüd...» 

Ja isa lõi käega. Ning see oli mulle kõige valusam. Ta oleks parem võinud mind ükskõik kelleks 
nimetada, sõimata kõige hirmsamate sõnadega, ta oleks võinud mind isegi pannaldatud rihmaga läbi 
peksta, nagu peksis oma nooremat poega Stach'i meie ammune naaber Jõetaguselt vorstitegija 
Grzybowski, — miski poleks olnud nii paha ja valus kui see isa käeliigutus ning pärastine vaikimine. 

Üks mis kindel — isa jutustab nüüd kõigile, et mina varastasin lusikad. 

Kõige enne räägib ta sellest tädile, see aga kaebab Polevoile. Pealegi teatab isa sellest talle ka 
ise. Komsomoli astumisest ei maksa enam rääkidagi, kõik on läbi. Pole mõtet edasi elada, kõik 
hakkavad mind põlgama, ja Galja esimesena. Ütleb: laimasid Kotkat, et tema on halb, aga ise oled 
varas. Ei anna mulle kättki. 

Ei, edasi elada pole enam mõtet. Tuleb elu enesetapmisega lõpetada. Mitu korda laususin 
endamisi seda sõna ning, unustades kõik enda ümber, ütlesin valjusti ja väga aeglaselt: 

«Enesetapmine!» 

Kuuldes oma häält, mis kõlas kuidagi ebatavaliselt ja võõralt,, sulgesin silmad. Hakkas kohe. Nagu 
oleks keegi mu sõnu salaja kuulanud. Sundisin end seljataha vaatama. Mitte kedagi. Tühi kaljune 
kallas. AIl voolas aeglaselt jõgi. Noor mets kajas- ja helises linnulaulust ning taamal seisid nagu kaks 
tunnimeest Paradiisi värava kõrged roostevärvi kaljud. 

Tuleb teha lõpp. Ent kuidas? Hüppan sillalt sügavasse koske? Ei! Otsin teise köha. Kui hüppaks 
õige siit kaljult kivimurdu? Pole kuigi mugav. Hunnikutesse laotud kivid varisevad maha, kisun veel 
püksid lõhki, ja kui ma saaksingi surma, siis tühjast kivimurrust mind keegi niipea ei leia. Enne 
närivad hulkuvad koerad mu luud lihast paljaks, ja alles siis leiab mõni karjus mu kondid. 

«Pea nüüd, pea!» ütlesin endale. «Aga milleks on siis minarett?» Mitu inimest on sealt juba alla 
hüpanud ja surma saanud. Minarett seisab keset linna — kõrge, kitsas, üleval on näha jumalaema 
kuju. Selle minareti ehitasid türklased, kui nad linna poolakate käest endale vallutasid. Hiljem, kui 
türklased minema aeti, ehitati muhameedlaste mošee ümber katoliku peakirikuks. Aga siis tuli mulle 
meelde, et sellelt minaretilt hüppas kord alla poola panna'. Hüppas õnnetu armastuse pärast. Kuid 
surma ta ei saanud, ainult murdis jalad. 

Võtku tont seda minaretti! Sealt ma alla ei hüppa. Võib-olla ei saa ka mina surma, vaid lõhun, 
nagu too pannagi, ainult oma 


Panna — preili (poola keeles). Tõlk. 

konte ja pärast jää veel poiste naerualuseks! Täitsapoiss oli, öeldakse, lõpetas tänavu töökooli, aga 
nüüd tahtis käe elu külge panna. 

Elule tuleb teistmoodi lõpp peale teha. Aga kuidas? Küll olen naljakas! Revolver oli täiesti 
meelest läinud! Lasen enese maha ja asi tahe. Minna pole tarvis kuhugi. Jätan omastele kirja maha 
—ja, sealsamas köögis. .. Pistan revolvriotsa suhu ning tulistan! Siis jooksevad kõik kokku, tädi 
hakkab nutma; võib-olla nutab ka isa, kahetseb, et ütles: «Eks me vaata.» 

Kuid ega mina seda kõike näha ei saa. Olen ju siis surnud. Mis mul sellest siis on, et keegi mind 
taga nutab? 

Otse läbi käimistu tagasi minna oleks muidugi'olnud palju lähem, kuid õhtuti on seal liiga 
hämar ning kõle ja ma läksin põlde pidi käimistu tara äärest ringi ning sammusin siis mööda 
pehmet külavaheteed linna poole. Seal tee ääres istusid kaks kivitahujat ja raiusid graniiditükist välja. 
mälestussammast. Nende meislid klõbisesid haamrilöökide all. 

Huvitav, kas mu hauale pannakse mälestussammas, kui ma ise oma elule lõpu teen. Ei, ei panda. 
Isegi kalmistule ei maeta mind, vaid aetakse kuskil üksikus kohas auku nagu kodutu koer. 


Parteikooli hoovis raudvärava juures seisid Maruštšak ja Valerian Dmitrijevitš Lazarev. Lazarevil 
oli seljas vana küünarnukkide köhalt kulunud toorsiidist kuub, peas õlgkübar. Ma algul isegi ei 
uskunud, et see on Lazarev. Sel päeval, kui olime Maruštšakiga kokku leppinud külastada Lazarevi 
polnud teda kodus. Läksime sinna, aga ta naine ütles meile, et Valerian Dmitrijevitš oli sõitnud 
Kiievisse õpetajate konverentsile. Otsustasime ta juurde minna hiljem, siis, kui ta koju tagasi jõuab. 

«Tervist, Valerian Dmitrijevitš!» ütlesin mütsi peast võttes. 

«Aa, MandžŽura! Tervist!» vastas Lazarev hajameelselt. «Kas sina siis elad siin?» 

Mu meel läks veel kurvemaks. Maruštšak oli Lazareviga ilma minu abita tuttavaks saanud, vähe 
sellest — ta ei olnud Valerian Dmitrijevitšile isegi ütelnud, kes teda esimesena ta juurde juhatas. 
«Siin. Näete selles valges õuemajas,» vastasin jahedalt ja mõtlesin juba ära minna, kui kuulsin 

oma selja taga isa rahulikku tuttavat häält: 

«Tuleksid ehk siiski lõunat sööma?» 

«Ma ei taha, isa. Sõin juba.» 

«Kus sa siis sõid, Vassil?» küsis isa muiates. «Mis restoran see niisugune oli?» 

«Polnud mingi restoran. Sõin ... Petka Maremuhha juures .. .» 

«Pole viga. Sööd teist korda veel. Lähme,» ütles isa. 

Kui me minema hakkasime, kuulsin, et Lazarev ütles Maruštšakile: 

«Niisiis oleme kokku leppinud — pärast õppetööd?» 

«Tulge tingimata. Ootame!» vastas Maruštšak. 

«Mis ta minust tahab?» mõtlesin, aeglaselt isa kannul rohus: sammudes. «Enne vaikis ja tegi siis 
mulle etteheiteid, ent nüüd äkki on õrn — kutsub lõunat sööma. Õige mul ta «õrnust vaja!» 

Isa esilekerkivate abaluudega lai selg liikus kõndimistaktis, valge särgi äär oli trükivärviga koos. 

«Muuseas huvitab mind, Vassil,» ütles isa tagasi vaadates, «millal jõudsid sa oma Petkaga lõunat 
süüa? Natukese aja eest tulin Jõetaguselt läbi ja läksin neile sisse. Ja Petka küsis mintflt: «Ütelge, 
miks Vassil minu poole ei tule. Mul oleks vaja temaga rääkida.» Kui »a õige astuksid sealt läbi, 
Vassil.» 

Isa viis mind jälle kimbatusse. 

«Noormees! Noormees!» kostis tagantpoolt. Maruštšak jooksis meile järele. 

«Seltsimees Mandžura,» küsis ta isalt, «ega sest midagi ole, kui ma su poega natuke kinni pean?» 

«Ainult mitte väga kaua, ta lõunasöök on juba niigi jahtunud,» lubas isa ja sammus trepi poole. 

Ja niipea kui isa majja oli läinud, küsis Maruštšak: 

«Vassil, kes rääkis sulle vaimudest?» 

«Mis siis?» 

«Ara karda, olen sellest niisama muidu huvitatud.» 

«Maremuhha rääkis ...» 

«On ta su sõber või kuidas?» 

«Sõber.» 

«Kas sa ei saaks temalt välja uurida, kelle käest tema seda kuulis. Ainult tead, tasa ja targu, nagu 
muuseas.» 

«Saan küll.» 

«Kuid ara liiga peale käi, las jutustab ise kõik. On selge.? Tähendab, sa uurid temalt välja?» 

«Uurin küll.» 

«Tubli. Lippa siis nüüd lõunat sööma!» 


Lõunalauas leiget paksu hernesuppi süües ei jõudnud ma kuidagi otsa peale, kas tädi teab, kuhu 
lusikad jäid, või mitte. Sellal kui ma sõin, tõmbas isa päevateki voodilt ara, heitis pikali ja võttis 


ajalehe. Ta luges ajalehte, pööras krabinal selle lehekülgi ega lausunud kogu selle aja kestel 
ainustki sõna. Tädi vaikis samuti. Kas nad olid nüüd omavahel tülis või olid mõlemad minu peale 
vihased. Selgust saamata sõin ara oma magusa hirsipudru külma piimaga ja läksin tasahilju 
välistrepile. 

Kursantide ühiselamustJpštis lõbus laul: 

Hei, valjemini, pasun, võitu puhu; 

me võitsime — ju pageb vaenlane. .. 

Ta järel nüüd! 

Ja olgu tervitatud noorsooühing, 

ta auks nüüd kõlagu me võimas hüüd: hurraa! 


Kuidas ma praegu kursante kadestasin! Ma kedestasin neid' sellepärast, et nad olid minust 
vanemad, et neil oli lõbus. Miks polnud ma sündinud aastat seitse varem? Siis oleks minulgi või- 
malus olnud võidelda petljuuralaste vastu, oleksin ehk saanud kuskil lahingus haavata ja oleksin 
tingimata olnud kommunistlik noor. Aga mis ma praegu olen? 

Sel hetkel hakkas puu otsas laulma kuldnokk. 

Kohe kui siia kolisime, märkasin, et kuldnokad olid enesele meie maja katuseräästa alla pesa 
teinud. Vahetevahel lendasid need nobedad, tähnilised, tumesiniselt helkleva sulestikuga linnud siia. 
Hiljuti kuulsin juba linnupoegade piiksumist. Iga päevaga läks nende häälitsemine tugevamaks; kui 
pesa juurde lendas vana kuldnokk, pistsid nad müüriaugust välja oma kollased nokad ja igaüks neist 
püüdis esimesena kähmata neile toodud ussikest. Päevad läbi oli katuseräästa alt kuulda valju 
sädinat, alles õhtuks, kui päike oli käimistu taha veerenud, vaibus täissöönud linnupoegade 
häälitsemine ning vanad kuldnokad, väsinud ja rahul oma tööga, lendasid naabruses kasvavale 
akaatsiale ja hakkasid laulma. Ka praegu alustas üks neist oma õhtulaulu. Läbi hõreda 
akaatsialehestiku nägin kuldnoka musta rinnaesist, ta ülespoole tõstetud peent ja värisevat nokka. 
Kuldnoka varjundirikas, järjest muutuv laul oli väga tare. Kord matkis ta peoleod, kord laksutas 
ööbikuna, kord vilistas nagu pajulind, kord sirtsus justkui varblane. Ta hääl muutus järjest valjemaks 
ja selles kõlas ikka enam erutust, ta otsekui püüdis kursantide häältest üle laulda. Jäin imetledes 
kuldnokka vaatama ega pannud tähelegi, et minu juurde jooksis Petka Maremuhha. Ta hingeldas ja 
punetas näost. 

«Ma.. mind ei lastud su juurde ... Suure hädaga sain tunnimehele ... augu pähe rääkida ... Lähme 
Ad 

Vahtisin Petkale otsa ega taibanud midagi. 

«Lähme ... Jookseme ...» 

«Kuhu?» 

«Kas sa siis ei tea ... Jookseme ...» 

«Kuhu siis, ütle ometi!...» 

«Maadlejad tulid!» prahvatas Petka. 

Neist sõnadest jätkus, et ma kõike unustades Petka järel tänavale lidusin.* Kui olime juba 
väravast välja jooksnud, seletas Petka: 

«Ma ei .tea, millal algab. Võib-olla kell kümme, aga võib ka olla, et kell üheksa. Kui kell üheksa, 
siis jääme hiljaks.» 

«Kus nad maadlevad?» 


«Nõukogude kaubandustööliste klubis.» 

«On neid palju?» 

«Oi, palju! ... Ali-Burhan ... ja Dadiko Barzašvili.. . Kõik...» 

«Aga piletid?» 

«Ara hädalda!» 

«Vist ainult kõige kallimad ongi veel järel?» 

«Ära hädalda, ütlen sulle!» «Tore küll — ära hädalda!» 

«Piletid on olemas ... Saad aru?» teatas Petka rõõmsalt, ise mulle hädavaevalt järele jõudes. «Üks 
maadleja, Ljova Anatema-Välk, sihuke mürakas mees ... Tasem, ära nii ruttu jookse ... Sihuke 
mürakas mees... Tõi isale saapad parandada... Nägi mind ja küsis? «Poiss, kas tahad maadlust 
vaatama tulla?»-Mina küsima: «Missugust maadlust?» Tema selle peale: «Kas teil siis kuulutusi veel 
väljas ei ole?» Vastasin: «Ei ole.» Tema ütles. .. ära käi nii ruttu, Vaska. Tema ütles: «Küll on aga 
häbematud, pole veel kuulutusi tulpadele kleepinud, nii ei saa ju üldse kas-sat. ..» Mitte nii ruttu... 
Ja andis mulle kohe kolm kontramarki. «Säh võta,» ütles, «tule klubisse vaatama, kuidas ma Aasia 
tšempioni Ali-Burhani maha panen .. . Aga selle eest,» ütles ta, «teata kõigile oma tuttavatele, et oleme 
siia jõudnud ... Ja et maadlus toimub nõukogude kaubandustööliste klubis.» 

«Kas teatasid?» 

«Sa veel küsid! Terve päeva olin ametis, ütlesin kõigile poistele. Jooksin isegi Podzamtšesse Saška 
Bobõri poole . ..» 

Ma ei tahtnud uskuda, et Petka räägib tõesti tõtt. Väike ja paks, juuksed lahku kammitud, nii jooksis 
ta hüpeldes minu kõrval kõnniteel ja nohises kõvasti. 

«Kus need kontramargid siis on?» küsisin. 

«Küllap on... On...» 

Petka pistis käe enne ühte, seejärel teise püksitasku, ja seisatas. «Oota, kuhu nad siis jäid?» küsis ta 
ja läks näost kaameks. Mulle paistis koguni, nagu oleks Petka otsmikul püsti tõusnud niiske juuksesalk, 
kuid siis hüppas Petka rõõmsalt üles ja torkas kaks sõrme oma särgi väikesesse tasku. Sealt tõmbas ta 
välja kokkupandud roosaka paberi. 

«Ptüi. .. kuidas ma kohkusin!» ütles ta kergendusohkega. «Arvasin, et olen ära kaotanud. Vaata!» Ja 
Petka keeras käigul paberi lahti. Ta higises käes oli tõesti kolm piletit. «Need on ju päris ehtsad 
piletid!» 

«Noh, kas see pole ükskõik — piletid või kontramargid. Fakt, et sisse saame.» 

«Aga mis selle kolmanda piletiga teha?» 

«Kolmandaga? Müüme ära ja ostame maiustusi.» 

«Maiustusi, maiustusi,» osatasin Petkat. «Kas oled pisike? . .. Tead, parem ... võtame Galja kaasa 
maadlust vaatama .. .» 


«Galja? On ta kodus? Olgu pealegi, kui ta kodus on!» nõustus Petka kiiresti. 


Õnneks juhtus Galja kodus olema ja me ei andnud talle isegi aega ümberriietumiseks. Ta tuli 
meiega linna kaasa lihtsas hallis suvekleidist, õlgadel villasest lõngast kootud helesinine käisteta 
jakk. 

Kui me põiktänavast Peaväljakule jõudsime, nägime juba eemalt, et etendus polnud veel alanud: 
kõik kaheksa nõukogude kaubandustööliste klubi saaliakent olid valgustatud. Kell linna raekojal 
näitas veerand kümme, üks kahest: kas etendus oli määratud kella kümneks või polnud rahvas veel 
kohal. 

Läksime lähemale ja saime teada, et rahvas polnud veel kohal. Klubi uksel oli pikk 
kollakaspunaste tähtedega trükitud kuulutus, aga meie seda vaatama ei hakanud, vaid läksime kitsast 


kivitrepist kohe üles teisele korrusele. Petka Maremuhha andis meie piletid hallipäisele rohelises 
velvetkuues vanamehele, see rebis kontrolltalongid piletite küljest ära ja laskis meid läbi. 

Heledasti valgustatud saalis olid ritta seatud lihtsad männi--puust pingid. Saali põrandat oli 
hiljuti pestud, see oli üleni täis märgi laike, isegi pinkidel helkisid veepiisad. 

Pühkisin meie pingi käisega kuivaks ja me istusime. 

«Head kohad, eks ole?» küsis Petka uhkelt ja vaatas ringi. 

«Pole viga,» lausus Galja. «Kuid seal esimeses reas oleks veel parem.» 


«Või parem!» venitas Petka. «Pole seal sugugi parem. Sa lihtsalt ei tunne asja. Kui see oleks 
teater, siis oleks seal parem, aga maadlust on tarvis vaadata just siit, neljandast reast.» 


«Miks neljandast?» toetasin Galjat. «Esimesest on ju paremini näha?» 


«Paremini küll, aga seal on ohtlik istuda. Kas tead, mis Proskurovis juhtus? Üks maadleja haaras 
seal teisest maadlejast kinni ja kus viskas selle üle oma pea, nii et see lendas täie hooga saali ja pidi 
oma jalgadega peaaegu ühe naise ära tapma. See viidi haiglasse. Tõejutt! Mis te naerate?» 


«Ühest asjast ei saa ma aru,» ütles Galja, «kust see tuleb, et kõik maadlejad on nii tugevad?» 


«Või kust see tuleb!» vastas Petka tähtsalt. «Esiteks suruvad nad iga päev pomme ja siis — kas 
tead, mida nad söövad? Ei tea? Arvad, et seda, mis tavalised inimesed — kaugeltki mitte. Esiteks 
söövad nad toorest liha — see on üks põhjus! Panevad soola peale ja söövad. Teiseks joovad nad 
tooreid mune. Ja verd joovad...» 


«Kuule, Petka, ära nüüd luiska,» katkestasin Maremuhhat. «Kuskohalt nad seda verd saavad?» 

«Kuskohalt?» hüüatas Petka ja hüppas pahaselt püsti. «Sa arvad, et ma valetan, eks? Aga ei 
valeta! Kas tead, mida Ljova Anatema-Välk minult täna küsis? Noh, arva ära.» 

«Ei tea.» 

«Kuula siis. Läksime õue ja tema küsis: «Ütle, Petja, kust võiks siin verd saada?» Mina vastu: 
«Missugust verd?» Tema naeris ja ütles: «Ara karda, ära karda, — mitte inimese verd. Mul,» jätkas 
ta, «läheb vaja tavalist sooja seaverd. Pean sooja verd jooma.» 

«Noh, ja mis sa talle vastasid?» küsisin ma. 

«Minge,» ütlesin, «vorstitegija Grzybowski juurde, ta tapab iga päev sigu, temal on.» 

«Küll aga luiskasid — kus t« siis iga päev!» ütlesin Petkale. «See oli varemalt, enne revolutsiooni 
tappis ta sigu iga päev, aga nüüd ainult enne laata ja kui on turg.» 

«Mis sina ka sellest tead,» lausus Petka puudutatult. 

«Aga näe tean. Kas me polnud temaga naabrid? Olime. Sa siis nägin kõik.» 

«Tähendab, soe veri annab jõudu juurde. Vaata aga vaata. Seda ma ei teadnudki!» ütles Galja. 

«Muidugi,» vastas Maremuhha veendunult, «ta on hirmus kasulik. Sa ju tunned Saška Bobõr'i? 
Selsamal Saškal oli kohe päris eht tiisikus. Ta köhis hullumoodi. Siis hakkas ta ema teda arstima. 
Igal hommikiil käis Saška tapamajas ja jõi seal sooja verd. Jõi palju. Oma nelikümmend klaasitäit 
jõi ara. Ja mis sa arvad? Sai terveks. Ja praegugi joob mõnikord. Ütleb, et on maitsev.» «Ptüi, kui 
vastik!» Galja krimpsutas nägu ja pigistas silmad kinni. 

«Ole tasa, vaata!» ütles Petka. 

Saali tulid üksteise järel tuletõrjujate pillimehed. Peas hästi puhastatud vaskkiivrid, seljas 
tugevad kollased kuued, üle õla suured hõbedased pasunad — nii sammusid nad saabastega klo- 
bistades rneist mööda vasakusse saalinurka lava ette ja võtsid seal istet. Noodid olid kinnitatud 
pillimeeste selgadele, ainult esimesel neljal mehel polnud midagi ees: nähtavasti mängisid need 
kuulmise järgi. Kapellmeister Karassev — väikest kasvu kiilaspäine ja kõrge otsmikuga küürakas 
mees, kel oli seljas valge väljaõmmeldud särk ja vööl raagnahast rihm, tõstis taktikepi ja orkester 
mängis alguseks lõbusa marsi «Sõprade hüvastijätt». Nende valjude marsihelide saatel hakkas 


rahvas jalutusruumist, suitsetamistoast ja tänavalt saali valguma. Mul oli üsna paha olla. Algul 
paistis mulle, et meie piletid on võltsitud ja meid võidakse saalist välja ajada. Ka see polnud sugugi 
mõnus, et meie kõrval kedagi ei istunud, oli ebamugav. 

Sel hetkel tuli lavale viivast uksest välja Kotka Grigorenko. See veel puudus! 

Kotka nägi tähtis ja tore välja oma batistsärgis, millest paistsid läbi ta treenitud lihased, särgi peal 
oli tal läikivmustade naastudega kaukaasia vöö. Ta astus aeglaselt trepist alla, läks, õõtsutades õlgu 
nagu maadleja, esimese pingi juurde ning istus sinna. 


Raske oli end talitseda ja ma ütlesin Galjale nii sapiselt, kui vähegi sain: «Näe, sinu kavaler 
tuli.» 


«Ah jäta!» lausus Galja ükskõikselt ja lõi käega, kuid küllap oli pahane, et Kotka teda polnud 
teretanudki. Valgus kustus ja eesriie liikus pisut. Petka Maremuhha kibeles pingil. Eesriie tõusis, 
rulludes puust kepi ümber. Juba keerdus kokku eesriidele kujutatud lüüra ja me nägime valgustatud 
seina. Dekoratsioone polnud, ainult tahapoole oli üles riputatud tükk musta kalevit. 

Lavale jooksis seesama hallipäine vanamees, kes meie piletitelt oli kontrolltalongid ära rebinud. 
Vahepeal oli ta jõudnud selga panna teised riided — rohelise velvetkuue asemel kandis ta nüüd 
pikka, põlvedeni ulatuvat vööga samettolstovkat ja kaelas musta lipsu. Vanamees tegi sügava 
kummarduse ja samal hetkel kuuldus saalis müra. Üksteisest ette joostes tormasid pealtvaatajad 
esimestele pinkidele. Keegi lõi mulle küünarnukiga valusasti selga, ja ma tõmbusin kössi. Teises reas 
kukkus pink kolinal ümber, mitu inimest tormasid sellest üle; pingile istudes ajas igaüks end kohevile 
nagu hauduja kana, püüdes võimalikult rohkem ruumi enda alla võtta. 


«Jookseme, istume sinna!» sosistas üldisest erutusest kaasa kistud Petka ja kargas püsti. 


«Istu paigal!» käratasin talle peale. «Kuhu sa tormad? Vaata!» Kõik pingid olid juba istujaid täis, 
ja kaks hilinenut läksid aeglaselt-tagasi, justkui jalutaksid nad saalis. Vanamees tõstis käe ja ütles: 
«Austatud kodanikud! Täiesti ettenägematu saatusliku juhuse tõttu sõitsid meie suurepärasesse 
linna maailmakuulsad tšempionid. Kohe saate siin näha meie aja parimaid jõumehi. See, mida te 
näete, jääb teile kauaks ajaks meelde ja, uskuge mind, teie lapsed ja lastelapsed kadestavad kord teid. 
Pean vabandust paluma, austatud kodanikud, meie kavas tuleb mõningaid muudatusi. Asi seisab 
selles .. .» 

Saal jäi täiesti vaikseks, kõik teritasid kõrvu. 

«Asi seisab selles,» ütles vanamees väga kindlal häälel, «et Kaukaasia ja Kaspia mere tšempion 
Dadiko Barzašvili ei ole kohale saabunud .. .» 


«Pettus!» hüüti meie selja taga. Keegi laskis lahti pika vile, Trambiti jalgadega. 


«Üks hetk!» hüüdis vanamees. «Pole siin mingit pettust.» «Päris sahkermahker!» karjus 
bassihäälel ja püsti tõustes 

keegi pikka kasvu laiaõlgne veidi määrdunud lameda sonimütsiga mees. 

See oli Zora Kozakevitš, valaja tehasest «Mootor». Räägiti, et ta võib ühe käega vabalt veskivaltsi 
üles tõsta. 

«Te arvate, et pettus, eks?» karjus vanamees Kozakevitšile. «Aga mina ütlen — ei ole pettus. 
Dadiko Barzašvili sõitis meiega koos. Kogu hingest igatses ta külastada seda auväärset linna, kuid oh 
häda, missugune ettenägematu saatuseiroonia. Odessa linnas,» kõrgendas vanamees häält, «Odessa 
linnas, just hetk enne ärasõitu, hammustas Dadiko Barzašviiit marutõbine koer. Arstide nõudel jäi ta 
sinna süstimisele. Kuid selleks, et austatud vaatajaskonda mitte kurvastada,» vanamees laskis pilgul 


üle saali käia, «me laiendame oma kava. Volga jõumees, raudse surve meister. Zot Zeguljov on nõus 
iga siinviibijaga jõudu katsuma kuni täieliku võiduni. Niisiis algame ... Maestro, palun mängida 
marssi...» 

Kui kõik maadlejad, ajanud ette oma tugevate lihastega rinna, nagu paraadil vaatajaskonna eest 
mööda marssisid, nii et puust lava kõikus, ja siis kulisside taha kadusid, palus samettolstovkas 
vanamees lavale tulla kolmel pealtvaatajal, kes tunnevad prantsuse maadlust. Esimesena läks sinna 
hallipäine vormimütsiga raudteelane, tema järel konvoiroodu komandör Polagutin, tugev 
mustajuukseline sõjamees, jalas punased püksid ja kannustega saapad, seljas valge sõduripluus. 
Puudus veel kolmas. Vanamees silmitses ootavalt saali. Ja siis hüppas kergelt lavale Kotka Gri- 
gorenko. Batistsärki kohendades sammus ta julgelt vanamehe-korraldaja juurde ning surus selle 
kätt, siis läks tahapoole ja istus Polagutini kõrvale viini toolile, mis seisis rohelise kaleviga käetud 
madala laua juures. Kuigi ta püüdis paista südikana, oli siiski näha, et ta end seal laval kuigi hästi ei 
tundnud. Kotka pani rusikad lauale ja kuni maadluse alguseni ei pööranud neilt silmi. Neetud 
hoopleja! Alati ja igal pool tahtis ta esimene olla, igale poole toppis ta oma nina. Noh, võta või 
praegugi — kes teda palus lavale minna? Tunneb tema siis hästi prantsuse maadlust? Mitte 
sinnapoolegi! Nõndapalju tunneb seda igaüks — nii mina kui Petka Maremuhha. 

Mulle polnud põrmugi meeltmööda, et Kotka istus meie ees ja et Galja sai teda kogu aeg vaadelda. 
Kotka on minust ilusam. Galja võib teda armastama hakata, ja siis jään mina pika ninaga, — seda 
kartsin ma ja mõtlesin: «Peaks maadlus ometi kiiremini algama!» 

XXXVII. = RAUDSE SURVE MEISTER 


Kahe esimese paari maadlust oli igav vaadata: oli kohe näha, et nad olid ainult «sissejuhatuseks» 
lavale saadetud; kui aga korraldaja teatas: «Ali-Burhan — Ljova Anatema-Välk!» tõusis saalis kära 
ja kõikide pilgud olid suunatud lavale. 

Puhkpilliorkester mängis oma kolm minutit — maadlejad ei ilmunud lavale. Nad vist tahtsid 
sellega oma väärtust tõsta. 

Lõpuks tuli kulisside tagant kõikuval sammul esimesena välja Aasia tšempion, kuulus Ali-Burhan. 

-.. Taoli tüse, rõugearmiline, juuksed olid tal ees harjastena püsti, pea piklik, rind lai ja rasvunud. 
Raskete sammudega astus ta rambi juurde. Ta kummardas tervituseks ja otsekui tahtes kontrollida, 
kas lava ehk sisse ei vaju, lõi jalaga vastu lava laudpõrandat nii tugevasti, et elektrilamp üleval 
vilkuma hakkas nagu enne läbipõlemist. Ali-Burhanil oli üle õla sinine atlasslint, millel olid kaks 
medalit. Ali-Burhan võttis lindi pikkamisi ümbert ära ja ulatas korrapidajale. Sel hetkel kargas 
kulisside tagant kergelt välja Ljova Anatema-Välk, ja enam ma Ali-Burhani poole ei vaadanud. Ljova 
Anatema-Välk oli päevitunud ja väga sileda läikiva naha ning paljaksaetud peaga, jalas olid tal 
brokaadist spordipüksid ja laval liikus ta hiilides, otsekui kikivarbail. «Tema andiski kontramargid!» 
sosistas Petka. «Ole tasa!» sosistasin talle vastu. 

Ljova Anatema-Välk kummardus ja pistis oma kergetest saabastest välja tulnud nööriotsa tagasi. 
Ta hõõrus saapataldu peenekstõugatud kampolil ja pöördus siis Ali-Burhani poole. Konvoiroodu 
komandör Polagutin võttis laualt nikeldatud kella ja kõlistas seda. 

Kellatilin ei jõudnud veel vaibuda, kui maadlejad juba teineteise käsi püüdma hakkasid. Ali- 
Burhan ei meeldinud mulle põrmugi, ja ma tahtsin väga, et Ljova Anatema-Välk ta maha paneks. 

Kuid see pole sugugi nii lihtne. 

.. - Ali-Burhan paistab ainult välimuse poolest paksu ja kohmakana. Ta on vana ja kaval maadleja. 
Painutanud allapoole oma kortsus ja üleni rasvavoltidega käetud kaela, seisab'ta kind-lalt harkis 
jalgadel ega liigu peaaegu üldse paigast, ainult ta kitsad ja kavalad silmad jälgivad Ljova iga 
liigutust. 


Anatema-Välk ei tea, kust küljest tal oleks parem Ali-Burhan'i haarata. Ta vist mõtleb tal kaenla 
alt kinni võtta. Üks, kaks! — ei tulnud midagi välja. Ali-Burhan lõi oma raskete kätega Ljova 
päevitunud käsi, ja Anatema-Välk hakkas uuesti ta ümber tiirlema. Ali-Burhan haaras käigu pealt 
Ljova käest kinni ja tõmbas teda enda poole. Ljova langes pikali maha. 

Ali-Burhan tegi korra ringi ümber Anatema-Välgu. Tegi teise ringi. Miks peaks ta ruttama? Ta 
uurib tähelepanelikult oma vastase asendit. 

Äkki tõstis ta oma raske karvase käe ja kus virutas siis sellega Ljovale vastu kaela! «Makaronid» 
— seda ma arvasin! 

Ljova lõi kõikuma, kuid pidas veel vastu. Ali-Burhan virutas talle teist korda. Veel ja veel! Nagu 
pikkhöövel välkus ta raske käsi Ljova kaelale hoope jagades. Kogu saalis oli kuulda neid mürtsuvaid 
lööke. Ljova kukal muutus purpurpunaseks, veri valgus talle näkku, põlved kippusid vägisi laiali. 

«Tal on ju valus! Mis ta ometi teeb?» hüüdis Galja. 

«Aitab.» karjuti viimasest reast. 

Komandör Polagutin võtab kella. Ali-Burhan märkab seda ja ajab end sirgu. 

Ta kehitab rahulolematult õlgu ja viskub sedamaid rinnuli Ljova peale. Anatema-Välk prantsatab 
kogu kehaga matile. Ali-Burhan haarab temast kinni ja pöörab ta kiiresti selili. Noh, nüüd on lõpp! 
Kohe seljatab ta Anatema-Välgu. Veel umbes kaks verssokki ja Ljova selg puudutab matti. 

Ali-Burhan surub mõlema karvase käega Ljovat vastu maad. Anatema-Välk on toibunud ja püüab 
end silda ajada, teha tamm-Sšeisakut ja välja libiseda, ta vajutab oma pea vastu lava, lauad nõtkuvad 
ta all, kuid on juba hilja. Ähkides ja puhkides surub Ali-Burhan teda juba maa ligi. Ikka vähemaks 
ja vähemaks pääb vahe Ljova muljutud selja ning mati vahel, ikk'a vähemaks ja vähemaks... 
Valmis . .. Kuid võib-olla ta rabeleb veel välja . .. Rabele, libista end välja, noh kiiremini, kiiremini! 
— mida saveelootad?... Oi, juba hilja! Kella pihku surudes ja kännuseid kõlistades jookseb 
maadlejate juurde peakohtunik, komandör Polagutin. Vaatab allapoole. Laua tagant tõusevad vana 
raudteelane ja Kotka Grigorenko. Kell. 

Parem poleks seda olnud! 

«Küll on kahju! Need on need makaronid, millega ta teda pehmeks tegi,» pomiseb Petka 
Maremuhha, pingilt püsti karates. Galja on kahvatu. Tal on ehmunud silmad. 

Kohtunikud pidasid nõu. Kulisside tagant jooksis nende juurde korraldaja. Kohtunike juurest tuli ta 
kohe rambi ette. Tõstis käe. Saalis tõusis kära. Plaksutati. 

«Anatema-Välk, braavo!» hüüti üsna meie lähedal. 

«Anatema!» karjus Maremuhha heledal häälel. «Must äri! Kokku räägitud!» hüüti esimesest reast. 
Korraldaja ootas. Noh, nüüd hakkab ta rääkima, saal on juba vait! 

«Pärast käe haaramist üle õla seljatas kuulus Aasia tšempion Ali-Burhan Kubaani tšempioni 
Ljova Anatema-Välgu täiesti määruste kohaselt!» hüüdis korraldaja ja andis peaga märku 
kapellmeister Karassevile. Orkester 
mängis tussi. 20 

Tähtis ning upsakas Ali-Burhan tegi kummarduse. Üks kord. Teist korda. Kolmandat korda. Pilku 
pealtvaatajaile heitmata ning oma spordipükstelt tolmu maha raputades, kummardas Ljova Anatema- 
Välk ainult üks kord ja jooksis siis kulisside taha, hõõrudes oma muljutud puusa. 

Üksinda esines soolonumbriga Zitomiri tšempion Jossif Oržehhovski, ilus, kõhn, punastes 
spordipükstes maadleja. Ta oli laiaõlgne, tema õlalihased olid hästi arenenud, ta piht oli kitsas. Nahk 
oli tal tugev, täiesti ilma rasvata. Ega's ta muidu nii vabalt saaks selili heita lauale, mis on üleni naelu 
täis. Tihedalt üksteise kõrval ulatuvad need teravad naelad lauast välja, — näib, et nad kõik tungivad 
sügavale Jossif Oržehhovski naha sisse. Kuid ei midagi. Rahulikult, käed risti rinnal, lamas ta neil 
naeltel justkui sulgpadjal. Orkester mängis sõjaväevalssi «Polgu hing». 


Kui Oržehhovski kergelt matile hüppas ja oma selja pealtvaatajate poole pööras, oli kõikjal ta 
nahal näha väikesi punktikesi, mitte aga verd. Küll on alles nahk! Tugev nagu metsseal. 

Oržehhovski jooksis vabalt palja jalu, mööda sedasama pikka lauda, ta seadis end pingile pikali ja 
pistis enesele pea, abaluude ja jalge alla kolm kasakamõõka, teravad otsad ülespoole, ta tagus pikki 
naelu palja pihuga pingi sisse — viis naela üksteise järel! Ta painutas oma rinnal paksu raudkangi, 
purustas tugeva ahela, sealsamas laval lõhkus ta kaks pudelit, tampis neid vaskuhmris, puistas siis 
klaasikillud tuletikkude oakkimiseks käsutatud vineerkasti ja astus jalgupidi sisse. Jalgupidi kasti, 
klaasi otsa! 

Ja kõik läks tal hästi! Vaheaeg. 

Kas minna välja? Ei tasu! Võetakse veel köhad ära ja siis tuleb vaadata sealt «kamtšatkast». Mina 
jäin Galjaga saali. Ainult Petka pani pingile oma mütsi ja jooksis päevalilleseemneid tooma. 


Hoidsin Petka mütsi käega kinni, et keegi seda ära ei varastaks, ja vaatlesin saalisolijaid. Seal 
laval, tiheda eesriide taga naersid maadlejad valjusti ja trampisid jalgadega. Ma olin ikka veel 
pahane, et see rasvane Ali-Burhan pani maha niisuguse osava poisi. Saalis oli umbne. Läbi avatud 
akende hoovas tänavalt sisse akaatsiaõite magusat lõhna. Need õitsvad akaatsiad kasvasid klubi 
kõrval kõnnitee ääres. Saabuva õhtu hämaruses olid nende valged oksad selgesti näha. 

«Huvitav, kes küll pealtvaatajaist selle jõumehega maadlema iäheb?» küsis Galja, taskurätiga 
endale tuult tehes. 

«Küll keegi läheb. Vahest ehk sinu Kotka.» 

«Kes sulle ütles, et ta minu oma on? Mis sa norid?» 

«Sa ju tunned suurt igatsust ta järele. Arvad, et ma ei tea?» 

«Sugugi ei tunne ... Õige mul...» 

«Ole tasa!» katkestasin Galjat. 

Üsna lähedal, tänaval, lauldi valjusti «Internatsionaali». 

«Kes seal laulavad?» küsis Galja. 

«Vaata, et meie kohti ära ei võetaks,» käskisin ma ja ruttasin lahtise akna juurde. Kallutasin end 
aknast välja ja nägin, et trükikoja ülemine korrus on valgustatud. Trükikoda oli katoliku' [. peakiriku 
kõrval. Must minaretitipp madonnakujuga oli heledat taevataustal veel selgesti näha. Läbi valgustatud 
trükikoja-akende paistsid inimesed. Nad seisid ja laulsid. 

«See on trükitööliste rakukeses,» seletasin tagasi tulles. «Neil vist lõppes komsomoli koosolek.» 

Jah, mu oletus oli õige. Vaevalt olid vaibunud viimased «Internatsionaali» helid, kui kõlas laul 
«Noor Kaardivägi»: 


Nüüd köidikule mingem kõik yastu võitlushoos. Relv käes ja vaprus hinges — nii teed me loome 
koos. 


Samm kindlaks, võitlev seltsimees, 
lipp kõrgemale meie ees! 

On töölis-talupoegade 

noor kaardivägi teel. 


kostis trükikojast väga selgesti. 

Ja mu meel läks äkki väga nukraks siin selles umbses kärarikkas saalis võõraste inimeste keskel. 
Seal kõrvalmajas laulsid üksmeelselt kommunistlikud noored, nähtavasti otsustasid nad seal tähtsaid 
asju. Võib-olla leppisid nad kokku, kuidas hõlpsamini tabada bandiite; võib-olla võtsid nad uut liiget 
komsomoli vastu? Mu süda läks raskeks, et ma polnud nende juures. Ja isegi see, et mu kõrval 
istus Galja, ei suutnud hajutada mu nukrust, mis koos selle valju lauluga äkki mu südamesse 
tulvas. Mulle tuli meelde, kui raske mul oli olnud kõik need päevad, meenutasin kogu oma 


kurvastust ja mu süda läks järjest raskemaks ning mulle tundus, et miski ei saa leevendada mu muret. 
Kuid siis kuulsin Maremuhha tuttavat häält: «Päevalilleseemneid pole, ainult monpansjeed. Võta, 
Galja, need on hapud!» ütles Petka. 

Maremuhha hoidis ajalehepaberil kaheksat kompvekki. Nad olid mitut värvi ja kokku kleepunud. 
«Võta, Galja, säh!» pakkus Petka. 

Galja võttis ettevaatlikult kähe sõrmega kleepuva kompveki ja hakkas seda ragistama. Ka minul 
tekkis isu magusa järele. Kiskusin paberi küljest lahti kaks kompvekki korraga ja pistsin nad koos 
suhu. 

Nii ootasimegi eesriide avamist, ragistades hapusid kompvekke. 

«Maailmameistri Musta Maski võitja, tuntud Volga jõumees, raudse surve meister, võitmatu Zot 
Zeguljov!» hõikas korraldaja ja jooksis otsemaid kõrvale. Ta surus end vastu seina ja vaatas 
kulisside poole niisuguse pilguga, justkui peaks sealt välja kar-gama mitte maadleja, vaid päris 
tõeline metsloom. 

Arvasin, et Volga jõumees eputab rohkem kui teised ega ilmu niipea lavale, aga Zot Zeguljov tuli 
kohe, kui orkester marssi mängima hakkas. Ta ilmus, ja mulle näis algul, et meie poole ujub ainuüksi 
jalutu mehe keha. Ent see tundus nii ainult sellepärast, et Zot Zeguljovil oli seljas vööni ulatuv must 
trikoo. See tihe, villane trikoo oli pingul ümber ta pikkade kõhnade jalgade, mis olid kängitsetud 
kergetesse mustadesse ilma kontsadeta saabastesse. Selle mehe nägu oli kuri ja tige: üleni armiline, 
kortsuline, tõmmu ja kuivetu, otsmik külgedelt lage, hõredad mustad juuksed ja peenike terav nina, 
justkui röövlinnu nokk. Kui Zot Zeguljov rambi juurde astus ja kummardades naeratas, nägin ta 
valgeid ning suuri hambaid. See mees oli mulle kohe algusest peale vastumeelt. Tundsin, et Zot 
Zeguljov naeratab teeseldes, raha pärast. 

Tervitanud saalisolijaid, läks Volga jõumees lava keskele ning jäi sinna seisma, käed rinnal ja 
parem jalg ettepoole asetatud. 

Korraldaja teatas: 

«Niisiis, austatud kodanikud raudse surve meister Volga jõumees Zot Zeguljov võtab vastu ükskõik 
kelle väljakutse ja maadleb täieliku võiduni, kui te seda soovite! Zot Vassiljevitš, palun kinnitage 
oma nõusolekut.» 

Volga jõumees kummardas sõnatult. 

Saalis tekkis vaikus. 

Zot Zeguljov vidutas silmi, surus kokku oma kitsad huuled ja vaatas otse saalisolijate poole. 

«Noh, kuidas on, kodanikud?» küsis korraldaja vanamees. «Kas keegi soovib oma jõudu proovida 
maadluses austatud Zot Vassiljevitšiga?» 


Saalis oli endiselt vaikne. Ainult tagantpoolt kostis kellegi naeruturtsatus. 


Zot Zeguljov seisis ikka veel, käed risti rinnal, ja ootas. Mu kõrval hingas raskelt Petka 
Maremuhha. Tema, näss, oleks pidanud jõudu proovima selle pika jõumehega, 


«Soovijaid nähtavasti pole ega saagi olema,» ütles korraldaja kavalalt muiates ja pilgutas Volga 
jõumehele silma. «Siis .. .» 

«Oota, ära kiirusta!» kuuldus tagantpoolt. Kõik vaatasid seljataha. Läbikäigus seisis Zora 
Kozakevitš. . 

«Vabandage,» küsis korraldaja, «kas te ütlesite midagi?» 

«Mina maadlen!» hüüdis Zora kindlalt. 

«Vabandage, kas teil maadlustrikoo on olemas?» 


«Kuidagi saab!» hõikas Zora ja hakkas kohe särki seljast maha kiskuma. 


Vaevalt oli ta selle seljast võtnud, kui nägime ta laia tätoveeritud rinda ja väga tugevaid käsi. 

«Neiud, palun mitte vaadata!» hüüdis Kozakevitš, kummardus ja heitis osavalt püksid jalast, nii et 
tal jäid jalga ainult spordipüksid ja rasked saapad. 

«Kostik, anna oma spordikingad!» palus ta, ulatades pingiridade vahele oma särgi ja püksid, 

Talle anti kohe vastu põdranahast taldadega valged spordikingad. Kozakevitš võttis saapad ara, 
pani jalga spordikingad, proovisrkas need on head, ja selles veendunud, silus sõrmedega oma sassis 
juukseid ning läks siis meist mööda lava poole. Kaela õieli ajades püüdis tolstovkas vanamees teda 
silmitseda. Kui Zora lava juurde jõudis, küsis korraldaja: «Kodanik, aga kas te tunnete prantsuse 
maadluse reegleid?» 

«Kuidagi ikka!» vastas Zora, vinnas jala üles ja kargas lavale. Seal pimestas teda hele valgus ning 
pani silmi pilutama, ta jäi seisma rambi tahedale, seljaga Volga jõumehe poole, ja lõi enesele 
muheldes peopesaga vastu rinda. Saalis puhkes naer. Siis pöördus Zora Zeguljovi poole ja sirutas 
käed välja, et alata maadlust. 

«Oodake, noormees,» peatas korraldaja Zorat. «Küll jõuate. 


Ütelge oma nimi.» 

«Kozakevitš, Georgi Pavlovitš!» vastas Zora'ja raputas korraks lõbusalt pead. 

Saalist hüüti: 

«Zora, kas boržommi jõid?» 

«Zora, tee testament, Zora!» karjus mu naaber, tüse ning vurrudega sepp Prihhodko. 

«Pole viga, ehk läheb kuidagi!» hõikas Kozakevitš pealtvaatajaile, pannes käed torusse suu ette, 

Zot Zeguljov kohendas sellal oma laia kummivööd, võttis siis laualt kriiditüki ja hakkas sellega 
aeglaselt peopesasid hõõruma. 

«Ütelge oma elukutse, kodanik Kozakevitš,» sõnas vanamees ettevaatlikult. 

«Metallitööline.» vastas Kpzakevitš uhkelt. 

«Zora, jäta oma aadress,» lõõpis tagumistes ridades keegi kisakõri. 

Vanamees-korraidaja sosistas midagi Volga jõumehega ja teatas pärast seda: 

«Niisiis, rne jätkame. Järgmine paar: Volga jõumees, raudse surve meister, võitmatu Zot Zeguljov 
ja prantsuse maadluse harrastaja metallitööline Georgi Pavlovitš Kozakevitš! Orkester, palun!» » 

Läikivad pasunad vgpatasid tuletõrjujate käes. 


Maadlejad astusid teineteise vastu. Zeguljov tõmbas end küüru. 


Ta sirutas Zora poole oma pikad käed, — nähtavasti tahtis ta teada, kas Zorast võib lihthaardega 
jagu saada. Kuid Zora ei viivitanud, haaras Zeguljovil otse vöö kohalt kinni ja tõstis ta üles. Jõumehe 
mustad jalad olid juba õhus, ta vehkis nendega, valmis kõigeks. 


Noh, raputa teda hästi, viruta ta jalgupidi vasjtu maad! 

Zeguljov heitis oma käed äkki osavalt ettepoole, ühega surus ta Kozakevitšile vastu kaela, püüdes 
temast tõuke abil eemalduda. Zora oli näost punane, kuid ei lasknud jõumeest lahti. Zeguljov surus 
teda tugevamini. Siis pööras Zora end järsult ümber ja püüdis põlvele laskuda, kuid Zeguljov kiskus 
enese ta käest valjusti röögatades lahti. 

Nad tormasid uuesti teineteise peale. 


Zora tegi kohmaka pöörde ja Zeguljov haaras kohe ta käe oma kaenla alla. Surus, Surus tugevasti! 
Oli kuulda, kuidas luud ragisesid. See oligi see raudne surve! 

Zora laul oli lauldud, egata muidu näost nii punane oleks olnud. Äkki pööre. 

Küll läks toredasti! 


Zora libistas enese välja ja tõstis Zeguljovi sedamaid oma puu-K sale. Jõumees püüdis vabaks 
saada, tahtis Zoral ümbert kinni võtta, kuid Zora oli osav ja vöökohalt jäme. Zora haaras 
Zeguljovist kähku kinni, laskus siis täie hooga põlli vele ja virutas vastase seljakile. 

Jõumees suutis välja rabelda. 

Ta kukkus külili. Mõlemad rüselesid matil, jõumehes ähkis, püüdis lahti pääseda, kuid Zora hoidis 
teda mõlema käega tugevasti kinni ja sundis teda jätkama maadlust parteris. 


Ja see must pikakoivaline maadleja ronis sõnakuulelikult lava keskpaika ja võttis matil asendi; ta 
kurjad silmad läikisid, küünarnukil punetas kriimustus. 
«Zora, anna talle «makarone»,» hüüdis Prihhodko. 


Zora ei kuulnud. Ta patsutas jõumeest kergelt seljale, — nähtavasti ei teadnud ta, missuguse 
võttega temast kinni haarata. 

«Võta topeltnelsoniga, Zora!» karjuti «kamtšatkalt». 

Nüüd Zora kuulis. 


Ta püüdis Zeguljovist topeltnelsoniga kinni haarata, kuid see surus kiiresti mõlemad käed vastu 
keha, — topeltnelson ei tulnud välja. Siis haaras Kozakevitš osavalt ja otsekui kogemata Žeguljovil 
mõlema käega õlast kinni ja rebis teda enese poole. Jõumees tahtis üles kärata, kuid libises, — jäi ühele 
küljele lamama, Žora langes täie hooga talle otsa. Veel natuke, ja Zeguljov olekski olnud seljatatud. 
Oli kuulda, kuidas ta puhkides vastu 

punnis, ta väledad jalad siblisid matil, ta katsus end nendega kinni hoida. 

«Noh, veel, veelt» «Suru teda tugevamini!» Saalis tõusis kära. 

Kõik kargasid püsti. Pingid kõlisesid. 

«Anna, anna talle, Zora! Pane survet juurde!» karjus vurrudega Prihhodko. 

«Zora, sa ju jõid boržommi! ära vea alt!» hõigati tagantpoolt; isegi pillimehed jätsid oma 
pasunad kus seda ja teist ning tunglesid rambi ääres. 

Kozakevitš surus jõumeest oma laia rinnaga, üks ta jalanõudest lendas kohtunike laua alla. Zora 
toetas end vasaku õlaga Zeguljovi vasüi, rõhus teda kõigest jõust maha, — veel, õige natuke, ja 
Kozakevitši põsk oleks puudutanud jõumehe teravat nina. Kui see Zeguljov aga viha pärast meie 
Zoral kõrva ära ei hammustaks! Täielik võit oli juba käega katsutav, kui Kozakevitš. äkitselt üles 
kargas ja hingeldades üle kogu saali karjus: «See on sulitemp! Ta tahab mind määrida!» Zeguljov aga 


hüppas sellal maast ja tormas Kozakevitšile tagant kallale, — nähtavasti ei tahtnud ta, et see 
teda paljastaks. 

Zeguljov haaras Kozakevitšit topeltnelsoniga, surus ta kaela, — see on väga ohtlik võte, kuid 
Kozakevitš oli tõsiselt vihane. Ta võttis kokku oma viimase jõu — kummardus, langes ühele põlvele 
ja viskas jõumehe üle oma pea. 

Zeguljov kukkus selili ja ta jalg prantsatas plekkrambi vastu. Nagu oleks ämbrit visatud! Ramp 
paindus kõveraks. Zora tormas jõumehe juurde, haaras tal õlgadest kinni, tiris ta mati keskele ja 
seljatas ühe ropsuga. Polagutin helistas kella. 

Zeguljov toibus. Ta tahtis end lahti kiskuda, väherdas matil, justkui poleks see maadlusmatt, vaid 
tuline pliit. Nüüd oli ta hirmuäratav, isegi väga hirmuäratav oli see jõumees, keda veel keegi polnud 
võitnud ja keda võitis Kozakevitš, kuid ta ei saanud lahti rabelda. Nüüd oli Zora ta peale viskunud 
ega lasknud teda kuhugi. 

«Aitab! Aitab!» karjus Polagutin Zorale kõrva sisse. 

Maadlejate juurde jooksis Kotka Grigorenko ja puudutas Zorat küünarnukist, — Kozakevitš lõi 
küünarnukiga tahapoole, 


Kotkale vastu põlve. 

Paras! Ära topi oma nina igale poole! 

Kotka kargas eemale. 

Polagutin naeris. Ajanud laiali oma punastes sametpükstes-jalad, pani ta kella üsna»Zora kõrva 
äärde. Kozakevitš taipas. lõpuks, et on võitnud, kargas üles ja jooksis rambi juurde. . 

«Kodanikud! Kodanikud!» püüdis ta kärast ja käteplaksutami-sest üle karjuda. 


2ora oli ka õrna teise spordikinga ära kaotanud, ta seisis laval ainult hallides sokkides, ta juuksed 
olid otsmiku külge kleepu-nud, nina läikis, põsed olid märjad, ta higisel rinnal paistis väga selgesti 
tätoveering: pika kalasabaga näkineid ning sirp ja vasar. 

Kui kära vaiksemaks jäi, hüüdis Zora Kozakevitš raskesti hingeldades ja ilma et oleks Zeguljovi 
poole vaadanudki: 

«Ma maadlen selle härjaga .. . tema aga ütleb .. . annan sulle kümnelise, ainult lase end maha 
panna ... Kas kuulete?» 

«See pole meister, vaid suli!» karjus Prihhodko vastuseks. 

«Ta valetab!... Valetab!» hüüdis lavalt Zeguljov ja kippus Žorale kallale. 

Polagutin ei lasknud teda lähemale. 

Vanarnees-korraldaja päästis värisevi käsi eesriide nööri lahti. 

«Noh, maadleme siis veel. Eks vaatame, kes keda!» karjus jõumees. 

Žora Kozakevitš hüppas prantsti saali. 

Alles sealt alt vastas ta Zeguljovile: 

«Aitab. Otsi enesele vastaseid Odessas. Moldavankal, mina niisuguste sulidega enam ei maadle 

» 

«Žora, kingad!» hüüdis üle terve saali Kozakevitši sõber. 

Kotka Grigorenko kuulis seda hüüdu, korjas valged spordikingad üles ja ulatas need Kozakevitšile. 
Neid tugevasti käes hoides sammus higide ja erutatud Zora, ainult sokid jalas, kiiresti saali lõppu. 
Veel polnud ta Sinna jõudnud, kui õlivärviga ülevõõbatud raske lõuendist eesriie lahti rulludes juba 
alla langes ja lava, kohtunikud ning tigeda võidetud Volga jõumehe, raudse surve meistri Zot 
Zeguljovi enese taha varjas. 


Me ei väljunud kohe. Mulle paistis, et skandaal polnud sellega veel lõppenud, ja ma tegin 
ettepaneku pisut oodata. Me polnud vähem ärritatud ja erutatud kui Žora, ja läksime 
puhvetiruumi, kus akna sees vuhises ventilaator, mis toast tubakasuitsu välja tõmbas. 

Siin hakkas meil kohe jahe. Tuul tõmbas läbi. Petka Mare-muhha kostitas Galjat kihiseva 
seltersiga. Ka mina tahtsin juua, kuid häbenesin Petkalt Galja juuresolekul joogi jaoks raha küsida, 
tema, näss, aga ei taibanud mind kostitada. 

Skandaali ei tulnud. 

Žora Kozakevitš astus tänavale spordipükstes, ilma riideid selga panemata. Ma kahetsesin, et 
olime Galja kaasa kutsunud. Oleksime üksi olnud, oleksime võinud vabalt Žora järel käia ja 

269 


kuulata, mis ta sõpradele jutustab. Nüüd aga läksime kiirustamata läbi umbse ja tühja saali 
trepikotta ja sammusime aeglaselt trepist alla. 

«Vassil!» ütles Petka. «Ühest asjast ma aru ei saa. Miks hüüdis Zora: «Ta tahab mind määrida.» 
Millega ta teda määrida tahtis?» 

«Tohman!» vastasin naerdes. «Määrima — see tähendab meelehead andma. Ta pakkus talle 
altkäemaksu.» 

«Ahaa! Altkäemaksu! Ja mina ei taibanud,» lausus Petka ja läks hüpates trepist alla, ikka üht astet 
vahele jättes. «Mis Volga jõutnees ta siis on? Ta on lihtsalt üks meistrite hulka ära eksinud petja!» 

Tänaval oli üsna jahe. Üleval välistrepi köhal põies lamp, mis osa kõnniteest ja kõverat akaatsiat 
valgustas. 

Väljakul olrd tuled juba kustutatud. Siinsamas mustas trükikoda, katoliku kiriku võlvitud värava all 
oli üsna pime. 

«Galja!» kostis kuskilt meie lähedalt. 

Silmasin pimedas Kotka valget särki. Galja võpatas, vaatas ringi, ütles koheldes: «Oodake mind, 
poisid,» ja sammus kiirestt Grigorenko juurde. 

Ma ei tea, millest nad kõnelesid. Tean ainult, et oli väga valus seista siin valgustatud 
kõnniteeserval ja teada, et tütarlaps, keda sa armastad, sosistab siinsamas su vaenlasega. 
Kohmetunud Petka vaikis ja ainult nohises. Galja tuli tagasi lõbusas tujus. 

«Noh, lähme, poisid!» ütles ta, võttis juustest välja kõvera kammi ja suges tagasi oma ühtlased ja 
paksud juuksed. 

Kuni pargini läksime vaikides. Oleksin tahtnud Galjalt küsida, milleks Kotka teda ära kutsus, aga 
uhkus ei lubanud seda teha. Oli häbi. Kuid nähtavasti tundis Galja ise, et see mind huvitab, sest 
vaevalt olime parki viiva jalgvärava kivikünnisest üle astunud, kui ta ütles: 

«Ei tea, miks ta mulle külge kleebib. Luba, ütles ta, et ma sind koju saadan. Tänan, laususin, ma 
lähen ju poistega, kas sa siis ei näe? Noh, panigi siis kodu poole minema.» 

Meie ei vastanud. Olime solvunud, kõndisime vaikides, Petka Maremuhha aga, see tubli poiss, 
taibates, et Galjaga ei maksa kõnelda, et teda tuleb karistada, ütles mulle: 

«Kas tead, Vaska, mida Anatema-Välk täna hommikul mulle ütles? Katsus mu lihaseid ja rinda. 
«Poiss, sinust võib hea maadleja saada,» ütles ta, «sul on atleetiline kehaehitus.» Atleetiline! 
Nägid, Vaska?» 

«Palju sinu Anatema nüüd aru saab,» rapsasin meelepahaga. «On ta siis mõni maadleja? 
Poisiklutt, mitte maadleja. Isegi Ali-Burhanist ei saanud võitu .. .» 

«Noh, see on veel küsirrfus!» vastas Maremuhha pahaselt, ja 

ta hääl väratas. «Ta on hea maadleja ja rääkis tõtt. Noh, katsu, missugused lihased mul on.» 
«Katsu, katsu ... Miks peaksin katsuma? Parem maadleme.» 


«Olgu pealegi!» vastas Maremuhha. 

«Vassil, ära hakka maadlema, Petka paneb su maha,» ütles Galja naljatades. 

«Mis? Paneb maha! Noh, seda me veel vaatame. Viska vöö ümbert ara!» andsin käsu. 

«Kuidas? Siinsamas?» ehmus Petka. 

«Sa siis tahaksid tänaval? Siinsamas, sellel lagedal platsil!» «Noh, olgu pealegi!» jäi Petka 
nõusse ja plõksutas pannalt. «Vaata, Galja, et keegi riideid ära ei.varastaks,» ütlesin ma. Rohi oli 
kastest märg ning libe ja vaevalt olin ma Petkal kaenla alt kinni haaranud, kui me mõlemad maha 
prantsatasime. Ainult kõrvalt vaadates, kui istud saalis, paistab, et maadelda on kerge. Petka nohises, 
kaitses end rusikatega,- kuid ma lükkasin ta küresti pikali, surusin enda alla. Tahtsin temast rutem 
võitu saada, et Galja ees oma jõudu näidata. Võit polnud enam kuigi kaugel, kui Petka äkki välja 
rabeles ja mulle selga hüppas. Ta seadis end minu selga nagu hobusele ja püüdis mind maha tõugata, 
vastu maad suruda. Võtsin jõu kokku, läksin alguses parterisse, tõusin siis põlvili ja tõukasin Petka 
maha. Ma oleksin muidugi võinud asja kiirendamiseks talialast kinni haarata, kuid kartsin, et Galja 
seda märkab., 

Petka kargas püsti ja püüdis mu] kätest kinni võtta. Meie peod olid kastest märjad, mul oli 
jändamisest villand. Ma haarasin Petkal otse vöökohalt kinni ja teda kõigest j«ust surudes läksin . 
temaga edasi. Petka punnis vastu ja taandus. Kes teab, kui kaua me niimoodi edasi oleksime läinud, 
kuid õnneks juhtus me selja taga olema auk. Petka astus sellesse, lõi vaaruma, mina vajusin talle 
peale, me mõlemad prantsatasime maha ja seal ma lõpuks seljatasingi Maremuhha. 

«Noh, see pole määruste järgi!» ähkis Petka ja ajas end maast üles. «Siledal pinnal oleks sul 
minuga tulnud veel hul"k aega maadelda. Niimoodi võib iga tohman teist maha panna!» 

«Aitab küllalt. Vaata, kus mul maadlejad väljas!» ütles Galja 
ning ulatas meile kummalegi vöö ja mütsi. 

«Läki!» 

Sammusime edasi. Pime puiestee laskus kaljusid mööda alla Saarmakülla viiva trepi poole. Meie 
jalge all rudises alleele puistatud jõeliiv. Mul oli mõnus tunne, et panin Maremuhha Galja nähes 
maha. Ja tema veel arvas, et Petka on tugevam. 

Teisel pool jõge valendasid nõlvadel Jõetaguse majakesed. Tuled olid juba kõikjal ära kustutatud. 
Ainult ühest aknast pais-.tis valgus. Ka meie endises korteris oli pime. Huvitav, missugused üürnikud 
kommunaalmajanduse osakond sinna elama oli pannud? 

Kui me Galja koju olime saatnud ja kitsast puupurret mööda üle jõe tagasi tulime, ütles Petka: 
«Vassil! Teeme õige Kotkale tuupi, et ta Galjale liialt külge ei kleebiks.» 

«Millal?» 

«Ei! Parem hirmutame teda!» 

«Juba sa teda hirmutad! Vaevalt!» 

«Ei, tõepoolest — hirmutame! Kuula. Kui ta koju Podzamtšesse hakkab minema, varitseme teda 
põiktänavas ja paneme talle kõrvitsa teele ette. Arvad, et ta plagama ei pista? Küll näed, et pistab 
plagama!» 

«Aga kust sa praegu kõrvitsat saad? Nad on ju veel väikesed.» 

«Mul on üks möödunud aastast järel. Seest ära kuivanud. Ainult koor veel ümber. Lõikame lellele 
suu ja silmad sisse, kleebime nendete kohtadele punast paberit, keskpaika aga paneme küünla. Küll 
kohkub teine! Arvab, et on vaim...» 

«Oota, Petka,» katkestasin Maremuhhat. «Kes sulle rääkis, et meie parteikoolis on vaimud?» 


Petka vaatas ringi ja küsis tasa: 

«Mis siis?» 

«Ei midagi. Elame juba pikemat aega seal, kuid mitte midagi. Ei kippu ega kõppu.» 

«Mulle rääkis seda Saška Bobõr. Ehk luiskas, kust mina seda tean!» 

«Aga sina küsi, kes temale seda rääkis, — see huvitab mind.» 

«Tubli!» 

«Ega sa teda juhuslikult homme ei näe?» 

«Ehk näen. Lähen hommikul Podzamtšesse maisi järele.» 

«Mine, Petka, tema juurde sisse. Mis see sulle maksab? On ju huvitav teada, kust tema seda 
võttis. Missugused vaimud?» 

«Noh, hüva, eks ma siis lähe.» 

«Tulen sinu juurest õhtul läbi.» 

«Ainult tule varem,» palus Petka. 

«Tule kella seitsme paiku.» 

«Tulen tingimata,» lubasin talle. 

«Ara unusta, küsi Bobõrilt.» 

«Tubli, tubli!» vastas Maremuhha ja me lahkusime teineteisest. 


XXXVIII. ASUME TEELE 


Saška Bobõril ehk Bobõrjuugal, nagu me teda töökoolis hüüdsime, vedas kõikidest mulle tuttavatest 
poistest alati kõige vähem. 

Siis, kui oli veel olemas gümnaasium, laskusime kord telegraafiposti mööda gümnaasiumi hoovist 
Kellatorni tänavale. Kõik sõitsid kiiresti alla, kuid Saška Bobõr tahtis eputada ning hakkas 
pidurdama: libistas end posti mööda natuke allapoole, siis piduridas täie sõidu pealt. Maa polnud 
enam kuigi kaugel, kui Saška 

äkki karjuma pistis, ja nii valjusti, et isegi need poisid, kes juba jõe äärde olid jõudnud, ta kisa 
peale jälle mäest üles jooksid. 

Saška hüppas postilt sõiduteele ja tormas, kõhtu mõlema käega kinni hoides ning lakkamatult 
karjudes, Kellatorni tänavat mööda üles linna poole. Meie lidusime talle järele. 

Ta sööstis suure jooksuga doktor Gutentagi korterisse. Ka meie tahtsime sisse joosta, kuid valges 
kitlis õde ei lasknud. Saška Bobõri hädakisa oli avatud akende kaudu kuulda tänavale. Näis, nagu 
oleks doktor Gutentag teda tükkideks lõiganud. 


Seisime akna all ja tegime mitmesuguseid oletusi. Petka Maremuhha kinnitas, et kui Saška end 
mööda posti alla libistas, läks tal kõht lõhki. 


Mu sõber J6zik Nugis ütles, et küllap teda hammustas tarantel. Ronis praost välja ja hammustas. 


Varsti jäi kisa järele. Me juba arvasime, et nüüd pole Saškat enam elavate kirjas, kui ta äkki 
kahvatuna ja kõhtu kinni hoides välistrepile ilmus. Bobõri järel tuli välja doktor Gutentag ise, peas 
valge arstimütsike, kullatud näpitsprillid ninal. Käes hoidis ta valge vati sisse pistetud musta verist 
puukildu. 

Saška ei jõudnud veel trepist alla tulla, kui arst teda hõikas ja talle verist puukildu ulatades lausus: 
«Võta mälestuseks!» 

Kui nurga taha jõudsime, tõmbas Saška särgi üles ja näitas kõigile joodiga mustaks määritud ja 
pisut paistetanud kõhtu. Naha alla tunginud pind olid ulatunud nabast rinnani. Allapoole, pinnu 
sissetungimise köhale, oli kleebitud ümmargune viiekopikalise raha suurune sidemetükk. 


Valu pärast nägu krimpsutades jutustas Saška Bobõr, et doktor Gutentag oli selle pinnu ta naha 
alt välja tõmmanud tohutu suurte tangidega ja et isegi arsti tütar Ida oli olnud isale abiks. Käisime 
ta kõrval ja vaatasime jubedusevärinaga seda pindu. See oli tõesti suur, palju pikem kui need pinnud, 
mis igaühele meist paljasse jalga olid läinud. 

Saška oli juhtunu üle uhke. Kuigi meie kõrvus veel kostis ta kisa, kinnitas ta, et ta polevat kõige 
vähematki valu tundnud. «Miks sa siis karjusid?» küsis Nugis. 


«Miks ma karjusin? Meelega! Et arst mind ilma rahata vastu võtaks.» 
Joodi ja kolloodiumi järele lõhnav Saška oli mitu päeva meie klassi kangelaseks. 


Varsti oli see lugu ununenud, kuid möödus paar kuud, ja Saškast hakati jälle kõnelema. 


Suurel vahetunnil mängisime püüdemängu. Saška jooksis gümnaasiumi kuuride taha ja hüppas 
kogemata solgiaugu puust kaanele. See käidus sedamaid viltu ja Saška lendas nelinurksesse auku. 

Kõik arvasid, et nüüd on Saška laul lauldud. Kuid vaevalt jõudsime mustendava auguni, kust 
haput solgilohna vastu hoovas, kui alt äkki oli kuulda kumedat summutatud hüüdu: 

«Appi!» 

«Kas jõuad end kinni hoida?» küsis Nugis ettevaatlikult auku vaadates. 

«Ma seisan. Siin on madal!» kostis alt august. 

Direktori faetonilt suure kuruga võetud ohjadega tõmbasime Saška august välja. 

Märjana, riiete küljes paberi- ja kapsaleheprahti, ronis ta august ja hakkas kohe hüppama. Ta 
punastesse juustesse oli jääud kartulikoori, ta lehkas halvasti. 

Küllalt karanud, võttis Saška end alasti ja pani oma märjad riided kuuri nurka. Poisid pumpasid 
kaevust vett, tassisid mitu ämbritäit Saška juurde ja kallasid ta lennult nagu hobuse selle külma veega 
üle; puhtad veepritsmed lendasid kaugele, särades päikeses. Külmast lõdisedes hüppas Saška kord 
ühel, kord teisel jalal, puristas, nuuskas nina ja hõõrus peopesadega kiirelt oma tedretähelist nägu, 
punaseid juukseid ja kogu oma kõhna, kananahaga käetud ihu. 

Kooliteenija Nikifor andis Saškale oma vana, tubakast lõhnava livree. Saška lippas selles 
kuldtressidega kaunistatud, tema.le kandadeni ulatuvas livrees saali ja istus seal lava taga päev läbi 
seni, kui Nikifori naine pesi ja kuivatas ta riideid. Vahetunnil jooksime Saška juurde saali. 

Suurest heameelest meie tuleku üle võttis Saška livree seljast ja lõi saali parkettpõrandal ihualasti 
hundiratast. 

Töökooli lõpetamiseni oli jäänud umbes aasta; kõik poisid olid,-suureks sirgunud, targemaks, 
saanud, mind isegi valiti õpilaskomiteesse, — ainuüksi Saška Bobõr oli peast ogaraks läinud, hakkas 
äkki arhiereile altaripoisiks. Päeval õppis, ent kui saabus õhtu, läks Kolmainsuse kirikusse. Mine 
tea, mis talle pähe oli läinud. Paar korda käisime just sellepärast kirikus, et vaadata, kuidas Saška 
seal arhiereid abistab. Punajuukseline, toredas kullaga kaunistatud rüüs, rinnal pikk väljaõmmeldud 
põll — nii kõndis Saška hallipäise arhierei kännul, õõtsutades siia-sinna viirukipanni. Saška süütas 
kirikus küünlaid, kustutas sõrmedega küünlajuppe ja mõnikord käis isegi, kandmik käes, kõik 
usklikud läbi, korjas vaskmünte. Kogu klassiga kuulutasime Saškale'boikoti, joonistasime ta pildi 
seinalehte «Punane Õpilane», me isegi palusime Lazarevi, et see pappide sabarakk meie juurest ära 
teise gruppi koristataks. Ainult Kotka Grigorenko üksi kõneles noil päevil Bobõriga, — endised 
vaenlased olid äkki südamesõpradeks saanud. Nad läksid koos koju ning istusid ühes pingis. 

Mine tea, kui kaua Saška veel arhiereid oleks teeninud, 

võib-olla oleks temast saanud diakon või kõige ehtsam papp, kui Kiievist poleks ootamatult tagasi 
tulnud Saška vanem vend Anatoli Bobõr, kes oli kommunistlik noor ja kuulus trükitööliste rakukesse. 
Anatoli oli Kiievis kolm kuud kursustel õppinud ja hakkas pärast kojutulekut Saška kallal kohe 
kihutustööd tegema, et see oma altaripoisiameti maha paneks. 

Tema töö kartdis vilja, sest paar päeva pärast venna tulekut Saška enam Kolmainsuse kirikusse ei 
läinud. Ja kuu aega hiljem ütles ta juba ise valjul häälel, etpapid on petised, ning hallipäine arhierei 
on see kõige suurem suli. Saška rääkis meile, kuidas arhierei iga kord pärast jumalateenistust 
kõikidest karpidest ja kandmikult poole rahast endale võttis, ülejäänud osa; aga pappidele jagas. Saška 
vandus jumala nimel, et Kolmainsuse kiriku papid koos arhiereiga teenivad ainuüksi vahaküünalde 
pealt kolm korda rohkem, kui meie töökooli direktor Lazarev paika saab. 


Selgus, et arhiereile altaripoisiks oli Saška saanud ootamatult. Kord õhtul oli ta koos kahe tuttava 
poisiga roninud papp Kijanitsa aeda õunavargile. Saška istus puu otsas ja puistas õunu alla, poisid 
aga korjasid. Nad olid juba oma põue õuntega täis toppinud, kui äkki Kijanitsat märkasid ning 
jalga lasksid. Vaene Saška jäi puu otsa, ja mõistagi ei saanud plehku , pista. Aeglaselt alla ronides 
mõtles ta, et Kijanitäa rihmutab ta läbi, võtab ära särgi, ja mis veel halvem — viib ta vanemate 
juurde. Midagi sellesarnast aga ei juhtunud. 

Vaevalt oli Saška õunapuu otsast alla hüpanud, kui Kijanitsa tal lahkesti käest kinni võttis ja 
lausus: 


«Sa, poiss, tahtsid õunu? Noh, mis siis ikka, võta kuipalju tahad.» 


Saška, võttis maast ettevaatlikult kaks õuna ja ootas, et papp ta kohe läbi roogib, -aga Kijanitsa 
ütles: 

«Miks siis niimoodi? Võta, võta rohkem. ära häbene!» 

Saška mõtles, pidas aru, otsustas: «Tulgu mis tuleb,» ja hakkas maast küpseid lõhnavaid õunu 
korjama. Ta toppis õunu taskutesse, pani mütsi täis, pistis neid põue. «Kui juba hukkuda, siis uhkesti!» 
otsustas Saška. 


Väsinult ja äkki raskeks muutununa seisis ta Kijanitsa ees ja ootas, mis edasi saab. Saška suureks 
imestuseks ei puudutanud Kijanitsa teda sõrmeotsagagi ega võtnud temalt õunu tagasi, vähe sellest, 
ta isegi avas Saškale värava ja ütles hüvastijätuks: 


«Kui sul tuleb õunaisu, siis küsi aga. Annan. Kuid varastada pole vaja.» 


Kolm päeva hiljem võttis Saška südame rindu ja läks jälle papi juurde. Enne kui ta Saška aeda 
viis, päris Kijanitsa poisilt hulk aega, mida töökoolis tehakse, kas on uusi Õpetajaid, kuidas Lazarev 
toime tuleb. 

213 


Ta küsitles teda lahkelt ning leebelt ja pakkus siis Saškale oma abi tundide ettevalmistamiseks. Ja 
nõnda hakkaski Saška papp Kjjanitsat külastama, algul käis ta temaga koos kirikus, aga pärastpoole, 
kui Kjjanitsa ta altaripoisiks oli sokutanud, jooksis ta juba ise sinna igal õhtul, kui toitnus 
jumalateenistus. 

Mind pani väga imestama, et parteikooli vaimudest oli Maremuhhale kõnelnud Saška Bobõr. 
Pärast seda, kui me kevadel töökooli lõpetasime, polnud ma Saška Bobõr'i meie pool kandis näinud: 
ta oli kogu aeg seal oma Podzamtšes. Huvitav, kelle käest ta küll võis kuulda, et parteikoolis vaimud 
kummitavad? Ootasin kannatamatult järgmist õhtut. 

Kuit ma ei saanud midagi teada. Ja mis veel olulisem: ma ei saanud kella seitsmeks Petka 
Maremuhha juurde minna, nagu olin lubanud. 

Hommikul, kui ma end sirelipõõsa all pesin, sõitsid üksteise järel õue neli taluvankrit. Esimese 
vankri kutsar küsis midagi tunnimehelt. See osutas käega tagumisse hoovi, ja vankrid sõitsid sinna. 


Pärastpoole, kui päike juba kõrgel pea köhal seisis, nägin, kuidas kursandid majast mitu pesu- ja 
tekipundart välja kandsid ning need vankrile ladusid. Arvasin, et kindlasti on petljuura-laste jõuk 
jälk kuskil üle piiri tulnud ja kursandid lähevad neid püüdma. Jõudis kätte lõunaaeg. 

Jooksin omaste juurde tuppa ja kuulsin, kuidas isa tädile ütles: 

«Noh, aitab juba!» 

«Sugugi ei aita!» karjus äkki tädi. «Sina mu suud kinni ei pane. Olen rääkinud ja räägin veel.» 

«Noh, räägi siis pealegi,» lausus isa leebelt. 

«Näe, räägingi. Teadlikud, teadlikud, kuid ...» 

«Hakkad jälle peale, Marja?» ütles isa häält kõrgendades. 

«Kas ma siis tõtt ei räägi? Ikka tõtt! Elasime Jõetagusel — midagi ei juhtunud. Kuid niikui siia 
kolisime, algas kohe: varastati supp, lusikad ... » 

«Tasem, Marja!» hüüdis isa. 

«Lusikad varastati...» 

«Tasem, ütlen sulle!» 

«Mis tasem! Lusikad varastati, ning homme ...» 

«Vait! Ja ära virise!» hüüdis isa juba üsna valjusti ning tõusis laua tagant üles. «Sa oled mind oma 
lusikatega juba ära tüüdanud. Siis kuula nüüd! Ma ise võtsin lusikad ja andsin need kodutute laste 
abistamise komisjonile. Kas said aru? Ja kui hakkad palju virisema, annan ära ka järelejäänud 
lusikad.» 

tädi jäi sedamaid vait. Ta vaatas isale umbusklikult otsa. Ma ei tea, kas ta isa sõnu uskus. 

Tahtes mind tädi etteheidete eest päästa, võttis isa süü enda peale. See on alles mehetegu! Mul 
hakkas isast kahju. «Olen 

lojus, lojus!» mõtlesin ma. «Noh, milleks mul oli vaja müüa neid lusikaid? Oleksin isalt raha 
palunud, ta oleks kindlasti andnud ...» Ja nüüd tuli supp ka veel siia vahele! Selle supiga kukkus ju 
päris naljakalt välja. 

Järgmisel päeval pärast öist alarmi tuli isa koju üleni mudaselt. Hommiku eel oli linna taga 
tugevasti vihma sadanud. Isa mustad püksid olid põlvedeni maanteeporiga koos, saapad olid läbi 
ligunenud ja sarnanesid eemalt vaadates kahe saviklombiga. Isa seisis välistrepil ja puhastas pilpaga 
oma saapaid mudast puhtaks. Ta pildus neid kleepuvaid kollakaid mudakamakaid trepilt alla ja 
jutustas mulle alarmist. Selgus, et Soltõssi jõuk oli eelmisel õhtul Vapnjarka lähedal peatanud 
Odessa— Moskva kiirrongi. Bandiidid röövisid postivagunist raha ja lahkusid Rumeenia piiri poole. 
Eriülesannetega väeosa varitses jõuku Proskurovi maantee ääres väljal, kuid bandiidid muutsid 
suunda ja põikasid teelt kirvale Mogiljovi poole. 

Kui isa mulle jutustas, kuidas nad olid lebanud varitsemiskohas, jooksis meie juurde tädi, hoides 
käes tühja kastrulit, ja küsis: 

«Kas sina tõmbasid supi kaevust välja, tunnista üles?» 

«Jätke juba, tädi. Pole ma teie suppi võtnud,» sähvasin talle vastu. 

Alles hiljem, kui tädi oli ära läinud, meenus mulle, et olin supikastruli unustanud katmatult 
kaevuäärele. Nähtavasti oli öösel selle juurde hiilinud koer või mõni teine loom, sest tädi oli leidnud 
tühja kastruli umbrohust. Pärast seda, kui olin ütelnud «ei», oli juba hilja üles tunnistada, et mina 
olin supivargil käinud, ja 
ma arvasin, et sellega see asi jääbki. 

Kuid eksisin ka seekord. Vahest on parem minna tädi juurde ja tunnistada üles, et mina olin supi 
välja tõmmanud? Argu ta kahtlustagu kursante. Tulgu mis tuleb! Lähen ja tunnistan üles. 

Läksin ukse juurde, avasin selle ja silmasin isa. 

«Kuhu, Vassil?» 

«Ma tahtsin .. .» 


«Lähme, ajame natuke juttu,» ütles isa ja astus kööki. 

Tõmbasin ukse paukudes kinni ja läksin pliidi juurde. 

«Istu,» ütles isa ja osutas taburetile. 

Võtsime mõlemad istet. 

«Kas sul, Vassil, pole logelemisest ikka veel himu täis?» 

«On küll natuke,» vastasin tasa. 

«Mina arvan ka, et see on sind ära tüüdanud. Luusid ja longid ringi nagu mõni rahutu vaim. 
Tegevusetusest kipuvad.kergesti kõiksugused rumalused pähe... Näiteks lusikad .. .» 

«Kuid ma pole selles süüdi, isa. Õppetöö töölisfakulteedis veef niipea ei alga. Mida pean tegema, 
ütle? Ka teised poisid ei tee midagi...» 

«Ma ei tea, mis su poisid teevad, kuid arvan, et seni, kui seal seda asja venitatakse, poleks sulle 
kahjulik natuke töötada.» 

Vaatasin äraootavalt isa poole. Tüli tädiga ei olnud kuigi palju ta tuju rikkunud, — rahulikuna, 
sõnakehvana istus ta taburetil, vaatas mulle otsa ja muheles. 

«Noh, kuidas sellega jääb, Vassil?» «Ma ju ei tea...» «Jälle ei tea?» 

«Noh, sa ütle, ja ma...» 

«Noh, tubli, ütlen.» 

Isa üjusis püsti ja hakkas edasi-tagasi käima. Pärast vähest vaikirmist astus ta üsna mu juurde ja 
lausus: 

«Tead, Vassil, meie parteikoolil on sovhoos. Mitte just väga kaugel, kuid. ka mitte väga lähedal. 
Dnestri ääres. Koht,on seal ilus — aiad, jõgi. Grupp kursante sõidab täna sellesse sovhoosi tööle. 
Mis sa arvad, kas sa ei tahaks nendega kaasa sõita?» 

«Kas mind siis võetakse?» 

«Võetakse küll. Rääkisin juba kooli ülemaga.» 

«Hästi. Ma sõidan.» 

«Sõidad?» 

«Sõidan.» 

«Kuid sul, Vassil, tuleb sovhoosis tööd teha. Logelda seal ei saa. Ja seal pole ka võimalik õhtuti 
neiudega kohvi juua. Ühe sõnaga, teenid enesele ise ülalpidamist. Oled nõus?» 


«Nõus.» 

«Siis hakka kähku pakkima ja marss Polevoi juurde. Tagumisse hoovi.» 

«Kas Polevoi sõidab ka?» 

«Jah. Ta on salga ülem. Sea end kiiremini valmis.» 

«Hea küll, isa, hea küll!» hüüdsin ma, kargasin pliidile ja tõmbasin alla madratsi, linad ja padja. 

«Madratsit pole vaja kaasa võtta,» ütles isa. «Kuid muud voodiriided võta. Ja palitu võta ka.» 

«Miks palitu? On ju kuum!» 

«Võta, ütlen sulle. Läheb vaja.» 

Võtsin könksu otsast oma vana sügispalitu, panin ta kaheks kokku ja sidusin ühte kompsu 
käteräti, linade ja padjaga. Isa seisis mu selja taga ja vaatas, kuidas ma pakin. 


XXXIX. — VALGEIS RÕIVAIS MEES 


Sõitsime ära — üldse kaheksateist inimest — ja ma koguni ei saanud enne ärasõitu enam kokku 
Galjaga. Kui meie vanker mööda Kindluse silda sõitis, kergitasin end istmelt ja silmasin all kaljude 
vahel Galja tare-katust. Mu meel läks väga nukraks, et 

ma polnud Galjaga hüvasti jätnud. Võib-olla istus ta sel hetkel toas ega teadnud aimatagi, et ma 
pikemaks ajaks linnast lahkun ja praegu mööda sõidan. Ma ei saanud sinna joosta ega seda talle 
ütelda. Keegi poleks hakanud mind ootama. Juba niigi ei suutnud ma uskuda, et kursandid mind 
sovhoosi kaasa võtavad, et mina sõidan tööle koos nendega justkui täiskasvanu. 

Vaevalt jõudsime linnast välja Dnestri äärde viivale teele, kui juba kiiresti pimenema hakkas. 
Juurviljaaiad ja maisipõllud olid üsna tee ääres. Maas läikisid veeloigud. Suured porikamakad 
pudenesid alatasa ratastelt ja lendasid maisipõllule, oli kuulda, kuidas hobuste kabjad mudasse kinni 
jäädes plätsusid, kuidas peenikesed pritsmed paiskusid vastu puust vankrikülgi. Varsti läks tee nii 
mudaseks, et tuli pöörata suurele maanteele, kuigi see polnud külahobuste tervisele hea: neil olid 
ainult esimesed jalad rautatud. Maanteel tegime kiiremat sõitu, vanker hakkas kohe rappuma, 
hambad plõksatasid kokku iga augu köhal. Sõitsin teises vankris, istudes oma tekikompsul, aga see ei 
aidanud kuigi palju, ja kogu aeg ma unistasin sellest, et kiiremini pöörataks tagasi pehmele külateele. 
Meie küüdimees Seršen, umbes kolmekümneaastane mees, jalas linasest riidest püksid, seljas pikk 
pruun pealiskuub, peas katkise nokaga sõdurimüts, ergutas väikesi, kuid erksaid hobuseid alatasa 
raagnahast piitsaga, mis oli kinnitatud pika painduva varre otsa.. Piits plaksus valjusti ja mul oli 
hobustest kahju; nad said juba niigi vatti: pidi jujga terav kivike torkama valusalt nende tagumisi 
rautamata ja õhukeseks kulunud kapju. Ma ei söandanud küüdimehele ütelda, et ta hobuseid ei 
peksaks, ja olin kogu tee vait. Viimasel küüdivankril laulsid kursandid: 


Sind me välja vahetame, 
vana, väsind seltsimees! 
Ja me leeki õhutame 
töölisrahva südames! 


See rataste kõlinast summutatud laul kandus üle vaikivate põldude kaugele äsjasest vihmast 
värskes õhus. 

Mu kõrval istusid neli mulle tundmatut kursanti. Kolm neist naljatasid, ajasid omavahel juttu, 
neljas aga magas, kaerakott pea all. 

Kuulasin kursantide jutlemist, vaatasin tee ääres kasvavate niinepuude möödavilksatavaid musti 
latvu ning mõtlesin rahutusega sellele, mis mind ees ootab. 

Äkki peetakse sovhoosis mu tööd halvaks ning aetakse mind minema? Tuleb täiskasvanutega 
sammu pidada, et keegi ei saaks minu kohta ühtki halba sõna ütelda. 

Kuigi meie linn asetses viieteistkümne versta kaugusel piirist, polnud ma veel kordagi Dnestri 
ääres käinud ja teadsin ainult 

jutustuste järgi, et see on lai ja väga käreda vooluga jõgi. Tõsi küll, jaamast viis kuni Dnestrini 
üherööpmeline raudteeliin, kuid reisirongid seda mööda ei käinud. Ainult vahel harva, paar korda 
kuus, sõitis Dnestri äärde liiva ja kiviklibu järele ballastirong, mis koosnes lahtistest logisevatest 
platvormidest. Selle rongi viis umbrohtu kasvanud ja sõja algusest saadik remontimata raudteeliinil 
aeglaselt köhale manöövrivedur, mida kutsuti «ovetškaks» . 

Petka Maremuhhal oli kord õnnestunud koos demonstrantidega pääseda niisugusele rongile. Ka 
tema oli mööda kallast kõndinud laule laulnud ja pärast, olles juba tagasi, jutustas ta meile veel kaui 
kui hea olnud supelda Dnestris, missugune tore liivane põhi seal olnud, missugune lauge kallas, ilma 
aukudeta ja järsakuteta, palju parem kui Smotritšil. 

Petka vandus, et meiepoolselt kaldalt olevat suurepäraselt näha Bessaraabia, ta ütles, et üks 
rumeenia sõdur olevat talle isegi peale käratanud. 

Mis seal salata — kuulasin kadedusega Maremuhha juttu. Ka mul oli kange tahtmine Dnestri 
äärde pääseda, kuid ma ei arvanud, et see nii ruttu sünnib. 

Sõitsime tükk aega, möödusime magavast külast, kus puude vahel seisid väikesed valged tared ja 
külatara juures vilksatas tumeda taeva poole kerkiv kõrge kaevukook. Seršen tõmbas ohjadest, me 
pöörasime sillutatud maanteelt vaiksele külavaheteele ja siin tundsin ma, et Dnestr on lähedal. Sealt, 
meie ees paistvalt silmapiirilt, kus vihmapilvedest selginenud tähistaevas sulas ühte mustendavate 
nõlvadega, hoovas niiskust. Maa meie all oli kuiv, vihma polnud siin sadanud, ja ma taipasin, et see 
niiskus tuleb Dnestrilt. 

Varsti pärast seda, kui olime kingult alla sõitnud, saadetuna koerte kaugest haukumisest, silmasin 
jõelt tõusva udu valget viiru. Udu hõljus madalal Dnestri kohal, käänas vasakule ja kadus jõekääru 
taga kaugele Dnestri-äärsetesse jäärakuesse. Paistis, nagu oleks üsna hiljuti keegi meie ees põleva 
heinakoormaga kihutaud, ja tihe suitsune rada näitas nüüd meile tundmatu veomehe teed. 

Mida lähemale Dnestrile jõudsime, seda külmemaks muutus õhk ja ma juba mõtlesin, kas mitte 
sügisepalitu selga tõmmata, kui äkki jäärakust nähtavale ilmus esimene valge tare. 

«Noh, olemegi köhal,» ütles minu kõrval istuv kursant. 

«Mitte laulda! Äratate külarahva,» kostis viimaselt vankrilt Polevoi hääl. 


1 Hüüdnimi «ovetška» (oseiKa — talleke) on tuletatud vastava veduri see 
riamärgist «OB» Tõlk. S 

Laul katkes ja siis oli kuulda ainult meie voori vankrirataste kõlinat. 


Küla oli pikk, tared asetsesid siin-seal kinkudel, kaugel üksteisest. Tuttavaid kohti aimates hakkas 
vasakpoolne hobune rõõmsalt hirnuma ja Seršen lõi talle ohjadega sõbralikult laudjale. 

«Onu, kas see ongi sovhoos?» küsisin Seršenilt. 

«Jah, poju,» vastas see. «Enne revolutsiooni oli siin pani mõis, kuid nüüd on sovhoos.» 


Vanker peatus kõrges raudväravas, mille tagant paistsid mustendavad hooned ning aed. 


Seršen hüppas pukist, astus värava juurde ning koputas sellele piitsaga. 

«Hei, vanataat!» hüüdis Seršen. 

Värava raudvarbade taha ilmus valvur, püss õlal. 

«Oled see sina, Seršen?» küsis ta umbusklikult. 

«Mina, mina. Ja tõin külalisi. Tee ruttu lahti,» ütles Seršen vastuseks ja kõlistas ketti, millega 
värav oli suletud. 

Kui mõlemad väravapooled lahti tehti, sõitsime kohe sovhoosi õue ja jäime seisma talli juurde, 
kust kostis hobuste tasast hirnumist. Pärast pikka teekonda on mõnus hüpata kindlale pinnale. 


Ümberringi oli vaikne ja soe. Meie juurde sõitsid teised vankrid; seni kui küüdimehed hobuseid lahti 
rakendasid, kogunesid kursandid Polevoi ümber. 

«Kas asjad maha võtta, seltsimees Polevoi?» küsis keegi. 

«Oodake,» vastas Polevoi ja pöördus valvuri poole. «Vanataat, kus juhataja on?» «Juhatajat ei ole!» 


«Kuidas ei ole?» 

«Juhataja sõitis Vitovtov Brodi.» 

«Ammu juba?» 

«Väljas oli veel valge. Sealt kihutas siia kiirkäskjalg ja nad sõitsid kahekesi minema. Ei tea, kas see 
on tõsi, mis külarahvas rääkis, nagu oleks mingisugune jõuk jälle üle püri tulnud. Kõik parteilased 
kutsuti sinna, rajooni, kokku.» 

«Seltsimees ülem, kui tahate, äratan Kovalski,» soovitas Seršen Polevoi juurde astudes. 

«Kes see niisugune on?» 

«Vanem tööline.» 

«Ei maksa. Las magab. Küll saame temaga hommikul tuttavaks,» vastas Polevoi. «Sa parem ütle, kas 
heinaküün on siit kaugel.» 

«Heinaküün? Näete, sealsamas. Sinna on möödunud aasta heina sisse jäänud,» ütles Seršen, 
viibates piitsaga pika tumeda hoone suunas. 

«Noh, see on tore,» ütles Polevoi. 

«Öömaja on kindlustatud, aga kuidas on õhtusöögiga? Tilgake teed kuluks ara...» 

«Kus sa seda teed keedad?» küsis keegi mornilt. 

«Noh, see on tühine asi,» vastas Polevoi. 

«Tühine asi küll, aga meil pole kaasas, millest teed teha,» ütles minu kõrval seisev pikakasvuline 
kursant. «Kas tõesti?» 

«Tõejutt,» kinnitas kursant. 

«Pahasti, vennas,» lausus Polevoi kurvalt. «Kuidas keeta teed, kui teed pole olemas? Kuigi...» Ja 
märganud mind, küsis ta ootamatult: «Mandžura?» 

«Jah,» vastasin kartlikult. 

«Kas tunned niisugust puud, mida nimetatakse ploomiks?» Vaikisin, sest arvasin, et Polevoi mind 
narrib. 

«Mis, oled tummaks jäänud või? Kas ploomipuud tunned? Näiteks ungarlannat või renkloodi sorti?» 

«Muidugi,» vastasin tasa Polevoile. 

«Noh, ole siis meheks, jookse aeda ja murra ploomipuu oksi. Ainult noori. Ja puhtamaid. Said 
aru?» «Sain küll,» vastasin ja küsisin valvurilt: 

«Aga kus teie aed on?» 

«Seal hobusetalli taga. Eespool on arbuusiväli, selle taga aed,» vastas valvur plotskit tossutades. 

Taeva tumedal taustal näisid kõik puud ühte liiki kuuluvat. Kui keegi teine mind oleks 
käsutanud, poleks ma iialgi läinud, kuid Polevoi käsku täitmata jätta oli raske. Ja heitnud pea kuk- 

les vesi oli keema minemas, kuid paistis, et ta väga teraselt kuulatas, püüdes tabada vähematki aia 
tagant kostvat sahinat. Vesi malmkatlas hakkas keema. Vesi lausa pulbitses ja katla kohale tõusis 
kohe aur. 

«Noh, hea küll, poisid!» ütles Polevoi. «Pidasime veidike vaikust, nüüd aitab. Nähtavasti ei 
avastanud meie luure midagi, Aga näe; tee saame enestele toreda.» Nende sõnadega raputas Polevoi 
kaste ploomiokstelt maha ja viskas need keevasse vette. Oksakesed keesid katlas hulk aega. Juba 
tulid kursandid koos valvuriga luurelt tagasi, ilma et oleksid midagi leidnud. Juba olid kõik 


vankrid tühjaks laaditud ja varustus siiasamasse rohule maha pandud, kuid Polevoi ei pööranud 
ikka veel pilku keevalt veelt, liigutades seda vahetevahel lusikaga. Viimaks kuulutas ta: 

«Toit on vannis! Andke lusikas ja tulge tee järele.» Ta valas ise kõigile teed alumiinium- 
kruusidesse ja kui kõik olid ringis katla ümber istet võtnud, kallas ta järjest kaks kulbitäit keeva vett 
lõkketulle. 

Tähistaeva all rohul istudes jõime kõik kruusidest väga kuuma ja veidi mõrkjat, sügisese aia järele 
lõhnavat teed. Sõime juurde , leiba, segades vahetevahel puulusikatega kruusis suhkrut. Kui maitsev 
tundus mulle see tee! Jõin seda koguni kaks kruusitäit, põletasin oma huuli ja suud ning lõpetasin 
viimasena teejoomise. 

«Tulge püsside järele!» kostis eemalt Polevoi hääl. Kursandid läksid püsse tooma. Istusin rohul ja 
nägin, kuidas Polevoi neile padruneid ja püsse jagas. 

«Kes pole veel püssi võtnud?» küsis Polevoi karmilt. 

«Kõik võtsid,» vastas keegi. 

«Kuidas kõik, kui üks püss on üle jäänud?» lausus Polevoi. 

«Vahest läks keegi ära?» 

«Kõik on siin,» vastas Švedov kindlalt. 

«Mandžura!» hüüdis Polevoi. 

«Olen siin!» vastasin ja tõusin püsti. 

«Kas püssi võtsid?» 

«Kas siis tohib?» 

«Mis sina siis mõtled — kas tõime su siia kaasa kurni mängima?» ütles Polevoi. «Tohib, tohib!» 
Ja ta astus lähemale ning ütles püssi ulatades: «Võta! Mitte mänguasjaks. Kui hakkad sellega 
lapsetempe tegema, siis komsomoli ei pääse.» 


Kui kursandid kesköö paiku jätsid asjade juurde valvurile abiks tunnimehed ja läksid heinaküüni 
magama, oli mul käes tõeline raske kolmeliiniline vintpüss, mille külge oli kinnitatud lõhnav nahkrihm. 
Uhes käes püssi hoides, teisega voodiriideid enda 

vastu surudes kõndisin kursantide järel mööda heinu. Nad läksid järjest kõrgemale katuse alla ja 
ma ei tahtnud neist maha jääda. Igal sammul kuivadesse heintesse vajudes ronisin ikka kõrgemale ja 
kõrgemale talade juurde, pimeda katuse alla ja olin väga rahul sellega, et minule püss välja anti. 
Mulle valmistasid rõõmu Polevoi sõnad komsomolist. 

Tähendab, isa oli hoidnud salajas selle esimese kuriteo, mis ma oma elus olin toime pannud, ega 
olnud rääkinud kursantidele lusikaist. 

Kursandid seadsid end magamiseks valmis, laotasid heintele oma tekid ja linad, ning see suur 
mitmepuudane heinavim kõikus me all; väga pehme, soe ja hubane oli seal katuse lähedal. 

«Ainult mitte suitsetada, poisid, hoidke selle eest!» kostis pimedusest Polevoi käsk. 

Tegin oma aseme Polevoi lähedale. Hoides püssi, et see kogemata alla küüni ei libiseks, laotasin 
lina heintele, võtsin riidest lahti, heitsin pikali, surusin püssi jalgade vahele ja mässisn end õhukesse 
pikeetekki. Lamasin mõne minuti liikumatult ja lahtiste silmadega, kuulates tunnimeeste kauget 
kõnelust ja hobuste hirnumist tallis. Siis tundes, et jään magama, pistsin käe püssi-rihma vahelt läbi 
ja'nii ma suikusingi, surudes vastu keha libedat ning külma püssi. Magasin sügavasti, kuid hommiku 
eel hakkasid mind piinama painajalikud unenäod, üks hirmsam kui teine. Tundsin, kuidas mu peale 
langes raske koorem, hingata sain suuri vaevu. Tahtsin seda eemale tõugata, kuid tegin endale haiget. 
Avasin silmad ega saanud algul aru, kus viibin. Olin üleni heintes. Püss lamas mu rinnal, ise aga olin 
kuskil koopas, heinte alla jäetud vana kalessi all. Nähtavasti olin Önd unes liigutanud ja üle pea tekki 
mähituna järk-järgult madalamale libisenud ja lõpuks kalessi alla kukkunud. Kuskil lähedal kostis" 


rääkimist ja naeru. Keerasin teki ja lina ruttu kokku ja neid enese järel tirides ning ühe käega teed 
rajades jõudsin viimaks välja takjatesse, kus hele päikesevalgus silmad vidukile kiskus. 

«Näe, siit tuleb ka see viimane metsloom, palun vaadata!» ütles Polevoi, kursantidele mind 
näidates. 

Ma vist tõesti sarnanesin metsloomaga: unine, salkus juustega, aluspesus, ja lisaks veel püss käes. 

Kursandid seisid küüni kõrval juba riietatult ja kammitult. Kõik naersid rnind. Veeloigud ja 
seebivaht valendasid mu taga rohul. Nähtavasti olid kursandid end juba ammu pesnud. 

Polevoi märkas mu kohmetust ja ütles: 

«Noh, hea küll, korja oma asjad kokku ja tule meiega korterit otsima. Lähme, seltsimehed!» 
pöördus ta kursantide poole. «Aega on vähe jäänud, — vaevalt jõuad ringi vaadata ja juba kutsutaksegi 
tööle.» Keerasin lina ja teki kähku ühte kompsu, tõmbasin püksid 

jalga Ja särgi selga, võtsin püssi õlale ja jooksin kursantidele järele. Nad olid koos Polevoiga juba 
jõudnud kõrge kahekorruse-lise plekk-katusega maja juurde, mis seisis mõisaõue serval, tallidest ja 
aitadest eemal. Seda maja ümbritsesid kõrgesse umbrohtu kasvanud lilleklumbid, aknad olid sisse 
löödud ning seinu ja roostetanud vihmaveetorusid mööda väänles metsviinamari. 


XL. TARZAN BALTAST 


Mind määrati käealuseks sellelesamale kursandile, kes mind linnas komsomoli koosolekult oli 
minema ajanud. Keskpäevani vedasime koos temaga nisu viijapeksumasina juurde. Pealtnäha oli see 
kursant üsna noor — väikest kasvu, kõhn ning sileda tõmmu nahaga. Tuli välja, et ta on minust ainult 
kolm aastat vanem, aga alguses käitus nagu täiskasvanu ja kõneles minuga üleolevalt. 

Kui põllule jõudsime, hooples ta, et ajab üks-kaks-kolm koorma peale. 

«Vaata, et sa koorma tegemisega jalgu ei jää,» sõnas ta tähtsalt ja võttis hangu. 

Kuid juba pärast seitsmendat vihku hakkas hang ta käes võbisema, suure vaevaga ulatas ta mulle 
raske vihu, pühkis higi otsmikult ja uratas: 

«Pagan, rasked ikka kah! Selle peale kulub suitsu teha.» Selle ajaga, kui ta enesele plotskit keeras, 
hüppasin vankrilt maha, haarasin läikiva hangu ja pistsin selle täiest jõust ülemisse kohevasse 
vihku, mis kattis järgmist veel alustamata hakki. Hinge tagasi tõmbamata oli väga väsitav libedaid 
ning raskeid vihke üksteise järel vankrile visata. Kuid ma loopisin neid, ilma et oleksin vahepeal 
puhanud. Tahtsin kursandile näidata, et olen temast tugevam. «Sina sundisid mind lahkuma kinniselt 
koosolekult, sul on laiad püksid, budjonnovka ja säärikud, sa oled minust vanem, kuid mina töötan 
paremini. Eks vaata!» mõtlesin, torgates teravat hangu kuivadesse kokkuvajunud vihkudesse. Krae 
vahele varises nisupäid ja piimohakaid. Juba valutasid mul selg ja kael, juuksed olid täis õlepahna, 
kuid ma ei jätnud järele, vaid aina pildusin, kuni olin vankrile visanud terve haki — viisteist vihku. 
Alles siis, kui haki .endisele kohale jäi muljutud äiakate ja rohuga kaetud lage platsike, kust paistis 
sügav hiire-auk, panin hangu vankri najale. Hingeldades ning aeglaselt, nagu poleks midagi 
juhtunud, läksin torkival kõrrepõllul istuva kursandi juurde. 

«Oled, nagu näen, äge, töömees,» ütles ta üles tõustes. «Ega's sind asjata mulle paarimeheks 
määratud. Ka mul oli kord jõudu. 

rohkem, kuid nälgimine on seda tublisti vähemaks võtnud. Noh, tore, roni nüüd üles, ma hakkan 
peale pilduma ...» 


Niimoodi vaheldumisi töötades oli vili varsti vankril, surusime vihud pika koormapuuga kokku, 
ronisime üles ja sõitsime kiirus-tamata, et vihkusid mitte laiali puistata, sovhoosi tagasi. Vaevalt 
olime tolmusele teele pööranud, kui ma ettevaatlikult küsisin: 

«Kuidas on teie nimi?» 

«Esiteks, sa ära mind teieta. Ma ei ole parun ega vürst. Olen: Tarzan Baltast,» lausus kursant 
tähtsalt. «Nimi on mul aga Kolomejets, Nikita Fjodorovitš Kolomejets, mul on au!» Ta võttis 
budjonnovka peast, kummardus istudes, ja kohe ajas tuul ta juuksed kohevile. 

«Kas sa olid kodutu laps?» 

«Miks sa seda arvad?» küsis Kolomejets imestunult. 

«Noh, kus... sa siis nälgisid? Kas sul omakseid pole?» 

«Miks? On küll. Jäid Baltasse. Kuid ma lõin neist lahku usuliste veendumuste pärast,» vastas 
Kolomejets hooletult ja salapäraselt. 


Vaatasin umbusklikult Kolomejetsi poole, kuid nähtavasti rääkis ta tõtt. Siis tulin otsusele, et mu 
uus tuttav on papi poeg. Justkui aimates mu mõtteid, vidutas Kolomejets silmi, sähvas hobuseid 
piitsaga ja lausus: 


«Ära ainult arva, et olen vaimulikust seisusest. Vastupidi. Mu isa peeti Baltas kõige tähtsamaks 
proletaarlaseks, ta oli masinistiks valtsiveskis, kuid selle peale vaatamata uskus ta jumalat ja peksis 
mind nagu suslikut. Mul ei läinud kuidagi korda teda ümber kasvatada. Igas toas ikoonid, 
põlevad,lampaadid, ja kui oli paastuaeg — liha mitte suutäitki, ja mina pidin seda kanna-tama. 
Ning kannatasingi hulk aega omaste sunni all, aga kord läks meelest ara, et on tarvis paastuda, tõin 
koju vorstirõnga. Nii maitsev oli teine — pipraga, küüslauguga ja nii õrn, etnagu paistaks läbi. 
Istusin omaette muldrikul ja närisin vorsti. Tare aken oli lahti, isa luges tares pühakirja. Mina ei 
teinud sellest väljagi. Ahmisin vorsti süüa, nii et aitas. Oleksin kõik ära söönud, aga isa tundis toast 
lõhna ja kus tuli äkki rihmaga minu juurde. Peksis mu vaeseomaks. Valusalt. Tal oli sõduririhm, tead, 
vaskpandlaga. Jooksin linna, hulkusin tänaval ja nutsin. Selg valutas, süda valutas, ja eluisu oli 
läinud. Tundsin, et mulle tehti ülekohut — tühipalja vorsti pärast sain keretäie. Pöörasin pea- 
tänavale, seal aga oli komsomoli klubi, kõigist akendest paistis valgus, ukse juures oli kuulutus: 
«Loeng usu tekkimisest, sissepääs tasuta.» Ja tead, minu õnneks juhtus kõnelema hea lektor. Sihuke 
äge. Juuksed olid tal pikad nagu papil ja tihedad, muudkui jooksis laval ringi ja karjus: jumalat pole 
olemas, usk on kodanlaste loba, tegelikult aga põlvneb inimene ahvist. Mul kargas hing täis. Jumalat 
pole olemas, mõtlesin, aga mina sain selle- 

sama jumala pärast keretäie. Läksin koju — tare tühi. Kõik otid kirikusse läinud, võti oli 
koerakuudi all. Tegin tare ukse lukust lahti, panin lambi põlema. Ikoonid ümberringi lõid sädelema, 
pühakud vaatasid mulle igast kandist otsa, — sihukesed vanad ja tigedad. Haarasin kõige tähtsamad 
seinalt ja virutasin nad solgiauku — ise pidid ikka pühakud olema, aga põhja läksid otsekohe. Viskasin 
nad minema ja siis hakkas hirm. Noh, mõtlesin, nüüd olen omaga läbi — surmalaps oled, Nikita. Ei 
sa enam omastega ühe katuse all elada või. Kui isa kirikust tagasi tuleb, mõtlesin, teeb ta mulle otsa 
peale. Jätsin talle sedeli, kir-jutasin: «Isa, te peksite mind, sest et ma paastu ajal vorsti sõin. kuid. 
tegelikult pole jumalat olemas, see kõik on kodanlaste loba ja rattemaksuks loopisin teie pühakujud 
solgiauku. Seniks nägemiseni.» Tormasin komsomolilt abi otsima, sain tööd komsomoli klubis valvu- 
rina, nälgisin, nii et aitas — vägev paast oli mul siis, parem, kui seda meelde ei tuleta. Noh, 
pärastpoole saatis komsomoli maakonnakomitee mind parteikooli.» 

«Seltsimees Kolomejets... » 

«Võid kutsuda mind Nikitaks.» 

«Nikita, miks sa kursantidega jalgpalli ei mängi?» 


«Jalgpalli? See on ju lausa rumalus!» Kolomejets kehitas õlgu. «Jalgpalli mängivad ainult 
kollanokad, mina end määrima ei hakka!» 

«Kuidas kollanokad!» karjatasin peaaegu. «Aga Polevoi, aga Maruštšak? Isegi Kartamõšev ei pea 
halvaks jalgpalli mängida, kuigi ta kutsutavat koguni maakonnakomiteesse tööle.» 

«No-noh! Ära sellepärast põlema mine. Ma tegin lihtsalt nalja. Kuid üldiselt pean ma jalgpalli 
mõttetuks ajaraiskamiseks. Parem juba lugeda Rubakinit. Oled ta raamatuid lugenud?» 

«EL» 

«Huvitavad, neist õpib elu tundma. Lugesin neid suure mõnuga siis, kui Baltas komsomoli klubi 
valvasin. Õhtuti, kui kõik olid ära läinud, korjasin suitsuotsad pinkide alt ara, kustutasin igal pool 
tuled, ainult lavale jätsin lambi põlema, tassisin sinna raamatukoguruumist väikese diivani, heitsin 
pikali, võtsin punase riide peale ja hakkasin lugema. Mul oli metsik nälg, kuid süüa polnud midagi. 
Siis muudkui suitsetasin ja lugesin.» 

«Kas sa «Spartacust» oled lugenud?» püüdsin Kolomejetsi ees uhkeldada, kuid tema ei kuulanud 
mind, vaid ütles unistavalt: 

«Jah, Balta .. . Balta on ilus linn. Mul jäi sinna tütarlaps, nimega Ljusja. Aga ma mõtlen, et sina 
kui alaealine neist asjust veel midagi ei taipa.» 

«Või mina ei taipa? Ohoh!» ütlesin solvunult. «Mul on enesel linnas tütarlaps.» 

Kolomejets heitis muile pilgu ja puhkes naerma. 

sind, keigarit ja kangelast! Nähtavasti tuleb sinuga rääkides ettevaatlik olla!» lausus ta lõbusalt ja 
äigas hobustele. 

Sõitsime mööda arbuusiväljast. See oli täis madalaid vastu maad looklevaid arbuusivarsi ja -lehti. 
Mõnes köhas paistsid tumeroheliste lehtede vahelt ümmargused arbuusiküljed ning kol-lased melonid. 
Keset välja mustendas roigastest kokku seatud ja maltsaga käetud valvurionn. 

«Onuke!» hüüdis Kolomejets, pannud käed torusse suu ette. 

Onnist tuli välja pruunis kodukootud kuues valvur, käes jämeda otsaga raske malakas. 

«Mis vaja?» küsis ta umbusklikult. 

«Onu, müüge meile üks arbuus!» palus Kolomejets. 

«Kust te pärit olete?» 

«Linnast. Töötame sovhoosis.» 

Vanamees seisis viivu vaikides ja hakkas siis arbuuse kopsides mööda välja liikuma. Ta ei otsinud 
kuigi kaua, tuli teele ja ulatas Kolomejetsile väikese pikliku arbuusi. 

«Võtke. Hea arbuus.» 

«Aitäh, onuke. Palju meil maksta tuleb?» 

«Mitte midagi!» vastas valvur. 

«Kuidas nii?» imestas Kolomejets. «Tasuta me ei võta.» 

«Võtke, võtke,» vastas vanamees. «Olete noored poisid, raha on teil vist vähe, — võtke niisama. 
Mõni teine saatananahk oleks ise arbuusiväljale kolama tulnud, aga teie olete korralikud iniimesed, 
küsisite nagu kord ja kohus, — seepärast võtke niisama.» 

«Noh, aitäh, vanataat!» ütles Kolomejets, hobuseid käima sundides. «Andku teile jumal veel 
samapalju elupäevi!» 

Vaevalt saime liikuma, kui Kolomejets arbuusi juba vastu koormapuud lõi, arbuus raginal pooleks 
läks ning ta valget mahla kuivadele nisupeadele valgus. 

«Kollane. Vaata!» imestas Kolomejets. «Noh, olgugi et kollane, ikkagi küps. Kas näed, seemned 
on mustad. Võta.» 

Võtsin väiksema arbuusipoole, surusin selle vastu suud ja lõin hambad südamikku. Arbuus oli väga 
mahlakas ja pisut soe, magus mahl tilkus mu särgile, neelasin arbuusitükikesi ja olin Kolomejetsile 


kostitamise eest tänulik. Mis seal rääkida., ta on nähtavasti osav ja leidlik poiss. Tema seltsis juba 
hätta ei jää. 

Hobused vedasid aeglaselt rasket koormat. Kõrgel sinise taeva all laulsid päikese kurtes 
nähtamatud lõokesed. Kuskil roheliste kinkude taga voolas Dnestr. Ja kaugel sovhoosi rehepeksuplat- 
sil puhkis ühtlaselt lokomobiil, selle korstnast kerkis must suits sovhoosi aia kohale. 

Üksteise järel viskasin puhtaks näritud arbuusikoored teele ja nad kadusid kohe tihedasse ning 
halli tolmu. 

Sovhoosi silla juures ootas rneid Polevoi. 

Ta seisis käsipuu ääres palja jalu ningilma mütsita, ta pluusi kaelus oli lahti nööbitud. 

«Teid, poisid, võib ainult surma järele saata,» ütles ta süngelt. «Miks nii kaua?» 

«Kuidas kaua?» sai Kolomejets pahaseks, «Jõudsime esimestena, seltsimees Polevoi.» 

«Oota, tulen koorma otsa,» palus Polevoi. Kiiresti ronis ta meie juurde üles ning komandas: 
«Sõidame kiiremini!» 

Kolomejets vihistas piitsa, hobused sööstsid edasi ja vanker veeres kõikudes mööda sovhoosi 
puuviljaaiast, mida piiras kivimüür. 

«Kas teised saavad varsti valmis?» küsis Polevoi. 

«Teevad veel koormat,» teatas Kolomejets. «Meie jõudsime esimestena.» 

«Saad aru, meie poisid vihtusid seal kõvasti tööd teha — nüüd on nisu lõpukorral, pole enam 
midagi peksta,» seletas Polevoi juba veidi leebemalt. «Noh, kui olete esimesed,» lisas ta, «minge 
tööle rehepeksumasina juurde. Sovhoosi töölised hakkavad vihke vedama. Arvan, et see nende käes 
läheb kiiremini.» 

Alguses olin pahane, et meid nii ruttu vihkudeveost vabastati, kuid vaevalt olin roninud 
rehepeksumasina restplatvormile ja end seadnud Kolomejetsi selja taha, valmis teda aitama, kui tai- 
pasin, et uus töö on märksa huvitavam. 

Jõudsime oma koormaga õigel ajal pärale. Niipea kui rehepeksuplatsile sõitsime, lõppesid seal 
parajasti varem köhale veetud vihud. Pikk telliskivivärvi rehepeksumasin «Elworthy» töötas praegu 
tühjalt. Kursandid sidusid kinni viljakotte, koristasid kõvaks tallatud maa pealt viimast põhku. 
Sovhoosi rehepeksu-plats asus sovhoosist natukel maad eemal, lagunenud savikuuride juures. 
Nähtavasti olid siin kord olnud pani majapidamishoo-ned, kuid nüüd olid neist ainult savimüürid 
järele jäänud. 

Meie kõrval puhkis väheldane kõrge suitsunud korstnaga lokomobiil, mis rehepeksumasinaga oli 
ühenduses laia nahkrihma abil. Alatasa puistati sellele pingulolevale rihmale peeneks tõugatud 
kampolit ja õhus oli tunda vaigu lõhna. Eemal paistis kõrge põhukuhi. Kuhja otsas kõndisid kirjude 
pearättide ning jämedast linasest pluusidega külatüdrukud ja tasandasid hangude ning rehade abil 
põhku. 

Kursandid lohistasid rehepeksumasina juurest kuhjani põhu-sületäisi, mis keskelt olid nööriga 
kinni seotud, ulatasid need üles tüdrukutele, kes põhu vastu võtsid ja selle tasaseks sõtkusid. Ülevalt 
kuhja otsast kändusid meieni tüdrukute rõõmsad hääled ning naer, — nähtavasti edenes töö hästi. 

«Noh, noormees, võta vastu esimene, teeme algust,» ütles muile alt meie eilne küüdimees Seršen, 
kes oma koha trumli juures oli 

loovutanud Kolomejetsile. Nende sõnadega ulatas Seršen mulle vankrilt vihu; kui sellest kätega 
kinni haarasin, lõin kõikuma ja pidin peaaegu alla lendama — vihk' oli väga raske. Võtsin kiiresti 
ära pingule tõmmatud ning hästi keeratud sideme, poolitasin vihu ja lükkasin ühe vihupoole 
Kolomejetsile. 


Nikita ajas nisu laiali ja lükkas selle siis, viljapead ees, trumlisse. Kõverad läiklevad tihvtid 
haarasid nisupäid, muljusid neid, tirisid enda poole kõrsi, toitu saanud rehepeksumasin lõi võbi- 
sema, mürisema ning trumlist tõusis tolmu üles. 

«Juba liigub!» hüüdis Kolomejets, lükkas budjonnovka kuklasse ja vilistas, nii et oli kuulda kogu 
rehepeksuplatsil. 

«Tarzan vilistab, tähendab, asi edeneb. Pressime peale, poisid!» ütles Polevoi naerdes ning põhku 
lokomobiili juurde jalaga, koomale tõmmates. 

Kuna Polevoi ei tahtnud ilma tööta kõrval seista, abistas ta kütjat. Praegu polnud kütjat näha. 
Polevoi kummardus, võttis maast sületäie põhku ja viskas selle osavalt lokomobiili koldesse. Põhk 
kukkus hõõguvasse tuhakasti ja hakkas suitsema, esimesed tulekeeled tungisid välja ja põhk lõi 
silmapilk üleni lõõmama. 

«Anna, anna! Mis sa vahid?» Kolomejets müksas mulle vihaselt külge. Lükkasin teise vihupoole 
talle kiiresti lähemale. 

Trumlist paiskus järjest enam tolmu, ninas kõditas. Aevastades lükkasin Kolomejetsile üksteise 
järel sidemeteta vihke. Päike kõrvetas kuumalt, ohakate peenikesed okkad tungisid peopesadesse, 
kuid polnud aega neid välja urgitseda. «Võtan nad pärast nõelaga välja,» mõtlesin sidemeid kätki 
rebides. Mu meel oli rõõmus, et töötan võrdselt täiskasvanutega, pealegi trumli juures — mitte mõnel 
tähtsusetul töökohal. Kui Petka Maremuhha mind praegu näeks! Ta pole midagi sarnast uneski 
näinud — seista rehepeksumasina platvormil. Maremuhha on ju kade isegi Kotka Grigorenkole, et 
see töötab vasksepp Zacharzewski juures. Kuid mis on Kotka minuga võrreldes? Õige mul asjamees! 
Olin: uhke ja enesega rahul, võttes Seršenilt vihke vastu. Katkised linased püksid jalas, kõnnib Seršen 
vihkudel, käes hang. Nüüd alustab ta uut rida. 

«Noh, anna aga see äärmine tüse vihk, sellest vist jätkub kolmeks portsjoniks,» mõtlesin ma. 

Otsekui aimates mu mõtteid, viskaski Seršen mulle selle vihu. Vaevalt sain sideme lahti päästa, kui 
midagi rasket kõhnal mu jalge ette kukkus. Ma kummardusin ja nägin restil tellist. 

«Nikita, vaata,» sosistasin Kolomejetsile. 

Tarzan tõstis tellise üles ja süngestus. 

«Kas see oli üsna vihu sees?» 

«Just nii!» 


«Anna, anna juurde, Tarzan!» hüüti alt. 

«Oota ometi!» ümatas Kolomejets, lülitas rihma tühikäigu-hoorattale ja kutsus Polevoi enda juurde. 

Kui olin seletanud, kust tellise leidsin, ütles Polevoi: 

«Mis muud, kui kulakute vigurid. Tellised kogemata vihkudesse ei satu, need pole vutid.» Ja ta 
hoiatas mind tasa: «Sa, Mand-žura, vaata hästi, ehk leiad veel midagi. Pistsid vihku tellise, võivad 
peita sinna ka pommi.» 

Rehepeks jätkus. 

Nüüd kompasin iga viljakõrt, enne kui vihu Kolomejetsile lähemale lükkasin, tema aga ajas mind 
vahetpidamata taga. Olin ülefti märg, särk kleepus selja külge, soolane higi valgus silmadesse, 
pliikisin neid käisega ja mõtlesin: tuleks juba rutem lõpp. 

«Hei, liiguta ennast, Tarzan!» hõikasid kursandid järjest sagedamini. 

Nad olid tööhoogu sattunud, riisusid kärmesti põhu kõrvale, seadsid plekkrennile tühje roguskist 
kotte alla ja vihastasid, kui soojad viljaterad peenikese nirena voolasid. 


Alles pärast töö lõppu sain teada, miks kursandid Kolomejetsit Tarzaniks kutsuvad. Enne 
lõunasööki läksid kõik Dnestrisse suplema. Tee jõele läks sovhoosi puuviljaaia müüri äärest. 


Möödusime sealt, kus ma eile umbrohtu hüpates olin ehmatanud tundmatut meest. Sovhoosi aed seal 
kivirnüüri taga ei paistnud päeval enam niisuguse tihnikuna kui öösel. 

Otsekohe kui müür lõppes, lõi helkima Dnestr. Esimesel pilgul tundus ta mulle väga laiana — 
umbes viis korda laiem kui meie Smotritš. Sellest ujusin ühe valuga üle, kuid siin oleks vist tulnud 
tublisti ähkida. Istusime Kolomejetsiga üsna vee äärde. .Mägine Bessaraabia kallas oli ka siit alt 
hästi näha. 

Savikatel nõlvadel haljendasid viinamarjaväljad, nende taga mäekingul, kaugel Dnestrist, paistis 
küla — valged õlgkatusega tared ja aiad, küla serval läikis tuhmilt kiriku kuppel. Sealt laskus mööda 
järske nõlvakuid alla Dnestri aarde mitu teerada. Nad viisid kähe vee peal mustendava veski juurde. 
Need laudadest ehitatud mustad veskid, mis keset jõge olid kinnitatud ankrute külge j a mida 
kaldaga ühendasid kitsad purded, sarnanesid kau-gelt vaadates suurvee poolt ära kantud 
kanakuutidega. Bessaraabia kallas oli tühi, ainult vasaku veski juures seisid kaks naist purdel ja 
pesid pesu. Kui nad kurikatega tagusid, kostsid heledad plaksud koos veskikivide kriginaga siia meie 
juurde. 

«Noh, kas lähme suplema, Vassil?» ütles Kolomejets ja tõmbas tolmuse saapa jalast. 

«Nikita, miks sind Tarzaniks kutsutakse?» küsisin ettevaatli- 

kult. 

«Kas sa tead, kes see Tarzan oli?» 

«Mingisugune metsloom, eks?» 

«Mitte metsloom, vaid poolmetsik inimene — ahvide kasvandik, kes suureks sirgus keset ürgset 
džungliloodust, kus inimest varitsevad ohud!» seletas Kolomejets tähtsalt. 

«Noh, hea küll, aga miks kutsutakse sind Tarzaniks?» 

«Küll sa kohe näed,» ütles Kolomejets ja hakkas kiiresti lahti riietuma. 

Kui ta oma kalevist püksid ja alussärgi seljast ära oli võtnud, nägin, et kogu ta selg ja rind olid 
käetud tihedate mustade karvadega. 

Kolomejets tõmbas peopesaga õrnalt üle oma karvase rinna ja ütles uhkusega: 

«See on mul lapsepõlvest saadik ja sealjuures veel päritud. Ka mu isa on karvane — lihtsalt 
jube!» 

«Hei, Tarzan!» hüüdis kaugelt Kolomejetsile laiaõlgne pikka kasvu kursant Bažura. «Ujume 
vastaskaldale.» 

«Sinna ma ei jõua ujuda,» vastas Kolomejets püsti tõustes ja õlgu väristades, «olen väsinud. 
Lähme ujume natuke siinsamas, ja aitab sellestki.» 

Nad mõlemad — laiaõlgne Bažura ja väikest kasvu kidur Kolomejets — astusid Dnestri 
puhtaisse voogudesse ja hakkasid vaikselt ujuma. 

Mu kõrvale istus Polevoi. 

«Noh, Mandžura, kas said Tarzaniga sõbraks? Kas teil töö hästi läks?» küsis Polevoi. 

«Te ju ise nägite, kuidas meil töö läks.» 

«Kolomejets on hea poiss, armastab seltsi.» 

«Kuid jalgpalli ei mängi, ütleb: laste mäng,» vastasin Polevoile. 

«Noh, see on vana lugu,» lausus Polevoi naerdes. «Tahtis sulle kui uustulnukale puru silma ajada. 
Esimestel päevadel, kui ta parteikooli tuli, käis ta nii uhkelt ringi, et ära mine ligi. Ja muudkui 
kiitles: tema olnud Baltas kõige parem jalgpallimängija. Olevat linna koondmeeskonnas olnud 
väravavahiks. Koh-tamisel Odessaga polevat ühtki palli väravasse lasknud. Kõik kuulasid kõrvad 
kikkis ja mina mõtlesin: küll on aga õnn. Taevas saatis meile vähemalt ühe ehtsa mängumehe. Noh, 
läksime treeningule ja võtsime Kolomejetsi kaasa. Ta asus väravasse, ja siis tekkis piinlik olukord. 
Ei ta saanud ühtki palli kinni püütud. Vehib kätega nagu kurg tiibadega, meie aga saadame talle ala- 


tasa palli jalgade vahelt väravasse. Küll oli pärast naeru. Noh, ta muidugi vihastas ja pärast enam ei 
mänginudki.» 

Sel hetkel tuli Kolomejets jõest välja ja sammus meie poole. Ta karvasel rinnal särasid veepiisad. 

«Jutustan praegu, Nikita, sinu paarimehele, kuidas sa meiega Jalgpalli mängisid,» ütles Polevoi ja 
pilgutas mulle silma. 

«V-õ-i jalgpalli!» venitas Kolomejets kohmetult ja hakkas ühel jalal hüpiema, teeseldes, nagu oleks 
vett kõrva läinud. Küllalt hüpelnud, ütles ta mulle, Polevoi poole pilku heitmata: «Noh, mis sina siin 
istud? Lähme suplema!» Dnestri vesi oli külm ja vool väga kiire. Ma ei jõudnud veel kümmet 
sammugi ujuda, kui vool mu kaugele alla viis. 

Järgneda Kolomejetsile otsesihis jõe keskpaika ma ei söandanud, vaid ujusin aeglaselt piki 
kallast. Ujusin üsna vähe, kuid vool kandis mind õige kaugele. Tagasi oma riiete juurde 'jooksin 
mööda rannaäärset madalikku. 

«Kuhu sa, Mandžura, endale elamise sisse sead?» küsis Polevoi, jälgides, kuidas ma riietun. 

«Palkonile.» 

«Hakkad palkonil magama?» 

«Jah.» 

«Noh, aga kus su asjad on?» 

«Samuti palkonil.» 

«Aga kui vihma sadama hakkab?» 

«Pole viga. Eks kuidagi ikka saa.» 

«Vaata sa; mul,» ütles Polevoi, «et sa oma valikut ei kahetse. 

«Parem koli meie juurde alla. Üks koht on parajasti nurgas vaba. Seal on kuiv, soe, pole vihma 
karta.» 

«Ei, seltsimees Polevoi, tänan. Mul on palkonil parem.» 

«Kuidas arvad,» ütles Polevoi, proovis käega vett ja hakkas riidest lahti võtma. 


XLI. KODANLIKUD EELARVAMUSED 


Palkonil mul polnud sugugi halb. See oli mõlemalt poolt metsviinamarja kasvudega käetud ja 
meenutas lehtlat. Viskasin õlekoti nagisevatele, päikesest kokku kuivanud põrandalaudadele, asjad 
aga peitsin seinatühimikku ukse kõrval, mis viis endisessel, mõisniku söögituppa. Seal seadsid end 
sisse kursandid, ladudes põrandale krabisevaid kotte. Ma oleksin muidugi võinud ka oma aseme 
sinnasamasse teha, kuid see hämar saal, mille aknaluugid olid väljastpoolt kinni taotud, ei meeldinud 
mulle. Seal oli liiga sünge ja jahe. 

«Noh, sul on siin ju suurepärane!» ütles Kolomejets, mulle palkonile külla tulles. «Nagu 
troopikametsas. Isegi liaanid kasva-vad sul siin!» Kolomejets puudutas viinamarjavääti, mis põimus 
ümber palkoni rauast tugialuse, ja vaatas logiseva palkoniääre vastu najatudes kaugele. 

Dnestr siia ei paistnud: ta voolas sügaval nõos, see-eest oli siit hästi näha vastaskaldal asuv 
Bessaraabia küla. 

«Tead mis, noormees!» lausus Kolomejets ümber pöördudes. 

«Mulle siin tõesti meeldib: maastik, õhk ja kõik muu — ühe sõnaga, kolin sinu juurde. Ega sa 
selle vastu ole?» 

«Miks peaksin ma selle vastu olema? Koli ümber!» vastasin rõõmsalt. 


Kui juba üsna pimedaks läks, seadsime koos Kolomejetsiga õlekotid mugavamalt teineteise 
kõrvale ja heitsime pikali. 


Mõnda aega lamasime vaikides. Mu kõrva ääres pirises sääsk. Bessaraabia-poolsel kaldal venitati 
nukrat moldaavia doinat. «Otsekui mataksid kedagi,» ütlesin. 

«Mis neil rõõmustada,» vastas Kolomejets. «Küll rõhuvad neid, vaesekesi, rumeenia bojaarid, küll 
sandarmid, küll igasugused papid, — niisuguse eluga, vennas, sa krakovjakki ei tantsi!» «Mis sina 
arvad, kas Bessaraabia saab kunagi meie omaks?» küsisin Kolomejetsilt. 

«Kogu maailmas pannakse kehtima nõukogude võim!» ütles Kolomejets unistavalt ja tõmbas 
suitsu sisse. «Seda enam Bessa-raabias. See ori ju meie maa. Kas sa siis ei tea, et rumeenia bojaarid 
haarasid selle suli kombel endale sel ajal, kui meie kindraleid kolkisime?» 

Tõusis tuul ja paplite ladvad hakkasid palkoni juures tasakesi sahisema, katusel krigises tuulelipp. 
Tuul puhus mu peale tubakasuitsu. Kolomejets lamas oma kotil, karvase sõduriteki oli ta lõuani 
tõmmanud. Ta hammaste vahel hõõgus pabeross. Ta pigistas seda kõvasti oma valgete hammastega 
nagu vana harjunud suitsumees. Heitsin Kolomejetsile silmanurgast kadeda pilgu: ainult kolm aastat 
minust vanem, kuid ma ei saa temale ligigi! Ma ei suuda kuidagi suitsetamist ära õppida, — küll 
olen mitu korda proovinud, kuid iga kord jääb see asi kätki. Mis lõbu see pakub neelata vastikut 
tubakasuitsu? Suus on kaua pärast seda paha ning jõle tunne, kõris kipitab ja söögiisu on kadunud. 
Ükskõik kui maitsev toit ka oleks — justkui näriksid paberit. 

«Küll tal, kuradil, oli siin hea. Elas teine üksi, aga näe, missugune maja!» ütles Kolomejets. 
«Kellel oli hea?» ei taibanud ma. «Eks sel Grigorenkol ikka.» 

«Kellel, kellel?» 

«Noh, mis sa seal kelletad? Siinsel mõisnikul Grigorenkol.» 

«Missugune Grigorenko see on? Kas sa tunned teda?» 

«Või veel!» muheles Kolomejets. «Igal laupäeval sõitsin ta juurde külla, sellel palkonil jõime 
teed ja...» 

«Ei, räägi tõsiselt. Sa ei tunne teda?» 

«Kust mina teda tunda võin? Küll oled naljavend!» vihastas Kolomejets. «Olen ma siis mõisniku 
soost või mõni ispravnik? Seršen jutustas mulle täna, et selles mõisas elas pan, kelle nimi on 
Grigorenko.» 

«Ega ta juhuslikult arst olnud?» 

«Tema? ... Oota ... oota . .. Seršen rääkis mulle ka arstist midagi. Las ma tuletan meelde. Ei, see 
mõisnik ei olnud arst, aga tal oli linnas vend — arstiteaduse doktor või midagi sellesarnast. Kas sa 
siis tunned teda?» 

«Muidugi !» 

Ja ma jutustasin Kolomejetsile, mispärast bolševikud doktor Grigorenko maha lasksid. 

«Kus alles raisk,» imestas Kolomejets. «Tuleb välja, et mõlemad vennad olid meie vaenlased! 
Üks reetis bolševikke Petljurale, teine aga piinab veel praegugi inimesi teisel pool jõge.» 

«Elab see mõisnik siis seal?» 

«Noh, selles, mu kallis, see konks seisabki. Kui nõukogude võim kehtima pandi, ajasid talupojad 
ta siit mõisast minema, mõis võeti sovhoosile, tema aga pani kolid kokku ja laskis jalga 
vastaskaldale. Ja elab praegu seal bojaaride juures väga hästi. Vastaskaldal on tal samuti mõis.» 

«Mis siit on näha?» 

«Nojah. Kõik kuulub temale... Tuleb siis välja, et ta vennapoeg on elus? Ütlesid, et töötab 
vasksepa juures?» 

«Just nii. Zacharzewski juures.» 


«Praegu nad, koerapojad, püüavad kõik saada töölise nime!» ütles Kolomejets. «Ilma staažita on 
neil ju kibe käes. Neid ei võeta kõrgemasse õppeasutusse ega kuhugi. Sellepärast püüavad end ümber 
häälestada.» 

«See Kotka käib meie parteikoolis.» 

«Mis tema parteikooli otsib?» 

«Ta käib aednik Korybko juures ...» 

«Pea, olen seda noort pani vist näinud ... On ta sihuke tõmmu ja osav?» 

«Just, just!» 

«Tähendab seesama. Tulin kord võimlasse ja nägin rööbaspuudel kiikuvat mulle tundmatut poissi. 
«Mida te, kodanik, siit otsite?» küsisin. «Võõrastele,» ütlesin, «on sissekäik siia keela-tud.» Kuid 
tema viskas jalad rööbaspuudele ja vastas: «Mina pole võõras. Tulin teie töötaja aednik Korybko 
juurde.» Tähendab tema ongi see viimne mohikaanlane?» 

«Tema pole sugugi mohikaanlane, tema nimi on Grigorenko...» 

«Oh, Vassil, Vassil!» puhkes Kolomejets naerma. «Oled, nagu näen, üsna harimatu. Naljatilk!» 

«Hei, Tarzan,» kostis toast kellegi kume hääl. «Kas sa oma linnupesas mõtled varsti uinuda? 
Kui sa ise ei maga, siis ära vähemalt sega teisi...» 

Kolomejets ei pannud seda tähelegi, vaid jätkas: 

«Miks nimetasin seda Origorenkot viimaseks mohikaanlaseks — näe, milles seisab küsimus. 
Sellepärast, et ta on väljasureva 

mõisnike- ja feodaalideklassi viimane võsu. Meie maal niisuguseid subjekte tulevikus enam ei ole. 
Said aru?» 

Ma ei vastanud midagi. Ma ei tahtnud, et toast, kus magasid kursandid, oleks ka minu peale 
käratatud. 

Dnestri vastaskaldal venitati ikka veel laulda doinat. «Sel ajal kui ma siin tööd teen,» mõtlesin ma, 
«lööb see nadikael minult Galja üle. Võib-olla ei tea Galja veel tänaseni, et olen ära sõitnud, et mind 
pole linnas. Tarvis Galjale tingimata kirjutada!» otsustasin uinudes. 


Kuid päevad aina möödusid ja minust ei saanud kuidagi Gal- rjäle kirjutajat. Hommikul, kohe 
pärast päikesetõusu, jooksin Dnestri aarde, võtsin end kaljul riidest lahti ja hüppasin hooga 
käredavoolulisse jõkke, puristasin, pesin end vees, peletades viimase uneraasu, Siis tormasin 
söögituppa, kus juba nõudega kolistati. Hommikuti anti meile lihtsat, kuid toitvat einet — 
maisiputru. Pudru juurde saime kord hapupiima, kord kuivatatud puuviljast keedetud külma 
kompotti, kord eelmise päeva külma peedisuppi, kord oli puder üle valatud hapukoorega, kord ujus 
puder, kui ta lauale toodi, värskes, hommikul lüpstud soojas pi:mas, kord pandi ta kaussidesse ja 
puistati talle peale pruuniks küpsenud ning suus krõbisevaid rasvavinde. 

Ja iga kord oli puder maitsev, mure, kuum, silmipimestavalt kollane, aurav ning lõhnav! Meie 
poolt linnast kaasa toodud sügavatesse alumiiniumkaussidesse olid alati kuhjatud kollased 
pudrukamakad. 

Kui olid kõhu niisugust maisiputru tugevasti täis söönud, polnud võimalik ilma tegevuseta 
logelda. Käed lausa sügelesid töö järele, lõbusa ühise töö järele rehepeksumasina jliures, värske nisu 
lõhna sees, külatüdrukute laulu, veorihma sahina ja suitsunud lokomobiili puhkimise saatel seal 
sovhoosi peksuplatsil, kuuma suvepäikese käes, mõnikümmend sammu eemal kurest ja jaheda j/eega 
Dnestrist. 

Ka lõunaks anti meile maisiputru, kuid nüüd juba leiva asemel — esimese ja teise roa juurde. 
Kokk lõikas paksu pudru neljakandilisteks tükkideks, ja pani sel ajal, kui me pärast tööd suplesime, 
igaühe kausi kõrvale säärase pudrutüki. 


Pärast lõunat oli väga palav, lihtsalt võimatu päikesest kuumaks köetud majja jääda. Läksime 
sovhoosi aeda ja puhkasime seal — kes lopsakal rohul kõrgete paplite varjus, kes tühjades jahedates 
aitades kuivadel heintel, mis sinna möödunud aastast veel järele olid jäänud. Pärast lõunat muutus 
sovhoosis vaikseks: 
karjused olid seks ajaks kõik loomad Dnestri aarde ajanud, lehmad seisid põlvini külmas vees ja 
vehkisid vahetevahel sabadega tüütuid parme eemale, hobused krõmpsutasid tallides kaera. Kogu 
hiiglasuur sovhoosi õu oli täis tühje veokeid. Talumehed 

andsid hobustele toidu ette ja läksid siis minema— kes külasse, kes aeda. 

Tore oli pärast lõunat lamada kuskil puu all rohus ja vaadata, kuidas mõne sammu kaugusel sinust 
virvendab päikesest kuumenenud õhk, kuidas selges taevas aeglaselt mööda ujuvad juhuslikud 
läbipaistvad pilvekesed, kuulata, kuidas lehmad Dnestri ääres oma kellasid tilistavad, kuidas 
vastaskaldal heliseb ja siis vait jääb voorimehe-balaguli kelluke. 

Küll oli mõnus niimoodi pehmes rohus lamada ja tunda, kui-da] pakitseb päeva jooksul ära 
väsinud keha. Rõõm oli vaadata oma päevitunud ja viljakõrtest kriimustatud käsi, — olin oma 
peopesaaele juba kaunis suured rakud hõõrunud. Meeldiv oli teada, et leib, mida sa sööd, pole enam 
isa oma, vaid su enese teenitud, et maitsev mure maisipuder, mida kokk Mahteitš lõunaks lauale 
annab, kuulub õigusega sinule, sest et oled selle-nagu teisedki kursandid ära teeninud nendesamade 
kriimustatud ja rakkus kätega. Tore oli lebada kõrge teravaladvälise papli all, mõteldes sellest, et 
aled alanud iseseisvat elu, et su ees on lahti tee suurde ja nii ahvatlevasse.ellu. 

Tavaliselt juhtus nii, et kui ma mõne papli või tiheda jasmiini-põõsa alla puhkama heitsin, ilmus 
sedamaid teadmata kust sovhoosi koer Tähni, musta-valge kirju, lühemaks raiutud kõrvadega ja 
tokerja sabaga, mis olid täis takjaid. Juba kaugelt vaatas Tähni mulle heade silmadega otsa, liputas 
saba ja püüdis mu ees igati lipitseda, et lubaksin tal mu jalge juurde maha heita. Kuid Tähnil olid 
kirbud, seepärast ajasin ta kohe eemale. Ta heitis kuskile mu lähedale varjulisse kohta siruli, pani 
oma karvase, musta ninaotsaga koonu määrdunud käppadele, pistis kuumusest kuiva keele suust 
välja ja' lõõtsutas. Siis rahunes varsti, sulges 

silmad ja jäi tukkuma. 

Proovisin lugeda Kolomejetsi antud raamatut «Poliitharidus», kuid pärast lõunasööki ei tahtnud 
lugemine põrmugi edeneda. Ma ei taibanud paljusid asju, mis selles raamatus oli kirjutatud, ja 
unistasin kogu aeg Galjast. 

«Puhkan nüüd natuke,» mõtisklesin ma, «siis lähen punasesse nurka ja kirjutan talle pika ning 
õrna kirja.» Mõtlesin selle kirja jaoks välja kõige hellemad sõnad. Kujutlesin, kuidas Galja imestab 
minult kirja saades, ja Galjale mõteldes uinusin pikkamööda. Kui ärkasin, oli mu pea kuumusest 
raske. Maja juures lärmitsesid kursandid, mängides kurni. Vahepeal oli juba saabunud õhtu. Sellest 
ööst saadik, kui ma müüriäärsesse umbrohtu hüpates tundmatu mehe ära ehmatasin, oli sovhoosis 
vaikne. Kuid naaberkülades tegid bandiidid röövlitempe: Rumeenia saatis üle Dnestri meie kaldale ühe 
jõugu teise järel. Neid tuli ka Poolast. Vaevalt oleksid nad ise säandanud nii jultunult tegutseda, kui 
nende peremeeste — Poola ja Rumeenia kodanluse — selja taga 

poleks seisnud niisugused riigid nagu Ameerika, Inglismaa ja Prantsusmaa. 


Nende maade kapitalistid valmistasid ette uut kallaletungi Nõukogudemaale, käsutasid igasugust 
inimrämpsu, keda rahvas välismaale oli kihutanud ja kes nõukogude võimu vihkasid. Eriti pimedatel 
sompus öödel tulid bandiidid tihti Nõukogude-poolsele kaldale ja valgusid naaberküladesse laiali. Nad 
ühinesid kohalike kulakutega, endiste petljuuralastega, riisusid teedel, sõitjaid, tungisid kallale 
külanõukogudele ja kehvtalurahva komiteedele, süütasid vaeste taresid ja tapsid kommuniste. Mida 
enam lähenes sügis, seda jultunumaks muutusid bandiidid: n-ad teadsid, et põldudelt on kogutud 
rikkalik viljasaak, et talupojad elavad paremini kui varem. Bandiitide peremehed aga tahtsid, et 
kõik oleks vastupidi, et panid ja mõisnikud tuleksid välismaalt jälle tagasi siia viljakandvatele 
maadele, et meie sovhoos, kus praegu töötasid kursandid, uuesti muudetaks pani mõisaks. 

Kuna välismaa kapitalistid kartsid nõukogude võimu vastu avalikult välja astuda, püüdsid nad 
meile kahju teha oma siia-saadetud bandiitide kaudu. 

Varustatud inglise kergekuulipildujatega «Shash»1 ja «Lewis»2, vööl käsigranaadid ja taskus 
kaukad, mis olid täis tuubitud Ameerika dollareid, nii sõelusid nad öösel teesid mööda. Päeval 
varjasid nad end metsades, kohalikkude kulakute aitades või nende tarede all sügavates niisketes 
keldrites. 

Sovhoosi juurde hiilida bandiidid kartsid, nähtavasti teadsid nad, et meil kõigil on püssid. Kuid 
tundus, et meie sovhoos, esimene sotsialistlik majapidamine Dnestri kaldal, kus töötab palju 
kommuniste ja kommunistlikke noori, ei anna bandiitidele hingerahu. Ei andnud sovhoos rahu ka neile, 
kes elasid Dnestri vastaskaldal. Teisel pool Dnestrit paistis mäekink, kust hästi võis näha sovhoosi 
rehepeksuplatsi. Tihti peatasid möödasõitvad mõisnikud sel kingul oma kerged kahe- ja neljarattalised 
sõidukid ja vaatasid hulk aega läbi binoklite, kuidas edeneb sovhoosis rehepeks. 

Rehepeks aga edenes hästi — aitadesse veeti kokku järjest enam suuri raskeid uudsenisu kotte. 
Peksuplatsi taga kerkis taeva poole määratu suur kuhi: päevade kaupa riisuti sinna kokku põhku ja 
tõmmati sületäite viisi üles. Sellelt kuhjalt võis näha Vitovtov Brodi alevikku, mis asus 
kahekümne versta kaugusel, üsna Rumeenia piiri ääres. 

Laupäeval, pärast kahenädalast tööd sovhoosis, sain oma esi-tnese palga — üksteist rubla 
kolmkümmend seitse kopikat. Algul otsustasin kogu raha kuni linnasõiduni alles hoida, kuid pärast 
ei pidanud vastu ja läksin külakooperatiivi. Seal ostsin enesele 


1 Shash — loe: šäš. 
2 Lewis — loe: ljuuiz. 

pool naela mooniseemnekoogikesi, roosat takjaõli, et juuksed paremmi seisaksid, väikeses nahk 
vutlaris kammi ja pudelikese kölni vett «Maikelluke». Tagasiteel nuusutasin kölni vett ja kui olin juba 
sovhoosi tallide juures, ei suutnud end talitseda, võtsin pudelilt korgi, valasin peopesale natuke kölni 
vett, pritsisin seda väljaõmmeldud särgile ja hõõrusin nägu. Kölni vesi oli kange. Mul läks silme ees 
pimedaks. Pistsin pudelikese kuidagi tasku ja jooksin silmi k'ssitades teerada mööda maja poole. 
Tahtsin, et kölni vesi kiiremini haihtuks. Aga olin ainult mõne sammu jooksnud, kui põrkasin kellegi 
väljasirutatud käe vastu. Avasin ühe silma ja nägin läbi pisarate Kolomejetsit. 

«Kas sa, armas sõber, mängid pimesikku või?» küsis Kolomejets lõbusalt. Kuid samal hetkel 
võttis ta nägu teise ilme, ta ajas ninasõõrmed laiali ja hakkas õhku haistma. Siis haaras Kolomejets 
mul õlgadest kinni, nuusutas mu särki ja küsis kurjalt: 

«Sa, noormees, oled vist lõhnaõli tarvitanud?» 

«Seda küll,» vastasin muretult ja pühkisin pisarad ara. «Lõhnav kölni vesi, eks ole? 

«Maikelluke».» 


«Mis kodanlikud eelarvamused need siis on!» pistis Kolomejets kisama. «Pani enesele lõhnaõli 
peale! Võib-olla sead ehk homme veel lipsu või krae kaela! Kes sulle seda tarkust õpetas?» 

«Aga — kas siis ei tohi?» küsisin ja mu hääl väratas. 

«Ta veel küsib — eks sa näe!» ütles Kolomejets. «Kas sa, mu 

armas, mängid õige lolli või? Kas sa tahad, et me sind kursantide koosolekul nende mineviku 
igandite pärast käsile võtaksime?» 

«Kuid ma ju ei teadnud, et kölni vett ei tohi tarvitada. Mõtlesin: kui kooperatiivis kölni vett 
müüakse, tähendab, ma võin seda osta ja tarvitada.» 

«Kui kooperatiivis müüakse,» osatas mind Kolomejets. «Seal müüakse ka viina, nii et homme sa 
võib-olla jood end täis? Kölni vesi, vennas, on kodanlik narrus, seda tarvitavad noored keigarid — 
igasugused lordid ja aristokraadid, kuid sul, töölis-poisil, pole säärast luksust vaja.» 

«Mis lordid!» hüüdsin ma. «On meil siis lorde?» 

Kolomejets vastas nagu muuseas: 

«Noh, kui mitte just lordid, siis igasugused nepmanid, kellel on palju raha. Ühe sõnaga erakapital. 
Kuid sina oled töölisnoor. Said aru? Sina tahad komsomoli astuda. Ja mina annan sulle kui sõbrale 
nõu, mitte kui kommunistlik noor parteitule, vaid kui sõbrale, — said aru? — see alpus viska peast 
välja. Kölni vesi, lipsud ja kõik säärane tühi-tähi on väikekodanlus, ja ma soovitan sulle see kõik 
unustada, muidu ei pääse sa küll kunagi kommunistlikku noorsooühingusse.» 

Ta ajas mul pea nii pulki täis, et ma otsemaid hoonetest kaugemale end tuulutama läksin. 
Vastutulevate kursantide eest põikasin juba tüki maa pealt kõrvale, kuna kartsin, et ka nemad mind 
selle maikellukese lõhna pärast pilkama hakkavad. Alla Dnestri äärde ulatuvas varjurikkas jäärakus 
jooksis mu juurde saba liputades Tähni. Mul oli raske kölni veest lahkuda, kuid teist väljapääsu 
polnud. Tõmbasin pudelikese taskust, võtsin korgi pealt ära ja valasin kogu kölni vee Tähni 
karvadesse, mis olid sassis ja täis maanteetolmu. «Et kaotsi ei läheks!» nii mõtlesin ma. Tähni ei 
aimanud midagi halba, kiunatas rõõmsalt, ja arvates, et talle toitu viskasin, hakkas ninaga maad 
nuusutama, kuid ajas siis kõrvad kikki, krimpsutas nina, asus luureseisakusse ning vaatas tahapoole, 
otsekui oleks kimalane ta selga istunud. Lõpuks võttis Tähni julgust, tõmbas keelega üle kölni veest 
niis-kete karvade, põletas keele ära ja jooksis, saba sorgus, niutsudes tagasi sovhoosihoonete poole. 
Ta kiunus järjest kõvemini, justkui oleks keegi ta jalaluu kätki teinud, ja äkki pistis haukuma. Mul 
hakkas Tähnist kahju. «Oh sa tõbras,» mõtlesin enese kohta. «Mida koer sulle kurja tegi?» Otsustasin 
Tähni poolehoiu tagasi võitmiseks koguda talle õhtusöögi ajal rohkem konte. 

Dnestri ääres tõmbasin riided seljast, lehvitasin tuulutades kaua oma särki, läksin siis vette ja 
pesin hästi oma nägu, et kölni vee lõhnast täiesti lahti saada. Tagasiteel kohtasin Polevoid. 

«Kas käisid ujumas, Mandžura?» küsis Polevoi. 

«Jah, natuke.» 

«Noh, lähme nüüd peksuplatsile, vaatame, kuidas mehaanikud rehepeksumasinat lahti võtavad.» 

«Kas siis rehepeksumasin läks katki?» 

«Ei, katki ta veel pole, kuid võll ei jookse enam vabalt, ja ma siis kutsusingi tehasest töölised 
välja, et nad vaataksid, milles viga seisab.» 

Vaevu Polevoi kännul püsides küsisin talt ettevaatlikult: 

«Ütelge, seltsimees Polevoi, miks müüakse kooperatiivis kodanlikke eelarvamusi?» 

«Missuguseid kodanlikke eelarvamusi?» muutus Polevoi tähelepanelikuks. 


«Aga kölni vett?» 

«Kölni vett... Ja mis siis?» 

«Noh, kommunistlik noor seda näiteks tarvitada ju ei tohi?» 

«Üldiselt... Ei, miks siis mitte? Näiteks pärast habemeajamist, hügieeni mõttes. Kuid milleks sina 
kölni vett vajad? Sul vurrusid ju veel ei ole.» 

«Aga kui vurrud kasvavad, kas siis tohib?» 

«Mida tohib?» 

«Kölni vett tarvitada?» 

«Miks ei tohi? Kui raha jätkub, tarvita niipalju kui süda kutsub.» 

Mul hakkas otsemaid kahju, et olin Tarzanit kuulda võtnud ja kalli kölni vee pudelist välja 
valanud. Rubla nelikümmend kopikat kallasin koerale selga! Milleks? Kartsin, et rnulle peapesu 
tehakse? Poleks vaja olnud Kolomejetsit kuulata. 

Sovhoosi rehepeksuplatsil olid kaks töölist peksumasina lähedale roguskist kotid maha laotanud ja 
vaatasid malmdetaile läbi. Kui lähemale jõudsime, tundsin ühes neist ära .Kozakevitši, valaja tehasest 
«Mobtor». Ta oli väntvõlli juurde põlvili laskunud ja mõõtis selle diameetrit. 

Zora Kozakevitši määrdunud sonimüts oli kuklasse lükatud, ta tolstovkaga sarnanev pluus, mis 
kord oli olnud sinine, kuid nüüd päikesest helesiniseks pleekinud, hoidis tihedalt ta laiade abaluude 
vastu. 

«Noh, seltsimehed, kas asi on tõsine?» küsis Polevoi. 

«Kui teil babiiti' on ja ka sepaääs leidub,» ütles Zora püsti tõustes, «valan uue laagrivoodri, 
seltsimees kaabitseb nad veel üle ja asi tahe.» 

«Babiiti on,» ütles Polevoi. «Ääsi palume külast sepa käest. Kui kaua see aega võtab?» 

«Remont? Mitte väga kaua. Päeva või poolteist. Ühe sõnaga,, püüame kiiresti toime tuua!» ütles 
Zora, märkas siis, et ma teda silmitsen, ja küsis: 


Babiit — metallisulami, mida kasutatakse laagri sisepinnaks. Toim. 

«Mis sa, noormees, mind.nii teraselt vahid?» 

«Olin kord klubis, kui te seljatasite sissesõitnud maadleja Zeguljovi,» ütlesin kohmetult. 

«Või niimoodi!» lausus Zora lõbusalt. «Tähendab, sinagi oled maadleja. Mis siis ikka, väga 
meeldiv, saagem tuttavaks!» Ja ta ulatas mulle oma raske tõmmu käe. 

Ka mina andsin talle kohmakalt käe, ja Polevoi, kes siinsamas lähedal seisis, muigas. Olin rõõmus, 
et sain Zoraga tuttavaks. 

Õhtusöögi ajal ütles mulle Kozakevitš, et ta järgmise päeva õhtul pärast remondi lõpetamist 
kavatseb linna tagasi sõita. Ta oli nõus minult kirja kaasa võtma ja linnas postkasti viskama. Kohe 
pärast õhtusööki läksin punasesse nurka ja hakkasin seal Galjale kirja koostama. 


«Mu hallis Galja!» kirjutasin selles kirjas. «Sa muidugi mõtled, et olen linnas ega taha sinu juurde 
tulla, kuid ma pole sugugi linnas, vaid Rumeenia piiri ääres sovhoosis, kus töötan masinistina 
rehepeksumasina juures. Teatan muuseas, et see sovhoos asub mõisas, mis varem kuulus Kotka 
Grigorenko onule. Siin on väga hea olla, teenin palju raha ja käin iga päev kolm korda Dnestris 
ujumas. Esimesel päeval, kui siia jõudsime, — see oli öösel, — avastasin bandiidi, kes müüri ääres 
meie kursante varitses. Bandiit kohkus mind nähes ja pistis plehku, nii et me teda kätte ei saanudki, 
aga kui oleksime saanud, oleks tal räbalasti läinud. Üldse on siin väga ohtlik, sest et ümberringi 
luusib ringi palju bandiite, meil kõigil on siin relvad, ka mina sain vintpüssi ja nelikümmend 
padrunit. Varsti tuleb minu kord olla öö läbi meie maja juures valvel, kõik magavad siis, ja mina 
kaitsen neid. Galja, olen juba õppinud hästi töötama ja olen väga rahul, et ma siia sõitsin, varsti saa- 


vad siin valmis toredad pirnid ja kui ma linna tagasi tulen, toon neid pirne rohkem kaasa. 
Säilisploomtd on juba praegu küpsed, neid võib puu otsast võtta ja süüa nii palju, kui keegi tahab — 
mitte sedamoodi, nagu linnas. Ja kui palju mahavarisenud puuvilja võib siin kofjata, sellest ei maksa 
rääkidagi. Mul on sinuta, Galja, mõnikord väga igav. Tõsi küll, siin on palju kursante, kellega ma 
sõbrustan, sovhoosis töötab palju külatüdrukuid, kuid keegi neist ei suuda mulle asendada sind. Nii- 
moodi. Olgu see sul teada!!! 

Kui sul aega. on, kirjuta mulle, kuidas elad, kas käid kmos ja missuguseid filme oled vaadanud, 
mida etendatakse praegu kaubandustööliste klubis ja missugused ilmad on linnas. Siin on väga palav, 
magan: 

öösel palkonil ja peale võtan ainult lina, aga vastu hommikut tuleb tekk lisaks otsida, sest 
hommikuti tõuseb Dnestrilt udu. Kui sa mind mäletad ja... minust 
lugu pead, siis kirjuta tingimata, sest ilma sinuta on mu meel nukker. Ja kui sa Petka Maremuhhat 
näed, ütle talle, et olen huvitatud, kas ta sai Saška Bobõrilt 
seda teada, mis ma teda enne ärasõitu palusin teada saada. Kui Petka Maremuhha on seda teada 
saanud, mis ma teda palusin teada saada, las ta läheb partei kooli, otsib seal üles kursant Maruštšaki 
ja jutustab talle kõik, mis ta Saška Bobõrilt teada sai. Ütle Petkale. et mul on siin hea olla, ja las ta 
kirjutab mulle, kuidas mu tuvid tema juures elavad. Las Petka kirjutab kõigest üksikasjaliselt. Pidin, 
Galja, peaaegu unustama sulle kirjutada, et siia sõitis rehepeksumasinat parandama Zora Kozakevitš 
tehasest «Mootor», — seesama asjaarmastaja-maadleja, kes kaubandustööliste klubis seljatas raudse 
surve tšempioni Zot Zeguljovi. Ta tegi minuga tutvust ja näitas mulle juba kahte niisugust 
prantsuse maadluse võtet, et lausa jahmud! Kui ma nüüd need võtted kätte õpin, panen, maha mitte 
ainult Petka Maremuhha, vaid isegi maadleja Ljova Anatema-Välgu enese. Olen siin kosunud, meid 
toidetakse hästi ja töö on mu lihased nii tugevaks teinud nagu maadlejal. Mu käsi on. juba väsinud; 
sellepärast lõpetan, kirjuta mulle vastus. Seltsimeheliku tervitusega 

Vassili Mandžura.» 


Kui kirjutamise olin lõpetanud, kuivatasin kirja ajalehe «Bednota» vana numbriga ja enne, kui 
täiskirjutatud paberilehe ümbrikku panin, võtsin taskust pudelikese, kus oli sees olnud kölni vesi 
«Maikelluke». Mattklaasist pudeli põhja oli veel jäänud mõni tilk läbipaistvat rohekat vedelikku. 
Avasin korgi ja piserdasin viimased kölni vee tilgad Galja kirjale. Ümberringi oli jälle tunda head 
lõhna. Kartes, et see meeldiv lõhn kaob, pistsin kirja kähku ümbrikku, tõmbasin keelega mööda 
läikivaid ümbrikuääri ja kleepisin kirja kõvasti kinni. 


XLII. KASTANI SELJAS 


Lõikus oli juba peaaegu läbi ja viimane nisu tuli kiiresti rehepeksumasina juurde vedada. Kuid 
nagu kiuste olid ilmad ikka nii kuumad, et vihke võis siduda ainult öösiti või koidu ajal. Kui 
vihkudele palavaga tugevad sidemed ümber seoti, varisesid kuivad terad viljapeades tolmusele ning 
üleni pragunenud maale. 

Ööd aga olid kuupaistesed, üks valgem kui teine, õhtuti tõusis kõrgete paplite tagant täiskuu, 
valgustas luuderohu ja metsviinamarja-kasvudega kaetud sovhoosi peahoonet, varjurikast aeda, 
mida läbis sügav jäärak, ja laia Dnestri järsku kallast. 


Niisugustel kuuvalgetel öödel oli meie palkonilt hästi näha, kuidas rehepeksuplatsil kuupaistel 
helkis lokofnobiili kõrge korsten. Kuid iga päevaga ilmus kuu taevasse järjest hiljem, — me 
teadsime, et varsti kaob ta täiesti ja saabuvad teistsugused ööd — küll täherohked, kuid pimedad. 
Oli vaja täiskuud ära käsutada ja vili koristada, kuni polnud veel hilja, — sellepärast sõitsidki 
reedel kõik vabad inimesed juba varahommikul kõige kaugemale põllule viimast nisu lõikama. 

Seal järsul savisel jõekaldal, kuue versta kaugusel sovhoosist, ragisesid hilisõhtuni niihästi 
lihtsad kui ka automaatse viljaviska-jaga lõikusmasinad; nende rehatiivad lendlesid ühetasase nisu- 
põllu köhal ja viskasid alatasa vahedate teradega mahaniidetud viljapeade parmaid torkivale 
kõrrele. 

Kursandid lõikasid selle päeva jooksul palju vilja: seal, kus Zvanetsi viivast tolmusest 
külavaheteest kuni jäärakuni laius varem tihe nisupõld, paistsid nüüd ainult teravad kõrred ja lõi- 
gatud raske vilja pikad ribad. 

Mutimullahunnikud, hiireaugud, jäljed endistest talupõllu-peenardest, mätaste juurde ehitatud 
lõokesepesad — kõik see, mis varem oli peidetud tihedasse nisusse, tuli nüüd nähtavale ja paistis 
silma. 

Kursandid sõitsid sovhoosi tagasi alles siis, kui juba pimedaks läks, nad olid näljased ja 
päikesest põlenud, piid töötanud päev läbi päikese käes. Ka mina tulin nendega koos tagasi. 
Õhtupoolikul viisin sinna kaugele põllule terve vaaditäie külma allikavett, mis joodi' peaaegu kõik 
ara, ainult põhjas, tammepuust prundi kõrgusel, loksus veel ülejäänud vesi. Vaevalt jõudsin armetu 
hobusekronu vaadikaariku aisade vahelt lahti rakendada, kui mu juurde astus Polevoi. 

«Tead mis, Vassili,» ütles ta. «Ega sa väga väsinud ole?» «Mitte sugugi. Ma ju vedasin vett. On 

see ka mõni töö?» 

«Siis kuula. Meie rahvas töötas täna rängasti. Kui poisid peale õhtusööki põhku poevad, ei ärata 

neist enam kedagi. Sul tuleb täna põllul vahti pidada. Kui tõuseb kuu, hakkavad külatüdrukud seal 

vihke siduma. Noh, ja teie Seršeniga kahekesi võtke hobused ning sõitke nende juurde põllule. 

Kui tüdrukud sidumisega valmis saavad, heidavad nad puhkama, teie aga jääte valvama, et mõni 

kulak vihke ära ei tassiks. Aga niikaua kui tõuseb kuu, maga pärast õhtusööki mõni tund. Šeršen 

äratab su üles.» 


«Milleks peaksin magama? Saan ilma selleta läbi,» keeldusin ning mõtlesin ise: «Huvitav, 
missugune hobune mulle valvekorraks antakse?» 

Mulle anti Kastan, väle kõrb, kes keskpäevani vihke oli vedanud, ülejäänud aja aga puhanud 
jahedas tallis. 

Seni oli mul võimalik olnud sovhoosi hobuste seljas ratsutada ainult jõotmiskohani — Dnestrini, ja 
sealt tagasi. Jõe äärde läksid hobused vaikselt, astusid aeglaselt käredasse voolu ja seisid seal 
puristades mõned minutid, kuid tagasi kihutasid nad nelja, püüdes üksteisest ette jõuda, — nad 
teadsid, et puust sõimedesse oli juba pandud kaeru. Pidin kõigest jõust välja id pingul hoidma, et 
mitte maha lennata. Kord ujutasin halli täkku, kel oli veider nimi — Koolera, see laskis tagasiteel 
niisugust galoppi, et mõtlesin juba — nüüd on lõpp! 

Tagusin Koolerale kandadega vastu pehmeid külgi, tõmbasin kõigest jõust valjaid, kuid kõik oli 
asjata; täkk kihutas kõikidest hobusteet mööda ja sööstis norsates sovhoosi õue poole. Puud ja postid 
vilksatasid mööda, juba olime ümber kivimüüri nurga, juba kihutasime avatud väravast sisse. Talli 
nähes sööstis täkk edasi nii kiiresti, et ma kohe hobuse laudjale põrusin ja valjad käest lahti 
lasksin. Talli palkseinad lähenesid, järjest laiemaks muutus must ukseava. 

Hobust peatada ma enam ei suutnud ja sain aru, etta viib mu otse latrisse. Kuid see poleks veel 
nii hull. Kuitallini oli jäänud veel-ainult mõni samm, taipasin, et löön oma pea vastu uksepiita. 


Kuigi Koolera kõigest jõust kihutas, hüppasin ta seljast maha ja langesin jalgupidi pehmesse 
sõnnikuhunnikusse. Ainult see päästis mu, muidu oleksin lamanud seina ääres murtud jalaluudega. 

Olgugi et Kastan, kelle seljas pidin valvele sõitma, oli tõrges noor hobune, oli ta siiski Koolerast 
palju rahulikum. Seršen viskas ise Kastani selga nahksadula, tõmbas sadulavöö pingule, patsutas 
hobuse kaela ja kui kõik valmis oli, kamandas: 

«Istu selga, noormees. Sõidame!» 

Kohendasin püssi seljas, tõmbasin kabuuri peidetud saueri tahapoole, et ta pealeistumisel ei segaks, 
ja läksin hobuse juurde. Kuid ma ei jõudnud veel tal lakast kinni haarata, kui Seršen naerma puhkes 
ning lausus: 

«Kes siis niimoodi hobuse - selgajstub? Hobuse selga tuleb vasakult küljelt ronida. Kas sa siis 
varem pole kunagi ratsutanud?> 

«Olen küll, aga sadulaga mitte kunagi...» vastasin kohmetult ja läksin ümber Kastani. 

Ja tõesti, — vasakult poolt peale hüpata oli märksa mugavam. 

Ronisin hob.use selga ja pistsin kohe jalad sügavalt jalustesse. Maa paistis kaugel all, pime ja 
ohtlik. Kastan seisis rahulikult ja ainult näris suuraudu. Seršen kohendas oma Kimli ratsmeid ja 
karga.s sadulasse nagu tõeline ratsaväelane. 

«Nõ5, kihuta nii et tolm taga!» ütles ta ja võttis ratsmed. 

Õuest sõitsime välja traavi ja sus taipasin, et ma põrmugi ei oska ratsutada. Kastan pildus mind 
alatasa õhku, nii et mul hambad plagisesid. Lisaks tagus püss mulle vastu selga: olin rihma liiga 
lõdvale lasknud. Hoides, et keel hammaste vahele ei jääks, püüdsin kergitada end hobuse sõidu taktis, 
kuid algul see mul ei õnnestunud. Jalad kõlkusid jalustes vabalt ja ma hüppasin sadulas nii hirmsasti, 
et mulle paistis — iga silmapilk kätkeb sadulavöö ja ma kukun kraavi. Hea, et Seršen minust ligi 
kümme sammu eespool ratsutas ja midagi ei märganud. Kuid kõige rohkem oli mul kahju hobusest. 
Tundsin, et taon ta turja valusaks, näis, et iga mu hüppe juures kriimustab sadul Kastani selja-nahka, 
hõõrub talle veriseid haavu. 

Lõpuks sain saapaninad jalustesse pista ning proovisin end veidi kergitada. Nii oli parem. Kui 
Kastan parema jala ettepoole viskas, püüdsin teda abistada ja kergitasin end pisut jalustes. Aegapidi 
ma enam nii hirmsasti ei rappunud, nüüd õõtsusin juba sujuvamalt ja tundsin, et hakkan hobusest 
paremini aru; saama. Võtsin julgust ja ajasin end sirgu nagu tõeline ratsanik. 

«Kui Galja mind praegu näeks,» mõtlesin ma. «Ratsa ja veel püss seljas! Mis oleks, kui õige 
praegu linna sõidaks ja ta välja kutsuks? Ta jookseb ehmunult ja unesegasena tarest õue, ega taipa 
midagi, ent mina ütlen hobuse seljast maha ronimata: «Andesta, et äratasin su üles, Galja, kuid 
mind saadetakse teele tähtsas salajases asjas. Kuhu — seda ma ütelda ei tohi, ja seepärast otsustasin 
sinuga hüvasti jätta. Võib-olla saan surma., ära siis kellelegi räägi, et ma sinu juurde sõitsin, kuid 
pea meeles, et ma armastan sind elu lõpuni!» 

Ütlen seda kõike rahulikult, jäädes hobuse selga istuma, ning ulatan üle varbaia Galjale käe. Ta 
surub seda, ilma et ikka veel millestki aru saaks. Võib-olla palub ta mind hobuselt maha ronida, kuid 
mina seda ei tee, vaid pööran hobuse otsemaid ümber ja kihutan tagasi vaatamata pimedusse. 

Ja kindlasti ei saa Galja sel ööl hommikuni sõba silmale, ta peapadi on pisaraist märg. Galja 
pöörab end küljelt küljele, ohkab, nutab; sel ööl kahetseb ta kogu südamest, et oli käinud .Kotkaga... 

Mis oleks, kui tõesti kihutaks linna? 

Kuid sel hetkel kõmistas Kastan, mu jalad libisesid jalustest välja ja ma pidin peaaegu üle 
hobuse pea maha lendan». «See oleks olnud alles number!» mõtlesin, otsides kobamisi jaluseid! ja 
hoides ikka veel kinni sadulakaarest. Koos tõukega hajusid ka mõtted Galjast. Silmist vilksatasid 
jälle mööda aiad, nende tihedas roheluses valendasid tared, siin-seal paistis juba väikestest 
aknaruutudest «tattnina» valgus ja väljade köhale tõusis varajane punetav kuu ... 


Küla serval sundis Seršen oma Kimli nelja sõitma, Kastan sõõs- 

tis samuti neile järele, ja rna taipasin, et nelja sõita on palju mõnusam kui traavida. Sa otsekui 
lendad kuhugi kaugele, kau-gele, ja siis jälle nagu laskud kuskile alla, tumedalt mütsudes vajuvad 
hobusekabjad alatasa külavahetee pehmesse ning veel sooja tolmu, hobuse keres otsekui kõmaks 
midagi, ent sinu keha peaaegu ei tunnegi enese all sadulat ja sulle ujuvad vastu talupoegade 
pooleldi koristatud põllud, millel mustavad lõigatud vilja hakid. 

Sõitsime umbes neli versta edasi ja jõudsime järele külatüdrukuile, kes oma seelikud kõrgele 
üles olid sidunud. 

Tüdrukud kandsid toidukompsusid ja ma taipasin, et nad ruttavad sinnasamasse, kuhu meiegi. 
Üks tüdrukuist tundis Seršeni ära ja hõiskas meile teed andes: 

«Hei, onu Seršen! Kas sõidate meid valvama?» 

«Jah, valvama, tütreke, et vanatont teid rumeenlaste juurde ei tassiks,» vastas Seršen lõbusalt ja 
peatas hobuse. 


Kuust valgustatud laial väljal vilksatasid kõikjal tüdrukute linased pluusid. 

Tüdrukud korjasid sületäite kaupa lõigatud nisu, küresti valmis nende käes side ja varsti langes 
raske tume vihk kõrrepõllule. Mõnes kohas tegid tüdrukud hakke, ladudes igasse hakki viisteist 
valmisseotud vihku: väljale näisid äkki üles kerkivat väikesed tared. Lõbusas meeleolus edenes töö 
hästi, kastemärgadest viljapeadest ei varisenud terad maha nagu päeval. Oli. tore samasugusest 
niiskest ristikust punuda tugevaid sidemeid. 

Mõned tüdrukud laulsid, korjates nisu ja sidudes seda vihkudeks: 

Oi, on puhkend Õues roosipuu, 
01, on puhkend Õues roosipuu, 

oi miks sain ma meheks, 

oi miks sain ma meheks, 

oi miks sain ma meheks 

joodiku. 
Kui kerge ja vaba oli hingata sel kuuvalgel selgel ööl Dnestri kaldal! Õhk oli puhas, täis lõhnu, ta 
andis inimesele niisugust jõudu, et näis, nagu võiks mõne hetkega valmis teha ükskõik missuguse 
töö. Sügavalt sisse hingates mägimündi, koirohu ja kuivanud piparmündi lõhna ja kuulates, kuidas 
kuskil kaugel häälitseb rukkirääk, ratsutasin sovhoosi välja valvates aeglaselt mööda põllupeenart. 
Kindlasti magavad kursandid juba ammu oma Slekottidel. Dnestri vastaskaldalt kostis siia kuljuse 
helin. Kes sõidab seal jõekaldal veel nii hilisel tunnil? Võib-olla vaatab mõni mõisnik oma põlde üle? 
Või asub unine papp teele, et võtta pihile surijat? Või viivad rumeenia sandarmid uut vangi Hotini 
vanglasse? » 

Oli isegi kuulda, kuidas kalessi rattad seal Dnestri kaldal maisipõllul kriuksusid. 
Ära löö ja nuhtle mind, mu mees, 
maha jätan lapsed, jätan väetid lapsed, 


ise sõidan üle Doonau veest. 
Oi, kui paati mina istusin, 


oi, kui paati mina istusin, A 
käega paremaga, 

valge rätikuga, 

valge rätikuga 

viipasin ... 


laulsid tüdrukud venival viisil nukrat laulu. 

Kastan sammus aeglaselt ja püüdis hammastega mõnikord rohtu naksata. Ma lasksin ratsmed 
lõdvaks ja hobune jäi seisma, kiskus põllupeenralt rohüpuhma ning hakkas 'seda närima: oli kuulda, 
kuidas kõlisevad ta suurauad, kuidas krigisevad hobuse hambad, püüdes vabaneda raudadest. 


Kuid äkki puristas Kastan, ajas kõrvad kikki ja hirnatas ootamatult. Hetke pärast vastas Dnestri 
vastaskaldal lõbusa hirnumisega kalessi ette rakendatud hobune ja see summutas hetkeks kellahelina. 

«H-e-i! Vassil!» kostis välja teisest servast. 

Tundsin ära Šeršeni hääle ja tõmbasin ratsmeist. Kastan hakkas kohe nelja jooksma. Kihutasin 
otse üle välja, sõites ringi juba mõnes köhas ülesseatud hakkidest. «Võib-olla tahab seal mõni kulak 
vihke ära tassida ja Seršen kutsub mind appi?» mõtlesin ja tegin igaks juhuks kabuuri lahti. 

Kuid Seršen seisis haki juures ja kõneles rahulikult pikakasvulise neiuga. Sellel oli pähe seotud 
valge rätik. 


«Roni maha, hakkame õhtust sööma!» käsutas Seršen. «See on mu perenaise tütar, tal on meie 
jaoks leivakott kaasas.» 

«Miks õhtust sööma? Me ju sõime juba sovhoosis,» ütlesin ma, 

«Sööme, sööme,» käis Seršen peale. «Millal see oli? Kella üheksa paiku. Kuid praegu on kell 
juba kaks. Varsti hakkab koitma.» 


Hüppasin hobuse seljast maha j'a Seršen sidus Kastanile osavalt ratsmed jala külge. Jalustega 
kõlistades läksid Kastan ja Kimmel rohtu sööma, meie kolmekesi aga istusime haki kõrvale 
torkivatele kõrtele. 


Neiu tegi kompsu lahti ja võttis sealt kõige enne välja lõhnava leivapätsi. 
«Lõigake leiba, onu Seršen,» palus ta. 

«Ohoo!» imestas Seršen ja viskas pätsi käe peal üles. «Tuline teine alles. Millal te siis 
küpsetasite, Natalka?» 

«Seda ei küpsetanud meie. Kutšmenkova küpsetas ja andis meile laenatud leiva eest tagasi,» lausus 
Natalka, võttis linase riidetüki alt laia kausi ja valas sellesse potitäie värelevat hapupiima. Ta 
laotas kõrrepõllule väljaõmmeldud käteräti ja pani igaühele ette puulusika. Sellal lõikas Seršen leiva 
suurteks viiludeks ja ladus need kausi kõrvale. 

«Ja siin on lambapiimast juustu, onu,» ütles Natalka paberit lahti võttes. 

«Eks jõuame ka juustuni,» ütles Seršen, võttis lusika ja pistis selle hapupiima sisse. «Küll on 
külm! Ega sa kogemata ole kärnkonna siia sisse lasknud?» 

«Mis te nüüd, onu! Küll aga ütlesite,» vastas Natalka tõrjuvalt. «Kas tohib söögi ajal niisugust 
jälkust meenutada?» 

«Jälkust? Pole see sugugi jälkus. Sa oled veel noor ega tea, et paljudes külades naised meelega 
kärnkonni piimapottidesse lasevad.» 

«See on niisama rahva jutt,» lausus Natalka. 

«Sugugi mitte,» vaidles Seršen tuliselt vastu. «Kui ma Benderõ lähedal ühe pani mõisas 
töötasin, tegi ka minu perenaine niisugust asja. Tal ujusid keldris piimapottides alati kärnkonnad. 
Kord tulin väga kuurna ilmaga koju. «Kas teil, perenaine, pole mingit külma jooki?» — «Miks ei 


ole,» ütles ta, «roni keldrisse ja joo seal külma piima.» Ronisingi. Haarasin esimese kättejuhtuva 
piimafioti ja muudkui tühjaks. Ohe sõõmuga. Ja siis tundsin, kuidas mul piimaga koos üks kõva asi 
kõrist alla läks, — arvasin algul, et hapukoor on sedaviisi tükkis, aga siis tundsin, et see asi end 
liigutab. Ja kärnkonn muudkui jalutas mu kõhus. Nagu laadal! ...» 

Puhkesin naerma, taibates, et Seršen teeb nalja, kuid Natalka lükkas lusika kõrvale ja ütles: 

«Ptüi, räägite niisugust asja, et söögiisu ajab ara!» 

«Tõsi, tõsi!» luuletas Seršen edasi, ilma et oleks naeratanudki. «Kuula, mis edasi juhtus: parajasti 
sel ajal oli oodata ilma muutust, ühe sõnaga — vihma. Niipea kui öö kätte jõudis, hakkas see 
kärnkonn mul kõhus häält tegema. Ja perenaine ei saanud magada. Ja siis ütles ta äkki välja: «Sa, 
Seršen, koli teise korterisse, mina sind enese juures kauem ei pea, oled väga rahutu üürnik.» Mina 
vastu: «Mis rahutu ma olen, see ju teie oma kärnkonn, kes mu sees laulab. Kuulutab ette 
ilmamuutust.»» 

«Noh, ja mis siis edasi juhtus?» küsis Natalka juba huvitatult ja naeru tagasi hoides. 

«Selle neetu,d kärnkonna piinasin ma viinaga surnuks. Ja sellest ajast peale küsin alati, kui mulle 
piima pakutakse: «Kas kärnkonni pole?» Kui ei ole, söön rahulikult.» Ja justkui oma sõnade 

Ma ei jäänud Sersemsi mana, lusikas käis aina kausi ja suu vahet. Jääkülma hapupiima juurde sõin 
maitsvat koduküpsetatud leiba. Varsti jäi väljaõmmeldud rätile ainult tühi kauss ja valge 
juustutükk. Olime kolmekesi terve leivapätsi ära söönud. 

«On see teie sugulane, onu?» küsisin Seršenilt, kui olime hobustele hüpanud ja Natalkast 
kaugemale sõitnud. 

«Ta on mu perenaise tütar,» vastas Seršen. «Olen nende juures kosti peal ja öömajal.» 

«Kas teil külas oma taret ei ole?» 

«Oma taret?» Seršen laskis kuuldavale lõbusa vile. «Seni mul veel taret pole, poju. Sealpool jõge 
oli mul küll tare, kuid rumeenlased põletasid selle üheksateistkümnendal aastal Hotini ülestõusu 
ajal maha.» 

«Kas teie ka ülestõusust osa võtsite?» 

«Kuidas siis muidu? Kõik võtsid siis osa. Lugu oli nii, et olin kuni revolutsioonini kogu aeg 
sulane. Kord ühe, kord teise pani juures. Töötasin Benderõ lähedal, Tsõganeštõs. Teenisin neli kuud 
isegi Kišinjovis kellegi kaupmehe juures tallipoisina. Kas oled tähele pannud, et meie sovhoosi 
vastas paistab teisel pool jõge Ataki küla? Noh, olen ise pärit sellest külast. Kogusin endale 
raha, kõik oli nagu kord ja kõhus, ja üsna sõja eel tulin külasse tagasi. Võtsin enesele ilusa noore 
naise, kolm aastat minust noorema, tundsin teda juba lapsepõlvest saadik. Ja vaevalt jõudsin oma 
elu sisse seada, ehitada tare, rajada viinamarjavälja, terve tiinu istutasin batuga-negra sorti 
viinamarju täis, kui äkki — põmm-põmm — sõda lahti, ja mind võetakse sõjaväkke. 

Teenisin Kaukaasia rindel, jõudsin kuni Erzerumini välja, kuid revolutsiooni ajal tulin koju 
tagasi. «Noh,» mõtlesin, «nüüd ma enam paigast ei liigu! Poeg oli selle ajaga päris suureks kasva- 
nud, oli juba nelja aastane, praegu, kui ta veel elus peaks olema, oleks ta sinuvanune.» 

«Kuidas nii — mina olen sündinud üheksasaja üheksandal aastal,» solvusin ma. 

«Noh, pole tähtis, ühe sõnaga — suur poiss. Ja kas tead, vaevalt olime mõisniku maa omavahel ära 
jaganud, kui kuulsime, et on liikumas säärased jutud, nagu tahaksid rumeenia bojaarid Bessaraabia 
enestele võtta. Ja tõesti tuli varsti otse Bukarestist meie külasse keegi pan Radulescu, asus elama 
papi juurde ja — kuidas nad seda papiga korraldasid, seda ei tea ma tänapäevani — sõitis justkui 
meie külaelanike saadikuna Kišinjovi Sfatul-Tseri' istungile. Seda Radulescut polnud keegi valinud ja 
paljud talupojad polnud teda oma silmaga näinudki. Ja siis jõudis meie külasse ajaleht ja sealt me 
lugesime, et Ataki küla saadik Radulescu nõudis, et Bessaraabia ühineks oma vana sõbra 
1 Sfatul-Tser — Bessaraabia kodanlik-natsionalistlik parlament. 

Rumeeniaga. Siis tuli pööre, nägime — juba sandarmid köhal. Ja läks lahti! Pani maa võeti 
tagasi ja neid, kellele see maa oli antud, peksti püssivarrastega. Ka mind röögiti läbi. Noor viina- 
marjaväli võeti ära. 

Missugust viha me rumeenia bojaaride vastu hinges kandsime, on raske sõnadega kirjeldada. Ja kui 
siis teatavaks sai, et Hotinis ja ümbruskonna külades on rahvas üles tõusnud, ühinesid ülestõusuga 
kõik, kes olid vaese rahva hulgast. Kõik tõttasid Hotini poole, — kes hobuse seljas, kes jalgsi, kes 
hanguga, kes haavlipüss käes. Mäletan, et oli külm jaanuarikuu algus, kuid mina, nii kuidas olin, 
kalevist sõduripluus seljas, haarasin rindelt kaasatoodud kolmeliinise vintpüssi ning läksin Hotini. Ei 
me rumeenlastele armu andnud! Kui palju me nende talusid maha põletasime, kui palju sandarmeid 
Dnestri jää alla matsime, seda ei jõua jutustada, kuid vaat mis häda: polnud kedagi, kes meid oleks 
aidanud, meie hulgas ei olnud niisugust peameest nagu näiteks Kotovski: tema võitles tookord 
Petljura vastu ega saanud meie juurde läbi murda. Sandarmid surmasid üksteist tuhat meie meest, 
mina sain Hotini all, kindluse lähedal, haavata. Oled seda kindlust näinud? Haava sain jalga 
kuulipildujast. Siis ma roomasin öösel mööda jääd siiapoole kaldale, — kuidas külm mind ära ei võtnud, 
seda ma ei taipa. Roomasinjääd mööda, värvisin lume oma verega punaseks ja minu kõrval hiilisid 
mu haavatud seltsimehed samuti ükshaaval Ukraina-poolsele kaldale. Ja Rumeenia väed tulistasid 
meid suurtükkidest. Kõvasti andsid pihta, — ühes köhas võttis jää mürskudest liikuma justkui keva- 
del. Roomasin siia kaldale, kuid siin mängis peremeest tookord Petljura, — kõik oli just samamoodi 
nagu rumeenia bojaaride juures. 

Varjasin end ühe külamehe pool, kuni jalg paranes, siis aga kuulsin, et ma ei tohi koduküllä 
tagasi minna. Teadsin nüüd, et nad mu tapavad. Rumeenia sandarmid tapsid kõik, kes bojaaride 

vastu olid üles tõusnud. Mulle teatati ka veel seda, et sandarmid on mu tare maani maha põletanud, 
et maa ja viinamarjaväli on kõigega mu naiselt ära võetud ning antud uuele mõisnikule 
Grigorenkole. Niimoodi ma siis jäin siia Dnestri äärde mul olnud maad valvama. Ja sestsaadik ei 
raajsi ma sellest külast lahkuda. 

Mitmed tuttavad mehed töötavad Bakuus nafta puurimisaukude juures, kirjutavad, et teenistus on hea, 
kutsuvad sinna: sõida, Šeršen, kuid ma ei saa sõita. Ikka ootan seda tundi, millal me Bessaraabiat 
vabastama hakkame. Mul on Zvanetsis tuttav piirivalveülem. Alati, kui sinna sovhoosi posti järele 
sõidan, tüütan teda küsimustega. «Noh, 

millal siis,» ütlen ma, «läheme teisele kaldale? Vaadake te mul,» ütlen, «kui minema = hakkate, võtke 
mind tingimata kaasa. Teejuhiks. Tunnen sealseid kohti hästi. Iga teerada, iga kraavi. Olen kõik läbi 
käinud. Pealegi tahaksin seal mõnega arveid õiendada. Vaadake mul,» ütlen, «kui te ilma minuta 
üle piiri lähete, siis oleme igaveseks ajaks riius!» 

See ülem on sihuke tore noormees, tuli siia otse Moskvast, ta muudkui naerab ja ütleb: «Esiteks 
pole siin mingit piiri, nii et vareni- või hiljem tuleb meil tingimata vastaskaldale minna, oleme siia 
ajutiselt peatuma jäänud. Kui käsu saame, ei unusta me sind, Šeršen!» 

«Aga kas te oma naisest olete midagi kuulnud?» küsisin ma natukese aja pärast. 

«Kahekümne kolmandal aastal tuli sealtpoolt jõge keegi ülejooksik. Põletas panil kõik maani 
maha ja põgenes meie juurde. Ajasime temaga juttu, seni kui piirivalvurid talle järele tulid. 

Ütles, et on mu naist näinud. Pärast ülestõusu teeninud ta kellegi kulaku juures, kuid hiljem olid 
sandarmid ta külast ära kaugemale sisemaale ajanud: küllap oli neile hais ninna läinud, et olen elus 
ja töötan sovhoosis ... 

Nüüd on juba palju aega möödas — ei mingit elumärki. Aga kuni kahekümne teise aastani me 
isegi huikasime vastamisi. Mina lähen jõe äärde kingule, — tead, kus sovhoosi hobuseid ujutatakse? 
— tema aga tuleb alla veski juurde ja teeb, nagu peseks purdel pesu, ,ise aga kuulab, mida mina 
hüüan, ja hõikab mõnikord vastu. Kord hõikasime jälle niimoodi vastastikku ega pan-nud] tähele, et 
maisipõlul istus sandarm. See kuulatas, kuulatas, ja kus jooksis siis mu naise juurde ning hakkas 
teda nuudiga vemmeldama! Naine laskis pesul kukkuda — see ujus allavoolu, ta ise aga kisendas 
valu pärast. Mina jooksin mööda kallastv nägin, kuidas see näru mu naist piinas, ja krigistasin viha 
pärast hambaid. Sel silmapilgul läks minust mööda piirivalvur. Mäletan, kuidas hakkasin teda 
paluma: «Anna mulle, sõber, oma karabiin, lasen selle reo ühe pauguga maha.» Piirivalvur aga 
vastas mulle: «Pole viga, kannata. Tuleb aeg — ja su sünnimaa Bessaraabia saab jälle vabaks.»» 

Üsna lähedal, jõe uduvöödi taga, paistis kuust valgustatud Bessaraabia kallas. Seršen peatas 
Kimli ja vaatas nüüd sinna ahne pilguga, mis oli täis igatsust ja viha. 

Taipasin, et kogu oma eluaja jääb ta ootama seda hetke, millal võib üle Dnestri minna ja oma 
jala tõsta sellele maale, mis on ta hingele nii lähedane ja kallis. 


XLIII. HIRMUS ÖÖ 


Palkonile, kus ööbisime, siginesid herilased. Enne lendamist katusealusesse prakku, kus nende 
pesa oli, tiirlesid nad igal hommikul hulk aega meie asemete köhal ja peletasid une. 

«Jäägu see rõdu kus see ja teine!» ütles Kolomejets ühel hommikul. «Vaja siit ära kolida.» 

«Suitsetame nad välja,» andsin nõu. 

«Enne kui sina nad välja suitsetad, on nad sind ennast juba välja suitsetanud. Mul pole mingit 
tahtmist paistes näoga ringi käia,» ütles Kolomejets kollast tüütut herilast eemale tõrjudes. 

Kuid herilane ei jätnud teda rahule. Siis kargas Kolomejets pesu väel asemelt ja jooksis tuppa, 
kus kursandid veel magasid. 

Sellest ajast peale hakkasime ööbima rehepeksumasina läheduses põhukuhjas. Seal oli veel parem 
kui palkonil. Laotasime; põhku külje alla niipalju kui süda soovis, üleval meie köhal rippus samuti 
põhk; pealegi oli siin kuhja juures mõnus ööbida ka sellepärast, et olime üsna sovhoosi arbuusivälja 
lähedal. Kui tuli 

tahtmine, võis öösel enesele kobafnisi valida arbuusi või küpse meloni ja ta kinni pista sealsamas 
väljal tähise taeva all. Ainult üks asi oli halb: tekid ja linad tuli kaugelt kaasa tassida. 

Nähtavasti sellepärast krimpsutaski Kolomejets nina, kui ma teda kähe päeva pärast ööbima 
kutsusin. 

«Tead mis, Vassil, kui otsekoheselt öelda, ma millegipärast ei taha sinna ööbima minna. Liiga 
kaugel. Parem magame koos poistega toas.» 

«Kus sa seal magad, kui juba praegugi on kitsas. Juba nüüd lähevad paljud meist ööseks 
aitadesse.» 

«Küll me kuhugi ikka ära mahume.» 

«Kuule, Nikita, mis mõte sel on. Toas jõuame küllalt ööbida, kui jälle linnas oleme. Kuid siin 
kuhja juures on õhk värske, lõhnab hästi, ja arbuusiväli on nii lähedal — kõik mõnusused on 
olemas. Sa ju ise ütlesid, et sulle väga meeldib ööbida seal põhus.» 

«Ütlesin nüüd küll,» hakkas Kolomejets kogelema, «kuid praegu millegipärast ei taha enam. Tead, 
tassi alati seda kremplit nii kaugele kaasa — oh, ei maksa...» 


«Kas tahad, ma kannan ise su voodiriideid? Mis? Sa lähed tühjade kätega.» 

«Ei, Vassi! Millegipärast ei tõmba see mind. Võib-olla hakkab veel vihma sadama. Kas näed?» 

Dnestri taga sähvatas välk ning valgustas hetkeks tumedat pilvist taevaäärt. Täna õhtul oli taevas 
tõesti väga pilves, ainult mõnes köhas oli pilvede vahel näha vilkuvaid tähti. 

«Mis puutub siia vihm, Nikita? Kuhja alla vett ei tule. Sa ju mäletad — üleeile ...» 

«Üleeile küll ei tulnud, aga täna võib .:.» 

«Nii et sa ei lähe kuhja juurde?» 

«Ei lähe.» 

«Noh, siis lähen üksi.» 

«Üksi?» Kolomejets laskis kuuldavale pika vile. «Oi, küll sa oled aga vapper!» 

«Arvad, et ei lähe?» 

«Arvan, et sul hakkab hirm ning jooksed öösel tagasi.» 

«Eks me vaata!» ütlesin kangekaelselt. 

Kui ma, teki- ja linapundar kõvasti kaenla all, kuhja poole sammusin, oligi mul juba kange 
tahtmine jääda ööbima sovhoosi hoonete ja kursantide lähedusse. Oleksin võinud leida mõnusa 
koha kuskil aidas või heita vankrisse värsketele heintele, kuid kangekaelsus ei lubanud mul seda 
teha. Kui Kolomejets sellest siis teada saab, ei anna ta mulle enam hingerahu, võtab mind jälle 
käsile, ning jutustab kõigile, et kartsin öösel üksinda magada. «Ah, tühja kah,» julgustasin ennast. 
«Mis seal ikka! Magan üksind? öö ara, ja mulle ei juhtu midagi. Mis seal karta? 

Mõni asi nüüd! Kuid missuguse pilguga ma see-eest homme Kolomejistsile otsa vaatan. Ütlen 
talle: «Huvitav, kellel siis lõpuks hirm oli?» 


Vaevalt jõudsin põhku kohendada ja kuhja juurde pikali heita, kui mu juurde jooksis Tähni. Nüüd ei 
tulnud mul meeldegi teda ära ajada. Vähemalt üks elav hing su kõrval. «Tule siia, Tähni!» kutsusin 
koera. Koer tuli üsna lähedale ja lakkus mu kätt. «Heida maha, Tähni!» ütlesin käskivalt, «siia, tekile.» 
Koer oli kahevahel ja taganes veidi. Siis tõmbasin ta väevõimuga siruli, ta heitis mu jalge juurde ja, 
rahul sellega, hakkas kohe kirpe otsima. 

Nüüd sähvisid Bessaraabias juba päris tihti põuavälgud ning taevas läks sähvatuste vaheaegadel 
üsna, üsna tumedaks-ja tähed seal üleval kustusid iga välgunoole järel. 

Kuhi vajus järjest rohkem mulle peale, ta surus oma raskusega alumistele põhukihtidele, nii et 
polnud võimalik enam kätt nende vahele suruda. Kuhja juurest polnud mõne sammu kaugu-selegi 
näha, koguni valge aiamüür, mis ka kõige pimedamatel öödel" siia selgesti ära paistis, kadus 
praegu pimedusse ja ainult siis: kui Dnestri taga pahvatasid kauged välgusähvatused, võis silm 
seda seletada. Neil välkude sähvatamise hetkil langes tumedale taevale ning lokomobiilile valgust. 
Oma kõrge korstna poo- , lest sarnanes see lokomobiil elevandiga, kes londi on üles tõstnud; 
lokomobiili- lähedal paistsid veevaadid, pimedusest kerkisid esile rehepeksumasina selged 
piirjooned. 

Homme hommikul seisame jälle ta trumli juures restplatvormil. Kolomejets võtab mult vastu 
esimese vihupoole, tihvttrummel hakkab rappuma, purustades viljapäid, ümberringi on palju kära . 

. . Kuid praegu valitseb rehepeksuplatsil tühjus ja üksindus. Pole siin kedagi. Mitte ühtki elavat 
hinge, ainult meie Tähniga magame siin põhukuhjas. Panin enesele külma vintpüssi paremini 
külje alla ja seadsin sauerit, mis mul särgi all raagnahast. rihma küljes rippus. 

Ma kartsin ikka veel revolvrit kõigi nähes kända, arvasin, et mõni kursant selle minult ära 
võtab. Palusin Seršenilt pika raag-nahast rihma, sidusin selle mõlemad otsad saueri pärale 
kinni-tatud rõnga külge ja kandsin püstolit õhtuti särgi all paljal kehai. See oli alati soe ega 


läinud enam rooste. Ainult see oli halb, et ta magamise ajal külje peale pressis ja ma magasin 
rahutult, tihti väherdes. 

Peatse vihma ootel jäin magama hilja pärast keskööd ja ärka-sin tundest, nagu oleks mu 
jalgadelt võetud raskus. Tähnit ei olnud enam mu kõrval. Ta haukus valjusti kuskil üsna lähedal. 
Ta tormas kellegi võõra kallale, kes Dnestri poolt mööda põlde 

sovhoosi poole tuli. Kuulsin selle tundmatu mehe samme. Neeu jõudsid aina lähemale. Ei, seal 
polnud ainult üks inimene, neid oli mitu: kuulsin, kuidas kõndijate jalge all kartulipealsed 
rudisesid. Surusin end sedamaid vastu kuhja. Tähni haukus kähinal, ta kargles juba käijate jalge 
ees. 

«Kutsu, kutsu, tule siia — annan pekki!» püüdis keegi koera meelitada. Hääl oli tasane, 
lipitsev ning salakaval. 

«Viruta talle mõõgaga, et ta ei klähviks!» uratas keegi teine tigedalt. 

Ning sel hetkel kuulsin ma tumedat matsu ja Tähni viimset hirmsat kiunatust. Ta vist roomas 
eemale ja, kaotanud lõplikult jõu, vingus kaeblikult ja kurvalt ning jäi siis äkki vait. «No nüüd ta 
sai. Lõin teise pooleks! Isegi käel oli valus,» ütles lööja ja kähistas naerda. 

«Tasem, poisid!» kamandas keegi. 

Bandiidid jäid mõne sammu kaugusel. minust lokomobilli juurde seisma. Alt vaadates nägin 
ma hästi nende kogude maast üles kerkivaid piirjooni. 

Bandiidid kuulatasid. Kartsin end liigutada. Mulle paistis, et ma enam kunagi ei saa oma 
kätt või jalga välja sirutada, keha oli otsekui halvatud, ainult pea oli selge, äärrniselt selge. 
Kuulsin selle hirmsa öö vähimatki krõbinat. Kuulsin, kuidas mu pea kohal tuules sahises iga 
üksik õlekõrreke, kuidas kuhja taga laulsid ritsikad. Kuulsin, kuidas kaugel külas ärevalt 
haukusid koe-rad, keda Tähni vingumine üles oli äratanud. 

«Kuulge, poisid!» ütles pärast hetkelist vaikust kähinal keegi, vist bandiitide pealik ise. 
«Kas näete seda kuhja? Paneme ta põlema, ja siis tulge kõik mu järel siia kraavi. Jääme 
ootama. Kui nad kustutama jooksevad, näeme neid pimedusest hästi ja kõmmutame nad kui 
jänesed maha. Seadke granaadid valmis! Oleksa, mine süüta!» 

«Anna tikud,» palus see, kes pidi kuhja süütama, läks siis teistest eemale ja hakkas sedamaid 
kohmakate ettevaatlikkude sammudega ning maad kobades minu poole tulema. 

Kargasin silmapilkselt kuhja juurest üles ja poolalasti, ainult revolver kõlkumas kõhul, 
tormasin pimedusse. «Rutem, rutem sovhoosi, kuni bandiit pole veel kuhja jõudnud põlema 
panna.» Ja ma jooksin üle arbuusivälja sovhoosi peahoone poole, et hoiatada kursante, äratada 
nad ja tulla koos nendega siia tagasi. Kuid ma ei jõudnud veel kolme sammugi teha, kui jalaga 
libeda meloni lömastasin ja täie hooga maha prantsatasin. Kargasin sedamaid üles ja pidin 
peaaegu valu pärast karjatarna. Olin kukkudes oma jala nikastanud. Terav valu jalas summutas 
hetkeks hirmu. Tundes, kuidas silma valguvad pisarad, vaevu jalul püsides, tõmbasin saueri 
kaitsevinna tagasi ja lasksin bandiitide pihta esimese kuuli. 

Pimestatud lasu sähvatusest, taipasin, et olen oma asukoha reetnud, j a et mind nüüd ei päästa isegi 


kõrge kuhja vari. Tundsin jälle suurt hirmu, aga ma ei saanud enam oma konksutõmbunud sõrme 
sirgeks ajada ning vabaks lasta saueri päästikut. Nüüd tulistasin bandiite automaatselt. Enese ees 


ei näinud ma midagi — ümberringi ainult pilkane pime öö ja laskude heledad sähvatused saueri 
üleshüppava suudme köhal. 
Kui viimane tühjakslastud kest oli välja lennanud, kuulsin bandiidi kähedat häält: 
«Granaadiga!» hüüdis ta. 
Samal hetkel paiskus arbuusiväljal, üsna mu jalgade lähedal, taeva poole hiiglasuur tulesammas, 
jäin otsekohe kurdiks ja tundsin ainult kuidas arbuusipealsed mulle vastu nägu lõid. 

Minu esimene mõte oli appi karjuda, kuid avatud suhu oli varisenud mulda; tahtsin selle välja 
sülitada, aga tundsin, et kukun — pikkamööda ja kuhugi väga kaugele —, ent kukkumine ei teinud 
mulle hirmu. Veel üks granaat lõhkes mu kõrval, kuid ma ei võpatanudki. Äkki hakkas nii hea, 
mõnus, valu jalas vaibus, midagi sooja libises mööda.otsmikku. Võtsin viimase jõu kokku, et mulda 
välja sülitada, kuid tundsin, et huuled ja keel ei kuula enam sõna: nad olid nagu võõrad, pehmed 
ning tuimad, — nii-moodi, mullamaik suus, prantsatasin maha. 


Ma ei mäleta, kuidas mind linna toimetati, kuidas linnahaigla arst Jevgeni Karlovitš Gutentag 
mulle koiduaj-al väga ohtliku operatsiooni tegi: ta tõmbas mul peast välja kaks kildu, mis olid 
tunginud koljuluusse. Ta opereeris mu murdunud roiet ja pani paigale nikastatud jala. Kõigest 
sellest sain teada hiljem, siis, kui ärkasin. 

Virgusin pikkamööda ja vaevaliselt. Algul, kui ma veel kinni-silmi lamasin, kuulatasin hulk aega 
üht ja sama kauget monotoonset kopsimist. Ma ei suutnud taibata, mis see oli. Näis, nägudeks keegi 
kuskil kaugel suures majas, kuus tuba minust eemal, väsimatult koputanud vastu suletud ust. 

«Võib-olla töötab rehepeksumasin, ja ma olen jäänud kauaks magama?» mõtlesin ma ja tahtsin 
üles kärata, kuid ei saanud: jalad ja kogu keha olid rasked, otsekui oleksid nad voodi külge 
seotud. Avasin silmad ja mu pilk kohtus Petka Maremuhha omaga. Ta istus valge tabureti äärel, 
see naljakas, eemalseisvate kõrvadega Petka Maremuhha. Silmad pärani, vaatas ta mulle ainiti 
otsa, otsekui ei lebaks ta ees mina, vaid koolnu. 

Petka Maremuhhal oli pingul ümber keha valge linasest-riidest kittel. Kitli kõrge krae ulatus 


Petka lõuani. Maremuhha märkas, et olin silmad avanud, nihutas end toolil siia-sinna ning lausus 
kaeblikul häälel: 

«Maga, Vaska, veel on vara!» 

«Mis vara, tõusen kohe üles.» 

«Sa tahad üles tõusta?» Petka ehmus ja kargas püsti. «Sa ei tohi veel tõusta. Maga. Või tahad ehk 
morssi? Võta, j00,» 

Mulle tuli meelde, et juba hulk aega tahan juua. Võtsin Petka värisevast käest klaasitäie roosat 
jõhvikamorssi ja surusin huuled aplalt vastu kandiüst klaasiäärt. Morss oli hapukas ja külm. Mind 
kogu aeg ehmunud silmadega vahtides jälgis Petka Maremuhha, kuidas klaas tühjenes. Vaevalt 
olin joomise lõpetanud, kui Petka, enne kui ma oma kätt liigutada sain, juba klaasi mu käest 
kähmas ja selle laua marmorplaadile asetas. 

«Ja nüüd maga!» kamandas Petka. 


«Mis seal põksutab, Petro?» küsisin ma, kui olin natuke hinge tagas; tõmmanud. 
««Mootor» põksutab. Küsid, mis põksutab? Maga!» 

«Missugune mootor?» küsisin arusaamatuses. 

«Noh, jõumasin «Mootoris», kas sa siis ei tea?» 

«Mis jõumasin? ... Kus ma olert... Aga sovhoos?» 


Sel hetkel ilmus palatisse mu tädi Marja Afanasjevna, kellel oli seljas samasugune valge kittel 
nagu Petkalgi. Pikakasvulisena, hallijuukseiisena, 'kittel seljas, sarnanes ta arstiga. Maremuhha 
sööstis ta juurde. 

«Marja Afanasjevna, vaadake, ta tahab, juba üles tõusta. Ütlesin talle, et ta veel magaks, tema aga 
ei kuula mind...» 

«Vaja aken kinni panna. Õhk on juba puhas,» ütles tädi vaikselt ja läks akna juurde. 

«Pole vaja, jäägu niimoodi!» pomisesin nõrgalt, sõnu venitades, ja uinusin jälle sügavasti ning 
kauaks afaks. 

Uuesti ärkasin alles hilja öösel. Tädi ega Marerruihhat polnud enam mu juures, kõrgel lae all 
põles sinine elektrilamp. Minu aseme kõrval toolil tukkus tundmatu haigetalitaja, toetanud mõlemad 
käed lauale. 


Avatud akna taga krabisesid vastu haiglasema vaevu kuuldavalt vahtraoksad. Nende taga 
vilkusid lehtede vahelt tähed, — väljas oli soe sügisöö. Seal akende taga magas linn, tehases 
«Mootor» oli jõumasin juba ammu vaikinud, juba ammu magas Petka Maremuhha kodus oma 
koikul, juba ammu magasjd minu omaksed. 


Nüüd öösel tundsin, et jään vist ellu, kuigi mul ikka veel valutas jalg, valutas haavatud rind; kui ma 
natuke kaela liigutasin, käis mul terav valu peast läbi. Võtsin käe ettevaatlikult teki alt välja ja 
tõmbasin sõrmedega õige tasa üle otsmiku. Kogu pea oli kinni mähitud. Sõrmed tundsid 
meelekohal lühikesi tera 

vaid juukseid. Taipasin, et mu juuksed olid pöetud sellal, kui olin meelemärkuseta. Oleksin tahtnud 
kellegagi rääkida, küsida, kuidas ma siia sattusin, mis minuga on juhtunud, kuid mu lähedal. 

polnud kedagi, — ainult magav haigetalitaja. Lebasin mõne hetke pärani silmadega, vaadates ainiti 
lakke. Püüdsin meelde tuletada, mis minuga oli juhtunud, kuid väsisin varsti, uinusin, ja magasin 
jälle kuni hommikuni. 


XLIV. KUIDAS MARUSTSAK TABAS VALGE NUNNA 


Isa käis igal hommikul enne tööleminekut haiglas minu juures. Ta vaatas mulle kaua otsa. Ma ei 
kannatanud ikka veel ta terast pilku: kohe tuli meelde lusikatelugu, ja ma pöörasin pea kõrvale. Isa 
ei küsinud minult midagi, nähtavasti teadis ta kõike juba ise. Ta tõi mulle iga kord parteikooli aiast 
õunu ja pirne. Ta päris minult ainult, kuidas, tervis on, käis arstide juures nõu pidamas ning tõi mulle 
raamatukogust huvitavaid raamatuid. Neil päevil ma mõistsin, kui kallis on mulle isa, kui kallis on' 
mulle Marja Afanasjevna, kui kallis on paksuke Petka Mare-muhha. Aga veider küll: maksis mul 
ainult pärima hakata, mis oli juhtunud tol ööl, kui magasin põhukuhjas, kui nad kõik nagu 
kokkuräägitult pomisesid: «Pärast, pärast.» Ainult isa ütles täpselt ja selgelt: «Parane kiiremini, Vassil, 
siis saad kõik teada!» Vist olid arstid neil käskinud mind asjata mitte erutada mälestustega tollest 
hirmsast ööst, kus ma tulistasin bandiite. 

Möödusid mõned päevad. Kord õhtul lamasin üksi tühjas väikeses palatis ja kuulasin, kuidas 
poisid «Mootori» ees väljakul jalgpalli mängisid-. Haigla koridorist kostsid äkki kõmisevad kiired 
sammud ja palati lävele ilmusid Nikita Kolomejets ja Maru-štšak. Nende päevade jooksul, mis ma 
haiglas lamasin, oli Nikita nii pruuniks põlenud, et ma teda esiti ära ei tundnud. Talle antud kittel ei 
vastanud ta kasvule, oli liiga suur, Taržani must paljakspöetud pea paistis laiast kitlikaelusest 
naljakalt välja. Pikka kasvu laiaõlgne Maruštšak, jalas toredad saapad ja seljas põlvini ulatuv kittel, 
vaatas mulle naeratades otsa. Ma polnud teda hulk aega näinud, sellest ajast saadik, kui sõitsin 
sovhoosi tööle. Ja mul oli eriti hea meel näha teda sel hetkel enda juures. 

Tarzan laskis pilgul üle palati käia, krimpsutas nina, tõmbas tooli kõlinal lähemale ja ütles: 


«Sul, vennas, on siin ju hiigk tore! Isegi Curzon1 pole kunagi maganud niisuguses palatis.» 

«Kas on parem kui palkonil?» küsisin ma. 

«Palkon — see on džungli metsik loodus,» vastas Nikita. «Kuid siin, nagu * näed, on 
tsivilisatsioon. Kas haigla poolt antakse morssi juua või on see kodunt toodud?» 

«Siit antakse. See on haigla oma,» laususin. 


1 Curzon (loe: köözn) — omaaegne tuntud Inglise riigitegelane. 

«Ja mina parajasti tahaksin nii väga juua!» ütles Nikita. 

«Kas võib?» Ning vastust ootamata tõstis ta morsiklaasi huultele. 

«Jäta juba, Tarzan!» käratas Maruštšak Kolomejetsile. «Noormees lebab haavatult, ta võib-olla 
tahab iga silmapilk ise juua, ja sina riisud temalt joogi.» 

«J00, joo, Nikita,» sõnasin kähku. «Morssi võin saada niipalju kulub.» 

«Noh, näed nüüd, ma ju ütlesin — tsivilisatsioon!» lausus Kolomejets rõõmsalt ja hakkas lurinal 
morssi jooYna. Ta kõhn kumer kõrisõlm liikus sealjuures. Mõnutundest Kolomejets isegi kissitas 
silmi. 

«Maitsev,» ütles ta keelt limpsates. «Suurepärane! Peaksin ise vist haiglasse tulema, et mind 
tasuta morsiga joodetaks.» 

«Morssi, Nikita, antakse ainult nendele, kes on raskesti haiged,» ütlesin nii rahulikult kui suutsin. 
«Sind haiglasse ei võetagi, palu niipalju kui tahad.» 

«Kust sina seda tead? Aga võib-olla siiski võetakse,» ütles Kolomejets muretult. «Kui ma sel ööl 
sinuga rehepeksumasina juurde oleksin läinud, oleksin minagi vatti saanud. Aga ei...» lisas ta 
suureliselt.- «Pigem oleksin mina nad maha põmmutanud. Ja mitte ainult ühe, vaid kogu kamba.» 

«Kas siis mina põmmutasin kellegi maha?» küsisin ma end istukile ajades. 

«Tore küll!» puhkes Kolomejets naerma. «Võiks öelda, et saatis korda vägiteo, aga nüüd teeb näo, 
nagu poleks tal millestki aimu.» 

«Ma ei tea ju midagi, Nikita. Pärast seda kui arbuusiväljal maha kukkusin, tulin alles siin 
meelemärkusele.» 

«Kas sa ikka tõesti midagi ei tea?» küsis Kolomejets uuesti. 

«Muidugi ei tea ma midagi!» kinnitasin ma. 

«Noh, me siis informeerime sind. Ega sa selle vastu ole, seltsimees Maruštšak,» pöördus Kolomejets 
Maruštšaki poole, kes kogu aeg oli vaikinud. 

«Lase aga käia, jutusta, küll ma aitan sind!» nõustus Maruštšak. 


Bandiidid, keda tulistasin, olid tulnud kaugelt: salaluure oli nad saatnud Bessaraabiast 
Nõukogude-poolsele kaldale ataman Satana-Maloletkale abiks. 

Noil päevil, kui me sovhoosis töötasime, oli Satana-Maloletka olukord täbar. 
Piirikaitse tugevdamiseks oli Moskvast meie linna saabunud banditismi vastu võitlejate löökrühm. 
Sellesse kuulusid kõige julgemad ja hästi läbiproovitud tšekistid. Bandiitide käsi hakkas käima 
halvasti. Peaaegu igal öösel sõitsid piirivalveüksuse valitsuse ja ringkonna GPU väravast üksteise järel 
välja väikesed 

salgad löökrühmlasi-tšekiste, kes suundusid ümbruskonna metsadesse. Ratsa, seljas nahkkuued, vööl 
rasked mausrid puust kabuu-rides, nii kihutasid löökrühmlased tugevatel vastupidavatel hobustel 
mööda unise linna tänavaid. Nende hobuste rauad plagisesid heledalt Vana kindluse võlvi all. 
Jõudnud linnast välja pehmetele külateedele, kadusid löökrühmlased ööpimedusse, ja ainult selles 


Seminari tänaval asuvas majas, kust nad välja olid sõitnud, teati nende retke eesmärki ja selle 
lõplikku marsruuti. 

Öö läbi põles selles majas elektrivalgus. Tšekistid töötasid koiduni, täites valitsuse käsku: 
puhastada meie maa piiriäärsed rajoonid bandiitide jõukudest. 

Tihti, kui GPU suuremaid operatsioone ette võttis, tulid löökrühmlastele-tšekistidele abiks meie 
parteikooli kursandid ja eriülesannetega väeosa kommunaarid — meie linna partei- ja 
komsomolirakukeste kommunistid ja kommunistlikud noored. Sageli ilmusid nad kõik alarmi 
puhul isegi päeval Kišinjovi tänaval asuvasse eriülesannetega väeosa staapi, said seal püssid ja lahku- 
sid pikemaks ajaks linnast, et löökrühmlaste-tšekistide komando all naabruses asuvaid metsi «läbi 
kammida». 

Tuli välja, etselajal, kui meie grupp sovhoosis uudsevilja peksis, ei istunud ka Maruštšakiga koos 
linna jäänud kursandid, käed rüpes. Nad olid mitu korda õppetöö katkestanud, käinud haaranguil 
ning püüdnud bandiite. 

Võis oletada, et bandiidid tõmbuvad linnast eemale ja hakkavad parteikooli kursante kartma 
hullemini kui tuld, aga tegelikult, nagu jutustas Maruštšak, läks hoopis teisiti. Bandiitidel oli sõpru 
isegi linnas ja üheks! niisuguseks sõbraks osutus vana aednik Korybko. Tuli välja, et ta oli juba 
tsaariajal teeninud kirikukoolis, kus nüüd asus parteikool. Ka siis, kui linnas keh-testati nõukogude 
võim, astus Korybko sageli sellesse hoonesse sisse nagu oma inimene. 

Tihtilugu võttis ta vana harjumuse järgi palitu taskust raske i teravad käärid J-a pügas hoolikalt, 
ilma etta selle eest kelleltr raha oleks nõudnud, peahoone ees õuel kasvavaid elupuupõõsaic lõikas 
akaatsiatüvedelt ülearused võsud, kitkus maja ette rajatu aiakeses umbrohtu. Vana aednikuga harjuti 
ara, ja kui hooletuss jäetud aed tuli korda seada, võttis parteikooli ülem Korybko kooli koosseisu, 
Korybko sai nagu teisedki parteikooli töötajad lõunasöögi kursantide sööklast ja askeldas päevad läbi 
kääridega ning kabliga aias või parteikooli õuel. Ta oli sõnakehv ja vaikne ega äratanud kelleski 
kahtlust. Tihti töötas Korybko hilisõhtuni ja jäi siis ööbima, oma laoruumi, mis asus köögi lähedal; 
seal seisis tal õlekotiga laudkoiku. Keegi ei teadnud, et vanal aednikul on täiskasvanud poeg 
nimega Zbigniew'. Saanud Juba esimestel kuu- 

1 Zbigniew — loe zbignjev. 

del pärast revolutsiooni teada, et poola panid koguvad enestele leegione, sõitis noor Korybko, 
tookordne Kiievi polütehnikumi üliõpilane, Varssavi ja astus seal Pysudski juurde väeteenistusse. 
Ta kuulus Poola armees nende hulka, kes vallutasid Zitomiri. Siis kui Budjonnõi ratsavägi Poola 
leegionid Ukrainast minema kihutas, putkas ta koos nendega Poolasse. Kohe pärast punaste tulekut 
meie linna jutustas vana Korybko Podzamtšes oma naabritele, et tema üliõpilasest poeg olevat 
Kiievis surnud plekilisse soetõppe. Naabrid tundsid vanamehele kaasa, kahetsesid teda ja 
unustasid varsti, ettal oli olnud poeg. Kuid Zbyszkol elas edasi, ja kui Poola kaitseväel oli vaja 
sidet pidada Nõukogude'poolel ringiliikuvate jõukudega, saadeti ta meie linna sidepidajaks. Ja 
siis läks noorel Poola luureteenistuses seisval leitnandil väga tarvis oma vana isa. Tihtilugu, 
kui oli vaja ööbida või saada toitu, tuli noor Korybko oma isa juurde parteikooli ja ööbis siin — 
kord aias, kord pööningul, kord ruumis, kus aednik väikesel tulel kuivatas rattakesteks lõigatud 
pirne ja õunu. 

Võib-olla poleks Korybko surnuist üles tõusnud poega niipea kellelegi meelde tulnud, kui 
selleks ei oleks andnud põhjust minu sauer. 

Parajasti tol ööl, kui me Petka Maremuhhaga aeda läksime revolvrit proovhna, kohtus aednik 
Korybko tagaaias oma pojaga. Ta tõi pojale õhtusööki koolisöökla ümara äärega alumiiniuim- 
kausis. 

See lihtne kauss aitaski Maruštšakil aednik Korybko kohta teada saada kogu tõde. 


Kui ma Maruštšakile alumiiniumkausi andsin, hakkas ta tasapisi uurima, kes selle aeda maha pillata 
võis. Juhtus nii, et mõne päeva pärast ilmus aednik Korybko koka juurde ja palus enesele anda uus 
kauss vana asemele, mille, nagu aednik ütles, olevat ta laost ära viinud keegi «saatananahk». 

Kokk andis aednikule uue kausi ja unustas selle 100, kui aga , Maruštšak temalt pärima hakkas, kas 
köögist pole kaduma läinud mõnda sööginõu, tuli talle kausi kaotsiminek meelde ja ta kaebas 
Maruštšakile, et keegi varastas aednikult kausi. Maruštšak tegi näo, nagu oleks see jutt tal kõrvust 
mööda läinud, kuid hakkas vana aednikku silmas pidama. Varsti sai ta teada, et aednik on 
poolakas, väga usklik inimene, kes ei jäta katoliku kõikus ühtki jumalateenistust vahele. Tol ööl 
aias, kui ma sauerist lasksin, oli aga mees, kes mulle vastu, tulistas, just poola keeles hüüdnud: 
«Predzej!» Kuid vahest oleks Korybko saanud kahtluse enese pealt kõrvale juhtida, kui poleks olnud 
seda kellahelinalugu. 

Kui Maruštšak minult kuulis meie endisest töökooli direktorist Valerian Dmitrijevitš Lazarevist 
ja temaga tutvus, päris ta Laza- 
Zbyszko — loe: zbõško. 

revilt hulk aega, mida see parteikooli hoone ajaloo kohta teab. Kahekesi kõndisid nad pikkades 
koridorides ja püüdsid välja selgitada selle arusaamatu kellahelina põhjust. Ja siis meenus ühel 
päeval Lazarevile kunagi õpilaspõlves kuuldud lugu valgest nunnast, kes öösiti kirikukoolis ringi 
kõnnib ega leia rahu, kutsudes jumalateenistusele frantsiskaani nunnasid ammu suletud katoliku 
kloostrist. 

Kust tuli legend valgest nunnast, kellele seda tarvis läks, milleks oli see välja mõeldud? 
Õige ammu oli ses vanaaegses hoones pikemat aega olnud frantsiskaani nunnalooster. Mõnikord 
tulid nunnad oma valgetes rü%les sellest kõrge müüriga piiraud kloostrist välja, käisid külades ja 
püüdsid talunaisi katoliku usku pöörata. Nunad tahtsid, et Poolal oleks siin rohkem poolehoidjaid, 
et kloostril oleks rohkem head maad. Kuid Vene valitsus sulges üksteise järel katoliku kirikud ning 
kloostrid. Ja ühel päeval suleti tsaari käsul katoliku nunnaklooster. Selle asemele käskis tsaar 
avada tütarlaste jaoks kirikukooli, kus võisid õppida vaimulikku seisusse kuuluvate perekondade 
tütred. Sellesse süngesse ja niiskesse hoonesse koguti papitütreid kogu kubermangust. Kloostri kirik 
ehitati ümber õigeusukirikuks. Kongidest tehti klassitoad. Vaimulikud isad, kes olid siin õpetajaiks, 
pidid papitütreist tegema hästi kasvatatud naisi piiskopkonna vaimulikkude jaoks. Kuid oma 
kloostrist välja aetud frantsiskaanlannad ei andnud venelastele seda ülekohut andeks. Nad 
hakkasid neid hirmutama. Aeg-ajalt iimus kirikukooli koridoridesse üleni valges rüüs pikk naine 
ning kõndis vaikides hoones ringi. 

Teda nähes kilkasid papitütred nii, et kogu hiiglasuur hoone vastu kajas. 

Kuuldus valgest nunnast levis linnas, poola aadlikud ütlesid, et issand jumal ise ja Rooma 
paavst tasuvat venelastele kätte kloostri sulgemise eest, et valge nunna tulek olevat taeva ilmutus, 
et varsti puhkeb katkutaud, rnis kõik õigeusulised maha niidab, ja ainult paavstitooli ustavad 
teenrid, katoliiklased jäävad ellu. 

Pimeduse saabudes kartsid noored papitütred minna oma magamistubadesse, nad kogunesid ühte 
ruumi kokku ja tõstsid lauad kaitseks ukse ette, kooli juhatajanna aga langes kord köögi lähedal 
valget nunna kohates sügavasse minestusse. Ta leiti alles hommikul keldri kivipõrandalt. Kukkudes 
oli juhatajanna löönud endale muhu otsaette. 

Pärast seda juhtumit saatis kohalik ispravnik ööseks kirikukooli politsei, ja — imelik lugu! — nunn 
kadus, kuid see-eest oli aegajalt koridorides kuulda kaeblikku kellahelinat. Lugu valge nunna 
ilmumisest ja selle kellahelina põhjused jäid avastamata tol kaugel ajal, kust need legendid 
pärinevad. Ehk hiilis majja, 

kirikukooli õpilasi hirmutama mõni usuhulludest nunnadest, kes pärast kloostri sulgemist 

katoliiklaste juures erakortereis elasid. Võib-olla et siis, kui politseinikud teda takistasid majja 
pääsemast, hakkas ta kellegi äraostetud kooliteenija kaudu enesest kellahelina varal märku andma. 

Selle kellahelina saladuse avastas Maruštšak siis, kui viibisin sovhoosis. Kahtlustades 
Korybkot selles, et tal on sidemeid mingisuguste meile võõraste inimestega, tungis Maruštšak 
kord, kui Korybko oli läinud katoliku kirikusse palvetama) tema laoruumi, kus vanamees hoidis 
igasuguseid aednikuriistu. Midagi erilist selles laos ei leidunud, kui mitte arvesse võtta 
palveraamatu vahele pandud sedelit, millel oli lugeda: 


«Isa! Homme kell 9 õhtul ootan sind käimistul kanoonik Trzytatkowski hauakambri juures. 
Zbyszko.» 


Maruštšak otsis lao hoolikalt läbi ja tahtis juba ära minna, kui äkki märkas all seina ääres, just 
väikese tahmaukse all, musta tahmapuru. Oli suvi, praegu korstnaid ei pühitud, — tähendab, 
vanal aednikul oli lõõri vaja läinud muuks otstarbeks. Maruštšak nihutas pingi vastu müüri, avas 
tahmaukse ja heitis pilgu lõõri sisse. Seal märkas ta midagi valget. Ta pistis käe sügavamale 
lõõri ja tõmbas sealt välja raske paki. Selles oli riidesse mähitud revolver: 1918. aasta väljalaske 
mauser koos kähe tagavara-padrunipidemega. 

Maruštšak sulges ettevaatlikult tahmaukse, nihutas pingi endisele kohale ja ruttas GPU 
ringkonnaosakonda teatama oma leiust. GPU-s tehti otsemaid selgeks, et mauser nr. 6838, 1918. a. 
väljalase, kuulus tšekistile-löökrühmlasele Grištšukile, kes kahe nädala eest leiti tapetuna ja kaevu 
visatuna piiriäärse aleviku Vitovtov Brodi lähedal. Mausrit tapetu juures ei leitud. 

Selsamal ööl võeti kinni aednik Stanislav Korybko. Läbiotsimisel leiti tema juurest kaks 
ampulli tundmatu mürgiga. 

Järgmise päeva õhtul areteeriti poola surnuaial kanoonik Trzylatkowski hauakambri lähedal ka 
noor Korybko, Pilsudski salaluure leitnant, kes oli ühtlasi ka inglaste spioon. Kui löökrühm-lased 
ta juurde läksid, püüdis ta põgeneda ja proovis koguni vastu tulistada, kuid ta püüti kinni, 
temalt võeti ära revolver ja varsti sai ta ülekuulamisel kokku oma isaga. 

Tuli ilmsiks, et Zbigniew oli Poola salaluure poolt saadetud sidet pidama Satana-Maloletka 
jõuguga. Koos bandiitidega, kellel polnud küllaldaselt relvi, pidid nad ründama parteikooli relvaladu. 
Vana aednik oli välja uurinud, et selles laos on ligi kakssada vintpüssi, hulk nagaane ja kaste 
lahingupadrunitega. Ta 

jutustas seda kõike pojale, ja poeg andis isa kätte mürki. Bandiidid otsustasid parteikooli tulla 
südaööl. Juba õhtul pidi vana 

Korybko puistama mürgi kursantide toidukateldesse. Koos mürgiga andis poeg isale igaks juhuks 
ka mausri, sellesama mausri, mille ta kähe nädala eest oli võtnud Satana-Maloletka jõugu poolt 
tapetud tšekistilt Grištšukilt. 

Pärast seda, kui vanamees ja ta poeg olid areteeritud, otsisid; tšekistid veel kord hoolikalt läbi 
aedniku lao. Vaatasid sisse ka lõõri. Seal märkasid nad seda, mida Maruštšak kuruga ei jõudnud 
avastada. Lõõri sügavuses mustendas roostetanud raudvõru, mis oli kinnitatud kuhugi kõrgele 
mineva traadi külge. Kui seda tugevasti enda poole tõmmati, kostis kuskilt ülevalt kaeblikku 
kellahelinat. Traat ulatus alumiselt majakorralt päris üles ja oli seal kinnitatud seinatühikusse 
sissemüüritud väikese vaskkella külge. See tolmu ja tahmaga kattunud kell oli siin hoones rippunud 
juba palju, palju .aastaid, nähtavasti juba enne seda, kui mööda koridore oli hakanud kõndima valge 
nunn, hirmutades kirikukooli õpilasi. Võib-olla müürisid selle kella õige vanasti seina sisse katoliku 
kanoonikud, Vatikani agendid, et hirmutada ebausklikke munki ja vahetevahel seda saladuslikku 


kellahelinat esitada kui imet, kui taeva ilmutust. Ja võib-olla sai sissemüüritud kella saladus 
teatavaks alles nüüd, meie päevil, kuna üks meie linna katoliku preestritest oli seda jutustanud 
katoliku usku kuuluvale aednik Korybkole. Tuli ainult all kongis, kus asus praegu aedniku laoruum, 
tõmmata traadist, ja otsemaid kostis pikaldane kellahelin, täpselt niisugune, nagu olime 
Maruštšakiga kuulnud, kui me eriülesannetega väet>sa alarmi ajal mööda tühja hoonet hulkusime. 

«Miks helistasite kella?» küsiti ülekuulamisel aednik Korybkolt. 

«Tahtsin hirmutada,... kommuniste ...» ütles Korybko süngestudes. 

«Kas kommunistid on siis kirikukooli õpilased?» küsis uurija. 

«Tegin seda rumalast peast!» tunnistas Korybko. «Nüüd ei ole vaimud enarn moes. Ja mina olin 
nii juhm ja andsin enese ilmaasjata välja!» 

Aednik Korybko võeti kinni just selsamal vihmasel ööl, kui mina üksinda põhukuhja juurde 
magama läksin. 

Üle piiri tulnud bandiidid kavatsesid tappa kursandid leegitseva põhukuhja juures ja siis liikuda 
edasi linna poole, et ühineda Satana-Maloletka jõuguga. Minu lasud segasid bandiite selle plaani 
elluviimisel. Nad ei jõudnud isegi kuhja süüdata. Kui kursandid, kuulnud granaatide lõhkemist- 
arbuusipõllu lähedal, sovhoosist põllule jooksid, tormasid bandiidid Bessaraa-biasse tagasi ilma 
võitlusse astumata. Kuid üks neist ei saanudki ära minna. Olin teda oma saueri kuuliga jalast 
haavanud, kuul oli purustanud tal jalaluu. Oma seltsimeeste poolt maha jäetud 

bandiit roomas läbi juurviljaaedade Dnestri poole ja seal, üsna vee ääres, leidis ta piirivalve 
patrull, kes pauke kuuldes naabruses asuvast valvepunktist kohale oli jooksnud. 


XLV. MIND KÜLASTAB GALJA 


Kõike seda jutustasid mulle minu voodi ääres istudes Maruštšak ja Kolomejets. Kuulasin neid 
pinevil ja kahetsesin, et ma niipea ei saa minna parteikooli, vaadata kloostrikella lahtimüü-ritud 
seinatühimikus ning pilku heita aednik. Korybko laoruumi. 

«Aga ... kas minu revolver leiti üles?» hakkasin Nikitalt ääri-veeri pärima. 

«Missugune küsimus!» vastas Nikita. «Ta oli ju su enda kõrval. Valvur korjas ta hommikul üles. 
Sinu revolver on praegu Polevoi juures hoiul.» 

«Kas teda mulle tagasi ei anta?» 

«Mispärast mitte?» imestas Maruštšak. «Märgivad eriülesannetega väeosa liikmekaardile numbri ja 
annavad tagasi.» 

«Missugusele eriülesannetega väeosa liikmekaardile? Ma pole ju veel kommunistlik noor!» 

«Noh, vennas, see on praegu ainult vormiküsimus!» ütles Maruštšak veendunult. «Ainult parane 
kiiremini!» 

«Ja tule koosolekule!» lisas Nikita tähtsalt. «Seal vaatame, kaalume, arutame läbi.» 

«Jah, tule!» ütlesin aeglaselt, meenutades seda, kuidas Kolomejets mind kunagi oli solvanud. 
«Tulen, ja sa kihutad mu jälle minema.» 

«O-o-oi, kui pika vihaga!» naeris Maruštšak. «Ära karda, seekord valime teise koosoiekujuhataja, 
heasüdamlikuma.» 

«Kas mina olen sinu arust verejanuline?» küsis Kolomejets. 

«Muidugi teada, Tarzan ...» ütles Maruštšak. 

Sel hetkel veeretasid kaks naissanitari suure müraga minu palatisse kõrge rullratastega haigeraami. 
Seda nähes kiskus mu süda kokku ja ma unustasin otsemaid oma külalised. 

«Sidumisele!» teatas täidlane sinisilmaline sanitar Hristja. 


«Kas siis täna?» küsisin kaeblikult. «Parem homme. Täna ei maksa.» 


«Noh, kas sul häbi ei ole? Niisugune sangar, kuid sidumisi kardab,» ütles Hristja, kummardus mu 
lähedale ja pistis oma tugeva pehme käe mu selja alla. 


Sidumist juhtis doktor Gutentag ise. Ka täna, kui mind valgesse sidumistuppa veeretati, seisis ta 
juba, pintsett käes, ja ootas. Ta oli väikest kasvu, suurte põsenukkidega ja kiilaspäine, 

valge arstimütsike oli tal laubale nihkunud. Vaevalt olid sanitarid mind raamilt kõvale lauale 
tõstnud, kui Gutentag kiirel sammul mu juurde astus ja otsemaid minu jalast kinni haaras. Ja hakkas 
seda põlvest kõverdama ja kompama. Kergi-tasin end pisut ja jälgisin hirmuga arsti kõvu ning 
tugevaid sõrmi. 

«On valus?» küsis viimaks Gutentag kõmiseval rinnahäälel.. «Natuke on!» laususin kaeblikult ja 
krimpsutasin nägu. «Natuke ei loe,» sähvas arst ja tegi korralduse: «Võtke sidemed ära!» 


Väle kõhn õde Tomaševitš hakkas sidemeid lahti võtma. Purpurpunane pikk haav, niidijäljed 
äärtel, tuli rnu rinnal nähtavale kohal, kus oli opereeritud roiet. Gutentag heitis pilgu haavale,, laskis 
kuuldavale vile ja lausus: 

«Suurepäraselt kokku kasvanud. Mõne päeva pärast võib talle juba plaastri peale panna. Määrite 
kolloodiumiga — ja ongi kõik. On arusaadav?» 


Õde, kes pesi haava piiritusega ja sellele puhast marlit pani,, noogutas kinnituseks pead. 

Kõik läks hästi selle ajani, kui õde, lõpetanud rinna sidumise, võttis kinni peasideme otsast. Juba 
aegsasti hammustasin alumisse huulde ja hakkasin laual jalgadega rübelema. 

«Mis vigurid need on?» küsis Gutentag karmilt ja kortsutas kulmu. 

«Valus on, doktor!» ulgusin läbi hammaste. 

«Seda kurjemaks lähed,» nähvas arst. «Järgmisel korral ei lase enesele jalge ette granaate visata. 
Kah mul sõjamees! Ise jää terveks, kuid vaenlane põmmuta maha. Said aru?» 

Taipasin, et arst räägib ainult selleks, et mu tähelepanu mujale juhtida, ja kuulatasin hirmuga, 
kuidas õde Tomaševitš oma osavate ja väledate sõrmedega sidet lahti kerib: üha vähem jäi seda pea 
ümber ja lõpuks vilksatas mu silme ees viimane sidemejupp. Kissitasin silmi. Nüüd algas see kõige 
hirmsam. Õde hakkas tasakesi tampoone ära võtma. 

«Öi, oi, oi, oi!» hüüdsin kaeblikult. «Tasem, oi!» 

«Kannata, kärinata!» ümises kuskil kõrval Gutentag. 

Ma ei näinud enam arsti, ei näinud õde: minu silmad olid täis pisaraid, mis voolasid mööda põski 
alla, soolased ning tulised, ja ma limpsasin neid keelega oma huultelt. Oli väga valus, kui õde rebis 
tampoone, need olid kuivanud haava ümber kasvanud juustekarvade külge, vähkresin valu pärast 
kõval laual, vehkisin kätega, ulgusin tasa. 


«Noh, aitab! Kas kuuled, juba on valmis, valmis!» karjus mulle kõrva Gutentag, kuid ma lamasin 
ikka veel, vehkisin jalgadega, ei kuulnud midagi ning ulgusin edasi. 
«Kas näete,» ütles arst tasa õele, «saime läbi ilma kolju tre- 

panatsioonita', ja kõik läheb hästi. Tugev poiss!» Ta patsutas vastu mu jalga. 

Hea oli pärast sidumist tagasi minna palatisse: ees seisid kaks päeva rahulikku ilma piinadeta elu. 

Pikad kahhelkivitahvlitega kaetud koridorid läbisid kogu hoone, haigeraam veeres neil tahvlitel, 
vilksatasid mööda kitsad, ülevalt kaarjad aknad, nende taga paistis sügavsinine taevas, kaugele 


Dolžoki metsa varju vajus päike. Kuidas tõmbas mind neil silmapilkudel sinna vabadusse, metsa, 
tuttavate poiste juurde! 

Juba sõidutati mind palati juurde. Nägin koridoris tammepuust pingil istumas Saška Bobõr'i, Petka 
Maremuhhat ja ... Galjat. Galja oli siin! Galja oli tulnud mind vaatama! Olin valmis raamilt maha 
hüppama, jooksma Galja juurde, et teda tervitada. 

Maremuhha kargas püsti, ja sammudes minu kõrval, seletas kiiruga: 

«Uksehoidja ei tahtnud meid kolmekesi korraga su juurde lasta, Vassil, ma siis jooksin Gutentagi 
juurde ja meil lubati tulla.» 

Petka tahtis minuga ühes palatisse tulla, kuid Hristja tõstis käe ja ütles: 

«Oodake, poisid. Paneme haavatu voodisse ja tulge siis.» 

Lamades puhtau kohendatud patjadel, käetud halli karvase tekiga, mille otsad Hristja oli 
korralikult keeranud madratsi alla, nii võtsin ma külalised vastu. Esimesena tuli minu voodi juurde 
Galja. Ma ots"ekui oleksin näinud teda esmakordselt. Ta oli väga ilus, minu meelest oli ta sel hetkel 
kõige nägusam ja kõige kallim. Ta.punastas, sattus segadusse, tema väikesed kõrvalestad läksid 
erutusest purpurpunaseks. Ulatades mulle käe, mida ma kõigest jõust surusin, ütles Galja tasa: 

«Kas said minu kirja kätte, Vassil? Ma vastasin kohe ...» 

«Ei saanud. Kuid see on tühine asi, küllap saan veel. Küll tuuakse. Ka minu asjad jäid veel 
sinna,» pomisesin kohmetult. Ma poleks tahtnud, et Saškä ja Maremuhha meie kirjavahetusest teada 
saavad. ; 

«Aga mina mõtlesin . ..» algas Galja. «Kas on väga valus, Vassil?» küsis ta, osutades minu 
kinnimässitud peale. 

«Keskmiselt,» vastasin muretult. 

«Kes tegi sulle operatsiooni, Vassil?» uudishimutses tedre-täheline Bobõr. 

«Gutentag.» 

«Noh, siis muidugi polnud valus. Kui ta mind opereeris, et tundnud ma üldse valu,» ütles Bobõr 
ja nuusatas ninaga. 


1 Trepanatsioon — kolju operatiivne avamine. Tõlk. 

«Küll leidis, millega võrrelda!» sain ma pahaseks. «Sul oli lihtne pind, kuid siin — kas näed?» Ja 
ma osutasin käega oma haavadele. 

«Noh, ütleme, et see polnud pind, vaid terve puukild,» solvus Bobõr. «See tungis luuni sisse.» 

«Sinul luuni, aga mul on pealuu niivõrd puru, et aju paistab!» 

«Peaaju?» küsis Maremuhha õudusega. 

«Nojah,» vastasin nii rahulikult kui suutsin. «Kahest köhast on peaaju näha.» Heitsin silmanurgast 
pilgu Galjale. 

Ka tema vaatas ehmunult minu sidemes pead. Tahtes seda asja veel rohkem üles puhuda ja suure 
märtrina näida, ütlesin nagu muuseas: 

«Kuid see on tühine asi. Kui minu haavad natuke paranevad, joodab arst mulle naha alla 
kuldplaadikesed. Luud muutuvad siis tugevamaks.» 

«Kas joodab tinaga?» küsis Bobõr. 

«Tinaga? Ei, milleks ... Mitte tinaga ... On niisugune ... Noh, on niisugune eriline kliister. Nimi 
on meelest läinud,» suutsin hädavaevalt välja rabelda. 

«Kas sa, Vassil, kuulsid, et teie Korybko areteeriti? Nüüd võib aeda ronida, niipalju kui süda 
soovib!» ütles Maremuhha. «Ma ei tahtnud sulle varem ütelda, sest...» 

«Tean kõik ...» vastasin ma. «Kursandid jutustasid mulle ... Aga... mis teeb .ijüüd Kotka?» 


«Kotka kolis üle oma Zacharzewski juurde,» seletas Maremuhha. «Ja kas tead, ta käib nüüd 
trükitööliste komsomolirakukeses.» 

«Kas tõesti?» ei tahtnud ma kuidagi uskuda. «Nojah!» kinnitas Bobõr. «Käib igal lahtisel 
koosolekul. Ja kindlasti annab varsti avalduse, et soovib komsomoli astuda.» 

«Sellest ei tule midagi välja,» ütles Galja ootamatult. «Kõik teavad ju, et Kotka ei läinud 
niisama lihtsalt vasksepa juurde tööle. Ta tahab enesele töölise nime ja staaži saada — vaat mis!» 

Heitsin pilgu Galjale ega uskunud oma kõrvu. Ta oli ju alles hiljuti veel käinud Kotkaga ja 
täna ... Vaatasin rõõmsalt Gal-jat, tema kõrget laupa, üle pea kammitud ja mõlemal pool kõrva 
taha lükatud tihedaid, pehmeid juukseid ning tema pisut püstakat nina. Galja pööras oma rohekate 
silmade pilgu kõrvale, kohendas kootud jakikest ja ütles hämmeldunult: 


«Mis sa vaatad, kas arvad, et valetan? Ma räägin tõtt... Ta ise kõneles mulle sellest...» 

«Kes? Kotka? Mida ta rääkis?» uudishimutses Maremuhha. «Eks muidugi Kotka. Siis, kui Vassil 
ära sõitis,» Galja osutas pead noogutades minule, «tuli ta minu juurdel koju ja ütles: «Lähme 
rahvapeole!» ... Noh, läksimegi. Teel tegi Kotka oma 

330 


rahakoti lahti ja hakkas kiitlema: «Kohe sõidutan sind karussellil, kas näed, kui palju mul raha 
on! Ja kõik selle olen tööga teeninud. Aga raha,» ütles ta, «on tühine asi. Raha saan rohkemgi. 
Peaasi on — staaž. Töötan veel natuke aega, saan töölise staaži kätte, siis keegi ei piuksatagj, kes 
minu isa oli, töölise staažiga jõuan tulevikus veel kaugele ...» 

«Ja sina ... sina kõnelesid veel temaga pärast seda?» küsisin nördinult. 

«Milleks?» vastas Galja rahulikult. «Ütlesin: «Mul pole vaja sinu raha, pole vaja karusselli, sina 
ise aga oled suli ja autu inimene.» Pöörasin ümber ja läksin minema.» 

«Kas tõesti; Galja?» küsis Maremuhha vaimustatult. 

«Küsi temalt eneselt, kui ei usu,» lausus Galja. 

«Õige mul seda vaja!» ümatas Petka halvakspanevalt. «Juba kolm aastat ei kõnele ma temaga.» 

«Noh, kas noored tulid külastama oma kannatada saanud kaaslast?» kostis äkki palatis kellegi 
tuttav hääl. 

Vaatasin kurelt ringi, teised aga kargasid püsti. Lävel seisis Polevoi ja muheles. Tema pea oli 
üsna paljaks raseeritud ja niisama tugevasti päevitunud nagu nägugi. 

«Istuge, istuge. Ärge laske end segada! Ka mina istun,» ütles Polevoi ja võttis vaba tabureti. 

Polevoi nihutas tabureti kõlinal minu voodi juurde, istus ja vaatas mulle otsa. Ka poisid võtsid 
uuesti istet. Oma helesinist kleiti kohendades istus Galja ettevaatlikult Polevoi lähedale taburetile. 

«Ara ole vihane, Vassil, et ma eile pärast meie kohalejõudmist sinu juurde ei tulnud: mul oli 
palju tegemist. Kuid ma saatsin su juurde Kolomejetsi. Kas Kolomejets käis su juures? ... » 

«Käis. Ka Maruštšak oli temaga kaasas.» 

«Noh, nähtavasti pole mul siin enam midagi teha. Kuid ma ju kavatsesin ise sulle su 
kangelastegudest jutustada. Kuidas tervis on?> 

«Pole viga!» 

«Küllap ehk tean seda isegi,» tunnistas Polevoi» üles. «Enne sinu juurde tulemist uurisin kõik 
arstilt välja. «Pole viga,» ütles ta, «kõik on hästi kokku kasvanud, varsti saab juba jalgpalli taga 
ajada.» Kas hakkame jalgpalli mängima, Vassil?» 

«Miks mitte, mängime!» ütlesin vastuseks. 

«Siis püüa kiiremini paraneda, et kursantide lõpupeoks jalul oleksid,» käskis Polevoi ja sõnas 
vaikselt istuvat Maremuhhat vaadates: «Seda noormeest ma tunnen, ka seda valgetverd noorukit 
justkui oleksin kuskil kohanud,» lisas ta, osutades Bobõrile, «kuid seda neiut näen ma esimest 
korda. Võib-olla pruut?» 


Polevoi vaatas kavalalt minu poole. Ma ei leidnud, mida talle 

vastata, et Galja pahaseks ei saaks. Ka Galja punastas, sattus segadusse ega teadnud, kuhu peita 
silmi. 

Püüdes piinlikku vaikust katkestada, pöördus Polevoi Galja poole ja ütles ikka veel muheldes: 

«Kuulge, neiu, hoidke seda kangelast tugevamini ohjes,» Polevoi viitas peaga minule. «Olen 
kuulnud, ta külastavat juba koos tütarlastega kohvikuid.» 

Mul jäi hing kinni. Polnud kahtlust, et Polevoi oli Szypulinski kohvikust kuulnud minu isalt. Aga 
mis siis, kui isa jutustab talle ka lusikatest? Punastasin häbist ja vaatasin kõõrdi Polevoile, püüdes 
mõistatada, kas tal on kõik teada või mitte. Kuid Polevoi naeratas kavalalt ja salapäraselt ning tema 
pilgust oli võimatu midagi välja lugeda. Siis tõusis ta püsti ja ütles ootamatult: 

«Kuid ühtlasi tahaksin teiega, noored inimesed, ka asjalikku juttu ajada. Kuhu te sügisel siirdute? 
Mida kavatsete ette võtta?» 

Tekkis vaikus. 

Siis võttis Bobõr julgust ja küsis: 

«Kuidas mida?» 

«Töökooli olete ju lõpetanud?» küsis Polevoi asjalikult. 

«Seda küll, juba kevadel,» lausus Petka. 

«Noh, aga praegu?» küsis Polevoi ja laskis oma tähelepaneliku pilgu ühejt teisele käia. 

«Ma ei tea, kuidas Bobõr ja Galja, kuid meie Petkaga,» ütlesin tasa, «kavatsesime sügisel astuda 
töölisfakulteeti.» 

«Töölisfakulteeti?» Polevoi jäi mõttesse. «Noh, töölisfakulteeti astumine pole halb asi, kuid mul on 
teile huvitav ettepanek. Te teate, poisid, et meie maal lastakse praegu vanu tehaseid üksteise järel 
käiku, ja tuleb oletada, et ehitame varsti uusi. Nende tehaste jaoks on meil tarvis väljaõppinud käsi. 
Kui mitte täna, siis juba homme ehk vajame neid oi, oi, oi, kui palju. Nüüd avatakse paljudes linnades 
vabriku-tehasekoolid. Ka meie oma linnas saame niisuguse kooli. Just eile öeldi mulle partei 
ringkonnakomitees, et olea määratud selle kooli direktoriks. Noores eas ma ju töötasin 
Jekaterinoslavis tehases. Raha on selleks juba assigneeritud. Seatakse sisse eritöökojad. Õpilastele 
antakse stipendiumi. Muretseme head instruktorid. Varsti hakkame õpilasi vastu võtma. Noh, tahaksin 
sinna valida tublisid, südikaid noori. Vaatlen teid, ja mulle paistab, et üldiselt pole teie kambal viga. 
Mis oleks, kui tuleksite sügisel vabrikukooli?» 

Vaatasime üksteisele otsa. 

«Olen vabrikukoolist kuulnud,» ütles Galja tasa. «Minu isa kutsuti sinna tisleritsehhi. 
instruktoriks.» 


«Noh, näed kui tore. Saad isaga koos koolis käia,» rõõmustas Polevoi. 
«Kas mind ka võetakse?» küsis Galja umbusklikult. 


«Miks siis ei võeta?» muigas Polevoi. 

«Noh, ma pole ju poiss!» lausus Galja tasa. «Kas tütarlapsed võivad siis astuda vabrikukooli?» 

«Kas sinu arvates tuleks teie jaoks avada eri kirikukool?» küsis Polevoi. «Nüüd on teised ajad. Kas 
sa siis ei vöiks välja õppida mehaanikuks või näiteks treialiks? Hakkad tööle, saad kvalifikatsiooni.» 

«Kas selles vabrikukoolis saab õppida ka lukksepaks?» küsis tedretäheline Bobõr Polevoile ikka 
veel umbusklikult otsa vaadates. 

«Just lukksepaosakond tulebki meil see kõige suurem,» sõnas Polevoi ja lisas, meid kõiki 
kordamööda silmitsedes: «Niisiis, noored, mina lähen nüüd minema, teie aga mõtelge järele, pidage 
nõu. Kui teil tahtmist on, tere tulemast minu juhtimise alla.» 


XLVI. KOTKA GRIGORENKO LÜÜASAAMINE 


Haiglast kirjutati mind välja alles pärast lõpupidu. Nii ei saanudki ma ärasõitvate kursantidega 
viimast korda lõbutseda, ei saanud nendega hüvastijätuks mängida jalgpalli. Kui ma koos isaga 
voorimehel Žitomiri tänava lõpus asuva tuttava raudara juurde sõitsin, pani mind hämmastama see 
kooliõuele nii ebatavaline vaius. Polnud näha loengusaalidesse .tõttavaid helesiniste budjonnovkatega 
kursante, ei olnud vahiputka juures nagu varem edasi-tagasi kõndimas püssiga kursanti-tunnimeest, 
värav oli lihtsalt suletud raske roostetanud lukuga. Peahoone akendel valendasid lubjapritsmed: seal 
sees tehti remonti ja ka hoone väliskülge puhastati uueks õppeaastaks; vihmaveetorude juures 
rippusid köitel väikesed puust tõstukid ja parteikooli katusel paistsid eredad rohelise ja pruuni värvi 
laigud: maalrid olid proovi teinud, missuguse värviga oleks sobivam üle võõbata juba ammu 
päikesest luitunud katus. 

Isa soovis, et ma niikauaks, kui pole veel täiesti terve, tuleksin tema ja tädi juurde elama, kuid ma 
viisin oma tahte läbi ja asusin elama kööki. Kui doktor Gutentag mind haiglust välja kirju-tas, käskis 
ta mul algul vähem liikuda ja rohkem lamada, aga kui olin jälle kord sattunud sellesse tuttavasse 
majja ei mallanud ma kauaks tuppa jääda, ja ma läksin pärast lõunasööki oma köögist välja vaba 
õhu kätte. Isa vanale kepile toetudes astusin aeglaselt trepist alla hoovi teelehtedesse kasvanud 
munakividele ja läksin peahoone poole. Seal oli vaikne, väga vaikne. Kulunud astmetega kivitrepi 
käsipuid kattis tolmukord, koridoride puupõrandad olid täis lubjapritsmeid ning seinte ääres seisid 
loengusaalidest väljatassitud koolipingid. Kursantide klubi uks oli pärani lahti, ja mööda minnes 
lugesin ma lava köhale pandud 

tuttavat loosungit: «Rahu onnidele, sõda lossidele!» Jõudnud aknani, kust Maruštšak oli püssist 
tulistanud, taipasin, et olin siia tulnud ilmaasjata. Auk laias ahjus oli juba kinni müüritud; ainult 
»tihe punaste telliste kiht tähistas kohta, kus oli rippunud vana kloostrikell, mis nii kaua aega oma 
salapärase helinaga siinseid elanikke oli hirmutanud. Puudutasin käega telliste nelinurki, urgitsesin 
nende küljest tüki kuivanud krohvi ja lonkisin aeglaselt alla aeda. 


Juba kollendasid puudel lehed; aia murule olid ilmunud umb-rohupuhmastikud; kukerpuupõõsad 
punasid väikestest, koralle meenutavaist marjadest; suureks kasvanud linnupojad o'id ammu pesadest 
välja lennanud. Piki kivimüüri kulges pähkliallee. Suurte puude hallid siledad tüved kerkisid 
kõrgele naabruses asuvate ploomi- ja õunapuude köhal, kõige vanema pähklipuu-tüves märkasin 
musta õõnsust, kuhu ma tol kevadhommikul olin-pistnud alumiiniumkausi. 


Aias oli väga vaikne ja kui ma pähklialleeni jõudsin, kostis kuskil kõrgel lehestikus vaevu kuuldav 
kahin: läbi läikivate käpataoliste lehtede langes kestast maha pähkel. Panin tähele rohus köha, kuhu see 
kukkus, ja lonkasin sinna. 

Pähkel oli suur ja küps ning tal oli pisut joodi lõhna juures. Pistsin pähkli tasku ja hakkasin maast 
teisi otsima. Siin tihedas rohus takjate all ning umbrohtu kasvanud kraavides oli pähkleid palju. Ühed 
olid kestast väljas, täitsa kuivad, kõva koorega, teised aga olid veel lihavas valgekiulises kestas. See 
kest läks kergesti käte vahel kätki ja puhas, niiskevõitu tuum veeres sealt peopesale. Taskud olid korjatud 
pähklitest juba rasked, jalg valutas põlvest, isa kepi olin jätnud kuhugi kaugele allee algusesse, mu 
laubale oli ilmunud higi, sest ma polnud ju veel täiesti terve, kuid ma ei pannud midagi tähele, vaid 
püüdsin korjata võimalikult rohkem pähkleid. 


Põlvili liikudes meenus mulle lapsepõli ja ma sattusin nii hoogu, et ei märganudki, kuidas aias 
järjest hämaramaks läks. Oli käes videvik, päike oli ammu Belanovka aguli taha vajunud, oli aeg tagasi 
minna. Kui ma hoovi jõudsin, olin päris väsinud ja ära vaevatud, aga see-eest olid mu taskud pähkleid 
täis. Istusin jalgvärava juurde pingile ning hakkasin pähkleid puruks taguma. Pistsin pähkli värava 
vahele, tõmbasin väravat pisut enese poole, pähkel läks raginal puruks, peopesale kukkusid katki- 
litsutud koored ja valmimata tuumade valged tükid. 


Kui põõsaste tagant äkki kostis Petka Maremuhha hääl, oli mul pingi all juba ohtrasti pähklikoori. 


«Kui me sellele nadikaelale nüüd hästi õpetust ei anna, siis hoiab ta pärastpoole nina veel rohkem 
püsti!» püüdis Petka erutatult kedagi veenda. 
«Tule siia, Petka!» hüüdsin püsti tõustes. 

«Eks sa näe; ta käib juba hoovis ringi!» imestas Petka, koos Bobõriga põõsaste vahelt välja tulles. 
«Ja meie mõtlesime, et oled veel voodis. Anna pähkleid!» 

Puistasin Maremuhha pehmele peopesale viis pähklit ja kostitasin ka tedretähelist Bobõr'i. Saška 
pistis otsekui ahv kohe ühe pähkli suhu ja hammustas katki. 

«Hull oled!» ütlesin Saškale. «Nagunii puuduvad sul juba kaks hammast — kas tahad ka teistest 
ilma jääda? Suru väravaga. Näe, õpi!» 

Nüüd käis värav hingedel vahetpidamata edasi-tagasi. 

Maremuhha sõi nohistades pähkleid ja heitis alatasa pilke mu pungis taskule. 

«Kust te tulete, poisid?» küsisin neilt. 

«Läksime...» algas Maremuhha. «Kas tead, Vaska, Grigorenko võetakse komsomoli vastu.» 

«Mis, komsomoli?» hüüdsin ma. 

«Nojah,» kinnitas Saška pähklit puredes rahulikult. «Vend Anatoli jutustas mulle seda, — ta 
kuulub ju trükitööliste rakukesse, ja Kotka käis samuti seal rakukeses. Vend ütles, et Kotka andnud 
neile eile ankeedi ja avalduse sisse.» 

«Ega pole veel arutatud?» küsisin kähku. 

«Laupäeval koosolekul arutatakse,» teatas Bobõr. 

«Noh, siis pole asi kindel, eks vaatame veel!» laususin kergendustundega. 

«Arvad, et ei võeta,vastu?» erutus Petka. «Võetakse, küll näed. Kas sa siis ei tea, missugune pugeja 
ja suli ta on?» 

«Miks siis sina, Saška, vait oled?» tungisin Bobõrile kallale. «Sinu vend on trükitööliste 
rakukeses, jutusta temale, mis tüüp see Grigorenko on, las viskab Kotka avalduse solgiauku — ja asi 
tahe.» 

«Nagu ma poleks rääkinud? Rääkisin. Kohe, kui täna teada sain, jutustasin talle kõik. Aga kuula, 
kuidas lugu on: Anatoli sõitis šeflustöö asjus maale ja ta tuleb alles neljapäeval tagasi. Kui olin talle 
Kotkasi jutustanud, ütles ta mulle, et ma 
koguksin oma poisid kokku ja läheksin nendega laupäeval koosolekule.» 

«Noh, asi on selge, me peame tema vastu protestima!» ütlesin ägedalt. 

«Kuid võib-olla sa, Vassil, ehk läheksid protestimise asemel voodisse?» kuulsin seljataga isa 
häält. Ta seisis tara juurtes tunnimehe putka kõrval. «Miks voodisse? Olen juba terve!» «Kas pea ei 
valuta?» küsis isa teele astudes. «Mitte põrmugi!» 

«Aga jalg?» 

«Õige pisut,» petsin isa. 

Jalg valutas veel, põlv pakitses, ent kui oleksin seda tunnistanud, oleks isa mu kohe voodisse 
pannud. 


«Noh, poisid, istuge koomale,» palus isa Maremuhhat ja Bobõr'i Need tegid kohe ruumi. 

«Kes siin pähkleid pakub?» küsis isa. 

Tõmbasin taskust peotäie pähkleid ja ulatasin isale. 

Isa vaatas mulle silma ja ütles: 

«Tähendab, oleme juba jõudnud aias ära käia? Eks ole? Oi, Vassil, Vassil, sulle kuluks hea 
keretäis ära, aga mu käsi ei kuula sõna. Ma ju palusin: ära käi palju, lama. Aga ei, sa pidid kohe 
aeda tormama. Aga mis saab siis, kui haavad lahti rebenevad, kas tahad haiglasse tagasi minna, 
mis?» 

«Ei nad rebene,» vastasin ebakindlalt ja katsusin otsemaid oma ribisid. 

Isa vaikis natuke aega, litsus pähkli peopesaga raginal vastu pinki puruks ning küsis: 

«Kelle vastu te kavatsesite protestida?» 

«Kotka Grigorenko, selle arstipoja vastu. Sa tead ju?» seletasin ma. 

«Mispärast?» küsis isa rahulikult. 

«Ta isa lasti ju Tšeka poolt maha!» ütlesin ägedalt. 

«Mis mees see Kotka ise on?» küsis isa. 

«Kuidas, mis ta on? Ta pole meie hulgast!» ütles Maremuhha vihaselt. 

«Ta oli Petljura ajal skautide patrulliülemaks, nüüd aga läks ta selleks vasksepp Žacharzewski 
juurde tööle, et enesele töölise staaži saada!» lisasin ma juurde. 

«Kui me gümnaasiumis õppisime,» teatas Saška Bobõr tähtsalt, «kuulsin oma kõrvaga, kuidas 
Kotka hooples, et meie kindluse vallutanud hetman Petro Dorošenko olevat tema sugulane.» 

«Sa küsid, kes ta on, eks?» seletasin isale ägedalt edasi. «Tal oli ju oma maja, meie poisse 
nimetas see Kotka lojusteks ja kui Petljura juhtuks praegu tagasi tulema, tapaks Kotka meid kõiki. 
Kas tema tohib olla komsomolis?» 

«Tähendab, tungite talle koosolekul kallale?» küsis isa rahulikult ja otsekui ergutades meid. 

«Ohoo! Ja kuidas veel!» vastasin tormakalt. 

«Noh, ja ongi õige!» nõustus isa. «Aga liiga ägedaks minna pole vaja. Kui olete kindlad, et ta on 
komsomolile võõras, tõestage seda. On tähtis tõestada, et ta isa on lurjus, — selles seisab asi. 
Kommunistlikku noorsooühingusse astudes peavad noorte südamed ole,ma puhtad, ja kui te olete 
veendunud, et selle Kotka südames on kõntsa, rääkige sellest julgelt ning ausalt ja ärge kartke 
midagi.» 

Isa nõuandeid meeles pidades arutasime kolmekesi hulk aega, missuguseid põhjusi ette tuua 
protestiks Kotka vastu. 

Otsustasime väikesi pahandusi mitte meelde tuletada, vaid koosolekul esitada kõige tähtsama, 
nftgu isa ütles — põhilise ja printsipiaalse. Sealsamas leppisima kokku, et koosolekul esineb 
esimesena Saška Bobõr, kuna ta vend on trükitööliste rakukese liige, seejärel võtab sõna Petka 
Maremuhha, ja mina ütlen lõppkokkuvõttes selle kõige tähtsama: mis mulle haiglas Kotkast jutustas 
Galja. Mina pidin koosolekule tõestama, et Kotka on kaval karjerist, et ta on ainult selleks 
töölispluusi selga tõmmanud, et kiiremini maskeerida oma minevikku. Kui mu sõbrad olid lahkunud, 
hakkasin üksi tühjas köögis eelseisvat esinemist harjutama. 

«Seltsimehed!» hüüdsin täiest kõrist, -pöördudes vene ahju poole. «See võõras tüüp, see 
töölispluusis ettetükkija, see räpase hingega karjerist tahab astuda kommunistlikku noorsooühingusse 
ainult selleks .. . ainult selleks .. .» Siin jäin toppama. Ma ei teadnud, mis edasi ütelda. Hästi alanud 
sõnavõtt kätkes ootamatult. 

«Noh, pole viga!» lohutasin ennast. «Küll kuidagi läheb! Ja kui ma ei ütlegi kõike, tulevad sõbrad 
appi. Küll kolmekesi juba hakkama saame.» 

Kuid juba reede õhtul selgus, et komsomoli koosolekul tuleb sõna võtta ainult meil Petkaga 
kahekesi. Saška Bobõr langes rivist välja. Tal ei vedanud jälle. Saime kuulda, et reedel pärast lõunat 


hakkavad Jõetaguse poisid jalgpalli mängima «Mootori» kõrval asuval staadionil. Jõudsime 
väljakule juba enne mängu algust ja Bobõr hakkas kohe nuruma, et teda võetaks mängima vasakut 
äärt, kuid mängida soovijaid oli külluses ja talle öeldi ara. Selge, et see Saškat kurvastas, kuid ometi 
tegi ta näo, nagu ei hoolikski ta suurt mängust, ja ütles meeskonna kaptenile Jaška Tiktorile: 

«Noh, olgu peale, lähen end siis päevitama, kui aga keegi jalust vigaseks lüüakse, kutsuge mind!» 

Värava juures, väljaspool mänguplatsi piire, seisis logisev kohtunikupult. Tavaliselt tõmmati see 
pult seks ajaks, kui staadionil mängisid võrkpallimeeskonnad, üsna väljaku äärde, sellele asus 
kohtunik ja vilistas sealt ülevalt nagu militsionäär. Saška Bobõr ronis sellele puldile, võttis: riidest 
lahti, jättes jalga ainult vabarnavärvi spordipüksid, ja laskis päikesel paista omi kõhnale 
tedretähelisele ihule. Puldipealne polnud just väga lai ja seepärast ulatusid Saška jalad üle ääre. 

«Ega sa niikuinii pruuniks ei lähe, Bobõr!» hüüdis alt Petka Maremuhha. «Tedretähelistele ei 
hakka päike peale! Tule parem meie juurde!» 

Saška isegi ei vastanud kutsele. Ta oli solvunud, et teda ei võetud mängima, ja ta otsustas olla 
üksinda. Meie Petkaga heitsime üsna väljakujoone juurde pikali, jälgisime mängu ja olime 

varsti Saška unustanud. Jõetaguse poisid ei mänginud algul sugugi hästi, ma koguni mõtlesin, et 
asjata algasid nad mängu kahe väravaga, neil oleks paras olnud end veel ühe väravaga treenida: 
pealetung oli nõrk, kesktormaja ja meeskonna kapten Jaška Tiktor mängis kogu aeg nii saamatult, et 
hale oli vaadata. Kuid mida enam mäng edenes, seda rohkem tuli ette häid lööke ja esimese poolaja 
lõpul hakkasid esimese meeskonna poisid väga osavalt palli peaga söötma. 


Korraga kostis värava tagant Saška Bobõri meeleheitlik hädakisa. 


Saška hüples puldil, vehkis kätega, karjus, ta pea köhal aga keerles terve parv mesilasi. Nad 
lendasid Saška kallale ja nähtavasti nõelasid teda, sest Saška röökis järjest valjemini ja tormas 
käsipuu juurde. Pult vajus küljeli ja Saška lendas sealt kaugele rohu peale maha. Kuid ka nüüd ei 
andnud mesilased Saškale rahu. Nähes, et tal ei õnnestu end mesilaste eest peita, kargas Saška püsti 
ning karjudes: «Poisid, tulge appi — nad söövad mu ära!» sööstis väljaku keskpaika mängijate sekka. 

Mäng katkes otsekui käskluse peale. 

«Poisid, see on mesilaspere! Kaduge minema!» karjus üle terve jalgpalliväljaku kapten Tiktor ja 
plagas ise esimesena tänavale. 


Kuuldes oma kapteni arukat käsku, tormasid nüüd mõlemad jalgpallimeeskonnad terves 
koosseisus ühes pealtvaatajate ja väravataguste poolkaitsjatega põiki üle rohelise väljaku haigla 
poole. Otsajoonel valendasid mahajäetud riiete hunnikud, nukras üksinduses kollendas värava juures 
tuliuus pall, nõelamisest poolpimedaks jäänud Saška aga hõõrus kogu aeg kätega nägu ja sibas 
kõigest jõust appi karjudes oma vabarnavärvi spordipükstes jalgpallimängijatele järele, kuna 
raevunud sülem — selle suve viimane imekombel ilmunud mesilaspere — lendas ta kannul. 


Pool tundi hiljem, kui Saška juba lamas proviisor Dulembergi apteegis vahariidešt kušetil ja 
paistetas kõikide nähes, saime täpsemalt teada, mis oli juhtunud. 

Kui Saška päikesepaistel oli tukkuma jäänud, istus lähedalt mööda lendava mesilaspere ema ta 
vabarnavärvi pükstele, neid nähtavasti lilleks pidades. Emamesilane ei jõudnud veel Saška ihule 
ronida, kui sinna silmapilkselt laskus terve sülem. Kas oli Saška ehmatusega emamesilase tapnud või 
oli ta selle lihtsalt hoolimatult maha visanud, aga igal juhul nõelasid mesilased teda nii rängasti, et 
Saška silmad muutusid õhtuks väikesteks kitsas-teks piludeks,- nägu aina paisus nagu kerkiv 
leivataigen ning tedretähed ta nahal läksid laperguseks, ka ta käed ja jalad olid saanud nõelata ning 
paistetasid üles. Proviisor Dulemberg vaias suure klaasitäie nuuskpiiritust Saška ihule, meie panime 
nõela- 

tud kohtadele niisket mulda, kuid neist abinõudest polnud palju kasu. Saška aietas valust ja 
muutus järjest paksemaks ... 

Järgmisel päeval, laupäeval, oli Saška seisukord pisut parem, paistetus vähenes, kuid oli selge, et 
Niisugusel kujul komsomoli koosolekule ilmuda tähendaks kogu asja nurjumist. Jätsime haige Saška 
koju ja läksime Petkaga ilma temata trükitööliste juurde. 


Kui köhale jõudsime, oli koosolek juba alanud ja kommunist-likud noored laulsid seistes «Noort 
Kaardiväge». Selles pikasja kitsas madalate võlvidega saalis olid esimesed kohad juba võetud ja meil 
Petkaga tuli saali tagaosas istuda pingile, mille kohal rippus plakat üleskutsega annetada raha 
«skadrilli jaoks, mille nimeks on «Meie vastus Chamberlainile». 

Esimesed kaks küsimust huvitasid mind vähe, ma peaaegu ei kuulanudki, mis koosolekul kõneldi, 
vaid kordasin sosinal oma sõnavõttu ja ootasin, et liikmeks vastuvõtmine kiiremini algaks. Nägin 
hästi Kotkat, ta kukalt, ta laiu õlgu, mille vastu tihedalt liibus batistsärk. Kotka tundis end siin juba 
nagu kodus, ta pidas end juba kommunistlikuks nooreks: sellal, kui teised külalised tagapool istusid 
või seisid -ukse juures ega tikkunud ette, oli Kotka Grigorenko jultunult kohe esimesse ritta roninud. 
Ta istus seal koos vanade kommunistlike noortega ja mulle paistis kogu aeg, et küsimus tema 
vastuvõtmisest kommunistlikku noorsooühingusse on juba ammu otsustatud ja et meie oma 
protestiga ainult häbistame end siin, linna parimas komsomolirakukeses. 

«Võib-olla pole üldse mõtet midagi rääkida? Kes meie sõnu kuulda võtab? Siin istuvad ju 
täisealised kommunistlikud noored, paljud neist on jõudnud juba võidelda kodusõjas, peaaegu kõik 
nad kuuluvad eriülesannetega väeossa, nemad kõik saavad poliitikast paremini aru kui meie ning 
teavad ise hästi, keda kommunistlikku noorsooühingusse vastu võib võtta ja keda mitte. Kui õige 
istuksime vaikselt koosoleku lõpuni ja, ära näinud, mismoodi asi laheneb, esimesena tasahilju jalga 
laseksime? Ja keegi ei pane meid tähele ja keegi ei naera meid välja, kui ütleme midagi sobimatut, 
ega näita pärast meile näpuga.» 

Tundsin, kuidas niisugused mõtted mind järjest enam erutasid. Ma polnud veel ühtki sõna ütelnud, 
kuid mu suu oli juba kuiv, pea valutas pisut ja hirmu tõttu näis mulle, et mu halvad rinnal ja otsmikul 
on lahti rebenemas. Kuid sealsamas taipasin, et nüüd ma oma väljaastumisest enam taganeda ei tohi. 
Esiteks naerab mind välja Petka Maremuhha, teiseks võidakse Kotka komsomoli vastu võtta ja 
lõpuks, — mida ütlen isale, kui ta minult kodus küsib, kuidas me koosolekul Grigorenko vastu võit- 
lesime? «Ei, sa pead igal juhul sõna võtma, muidu oled argpüks. Sa pead sõna võtma, kas kuuled?» 
sosistasin endale, ja just sel 

hetkel märkasin samas reas, kus istus Kotka, Nikita Kolomejetsi tuttavat kukalt. 


Tarzan Baltast oli tulnud koosolekule! See oli alles tore! Olin kuulnud, et Tarzan oli pärast kooli 
lõpetamist v<eel linna jäänud ning ootas, et komsomoli ringkonnakomitee teda määraks rajooni, kuid 
seda, et ta võiks trükitööliste koosolekule ilmuda, polnud mulle pähegi tulnud. 

Nüüd tundsin end juba palju julgemana. Teadsin, et kui vää-ratangi, ei jäta Tarzan mind hätta. 
Tahtsin, et Nikita mind märkaks, kergitasin end pingil ja hakkasin talle sõrmedega märku andma, 
kuid äkki sikutas Petka mind särgist ja sosistas: 

«Ole valmis!» 

«Miks?» küsisin ma. 

«Kuula! Juba ...» 


Kaugel presiidiumilaua taga hakkas tasa kõnelema koosolekujuhataja, mustade kohevil juuste ja 
prillidega pikakasvuline noormees. 


«On tulnud kornmunistlikku noorsooühingusse astumise sooviavaldus Konstantin Ivanovitš 
Grigorenkolt, teenistujate perekonnast, sotsiaalne seisund tööline, vasksepa õpilane, töötab palgalisena 
kodustöötaja juures ... Ta on neli kuud käinud meie rakukeses, büroo” ülesandel on ta Jõetaguse 
noorte kodustöötajate hulgas toime pannud rahakorjanduse külaga kontaktiastumise ühingu heaks ...» 
» 

«Mul on küsimus!» kostis Tarzani hääl. 


Mu meel läks sedamaid rõõmsamaks. «Noh, Nikita, ütle mõned krõbedad sõnad!» 
«Või jätame ehk küsimused pärastiseks?» pöördus juhataja koosoleku poole. 


«Mina, seltsimees juhataja, tahtsin ainult küsida, missuguse grupi järgi võetakse vastu kõnesolev 
seltsimees?» jätkas Nikita südilt. 


«Kuid mida see tähendab, missuguse grupi järgi?» imestas juhataja. «On ju selge, missuguse järgi. 
Töölisgrupi järgi.» 

«Arusaadav!» ütles Tarzan valjusti. 

Ma ei taibanud: kas ta nõustus juhatajaga või valmistus teda ründama. 


Kui koosoleku juhataja oli ette lugenud Kotka avalduse ja ankeedid, tundsin, kuidas pind mu 
jalge alt ära libiseb ja meil Petkaga ei jää peaaegu midagi ütelda. 

Grigorenko kirjutas ise oma ankeetides, et ta isa on Erakorralise Komisjoni poolt 
kontrrevolutsioonilise tegevuse pärast maha lastud ja et ta seetõttu on end omastest eluajaks lahti 
ütelnud. Kui ankeedid olid ette loetud, tehti teatavaks kohalikust ajalehest välja lõigatud ja ankeedile 
juurde lisatud tekst, milles oli lugeda, et Konstantin Grigorenko, 16 aastat vana, ütleb usuliste ja idee- 

liste lahkuminekute tõttu end lahti oma isast ja emast ning palub end lugeda orvuks. See kuulutus 
oli trükitud poole aasta eest. 

«Kus ema praegu asub?» küsis Nikita köha pealt karmil toonil. 

«Kas lubate vastata, seltsimees juhataja?» pöördus Grigorenko juhataja poole. 

«Vasta!» ümatas juhataja, tõstes Kotka ankeedid üsna silmade ligi ja süvenedes nende lugemisse. 

«Ema elab siin linnas,» vastas Kotka rahulikult. 

«Ja sul, pole temaga mitte mingisuguseid suhteid?» päris Tarzan. 

«Absoluutselt mitte mingisuguseid!» Ja Kotka raputas kõrgilt pead. 

«Aga mispärast?» küsis Nikita. 

«Kuidas — mispärast?» ei taibanud Kotka. «Ma ju ütlesin end temast lahti.» 

«Seda me teame, et sa end lahti ütlesid!» lausus Nikita. «Üldiselt ütelda on see väga huvitav: 
inimene teeb end ise orvuks. Aga vahest sa tahad, et sind loetakse heitlapseks, mis? Ja mispärast 
ütlesid sa ennast lahti, kas võiksid seda seletada? Su isa, saan aru, oli vastane, tema suhtumine 
revolutsiooni oli nii-öelda nurjatu, ja sul oli põhjusi. Noh,.aga kuidas emaga lugu on?» 

«Ma ei taipa hästi küsimuse olemust,» ütles Kotka aeglaselt, kuid nähtavasti erutatult. «Naine, kes 
füüsiliselt on mu ema, on moraalses mõttes mulle võõras ja tolle meile vaenuliku mehe naine... . 
Sellepärast ma... Ja peale selle oli ta ju ka kaudne ekspluataator.» 

«Huvitav, keda ta siis ekspluateeris?» 

«Kuidas keda?» lausus Kotka nördinult. «Toatüdrukut... lõpuks haigeid, see tähendab patsiente...» 

Saalis kostis naeru. Ma ei taibanud, kas naerdi Tarzani küsimuse või Kotka vastuse üle. Nikita ei 
pööranud naerule vähimatki tähelepanu ning küsis: 

«Tähendab, sa kinnitad kategooriliselt, et sul pole emaga mingisuguseid suhteid?» 

«Kinnitan kategooriliselt,» teatas Kotka uhkelt. 


«Arusaadav! Tähendab, täieline orb,» ütles Nikjta ja pöördudes juhataja poole, lisas: «Rohkem 
mul küsimusi ei ole!» Seni kui teised kommunistlikud noored esitasid Kotkale igasuguseid 
tähtsusetuid küsimusi, kui vana ta on, kui palju ta oma kodustöötaja juures tasu saab ja kas ta juba 
ammu on lakajiud jumalasse uskumast, mõtlesin kähku, mida ütelda, kui algavad läbirääkimised. 

Kotka käitus koosolekul väga vahvalt, ta tarvitas sõnu nagu «küsimuse olemus», «füüsilises ja 
moraalses mõttes», «kaudne ekspluataator» ... Nähtavasti oli keegi teda õpetanud siin niisuguste 
tarkade sõnadega esinema. 

«Lähme üle asja arutamisele,» ütles juhataja. «Kes tahab vastu rääkida?» 

Saali läbis kähin ja siis tekkis täielik vaikus. Juhataja tõusis kikivarbaile ja vaatas kaugele saali 
lõppu. Praega, paistis ta väga pikana; näis, nagu litsuks ta iga silmapilk oma laiade peopesadega 
puruks punase puuvillase riidega kaetud väikese laua. Tarzan pöördus ümber ja hakkas silmitsema 
tagapool istuvaid kom-. munistlikke noori, otsekui tahaks ta ette ära arvata, kes neist esineb 
protestiga. 

Kotka vaatas ainiti juhatajale otsa. Oli näha, et ta oleks väga tahtnud näoga pöörduda koosolijate 
poole, kuid tal oli hirm. 

Kuulsin, kuidas selles äraootavas vaikuses mu seljataga istuv päevitunud kommunistlik noor ütles 
oma naabrile: 

«Huvitav juhus!» 

Juhataja kuulis sosinat ja küsis: 

«Kas sa, Polivko, tahad vastu rääkida?» 

Päevitunud kommunistlik noor sattus ootamata esitatud küsimuse tõttu segadusse ja pomises: 

«Ei, ma niisama.» 


«Kõnele, Petruss,» ütlesin ma ja müksasin Maremuhhat. «Tore küll. Miks mina? Räägi sina 
esimesena!» 


«Me ju leppisime kokku. Mina räägin viimasena,» ütlesin ma. «Kuid Saškat pole ju!» halises 
Petka. «Mina esimesena ei räägi. Kõnele sina!» 


«Kas keegi ei soovi protestida? Ärge häbenege, seltsimehed! Mis?» küsis juhataja. 

«Noh, Petka!» sisistasin ähvardavalt Maremuhhale kõrva. 

Petka ainult nohises. 

«Mina soovin protestida!» hüüdsin südant rindu võttes ja tõstsin üles kaks sõrme nagu töökoolis 
tunni ajal. 

«Noh mis siis ikka — lase käia!» elavnes juhataja. «Tule lavale.» 

«Ei, ma räägin siitsamast...» 

«Tule siia, tule siia ...» kutsus juhataja. Mitte kuidagi ei tahtnud ma minna sinna kaugele, 
koosoleku juhatuse laua juurde ja tingisin: «Parem räägin siit. See on ju ükskõik!» 

«Las noormees räägib köhalt. ära teda sega!» hüüti juhatajale. 

See lõi käega ja istus taburetile, vaadates mulle uurivalt otsa. 

Kuid mu mõtted olid juba niikuinii segi aetud. Olin unustanud kõik, mida tahtsin ütelda. Nägin 
enese ees kümneid tähelepanelikke ning võõraid silmi, ainult kuskil kaugel paistis Kolomejetsi 
'naeratlev nägu. Ka Kotka vaatas mulle otsa ja ma nägin ta pilgus varjamatut viha. Mida ütelda? 
Kuidas alata? Kas jutustada 

sellest, kuidas Grigorenko töökoolis peksis Maremuhhat? Kuid me ju olime otsustanud sellest 
mitte rääkida? Millest siis veel? 

Koosolek ootas. 

Oli vaikne. Ja õudne. 

Tundsin, et kui seisan nõnda vaikides veel ühe hetke, naerdakse mind välja. Oli tarvis kõnelSa. 
Mida, see polnud tähtis. Ainult kõnelda! 

«Seltsimehed!» ütlesin erutusest hingeldades ja mu hääl kip-pus muutuma kriiskavaks. «Me 
tunneme hästi... Mina tunnen hästi,» ma läkastasin ja laususin suuri vaevu kähedal häälel, «seda 
tüüpi... Hetman Petro Dorošenko oli tema sugulane, ta ise aga oli Petljura ajal «boamadude» 
patrulliülemaks ...» 

Vali naerulagin katkestas mind. Koosolijad naersid. Nägin enda ümber kommunistlike noorte 
naervaid nägusid. 

«Mis te naerate?» karjusin kõigest jõust, summutades kära. «Kas ma ei rääkinud tõtt! Kõik on 
tõsi! Ta oli Petljura ajal skautide patrulliülemaks, tema isa aga...» Kuid mulle meenus, et isast pole 
tarvis enam rääkida, läksin oma kõnes jälle segi ja pärast hetkelist pausi sõnasin kurel pominal: 

«Ta tahab astuda kommunistlikku noorsooühingusse, et teha karjääri, ta on alati olnud nõukogude 
võimu vastu, ärge uskuge teda!...» 

Oleks vaja olnud veel edasi rääkida, palju oleks tarvis olnud rääkida, kuid tundsin, et ma ei oska 
enam midagi ütelda, — mu peas polnud ühtki ladusat mõtet, ka keel oli muutunud kangeks. 

Lõin käega ja vajusin pingile. Ma ei söandanud Petkale otsa vaadata, mul oli häbi ta ees, et olin 
end naeruvääristanud. 

«Kas lõpetasid, noormees?» 

«Jah,» vastasin tasa ja saalis kuuldus jälle naeru. 

«Lubage anda seletust selle protesti puhul!» kuulsin äkki Kotka kalki ja rahulikku häält. 

«Mis seletuste aeg see praegu on?» ütles juhataja. «Seletuseks saad sõna, kui asi on läbi arutatud. 
Mis?» 

«Mul on seletus koosoleku pidamise korra kohta!» ei andnud Kotka järele. «Paar sõna ja kõik on 
selge.» 

«Las räägib!» hüüdis juhatajale päevitunud kommunistlik 
noor. «Anna talle sõna.» E 

Juhataja noogutas Kotkale peaga: 

«Kõnele, ainult lühidalt.» 

«Ütlen väga lühidalt!» alustas Kotka veel kindlamini. «Vaevalt saab protestiks nimetada seda 
loba, mida laskis kuuldavale praegu see seltsimees, te saate kõik aru, et see on lollus. Asi seisab 
selles, et siin õiendatakse minuga isiklikke arveid ...» 

«Põhjused? Faktid?» katkestas juhataja Kotkat. 

«Kohe ütlen,» teatas Kotka soliidselt. «Kogu asi seisab selles, et me mõlemad selle seltsimehega 
kurameerisime ühe ja sama 

tütarlapsega, see tütarlaps aga eelistas mind, tema muidugi nüüd...» 

«Pole tõsi! Sa valetad!» Karjusin oma köhalt. 

«Taserr' Mandžura. Küll pärast räägid!» hüüdis ..mulle sõbralikult Nikita ja ta hääl rahustas 
mind. Taipasin, et Kolomejets on minu poolt. 

«Ja endastmõistetavalt vihkab ta nüüd mind isiklikel põhjustel!» jätkas Kotka ja tõmbas suu 
irevile, lootes koosolijates esile-kutsuda kaastundlikku naeratust. «Peale selle,» jätkas Kotka, 


«kui veel oli elus mu isa, kellest end hiljem lahti ütlesin, ronis see poiss korduvalt koos teiste 
Jõetaguse poisikluttidega meie-aeda. Kord püüdis isa ta kinni ja peksis nõgestega läbi. Kuid ega 
mina selle eest vastuta?» Ja lahutades käsi nagu tõeline näitleja ning tundes end võitjana, istus 
Kotka oma köhale. 

Kõik, mis ta oli ütelnud, oli väga solvav. Kotka oli mind kogu koosoleku ees häbistanud. 
Nüüd vihkasin teda veel rohkem, kuid imelik asi: tundes end solvatuna, taibates, et olin end oma 
väljaastumisega naeruvääristanud, kuna rääkisin tühiseid asju ega teatanud koosolijaile seda 
kõige tähtsamat, sain samal ajal siiski aru, et koosolek on minu poolt, et Kotka oma seletusega 
on endale veel rohkem kahju teinud. 

«Luba mulle veel üks väike küsimus, juhataja!» ütles Nikita ja tõusis klaveri 'juures püsti. 

«Kuid küsimused on ju lõppenud, eks?» ütles juhataja rahulolematult kulmu kortsutades, aga 
lisas sedamaid: «Noh, küsi!» 

«Kuule, Grigorenko,» ütles Tarzan juba teisel, karmil häälel ja vaatas ainiti Kotkale otsa. 
«Jutusta koosolijaile üksikasjaliselt,, mis suhted sul olid aednik Korybkoga!» 

«Ma ei saa aru ... Ma olin... olin ta juures korteris . ..» vastas Kotka kähku. 

Koosolijad teritasid kõrvu. Kotka kures kõnes märkasime kõik erutust. 

«Ja veel?» nõudis Nikita karmilt. 

«Pärast, kui Korybko juures pandi toime läbiotsimine, olin tunnismeheks ...» lisas Kotka 
juurde. 

«Noh, aga kas sa tema poega tundsid?» 

«Ei. .. õigemini...» läks Kotka segi. 

«Mis «õigemini», Sina, sõber, ära põikle. Räägi otsekoheselt ja ilma viguriteta.» 

«Tundsin, kuid ei teadnud, et see ta poeg on ... Minu juuresolekul teietasid nad teineteist.» 

«Tähendab, sa nägid, kui see Zbigniew isa juures käis?» küsis Nikita. 

«Nägin. Seda-juhtus kaks korda. Kord tuli ta öösel, ma juba magasin, teisel korral tulin 
parajasti linnast — aemad istusid köögis ja sõid lõunat.» 

«Ja sa, ei aimanud midagi?» 

«Mida võisin ma aimata?» küsis Kotka. 

«Noh, et see inimene on meie vaenlane ja nii edasi?» 

«Kust mina seda võisin teada?» imestas Kotka, 

«Kuidas siis niimoodi? Kas sa ei teadnud, et see aedniku poeg oli Poola ohvitser ja nagu 
juurdlusel selgus, lisaks kõigele veel inglaste salakuulaja, et ta tuli sealtpoolt. Kas sa sellest midagi ei 
teadnud?» küsis Tarzan Kotkalt. 

«Muidugi ei teadnud!» Seda öeldes väratas Kotka hääl ja ta vaatas ringi, otsekui tahtes kaduda. 

«Kuid mida sa rääkisid Seminari tänaval?» 

«Kus?» küsis Kotka juba üsna tasa. 

«Ara tee end lolliks. Sa ise tead ju. väga hästi — kus!» ütles Nikita Kotkale tigedalt ja palus 
juhataja poole pöördudes: «Anna mulle sõna!» 

Nikita tuli läbikäigu juurde ja jäädes seisma peaaegu Kotka kõrvale, ütles: 

«Mõnikord juhtub, seltsimehed, et võtame oma ühingusse neid, kes on pärit võõrast ühiskonnakihist. 
Me jätame siis tähele panemata vanasõna, et käbi ei kuku kännust kaugele, ja vahel juhtub, et õigus 
oli meil, mitte vanasõnal. Kuid me toimime niimoodi juhul, kui uue tee valinud inimesed ausalt 
katkestavad kõik sidemed minevikuga, ei varja midagi komsomoli eest ega peta meid. Vaat siin istub 
see... kui lubate öelda, see viimne mohikaanlane ... Kõik näib olevat korras: jutustas kõik, tunnistas 
kõik üles, käed on tal töölise omad ja kuidas ta veel kõneleb — aina kuula! Tetia võib otsemaid 


rakukese agiteerijaks-propagandistiks valida. See kõik aga ainult paistab nii, tõeliselt pole sugugi 
nõnda. Näe, teie kuulasite teda, suud ammuli, tema aga vedas teid kõiki siin ninapidi. ..» 

Nikita tõmbas hinge, koosolek ootas ärevuses, mida ta veel ütleb. Kotka istus, pea longus, 
juhataja aga oli oma tabureti nihutanud rambile lähemale. 

«Tema aga vedas teid ninapidi!» kordas Nikita, pühkides peopesaga higist laupa. «Parteikooli 
aedniku Korybko kohtuasja te teate, olete seda ajalehest lugenud. Aednik Korybko koos oma pojaga 
on juba ammu Duhhonini staabis, toimik on arhiivi antud ja kõik see on nii-öelda kauge minevik. 
Kuid milleks valetada? Tekib küsimus, milleks valetada? Valetada võib ainult see inimene, kelle 
südameunnistus pole puhas. Ja see tüüp, nagu teda siin õigesti nimetati, valetas. Mina olen, nagu 
teate, teie rakukeses uus inimene. Mind on komsomoli ringkonnakomitee töö edendamiseks ajutiselt siia 
määranud. Kui Grigorenko andis avalduse komsomoli astumiseks, küsisin tema kohta andmeid tutta- 
valt GPU uurijalt, kes Korybko kohtuasja ajas, kuna teadsin, et Grigorenko oli olnud aednik 
Korybko juures korteris. Toimikus 

leiduvad ka Grigorenko tunnistused. Seal GPU-s ta ütles, et ta mitte kaks, vaid isegi kolm korda 
on näinud, kuidas aednik Korybko majja tuli ta poeg Zbigniew, kusjuures Grigorenko oma sealsetes 
tunnistustes on otsekoheselt ja selgesti kirjutanud, et ta juba Petljura võimutsemise ajal teadis, et 
aedniku poeg on Poola ohvitser, et ta pages välismaale ja nõnda edasi... Grigorenko ütles uuri- 
misel, et ta ei teatanud võimudele sellest kõigest ainult kartuses, et see Zbigniew võiks ta maha 
lasta. Me ei hakka siin rääkima, kas Grigorenko toimis õigesti või mitte, — arvan, et te kõik sellest 
ise aru saate —, kuid tekib küsimus, milleks oli vaja valetada. Miks petta koosolekut, teeselda 
teadmatust,'paisata siin suust välja igasuguseid revolutsioonilisi sõnu, toonitada emast 
lahtiütlemist, ja samal ajal siiski köhata ema salaja? Kõik see ei meeldi mulle mitte põrmugi, 
seltsimehed. Ettepanek: kõne all olevat.. . subjekti kommunistlikku noorsooühingusse mitte vastu 
võtta!» Ja ütelnud viimase lause järsult, otsekui raiudes, istus Nikita ootamatult oma köhale. «Kas 
jätkata arutamist või...» märkas juhataja ütelda: «Pane hääletusele!» kostis saalis mitmelt poolt 
hüüdeid. «Kes on seltsimees Kolomejetši ettepaneku poolt?» küsis juhataja. 

Kommunistlikud noored tõstsid käe ja varjasid mu eest Tarzani. 

«Kes on vastu?» küsis juhataja. 

Keegi ei tõstnud kätt. 

«Siis ... üks hetk. ..» teatas juhataja, otsis laualt üles päevakorra ja tõstis selle prillide ligi. 
«Asume järgmise küsimuse juurde,» jätkas ta. «Kuid enne seda palun parteitutel noortel saalist 
lahkuda.» 

Seni kui me Petkaga end kähe pingi vahelt läbi poetasime, püüdes läbikäiku pääseda, läks Kotka 
Grigorenko, pea püsti ja nagu maadleja kätega vehkides, kurel sammul meist mööda ning kadus ukse 
taha. Kui me Keskväljakule jõudsime, vilkus Grigorenko hele särk kaugel Sepa põiktänavas. Kotka 
sammus kodu poole ikka samal jultunud väljakutsuval kõnnakul. Täna ta oli lüüa saanud, kuid 
kõigest paistis, et ta on otsustanud mitte alla anda. 


See pühapäev juhtus olema vilu ja tuuline. 

Kõrgel Vana kindluse vallidel oli üsna külm. Ronisime sinna Galjaga mööda valli nõlvakuid, 
mida kattis kõrbenud ning koltu-nud rohi, ja terve linn laotus äkki meie ees, ümbritsetud kitsast 
jõest, mis ülevalt vaadatuna sarnanes ojaga. Vasakul paistsid Joetaguse väikesed majad, kuskil 
kaugel linnaserval valendas aia sees parteikooli hoone esikülg; paremal pool, kindlusest linna viiva 
Kindluse silla taga, üsna kalju köhal, asusid laiali pilla- 

tult Vene abimõisad — nii nimetati läänepoolset agulit. Kaugel all, jõekäärus, Stephan Bäthory 
torni juures, silmasin vee köhal musta kivimürakat. Siit vaadates paistis ta üsna tillukesena, 
veekeerist ta all polnud nähagi. Mulle meenus, kuidas meid tookord öösel, kui Szypulinski kohvikust 
tulime, oli ehmatanud sillal vahil seisev militsionäär. 

Kui ammu see kõik oli! Tundus, et mitte kolm kuud, vaid oma kaks aastat oli sellest ajast 
möödunud. 

Seisime ja puhkasime mõned minutid. Külm tuul sasis Galja tihedaid juukseid. Galja oli enesele 
isa kuue selga tõmmanud. See kulunud käistega nahkkuub oli Galjale suur, käised olid väga pikad — 
ainult sõrmeotsad paistsid neist natuke välja. Galja põsed punetasid tuulest. 

«Tore on siin, eks ole?» küsisin ma. 

«Jah!» vastas ta ja pöördus minu poole. 

Ei tea, kust ma selle julguse võtsin, kuid samal hetkel haarasin mõlema käega kartmatult Galja 
ümbert kinni ja surusin ta pea enda vastu. 

«Lase lahti! Hull peast! Oled sa ogaraks läinud?» ütles Galja ja püüdis lahti rabelda. 

«Sugugi mitte hull... Lihtsalt. .. tahan sind suudelda ...» kogelesin. 

Minu huuled puudutasid Galja nägu. Ma suudlesin teda väga kohmakalt, umbropsu, külmale 
ninaotsale ja laubale. 

«Noh, kas sul pole häbi, Vassili» hüüdis Galja ja tõukas mind mõlema käega eemale. 

Kartsin, et Galja tõsiselt pahaseks saab, et nüüd ta enam ei räägi minuga. 

«Noh, tead mis, Vassil!» ütles Galja eemale joostes. «Kui ma ei teaks, et olid haavatud, võtaksin 
su kõrvad pihku.» 

«Ära ole vihane, Galja ... ma ju ... kogemata ...» pomisesin kohmetunult. Galja punastas ja sattus 
samuti segadusse. Ja püüdes oma kohmetust varjata, ütles kiirelt: 

«Lähme siit minema. Mu kõht on juba tühjaks läinud.» 

«Kohe annan sulle süüa. Mul on kaasas õunu ja leiba. Vaata!» 

Ja ma võtsin taskust paberisse mässitud värske rukkileivakannika ja neli õuna. Kuna ma polnud 
jõudnud einetada, olin kõik selle kodunt kaasa võtnud. 

«Kas teie aiast?» küsis Galja, võttes vastu suure, külje pealt pisut pruunikas-kollase õuna. 

«See on kuldrenett. Nuusuta, kuidas lõhnab!» 

Galja nuusutas õuna ja hammustas, sellelt ära pruunika külje. öunakoorele jäid ta ühetasaste 
hammaste jäljed. 

«Proovi süüa koos leivaga! Leivaga on maitsvam!» andsin nõu. 

«Ja toitvam!» nõustus Galja, võttes mult leivakannika. 

Närides värsket, hästi küpsetatud ning krõbeda läikiva koorukesega leiba, küsisin punastades: 
«Galja ... mul on... sulle üks küsimus.» 

«Missugune?» 

«Kas sa... tõtt räägid?» 

«Oleneb sellest, mida küsid.» 

«Kas Kotka... on sind suudelnud?» 

«Või veel!» 

«Kas räägid tõtt, Galja?» küsisin rõõmsalt. 

«Noh ütle, milleks peaksin sulle seda valetama?» 

«Miks ta siis tookord koosolekul hooples?» 


«Jälle hakkad peale, Vassil?» ütles Galja pahameelega. «Paljugi mis see lollpea välja mõtleb. Ma 
ju ütlesin sulle, et ta mind mitte põrmugi ei huvita. Mu meel oli nukker, kui olin üksi, noh, jalutasin 
siis temaga.» 


Suure kergendustundega võtsin taskust õuna ja sõin selle üks-kaks-kolm ara. 


«Meie linn on ilus, eks ole, Vassil?» ütles Galja mõtlikult, vaadates kaugel kaljudel valendavate 
hoonete poole. «Kahtlemata!» nõustusin. 

«Kas Ukrainas on veel niisuguseid linnu?» 

«Ei tea.» 

«Aga Venemaal?» 

«Võib-olla on!» ütlesin ebakindlalt. 

«Küll meie linn on huvitav!» sõnas Galja pikkamisi. «Kahju on siit ara sõita, kui vabrikukooli 
lõpetame. Kas pole tõsi?» 

«Kas arvad, et meid kõiki võetakse vabrikukooli?» 

«Sind kindlasti võetakse,» lausus Galja pisut kadedalt. «Sa ju tunned Polevoid, ta on sinu tuttav.» 


«Noh, kui mind võetakse,» ütlesin tähtsalt, «küll ma siis- ka sinu asja korraldan. Ausõna, Galja. 
Hakkame koos õppima!» 


XLVII. MALM VOOLAB 


Juba on süüdatud sulatusahi, pragisedes põlevad seal männi-laastud ja töökojas on tunda kerget 
suitsulõhna. Kuid see suits ei kõhuta: suure töötoa nurgas on lagi läbi murtud, üleval paistab selge 
sinine taevas, längus päikesekiir langeb läbi selle avause valukoja lavapõrandale, seina aarde, kus 
punetab kuhi gatšina liiva. 


Kui pidulik ja puhas on meil täna! Kõik ülearused asjad, tööriistad, plaadid suitsunud ning 
liivaste kärnidegal, kõik on ära 


1 Kärnid valmistatakse vormimismulla erikoostistest, nad asetatakse valamisvormi eeneks, et seal 
tekiksid valu juures tühikud. 

koristatud kõrvalasuvasse lattu ja lamavad seal laudadel. Siin, endise maksuameti suures saalis on 
sulatusahju lähedal mitmes reas liivapõrandale üles seatud uued puukastid, mis on laotud üksteise otsa 
ja kõvasti täidetud liivaga. «Ülalt vaadates on need vormkastid' ühesugused: puukülgede kõrguseni 
on nad ühtlaselt täidetud liivaga, ümara musta kausiga valukanalid läbivad sügavalt iga vormi. 

Liivapõrandal seisavad mitmes reas väikesed kastid, nende vahel aga lamavad suured 
ruudukujulised võrevahedega vormkastid. Nendesse on vormitud hoorattad. Küll on aga rasked need 
suured hooratastega kastid: kui palju vaeva nõuab meie instruktori Zora Kozakevitši juhatusel nende 
ülestõstmine ja mahapanek! 

Täna toimub meil töökojas esimene valu. Zora pole mitte ilmaaegu enesele uut puldanülikonda 
selga pannud. Ta kõnnib ettevaatlikult vormkastide ridade vahel, kontrollib, kas kõikjal on olemas 
õhuaugud gaaside väljapääsuks, vaatab alatasa, kas ehk tuli sulatusahju koldes pole kustunud. Kuid 
tuli pole kustunud, läbi avatud ahjuukse on näha, kuidas valged laastud põlevad keerdu tõmbudes ja 
hävides, kuidas tulekeeled tõusevad üles peeneks raiutud männipeergude poole. Peergude peale on 
laotud puuhalud. Niipea kui tuli hakkab tugevasti põlema, võib õhukindlalt sulgeda tõmbeaugu, kinni 
pätsida külgukse ja lasta sisse tuult. 


Sulatusahi nõjatub vastu seina, ta seisab kõveraks painutatud terasjalgadel, mis toetuvad 
telliskivist alusele. 

Esimese valu puhuks olime oma sulatusahju määrinud masinaõliga: piduliku välimusega must 
mõhakas sulatusahi aina säras ja läikis. 

Sellest päevast, mil mind haiglas külastas Polevoi, oli möödunud vaid poolteist kuud, ent kui 
palju oli selle lühikese aja jooksul olnud muudatusi mu elus! Mõte vabrikukoolist ei andnud mulle 
rahu, kõik meie poisid otsustasid minna õppima sellesse kooli. Meid võeti kergesti vastu, ent 
tsehhidesse määramisel selgus, et pooled vabrikukooli õpilastest tahavad saada valajaiks, see töökoda 
aga oli kõige väiksem — kümne õpilase jaoks. Ma ei teadnud veel tookord, mis see valaja õieti on, ent 
palusin end just valukotta õppima võtta. Kuid oh häda: Polevoi keeldus mind valukotta määramast. 

«Sind alles hiljuti opereeriti, Vassil,» ütles ta, «valaja töö ei kuulu kergete tööde hulka, see on 
kuum tsehh. Arsti loata ei saa ma sind valukotta vastu võtta, vali endale midagi kergemat!» 

Kuid ma ei andnud alla. 


1 Vormkast — metall- või puuraam, mille otstarbeks on vormimulda vormimisel ja 
valamisel koos hoida. 


349 


Kuum tsehh! Kui palju oli selles sõnas salapärast ja ohtlikku! Sulatada malmi, muuta vanade 
masinate kõvad rasked riismed heledaks sulamassiks. Kui palju oli selles töös uut, teadmatut ning 
ahvatlevat: see oli hoopis midagi muud kui tisleritöökojas; treida puust käepidemeid hekslimasina 
jaoks, nagu teeb seda Petka Maremuhha, või viilida nagu Galja Kušnir lukksepatöökojas 
kruustangidel uksevõtmeid. Tahtsin saada valajaks, olgugi et ma veel täpselt ei teadnud, mis mul 
teha tuleb. Polevoi juurest tormasin linna haiglasse, kuid seal öeldi mulle, et doktor Gutentag on 
puhkusel. Terve tunni hulkusin Kellatorni tänava ääres pargi alleedel ta maja läheduses, lootes 
Jevgeni Karlovitši tänaval kohata, kuid nagu kiuste polnud teda kuskil näha; siis võtsin julgust ja 
tõmbasin ta ukse juures kella. Mulle avas Jevgeni Karlovitši tütar, väga kena mustajuukseline neiu 
Ida. Õhtuti tavatses ta seista arstimaja juures tara kõrval ning ma olin korduvalt salaja vaadelnud 
ta tõmmut ilmekat ja kõrgele tõstetud kulmudega nägu. Nüüd avas Ida mulle ukse ja vastanud mu 
tervitusele, vaatas nii teraselt mulle otsa, et tundsin, kuidas mul kiiresti puna palgesse tõuseb. 
«Mida soovite, noormees?» küsis Ida. 

Ta märkas mu kohmetust. Nägin ta suurte pruunide silmade sügavusse peidetud naerusädet. 

«Tahtsin ... kas Jevgeni Karlovitš on kodus?» 

«Jevgeni Karlotitš on puhkusel ega võta praegu haigeid vastu.» 

«Ma ei tulnud kõnetundi, ma ... ütelge talle, et temaga tahab kokku saada Mandžura. Arst teab... 
Olin haiglas, ta juures ravil...» 

Ida läks ukse poole, jättes mind üksinda ooteruumi, kuid jõudnud ukseni, pööras ta end oma 
kõrgetel kontsadel kiiresti ringi, heites mulle veel terasema pilgu, ning küsis: 

«Mis te ütlesite — Mandžura? Olete teie see, keda bandiidid granaadiga haavasid?» 

«Mina ...» kinnitasin ma teatud mõnutundega. «Isa!» hüüdis Ida valjusti ooteruumist. 

Sellal, kui ma arstilt valukojas töötamiseks luba palusin,.istus Ida kogu aeg isa kabinetis. Arst 
kirjutas Polevoile tõendi, et olen juba täiesti terve. Viisin selle tõendi vabrikukooli ja teel mõtlesin 
kogu aeg, et Ida on minusse armunud. 

Gutentagi poolt antud tunnistusega võeti mind valukotta vastu ja Kozakevitš, meie ainsam 
instruktor, hakkas meile kõhe ettevalmistusteta õpetama vormimist. Päevad läbi roomasime Zora 
juhatusel niiskel liival, rõhudes sinna põlvedega ümmargusi auke: vormisime hekslimasina hoorattaid, 


pukse taluvankrite jaoks ning ahju-uksi. Alguses tundus mulle see; mida tegime, mänguna: õige mul 
töö — tuhni nagu poisike liiva sees ja tee 

liivakooke. Ent mida lähemale jõudis päev, kus pidi toimuma esimene valu, hakkas vormimine 
mulle paistma järjest huvitavamana. Hakkasin juba pisut taipama, miks puumudelid tuleb nii õrnalt 
välja tõmmata, miks nii hoolikalt tuleb vormi äärtelt terasest siluriga tasandada iga ülearune kühm, 
miks tuleb ära pühkida väiksemgi prügikübe sügavatest tumedatest kanalitest, mida mudeli 
väljaulatuvad osad liiva olid vajutanud. 

Taipasin, et vormimine pole veel see kõige tähtsam ega kõige huvitavam, et see kõige tähtsam ja 
kõige huvitavam tuleb alles siis, kui algab valu. Seepärast ma siis nüüd, kui oli saabunud see 
kauaoodatud päev, jälgisin Kozakevitši iga sammu ja ootasin, mis juhtub edasi. 

Kaugel teisel pool väljakut, seal, kus asus tehas «Mootor» ja selle kõrval meie vabrikukool, 
põksutas ühetasaselt tehase jõumasin. Seal, vabrikukoolis, töötasid praegu lukksepad, treialid ning 
tislerid, seal, jalaga pedaali vajutades, laskis Maremuhha oma treipingil keerelda, treides kuivast 
saarepuust käepidemeid tööriistade jaoks, seal teisel korrusel viilis Galja praegu võtme-keeli. Seal 
oli nüüd, lõuna eel, palju kära, meil valukojas aga valitses veel vaikus, ja selles vaikuses oli kuulda, 
kuidas sulatusahju põhjas praksusid puud. Männilaastud olid juba ara põlenud, tuli leegitses nüüd 
suurte kuivade halgude ümber. Zora Kozakevitš heitis pilgu sulatusahju ja ütles: «Vassili Ütle õige 
motoristidele, las annavad õhku, ise aga hakake poistega sööma.» 

Tormasin kõrvaltuppa ja hüüdsin murduval häälel: «Käivitage mootor!» 

Väikest kasvu instruktor-mehaanik Gumenjuk kohmitses pisut Pejot-tüüpi vana automootori kallal 
ja asus suure pingutusega vänta keerutama. Mootor turtsatas paar korda ja hakkas lõpuks põrisema, 
täites toa sinaka bensiinisuitsuga. Kõrval puualusel seisis ümarate äärtega vann, millelt email oli 
poolenisti pudenenud. Vannist mootorini ulatusid pikad kummivoolikud. Kuna tavalise autoradiaatori 
eest oli kohalik kommunaalmajanduse osakond vabrikukoolilt väga kõrget hinda nõudnud, olid 
Polevoi ja Gumenjuk mootori jahutamiseks kohandanud selle vanni. Viimase olid nad Kellatorni 
tänavalt ühe endise sõjaväeasutuse hoovilt igasuguse risu hulgast välja tuhninud. 

Mootor töötas rappudes ja turtsudes ning hakkas vardli vett sisse tõmbama; vesi vannis lõi 
pulbitsema, Gumenjuk naeratas rahuldatult, võttis mütsi peast ning pühkis oma higiseks läinud 
paljast pealage. 

Mootori lähedal seisis tähtsa näoga Saška Bobõr. Ta oli õpilaste kirjas küll lukksepatöökojas, kuid 
töötas automootorite lahtivõtmise alal, ja Polevoi oli tema koos Gumenjukiga saatnud valamise ajaks 
meie juurde valukotta. Saška käitus üleolevalt, 

meiega, valajatega, ta peaaegu ei kõnelnudki. Nüüd, kus Saška märkas, et ma üksisilmi jälgin 
mootori tööd, tegi ta näo, nagu oleks temal mootori kohta juba kõik teada. Ta kähmas kaltsu, 
hõõrus puhtaks mootori õlised küljed, vaatas rmgi ja küsis instruktorilt tähtsalt: 

«Kas ventilaatorid võib käima panna, seltsimees Gumenjuk?» 

Instruktor noogutas pead ja Saška lülitas soliidselt ning kiirustamata kangi abil käiku mõlemad 
rihmad, mis ühendasid mootorit ventilaatoritega. Mõlemad mustad, tigusid meenutavad ventilaatorid 
võpatasid, hakkasid ringi käima, nende vildakad tiivad surusid õhku sulatusahju. Nüüd polnud siin 
enam midagi vaadata. 

Sööstsin valukotta. Siia oli mootori müra vähem kuulda. Sisinal tungis õhk torusid mööda 
sulatusahju; leek lõi värelema, algul tundus, et ta tugevast õhuvoolust kustub, kuid siis loosklesid 
kärmed tulekeeled kõrgele, süütasid aplalt puuhalud ning püüdsid pääseda mustade koksikamakate 
ligi, mida allapoole surus raske malmikiht. Sulatusahju vaatepilude siniste klaaside läbi oli näha, 


kuidas leek üles paiskus, — tõmbetuul oli tugev, nagu ta olema pidigi, ja ma nägin Zora näost, et 
meie instruktor on rahul. 

Ta vaatas lõbusalt ringi ja oma puldankuue käiseid küünarnukkideni üles käänates ütles meile: 

«Noh, nüüd sööma, meistrimehed! Küll jõuate veel vaadata!» 

Istusime valukoja tühja nurka Zora kõrvale niiskele liivale ja hakkasime sööma, heites pilkel 
undavale sulatusahjule. Või ja meega määritud leib krudises mu hammaste all, — võisin oma leiva 
kuitahes hästi paberisse mässida, ikkagi sattusid peened liivaterad võileivale, aga olin sellega juba 
harjunud. Zora Koza-kevitš hoidis oma suures tugevas käes pekitükki. Ta lükkas sellelt taskunoaga 
soolaterad maha ja hakkas seda siis sööma otsekui õuna suurte tükkide kaupa. Ta hammustas otse 
pekikamaka küljest, kuigi tal oli nuga käes; ta oli niivõrd ametis, et ta tõmmt posenaha all justkui 
oleksid siia-sinna liikunud suured muhud Vaatlesin Zorat, ta suuri pisut karvaseid käsi, — need 
nagi polekski olnud käed, vaid pihid — ja mulle meenus, kuidas Zora oli kord võitnud meie linna 
sõitnud raudse surve meistri Zot Zeguljovi. Olin uhke sellele, et meil on niisugune instruktor. Kui 
olin söömise lõpetanud, läksin kõrvaltuppa, kus hoidsime plaatidel kärne ning mudeleid, ja seal, selles 
toas, käänasin salaja oma käised küünarnukkideni üles. Tahtsin sarnaneda Zoraga. 

«Tilgub, tilgub, vaadake!» kuulsin kõrvaltoast Saška Bobõri kiunuvat häält. 

Läksin valukotta tagasi ja, lükanud seltsimehed eemale, poetasin end sinise vaatepilu juurde. 
Jah, tõesti, läbi sinise klaas 

oli näha, kuidfas mööda leegitsevaid koksikamakaid veeresid alla esimesed väikesed libedad 
malmitilgad. 

Sulatusahi oli nüüd kuum, õli, millega me teda olime määrinud, suitses. 

Pisaraid meenutavad malmitilgad muutusid järjest suuremaks, — nüüd, kus nad olid juba 
raskemad, ei libisenud nad enam kõksi mööda, vaid langesid üsna väikeste vaheaegade järel 
püstloodis alla, need pimestavalt eredad sulametalli tilgad, mida ma kunagi varem polnud näinud. 

«Noh, kas piim juba voolab?» kuulsin enda selja taga Polevoi häält. 

Temagi oli kummargil ja vaatas üle meie peade pilusse. 

«Varsti hakkab voolama, seltsimees direktor,» lausus Kozakevitš. 

«Vaata ette, Zora, et sul «kits»! sisse ei jää, teed enesele häbi kogu linna ees. Parem pisut oodata,» 
hoiatas Polevoi. 

««Kits» ei tule kõne allagi. Ärge muretsege. Küll läheb!» muheles Zora ja pilgutas Polevoile silma. 

«Noored palusid minult luba esimest valu pealt vaadata,» ütles Polevoi. «Lubasin. Kõhe lõpeb 
seal töö ja nad tulevad siia. Ühe sõnaga, saad veel pealtvaatajaid, nii et ära vea alt!» 

«Õi, ei ole mul neid noori pealtvaatajaid vaja!» erutus Kozakevitš. «Nad lõhuvad mu vormid 
ara või teevad muud pahandust.» 

«Oota, Zora,» rahustas Polevoi Kozakevitšit. «Vabrikukooli õpilastele tuleb valamise 
pealtvaatamine suureks käsuks, mis aga puutub vormidesse — ära muretse, hoiatan neid.» 

«Jah, hoiatate küll,» lausus Zora pikkamööda. «Kuhu nad siia seisma mahuvad? Siin pole teater 
ega prantsuse maadlus, vaid valamine. Näete, kui kitsas.» 

«Küllap seisavad ukse juures.» 

«Ukse juures?» Kozakevitš muigas halvakspanevalt. «Mis te räägite, seltsimees Polevoi! Aga 
kui näiteks juhtub õnnetus või on vaja joosta savi tooma — mis siis? Läbikäik peab olema vaba ja 
pole vaja mingisuguseid pealtvaatajaid.» 

«Noh, tubli, siis avame aknad ja las nad vaatavad õuest läbi akna sisse, — oled nõus?» käis 
Polevoi peale. 


«Õuest võivad vaadata,» nõustus Zora. «Ega mul kahju ole. Seal on juba teie territoorium. Seal 
võite kas või maskiballi korraldada, mul ükspuha.» 

Kui Zora haaras raske terava kangi, et seda sulatusahju avausse lüüa, tunglesid iga akna juures 
pealtvaatajad — vabrikukooli õpilased. Ega's esimene valu ole naljaasi! Õpilased vaatasid 
põnevusega valukotta. Siin oli juba palav ja tuuletõmbus ei 


1 «Kits» — sulatusahjus hangunud metall. Tõlk. 

päästnud kuumuse eest. Teadsin, et ühe akna taga on Petka Maremuhha, ja mõtlesin, et kindlasti 
on ka Galja tulnud vaatama esimest valu, kuid ma ei saanud end enam ümber pöörata. Mul oli tähtis 
ülesanne: hoidsin käes kolme puuvarrast, mille otsa olid pandud savitopised. Kozakevitš võttis hoogu 
ja lõi kangi otsa kinnipätsitud-avausse. Kuiv savi pudenes laiali, selle tükid veeresid mööda renni 
alla, kuid esimese löögiga kang malmini ei ulatunud. Zora lõi teist korda, kang tungis savist läbi ja 
pääses sulatusahju sisemusse. Zora pingutas end, tõukas kangi järjest kaugemale ja hakkas seda siia- 
sinna kõigutama. Ta kõigutas seda tugevasti, näis, et sulatusahi langeb mürinal alustelt maha. 
Vahetevahel puutus kang vastu renni, Zora puldankuub tõmbus seljal pingule; Kozakevitš seisis, 
jalad harkis, üsna renni ees, nohises ja keerutas julgelt kangi. 

«Kuidas ta ometi ei karda!» imestasin ma. «Malm võib ju kangi välja tõugata ja Zorale vastu 
kõhtu paiskuda!» 

Äkki viskus Kozakevitš kogu oma suure kehaga järsult tahapoole ja tõmbas avausest välja kangi, 
mille ots lausa hõõgus. 

Sealt avausest veeres välja punane räbukera ning seejärel voogas sealt kohe kiire malmijuga nagu 
vesi vallapäästetud allikast. Tasa sisisedes voolas ta pimestavalt eredana ja valgena mööda savirenni, 
uhades ära savipuru ja tolmu. 

Kozakevitš viskas kangi kõrvale ja haaras koos vabrikukooli õpilase Tiktoriga kopa. Malmijuga 
ei jõudnud veel õieti rennist ära voolata, kui Zora selle juba koppa püüdis. Eredad pritsmed lendasid 
kopa põhjast kuni laeni; alla langedes puistasid nad meid kõiki, sulatusahju juures seisjaid, otsekui 
bengaali tule sädemekestega üle, õhus tundus kõrbelõhna, juga oli lai ja voolas tugevasti koppa. 

«Haara kinni, Gumenjük!» hüüdis Kozakevitš. Gumenjuk kähmas osavasti pihku kopa kandekangi 
käepideme. Zora vabanes ja võttis rahulikult mu käest topisega varda. Ainiti malmijuga 
vaadates kpmpas ta sõrmedega topist, tegi selle teravamaks. Kopp täitus kiiresti. Malmi peal ujus 
punakas kleepuv räbu — nagu nahakord keedetud piimal. Malm kergitas nahakorda üha kõrgemale. 
Noh, nüüd on lõpp, — paistis, et kohe voolab ta üle ääre, paiskub rennialusesse süvendisse. Kuid 
Zora ei sattunud segadusse. 


Ainult hetk! Ja ta pistis savitopise otse avausse, kust voolas malm. Sädemed lendasid laiali, kuid 
väike malminire jooksis ikka veel koppa. 


Pilku minu poole heitmata haaras Zora mu käest teise varda ja torkas täiest jõust otse niresse veel 
teise topise. Ja sedamaid tekkis savitoojse ümber tumepunane pärg;, jahtudes hakkas malm avauses 
tarduma-ja koppa kukkusid viimased tilgad, läbides räbu tumeda nahakorra. Valukojas muutus 
jalamaid hämaramaks, 

ainult kopast, mis Tiktori ja Gumenjuki käte vahel tasa õõtsus, tuli pimestavat valgust. Zora 
Kozakevitš võttis kähku pika männipuust labida ja eemaldas sellega malmi peal ujuva rabu Nüüd 
lõõskas hele, kergelt mullidega kaetud malm veel eredamalt. 

«Lähme!» hüüdis Zora, lükkas Tiktori kõrvale ja asus ise tema 


Ettevaatlikult läksid Kozakevitš ja Gumenjuk vormkastide ridade vahelt läbi kõige kaugemasse 
nurka, kand.es kopa. suure ruudukujulise vormkasti. juurde, kuhu oli vormitud hooratas, Zora kallutas 
koppa, kuid samal hetkel hüüdis üle kogu valukoja: 

«Mandžura, kähku takud!» 

Tormasin vormkasti juurde ja tõmbasin varukanali kausist takututi. Ma ei jõudnud veel eemale 
kärata; kui.Zora juba koppa kallutas ja malmijuga vormi voolas. Otse minu ees, umbes kolme sammu 
kaugusel, sätendas kopp, sädemed lendasid mu peale sulamalmi kuumus hõõgus, mulle: näkku, 
seisin seljaga. vastu seina toetudes ega võinud ära minna, ja kui sädemed lähedalt mööda lendasid, 
ainult pilgutasin silmi. 

Vormi mahtus palju malmi. 

See voolas ja voolas suure joana laia valukanaihkaussi:.ning .paistis, et terve kopatäis kulub ära 
selle hooratta jaoks, kui ootamatult üsna mu jalge ees mööda tagavara-ava —, tõusupead— kerkis 
vormi teisest küljest väike punane malmisammas. 

«Aitab!» hüüdis' Zora ja tõmbas kopa teise vormka.sti.juurde. 

Malm tardus täisvalatud: vormis kiiresti — esimesena muutus tumedaks peenike tõusupea, siis 
hakkas jahtuma, punetama lai koonusekujuline valukanalikauss. 

Järgmisi koppe kandsid vabrikukooli õpilased paaris Kozakevitšrga Zora juhtis valukoppa 
kandekangi käepidemetest, valas täpselt malmijoa valukahali suudmesse, vabrikukooli õpilased ainult 
hoidsid koppa ümmargusest käepidemest, mis oli kopa teisel küljel. Jälgisin erutatult, millal siis 
minu kord tuleb malmi 
kanda Võib-olla tegi Polevoi salaja korralduse, et Zora ei laseks mind vormidesse valamisest osa 
võtta? Viimaks tulevad nad jälle selle vana jutuga, et olen hiljuti opereeritud, et ma ei tohi end 
pingutada? Kui aga Zora tõesti ei peaks mind kordagi laskma koppa kanda vormkastide juurde, oleks 
see mulle suureks häbiks. 

Õppida valajaks, oodata nii kaua seda päeva, mil.toimub esimene valu, ja mitte ühtki vormi täis valada! 

Püüdsin kõigest jõust enda .peale tähelepanu juhtida: jooksin topiseid tooma ja tulin joostes 
nendega tagasi, .hulkusin vormkastide ridade vahel, hoidsin käes puhastusriista,; et see oleks 
vajaduse korral käepärast, ulatasin Zorale kangi.: 

Viimane malm lasti välja. 

Kõrvaltoas oli mootoripõrin juba ammu lakanud, valukojas oli vaikne, oli kuulda ainult iseda, 
kuidas .praksusid vormkastid 

hõõgusid ja suitsesid nende kohati söestunud küljed, oli kuulda, kuidas omavahel kõnelesid 
pealtvaatavad vabrikukooli õpilased Kopa käepideme juurde astus jälle heledajuukseline ning esile- 
tungivate põsenukkidega Tiktor, ta kavatses koppa teistkordselt kanda, mina aga hoidsin ikka veel 
vajaduse korraks oma käes puuvardaid. Nüüd polnud valamine mulle enam sugugi meelt mööda. 


Kas nüüd unustati mind või teeseldi meelega, kaastundest, et mind ei märgata. Seisin sulatusahju 
kõrval, pea norgus, kuumusest üleni higine, väsinud ja tüdinenud. Ja äkki kuulsin ma Zora häält: 

«Oota, Tiktor, sa juba valasid, lase nüüd Vassilil!» 

Viskasin topised põrandale ja võtsin kohe kandekangi raudkäepidemest kinni. 

Kozakevitš sammus ees. 

Ta käis küüru tõmbudes, nägin enda ees hõõguva kopasõõri taga ta laia selga, palavuse tõttu 
kuklas kokkukleepunud juukseid ja ta tugevate lihastega paljaid ning tätoveeritud käsi, mida mööda 
nirises higi. Käisin ta järel, hoides mõlema käega kinni kandekangi käepidemest ja astudes lühikeste 
sammudega valukoja pehmel põrandal. Jalad vajusid liiva sisse, mul oli nüüd vaid üks mõte: ainult 
mitte kukkuda. Kui kukun, paiskub sula-malm jalgadele, peletab näo. 


Viimasesse vormkasti oli valada väga raske. Valukanal oli üsna nurga sees, hulk aega ei 
õnnestunud meil kopaga sinna ligi pääseda, seisin juba kikivarbail ja pidasin hinge kinni, Kozakevitš 
aga tõstis oma kandekangi mõlemad käepidemed võimalikult kõrgemale. 


«Sa ara keksi!» hüüdis Kozakevitš. «Seisa paigal. Valame ülevalt!» Ja ta kallutas koppa. 


Malmijuga voolas minu rinna kõrguselt vormkasti. Vähemalt oli hea, et Zora vajas täpselt õigesse 
kohta: ümmargune valu-kanalikauss võttis kohe joa vastu. Malm langes sinna raskesti, väikesed 
pritsmed.lendasid igale poole laiali, nad kõrvetasid mu laupa, nägu ja käsi. Oli nii palav, et tuli 
tahtmine karjuda kuumuse pärast. Arvasin, et juba koorub nahk mu näolt, ja siis hakkasid veel silmad 
lähedase tule tõttu vett jooksma; nagu udus nägin enda ees allalangevat juga ja püsisin suuri vaevu 
jalul. Täis lootust ootasin seda hetke, mil kopp tühjeneb, see hetk jõudis järjest lähemale, kopp 
muutus ikka kergemaks ja kergemaks, vorm täitus juba malmiga. Kuid siis justkui kiuste kostis üsna 
lähedalt Galja erutatud hääl: 

«Vassil! Püksid põlevad!» 

Liigutasin end otsemaid ja juhtisin seega joa valesse suunda. Selle asemel, et voolata 
valukanalisse, paiskus malm niiskele liivale. Pritsmed lendasid igale poole laiali. Vabrikukooli 
õpilased 

hüppasid akendelt, maha, kuid samal hetkel summutas kogu kära, malmi sisina ja Zora hüüu: 
«Tasemini, Vassil,» Saška Bobõri ahastav karje. 

«AI, ai, ai, ai!» hädaldas Saška Bobõr kuskil sulatusahju lähedal. 

«Vala kiiresti, noh!» käsutas mind Zofa. 

Ülejäänud malmi me ei valanud, vaid õigemini paiskasime kiiresti vormkasti, viskasime kopa liivale 
ja sööstsime kõrvaltuppa, kust kostis Saška Bobõri kisa. 

Käigul kustutasin hõõguva püksisääre ja jooksin Zora kannul mootoriruumi. 

Seal keerles Saška Bobõr hirmsasti uludes mööda tuba, hoides» mõlema käega katkisest saapast 
kinni ning toetudes paremale jalale. Ta kisendas täiest kõrist, kraapis sõrmedega saapa nahka, püüdis 
kätki rebida oma saapanööre, trampis jalga nii tugevasti vastu maad, et paistis nagu variseks katus 
sedamaid meile pähe. Seejärel seisatas Saška hetkeks ahastuses, laskis oma hullunud pilgul meist üle 
libiseda ja sööstis siis, otsekui ajaksid teda taga terve kari marutõbiseid koeri, emailitud vanni poole. 

Ma pole kunagi elus näinud niisugust hüpet! Vahetpidamata karjudes lendas Saška jooksu pealt 
jalgupidi sooja veega täidetud vanni. Vann ei pidanud vastu ja, kukkus koos Bobõriga ümber, 
veejoad loksusid vastu seina, voolasid meie poole ja Saška, kes nähtavasti tundis hetkelist 
kergendust, kargas püsti ja ronis nagu kass avatud aknast välja. 

Leidsime ta murult, sammu viiskümmend töökojast eemal. Üleni märg, nutetud silmadega, kuid 
juba rahunenud Saška istus türklase kombel rohus ja vaatas tähelepanelikult oma punakat jalga, millel 
olid pikad, nähtavasti kaua lõikamata 


küüned. «Mis sul viga, mu kallis?» küsis Kozakevitš, võttes kergelt Bobõri õlast kinni. 

Saška pööras meie poole oma kõhna tedretähelise näo ja lausus väga kaeblikult ning nutuselt: 

«Vaadake!» 

«Mida?» ei taibanud Zora. 

«Näe, vaadake!» halises Saška, näidates sõrmega oma peopesale. Seal märjas pihus mustendas 
väike, kanepiiva sarnane tardunud malmiterake. 

«Noh, ja mis siis? Malmitilgake!» ütles Kozakevitš naeru tagasi hoides. » 

«Või tilgake!» halises Saška veel kaeblikumalt. «Te ainult vaadake, see tilk on mu jalal kuni luuni 
augu sisse põletanud.» 


«Kus ta nüüd ikka luuni! Noh, näita!» palus Zora. 
Taibates, et kannatajat mängida ei õnnestu, näitas Bobõr juba tagasihoidlikumalt jalalabal 
punetavale väikesele täpile. 

«Ei,.mu kallis,» ütles Zora, «see paistis ainult ehrriatusest sulle, et luuni. Luu on veel terve, kuid ...» 


«Seltsimees instruktor,» kostis Polevoi hääl, «järgmisel korral tuleb enne valamist kontrollida 
jalatseid. Kellel, on katkised saapad, see valukotta ei pääse. Kas ikka kõik poisid saavad enestele 
töösaapad?» 


«Mina ei saa, seltsimees direktor,» hädaldas Saška, «mina pole valaja, vaid motorist.» 


«Noh, kuigi oled motorist,» ütles Polevoi muheldes, ja tõstis maast Saška saapa, «oled ikkagi 
kohustatud oma saabaste eest hoolt kandma. Vaata, eks saabas ole ju õmblusest lahti hargnenud? 
Õmblusest. Kas on raske kinni õmmelda? Oleksid võtnud pigitraati ja üks, kaks, kolm — oleks 
kõik korras olnud! Ime, et sa veel palja jalu valamist vaatama ei tulnud. Noh, kas tahad, ma parandan 
su saapa ära?» 

«Ei, mispärast!» ehmus Saška ja tõusis püsti. «Parandan ise.» Ta astus Polevoi juurde, lohistades 
enda järel rohul oma Jala rätti ja kähmas kurelt saapa. 

«Ka jalarätid tuleb puhtaks pesta,» ütles Polevoi alla vaadates. «Vigastus pole sul jumal teab kui 
suur — niisugusest põletushaavast saab jagu, aga määrdunud jalaräti tõttu võib asi halvaks minna. 
Jookse kõhe kooli sidumisele. Kähku!» 


Saška jooksis minema, Zora aga laskis pilgul meist üle käia ja käsutas: 


«Nüüd aga oma kohtadele, mu kotkad. Kas arvate, et hakkan üksi sulatusahju tühjendama?» 
Sel päeval läksime koju hiljem, kui tavaliselt. 


«Lähme Vanalinna kaudu,» ütlesin Petka Marefnuhhale, kui olime vabrikukooli väravast välja 
jõudnud. 


«Miks läbi linna?» imestas Petka. «Läbi pargi saame ju kiiremini.» 


«Pole tähtis, lähme linnast läbi. Mul vaja osta raamat mehaanika kohta.» 

Muidugi polnud mul vaja osta mingisugust raamatut. 

Ma lihtsalt tahtsin, et mind nähtaks linnas töörõivastes, läbipõlenud püksisäärega, määrdununa 
ning väsinuna. 


Sel päeval oli mingi kirikupüha, ja kui me Uuest sillast üle läksime, tuli meile ühtelugu vastu 
hästi rõivastatud kaupmehe-poegi koos oma preilidega. Neil olid peenest salakaubana sissetoodud 
kalevist uued ülikonnad, jalas madalate kontsadega kitsa-ninalised džimmi-saapad; nende preilid — 
nägusates siidkleitides neiud, lindid juuksepalmikutes, jalas valged sukad ja lakk-kin-gad — sõid 
päevalilleseemneid, koori maha sülitades, või imesid monpansjeekompvekke. Kuidas oleksin sel hetkel 
tahtnud kogemata riivata kedagi neist logardeist, neist mammapoegadest, kes päevad läbi lonkisid 
parkides ja end päevitasid Kindluse silla 

all jõekaldal. Oleksin mõnuga end nende vahele poetanud, et määrida oma musta suitsunud 
särgiga nende toredad välismaisest riidest ülikonnad! 


Neetud hangeldajad! Ikka veel elasid nad tol ajal meist paremini, pettes ausaid töötajaid. 
Möödusin neist püsti päi, olin uhke sellele, et olen tööline, et saan kaheksateist rubla stipendiumi 
kuus, kuna igaüks neist võib igal ajal oma isalt saada taskurahaks viiskümmend või isegi sada rubla. 

«Miks sa, Vaska, end koolis puhtaks ei pesnud?» küsis Maremuhha minust ette minnes ja mulle 
näkku vaadates. 

«Pesen kodus seebiga,» vastasin ja tõmbasin käega üle näo, määrides end veel rohkem tahmaseks. 

Mu nägu õhetas, käed valutasid, kõri kipitas väävlilõhnast, mis valamise ajal oli täitnud 
valukoda. Jõudsime Kellatorni tänavale, kus elas doktor Gutentag. Aeglustasin sammu, oleksin väga 
tahtnud, et Ida seisaks tara ääres ja näeks mind nõndaviisi määrdunult. Kuid Idat polnud seal ja maja 
akende ette olid kardinad tõmmatud. Sammusin edasi Petka kannul ja kahetsesin, et ei näinud Idat. 

«Kuhu Kolomejets sõitis?» küsis Maremuhha ootamatult. 

«Tarzan?» küsisin hooletult. «Tarzan töötab Järmolintsõs rajoonikomitee agitaatorina- 
propagandistina. Tarvis pühapäeval tema juures ära käia. Kas läheme, Petruss?» 

«On see kaugel?» 

«Jarmolintsõ? Tühine maa.» 

«Noh, lähme siis pealegi!» 

«Aga tingimata lähme,» sattusin ma hoogu. «Kutsume vabrikukooli õpilasi enesega kaasa. Lähme 
terve kambaga. Võtame toitu kaasa ja asume juba hommikul teele. Sellest tuleb tore matk, kas pole 
tõsi? Noh, keda kaasa kutsuda — võiks Saška Bobõri, võiks Tiktori ja ka... Galja.» 

«Mina aga võtan oma alumiiniumist välipudeliga vett ühes.» 

«Ja tead mis,» ütlesin ma, «me ei lähe sinna ainult jalutama. Me võime seal Järmolintsõs 
mingisuguse töö lugemistares läbi viia. Oleme ju töölisnoored, kas pole tõsi? Lugesin ajalehest 
«Tšervonõi Junak», et töölisnoored peavad külanoorsoo oma šefluse alla võtma. Ja Tarzan veel tänab 
meid selle sest.» 

«Aga Galjat pole mõtet kaasa vedada. Las tulevad ainult poisid.» 

«Ara räägi nii! Ka teda läheb vaja,» ütlesin nii rahulikult kui suutsin. «Ta võib agiteerida 
külatüdrukuid ...» 

Tundsin äkki, kuidas muutusin kohmetuks. Seniajani ei saanud ma ilma erutuseta meenutada seda, 
kuidas tol külmal, tuulisel pühapäeval Vana kindluse vallil olin suudelnud Galjat. Ma ei suutnud 
unustada seda suudlust ja seda meenutades tundsin suurt hellust Galja vastu. Igatsesin ta järele, kui 
polnud teda 

kaua aega näinud. Rõõmustasin, kui Kozakevitš mind saatis lukksepatöökojast midagi tooma, siis ei 
läinud ma sinna kõndides, vaid joostes, kuna teadsin, et näen seal kruustangide juures oma Galjat, 
sinine tööpõll ees. Ka Galja suhtus nüüd minusse kuidagi teisiti. -See on selge — täna näiteks hüüdis 
taj «Vassil, püksid põlevad!», kuna tal oli hirm, et võin end ära põletada. 

Kui me kõnelesime, pööras ta nüüd tihtilugu oma silmad kõrvale ja punastas; teiste poistega 
käitus ta südilt ja julgelt; minuga aga kõneles ta tasa ja katkendlikult, otsis kaua vajalikke sõnu, 
justkui kartes mind solvata. Olin kindel, et Galja mind armastab. Olin uhke juba ainuüksi selle 
mõtte juures ja tundsin hirmu oletades, et see kõik on ehk ainult ettekujutus. 

Taoti oli mul soov kõigile jutustada oma armastusest Galja vastu, ja eeskätt muidugi Petkale, kuid 
iga kord sain õigel ajal enesest, võitu. Mulle näis, et niisuguseid asju ei räägita parimale sõbralegi, 
et armastus Galja vastu tuleb peita südame põhja ega tohi kiidelda sellega. 

Praegu tajusin Petka sõnades mingit tagamõtet. Kas ei taha ta mult välja uurida, missugused on 
mu suhted Galjaga? Kuid Petka, mu paks lihtsameelne sõber, kõndis, nagu poleks tal midagi 
sellesarnast mõttes, ja ma ütlesin talle: 


«Sa, Petruss, räägi ise Galjale auk pähe, et ta tuleks meiega kaasa. Oled nõus?» «Ei, ma ei taha. 
Ta väsib ära.» 

«Vaata, et sa ise ei väsi. Sa näiteks kardad kaugele ujuda, aga kuidas Galja ujub? Kuigi ta on 
tütarlaps, on ta sinust palju vastupidavam.» 


«Nonoh, eks me seda veel näe,» ütles Petka meelepahaga, ja et ebameeldivat juttu teisale juhtida, 
lausus viivu pärast: 

«Mulle räägiti, et tuleval nädalal organiseeritakse ka meie juures komsomolirakuke. On see tõsi?» 

«Täitsa tõsi!» 

«Kas sinna... võetakse kõiki?» 

«Ei, miks kõiki, ainult neid kõige kindlameelsemaid.» 

«Aga... mis sa arvad... kas mind võetakse vastu?» 

«Eks me näe, Petro ... Tuleb kaaluda, läbi arutada, järele mõtelda,» ütlesin tähtsalt, otsekui 
oleksin ise juba kommunistlik noor. 


«Kas tead, . Vassil, taat hüüab mind ammu komsomolistiks. Küll oleks kahju, kui ei võetaks,» ja 
Petka Maremuhha ohkas kurvalt. 

Kaugelt kostis suure sepahaamri lööke. 

Seal oli Kotka Grigorenko, kes Zacharzewski töökojas sepa-ääsi purpurpunases kumas tagus 
hõõguvat rauatükki. Seal eraettevõtja tolmuses töökojas töötas ja pingutas ta end, ikka veel püüdes 
enesele saada töölise staaži. Ta polnud veel kaotanud loo- 

tust meid kord kavalusega võita. Oli näha, et ta oma hinges needis kogu seda tööd, temagi oleks 
tahtnud linna pidutsema minna, kuid Zacharzewski oli katoliiklane ega tunnistanud õigeusu kiriku 
pühasid. Nüüd siis paugutaski Kotka seal vasaraga, kui me temast teisel tänavaäärel möödusime. 

Maremuhha vaatas silmanurgast töökotta sisse, mina heitsin sinna ainult korraks pilgu ja 
möödusin kõhe Kotkast püsti päi määrdunud, väsinud, põlenud püksisäärega, lastes rippu käed. 
Pihkudesse olin juba ammu hõõrunud kõvad rakud. 

Nurgal seisva kuulutustulba taga algas lai Zitomiri tänav. Kuskil üsna selle lõpus, aedade 
roheluse taga, päris linna serval valendas parteikooli kõrge hoone. Petka pööras Jõetagusele,. mina aga 
läksin edasi selle maja poole. 


KOLMAS OSA 


Selle osa triloogiast pühendab autor lahinguülesande täitmisel langenud kirjaniku-bolševiku 
Jevgeni Petrovitš Petrovi mälestusele 


XLVIIIL. RUTTU KISINJOVI TÄNAVALE! 


Oli õppetööst vaba õhtu ja me läksime linna jalutama. Petka Maremuhha kõndis tähtsalt oma lühikeses 
kasukas, millest levis lambanaha lõhna. Saška Bobõr oli oma vanade katkiste saabaste peale tõmmanud 
läikivad kalossid ja üleni kinni nööpinud oma kollaka, inglise sinelist ümber tehtud pika palitu, minul aga 
oli seljas õlgadest natuke kitsaks jäänud hall tšumarka, mis sarnanes kasakakuuega. Tšumarka käised olid 
mulle lühikesed ja ta haagid ulatusid vaevalt eest kinni: see tšumarka õmmeldi mulle juba ülemineval 


aastal isa palitust, kuid ma olin tema üle väga uhke, sest et samasuguseid tšumarkasid kandsid meie linnas 
komsomoli ringkonnakomitee töötajad ja paljud aktivistid. 

Laupäeva puhul oli Vanalinnas liikumas palju rahvast. Kuigi kõik kauplused polnud avatud, heitsid 
nende heledates tuledes vitriinid valgusjugasid kiviplaatidega sillutatud kitšastele kõnniteedele. Neil meie 
linna peatänava — Posti tänava — kitsastel kõnniteedel oli murdu jalutajaid. 

Ka meie oleksime muidugi võinud ühineda selle kärarikka inimvooluga, kuid me ei tahtnud. Peale 
Karvassarõ, Saarmaküla ja teiste meie agulite noorte jalutasid siin praegu, nagu laupäevaõhtuti ikka, 
noored nepmanid-spekulandid. Kommunistlikel noortel ja töölisnoortel oli jalutamiseks teine koht — 
puiestee komsomoli klubi juures. 

Me kõndisime keset sõiduteed. Alles oli olnud sula, päike soojendas päris kevadiselt, õhtu eel aga 
külmetas jälle veidi. Loigud kattusid jääkirmega, auklikeks roostetanud veetorudelt rippusid alla 
läbipaistvad jääpurikad. 

«Asjata panid kalossid jalga, Bobõr! Näed, kui kuiv on,» ütlesin Sašale ja lõin saapakontsaga vastu 
kinnikülmunud loiku, kus jää praksatades murdus. 

«Ara hulla!» kiunatas Saška eemale hüpates. «Säh sulle «kuiv»!» 

Mudanire pritsis Saška läikivale kalossile. Bobõr seisis keset sõiduteed ja näis olevat nii 
rusutud, et me Maremuhhaga end taltsutada ei jõudnud ja naerma puhkesime. 

«Mis sa naerad!» sai Bobõr järjest vihasemaks. «Ja ise veeF büroo liige... Teistele eeskujuks!» 
Ta võttis taskust tüki vana ajalehte ja hakkas muda ara pühkima. 

Vihaselt nohisedes vaatas Saša ühtelugu oma kalosse. Ma» teadsin, et Bobõr solvub kergesti ja saab 
sageli iga tühja asja pärast vihaseks. Et teda mitte ärritada, ütlesin tasa ning lepitavalt: 


«Ara solvu, Saška, ega's ma meelega. Ma ei arvanud, et seal on muda.» 


«Või ei arvanud ...» venitas Saška, kuid Maremuhha katkestas meid ja hüüdis: 

«Tasa, poisid!-... Kuulete?» 

Üsna lähedal, pargi taga, täristas kuulipilduja. Esimesele valangule järgnes teine, siis kolmas ja 
lõpuks, pärast väikest vaheaega, kuulsime viit üksteisele järgnevat kumedat püssipauku. 


See eriülesannetega väeosa alarm, mida tundis iga kpmmu-nist ja kommunistlik noor, kõlas üle 
linna. Noil aastail olid kommunistid ja vanemad kommunistlikud noored ühendatud eriotstarbeks 
moodustatud väeosadesse ja kutsuti vajaduse korral kokku just niisuguste alarmisignaalide abil. Kus 
me ka parajasti ei-viibinud — kas ühiselamus või vabrikukooli valukojas, komso-moli koosolekul või 
jalutuskäigul, — see kokkulepitud signaal pidi meid üles leidma igal kellacjal, olgu öösel või 
päeval. Seda signaali kuuldes olime kohustatud jätma kõik sinnapaika ja jooksma kõigest väest 
Kišinjovi tänavale, tuntud kahekorruselise maja juurde, kus asus meie linna eriülesannetega väeosa 
staap. 

Meil oli hästi teada, et elame ainult viieteistkümne kilomeetri kaugusel panide Poola ja bojaaride 
Rumeenia piirist ning et niisuguse alarmi järel võidakse meie vaikses ja väikeses linnas välja 
kuulutada sõjaseisukord. Siis oleme meie, eriülesannetega väeossa kuulujad, koos piirivalvuritega 
kohustatud kuni regulaarvägede saabumiseni võtma enda peale esimese löögi. 

«Alarm ... Eks ole, Vassil?» katkestas Bobõr sosinal vaikuse. 

«Alarm!» kinnitasin ma. «Joostes, seltsimehed! Kiiremini!» 

-- «Staabi ukse juures, mis viis parki ja Proreznaja tänavale, võttis meid vastu eriülesannetega 
väeosa ülem Polagutin. Tema pikk puust mausrikabuur oli lahti; Polagutini erutatud ilmest taipasime 
kohe; et seisukord on tõsine. 

«Missugusest rakukesest?» küsis Polagutin. 

«Vabrikukooli omast!» teatas Saša kähku. 

Polagutin -kontrollis dokumentide järgi meie kuuluvust eriülesannetega väeossa ja käskis: 

«Minge relvi vastu võtma!» 

Läbisime joostes pika valgustatud koridori ja jõudsime relvalattu. Siin anti meile kätte juba 
möödunud aastal meie nimele kinnistatud vintpüssid ja viis pakki padruneid iga mehe peale. 

«Kas laadida siin või tänaval?» Küsis kahvatu ja pisut erutatud Petja Maremuhha, toppides 
padruneid püksitaskutesse. 

«Ootame käsku,» andsin nõu. 

«Mul on juba laetud,» ütles Bobõr ja viskas padrunipideme põrandale. 

«Pane kaitsevinna!» sosistas Petro kartlikult. 

Bobõr tõstis vintpüssi üles ja hakkas seda poolviltu käes hoides kaitsevinna tagasi tõmbama. Kuid 
kaitsevinn oli õlist libe ja Bobõri näpud kohmetanud. Püss ei seisnud ta käes paigal. Oli karta, et 
iga silmapilk võib sõrm kogemata vajutada päästikule ja Saša kõmmutab laes rippuva tuhmi 
söelambi pihta. 

«Anna siia, käpard!» hüüdis Petro ja võttis Bobõrilt püssi. «Vaata!» 

Kuid löökvedru Saša püssilukus oli kange, nähtavasti üsna uus, ja ka Maremuhhal ei läinud 
otsekohe korda kaitsevinna. tagasi tõmmata. 

Suurde avarasse saali, kus tavaliselt pühapäeviti iga rakuke kordamööda relvi puhastas, oli 
kogunenud juba palju eriülesannetega väeossa kuuluvaid kommunaare. 

«Kuidas te nii kiiresti jõudsite?» küsis meilt vabrikukooli direktor Polevoi. Tal ei olnud püssi, kuid 
ta küljel, vatikuue peal, rippus revolver. 

Maremuhha nuuskas nina ja seletas: 

«Jalutasime kolmekesi linnas ringi, Nestor Varnajevitš, ja äkki kuulsime...» 

«Küllap teised vabrikukooli õpilased alles jooksevad!» ütles Saša Bobõr mõnuga. 

Saali hakkasid ilmuma meie kommunistlikud noored — vabrikukooli õpilased, — «Polevoi 
kaardivägi», nagu teiste rakukeste poisid meid linnas nimetasid. Saabujad olid higised ja näost 
punased, palitudja kuued olid neil eest lahti, nägudel läikisid higipiisad. 

«Väga hea!» ütles Polevoi saabunuid silmadega üle kontrollides. «Jõudsime õigeaegselt... Aga 
kus on siis Tiktor?» 

Kokkujooksnud poisid vaatasid ringi ja otsisid pilkudega Jaškat. 

«Tiktorit, seltsimees Polevoi, nähti joobnuna ...» tahtis hakata rääkima vabrikukooli õpilane 
Furman, kuid sel hetkel ilmus uksele Polagutin ja komandas järsult: 

«Tähelepanu, seltsimehed kommunaarid!» 

Kõik jäid korraga vait. 

«Olukord on järgmine: Petljura jõugud, kellele Pilsudski-mehed 

ja rumeenia bojaarid kordoni taga peavarju andsid, on nüüd uuesti hakanud tegutsema. Meil on 
andmeid, et nad juba täna päeval jõudsid meie piiri äärde. Ise poleks nad kunagi julgenud niisugust 
sammu astuda. On selge, et nende selja taga seisavad inglise ja prantsuse kapitalistid. Täiesti 
tõenäoline, seltsimehed, et juba täna öösel paisatakse need Petljura jõugud meie territooriumile. Teile, 
eriülesannetega väeossa kuuluvaile, on tehtud ülesandeks koos piirivalve-väesalkadega vaenlasele nii 
nagu tarvis vastu astuda ...» Siis muutis Polagutin äkki tooni ja koman-das selgelt ning valjusti: «Kõigil, 
peale vabrikukooli kommunaaride, rivistuda! Vabrikukooli õpilaste rühma vanem — minu juurde!» 


Tõmbusime koomale, jättes endi vahele läbikäigutee. Vintpüsse kõrgel hoides jooksid meist üksteise 
järel mööda kogu linna komsomoli rakukeste kommunaarid. Mida vähem neid saali jäi, seda 
rahutumaks läks mu süda. «Aga meie? Mis saab meist? Nemad lähevad linnast välja, piiriäärsetesse 
metsadesse, sõjaväe-patrullideks ja salajasteks vahipostideks, meid, nooremaid, aga saadetakse, nagu 
endiste alarmide ajalgi, valvet pidama moonaladude juurde — heina valvama — või pannakse meid 


linnas kaitsma Kindluse silda, et mõni salakuulaja seda õhku ei laseks. On siis huvitav valvata laeni 
hobusemoonaga täistuubitud puuaitasid või varitseda kõigile nähtaval köhal elektrituledest valgustatud 
Kindluse silla juures, kus käib palju rahvast.» 

Saali jooksis vormimütsi kandev elatanud kommunaar-raudteelane ja hüüdis: 

«Kõik mehed on rivistatud, seltsimees ülem! Jõudis kohale ringkonnakomitee sekretär.» 

«Kartamõšev on juba siin?» küsis Polagutin rõõmsalt ning lisas tugevasti Polevoi kätt .surudes: 
«Õnnelikku kojujäämist, Nestor Varnajevitš! Soovin edu. Olge valvas: teile on usaldatud palju. 
Nägemiseni, seltsimehed!» Ja ta kadus ukse taha. 

«Meil on oma ülesanne. Jääme kaitsma eriülesannetega väeosa staapi ja ladusid,» teatas Polevoi 
pidulikult. «Rivistuda!» 


XLIX. OHTLIK VAHIPOST 


Otse minu ees on puutulpadele pingule tõmmatud okastraat. Kaugemal okastraadi taga kaovad 
pimedusse jaurviljaaiad — mitu tessatiini raudlabidatega läbituhnitud külmanud maad. Kuskil 
kaugemal, juba külatee ääres, on teine okastraataed, kuid seda pole siit näha. Kogu aeg viirastub 
mulle, et see kauge okastraat on juba läbi lõigatud ja et diversandid roomavad minu poole mööda 
musta külmunud maad. Kõrvad külmetavad, 

külmetavad väga, kuid ma ei tõsta meelega üles palitukraed, et paremini kuulda, ning pigistan 
kangestunud sõrmedega külma vintpüssi. 

Siis niisugune ta ongi, see vahipost «number kolm», millest ma nii palju olen kuulnud siin varem 
valvet pidanud kommunistlikelt noortelt! 

Selja taga kõrgub kuuri külm kivimüür, mis eraldab mind sisemisest hoovist. Otse pea kohal mustab 
väljaulatuv katws. Selle kivimüüri ja okastraadi vaheline pime kitsas tee tunnimehe jaoks on umbes 
kolmkiimmend .sammu pikk ning lõpeb naabermaja tulemüüri juures. Kuuri ja elumaja kaks kõrget 
kiviseina ühtivad, moodustades täisnurga. 

«Koerakuut» — nii nimetavad eriülesannetega väeosa liikmed vahiposti «number kolm». Siia 
käsutatud kommunaar tunneb end nagu ara lõigatuna niihästi seltsimeestest kui ka kogu maailmast. 

Kõhe oma valvekorra algusest peale ei saanud ma silmi lahti kiskuda mügaralt, mis mustendas 
juurviljaaias, kümmekond sammu minust eemal. Ta sarnanes maas lamava inimese peaga. Mul oli 
väga kahju, et ei küsinud enne mind siin seisnud põllu-majandusinstituudi üliõpilaselt, 
kommunistlikult noorelt, kas ta ehk ei pannud tähele seda mügarat. Äkki viirastus mulle, et mügar 
liigatab,ja hakkab aeglaselt lähenema. Võpatasin, pistsin püssitoru traataiast läbi ja pidin peaaegu 
tulistama, kuid talitsesin end. «Aga järsku see polegi inimene, vaid kipslill, mille tuul on kaugelt siia 
kandnud? Või väike kuhi kartulipealseid? Või lihtsalt mullahunnik kartulivõtmisest tekkinud augu 
ääres? Mis siis? Küll oleks piinlik! Poisid naeraksid mu välja. Esimest korda niisugusel ohtlikul 
köhal ja juba jäi omadega vahele. Ütleksid: «Lõi araks!» 

-..Tuul puhub, vilistab läbilõikavalt ja kõledalt, üleval kõliseb katuseplekk. Justkui käiks keegi 
katusel?... Ajan pea kuklasse ja vaatan kuuriräästa alla, oodates, et iga silmapilk võib sealt välja 
ilmuda diversandi must pea. Kui tahab, saab ta kerge vaevaga elumaja katuselt kuurile hüpata. 

Pea kohal kostavad kahtlased kumedad löögid. Kas need on tõesti sammud?... Tõusen kikiyarbaile. 
Kõrv püüab kinni mingy»i-suguse kopsimise Kišinjovi tänaval, sahinad juurviljaaias, tuulelipu 
kriuksumise mustava tulemüüri taga. Silme ees juba virvendab paljudest tähtedest, mis siravad külmas 
taevas, jäise õhu tuhmis vinas. 

Tume kõlin katusel tugevneb. Ma hoian kõvasti käes vintpüssi niisket pära, kergitan püssitoru üles 
kõlina suunas. Kuskil taeva all, kõrge korstna kohal, helgib ja sirab kauge täht. 


«Hoidke kõrvad lahti,» ütles Polevoi meid vahipostidele välja saates. «Teie kaitsete terve 
ringkonna kommunistide ja kommu- 

nistlike noorte relvavarusid! Kogu maailma kodanluse agendid peavad eriülesannetega väeosa 
relvaladusid väga ahvatlevaks eesmärgiks.» 

Kuid ka ilma nende meie kooli direktori sõnadeta teadsime väga hästi, missuguse usalduse 
osaliseks sai sel ööl meie rakuke, kes esmakordselt kaitses eriülesannetega väeosa: maja keldrisse oli 
peidetud palju dünamitti, tooli ja padruneid. 

«Kõrvad lahti! Kõrvad lahti!» kordasin endamisi Polevoi poolt nii sageli öeldud sõnu ja mulle 
hakkas tunduma, et mu külmetavad kõrvad kasvavad, pikenevad, muutuvad kitsaks ja vahedaks nagu 
kirvetera. 

Katusel oli täiesti vaikne. 

See oli vist tuul, mis kõlistas lahtise katusepleki kallal. Aga kuhu jäi siis must mügar? Unustasin 
juba selle... Silmad harjusid pimedusega. Otsisin kiiresti mullahunnikut, mis mind peaaegu segadusse 
pidi viima. Liikumatult lebas see väljal. 

-.. Kõndisin aeglaselt kuuri ääres edasi-tagasi, naersin endamisi oma hetkeliste hirmude üle. 
Mõtlesin — varsti köidab ja kõik minu kartused on nagu käega pühitud. Ei ole ju tingimata vaja, et 
just minu vahiloleku ajal juhtuks midagi erilist. Kui palju vahikordi möödub, ilma et midagi sünniks! 
Ka minu oma möödub märkamatult. See-eest aga ei julge ükski poiss mind hiljem pilgata, nagu 
oleksin kollanokk, kõige noorem rakukese liikmetest. Ja kui nad veel tetiksid, et ma endale meelega 
lisasin aastakese juurde ainult selleks, et saada eriülesannetega väeosa kommu-naariks, siis ei antaks 
mulle üldse enam hingerahu. Niimoodi aga lõpetan vahikorra täisväärtusliku võitlejana ja olen veel 
hulk aega uhke sellele, et seisin vahipostil «number kolm». Siia juba mõnda molutajat ei panda, 
kuidas see ka ei kipuks! 

Mind siia vahipostile tuues käskis Polevoi lühidalt ja lihtsalt: 

«Kui kedagi juurviljaaias silmad, põruta kohe! Juhuslik teekäija või joobnu ei või siia kuidagi ära 
eksida.» 

«Põruta kohe!» Hirmsalt ja karmilt kõlab see käsk. 

-..Jälle hakkas puude paljastes jäätanud okstes uluma tuul, kähises kuiv, mullune stepihein, 
kähisesid takjad, traataia ääres kasvavad krussitõmbunud juurviljapealsed, kõlises, kõmises 
katuseplekk, kriuksatas tuulelipp üleval müüriserval. 

Ja koos selle uue tuulepuhanguga kostis ootamatult Saša Bobõri kauge karje. 

«Mis teil tarvis on?. .. Seis! ... Seis!... Käed .. . Siia, poisid!» 

Hetkeks jäi kõik vaikseks ja siis äkki käis tärisev vile. Vahihoones paukusid uksed. Seal kuuri 
taga hoovil jooksid inimesed ... ja siis uuesti Saška karje: 

«Seal! ... Sfeal!.,.. Püüdke kinni! ...» 

«Redel siia! ... Kähku!» kuulsin Polevoi häält. 

370 


Kuidas oleksin tahtnud söösta sinna poiste juurde, neid abistada, näha, mis seal toimub! Kuid 
oma vahipostilt lahkuda ma ei tohtinud. Kas või leegitsegu kõik ümberringi või varisegu kokku, siit 
ara minna ei olnud mul õigust. 

Kuulatades seda, mis toimub sisenfisel hoovil, neljanda ja viienda vahiposti juures, puuris mu pilk 
kogu aeg tähelepanelikult pimedust. Selleks aga, et keegi mind ei haaraks tagant, surusin selja vastu 
kuuri seina ja tardusin paigale. 

Mu süda peksis, vintpüss kõlksus käes, ootasin midagi ebatavalist. 


Üsna mu lähedal, kuuri pööningul, lajatas pauk. Siis teine. Ja otsekohe hakkas keegi kaugemal — 
juba tulemüüri taga — oigama. Seejärel jäi kõik jälle vaikseks. 

Möödus umbes viis minutit. Kitsas vahekäigus, mis viis sisemiselt hoovilt minu vahiposti juurde, 
kostsid kured sammud. Tulija jalge all praksus jää. Kargasin nurka ja valmistusin tulistama ... Niipea 
kui inimese vari seina tagant välja ilmus, hüüdsin murduval häälel: 

«Seis!» 

«Oled sa elus, Mandžura?» küsis Polevoi äreval toonil. «Kas sinu juures on kõik korras?» 

«Korras!», vastasin kähedalt ja samas taipasin, et olin teinud vea, jättes Polevoilt parooli 
küsimata. 

Polevoi tuli üsna mu juurde. Ta hingas raskelt ja oli palja päi. 

«Kas keegi siit mööda ei jooksnud?» 

«Mitte ükski. Aga kuuri taga oigas keegi ja pööningul lasti.» 

«Seda ma tean isegi. Aga seal,» Polevoi osutas nagaaniga juurviljaaedade poole, «kas sa seal ei 
märganud midagi?» 

«Ei» 

«Väga imelik! Kuidas ta siis läbi pääses?» 

«Aga kes seal tulistas?» küsisin ma. 

«Vaata ette, Mandžura, pane kõike teraselt tähele. Eriti praegu. Kui midagi näed — tulista 
hoiatamata. Mõistad? Koiduni on veel natuke aega jäänud. Tulen sind varsti jälle vaatama.» Ja 
Polevoi läks kiiresti tagasi sisemisele hoovile. 

Kahe tunni pärast, kui oli juba täiesti valge, sain sooja valveruumi kogunenud poistelt teada, mis 
oli juhtunud sel äreval ööl. 

Sel ajal kui välispostidel seisjad põldudelt ja Karpaatidest puhuva vinge tuule käes lõdisesid ja 
külmast kangeks jäid, oli Sašal päris hea olla. Hoovil asuvate kuuride ja peahoone seina taga 
tuulevarjus jalutas ta oma läikivate kalossidega sisehoovil edasi-tagasi. Staabihoone nurkadele üles 
seatud elektrilambid valgustasid kuiva ja üleni sillutatud nelinurkset hoovi. 

Kuid peagi hakkasid Bobõril jalad valutama. Ta kobi| kuuri Puust trepile ja istus seal maha rõdu 
varju, kus valgus talle Peale ei paistnud. Bobõr vandus Polevoile ja meile kõigi püha- 

kute nimel, et ta oli istunud seal ainult natuke aega, võib-olla ainult viis minutit, kuid muidugi ei 
uskunud teda keegi. Küllap oli Saša trepil veidi tukastanudki. 
Hoovi kivisillutisele tagasi tulles kuulis Saša enda taga vaevalt kuuldavat krabinat. Ta pööras ümber 
ja... tardus. 
Ülal ronis parajasti keegi tundmatu mees üle pööningurõdu käsipuu, kavatsedes end nähtavasti 
mööda tulpa hoovi libistada, Kuidas ta sinna katusele sattus, jäi tumedaks. 


Selle kutsumata külalise oleks pidanud kohe siinsamas maha kõmmutama. Just seal rõdul oleks 
tulnud talle tina anda. Kuid Saška tegi halvasti, hüüdes väriseval häälel: 


«Mis teil tarvis on? ... Seis! Seis!» 


Tundmatu kargas otsekohe läbi kitsa ukse tagasi pööningule. eda-oleks nüüdki veel võinud 
kuuliga tabada. Alles sel hetkel tuli Sašale meelde ta vintpüss. Ta pani püssi palge ja tahtis 
tulistada, kuid olgugi et päästik lõpuni alla vajus, ei järgnenud ometi pauku: vahipostile asudes oli 
Bobõr unustanud püssi kaitsevinnast vabastada ... Kuulnud Bobõri hüüatust, hakkas 


laskemoonakeldri ees vahil seisev Maremuhha püssipäraga vahitoa uksele taguma ning Kišinjovi 
tänaval andis vilet Kolomejets. 


«Seal... Seal... Seal seisis bandiit!» muudkui pomises Saša, hoovi tormanud kommunaaridele ja 
Polevoile, ise sealjuures hingeldades. 


Silmapilk seatfsid kommunistlikud noored redeli üles ja esimesena ronis katusele Polevoi. 
Tõtates bandiiti tabama ja kartes varitsust, ruttas Polevoi katust mööda äärmise aknani ja hüppas 
selle kaudu pööningule. 

Jõudnud sarikate vahele, märkas Polevoi, et pimeduses paistab kuskilt kaugelt vastu nõrka valgust. 
Seal oli avaus, kust pärajasti surus end läbi keegi mees. Polevoi tulistas kaks korda. Tundmatu 
hakkas oigama, kuid trügis sealt välja ja jooksis suure] kõlinaga mööda naaberelamu katust edasi. 

Polevoi käskis kahel juurderutanud kommunaaril tundmatut: mööda katuseid taga ajada, ise aga 
hüppas uuesti hoovi, kontrollis mind mu vahipostil ja saatis veel kolm kommunistlikku noort järele 
vaatama staabiga külgnevaid hoove ning ümber piirama Kišinjovi tänavale viivat Trinitarski 
põiktänavat. Kuid bandiidil õnnestus põgeneda, enne kui meie patrull jõudis joosta Trinitarski 
tänavani. Hüpanud läbi avause hoone katusele, mis asus eriülesannetega väeosa maja kõrval ja kus 
elasid keemiatehni-kumi üliõpilased, oli tundmatu viivitamatult hüpanud suurele« 
sõnnikuhunnikule ühiselamu aias ning põgenenud läbi tara põik- f tänavale. Siin kadusid tema 
jäljed. 

Arvatavasti oli ta jooksnud üle Trinitarski põiktänava ja põgenenud läbi- hoovide Turuplatsile. See 
tee oli raske, eriti haavatule: tal tuli mitu korda ronida üle plankude, pugeda hoovide- 

vahelistest okastraatidest läbi ja joosta lõpuks valgustatud Turuplatsile. Seal aga, Tööliste 
Keskkooperatiivi peakoloniaalkaupluse juures, istus lambanahksesse kasukasse mähkunud valvur, 
haavlipüss käes. Võib-olla ta magas, see valvur? Vaevalt! Valvur vandus kõigi pühakute nimel, et ta 
polnfd.maganud. Kümmekond minutit enne seda sündmust oli valvuri naine talle õhtusöögiks 
toonud palavat tatraputru guljašiga. See savipotis puder, mida valvur ei olnud jõudnud veel ära süüa, 
kui kohalerutanud kommunaarid teda küsitlema hakkasid, oli veel soe. Raske oli kujutleda, et haavatu 
oleks võinud nii osavalt joosta üle Turuplatsi, et valvur, vana kogenud sõdur, poleks teda märganud. 
Ja ometi viis tundmatu tee just Turuplatsile! Okastraat, mis piiras juba teisel pool Trinitarski 
põiktänavat asuvat punastest tellistest maja, oli laiali tõmmatud. Ühele tema okkale oli rippuma 
jäänud tükk kollakat inglise kalevit, mis oli rebenenud siit rutuga läbipugenud mehe rõivast. See 
kaitseyärvi sõjaväemundri kalev polnud meie piirilinnas harulduseks: niisuguseid inglise kalevist 
sineleid kandsid kõik Petljura sõdurid, keda kodusõja ajal varustasid Inglismaa ja Prantsusmaa, aga 
kui Petljura mehed välismaale põgenesid, kandis kohalik elanikkond nende ladudest osa vara laiali. 
Peale selle kaitsevärvi inglise kalevi tüki okastraadil polnud tundmatu järele jätnud mingisuguseid 
jälgi. 

Pisut kaugemal, juba tellistest maja trepil, kus elasid ringkonna rahvaharidusosakonna töötajad, 
leiti hüübinud vere .plekk. Üks vähestest õnnelikest, kellel lubati lahkuda vahiruumist ja osa võtta 
bandiidi jälitamisest — endine kodutu laps, nüüd aga vabrikukooli õpilane Furman, — nägi 
vereplekki trepil ja rõõ-" mustas selle üle väga. Furman arvas juba, et see on bandiidi veri, kuid üks 
telliskivimaja elanikest, ringkonna rahvaharidusosakonna juhataja naine, ütles, et ta oli reedel 
tapnud siin trepil kana. Edutu jälgedeotsija Furman tõmbus kohe mossi ja lonkis edasi. 

Ei jäänud muud üle, kui oletada, et bandiit oli jooksnud valgustatud Turuplatsile, lipsanud 
märkamatult lambanahkses kasukas ja pisut suikuma jäänud valvuri nina eest mööda ning jooksnud 
üle silla Vanalinna, sealt aga Poola või Rumeenia piiri äärde. 


Eriülesannetega väeosa kuuri pööningule oli diversant maha pillanud bickfordi nööri puntra ühes 
sütikuga. Nähtavasti tahtis ta esmalt kõrvaldada valvuri, siis hiilida lõhkeainekeldri juJrde ja see 
kogu staabiga õhku lasta. Kuurirõdule tulles ei märganud bandiit hoovis tunnimeest ja arvas, et see 
on magama jäänud. Bobõril oleks küll räbalasti läinud, kui ta pelgupaigast poleks väljunud ja tagasi 
vaadanud! Tuli ju nii välja, et Saša seisis oma vahipostil niisama hästi kui ilma relvata. 

L. KOORIME KARTULEID 


Vahipostilt välja vahetatud Saša Bobõr heitis koikule ja teesk-i les magajat. Pärast ärevat ööd ei 
maganud vahiruumis keegi.; Üksteisest üle rääkides jutustasid kommunistlikud noored sellest, mis 
oli, ja tegid igasuguseid oletusi. Väike kuivetu Furman tõestas juba lugematuid kordi, et kahtlemata 
jõudis bandiit ennast kuskil aias naiseriidesse panna ja sel viisil lipsata üle Turuplatsi ning 
.minna Podzamtšesse. Ainult Bobõr ei võtnud arutamisest osa. 


Poisid rääkisid, et Nikita Kolomejets oli jooksnud hoovi ja hakanud Bobõri «läbi võtma». 
Sekretäri etteheiteid kuulates katsunud Saška ennast õigustada ja siis oli Kolomejets talle otse näkku 
paisanud: 

«Ah sind, argpüksi! Just see sa oled! Kaotasid pea? Ei teadnud oodata? Ei arvanud? Aga kui kõik 
need chamberlainid, cur-zonid ja pilsudskid hakkavad lennukitelt sinu peale pomme pilduma? Kas sa 
siis kah pea kaotad ja hakkad karjuma: «Härrased! Mis teil vaja on? Seis! Seis! .. .» Molutaja oled, 
aga mitte kom-munistlik noor!» 

Kolomejetsi noomitus mõjus nähtavasti väga rängalt. Saška ei osanud välja mõtelda midagi muud, 
kui teeselda haiget. Ta lebas koikul, kollakas raglaanlõikeline palitu üle pea tõmmatud. Tal oli tänase 
öö pärast väga häbi. Ja kellel poleks tema asemel häbi olnud! «Haigestunfist» alustas Saša nii: 
astunud vahiruumi, kaebas ta nõrkuse üle jalgades ja ütles, et tal hirmsasti valutavat pea. Silme ees 
pidid tal ujuma mingisugused kollased rõngad. 

Ka nüüd, kuulatades meie erutatud vestlust, laskis Saška aegajalt välja paista, nagu vaevaksid 
teda külmavärinad. Ta lõgistas hambaid, siputas jalga ja oigas sealjuures haledalt, õigust öelda, ta 
isegi ei oianud, vaid kiunus nagu öösel soojast tarest pakase kätte heidetud kutsikas. Ilmselt oli tal 
kange soov tõeliselt haigeks jääda. Mine tea, mis Saša selle eest oleks andnud, et talle mingi 
sarlakihaigus või hispaaniatõbi külge oleks hakanud. Siis kahetseksid teda kõik, ei naeraks tema üle 
ja arvaksid, et Bobõr sattus segadusse haiguse tõttu. Aga Saška oli terve kui purikas, me teadsime 
seda ja saime väga hästi aru tema meeleolust. 


Hoovilt tuli vahiruumi Kolomejets. Ta hoidis käes suitsunud malmpotikest. 


«Poisid,» ütles sekretär naljatades, «vaatamata tänase öö tõsistele sündmustele nõuab loodus oma 
osa. Ma ei eksi, kui ütlen, et me kõik tabaksime süüa. Lühidalt öeldes, ahju taga on kartu-lid. Me 
koorime neid suure hulga siia potikesse, mõttes lisame nendele praetud rasvakõrnede lõhna ja varsti 
ori meil tagasihoidlik, kuid toitev söök. Kes on vastu?» 

Vastu ei olnud keegi. «Kes on poolt?» küsis Kolomejets. Kõik peale Bobõri tõstsid üksmeelselt 
käed. «Enamus! Senjööride-konvent on lõppenud!» ütles Kolomejets .lõbusalt, astus Saška juurde ja 
tiris tal otsustavalt palitu pealt ara: «Aitab juba, Sašok, magamisest, linnud juba ammu sädistavad! 
Nüüd aga kartuleid koorima!» 


«Ma ei saa ... Olen väga haige,» kiunus Bobõr. «Sašenka, sa meie kallis ja ainulaadne 
seltsimees Bobõr!» ütles Kolomejets laulval ja väga õrnal toonil, pilgutades ise meile silma. «Meie 
kõik teame, et sa oled haige, raskesti ja tõsiselt haige, meie kõik teame väga hästi sinu haiguse 
põhjust, kuid sellest hoolimata me kõik palume sind mitte kehastada siin kogu maailma kurbust ja 
soovime sinu kõige kiiremat paranemist. Sul pole õigust langeda meile tundmatu melanhoolia 
kütkesse ... Kallis Sašenka,» jätkas Nikita, võttes oraatori poosi, «me palume sind siiralt ja tungivalt 
paraneda nukrusest ja koorida kartuleid, sest varem või hiljem läheb sul endalgi kõht tühjaks, aga kes 
ei iee tööd, see ei pea ka sööma ... Mis aga sinu tõve tõelisse põhjusesse puutub, siis ara kurvasta, 
Sašok, ning ära ole minule väga kuri nende teravate sõnade pärast, mis ma sulle väljaspool selle 
maja piire ägedushoos-paiskasin. Isegi vana inimene võib eksida! Meie kõik oleme veel noored, 
meie kõik teeme vigu ja meie kõik, peale täiesti lootusetute idiootide, saame sellest targemaks. Miks 
siis, kui tohib küsida, kurvastada ja nukrusega rikkuda oma nii väärtuslikke närve?» 

Meie kõik suutsime Nikita Kolomejetsi kõnet kuulates hädavaevalt naeru pidada ja katsusime aru 
saada, kus ta naljatab, kus räägib tõsiselt. 

Bobõr püüdis veelgi teeselda, haaras peast kinni ja hõõrus punast tedretähelist nägu, kuid tõusis 
siis kössi tõmbunult koikule istuma. 

Kolomejets tiris ahju tagant välja kartulikoti, tõstis selle keset vahiruumi ja ütles: 

«Peremees palub kalleid külalisi lõunale tulla!» 

Kähmasime pihku krobelisi kartuleid. 

Hakkasid välkuma taskunoad ja nööriga mähitud pidemetega kingsepanoad, Furman aga tõi välja 
tõelise soome pussi, mille pea oli noore põdra sarvest: see puss oli tal säilinud veel sellest ajast, mil 
ta oli olnud kodutu. Seda oma kõige väärAslikumat eset hoidis Furman argipäevil väikeses rohelises 
kohvris vpodi all ja võttis kaasa ainult vahipostile. Ta kätles, et selle soome pussiga ei karda ta ühtki 
bandiiti. 

Kolomejets laotas ahju ette vana ajalehe. Peagi libisesid keerdus kartulikoored nugade alt ja 
kukkusid kerge sahinaga aj alehepaberile. 

«Kes see ometi võis olla?» küsis nohisedes Maremuhha, kes oli ikka veel vapustatud tundmatu isiku 
ilmumisest kuurikatusele. 


«Naiivne küsimus!» ütles Kolomejets muiates. «Nagu oleksid tütarlaste kirikukoolist välja 
tulnud. Selge, kes. Kas mäletate, sügisel tõid ajalehed teateid selle kohta, et kuskil seal Soome 
piiri ääres kõmmutasid meie piirivalvurid maha mingisuguse inglise salakuulaja? Ka siin on 
piiriäärne, tuleb alati olla valvel.» 

Petro küsis uuesti: 


«Ja mida nad kõik tahavad, need salakuulajad? Mis neil siia on jäänud?» 


«Oh, vennas, palju on seda, mis neil siia on jäänud! Sina pole uneski näinud, mis neil kõik siia on 
jäänud!» ütles Nikita nüüd juba tõsisena. «Tsaariajal oli nende käes peaaegu kdgu Donbass. Aga 
Krivoi Rogi ümbrus, aga rauamaak? Võib-olla satute pärast kooli lõpetamist neisse paikadesse. 
Kuulake tehaste endisi nimetusi: Providence, Dumont, Balfour ... Need on kõik inglise ja prantsuse 
nimed. Välismaa kodantastel on sinna kadurna läinud miljardeid rublasid. Mis sellest rääkidagi, 
nõukogude võim on neile kõvasti varba peale astunud! Kas arvate, et nad Denikinit, Wrangelit ja 
Petljurat niisama varustasid? Nad lootsid, et need bandiidid neile tagasi annavad kõik, mis nad on 
kaotanud. Neil polnud kahju rahast. Ja kõik lendas, korstnasse...» Uks avanes ja vahirujjmi astus 
Polevoi. «Mis uudist?» päris Kolomejets, talle küsivalt näkku vaadates. «Esialgu mitte mingisugust. 
Kadus nagu maa alla ... Teete süüa?» küsis Polevoi kartulikotti märgates. .«Mul on teile palve, 
poisid,» ütles ta ja võttis vatikuue maha. «Kui kartulid on valmis, jätke ka mulle ivake. Tahan 
natuke magada ... Jääd minu. asemele vahtkonna ülemaks, Kolomejets.» 


«Just nii, jään vahtkonna ülemaks, seltsimees Polevoi!» raporteeris Nikita püsti tõustes. 


Meie direktor noogutas pead ja heitis koikuie. Kuid ta ei jõudnud end veel välja sirutada, kui juba 
hoovist kostis vile, millega kutsuti vahtkonna ülemat. Polevoi kargas üles, aga Kolomejets haaras 
vintpüssi ja ütles: 

«Lamage, puhake. Uus vahtkonna ülem on juba asunud oma kohuste täitmisele!» ning jooksis 
nende sõnadega hoovi. 

Katkestasime kartulikoorimise jajäime kuulatama kõnelust ukse taga. 

Kuulatas ka Polevoi. Tema päevitunud, kuivetu, harvade habemetüügastega käetud nägu oli 
tõsine ja pinevil. 

Alles mõni minut tagasi oli Polevoi hoovis hüvasti jätnud GPU piirivalvesalga voliniku 
Vukovitšiga. GPU ringkonnaosa-konna kommunistlikelt noortelt saime teada, et Vukovitšile usaldati 
tavaliselt kõige keerukamad ja sootuks segased asjad. Meie direktor näitas Vukovitšile, kus Bobõr 
esmakordselt oli silmanud bandiiti ja kuidas see eriülesannetega väeosa staabi juurde oli 
hiilinud. See pikka kasvu heledapäine tšekist, kes kandis rohelist, läikiva nokaga piirivalvemütsi, 
kuulas meie direktorit tähelepanelikult, ja sellest saime aru, et tema, Vukovitš, peab Polevoi arvamust 
väga tähtsaks. Ta küsitles Polevoid vaikselt ja rahulikult. Kõik, kes me eemalt tema liigutusi 
jälgisime, oleksime andnud palju selle eest, kui Vukovitš juba siis oleks teinud meile teatavaks oma 
oletused! 

Koos Polevoiga istusid nad hulk aega kuuri pööningul ja naga arvata võis, ei jätnud nad tolmusel 
ja savisel pööningupõrandal 

läbi uurimata verssokisuurust lappigi. Siis, pidades silmas põgeneja teed, ronisid nad avausest läbi, 
laskusid Furmani poolt köhale toodud redelit mööda keemiatehnikumi ühiselamu katuselt väikesesse 
aeda ja läksid nii samm-sammult bandiidi jälgi taga ajades kuni Turuplatsini välja. Tükk aega 
küsitles Vukovitš seal Tööliste Keskkooperatiivi ees seisvat lambanahkses kasukas valvurit ja tuli siis 
tagasi eriülesannetega väeosa staabi juurde, kus nad Polevoiga teineteisest lahkusid. 

«Nüüd peab ta tugevasti ajusid pingutama!» ütles Kolomejets pärast Vukovitši lahkumist. «See 
juisimus tuleb arutusele partei ringkonnakomitee bürool. Kartamõšev ise selgitab välja, kuidas ja mis 
Ad 

Nüüd, kuulatades hääli hoovil, arvasime juba, et Vukovitš on uuesti tagasi tulnud. Polevoi ei 
pidanud vastu, viskas kuue õlgadele ja sammus ukse poole. Kuid ta ei jõudnud veel puudutada 
ukselinki, kui uks avanes: hoovilt astus sisse Nikita Kolomejets. 

Ta oli erutatud ja pani oma vintpüssi kärarikkalt püramiidi; sellest saime aru, et seal värava juures 
oli toimunud mingisugune jutuajamine, mis meie sekretäri oli vihastanud. 

«Mis seal oli?» küsis Polevoi. 


Kolomejets istus maha kartuleid koorima ja sõnas vastumeelselt: 
«Kärnase lamba ilmumine, millel pealegi pole midagi ühist va hiteenistusega!» 
«Ehk siiski? Kõnele selgemini!» nõudis Polevoi juba karmimalt. 


«Jõudis kohale Tiktor. Kas näete, tal tuli tahtmine olla koos kõigi kommunistlike noortega valvel 
eriülesannetega väeosa vahtkonnas. Utles, et alles praegu olevat teada saanud, et rakuke viibib 


valveteenistuses. Teeskles süütukest, ise aga haises viinast nagu puskaritõrs,» ütles Nikita ärritatult, 
lõigates suurelt kartulilt paksu koore. 

«Noh, ja edasi?» ei andnud Polevoi rahu. 

«Edasi — ütlesin Tiktorile, et saame läbi ilma tema teeneteta, tema käitumisest aga räägime 
hiljem.» 

«Kuidas tal jätkus julgust sulle silma vaadata?» ütles Polevoi pikali heites. «Te olete paadunud 
liberaalid, poisid, kui andestate Tiktorile selle öö!» 


Kuid ka ilma selle Polevoi märkuseta sai meist, vahitoas viibijaist, igaüks hästi aru: Kolomejets ei 
unusta kunagi, et Jaška Tiktor oli purjusoleku tõttu jäänud alarmi puhul ilmumata eriülesannetega 
väeosa staapi. 

LI. = KUTSUMATA KÜLALINE 


Kui palju kordi oli Nikita komsomoli koosolekul, ühiselamus ja töö juures vabrikukooli tsehhides 
meil rääkinud: 

«Käituge hästi, poisid! Pidage meeles: meie peale on pööratud kogu meie linna elanike pilgud, teie 
olete töölisnoored, siinse noorsoo avangard, partei järelkasv.» 

Kolomejets ei rääkinud seda niisama. Tol ajal oli meie väikeses linnas vähe töölisnoori: mõni noor 
tööline kohalikus trükikojas, kaks õpilast elektrijaamas, viis noort raudteelast vaksalis ja kaheksa 
õpilast meie kooli kõrval asuvas tehases «Mootor», kus oli üldse sada kümme töölist, kuigi seda tehast 
loeti kõige suuremaks kogu ringkonnas. Need noored töölised, kes kuulusid korn-munistlikku 
noorsooühingusse, olid' sageli arvele võetud asutuste kommunistlikes rakukestes. Meie aga, 
vabrikukooli õpilased, töötasime koos ühes ja samas kollektüvis ja meie kommunistlikku rakukest 
peeti tugevaks ja võimsaks. Me andsime tooni kogu meie linna noorsoole. Kõigil 
noorsookonverentsidel istusid meie delegaadid presiidiumis, võtsid sõna vaidlustel ja nende arvamus 
— suure töölisnoorte kollektiivi esindajate arvamus — oli alati kaaluv. 

Mäletan, et üks rahvavaenlane, trotskistlik pugeja, keegi Jegudis, Podzamtše poodniku poeg, püüdis 
möödunud aasta sügisel sõna võtta linna komsomoli. konverentsil. Meie poisid tirisid ta lavajt alla ja 
tõukasid saalist tänavale. Jegudis tahtis uuesti sisse tungida, kuid võta näpust: meie poisid seda lurjust 
ja lõua-lõksutajat konverentsile ei lasknud. 

Meie komsomolirakukesse kuulusid innukad ja julged poisid; nad lugesid palju, unistasid 
tulevikust ja pidasid kõige kõrgemaks ausat suhtumist töösse ja oma töökaaslastesse. 

Paljude nende omaduste eest olime tänu võlgu Nikita Kolomejetsile, meie sekretärile ja 
poliitõppuse juhatajale. Ta oli meile niihästi vanemaks seltsimeheks kui ka heaks sõbraks. Vahel laulis 
meiega laule, töö juures aga oli vali ja nõudlik, armu ei heitnud. 

Tol ajal hakkasid meie maal üksteise järel suitsema tehase-korstnad. Hakati avama vabriku- 
tehasekoole, et õpetada välja vahetust vanadele meistritele. Neisse koolidesse astusid tuhanded 
töölisperekondadest pärit noored, kes soovisid aja jooksul $man-dada treiali-, lukksepa-, valaja-, 
sepa- või freesijakutset. 

Kuid hea oli neil noortel, kes 'elasid suurtes tööstuskeskustes. Tunduvalt raskemaks osutus lugu 
väikestes linnades. Võtkem näiteks meidki: kuuldus uutest vabrikukoolidest hakkas levima juba 
kahekümne kolmandal aastal, ja esimesed ametit õppida soovijad olid muidugi linna lastekodu 
kasvandikud, kelle vanemad olid kodusõja ajal surma saanud; kuid kaua aega ei avatud 

ühtki vabrikukooli ei meie piiriäärses linnas ega ka kogu ringkonnas. Paljud poisid kavatsesid 
juba teistesse linnadesse elama asuda .. 


Kas võis siis loota, et vabrikukool avatakse niisuguse väikese tehase juures nagu «Mootor», kes 
valmistas hekslimasinaid põllumeestele ega kavatsenud hoopiski oma tootmist laiendada! Uusi töölisi 
tehas niipea veel ei vajanud — oma saja kümnest inimesest jätkus talle täielikult. 

Ja siiski võtsid Nikita Kolomejets, Dmitri Pantšenko ja teised komsomoli ringkonnakomitee büroo 
liikmed nõuks avada meil vabrikukool. Kõige rohkem nägi selleks vaeva Kolomejets. Parteikooli 
õppetööst vabal ajal käis ta partei ringkonnakomitees, ringkonna kutsehariduse osakonnas ja 
rahvaharidusosakonnas, pidas läbirääkimisi tehase «Mootor» vanade töölistega, kaalutledes juba ette, 
kes neist võiks saada tulevase vabrikukooli instruktoriks. 

Partei ringkonnakomitees toetati kommunistlikke noori. Nikita Kolomejetsil ja teistel aktivistidel 
läks korda tõestada, et kool-töökoda teeb kiiresti tasa tema organiseerimiseks tehtud kulutused. 
Haigla väljakul, «Mootori»-nimelise tehase kõrval, seisis tühjana suur poolpurustatud hoone; enne 
revolutsiooni oli selles 
majas olnud juudiusuliste kool — «talmud-tora». See maja koos tühjade kõrvalhoonetega kinnistati 
vabrikukoolile. Uuele õppeasutusele anti täielikuks käsutamiseks peremeheta treipingid: ainuüksi endises 
viinevabrikus leidis Kolomejets neid üle kümne. Poisid juubeldasid, kui said teada, et nad võivad 
õppida kvali 
fitseeritud tootmistöölisteks, ilma et tarvitseksid kodulinnast ara sõita! 

Kooli direktoriks nimetati vana kommunist Polevoi. See oli tõeline bolševik — aus ja heasüdamlik, 
inimeste eest hoolitsev. Olime temaga tuttavad juba sellest ajast, kui elasin isaga parteikooli hoones. 
Siis töötasin Polevoiga koos ka Dnestri-äärses sovhoosis. 

Nestor Varnajevitš.tegi mulle ja mu sõpradele Saša Bobõrile, Petka Maremuhhale ning Galja 
Kušnirile ettepaneku astuda uude kooli. Maremühha asus õppima tisleritöökotta, Bobõr tahtis saada 
motoristiks, mina aga läksin valukotta. 

Kuumtsehhis õpetas meile vormimist ja valamist vilunud instruktor, tehase «Mootor» parim valaja 
Kozakevitš. Tema juhtimisel õppisin üsna kiiresti iseseisvalt vormima rattapukse ja väikesi 
hammasrattaid separaatorite jaoks. Harjutamise mõttes vormisin ning valasin kord isegi Austria 
keisri Franz Josephi rinnakuju — mudeli järgi, mille leidsin pärast kõrgvee alanemist Smotritši jõe 
kaldalt Kindluse silla alt. Keisri põskhabe ja vurrud, tõsi küll, ei õnnestunud, vask ei olnud 
voolanud ninaotsani, kuid ometi oli mul Selle., väikese rinnakuju pärast sekeldusi! Jaška Tiktor 
kasutas juhust ja nimetas mind «monarhistiks», põhjendu- 

sega, et mina fabritseerivat «türannide kujusid». See süüdistus oli niivõrd rumal, et Kolomejets ei 
tahtnud seda küsimust rakukese koosolekul üles tõsta, kuid ometi saatsin ma nösuninalise monarhi 
ümbervalamiseks sulatusahju, et üleliigseid jutte vältida. Ka mu sõbrad tegid oma tsehrudes 
edusamme. Maremühha treis hekslimasinatele ja sirpidele käepidemeid. Tal valmisid väikesel 
treipingil ka toredad kabenupud: muudkui eemalda suport, jaota nupud ara ja lao kohe lauale 
mängimiseks. Saša Bobõr askeldas päevade kaupa mootoritega ja lippas meie juurde ainult 
valamise ajal — jälgima, kuidas tekivad toorikud kolvirõngaste jaoks. 

Nii me õppisime ja unistasime sellest, et poole aasta pärast lõpetame kooli ja sõidame tööle 
suurte tööstuslinnade tehastesse. 

Kõik oleks olnud suurepärane, kui Harkovist poleks äkki meie linna tulnud uus ringkonna 
rahvaharidusosakonna juhataja Petšeritsa. 

Tema tulekust ei läinud mööda kuud aegagi, kui vabrikukoolis sai juba omaseks uus kõnekäänd: 
«Kui hästi kõik laabus, kuni Petšeritsa saabus!» . Olles parajasti ringkäigul linna koolides, ilmus 
Petšeritsa ka meie vabrikukooli. 


Eelmisel päeval oli toimunud valu. Laadisime valatud vormkaste, lõime neis tambitsaga lahti kuiva 
liiva, sõelusime selle liiva läbi, tagusime meislite ja haamritega rauaräbu maha alles soojadelt, 
äsjavalatud hooratas-telt. Tsehhis oli palju tolmu ja kuumust. 

Selles müras ja käras ei pannud me tähelegi, kui valukotta ilmus väikesekasvuline vurrudega mees, 
jalas kalifeepüksid ning kollased säärsaapad, seljas lihtne linane särk, mille kogu rinnaesine oli 
välja õmmeldud. Imelikud vurrud olid sellel mehel — punased, kahused, allarippuvad. 

1 Suport — treipingi osa. Tõlk. 

2 Tambits — eriliik kiilutaolise otsaga tampimisriistu, mida kasutatakse niihästi vormrmismassi 
tihendamiseks kui ka eemaldamiseks. Tõlk. 

Ilma et oleks teretanud, laskis vurrudega mees hoolimatu pilgu meist üle käia, läks 
kärnitegemisruumi ja puudutas sõrmega läikivat värvitud rattapuksimudelit. Silmi kissitades vaatas ta 
mürsust tekkinud auku laes ja andis mööda minnes jalahoobr malmist hoorattale, justkui 
proovides selle tugevust. Läikivmust hooratas kõmises ning lõi kõikuma. Vurrudega mees seadis ta 
uuesti tasakaalu, väljus kellelegi sõnakest lausumata peremehelikul sammul valukojast ning läks 
Haigla väljakule, kaenla all erekollane portfell. 

«Edaspidi ei tohi ühtki inimest minu loata siia sisse lasta. Igasugused kõrvalised isikud kõlavad 
siin ringi ja vaata veel, et näppavad mõne mudeli,» tegi korralduse meie instruktor Koza-kevitš, kui 
oli sellest külastusest kuulda saanud. 


Kožakevitši kõige suuremaks mureks oli see, et temalt võidakse varastada saja-aastasest saarepuust 
treitud hammasrataste mudelid. Ta oli need laenuks võtnud oma endisest töökohast, tehasest 
«Mootor». 

... Kaks tundi hiljem olime klassis ühiskonnateaduse tunnis. Kolomejets' jutustas meie maa 
riiklikust struktuurist, luges valjusti ette seda teemat käsitlevat artiklit ajalehest «Bednota». 

Uks avanes ja klassi astus seesama väljaõmmeldud särgiga mees, kes täna hommikul valukojas 
oli käinud. Kolomejets arvas, et ta tahab läbi klassi kooli kantseleisse minna, ja jätkas artikli 
ettelugemist, tulijale tähelepanu pööramata. 


Siis läks vuntshabe tahvli juurde, ajas jalad harki ja ütles Kolomejetsile valjusti ukraina keeles: 
«Kui klassi astub teie juhataja, siis olete kohustatud ette kandma, millega tegelete.» 


Nikita ei kohmetunud. Ta ainult kähvatas veidi ja ütles teravalt: 


«Kui klassi astub juhataja, siis ta kõigepealt teretab. Mis aga puutub teie külaskäiku, siis teid ma 
ei tunne.» 

Otsesest vastusest kõrvale põigeldes küsis vuntshabe: 

«Miks te õpetate vene keeles?» 


«Ma ei õpeta, vaid loen ette artiklit vene ajalehest ja kõik: saavad minust väga hästi aru.» 


«Kas te siis ei tea, et õppetöö Ukrainas peab toimuma eranditult ukraina keeles?» 

«Kordan teile: ma ei õpeta, vaid loen ette artiklit ajalehest.» 

«Siin pole Moskva ümbrus! Ukrainas elavad ukrainlased.» 

«Kuid seltsimees Stalin ütles, et Ukraina linnades on veel ülekaalus vene elemendid. Aja 
jooksul, mõistagi, võtavad nad omaks ukraina kultuuri, kuid ma ei näe selles erilist pattu, kui 
loen praegu ette vene keeles: minust saavad kõik aru. Tulge meie 


1 Kärnitegemisfuum — valutsehhi osakond, kus valmistatakse kärne. 

juurde homme ja te kuulete, kuidas me loeme ette artikleid! ajalehest «VISTI» ukraina keeles. Olge 
nii lahke ja tulge!» 

«Jätke filosofeerimine! Olete alles noor! Enne kui hakata õpetama, tuleb teil riigikeel ara õppida.» 

«Teie aga peate end kõigepealt asitlema, siis alles võite teha märkusi ja segada vahele minu ja mu 
seltsimeeste õppetöösse,» ütles Nikita nüüd juba erutatult sulaselges ukraina keeles, nagu sooviks-ta 
näitlikult tõestada, et valdab seda keelt väga hästi. 

«Võib-olla, noormees, palute mind veel klassist lahkuda?» küsis vuntshabe salakavalalt muiates. 

«Jah, palun!» käratas Nikita ootamatult. «Kas kuulete! Emb-kumb — kas ütlete, kes te olete, või 
me näitame teile kõik koos, kust kõige lühem tee välja viib!» Ja näost punaseks läinud Kolomejets 
osutas aknale. 

«Kardan, et teil tuleb õige pea minult vabandust paluda!» ütles vuntshabe pahaendeliselt, lõi õrna 
punapea uhkelt selga ja väljus klassist. 

«Nii on õigem!» hüüdis Nikita talle järele ning jätkas artikli ettelugemist, nüüd juba hoopis teise, 
rahuliku häälega. 

Tuli välja, et seesama oligi kuulus Petšeritsa. 

Mõni päev enne tema tulekut oli meie vabrikukooli külastanud Kartamõšev. Partei 
ringkonnakomitee sekretär käis läbi tsehhid ja vaatas oma peremehesilmaga kõik üle; ta ajas 
vabrikukooli õpilastega hulk aega juttu, pahandas meistriga, et kuumtsehhis, puuduvad keedetud vee 
paagid ja et poiste käpikud on katkised, ning siirdus siis valukotta. Siin tegi ta korralduse, et enne 
sügisesi vihmasadusid parandataks laes olev mürsuauk. 

Monka Husarczyk oli tol päeval haige ning oli jäänud ühiselamusse. Ta jutustas meile, et pärast 
vabrikukooli ülevaatust oli Kartamõšev läinud ka sinna, soovides nähtavasti oma silmaga veenduda 
mitte ainult selles, kuidas me ametit õpime, vaid ka selles, missugustes tingimustes elame. Ta nõudis 
kokalt meie toitlustamiseks määratud produktide jaotustabelit ja tegi tubli peapesu ühiselamu direkto- 
rile selle eest, et meie vooditel on õige viletsad, kulunud tekid ja et puudub teine lina. Nagu hea ja 
hoplitsev isa püüdis Kartamõšev tungida õpilaste elu-olu kõigisse pisiasjadesse. Meie austasime teda ja 
hääldasime tema perekonnanime — Kartamõšev — kuidagi eriliselt, armastusega. Kuid Petšeritsa ei 
meeldinud meile juba esimesest pilgust... 

Järgmisel päeval kutsuti Nestor Varnajevitš kures korras rahvaharidusosakonda. 

Petšeritsa nõudis kategooriliselt, et Polevoi vallandaks koolist Nikita Kolomejetsi. Vuntshabe 
karjus, et Kolomejets olevat «õõnestanud tema autoriteeti». Mis seal nende vahel edasi juhtus, seda me 
täpselt teada ei saanud, kuid komsomolr ringkonnakomi- 

Sees oli Furman juhuslikult kuulnud, nagu oleks Polevoi vastuseks nendele sõnadele järsult 
ütelnud: «Tõelise bolševiku autoriteeti ei saa keegi õõnestada. Autoriteedi võitleb bolševik kätte 
omaenese käitumisega.» Ei tea, kas poisid rääkisid õigust, andes just niisugusena edasi Polevoi 
vastuse, kuid selge oli see, et direktor seisis meie Kolomejetsi eest. Ja kuigi lahing oli võidetud, 
said kõik aru, et Petšeritsa kannab endas salaviha vabrikukooli õpilaste peale. 

Kohe pärast saabumist hakkas Petšeritsa meie väikeses ja vaikses linnas suurt tähelepanu 
äratama. Rajoonidesse sõites läbis ta sageli meie linna järske tänavaid oma kõrges kollases 
kabrioletis, millele oli ette rakendatud paar hästisöödetud musti hobuseid. Mässituna halli, seljal 
ripneva peakotiga puldanist tolmumantlisse, istus Petšeritsa vankris ja silmitses sealt ülalt mööda- 
käijaid, vastates hooletu peanoogutusega tuttavate kooliõpetajate tervitustele. 

Varsti sai linnas teatavaks, et uus rahvaharidusosakonna juhataja on suur lauluarmastaja. Mitu 
õhtut järgemööda kogus Petšeritsa suurde võimlemissaali kokku kõik üliõpilaste ning õpilaste 
laulukoorid ja harjutas nendega laule. Mõne aja pärast esines ta oma kooriga linnateatris 


pidulikul koosolekul. Noormehed seisid laval poolringis, peas talle- ja lambanahast mütsid, seljas 
väljaõmmeldud kraedega särgid ning jalas sinised puhvpüksid, mis olid topitud kõrgetasse 
säärsaabastesse. Tütarlapsed olid oma patsidesse põiminud värvilisi paelu. Ka nende pluusid olid 
tikitud kaunistustega ja nende seelikutel rippusid kirjud pallapooled. Reflektoritest valgustatuna 
kujutasid kogu teatrilava täitvad mees- ja naislauljad endast maalilist pilti. 

Meie, vabrikukooli õpilased, istusime koosoleku ajal rõdul. Kui eesriie pärast vaheaega kerkis ja 
me saalis valitsevas pinevas vaikuses laval pidurõivas kooriliikmeid nägime, ei oleks ükski meist 
võinud arvata, et Petšeritsal on julgust juhatada .seda suurt koori. See ei sobinud kuidagi kokku 
tema kommetega. 

Tema aga, lasknud lauljaid mõne hetke liikumatult seista publiku ees, astus kindlai ja hoogsal 
sammul rambi juurde, raputas korraks energiliselt oma punast pead ja teat.as: 

«Igavene revolutsionäär», Ivan Franko laul.» 

Keegi publiku hulgas köhatas viimast korda, et siis mitte enam segada, ja saalis tekkis täielik 
vaikus. 

Seljaga kuulajate poole pöördudes tõusis Petšeritsa kikivar-baile, võttis saapasäärest taktikepi ja 
viibutas sellega kord järsult pea köhal. Vaikus otsekui rebenes: noored, tugevad kõlavad 


1 Pallapooled—+xriidetükk, mis on seelikuna lahtiselt ümbef puusade mähitud. Ukrainas - 
tarvitatakse selleks otstarbeks vöödilist või ruudulist kodu-kootud riiet. Tõlk. 

hääled alustasid jaulu niisuguse kindlusegä, et me kohe tähelepanelikuks muutusime. Kord 
jäid lauljad taktikepi märguandel vaikseks ja siis jätkas laulu ainult eeslaulja; kord paisusid 
tugevaks bassid — nagu valitud kõrget kasvu sihvakad poisid, kes olid asetunud teistest eemale, 
ja siis käis läbi saali tume, kuid meeldiv köhin; kord jälle kerkisid helisevalt esile diskandid — 
sada neiuhäält haaras kinni lauluviisist. Saalis nagu oleks läinud valgemaks, tuli tahtmine üles 
kärata ja kooriga kaasa laulda. 

Lauljate ees aga, kord kikivarbaile tõustes, kord põlvi nõtkutades, kord laulutaktis kukudes, 
seisis enesekindlalt mingil kastil seesama Petšeritsa, keda Nikita Kolomejets nii julgelt oli klassist 
välja ajanud. 

Petšeritsa juhatas hästi! Ta valitses kindialt seda paljuhäälset, alles hiljuti asutatud koori. Ja 
kuulates, kuidas üliõpilased laulavad, vaadates, kui osavalt juhatab neid see vuntshabe, ma 
tundsin, et Petšeritsa hakkab mulle meeldima. 

Siis alustas koor laulu «Galiitslannade nutulaul». See oli hoogne viis, mida Petšeritsa eriti agaralt 
juhatas, vehkides taktikepiga nagu osav ratsanik, kes mõõgaga rajab endale teed läbi okste: 
Saalitäis rahvast kuulas kiiretempolist sõjalaulu galiitsia naistest, kes on kurvad «Setši laskurite» 
ärasõidu pärast Ukrainasse ja seepärast, et ei ole enam kedagi suudlemas nende «vabarnapunaseid 
huuli, pruune silmi ja musti kulme», mind aga piinas mõte, kus küll võisin ma juba varem 
kuulnud olla seda viisi ja neid sõnu. 

Meie nõukogude ajastul tundus see laul uuena, võõrana ja ootamatuna. Noil aastail laulsid 
töölisnoored «Karmanjooli», «Vedurit», «Me ise kaevasime endile hauda», «Kõik kahurid, kahurid 
mürtsusid», «Oi, kuidas mäe peal naised niidavad», «Jääraku köhal hõljub udu», siin aga — säh 
sulle imet! — on Petšeritsa kuskilt välja koukinud kelmika laulukese kurvastatud galiitslannade 
vabarnapunastest huultest. Ja alles siis, kui koor viimast salmi laulis, tuli mulle meelde, et selle 
lauluga, marssisid 1918. aastal üleni halli rõivastatud Galiitsia Setši laskurid ehk «ussussid», 
nagu nad ise end nimetasid, koos austerlastega üle Kindluse silla. Vormiriietuse järgi "ei..saanud 
neid eraldada nende käsuandjaist austria ohvitseridest, ka huligaanitsemises ei jäänud nad oma 
peremeestest maha: kalju lähedal asuva Orlowski 


1 «Setši laskurid» — Ukraina kodanlike natsionalistide poolt Esimese maailmasõja ajal 
moodustatud sõjaväeüksus. See üksus tegutses Austria-Ungari poolel Vene armee vastu. Austria 
kindralstaap käsutas «ussusse» laialdaselt Venemaa-vastaseks sõjaväeliseks spionaažiks. Läbi 
teinud spionaažikooli Austria-Ungari armees, teenindasid Ukraina «Setši laskurid» hiljem panide 
Poola ja hitlerliku Saksamaa salaluuret, nüüd aga on nad Inglise-Ameerika spionaažiteenistusc ja 
Vatikani palgalisteks agentideks. 

veski puistasid nad läbi, riisusid talupoegade teravilja ja viisid selle Austriasse, sellal kui meie 
linna elanikkond nälgis. Ja kuulates seda «Setši laskurite» laulukest, ei mõistnud ma siis, õigust 
öelda, veel mitte, miks pidi koor seda laulu laulma just meie, nõukogude ajastul. 


Kuid nagu taibates minu kahtlusi ja püüdes neid hajutada, laulis koor nüüd Petšeritsa juhatusel 
Tarass Sevtšenko «Testamenti» ja seejärel meile kõigile nii tuntud ja armast «Internatsionaali»! 
«Internatsionaali» ja «Noore Kaardiväe» laulmisega lõpetasime tol ajal eranditult kõik koosolekud. 
Kuid seda «Internatsionaali» määratu suure koori võimsas ettekandes ei saanud võrreldagi selle 
ülemaailmse proletariaadi hümniga, mida laulsime meie oma ebakindlate nõrkade häältega kas 
rakukese koosolekul yõi komsomoli klubis. Tol õhtul näis mulle juba, et Kolo-mejets toimis 
ebaõigesti, ajades Petšeritsa klassist välja. Sellest polnud midagi, et ta käitus jämedalt, upsakalt ega 
tahtnud ütelda oma nime. See-eest — missugune talent! 


Kuid järgmisel päeval pärast kontserti tuli mul uuesti Petšeritsas pettuda. 


Meil oli joonestusõpetajaks Maksim Jakovlevita Nazarov. See oli hall vanake, kutselt tehnik. Ta 
oli tulnud meie linna Sormovost, Volga .äärest. Palju huvitavat ja uut leidsime selles, mida Maksim 
Jakovlevita meile jutustas oma kodulinna tehasest «Punane Sormovo». Töötades niisugustes 
tsehhides, kus töölisi on rohkem kui neljakümnes meie «Mootori» taolises tehases, oli see vanamees 
oma elus palju näinud. Inimesed, kellel oli suurr kogemusi tootmistöös, nagu Nazarovil, olid meie 
vabrikukooli jaoks väga vajalikud. 

Järgmisel päeval pärast kontserti kutsus Petšeritsa enda juurde kõik vabrikukooli õpetajad ja 
instruktorid, et kontrollida nende ukraina keele oskust. Oli täiesti arusaadav, et joonestusõpetaja 
Nazarov, kes hiljuti oli tulnud Venemaalt oma tütre, piirivalvuri naise juurde, ei osa.nud ukraina 
keeles ei kirjutada ega kõnelda. 

Siinsamas, kõikide ees, tegi Petšeritsa Polevoile ülesandeks vanake koolist vallandada. Meie 
direktor kaitses Nazarovit kõigest väest, kuid parata polnud midagi. 


Jutustades meile hiljem oma visiidist Petšeritsa juurde, seletas Polevoi: 


«Te tahate vene töötavat inimest,» ütlesin Petšeritsale, «sundida vägivaldselt loobuma vene 
keelest ja järsku üle minema ukraina keelele? Tema pole ju meil Ukrainas kuigi kaua elanud. Andke 
talle aega, ärge sundige teda moonutama oma emakeelt ja rääkima teie meeleheaks jumal teab kuidas. 
Niisuguste sunnivahenditega te äratate temas ainult vaenu Ukraina vastu ...» 

Ent kuidas 'Petšeritsat ka ei keelitatud, ta olf heldimatu. Ta pistis kõigile nina alla mingisuguse 
range ringkirja, kus oli 

tingimusteta öeMud, et kõik pedagoogid Ukrainas on kohustatud lapsi õpetama ainult ukraina 
keeles. 

«Lubage, mis lapsed meil siis on? Puha täiskasvanud noored. Ja pealegi on meil tehniline kool,» 
püüdis ikka veel tõestada erutatud Polevoi. «Me õpime ametit». 


«Ma ei tea sellest midagi ega tahagi teada,» vastas Petšeritsa külmalt. «Elate Ukrainas, juhend 
on siin ja palun seda täita. Mis aga teie kooli tüüpi puutub, siis on see üldse keeruline lugu. Ja teie 
vabrikukool — see on värdjas, halva isa surnultsündinud poeg.» 

«Tuleb aeg ja ka siin kerkivad tehased nagu Donbassis, ning inimesed ütlevad meile aitäh, et me 
esimestena hakkasime neile kaadrit ette valmistama,» ütles Polevoi. 

«Lora!» katkestas Petšeritsa direktorit. «Keegi ei luba teil Podoolia sinist taevast tehaste suitsuga 
tahmata.» 

«Eks vaatame!» ütles Polevoi kangekaelselt ja kiristas isegi hambaid, et mitte vanduma hakata, 
—nii seletas meile Kolomejets. 

«Küllap vaatavad teised, aga mitte teie!» katkestas vuntshabe meie direktorit. «Teid aga käsin 
olla distsiplineeritud töötaja minu haridussüsteemis ja täita minu korraldusi ilma igasuguse 
vasturääkimiseta.» 

Nestor Varnajevitšil tuli Nazarov vabrikukoolist vallandada. Meie vähesest stipendiumist üle 
jäänud viimaste krosside eest ostsime vanakesele-mälestuseks hea sirklikarbi. Furman kinnitas 
sellele vaskptaadikese, millele ta osavalt sisse kratsis pealkirja: «Meie palavalt armastatud õpetajale 
Maksim Jakovlevitšile lahkumise puhul, mis pole jäädav. Vabrikukooli õpilased.» 

Õigust öelda ei kaotanud Maksim Jakovlevitš selle Petšeritsa käsuga suurt midagi. Häid tehnikuid 
oli meie linnas vähe. Nazarov võeti otsekohe tööle teedekontorisse. Ta hakkas joonestama uute, piiri 
aarde viivate teede plaane. 

Auruteerulle nende teede jaoks remonditi meie vabrikukoolis ja sellepärast astus Nazarov vahel 
meie juurde sisse. Kerd ütles Kozakevitš, tervitades Nazarovit: «Aa-a! Maksim Jakovlevitš, Petšeritsa 
režiimi ohver! Noh, kuidas on, kas ta teie kontorini pole veel jõudnud?» 

«Meie juurde on tal tee kinni,» ütles Nazarov. «Töötame praegu sõjaliseks otstarbeks. Meie tööst 
on Moskvas huvitatud Mihhail Vassiljevitš Frunze, temal aga on ükskõik, mis keelt keegi räägib, 
peaasi, et oleks nõukogude inimene!» 

Kui me õhtul Maremuhhaga eriülesannetega väeosa vahipostilt ühiselamusse läksime, ütles mulle 
Petro: 

«Küll on siiski kahju, Vassil, et me seda bandiiti elusast peast kinni ei saanud. Missugune 
prohmakas! Kardan, kui Petšeritsa sellest teada saab. Saab haisu ninna ja hakkab Nestor Varna- 

jevitšile auku kaevama. «Näete nüüd,» ütleb, «missuguseid tölplasi on ta üles kasvatanud!» 
Hakkab Polevoid mustama.» 

«Ara karda, Petruss! Kartamõšev Polevoile liiga teha ei lase. Ta tunneb Polevoid juba parteikooli 
ajast. Polevoi oli ju seal parteirakukese sekretäriks. Ta on vana bolševik, endine tööline ... Bobõr 
aga on narts, fakt. Kujuta ette, kui maru oleks olnud, kui Saška selle diversandi maha oleks 
kõmmutanud!» 

«Mis sellest rääkida!» ütles Maremuhha nukralt. 


LII. TIKTORIÄHVARDUSED 


Päraet seda ööd, kui olime vahil eriülesannetega väeosas, muutus ilm. Kolmandat päeva sadas 
paksu lund, hanged ulatusid akendeni ja igal hommikul enne töö alustamist rookisime puulabidatega 
lumest puhtaks raja, mis viis suurelt teelt valu kotta. 

Täna hommikul tegi Kozakevitš mulle ülesandeks homse valu jaoks kärnid valmis seada. 

Mul oli juba käsil teine plaat kärnidega, kui minu juurde tuli Jaška Tiktor. Tema hele juuksetutt 
lehvis minust kähe sammu kaugusel. Tiktor laskus kükakile ja hakkas suitsetama, puhudes ahjuuksest 


sisse sinakat suitsu. Jälgisin teda ühest silmanurgast ja vaikisin, mõistes, et Jaška tahab minuga 
juttu alustada. Pärast seda õhtut, kui Tiktor ei olnud alarmi puhul köhale ilmunud, hoidus ta meist 
eemale, ei kõnelnud kellegagi ja läks pärast õppetööd otsekohe koju, Tsõganovkasse. Selles 
vaksalilähedases linnaosas elas ta koos oma isaga. 

Tõmmanud plotskist viimase mahvi, viskas Jaška koni hõõguvaile koksikamakaile ja lausus minust 
mööda minnes nagu juhuslikult: 

«Noh, seltsimees-büroo liige, millal te minu üle kohut mõistma hakkate?» 

«Sa tahad küskla, millal hakatakse bürool sinu küsimust arutama?» 

«Noh, kas see pole ükskõik!» nämmutas Jaška hooletult, tiris enesele tooli asemel lähemale 
plekist grafiidikasti ja istus minu vastu. 

«Kui sind huvitab, millal toimub rakukese büroo istung, siis võin sulle ütelda: neljapäeval.» 

«Muidugi, teil on kasulikum pidada komsomolis niisuguseid nolke nagu Bbbõr, kes ei oska 
püssigi käes hoida, ainuüksi sellepärast, et nad on mõnede bürooliikmete sõbrad, töölisnoori aga 
heidate organisatsioonist välja mingisuguse juhusliku eksimuse pärast... » 

Ma sain aru, kelle pihta Tiktor sihib. 

«Juhuslikust eksimusest ei saa siin juttugi olla.» 

«Just nimelt juhuslik eksimus. Noh, trimpasin natuke ... andsin siis kellelegi spekulandile vastu 
vahtimist, teie, aga juba tõstate kära.» 

«Mitte kellelegi spekulandile, vaid oma töötellijale Bortanowskile.» 

«Kuidas ta minu töötellija on? Naljakas!» Jaška tegi naiivse näo. 

«Kelle töötellija ta siis on, kas minu oma või? Ara mängi lolli, bürool on kõik teada.» 

«Mis võib bürool olla teada, ma ei saa aru. Mõni vihamees laimas mind, teie aga...» 

Ma ei suutnud end enam talitseda. Vähe sellest, et Jaška ei tahtnud avameelselt oma süüd 
tunnistada, nagu see on sünnis kommunistlikule noorele, lisaks teeskles ta veel lolli! Ütlesin rangelt, 
karmil häälel: 

«Bürool on teada, Tiktor, et sa töö ajal sulatasid detaile Bortanowski eratöökojale, sa müüsid nad 
temale, sa.. .» 

«Noh, ja mis siis sellest?» õigustas end Tiktor. «Seda kõike tegin omaenese kätega, omia 
isiklikust alumiiniumist, ja sugugi mitte töö ajal.» 

«Pole tõsi! Just töö ajal. Noh, miks sa valetad?» 

«Sa ise valetad! Jäin pärast sinu äraminekut tööle ja vormisin.» 

«Ahnii? Aga liiv, aga tööriistad, aga mudelid — kelle omad need on, kas mitte riigi omad? Ütle 
siis, mida sa tegid tol päeval, kui Kozakevitš viis lukkseppadele ümber teha hooratta mudeli? Mul on 
meeles, et sa vormisid hammasratast mootorratta jaoks.» 

Kimbatusse viidud Tiktor pomises kohmetunult: 

«Mul oli siis ju töö vaheaeg. See on teine asi. Mul polnud midagi teha, noh, siis võtsingi käsile 
selle hammasratta. Ja kas sina siis tohtisid toda keisrit-vereimejat vormida? Ka mina tegin 
hammasratta harjutamiseks.» 

«Harjutasid, et pärast spekulandilt viina ostmiseks raha saada.» 

«No kuule!» hüüdis Tiktor ähvardavalt. «Ara hinduta mind oma spekulandiga! Vihkan spekulante 
rohkem kui sina. See aga tuleb veel kindlaks teha, kas Bortanowski ongi spekulant, ta on 
kodutööndaja, see on õigus, kuid ta on meister ja töötab ise. Varemalt aga töötas ta Odessas, 
Oktoobrirevolutsiooni-nimelises tehases. Niisuguseid meistreid võib tulega otsida! Kes parandas 
Petšeritsa mootorratta? Bortanowski! Sina aga nimetad teda spekulandiks!» 

«Pea nüüd ikka, Tiktor,» tähendasin väga rahulikult, «minut aega tagasi sa ju ise nimetasid 
Bortanowskit spekulandiks.» 
«Mina? Mitte sugugi!» vihastus Jaška. 


«Kuidas nii! Ise ju ütlesid, et andsid vastu vahtimist kellelegi spekulandile. Mul on hea mälu. 
Kukkusid sisse.» 

«Sina, MandžŽura, jäta järele, ara mind hirmuta!» karjus Jaška täiesti segadusse aetuna ja sellest 
raevudes. «Sina, vennas, oled veel kollanokk selleks, et minuga niimoodi kõnelda! Mina olen 
puhastverd tööline. Ma saan aru, miks te kõik mulle kallale tungite. Olete kadedad, et ma teenin teist 
paremini! Te tahaksite ise saada Bortanowskilt tellimusi, kuid tema ei anna neid teile, isegi ilma 
rahata ei anna, — te rikute ara! Elavad ise oma stipendiumist kuidagi peost suhu, aga kui mina ei taha 
viletsuses elada — hakkavad taga kiusama. Visake mind komsomolist välja! Vilistan teie peale. 
Mina pole karjerist, olen töölisnoor!» 

«Nüüd ma näen, et sind tuleb tingimata komsomolist välja heita!» ütlesin Tiktorile, talle otse 
silma vaadates. «Kui sa niisuguseid sõnu võid pilduda ...» 


«Noormehed, mis miiting see teil töö ajal on?» küsis Kozakevitš karmilt, astudes 
kärnitegemisruumi. «Kas kärnid on puhastatud, Mandžura? Vaat need? Ehk jätkub tänaseks. Pane. 
nüüd riided selga ja jookse vabrikukooli. Tood sepikojast meile lamedaid tambitsaid.» 


Ärritatud tülist Tiktoriga, astusin tänavale, unustades sulgeda tšumarkahõlmu. 


Oli haruldaselt vaikne ja lumine. Silmad tõmbusid kissi, niipea kui heitsin pilgu sügava lumega 
käetud juurviljaaedadele ja valukoja väikesele hoovile. 

Puude okstel lebas kohev lumi. Minu eest lendas mööda nobe musttihane, must tutt peas, 
puudutas tiivakesega vahtraoksa» ja terve patakas lund pudenes kuuldamatult puu otsast alla. 

Üle Haigla väljaku oli juba tallatud kitsas rada. Läksin aeglaselt justkui ahtakest koridori mööda 
ja mu tšumarkahõlmad pühkisid lund. Väljakuäärsete väikeste majade katused olid täis lund; 
majaesistes aiakestes paistsid sireli- ning jasmiinipõõsad lume alt välja nagu ülespidi pööratud 
luuad, isegi tehase «Mootor» kitsas, kõrge plekk-korsten oli ühest küljest lund täis tuisanud. 


«Küll sähvasin hästi Tiktorile: «Niisugust huligaani nagu sina 'pole meil vaja!» Ja tõepoolest, — 
ise teeb niipalju kurja, teotab kommunistliku noore nime ja nüüd veel protesteerib, nagu oleksid kõik 
ümberringi süüdi, tema aga üksipäinis õiglane. Kui ta on hea ja aus, kes talle siis halba sõna ütleb! 
Minule endale pole ta ju mitte kui midagi paha teinud: mina olen väljas organisatsiooni au eest. 
Kutdas ta sellest aru ei saa! Kui ta juba noores eas harjub sulitempe tegema, petab riiki, eraldub 
rahvahulkadest, 

mis saab temast sifs veel edaspidi? Soovitati ju talle juba möödunud aastal lõpetada see Kotka 
Grigorenkoga jahtimine. Rääkisime Petroga temale: «Vaata ette, Jaška, ara tee rumalusi! Tunneme 
seda Kotkat juba lapsest saadik: tema isa oli äge petljuuralane, reetis meie inimesi, ja ka sellel tema 
võsukesel on hing võõras sees. Ons tema siis sulle mõni sõber?» Kas Tiktor kuulas meid? Kus sa 
sellega! Küll ma ise tean, mida teen! Mis teie, kollanokad, tulete mind õpetama! Kotkaga 
kaelastikku kaaberdasid nad mööda Posti tänavat, käisid naaberkülas kulakute laste juures pulmades 
ja piduõhtutel, siis aga põgenes see Kotka Poolamaale. Pidid tal küll suured patud südamel olema, et 
otsustas astuda niisuguse sammu. Tiktor aga oli lasknud end eksiteele viia: ta kui kommunistlik noor 
kutsuti kaks korda välja ja temaga kõneldi tõsiselt kui Grigorenko lähedase sõbraga. Siis käis ta nina 
maas, nüüd aga algab kõik jälle otsast peale...» 


Keset suurt lumelagendikku iseendaga nii mõtteid vahetades läksin üle väljaku ja laskusin 
sepikotta. 

Tambitsad ei olnud veel valmis ja nende töötlemise lõpetamist oodates läksin trepist üles 
lukksepatöökotta. Algas juba lõunavaheaeg ja kõik läksid laiali. Lukksepatöökojas oli imelikult 
vaikne. Kruustangide juures, mille ümbrus oli täis mahapudenenud viilipuru, ei olnud enam kedagi. 
Läksin punanurka ja seal nägin meie poisse seismas vitriini juures, kus oli üles pandud värske 
ajaleht. Üksteist vastu vitriini surudes lugesid nad erilise tähelepanuga ajalehte.«Tšervonõi 
Kordon». Trügisin lähemale. «Surnultsündinud kool», lugesin artikli pealkirja ja sain kõhe aru, 
millest on jutt. Selles «Dr. Zenon Petšeritsa» poolt kirjutatud artiklis üteldi, et vabrikukooli direktor 
Polevoi on saboteerinud-ukrainiseerimise läbiviimist, pidades kaua aega oma koolis pedagoogi, kes ei 
osanud kõnelda ukraina keelt; kui siis pedagoog vallandati, organiseeris Polevoi raha kogumist 
selleks, et temale osta väärtuslik kingitus. Artikli lõpul kirjutas Petšeritsa muuseas, et vabrikukooli 
olemasolu meie väikeses linnas, kus pole tööstust, on iseenesest juba veider. 

Koridorist kostsid kõmisevad sammud. Nestor Varnajevitš tuli kantseleist. Tal oli seljas 
kaitsevärvi vatikuub ja peas»sonimüts, mis oli lükatud kuklasse ning jättis paljaks ta kõrge 
päevitunud otsmiku. Me astusime kõrvale, jättes Polevoi jaoks tee ajalehevitriini juurde vabaks, 
kuid ta naeratas ja ütles: 

«Lugege, lugege! Ma tean juba väga hästi, mis seal on kirjutatud.» 

Jooksnud Polevoi juurde, küsis Saška Bobõr ootamatult: «Nestor Varnajevitš, aga mis tähendab 
«Dr.» ?»> Poisid puhkesid naerma. Polevoi viivitas pisut ja ütles naeratust varjates Bobõrile tõsiselt: 

««Dr.»» — tähendab kõige tõenäolisemalt «doktor».» 

«Mis doktor see Petšeritsa siis on?» ei jäänud Bobõr rahule. 


«Doktorid arstivad haiglates inimesi, aga tema juhatab laulukoori ja samuti ka õpetajaid. Kas 
on olemas niisuguseid doktoreid?» 


«On olemas mitmesuguseid doktoreid,» ütles Polevoi. «Mitte ainult meditsiinilisel alal. 
Petšeritsa on galiitslane. Peab ütlema, et Galiitsias armastatakse väga uhkeldada niisuguste 
nimetustega nagu «doktor». Vaat selles Galiitsia Setši laskurite leegionis, kes maailmasõja ajal 
koos austerlastega Vene armee vastu võitles, nimetasid peaaegu kõik ohvitserid end doktoriteks. 
Nende hulgas oli igasuguseid doktoreid: juriidiliste teaduste, filosoofia, filoloogia ja veterinaar- 
teaduste doktoreid... Võib-olla on ka Petšeritsa säärane, näiteks muusikateaduste doktor.» 

«Kui, galiitslased koos austerlastega meie vastu sõdisid, miks neid siis siia lastakse? Kas siia 
on jäänud veel vähe kohalikke Petljura sabarakke?» ei saanud Bobõr rahu. 

«Ei tohi nii rääkida, Bobõr!» hüüdis Polevoi. «Ära kunagi arvusta tervet rahvast tema reetjate 
järgi. Galiitslased on hea, töökas ja aus rahvas, nad on meie suguvennad. Nad räägivad meiega 
ühte ja sama keelt, elavad põlise Ukraina maa peal.» 

Ja Nestor Varnajevitš tuletas meile meelde, et üsna hiljuti, partei XIV kongressil], oli 
seltsimees Stalin ütelnud, et Versailles'i leping tükeldas hoolimatult ara rea riike ja ainuüksi selle 
tõttu kaotas meie Ukraina Galiitsia ning Lääne-Volõõnia. 

«Arvaku teised, mis tahavad, aga mina tunnen galiitslasi hästi,» jätkas Polevoi. «Pärast 
Peremõsli vallutamist sain seal Galiitsias raskesti haavata... Armee lahkus,, mina aga jäin 
teadvusetult üksinda lahinguväljale lamama. Nii et mis sa siis arvad, kas andsid need inimesed 
mind austerlastele välja? Mitte midagi selletaolist! Rohkem kui aasta lebasin ühe talupoja tares 
Kopõsna külas. Nad tõid mulle salaja Peremõslist arsti see opereeris mind kaks korda lihtsas 
talutoas, galiitslased hoolitsesid minu kui oma sugulase eest... Oh, kunagi tahaksin nende ini- 


mestega veel kord kokku saada. Kui ainult mõtelda: väike Zbrutš eraldab meid nendest! Ja ega see 
ole nende lihtsate Galiitsia töötajate süü, et nad on sattunud võõra rahva orjusesse ja vaevlevad 
seal juba mitmendat aastat.» 

... Kui väljusime vabrikukoolist ja läksime ühiselamusse lõunatama, tungis Maremuhha, kes oli 
väga tundeline poiss ja valmis Polevoi eest oma elu ohverdama, Saškäle kallale: 


«Sa ka ei leidnud pärimiseks teist aega? Näed, inimene on tujust ara, teda sõimatakse ajalehes, 
sõimatakse eimillegi eest, sina aga oma küsimustega väljas: «Mis on «Dr.»?» Kas tahad teada, 
mis on «Dr.»? - See on niisugune lollpea nagu sina!» 

«Ole tasa, ära karju!» pomises Saša ennast õigustades. «Ma võib-olla tahtsin meelega ta 
mõtteid kõrvale juhtida, etta nii ei 

kurvastaks. Mis siis?» Ja Saška muheles rahulolevalt ning aevastas. 

Mul oli meeles, kuidas parteikooli kursandid armastasid ja austasid Polevoid, kui ta oli neil 
parteiraklikese sekretäriks. 

Kord, veel parteikooli ajal, tuli Polevoi meile. Me elasime peahoone kõrval õuemajas. Isa ei 
olnud kõdus, ta trükkis väikeses trükikojas kooli ajalehte «Kursandi Hääl». Polevoi nägi mu laual 
väikest albumit, kuhu olid sisse kirjutatud laulukesed. Harjumuse soetada endale niisuguseid 
albumeid võtsime meie, töökooli õpilased, üle gümnasistidelt. Kooliõed kleepisid albumisse 
pildikesi, joonistasid igasuguseid lillekesi — nartsisse ja tulpe, kõrvale aga kritseldasid 
südantliigutavaid laulukesi toredatest roosidest, valgetiivalistest inglitest, harfidest, 
meelespealilledest ja teistest vana maailma igandeist. 

Nüüd on küll häbi tunnistada, kuid niisugune väike album oli ka minul. Sõbrad kirjutasid 
sellesse laulukesi mitmesuguste soovidega. Ma peaaegu tardusin, kui Nestor Varnajevitš lehitses 
mu salmialbumit, muigas, istus siis laua aarde, võttis sulepea ja kirjutas puhtale lehekesele: 


-.. Kaugel muremere taga 
on üks õnnis rahumaa: 

seal on helge vaikus vaga, 
seal ei mustu taevakaar. 
Aga lained sinna viivad 
ainult hingelt tugevaid! ... 
Julgelt, vennad! Purjetavad 
meil on kindlad, vägevad. 


Kirjutas selle, ilma et oleksin palunud, tõusis siis üles ja läks sõnagi lausumata ära. 

Mäletan, et see kõik pani mind väga imestama. Algul mõtlesin, et see luuletus on akrostihhon1. 
Lugesin ara kõik esimesed tähed ülevalt alla — mitte midagi ei tulnud välja. Mulle meeldis 
Polevoi teguviis. Oli mõnus tunda, et ta ei pea end uhkeks ja teeb minusuguse poisiga tegemist. 

Siin vabrikukoolis sai ka igaüks aru, et Polevoi on väga hea südamega inimene, kuigi 
välimuselt karm ja toorevõitu. Päevad läbi viibis ta koolis ja püüdis kõigest jõust teha meist 
vilunud töölisi ning häid inimesi. 

Me kõik armastasime oma direktorit. Petšeritsa artikkel viis meid segadusse. Kuigi Polevoi ei 
lasknud välja paista, et jsee artikkel teda väheselgi määral riivas, ometi saime aru, et ta käitub nii 
rahulikult ainult meie ees, tegelikult aga on tal väga raske. 


1 Akrostihhon — luuletus, milles värsiridade algustähed moodustavad teatud sõna või lause. 

Kaks tambitsat kaenla all, sammusin pärast lõunat sepikojast koolimaja poole. Väravas hõikas 
mind Nikita Kolomejets: 

«Täna pärast õppetööd on erakorraline büroo.» 

«Hästi. Tiktor juba küsis minult...» 


«Tiktori suhtes jõuame vaevalt täna seisukohta võtta. Meil seisab tähtsam asi ees,» ütles 
Kolomejets. 

«On midagi juhtunud?» 

«Kas sa siis midagi ei tea?» 

«Ei... Aga mis siis?» 

«Petšeritsa tahab meie vabrikukooli sulgeda.» 

«Kas tõesti?» 

«Sulatõsi.» 

«Kuhu meie siis jääme?» 

«Kes läheb kodukäsitööliseks, kes tööbörsile, kes perekonda — isa-ema ülal pidada,» lausus 
Kolomejets virila naeratusega, ja mulle koguni tundus, et ta mind narritab. 

«Ei või olla! Sa naljatad, Nikita?» 


«Mis nalja siin saab olla! Ühe sõnaga — tule büroole,» ütles Kolomejets järsult. 
LIII. EBAMEELDIV UUDIS 


Kogu meie kooliajal ei olnud meil veel ette tulnud niisugust ägedat ja tormilist bürooistungit nagu 
tol õhtul. Ammu olid kustunud tuled naabermajade akendes, ammu olid kahinal alla lastud 
Vanalinna kaupluste gofreeritud aknakatted, meie aga vaidlesime ikka veel, tõestasime üksteisele 
kdhisema löönud häälel, kuidas tuleb toimida ... 


Presiidiumilaual aga lebas Petšeritsa käskkiri kooli sulgemise kohta. 


Keegi meist ei saanud leppida mõttega, et fcahe nädala pärast, see on poolteist kuud enne kooli 
lõpetamist, lahkume siit igaüks ise tuulde. 


Sellal kui me vaidlesime, ägestusime, mõtlesime, kuidas Petše-ritsat paluda oma viha armuks 
muuta-ja antud käskkiri tühistada, istus Polevoi, meie direktor ja ainuke parteiliige kogu meie 
vabrikukoolis; vaikselt pimedas nurgas ega rääkinud midagi. Nähtavasti tahtis ta kuulda meie 
arvamusi ja pärast partei esindajana ütelda ka oma sõna. Lõpuks, kui kõik olid öelnud, mis neil 
öelda oli, vaatas Kolomejets küsivalt direktorile. 

«Minu olukord, poisid, on rumal, väga rumal, ja ma ei tea, kas te minust õigesti aru saate,» ütles 
Polevoi püsti tõustes väriseval häälel, ia me jäime kõik nii vait, et võis kuulda, kuidas akna taga 
kõnniteel hilinenud teelise jalge all lumi rudiseb. «Vaatan teid ja näen: olete noored tulipead ega 
oska kujutleda, 

kuidas võiksime üksteisest lahkuda. Selle aja jooksul oleme, saanud suurteks sõpradeks ja ma 


usun, et teist kõigist saab asja. Siin komsomoliorganisatsiooni bürool võin ma teile kui partei liige 
avameelselt ütelda: kõik see on algusest lõpuni väär. Ei ole õiglane, et teid sunnitakse õppetöid 


katkestama ainult poolteist kuud enne kooli lõpetamist. Ei ole õige tegu, et vabrikukool suletakse. 
Säärane otsus on vastuolus partei põhimõtetega ...» 

Polevoi otsis midagi oma soduripluusi taskust, tõi välja mingisuguse sedeli ja jätkas: 

«... on vastuolus partei neljateistkümnenda kongressi juhenditega. Noh, heakene küll, olgu 
pealegi: praegu ei ole meie ringkonnas tõepoolest vastavaid tehaseid, kuhu teid võiks pärast kooli 
lõpetamist tööle suunata. Kuid niisugused tehased on juba olemas teistes Ukraina linnades. Miks ei 
taha siis Petšeritsa kokku leppida keskusega? Tal pole usku meie tööstuse tulevikku — selles seisab 
asi. Tema, kas näete, ei taha, et Podoolia sinist taevast tahmaks tehaste suits!... Kuid nõukogude 
võim ei saa ju selleta püsima jääda! Kui me ei ehita kõikjale uusi tehaseid, me hukkume, vähe 
sellest — me ei saa ka appi minna rahvastele, kes meie abi ootavad. See peaks ojem,a selge, nagu 
kaks korda kaks on neli. Ainult too koorijuht ei taha mõista sääraseid ilmseid tõdesid ... Ja olen 
selles kindel, et Petšeritsa taktika tuleb kasuks ainuüksi ukraina natsionalistidele. Kui Kartamõšev 
praegu viibiks meie linnas; saavutaksin kõhe täna selle käskkirja äramuutmise. Kuid-Kartamõšev 
külmetus alarmi ajal, protsess tema kopsudes teravnes ja ta sõitis Jaltasse end ravima. Tema ase- 
täitjaks jäi Sokorenko — uus inimene meie organisatsioonis. Ta on kuulda saanud, et Petšeritsa 
läkitati siia Harkovist, ja kardab teda puudutada. Mul tuleb Sokorenkoga kõnelda, temaga vaielda. 
Kuid mulle näib, et ka teil ei maksaks istuda käed rüpes sellal, kui ma siin kohapeal protesteerin. 
Miks ei võiks teie samme astuda Harkovis? Seal ei tuleks võidelda mitte üksnes meie kooli 
allesjätmise eest, vaid tuleks juba nüüd taotleda, et meie vabrikukooli esimene lend, et teie kõik 
saaksite lähetuskirjad tehastesse tööleasumiseks. Teil on selleks täielik õigus.» 

Ja me otsustasime võidelda. 

Lepiti kokku, et otsekohe pärast komsomoli koosolekul saadetakse õpilaste delegatsioon 
viivitamatult partei ringkonnnakomiteesse. Mind aga otsustas büroo saata Harkovi, et pöördukiin 
komsomoli keskkomitee poole. 

Seda ma nüüd küll ei oleks oodanud! Kui kõik poisid hakkasid läbisegi karjuma: «Saata Mandžura, 
MandžŽura!», istusin ja kuulasin ega suutnud uskuda, et nimetatakse minu nime. 

Alguses polnud ma nõus, kuid Nikita Kolomejets ütles kindlalt: 

«Pote viga, Vassil, pole viga! Kõik see on tühine asi, et sa pole veel kordagi rongiga sõitnud, et sa 
eksid ara ja nii edasi, see kõik pole oluline. Küll keel-meel sind Kiievini juhatab. Ja Harkov on vaid 
üsna pisut kaugemal. Kas siis säärased vahemaad meie-suguseid kohutavad? Kes teab, võib-olla 
saame veel Berliinis või Pariisiski ära käia. Sina aga kardad sõita Harkovi, meie nõukogude linna! 
Oled ju üldiselt julge noormees ja me ei kahtie sinus, küllap tuled kõigega toime. Ja nüüd, õnn kaasa 
pikale teekonnale, kaitse meie vabrikukooli huvisid! Võitle elu eest, aga saavuta õigus! See on kõik!» 

Büroo koosolek kuulutati lõpetatuks. 

-.. Pärast koosolekut, kui me väsinult ja erutatult mööda meie. linna vaikseid ja täistuisanud 
tänavaid koolist ühiselamu poole sammusime, ei suutnud ma kogu tee kuidagi toibuda. Otsus Har-kovi- 
sõidu kohta oli mind rabanud nagu puuga pähe. Mind rõõmustas sõprade usaldus ja ma tõotasin 
endamisi teha kõik, mis seisab minu võimuses. 


LIV. VAGUNIKAASLANE 


Keegi ei tulnud mind jaama saatma, isegi mitte Maremuhha. Sel õhtul oli koolis õpilaste 
koosolek. Oodati Petšeritsat. Teda oli käidud kaks korda kutsumas, viimaks oli ta järele andnud ja 
lubanud «sisse astuda». Kõik tahtsid kuulda, missuguse seletuse annab vurrudega bürokraat oma 
käskkirja kohta. Suurem osa 
vabrikukooli õpilasi valmistus sõna võtma, kavatseti Petšeritsaga pidada tõsine lahing, nõuda 


käskkirja äramuutmist. Rong aga läks õhtul kell seitse viisteist minutit. Ja ma ise ütlesin poistele, et 
ärgu nad tulgu mind saatma, vaid astugu parem selle bürokraadi vastu ühiselt välja. 

Jõudsin vaksalisse pool tundi enne rongi minekut. Perroonile ei lastud veel kedagi. Ühe käega 
oma taskus poiste poolt kokkupandud rahaga ostetud piletit kombates ja teises käes portfellil 
hoides kõndisin vaksalis ringi ja heitsin aeg-ajalt pilgu kellaosuteile. 

Pealt kahe vedrunõelaga kõvasti kinni pistetud sisemisse pintsakutaskusse oli mul varjule pandud 
nelikümmend kolm rubla kuuskümmend, kopikat. Lõunavaheajal jagati stipendiumi ja enamik 
vabrikukooli õpilasi andis sõidu jaoks ühe rubla — sellest koguneski nii suur summa. 

Eluaeg polnud mul korraga olnud nii palju raha! Sõidudokumendid olid portfellis — selle oli 
mulle peaaegu vägisi kätte toppinud Nikita Kolomejets. Ta oli just sellepärast käinud komsomoli 
ringkonnakomitees ja laenanud portfelli organiseerimis- ja instrueerimisosakonna juhatajalt Dmitri 
Pantšenkolt. Kartes pil- 

keid, ei tahtnud ma portfelli võtta, kuid Nikita ütles mulle väga mõjukalt: 

«Saa aru, mu armas: kui portfell on käes vajadusest, siis pole selles midagi hirmsat. Ega see just 
tingimata tähenda, et oled bürokraadiks muutunud. Kui sul portfelli pole, kus sa siis hoiad oma 
tõendit, kooli eelarvet, õpilaste nimestikke? Kas taskus? Kortsutad kõik ara. Lõpuks, kuhu sa paned 
käteräti, seebi ja hambaharja? Mitte kuhugi pole sul panna, eks ole õigus? Kõike seda aga võib 
toredasti mahutada portfelli. Lähed, näiteks, Kesk-komitee kooliosakonna ülema enese juurde. Kas 
hakkad taskutest välja koukima kortsus pabereid? Portfelliga on palju mugavam.» 

Ma vaidlesin kõigest väest portfelli kaasavõtmise vastu, sest mul oli väga hästi teada, et neid 
kommunistlikke noori, kes kan-navad portfelle, nimetatakse bürokraatideks ja tšinovnikuteks. Paneb 
aga niisugune portfelliomanik endale veel lipsu kaela, siis on kindel, et teda hakatakse hüüdma 
kodanlaseks ja rahvast irdunud sotsialismivaenlaseks. Enne kui ühiselamust välja tulin, mähkisin 
portfelli ümber ettenägelikult vanu ajalehti ja kandsin portfelli kaenla all nagu pilti. Alles vaksali- 
esise aiakese juures vaatasin ringi ja .viskasin ajalehed kraavi. 

Tuttavaid vaksalis ei olnud. Einelauas auras samovar ja elatanud puhvetipidaja, kel oli seljas 
poolkasuka peale tõmmatud valge kittel, valas kandilistesse klaasidesse teevett. Pagasijaoskonnas 
kontrollisid tolliametnikud reisijate kohvreid — et kas nad ei vea sisemaale salakaupa. 

Jalutasin mööda koridore, läbisin mitu korda külma vestibüüli ja reisijaid vaadeldes püüdsin 
mõistatada, kes neist saab minu vagunikaaslaseks. Siis läksin perroonile. 

Peagi jäi perroon tühjaks: kõik reisijad kadusid oma vagunisse. Ainult jaama korrapidaja jalutas 
aeglaselt mööda jäätanud asfalti, vaadates aeg-ajalt kella. Siis ajas ta end sirgu, võttis ametliku 
poosi, pistis uuri tasku ja lõi kolm korda kõlavalt vaskkella. 

Manäitasin vagunisaatjale pileti ette ja ronisin vaevaga järsust trepist üles sooja vagunisse, mis 
lõhnas kivisöe jfrele. Oli selge, et keegi enam sellesse vagunisse ei tule ja ma pean sõiima üksinda. 
Läksin läbi tühja vaguni kõige kaugemasse kupeesse ja võtsin akna all istet. 

Mulle tundus, nagu oleks õhukese puuseina taga, tualettruumis, keegi kobistanud ja summutatult 
köhatanud, kuid ma ei pööranud sellele tähelepanu, vaid hakkasin mugavas, tubakasuitsust 
läbiimbunud kupees ringi vaatama. 

Missuguse rõõmuga meie, poisijõmpsikad, alles mõni aasta tagasi just samasugustesse rohelistesse 
tagavarateedel seisvatesse vagunitesse ronisime! Ja kui mulle mõne päeva eest. oleks 


397 


öeldud, et ma astun niisugusesse vagunisse päris ehtsa reisijana, ei oleks ma seda uskunud. 


Ärasõidueelses vaikuses oli kuulda, kuidas pägasi-hoiuruumi juures vestlevad kaks masinaõlitajat, 
siis hakkas keegi jälle seina taga tualettruumis köhima, seekord selgemini, ja lõpuks hüüatas lõbusalt 
rongi ees olev vedur. 


Sama reipalt vilistas ta siis, kui me Petka Maremuhhaga mõni aasta tagasi siitsamast vaksalist ara 
saatsime Kiievi sõitvat lapsepõlvesopra Jõzik Starodomskit, hüüdnimega Nugis. Kuidas me siis 
Jõzikut kadestasime, et ta sõidab rongiga nii kaugele. Nüüd aga lähen pikale reisile mina, Vassili 
Mandžura!... 

-.. Tõuge. 


Vaatan üksisilmi aknast välja, tunnen ära tuttavad kohad, külateed, — kui palju kordi oleme seal 
jooksnud palja jalu. Silme ees vilksatas mööda küünlavabriku tiik, pajud ümberringi. Kui igav näeb 
ta välja lumeall! Ja kui tore on siin suvel! Missuguseid mürakaid vähke püütakse selle tiigi järskude 
kallaste ääres, söödaks halvaksläinud liha võinülitud konnad! Pool tiiki on kinni kasvanud pikkade 
kõrkjatega, mille saledate varte otsas kõiguvad pruunid tutikesed. 


Mu selja taga kääksatas valjusti uks. 


Pöörasin ümber. Kahe sammu kaugusel, väike kohver käes, seisis... Petšeritsa. 
«Läbi!» sähvatas mul peas. «Petšeritsa on kõik väljg nuhkinud, teada saanud, et sõidan keskusesse 
tema peale kaebama, ja otsustanud mu teele põiki ette as- 

tuda. Kindlasti hakkab ta mind kõhe hirmutama ja viimaks käsib veel viivitamatult linna tagasi 
minna.» 


Ehmatusega ei pannud ma algul tähele, et Petšeritsa oma vurrud maha oli ajanud. Seetõttu paistis ta 
kohe nooremana ega polnud pealtnäha enam nii upsakas kui varem. Mind pani väga imestama, et 
Petšeritsa oli teistmoodi riides kui tavaliselt: ta kandis vana budjonnovkat, millelt viisnurk oli ära 
harutatud, ja pikka, kandadeni ulatuvat ratsaväelase sinelit. 

Mul ei jätkunud kauaks mehisust vaadata Petšeritsale otse näkku, ma teesklesin, nagu vaataksin 
väga tähelepanelikult aknast välja, ja heitsin ainult vahetevahel põgusa pilgu tema poole. . 

Surusin end vastu vaguni seina ja ootasin küsitlemist, kuid Petšeritsa vaatas vaid korraks ümber 
ning küsis lahkelt, ja mis peaasi — vene keeles: «Kas kaugele sõidad, noormees?» 

«Kiievi,» valetasin, otsustanud mitte mingil viisil tõtt tunnistada, endamisi aga mõtlesin: «Käe, 
kus silmakirjateener! Teisi laseb selle eest ametist lahti, et räägivad vene keelt, ise aga jõudis vaevalt 
rongi astuda, kui juba vene keel suus! Või tema ise tohib, teised aga mitte?» 

«Tähendab, me oleme sinuga reisikaaslased,» lausus Petšeritsa rahulikult. Ta tõstis ülemise 
lamamisaseme osavalt üles ja viskas sinna oma väikese kohvri. Katsunud sõrmega, kas seal üleval 
pole tolmune, küsis Petšeritsa: «Kes sind siis üksinda niisugusele kaugele teekonnale saatis?» 

Märkasin, et Petšeritsa silmitseb kuidagi liiga tähelepanelikult mu portfelli, milles oli meie 
rakukese kollektiivne kiri, ja nihutasin end kähku oma portfellile lähemale, kattes selle nagu 
kogemata küünarnukiga: 

«Sõidan tädi juurde. Mul jäi tädi Kiievis haigeks.» 

«Nüüd on kõik haiged,» nõustus Petšeritsa kohe. «Aeg on räbal, kevad lähedal. Ka minu tervis 
pole korras, külmavärinad käivad peale, köha piinab ja uni tikub kangesti kallalg.» Ja Petšeritsa 
hakkas köhima. 

Ma sain aru, et see oligi tema, kes enne rongi ärasõitu seal seina taga köhis ja askeldas. 

Petšeritsa köhis veel pisut aega, kummardus siis minu poole ja küsis veel lahkemalt: 


«Kas sina, noormees, ei kavatse niipea magama heita?» 
«Ei, ma loen enne natuke.» 


«Kuule, sõber, siis on mul sulle palve. Võta mu pilet ning sõidutunnistus ja kui tuleb 
piletikontroll, siis näita ette. Mina aga heidan pikali ja teen väikese uinaku. Ainult argu nad mind 
ära-tagu. Kui küsitakse, siis ütle lihtsalt: «See on mu onu, ta on haige, tema pilet on minu käes. Eks 
ole?» 

«Olgu!» nõustusin mina, võtsin Petšeritsalt vastu sõidutunnis-tusse keeratud kõva pileti ja 
peitsin selle pintsaku tasku. 

Petšeritsa ronis üles, pööras näo seina poole, asetas kohvri pea alla,ja uinus kiiresti, käsi ikka 
veel pika sineli taskus. 

Nii me siis sõitsimegi — mina ja mu uus «onu». 

Mis seal salata, olin niisuguse asjakäigu üle koguni rõõmus. Mul oli hea meel, et ma Petšeritsa 
nii osavasti kavalusega üle trumpasin. Arvasin, et Petšeritsa hakkab mulle peale käima, minult 
välja pinnima, kas ma pole mitte seesama vabrikukooli õpilaste delegaat, kellele tehti ülesandeks 
kaevata tema peale Harkovis, aga kõik läks hoopis teisiti: vaikselt, perekondlikult. «Aga kuhu ta, 
raisk, sel jahul siis sõidab?» mõtlesin, heites aegajalt pilgu üles, kust ripnes alla Petšeritsa sineli 
põõn. 

Võtsin portfellist välja kaasavõetud põneva romaani — Voinitši teose «Kiin». Tahtsin selle 
raamatu rongis läbi lugeda ja seda isegi konspekteerida, et koju tagasi jõudes kooli järjekordsel 
koosviibimisel esineda teemal: «Mis uut me oleme lugenud?». 

Selliseid koosviibimisi korraldati meie komsomolirakukeses sageli. Veel rohkem oli moes 
kohtuistungite pidamine. Kelle üle me küll tol ajal kohut ei mõistnud: nii Kochi 
tuberkuloosipisikute üle kui ka oportunist Vandervelde üle, küll Don Ouijote üle, kes täiesti 
asjata võitles tuuleveskitega, kui ka inglise lordi Cur-zoni üle, kellel oli jultumust saata 
igasuguseid häbematuid noote ja ultimaatumeid norele Nõukogude riigile ... 

-- . Ent lugemisest ei tulnud midagi välja. 

Segas vagunirataste kõlin. Pliiats hüples käes, kui togin märkmeid bloknooti. Süda oli rahutu, 
Kuna Petšeritsa oli liiga lähedal. Tahtsin väga heita pilku sõidutunnistusele, kuid kartsin, et 
Petšeritsa pole veel täiesti magama jäänud. 

Piletikontrolör tuli pärast Dunajevtsõ jaama, kui väljas oli juba täiesti pime, ja just nagu 
märku andes, et teda ei ära-tataks, hakkas Petšeritsa sel hetkel nii valjusti norskama, et tema 
norskamine käis üle piletit nõudva raudteelase hääle. 

Küünlad vagunis veel ei põlenud ja ainult väikese laterna värisev tuluke heitis minu nurka 
tuhmi valgust. Kontrolör võttis võtmeja tahtis sellega koputada ülemisele asemele, et äratada 
Petšeritsa, kuid ma ütlesin kiiresti: 

«Ärge teda äratage, ta on haige, pilet aga on minu käes. Siin.» 

«Haige, haige, aga norskab ise valjemini kui mõni terve,» pomises kontrolör pileteid uurides. 

Vaadates Petšeritsa saapaid, ütles kontrolöri taga seisev vagunisaatja imestunult: 


«Kust ta küll võis peale tulla? Mitte ei mäleta. Mulle paistis, et vagunis on. ainult üks 
reisija, just sina, noormees, aga kust seesiis välja tuli?» 

«Me ju sõidame algjaamast peale,» laususin ma. 

«Ümberistumine on Kiievis,» ütles kontrolör kuivalt ja ulatas piletid mulle tagasi. 

Arvates, et üleval võivad peidus olla «jänesed», tõstis ta laterna üsna pagasiriiuli juurde. 
Valgusjuga virvendas korraks laes. Üleval ei olnud kedagi. Kontrolör rahunes ja liikus koos 
vagunisaatjaga edasi. 

Kuulatades vagunirataste ühetoonilist kõlinat jäin tukkuma... 

«Kas piletikontroll käis juba ara?» äratas mind kähe hääl. - Rong seisis. Perroonil, üsna vaguni 

lähedal tulbal, põles roheka valgusega latern. 

Valgustatud aknaruudu taustal nägin minu poole kallutatud Petšeritsa pead. 

«Jah.» 

«Noh, siis ma põõnan veel natuke, sina aga, mu kallis, näita neile veel kord piletit ette, kui 
vaja.» 

Noogutasin vaikides pead, vaatasin hetkeks aknast välja ja sulgesin silmad. 

Oli soe ja hubane. Vagun kõigutas mõnusalt. Tšumarkat seljast võtmata heitsin pingile, panin 
portfelli padjaks pea alla ja uinusin päris kiiresti. Kui kaua olin maganud, ei tea, kuid ärka-sin 
selle tõttu, et minule oli suunatud taskulambi valgus. 

«Piletid!» 

«Siin on kaks, minu ja naabri omad .. .» pomisesin, kobades taskutes. «Lebab seal üleval. Ta 
on haige.» 

Kontrolör juhtis taskulambi valguse kõrvale ja võttis piletid. Tema taga seisis keegi 
vatikuuega mees ja kontrollis samuti pileteid. 

«Kas äratada?» küsis kontrolör tasa ja suunas valgusvihu Petšeritsa seljale, kes magas kerra 
tõmbununa, jalad krõnksus. 

«Tuleb äratada,» ütles vatikuuega mees, kuid parandas end kohe: «Oodake, siin on ju 
sõidutunnistus!» Ta võttis piletite ümbert pika valge paberilehe ja hakkas seda tähelepanelikult 
lugema. 

Unisena silmi kissitades, ei saanud ma millestki aru ja ootasin ainult, et kontrolörid kiiremini 
lahkuksid. 

«Võib jätta äratamata,» ütles vatikuuega mees tasa, sõidutunnistust kokku murdes ja seda 
kontrolörile ulatades. «Ei õiekee ... Läki edasi.» 

Kontrolör andis mulle tagasi mõlemad sõidutunnistusse keeržf-tud piletid. Mehed läksid ära 
ning ma jäin kohe magama, ja nii tugevasti, et ärkasin alles mingisuguses suures jaamas. Hele- 
dasti valgustatud perroonil lükati mürinal edasi käsivankrit, inimesed jooksid, käes pudelid ja 
teekannud. 

Jaama tulede valgus tungis vagunisse. Nüüd ma nägin, et ülemine ase oli tühi: Petšeritsat seal ei 
olnud. 

End vastu vaguniakent 401 
surudes lugesin jaamahoone 
esiküljelt, katuse alt, nime: 

2MERINKA 
Olime kaugele jõudnud! 
Rühkisin ukse poole, unisest peast magavate reisijate jalgu riivates. 
Rahvast oli meil vagunisse juurde tulnud. Ninna tungis lambanahksete kasukate ja mahorka lõhn. 
Kuhu ometi kadus Petšeritsa? Võib-olla läks ta einelauda? Säh sulle reisikaaslane! Isegi ei 
äratanud mind. Ja kohvrit kartis maha jätta! Arvas vist, et olen suli. 

Juba vaguniplatvormil oli tunda pakase öö värskust. Loigud perroonil olid kattunud jääga. 
Siinsamas lähedal, seal, kus lõppes jaamahoone katus, sirasid tähed. 

Kokkukeeratud lipuke käes, kõndis vaguni juures edasi-tagasi uus, noor vagunisaatja, raudteelase 
märk nahkmütsil. 


«Kas me kaua veel siin seisame, seltsimees vagunisaatja?» 

«Jajah!» ütles see lõbusalt. «Küllap seisame. Tuleb Odessa kiirrong läbi lasta.» 

«Kas jaamahoones jõuan ära käia?» 

«Jõuad küll. Enne tundi aega me siit ei liigu.» 

«Kas mu kohta ära ei võeta?» 

«Kui võetakse, palume vabastada. Sul on ju platskaart...» 

Käisin läbi hiiglasuure ja väga puhta Zmerinka vaksali, mida tollal tunti Nõukogude Ukraina 
kõige parema vaksalina, ja läksin hetkeks isegi kuulsasse tunnelisse, mille seinad olid käetud valgete 
kahhelkividega. 

Esimese klassi einelaualetist möödudes silmitsesin roosasid sinke, piimvalget põrsast, mis lebas 
tatrapudrul nagu sulgpadjal, praetud kanu roheliste hernestega, läikivaid kohevaid pruune pirukaid 
keedetud liha- ning riisitäidisega, tumepunaseid suitsutatud keeletükke ja täidetud kohakala, mis 
nagu oleks ujunud värisevas läbipaistvas tarretises. Ma tahtsin nii väga maitsta kas või kübekestki 
neist maiuspaladest, et kaotasin igasuguse enesevalitsemise: .sõin ära tükikese keedetud sealiha 
kurgiga, jõin kolm klaasi külma ahjus keedethd piima, millele nahk oli peale tõmbunud, ja 
hammustasin juurde värskeid pirukaid ning seejärel sõin veel ära kaks kollase keedetud 
kreemtäidisega kooki ja kõige selle peale klaasi kompotti kuivatatud puuviljast. 

Kuid juba jaamahoonest värske õhu kätte astudes hakkas mu südametunnistus mind vaevama. 
«Vaat kus pillaja!» sõimasin ennast. «Säärase isuga ei jõua Kiievinigi.» Ja pealegi oli mul häbi veel 
sellepärast, et ma endale niisugust laristamist lubasin olukorras, kus meie poisid said süüa halvasti. 
Hapukapsasupp, ja läätsed teiseks, roaks — see oli ühiselamus "tavaline lõuna-menüü. Ja oad, oad, 
oad! Õhtusöögiks oad, eineks enne tööle- 

minekut oad ja isegi magusroad pühapäeval oad mingisuguses lääges siirupikastmes. Tõsi küll, 
Nikita Kolomejets trööstis meid sellega, et kaunviljad sisaldavad palju fosforit ja neid süües saame 
kahtlemata targemaks, kuid igaüks meist oleks muidugi eelistanud vahetada neetud oad portsjoni 
heade kotlettide või pipraga valmistatud guljaši ning soojade kartulite vastu. 

Kurvana ja kahetsusest piinatuna ronisin uuesti vagunisse ja otsisin üles oma koha. 

Petšeritsat polnud. 

Pärast sööki tundsin soojas vagunis roidumust ega viitsinud enam kuskile minna: oli mõnus 
vastu kõva seina toetudes isfuda ja tukkuda ... 

Mürinal ja aurupilvedes sõitis esimesele teele Moskvast saabunud kiirrong. Jaam elavnes. Unega 
võideldes vaatasin just meie ette seisma jäänud vaguni valgustatud akendest sisse. Linade ja 
tekkidega käetult lebasid seal magamiskohtadel reisijad. «Laiutavad nagu kodus!» kadestasin neid. 

Odessasse minev kiirrong peatus natuke aega, hakkas siis käratult liikuma ja kui tema viimane 
vagun oma punase laternaga aknast mööda oli vilksatanud, tulid uuesti nähtavale jaamahoone 
kollased liikumatud seinad. 

Varsti sõitsime edasi ka meie. 

Petšeritsa oli ikka veel tulemata. Tema pilet ja sõidutunnistus jäid minu kätte. 

Alles päevavalgel heitsin pilgu sõidutunnistusele ning kohe torkas mulle silma, et see polnud 
välja antud Petšeritsa, vaid Põllumajandusinstituudi teise kursuse üliõpilase Prokopi Trofimovitš 
Sevtšuki nimele. Sõiduloa all oli ringkonna rahvaharidusosakonna juhataja Petšeritsa ilustatud 
tähtedega allkiri ja ma 
taipasin kohe, et asi ei ole korras. Ainuüksi Petšeritsal oli meie linnas õigus välja anda tunnistusi 
tasuta raudteesõiduks. Mul oli meeles, et enne seda, kui ta andis käskkirja vabrikukooli sulgemise 
kohta, palusime Petšeritsat saata koolivaheajal mõned kõige paremad õpilased ekskursioonile 
Donbassi tehastesse. Petšeritsa puikles kangekaelselt vastu: «Vabrikukooli õpilastele ei anna ma 


ühtki sõidutunnistust. Neid antakse välja ainult üliõpilastele.» Ise aga nurjatu sõidab säärase loaga! 
Ja ma tegin otsuse, et kui koju tagasi jõuan, paljastan Petšeritsa vähemalt 
selleski asjas. 
Kuhu ta siis ometi jäi? Sõidutunnistusele oli sihtkohana märgitud Millerovo. Mulle paistis, et tee 
sinna viib samuti läbi Harkovi. Rongile hilineda ta ei võinud — selleks seisime Zmerinkas liiga 
kaua. Selle aja jooksul oleks jõudnud niihästi õhtust süüa kui ka lõunatada. Võis ainult oletada, et 
Petšeritsa ostis endale uue pileti, istus ümber kiirrongile ja et ta jõuab Harkovi enne mind. 

LV. HARKOVI TÄNAVAIL 


Raudtee oli kohati täis tuisanud ja rong jõudis Harkovi alles õhtul kümnetunnilise 
hilinemisega. 

Ettevaatlikult üle sõidutee loovides sammusin piki Jekaterinoslavi tänavat kesklinna poole. 
Minust mööda vuhisesid valgustatud elektritrammid, alatasa süttisid juhtmetel rohekad sädemed. 

«Õhtune raadio! Õhtune raadio! Õhtune Raadiioleht! Viimased telegrammid Roomast! Lurjus 
Mussolini jäi ellu!» karjus täiest kõrist väike ajalehepoiss. 

Kaupluste tuled pimestasid mind. Röstitud pähklid, ingver, präänikud, terved virnad pastilaad, 
korvid kaukaasia kuivatatud aprikoosidega, rosinatega, datlitega, antoonovkaõunad, sidrunid ja 
apelsinid õhukeses läbipaistvas paberis — kõik see oli vitriinidele välja pandud. Kahekorruselise 
luitunud maja uksel märkasin vineerist silti: «Koorevõiga valmistatud kodused lõunad. Ewa 
Kapulska. Lausa nauding. Maitsev. Tagasihoidlik. Odav! Road justkui kodus ema juures!!!» 

Koduste lõunate söökla avatud õhuaknast tungis tänavale praetud lambaliha ja küüslaugu 
isuäratavat lõhna. 

«Kui õige lõunataksin!» mõtlesin ja limpsasin keelt. Juba,.üle kähe ööpäeva olin olnud ilma 
sooja söögita. Kogu tee toitusin kas vorstilõikudest või külmast piimast. Ainult jah, tõsi küll, 
Zmerinkas pisut einetasin. Täna polnud ma aga hommikust saadik peaaegu midagi söönud... 
Olin juba astumas Ewa Kapulska poole, kuid tema valdkonna lävel mõtlesin ümber. Ei ole veel 
teada, mis tähendab «odav». Temale, eraettevõtjale, võib-olla pole kallis, minule on aga-vägagi 
kallis. Ei tohi pillata ühiskonna raha. Kes teab, kui kaua tuleb siin viibida! 

Nähtavasti olid mu jalad vähesest söömisest väga kerged ja pea käis ringi, nagu oleksin just 
asja haiglast tulnud. Kuigi ma teed ei teadnud, sammusin edasi, oletades, et Jekaterinoslavi tänav 
viib mind kesklinna. Jalge alt lendasid pritsmed — kõnnitee oi L käetud sulava lumelörtsiga. Kui 
hea siiski, et laenasin Bobõrilt sõiduks tema uued kalossid! . 

Kitsast põiktänavat mööda jõudsin avarale väljakule ning nägin seal Üleukrainalise 
Kesktäitevkomitee kollast sammastega hoonet. Väikesed lund täis tuisanud kuused olid talle nagu 
kaitseks. Vahel harva sõitsid autobussid tuututades mööda; kellukeste tilisedes kihutasid üle 
väljaku voorimehesaanid, käetud karunahast tekkidega; kaugel Sumõ tänaval säras värele-vais 
tuledes pealkiri: «VISTI» — nii nimetati tollal Ukrainas valitsuse peahäälekandjat. 

Sel hetkel meenus mulle meie kauge piirilinnake ja vabrikukooli ühiselamu vaikses agulis. 
Võib-olla kõnelevad poisid just 

sel hetkel minust, lootes, et toon neile häid teateid? Aga võib-olla istuvad nad veel Kišinjovi 
tänaval asuva komsomoliklubi pikkadel pinkidel? Noh muidugi, sel kellaaj.al viibivad nad seal! 
Täna on ju klubis isetegevusõhtu. Selleks valmistuti juba ammu. Ja mis peaasi: sel õhtul pidid 


muusikalises pildis «Troika» esinema meie õpilased: Monka Husarczyk, minu kauaaegne tuttav 
Galja Kušnir, «filosoof» Furman ja isegi Saška Bobõr! 

Ja mu meel läks jälle kurvaks mõtte juures, et ma ei näe klubi näiteringi esinemist, ei saa koos 
poistega naerda tedretähe-lise Bobõri mängu. Kuid seistes üksinda selle tundmatu linna väljakul, ma 
teadsin, et isegi seal klubis meelt lahutades meenutavad poisid tingimata ka mind ... 

Valgustatud aknaid silmitsedes lonkisin pikkamööda sealsamas lähedal asuvale Rosa Luxemburgi 
väljakute. 

Üleukrainalise Ametiühingute Maja juures oli vineertahvlile üles pandud värske number Harkovi 
ajalehte. 

Mu tähelepanu köitis lühike märge: 


«Atentaat Mussolinile. Täna hommikul kell 11 tulistas tundmatu. elatanud naine läheda 
maa pealt revolvrist Mussolinit, kes tuli Kapitooliumi väljakule hoonest, kus peetakse parajasti 
rahvusvahelist kirurgide kongressi. Kuul haavas Mussolinit kergelt, tungides tal läbi ninasõõrmete. 
Tulistaja areteeriti.» 


«Kah laskur!» mõtlesin ma. «Mitte parem kui Bobõr. Olla nii lähedal sellele fašistikoletisele — 
ja teda mitte jäädavalt hävitada! Seda poleks maksnud ette võttagi, kui lasta ei oska. Paneb 
muigama: «Tungis läbi ninasõõrmete»! ... Siis sellepärast hõikaski poisiklutt Jekaterinoslavi tänaval: 
«Viimased telegrammid Roomast!» Tuleb vaadata, võib-olla on ajalehes veel midagi huvitavat!» 

Selle teate kõrval oli ära toodud sõnum, kuidas Bulgaaria fašistlikud võimud mõnitavad 
kommunist Kabaktšijevit. Veidi kaugemal oli teade sellest, et varsti sõidab Itaaliast Leningradi 
dirižaabell «Norra». Kui ma aga heitsin pilgu teisele leheküljele, siis nägin seal keskel lühikese 
habemega mehe pilti. Portreest kõrgemal oli pealkiri: 

«PARTEI JÄRJEKORDSED ÜLESANDED. Ukraina K(b)P Keskkomitee peasekretäri lõppkõnest 
Ukraina K (b) P Keskkomitee pleenumil.» 

Vaatasin tähelepanelikult peasekretäri pilti, tema häid, naervaid silmi, ja mulle tundus, et olen 
teda kuskil näinud. «Noh, selge kus — meie ühiselamus, ajakirja «Vsesvit» kaanel.» 

Portfelli viibutades lonkisin piki kõnniteed. «Ma olen Harkovis, ma olen Harkovis!» tagus mul 
peas üks ja seesama mõte. 


' Dirižaabel — juhitav õhulaev. 

Minust tõttasid mööda jalakäijad ja ma püüdsin mitte millegagi neist erineda, vaid liikusin edasi 
raskel, kindlal sammul, ei millegi üle imestades, ja mulle hakkas tunduma, et olen selle suure 
pealinna ammune elanik... 


Tollest hetkest saadik, kus ma Harkovis vagunist välja astusin, näis mulle kogu aeg, et just 
praegu kapsab kuskilt nurga tagant välja Petšeritsa, niisama äkitselt, nagu ta oli ilmunud rongis. 

Vana Moskva tänava nurgataga, telliskivimaja seinal, süttis järsku ja seejärel kustus ahvatlev 
kiri: «Põrutav, haarav ameerika löökfilm «New Yorgi haid». Kaks seeriat ühel seansil. 
Närvilistele ja lastele sissepääs keelatud!!» 

Seda kirja nähes kaotasin pea juba teist korda oma reisi kestel. Samal hetkel unustasin 
kõhutühjuse ja hakkasin kõigest hingest liduma selle reklaami poole. Millal jõuab niisugune 
huvitav film kord meie väikesesse linna! 


Kassa asus pimedas ja niiskes kangialuses. Üksteist küünarnukkidega tõugates trügisid umbes 
kaheksa poissi närviliselt kassa poole ja sellest tegin järelduse, et müüakse viimaseid pileteid 
viimasele seansile. 

Üks, kaks — ja ma olin järjekorras. 

Hoides tugevasti kaenla all protfelli, püüdsin värisevate kätega avada oma vedrunõelu. Minu 
järjekord lähenes. 

«Järgmine! Missugusesse ritta?», hüüdis piletimüüja putkast. Sain lõpuks lahti teise nõela ja 
ühtelugu ringi vaadates tõmbasin oma pintsaku sisemisest taskust raha välja. Tirisin rahapakist 
käsikaudu kaks rublast paberraha ja tundsin endal võõraid pilke. 

Käed taskus, seisid kassa juures kaks kahtlast poisivolaskit, peas otsmikule lükatud ruudulised 
sonimütsid ja jalas laiad kloššpüksid. 

«Kaabakad,» mõtlesin ja pistsin rahapaki sügavamale pintsaku-tasku. Suskasin tagasisaadud 
raha kuruga tšumarka taskusse, haarasin sinise pileti ja jooksin portfelli viibutades järele poi- 
sile, kes minu ees pileti oli võtnud. 

«Ruttu, kullake! Juba algab,» kiirustas mind platsinäitaja ja rebis ühe käega kontramargi mu 
piletilt, teisega aga keeras puust ristseadeldist sissepääsul. 

Vaevalt olin jõudnud söösta kärarikkasse, kähinat täis saali, kui valgus kustus ja seinast tungis 
pimedust hajutades välja sinine kiir. Pimedas astusin kellelegi jalale. Mulle käratati: «Vaat kus 
käru, taevas hoidku!» Prantsatasin esimesele ettejuhtunud istmele ja püüdsin minuga torisevast 
mehest mitte välja teha ... Möödus umbes kümme minutit... Olin unustanud, et viibin Harkovis, 
et õues on pime ja et ma veel ei tea, kus ööbida. 

-.. New Yorgi murdvargad — hirmuäratavad, habemesse kasvanud, kuidagi loomastunud 
nägudega, lömmilöödud ninade ja neljakandiliste esiletükkivate lõugadega mehed — luusisid 
ekraanil ringi määratu suurte «koltide»- ja «parabellumitega». Nad saagisid läbi terasvõresid, 
puurisid auke rahakappidesse ja. murdsid sisse nende uksi, 'ajasid üksteist taga kiirrongides, 
lennukitel, mootorpaatidel ja autodel ning osavalt, mingisuguse arusaamatu naudinguga, tulistasid 
üsna läheda maa pealt surnuks oma võistlejad. 

Mulle näis, et olen kümme korda pihta saanud, ja tundus koguni imelikuna, kuidas ma pärast 
seda hirmsat vaatepilti ikka veel terve olen. Ja alles tänaval, ärritatuna, erutatuna ning rahul selle 
üle, et hing veel sisse jäi, tuli mulle meelde, et mul puudub öömaja. 

Ja kõik ainult sellepärast, et rong oli jõudnud Harkovisse suure hilinemisega! Oleks ta 
saabunud varem, valges, oleksin läinud kommunistlikku noorsooühingusse, kus mulle oleks antud 
talong ühiselamusse. Aga kuhu minna nüüd? Kangialuses kustutati 

juba valgus ja kinokülastajad väljusid käsikaudu, peaaegu astudes üksteisele kandadele. 

«Ärge tõugelge, jumala pärast, mister Douglas!» ütles keegi mu taga, ja samal hetkel anti mulle 
müks selga. 

«Mis sa trügid?» ütlesin, pöördudes kiitsaka noormehe poole, kellel oli sonimüts silmadele 
tõmmatud. 

«Pardon, see polnud mina, vaid tema,» ja jultunult irvitades osutas poisivolask oma kaaslasele. 


Nüüd anti mulle uus müks. Ja missugune veel! Peaaegu oleksin portfelli käest maha pillanud. Ja 
siis äkki astus keegi kontsaga mu jalale. Hüpatasin valu pärast. 


«Parem on nendega mitte tegemist teha, pigem juba välja kannatada,» mõtlesin, surusin portfelli 
tugevasti enda vastu ja sööstsin, hämarast kangialusest välja valgustatud tänavale. 

«Pagana sulid! On nendelt ameeriklastelt kaabaka kombeid õppinud! Kohe näha, et kinos jäid 
neile kõik kaklusviisid meelde! Tallasid mul laenatud kalossid ara!» 

Vaksali peaeinelaud oli veel lahti ja ma otsustasin keha kinnitada, siis aga heita kuskile pingile ja 
hommikuni tukkuda. 


Ees seisid suured kulutused, Harkovi õhk tegi söögiisu, sellest see tuligi, et klaasvitriinidest 
ümbritsetud einelaualeti juurde minnes pistsin viivitamatult käe küljetasku, kus pidi varjul olema mu 
raha, ja äkki raeenus mulle, et pärast pileti ostmist polnud ma taskut vedrunõeltega kinni pistnud. 

«Oi, mis see on?» 


Tundsin, et mu jalad nõtkuvad; Kristall-lühter kõrge, kaunistustega lae all hakkas vilkuma, 
sädemeid pilduma ... 
Raha küljetaskus ei olnud! 


«Rahu, rahu,» ütlesin endale. «Peaasi, mitte paanikasse sattuda. Rohkem kannatust!» 


Tühja, kurva pilguga vaatasin haugi irevil suud ja'silme eest ära ujuvaid süldikausse ning 
vaikselt, meeleheites taganesin einelaualeti juurest kaugemale: 


«Pole viga, pole viga, ei tohi erutuda,» lohutasin ennast. «Ajasin lihtsalt taskud segi.» 


Astusin aknalaua juurde, viskasin portfelli sinna ja hakkasin värisevate kätega kärmesti 
kompama iga voldikest oma taskutes. Kõik oli asjata: raha ei olnud kuskil, see oli kadunud «New 
Yorgi haide» kätte. 


Ainult tšumarka taskus leidsin kortsutatud rubla ja kinoteatri kassast mulle tagasi antud peenraha. 
Kuid mis tähendasid need krossid, võrreldes selle rahaga, rnis mult varastati! Teisiti see ei saanud 
olla, kui et need võllaroad «douglased» 
selle sisse vehkisid! 

Kuidas ma ometi koju tagasi pääsen? 

-. .Lidud, lidud mööda liipreid, 


mööda liipreid... 
tulid mulle äkki meelde ammuunustajud laulukese sõnad. ,r 


Jah, liipreid mööda! ... Pole midagi parata! Teel palkan end kulakute juurde päeviliseks. Töötan 
talusulasena ja nii jõuangi lõpuks koju! 

Aga kui tšumarka ära müüa? Kes seda ostab, niisugust vana, ümbertehtud asja? 

Kolomejets oli soovitanud meile kõige raskematel juhtumitel elus meenutada iidset meremeeste 
kõnekäändiu: «Nühi silmi nina suunas — ja kõik läheb mööda.» Ma tõmbasin küünega nii tugevasti üle 
nina, et vist isegi nahk tuli maha. Ei mingit kergendust!... 

Kas saata telegramm Kolomejetsile, et ta mind hädast välja aitaks? Telegrafeerida üsna lühidalt: 
«Varastati paljaks» ja aadressiks anda «Vaksal, nõudmiseni»? ... Aga kuidas see kooli kihama paneb! 


«Säh sulle,» öeldakse, «saatsime käpardi, kes selle asemel et kaitsta meie elulisi huvisid, uitab niisama 
ringi, logeleb — narts niisugune!» Ja kõigist kõige suuremat kahjurõõmu tunneb Tiktor. 

Ei, telegrammi saata ei või! ; 

Tuleb endal välja rabejda. Ise oled süüdi, ise söö oma supp! Nüüd sain aru, kuivõrd õigus oli Nikita 
Kolomejetsil, kes meid , väsimatult hoiatas: «Vaadake ette, poisid, ärge laske end douglas fairbanksidest 
ja rudolph valentinodest kaasa tõmmata — see on mürk, mida toodab ameerika kodanlus. Need filmid on 
banditismi kooliks. Need ei too head!» 

«Kui tuline õigus tal oli, kuivõrd hästi märki tabasid ta sõnad! Miks ma ometi läksin vaatama neid 
«haisid»! Poleks midagi kätki, kui mul poleks ajmugi sellest filmist! ...» 

«Mis nüüd teha? Mida ette võtta? Kuidas sellest lõksust välja pääseda?» küsisin eneselt. «Nii palju 
raha varastati, nii palju raha!» 

Siinsamas hakkasin üle lugema raha, mis vargad mulle olid alles jätnud. Rubla ja nelikümmend kaks 
kopikat. Ei ole just palju! Kuid leivaks ja seltersiks jätkub. Kuidagi'venitan välja kaks päeva, teen kõik, 
mis vaja, siis aga sõidan «jänesena» koju. Ronin vagunis pingi alla ja laman seal üsna tasa, et pileti- 
kontroll ei märkaks. Aga võib-olla poetan end kaubarongile. 


LVI. KEVADINE HOMMIK 


Koitis. Vaksalit hakati koristama ja ma läksin tänavale. Olin unine ja näljane ning tundsin, et 
vaevalt suudan päevagi seltersil ja leival vastu pidada. Pikast teekonnast, näljast ja rasketest 

elamustest olin üsna nõrgaks jäänud. Läksin mööda tänavat ja vaarusin. 

Trammid ei sõitnud veel, kuid inimesi liikus juba. Kojamehed avasid väravaid. Rahakotid käes, 
ruttasid koduperenaised toiduaineid sisse ostma. Kõik nad läksid ühes ja samas suunas, ning et aega 
viita, lonkisin neile järele. 

Esimesena Harkovis ärkas kuulus Blagoveštšenski turg. 

Üksteise järel avati turuputkad. Kurvas meeleolus ja pesemata näoga käisin Blagoveštšenski turul 
ringi, kuni mu ninna tungis väga magus ja terav lõhn. See käis üle hapukapsa, selleri ning vaatides 
ära jahtunud ja sulatatud kirjalakiga sarnaneva tomati-püree lõhna. Nagu vutti haistev jahikoer, nii 
läksin ka mina, ninasõõrmed laiali, selle lõhna poole. 

Kähe aurava söepanni juures, millel keesid hiiglasuured malmist pajad, kiigutas end siia-sinna 
kõhn vatikuues turunaine, ja hüüdis kogu aeg: 

«Fljatškiid, soojad fljatškiid1! Hei, võtke, head inimesed! Hei, odavasti annan! Ei kuskil ega 
kunagi, ei ühelgi maal, ei üheski riigis leia te niisuguseid toredaid fljatškiisid! See on lausa toredus, 
see on nagu taevariik keele peal, see on ju kõige parem ja kõige odavam .toit! Sööge minu 
fljatškiisid!» 

... Kes teist on aurava söepanni juures seistes kohe sealsamas turul savikausist ja tingimata 
krobelise puulusikaga söönud palavaid, suud põlatavaid hakitud loomamao tükkidest valmistatud 
värskeid ja lõhnavaid fljatškiisid (venelased nimetavad neid «rubtsõdeks»), mis on pipardatud ja 
hapukoorega üle valatud, millesse on segatud koreandrit, peeneks lõigatud sibulat, küüslauguliblesid 
ning punakaskollast paprikat ja milledest hoovab loorberilehtede ja petersellilõhna ning mis on üle 
puistatud riivjuustuga, — see saab aru, kui raske oli oma viimast rubla kulutamata jätta. 

Kui asutused kell üheksa hommikul avati ja ma sammusin kõrge maja poole Karl Liebknechti ja 
Veterinaari tänava nurgal, hõõgus mu suu ikka veel punasest piprast, millega lärmakas turunaine 


vähimagi südametunnistusepiinata oli pipardanud oma toitvad, kuid kaugeltki mitte nii väga odavad 
fljatškiid. 

Maksta pool rubla niisuguse tühise-toidu eest! Ja mis siis pärast peale hakata? Aga kui järsku 
komsomoli keskkomitee kooliosakonna juhataja on ära sõitnud ja -teda tuleb oodata? 

Ei, lõpp naljal! Tänaseks aitab luksusest! Kuni homme lõunani ei tohi ma kulutada ühtki kopikat. Ei 
mingit seltersit! Sama eduga jood keetmata kraanivett ega maksa selle eest midagi. Raha tuleb hoida 
selleks, et kui sõidan «jänesena» tagasi oma kodulinna, võiksin teekonnale vähemalt tüki leibagi kaasa 
osta. 

Komandantuuris' sain sissepääsuloa kiiresti kätte. Vaadati 

minu komsomolipiletit ja komandeerimistunnistust ning- kõik dokumendid anti tagasi kops 
väikese pääsmega. 

Astusin avarasse vestibüüli ja esitasin loa tunnimehele. See võrdles seda minu isikutunnistusega 
Aa juhatas siis mulle teed. Juba suures vestibüülis tundsin endal uuesti argust südamesse .pugevat. 
Veel halvemaks läks mu enesetunne, kui pidin ülerõivad ära andma: siin riidevarnade juures tundus, 
nagu oleks mult koos mütsi, kalosside ja tšumarkaga ära võetud ka pool minu julgusest. 

«Mitmendale korrusele, seltsimees?» hõikas mind. liftiteenija. Olin varemgi kuulnud, et pealinnas 
on olemas niisugused masinad, mis tõstavad inimesi kas või pööningule, kuid oma silmaga nägin 
lifti esimest korda elus. 

«Mul on vaja minna tuppa number kakssada nelikümmend kuus,» vastasin pääset vaadates 
liftiteenijale. «Istuge, viin kohale.» 

«Ahei, tänan väga,» ütlesin ja hakkasin vaibaga käetud trepist kiiresti üles minema. «Lähen 
jalgsi, nii on rahulikum. Võibolla arvas liftiteenija, et ma siin töötan?» 

Kürustamata sammusin mööda pehmet vaipa ülespoole. Teel harjusid mu jalad soojade 
kalossidega ja nüüd, kus olin äratallatud kingades, tundus mulle, et käin palja jalu. 

Trepil pöörasin koridori, kus mind pani imestama puhtus ja ümberringi valitsev vaikus. Nägin 
paljusid uksi mingisuguste väikeste numbritega ning ma ei leidnud kooliosakonda kuidagi üles. 
Kaugelt koridori otsast tuli mehisel kindlal kõnnakul ja saabaste kriuksudes mulle vastu keskmist 
kasvu tüsedavõitu mees. Tema nägu ma ei näinud — aknast tungis valgus mulle otse silma. 
«Ütelge, palun, seltsimees...» sõnasin ja ruttasin selie mehe poole. 

«Palun väga,» ütles vastutulija ja peatus sedamaid. Kuid rohkem ei suutnud ma enam midagi 
küsida . .. Otse minu ees pehmel põrandavaibal seisis toosama mees, kelle pilti ma eile öösi vaatasin 
Üleukrainalise Kesktäitevkomitee juures välja pandud ajalehes. 

Ootamatusest unustasin, missugust tuba mul vaja läks. Ta sai aru, et olin segadusse sattunud, ja 
mind aidata püüdtes küsis lõbusalt: 

«Oled ära eksinud? Kust sa tuled, noormees?» 

«Sõitsin siia piiri äärest...» 

«Piiri äärest? Tähendab, et oled kaugelt külaline. Ja mis asjas?» 

Siin sähvas mulle pähe pöörane mõte: aga mis siis, kui meie murest jutustada peasekretärile 
enesele? Ja ma küsisin: «Kas võin teiega rääkida?» 

Niipea kui olime jõudnud avarasse valgesse kabinetti, mille suured nelinurksed aknad olid vastu 
aeda, pakkus ta mulle istet, ja ma tundsin end järsku väga julgena. Mulle näis, et mu ees istub mu 
vana tuttav Kartamõšev. Ikka veel pisut ärevil ja alatasa heites pilke telefoniaparaatidele, mis 


hulgaliselt seisid suure laua aare peal, hakkasin järjekorras välja laduma põhjusi, miks meie 
vabrikukooli õpilased mind olid Harkovi saatnud. 

Ukraina Kommunistliku Partei Keskkomitee sekretär kuulas mind väga tähelepanelikult, kaks 
korda võttis ta suure rohelise pliiatsi ning kirjutas endale midagi märkmikku, ja siis ma peatusin oma 
kõnes, kuid ta noogutas mulle peaga, et ma jätkaksin. 

Kui hakkasin jutustama, kuidas Petšeritsa Polevoile ülekohut tegi, kirjutas temast terve artikli 
ajalehes, küsis sekretär: 

«Täheldab, Petšeritsa nõudis instruktori vallandamist ainult sellepärast, et see ei olnud veel 
õppinud rääkima ukraina keelt?» 

«No muidugi! Ja kuidas veel nõudis! Nimetas Polevoid imperialistlikuks šovinistiks. Aga mis 
Šovinist see on, kui tohib küsida, kes juba esimestest revolutsioonipäevadest saadik on bolševik? Ja 
milleks, öelge palun, vägisi sundida Nazarovit õppima paugupealt ukraina keelt, kui ta pole Ukrainas 
elanud veel aastatki?» küsisin ägedalt. 

Sekretär naeratas, ja ma jätkasin, ergutatuna tema naeratusest: 

«... Nüüd lõpuks veel niisugune lugu: vabrikukool suletakse. Noh, heakene küll, «kui kellelgi ätt 
või memm linnas elavad, siis need muidugi aitavad, seni kui ta ise jalad alla saab. Mis aga peavad 
tegema need poisid, kes lastekodudest meile on tulnud? See on ränk küsimus. Nende isad on ju 
petljuuralaste poolt tapetud ja neil pole linnas.kedagi, ja mis peaasi — neil pole kuskil kohta, kus 
elada. Siiamaani nad magasid vabrikukooli ühiselamus, aga nüüd, kui kool suletakse, tahab Petše- 
ritsa sellesse hoonesse majutada muusikatehnikumi õpilased. Need on tema meelest üle kõige, nad 
laulavad tema kooris. Kuhu siis vabrikukooli poisid peavad minema? Meie väljaõpetamine pole 
riigile ju midagi maksma läinud: kool on täielikul isemajandamisel. Teeme hekslimasinaid, müüme 
need talupoegadele ja sellest pearriegi end ülal. See on kasulik niihästi meile kui ka talupoegadele, 
kes saavad masinaid. See on koostöö linna ja maa vahel. Meie arvasime, et lõpetame kooli, saame 
töölisteks, meid saadetakse tehastesse, Donbassi ning meie asemel võetakse kooli teised poisid. Nüüd 
aga järsku läheb hoopis teisiti. Ja kõik selle Petšeritsa pärast...» 

Sekretär naeratas jälle ja ütles: 

«Oota natuke, ära üleliia kurvasta. Olukord pole veel nii lootusetu, nagu sulle näib.» 

«Aga ei, tõepoolest, te mõtelge ainult,» ütlesin, ergutatud tema sõnadest ja veel rohkem hoogu 
sattudes, «meie linna tööbörsil on 

juba niigi palju töötuid, sedamoodi tuleb neid aga sinna veel juurde. Õppisime, õppisime — ja 
nüüd korraga tööbörsile .. . Noh, heakene küll, tööbörs saadab meid laiali — õpilasteks era- 
käsitööliste juurde. Mis tööd me hakllame seal tegema, mõtelge ainult, — kas perenaistele kastruleid 
tinutama või plekkvanne kinni jootma? Kas me siis sellest unistasime, kui vabrikukooli astusime! Ja 
kas see on siis meie süü, et ringkonnas ei ole veel olemas suuri tehaseid?» 

Sekretär katkestas mind, pöördudes tagasi selle juurde, mida ma varem olin jutustanud: 

«Kas ta tõesti ütles: «Keegi ei luba teil Podoolia sinist taevast tehaste suitsuga tahmata» või 
mõtlesid sa selle jutujätkuks välja?» 

«Kas arvate, et luiskan?» sain pahaseks. «Just nõnda ta ütles.» 

«Huvitav. Väga huvitav. Ma ei teadnud, et ta nii avalikult tegutses. Missugune loodusearmastaja! 
See on meie õnn, et ukraina rahvas temalt ei lähe küsima, kuhu tuleb ehitada tehased. Sinna, kuhu 
vaja, sinna ehitamegi. Mõnes kohas küll tahmame taeva, kuid kogu maailmas muutub õhk sellest 
värskemaks.» 

«Ka Polevoi on meile kogu aeg seletanud, etilma industrialiseerimata ei suuda meie maa püsfda. 
Muidu panevad välismaised kapitalistid meid nahka,» nõustusin sekretäri sõnadega. 


«Kas tõesti? See on hea! Teid võib õnnitleda targa direktori puhul. Õige juht peab tajuma ka 
kõige väiksemas ürituses alati-revolutsioonilist perspektiivi. Ütle, kui palju teid, sääraseid tublisid 
noormehi, vabrikukoolis on?» 

«Viiskümmend kaks... Ja kõik me kuulume juba metallitööliste ametiühingusse.» 

«Kommunistlikke noori on palju?» 

«Rohkem kui pooled.» 

«Ja millal te peaksite plaani järgi kooli lõpetama?» 

«Maikuus. Varsti. Selles see asi seisabki!» 

«Kas kõik teie poisid tahavad sõita teistesse linnadesse?» 

«Ja kuidas veel! Kas või jalgsi läheksid! Milleks me siis õppisime? Kui me kooli astusime, siis 
meile ju lubati, et asume tööle suurtesse tehastesse...» 

«Kas sa jõudsid siia täna?» küsis sekretär minult äkki, ja kirjutas endale jälle midagi märkmikku. 

«Eile õhtul. Oleksin juba eile siia tulnud, kuid rong hilines.» 

«Ja kus sa peatusid?» 

«Vaksalis. Magasin natuke pingil ... » 

«Vaksalis? Miks sa siis võõrastemajja ei läinud? Või talurahvakodusse? Tead, seal Rosa 
Luxemburgi väljakul on niisugune suur maja?» 

«Mina ju... Vaksalis... ka seal pole viga. ..» 

«Sa nagu püüad midagi varjata. Olid nii jutukas, aga nüüd korraga — stopp. Tunnista üles: raha 
on sul vist vähe?» 

«Mul oli küll raha, aga nüüd ...» 

Ja ma jutustasin sekretärile vähehaaval oma õnnetusest. 

Sekretär raputas kaastundlikult pead ja muigas, siis aga puhkes valjusti naerma ja ütles: 

«Vedasid sind sisse, sõber, need «New Yorgi haid»! Vahest oled praegu näljanegi?» 

«Ei... Ei, tänan, ma juba kinnitasin keha. Sõin turul fljatškiisid.» 

«Tead, mis, noormees,» ütles Keskkomitee sekretär püsti tõustes. «Ei ole mingit kahtlust, et see 
otsus ära muudetakse. Täna uurin kõjk järele ja arvan, et teie unistused lähevad täide. Mitte ükski 
teist ei jää saatuse hooleks — see on kindel. Sääraseid noori kirjaoskajaid töölisi läheb meil üsna 
peatselt kõikjal vaja. Nii Donbassis kui ka Jekaterinoslavis. Alles möödunud aastal Moskvas toimunud 
aktiivil ütles seltsimees Stalin otse välja: «Me vajame miljonit 15—20 tööstusproletaarlast, meie maa 
tähtsamate piirkondade elektrifitseerimisi, koopereeritud põllumajandust ja hästi arenenud 
metallitööstust. Ja siis ei kohuta meid ükski oht. Ja,siis me võidame rahvusvahelises ulatuses.» Aga 
kas noorsugu pole siis kutsutud abistama parteid selle ülesande lahendamisel? Muidugi on! Nii et ole 
rahulik — partei ei jäta teid saatuse hooleks. Mis aga puutub sinu isiklikesse äpardustesse, siis on 
ka see asi parandatav. Mine kolmekümne teise tuppa seltsimees Kirillovi juurde. Ta muretseb sulle 
öömaja ja kõik, mis tarvis. Annan sulle tähekese kaasa.» 

Ta kirjutas paar sõna märkmikku, käristas sellest lehe ja ulatas minule. 

«Täna puhka, õhtul mine teatrisse. Vaata, kuidas mängib Saksaganski. See on kuulus ukraina 
näitleja, vennas! Hiljem, kui suureks kasvad, hakkavad inimesed sind kadestama, et oled isiklikult 
tema mängu näinud. See on kasulikum ja hoopis huvitavam kui «New Yorgi haid». Ööbid ja homme 
sõidad koju ... Kartaraõševit aga tervita minu poolt. Las vaivab paremini piiri! Noh, nägemiseni, 
noormees!» Ja sekretär ulatas mulle käe. 

Jätsin temaga hüvasti ja rõõmust tiivustatuna kiirustasin toast väljumisega sedavõrd, et kõmistasin 
põrandavaiba äärele ja pidJn peaaegu kukkuma. 

Ust avades kuulsin, kuidas sekretär mu selja taga ütles telefonitorusse: . 


«Kohe tuleb teie juurde üks sissesõitnud seltsimees. Ta on siin paljaks varastatud. Teda tuleb 
abistada ... Jajah, abivajavate kommunistide fondist... » 

Maei tea, kui kaua olin viibinud Keskkomitees. Võib-olla tunni, võib-olla ka kauem. Aeg oli 
möödunud märkamatult. Kui ma tänavale astusin, lõi ere päikesevalgus mulle näkku. Hommikune udu 
oli haihtunud ja teisel pgol teed asuva ülikoolihoone-esisel väikesel platsil kraaksusid raagus puude 
otsas valjusti varesed, tundes lähenevat kevadet. Räästad tilkusid ning lumi, mis oli määrdunud ja 
urbne nagu teega üle valatud suhkur... sulas silmanähtavalt. 

No küll vedas! Ma ei suutnud ikka veel õnnest toibuda. Arvasin, et tuleb kolm päeva käia, joosta, 
tõestada, siin aga üksainus kõnelus ja kõik on korras. Ning peaasi, et kiiresti. Ja kui kiiresti veel! 
Lausa imesta. Võib-olla oli. see kõik unes? Aga ei! Kompasin oma taskus uusi, krabisevaid 
paberrahasid. Need olin saanud Kirillovilt, kellele igaks juhuks jätsin õpilaste nimestiku ja, meie 
kaebekirja komsomoli keskkomiteele. Kui läksin seltsimees Kirillovi juurde, ei osanud ma aimatagi, et 
mulle antakse raha. Astusin sisse, näitasin sedelikese ette vanale sinises frentšis mehele,, tema aga 
küsitles mind pisut ja andis mulle siis, ise südamest naerdes, tervelt viiskümmend rubla ning kirjutas 
veel lisaks, orderi sissesõitnud parteitöötajate ühiselamusse Artjomi tänaval, justkui oleksin juba 
partei liige. 

Mul oli tunne, nagu oleks mu õlgadelt veerenud määratu suur koorem, olin rõõmus ja muretu 
meie vabrikukooli poiste pärast, läksin üle tänava ning lonkisin sihitult mööda tühja, sula lumega 
käetud parki. 

Selle aasta viimane lumi, hallikas ja vedel nagu kissell, vajus jalge alla. Siin-seal küngastel oli 
juba näha paljast maad, mis oli käetud möödunud aasta kulu ja külmunud rohuga. Hea oli olla sel 
päikeselisel hommikul tühjas pargis, kus veel keegi ei jalutanud, ainult mina üksi, veidrik, olin 
sattunud siia oma suurest rõõmust. 

Pöördusin ümber ja nägin läbi raagus puude kõrge maja tuttavat siluetti. Mulle viirastus, et laia 
akna taga seisab päikese käes silmi kissitades üks seltsimees Stalini ustavaid sõpru, Ukraina 
Kornmunistliku Partei Keskkomitee peasekretär, ja viipab mulle lahkelt naeratades käega. 

Rõõmu pärast lõin jalaga nii tugevasti vastu maad, et fmrdsin. läbi kõva külmunud lumekooriku 
teerajal ning mu jalg vajus pahkluuni lumme. Niimoodi seistes jäin kuulatama. 

Kaugel kilisesid trammid, kaskedel askeldasid kraaksuvad varesed, kõrvaltänaval prääksatas 
pardi kombel veoauto signaal, kuid kõiki neid hääli summutasid mu südame löögid. 

Oli saabumas kevad, varane päike paistis järjest soojemini ja sel kevadhommikul läks mul 
hoopis meelest, et viibin suures ja alles tundmatus linnas ... 

LVII. TÕRVIKUTE VALGEL 


Kevadtuul puhub tõrvikud lõkkele. Nad põlevad, kukudes keppide otsas. Pikad tahmakeeled 
looklevad kommunistlike noorte peade köhal, kes marsivad rivis mööda teed. See kivitee viib jaa- 
mast linna. Mõlemal pool teed, sulaveega täitunud kraavide taga, laiuvad mustad, paijad 
juurviljaaiad. Imelik, kui ruttu on sula--nud lumi minu Harkovis oleku jooksul! Ainult linna taga, 
sügavais Dnestri-äärseis jäärakuis, üsna piiri ääres, on vististi veel alles viimased määrdunud 
lumehanged. 

Kolonni ees lehvib tuulest pingul lipukangas. Kommunistlikud noored peavad 'munakividel 
täpset sammu. Esimestest ridadest kostab eeslaulja kõlav hääl: 


Oktoobri tormikeerus 


me väesalk formeerus 
komsomoli vaprast noortäperest. 
Ja lahinguteel 

neil kindel on meel, — 

usk oktoobrivõitudesse veres! 


Ja marssijate read laulavad kooris järel neid tuttavaid sõnu: 
Kõik härrassulid 


nüüd hukkuvad, 
las haarab tuli 
kõik ilmamaad. 


Puhtas kevadises õhus on kerge laulda. Ka mina laulan, hoides kaenla all portfelli, mis jälle 
on ajalehte pakitud. 

... Raudteelaste rakuke oma põlevate tõrvikutega oli juba rivistunud jaamaesisele väljakule, kui 
rong perrooni ette sõitis ja mina vaguni trepilt alla hüppasin ning jaamahoone trepile jooksin. Rivi 
ees kõndis koos rakukese sekretäriga ringkonnakomitee iiige Pantšenko, peas karakullpapaaha. 

«Tere, Mandžura!» ütles ta mööda minnes. «Jõudsid tagasi? Tule, astu rivisse. - Läheme 
demonstratsioonile, et bulgaaria kommunist Kabaktšijev vabaks lastaks. Ruttu, ruttu, muidu jääme 
hiljaks!» 

Läksin kiiresti rivisse ja me hakkasime kohe liikuma, kandes 
punasest riidest loosungit: 


ME NÕUAME BULGAARIA FASISTIDELT TULISE VÕITLEJA-REVOLUTSIONÄÄRI 
HRISTO KABAKTSIJEVI VABASTAMIST! 


«Lähen nendega kuni Nõukogude väljakuni, siis aga otsin üles omad poisid,» mõtlesin ma 
teistega kaasa lauldes. 

Pimedusest' tulid nähtavale valged majakesed — esimesed linna hooned. 

Kodulinn! Juba tundsin tema õhtuvaikust, mida-rebestas meeleavaldajate valjuhäälne laul. Need 
laulud ehmatasid igakord 

naftaliinist lõhnavaid elanikke — endisi tšinovnikuid, pappe, era-kaupmehi ja kõiki neid, kes veel 
lootsid, ettsaarivõim kunagi jälle tagasi tuleb. 

Vaenulik maruhoog torrrftb meist üle, 

tumedad jõud meid on rõhumas veel... 


alustasid meeleavaldajad uut laulu. 

Küll oleksin tahtnud rivinaabritele jutustada, et tulin äsja Harkovist ja kõnelesin partei 
Keskkomitee peasekretäri enesega, oleksin tahtnud kõigile teatavaks teha, et sekretär nimetas 
Petšeritsat pilkavalt «loodusearmastajaks», ja siis veel jutustada sellest, et nägin näidendis 
«Sekeldus» Saksaganski mängu! Kuid naabrid laulsid ega pannud mind tähelegi. 

Isegi Pantšenko ei pärinud rninult, kuidas reis läks. Ta kohtles mind nii, nagu oleksin käinud 
naaberkülas, mitte aga pealinnas ... Pantšenko sammus rivi kõrval peatamatult edasi. Tema 
pehme, pisut kõmisev rinnahääl kostis teiste häälte hulgast selgesti välja. 

Teisel pool Haigla väljakut, seal, kus tõrvikute valgus langes vabrikukooli tumedale hoonele, 
liikus kesklinna suunas teine noortekolonn. 

Kas vabrikukooli õpilased? Noh, muidugi nemad! Nii heledad tõrvikud on ainult meie 
rakukesel! 


«Hüvasti, poisid! Aitäh kaasakutsumise eest! Nüüd lippan omade juurde!» hüüan 
raudteelastele ja jooksen rivist lahkudes otse üle väljaku, et eemal marssivale kolonnile järele 
jõuda. 

Jalad vajuvad porri. Staadioni savine pind lörtsub mu jalge all. Kui ma kleepuvas mudas 
ainult ei kaotaks Saška kalosse! 

Muda ja külma sulavee pritsmed lendavad igale poole laiali. Püksisääred on alt juba 
märjad. Järjest lähemale ja lähemale jõuan tuttavaile tõrvikuile. Hingeldama võtab. Ainult mitte 
okastraati kõmistada! Siin see kuskil maas vedeles. Nojah, siin ta ongi! Üks, kaks — ja ma 
jõuan kolonni viimase reani, joostes juba mööda kõva tänavasillutist. 

«Poisid, tere! Hurraa!» hüüan ja viibutan rõõmu pärast rasket portfelli. Ajaleht lendab 
ümbert ara. Mis sellest! Nüüd see enam ei kõhuta. «Puguu!» hüüan zaporoožlaste 
koinbel,.silmates tedre- (tähelist Saškat. «Bobõr, võta oma kalossid!» 

«Vassil on tagasi! MandŽura on tagasi!» lõid poisid kihama. 

«Tule, astu siia, Vassil,» kostis esiridadest Nikita Kolomejetsi hääl. » 

Poetasin end rivisse. Surusin tugevasti meie sekretäri kätt. Mu ümber olid tuttavad näod — 
Saša Bobõr, paks Maremuhha, kõiketeadja Furman. Vaatasin ringi — ja nägin oma selja taga 
mossis näoga Jaška Tiktorit. 

«Noh, kuidas on? Kas kilbi all või kilbi peal?» küsis Kolomejets, mulle teraselt otsa 
vaadates. 

Ma ei teadnud, mis tähendab «kilbi peal», ja vastasin lihtsalt: 

«Kõik on hästi, Nikita! Sõidame Donbassi. Kohe seletan .. .» Ja erutusest hingeldades, püüdes 
marsisammu mitte sassi ajada, jutustasin kiiresti Kolomejetsile kohtumisest Keskkomitees. 

Tõrvikust kukkus mu ninale tilk kleepuvat masuuti. Nühkisin nina kiiresti rusikaga puhtaks ja 
kõnelesin edasi, ühelt asjalt teisele hüpates. Poisid hoidsid nii tihedalt üksteise ligi, et raske oli 
astuda. Püüdes kuulda mu juttu, tallasid nad mu jalgu, litsusid tagant peale. 

«Kas täpselt nii ütleski: «Teie unistused lähevad täide»?» katkestas Nikita. 

«Nojah. Ja ütles veel, et: «Noori kirjaoskajaid töölisi läheb varsti kõikjal vaja. Nii Jekaterinoslavis 
kui ka Donbassis.» Nõnda on ütelnud seltsimees Stalin!» 

«Noh, tore! Tähendab, maailmas valitseb ikkagi õigus! Kas näete, Polevoi ei eksinud. Saate nüüd 
aru, kui taibukas mees on Nestor Varnajevitš?» lausus Nikita võidukalt ja hüüdis taganttulijate pooie 
pöördudes: «Varsti sõidame Donbassi, poisid! Eks ma öelnud? Laskem nüüd sel puhul laul lahti, meie 
oma, vabrikukooli laul!» 

Ja me laulame kõik üksmeelselt laulukest, mille meie vabrikukoolile on luuletanud noor poeet, 
töölisfakulteedi üliõpilane Teren Massenko: 

Me oma tööstusele kindlad oleme, 

me enda kätetöö on see! 

Me kõigega toime tuleme, 

jäämurdjana rajame teed. 


«Loobiksime sind õhku, Vassil, aga on alles mudane,» naljatab Kolomejets, katkestades hetkeks 
laulmise. «Mõni tänulik sõber laseb järsku käed lõdvaks, sa lendad maha ja määrid end veel ära.» 
Rahulolev ja uhke, laulan poistega kaasa: 


Me tehaseist reipaina tuleme, 
üksmeelne on alati me koor! 


Me oma tööstusele kindlad oleme: 


sest samuti kui meie on ta noor ... 


«Kas Petšeritsa ei ole veel tagasi?» küsisin Nikitalt. 

«Otsi tuult põllul!» nähvas Kolomejets süngelt. 

«On ta siis juba kohalt maha võetud? Küllap vist telegraafi teel?» 
«Ta ise võttis end maha.» 

«Kui ma temaga koos sõitsin .. .» 


«Kuhu sa temaga koos sõitsid, oleks huvitav teada?» küsis Kolomejets, mlille otsa vahtima jäädes. 


««Kuhu, kuhu»! Zmerinkani sõitsime koos, siis aga .. .» 

«Kuidas, kuidas?» hüüdis Nikita kuulatama jäädes. «Sa sõitsid Petšeritsaga kuni Zmerinkani?!» 

Ma ei jõudnud veel jutustada oma kohtumisest Petšeritsaga rongis, kui Nikita äkki jalapealt 
seisma jäi ja mulle otse näkku karjus: 

«Veidrik! Saa ometi aru: see kõik on pagana tähtis! Miks sa siis varem ei rääkinud? Nüüd aga — 
marss kohe minuga kaasa! Furman, juhi minu asemel kolonni!» 

Me kargasime rivist välja. 

Tõrvikuist valgustatud rakuke marssis edasi, Nõukogude väljakule, tribüünide suunas, kandes suurt 
Kabaktšijevi portreed, meie aga jooksime tuhatnelja Seminari tänavale, suure kahekorruselise maja 
poole. 


LVIII. TELEFONIKÕNE MOSKVAST 


Juba varem oli mul teada üks Kolomejetsi iseloomujooni: ta armastas salapäratseda. 

Pärid temalt, näiteks, mõnda huvitavat asja. Paistab, et pole midagi lihtsamat kui vasta, ära aja 
inimest vihale oma mõistujutuga. Aga kus seda! Nikita hakkab sind piinama, räägib muudkui ääri- 
veeri, ja just siis, kui sa lausa põled kannatamatusest, alustab nagu kiuste juttu millestki muust, mida 
sa ei tea oodatagi. 

Umbes nõnda juhtus ka nüüd. 

Kutsudes mind meeleavaldajate kolonnist ära ja viies endaga kaasa Riikliku Poliitilise Valitsuse 
ringkonnaosakonna maja poole, vaikis Kolomejets kogu tee. Kõigile mu küsimustele vastas ta 
üheainsa lausega: «Oota natuke!» 

Siniseid sissepääsulube pihku surudes jookseme trepist üles. Kõigest on näha, et Kolomejets on 
siin ka varem käinud: ta läheb trepist üles julgelt ja kindlalt. Mina tema kännul. Ongi juba maja 
ülemine korrus. 


Nikita astub enesekindlalt poolpimedasse koridori ja seisatab tammepuust ukse juures. Ta koputab 


valjusti uksele. 

«Sisse!» kostab toast. 

Akende ees tihedad, rasked kardinad. Kaks klaasustega kappi. Kolmas, suur tulekindel käpp 
nurgas. Akende vahel seiaal pooleldi eesriietega käetud maakaart, millesse on torgatud lipukesi. 
Selle kaardi all, mis nähtavasti kujutab piiriäärset rajooni, istub laualambi varjus piirivalveüksuse 
volinik Vukovitš — toosama pikakasvuline valgetverd piirivalvur, kes koos Polevoiga eriülesannetega 
väeosa staabi juures hulk aega ringi käis pärast toda ärevat ööd, kus Bobõr laskis ära joosta katusele 
roninud bandiidi. 

«See noormees tuli just praegu tagasi Harkovist. Ütleb, et on 

Petšeritsat näinud Zmerinkas,» lausub. Nikita volinikule ilma mingisuguse sissejuhatuseta. 
«Zmerinka lähedal,» parandan ma. 


«Huvitav!» sõnab Vukovitš ja lisab kohe: «Istuge, palun, seltsimehed. Kuulan teid.» 

-.. Peaaegu kõik on juba jutustatud. 

«Mis jaam see siiski oli, kus te Petšeritsat viimast korda nägite?» küsis Vukovitš. 

«Magasin, kui ta maha läks.» 

«Sellest ma saan aru, ent kus jaamas te viimast korda Petšeritsat nägite?» päris Vukovitš. 

«Pärast Dunajevtsõ jaama ... Ei, ei... Seal kontrolliti pileteid esimest korda.» 

«Ja teist korda? Siis, kui see vatikuues mees luges sõidutunnistust?» 

«Ei tea ... Rong sõitis ja mind äratati.» 

«Üks hetk!» Ja Vukovitš vaatas märkmikku. «Te ütlesite, et Petšeritsa küsis, kas piletikontroll 
käis juba?» 

«Küsis jah.» 

«Kus see oli — kas rong liikus või seisis?» 

«Rong seisis ... Minu arvates jaamas.» 

«Niisiis, mis jaam see oli? Mis oli kirjutatud jaamahoone seinale?» 

«Jumala eest ei mäleta ... Kui oleksin teadnud... Sõitsin ju esimest korda raudteel ...» 

«Võib-olla Deražnja?» 

«Ei... Vist mitte.» 

«Tšomõi Ostrov?» 

«Ei... ei...» 

«Kotjužanõ?» 

«EL» 

«Kas perroon oli hästi valgustatud?» 

«Oli.» 

«Ja missugune valgustus?» 

«Tavaline. Noh nii keskmine, mitte väga hele.» 

«Pidage,» Vukovitš kortsutab kulmu, «mitte seda ma ei küsi. Kas oli elektri- või 
petrooleumivalgustus? Võib-olla küünlad?» 


«Niisugune rohekas laternavalgus, ümara klaasiga latern, gaasisukk keskel ja nööriga tõmmatakse 
üles tulbale. Noh; mäletate, meil Posti tänaval olid Szypulinski kohviku ees samasugused lambid ...» 

«Gaasi-hõõgjambid?» 

«Just-just. Needsamad.» 

«Kas jaamahoone ei asunud juhuslikult mäekingul? Kivitrepp, perroon üleni auklik, eks? Kui 
näiteks tuleb tugevat vihma, jäävad perroonile loigud? Eks ole?» 

«Vist seesama. Vaguni juurest oli sinna tükk maad.» 
«Ja sa mäletad kindlasti, et Petšeritsa seal maha ei läinud, 
vaid sõitis edasi?» küsib Vukovitš suure huviga, mind ootamatult sinatama hakates. 
«Aga muidugi! Kui kontrolör pilejeid vaatas ja tema sõidu-tunnistust luges, see oli hiljem, pärast 
seda jaama, ja ta põõnas siis veel.» 
«Kas päris kindlasti?» 
«Fakt. Kuigi... võib-olla teeskles, kes teda teab. Ühte mäletan: nägin teda selgesti.» 
«Noh, ja siis jäid sa ise magama ja ärkasid Žmerinkas?» 
«Täpselt.» 
«Ja Petšeritsat ei olnud?» 
«Ei!» 
«On see kindel?» 


«Kindel.» 

«Sul vedas, noormees! Pääsesid kergesti. Niisuguste vagunikaaslastega, ja veel tühjas vagunis, 
võib igaveseks magama jääda,» lausus Vukovitš kuidagi salapäraselt, ja küsis, vaadates uuesti 
märkmikku, kuhu ta sissekirjutusi oli teinud: «Aga mis sulle Petšeritsa välimuses silma torkas?» 

«Mingisugune räbal sinel. Varem ei ole ma teda kunagi selle sineliga näinud.» 

«Ja veel?» 

«Ah jaa! Vurre ei olnud.» 

«Kas üldsegi polnud?» 

«Mitte raasugi. Kõik oli maha aetud.» 

«Noh, seltsimees Kolomejets,» ütles Vukovitš võidutsevalt, «tähendab, need olid ikkagi tema 
vurrud, mis me paberi sees ringkonna rahvaharidusosakonna ukse eest leidsime. Ütlesin, et need 
vurrud kuuluvad Petšeritsale, aga volinik Džendžuristõi vaidles vastu. «Ei see hani lahku kunagi 
oma vurrudest,» ütles 
ta. «See on ju natsionalistide traditsioon — toredad kasakavurrud. Ennem lõikab ta endal habeme 
maha!» Mis traditsioon! Ega harjumus alati loe! Petšeritsa asemel oleks iga vaenlane jätnud maha 
kõik oma traditsioonid, kui talle niimoodi, varba peale astuma oleks hakatud. Oma nahk on ikka kõige 
kallim!» Ja nüüd juba minu poole pöördudes jätkas Vukovitš: «Tähendab, sa räägid tõtt, 
Mandžura!...» 

«Miks ma peaksin valetama?» ütlesin haavunult. «Valetab ainult see, kelle süda pole puhas ja kes 
kardab. Ma ju ise tahan teil aidata seda närukaela kinni võtta ...» 

«Õige, Mandžura!» kütis Vukovitš mind naerusui. «Kõigi töölisnoorte kohus on meid aidata. 
Oleme ohtlikud ainult revolutsiooni vaenlastele, ja mida paremini me töötame, seda kiiremini 
pühime nad oma teelt minema!» 

«Suur töö seisab ees!» ütles Kolomejets vahele. 

«Kuni puhastame parasiitidest kogu maailma,» nõustus Vukovitš. «üks hetk.» Ja ta võttis hargilt 
telefonitoru. «Semetova? Vukovitš räägib ... Kas ülem on oma kabinetis? Me läheme kohe tema 
juurdle, teata, palun.» 


GPU piirivalveüksuse ja ringkonnaosakonna ülema kabinetis põlesid üsna lae all valgest 
mattklaasist lambid, levitades toas mahedat valgust. Nii üllatav ja ebatavaline oli leida siin inimesi 
sel hilisel tunnil, kui kõik linna asutused olid juba ammu suletud. 

Pehmed, mugavad tugitoolid; klaas kanget teed auras laia pähklipuust laua serval. 
Peanoogutusega palus ülem meid istuda, ise aga surus telefonitoru vastu kõrva ja kuulas tähele- 
panelikult. 

Nähtavasti vastati talle. Ülem hüüdis torusse: 

«Kas Vitovtov Brodi komandantuur? ... Kuhu te siis kadusite! ... Ja mis siis juhtus? ... Kuulan ... 
Kuulan ... Oodake, Bogdanov, mitte nii kiiresti, laske ma kirjutan üles! (Ülem võttis hästiteritatud 
pliiatsi, surus telefonitoru vasaku käega veel tugevamini vasta kõrva ja. paremaga kirjutas midagi 
avatud märkmikku.) Kes juhtis rühma? Mis!?? Jälle see bandiit? Noh, see on talle paras! 
Revolutsioonilisel tribunalil jääb vähem tööd... Aga kes areteeris? ... Nii. Nii. Nii. Väga hea! 
Avaldage temale minu tänu ... Mis? ... Noh, muidugi... Viivitamatult valitsusse! ... Mis? ...» 

Seda jutuajamist tahtmatult pealt kuulates vaatasin suures toas tasapisi ringi ja õigust öelda 
muutusin veidi araks. Esimest korda nägin GPU ringkonnaosakonna ülemat nii lähedalt. 


Varem olin teda näinud ainult eemalt, kui ta oma valge hobuse seljas piirivalvurite ja konvoiroodu 
võitlejate rivi eest mööda sõitis. Sale ja kuivetunud, rihmad risti-rästi rinnal, justkui sadulas 
sündinud, näolt pisut sarnane hiljuti hukkunud Kotovskiga, kergitas ta end veidi jalustes, tõstis käe 
rohelise piirivalvuri-mütsi lakeeritud noka juurde ja tervitas kõiki kõlaval, rõõmsal häälel, garnisoni 
väed aga vastasid talle üksmeelsel kõminal, millesse kadusid vana raekoja kella löögid. 

Nüüd aga istub ta meie ees ilma mütsita, seljas hästiõmmeldud, heast kalevist frentš. Tema 
kummalgi rohelisel lõkmel on kaks rubiinpunast rombi. Heledad juuksed on kammitud tahapoole ja 
jätavad vabaks kõrge, pisut kumera otsmiku. 

-.. Lõpetanud kõneluse, paneb ülem toru hargile, heidab Nikitale ja minule kiire pilgu ning 
pöördub lõbusalt Vukovitši poole: 

«Zabintsõ juures on uuesti katset tehtud läbi murda. Üheksa salakaubavedajat. Ja kõik nad tabati. 
See kordoniülem Gusšev 


422 


on tubli mees. Tuli omaenda jõududega toime, ilma et oleks alarmrühma välja kutsunud. Ja 
eestvedaja tegi Gussev granaadiga vagaks.» 

«Mida nad siis üle piiri toimetada tahtsid?» küsib Vukovitš. «Kas jälle sahariini?» 

Ülem vaatab märkmikku ja ütleb aeglaselt: «Sahariini oli vähevõitu. Üksainus «koorem» — 30 
naela. Kõik muu oli mitmesugune kribu-krabu: sallid, sukad, kindad, habemenoad, lipsud ja isegi tubli 
seljatäis ungari kassi nahku.» 

«Kellel siis seda ungari kassi nüüd tarvis läheb, kui talv läbi!» lausub Vukovitš naeratades. 

«Noh, võib-olla andis mõni tagavarasid soetav nepmaninaine tellimise juba aegsasti sisse?» ütleb 
ülem. «Kuid teine leid oli hoopis tähtsam: kepi sees,'mille jõugu juht kohe tulevahetuse algul maha 
viskas, leidis Gussev 70 sajadollarilist pangatähte.» 

«7000 dollarit?» tähendab Vukovitš, teinud mõttes kure arvestuse. «Viisid kellelegi kena palga ...» 

«Küll me välja uurime,» sõnab ülem juttu katkestades ja vaatab küsivalt meie poole. 

«Seltsimehed vabrikukoolist toovad tähtsaid uudiseid Petšeritsa asjas,» kannab Vukovitš ette. 
«Räägi, Mandžura!» Ülem lülitab telefonid ümber ja noogutab mulle pead. Jutustan vaikselt, 
ruttamata. Ülem vaatab mulle oma heledate läbitungivate silmadega väga tähelepanelikult näkku. 
Äkki tõstab ta käe ja peatab mind: 

«Kas Petšeritsa kõneles sinuga kogu aeg vene keelt?» 

«Kogu aeg. Selles see asi seisabki! Aga meie õpetaja Nazarovi kihutas koolist ainult vene keele 
pärast minema!» 

«Ja kas ta kõneles vene keelt hästi, ladusalt, ilma aktsendita?» küsib ülem huvitatult. 

«Jah! Nagu päris venelane kohe. Kui ma poleks teadnud, et ta ukrainlane on, poleks ma seda ta 
kõnest kunagi arvanud.» 

«Seda tuleb eriti silmas pidada,» pöördub ülem Vukovitši poole. «Tähendab, tema 
tegevuspiirkonnaks võib olla kogu Nõukogude Liit. Kaugelt saadetud agent... Jätka, noormees!» 

Räägin ara, kuidas ma avastasin Petšeritsa kaclumise, ja ülem ütleb Vukovitšile: 

«Noh, näete? Džendžuristõi oletused, et ta piiri poole jalga laskis, ei pea paika. Ei ole see 
niisugune vaenlane, kes kohe hädaohtu tormaks. Ja võib-olla on tal täita ka teine, kolmas või neljas 
ülesanne. Mõtleb kuskil vaikselt ära oodata, et võib-olla ehk unustatakse ta ära ...» 

Ülema ukse tagant kostab läbilõikav ja pikk kellahelin. Uksele ilmub Seremetova: 

«Moskva, seltsimees ülem!» 

«Tooge kiiresti viimased kokkuvõtted võitlusest salakaubitsejatega!» käskis ülem ja võttis 
telefonitoru. Hetk vaikust. 


«Telefoni juures on GPU, ringkonnavalitsifse ja piirivalveüksuse ülem. Kuulan teid, Feüx 
Edmundovitš,» ütleb ülem valjusti ning selgelt ja annab Vukovitšile märku, et me lahkuksime. 

-.. Kommunistlikud noored on juba ammu igaüks oma koju läinud. Kustutatud tõrvikud on 
kindlasti juba hulk aega rakukeste ruumes jahtumas. Meie linna järskudel, tuledest valgustatud 
tänavatel on vaikne. Kaugel jõe taga kirevad kuked. 

«Kas tead, kes ülemale kõlistas?» küsib Nikita Kolomejets pidulikult ja peatub keset sõiduteed. «See 
oli Felix Edmundovitš Dzeržinski! Kas saad sellest aru, Vassil, või mitte? Dzeržinski ise! Revolutsiooni 
esimene tšekist!... Niisugusel ööl ei taha magadagi... Ega sa sõidust väga väsinud ole, Vassil? Kui 
mitte, siis huigume natuke linnas ringi.» 


-.. Kunagi ei unune see kevadine vaikne öö katoliku peakiriku lähedal kõrgel jõekaldal. 


Läbi käinud kogu linna, istume väsinult vanaaegse trepi tammepuust käsipuule. See trepp läheb 
järsult kaljusid mööda alla jõe äärde. Ta astmed on õnardunud ja neile siin-seal kogu-nenud loigukestel 
sillerdab kuu vastupeegeldus. 


Meie selja taga, katoliku peakiriku portaalidel, tõusevad taeva poole kivist pühakute tumedad siluetid. 
Need tantsivad pühakud on nagu igaveseks tardunud imelikku, meile arusaamatusse ekstaasi. Unised 
varesed kraaksuvad juba kevadisest mahlast paisunud raagus puude otsas. On kuulda elektrijaama 
mootori puhkimist. Kuskil kaugel allpool, üsna kaljude vahel, läigib rahnulise järsaku põhjas voolav 
Smotritši jõgi. Teda läbistab värelev kuu-viirg. Vaevalt märgatavalt helendab Dolžoki huutori taga 
läheneva koidu vööt. 


«Nii on lood, Vassil,» ütles Nikita justkui valjusti mõtiskledes. «Kogu maailmas käib hirmus, 
meeleheitlik võitlus rõhutute ja parasiitide vahel. Ka meie sinuga võtame sellest võitlusest osa. Meie 
kodumaa näitas esimesena maailmas rõhututele teed paremasse ellu. Ole alati sellele uhke! Meil tuleb 
võidelda kavalate ja osavate vaenlaste vastu. Neid kaitseb kirik, sest kui ei ole enam parasiite, kaob ka 
kirik, kaovad kõik need katoliku preestrid, kes säärased templid püstitasid. Sa ei kujuta endale ettegi, 
missuguste alatustega nad hakkama saavad... On sul ajaloost meeles, — nad põletasid Giordano 
Bruno, niipea kui see nakkas nende valet paljastama. Või jälle Galilei — mis tegid nad Galileiga! Ja 
jesuiidid! Säärased usumäratsejad, silmakirjateenrid,, et hoia alt!... Praegu toetavad kiriklased kogu 
maailma kodan-lust. Võitjaiks selles võitluses jääme aga ikkagi meie, võitjaks jääb proletariaat. Usun 
seda kindlasti.» 

Vanaaegsete majade tagant, trükikoja tagant kostavad siia kõrgest raekojatomist meile nii tuttavad 
linnakella löögid. 

«Kolm,» loeb Nikita Kolomejets. «Kell kolm hommikul. Jah, Vassil, elame huvitaval ajal, oi kui 
Huvitaval ajal! Usu mind, ükski meie järeltulijaist ei saa oma nooruses näha nii palju nagu meie 
sinuga, sest see ei ole mitte ainuüksi meie noorus, vaid ka kogu Nõukogudemaa noorus. Ja me 
jutustame kunagi kas või sellestki ööst. Noh, sina näiteks jutustad: «Elasin kord noores eas ühes 
väikeses piirilinnas. Kodusõda oli hiljuti lõppenud. Ümberringi luusisid veel bandiidid — viimased 
vana korra jäänused, kes astusid meie vastu välja, relv käes. Oli palju inimesi, kes vihkasid nõukogude 
võimu sellepärast, et see nendele tugevasti varba peale astus. See võim ütles neile: «Aitab! Olete oma 
eluajal küllalt varandust kogunud, ausaid töötajaid mõnita- 

«nud, nüüd aga, olge lahked, asuge ise tööle.» Nemad aga ei kõs-sanudki! Ikka püüdsid nahka 
vedada ja tööst ning võrdsusest jkõrvale hiilida, sisisesid nagu ussid, ootasid päevast päeva nõukogude 


võimu hukkumist... Ja ükskord,» jutustad sa, «läksime seltsimehega tähtsas asjas GPU-sse (võid 
kindel olla, et sul siis juba tuleb seletada, mis asutus see GPU oli!) ja parajasti sel ajal kõlistas 
sinna-ülema kabinetti Felix Edmundovitš Dzeržinski Moskvast. Seesama Felix Edmundovitš Dzeržinski, 
kes tekitas hirmu kõigis revolutsioonivaenlastes ja kes päästis tüüfusest ning näljast, täidest ning 
kärnadest kümneid tuhandeid kodutuid lapsi, et kasvatada nad terveteks ja õnnelikkudeks inimesteks...» 
Kasutades aega, kui Nikita Kolomejets suitsu süüdates hetkeks vait jäi, katkestasin teda ja palusin 
mulle selgesõnaliselt jutustada, miks õieti Petšeritsa meie linnast ära põgenes. Pean tunnistama, et 
tahtsin seda küsida Vukovitšilt endalt, kuid ei julgenud. 

Nikita seletas mulle, et igasugune üleliigne lobisemine võib Petšeritsa otsimist ainult kahjustada. 
Lubasin kindlalt meie sekretärile, et ma sellest mitte kellelegi midagi ei räägi: kui keegi minult seda, 
mis ta mulle nüüd jutustab, teada saab, siis alles 
kakskümmend aastat pärast seda ööd. 

«Mitte varem kui kahekümne aasta pärast? Ausõna?» küsis Kolomejets. «Ausõna!» ütlesin väriseval 
häälel. «Kommunistliku noore ausõna. Võid kindel olla!» 

«Noh, vaata ette!» ütles Nikita ja alustas jutustust, mille iga üksikasja püüdsin endale võimalikult 
hästi meelde jätta. 

LIX. PAPIPOEG ROVNOST 


Selgus, et Petšeritsa naine, öeldes Furmanile, et ta oli telliskivimaja trepil kana tapnud, oli 
jultunult petnud kõiki vabrikukooli õpilasi, keda Polevoi oli saatnud otsima tundmatu bandiidi jälgi. 
Kuid Vukovitšit petta ta ei suutnud. 

Kui Polevoi Vukovitšile ütles: «Näete, me oleksime kana verd juba peaaegu inimese vereks 
pidanud!», tegi volinik näo, nagu libiseksid need sõnad tal kõrvust mööda. Veel enam: silmakirjaks 
ütles ta valjusti, et trepile kogunenud majaelanikud seda kuulda võiksid: 

«Ega see bandiit nii rumal ole, et ta siia lähedusse peatuma jääks!» 

Väljakule jõudes sõimas Vukovitš tublisti läbi Tööliste Kesk-kooperatiivi valvuri selle, eest, et see 
niivõrd ohtliku bandiidi maha magas ega pidanud diversanti kinni, kui ta kangialusest välja jooksis. 
Valvur vandus jumala nimel, et ta pole näinud ühtki bandiiti, kuid Vukovitš ei uskunud teda ja läks 
tagasi GPU-sse. Seal ta sai teada, et suur Petljura jõuk, kes sel ööl püüdis Nõukogude territooriumile 
üle tulla, on Vitovtov Brodi komandantuuri rajoonis piirivalvurite poolt purustatud. «Järelikult on 
ülejõoksikul-galiitslasel, talusulasel Okopa külast, õigus, kui ta teatas nõukogude piirivalyureile 
bandiitide kogunemisest Zbrutši lähedale,» otsustas Vukovitš. 

Astudes telefoni teel piirivalvepostidega ühendusse, ei unustanud Vukovitš naist, kes oli vajinud 
kana tapmiseks niisuguse ebasobiva koha. Noh, kus seda enne oli nähtud, et kanu tapeti kivitrepil, 
hoone peaukse ees, pealegi veel majas, kus elasid nii intelligentsed, haritud inimesed! Tavaliselt 
tapavad perenaised kanu, hanesid, kalkuneid ja teisi kodulinde puukuuris või kuskil nurga taga, mitte 
aga kõigi nähes, naabrite akende all. 

Juba sama päeva õhtul tundis Vukovitš naist, kes olevat oma trepil kana tapnud, niisama hästi, 
nagu oleks ta temaga noorest east tuttav olnud. Ta sai teada, et naise isa oli olnud Gnivani 
suhkrutehase omanik, kes 1922. aastal maha lasti osavõtmise eest ataman Angeli jõugu tegevusest. 

Oli teada, et doktor Petšeritsa oma naisega elab Turuplatsil asuvas telliskivimajas, kus tal on 
koimetoaline korter.. See oli hea, valge ja soe korter, millel oli ainult üks puudus — ei olnud kööki. 
Asi seisis selles, et enne revolutsiooni oli selles suures majas elanud: rikas advokaat Velikošapkp, 
kelle päralt oli kogu teine majakord. Koos pilsudskilastega põgenes advokaat kahekümnendal aastal 
Poolasse ja varsti jagas linna kommunaalosakond tema seitsmetoalise korteri kaheks iseseisvaks 
korteriks. Köök jäi suuremasse neist. Kolmetoalisse korterisse, mille Zito- 

mirist saabumisel sai Petšeritsa, ei olnud kommunaalosakond veel jõudnud kööki ehitada. 

Ja Petšeritsa ei nõudnudki nii väga köögi ehitamist. «Oleme rändajad inimesed,» ütles ta tema 
korterit mõõtma tulnud tehnikule. «Täna siin, homme seal. Kui saadetakse Mogiljovi, sõidan 
Mogiljovi, saadetakse Korsuni, sõidan Korsuni. Hariduse rahva-komissariaat mängib inimestega. 
Majapidamisega ma ei kavatse end siduda. Kas on mõtet bivakisl kööki asutada, inimesi hullutada. 
ära elame ka niimoodi, poissmehe kombel, kommunistlikult, ilma köögita!» 

Kaks korda päevas — keskpäeval ja õhtul — käis Petšeritsa abikaasa Ksenia Antonovna, pikka 
kasvu mustajuukseline naine, läikivate alumiiniumnõudega kindluseväravate juures asuvas resioranis 
«Veneetsia». Selle restorani köögis andis ülemkokk Martsõnkevitš ise Petšeritsa naisele välja 
lõunaid ja õhtusööke. 

Kogu toidu tõi Petšeritsa naine kaussidega koju, soojendas väikesel piirituslambil j'a nii nad 
mehega kahekesi sõid lõunat ning õhtust. 

Nad elasid omaette ega kutsunud endale kunagi külalisi; isegi Petšeritsa kaastöötajad ringkonna 
rahvaharidusosakonnast ei käinud kunagi tema korteris. 

Neil polnud ei priimust ega petrõoleumikeetjat, oli ainult väike sinise leegiga põlev piirituslamp, 
millel Ksenia Antonovna keetis hommikuti oma mehele musta oakohvi. Petšeritsa pidas sellest 
kangest joogist väga lugu. 

Seda enam imestas Vukovitš selle üle, et Petšeritsa naine olevat tapnud kana. Kus ta seda mooris? 
Kas väikesel piirituslambil? Ja miks oli vaja niisuguseid askeldusi inimestel, kes toovad lõunaid 
restoranist? ... 

Vukovitš sai teada, et juba järgmisel päeval pärast öist alarmi eriülesannetega väeosas, alates 
pühapäevast, hakkas Petšeritsa naine restoranist «Veneetsia» võtma iga kord kolm lõunat ja kolm 
õhtusööki. Ei jätkunud nõusid. Ta tõi siis punutud korvikeses kaasa savipotid kolmanda, täiendava 
õhtusöögi jaoks. 

«Küllap vist saabusid külalised?» küsis osavõtlikult «Veneetsia» väga viisakas ülemkokk 
Martsõnkevitš. 

«Seda küll... Minu õde Zitomirist...» vastas Ksenia Antonovna veidi hämmeldunult. 

Kuid tundus väga imelikuna, et ükski naaber seda õde p«lnud näinud. Pealegi oli Vukovitšil 
pärast Ksenia Antonovna mineviku väljaselgitamist kindlasti teada, et ta oli Gnivani suhkrutehase 
mahalastud omaniku ainus tütar. 

Samuti teadis Vukovitš, et Petšeritsal polnud teenijat, et 

1 Bivakk — välileer. Tõlk. 

igal esmaspäeval käis tema juures põrandaid pesemas rahva-baridusosakonna käskjalg tädi 
Pasa. 

Esmaspäeva hommikul tööle tulles ütles Petšeritsa tädi Pasale: 

«Teie, tädike, ärge täna meile tulge, mu naine on haige. Tulge järgmisel esmaspäeval.» 

Kuulanud ära valju ülemuse niisuguse korralduse, oli tädi Pasa väga imestunud, kui kohtas õhtul 
töölt tulles Uuel sillal «haiget» Ksenia Antonovnat. Petšeritsa naine kõndis kiiresti teisel pool teed, 
kandes oma sööginõusid. 

Ksenia Antonovnal oli kojujõudmisega nii suur rutt, et ta tädi Pašat tähele ei pannud ega 
vastanud, kui käskjalg tervitades ütles: 

«Tere,-pani!» 

-.. Täpselt kell kuus kolmkümmend minutit selle päeva õhtul, kui ma pidin Harkovi sõitma, astus 
GPU ringkonnavalitsuse vahituppa erutatud arst-kirurg Jevgeni Karlovitš Gutentag. 


Jevgeni Karlovitš ütles, et ta peab kiiresti kokku saama volinikuga, kes ajab eriti tähtsaid asju. 
Korrapidaja saatis doktor Gutentagi Vukovitši juurde ja kirurg jutustas tšekistile järgmist. ' 
Hommikul, kui doktor Gutentag alles magas, jooksis tema juurde ringkonna rahvaharidusosakonna 
juhataja Petšeritsa naine ja ütles, et ta mees on haige. Ksenia Antonovna seletas, et Petšeritsal on 
nähtavasti pimesoole atakk ja ta palub väga arsti koju tulla. 

Gutentag tundis Petšeritsat: hiljuti oli ta tema kaelalt opereerinud rasvamuhu. Pealegi armastas 
Gutentag väga laulu ja muusikat ning kuulas mõnuga Petšeritsa poolt juhatatava koori kontserte. 
Sellepärast seadis Gutentag, hoolimata varasest kellaajast, end kiiresti valmis ja läks Turuplatsile. 

Kui suur aga oli ta imestus, kui haige ise avas temale ukse! Petšeritsa kutsus arsti tühja 
söögituppa ja ütles: 

«Teate mis, kolleeg! Võiksin teiega muidugi mängida kassi ja hiirt, võiksin teie jaoks kuruga 
välja mõtelda mingisuguse loo oma vaesest sugulasest, kes kogemata haavata sai, näiteks jahil, 
kuid seda ma teha ei taha ega teegi. Meie mõlemad oleme täiskasvanud inimesed ja muinasjutud 
meile ei sobi. Pealegi tean, et te olete vanaaja inimene, lõpetasite arstiteaduskonna Varssavis, ja ma 
ei usu, et te just väga pooldaksite nõukogudfe võimu. Lühidalt öeldes — selle ukse taga lamab 
haavatud mees. Kuul sattus talle jalga. Ta seisukord halveneb, jalg on paistes; võib-olla on juba 
veremürgitus. See isik on tagaotsitav. Keegi ei tohi teada, et te temale abi annate. Kui täidate oma 
kohust, nagu arsti eetika seda nõuab, ja päästate mu sõbra, siis läheb teil hästi, samuti ka teie lihasel 
vennal — apteekril, kes elab koolas, Rovno-linnas Pilsudski tänaval.» 

Enne kui doktor Gutentag jõudis oma loo lõpuni jutustada, sai Vukovitš aru, et ta mitte asjata 
polnud täna välja kirjutanud orderi läbiotsimise toimepanemiseks Petšeritsa korteris. 

Umbes viis minutit pärast seda, kui arst oma jutustuse oli lõpetanud, ratsutasid piirivalveüksuse 
hoone väravast välja kaks rühma operatiivtöötajaid. 

Üks rühm, keda juhtis Vukovitš ise, sõitis Turuplatsil asuva suure telliskivimaja ette. 

Tädi Pasa, kes teise tšekistiderühma kohalejõudmisel veel ringkonna rahvaharidusosakonna 
kantseleis juhtus olema, ütles neile, et umbes viie minuti eest oli Petšeritsa hetkeks oma kabinetti 
jooksnud, võtnud kohvri, ladunud sellesse tulekindlast kapist mingisuguseid pabereid, palunud tädi 
Pasalt käteräti ja ütelnud, etteda olevat kiiresti välja kutsutud piiriäärsesse alevikku 
Tšemirovtsõsse, ning enne majast lahkumist jooksnud veel pesemisruumi, kus viibinud paar-kolm 
minutit. 

Kuruga tegi volinik Džendžuristõi ringkonna rahvaharidus-osäkonnast telefoni teel korralduse 
saata ratsapiirivalvurid Tšemirovtsõsse, Petšeritsat taga ajama. 

Sellal nihkus kellaosuti juba üle seitsme. Kui GPU töötajad jaama jõudsid, oli rong, millega ma 
Harkovi sõitsin, juba möödunud esimesest väikesest jaamast Balinist. 

Samal ajal piirasid operatiivtöötajad Vukovitši juhatusel igast küljest sisse Turuplatsil asuva suure 
telliskivimaja. 

Vukovitš teadis, et Petšeritsa korteril pole köögitreppi, kuid tal oli samuti teada, et magamistoa 
viimase akna juures seisab maast katusele ulatuv tuletõrjeredel. Selsamal hetkel, kus üks tšekist 
lähenes uksele, millel oli sildike «Dr. Zenon Petšeritsa», ja vaskkella helistas, ronis Vukovitš juba 
seda libedat kitsast redelit mööda üles. 

Nagu ta oli oletanud, ust ei avatud. Tšekistid hakkasid kõvemini kloppima. Kõik jäi endiselt 
vaikseks. Oli ainult kuulda, kuidas keegi tasahilju kikivarbail ukse juurde tuli, ukseaknakese 
vaskklappi tõstis, ja ära näinud, kes on ukse taga, uuesti tahapoole läks. Siis otsustasid tšekistid ukse 
sisse murda. 

Mööda kõikuvat redelit üles ronides kuulis Vjikovitš avatud aknast tigedat mehehäält: 

«Ksenia Antonovna, ütlen teile: hakkame ennast kaitsma!» 

«Kõik on kadunud!» vastas naine. 


«Pani Ksenia, uskuge mind!» hüüdis mees. 

«Hilja!» vastas Petšeritsa naine. Toast kostis revolvripauk. 

Kozyr-Zirka1 tulistas Petšeritsa naisele selga ja roomas seejärel akna juurde, kuid siin kargas 
Vukovitš nagu tuulispask, talle aknalaualt vastu. 

1 Kozyr-Zirka — loe: kozõr-zirka. 

Ootamatusest jahmunud külaline ei osanud sihtida ega tabanud: kuul läks mööda. Jalahoobiga lõi 
Vukovitš linoleumil roomava bandiidi käest üheksalaengulise mausri ja sel hetkel langes raginal 
sisse Petšeritsa korterisse viiv ainus uks. 

Bandiit eitas algul, ei just tema oli kavatsenud õhku lasta eriülesannetega väeosa staabi koos 
relvaladudega, ent kui doktor Gutentag vangla haiglas tema jalast välja võttis kuuli, selgus, et see 
oli lastud küllaltki haruldasest Wobley-Scotti' süsteemi revolvrist. 

Tol unustamatul ööl, kui Bobõr end häbistas, oli bandiiti Wobley-Scotti süsteemi revolvrist 
tulistanud meie eriülesanne tega väeosa vanem ja vabrikukooli direktor Polevoi. 

Teisel ülekuulamisel hakkas bandiit vähehaaval üles tunnistama, ja varsti selgus, et tema ja 
julmuste poolest kuulus Petljura rüüstajatepolgu ataman Kozyr-Zirka on üks ja seesama isik. 

See oli tema, kelle käsul olid omavolitsejate jõugu mehed toi aastal, kui pilsudskilased ja 
petljuuralased jäädavalt Ukrainast jalga lasksid, Ovrutši alevikus tapnud suurema osa rahulikest, ei 
milleski süüdi olevaist elanikest ja ühtlasi meie Monus Husarczyki vanemad ... See oli tema, Kozyr- 
Zirka, kellest Ukraina piiriäärsete alevike ehmunud elanikud lasksid lendu kuulujutu, et ta on kas 
Belaja Tserkovi krahv või ärakaranud Galiitsia sunnitööline ... See oli tema, Kozyr-Zirka, kes, olles 
Privorotje külas partisanide väesalgast sisse piiratud ja nähes, et asi halvaks läheb, tappis oma 
tentsiku, samasuguse tõmmu kõrgekasvulise noormehe nagu ta ise, pistis selle tasku oma 
dokumendid, mis kandsid Simon Petljura allkirja, ja põgenes, osates ninapidi vedada partisane, kes 
arvasid, et tapetu on tõeline Kozyr-Zirka. 

Tema asja uurimist toimetas Vukovitš ise. 

Juurdlusel selgus, et Kozyr-Zirka pole mingi krahv ega sunnitööline, vaid kõige tavalisem 
papipoeg, kelle isa oli preestriks Rovno linnas. 

Pärast seda, kui Petljura oli Pilsudskiga sõlminud ebaõnnestunud liidu, põgenes Kozyr-Zirka 
Punaarmee eest Poolasse ja teda peeti mõni aeg Poola koonduslaagris Kaliszis”. Kahel korral käis 
selles laagris keegi hästiriietatud mees Varssavist, kes kandis erariideid, peas musta ülespidi 
pööratud kõvade äärtega kübarat ja käes rasket keppi. Ta oli kõhn, tõmmu ja kõneles väga hästi vene 
keelt. Nagu paljudki, kes elasid selles Volõõnia osas, mis kunagi oli kuulunud Vene riigile, oskas ka 
Kozyr-Zirka vene keelt. Ta vestles tulijaga hulk aega vene keeles, ja Kozyr-Zirka oli täiesti 
veendunud, et see mees oli mingi tähtis vene valgekaartlane nende hulgast, kes olid Poolas 
koondunud 

tuntud terroristi ja nõukogude võimu vaenlase Boris Savinkovi ümber. 

Suur oli Kozyr-Zirka imestus, kui koonduslaagri ülem pilsudskilane Nalecz-Bukoj emski' ta varsti 
pärast neid visiite enda juurde kutsus ja ütles: 

«Võin teid õnnitleda, ataman! Teie meeldisite Inglise salaluure esindajale härra Sidney George 
Rayleigh'le”. See on vana bolševike vaenlane. Ta tunneb Venemaad nagu mina Kaliszit. Teiega 
toimunud vestlus rahuldas teda täiestL Kapten Rayleigh sõidab praegu marssal Pilsudski loal läbi 
kõik laagrid, kus peetakse Petljura interneeritud väeosasid. Ta valib välja kõige kogenenumaid ja 
julgemaid iseseisva Ukraina pooldajaid. Kapten Rayleigh' isiklikul palvel luban teid koju Rovnosse 
puhkusele. Sõitke, puhake, parandage tervist. Kui vaja, otsitakse teid üles. Seniks aga unustage meie 
jutuajamine.» 


Kozyr-Zirka paranes priil kirikukostil oma isa juures kogudusemajas; vähe sellest — pääsenud 
tõmmu inglase eestkostmisel traataia tagant vabadusse, hakkas Kozyr-Zirka otsima oma sõpru, kes 
temaga koos Petljura juures olid teeninud. 

Pärast seda, kui Punaarmee oli Petljura väesalgad purustanud, viibisid paljud mitmesuguste 
petljuuralaste jõukude endised juhid maapaos. Ühed olid põgenenud Tšehhoslovakkiasse, teised 
Kanadasse, kolmandad Austriasse ja Saksamaale, kuid enamik neist logeles tegevuseta Poolas ja eriti 
Lääne-Ukraina pealinnas Lvovis. Neid hakkasid vähehaaval värbama ja oma salajastesse 
nimekirjadesse kandma endine austria ohvitser ja «Setši laskurite» polkovnik Jevgen Konovalets. Ta 
oli tuntud ka Nõukogude Ukrainas Kiievi tööliste julma piinajana, oma «laskuritega» oli, ta maha 
surunud revolutsioonilise ülestõusu tehase «Arsenal» tööliste hulgas, kes ei tahtnud töötada 
«iseseisvuse» pooldajaile. 

Raske oli Kozyr-Zirkal ainuüksi kirja teel üles otsida oma vanu sõpru-atamane. Ta otsustas ise 
kihutada Lvovi, mis noil aastail kihas petljuuralastest ja endistest «Setši laskuritest». 

tollal klopsis Konovalets neist ukraina rahvareetureist kokku oma kuritegelikku «Ukraina sõjalist 
organisatsiooni». 

Kui salajase kontrrevolutsioonilise organisatsiooni peamehed Kozyr-Zirka oma liikmeks vastu 
võtsid, varjas ta, miks just temal nii kiiresti õnnestus vabaneda Kaliszi koonduslaagii okastraadi 
tagant. Kozyr-Zirkal oli hästi meeles Nalecz-Bukojemski nõuanne unustada temaga toimunud 
vestlus ja tõmmunahalisi inglase teistkordne külaskäik. Õigupoolest polnud tal enam suurt usku, et teda 
võidaks üles leida ja talt nõuda teenet tema kure vabanemise tasuks laagrist. Kuid inglise kaptenil 
Sidney 


' Wobley-Scott — loe; uöblei-skot 3 Kaiisz — loe: kaališ. 


1 Nalgcz-Bukojemski — loe: nalentš-bukajemski. 
3 Sidney George Rayleigh — loe: sidni džoodž reili. 

George Rayleigh'l jäi hästi meelde see varesetiivs värvi juuste ja keigarliku põskhabemega 
rüüstaja ning bandiit ja ta otsis Kozyr-Zirka oma inimeste kaudu üles isegi Rovnost kaugel. 

See juhtus 1925. aasta suvel Lvovis. Ühel päeval sõitis Kozyr-Zirka Lvovi ja peatus «Rahva 
võõrastemajas». Ta ei jõudnud veel õieti vannis ära käia ega oma käredaid, sinakalt helkivaid 
juukseid kuivatada, kui portjee numbritoa uksele koputas ja ütles, et «Rovno pan'i» palutakse 
telefoni juurde. Telefonis palus naisehääl teda otsekohe tulla tähtsas intiimses asjas naabruses, 
Kolmanda Mai tänaval asuvasse võõrastemajja «Imperiaal». Väga huvitatud sellest, kuidas teda nii 
kiiresti Lvovis üles leiti, riietus Kozyr-Zirka, kammis end ja läks tundmatu naise kutsel 
võõrastemajja «Imperiaal», kus tavaliselt peatusid Galiitsia "kolkaalevikest Lvovi sõitnud 
kaupmehed. 

Suur oli tema hämmastus, kui pärast koputamist tundmatu naise poolt nimetatud numbritoa 
uksele teda vali mehehääl sisse palus tulla. Niipea kui Kozyr-Zirka oli üle läve jõudnud, astus 
talle vastu keigarlik ohvitser-pilsudskilane. 

See oli üks Poola sõjaväelise salaluure, niinimetatud «dwojka»' vanu kaastöötajaid, major 
Zygmund Florek*, kes Lvovis töötas üheaegselt nii marssal Pilsudskile kui ka Inglise salaluurele 
«Intelligence Service». 

«Näete, leidsimegi teid üles, härra ataman!» ütles major Florek. «Vabandage, et ma teid 
tülitasin, ja siia palusin tulla. Linnas tunnevad mind paljud ja kui ma oleksin teile visiidi 
teinud, oleks see saanud teatavaks küllaltki laialdasele ringkonnale. Teie organisatsiooni aga 
süüdistatakse selletagi salajase kontakti pidamises Poola võimudega.» 

Juba esimesed majori sõnad hämmastasid Kozyr-Zirkat, kuid veel rohkem imestas ta selle 
üle, kui Florek andis temale edasi kapten Rayleigh' tervituse ja soovis kapteni-nimel talle edu 
tema J esimese üsna ohtliku ülesande täitmisel. 

Lvovjs asuva Poola kindralstaabi teise osakonna esinduse ülem major Florek ütles Kozyr- 
Zirkale, et kogu maailma kodanlus valmistub sõjaks Nõukogude Liidu vastu. Soovides veenda 
Rovno papipoega selles, et lugu on just nimelt nõnda, võttis major Florek oma mapist välja 
värske inglise ajalehe ja tõlkis temale tsitaadi selleteemalisest artiklist: «Bolševismile tehakse 
Venemaal lõpp juba käesoleval aastal; niipea kui see on toimunud, pöördub Venemaa tagasi 
endise elu juurde ja avab oma piirid neile, kes soovivad seal töötada.» 

«Ja ka teile «avab, mu kallis ataman!» ütles Florek papipojale. 


1 Dwojka — loe: dvujka. 
2 Zygmund Florek — loe: zõgmunt florek. 
3 Intelligence Service — loe: inteligens soovis. 

«Kas teate, kes seda kirjutab? Henry Deterding', suurim naftatööstur maailmas. Selleks, et 
bolševismi lämmatada, on ta kulutanud juba miljoneid kuldrublasid ega ole tal kahju kulutada 
teist niipalju, kui ainult tema plaanid teostuksid. Tema sõna võib uskuda!» 

Lubades Kozyr-Zirkale hea teenistuskoha Ukrainas juhul, kui nõukogude võim purustatakse, 
palus Hlorek teda täita inglise kapteni — Inglise ministri Churchilli? lähedase sõbra — tähtsa 
ülesande. 

Major Florek tegi Kozyr-Zirkale ülesandeks minna Nõukogude ierritooriumile ja õhku lasta 
meie linna eriülesannetega väeosa staap koos kõigi ladudega. Major Florek ei liialdanud, üteldes 
Kozyr-Zirkale, et sõda Nõukogude Liiduga on lähedal. Churchilli ja Chamberlaini” poolt üles 


kihutatud Pilsudski kindralid olid esimesed, kes valmistusid sõjaks Nõukogude Liidu vastu, 
mis 'pidi algama juba samal aastal. Varsti tappis nende palga-sulane Varssavi vaksali perroonil 
Nõukogude täisvolilise esindaja, kommunist Pjotr Voikovi, Poola kindralstaap aga tõi Nõu- 
kogude piiri äärde oma mobiliseeritud korpused. Peaaegu sama-:-aegselt nende sündmustega 
heitsid inglise salakuulajad pomme Leningradi parteiklubis. 

Major Zygmunt Florek lubas nii omalt poolt kui ka Sidney Rayleigh' nimel Kõzyr-Zirkale hea 
rahalise tasu, kui maja Kišin-jovi tänaval õhku lastakse. 

«Kogu maailm kuuleb selle plahvatuse mürinat ja teie nimi, mu ataman, läheb ajalukku,» ütles 
Hlorek papipojale hüvastijätuks, andes temale aadresse ja märgusõnu käsutamiseks Nõukogude 
territooriumil. 

Sellal kui Florek ja Kozyr-Zirka yõõrastemaja «Imperiaal» numbritoas vestlesid, istus seal 
mugaval plüüšdiivanil, sõnagi lausumata lõhnavat sigarit suitsetades, kuivetu keskealine mees 
mustas ülikonnas, ees kuldraamidega suitsuvärvi prillid. Kozyr- Zirka sõnade järgi pidi see mees, 
keda Florek nimatas oma paremaks sõbraks, olema inglise ajalehe «Manchester Guardian» 
«kirjasaatja». «Kirjasaatja» nimi, mis oli väga keerukas. polnud Kozyr-Zirkale meelde jäänud. 
Olgu kuidas tahes, aga Wukovitš teadis väga hästi, missugune «kirjasaatja» nimelt tahtis isiklikult 
näha uut Petljura bandiiti, kelle Sidney George Rayleigh oli värvanud Inglise salaluure 
teenistusse. 

... Vukovitšil oli Nõukogude territooriumil kinnipeetud diversantide-natsionalistide 
ülekuulamiste põhjal hästi teada, et Lvovi salakorterites Florekiga toimunud kõneluste juures 
viibis hari- 


1 Henry Deterding — loe: henri detörding 
2 Churchill — loev tšöõtšil. 


3 Chamberlain — (loe: tseimberlin) tolleaegne Inglise minister. 
4 Manchester Guardian — loe: mäntšister gaadian. 

«Mis pole enam kuigi kaugel!» tähendas Polevoi, keda bandiidi sõnad olid riivanud. «Tegid 
tempe, eks nüüd anna vastust!» 

Kozyp-Zirka kiristas hambaid, kuid sai endalt kohe võitu, naeratas uuesti ja jätkas oma 
seletusi endisel küünilisel viisil, otsekui polekski juures ei Polevoid ega Kolomejetsit. 

... Järgmisel päeval pärast Kozyr-Zirka areteerimist tulistas tundmatu isik doktor Gutentagi. 

Tulnud tütrega linna teatrist koju, süütas arst oma toas elektri ja läks akna juurde, et luuke 
kinni panna. Majaesise aia põõsastes kärgatas lask, ja revolvrikuul, tunginud läbi aknakarnüsi 
kähe sentimeetri kaugusel Jevgeni Karlovitši peast, lendas vihisedes riiulil seisvasse 
vanaaegsesse hiina vaasi. 

Tulistajal läks korda põgeneda, kuid tema lask andis Vuko-vitšile teada, et linnas viibib 
veel keegi, kes on seoses Kozyr-Zirka Nõukogude territooriumile saatnud inimestega. 

Pisut hiljem kuulis Vukovitš Lääne-Ukrainast üle piiri tulnud talupoegadelt, kes olid 
põgenenud Nõukogude territooriumile panide rõhumise eest, et umbes samal ajal tapeti Rovno 
linnas tundmatute riisujate poolt apteeker Tomasz' Gutentag. Tapjad lasksid ta maha apteegis 
ja viisid sealt ära osa arstimeid. 

Samal ööl, kui toimus ebaõnnestunud atentaat doktor Jevgeni Karlovitš Gutentagile, tabasid 
nõukogude piirivalvurid kakskümmend versta meie kodulinnast eemal, kõige kaugema 
piirivalvekordoni Medvežje Uško küla rajoonis, vana totaka kerjuse, kes püüdis lipsata üle 
piiri Poolasse. Tema räpase, täitanud särgi kitsa krae vahelt leiti väike rullikeeratud ja 
salakirjas kirjutatud sedel: 

Katlis ema! 

Doktor müüs härjavärsi võõrastele, võtan käsiraha tagasi. Goguss, pagan teda võtaks, kolis 
teise korterisse. Otsige teda nüüd juba ise ja kõnelge peremehelikult apteeker G-ga. 

Teie poeg Jurko.» 


Vanglahaiglas lamades j a-haava paranemist oodates ei teadnud Kozyr-Zirka selle kerjuse — 
Nõukogude territooriumil tegutsenud spioonirühma sidepidaja — kinnivõtmisest. Kozyr-Zirka oli 
samuti täiesti kindel selles, et Petšeritsa naine oli enne surma põletanud kõik saladokumendid, 
mis võisid tema meest paljastada. 

Tõepoolest, kui tšekistid bandiidi kinni olid võtnud, avas Vukovitš kohe Petšeritsa kabinetis 
oleva ahju vaskukse ja, leidis seal suitsunud restilt alles sooja tuhahunniku. Kuid enne oma 
ootamatut linnast põgenemist oli Petšeritsa nähtavasti unustanud' naisele teatamast, mis peitus 
nende perekonnakapi vasakpoolses pesulaekas. Võib ka olla, ,et Ksenia Antpnovna paanikas selle 
laeka unustas . .. 


1 Tomasz — loe: tornaš. 

Üsna laeka põhjas, mis oli täis monogramme «K. P.» ja «Z. P.» kändvat puhast pesu, leidis 
Vukovitš neljanurgeliselt kokku pandud puhta taskurätiku. 

See oli hästi Jriigitud, helesinisesniidiga palistatud rätik. Selle kõrval, laeka põhjas, oli veel 
mitu niisugust rätikut. Kuid Vuko-vitšile tundus, et see rätik erinefi pisut kõigist teistest. 
Materjal ja töö oli üks ja seesama, kuid see rätik paistis veidi paksem olejat. 

Ja kui Vukovitš taskurätiku lahti tegi, nägi ta, et rätikusse oli pandud õhukesele batistile 
trükitud tõend: 


Selle ettenäitaja, Ukraina Setši Laskurite sotnik Zenon Petšeritsa, on meie vägede Galiitsiasse 
taganemise] jäetud linna, et töötada Podoolias iseseisva, suveräänse Ukraina käsuks. Kui meie 
väed suurde Ukrainasse uuesti fagasi tulevad, palume kõiki sõjaväe- ja tsiviilasutusi selle 
ettenäitajat Zenon Petšeritsat mitte mingil juhul bolševismis süüdistada. 


Setši Laskurite Korpuse Komandant polkovnik Jevgen Konovalets. 


See oli kõik. Mingisuguseid muid Petšeritsa jälgi ei leitud. 

Tõsi küll, tänu totakalt kerjuselt äravõetud salakirjale arvas Vukovitš, et teise korterisse 
kolinud Goguss ja Petšeritsa on üks ja seesama isik. 

Minu kohtumine Petšeritsaga rongis oli Vukovitšile abiks ülejäänud mõistatuste lahendamisel. 

Petšeritsa ankeetidest, mis olid jäänud ringkonna rahvaharidusosakonna dokumentide hulka, 
selgus, et ta on pärit Kolomõ-jast, teeninud esmalt «Setši laskurite» leegionis, siis aga ühes 
niinimetatud Ukraina Galiitsia armee väeosas ja pärast seda, kui rühm tema ohvitsere koos 
«laskuritega» keeldus tagasi minemast Galiitsiasse pilsudskilaste võimu alla, jäänud Proskuro- 
visse ning kolinud seejärel Zitomiri. 

Just sellest kõnelesid ankeedid, endiste kaastöötajate andmed ja nende organisatsioonide head 
iseloomustused, kus doktor Zenon Petšeritsa oli töötanud enne meie linna tulekut. 

Kuid unustatud batistiräbal väikeste staabimasina tähtedega, ja mis peaasi — Jevgen 
Konovaletsi poolt kustumatu tušiga antud allkiri veenis Vukovitšit vastupidises. 

Vukovitšil oli väga hästi teada, et polkovnik Jevgen Konovalets töötas salaja juba Esimesest 
maailmasõjast saadik Saksa sõjaväe salaluures, sai selle eest tasuks Saksa markasid ia viis «Setši 
laskurid» Ukrainast välja; lahkudes jättis ta oma teele pali.u salaagente, tehes neile ülesandeks 
teeselda maskeerimiseks revolutsionääre ja nõukogude võimu pooldajaid Mõnedel neist läks 
korda tungida salaja isegi väga kõrgetele ametikohtadele Ukraina Hariduse 
Rahvakomissariaadis. Hiljem, kolmekümnendatel aastatel, paljastati need spioonid. 

Sääraseid kaitsetunnistusi ei andnud Jevgen Konovalets välja mitte igale «Setši laskurile». Et 
pälvida tema usaldust ja saada mälestuseks niisugust batistiräbalat, oli vaja korduvalt «pan 
komandandiga» kaasas käia tema veristel retkedel mööda Ukrainat. 


Inimestel, kes aastate kaupa parajat aega oodates peitsid oma batistiräbalaid, oli sõpru ja 
abilisi. 


Kahtlemata oli neid ka linnast teadmata suunas põgenenud Zenon Petšeritsal. Muidu ei 
oleks ta nii kiiresti saanud välja selgitada, kuhu nimelt oli läinud doktor Jevgeni Karlovitš Guten- 
tag pärast seda, kui ta oli lõpetanud linnahaiglas kiireloomulised operatsioonid. Need olidki 
just Petšeritsa abilised ja sõbrad, kes saatsid major Zygmund Floreki juurde Poolasse «saadikuna» 
sidepidajana vana totaka kerjuse. See kerjus latras ülekuulamistel väsimatult igasugust loba. 

Jäädes üksi vangikambrisse, hakkas ta järsku öösel laulma kasakalaule, tantsis hopakki ja püüdis 
kõik teha, et teda peetaks hullumeelseks. 


Kuid Vukovitš ootas kannatlikult, kuni kerjus tüdineb teesklemisest ja hakkab kõnelema õiget 
keelt. Vukovitš taipas, et peale. selle kerjuse olid Petšeritsa sõbrad saatnud Poolasse ka veel 
teise «saadiku», kes saigi Rovno linna apteekri Tomasz Gutentagi mõistatusliku surma 
põhjustajaks. 

Oli täiesti selge, et Petšeritsa kaaslased olid jäänud linna. Kõige soodsam oleks muidugi 
olnud nende jälile saada Petšeritsa enese abiga. Kuid Petšeritsa oli «vahetanud korteri». . 


Kõike seda jutustas mulle Nikita Kolomejets tolsamal ööl, kui me temaga väljusime GPU 
ringkonnavalitsuse majast. Muidugi ei olnud Kolomejetsi jutus mitte kõik nii selge, nagu ma 
seda keerukat lugu täna esitan. Oli palju asju sel kevadööl, mida Nikita alles aimas, paljude 
üksikasjade kohtajtegi ta ise oletusi, ja ka mina, pean tunnistama, aitasin teda kõik need 
kaksküm-mend aastat, selgitades välja küllaltki palju tumedöid kohti Rovno papipoja ja Zenon 
Petšeritsa eluloos, kontrollides hiljem juba nõukogude Lvovis, kas see kõik tõeliselt nõnda oli, 
nagu me seda kujutlesime kaugetel noorusaastatel. 


Ühte võin tunnistada: hirmus ja väga ohtlik näis mulle too salajaste võitluste maailm, mille 
mulle ootamatult avas Nikita Kolomejets tol mälestusväärsel ööl, kus me temaga koos kuni 
koiduni istusime kaljuse järsaku ääres, alla viiva trepi laiadel käsipuudel. 


Enne seda jutustust olin ma olnud väga lihtsameelne. Mul ei tulnud varem mõttessegi, et 
meie keskel leidub lurjuseid, kes nagu Petšeritsa. elavad kahepaikset, salakavalat spioonielu. Ma 
ei osanud kujutledagi, et peaaegu meie kõrval elavad libahundid, 

kes teesklevad, nagu armastaksid nad siiralt nõukogude võimu, tõeliselt aga soovivad tema 
langemist ja ootavad aina juhust, kuidas salamahti anda talle võimalikult valusamat ja võimali- 
kult õelamat hoopi... «Kui suur, õilis ja ohtlik on piirivalvurite-tšekistide töö, kes nagu Vukovitš 
elu kaalule pannes astuvad vapralt sellesse kõhutavasse ja pimedasse maailma, kus sepitsetakse 
kuritegusid, ja kes oskavad õigeaegselt tabada vaenlast siis, kuf ta seda sugugi ei oota!» mõtlesin 
ma. 

Nikita jutustusest sain lisaks selge ettekujutuse ka sellest, kuidas maailma kodanlus koos oma 
agentidega meid, nõukogude inimesi vihkab, ja ma taipasin, kui valvsad me peame olema, kuni kas 
või üksainus kapitalist veel elusana maailmas ringi hulgub. 


LX. RIUGAS 


Kolm päeva hiljem, natuke enne lõunavaheaega, ilmus valukotta instruktor Kozakevitš. Ta 
tuli aeglasel sammul üle Haigla väljaku kooli kontorisse juba ilma sonimütsita, jätnud valukotta 
oma malmipritsmetest läbipõletatud raske pealiskuue. Tema sinise pleekinud pluusi varrukad ol[d 
üles kääritud; võis näha tema võimsaid muskleid. 

«Mandžurets! Tsaar Peeter Kotšubeilt saab kirja, et hetman plaanitsemas kurja!» naljatab ta, 
ulatades mulle naelakesega kokkupandud paberilehe. 

Tema häälest sain ma selgesti aru, et Kozakevitš on hiilgavas meeleolus. Võtan ja loen. Kiri on 
Maremuhhalt: 


«Vassil, astu lõunaajal tingimata minu juurde sisse, asi on tähtis. 


Kommunistliku tervitusega, 
Petro. 


Libe tambits hakkab mu käes kiiremini liikuma,. Lõunaks tuleb iga hinna eest valmis vormida 
see hekslimasina hooratas. Tõukan tambitsa kõvasti vastu puust vormkasti küljelaudu. Vajutan 
tara-bitsakiiluga sinna niisket liiva. Ongi juba käsil viirflane ruut. Kuskil tambitud liivakihi all 
lebab niiske külm hooratas. Viskan tambitsa kõrvale, heidan vormkastilt ühe rapsuga ära 
üleliigse liiva. Kuhu jäi ora? Ahaa, siin ta ongi. See terav traadiots otse lendab mulle pihku. 
Torkan augu igasse vormkasti ruutu. Ora vajub sahinal tihedasse liiva, vahel põrkab hooratta 
malmist mudeli vastu ja paindub. 

Valmis! Võib avada. 

Lähikonnas pole ühtki poissi. Ainult Kozakevitš laob hoolikalt riiulitele uusi, värskelt 
värvitud mudeleid. 

«Georgi Pavlovitš, kas tõstame üles?» pöördun instruktori poole. 

Tammudes liivas tuleb Kozakevitš minu töökohale: 

«Kas kiilud lõid sisse, õhku andsid?» 

«Kõik on tehtud, ärge kartke.» 

«Ega ma kardagi, aga juhtub, et läheb meelest ara. Eriti sinul. Pärast Harkovi-sõitu käid sa 
kuidagi hajameelsena ringi. Noh, võtame!» Kozakevitš kummardub ja haarab kinni 
vormkasti” pidemeist. 

Jõudu pingutades tõstame kästi üles. Pööre — ja vormkasti ülemine pool ongi juba külili 
akna juures. Üleskääritud pluusi-varrukat kohendades heidab Kozakevitš pilgu vormkasti 
alumisele poolele, mis on grafiidipulbrist hall. Nüüd on vormimiskoha! näha ümarat ja 
läikivmusta hoorattapöida. Pärast valame sellesse tühemikku malmi ja peagi hakkab uus 
rhooratas talupoja juhtimisel keerlema tema hekslimasinal, andes hoogu hekseldavate nugadega 
varustatud trumlile. 

Ühes kohas oleks vorm peaaegu «varisenud», nagu ütlevad valajad: väike liivakuhi oli 
ülemise vormipoole küljest kleepunud mudelipöia külge. 

«Täidad augu,» näitab Kozakevitš sõrmega. 

Kaugelt kostab tehase «Mootor» vile. Vaheaeg. 

«Kas ma võin päxast täita, seltsimees Kozakevitš? Tahan korraks kooli joosta.» 

«Ega ma sind lõunavaheajal töötama sünnigi. Mine, kuhu sul vaja!» 

Päike on kuivaks tõmmanud teeraja, mis alles eile oli märg ja täis loike. Hea on lipata mööda 
seda rada üle väljaku ainult ülikonna väel esmakordselt pärast pikka talve! Aga veel parem on 
sellel väljakul siis, kui ta on üleni kaetud teelehtedega, liduda kerge jalgpalli järel ja kuulata, 
kuidas tuul vihiseb kõrvus! ... 

Ja olengi koolimaja juures. Ikka kaks astet korraga, nii. jooksen üles kolmandale korrusele. 
Ülevalt tuleb alla Furman. Tal on toidumoon käes. Vist läheb hoovi. Igal kevadel, niipea kui 
ilm soojaka muutub, ronivad vabrikukooli õpilased nagu sitikad lõunavaheaegadel koolihoovi 
ning einetavad seal kevadise päikese paistel, istudes roostetanud kateldel ja katkistel väliköökidel. 

«Kas Marernuhha jäi üles?» küsin Furmanilt. 

«Treib kabenuppe šeflusaluse klubi jaoks,» vastab Furman, trepil rautatud kontsadega 
kõlistades. 

Petka tööpink seisab just ukse vastas. Jooksen tisleritöötuppa ja näen sedamaid Marernuhha 
laia selga. Ajades ühe jalaga ringi tööpinki, treib ta poolümmarguse peitliga pikka kasepuust 
keppi. Terava peitli alt pudeneb peenikest kollakat laastupuru ja langeb maha. Kedagi teist 
tisleritöötoas pole, ainult tsehhi 

teises otsas einetab puuseppade instruktor Kušnir, Galja isa, istudes kägiseval puust 

höövelpingil ja vaadates mõtlikult aknast välja. Tsehhis on tunda värske mämti-saepuru 

toredat lõhna. 

«Võta, söö,» ütleb Petro, tööpingi hoolikalt ringi ajades. «See sai aknal ja vorst paberis on sinu 

jaoks.» 

«Ja sina ise?» 

«Olen juba söönud, see kõik on sinule.» 

«Ah, Petruss, pillaja oled! Kulutad oma stipendiumi kähe päevaga ara, siis aga hakkad jälle 
päkka imema nagu möödunud kuul!» 

«Tühja kah! Niikuinii on stipendiumil varsti lõpp peal, hakkame palka saama,» lausub Petro 
kindlalt, tükeldades treitud keppi lapiku peitli tera abil. 

On ikka tubli poiss see Petruss, hoidis minu jaoks toidupoolist. Kambamees! Ei ole nagu 
Tiktor, kes õgib oma vorsti kõige kaugemas nurgas ja muudkui vaatab ringi, et teised temalt 
midagi ei paluks. Marernuhha jagab alati ka sõpradele. 

Värske, pruunika ja krõbeda koorukesega sai krõmpsub hammaste all. Niisuguseid saiu toob 
esimestel päevadel pärast stipendiumi maksmist vabrikukooli värava juurde maksuinspektori 
lesk madaam Podnebesnaja. 

Ja vorstijuppe «koera rõõm» ostame koloniaalkauplusest. Need jupid, või nagu neid Tööliste 
Keskkooperatiivis teaduslikult nimetatakse — «priima-sortimendi vorst» — on midagi oivalist. 
Väga odav ja, mine tea, võib-olla ka kõige maitsvam. Ostsin kord veerand naela ja mida kõike 
seal küll ei leidunud: punaseid fileevorsti tükikesi, maksavorsti, rasvaseid krakovi vorsti rõnga- 
kesi, jahimehe-siisikesi, nööriga seotud salaamevorsti otsakesi, verivorsti lõigukesi, Saška 
Bobõriie juhtus aga kord suur tükk kallist lõhnavat sinki. 

Krõmpsuva saia juurde vorstilõike süües jälgin Petro tegevust. Kui osavalt ja kiiresti ta 
töötab! Äkki jätab Petka tööpingi seisma ja ütleb pidulikult: 

«Oleme sinuga vanad sõbrad, eks ole, Vassil? Kas mäletad meie vannet Vanas kindluses, 


Sergušini haua juures? .Saladusi meil omavahel ei saa'olla, eks ju? Noh, siis tea, et Jaška 
Tiktor kaevab sulle auku.» 


«Säh sulle uudist! Missugust auku?» 
«Jajah, ära naera midagi. Ega see ole naljaasi. Ta esitas eile sinu peale kaebuse rakukese 
büroole.» 
«Ara mind hirmuta, Petruss. Mis kaebus see saab olla?» 
«Ega ma sind ei hirmutagi, Vassil, ma räägin tõtt: Tiktor nõuab selles kaebuses, et sind 
komsomolist välja heidetaks.» 

«Mind? Komsomolist?... Petka, mis sul viga on! ... Kas arvad, et olen Bunja Hohh ja et 
minuga võib mängida? Arvad või?» (Bunja Hohh Vene abimõisast oli meie linna tuntud hull.) 

«Vassil,» ütleb Petro väriseval häälel, «niisuguste asjadega ei naljatata. Ma hoiatan sind kui 
sõber, nagu vana hea semu, sina aga arvad, et ajan lapsejuttu!» 

«Pea, Petruss, ja mida ta siis selles kaebuses kirjutab?» 

«Kas arvad, et ma tean? Ma ei tea. Ma pole ise seda kaebust lugenud, kuid nägin, kuidas 
Tiktor andis selle Kolomejetsile.» 

«Kolomejetsile? Nikitale? Kuid miks sa arvad, et see kaebus käib just'minu kohta?» 

«Noh, hoia kõrvad lahti! Jooksin eile Nikita juurde ajakirja tooma, tema kõrval aga seisis 
Tiktor. Kuulsin, et ta ütles Kolomejetsile: «Saad aru, Nikita, ma ei tahtnud end segada sellesse 
räpasesse loosse, kuid töölisnoore südametunnistus ei luba mul kõrvale jääda. See on tähtis asi. 
Ühe sõnaga — panin siia kõik kirja. Loe ise. Ma ei tea, mis on sinu arvamus,» ütles ta, «kuid 
minule näib, et Mandžura tuleb selie eest tingimata komsomolist välja heita. Niisugused 
inimesed ainult määrivad meie kuulsusrikast organisatsiooni.»» 


«Ja sa kuulsid oma kõrvaga, et Tiktor nimetas minu nime?» 

«Ega ma kurt ole, Vassil... Ja edasi, tead, ulatas ta Nikitale paberi. Mis mina siis pidin 
tegema? Tahtsin paberile pilku heita, kuid Tiktor märkas, pani käe varjuks ette ja ütles: «Mis 
teil, noormees, asja oli? Juuksed või habe? Olge rahulik, kui teie kord tuleb, küll siis kutsume.» 
Polnud midagi parata, võtsin ajakirja ja tulin tulema.» 

«Ja ei lugenudki läbi?» 

«Kuidas ma siis sain ... Kuule, Vassil,» ütles Petka ja heitis mulle põgusa pilgu, «aga kas sa 
midagi niisugust, noh, kahtlast pole viimasel ajal teinud?» 

«Mida ma võisin teha? Sa oled naljakas, Petja!» 

«Noh, kõike võib juhtuda ... Äkki kirjutasid mõnele võõrale soovituse?» 

«Pärast seda, kui möödunud aastal soovitasin Bobõr'i, pole ma enam kellelegi soovitust 
andnud.» 

«Aga Harkovis?» 

«Mis Harkovis? Ma ju jutustasin sulle, kuidas seal kõik oli.» 

«Kuid võib-olla tegid seal midagi niisugust?» 

«Mis halba ma. seal teha sain? Imelik küsimus!» 

«Noh, midagi... võib-olla lärmitsesid kuskil... või jõid end täis, hoidku taevas ... või andsid 
kellelegi võmmu kuklasse... Võib-olla lõid kaupluses vitriini sisse?» 

«Mis sa ometi arvad, Petruss! Ega's ma Tiktor ole... Spekulandilt ostsin turul fljatškiisid, 
see on õigus, mind varastati paljaks, noh ja siis käisin vaatamas «New Yorgi haisid», seda amee- 
rika filmi — Tuis .pagan mind sinna ajas —, aga rohkem mitte kui midagi.»- 

«Kas tõesti mitte?» 

«Tõesõna!» 

«Huvitav, mida see sasipea sinust siis tahab?» 

«Ei tea.» 

«Kuule, Vassil,» lausus Maremujiha pidulikult, «mine Nikita juurde ja küsi temalt otseselt: 
«Milles mind süüdistatakse?»» 

«Nikita juurde? Milleks peaksin Nikita juurde minema? Just nimelt ei lähe. Kui mina 
esimesena pärima hakkan, siis tuleb välja, nagu oleksin süüdi ja kardaksin midagi. Aga mis on 
mul karta? Naljakas!» 

«Jah, võib-olla on sul õigus ...» venitas Maremuhha. 

«Sina, Petruss, võid ju ise küsida, kui tahad.» 

«Kas arvad, et ma pole küsinud?» vastas Petro kiiresti. «Küsisin ... Jaška läks ara, mina aga 
Nikita juurde. «Mis salakaebus see on, mille Tiktor sulle esitas?» küsisin. «Noh nii,» vastas 
Kolomejets, «üks suuremakaliibriline süüdistus.» — «Milline süüdistus, ütle ometi, Nikita?» — 
«On üks poliitilist laadi kaebus Mandžura peale,» ütles Nikita. «Seni aga, Maremuhha,» ütles ta, 
«vaikime sellest. Ilma liigse lobisemiseta. Kuni büroo istungini hoia keel hammaste taga!» Noh, 
siis ma alles hakkasin Nikitale peale käima. «Tähendab, midagi väga tähtsat, eks ole?» küsisin. 
«Kuidas sulle öelda,» vastas mulle Kölomejets, «see on üks ennenähtamatu riugas. Ja üldse, kõik 
see on näide inimese alatusest!»» 

«Mis, mis?» katkestasin Maremuhhat. 

«Näide inimese alatusest!» 

«Kelle kohta see käis?» küsisin väriseval häälel. 

«Arvad, et minagi taipasin? Sa ju tead meie filosoofi! Ta armastab niisuguseid segaseid 
sõnu... Aga ma annan sulle ikkagi nõu: räägi temaga isiklikult.» 

«No tead, seda ma ei saa! ...» 

Tisleritöökotta jooksis väga sobimatul ajal sisse Galja Kušnir. Tal oli seljas sinine põlvini 
ulatuv töökittel, peas aga helesinine valgete täppidega rätik. 


Juba enne vabrikukooli astumist olin olnud Galjasse väga armunud ja ühel külmal sügispäeval 
isegi suudlesin teda Vana kindluse vallil, kirjutasin talle Dnestri äärest krrju. Varjasin armastust 
Galja vastu ka siis, kui me temaga koos asusime õppima vabrikukooli. Tõsi küll, temale hakkasid 
silma heüma teised poisid, ja ma kannatasin selle all väga. Keegi oli seda tähele pannud ja 
kirjutanud kriidiga sepaääsi kummile: «Vassili Mironovitš Mandžura kannatab hirmsasti Galja 
Kušniri pärast!» Selle lause alla oli joonistatud süda, mis pigem sarnanes neeruga. See oli 
noolega läbi torgatud ning sellest nirises verejuga, tihe ja tugev nagu malmisulam, mis voolab 
renni mööda sulatusahjust. See kirjutus õõnestas kahtlemata teiste poiste juures minu kui 
rakukese büroo liikme autoriteeti. See on ju väga halb; kui sa 

isiklikud läbielainused saavad avalikkusele teatavaks. «Armastus peab olema ... suurimaks 
saladuseks maailmas!» olin ühest loetud romaanist enesele pähe tuupinud lause ja isegi 
kirjutanud selle jnärkmikku poliitõppuse konspekti äärele. Meie konspekte kontrollides sattus 
Kolomejets sellele lausele ja küsis: «Kust sa, Vassili, oled selle kodanliku jama välja 
koukinud?» Mul ei jätkunud julgust talle kohe ütelda, et selle lause oli öelnud keegi tsaarikindral, 
ja ma puiklesin: «See on seltsimees Kollontail raamatust.» — «Olgu pealegi — ikkagi on see 
tühi eelarvamus!» lausus Nikita teravalt, ja mul tuli see lehekülg märkmikust välja rebida. 
Kuid ka sellest sepaääsi köhale kirjutatud lausest poleks ma välja teinud ning oleksin Galja 
Kušnir'i ikkagi edasi armastanud, kui tema enese käitumine oleks olnud teistsugune. 

Franz Josephi loos asus ta Tiktori poolele! Ütlesin temale, ei Tiktor sõimas mind 
«monarhistiks», Galja aga vastas külmavereliselt: 

«Ja sina arvad, et kommunistlikul noorel on sobiv järele vormida türannide ja despootide 
kujusid?» 

«Aga ma ju tegin seda harjutamiseks! Eh, Galja!» ütlesin häälega, mis oli täis etteheidet, 
lootes, et ta minuga nõustub. 

Selle asemel aga ütles Galja Kušnir nii jahedalt, nagu räägiks ta võõra inimesega: 

«Harjutamiseks oleksid võinud vormida mingisuguse linnu-; kese. Mu isal on «vasest 
kanakulliga kirjutuslauagarnituur. Oleksid mulle ütelnud, oleksin kulli ära kruvinud ja sulle 
mudeliks,! toonud.» 

«Suur tänu sulle ... Võid mõnele teisele viia,» ütlesin jämedalt, ja sellega meie suhted 
lõppesid. 

Tõsi küll, nii minul kui ka temal jäi ometi midagi südame soppi püsima. Me ei saanud 
teineteisega rahulikult juttu ajada ja teineteist kohates kohmetusime. 

Ka nüüd sattus Galja segadusse, kui nägi mind Petka tööpingi juures, kuid sai siis 
hämmeldusest võitu ja tuli meie juurde. Ta põskedele ilmus vaevalt märgatav puna., 
«Sinust, Vassil, räägivad poisid praegu hoovil,» ütles Galja. «Kõneldakse, et Tiktor olevat sinu 
peale mingisuguse kaebuse esitanud ja kiitlevat kõikjal, et sul läheb halvasti. Millega sa küll 
oled hakkama saanud, Vassil, mis?» 
«Mina? Millega ma olen hakkama saanud? ... Ei millegagi!» 
«Miks siis kaebus?» 
«Eks sa küsi temalt.» 
«Tema ju ei räägi. Ütleb, et enne büroo istungit ei tohi seda välja pasundada. Aga ikkagi, kui 
kirikus kella lüüakse, siis ...» 
«Ma sülitan tema kaebuse peale! Ja su kirik ei tähenda siin 


1 Aleksandra Kollontai — omaaegne tuntud nõukogude diplomaat. 

midagi!» prahvatasin Galjale. «Kirjutagu kas või kümme salakaebust, ma pole midagi niisugust 
teinud!» 

«Kas sa Kolomejetsiga juba rääkiftid?» küsis Galja kaastundlikult. 

«Milleks?» 

«Kuidas «milleks»?» imestas Galja. «Noh, ikkagi ... Ta on meie .sekretär, ringkonnakomitee 
liige, tunneb sind ammu ...» 

Galja. hoolitsus ajas mind nüüd juba vihale. Mis see siis ometi on?... 

Üksteise Järel hakkasid vabrikukooli õpilased õuest sisse jooksma. Lõunavaheaeg oli läbi. Et 
mind ei kahtlustataks arguses, ütlesin võimalikult rahulikumalt: 

«Noh, ma lähen nüüd tagasi oma valukotta, mul jäi seal vorm lahti.» 


LXI. NIKITA VAIKIB 


Millegipärast juhtub Tiktor täna mulle liiga sageli silma alla. Kord võtab ta nurgast labida, kord 
kähmab üsna mu nina alt meisli, koputab ja kõlksutäb sellega pisut kõrvaltoas, lüües valmistehtud 
hoorattailt eeteidl maha, tarvitseb mul aga jälle üles vaadata, kui juba näen vilkumas Jaška 
punakaks kulunud parknahast saapaid, mis vajuvad niiskesse liiva. Näe, nüüd läks tal vaja 
traatharja! Tema silmis mängleb kayal irve, ta kohev juuksetukk lehvib nagu doni kasakal. Jaška on 
lõbus ja enesega rahul, ta näeb välja kui võitja. Kogu päeva laulab ta üht ja sedasama moodsat 
laulukest: 


Nukralt seisab Bataavias seal 
üksik tareke lageda peal... 


Kui Jaška minu lähedale ilmub, teen näo, nagu oleksin kibedasti töös. Ärgu arvaku, et lõin 
kartma, va sasipäine salakaebaja! 
-.. Noh, viimaks on seegi tööpäev lõppenud. Pesen kiiresti käed ja jooksen esimesena tänavale 


Tavaliselt viib mu tee pärast tööd Seminari tänavat mööda ühiselamusse. Kuid täna lähen ma 
vasakule, Trinitarski põiktänava poole. 

Möödun varbtaradest ja aedadest, kus puud pole veel tehes. Väljakult kostab vastu linnaturu 
kära. Lähen turust mööda ja sean sammud Proreznaja poole, isegi teadmata, miks ma sinna 
lähen. Tükk aega hulgun kuivadel ja inimtühjadel puiesteedel. All voolab alles asja jääst 
vabanenud kollane jõgi, mis teeb ringi ümber Vanalinna, mõnes köhas loksub vastu kaljusid ja 
ujutab üle juurviljaaedu. Pargis põletatakse möödunud aasta kulu. Siin- 


1 Eede — rauaräbu. Tõlk. 

seal suitsevad lehtede ja peene rädi kuhilad nagu väikeste vulkaanide tipud, suits voogab 
madalalt puiesteede nõlvakuil kaljuse järsaku köhal ja tema kibekas lõhn, tuntud kevadlõhn, 
hõljub mull» järele isegi üsna pargi servale. Seal, väikese jalgvärava taga, mustab eemal üksik 
pink. Lähen sinna ja istun. Sõrmed kompavad tuttavaid tähti «V» ja «G». Juba enne vabrikukooli 
astumist, siis, kui olin meeletult armunud Galja Kušnir'i, tema aga sõbrustas minu võistlejaga, 
hiljem välismaale põgenenud Kotka Grigorenkoga, tulin ma ühel vaiksel suvehommikul siia ja 
viha pärast hambaid käristades ning käsi rakku hõõrudes lõikasin taskunoaga need tähed kõvasse 
tammepuust pinki. 


Kui tühistena näisid tolle aja kurvastused võrreldes sellega, mis mind nüüd ees võis oodata! 


Tiktori mõistatuslik kaebus jälitas mind kõikjal. Maremuhhalt ja Galjalt kuuldud 
hoiatussõnad ajasid mind veel rohkem ärevusse. Terve vabrikukool teadis juba salapärasest 
kaebekirjast. Kui täna koolimajast väljusin, tuli mulle väravas vastu Monka Husarczyk. See oli 
heasüdamlik,.pisut kohmakas, punaste vesiste silmadega poiss. 


Juba esimesel kooliaastal sai Monka Husarczyk ootamatu päranduse oma vanaemalt. Monka 
polnud teda eales oma ihusilmaga näinud, kuid vanaema, kes juba tsaariajal oli New Yorki 
sõitnud, pärandas surres kõik oma hoiused lapselaps Monkale. Mingisugused katoged sugulased 
otsisid ta notari kaudu üles ja ühel heal päeval sai Monka Husarczyk Nõukogude rahas kätte 
kolmsada kakskümmend viis rubla. Muidugi oleks olnud kõige lihtsam annetada see summa 
ühingule «Laste sõber» kodutute laste abistamiseks või siis anda raha Saška Bobõrile 
lennukite ehitamiseks Punaarmeele. Kuid Husarczyk läks niisuguse suure summa saamisest 
ogaraks ja kui ta laupäeval pangast koju tuli, viis ta osa poisse restorani «Veneetsia». Ta näitas 
restorani direktorile raha ja ütles: «Ma lõbutsen! Võõraid mitte sisse lasta!» 

Mis nad seal tegid, kuidas lõbutsesid, ei ole teada: tol õhtul kuulasime poistega klubis loengut 
«Mis oli varem — kas mõte või sõna?». Tean ainult, et järgmisel päeval kõndisid lõbutsejad koos 
ameerika vanaema lapselapsega ringi nagu lastud varesed. Neid vaevas iiveldus. Nad olid end 
torte ja kooke täis puginud, olid söönud, järjest kõike, mis menüüs oli loetletud: heeringaid, 
küpsiseid, musta kalamarja, põrsapraadi, sufleed, biifsteeki,.tuurakala ... ja rüübanud peale 
mingeid keerukate nimedega veine. Terve Ameerikast saadud päranduse prassisid nad läbi ühe 
õhtuga. 


Omal ajal lõi see lugu laineid kogu linnas ja kui Monka Husarczyk esitas avalduse komsomoli 
astumiseks, ei võtnud me teda vastu. «Sa oled küll töölisnoor, aga laaberdaja. Su hing, vennas, on 
väikekodanlik!» sähvas Kolomejets bürool Monkale. «Niimoodi 

lõbutsesid varem hangeldajate võsukesed, ja sina käid nende jälgedes. Oota veel, eks 
vaatame!» 

Nüüd elas Monka Husarczyk ofna tööga teenitud rahast, stipendiumist, ja armastas enda kohta 
irooniliselt ütelda: «Mina kui parteitute kiht...» 

Kohates mind täna väravas, sosistas ka Monka: 

«Al-al-ai, Vaska! Kuulsin, et Tiktor on sinu vastu protsessi alustanud, mis? Nõuab sinu 
väljaheitmist komsomolist. Eks? Oh sa vaeseke küll! Tähendab, jääd minuga mesti.» 

Nüüd olen küll omadega rabas, kui juba Husarczyk mind haletseb! 

Silmitsesin nukralt jõe vastaskallast, Kindluse silda, mis ühendas mõlemaid kaljusid, ja Vana 
kindlust. Kui petljuuralased linna olid vallutanud, andsime meie — Petka Maremuhha, ma ise ja 
meie sõber J6zik Starodomski, hüüdnimega Nugis, — selles kindluses haidamakkide poolt tapetud 
bolševik Sergušini haual vande üksteise kaitseks välja astuda kui vennad ja maksta neetud 
petljuuralastele kätte Sergušini surma eest. Seni olin ma seda vannet ausalt pidanud ja ustavalt 
teeninud revolutsiooni üritust. Miks siis esitati minu peale see kaebus ja miks lähedased sõbradki 
haletsevad mind enneaegselt? ... 

Kindluse silla alt paiskus läbi poolümara tunneli mürinal ja raginal välja kosk. Vesi langes 
alla raskete kollaste jugadena; ainult seal, kus ta vastu kive põrkas, sädeles valge vaht. 

Meenus rhuistne legend, et palju aastaid tagasi, kui türklased lahkusid jäädavalt meie linnast, 
heitnud nad Kindluse sillalt alla raudkasti, mis olnud ääreni täis Ukrainas kokkuriisutud kuld- 
tsekiine', teemante, rubiine, kuldkäevõrusid ja määratuid, kanamunasuurusi pimestavaid 
briljante. 

Enne sügavasse jõepõhja kukkumist teinud raske kast, mille kosk oma hiiglajõuga alla viis, 
teravatel kividel mitmekordse kukerpalli. Kaas lennanud pealt. Ja rahvas räägib, et igal aastal 
pärast jääminekut toovat kevadine tormine vesi jõepõhjast välja kuldmünte ja kalliskive. 
Räägitakse, et kunagi tsaariajal leidnud Saška Bobõri vanaisa jõe kaldalt kividelt ühe kulu 
rubiinidega käetud kuldkroonist. See kroon olevat kuulunud mingisugusele Zaporožje ja Vene 
vägede eest ülepeakaela Ukrainast ära põgenenud türgi vesiirile. Rõõmu pärast läinud Saška 
vanaisa kõrtsi, urgitsenud kroonitükist ühe rubiini välja ja saanud selle eest vanalt kõrtsmikult nii 
palju viina, et oli kaotanud meelemärkuse. Saška vanaisa ärganud alles teises linnaservas, 


Tuulte värava all, kuid nüüd juba ilma kroonita. Selle olevat temalt ära näpanud hulkuvad 
hobusevargad. Saška vanaisa kaotanud kurvastusest mõistuse ja sattunud hullumajja. Seal ta siis 
veetiski 


1 Tsekiin — vanaaegne kuldmünt. Toim. 

ülejäänud elupäevad, luusides haiglaaia varjurikastel puiesteedel, seljas pikk linane särk ja peas 
takjakroon. 

Kui Saška Bobõr komsomoli vastuvõtmisel jutustas ka selle kurva loo oma vanaisast, et 
jätnud Nikita kasutamata juhust, et ütelda: «Näete, poisid, mida teeb rikkus! Sellepärast peame 
meie, noor sugupõlv, olema vabad raha ja asjade võimusest.» 

Kuid meie linna vanad inimesed räägivad sellest krooniloost-pisut teisiti. Türklased olevat 
Kindluse sillal nööriga kägistanud noore Jurko Hmelnitšenko, hetman Bogdani poja, sidunud 
talle kivi jalgu ja heitnud ta sillalt alla vahutavasse koske. Ja siis olevatki noor Jurko enne surma 
ära neednud türklased ja ühtlasi ka kõik nende aarded. 

Kui palju kordi olime meie, Jõetaguse poisid, hoolimata hetmani needmisest, luusinud 
kõrgvee ajal piki jõeäärt, üksisilmi tema kõntsast kallast uurides ja lootes, et keset laaste, märga 
! heina ja sulavaid lumepanku välgatab äkki vähemalt mingisugune vilets müntki, et selle eest siis 
Modest Tarpani apteegist osta kumme ragulkade jaoks ... 

See polnud Jaška kaebus, mis mind heidutas. Sugugi mitte! Mõtlesin kogu selle asja läbi ja 
jõudsin veendumusele, et kaebus rnind ei eruta. Ükskõik, mida Tiktor sinna ka kirjutas: kas seda, 
et ma olevat petljuuralane või et see olevat mina, kes kavatses õhku lasta eriülesannetega 
väeosa laskemoonaladu, kõik see on tühine asi. Varem või hiljem saab igasuguse valesüüdistuse 
ümber lükata. 

Ma ei nukrutsenud praegu mitte kartusest. Mind kurvastas poiste kaastundlik jutt ja kõige 
enam Nikita Kolomejetsi arusaamatu vaikimine. 

«Kui rakukese büroo liikme peale esitatakse kaebus, ja sina oled sekretär, siis tule ja ütle 
inimesele selge sõnaga, ausalt, avameelselt, milles teda süüdistatakse; kontrolli järele, kas see 
on nii Või mitte, aga ära mängi tumma ega sunni inimest ilmaaegu piinlema!» mõtlesin 
endamisi, kõndides järsaku serval. «Kas pole mul õigus? Muidugi on!» 

Kolomejetsi vaikimine oli see, mis mind imestas, häiris ja erutas. 

Eile olime terve õhtu koos ühiselamus, aga oleks ta sellest sõnakestki lausunud! Ometi oli 
Tiktori salakaebus tal juba käes. 

Saates mind Harkovi, oli Nikita mulle ütelnud: «Sõida, oled hakkaja poiss!» 

Kas ütles: «Oled hakkaja poiss!»? Järelikult usaldas «mind? Usaldas! 

Nüüd Nikita vaikib. Ja laseb lendu mingisuguseid uduseid lauseid: «Näide inimese alatusest» 


Aeg hakkas, käiduma õhtusse. Jõest hoovas jahedust, otsekui oleks oodata, külma. Läksin ja 
istusin uuesti madalale pingile, 

millesse olid lõigatud tuttavad tähed «V» ja «G», Pink seisis lagedal köhal, lausa tuule käes. 
Millegipärast pistsin käe taskusse ja tõmbasin sealt välja saueri. Sain selle kunagi Maremuh-iialt 
kõigi oma tuvide eest ega lahkunud hiljem enam sellest revolvrist. Isegi vabrikukooli tööle 
minnes võtsin revolvri kaasa ja Nikita Kolomejets heitis nalja mu üle: 

«Milleks sul, Vassil, tsehhis revolvrit vaja läheb?» 

«Kuhu ma ta siis panen?» 

«Jäta ühiselamusse.» 

«Sul hea rääkida — sinu voodikapike on lukustatav, minul aga lahti.» 

«Palu lukkseppi, las teevad luku.» 


«Mis see lukk aitab! Lukku on kerge lahti muukida.» 

«Oh, Vassil, Vassil, sa oled parandamatu! Oled relvaga kokku kasvanud. Sa elaksid muudkui 
aina sõjakommunismis! Raske on Vassili Mironovitš Mandžural üle minna rahuolukorda.» 

Teadsin, et Nikita naljatab, kuid tema naljad riivasid mind pisut. Tore rahuolukord, kui 
ümberringi seesuguseid asju sünnib! 

Veel polnud möödunud aastatki sellest, kui pilsudskilased tungisid kallale Jampoli juures 
asuvale Nõukogude piirivalvepunktile ja tapsid kordoniülema. Alles üsna hiljuti lasksid meie 
vabariigi vaenlased Lätis maha Nõukogude diplomaatilise kulleri Teodor Nette. Ja Kotovski 
tapmine? «Mitte üksnes mina, vaid ka kõik piiriäärsed töölisnoored peavad olema relvastatud ja 
«kõigeks valmis,» mõtlesin ma. Ja kandsin revolvrit ka edaspidi töö juures kaasas ... 

Võtsin kirbule ühe Vana kindluse sakilise torni ja sihtisin. Aga oli juba pimedavõitu ja 
hämaras polnud kirpu kuigi selgesti näha. 

«Mida küll sisaldab see Tiktori salapärane kaebekiri? ...» 

Pistsin revolvri kiiresti tasku ja lonkisin tujutult ühiselamusse. 


Meie ühiselamus oli harukordselt vaikne. Mulle tuli kohe meelde, et täna näidatakse linna 
komsomoliklubis kinofilmi. Poisid olid muidugi sinna .läinud. Kahju, et hilinesin. 

Toas põles lamp nii laes kui ka Nikita voodi juures. 

Meie sekretär elas meiega koos. Tema öökapil lebas terve vion raamatuid. Nagu alati, oli 
Nikita jäänud koju. «Meelt lahutama hakkan siis, kui olen vana,» tavatses ta ütelda, «aga nüüd, 
senikaua kui silmad terved, on parem raamatuid lugeda. Armastada raamatuid tähendab vahetada 
igavusetunnid tundide vastu, mis on täis naudingut. Raamat — see on inimese sõber, kes kunagi 
ei reeda!» kordas Kolomejets meile sageli mingisuguste ainult temale teada olevate filosoofide 
mõtteteri. Ja ta luges suure innuga: kodus hilisööni, teel internaati, sammudes kõnniteel 

nagu pime ja hoides lahtist raamatut silme ees; luges lõunavaheaegadel, istudes koolihoovis 
roostetanud katlal. 

Oli näha, et Nikita ei kavatsenud täna enam kuhugi minna. 

Ta lamas lahtiriietatuna koikul, tema kõrval toolil aga mustasid korralikult kokku pandud 
rõivad. 

Läksin vaikides oma aseme juurde ja võtsin sonimütsi peast. 

Nikita pööras pead ja ütles: 

«Sul on padja all ankeet, Mandžura. Täida see ja anna mulle hommikul ära.» 

Mu süda võpatas. Juba algab! 

Vist on see miggisugune eriline, keerdküsimustega ankeet! 

Pärisin vaevalt kuuldavalt: «Mis ankeet?» 

«Relva kohta,» ütles Nikita lugemist katkestamata. «Eriülesannetega väeosa kaardid ei ole 
nüüd enam kehtivad ja me peame esitama individuaalavaldused relvakandmise õiguse 
saamiseks.» 

... Tasa krabisesid raamatu lehed. Kobamisi võttis Kolomejets öökapilt pliiatsi ja märkis midagi 
üles, nagu andes mulle mõista, et jutt on lõppenud. 

Noh, heakene küll! Peale tükkima me ei hakka ... 

Vaikus. Läbi lahtise õhuakna kostsid kevadise tänava hääled. Eriline, kordumatu kevadkahin! 
Kas olete tähele pannud, et ke-vadel kuuleb inimene kõiki hääli nii selgesti nagu esmakordselt? 
Nüüd kires naaberõuel kukk, ja mulle näis, et ma kunagi varem pole kuulnud nii heledat kuke 
kiremist... 

Selles vaikuses uurisin trükikojas trükitud ankeeti relvakandmise õiguse kohta ja ootasin, et 
nüüd kohe hakkab Nikita minuga lõpuks ise rääkima Tiktori salakaebusest. 

«Ah jaa, Vassil, oleksin peaaegu unustanud,» ütles Nikita minu poole pöördudes nagu 
muuseas. «Sul on öökapis postipakk Andsin sinu eest allkirja ning sain kätte.» Ja ta süvenes 
uuesti raamatu lugemisse. 


Nööriga risti-rästi õmmeldud nelinurksel raskevõitu postipakil oli roguski ja õunte lõhn. Pakile 
oli keemilise pliiatsiga maalitud: «Saatja — Miron Mandžura, Tšerkassõ linn, Ringkonna 
Riiklik Trükikoda.» 

Pärast seda kui isa meie linnast Tšerkassõsse tööle sõitis, saatis ta mulle sealt vahel 
postipakke. Kõik, mis pakis oli, läks mööda ühiselamut laiali: kellele õun, kellele sädelevate 
soolateradega käetud pekitükk. Täpselt samuti tulid jagamisele ka teistele poistele tulnud 
saadetised. 


Ka nüüd leidus kastis vineerkaane all mitmesuguseid maitsvaid palasid. Pealegi olin 
näljane. Kuid ma ei võinud pakki avada. Kui hakkan just nüüd, enne poiste saabumist, Nikitat 
kostitama, võib ta mõtelda, et olen kuulda saanud salakaebusest ja lipitsen tema ees, tahan teda 
kodustehtud moonikoogikestega ära osta. 

Ja kui kurb see ka oli, kuid ma jätsin isa saadetise poiste kinost tagasitulekuni vanasse kohta 
— voodiäärseese öökappi. 

Võtsin riidest lahti ja heitsin magama, kuuldes, kuidas Nikita 
raamatu lehed krabisesid. 


LXII. BOBÖÕRIL EI VEA 


Unustasin ütlemata, miks eriülesannetega väeosa kaardid relvakandmise õiguse kohta polnud 
enam kehtivad. Asi seisis selles, et pärast minu ärasõitu Harkovi peatus meie linnas Proskurovist 
tulnud punase kasakkonna polk. Need punased kasakad, kuulsa brigaadikomandöri Grigori 
Kotovski kasvandikud, paigutati vaksali taga asuvaisse kasarmuisse, kus tsaariajal oli asunud 
Starodubi tragunipolk. Veokid tõid sinna igalt poolt kokkü heinu, kaeru ja ristikuvihke. Oli väga 
palju moona tarvis, et toita nii suurt hulka hobuseid. 

Õhtul aga, niipea kui kasakad olid oma uues peatuspaigas aset võtnud, kõlas läbi meie linna 
tänavate eriülesannetega väeosa tuntud alarm — kolm kuulipildujavalangut ja viis üksikut lasku. 
Ja nagu tavaliselt säärase alarmi puhul jooksis eriülesannetega väeosa staabi -juurde Kišinjovi 
tänavale kõikjalt kokku kommunaare. 

Meie vabrikukooli õpilasi tabas alarm komsomoliklubi saalis, kuhu nad olid kogunenud 
isetegevusõhtule ja kus nad vaatasid parajasti muusikalist pilti «Troika» vabrikukooli näiteringi 
ettekandes. 

Pärast eesriide avanemist kargasid kulisside tagant lavale kolm ühte rakmesse pandud näitlejat- 
«hobust», vehkides raskete külgekinnitatud sabadega. Nad polnud kuigi hästi grimeeritud ja kõik 
tundsid kohe ara, et paks, jässakas «hobune» Rumeenia kuningaväe ohvitseri eredas mundris., 
kuldtressid punastel pükstel, pole keegi muu kui Petro Maremuhha. Peab ütlema, et mu sõbral 
Petkal oli päris korralik bassihääl ja seda hinnati näiteringlaste hulgas kõrgelt. 

Endine kodutu laps, kõiketeadja Furman kujutas petljuuralast. 

Saapasäärtele langevad laiad puhvpüksid,. sinine tšumarka, mille ümber oli seotud punane 
voorimehevöö, must valgete täppidega koeranahkne papaaha helesinisest atlassist lotiga küljel 
ja lisaks veel pikad vurrud — hulga pikemad kui did Petšeritsa omad — sihuke oli Furman. 
Peale selle oli Furman oma tähtsuse rõhutamiseks pistnud saapasäärde pudeli. Neid poisinolke, 
kes tänavalt läbi akna saali vahtisid, huvitas muidugi kõige rohkem see, kas pudelis on ehtne viin 
või kõige tavalisem kraanivesi. Kuid poiste jutu järgi nägi kõigist kõige toredam välja väike 
marssal Pilsudski, kelleks oli Saša Bobõr. Tal oli peas helesinine kodujänese nahaga ääristatud 
kõrge konföderatka, millel värises 

valgetest hobusejõhvidest tutt. Klubi rõivastusmeister oli Saška jaoks kuskilt välja otsinud 
päris tõelise Pilsudski-ohvitseri frentši, millele olid kinnitatud ordenid, õlanöörid ja kotkastega 
nööbid ning mille kõrgel püstkrael sädelesid põimitud tressid. Frentš oli Saškale pisut suur. Selle 
varrukate massiivsetest mansettidest paistsid Bobõril välja ainult näpuotsad: ohvitser, kes siis, 


kui pilsudskilased põgenesid, oli linna unustanud oma ing-lislõikelise paraadfrentši, oli 
nähtavasti olnud mürakas mees. Univorm oli täiuslik, puudusid ainult head ohvitserisaapad. Rõi- 
vastusmeister oli Bobõrile andnud koliasest seanahast säärekaitsed, kuid nende alt vaatasid välja 
meie tavalised mustast juht-nahast töösaapad. Aga kus seda enne oli nähtud, et ohvitseride- 
leegionäride säärekaitsed on teist värvi kui saapad? Kuid-Bobõr'i see ei kurvastanud. 

Ta oli rõõmus ja uhke, et teda vaatab nii palju noori, ja tahtis hea mänguga tasa teha oma 
eksimust vahikorral eriülesannetega väeosa staabis. Bobõr pani mängu kogu oma hinge ja tegi 
mis suutis: trampis jalgu nagu ehtne täkk, hirnus uljalt ja heledalt, no täiesti nagu täkk, 
kiristas hambaid veel valjemini kui öösiti, tegi nagu näriks ta suuraudu, ühe sõnaga — tagus 
kontsadega, nagu üldse veel võis. Ta mängis niisuguse hooga, ettal teisel ringil lendas saba 
ära. 

«Vaata, vaata, Pilsudski jäi ilma sabata!» pistsid poisikesed akna juures kilanua. Kuid Bobõr 
ei läinud vaost välja — otsekui mängiks jalgpalli, andis ta mahakukkunud sabale nii tugeva 
löögi, et see teise ritta lendas, kust pealtvaatajad ta kinni püüdsid ja kus ta hakkas käima käest 
kätte nagu taskukunstniku võlukepp. 

Kõige raskem oli valida kostüümi Entente'ile' — kogu selle kontrrevolutsioonilise «troika» 
perenaisele. See ülesanne usaldati Furmanile kui parimale ajalootundjale kõigi näiteringlaste hul- 
gast. Ta hakkas meelde tuletama, missugused riigid nimelt olid pilsudskilasi, petljuuralasi ja 
rumeenia bojaare ässitanud noore Nõukogudemaa vastu ja kes- nimelt oli varustanud ning relvas- 
tanud interventide armeesid. 

Šepetovka lähedalt pärit Furmanil oli hästi meeles, kuidas poola krahvi Potocki palvel oli 
Jassõs viibivast Ameerika esindusest sõitnud Antoninõ alevikku ameerika sõdurite ja ohvitse- 
ride komando ja maani maha põletanud naaberküla ainuüksi sel põhjusel, et selle küla talupojad 
hakkasid revolutsiooniaastal jaotama krahvi maid. 

Furman teadis, et Pilsudski vägedes, kes olid läinud Kiievi peale, eriti kindral Halleri armees, 
oli palju ameerika instruktoreid, aga veel rohkem ameerika vintpüsse, kuulipildujaid ja muud 


1 Entente (loe: aniänt) — siin: kodusõja ajal võitluseks noore Nõukogude riigi vastu liitunud 
riigid. Toim. 

relvastust Seda teades tegi Furman korralduse, et rõivastusmeister õmbleks pool Entente'i kleiti 
Ameerika vöödilis-tähelisest lipust. Kleidi teine pool õmmeldi Inglise lipust. Nii oli «Entente», s. 0. 
Galja Kušnir, kes juhtis panide Poolat, Petljurat ja bojaaride Rumeeniat, mähitud Ameerika ja 
Briti lippu justkui linasse. Peale selle oli lipuriide esiküljele õmmeldud kullatud 
näärikuusepaberist kaks kroone kandvat sabadega lõvi. Et vaatajaile mõista anda ka Prantsuse 
kodaniuse osavõttu interventsioonist, oli rõivastusmeister torganud Galja valgele, jahuga 
ülepuistatud parukale kõvera pappmütsi, mis meenutas pisut neid kül-lussarvi, mis veel vana 
korra ajast rippusid meie linna pagarite ustel. Niisuguse mütsiga kujutati karikatuuridel 
tavaliselt Marianne'i-Prantsusmaad. 

Sääraselt rõivastatuna keset lava seistes ja ohje pingutades ergutas Galja-«Entente» piitsaga 
Pilsudskit, bojaaride Rumeeniat ja Petljurat. 

Kolmanda ringi lõpul oli neil lavastusplaani järgi ette nähtud pöörduda peaga oma emanda — 
Entente'i poole. Hobused pidid tõusma tagajalgadele, see tähendab — tõstma käed üles, väga 
haledasti hirnuma, jooksma siis lava eesäärele ning kurvalt publikule laulma: 

«Ei Moskvat me näe, ei me näe, nagu kõrvugi peas ...» 

Kui mitte arvestada seda, et Bobõr kaotas oma saba, läks, nagu poisid mulle rääkisid, kõik 
suurepäraselt. Näitlejad mängisid elavalt, tõmbusid piitsaplakse kuuldes küüru, Galja oli vali ja 
kõrk nagu tõeline inglise leedi, režissöör — «Rahvatoitlustuse» rakukese kultuuri- ja 
propagandajuht Kolja Drakokrust hõõrus rõõmu pärast käsi, et tema väljamõeldud number 
«sedavõrd hästi õnnestus, kuid niipea kui Maremuhha alustas oma sügaval bassihäälel: «Ei 
Moskvat...», hüüti saalis: 


«Alam!» 

Klubis tõusis kära. Pinke ümber lükates jooksid kommunistlikud noored tänavale. Igaüks 
neist tahtis võimalikult kiiremini jõuda eriülesannetega väeossa, saada oma püss ja oodata 
käsku. Režissöör Kolja Drakokrust tõmbas eesriide ette ja ilma et oleks pikemalt aru pidanud, 
hüppas saali, et ka ise paremini välja pääseda. 

Petljura-Furmani tavaline riietus lebas lava taga aknalaual. Sinnasamasse, nagu suplema 
minnes, oli oma kodinad jätnud ' ka Maremuhha. Nad mõlemad vahetasid ruttu riided jas 
visates teatrikostüüme lavale laiali, kiskusid käigu peal vurrud eest, pühkisid maha grimmi ja 
kargasid läbi akna tänavale. 

Kuid mida pidi tegema Bobõr, kelle rõivad olid lava taga asuva klubiraamatukogu tühjas 
käpis? Isetegevusõhtutel muutus see raamatukoguruum ajutiselt grimeerimistoaks. Seal hoiti ka 
tavaliselt parukaid, grimmi ja vanaaegseid kukega püstoleid, 

ning Kolja Drakokrustil, kes kartis üleannetust vastutustundetute klubikülastajate poolt, oli 
kombeks etenduste ajal raamatukogu lukustada. 


«Kus on Drakokrust? ... Kus on Drakokrust? Poisid, kas te pole näinud Kolja Drakokrusti?» 
möirgas nüüd juba täiest kõrist vaene Saša, joostes mööda tühjenevat saali ja riivates puupinke 
nikeldatud mõõgatupega. 

Kuid kommunistlikud noored — eriülesannetega väeosa liikmed — isegi ei vastanud Bobõrile. 
Mis huvi neile pidi pakkuma välja uurida, kus viibib Drakokrust, kui pärast ebaõnnestunud 
kallaletungi eriülesannetega väeosa staabile kõiki tõsiselt erutas uus alarm ja kui igaüks mõtles 
ainult sellest, kuidas kiiremini jõuda staapi. Isegi poisipõnnid, kes ei olnud veel kommunistlikud 
noored ja kellel polnud kuskile kiiret, isegi nemad olid üldisest ärevusest kaasa kistud ja trügisid 
tänavale. Ainult kõige rahulikumad nendest silmitsesid mõnuga lähedalt näitlejat Sašat, vab- 
rikukooli õpilane Monka Husarczyk aga lõi Bobõrile õlale ja hüüdis: 

«Olge hea, pan! Arge närvitsege! Olge hea, pan, kui pan soovib, siis võiksin mina, ehk küll 
parteitute kihist, laenata panile oma püksid.» 

Saša sai väga hästi aru, et Husarczyk ainult lõõbib ega oie kunagi valmis niisuguseks 
ohvriks, ning sööstis ukse poole. Bobõr kargas tänavale, peatus, hingas suure sõõmu värsket 
kevadõhku, vaatas ringi ja hüüdis täies meeleheites: «Noh, kus on see Drakokrust, susi teda 
söögu, kus on võtmed?» Ilma kaua mõtlemata jooksis ta, käsi mõõgal, kitsale ja pimedale 
Jampoli tänavale. 


Kõik arvasid, et panide Poola jookseb ühiselamusse ümber riietuma. Kuid Saša ei olnud nii 
loll, et traavida teise linnaserva ja siis tagasi ainult selleks, et vahetada pilsudskilase munder oma 
kulunud töörõivaste vastu. 


Saša otsustas eriülesannetega väeosa staapi joosta teatrikostüümis. 


«Pole viga,» mõtles ta nähtavasti, selle väljapääsematu olukorra tõttu meeleheitel olles, «algul 
muidugi vahivad kõik mind, aga kui ära seletan, milles asi seisab, jäetakse mind rahule. Peaasi, et 
alarmi puhul ei tohi hilineda. Kui pärast seda, mis juhtus möödunud korral vahipostil, veel peaksin 
hilinema, ütlevad poisid, et Bobõr on ikka tõesti argpüks.» 

Pealegi otsustas Saša üle trumbata kõiki klubis viibinud eriülesannetega väeosa liikmeid ja jõuda 
staapi esimesena., Vähe oli neid, kes teadsid, et Jampoli tänava lõpul on räpane hoov, millest läbi 
minnes pääseb otseteed Turuplatsile. Ja Saška sibas mööda pimedat ja sopilist tänavat selle hodvi 
poole, soovides võita pisut maad. 

Juhtus aga nii, et sööstes suure jooksuga sellesse hoovi, mis oli loike täis, sattus Saša otse 
hulkuvate koerte karja sekka. Koerad algul jahmatasid, kuuldes kännuste kõlinat ning silmates 
seejärel jooksvat Bobõr”i, ja mõned väikesed pitsud pistsid punuma, arvates, et see on nende 
kõige kurjem vaenlane hitsel — koertepüüdja — kes neid linguga tahab tabada. Suuremad penid, 
kisklemistes juba pureda saanud koerad, haistsid kohe pettust ja sööstsid lõrinal Saškale kallale. 

Esmalt otsustas. Bobõr end kaitsta. Hiljem jutustas ta poistele, et oli tahtnud tõmmata tupest 
mõõga ja raiuda hulkuvaid koeri lausa mõõgaga. Kuid vaevalt oli Saška käsi mõõgapideme 
haaranud, kui maksuinspektori lese ja prantssaiadega kaubitseja madaam Podnebesnaja muri 
naksas hooga kinni Saška paremast reiest. See muri oli juba mitu korda koertepüüdjate puurist 
välja rabelnud ja teadis, et kõige parem meetod vabadusse jäämiseks on vaenlasele esimesena 
kallale tungida. 

Vaesel Saškal jäi üle ainult üks pääsetee — põgeneda ilma võitluseta. Valguse kätte! Sinna, 
kus hulkuvad koerad ei julge inimest pureda. 

Koeri jalgadega eemale tõugates ja neid mõõgatupega kaugemale peletades jõudis Bobõr, 
Püsudski ohvitseri munder seljas ja peas pidulik valge kahuse tutiga konföderatka, koerte valjust 
haukumisest saadetuna viimaks Turuplatsile välja. 

Sel õhtul aga oli Turuplatsil asuva Tööliste Keskkooperatiivi koloniaalkaupluse juures valves 
jälle toosama valvur, keda omal ajal oli üle kuulanud GPU volinik Vukovitš. Valvuril oli hästi 
meeles, kuidas Vukovitš teda oli noominud ja kuidas GPU volinik Polevoi poole pöördudes oli 
avaldanud arvamust, et bandiit, kes kavatses õhku lasta eriülesannetega väeosa staabi, on 
nähtavasti põgenenud Poola piirile. 

Nüüd, erutatud uuest alarmist, hoidis valvur oma silmad paremini lahti. Koerte haukumist 
kuuldes pöördus ta ümber ja nägi imelikus riietuses jooksvat Bobõr”1. 

Vanamehele tulid sedamaid meelde kodusõja aastad ja just täpselt samasugused pilsudskilased 
Halleri armeest, kes marssisid meie linna tänavail ookeani tagant saabunud ameerika inst- 
ruktorite juhatusel. Nüüd oli valvuril paras juhus agarust üles näidata. 

Värisevate sõrmedega tõmbas ta oma haavlipüssi kuked vinna ja kaupluse trepist alla joostes 
hüüdis ähvardavalt: 

«Seisa, tõbras!» 

Mõõga kõlina ja koerte haukumise tõttu ei kuulnud Bobõr hüüet. «Ah sind, panilõusta!» röökis 
valvur ja kõrvetas mõlemast vanaaegse jahipüssi rauast Saškale otse jalge ette. 

Bobõr tegi äkilise hüppe ja käänas järsult paremale. Üle Turuplatsi olid veetorudepanijad juba 
sügisel kaevanud sügava 

kraavi, mis oli nüüd täis sulavett. Saša Bobor mõtles hoogu võttes hüpata üle kraavi, kuid ta 
saabas libastus savisel pervel ja Saška lendas, pea ees, jääkülma vette... 


Kõige naljakam aga oli asjaolu, et seekord ei olnud tegemist mitte tõelise, vaid 
proovialarmiga. Selleks, et kõiki kommunaare viimast korda kokku koguda, kasutas 
eriülesannetega väeosa staabiülem Polagutin vana läbiproovitud signaali. 

Igaühele, kes staapi jooksis ja püssi tahtis, osutas Polagutin käega viibates sõiduteed ja ütles: 

«Rivistuge, seltsimehed. Ilma relvata.» 

Kui kõik kommunaarid olid hoone ees rivistunud, kusjuures püsside puudumine tundus neile 
harjumatuna, tuli Polagutin kärmuste kõlinal künkalt alla sõiduteele ja ütles: 

«Tahan teile, seltsimehed kommunaarid, teatada uudist, mõnele ehk päris ootamatut: 
eriülesannetega väeosad saadetakse laiali ka Ukraina piiriringkondades. Kogu relvastus läheb 
ringkonna sõjakomissariaadi käsutusse. Selles liinis toimub kutsealuste ja 

tagavaraväelaste sõjaline ettevalmistus üldistel alustel. Oleme tugevamaks muutunud, 
seltsimehed, sellepärast võttiski meie partei juhtkond vastu säärase otsuse. Nüüd suudab 
Punaarmee tarbe korral üksinda kaitsta meie maad ja meie piire. Vist olete kuulnud, et siia saabusid 
punased kasakad? ...» 

... Sellal kui Polagutin vaikselt ja lihtsalt vestles kommunaari-dega, kostis majade ta gant 
Turuplatsilt kaks lasku ja öövaikust lõhestas Bobõri meeleheitlik kiljatus. Seejärel kostsid valvurite 
viled, ja siis jäi kõik jälle vait. Kui oleks tulistatud vintpüssist, oleksid kommunaarid muidugi 
kohe sinnapoole tõtanud, kuid paljusid rahustas asjaolu, et lasud olid kumedad nagu lihtsast 
jahipüssist. 

Polagutin kuulatas ja tähendas nagu möödaminnes: «Saeveski ladude juures on midagi 
juhtunud,» ning teatas siis valjusti ja rahulikult: 

«See oleks kõik, seltsimehed. Võite lauldes koju marssida!» 

Kommunaaride teed läksid lahku: ühtedel tuli minna Podzamtšesse, teistel Vene abimõisate 
poole, kolmandatel Saarmakülla, möldrite rakukesel aga veel kaugemale — Dolžoki huu-torisse, 
kuid kõik rühmavanemad viisid oma rühmad nagu kok-kuräägitult Kišinjovi tänavat mööda 
Turuplatsile, et teada saada, mis küll võis juhtuda saeveski ladude juures. 

Viimast korda Kišinjovi tänavat mööda eriülesannetega väeosa rivis sammudes laulsid 
kommunaarid oma armast laulu: 


Vana iganenud vabadusevoitlejad 
pärand,: 

korista end tee 
pealt ara, — 

Vene noorus 
tuleb nüüd! 

Kindlas rivis 
vapralt astub, 

vaenlastele läheb 
vastu, 

huultel laul ja 
võitlushüüd — 

maha sund ja 
piinamine, 

vabaduse 
piiramine! 

Vägivalla 
teenijad 

peavad põrmu 
varisema! 

Meie, kes me 
nainud kurja, 

kellel piits on 
tantsind turjal, 

kes me teame, 
mis on nälg, 

ahelad kõik 
purustame, 

oma Õnne 
ehitame, 

et käoks viimne 
vaevajälg. 

Elu peavad 
valitsema 


Nagu poisid jutustasid, ei jõudnud Tööliste Kooperatiivi kaupluse poole marssivad eriülesannetega 
väeosa liikmed oma lauluga veel lõpule, kui nende silmadele avanes unustamatu vaatepilt. 

Valvuri poolt kinnipeetud märg ja tulivihane Saška Bobõr katsus ühtelugu oma koertest puretud 
reisi ja röökis: 

«Kes andis sulle õiguse tulistada, ogar inimene? Sa oleksid võinud mu tappa, vaimuhaige 
niisugune! Olen ju näitleja!» 

Valvur oli niisama tusane kui tema eksituse ohver Bobõr. No kuidas see ometi võis juhtuda, et 
viimase kuu jooksul juba teist korda viltu veab? Ja riigi padruneid oli raisatud asjata! Kuid kas võis 
valvur, vana tsaari-veltveebel, nii järsku ja veel kõigi kommunaaride nähes oma süüd tunnistada ja 
Bobõri lahti lasta? 

Murelikult, hoides püssi laskevalmis ja alatasa ringi vaadates, pomises ta: 

«Näitleja ... Tunneme niisuguseid näitlejaid ... Lähme aga GPU-sse, küll seal selgeks tehakse, 
kes sa sihuke oled ja mis õigus sul on võõras univormis mööda Nõukogude linna ringi joosta ...» 


LXII. KÕIK ON SELGE 


Büroo tuli õhtul kokku vabrikukooli lukksepaosakonda. See pikk ruum näis liialt suur selle väikese 
koosoleku jaoks, eriti õhtusel ajal, kui koolfs oli vaikne. 

Me võtsime istet tööpinkidel. Minu vastas istus Jaška Tiktor ja vilistas tasa. Õigemini öelda, ta ei 
istunud, vaid pooleldi lamas, toetudes küünarnukiga tööpingi tsinkkattele. Tiktori alumine huul oli 
ripakil, tema hele juuksetukk kukkus laiale otsmikule, halliruudulise sonimütsi nokk oli ülespoole 
lükatud. Ta tundis end hästi. 

«Alustame, seltsimehed!» ütles Nikita pead tagasi heites ja astus tööpinkidevahelisele 
läbikäiguteele. «Meie päevakord on täna lühike, jääb veel aega arvestuste õppimiseks. Arutame 
kahte küsimust: esiteks — komsomoli liikme Jakov Tiktori käitumist, teiseks — Tiktori avaldust 
kommunistliku noore ja büroo liikme Vassili Mandžura teguviisi kohta. Kui aga keHelgi on 
mingisugune eriküsimus esitada, arutame muidugi mõista ka selle läbi. Kas vastuväiteid on?» 

«Palun minu avaldus võtta arutusele esimesena,» pomises Tiktor. 

«Miks nii?» 

«Sellepärast, et ma esitasin ta sulle kaks päeva tagasi.» 

«Noh, ja mis siis sellest?» 

«Mina esitasjn avalduse, sina aga tahad kõnelda minu käitumisest! Missugusest käitumisest, 
seda ma ei mõista. Ja kus on su põhjendused?» 

«Põhjendused?» Nikita nägu läks kipra ja ta karvased mustad kulmud tõmbusid ninajuure köhal 
koomale. «Noh, mis siis ikka, 

Jakov, lähme sinuga koos Keskväljakule ja ma näitan sulle sealses õllepoes katkilöödud akent — 
veel tänaseni on see paberiga kinni kleebitud —, ja poisid ootavad meid siin ... Kuidas on, 
seltsimehed, kas olete nõus? Kas ootate?» 

Poisid pahvatasid naerma ja Tiktori näoilme muutus. 

«Ara tee rumalat nalja,» ütles ta Nikitale tigedalt. «Pane parem hääletusele!» 

«Hääletada võib alati,» ütles Kolomejets imekspanuväärt rahulikult. «Enne tuleb kokku leppida, 
mida nimelt hääletada. Ja ma arvan, et me arutame antud küsimusi järjekorras, niiöelda ajaloolises 
järjestuses.» 

«Mismoodi?» ei saanud Tiktor aru. 

«Näed nii: kahekümne esimese veebruari õhtul läks kommunistlik noor Jakov Tiktor nepman 
Barenboimi õllepoodi, jõi end seal täis, noris joobnud peaga tüli, lõi kätki vitriini, ei ilmunud 
eriülesannetega väeosa alarmi puhul köhale.» 

«Eriülesannetega väeosa pole enam olemas, see pole tähtis!» katkestas Tiktor. 

«See on väga tähtis!» ütles Kolomejets järsult. «Eriülesannetega väeosasid ei ole, kõik võtavad 
nüüd osa üldisest sõjaväelisest õppusest, see on tõsi, kuid meil oli ja on range sõjaväeline 
distsipliin, mis on kohustuslik igale kommunistile ja igale kom-munistlikule noorele. Kordan: 
kahekümne - esimese veebruari õhtul käitus kommunistlik noor Jakov Tiktor teisiti, kui on sünnis 
Leninliku Kommunistliku Noorsooühingu liikmele. See esiteks. Teine küsimus: ööl vastu kuuendat 
märtsi sõitis kommunistlik noor Vassili MandŽura ühes ja samas vagunis põgenenud 
kontrrevolutsionääri Petšeritsaga ja Tiktori arvates ei pidanud teda meelega kinni. Selles järjekorras 
hakkamegi arutama neid mõlemaid küsimusi.» 

Üllatavatena ja kohutavatena kõlasid hämara lukksepatöökoja vaikuses Nikita karmid sõnad: «. .. 
sõitis ühes ja samas vagunis põgenenud kontrrevolutsionääri Petšeritsaga ja Tiktori arvates ei 
pidanud teda meelega kinni.» 

Siis niisuguse augu kaevas mulle Tiktor! «Oh sind, lurjust!» oleksin peaaegu hüüatanud. 

«Panen hääletusele,» ütles Nikita. «Kes on Tiktori ettepaneku poolt — arutada esimesena tema 
avaldust?» ; 

Büroo liikmed istusid vaikides. Kõigi näod olid karmid ja mõtlikud. 

«Ja kes pooldab ettepandud järjekorras arutamist?» 

«Mis siin hääletada, seltsimees Kolomejets?» hüüdis Galja. 

«On ju selge...» 

«Aga võib-olla on erapooletuid?» ütles Nikita ja hakkas hääli lugema. 

Ka Maremuhha tahtis kätt tõsta «poolt» hääletamisel, kuid 

siis meenus talle, et ta on alles büroo liikmekandidaat ning et tal pole hääleõigust, ja ta pistis 
oma lihava kämbla selja taha, nagu oleks saanud põletada. 

«Mintf arvates enamus ... Kas asume asja juurde?» 

«Muidugi kokku räägitud . .. Kõik ju üks kamp,» urises Tiktor, altkulmu Kolomejetsi poole 
vaadates. 

«Sjna vist tahtsid midagi ütelda, Jaša?» küsis Nikita kahvatades. 

«Ta... tatahab ütelda, et teda tuleb korrale kutsuda!» prahvatas äkki väga piiksuval ja 
ärritusest murdunud häälel Petro. 

«Tasa, Maremuhha, sulle ma sõna pole andnud,» peatas Kolomejets Petkat ja ütles Tiktori poole 
pöördudes tasa ning väga rahulikult: «Räägi, Tiktor, räägi julgesti, ära karda, räägi kõik, mis 
südamel, et hiljem ei saaks kaevata: «Kolomejets lämmatas mu enesekriitika.» Nagu näen, oled ka 
niisugustele provokatsioonidele valmis ...» 

«Mis siin veel rääkida — läheb ludinal! Hakka peale, lase käia, anna pihta ...» lausus Tiktor 
laisalt ja nihutas jalgu viibutades end mugavamalt tööpingile. 

Kolomejets pidas end vaos ja laskis need Tiktori viimased sõnad kõrvust mööda ning alustas 
siis tasa: 

«Kui komiministlik noor joob ja huligaanitseb, siis sellega ...» 

«Ma jõin omaenda raha eest ja teil pole sellega midagi pistmist!» karjus Tiktor jämedalt. 

Ja nüüd toimus see, mis pani meid kõiki võpatama. Kogu koolielu jooksul polnud me kunagi 
näinud Nikita Kolomejetsit nii ärritatuna, erutatuna, nagu tol väiksel õhtul vabrikukooli 
lukksepatöökojas. 


«Närukael!» hüüdis Nikita nii järsult, et kõrvalasuv treialiosakond vastu kajas. «Sa kiitled veel, 
et jõid omaenda raha eest. Kes sulle andis selle «omaenda raha»? Kes õpetas sulle tööd? Kes 
kasvatab sind inimeseks? Kes näeb vaeva, et sa oma elu, elaksid ausalt, nii et ühiskonnal sinust 
käsu oleks? Kas selleks võitlesid meie isad sulle kätte vaba, djse, et sina, täis kui siga. määriksid 
esimeses ettesattuvas kõrtsis kommunistliku noore ausat nime, et sa oleksid semuks igale raisale, 
igale nepmanile-spekulandile, kes magab ja.näeb unes meie kadu? Vangla igatseb neid juba 
ammu taga! Nemad tüssavad sind, sina aga lööd nendega klaase kokku, jood nendega sinasõprust. 
Kus on nüüd Bortanowski, sinu töötellija, «aus kodutööndaja», nagu sa teda nimetasid? Ta on 
salakaubavedamise eest istuma pandud. Mine miilitsa rakukesse, kõnele kriminaalasjade uurimise 
voliniku Gra-natiga oma sõbrast. Ta ajab tema asja. Kas sellepärast pidid Venemaa parimad 
inimesed hukkuma sunnitööl, surema tsaari-vanglates ja võllapuudel, et töölisnoor Jakov Tiktor 
magaks Proreznaja tänaval mudaloigus, sel ajal kui tema seltsimehed, 

agentide vastu? ... Vähe sellest: ise teeb pahandust ja siis hakkab veel teist süüdistama. «Oota,» 
mõtleb, «katsun õige vett sogaseks teha. Võib-olla tõuseb kära, ja ma pääsen sellal terve nahaga?» 


Eh sind! Arvad, et meil pole selge, miks sa Mandžura peale kaebuse esitasid? Kas arvad, et oleme 
lapsed või? Kas me eisaa aru, miks sa järsku tervelt kolmelehelise avalduse valmis treisid? 
Pealegi on selles üksteistkümmend grammatilist viga! Oi, Jaša, Jaša, küll oled ikka inetu asjaga 
hakkama saanud, kui ütelda otsekoheselt... Me pole kokku tulnud selleks, et sind käristada, — oled 
meie seltsimees ja me tahame sulle ütelda: kuule, Tiktor, mõtle oma käitumise üle järele! Sa 
võid oma elu elada ilusasti, sisukalt. Pühi ära mineviku saast! ära vala ennast üle sopaga!» Nikita 
tõmbas hinge ja ütles juba vaiksemalt ning märksa rahulikumalt: «Mõni teine sinu asemel oleks 
ütelnud lihtsalt: «Noh, eksisin, juhtus nii, et sattusin sellesse neetud ämbiikuvõrku. Püüan, et seda 
enam ei juhtuks.» Ja olekski kõik. Sina aga teed skandaali, tahad näidata, et ainult sinul on õigus, et 
sina üksi oled õigel teel, kõik teised kommunistlikud noored aga tahavad sülle jalga taha 
panna.» 

«Jäta juba järele, ära agiteeri! See on vana jutt!» nähvas Tiktor. 

«Kuidas sa ütlesid?» küsis Nikita. «Ma ei kuulnud. Korda, palun, veel kord.» 

«Palu kägu Proreznajal veel kord korrata, ta lendab seal tihti, mina küll sulle kukkuma ei hakka.» 
Ja Tiktor raputas väljakutsuvalt oma tukka. 

Kahvatuna, kokkusurutud huultega, vaatas Nikita üksisilmi Tiktorile. 

Jaška muigas. 

«Luba, Nikita, minule sõna,» palus Galja Kušnir väriseval häälel. 

Ma arvasin, et Galja hakkab Tiktorit manitsema. Ja kõik arvasid nõnda. 

«Räägi, Galja,» ütles Nikita. 

«Ma arvan, seltsimehed, et on kõige parem, käi Tiktor paneb oma kommunistliku noore pileti 
otsekohe lauale. Mul on väga häbi, et pilet on tal veel taskus,» lausus Galja kõlaval häälel ja 
vaatas Jašat niisuguse põlgusega, et see, suutmata taluda tema pilku, langetas silmad, nakkas asja 
ees, teist taga askeldama, tõmbas ülemisest taskust välja kollase, pappkaantega komsomoli-pileti ning 
ütles: 

«Palun väga, preili,» ja ulatas pileti Galjale. 

«Oota, Kušnir,» ütles Nikita ja esitas küsimuse: «Kes on selle poolt, et vabastada Tiktor sellest 
dokumendist?» 

Kõik tõstsid käe. Ja nüüd Jaška Tiktor vist taipas, et oli läinud liiga kaugele. 

«Vaatame veel, mida koosolek ütleb,» lausus ta vaevalt märgatava lootusega hääles. 

«Muidugi! Eks vaatame, Tiktor, mida koosolek veel ütleb,» kordas Kolomejets Jaška sõnu ja teatas: 
«Asume järgmise küsimuse juurde.» 

Jaška hüppas tööpingilt prantsti maha, kohendas oma kuube, puistas endalt höövlilaaste ja hakkas 
väljapääsu poole rühkima. 


«Kuhu sa tõttad,«Tiktor? Nüüd arutame sinu avaldust,» peatas. Kolomejets Jaškat. 

«Tulete ka ilma minuta toime. Mis siin veel kaebust arutadal Niikuinii te ei usu.» Ja Tiktor 
kehitas õlgu. 

«Sa võid jääda büroole sinu kaebuse arutamise ajaks,» ütles Nikita. 

«Aitüma! Lähen parem jalutama: väljas on kevad!» ütles Tiktor, katsudes näida lõbusana, ja läks 
lukksepatöökojast minema. 

Püüdes nähtavasti muljet jätta, et ta midagi, ei karda, läks Jaška saabastega klobistades pimedas 
treipinkidest mööda ja hakkas laulma: 


«Kolm Hulgust» nimeks on 


sel urkal seal Marseille*s ...» 


Ootasime, kuni välisuks ta järel kõminal kinni prantsatas, siis laskis Nikita silmad meist üle 
käia, ohkas ja ütles kibedalt: 

«Jaa ... Asume järgmise küsimuse juurde.» 

Kuid tuli välja, et Jaška lahkumisega langes ära ka «küsimus». Keegi ei tahtnud toetada tema poolt 
minu vastu tõstetud süüdistust. 

Pärast istungit kutsusin Kolomejetsi kõrvale ja küsisin: 

1 Marseille (loe: marsei) — linn Prantsusmaal. 

«Ütle, Nikita, miks sa seda avaldust minu eest varjasid? Kuidas mu süda valutas ...» 

«Varjasin sinu eest? Sa eksid rängasti.» 

«Aga muidugi! Sa ei lausunud rŠulle ju sõnagi.» 

«Miks siis enneaegu igasugust rumalust rääkida! Ma ei tahtnud asjata sinu närve rikkuda. Saa 
aru: selle kaebusega näitas Tiktor oma õiget palet. Ja ma hoidsin seda selleks, et kõik poisid 
mõistaksid, kui kaugele on langenud see Tiktor. Juhtub ju niisuguseid asju: isa on proletaarlane, 
raudteelane, poega aga ahvatleb meie linna väikekodanlik ümbrus.» 


LXIV. OTSIME MAAKAARTI 


Hus on meie linn, eriti kevadel, kui Vanas pargis löövad õitsele pajud ja Vana kindluse põlised 
sammaldunud müürid, kivist linnaväravad ning kaljudele nõjatuvad jõeäärsed vahitornid kattuvad 
rohu ja lilledega! Iga prao vahelt tungivad päikese poole noored kasvud, igal tornikarmniisil, kuhu 
tuul on mitmesaja aasta jooksul kokku pühkinud palju peent mulda, puhkeb õitsele kollakas, 
peenikestel õõnsatel vartel küguvad õrnad udejad võililled, kuskil järske müüre mööda lookleb 
tahmjas kõvade ja nagu elutute lehtedega kahjulik luuderohi, puurides oma juured igasse prakku; 
isegi ülemistel sakilistel tornimüüridel kasvab pehme mahlakas rohi, ja ükski teda seal ei kitku ega 


niida, vahest ehk'ainult hulkuv kits ronib mööda kindluse müüri torni-karniisile ja uitab seal 
kõrgel rohtu näksides ringi. 

Lähed läbi Vanalinna kivivärava — kuigi ilm on päikesepaisteline, puhub külm tuul sinust 
ikkagi läbi. Vaatad tagasi ja näed, kui kõrgele taeva poole kerkivad Poola kuninga käsul ehitatud 
seitsmekorruselise Stephan Bäthory' torni järsud müürid, .mis näivad süngetena, eriti varjupoolsest 
küljest. Tuleb mõte, et siin ei kasva enam midagi; kuid ei — kuskil neljanda korruse müürinukil 
haljendab nagu imeväel võrsunud okkaline laukapuu-puhmas või viirpuu, ja selle okstel kukudes 
laulavad kõlavalt linna köhal kaks käosulast. 

Jõe kõrgetel kallastel, mis on veel niisked kevadisest suurveest, löövad esimeste kevadetähistena 
õitsele raeremmeigad. Nende kuldsed lõhnavad urvad ilmuvad okstele varem, kui kleepjad pungad 
jõuavad välja ajada esimesi läikivaid lehekesi. Ja kui remmelgas on juba ära õitsemas, lähed päeval 
mõnutundega Vanasse parki ja kuulad seal, kuidas praksuvad käbid okkaliste mändide poolpaljastel 
okstel. 

Stephan Bäthory — loe: stefan baatori. Tõlk. 

Hulgud Vana pargi puiesteedel ja ainult kuuled siin-seal õrna, vaevalt tajutavat praginat, otsekui 
roniks kribinal kuskil ladvas mööda puutüve suure sabaga orav, ja äkki vilksatab silme ees pruun 
käbi, langeb oksalt maha, põrkab kruusaselt teelt korraks tagasi ja veereb alles noorde rohtu. 
Ühtelugu puistab soe tuul okkalistelt mändidelt maha pilvede viisi kollast tolmu. 

Kui oled tüdinenud hulkumisest mändide all, istud pingile ja näed kullendavat lilledega 
ülekülvatud muru kindluse bastionidel ning lõhnava kollaka eredaid laike ümmarguste lasketornide 
müüridel, kus türklaste kahurikuulide jäljed meenutavad aegu, mil need müürid pidasid vastu 
Konstantinoopoli «rünnak-ratsanike» piiramisele. Aga silla algul oleks nagu keegi käsipuudele 
laotanud kuivama kirjusid lippe. Kuid need pole lipud, vaid Privorotje naised, kes on tulnud 
linlastele lilli müüma. Nende korvid on tulvil punaseid, valgeid, kollaseid ja kahvatu-roosasid 
tulpe; valged maikellukesed on köidetud kimpudesse ja mähitud märgadesse lappidesse. Vanade 
kalmistute hauaplaati-del roomavad juba ammu läikiva igihali — «hauataime» — noored varred, 
Podzamtše agulis on savionnide ees löönud juba haljendama juurviljaaiad, ja türgi oa, lillherne 
ning lilla vormi esimesed, alles värsked võrsed on põimunud varbtara külge, et juunikuuks juba 
tänavale vaadata. 

Kurb on mõtelda, et niisugusel kevadisel ajal tuleb meil kodu-linnast lahkuda. 

Harkovist polnud mingit vastust? 

Ärkasin vahel öösiti ja nähes, kuidas läbi avatud akende tungib ühiselamusse kuuvalgus, ning 
"kuulatades oma naabrite ühetasast norskamist, mõtlesin hirmuga kooli lõpetamise päevale. 

Harkov vaikis. 

Puhuti näis mulle, et ma pole seal üldse käinud, et ma pole näinud Keskkomitee peasekretäri tema 
kabinetis Kärl Liebknechti tänaval ja et ma silmitsesin ainult tema päevapilti ajakirjas «Vsesvit». 


Kuid üks minu muredest haihtus juba tol õhtul, kui Nikita viis läbi büroo istungi. -Kuidas ma 
olin eksinud, arvates, et Kolomejets võib mõtelda minust halba ja kavatseb midagi kurja minu 
vastu! Lugenud tookord bürool ette Tiktori kaebuse, ütles Nikita kõigi kuuldes: 

«Tiktor kirjutab oma avalduses: «Kuna Vassili Mandžura aitas kaasa kontrrevolutsionäär 
Petšeritša põgenemisele, arvan mina kui teadlik töölisnoor, et Mandžura tuleb selle eest tingimata 
kommunistlikust noorsooühingust välja heita.» Ma arvan, poisid, et te saate aru, mis mõte on neil 
süüdistustel? Mandžura ei lasknud Petferitsat põgenema ju mitte sellepärast, et ta teda meelega 
oleks tahtnud põgenema aidata. Mandžufa eksimus seisab selles, et ta ei teadnud, mis tüüp see 
Petšeritša on ja mis 

põhjusel ta linnast ära sõidab. Ma ei tea, kuidas teie, aga mina isiklikult usaldan Mandžurat 
täielikult.» 

Ja kaks päeva hiljem ütles Nikita komsornoli lahtisel koosolekul: 

«MandžŽura täitis oma kohuse, ta sõitis Harkovi ja saavutas seda, et teie võite pärast vabrikukooli 
lõpetamist sõita tehastesse ...» 

Tiktor hüüdis tusaselt oma köhalt: 

«See on veel suur küsimus, kas saavutas! .. .» 

«Jah, me usume teda,» käratas Nikita, summutades Tiktori porina, «Sina aga ei ole seni meie 
usaldust ära teeninud!» 

Ja kuigi Nikita kõikide ees ütles, et ta mind usub, usub sellesse, et me kõik saame sõita Ukraina 
suurtesse tehastesse, kartsin ma väga, et tal ehk tuleb hiljem ütelda vastupidist. 

«Sõidame, kuidas siis muidu!» ütles kord Furman Petka Maremuhhale, märkamata, et ma seisan 
ta selja taga. «Sõidame... sõnnikuhunnikuid ümber kaevama!» 

Kooli lõpetamiseni jäi ainult üks nädal... 


Oli õppetööst vaba laupäevaõhtu ja me läksime poistega pärast tööd Vanalinnast läbi kose poole. 
Suurvee ajal veerikkamaks muutunud jõgi oli ammu läinud tagasi oma rohetavate kal-laste vahele, 
ta oli nüüd igasugusest prahist puhas ja meelitas juba ligi suplejaid. 

Oleksime heameelega vaadelnud, kuidas Vanas pargis hakkavad maha varisema kastaniõied, ja 
pealegi kiitles Bobõr täna lõunasöögil, et ta võiks ehk juba supelda. Me tahtsime näha, kuidas 
esimesed suplejad hüppavad otse kose köhal rippuvalt puusillalt külma vette. Teadsime muidugi, et 
Saška ei hakka hüppama sillalt vahutavasse koske — ta pole säärane hull, kes pea vastu kaljusid 
puruks lööks; ta läheb kuskilt kaldalt tasapisi .vaiksetesse veevoogudesse. 


Mete Petroga võtsime Saškai sõnast kinni, ta katsus küll põigelda, kuid võta näpust. Tegime siis 
maha, et Saša läheb meie juuresolekul õhtul suplema. 

Tol laupäevaõhtul oli Vanalinnas elav liiklemine. Posti tänav oli jalutajaid nii täis, et kõnniteel 
oli võimatu edasi pageda. 

Maremuhha oli endale hiljuti lasknud õmmelda uue sinise, väikese rinnataskuga särgi. Täna oli see 
särk tal esmakordselt seljas. Satään oli pingul ümber ta laia rinna. 


Isa oli mulle viimases pakis saatnud triibulised püksid ja küljelt nööbitava helepruuni 
satäänsärgi, mille kraele olid tikitud helesinised lilled. Ka mina otsustasin isa kingitused täna 
esimest korda tarvitusele võtta. 

Saša Bobõr, kes ammusest ajast kogus raha ega olnud kahe kuu jooksul söönud ainustki saiakest, 
hakkas lõpuks laiutama: ta ostis tekstiilikaubamajast endale ülikonna — kuue, vesti ja püksid — 
.kõik hallist kalasabamustriga Ševiotist. Nähes teda esmakordselt selles ülikonnas, ütles Nikita: 

«Kas tead, Sašake, mis sul nüüd veel puudub? Esiteks, kuldketike soliidsuse pärast, ja siis veel 
lips. Kuldketikese jaoks sul muidugi raha ei jätku, aga lipsu, ma arvan, ei võtaks sa isegi ilma 
rahata, sest sa tead, mis tähendab tõeline kultuur ja mis tähendab pursuilik väikekodanlus, ega taha, 
et sind järjekordsel enesekriitika õhtul valjult käsile võetaks. Kas pole nii, Sašenka, sa meie kallis 
seltsimees Bobõr?» 

Silla juures seisvalt kaubitsejalt ostsime «kokoškasid» — kuumal praepannil lõhkenud maisiteri, 
ning kõndisime lõbusalt keset sõiduteed. Peletades kurbi mõtteid, naeratasin ka mina, kujutledes, 
kuidas meie sõbrake külma vette ronib. 

Jõudsime juba raekoja juurde. Raekoja all säras meie linna esimese eeskujuliku kommunistlike 
noorte kohviku uus vaateaken. Kohvik oli seestpoolt heledasti valgustatud. Selle kohviku avasid üsna 
hiljuti «Rahvatoitlustuse» rakukese kommunistlikud noored . endise Barenboimi õllepoe ruumides. 
Rahandusosakond pigistas eraomanikkii kõrge maksuga, nepman ei pidanud vastu ja andis alla, 
ning kogu tema ettevõte koos kõigi juurdekuuluvate maja-pidamisruumidega, mis ulatusid kaugele 
raekoja alla, anti üle noortele. Linna elektrijaama kommunistlikud noored korrastasid siin 
elektriseadmed, kommunaaltööliste rakukesed värvisid seinad ja tegid põrandad korda, meie 
vabrikukooli puusepad valmistasid komsomoli laupäevakul Kušniri juhatusel uuele kohvikule tore- 
dad lauakesed; isegi meie, valajad, tegime kohviku jaoks oma tsehhis uue pliidi koos rõngastega. 

Esimene komsomolikohvik oli kõigi meie linna kommunistlike noorte uhkuseks, ja mitte ainult 
sellepärast, et temas oli osake ka meie tööst: me nägime ja saime aru, et just. niimoodi tuleb rünnata 
eraettevõtjat ja ta nõukogude kaubandussüsteemist jäädavalt välja suruda. 

Läbi uue vaateakna nägime nüüd mõnutundega, kuidas meie vabrikukooli õpilaste valmistatud 
laudade vahel liiguvad noorukesed ettekandjad, valged põlled ees, tuues külastajaile lõhnavat hiina 
teed kandilistes klaasides, kohvi vahukoorega ja tina-kraaniga varustatud sinistes sifoonides1 
seltersit ning siirupit, mille nimeks oli «värske hein». Puhtus ja kord, ning-mis peaasi — teadmine, 


et siin sind keegi ei tüssa, olid kohvikusse meelitanud palju rahvast. Peaaegu kõik köhad laudade 
taga olid kinnL 
Kui me kohviku ees peatusime, astus sealt välja Vukovitš, 


1 Sifoon — nõu, mis on varustatud toruga vedeliku ülekandmiseks. Tõlk. 

lastes oma naise ette ja avades tema ees ukse. Võtsin mütsi peast ja tervitasin. 

Vukovitš naeratas mulle ja tõstis tervituseks käe laitmatult mütsisirmi juurde: ta tegi seda nagu 
kord ja kohus, mitte ükskõik kuidas, vaid puudutas väljasirutatud käe sõrmeotstega piiri- 
valvurimütsi lakitud nokka. 

«Vassil, kes see oli?» küsis Saša Bobõr uudishimulikult. «See oli... seltsimees Vukovitš,» 
ütlesin teeseldud ükskõiksusega. 

«Kas see ongi Vukovitš? Seesama Vukovitš?» küsis Bobõr pikkamisi, vaadates eemalduvale 
piirivalvurile järele ja kades-tades ilmselt minu tutvust. «Vaata aga vaata... Ja ma ei teadnudki.» 
Ning ta lisas: «Teie tervitasite-teineteist. .. » 

«Mis selles siis imelikku? Ta on mu hea tuttav.» 

«Kas sa siis, Saška, teda ei näinud, kui me eriülesannetega väeosas valvet pidasime?» küsfs 
Maremuhha. 

«Ei ... näinud,» kogeles Bobõr hämmeldudes. Ja mulle meenus äkki, kuidas Saša oli teeselnud 
haiget, sellal kui Vukovitš ja Polevoi luusisid staabi hoovil, selgitades, kuhu ometi võis põgeneda 
see tundmatu diversant. Kõik poisid vaatasid siis vahitoast välja ja nägid Vukovitšit, ainult Bobõr 
lamas laudkoikul ja lõgistas hambaid, kujutades palavikuhaiget... 

«Teate, poisid, kas me ei läheks jõe äärde homme hommikul?» ütles Bobõr äkki. «Hommikul on 
ju vesi veelgi külmem ...» 

«No kas tead!» kargas Maremuhha Bobõrile ninna. «Tähendab, kaotasid kihlveo! Nüüd aga 
tule ja kostita meid seltersiga. Kuid pane tähele — kummalegi kaks portsjonit siirupit!» «Hei, 
poisid!» kostsid lähedusest tuttavad hääled. Üle iluaiakese kaitsetara hüppasid Furman ja 
Husarczyk ning jooksid meie poole. 

«Nii valmistute oma arvestusteks!» ütles Maremuhha manitsevalt. 

«Mis arvestused seal enam!» otse kisendas õhetav Husarczyk. «Ütle parem, kust võiks praegu 
saada Ukraina kaarti?» 

«Õige mul veidrikud väljas! Meil vabrikukoolis on ju kaart olemas. Selles kapis, mis kantseleis 
asub,» ütles Maremuhha. 

«Milleks teil kaarti vaja on?» küsis Bobõr. 

«Tean, et kapis,» pobises Husarczyk küsimusele vastamata jättes ja ringi vaadates, «selle kapi 
võti on ju asjlajaja käes, tema aga tuleb alles ülehomme.» 

«Mis sa kaardiga peale hakkad, ütle ometi!» küsisin ma. «Te õpite ju tehnilise mehaanika 
arvestust.» 


«Mis tähendab «peale hakkan»? Naljakas jutt! Kas sa siis ei tea?» Ja äkki, lüües endale vastu 
otsmikku, hüüdis Monka. «Rumalad, te ei teagi! Me sõidame!!!» 

«Kuhu me sõidame?» virgus Bobõr. 

«Sõidame, sõidame, sõidame!!! Hurraa! Vivat!!!» röökis Monka ja hakkas kõnniteel tšetšotka taktis 
hüplema. 

«Rääkige ometi selgemini, saatanad!» karjusin Husarczykile. 

«Meie istusime, tead, õppisime tehnilist mehaanikat — ja äkki nägime: kirjakandja! Ja ta käes oli 
kiri. Sihuke paks, lakkpitse-ritega. Küsis: «Kus on teie direktor? Mul on tema jaoks väärt-kiri.» 
Viisime, tead, kirjakandja Polevoi tuppa. See kirjutas alla, meie aga ei läinud ära. Ootasime. 
Justkui oleksime aimanud. Ütlesin kohe: «Lubage meid, seltsimees direktor, kiiresti pitserid lahti 
võtta.» Võtsimegi. Avasime ümbriku — seal olidki lähetuskirjad!» Kui Furman oli kuruga selle 
uudise välja pahvatanud, hakkas ta erutusest isegi köhima. 

«Tunni aja pärast on koolis erakorraline koosolek!» ütles Monka vahele. «Kästi kõik õpilased 
linnast kokku kutsuda!» 

«Kuhu need lähetuskirjad on?» küsis Bobõr kärsitult. 

«Tehastesse üle kogu Ukraina. Meile! Saad aru? Rahvamajanduse Ülemnõukogult!» Furman 
kobas taskutes ja koukis sealt välja pika paberilehe. «Ma kirjutasin kõik ära ... Loe, Husarczyk!» 

««Odessasse — kaks kohta...» luges Monka laulval häälel niisuguse uhkusega, nagu oleks ta ise 
lähetuskirjade koostaja ja nende jagaja. 

«Mina sõidan Odessasse, fakt!» lõi Bobõr särama. 

«Jah, sind sell just oodataksegi,» ütles Furman pilkavalt. «Seal keedetakse niisugustest 
tedretähelistest seepi.» 

«Noh, sina ära uhkelda!» vastas Bobõr solvunult. 

«Jäta juba, Saška,» palus Märemuhha. «Las inimene loeb ... Edasi, Mõnus!» 

««... Družkovka, Toretski tehas — kolm kohta, Jenakijevo — neli kohta, Grišino — kaks kohta 
...» Furman, kas sa tead, kus on Grišino? Ega sa seal vagunite all ole juhuslikult ööbinud?» 

«Pole aimugi!» andis Furman soliidselt oma bassihäälel vastuseks. 

««... Makejevka — viis kohta, Altševsk — neli kohta, Lugansk — üks koht...» Kas näed, Lugansk 
näikse olevat suur linn, aga miks sõidab sinna ainult üks inimene? Imelik!» 

«Loe, loe!» müksas Märemuhha Husarczykit. 

«Küll ma loen... «Kramatorskaja — kaks, Zäporožje — neli, Mariupol — viis ...» See on vist 
kuskil mere ääres.» 

«Mere ääres jah,» möönis meie kõiketeadja Furman, «ainult väga madal põhi: lähed, lähed, aga 
ikka ainult põlvini.» 

««... Slavjansk — kaks kohta, Kiiev — viis kohta ...» Isegi Kiievi, kas sa näed! Tore linn! 
«Bolšoi Tokmak — neli...»» 


«Vilets asi — niimoodi lugeda!» peatas Petro Morikat. «Nagu pimedad ... *Mine ja uuri välja, 
mis see Bolšof Tokmak on, kus ta asub! Valid, ja siis ...» 

«Ega keegi sulle enesele valida annagi!» ütles Furman. 

«Ükskõik... Ma tahan ette teada, mis mulle tuleb,» sähvas Petro. «Lähme kaarti otsima. Võib-olla 
et komsomoli klubis on? Lähme, poisid, klubisse! Jõuame veel enne koosolekut ära käia.» 

Ja me suundusime viiekesi klubisse, hingeldades kurest käimisest. Läksime kätega veheldes, 
möödusime äraõitsvaist kastaneist, möödusime varjurikkast, tihedast pargist, kust kostsid mahedad 
kitarrihelid ja keegi laulis: 


Sind me välja vahetame, 
vana, väsind seltsimees! 
Ja me leeki õhutame 
töölisrahva südames! 


Hea on marssida selle laulu taktis, teadtes, et kõik kartused on juba seljataga! 

Poisid ajasid omavahel juttu ja naljatlesid; ainult mina läksin vaikides, kuigi olin kõikidest 
rõõmsam: kui möödusin varjurikkast pargist, meenus mulle Harkov, kevadine hommik sula-lumega 
käetud ülikooliesisel skvääril, hele, silmipimestav päike, ja mu süda põksus niisama rõõmsalt nagu 
Siis ... 


«Inimene, kes ei sea endale elus mingit eesmärki, on kadunud inimene,» nii alustas Polevoi 
oma kõnet õpilaste erakorralisel koosolekul, mis toimus meie lukksepatöökojas. «Säärane inimene 
muretseb ainult oma kõhutäie eest,» jätkas Nestor Varnajevitš. «Teie aga, poisid, olete töölisklassi 
reserv, ainsama jõu reserv, kes võib maailma uueks luua. Tähendab, igaüks teist, kui ta ainult tahab 
olla tõeline inimene, on kohustatud seadma endale üha uusi ja uusi eesmärke. «Miks ma ei või, kui 
ma võin?» nii ütelge endale alati, kui satute raskustele! Kasvatage eneses viha ebaõnnestumiste 
vastu. Need raskused aga paratamatult satuvad teie teele. Te nägite neid juba siin. Karvapealt oleks 
meie kool suletud. Ukraina rahva vaenlased — natsionalistid, maailma kodanluse palgasulased, 
tahtsid meile ka siin kahju teha. Ja mis juhtus? Saime õiguse Harkovis, partei Kesjdromitees. 
Saime õiguse! Ja siin näete tulemust!» Nende sõnade juures tõstis Polevoi laualt paki lähetuskirju. 
«Need on mandaadid teie tulevasse ellu. Kuid nad võivad osutuda tühjadeks paberitükHideks, kui te 
kunagi seisma Jääte ja enesele ütlete: «Küllalt, olen kõik saavutanud, nüüd võib jalad seinale 
panna!» Ärge pöörduge kõrvale, kordan ma, kui teie teele satuvad raskused. Ärge andke alla. 
Pigistage hambad kokku ja — uuesti edasi! ... Saage aru, te olete maailma ümberkujundajad! 


Kellele siis veel, kui mitte teile, nõukogude noortele, kuulub tulevik! Teie, mu poisid, olete revo- 
lutsiooni esimesed võrsed. Suur Lenin on isiklikult hoolitsenud 

teie saatuse eest. Olge sellele uhked! Teie lapsepõlv möödus veel vanas maailmas. Paljud teist 
mäletavad Posti tänava nurgal seisnud kardavoid kui vana mineviku sümbolit. See minevik jääb teile 
veel jalgu. Heitke endalt maha vana saast.» Teil seisab ees suur tulevik, teiega peab sammu kogu 
meie maa noorus. Olge selle üle rõõmsad! 

Ma tahaksin väga, sõbrad, teid köhata kümne aasta pärast, kui-te olete noortest töölistest saanud 
meistriteks, insenerideks, tootmise juhtideks, aga peaasi — kommunistideks. 

Niipea kui uutes tehastes tööle asute, hakake kohe valmistuma parteisse astumiseks. Raskuste ja 
rõõmu hetkil koonduge partei ümber. Juba enne parteisse astumist kasvatage endas parimaid 
bolševistlikke omadusi... 

Te lugesite eile Mihhail Ivanovitš Kalinini kõnet, millega ta pöördus Sverdlovi ülikooli lõpetajate 
poole. 

Seal, selles kõnes, on tähelepanuvääriv lause: «Kõige väärtuslikum parteitöölise juures on see, et 
ta oskaks pidumeeleoluga töötada ka tavalises, äripäeva-olukorras, et ta oskaks päevast päeva võita 
üht takistust teise järel, et need takistused, mida tegelik elu tema ette iga päev, iga tund, veeretab, ei 
pidurdaks tema hoogu, et need igapäevased, mitte küllaldasest aktiivsusest tekkinud takistused 
arendaksid ja tugevdaksid tema jõupingutusi, nii et ta näeks selles igapäevases töös lõppeesmärki 
ega laseks kunagi silmist neid sihte, mille eest kommunism võitleb.» 

Ja korrates praegu neid sõnu, soovitan omalt poolt teile, poisid, töötada pidumeeleoluga, 
kartmata takistusi, nähes enda ees kogu aeg kommunismi helget tulevikku. 

Seal, kus te tööle asute, arendage endas alati suurt soovi teada saada seda, mida te veel ei tea. 
Ärge peatuge! Ärge kunagi peatuge! Kartke kahte sõna: «väsimus» ja «rahulolu». 

Pärast teid tulevad teised. Neil kujuneb kõik hoopis kergemaks, nad kadestavad teid, sest ükski 
neist ei saa näha seda, mis tuleb läbi elada ja näha just teil ... Varsti, õige varsti te lahkute sellest 
koolist. Me kirjutame teile välja sõidutunnistused ja te sõidate suurtesse tehastesse. Seal ootab teid 
suur töö. Armastage tööd,.suhtuge ausalt oma kohustustesse. Head teed! ...» 


Kuulates seda meile nii ebatavalist, Polevoi poolt erutusega ette kantud kõnet, mõistsime, et tal 
on väga kahju meist lahkuda. Ta rääkis seda kõike kogeldes ja segi minnes, nagu valjusti mõ- 
tiskledes, ja ta hääl värises ajuti, kuid oli näha, et ta sõna'd tulevad südamest. Ja mulle jäid kõige 
paremini meelde sõnad: «Teie olete revolutsiooni esimesed võrsed!» Nendes sõnades oli midagi 
kordumatult Kaunist. Ma nagu oleksin näinud laia — niikaugele ii kui silm ulatab — haljast 
nisupõldu, mis varakevadel suure inimese käega külvatud. Juba on põllust üle käinud? esimesed 
kevadised äikesehood, juba tekivad peakesed saledatel mahlakatel 

varrekestel, ja nad tõusevad järjest kõrgemale, kuskil taevasinas helendava palava päikese poole 


Koosolek lõppes ruttu. 

Polevoi rõõmustas meid teatega Jähetuskirjade saamisest. 

Jäi veel üle viimane mõistatus: kuhu keegi sõidab? 

See mõte erutas meid ja me läksime uuesti hulkuma mõõda kodulinna, puudutades viimast korda 
oma taldadega tema tänava-sillutist ja kuuldes juba praegu, kuidas vedur vilistab rongi ees, millega 
meil tuleb siit linnast ära sõita. 


LXV. UUES LINNAS 


Me astusime vaksaliesisele väljakule ja samal hetkel kiskus lugev tuulehoog õiest nokkmütsi peast 
voorimehel, kes oma pikk-vankriga jaama juures reisijaid ootas. Hüpeldes nagu kerge männipuust 
ratas, veeres nokkmits üle väljaku. 

Päevitunud rässakas voorimees kargas sedamaid pukist ja sööstis mütsile järele. 

«Pea! Pea! Hoia kinni, Volodka! Veereb teine üles Kobazova mäele!» kisasid naerdes teised 
voorimehed. 

Tuulest aetuna veeres müts siksakiliselt edasi, ja jõudnud temale järele, laskus Volodka kükakile 
ning ajas jalad laiali, nagu püüaks ta kana. 

Vaatamata sellele, et maikuu hakkas juba lõppema, oli siin haruldaselt sume ja jahe. Niiske 
meretuul pani virvendama väljakul läikivad loigud. Väikesed, valgeks lubjatud tüvedega akaat-siad 
paindusid tuules ning üsna madalal taeva all, jaamahoone katuse külge peaaegu kinni jäädes, ujusid 
pilved — sünged, mustad, vihmast pundunud. 

Noil hetkil, mil esmakordselt tutvusime uue linnaga, meenus väga selgesti kuskile kaugele,«meie 
maa piiri äärde maha jäänud väike kodulinn: kaljune, haljas, päikeseküllane, Karpaatide tuulte käes 
seisev linnake. Meenusid viimased sõiduettevalmistused, jaamaperroon, miiting jaamas ja sõnad, 
millega meie komsomoli sekretär Nikita Kolomejets meid teele saatis: «Teie ees laiuvad helge 
tuleviku avarad kaugused. Olge ka edaspidi neil uutel eluteedel partei ustavateks abilisteks!» 

Vali vedurivile katkestas Nikita sõnad. Kõik vabrikukooli õpilased poetasid end teiste reisijate 
vahelt läbi, pistsid pead fknast välja ja laulsid oma armastatud laulu: 


Kui meie üksus piiril käib, 
on panid hirmu täis! 


Jah, küllap näed — 


Oktoober peagi 
ka neil on käes!... 

Kui selge oli kevadtaevas noil hetkil, mil meie eest mööda libisesid jaama tuntud ehitused, kui 
päikesepaisteline oli kõik ümberringi! ... Ja säh sulle — järsku paisati meid hilissügisesse. Ja seda 
nimetatakse veel lõunaks. 


-.. Raputades oma mütsipõhjalt veetilku, jooksis voorimees Volodka meie juurde ja hüüdis: 


«Noh, noored, kas sõidame? Krahv Bengalski tõld on teie teenistuses!» Ja ta lõi kämblaga vastu 
pikkvankri lakitud käsipuid. 


Voorimehe palkamise üle meil rongis juttu ei olnud. Vaatasime üksteise otsa. 


Meie kassapidaja Maremuhha nohises murelikult ning hoidis kätt selles püksitaskus, kus tal oli 
ühiskondlik raha. Bobõr oli kõhklematult valmis sõitma ja silmitses mõnuga pikkvankril. Sääraseid 
pikkvankreid meie linnas ei leidunud, olid ainult vanamoelisad faetonid. 


Tiktor seisis eemal seina ääres, käes raske kohver. Silmi kissi-tades uuris ta väljakut enda ees ja 
tegi näo, nagu ei puutuks voorimehe ettepanek temasse. 

Maremuhha küsis minult ebakindlalt: 

«Kuidas on, Vassil, kas sõidame?» 

«Aga võib-olla läheme jalgsi?» ütlesin ma. 

«Kuhu me jalgsi läheme?» pahandas Bobõr. «Kauge!» 

«Sõidame siis,» nõustusin. «Huvitav ainult, kui palju ta võtab. Küsi õige, Maremuhha.» 

«Mis on teie taks?» päris Petro. 

«Õiglane,» uratas voorimees, jooksis trepile ja võttis Petrolt tema korvi, milles oli valgest plekist 
teekann. «Istuge aga peale, poisid! Liiga ma teile ei tee! Kas see on terve teie majapidamine?» Ja ta 
osutas ülejäänud asjadele. 

«Hei, oodake, niimoodi me ei sõida!» peatasin voorimeest. «Ütelge, kui palju maksab, ja siis istume 
peale.» Endamisi mõtlesin: «Teame teie vigureid! Nüüd»on lahke, lubab mitte nöörida, pärast aga 
soolab sulle, et hoia alt!» 

«Kas olete neljakesi?» küsis voorimees tagasi vaadates. «Kuhu sõita, kas kuurordini või Kobazova 
mäele?» 


«Kesklinna,» ütlesin kindlalt. «Kui palju läheb maksma nelja pealt?» 

«Ärge mind arvestage, ma ei sõida!» hüüdis Tiktor. 

«Miks?» küsis Maremuhha. 

«Voorimees — see on kodanlik luksus. Enne tuleb otsida korter, siis alles voorimehega sõita,» 
nähvas Tiktor. Ja kohvrit viibutades sammus ta aeglaselt astmeist alla väljakule. 


«Oota, Jaška, kuule nüüd ...» püüdis Maremuhha Tiktorit peatada, kuid mina käratasin: 
«Las läheb... Algavad jälle need vanad vigurid!» 
«Tormakas noormees,» ütles voorimees solvunult ja vangutas 

pead. ««Kodanlik luksus» — vaata sa mul! Pursuisid ei vea ma isegi miljonite eest. Mul endal 
partisanikaart olemas.» 

«Noh, kui palju maksab siis kesklinna?» katkestasin teda. «Noh, mis seal ikka. Igalt sellilt pool 
rubla.» «Palju,» ütlesin ma. «Kauple alla, Petro!» «Kui palju siis annate?» kohkusVoorimees. 
«Kakskümmend kopikat nina pealt!» pahvatas Petka. «Heakene küll,» nõustus voorimees. «See ju 
täna esimene sõit!» Eelkõige asetas ta pikkvankrile Petka korvi koos teekannuga ja tahtis siis peale 
tõsta minu vineerkohvri, kuid ma tegin poistele kohe ettepaneku: 

«Kuhu me asjadega sõidame? Jätame need parem hoiule. Siis on me käed vabad.» 

«Kas ära ei varastata?» küsis Maremuhha. «Veidrik niisugune, kes siis varastab? Pakkide 
hoiukoht on ju riiklik ettevõte!» rahustasin meie kassapidajat. 

Asjade vastu saadud ühise kviitungi usaldasime samuti temale, ja Petro, keda heidutas minu 
paljaksvarastamise lugu Harkovis, kõõritas kartlikult tõmmunäolise voorimehe poole ning peitis selle 
väärtusliku dokumendi tolstovka tasku. 

Võtsime kohad sisse. Pikkvanker hakkas kividel lõbusalt kõlisema. 

Mõlemal pool sõiduteed olid kivitatud kanalid, kus voolas kol-lane vesi. Puhastes väikestes 
hoovides, mis olid liivased ja täis teokarpe, asusid madalad valged punaste või hallide katustega 
majakesed. 

Siin-seal paistsid läbi taravarbade viinamarjaaiad ning noored kirsi-, mureli- ja aprikoosipuud; 
lõõmasid tulipunaste kresside ja pujengide klumbid. 

Ahnelt vaatlesime esimest tänavat selles linnas, kus meil tuli nüüd hakata elama ja töötama. 

Ühel nurgamajal asetsevalt sildilt lugesin: «Kolmeteistkümne Kommounaari prospekt» ja see 
meenutas mulle uuesti meie piiriäärset linna, eriülesannetega väeosa ja meile kallist sõna 
«kommunaar». 

«Kas juba ammu sajab?» küsis Petro voorimehelt. «Sellest ajast saadik, kui algas torm. Juba 
kolmandat päeva,» ütles Volodja ja laskis oma kõrvi aeglasemale käigule. «Ja eile tuli rahet. Oli see 
alles rahe! Nagu kartetšiga põrutas! Noored viinamarjapõõsad lõi päris maha.» «Kas enne seda oli 
palav?» 

«Täitsa Aafrika!» vastas voorimees..«Pooled päevad olin meres — niisugune kuumus oli. Näed, 
kui pruun ma olen.» 

Nendest voorimehe sõnadest läks meel rõõmsamaks. Tähendab, tuul ja loigud tänavail, see on 
mööduv, ajutine nähtus, ning kui 

meil ei vea ja kui me niipea ulualust ei leia, pole suurem häda ka puiesteel pingi peal ööbida. 


Meie ees kõnniteel vilkus Tiktori tuttav selg. Ta vehkis linna poole pikkade, hoogsate sammudega, 
kandes õlal väikest rohelist kohvrit. 


Oma kangekaelsusega andis ta meile selgesti mõista, et tal ei kõlba meie seltsis olla. Ja kuigi me 
sellest aru saime, hakkas meil kõigil piinlik: «Seal sammub meie vabrikukooli-kaaslane, meie semu, 
läheb asjadega jalgsi, meie aga sõidame luksuslikul pikkvankril, tõepoolest nagu mingisugused pursuid!» 
Maremuhha, kes oli meist kõigist kõige tundlikum ja heasüdamlikuni, ei kannatanud välja ja sosistas: 

«Kui õige hõikaksime teda, poisid?» 

«Hõigata ju võib,» ütlesin, «ainult siis ajab ta veel rohkem nina püsti. Kas oled unustanud, kui 
ninakas ta oli kogu tee? Tahab, et temaga lipitsetaks, et teda palutaks. Võta näpust!» 

«Vassilil on õigus,» nõustus Bobõr. «Jaška on teadagi... indualist. Palugu nüüd juba ise, kui ära on 
väsinud.» 

Kuid Jaška ei mõtelnudki pikkvankrit peatada. Ta sammus püsti päi. Tuul lehvitas tema kohevat 
heledat juuksetukka, mis tal uljalt halli sonimütsi alt välja tikkus. Ta kissitas oma tigedaid silmi. Tiktor 
teeskles, nagu ei märkakski meid 


«Kodanlik luksus! Ptüi!» sülitas Volodka. «Kus mul Surematu Kaštšei väljas, arvab, et ma tema 
kahekümnest kopikast rikkaks saan! Kanna, ihnuskoi, ise oma kohvrit!... Olete ühe kandi poisid või?» 


«Ah niisama, lähedalt,» vastasin põigeldes, sest ei soovinud kõrvaliste isikute ees. paljastada meie 
vastastikuseid suhteid. 

«Tulite vist puhkekodusse?» küsis voorimees hobust ajades. 

«Miks te seda arvate?» imestas Bobõr. 

«Metsikud, eks?» 

«Missugused «metsikud»?» ei saanud ma voorimehe jutust aru. 

«Küsin, kas metsikud supelkülalised? Üürite endile eraviisil toad ja hakkate, jalad' ülespoole, 
päikesevanne võtma nii umbes kuu või kaks?» 


Mind panid voorimehe mõistatamised hämmeldama ja ma ütlesin karmilt: 


«Sõitsime siia tööle. Lõpetasime oma kodulinnas vabrikukooli ja saime lähetuskirjad punase leitnandi 
Schmidti nimelisse tehasesse. Kas teil on ikka olemas niisugune tehas?» 

«Või veel! Endine John Kayworthi' tehas. Kuid sinna pole ju ammu uusi töölisi võetud! Omad 
elanikud käivad iga päev kon-toris küsimas ...» 

Me vaatasime üksteisele otsa. 

1 John Kayworth — loe: džon keivort. 

«Võib-olla kuuluvad nad kõik madalasse töökategooriasse, ehk sellepärast?» küsis Maremuhha 
väriseval häälel. 

«Neid on igasuguseid. Nii madalama kui ka kõrgema kategoo-riaga. Aga kui teil on lähetuskirjad 
olemas, siis võib-olla ...» 

«Ja veel missugused!» kiitles Bobõr. «Harkovist, Ukraina Rahvamajanduse Ülemnõukogult. Felix 
Edmundovitš Dzeržinski ise tegi Moskvast korralduse. Ja neis lähetuskirjades on öeldud: «Igal juhul 
vastu võtta.» Näita, Petruss, minu lähetuskirja!» 

«Mis sa veel ei taha!» nähvas Maremuhha vastu. «Hakkan ma sul niisuguse tuule käes dokumente 
laiali laotama!» 

«Imelik tõesti, see Bobõr!» mõtlesin ma. «Isegi seltsimees Dzeržinskit nimetas tähtsuse tõstmiseks. 
Esimest korda näeb inimest ja juba kohe satub hoogu: kipub talle nii tähtsaid dokumente esitama.» 


Hüpeldes veeres vanker mööda pikka Kolmeteistkümne Kommunaari prospekti. Puhuti äigas Volodka 
laisalt ohjadega kõrvi siidselt läikivat laudjat. 

Tänav oli täiesti tühi. Üsna harva tuli vastu juhuslikke teekäijaid. Linn näis väga vaiksena. 
Tundus, et inimesi võib siin näppudel üles lugeda. 

«Kui isegi kõik kohalikud elanikud siin tööd ei leia, mis siis meist saab? Oleme ju sissesõitnud 
inimesed, pealegi mitte just väga kogenud spetsialistid. Ja meie omaksed on kaugel, samuti Polevoi, 
Kolomejets ja Pantšenko... Ei ole kedagi, kes meid tarbe korral aitaks,» mõtlesin ma ja need mõtted 
tegid mind järjest rahutumaks. 

«Kuhu te, poisid, siis elama tahate asuda?» küsis voorimees. 

«Ei-tea veel,» venitas Bobõr. 

«Kas tulete siia praktikale või päriseks?» küsis voorimees ilmse huviga. 

«Kui vastu võetakse, siis kauaks ajaks,» seletasin ma. 

«Kuulge, noormehed!» ütles voorimees pidulikult. «Mul on teie jaoks korter olemas. Otse muinasjutt! 
Nõiduslik unelm! Linna park asub sealsamas, muusika mängib terve suve läbi. Kui katusele ronida, 
võib sealt igal neljapäeval vaadata maksuta kino. See korter asub minu tädi juures. Ausõna! Ja ka 
meri on kohe sealsamas.» 

«Meil pole korterit vaja. Meil võiks olla ainult üks tuba.» ütlesin umbusklikult. » 

«Miks sa siis, Vassil, korterit ei taha?» küsis Saša. «Kui oleks kaks väikest toakest, siis ...» 

«Jah! Võib-olla on sul seal veel klaverit ja eraldi võõrastetuba vaja, nagu krahv Potockil?» tungis 
Petro Bobõrile kallale. «Kui tahad korterit, siis võid seda ise endale otsida, meie aga Vassiliga 
mahume ka ühte tuppa ara. Eks ole, Vassil?» 

«Muidugi!» pomisesin ma, taibates, et isegi ühe toa üüri on meil raske kokku kraapida, 
rääkimata veel kähe toa üürist. 

«Just minu tädi juures ongi teie jaoks paras tuba,» nõustu? Volodja lahkelt. «Tädi on mul väga 
sümpaatne. Elab üksinda terves majas. Tema poja tapsid mahnoolased ja ta ise...» 

«Kas aga tädi meid vastu võtab?» 

«Miks siis mitte. Kui mina juba soovitan, siis pole kahtlust. Elate paremini ära kui mõned 
nepmanid. Need sõidavad siia mere äärde rasva maha võtma, ise aga veel rohivad: «Teine korrus, 
kõrgevõitu, süda haige!» Tüli on nendega palju. Teie aga olete minu tädile otsekui loodud.» 

«Teie tädil järelikult on oma isiklik kahekorruseline maja?» küsisin ma. 

«Just nii! Kahekorruseline!» tunnistas Volodka, nagu oleks see iseenesest mõistetav. «Ainult 
mööblit pole, see on halb. Aga mis teil sellest? Teie olete noored inimesed. Ostke endale esialgu 
troopiline mööbel — noh, ütleme, mitmesuguseid apelsinikaste. See on siinsamas lähedal... N56, 
Sultan!» Ja nende sõnadega pööras voorimees vasakule. 

Pikkvanker sõitis sillutatud teelt kitsale tolmusele tänavale ja veeres pehmelt edasi. 

See veel puudus: elada eramajaomaniku juures! Tema kahe korruselises üksikelamus. 

Iga hetkega pingestusin järjest enam ja enam. Miks me ometi hakkasime jändama selle lõbusa ja 
ülearu jutuka voorimehega! 

Ent kui pikkvanker vaiksel mereäärsel tänaval, mis oli täis hiljutisest vihmast tekkinud loike, 
järsku peatus ja meie, sirutanud oma jalgu, koheldes niiskele liivasele maale hüppasime, ja kui 
Volodka meid oma tädiga, pikas seelikus kõhna eidekesega, tuttavaks tegi, selgus, et see tädi näeb 
täiesti proletaarlase moodi välja. 

Tädi nimi oli Marja Trofimovna. Tema juuksed olid hallid ja tal oli peas lihtne mustatäpiline 
sitsrätik. 

Ta tuli meie juurde tänavale, käes läikiv raudlabidas — selle labidaga kaevas see «pursui» 
juurviljaaias ise oma peenraid. 

««Vaata, tädi, tõin sulle üürilised. Palun lahkesti vastu võttab ütles Volodka lõbusalt, laksatades 
pika piitsaga. 


LXVI. KARTUSED HAIHTUSID 


«Kahekorruseliseks eramajaks» osutus tegelikult väike, kollaka telliskatusega tare, mis asus lilli 
täis istutatud hoovil. Eemal, tare taga, paistsid linnapargi puud ning helesiniseks värvitud kõlakoda. 

Poolpime väike köök ja valgeks lubjatud puhas magamistuba, mille uks viis otse eeskotta, oligi 
õi-gust öelda uhke «üksikelamu» kogu esimene korrus. 


Otse eeskojast, mis oli täis korve, tammepuust pütte ja köögiriistu, viis üles hirmsasti nagisev ja 
järsk trepp, millel puudusid käsipuud. See trepp läks vist pööningule. 

Kui me sellest trepist perenaise järel üles ronisime, tuli tahtmatult mõte, et need kaks viltust 
tala, mis treppi üleval hoiavad, varisevad kokku ja me kukume viiekesi alla igasuguse koli otsa. 

Ülemine, teise korruse ainuke tuba hakkas meile kohe meeldima. See oli nähtavasti hulk aega 
tagasi tavalisest pööningust ümber ehitatud: lagi oli vildak ja aken viis otse katusele. 

Volodka pani piitsa nurka ja lükkas osavasti, peremehelikult, riivid eest. Ta paiskas raginal 
lahti väikese tolmunud akna. 

«Pugege siia välja ja ekraan on näha nagu esimesest reast, isegi veel paremini. Möödunud 
nädalal vaatasin siit «Metslooma». Ei mingit trügimist, kõik on prii, ja mahe tuul puhub nii, 
karastavalt! Kust te mujal niisugust mugavust saate?» küsis Volodja. 

Ja tõesti, aknast paistis hästi ära linnapargis asuva kino valge ekraanilina. Pistsin pea veel 
rohkem aknast välja, nägin enda ees kogu katusekallet, naaberaeda varbtara taga ja veel kauge- 
mal, sealpool raudteed — merd. 

Voorimees oli rääkinud tõtt: umbes saja sammu kaugusel Marja Trofimovna tarest tormitses 
päris tõeline Aasovi meri, kaldaäärne vesi tuulest sogaseks pekstud. Läbi akna nägin selgesti 
valgeid laineharju. Lahes kukus voogudel palja kõrge mastiga suur kaluripaat. 

Vanaeideke-perenaine jälgis kartlikult, kuidas me tema tuba vaatleme. Tundus, et ta oli selle 
väljaüürimisest väga huvitatud, ja sellepärast käitus Saša Bobõr nagu tõeline korteriüürija. Kus ta 
küll seda oli õppinud — ei tea. 

Tähtsa näoga jalutas Saša mööda pragunenud põrandat, pistis oma krimpsus nina iga prao 
vahele ja avas millegipärast madalaahju lõõriklapi. Siis märkas ta uksepealisel sinna lihavõtteööl 
vahaküünlaga suitsutatud risti, tõmbas rangel ilmel sõrmega mööda ristimärki ja vaatas lõpuks 
trepist alla: siit, ülevalt, paistis järsk trepp veelgi ohtlikum. 

«Miks pole käsipuid?» küsis Saša karmilt. «Siin võib öösel pimedas unisest peast endal kaela 
murda.» 

«Al põleb mul kogu öö ikooni ees lampaad,» ütles vanaeit teenistusvalmilt. 

«Mis? Lampaad? Lampaadidest tekivad aina tulekahjud!» ütles Bobõr tähtsalt. 

«Mis sa nüüd, poju! Jumal hoidku!» pistis eideke hädaldama. 


477 


«Millega talveltuba kütta?» ei jätnud Bobõr järele. Ja ta patsutas tähtsalt ahjupealsele. 

«Noh, kui te tehases tööd saate, küll teile siis kütet antakse,» ütles perenaine. «Tehase töölised 
saavad igal talvel sütt. Volodja toob teile ara, panete sinna kuuri, kus kits asub, ja ongi kõik.» 

«Kui me aga tehases tööd ei saa?» mõtlesin ma. «Järsku ei võeta meid vastu ja tuleb sellest 
linnast hoopis lahkuda? ...» 


«Mulle, seltsimehed, on see katusekamber päris meelt mööda!» ütles Saša väga soliidselt, otsekui 
oleks tema arvamus otsustav. «Häda seisab muidugi selles, et siin on nii tühjavõitu.» 

«Ma ju ütlesin teile, noormehed,» segas voorimees kiiresti vahele, «ostke endale esialgselt 
troopiline mööbel, ja siis edaspidi, talve poole, kui raha saate, võite muretseda igasugust luksustki.» 

«Noh aga kus siis magada?» vaidles Bobõr. «Apelsinikastidel just hea magada ei ole!» 

«Ostke endale välivoodid, kokkupandavad voodid. Kuid need on märksa kallimad!» ütles 
Volodja juba ebakindlamalt. 

«Kas siis lihtsalt põrandal magada ei saa?» märkas äkki Maremuhha. «Mulle meeldib suvel väga 
põrandal magada. See on kasulik. Kas teil, memmeke, põhku ei leidu?» 

«Võin anda heinu. Möödunud aastal ostsin kitse jaoks, talvest jäi natuke üle.» 

«Heintest tulevad kirbud,» ütles Bobõr nägu krimpsutades. «Heintes ja saepurus sünnivad kirbud 
iseenesest, paratamatult! Magagu Denikin heintel, meie aga ostame endale parem välivoodid. 
Kuid...» 

«Pea kinni, Saša,» katkestasin Bobõr'i. «Aitab sulle tühjast targutamisest!» Ja perenaise poole 
pöördudes küsisin: «Kui olete nõus, siis ehk asume tõesti teie juurde elama. Aga kuidas te soovite: 
kas maksame teile käsiraha nüüd kohe või pärast?» 

«Tõesti ei tea...» sattus eit segadusse. «Võib-olla Volodja ütleb.» 


«Kuulake mind, poisid!» lausus Volodja, piitsavarrega vastu puupõrandat lüües. «Oleme ju omad 
inimesed, eks ole? Keegi ei kavatse teile siin liiga teha. Tutvustasin teid tädiga — hoidke nüüd 
temast kõvasti kinni. Siitpeale jääb ta teile ema asemele: kui vaja pesta, siis peseb, kui toitu 
valmistada, siis valmistab. Teil pole mingit muret, teie käed on vabad, aga ka tädile langeb teie 
poolt osaks leivapaluke äraelamiseks. Eks ole? Hinna suhtes aga lepite pärast kokku. Kuulake mind, 
ma olen kogenud inimene. Jookske kiiresti tehasesse, näidake seal ette seltsimees Dzeržinski poolt 
välja antud lähetuskirjad ja tehke rutemini kmdlaks, missugused kohad saate. Muidu aga olete nagu 
peata kanad. Te ju ei tea, missugusesse kategooriasse teid arvatakse. Kui palju teenima hakkate? 
Teie ei tea. Eks ole tõsi? Kui aga 

olete tehases, ära käinud, saate kohe targemaks. Sellal aga liigutab ka tädi siin oma ajusid ja 
mõtleb välja, kuidas saaks teilt rohkem küsida, et mitte endale liiga teha ja et jätkuks ka vennapojale 
Volodjale liikude tegemiseks, noh, kas liigume nüüd siit ülevalt patuse maa peale?» 

Sel esimesel päeval, kui olime jõudnud meile veel tundmatusse linna, oli muidugi vaja ära 
käsutada iga minutit. Tuli kuulda võtta Volodja nõuannet ja otsekohe jooksujalu tehasesse tõtata. 
Kuid meil oli kange himu vaadata, kuidas lähedalt välja näeb tõeline meri. Me polnud teda kunagi 
näinud, välja arvatud piltidel. 

Meie kodukandi suurimaks jõeks, mida meil oli õnnestunud näha, oli Dnestr, ja seegi asus meie 
linnast, kui minna külateid kaudu, oma tubli viieteistkümne kilomeetri kaugusel. Pealegi sai tolles 


Dnestris supelda ainult käida ääres — muidu, kui jõudsid ujuda jõe keskele, võis sind tulistada 
rumeenia sandarm. 

Hoovist väljudes pöörasime mere äärde viivale põiktänavale, läksime üle sadamasse minevate 
raudteerööbaste ning jäime seisma kaldapealse kivist kaitsemüüri juurde. 

Meri, mida nägime esimest korda elus, tormas vihaselt vastu kallast. Raevukas vahus pekslesid 
lained mürinaga vastu kivi-rinnatist ja veeresid jõuetuna tagasi; viies endaga kaasa väikesi 
rannakive, limaseid vetikaid ja teokarpe ning andes ruumi uutele vastu kallast paiskuvaile laineile. 
Meri aina tõusis ja. vajus, oli rahutu ja kuri. 

Külmad pritsmed lendasid meieni. Bobõr kortsutas rahulolematult kulmu, pühkis kämblaga oma 
tedretähelist nägu ja astus sammu tagasi. 

Pean tunnistama, mitte säärasena polnud ma varem endale kujutlenud merd! Arvasin: lähen 
randa ja näen enda ees kaugele-kaugele, lausa taevavõlvini ulatuvat laia ning vaikset veevälja, mis 
on puhas ja helesinine. 

Kunagi kinkisin Galja Kušnirile oma päevapildi, mille taha kirjutasin: «Mu armastust, mis avar 
nagu meri, ei elukaldad ära mahuta.» 

Neid sõnu olin kuulnud teatris, kui etendati näidendit seitsmest vangist, kes tsaaripolitseinike poolt 
üles poodi. Mulle jäid need sõnad meelde ja ma kordasin neid sageli. Meenub, et Galja minult 
veel küsis: 

«Kas sa selle ise luuletasid, Vassil?» 

Oli piinlik otse näkku valetades ütelda: 

«Jah, ise!» Aga samal ajal ei tahtnud ma kaotada oma autoriteeti ning seepärast tuli vastata 
põiklevalt: 

«On see siis nii halvasti?» 

Praegu merd vaadates, meenusid mulle need mitte nii ammused päevad, kus olime veel 
poisikesed, meenus Galja, mu sõbra- 

tar, ja värsid armastusest, «mis avar nagu meri», viisid mind tahtmatult tagasi meie kaugesse 
linna. 

Mul oli kurb meel, et siin uues linnas polnud meri sugugi mitte nii avar. Vasakult piiras teda 
kitsas liivane neem. See oli nagu pikk sarv, mis kergelt paindus edela poole. Üsna maanina tipul, 
otse meie ees, mustasid mingisugused ehitused ja neist eemal, eraldi, paistis kaunis kõrgel vee 
kohal koonusekujuline sammas. Nagu pärast kuulda saime, oli see majakas. 

Meist paremal asuvat sadamasuud varjas hall kivist laine-murdja. See nagu oleks jätkanud 
sadamamuuli joont ja paistis siit vaadatuna väga madalana. Ainult mõnikord harva kerkisid 


lairiemurdja graniitrahnude köhale valged vahulained: ulgumerelt tulevad vood, võimsamad kui need, 
mis veeresid kaldale, püüdsid lainemurdjast üle paiskuda. 

Seisime niiskes meretuules, kus soolast vett meile näkku pritsis, olime kurdiks jäänud kaldale 
rulluvate lainete mühast ega kuulnud, kuidas meile lähenes tütarlaps. 

Me nägime teda alles siis, kui ta jooksult kargas kaitsemüürile. Tal oli seljas sinine suurte valgete 
lilledega supelmantel, mille hõlmu tuul vastu sääri surus; jalas olid tal roosad kummist 
rannakingad. 

Pöörasime kõik kolm pilgud tundmatule tütarlapsele. 

Meile tähelepanu osutamata 'seisis ta betoonrinnatisel saledana ja painduvaga ning hingas ahnelt 
sisse tormist õhku. Seisnud nii pisut aega, pöördus ta ümber, silmitses meid kolme tähelepanelikult 
ja küsis siis valjusti: 

«Kas te jääte veel natukeseks ajaks siia, noormehed?» 

«Jääme küll,» vastas Bobõr hämmeldunult. 

«Sel juhul valvake, palun, minu asju!» ütles tütarlaps ja võttis meie nõusolekut ootamata 
tihedatest juustest kiiresti välja helkivate kivikestega sarvkammikese, pistis selle supelmantli tasku, 
äigas käega üle juuste ja viskas mantli just Saška ette kivist kaitsemüürile. 

Jäänud villasesse supeltrikoosse, asetas tütarlaps jala trepile ja hakkas alla minema. 

Arvasime, et tütarlaps kastab end kalda ääres paar korda vette, hoides kinni pehkinud 
vaiaotstest, ja ronib siis tagasi, ise külmast lõdisedes. Sest just niiviisi suplesid meil Smotritšis pal- 
jud naised. See aga tõukas hoogsalt jalgadega eemale roostetanud redeli ja sukeldus kaldale 
veereva laine harja alla nagu tõeline mereneid. Ei möödunud minutitki, kui nägime tundmatut juba 
kaugel rneres. Tema kollane supeltrikoo tõusis aeg-ajalt valgete vahulainete harjale ja kadus siis 
uuesti. Tütarlaps ei põiganud pealesööstvatest lainetest kõrvale, vaid vastupidi, laskus neisse, pea 
ees. Tema ette kerkisid ootamatult hiiglasuured vee-vällid, kuid ta sukeldus kindlalt nende alla, et 
siis üsna pisut 

hinge tõmmata ja uuesti vastu võtta tormitseva mere lööke. Ainult mõnikord harva pöördus 
tundmatu tütarlaps näoga meie poole, pistis veest välja päevitunud käe ja heitis laisalt tagasi oma 
juuksed. Need olid märjad niftg tihedad ja tikkusid talle kogu aeg silme ette. 

«Näed, kus tsirkusprintsess!» ütles Bobõr vaimustatult. «Kuidas sukeldub! ... Kas sina saaksid nii, 
Maremuhha?» Ja üksisilmi merele.vaadates istus Saška kaitsemüürile tütarlapse supelmantli kõrvale. . 

«Tuleb enne proovida, missugune vesi on,» vastas Petro põiklevalt. «Kui see on soolane, siis miks 
mitte. Räägitakse, et soolases vees on kerge ujuda; see ise hoiab inimest peal.» ' «Hoida ta ju võib, 
kuid mäherdused lained! Kas sa siis ei näe?» ütlesin ma. «Kui niisugune laine ikka sinust üle käib, 
kao-tad paugupealt aja ja ruumi mõiste... Kuidas ta küll välja saab?» 

«Käida poole ujuda on tal tõesti raske,» nõustus Bobõr. 

«Aga kus ta on, poisid?» hüüdis äkki Maremuhha. «Ma ei näe teda.» 


Tõepoolest, tütarlast polnud enam üldse näha. 

«Võib-olla on ta juba lainemurdjal?» venitas Saša ebakindlalt. 

«Sinna juba nii kiiresti välja ei uju!» ütlesin ma ja hüüatasin sedamaid kergendatult: «Seal ta ju 
ongi, narrid!» 

Ankruketist kinni hoides ronis tundmatu lainetel kiikuvale pargasele. Tõusev laine paiskas ta üles 
ja ta -kargas ühe ropsuga tekile. Haaranud käega mastist kinni, silus ta teisega oma juukseid ja 
hakkas seejärel käsi eest kokku lüües ja end nagu kaisu-tades sooja tegema, nagu seda voorimehed 
pakase ilmaga harilikult teevad. Nähtavasti oli tal seal hea puhata! Mind aga hak kas tema 
suplemine juba tüütama. Palus, et me vaataksime «natuke aega» ta asjade järele, ise aga ujub ehk 
veel tõepoolest lainemurdjale välja. 

«Sina, Saška, oled ikka veidrik!» noomisin Bobõr'i. «Kes sind käskis ütelda, et me siia ootama 
jääme. Tema lahutab seal oma meelt, meil aga on tarvis tehasesse minna. Kus mul riietehoidja 
väljas! ...» 

«Noh, hakkame siis minema!» lausus Bobõr tagasi vaadates. 

«Meie läheme küll minema, aga tema supelmantel varastatakse ara. Ta arvab, et oleme sulid,» 
tähendas Maremlhha arukalt. 

«Meie Petrussiga läheme, aga sind jätame siia .. . kavaleriks,» hirmutasin Bobõr'i. 

«Üksinda ma siia ei jää. ära mõtlegi!» uratas Bobõr ja nihkus supelmantlist kiiresti eemale. 

Otsekui aimates meie arutelu, hüppas tundmatu, pea ees, pargaselt vahutavasse vette. Ilmudes 
uuesti, lainetele, ujus ta hoog- 

säte mehiste tõmmetega käida poole. Lükates teda tagant, olid lained talle ujumisel abiks. Kuid 
jõudnud juba üsna käida lähedale, sattus tütarlaps tuuletusse lainetusse. Ujuja ei liikunud peaaegu 
"paigast. Rinnatise juurest tagasi põrganud sogane, rädi-vahus sisisev vesi ajas tütarlapse kord 
merre, kord tõi ta jälle tagasi. Tundmatu oli nähtavasti väsinud. Laisalt ujudes kogus ta jõudu. 

Siis sööstis mühina ja kohinaga kalda poole kõrge veevai!. See haaras kaasa tütarlapse, kes 
tugevasti klammerdus raudredeli külge, seda peaaegu haakidest lahti kiskudes. 

Siis ronis tütarlaps vaevaliselt välja betoneeritud kaldapealsele. Ta tuikus. Ta juuksed tilkusid 
ja rippusid alla nagu märjad takud. Ta päevitunud jalgadel mustasid kõntsatükid. 

«Merci, et valvasite,» ütles tütarlaps raskelt hingates. Ja haaranud supelmantli, jooksis kõrvale, 
jättes kaitsemüürile väikesi märgi jälgi. 

«Läki, poisid!» kutsusin sõpru, pöörates rinnatisele selja. 


... Hüvastijätul näitas voorimees Volodja meile kaugel mäe all kõrget telliskivist korstnat ja 
piksevardal lehvivat punast lippu. 

«See ongi leitnant Schmidti nimeline tehas,» ütles Volodja. «Võtke kurss korstna peale ja te 
satute otseteed kontorisse!» 


Linn oli kõikjal puhas ja haruldaselt tasane, vastupidi meie väikesele kodulinnale, mis oli täis 
järsakuid ja kuristikke. Nüüd, kus sammusime jalgsi mererannast kesklinna poole, pidades silmas 
korstnat, sai meile selgeks," et sogane vesi, mis piki tänavaid olevaid kivitatud kanaleid peaaegu 
ääreni täidab, tuleb tuulest aetuna merelt, ja tänu sellele pole linnas tolmu. 

«Jah, seltsimehed, ei ole midagi öelda, küll ujub hästi, see printsess!» tunnistas Bobõr kadedusega 
hääles. «Mina küll poleks niisuguse tormiga merre roninud. Veel praegugi mühab kõrvus! ...» 

«Sulle näib hirmus, sest sa pole harjunud,» ütles Maremuhha. «Oota ainult, seame end siin sisse, 
käime suve läbi vees — ja läheme veel suuremagi tormiga ujuma. Ujume selle majakani välja, mis 
seal neemel paistab.» 

«Kus mul hoopleja! Selle majakani on oma tubli kümme versta,» tähendasin ebakindlalt. 

«See on ikka tore küll, et me üsna mere äärde korteri' saime! Eks ole!» ütles Petro, vaevu meile 
järele jõudes. «Mõtelge ometi, kui vahva see on: hommikuti jookseme kähku mere äärde ning sulpsti 
merre! Ja siis tehasesse. Hommikuti pole vaja kodus pes-tagi. Küll T.iktor kahetseb, et -meist lahku 
1õ1.», 

«Ara hõiska enne õhtut, Petro!» ütlesin, meenutades voorimehe sõnu töötute kohta, keda siin linnas 
nii palju leidub. ««Ja sulpsti 

merre!» ära siin niipalju sulpsata! Ei ole veel teada, kuidas tehases meisse suhtutakse.» 

«Kuidas siis ikka võidakse suhtuda? Kentsakas!» imestas Bobõr. «Meil on ju lähetuskirjad!» 

«Mis siin tühja arutada!» komandasin ma. «Lähme kiiremini!» Ja kohe tabasin end sellelt, et mu 
silme ees hõljus lillelises supel-mantlis tütarlaps. Julge tüdruk! 


LXVII. KUIDAS SAADA TEMPEREERITUD MALMI 


Tundes kivisöe lõhna, taipasime, et tehas on ligidal. Sama lõhn oli meie vabrikukooli sepikojas. 

Kuskil läheduses põksus mootor. Tänav, kus kõnnitee ääres Rasvasid kollased akaatsiad, lõppes 
teise, ristuva tänavaga. Pöörasime sellesse uude tänavasse ja nägime juba nurgalt, et see tänav on 
terves ulatuses piiratud kõrge rohelise liistudega ülelöödud planguga. Plangu keskel oli 
samasugune liistudega ülelöödud värav. Värava köhal rippus ilus poolümar silt, mis koosnes 
traatvõrgule kinnitatud raudtähtedest: 


LEITNANT P. P. SCHMIDTI NIMELINE MASINAEHITUSTEHAS 


Sel hetkel, kui me nurgal, tehase plangu ääres seisime, avanes ootamatult värav ja tehase hoovist 
sõitis- välja terve voor automaatse viljaviskajaga lõikusmasinaid. Mehed, kes ajasid hobuseid, 
istusid masinate kõrval vedruistmeil. Väikeste tuuleveskite tiibadega sarnanevad rehad olid välja 
lülitatud ega liikunud. . Meist möödasõitvad lõikusmasinad olid uued, nähtavasti alles hiljuti musta 
ja punase emailvärviga üle tõmmatud. 


Kuuldes, kuidas lõikusmasinate laiad malmrattad klõbisevad kõva diabaasigal sillutatud sõiduteel 
ja nähes, kuidas päevitunud mehed, jämedad puldankuued seljas, vetruvatel istmetel hüplevad, 
meenus mulle tahtmatult kauge piiriäärne sovhoos Dnestri kõrgel kaldal, kus ma olin töötanud 
kolm aastat tagasi. Umbes sääraste lõikusmasinatega koristati seal sovhoosis nisu. 

Kuid need sovhoosi lõikusmasinad olid vanad, ära logistatud, välismaiste kirjadega, jäänud 
sovhoosile panide majapidamisest. Need meie ees olid aga uued, nõukogude omad. Pilves ilmale 
vaatamata helkisid need masinad nagu päikesepaistel. Nende laiad platvormid särasid. Nende 
vikatid liikusid praegu tühjalt nagu juuksepügamismasinal ja tundus, et kui nisu või rukis, neile 
nüüd ette satub, lõikavad nad selle sedamaid maha ja asetavad esimese kihi ilma vaevata ühtlase 
viiruna lõikusmasina avarale ja siledale platvormile. 

1 Diabaas — tume, sageli rohekas mineraal. Tõlk. 

«Kas siin tehaksegi niisuguseid masinaid?» hüüdis Pjotr vaimustatult. «Käe, kui palju detaile! Need 
pole enam meie hekslimasinad!» 


«Mõistagi, et siinsamas. Eks sa vaata kirja.» Ja teravapilguline Bobõr näitas Maremuhhale 
lõikusrnasina küljel olevat tehase märki: «UPMT. Leitnant P. P. Schmidti nimeline Masinaehitustehas.» 

«Ja mis tähendab «UPMT»?» ei jäänud Petro rahule. «See on vist jaam, kuhu neid saadetakse.» 

«Kui vähe sul taipu on!» ütlesin, sest mulle tuli meelde sama lühend meie lähetuskirjadel. 
««UPMT» tähendab: Ukraina Põllumajanduse Masinaehituse Trust.» 

«Mäherdused masinad!» vaimustus Bobõr. «Kui palju vaeva küll nõuab-nende monteerimine! 
Keerukam kui tsiklimgotor. Tore, et meid siia saadeti! ...» 

Valvur juhatas meid tehase hoovis asuvasse väikesesse ühekorruselisse majja. Peatusime kõhklevalt 
musta vahariidega üle-tõmmatud ukse ees. Uksel oli silt: «Tööjõu osakond». 

«Kes meist rääkima hakkab?» küsis Bobõr meile kordamööda otsa vaadates. Nagu näha, oli ta sel 
otsustaval hetkel ärevil. 

«Vassil on meie brigadir, las ta siis räägib,» sähvas Maremuhha kiiresti. 

«Andke lähetuskirjad!» ütlesin ma. 

Pikas madalas toas klõbises kirjulusmasin. Lokitud heledajuukselise masinakirjutaja kõrval seisis 
pikk hallis ruudulises ülikonnas noormees, kes hoidis paberossi hammaste vahel ja samal ajal 
dikteeris. Ta juuksed olid pumatiga võitud. Kohe torkasid silma ta määratu suured, pikkade teravate 
ninadega sidrunivärvi kin-gad. Must lips tärgeldatud särgi kõval krael oli lehvi seotud. Noormehel olid 
jalas moodsad torupüksid, — hästi pressitud ja lühikesed — vaevalt üle pahkluude. «Kae, kus 
kehkenpüks!» mõtlesin ma — ja vist mitte mina üksi —, asudes selle keigarliku noormehe suhtes 
kahtlevale seisukohale. 

«... Seega kasvab järk-järgult tehase tööliste kontingent,» dikteeris masinakirjutajale pumatiga 
võitud noormees läbi hammaste ja küsis siis meid silmates imestunult: «Mis asjas?» 

«Tere!» Astusin keigarile lähemale. «Siin!» ulatasin talle oma lähetuskirjad. 


Ta nägu tõmbus kipra, ta . võttis äranäritud paberossi suust, luges vaikides üksteise järel kõik 
lähetuskirjad läbi ja neid mulle tagasi andes ütles kumedal bassihäälel: 

«Autl !» 

«Mis?» küsisin ma. 

«Ei ole vaja,» vastas keigar põlglikul ilmel. 


1 Aut — väljas (oskussõna jalgpallimängus).' Toim. 

«Need lähetuskirjad anti meile koolist. Rahvamajanduse Ülemnõukogult,» võttis Bobõr agaralt sõna. 

«Olen kirjaoskaja,» ütles torupükstes noormees, heites Bobõrile viltuse pilgu. «Kordan: antud 
kvalifikatsiooniga töölisi meie ei vaja.» 

«Seltsimees, meie oleme ju lähetatud teie tehasesse!» ütlesin ma ja vaatasin otse keigari hallidesse 
silmadesse. 

«Aga mina pole teid kutsunud!» Ta lahutas käsi nagu teatris. «Imelik, missuguste pretensioonidega 
siia tullakse! Pealegi võtsin juba umbes poole tunni eest tehasesse vastu ühe teie kooli lõpetanu ... 
Leokadia Andrejevna, kuidas on selle blondiini nimi? Noh selle, kellest te ütlesite, et ta sarnaneb teie 
tuttava seltsimees Krjütškoviga.» 

«Tiktor, Jakov Denissovitš!» ütles masinakirjutaja loiult, uurides mingisugust paberit. «Mitte minu 
tuttavaga, vaid doni kasaka Kuzma Krjütškoviga!» Seda öeldes pööras masinakirjutaja keigarile selja 
ja vaatas igavust tundval ilmel aknast välja. 

«Näete. Oli üks vaba koht — võtsin Tiktori vastu. Ja õigust ütelda, võtsin ta vastu omaenda riisikol, 
sest kui linna tööbörs sellest teada saab, võidakse mulle tubli peapesu teha! Omasid, kohalikke inimesi 
on palju järjekorras. Isegi jalgpallureid on... Nii! Teid aga, noormehed, kahjuks ... Paraku!» Ja 
keigar lahutas jälle käsi. 

«Meil on ju viies kategooria!» hüüdis Petro. «Oleme nii palju õppinud...» 

«Tean ja saan aru,» katkestas keigar Petrot ja viskas koni õhuaknast välja. «Ma ju ise olen 
töölisklassist pärit ja saan teie raskest olukorrast väga hästi aru, kuid täielik apsait'!» 

Liigutatud keigari sõnadfes kostvast osavõtlikust toonist, küsisin: 

«Mida me siis peale hakkame?» 

Ta kehitas õlgu ja vastas: 

«Sõitke Harkovi. Ühe öö sõit. Saatku Rahvamajanduse Ülemnõukogu teid teistesse tehastesse. 
Näiteks Donbassi. Teil on ju ükskõik.» 

«Mis tähendab «ükskõik»?» pahandas Mareirmhha. «Kust võtame raha veel Harkovi sõiduks? 
Kuidagiviisi saime viimase stipendiumi eest siia reisida.» 

«Mina ei saa sinna midagi parata,» ütles keigar ja vaatas aknast välja, nähtavasti soovides, et see 
temale ebameeldiv jutuajamine kiiremini lõpeks. 

Vaatasin ta kitsa pintsaku pressitud revääre, ta päevitunud, tugevat, noh, päris härjakaela, ta 
hoolikalt sõlmitud lipsu ja mõt- 


1 Apsait —. kõrval (moonutatud kuju ingliskeelsest jalgpalli-oskussõnast) Toim. 

lesin: «Mis teha? Mida veel peaks ütlema sellele volaskist kehkenpüksile, kes ei taha aru saada 
meie hirmsast olukorrast?» 

Kuid mõistes, kui rumal ja mõttetu on igasugune seletamine, ütlesin tasa sõpradele: 

«Noh, mis siis ikka ... Hakkame minema, kui asi niimoodi on...» 

«Au revoir',» pomises keigar ja astus .masinakirjutajale lähemale, et edasi dikteerida. 

Läksin esimesena hoovi ja istusin külmale kivitrepile. Kaks roosteplekkidega puldankuues töölist 
veeretasid mööda rööpaid vagonetti, mis oli täis peenikest, kuid millegipärast roostes toorvalu. 
Vaatasin töölisi suure kadedusega, kuigi nad tegid lihtsat tööd, milleks polnud vaja palju oskust. 

«Mida me küll nüüd peale hakkame, mis, Vassil? Miks sa maha istusid? Kuuled?» pomises 
Maremuhha, seistes mu kõrval. 

«Olime lollid, et hakkasime jändama selle voorimehega! See on minu süü. Oleksime pidanud 
Tiktoriga minema. Nüüd on ta juba tööle võetud, meie aga oleme tänaval!» tunnistas Bobõr 
kohmetult. 

Bobõri sõnad ja tema ehmunud tedretäheline hale nägu tõid mulle külma vere uuesti tagasi. 

«Voorimees ei mängi siin mingit rolli, Saša. Noh, heakene küll, oleksime kõik neljakesi korraga 
siia jooksnud, olemas aga on ainult üks koht. Mis edasi? Sind võib-olla oleks vastu võetud, aga meie?» 

«Ara vihasta, Vasja! Anna parem nõu. Sa ju ise olid see, kes Harkovis käis, kes need lähetuskirjad 
hankis ...» ütles Bobõr väga rahuarmastavalt. 

Äkki sähvasid rnul peast läbi meie vabrikukooli direktori Polevoi sõnad, millega ta meid oli teele 
saatnud: «Ärge astuge kõrvale, kui satute raskustele. Ärge andke alla! Pigistage hambad risti — ja 
jälle edasi!» 

Need Polevoi sõnad ja kogu tema hüvastijätukõne meenumine äratasid minus veelgi suuremat viha 
pumatist läikiva juustega bürokraadi vastu. 

«Tuleb minna kõige kõrgema ülema juurde, kes siin olemas on. Vaat mis! Direktori juurde... Ja kui 
tema ei aita, siis parteikomiteesse!» ütlesin kindlalt. 

-.. Tehase direktoriks osutus väheldast kasvu hallipäine sinises tööriietuses mees. Me algul isegi 
ei uskunud, et just tema ongi peremees selles valgusküllases kabinetis, mis. oli täis masinaosi, 
kõblasmasinaid, mingisuguseid detaile, liivaga katse-klaase ja vasepuru. 

Direktori kabinet meenutas pigemini laboratooriumi või mon- 


1 Au revofr (loe: orövoaar) — nägemiseni (prants. k.). Tõlk. 

teerimistöökoda. Kui poleks olnud diagramme seintel ega. suurt tammepuust lauda telefonide, 
tindipoti ja mugava nahktugitooliga, oleksime arvanud, et eksisime uksega. 

Kui me hanereas kabinetti astusime, seisis direktor kruustangide juures, käes meisel ja haamer. 
Kruustangid olid kruvitud aknalaua külge. Nende vahele oli surutud punaka roostetolmuga kaetud 
detail. 

Hoides vasakus käes meislit, tagus direktor kindlalt ja hoogsalt, kätele vaatamata, nagu tõeline 
lukksepp, raske haamriga vastu meisli lössilöödud pead, raiudes detaili pooleks. 

«Millega võin teile kasulik olla, noormehed?» küsis ta meid märgates, pani siis haamri 
aknalauale ja hõõrus käsi. Ta sarnanes vana meistriga ja meenutas üsna pisut vabrikukooli 
lukksepatöökoja instruktorit. 

Juba tema häälest tundsime, et direktor on rahulik, tähelepanelik mees. Tõsi küll, kõiki meie 
lähetuskirju ta lugema ei hakanud. Ta vaatas läbi ainult esimese ja kui ma talle meie olukorra ära 
seletasin, küsis: «Kas olete kõik Podooliast?» 


«Jah, kõik ühest ja samast linnast,» ütles Maremuhha. «Olete kaugelt tulnud! Mõtle ometi, 
peaaegu Karpaatide alt, ja kohe Tauriasse! Ma tunnen pisut teie linna. Läksime sellest Austria 
rindele minnes läbi. Seal on mingisugused kuristikud, palju kaljusid ja neil kaljudel seisab 
mingisugune kindlus.» 

«See on Vana kindlus, praegugi veel ajles!»'ütles Bobõr rõõmsalt ja meie kõigi tuju tõusis. 

«Kuid seda mul meelde ei tule, kas seal tööstust ka oli...» ütles direktor. «Kust teil siis 
vabrikukool sinna tekkis?» 

«Vabrikukool on olemas, kuid suuremat tööstust praegu veel pole,» vastasin direktorile, tehes 
seejuures liiga mootoritehase töölistele, kes oma tehast tõsiselt suureks ettevõtteks pidasid. 

«Sellepärast meid teie juurde saadetigi, et meid oma linnas polnud kuskile panna. Ukraina 
Kommunistliku Partei Keskkomitee sekretär ütles meile, et sääraseid noori töölisi läheb varsti kõik- 
jal vaja — nii Donetsi basseinis kui ka Jekaterinoslavis ja ... siin!» lisasin ma. 

Direktor kergitas oma kahuseid kulme ja vaatas mulle tähelepanelikult otsa, nagu tahaks 
kontrollida, kas ma ehk ei valeta. 

«Seda ma näen isegi, et teid saadeti...» ütles ta venitades! 

«Kuid meilt pole küsitud, kas meil teid praegu vaja läheb. Ja kuhu ma teid esialgu paigutan, on 
alles küsimus.» 

Ta võttis uuesti laualt meie lähetuskirjad, lehitses neid ja vangutas mõtlikult pead. 

«Kes teist on Maremuhha?» 

«Mina olen Maremuhha,» hõikas Petro, nagu oleks ta eriülesannetega väeosa loendusel, ja astus 
direktori juurde. 

«Mis me siis ka teha oskame, Maremuhha?» 

«Olen puusepp ja ... veel... treial puutöö alal. Oskan treida.» 

«Puutöö alal?» Direktor imestas. «Ja mina arvasin, et sa treid leiba. Kehaehitus on sul, tead, 
niisugune ... sobiv.» 

Meie Bobõriga puhkesime naerma, vaadates kohmetuvat ja silmapilkselt punastuvat Maremuhhat. 
Veidi saamatu ja täidlane, seisis ta tehase direktori ees praegu nagu sõdur: käed kõrval! Ainult ta 
püksid olid kortsus, üleni volte täis kauasest lebamisest kõval vagunilavatsil. 

«Kujuta ette, Maremuhha, sa oled päris õnneseen,» ütles direktor. «Headest puuseppadest on meil 
just puudus. Ja tööbörsil neid vist polegi. Noh, aga kes on teist Vassili Mironovitš Mandžura?» 

Nüüd astusin mina sammu direktori poole. 

«Kes sina siis oled, kas galiitslane?» küsis direktor. 

«Miks?» hämmeldusin ma. 

«Perekonnanimi on niisugune ... galiitsiapärane ... Kuid tõsi küll: Galiitsia on teie juurest otse 
kiviga visata. Mõtle ometi, olete nendega ju üks ja sama rahvas. Ainult Zbrutš eraldabki... Niisiis, 
millega meid võib rõõmustada Vassili Mironovitš Mandžura?» 

«Olen.valaja!» 

«Valaja?» Direktor astus kohe väikese lauakese juurde. Ta võttis esimese ettesattuva detaili, 
ulatas selle mulle ja küsis: «Missugusest metallist see valatud on?» 

«Malmist,» ütlesin, silmitsenud detaili murdekohta. 

«Kas tõesti?» Direktor kissitas kavalalt silmi ja heitis mulle läbitungiva pilgu. 


Sõnagi lausumata läks ta kruustangide juurde, võttis sealt vana äratäksitud detaili, surus 
kruustangide vahele uue ja lõi sellele hoogsalt haamriga pihta. Detail paindus nagu kõige tavalisem 
raud, kuid ei mõranenud. 

«Niisiis, on malm?» küsis direktor ja vaatas oma kahuste kulmude alt mulle veelgi kavalamalt 
otsa. 

«Noh, ja mis sellest!» ütlesin pikkamisi. «On olemas igasuguseid malmiliike. Sitked, näiteks ...» 

«Sa tahtsid ütelda — tempereeritud'? Eks ole?» parandas mind direktor, märgatavalt elavnedes. 

«Tempereeritud!» 

«Aga” kuidas saadakse tempereeritud malmi?» 

«On vaja... tavalisele, hallile malmile lisandada rohkem rauda ... noh, natuke terast...» 

«Terast? Pea ometi, kuid siis, just vastupidi, hakkab valu pudenema! Teras teeb teatavasti 
pudedaks.» 


Tempereeritud malm — taotav malm. Tõlk. 

«Enne tuleb detail valada, siis vaja teda tempereerida erilises maagis ... Vist mangaanmaagis,» 
ütlesin, meenutades meie instruktor Kozakevitši seletusi. 

«Või tempereerida!» elavnes direktor veel enam ja ta näole ilmus rõõmus naeratus. «Siia see koer 
maetud ongi! Mina, vennas, jändan selle tempereerimisega juba teist aastat, sellest ajast peale, kui 
töölised mind punaseks direktoriks panid. Võtsime ju selle tehase pärast revolutsiooni üle inglastelt, 
nemad aga põgenesid- koos valgetega ja viisid kõik tootmissaladused kaasa. Arvasid, et jääme ilma 
nende abita jänni. Meie aga hakkame vähehaaval ise taipama, kuidas midagi tuleb teha. Praegu näi- 
teks tungime tempereerimise saladustesse nii-öelda teaduslikust seisukohast, et mitte valu alal huupi 
toimida. Tahan saavutada ja saavutangi, et mul tehases oleks malm samuti taotav kui raud. Saad aru? 
Et kui talupoeg hakkab meie lõikusmasinaga nisu niitma ja sõidab juhuslikult vastu kivi, ei juhtuks 
masinaga midagi halba. Et hambad ei pudeneks laiali! Hambad, vennas, see on tähtis asi. Need 
kaitsevad lõiketerasid igasuguse rikke eest. Saad aru? Ja niisiis ma tahaksin, et ukraina talupoeg 
tänaks meid lõikusmasinate eest! Vähe sellest, et aina räägitakse linna ja maa koostööst. Koostöö — 
selleks on tähtsad ka niisugused hambad!» Ja direktor silitas roostetanud detaili nagu elusat 
kassipoega. «Noh, aga kelleks sind, noormees, välja õpetati?» küsis ta, pöörates pilgu Saška Bobõri 
poole. 

«Lukksepatöö alal sain viienda kategooria tunnistuse, kuid kõige rohkem armastan lahti võtta 
mootoreid ...» ütles 'Saša. 

«Isegi mootoreid võtad lahti? Kus mul kangelane! Noh, aga kes neid siis pärast sind kokku 
hakkab panema?» Ja direktor vaatas kavalalt naeratades Bobõrile otsa. 

«Eks ma ise pane kokku, kui vaja tuleb. Oleneb sellest, missugune mootor. Kui mootor on näiteks 
«Sambimi»-tüüpi mootorratta oma, siis on see isegi väga lihtne,» ei saanud Saša juhust kasutamata 
jätta, et tehase direktori ees uhkeldada. 

«Tähendab, sind tuleb saata RTJ-1,» otsustas direktor. 

«Mis see. «RTJ» on?» Saška hääl väratas märgatavalt. 

«Meil on niisugune tsehh: «Remont- ja Tööriistatsehh ning Jõujaam». Lühemalt lihtsalt «RTJ». 
See tsehh teenindab kõiki teisi töökodasid.» 

Direktor vaatas veel kord meie lähetuskirju ja ütles: 

«Niisiis, noormehed, kas õigusega või õiguseta, aga tehasesse võtan teid.siiski vastu. Mispärast 
pidada seda nii suureks vastutulelikkuseks, küsite minult. Aga sellepärast, et kogu meie maal ja ka 
siin on veel tööpuudust. Inimesi on palju, tehaseid aga alles vähe. Kuid usun kindlästi, et see on 


ajutine nähtus. Õige varsti vabaneme ka tööpuudusest, ehitame üles uued tehased ja võib-olla keegi 
ei usugi pärast, et kunagi nõukogudte võimu ajal 
489 


tuli ette tööpuudust. Kuid praegu on ta olemas... Niisiis: käige täna tsehhid läbi, laske oma 
nimed kirja panna, aga homme, kui kuulete tehasevilet, palun ilmuda meistrite juurde. Kui te oleksite 
siinsed elanikud, oleksin.teid lasknud minna järjekorda, tööbörsile. Nagu juba ütlesin, tuleb mul teiega 
teha erand. Kuid töötage ausalt, südametunnistuse järgi! Saate aru? Mitte pummeldada ega 
hilineda! Meie tehas on nõukogude tehas. Saate aru? Inglise kapitalisti John Kayworthi kihutasime 
siit Londoni ja võtsime tehase, meie vaevaga ehitatud tehase, enda kätte. Omaenese käsuks peame 
seda tehast majandama ja hoidma. Niisuguseid töölisi, kes oma tehasesse peremehelikult suhtuvad, 
hinnatakse ja austatakse meil .. . Kas teie hulgas kommunist-likke noori ka on?» 

«Meie kõik oleme kommunistlikud noored,» ütles Bobõr kiiresti. «Vassil aga oli meie juures isegi 
büroo liikmeks.» 

«Seda parem!» rõõmustas direktor. «Kommunistlikud noored on meile suureks abiks. Kui olete 
oma tsehhides vormistatud, astuge sisse TKK-sse, Golovatski juurde, laske end arvele võtta ja 
alustage uut elu!» 


LXVIII. - SEAME END SISSE 


Perenaine andis meile kolm pikka lõuendist kotti. Kahekesi Maremuhhaga toppisime need täis 
teravaid vanu heinu, õmblesime kotiotsad piginööriga kinni ja panime kotid püsti jmuri najale, milles 
määgis kits, oodates aega, millal teda lõpuks lüpsma tullakse. 

Meie toa põranda tahtis Marja Trofimovna ise ära pesta, kuid olime harjunud seda tööd tegema juba 
ühiselamus ja otsustasime läbi saada ilma tema abita. Maremuhha tassis hoovis asuvast väikesest 
kaevust tsink-ärnbriga üles külma kõva vett, mina aga võtsin saapad jalast, käärisin püksisääred 
kõrgele ja küürisin pragunenud põranda märja kaltsuga puhtaks. Seejärel pesin ära akna. Niipea kui 
aken oli kuivaks hõõrutud, läks tuba hoopis valgemaks ja suurest puhtusest ümberringi muutus meel 
rõõmsamaks. Naabermajas, mis paistis 

puudetihnikast ja mille esikülg oli mere poole, mängiti klaverit. Selle maja aknad olid lahti ja 
klaverihelid hõljusid meie .katusekambrisse, segunedes kitse määgimise ja lähedase mere kohinaga, 
mis õhtuks hakkas vaibuma. 

«Kui puhas aken! Klaasi polegi enam näha!» ütles Petro, silmitsedes minu lööd. 

«Tassi magamiskotid sisse!» käsutasin, ergutatud seltsimehe kiitusest. 

Ja seni kui Petro kotte toomas käis, pidasin plaani, kuhu need asetada. Oma koti otsustasin panna 
üsna akna alla. «Öösiti hakkab küll jahe, aga see-eest on õhk värskem. Ka tehasevilet kuulen 
esimesena.» 

Toas oli nüüd tunda meeldivat männilaudade ja heina lõhna. 


Klaverimängu kuulates tekkis minu hinges ärev soov, et aeg, mis on jäänud homme hommikuni 
— meie esimese tehasetöö-päeva hommikuni — mööduks kiiremini. 

Kui mitte arvestada kõnelust direktoriga, jäi mulle kõigest sellest, mis tehases nähtud, meelde 
ainult valutsehhi pikk ja tolmune lööv. Seda löövi mööda olin läinud tsehhi kontorini. Sulatusahjust 
väljalastava malmi kauge vastuhelk, vormimismasina ühetasane toksimine, signaalkella löögid, talide 
vingumine, millede abil vormijad tsehhi kontori juures raskeid vormkaste tõstsid, — kõik see 
hämmeldas mind sedavõrd, et ma isegi õieti ei vaadanud, kuidas töötavad minu tulevased 
töökaaslased — valajad. 


Kui erinev oli see määratu suur madala klaaslaega tsehh meie vabrikukooli tibatillukesest 
valukojast, kus alati valitses vaikus ning jahedus ja kus isegi valamispäevil polnud müral 

Parajasti tsehhi kontoris viibinud vahetusmeister Fedorko, lühikest kasvu umbes neljakümne-aastane 
punase ja tuulest pargitud näo ning harvade pleekinud kulmudega mees, ei imestanud sugugi, kui ma 
talle ulatasin direktori poolt kirjutatud sedeli. Võib ju ka olla, et temale minu tulekust 
tehasevalitsusest ette helistati. 

Fedorko kirjutas mind tsehhitööliste tabelisse, andis mulle töölise järjekorranumbri ja ajutise 
läbipääsuloa ning ütles: 

«Homme asute masina' juurde tööle!» 

«Kuid ma ei ole ju vormimismasinatel kunagi varem töötanud,» ütlesin tasa meistrile. «Olen 
töötanud platsil .. . Kas teie juures platsil vormimist ei ole?» 

«Harjute,» katkestas mind meister lühidalt. «Kaks nädalat katseaega — see on pikk aeg.» 

Ja see oli kõik. Mitte sõnagi rohkem. 

Mul jäi üle ainult hüvasti ütelda ja väljuda. 

Suure vaevaga leidsin tehasevalitsuse hoone lähedal üles majakese, kus, nagu mulle ütles 
vastutulnud tööline, «tegutsevad komsomolistid». 

Lugenud uksel silti «Tehase komsomolikollektiiv», lühendasin seda kohe mõttes. Tuli välja 
«TKK». Meenus direktori soovitus TKK-sse sisse astuda ja ma lükkasin ukse lahti. 

Seljaga minu poole seisis suure kaardi ees toolil püsti pikka kasvu mees ja vedas joonlauda mööda 
Hiina territooriumi. Peale kirjutuslaua, raamaturiiuli, väikese käpi ja kümne tooli polnud toas 
mingisugust muud mööblit. Üksteise külge kinnitatult rippusid seintel maakaardid. 

Pikka kasvu mees pöördus ümber ja ma nägin oma imestuseks, et tal oli kaelas hästi seotud 
vabarnavärvi lips. 

«Kellega soovite kokku saada?» küsis ta, vaadates mind oma hallide ja — peab tunnistama — 
tarkade silmadega. 

«Tahan rääkida TKK sekretäriga,» ütlesin vastumeelselt. «Kui aga teda siin pole, astun hiljem 
SISSE.» 

Pöörasin juba ümber, et ära minna, kui joonlauaga mees prantsti põrandale hüppas. 

«Noh, tere siis!» ütles ta ja ulatas mulle oma suure soonilise käe. «Uurin Hiinas valitsevat 
olukorda. Nüüd alles saab säru see Tšang Tso-ling1 !» 

Kuigi selle tundmatu mehe täpilise tumepruuni ülikonna revääril ilutses Kommunistliku Noorsoo 
Internatsionaali märk, olin ikkagi häiritud tema elegantsest välimusest, peaasjalikult aga lipsust, ja 
tahtes ära minna, ümatasin: 

«Tulen homme.» 

«Miks mitte täna?» 

«Millal täna?» 

«Kas või .praegu. Mina olengi sekretär. Saagem tuttavaks. Mu nimi on Golovatski. Ja kes sina 
oled?» 

Mulle oleks nagu puuga pähe löödud ja esimesel silmapilgul ei saanud ma sõnagi suust. Säh sulle 
uudist! Tehase komsomoli-kollektiivi sekretär kannab lipsu! Kus seda enne on nähtud? Kõik 


1 Masin — siin on mõeldud vormimismasinat, mida valutsehhis käsuta 
takse vormimiseks. ; °, 
2Tšang Tso-ling (1876—1928) — Hiina kindral, äge revolutsiooni vastane. 

meie varasemad vaidlused kultuuri ja kodanluse üle olid meile just õpetanud, et mida enam 
tähelepanu noormees osutab oma välimusele, kõigele sellisele tühjale-tähjale, nagu seda on pressi-, 
tud püksid, eriti aga lips, seda enam eemaldub ta kollektiivist, muutub formalistiks ja kalgiks 
inimeseks, kellele on võõrad töölisklassi huvid. 

Ometi tuli mul Golovatskile seletada, miks olin siia tulnud. «Ja kuidas sa suhtud opositsiooni? 
Kelle poolt sa möödunud aastal hääletasid, kui komsomoli keskkomitee otsust arutati?» küsis ta 
targu, ilmselt minu meelsust uurides. 

«Oli teil siis veel olemas opositsionääre?» vastasin ma küsimusele küsimusega. 

«Omi opositsionääre ei olnud. .Kuid siia sõitis kokku igasuguseid kaabakaid, need lasksid end 
tööle palgata, katsusid rahvast segadusse ajada — sellest aga ei tulnud midagi välja. Üleeile, kui 
rajooni parteiaktiivil arutati Keskkomitee aprilliplee-numi kokkuvõtteid, hääletasid kõik üksmeelselt 
Keskkomitee seisukohtade poolt. Rahvas on meil ühel meelel, reeturid toetust ei leidnud. Nii et vasta 
mulle: missugune on sinu isiklik suhtumine opositsiooni?» 

«Minu suhtumine?» küsisin- juba rahulikumalt, mõistes, et mul on tegemist tõsise, ausa 
noormehega. «Ma arvan, et see trotskistlik rämps oleks tulnud juba ammu parteist ja komsomolist 
välja heita. Meid ümbritsevad vaenlased, kes tahavad lämmatada nõukogude võimu. Me peame olema 
ühel meelel, peame koonduma partei ümber, need opositsionäärid aga tahavad meie vahel tekitada 
lahkhelisid.» 

«See on tore, et sind valukotta suunatil» rõõmustas Golovatski. «Seal on tõesti head poisid, ja kui 
me möödunud aastal ründasime trotskiste, kes tahtsid end poetada tehasevalitsuse rakukesse, astusid 
valajate kommunistlikud noored esimestena Keskkomitee seisukohtade eest välja ning koos kpgu 
kollektüyiga ei lasknud nad neid vaenlasi oma tehases võimust võtta. Kuid pärastpoole sõitis mitu 
poissi valukojast Punalipulisse laevastikku, Baltikumi, ning aktiiv jäi vähemaks. Ja pealegi oleks 
juba ammu aeg uued valimised läbi viia ... Ütle kõjgepealt, missugused on sinu kalduvused?» 

«Ma ei joo!» sõnasin tusaselt. 

«Ega ma seda küsi.» Sekretäri nägu tõmbus kipra. «Aüssugust komsomolitööd sa varem oled 
teinud? Noh, kas sul on miilgi 

vastu erilist huvi?» 

Tahes-tahtmata tuli Golovatskile jutustada ka meie komsomoli-klubist ja vaidlusõhtutest, mis olid 
korraldatud nimetuse all «Mis oli enne — kas mõte või sõna, kana või muna?» Ma jutustasin talle, 
kuidas me olime mõistnud kohut La Mancha Don Ouijote üle ja meenutasin enesekriitika õhtuid, kus 
iga kommunistlik noor 

sai eksimuste eest «pähe». Poetasin ka mõne sõna vaidlustest kultuuri ja kodanluse üle, silmitsedes 
seejuures sekretäri vabarnavärvi lipsu. 


«Ohoo!» rõõmustas Golovatski. «Sul on head kogemused, pealegi veel vanade töövormide 
ümberkujundamise ja uute otsimise alal. See on suurepärane. Kõik edeneb, kõik muutub! 
Kommunistliku noore loov mõte peab igavesti olema rahutu, peab alati otsima uut. Alles siis võib 
igaüks meist kindel olla, et teda ei ähvarda nüristumise oht. Võtan arvesse kõik, mida sa mulle 
jutustasid.» Ja Golovatski tegi kuruga märkmikku mõned ülestähendused. «Sul on ilmselt kalduvused 
kultuurmassiliseks tööks. Võib-olla teeme sulle ülesandeks organiseerida valukojas ühing «Aja liiga». 
See, vennas, on suur üritus!» Nende sõnade juures vaatas Golovatski kella. «Noh, nägemiseni, 
sõber, palun sind pingutada- kogu oma jõudu võitluses praagi tootmise vastu. Sinu tsehh töötab 
tükitöö alusel. Kuid iseasi on tükitöötasu kapitalisti teenistuses ja iseasi meie nõukogude korra 


juures, kus töötame enesele ja kus meid ei huvita ainult toodangu hulk, vaid ka selle kõrge kvaliteet. 
Aga on inimesi, kes sellest aru ei saa. Need vehivad kõigest jõust tööd teha ja toodavad suure 
hulga praaki. Erilist tähelepanu pööra just neile nokkosadele.» Seejuures võttis Golovatski riiulilt 
samasuguse detaili, nagu meile täna oli näidanud direktor. See hüppas ta käes nagu suleke. «See 
peab olema kõige veatuift detail,» jätkas sekretär. «Muide, nagu kõik teisedki detailid. Kuid see 
just eriti. Ja sina kui kommunistlik noor pead pidama vihast võitlust praagitootjate vastu, pead üles 
leidma konkreetsed isikud, kes seda pahet levitavad ...» 

«Kuid ma pole varem masina peal töötanud!» katkestasin Golovatskit, korrates talle sedasama, mida 
olin ütelnud meistrile. «Vormisin platsil... Oskan valmistada hoorattaid isegi ilma alumise 
vormkastita.» 


«Küll harjud,» ütles sekretär, kellele valutöö, nagu mulle näis, polnud mitte võõras, «Kus on sinu 
arvestuskaart?» 


Nüüd, kus vaatlesin puhtakspestud aknaklaase, meenusid mulle niihästi meistri külmad, karmid 
sõnad: «Küll harjute!» kui ka jutuajamine Golovatskiga ja ma mõtlesin: «Mis siis, kui ei õnnestu? 
Mööduvad kaks katsenädalat, ma ei õpi masinal .töötamist ära ja mulle üteldakse: «Mine aga siit, 
vennike, minema!» Mis siis?» 


Mulle tundus vahel, et ma pole kunagi lõpetanud vabrikukooli, et, mulle antud'viies kategooria ei 
mängi siin mingit rolli, et ma üldse ei oska midagi teha ja et kogu mu töö algab alles homse päevaga. 
Kuna ma ei teadnud, missuguseks see homne päev kujuneb, olin veel enam ärevil. 

Trepp hakkas-nagisema Maremuhha jalge all. Petro tassis sisse pika treitud jalaga ümmarguse laua-. 

«Vaata!» ütles Maremuhha hingeldades ja nähtavasti heakskiitu oodates. 

«Kas Marja Trofimovna andis?» 

«Tema jah! «Võtke ja kasutage niikaua, kuni saate oma mööbli,» ütles ta. «See laud on mul nagunii 
üleliigne.»» 

«Nüüd läheks meil veel taburette vaja, siis oleks kõik korras.» 

«Perenaine küsis minult, mida teha homme lõunaks: kas värskest aedviljast peedileent või külma 
murelisuppi? Mina vastasin: «Ei tea. Las poisid ütlevad.» Mida sina, Vassil, parema meelega 
tahaksid?» 

«Kas ta kavatseb meid toitma hakata nagu restoranis?» küsisin tusaselt. 

«Noh, kui võttis endale täie kostiga üürilised, las hoolitseb meie eest!» 

«Veel ei ole teada, kui suur meie teenistus on!» 

«Pole viga, küll teenime niipalju kui kulub,» ütles Petja kindlalt. «Kui ma end vormistamas käisin, 
siis ütles mulle keegi puusepp, et neil puutöö-osakonnas ei teeni ükski vähem kui sada rubla. Isegi 
mitte kolmanda kategooria tööline.» 

«Sul on hea, Petruss, hakkad tegerna oma harjunud tööd. Muudkui aga lase pikkhöövlil liuelda. 
Minul aga tuleb kõik ümber õppida. Pagan teab, kuidas neil masinatel vormitakse! Näen neid ju 
esimest korda elus.» 

«Ara enneaegu halise, Vassil! Kui läheb raskeks, küll me Bobõriga aitame sind.» 

«Kuhu see Bobõr nüüd jääb?» küsisin ma vahele, vaadates vanaaegset kast-äratuskella, mille 
perenaine ahjupealsele oli; pannud. «Kus see Saška ometi hulgub? Juba rohkem kui tund aega on 
ta ara!» 


«Noh, jaama polegi nii vähe maad. Kunas ta Volodja üles leiab, kunas asjad kätte saab. Ja siis 
tuleb tal veel toitu osta. Pidi ju perenaine meid kostile võtma alles homsest päevast peale,» astus 
Maremuhha Bobõri eest välja. 

Saša olime saatnud jaama oma asjade järele. Mei» pidime selle aja jooksul täitma -madratsid 
heintega, pesema põranda — ühe sõnaga, seadma toa ööbimiseks valmis. 

«Kas ta vähemalt aadressi üles kirjutas?» küsisin Maremuhhalt. «Tal läks ehk tagasitee meelest 
ära ja nüüd hulgub ta mööda linna.» 

«Milleks tal aadressi vaja? Leppisime ju kokku, et ta voorimeeste seisukohal Volodja üles otsib, 
see aga toob ta koos asjadega tasuta koju.» 

«See on küll õige,» ütlesin rahunedes. «Noh, mis siis ikka, meie töö on valmis, lähme natuke 
jalutama.» 

Möödusime perenaisest, kes triikis meile voodilinasid, ja avasime jalgvärava. 

«Lähme, Petro, vasakule,» tegin ettepaneku. 

Sammusime Ranniku tänavat mööda sadama poole ja läksime mööda majast, kust hiljuti oli 
kostnud muusika. 

Nüüd oli klaver vaikinud, majas kõlistati Maasidega, nähtavasti joodi seal teed. Selle kivimaja 
ees hoovis kasvasid kõrged tokkroosid, noored viinamarjapõõsad, okkalised teeroosid, erepu-nased 
nelgid ja lillad ilu-oad. Lõhnav tubakas polnud veel ava- 1j nud oma noolekujulisi õienuppe, kuid 
meeldivalt, hiljutisest vihmast värskendatud lillede lõhna hoovas sealt madala tara tagant. 
Mingisugused erilised roosid, mille sarnaseid ma veel kunagi polnud näinud, tõusid isegi kõrgele 
maja katuse alla, ümbritsedes õitsva kaarena üht avatud akendest. Akaatsia kõrval kasvasid 
tumeroosade õitega juudapuu-põõsad. 

Üsna tara ääres krundi nurgal asus lehtla, mis oli üleni kasva-nud tumerohelisse läikivasse 
luuderohtu. Selle keerdus varte ümber lookles omakorda lilla vorm. 

Kui jõudsime lehtla köhale, kuulsin seal kõnelust ega suutnud jätta sinna pilku heitmata. 

Päevitunud jalgu viibutades istus lehtla käsipuul seesama tütarlaps, kelle supelmantlit olime mere 
ääres valvanud. Tema kõrval maas aga, laskunud ühele põlvele, pumpas jalgrattakummi keigar tööjõu 
osakonnast. 

Vaatasin tütarlast, nagu näeksin teeta esmakordselt. Püüdnud kinni mu pilgu, tõstis ta silmad, 
raputas korraks rahulolematult pead ja vabastas juuksed luuderohu alt. Mul hakkas piinlik. Muutusin 
kohmetuks ja noogutasin nagu tervituseks. Pöörasin siis pea kurelt kõrvale ja märkasin, et tütarlaps 
naeratab. 

«Kas tundsid ara, Vassil?» küsis Petro, müksates mind küünarnukiga. 

«Kelle?» 

«Noh, selle printsessi?» Ja tütarlast osatades piiksus Petro venivalt: «Valvake, palun, minu 
supelmantlit!» 

«Kas sa ka selle pika ära tundsid?» 

«Missuguse pika?» 

«Noh, selle, kes seal jalgratast pumpas.» 

«Ei tundnud. Kes see siis oli?» 

«See oli ju seesama keigar, kes meid ei tahtnud tehasesse võtta.» 

«Tõepoolest?» imestas Petro. «On need tõesti meie naabrid?» 

«See supelmantlis tütarlaps kindlasti!» 

«Ja keigar on tema vend!» otsustas Petro. 

«Miks jtfst yend? Küllap vist kavaler.» 


Mõte, et keigar on meie naabriga tuttav ja võib temale igal 

ajal ära jutustada, kuidas me tehasesse vastuvõtmist nurusime, oli mulle ebameeldiv. 

Aeglaselt lonkisime Petkaga mööda Ranniku tänavat edasi. Meist vasakul läikisid sadamasse 
«viivad raudteerööpad, nende taga, sealpool kaitsevalli, laius 3ga kuni silmapiirini avar meri. 

Tuul oli üsna vaikseks jäänud, murdlainetust polnud enam. Vood ei paiskunud enam vastu 
betoonrinnatist nagu hommikul, vaid .veeresid kergelt loksudes liivasele rannale. Rööbaste järel algas 
pikk laudadest plank, mis varjas meie eest mere. Plangu taga oli näha võnkuvaid mastitippe. Lipud 
mastide otsas vaevalt liikusid. Läänes, seal, kus pilvede varjus loojus päike, punetas ühetasane 
ehaviirg. 

Valgel laudplangul oli kiri:. 

VETELPÄÄSTESELTSI SUPELRAND 


Meie taga kõnniteel anti äkki kella. 

Surusime end vastu planku ja teokarpide krigisedes kihutas jalgrattal meist mööda see meile 
tuntud keigar koos tütarlapsega, kes istus tema ees raamil. Keigar sõitis küüru tõmbunult, raskelt, kuid 
kiiresti jalgu liigutades. 

«Mis ta ometi mõtleb, kas tal sõiduteest veel vähe on?» uratas Petro. 

«Kas sa siis ei näe, et seal on loigud: ta kardab oma toru-pükse märjaks pritsida,» ütlesin 
varjamatu vihaga, heites põgusa pilgu eemalduvale paarile. 

Jalgratta tagumine ratas, mis oli pooleldi käetud kollase võrguga, muutus järjest vähemaks ja 
vähemaks, jättes liivasele kõnniteele vaevalt märgatava vahvlitaolise jälje ... 


Sellal kui me läbi raudtara vaatasime sadamat, juurdeveoteid ja hallist gofreeritud plekist 
kaubaaitu, mis ulatusid kaugele viimase kai juurde, kus oli üles seatud signaalkell, oli Saša Bobõr 
jõudnud köhale tuua kõik kohvrid ja asjad välja pakkida. 

Kui me koju tulime, valmistas ta juba õhtusööki. Saša lõikas kolmeks suurt kuivanud saia, mis 
meile reisist järele oli jäänud. 

«Kus teie kõlate?» hüüdis Bobõr meid nähes.» «Kas teate, keda ma kohtasin!» 

«Kas krahv Bengalskit?» küsisin mürgiselt. Ma ei sallinud seda Saška viisi kõnelda meiega kui 
lastega niisugusel kriiskaval, kõrgel toonil. 

«Naera aga pealegi!» nähvas Bobõr. «Nägin Petšeritsat. Just!» 

«Petšeritsat?» turtsatas Petro. «Noh, Vassil, hoia alt: algab vana lugu. Kas tead, kus on kraadiklaas? 
Tal oleks vaja temperatuuri mõõta. Ega sul külmavärinad peale käi, Sašok?» 

«Mis kraadiklaas! Milleks mulle kraadiklaas!» Bobõr otse ulgus vihast. «Ma räägin teile tõtt, aga 
teie naerate.» 

«Oota, Sašenka,» peatasin 
sõpra. «Keda sa nägid, räägi!» 

«Petšeritsat!» 

«Kas tõesti?» 

«Tõsijatt.» 

«Kus sa teda siis nägid?» 

«Vaksali lähedal.» 

«Vaksali lähedal?» segas end meie jutusse Maremuhha, võttes asja juba tõsisemalt. 

«Nojah, vaksali juures,» tõttas Bobõr seletama, «ta jõi seal buzaad ...» 

See oli juba liig ja meie Petkaga puhkesime naerma. 

«Kas kuuled, Vassil?» küsis Petro naerust kõõksudes. «Ta nägi Petšeritsat, Petšeritsa jõi buzaad, 
buzaa aga lõi meie tedretähelisele buzaahimulisele pähe, ja see jooksis siia meie päid segi ajama ...» 

«Jajah!» karjus Saša juba üsna vihaselt. «Kui te ei usu — pole vaja. Kuid see on tõsi! Buzaa — see 
on üks siinne jook, hapu ja valge ning hirsist tehtud. Müügil kõigis kioskites. Ma olen juba 
proovinud, aga kui teie seda ei tea, ei ole mina süüdi...» 

Pole ilus sõpra naerda, liiatigi siis, kui ta tõsiselt on pahane, kuid seekord oli raske naeru pidada. 
Me teadsime küll, et mitte ainult Bobõr, vaid ka paljud teised vabrikukooli õpilased unistasid 
kuni ärasõidupäevani sellest, kuidas tabada Petšeritsat. Ukraina linnadesse laiali sõites andsime kõik 

endale tõotuse, et kui ta kellelegi meist juhtub vastu tulema, ei lase me teda peost libiseda. 

Kuid kõige rohkem unistas just Saša Bobõr köhata Petšeritsat. Ta lootis, et kui ta Petšeritsa kinni 
püüab, teeb ta heaks need kahetsusväärsed eksimused, mis tal eriülesannetega väeosa alarmi ajal olid 
juhtunud. Varsti hakkas meie innukas Saška lihtsalt hallutsinatsioone nägema: Petšeritsa viirastus 
talle igal pool. 

Teel siia Aasovi mere äärde oli Saška juba kaks korda arvanud end olevat Petšeritsa jälil. Kord, 
kui meie rong Fastovis peatus, vaatas Saška aknast välja ja hüüatas äkki kähiseva häälega: 

«Seal ta on, poisid! Võtke ta kinni!» ja sööstis ukse poole. 

Mees, kes jalutas perroonil ja keda Bobõr Petšeritsaks oli pidanud, sarnanes väga vähe põgenikuga. 
See osutus kühmus vanameheks, kes kandis puldanist tolmumantlit. Vahest ainult ta kahused 
punased vurrud meenutasid pisut Petšeritsat. 

Kui sõime lõunat Jekaterinoslavi einelauas, pidi Saša peaaegu ümber lükkama-ukraina rasvase 
peedisupiga ääreni täidetud taldriku, kuna ta ärevusse sattunult kähedal häälel karjus: 

«Vaadake!» ja viitas lusikaga ajalehekioski poole. 

Kioski klaasvitriini juures seisis hallis reisitolrftumantlis mees ja valis piltpostkaarte. Saška arvas, 
et ka see on Petšeritsa. Kuid 

vaevalt sai hallis tolmumantlis reisija end ümber pöörata, kui sedamaid selgus, et see on noor 
mees, Petšeritsast peajagu pikem. 

... Kas võisime meie, kes me teadsime Bobõri reisinägemus-test, usaldada tema sõnu! ... Ja ma 
ütlesin: 

«Noh, hea küll, Petšeritsa seisis ja jõi buzaad. Kuid mis tegid sina?» 

«Vaatasin — ja kohe teie juurde!» 

«Miks sa teda siis kinni ei nabinud? Oleks vaja olnud tal kraest kinni võtta, talle jalg taha panna 
ja pikali virutada.» 

«Sul on hea rääkida! Aga asjad?» 

«Missugused asjad?» 

«Missugused? Meie omad! Kartsin asju maha jätta. Tema pistab jooksu, mina talle järele, sellal 
aga näppab keegi meie asjad.» 

«Kus siis Volodka oli?» 

«Ega ma Volodkaga sõitnud, selles see asi seisabki. Sõitsin teise voorimehega. Volodka pettis 
meid.» 

«Pea, kas tal vurrud olid?» otsustasin ma Saškat kontrollida. 

«Vurrud? ... Vurre ei olnud ... Vurrukesed. Niisugused väikesed, nagu kummiaraabiku pintslid.» 

«Et Saškale meeldida, laskis ta habemeajaja juures isegi vurrusid pügada,» pilkas Maremuhha. 

«Hea küll, hea küll! Eks te naerge, kui teil lõbus on!» urises Saša pahaselt. «Mina aga lähen sinna 
kuhu tarvis ja annan üles.» 

«Aitab, Sašok, oled meile juba küllalt kärbseid pähe ajanud,» ütlesin pehmelt. «Näita parem, mida 
sa õhtusöögiks ostsid.» 


«Siin on lambapiimast juust,» ütles Saša täiesti alistunult ja tegi lahti pärgamentpaberi, milles oli 
tükk lambapiimajuustu, kaalult tubli nael. 

«Ja see on kõik?» pahandas Maremuhha. 

«Ei, mispärast kõik. Ostsin veel kalu ... ära puuduta, need on redised. Kalad on siin.» Saša võttis 
lahti rasvase paberi. «Vaadake, missugused väikesed kalad!» Ja ta kiskus vanast ajalehest välja kolm 
nöõrijuppi, millele olid lükitud väikesed suitsukalad. Need-olid paksud, ja läikisid rasvast. «Neid 
nimetatakse tülkadeks!» teatas Bobõr uhkelt ja tõstis nööri käiadega mõlema käega üles nagu 
kaelakee. 

«Oleksid võinud veel pisemaid osta!» nurises Petro. «Küll on tillukesed! Kes neid siis puhastama 
hakkab?» 

«Mis neisf puhastada?» imestas Saša. «Ei ole tarvis puhastada. Neid süüakse niisama, tervelt. 
Vaata, mulle poes näidati...» 

Meie varustusülem kiskus niidilt paar rasvast kala ja pistis nad suhu. Saša näris pisut, avas siis suu 
nagu silmamoondaja ning neelas tülkad kõigi peade ja nahkadega julgelt alla. 

«Vaata, et sa nüüd pimesoolepõletikku ei jää!» ütles Petro. Kõigist haigustest kõige enam kartis 
Maremuhha millegipärast pimesoolepõletikku. Isegi kirsikivi ei julgenud ta alla neelata. 

Kuid Bobõri näitlik eeskuju sundis Petrussi unustama teda ähvardava haiguse. Ta võttis nöörilt 
ettevaatlikult väikese käia ja hakkas seda närima. 

«Maitsev...» sõnas Maremuhha pikkamisi. «Ja luid pole sugugi tunda. Kas see on komsaa?» 

«Mitte komsaa, vaid tülka!» parandas Bobõr soliidselt. 

«Tülka, tülka!» narrisin ma Sašat. «Aga kas sa buzaad juhuslikult ei toonud?» 

«Ei olnud pudelit,» ütles Saša, võttes mu sõnu tõsiselt. «Kui tahad buzaad, võime pärast 
õhtusööki jooma minna. Siinsamas nupga taga kioskis müüakse.» 

«Kuule, Petruss,» kamandasin ma. «Jookse õige alla, too perenaiselt teevett ja tasse. Lambajuustu 
tuleb aurutada.» 

Sellal kui me tülkadega jändasime, muutus marmoritaoline lambajuust pehmeks ja väga 
maitsvaks, kuna ta oli kaotanud aurus osa oma soolast ja kibedast maitsest ning jättis tulisele veele 
rasvarõngaid. 

Lõikasime seda juustu jahimehenoaga ja sõime tee juurde, milles ujusid laiaks paisunud väikesed 
teelibled. 

Pärast õhtusööki viisime toidunõud alla ja pesime end hulk aega hoovil, (Ase kaevu ääres. Siis 
aga, kõhud täis ja kehas meeldiv värskus, läksime üles oma katusekambrisse ja heitsime kohevatele 
magamiskottidele. 

Aken jäi lahti. Väljas oli juba pime. Möödaujuvate pilveräba-late vahelt vilksatas harva noorkuu. 
Niipea kui kuu pilvede vahelt pääses, läks toas valgemaks. 

«Kas märkate, poisid, kui rahulik siin on?» ütles Petruss vaikust katkestades. «Ei laskusid ega 
vilesid. Vaat mis tähendab, kui piir on kaugel! Kogu linna kohta on võib-olla kaks militsionääri, ja 
needki magavad ...» 

Marja Trofimovna kõlistas all sööginõudega. Temal suhises köögis priimus. Ta tegi nähtavasti 
meile juba õhtul eine valmis, * «Küll olime lollid!» alustas Petro uuesti. «Kohe vabrikukooli 
astudes oleksime pidanud valima ühe ja sama eriala. Oleksime nüüd kõik kambas töötanud ühes ja 
samas tsehhis. Oleks palju lõbusam. Nüüd aga läheme laiali, kuhu keegi satub.» 

Ja jällegi ei vastanud meist kumbki Maremuhhale. Ma sain aru, et ka Bobõr, kes teeskleb vahvat 
meest, mõtleb sellele, kuidas ta hojnme tööga toime tuleb. 

Väljas läks järjest pimedamaks. Jälle oli taevas üleni pilvedega käetud ning kuud polnud enam 
näha. Meri oli lähedal ja lainete ühetasane loksumine suigutas, just hagu oleksime ikka veel sõitnud 
rongis... 

LXIX. MASINA JUURES 


«Siin on sulle, Naumenko, uus paarimees!» ütles vahetusmeister Fedorko, juhtides mind elatanud 
töölise juurde, kes üksinda askeldas kähe vormimisjnasina lähedal. 

Tööline pöördus ümber. Ta võis olla juba üle viiekümne. Kõrget kasvu, hallipäine, seljas 
jämedakoeline linane särk, mille käised olid küünarnukkideni ära lõigatud, — nii vaatas ta imestu- 
nult Fedorko poole. 

«Näita temale, mis ja kuidas tuleb teha,» ütles meister minule osutades. «Väljaõpetamise eest 
arvestame sulle keskmise tariifi järgi.» 

«Halastage ometi, Aleksei Grigorjevitš! Andke ta kellegi teise hooleks!» püüdis vanamees vastu 
puigelda, kuid vahetusmeister katkestas kohe ta jultu ning ütles kätega veheldes: 

«See on tarvilik, Naumenko! Sa oled vana vormija ning kohustatud uut vahetust välja õpetama.» 

Nende sõnadega kadus meister tühjade malmist vormkastide varju. 

Jäime kahekesi. Naumenko silmitses mind umbusklikult. Rahulolematus ei kadunud ta näolt. 
Kõigest oli näha, et tal on hoopis hõlpsam vormida üksi kui sekeldada õpilasega, ja pealegi veel 
vastutada tema töö eest. 

Kui meister oli kaugemale läinud, sülgas minu õpetaja vähimatki piinlikkust tundmata lärtsu oma 
jalge ette ja ütles tema vaatas madala vaheseina taga töötavale kahele vormijale: 

«Küll aga veab mul, viletsaj: kord saadetakse joodik mulle parandusele, kord poisike 
väljaõpetamiseks!» 

Naabrid puhkesid naerma. Üks neist, kõhn ja pikka kasvu, «nulliga» paljaks aetud pea ja 
väljaulatuvate põsenukkidega tõmmunäoline tööline, sarnanes mongoliga. Teine, terava pilguga mees, 
jätkas vormkasti täitmist ja ütles: 

«Mis sa räägid, onu Vasja, sul on partnereid aina valida!» 

«Ei, päris tõesti!» kaebas oma naabritele minu õpetaja. «Kõik -klappis täna nii hästi, mõtlesin, et 
kuni söögiajani jõuan valmis seada oma' poolsada vormkasti, nüüd aga tuleb jälle jääda ainult soola 
väljateenimise peale.» Ja minu poole pöördudes küsis ta süngelt: «Noh, mis sa norgu jäid? Mis su 
nimr on?» 

«Vassili Mandžura.» 

«Said nimekaimu, onu Vasja, ja ise veel nutad! Hakkate koos nimepäeva pühitsema. Tuleb 
odavam .. .» hüüdis terava pilguga nobe valutööline, ise kiirelt vormides. 

«Oled enne töötanud?» küsis Naumenko, osutades masinatele. 

«Pole neid kunagi näinud. Olen töötanud vormimisplatsil, masinatega pole mul kunagi tegemist 
olnud.» 

«Ohoo, onu Vasja, sul on spetsialist kunstvalu alal!» hüüdis vilgas naaber. «Küllap tema hakkab 
veel sind, vanameest, õpetama, kuidas kujusid valatakse.» 

«Kus sa siis vormimisplatsil töötasid, huvitav1 teada?» küsis Naumenko ilmse uudishimuga. 

Ma sain aru, et vormimisplatsil töötamist hinnatakse siin kõrgemalt kui masinatööd. Pidin 
jutustama, kuidas ma sellesse linna sattusin. 

Naumenko kuulas mu jutu kannatlikult ära ja kamandas siis: 

«Noh, aitab juba muinaslugudest. Asu kohale!» Ja ta osutas vasakul seisvale masinale. 


Masina juurde viis kitsas käik. Niipea, kui olin masina juurde astunud, eraldas mind Naumenkost 
peaaegu inimese kõrgune ahi. Meie masinate vahel seisis sügav kast erilise vormimullaga, mida siin 
nimetati koostiseks. Minust vasakul, onu Vasjast paremal pool, seisid kõrged virnad üksteisele 
asetatud tühje malmist vormkaste. 

Vajudes kuivas liivas, läksin üsna masina juurde. Sellele oli kinnitatud mingisuguste pukside 
babiidist mudel. 

«Sinu teha jääb alumine pool. Said aru?» hüüdis mulle Naumenko. «Neid pukse nimetatakse 
«vorstikesteks». Sina täidad alumist poolt, mina ülemist. Vaata, kuidas seda tehakse.» 

Ma ei saanud nii järsku oma masina juurest ara. Ma õõtsutasin raudvardaid, mis tolknesid tema 
nurkades, — nende otstarve oli mulle arusaamatu — ja kompasin mudelplaadi külge tinutatud kaht 
hiilgavat ja libedat koonusetaolist polti. 

«Vaata siia, hei, noormees!» käratas Naumenko vihaselt. 

Ühe käeliigutusega asetas ta malmraami külgkr.uvidega osavalt samasugustele läikivatele 
tihvtidele, võttis pimesi tagumiselt realt vormkasti, pani selle raami sisse ja hakkas nobedalt kruvisid 
kinni keerama. Kui vormkast oli kruvidega raami sisse kinnitatud, võttis onu Vasja riiulilt kotikese ja 
raputas selle sisu mudelile. Babiidist «vorstikesed» kattusid ühetasase pulbrikorraga nagu puudriga. 
Samuti pimesi pistis mu õpetaja käe kästi, võttis sealt pihutäie koostist ja puistas selle mudelile. 

Üks, kaks — ja Naumenko käes välkus labidas. Ta pistis selle hooga meid lahutavasse liivakuhja 
ning viskas.vormkasti labidatäie liiva, siis teise. Puudutatud liivahunnikust tõusis aur. Nähtavasti ei 
olnud liiv eilsest valust veel jõudnud jahtuda. 

Oma painduvate sooniliste sõrmedega tasandas onu Vasja niiske, kuid palava liiva, haaras lühikese 
tambitsa ja hakkas liiva kiiresti tihedaks tampima. 

Jälgisin üksisilmi ja tähelepanelikult iga tema liigutust, pidades kõik meeles. 

Musklid mänglesid Naumenko vanadel, soonilistel kätel. Tambitsa raudpidemesse asetatud terav 
puukiiluke lõikus liiva sisse 

niisuguse jõuga, et näis, nagu tahaks Naumenko kogu selle masina purustada või paremal 
juhul maa alla ajada. 

Niiskele liivale sattudes litsus tambits selle kõvasti kokku, tampis tasaseks ja ajas täis mudeli 
õnatused. Liiv kadus vormkasti sisemusse, muutus tihkeks nagu muld külavaheteel. Onu Vasja silus 
vormkasti ebatasast lamedat pinda neljakandilise tambit-saga, heites ära plekist kokkuneeditud 
pealisosa ja tasandas malmjoonlauaga vormkastis oleva liiva servade kõrguseni, lükates maha 
üleliigse segu. Siis võttis ta pika ora ja torkas sellega ventilatsioonikanalid. Naumenko kummardus 
üsna madalale, koputas nuiakesega, nii et mudel hakkas vormkasti liivas logisema, ning tõstis 
täidetud vormkasti koos malmraamiga, millel oli neli nurgavarba, oma, sujuva liigutusega üles. 
Kui oli vaja mudel liivast eraldada, läks mu õpetaja mõne hetke jooksul tugevatelt, pingelistelt 
liigutustelt, millega ta kangekaelselt ja visalt vormkasti täitis, üle õrnadele, varglikele ja 
delikaatsetele liigutustele. 

Mudeli kumerad babiidist puksid tegid oma töö ja jätsid siledaks tambitud liiva sisse oma jäljed 
— tulevaste detailide pesad. Naumenko keeras liiva sees könksu abil valukanalikaussi. Ma ei 
märganudki, kust äkki ilmus mu õpetaja kätte painduv kummivoolik, mille vaskots sarnanes 
sekersisifooni peakesega. Onu Vasja surus otsanupule ja kohe paiskus sisinal voolikust voog 
suruõhku. Suunates õhujoa vormkasti külgedele, puhus Naumenko sellega läbi raami ääred, viskas siis 
vooliku tagasi masina taha ja ütles: 

«Kohe hakkame kinni katma. Tule mu järel!» Jõudu pingutades võttis ta tasakesi masinalt raami 
surutud üsna raske vormkasti. Hoides seda enda ees tasakaalus, ruttas Naumenko kiiresti 
valamisplatsile. 


Meie masinate taga kuival liival lamasid juba neli vormi, mis onu Vasja oli täitnud enne minu 
tulekut. Viies vorm oli avatud ja lebas pehmel liival nagu padjal. Tema sees mustasid neli kärni, 
tulevast ava malmist «vorstikestes». 

Pehmelt astudes läks Naumenko alumise vormkasti juurde ja kattis selle asja minu silmade ees 
vormitud ülemise poolega. Ülemise raami libedad grafiidiga määritud tihvtid mahtusid vaevu 
alumise raami avadesse ja sellepärast läks ülemine vormkast väga täpselt alumisele kastile, 
ühendades ettevaatlikult kuskil seal sees vormi keskpaigas toitekanalid malmi jaoks ning tulevaste 
«vorstikeste» ääred. 

Kuigi see kõik, mida praegu nägin, oli mulle uus, kujutasin noore valutöölise vaistuga, kuidas 
seal vormi seesmisel äärel kuivad kärnid nüüd ülemiste süvenditega tihedasti allapoole vajuvad. 
Samas kujutlesin, kuidas pärast valamist sellest vormist välja hüppavad rasked malmist 
«vorstikesed» — tähtsad detai- 

lid masina juurde, millega väljalõikamise ajal meie laiadel põldudel palju maad ära sõidetakse. Ja 
mu meel läks uuesti rõõmsaks, et olin valinud enesele just niisuguse huvitava ja targa eriala. 

Sellal keeras Naumenko ettevaatlikult raamide kruvid lahti, püüdes vormi paigalt mitte nihutada, 
ja jättes vormkasti liivale, tõstis raami üles, viskas minule alumise poole ja hüüdis: 

«Püüa kinni!» 

Kuna ma polnud harjunud, oli raske kohe ropsupealt kinni püüda küllalt rasket malmraami. Ma 
suutsin sellest haarata alles siis, kui ta oli juba peaaegu maha kukkumas, ja ka siis ainult mõlema 
käega korraga; kruvi pea lõi mulle vastu põlve. 

«Nüüd tööta iseseisvalt. Pinguta, pinguta!» ütles Naumenko, võttes taskust paberossikarbi. «Meie 
aga teeme sellal suitsu.» 

Püüdes mitte eksida ja jäljendades oma õpetajat, kordasin kõiki tema liigutusi, mis olid läbi 
proovitud ja välja arvestatud paljude aastate töökogemuste põhjal. Kruvisin kinni vormkasti, haarasin 
pimesi peotäie koostist ja puistasin selle osavasti mudelile, surusin siis labida liivahunnikusse. Täitsin 
masina juures innukalt kästi ja tampisin liiva niisuguse vihaga, et kogu mu keha rappus ja tundus, 
nagu tahaksid käed keha küljest lahti tulla. 

Mind solvas see, et Naumenko arvates olin talle koormaks. Sain ju aru, et temal kui vanal 
kogenud vormijal on võib-olla omast kohast õigus. Muidugi mõista, üksinda vormida on palju 
mõnusam kui välja õpetada mõnda algajat. Ma ei teadnud veel, mis tähendavad meistri sõnad: 
«Arvestame sulle keskmise tariifi järgi», kuid mõistsin, et niisuguse paarimehega saab Naumenko 
kindlasti kahju. 

Täitmise juures tundsin, kuidas mu otsmik higiseks lõi. Nagu alati niisugusel puhul tegin nüüdki 
ülemäära palju liigutusi, liiv tungis mu saabastesse, krigises hammaste all. Alatasa tajusin endal onu 
Vasja pilku. Ta vaatas mind kahtlustavalt, umbusklikult, kontrollides minu iga liigutust. 

«Kas võib üles tõsta?» küsisin ma. 

«Proovi,» lausus mu õpetaja põiklevalt. 

«Tõstan,» ütlesin, ja koputanud enne nuiakesega, surusin kangi käepidet. 

Liivaga täidetud vormkast tõusis sujuvalt üles. 

Ma ei jõudnud teda veel üle puhuda ega ära võtta, kui mu naabrid naerma puhkesid. 

«Mis koogike see sul seal, noormees, mudelile jäi?» hüüdis mulle pikka kasvu tõmmu naaber. 

Vaatasin vormkasti alla — ja mu meel läks kurvaks: mudeli külge oli kleepunud suur liivalasu. Ja 
tõepoolest, nagu küpsetatud koogike! Naumenko seisis itsitades mu selja taga. 

«Tore töö, eks?» ütles onu Vasja minu peale osutades vilkale 

lühikest kasvu vormijale, keda kutsuti Lukaks. «Puistepulbri unustasid, sellepärast tuligi välja 
ahjukook,» seletas mulle Naumenko. 

Juba nende sõnadetagi sain oma veast aru. Tõtates olin unustanud mudeli üle puistata kuiva 
pulbriga, mis lebas riiulil väikeses kotikeses. «On see üks saatana vanamees! Nägi minu viga ega 
parandanud, et mind naabrite ees naeruvääristada.» 

Kui olin liiva vormkastist välja kloppinud, ütles Naumenko: 

«Küllap on su mudelgi juba jahtunud. Ma pole plaati ammu kuumutanud. Võta pihid, näe sealt 
kästi tagant, lähme kamina juurde.» 

Hoidsin käes pikki sepapihte ega teadnud veel õieti, miks neid mul vaja läheb, — nii sammusin 
onu Vasja järel mööda valukoja pealöövi. 

Minu õpetaja kõndis rahulikul ja laial sammul, kallutanud veidi oma halli pead, mida kattis 
roheline määrdunud sonimüts. Ma sörkisin ta kännul nagu paha teinud koolijüts. Taipasin, et mu 
õpetaja ei saa oma südames rõõmu tunda. Küllap ta endamisi mõtleb, et näe, saadeti mulle kuskilt 
Podooliast käealune kaela, nüüd muudkui jända temaga, näita ja õpeta, selle asemel et ise tõelist 
tööd teha! 

Läksime läbi tsehhi just pealöövi mööda. 

Siin-seal koputati maakestega, masinate taga seisid terved virnad alles tühje vormkaste, 
valmisvormitud kastid aga lebasid kaugel valamisplatsil, oodates, millal neid.hakatakse valama. 

Tsehhi kõrge telliskivimüüri ääres sisisesid ühetooniliselt tugevad ventilaatorid, surudes õhku sisse. 
Nad puhusid õhku sulatusahjudesse, ajades hõõgvele koksikamakaid, sulatades ülalt luukide kaudu 
sisse visatud malmitükke. Tulist koksi mööda voolas malm valgete jugadena alla, kogunedes seal 
sulatusahjude põhjas vedelaks sulatatud massiks, mis oli valmis tungima ahjudest välja, niipea kui 
sulatusahju tööline teraskangiga ahjuava läbi torkab. 

«Vaata aga vaata! Seal kõmbib Naumenko oma uue adjutandiga!» kostis tsehhist hääl. 

Seda hüüdis keegi päevitunud ja ebasõbraliku näoga valutööline. Pähe oli tal seotud punane rätik 
nagu naisel. 

«Vasja, sõbrake, õnnitlen sind abilise puhul!» hüüdis ta veel valjemini, kuna arvas, et Naumenko 
seisma jääb ja «maga lobisema hakkab, kuid minu õpetaja ei peatunud, vaid kumendas sammu. 

Siinsamas, naabermasina juures nägin ma Tiktorit. Polnud kahtlust, et ka tema mind märkas, kuid 
teeskles, et ei näe, justkui oleksin temale võõras inimene. 

Kindlate liigutustega viskas Tiktor liiva vormkasti. Ta töötas paarimehena vormijale, kelle pea 
ümber oli seotud rätik. 

Õues, valukojast eemal, hõõgus lahtise taeva all väike «kamin». Nii nimetati ümmargust trellitatud 
ahju, mis oli põlevat koksi täis kuhjatud. Iga praokese vahelt oli selles põlevas koksis näha väikeste- 
hõõguvate metallplaatide otsi. 

«Vaata, kuhu ma oma plaadid panen. Pea meeles!» ütles Naumenko ja suskas hõõguvate 
koksikamakate vahele kaks paksu rasket plaati. 

«Kas iga kord tuleb siia joosta?» küsisin ma. 

«Aga kuidas siis muidu?» imestas Naumenko ja vaatas mulle vihaselt otsa. 

«Nii pikk tee!» 

«Kui tahad puhtalt vormida, pead plaati hoidma kuumutatud olekus. Teist pääsu pole!» ütles onu 
Vasja. Samas haaras ta pihtide vabele tema poolt varem kuumenema pandud plaadid, mis juba 
täiesti hõõgusid. Tundus, et kui me poleks just praegu nende järele tulnud, oleksid nad vedelaks 
muutunud nagu malm sulatusahjus. «Nüüd aga jookse kiiresti ja pista need masinate alla!» käskis 
Naumenko, ulatades mulle pihid. 


Hõõguvaid plaate väljasirutatud pihtide vahel hoides ruttasin tagasi oma töökohale. 

«Niisugune suur tehas, aga lugu nende plaatidega pole küll õige!» mõtlesin, kihutades läbi kogu 
tsehhi. «Kas «kaminaid» poleks võimalik olnud lähemale tuua?» 

Plaadid olid veel erepunased, kui pistsin nad mudelite alla õnarustesse. Babiidil lasuv märg liiv 
muutus varsti halliks ja tõmbus kuivaks. Mudelid läksid sedavõrd kuumaks, et oli raske neil kaua kätt 
peal hoida, aga Naumenko ei tulnud ikka veel. Aja säästmiseks hakkasin oma masinal täitma alumist 
vormkasti. 

Nüüd, kus viibisin masinate juures üksinda, olin juba rahulikum. Keegi ei pannud mind tähele. 
Naabri.d askeldasid kuskil oma masinate taga valamisplatsil, külje peal polnud meil aga kedagi. 
Vormimismasinad siin nähtavasti seisid või olid rikkis. 

«Las vanamees kõnnib pealegi tsehhis ringi,» mõtlesin kasti täites, «üht-teist me oskame 
tematagi!» 

Teine vormkast täitus hästi. Liiv ei kleepunud mudeli külge nagu esimese kästi täitmisel ja ma 
julgesin iseseisvalt, ilma õpetaja käsuta, asetada vormkasti platsile. Langetasin vormkasti pehmelt 
liivale justkui padjale ja võtsin käed küljest. 

Siis tormasin tuulekiirul masina juurde. Lasksin voolikust õhku kuumale mudelile, asetasin sellele 
tagavararaami ja hakkasin valmistama teist alumist poolt. Ma ei mõtelnud, et suudan õpetajale järele 
jõuda, kuid otsustasin ikkagi kas või pisut plaani ületada! Olin vormimisega niivõrd ametis, et ei 
märganudki Naumenko tagasitulekut. 

«Kes siis kärne hakkab panema? Kas onu või?» 

Kuuldes enda kõrval õpetaja ranget häält, võpatasin ootama- 

tusest, raske iambits muutis suunda ja lõi mulle kõigest jõust vastu vasaku käe pöialt. 

Löök oli hirmus... Pisarad tungisid mul silma. «Küüs tuleb tingimata pealt ara!» sähvatas mu peas 
mõte. 

Oleksin tahtnud karjuda, hüpata, kärata valu pärast ringiratast, virutada kaugele liiva sisse selle 
neetud malmtambitsa, hirmsasti vanduda! Kuid taipasin, et kutsun seega välja uusi pilkeid, ja. valu 
alla surudes hammustasin huule veriseks. Pöördumata Naumenko poole, et ta ei näeks mu silmis 
pisaraid, ütlesin tasa läbi hammaste, rõhutades iga sõna: 

«Enne vormin veel selle alumise poole, siis hakkan seadma kärne.» 


Lõunavaheajaks paistetas sõrm üles ja tõmbus siniseks. Luu oli vist mõranenud. 

«Kes ometi niisuguse raske tambitsa välja mõtles? Sellega võib inimese eluksajaks vigaseks teha. 
Ent kui tambits on kerge, ei tambi ta liiva tihedalt kokku. Teinekord muudkui tambi, aga ära vahi 
asjatult ringi!» arutlesin endamisi. 

Kui pidin vormkasti ära tõstma, võtsin oma jõu kokku, et välja kannatada valu sõrmes. Varjates 
Naumenko eest oma häda, keerasin kruvid kuidagiviisi lahti, haarasin raami ja sööstsin tagasi, 
soovides iga minutit tasa teha. Polnud aega isegi liiva saabastest välja puistata. 

«Kurnad noormehe hoopis ara, Naumenko!» hüüdis Luka üle vaheseina minu õpetajale. 

«Tõmbaksite ometi vahepeal suitsu!» soovitas temale Luka paarimees Gladõšev, vormija, kes 
sarnanes mongoliga. 

Kuigi nende naljad mind solvasid, püüdsin sellele mitte tähelepanu osutada. «Naljatage pealegi!» 
mõtlesin ma. 

Anti signaali lõunale minekuks. Tehase vilet ei olnud valukoja mürinas kuulda ja sellepärast lõid 
siin sulatusahjutöölised iga kord, kui tuli lõunavaheaeg, sulatusahjude juurde riputatud terasrööbast. 

Ma ei teinud vaheaega, vaid aina töötasin edasi: muudkui täitsin ja täitsin vormkasti. 

Üksteise-järel vaikis nuiakeste kopsimine. Ainult sulatusahjud seina ääres undasid vaibumatult. 

«Aitab juba. Küllalt. Lähme lõunat sööma!» ütles Naumenko rangelt. «Hakkame käsi pesema.» 


Külm kraanivesi pritsis tolmustele kätele ja valu sõrmes jäi kohe natuke vähemaks. Nähes, et 
minu Õpetaja pani plekktoosi sisse peoga kollast sõmerjat liiva, tegin samuti. See jäme savine liiv 
pesi käed hästi puhtaks. Varsti nägin oma punaseid, tööst vaevatud pihkusid ja värskete rakkude 
jälgi. 

Läksin Naumenko järel vaikides masina juurde, võtsin oma 

eine, mis perenaine mulle oli kaasa pannud, ja istusin õpetaja lähedusse vormimisplatsile, tarvitades 
tooli asemel vormkasti. 

Aeglaselt ja väärikalt võttis Naumenko lahti rätiku. Kolm muna, tükk suitsetatud pardikala, lopsakate 
pealsetega redis, viilukas peenleiba võiga ja kange tee pudelis — see oli tema eine. 

«Kuid sina, noormees, ära käota julgust!» ütles Naumenko akki lahkelt. «Praegu me sinuga 
teenime välja ainult leiva-ja vee — see on tõsi. Noh, homme juba peedisupi, edaspidi aga vaata et 
juba kotletid. Iga algus on raske... Ka mul on poeg, aastatelt sinust natuke vanem. Töötas enne 
siinsamas valukojas. Nüüd aga õpib Jekaterinoslavi mäeinstituudis. Algul saatis haledaid kirju. «Ei 
pea vastu, tulen tagasi! Tehases on elu hoopis lahedam!» Nüüd juba pole viga midagi. Hakkas 
meeldima. Nähtavasti suutis sellest alistamatust teadusest jagu saada. Naljatab: «Saan kaevanduse 
ülemaks — tabelipidaja koht on sulle, isake, alati kindlustatud...» Pea, aga mis su sõrmega lahti on?» 
Ja vaadates minu kätt, kortsutas onu Vasja kulmu. 

Pärast seda kui olin grafiiditolmu ära pesnud, sai hästi nähtavaks, kuidas vigastatud sõrme küüne 
alla oli kogunenud veri. 

«Lõin kogemata ara,» ütlesin võimalikult ükskõikselt. . 

«Tore küll — lõid ära. Ta on sul ju üles tursunud nagu papp lihavõtte ajal. Miks sa varem mulle ei 
näidanud? Jookse ambulantsi. Saad bülletääni.» 


«Mis ambulantsi!» ütlesin nii rõõmsalt kui suutsin. «Kas niisuguste tühjade asjade- pärast maksab 
arste vaevata!» 
«Oled kange poiss, nagu näen!» ütles Naumenko pead vangutades. «Tahad välja kannatada. Noh, 

Tema, hääles kõlas austus. Ta rääkis minuga nagu oma ammuse paarimehega. Ja see ali muidugi 
rohkem väärt kui otsene kiitus või ergutus. 


LXX. NAABRINEIU ÄRATAB MIND 


Sõbrad polnud veel koju jõudnud: nende tsehhid lõpetasid töö hiljem kui valukoda. Kuigi 
vastupidiselt eilsele valitses täna väljas kuumus, oli Marja Trofimovna hämaras köögis haruldaselt 
jahe, samuti oli rneie toakeses kergem hingata kui väljas, vaatamata katuse lähedusele. 

Mererand oli inimesi täis. Ühed suplesid: nende märjad ihud läikisid päikese käes. Teised lamasid 
liikumatult liival. 

Nägin seda vaatepilti läbi akna ja mul tekkis tahtmine minna sinna päikesepaistele, et kuni 
Maremuhha ja Bobõri tulekuni päevitada ja end ühtlasi ka tööhigist puhtaks pesta. 

Pikemalt aru pidamata võtsin töösaapad jalast, keerasin puhta pesu käteräti sisse, panin sonimütsi 
pähe ja teatanud perenaisele, kust mind tarbe korral otsida, jooksin palja jalu hoovi. 

Ainult mõne hetke sain käia maja varjus, siis aga hakkas päike mulle uuesti näkku paistma ja ma 
läksin silmi kissitades jalgväravani. Kuumast päikeselõõmast virvendavas õhus oli raske eraldada 
kõrgete tokkrooside piirjooni. 


Kaldapealse betoonrinnatis oli päikesest kuum. Jooksnud seda mööda mõne sammu, pidin 
hüppama alla pehmele liivale. Kuid liivas osutus käimine veelgi raskemaks: ülemine liivakiht oli nii- 
võrd kuum, et näis, nagu oleks seda meelega praetud määratu suurel pannil. 

Oleksin tahtnud kiiremini pääseda vee juurde. 

Ümberringi lebasid suplejad ja soojendasid end päikese paistel. Ma ei kadestanud neid sugugi. 

Pärast tehases veedetud esimest tööpäeva olin väsinud ja kurnatud, kuid enesele uhke ja pidasin 
suplejaid päevavargaiks. «Sellal kui need siin tegevusetult end ühelt küljelt teisele keerasid, kattes 
oma ninasid siidpaberi tükkide ja sirelilehtedega, tassisime meie seal tsehhis raskeid metallkoppi 
sulamalmiga,» mõtlesin ja tundsin, et minul on siin õigust puhata rohkem kui kellelgil teisel. 

Üsna vee ääres oli vaba madal pink. Ühel pingiäärel lebasid kellegi riided, mis olid kaetud kaheks 
kokkukeeratud pikeetekiga. Nähtavasti ujus nende asjade omanik suplejate hulgas, kes sulistasid 
kaugel meres, punaste poide taga. Võtsin aeglaselt riidest lahti, viskasin töörõivad pingi alla ja 
sammusin vee poole. 

Öösel oli meri kaldaäärse liivariba siledaks uhtunud. Vette viiv liivane kallak oli sile ja kõva, 
justkui meelega tasaseks rullitud. 

et suplejatel mugavam oleks. Seda kallakut mööda libisesid väikesed vaevalt märgatavad 
puhtad lained — tormidest vaevatud Aasovi mere viimased ohked. 

Ujusin.natuke aega kalda lähedal, tulin siis veest välja ja heitsin märjana liivale. Ja alles siin, 
lebades kinniste silmadega pehmel liival ja kuulatades murdlainetuse tasast kohinat, sain aru, 
kuivõrd see päev mind oli väsitanud. Ja olgugi, et lebasin liikumatult, lastes oma väsinud kehal 
täielikult puhata, tundus mulle ometi, et mu sõrmed suruvad tugevasti tambitsat ja et see mu ees 
alatasa hüppab, lõikudes musta ja eelmisest ööst veel auravasse vormimulda. «Küremini, kiiremini! 
Suru peale! Ei tohi Naumenkost maha jääda!» sosistasin endamisi. Labidas aina lendas mul käes. Siis 
helises kuskil kaugel laevakell. «Meie järjekord,» kostis justkui taevast Naumenko range hääl. «Jäta 
kõik pooleli. Lähme malmi tooma!» 

-.. Läheme mööda pealöövi kuiva liiva. Minu ees, sirutanud oma tugevad käed tahapoole, sammub 
Naumenko. Ta kortsuline käel on pingutusest punane. Mõlemad kämblad hoiavad kinni kandekangi 
käepidemest. Ta särk on higine ja paiguti seljale kleepunud. Mina aga käin õpetaja järel ja 
kandekangi käepidemest kinni hoides tunnen, et olen kokku varisemas. Jõud on otsas. Vean 
vaevaliselt jalgu järel ja vaatan aina ühte punkti: venivale pruunile räbuplekile, mis tasa õõtsudes 
ujub kopas nagu nahakord ahjus kuumutatud piimal, ning pärjana tema ümber on pimestavalt hele 
sulamalm. 

Käimine läheb järjest raskemaks. Masinad on veel kaugel. Jõuaks juba kiiremini nendeni! . Võiks 
juba rutemini panna raske kopa kuivale liivale, tõmmata hinge, pühkida käisega ära soolase higi, mis 
voolab palavalt laubalt silmanurkadesse, tunda kas või minutiks kergendust pihkudes! 

«Kiiremini, kiiremini!» mõtlen, kuid tunnen, et jalad vajuvad kuhugi... Auk! See on valamisplatsi 
keskele kaevatud auk, kuhu valutöölised viskavad malmijäätmeid ... 

Püüan viivitada, kuid onu Vasja sammub kiiresti edasi ja teda tagasi hoides prantsatan selili. Kopp 
kukub rõngakujulisest pidemest välja. Malm pritsib mulle vastu rinda, siis jalgadele. Hakkab väga 
palav ... 

Olen jtaotamas teadvust, surm seisab mul silme ees, oigan hinge põhjast ja samal hetkel kuulen 
enda köhal naeru ning tunnen kellegi külma puudutust... 


- .Mu rinnale langesid külma vee tilgad. Nad hajutasid lühikese ja hirmsa unenäo silmapilkselt. 
Juba enne, kui avasin silmad, püüdsin mõistatada, kus viibin. Olin hoopis unustanud, et uinusin 
kaldal. Poolurtes näis mulle, et olen jäänud magama meie katusekambris sõprade ootel ja et 

mind magavana leides valab Bobõr mulle reisiteekannust külma vett rinnale, nagu see tal rumalaks 
kombeks on. 

«Jäta järele, noh, mis poisikesetembud need on!» pomisesin pahuralt ja silmi hõõrudes nägin 
endja ees hoopis kedagi teist kui Bobõr'i. 

Varjates päikest, ise üleni kaetucf sätendavate veepiiskadega, seisis mu ees meie naabrineiu, käes 
minu käterätt. 

«Päikesepaistel magada pole soovitav, eriti päevitamata nahaga. Põletate end ära!» ütles ta. 

Kargasin sedamaid jalule ja tuikusin veel poolunes. Ümberringi lebavad inimesed näisid mulle 
mingisuguste viirastustena, justkui oleksin vaadanud neid läbi suitsutatud klaasi. 

«Tahtsin teid katta käterätiga, kuid kogemata tilgutasin vett peale. Andke andeks.» 

«Pole viga, tänan!» pomisesin ma ja tundes häbi selle üle, et mind leidis magavana naerev 
tütarlaps, sumasin läbi liiva mere poole. 

Rasket vett laiali lüües sukeldusin voogudesse ja ujusin avamere poole. Kuid varsti puudutasid 
mu sõrmed põhja. Rannast eemal oli liiv laineline ja kõva, selles polnud ühtki kivikest. Vesi tundus 
väga külmana ja ma hüppasin kaldale, nagu oleksin kõrvetada saanud. 

Naabrineiu istub pingil. Nüüd võin temaga vabalt vestelda, kuna ta mind esimesena kõnetas, ent 
mida temale ütelda — ei tule pähe. Kas küsida, kus ta on õppinud nii hästi ujuma? Ei, see oleks 
rumal! ... Kõik sobivad sõnad olid peast kadunud, isegi köhatada on raske. Kuid minu olukorda 
kergendades pöördus tütarlaps ise minu poole: 

«Ja nii järsku kohe .merre hüpata ei maksa. Vesi on veel külm, teie aga olete liiga palju päikest 
saanud. Külmetate oma kopsud ära.» 

«Tühi jutt!» venitasin vastuseks. 

«Sugugi mitte tühi jutt. Elan ammust ajast mere ääres, teie aga alles tulite ega tea pooli asjugi. 
Palun kuulata vanemaid elanikke.» 

«Miks te arvate, et olen uustulnukas?» 

«Ei arva, vaid tean!» 

«Imelik küll, kust võite seda teada?» Ja haarates kinni võimalusest vestlust pikendada, vastasin ise: 
«Ei midagi selle-sarnast. Olen kohalik inimene ja elan Madruste agulis.» 

«Mulle puru silma ajada ei saa. Tean absoluutselt kõik.»" 

«Mis te siis teate?» 

«Tean, et tulite siia alles hiljuti.» 

«Kes selle küll välja mõtles?» 

«Harakas tõi sabaotsal sõnumeid. Linnuke sihuke.» 

«Siin ei ole harakaid. Need elavad metsas, siin aga on meri ja stepp.» 

«Noh, kui mitte harakas, siis kormoran ... Noh, hea küll, ei maksa -enam intrigeerida. Olen teie 
naaber ja nägin eile õhtul isegi seda, kuidas te kaevu juures hambaid puhastasite. Ja pealegi jutustas 
meile Marja Trofimovna, et tal on uued üürilised, väga sümpaatsed noormehed.» 

«Ka Marja Trofimovnaga olete tuttav!» prahvatasin välja, mis esimesena pähe tuli. 

«Või veel! Juba kolmandat aastat ostame temalt kitsepiima. Isal on kopsud haiged ja arstid 
soovitasid tal kitsepiima juua. 

«Kitsepiim aitab väga hästi,» nõustusin ma. «Meiega koos elab praegu seltsimees, keegi Bobõr, 
temal oli kord päris tõeline tiisikus. Ema sundis teda vägisi arsti retsepti järgi jooma kitsepiima ja 
sulatatud rasva ...» 

«Kas sai terveks?» 


«Terve kui purikas. Ainult mõnikord veel krigistab öösel hambaid.» 

Tütarlaps puhkes naerma ja küsis pärast vähest vaikimist: 

«Miks te... siia sõitsite?» 

«Tööle.» 

«Kuhu nimelt?» 

«Asusime tööle leitnant Schmidti nimelisse tehasesse.» 

«Ja mis te seal teete, kui see pole saladus?» 

«Töötame tsehhides. Mina näiteks töötan valukojas, minu sõbrad aga teistes tsehhides: Maremuhha 
puutöökojas, Bobõr...» 

«Tehnikutena, eks?» katkestas mind tütarlaps. 

«Miks tehnikutena? Töölistena!» 

«Töölistena?... Kas lihttöölistena?» 

«Nojah! ... Töölistena. Mis siin siis imestamisväärset on?» 

«Ah, ei midagi, ma niisama küsisin ... Ja siis astute instituuti? Teil puudub vist sisseastumiseks 
töölise staaž?» 

Nüüd oli mul juba täiesti selge, et tütarlaps peab meid mingisugusteks spekulandipoegadeks. Ta 
arvab, et me kindlasti sõitsime võõrasse linna töölise staaži taga ajama. Oleksin pidanud solvuma 
ainuüksi säärase oletuse pärast, kuid ma ei teinud sellest väljagi ja ütlesin soliidselt: 

«Töötame, näeme. Vara on veel homse peale plaane teha!» 

«Teil valukojas on vist raskem kui teistel?» 

«Miks? Tavaline töö!» 

«Kõige kahjulikum tsehh kogu tehases. Seal on alati niisugune kibe suits. Väävli hais ja ruumid 
hirmus madalad.» 

«Katus tõstetakse varsti kõrgemale. Postid on väljastpoolt juba valmis jõand,ud.» 

«Ah, kunas sest veel asja saab! Mul on teist väga kahju.» 

«Kust teie valukoja üle kõike teate?» 

«Isa viis mind kord sinna. Näitas, kuidas malmi valatakse. Suure vaevaga sain juuksed sellest 
tolmust šampooniga puhtaks.» 

«Imelik, kuidas teid sisse lasti. Võõraid tehasesse ei lasta.» 

«Lasti,» sõnas tütarlaps muretult. «Pealegi pole ma võõras: mu isa teenib tehases 
peainsenerina. Te oleksite pidanud teda nägema.» 

«Ei ole veel näinud,» laususin ma. «Oleme olnud tööl ainult ühe päeva.» 

«Unustasin ... Kuidas teie nimi on?» «Vassil.» 

«Noh, siis saagem tuttavaks. Minu nimi on Angelika. Tuttavaile aga olen lühidalt Lika.» 

«Tore,» ümatasin ma. 

«Kui imelik te siiski olete!» Tütarlaps puhkes naerma. «Päris tahumatu! Mis «tore»? Tuttavaks 
saades peavad inimesed üksteisele kätt andma. Noh?» 

«Kuidas ma siis tahumatu olen? Minu arvates oleme juba tuttavad, kui teineteisega vestleme. Ent 
kui tahate, miks mitte!» Sirutasin Likale kohmetult oma ikka veel märja käe. 

Ta surus seda oma peente sõrmedega ja just sel hetkel kostis mu selja taga Bobõri pahane hääl: 

«Ah sind küll, Vassil! Me hõikasime ja hõikasime, Maremuhha ronis isegi katusele, sina aga...» 

Tõmbasin käe Angelika peost, justkui oleksin kõrvetada saanud. 

Meie ees seisid jooksust õhetavad Bobõr ja Petruss. Hämmastunult vaatas Saša kord mind, kord 
Likat. 

Naaber aga, tundmata vähimatki hämmeldust, silmitses mu sõpru. 

«Lähme lõunale,» suskas Maremuhha. 


«Need ongi teie sõbrad, eks ole, Vassil?» küsis Angelika. 

«Miks le siis meid ei tutvusta?» 

«Saage tuttavaks, poisid,» ümatasin ma omadega lõplikult segi minnes. «See on... seeon...» 

Justkui soovides mind välja .päästa, tõusis neiu püsti, astus sõpradele vastu ja ütles: 

«Angelika!» 

Ka poisid sattusid segadusse. Petro surus käigul tütarlapse paremat kätt, Bobõr vasakut, ja 
mõlemad ütlesid oma nimed. 

«Niisiis, nüüd tuleb välja, kes teist on Bobõr!» ütles Angelika uudishimulikult, vaadates 
rahunenud Saškale üksisilmi otsa. «Tähendab, et siis teie krigistategi öösel hambaid?» 

Midagi poleks olnud Saškale valusam ja salvavam. Ta vaatas mulle tulivihaselt otsa: tema pilk, 
mis oli täis põlgust ja solvan- 

gut, oli paljuütlev! Tuli ju välja, et ma olin meie naabrile Bobõr'i taga rääkinud sooviga teda 
häbistada, ennast aga ülendada. Kuid mul polnud meeldegi tulnud sõpra alandada: lihtsalt libises 
kuidagi üle huulte... 

Jutt neljakesi ilmselt ei sobinud, me jätsime Angelika randa ja ise tulime koju. 

«Vaata seda ....indualisti!» ütles Saška, kõmistades jälle sellele raskele sõnale. «Meie kahekesi 
karjusime oma kõrid haigeks, tema aga, nagu välja tuleb, surub Aasovi lainete mühas kaunitaride 
käpakesi! Ja alles eile pahandas, et ma olin nõus valvama tema supelmantlit.» 

Kas kõnelda neile, kuidas see kõik juhtus? Nad ju ei usu! Vannu ja püüa kuidas tahad, ikkagi ei 
usu! Ja ma otsustasin vaikida. 


LXXI. JALUTUSKÄIGUL 


Päris linna keskel, turu lähedal, seisis grupp tihedalt üksteise vastu ehitatud maju. Nende majade 
akende all kõnniteedel jalutasid õhtuti noored. Ja kuigi kõik neli kõnniteed kuulusid eri 
tänavatesse, nimetati seda sihitut uitamist «jalutuskäiguks prospektil». Jalutajad kõndisid kaupluste 
valgustatud vaateakende ees, noh, täpselt samamoodi nagu meil Posti tänaval! Tõsi küll, õhtuti oli 
selles mereäärses linnas palju soojem kui meie kodu-linnas, seal Podoolias. Päevitunud noored 
mehed lonkisid jõude . mööda kõnniteed, seljas valged kerged apaššpluusid, jalas heledad püksid, 
sandaalid paljastel jalgadel. 

Oli hirmus palav ja Bobõr, kes tahtis uhkeldada oma kala-sabamustrilisest riidest ülikonnaga, 
pidi siiski tõmbama pintsaku seljast ja võtma selle käe peale. 

Mitu korda peatusime veetransporditööliste klubi valgustatud paraadtrepi ees. Klubis näidati 
koomilist filmi «Paberossimüüjanna Moskva Põllumajandus- ja Tööstuskaubastust», milles peaosasid 
mängisid Julia Solntseva ja Igor Iljinski. Kuid iga kord punnis keegi, meist vastu ja me pöördusime 
tagasi. Arvasime,, et meil pole veel õigust kulutada raha kino peale. 

Maremuhha oli täna välja teeninud kolm rubla nelikümmend kopikat, mina kaks 
üheksakümmend viis ja Bobõr, — kuigi ta kiitles, et on teeninud ligi viis rubla, oli siiski kõigest 
näha, et ta õieti ei teadnudki, kui palju temale tõeliselt kirja pandi. Kuid ka seda raha meil praegu 
veel käes ei olnud. 

Tõsi küll, peaaegu juba otsustasime osta kõige odavamad piletid, kuid siis just kuulsin pealt kinost 
tulijate omavahelist kõnelust, et tuleval nädalal hakatakse sedasama filmi näitama linnapargis, vabas 
õhus. Ja kohe läks süda kergeks. Ongi tore! Ronime katusele ja vaatame tasuta. 

«Hei, noormehed, tulge siia!» kuulsime tuttavat häält teiselt poolt tänavat, veetransporditööliste 
klubi esisest väikesest aiast. Astusime sõiduteele ja nägime voogmees Volodjat. Ta istus kahe teise 
mehe seltsis pingil ja suitsetas. Volodja kandis kulunud meremehekuube ja laiaäärelist õlgkaabut. Kui 
lähemale läksime, nägin tema kõrval oma masinanaabreid — valajaid Luka Turundat ja Gladõševi. 

«Nihkuge koomale,» käsutas Volodja oma kaaslasi, ja need tegid meile pingil ruumi. «Istuge, 
jutustage. Noh, kuidas on, kas teid võeti tehasesse vastu?» 

«Sina, vennas, oled elust maha jäänud,» lausus Luka end kaugemale nihutades. «Oleme Vassiliga 
nii-öeldia masinanaabrid.» «Kes teist siis Vassil on?» küsis Volodja. Lõin endale sõrmega vastu 
rinda. «Kas teised ka vastu võeti?» uuris voorimees. «Kuidas siis!» ütles Maremuhha toonil, nagu ei 
võiks teisiti ollagi. 

«Tähendab, mul on hea käsi,» rõõmustas Volodja. «Nüüd kuluksid liigud ära!» 

«Liigud tulevad omal ajal,», segas Bobõr soliidselt vahele, «aga kuhu te eile jäite? Lubasite jaamas 
oodata, ise aga kadusite ei tea kuhu.» 

«Sõitsin kellegi inseneriga Mariupolisse,» ütles Volodja. «Kohe pärast seda, kui olin teid tädiga 
tutvustanud, sõitsin Mariupolisse.» 

«Kas sinna rongiga sõita ei saa?» imestasin ma. «Saab, kuid Volnovahhas on tülikas 
ümberistumine. Mõtle ometi, terve päev tuleb rongi oodata. Sellel inseneril aga oli vaja kiiresti 
Mariupoli jõuda, sellepärast sõitsimegi nii pika otsa maha.» 

«Ja tagasi tulite tühjalt?» küsis Maremuhha. «Äärepealt olekski nõnda juhtunud,» ütles Volodja 
elavnedes. «Sõin sissesõiduhoovis, söötsin Sultanit ja mõtlesin, et nüüd traavime kerge koormaga 
koju. Äkki ilmus nagu maa alt mu juurde mingi veidrik, kohver käes: «Kas te ei võtaks mind sinna 
kaasa?» — «Miks mitte, kahekümnelise eest kas või maailma otsa,» vastasin talle. Arvasin, et 
hakkab alla tingima, aga ei: võttis raha pikema jututa välja. «Sõidame aga kiiremini,» ütles ta. Mis 
minul selle vastu? Niisuguse raha eest võib sõita.» 

«Kas tõesti andis kakskümmend rubla?» tundis Gladõšev huvi. «Kas arvad, et teen nalja? Kaks 
tuliuut tšervoonetsit siin nad kallikesed ongi!» Ja Volodja patsutas õrnalt oma põuetaskut. «Oli 
lõbus sõit. Laulsime terve tee.» 

«Sul, Volodja, on tulus amet,» ütles Luka. «Makstakse raha ja laulda saad veel pealekauba!» 

«Mis seal rääkida!» naljatas Volodja. «Mul on raha nagu 

konnal sulgi. Ühes taskus läheb hämaraks, teises köidab ... Kuid ära mind sellepärast üleliia 
kadesta. Ega iga päev ühteviisi vea. Teinekord muudkui seisa ja seisa seal jaamahoone ees ja mõtle, 
et sõidaks keegi kas või nalja pärast Madruste agulissegi!» 

«Alati saad olla värske õhu käes,» ütles Gladõšev. «Pole vaja tolmu neelata nagu meil 
valukojas.» 

«Pole viga, Artjom, oota, kuni katus kõrgemale tõstetakse, siis on meilgi vähem tolmu,» tähendas 
Luka ja mulle sai selgeks, et katuse kõrgemaletõstmist ootab kogu valukoda. 

«Sina, Artjom, räägid värskest õhust,» ütles voorimees Volodja tasa ja nagu endamisi mõtiskledes, 
«aga mina läheksin sellest kergest, värskest õhust kas või käpukil tehasesse tagasi, kui mitte mu 
käsi...» 

«Kas teiegi varem töötasite tehases?» küsisin oma imestust varjamata niisugusel toonil, et Luka ja 
Artjom naerma puhkesid. 

«Mis sina siis arvasid!» ütles Volodja tuliselt, nähtavasti hinge põhjani puudutatud minu 
umbusaldusest. «Ega ma siis alati pole olnud oma käe peal töötaja. Kaksteist aastat käisin tehases 
tööl. Poisikesepõlvest saadik. Siis, kui veel inglased meid ekspluateerisid. Kes teab, kui poleks olnud 
seda õnnetust käega, võib-olla oleksin nüüd ehk meistergi.» 


«Aga mis teie käel siis viga on?» küsis Bobõr kiiresti, silmitsedes Volodja päevitunud käsi, mida 
see hoidis põlvedel ja mis esimesel pilgul näisid tervetena. 

«Juhtus üpris rumal lugu,» ütles Volodja. «Mu kodunurga mehed (ta osutas Lukale ja 
Gladõševile), need juba teavad, ja ka teil, uustulnukail, on seda kasulik teada. See oleks teile nagu 
õpetuseks. 

Kui Mahno kahekümne teisel aastal Rumeeniasse põgenes, jäi meie linna maha palju tema 
käsilasi. Ei tea, kas nad nüüd ise kartsid oma sasipäise ninamehe järel võõrale maale pageda või 
jättis tema nad siia Tauriasse laiali, fakt on see, et meie maa neist kihas. Eriti palju oli .neid ringi 
hulkumas vaksalitaguses asunduses. Viimane kui talu oli seal varem kuulunud kulakuile. Asunduses 
elasid jõukad inimesed: neil olid kivimajad ja suured viinamarjaaiad, meres käi ääres seisid nende 
isiklikud paadid, ja mööda randa majakast kuni Madruste agulini olid meres ainult nende võrgud. 
Juhtub, et viinamari jääb kiduraks — saadakse raha merest. Noh, tuli nälg ja töölismalevlased 
hakkasid.nende asunike keldreid kontrollima — kas pole kuskile vilja peidetud. Ja tõesti: -linnas 
nälg, lapsed paistes, tänavailt kõik nõgesed ja.kalmistult viimane kui malts toiduks ära kitkutud, kui 
aga lähed üle raudtee, leiad eest hoopis teise maailma. Asunduses on kõike külluses: pidupäeviks 
suitsutatakse isegi sinke ja aetakse puskarit. Kõnnid näljasena mööda tänavat, vaevalt vead jalgu 
järel, siin aga tungivad sulle ninna lõhnad nende pidulaudadelt — kas 

või kisu need parasiidid elusalt tükkideks! Rahvas kannatab üldist puudust, need aga lõbutsevad, 
tantsivad grammofoni saatel «two-steppi» ja «oirat». 

Arusaadavalt ei meeldinud asunikele, et me neid läbiotsimistega tülitame, nende varandust 
puutume. Hakkasid malevlasi tulistama. Siia tehasesse aga oligi jäänud veel inglased. John 
Kayworth koos lastega laskis kohe jalga Inglismaale, oma vähemtähtsad ülevaatajad aga jättis siia. 
Need tema usaldusmehed muretsesid kuskilt relvi ja toimetasid need öösiti salaja asunikele. 

Ja ühel ööl astusime sisse ühe siinse kaupmehe — Butšilo oli ta nimi — korterisse. Ei me jõudnud 
veel enese järel ustki kinni panna, kui kuulsime sammusid. Meie järel tulid sisse kaks Butsilo naabrit, 
vennad Varfolomejevid. Mõlematel olid seljas nahast kuued, peas kubankad, jalas vabarnavärvi 
sametist püksid, käed taskus. «Noh, nüüd läheb palavaks!» mõtlesin ma. 

Teadsin peaaegu kindlasti, et mõlemad vennaksed teenivad batko Mahno'd. Nendega koos astus 
sisse ka kolmas, pealtnäha nende teener: hüüdnimega Kaškett, õigupoolest Jentuta ...» 

«Pea, Volodja,» katkestasin voorimeest, «kas ta töötab valukojas? Kas ta kannab peas punast 
rätikut?» 

«Tema, just tema!» kinnitas voorimees nõus olles. «Niisiis ... Vaatasin tagasi ja nägin, et kaupmees 
ise seisab voodi juures ja muheleb. Nähtavasti ei hirmutanud teda mingisugune läbiotsimine, kui abi 
oli kohal. Tema naabrid Varfolomejevid aga seadsid Kašketi ukse juurde valvama ja tormasid mulle 
kallale. Mina aga, pean ütlema, olin üksi. Minu abi Kolja Smorgunov, kuigi oli osav poiss ja oskas 
karabiiniga ümber käia, oli näljast nõrkemas. Ta poleks isegi noorema Varfolomejeviga hakkama 
saanud. Ja tuli siis niimoodi välja, et pidin löögi üksinda vastu võtma. 

Vanem Varfolomejev astub mu juurde ja ütleb: 

«Nõndaks, Volodja, räpane hing, oled naabri juurde külla tulnud — istu ometi.» 

«Pole viga, tänan väga, eks ma istu,» vastan ja istun tooliservale. 

«Peremees,» ütleb vanem Varfolomejev, «kostita oodatud külalisi!» 

Näen — Butšilo toob naeratades välja klaasid, toobitäie puskarit, keedetud pekki. Seina ääres aga 
istuvad ta tütred otsekui peigmeeste ootel. Mõlemad on Varfolomejevite pruudid. Näost valged, 
küllap taipavad, et niisugune kostitamine head ei tähenda. 

Vaatan Varfolomejevile otse näkku. Mul on õudne, kuid argust ei ole, tunnen oma selja taga 
nõukogude võimu. Ja muudkui kuulatan, mida see noorem vend korteriperemehega sosistab. 

Sellal valab Lj üska Varfolomejev mulle klaasitäie puskarit ja ütleb: 
«J00, mu armas!» 


«Miks siis mina esimesena?» küsin. «Võib-olla on see mürgitatud. Joo ise.» 


«Mis sa ometi mõtled,» sisistab Ljuska. «Kas kardad? Solvad peremeest! Sinule, kältsakale, 
avaldatakse austust, sina aga ...» Ja haarab ropsupealt pussi. 

Kui nägin, et asi on niisugune, pilgutasin Kolja Smorgunovile silma. Tema aga, selle asemel, et 
neid kirbule võtta, pani mängu oma viimase jõu ja paugutas karabiinist otse lambi pihta! Tulised 
klaasikillud sadasid mulle pähe. Mis teha? Kui juba kord oli niisugune pööre, siis muudkui paiskasin 
vanema Varfolomejevi lauale. Kuulen— sööginõud kurisevad, preilid kiljuvad, pilkane pimedus. 
«Jõuaksid meie mehed ometi kiiremini siia!» mõtlen. Tirin välja brauningu, et anda pauk aknasse. 
Kuid siis lendas mu kõrva äärest mööda taburet. «Ahaa, nüüd on rasked suurtükid mängus!» mõtlen. 
Ja rooman ukse poole. Kuulen, kuidas mu kõrval keegi nohiseb ja lõhnab kroomnaha järele. Tähendab, 
nahast kuub on lähedal. «Noh, võta vastu!» mõtlen. Ja virutan brauningupäraga! Otse kuklasse. Uks 
Varfolomejevitest oigas ja karjus: «Valva ust, Kaškett, küll me temale näitame!» ja kus kõmmutas 
lakke. Nüüd ei hoolinud ka mina enam millestki: andsin brauningust valangu nurka, kust tulistati... 
Ulgumine, tuli, petrooleumilõhn, Smorgunov aga häälitseb ukse juurest: «Võta, Volodja, bandiitidelt 
relvad käest! Ma neid siit välja ei lase!» Tal hea rääkida: «Võta relvad käest!» Neid peremehega kokku 
neli, mõrsjaid kaasa arvamata, mina aga üksinda! 

Rooman neljakäpukil ukse poole. Äkki kuulen, et keegi nagu äigab minu poole ja tunnen lähedal 
puskari lõhna. Lasen madalamale ja panen käe kaitseks pea ette. Ja korraga — siuh! Mulle käe pihta! 

Algul, teate, ma valu ei tundnud. Olgugi, et nuga oli mu käesooned läbi lõiganud ja kolpa riivanud. 
Tõmbasin käe tagasi ja tahtsin tasku pista, et rätikut võtta. Siis taipasin — asi on halb: sõrmed ei liigu. 
Surusin haavatud kätt teise käega ja mul hakkas kuum, isegi higi tõusis otsmikule ja väsimus tuli peale. 

Hädavaevalt kogusin jõudu, et Kolja Smorgunovile hüüda: «Peksa neid kulakuid-parasiite, olen 
haavatud!» Sel hetkel paiskas nende adjutant Kaškett vaasid aknalaualt maha, lõi peaga klaasi välja 
ja tahtis nagu kala sinna alla lume peale hüpata. Seal siis Kolja Smorgunov hüvastijätuks põrutaski 
tema pihta karabiinist. Meie malevlased kuulsid laske ja vahistasid mõlemad Varfolomejevid ning 
peremehe. Mina aga ... jäin vigaseks. Isegi klaasi vett on mul raske üles tõsta. Tol ajal oli toitlusta- 
mine halb, haavad kasvasid kuidagiviisi kokku, aga käsi on siiamaani nagu halvatud ...» 

«Kuule, Volodja,» küsis Gladošev, «mispärast site Kaškett kiitleb, et ta ori haavata saanud rindel 
Jekaterinoslavi valgete eest kaitstes?» 

«Rindel?» Volodja puhkes naerma. «Kas sa pole temaga kunagi koos suplemas käinud? Kahju! Kui 
on juhus, siis tee sötia. Vaata järele, kustkohalt see kuul on sisse läinud ja kust ta välja on tulnud. 
Rindel, vennas niisugust haavatasaamist ei juhtu; võib-olla ainult desertööride juures, kes salaja 
jalga lasevad.» 

Hoogsal laial kõnnakul möödus meie pingist tuttav keigar .kaadriosakonnast, jalas 
teravaninalised saapad. 

«Näe, Zjuzja!» ütles voorimees valjusti. 

«Tervist, tervist!» vastas see, pöördudes tema hääle peale ja läks kätt viibutades edasi. 

«Seg Zjuzja ei tahtnud meid tehasesse vastu võtta!» tähendas Maremuhha süngelt. 

«Mis sa räägid!» imestas Volodja. 

«Sulatõsi,» ütlesin, kinnitades Petrussi sõnu.. 

«Imelik!» ütles Gladõšev. «Kas tõesti nii upsakaks läinud? Ja mulle räägiti, et Zjuzja suhtub hästi 
töölisklassi.» 

«Kas seda nimetatakse heaks suhtumiseks!» pahandas Bobõr. «Kui tehase direktorit poleks olnud 
-.. Noh, lugu .oli nii...» Ja ta jutustas, kuidas Zjuzja meid oma kantseleis vastu oli võtnud. 

«Ehtne bürokraat. Tähenärija!» tõendasin ma takka. 

«Ja mina just pidin tema juurde minema, et lasta end koos oma Sultaniga transpordiosakonda 
tööle palgata,» ütles Volodja.. 

«Oleks ta vähemalt seletanud, nõu andnud, aga tema ütles lihtsalt: «Aut! Ja sõitke Harkovi!»» 
osatas Bobõr pahaselt. «Hoopis teine asi on direktor... Küsitles meid kogu aeg inimlikult, kontrollis 
järele, mida me oskame ...» 

«Ara meie direktori üle imesta,» ütles Luka. «Niisuguseid direktoreid ei leia sa kogu rannikul, 
alates Sevastoopolist kuni Rostovini. Teda on juba Iljitši tehasesse ja Ukraina trusti kutsutud, kuid 
ta eijjähe. «Lubage mul,» ütleb ta, «tehast arendada, töötehnikat tõsta, inglaste pärandust 
likvideerida.» Tema on see, kellele mõte tuli valukoja katust kergitada. Ütleb: «Olgu tervisele kõige 
kahjulikumas tsehhi,s kõige puhtam õhk.» Ja kas sa oled näinud, missugune malmipuhastusruum 
tema ajal on ehitatud? Imetlusväärt! Varem, Kayworthi ajal, suri malmipuhastajaid sadade kaupa 
tiisikusse. Valu puhastati viletsates kuurides, kogu tolm läks kopsu. Nüüd on lausa rõõm vaadata: 
puhtus,, palju valgust, ventilaatorid imevad tolmu enesesse. Aga missugune lahing oli temal, Ivan 
Fjodorovitšil, möödunud aastal sissesõitnud trotskistidega! Neil muudkui suled lendasid. Sina ära Ivan 
Fjodorovitši Zjuzjaga võrdlegi.» 

«Mis tema siis on, kas töölisklassist esile kerkinud?» küsis Bobõr. 

«Ah Ivan Fjodorovitš?» 

«Ei, Zjuzja!» 

«Jalgpallur,» ütles Luka rahulikult. 

«Mis siin jalgpall asjasse puutub?» imestas Maremuhha. 

«Vaat sellepärast,» seletas Luka, «et Zjuzja oli parim kesk-tormaja üle kogu Zaporožje, kuid 
tehases «Kommunaar» arvestati teda vähe: töötas seal vist kütjana. Noh, aga meie peainsener 
Andrõhhevitš on vana jalgpallihaige. Kord sõitis ta Zaporožjesse, vaatas Zjuzja mängu, nägi, et 
noormehel on menu ja meelitaski ta siia. Siin teda muidugi ka paugupealt edutati: sai 

tööjõuosakonna ülema asetäitjaks. Hea palk, on, millest end kosutada, et võiks palli järel 
joosta ...» 

«Peainsener — on see sihuke halli peaga mees?» küsisin ettevaatlikult, meenutades Angelika sõtiu 
isa kohta. 

«Tema p see ongi, see teie naaber,» ruttas Volodja vastama. «Sel inimesel on oma iseärasused, kuid 
jalgpallist peab talugu ...» 

«Tal on huvitav tütar,» nähvas Maremuhha mõnuledes. «Vassil on temaga juba tuttav. Surus 
mererannas tema käekesi...» 

«Mis sa ütled?» imestas Volodja ja vaatas lugupidavalt mulle otsa. «Tuleb välja, et oled hakkaja 
poiss, pead ei käota! Aga vaata ette: Zjuzja saab teada, lööb sul kohe jalad alt. Tema löök, vennas, 
tuleb nagu kahurist. Isegi tõstekangi võib palliga puruks lüüa...» 

Meie lähedal, sadamas, kostis katkendlik vile. Siis teine ja kolmas ... 

««Dzeržinski» sõidab Jaltasse,» ütles Luka. 


Me polnud kunagi näinud tõelisi laevu, neid olime vaadelnud ainult piltidel. Oleksin väga 
tahtnud joosta sadamasse, vaadata laeva ärasõitu, kuid nagu kiuste narris Maremuhha mind edasi ja 
õhutades Bobõr'i, küsis Volodjalt: 

«Kas Zjuzja on siis inseneri tütre sõber?» 

«Kuidas muidu! Sõidutab teist tihti jalgrattaga ja käib neil külas. Ühe sõnaga, oma inimene.» 

«Ma arvan, et nad austavad teda kui jalgpallurit,» tähendas Luka. 

«Kas inseneri tütar mängib tõesti jalgpalli?» küsis äkki Petro. 

«Päris hasardis! Kui lähed mängu vaatama, ära tema ette istu,» hoiatas Luka, «kolgib sind 
jalgadega kogu aeg selga. Jalgpalli peale on hull nagu ta isagi.» 

«Noh, seda sa nüüd küll...» astus mu tuttava eest välja seni vaikinud Gladõšev. «Leidis ka sõna: 
«hull»! Preili on iseseisev, tark, loeb palju raamatuid. Et aga harrastab jalgpalli, mis siis sellest? 
Kes meist siis ei harrastaks midagi? Ühed leiavad rõõmu tuvidest, teised on kaasa kistud jalgpallist. 
Ka kuurordi peaarst Mark Zahharovitš Droll ei harrasta midagi? Harrastab! Sadamaülem kapten 
Sabadaš? Selge asi! Ja hambaarst madaam Kozulja? Kuidas veel! Ning see sealt tantsukoolist... 
kuiros ta nimi” nüüd oligi — madaam Rogal-Piatkowska? Meeletult! Isegi Lissovski, see papp, — 
niipea kui on jalgpallimäng, kohe kiriku-uks lukku ja koos oma emandaga jalgpalliväljakule ... Meie 
linn on juba kord sihuke pöörane!» 

Gladõšev oli möödaminnes maininud nime, mis otsekohe äratas minus mälestusi kodulinnast seal 
kaugel Podoolias. Ja ma küsisin: 

«Kas see Rogal-Piatkowska, keda te nimetasite, pole juhuslikult krahvinna?» 


«Pagan teda teab, on ta krahvinna või mitte, aga fakt, et see madaam on lausa imedeime üle terve 
ringkonna,» ütles Gladõšev. 

«Kõige kõrgem professor tantsuõhtute korraldamises,» lisas Luka. 

«Mis me siis, sõbrad, siin niimoodi kuiva suuga istume?» tuli Volodjale äkki meelde. «Kas me ei 
läheks Tšelidze juurde ning jooks igaüks kruusi õlut?» 

«Tuleb minna, eks ole, Vassil?» sosistas mulle Bobõr. «Kui .me ei lähe, siis nad saavad 
pahaseks!» 

«Kas kommunistlikel noortel sobib minna õllepoodi?» arutasin ma. «On see hea? Teisest küljest 
võivad meie uued tuttavad tõepoolest mõtelda, et oleme mingisugused kõrvaleviilijad, et peame endid 
paremaks või et oleme lihtsalt ihnuskoid. Ja lõpuks, on see siis suur patt — juua kruus õlut?» 

Ent väsimus võttis võimust ja meenutades, et homme hommikul tuleb minna tööle, ütlesin ma: 

«Ei tea ... Me peame ju homme ...» 

«Jäta nad rahule, Volodja,» segas Luka ootamatult, vahele. «Poisid on noored, pole jõudnud veel 
tööga harjuda, ei ärka ehk tõepoolest hommikul õigel ajal üles. Las-lähevad koju! Aga sina, sõber,» 
ütles Luka väga südamlikult, nüüd juba ainult minu poole pöördudes, «ara oma paarimeest nii väga 
karda. Ta toriseb, kärgib, aga üldiselt on ta õiglane vanamees ega aja sind taga mitte ilma 
põhjuseta. Ainult hea pärast. Hakkad tõsisemalt töösse suhtuma. Noh, siis homseni!» 

Läksime lahku ja Volodja, kes majaesisest aiast esimesena sõiduteele astus, alustas laulu: 


Selles vabrikus kohtasin teda, 
tellismüür on seal kõrge ja lai. 
Sama müür mulle kinnitab seda, 


et see vabrik mul armsakski sai. 


Sammu kolmkümmend käidavast «prospektist» eemal oli tühi ja vaikne nagu südaööl maal. Oli 
tunda levkoide magusat lõhna ja ühes aias, üsna teeäärses põõsastikus, häälitses vutt. 

«Vassil, kas sinu sümpaatia teab, et sa meil vabrikukoolis jalgpallimeeskonda kuulusid?» küsis 
Petro salakavala muigega. 

«Kellest sa räägid?» 

«Teeskle aga.teeskle!» Ja Maremuhha köhatas lõbusalt. «Just ;nagu sa ei teaks, kellest!» 

«Kuidas ta nimi on, Vassil?» küsis Saša. 

«Olen unustanud..» 

«Juba ta on unustanud, kas kuuled, Petruss?» nöökis Bobor. 

«Ma tuletan sulle meelde, kui sa nii suur unustaja oled: An-ge-li-ka! Kirjuta enesele kõrva taha, 
ole hea.» 

«Mis nimi see niisugune on: «An-ge-li-ka»?» venitas silpide kaupa Maremuhha, tundes lõbu 
minu kohmetusest. «Esmakordselt kuulen. Väga kummaline nimi!. Arvatavasti välismaine.» 

«Deniikinlaste nimi,» kinnitas Bobõr takka. «Kas arvad, et ta meile juhuslikult ütles: «Merci»?» 

«Nii ütlevad kõik pursuid: «Merci!» ja «Pardon!»,» nõustus Maremuhha. 

Mina aga sammusin jälle vaikides, kuulates kannatlikult pealt, kuidas poisid mind narrivad. 

Kaugel merel õõtsusid lahkuva auriku «Felix Dzeržinski» rohelised ja punased topp-tuled, 
eemaldudes- kaares ümber laine-murdja. Oleksin ma tol ööl teadnud, keda see aurik oma pardal 
Aasovi mere pilkases pimeduses Jaltasse viis! Kui oleksin teadnud, siis oleksin juba aegsasti 
jooksnud sadamasse ega oleks raisanud aega tühja lobisemisega ... 


LXXII. TURUNDAT KÜLASTAMAS 


Sedamööda, kuidas ma harjusin tehase eluga, hakkas sõna «kohanete» mind üha vähem ja vähem 
hirmutama. Päevad möödusid kiiresti ja iga päev tõi uusi sündmusi. 

Täna, mõni minut enne lõunavaheaega, astus mu masina juurde Golovatski. Keset valukoja tolmu ja 
kära oli teda imelik näha hästiõmmeldud ülikonnas ja pealegi oli tal ka lips kaelas. Telrase 
komsomolikollektiivi sekretärina oleks minul küll olnud piinlik end sääTases riietuses tsehhis 
näidata. Inimesed teevad kehalist tööd, tema aga jalutab nii puhtana ja klanituna ringi. Kuid 
Golovatski käitus, nagu peaks see nõnda olemagi, tervitas kättpidi Naumenkot, Luka ja Gladõševi 
poole aga tegi kummarduse. 

«Kas tulid, Tolja, oma šeflusalust kontrollima?» küsis Luka. 

«Kuidas ta teie juures on kohanenud? Kas «jõuab sammu pidada?» vastas Golovatski küsimusele 
küsimusega ja vaatas oma hallide silmadega mulle tähelepanelikult otsa. 

«Suur kiirustaja. Varsti jõuab onu Vasjast ette!» ütres Luka, haaras täidetud vormkasti ja ruttas 
sellega minema, et katta «lumist poolt. . Gladõševi ja Naumenko poole pöördudes sõnas 
Golovatski: 

«Ütlesin temale: «Kohaned!», tema aga kaotas peaaegu julguse, kui masinaga vormimisest teada 
sai.» Ja heitnud mulle veel kord pilgu, ütles usaldavalt: «Tule, Mandžura, lõunavaheajal korraks 
minu poole ...» 

«Nagu näen, olete Golovatskiga head tuttavad?» küsisin Lukalt, niipea kui sekretär vormkastide 
taha oli kadunud. 


«See on ju meie kasvandik! Valukojast tulnud mees. Kui pärast Lenini-surma toimus siin hulgaline 
astuvõtt kommunistlikku parteisse, võtsime ka tema vastu,» ütles Luka ja ma sain aru, et mu naaber 
on kommunist. 

«Tähendab, Golovatski töötas enne valukojas?» 

«Seal küll! Mis sa imestad? Ta töötas tempereerimisahjude juures!» ütles Turunda. «Ta on 
tubli, lõi seal korra majja. Enne tema tulekut olid tempereerimisahjude töölised üle kogu tehase 
kõige räpasemad. Sellest rauamaagist, millega valu kuumutati, jäi rooste mitte ainult riiete, 
vaid ka juuste külge. Versta kauguselt võis tempereerimisahjude töölisi ära tunda. Nüüd aga 
näe: kui töö lõpeb, on nad niisama puhtad nagu teisedki inimesed. Ja miks? Parteikomitee 
ülesandel kogus Golovatski kommunist-likud noored laupäevakule, ühiselt panid nad neisse 
ahjudesse spiraaltorud, seadsid sisse soojavee dušid ja valmistasid iga töölise-jaoks kapikesed 
määrdunud ja puhaste riiete jaoks. Nüüd lähevad nad, niipea kui töö lõpeb, kohe duši alla. 
Pesevad end sooja veega, panevad puhtad riided selga ja lähevad koju nagu mingisugused 
haritlased. Lust vaadata! Ja keegi ei või arvatagi, et nad neid- ahjusid valust tühjendasid!» 

See naabrite jutt tungis mulle südamesse. Sammusin nüüd Golovatski juurde tehase 
komsomolikollektiivi tuppa hea tundega ega osanud aimatagi, et Golovatski mind etteheitega vastu 
võtab: 

«See, et sa, MandŽura, kiiresti oled kohanenud ja masinaga vormimise üksikasjad ära 
õppinud, on hea ja kiiduväärt, kuid miks sa end teistest noortest kõrvale hoiad?» 

«Kuidas ma end kõrvale hoian?» küsisin ja istusin kääksuvale toolile. 

«Väga lihtsalt! Pooled poistest sind veel ei tunnegi: kes sa oled, mis sa oled, mida teed. 
Parteitutest ma üldse ei räägigi. Isegi kommunistlikud noored, ka need ei aima, et sul on 
komsomolipilet taskus. Möödunud korral kõnelesid siin mulle suud-silmad täis oma 
ühiskondlikust tööst vabrikukoolis. Ma juba rõõmustasin: «Kus energiline poiss, tuleb meile 
appi,» mõtlesin ...» 

«Kuid ma pidin ju oma tööga harjuma,» ütlesin süüdlaslikult, aru saades, et tehase 
komsomolikollektiivi sekretäril on mitmes suhtes õigus. 

«Nüüd oled sa loodetavasti harjunud?» 

«Nüüd olen harjunud.» 

«Siis on hea,» ütles Golovatski juba leebemalt. «Ma annan 


1 Tempereerimisahjud — ahjud, milledes malm pärast pikaajalist kuumutamist muutub 
pehmemaks ja taotavaks. 

sulle nõu kiiremini kõiki valukoja noori tundma õppida: kuidas keegi elab, mis kedagi huvitab. 
Kuula, milles asi seisab: valukoda on ainus tsehh tehases, kes olenevalt valust lõpetab sageli omav, 
töö ammu enne üldist töölõppu. Mis see tähendab? See täheridab, et kõige rohkem vaba aega on 
valukoja noortel. Aga kas sa leiad valutöölisi õhtuti metallistide klubi noortesektsioonis? Väga 
vähe. Häbiasi, kuid kahjuks on see nii. Aga madaam Rogal-Putkowska tantsuõhtutel on neid murdu .. 
od 

Juba- teist korda viimaste päevade jooksul kuulsin seda tuttavat nime. Ja oli raske end talitseda, et 
tehase komsomolikollektiivi sekretärile mitte vahele rääkida. «Kes on siis see madaam?» 

«Killuke sellest, mis nüüd jäädavalt on purustatud,» ütles Golovatski, koputades oma pikkade 
sõrmedega vastu vineerlauda. «Alles mõne aasta eest kuulusid temale restoran «Kodukohake» ja selle 
juures töötav kondiitriäri. Ent siis, kui madaam tüdines maksude maksmisest, avas ta oma isikliku 
tantsuklassi. Selle madaani tütar abiellus juba valgete ajal inglasest tsehhiülemaga ning sõitis 
temaga koos Londoni. Ema aga jäi siia ja meelitab nüüd meie noorsugu oma võrku.» Pingutasin mälu 


ja küsisin: «Kas Rogal-Pitkowska juba kaua siin elab?» «Sellest ajast saadik, kui revolutsioon algas. 
Ta sõitis siia koos oma tütrega. Kuskilt Umani lähedalt.» 

«Kas ta on abielus?» 

«Tema meest pole keegi näinud. Võib-olla mattis ta selle seal Umanis maha või on ta mees 
jooksus.» 

«Kas siis valukoja poisid käivad tema tantsuklassis?» 

«Oleks veel, et ainult valukoja poisid! Ka teistest tsehhidest käiakse. Komsomolirakuke ei ole 
osanud organiseerida noortele jõudeaja veetmist — madaam seda nüüd siis kasutabki. Ja kirjuta 
enesele kõrva taha, Mandžura: sinu tsehhis on veel poisse, kes oskavad väga viletsasti lugeda ja 
kirjutada. Pole siin mingit kollektiivist kõrvalehoidmist! On aeg heade poistega sõbraks saada, ühiselt 
tööle hakata. Griša Kanjuk, näiteks, või Kolja Zakabluk ...» 

«Teen kõik, mis vaja, Tolja,» andsin Golovatskile lubaduse. 

«Tuleb teha kõik, mis vaja ja siis seda veel korrata!» naljatas Golovatski ja ütles mu kätt surudes: 
«Noh, jookse, sest vileni on jäänud ainult kolm minutit.» 

Tsaarivalitsuse ajal, kui me veel Jõetagusel, Vana kindluse külje all, Uspenski nõlvaku lähedal 
elasime, ulatus krahvinna Rogal-Piatkowska mõis äärelinnas ühest põiktänavast teise. Kollane 
härrastemaja, mille paraadukse esist kaunistasid sambad, uppus varjurikka aia lehestikku. Õielehti 
kujutavate kaunistustega raudvärava juurest viis majani tee, milleni oli puistatud 

325 


kruusa. Selle tee aarde olid rajatud peenrad, millel kasvasid valged liiliad ja pujengid. Kõrget 
ažuurväravat ei avatud peaaegu kunagi, ja sellel rippus raske roostetanud lukk. 

Kuid,ükskord siiski tehti mõisa värav omaniku lahkel loal pärani lahti. See juhtus 1919. aasta 
kevadel, kui meie linna vallutas ataman Petljura oma jõukudega. Tema jõukude riismed olid surutud 
vastu raudteed. Atamanil ei vedanud — ta käes olid ainult mõned väikesed linnakesed ning 
alevikud Podoolias ja Volõõnias. Kuid vaatamata sellele, et Petljura rinne oli täiesti lagunemas, 
kuulutas ataman pidulikult meie linna «Petljüuria» ajutiseks pealinnaks, oma residentsiks aga valis 
krahvinna Rogal-Piatkowska pooleldi tühja mõisahoone. 

Autole, millega Petljura sõitis, oli avatud väravasse vastu tulnud krahvinna ise — kuivetu daam 
mustas volangidega kleidis, silmade vastu surutud lornjetiga. Meie, poisikesed, nägime naabruses 
asuva Uspenski kiriku käimistult, kuidas Petljura, kes oli pealaest jalatallani sinises mundris, autost 
välja astus, krahvinna kõhna sõrmustega kaunistatud kätt suudles ja koos perenaisega kollase maja 
poole sammus. Tema juurde sõitsid siia läbirääkimisi pidama Konovaletsi korpusesse kuuluvad Galiit- 
sia «Setši laskurid» ja Denikini ohvitserid. 

Veidi hiljem saabusid krahvinna juurde Inglise ja Prantsuse sõjaväelised esindused. Petljurat 
abistanud Entente'i ohvitserid jalutasid krahvi aia varjurikastel puiesteedel sõjaväevormis, missugust 
me varem polnud näinud, kuid meil ei läinud kuidagi korda vaadelda neid ohvitsere lähemalt. 
«Surmakurennidesse»' kuuluvad haidukid, kes kaitsesid Petljurat ja tema kaaskonda, ajasid 
teekäijad kõnniteelt minema. 

Ainult üks kord ronisime koos sõpradega varbtara graniitalu-sele ja proovisime vaadata läbi 
puudetihniku, mis ometi toimub sammastega maja juures. Sel hetkel, kui seisime palja jalu krobelistel 
ja kevadpäikesest soojadtel kiviplaatidel ning surusime end vastu raudtara, jooksis aiast välja kõrget 
kasvu kuivetu mees, kellel oli seljas pikk hall pintsak, ja ähvardas mind musta, hõbedaste 
monogrammidega käetud jalutuskepiga. 

Nagu hirmunud varblased pistsime jooksu, kuhu keegi sai, kartes, et pikakoivaline mees hõikab 
meiega arveid õiendama petljuuralasi, kes maja väljastpoolt valvasid. Neil aga olid meie jaoks 


valmis kangem kost kui jalutuskepp: pikad nuudid, mille nahkribade külge olid kinnitatud viie 
kopika suurused tinatükid. Tundmatu mehe nägu jäi mulle hästi meelde — see oli kisk-jalik, kuri, 
lõtv, üleni täis kollakaid kortse. 

Räägiti, et see olevat krahvinna lihane vend, kes bolševikke 
kartes kuskilt Kiievi kandist tema juurde oli põgenenud. Ega. 

1 Kurenn — teat. kasakaväeosa nimetus. 

muidu poleks hiljem, kui Petljura minema kihutati, Kontrrevolutsiooni Vastu Võitlemise Erakorraline 
Komitee areteerinud kuivetu krahvinna. Mis temast edasi sai, seda ma ei teadnud. Võib-olla oligi 
krahvinna vend siinse Rogal-Piatkowska jooksus olev mees. Sellesama Piatkowska, kes Golovatski 
sõnade järgi tantsudega «meelitab noori oma võrku»? 


Kuumus ei olnud veel vähenenud, kuid prospektil oli juba palju jalutajaid. Loidudena ja 
roidunutena lonkisid suvitajad supelrannalt ara. Neil olid peas tübeteikad või laiaäärelised õlgküba- 
rad, mõned aga olid pähe sidunud lihtsalt märja räti. Nad tassisid kaasa vaibakesi, käterätte, märgi 
linasid ja supelkostüüme. Ühed neist peatusid kioskite juures, kus müüdi valget külma buzaad, 
sidrunijooki, narsaani ja boržommi, mida hoiti jääl. Teised sissesõitnud, peamiselt mehed, astusid 
tänavanurgal asuvasse viinamarjakasvatajate kooperatiivi. Kuumusest ja suplusest väsinud, 
tühjendasid nad seal klaase läbipaistva «berjoz-kaga», merevaigutaolise kuivveiniga, vägijookidega, 
millest vesi välja külmutatud, «isabellaga», veniva, tumeda muskaadiga ning teiste Aasovi-äärsete 
veinidega. 

Lonkisin pehmel asfaldil, .kuhu mu kontsad jälgi järele jätsid ja vaatasin kord sisse kaupluste 
ustest, kord seisatasin toredate vaateakende ees. Enne töö lõppu oli Gladõšev mulle ütelnud, et 
Rogal-Piatkowska salong asub Genua tänaval majas nr. 25. 

Äkki äratas mu tähelepanu mees, kes oli ei tea kust minu ette ilmunud, ja ma kaotasin silmapilkselt 
igasuguse huvi teiste tänaval liikujate vastu. Selle mehe selg ja kõnnak — mehelik, kindel, 
sõjaväelikult rühikas — olid mulle kummaliselt tuttavad. Kui see mees poleks kandnud suvist 
toorsiidist tsiviilülikonda ja samast materjalist helesinise paelaga laia pehmet panamakübarat, oleksin 
kohe sööstnud tema kui oma kalli sõbra poole. 

«Kuid see erariietus, mida ma polnud kunagi näinud? Ometi on kõnnak seesama, ja kasv, ja 
päevitunud käel, ja püstine peahoiak! Vist on ta siia suvitama sõitnud! Noh, kuidas ma siis selle 
peale ei tulnud!» 

Jooksin toorsiidist ülikonnas mehest kiiresti ette ja vaatasin talle näkku.. Tema silmitses sellal 
apteegi vaateakent, kuhu olid pandud terved virnad ladinakeelsete kirjadega purgikesi. 

«Nojah, see on tema!» 

Astusin teekäijale üsna ligi, puudutasin hästi õrnalt tema veidi kõverdatud küünarnukki ja ütlesin: 

«Tere, seltsimees Vukovitš! Kuidas teie siia ...» 

Imestamisväärt külmavereliselt, nagu oleks ta oodanud, et ma teda puudutan, pöördus Vukovitši 
näoga mees ümber ja ütles: 

«Teie eksite, noormees ...» ja vaatas mulle pisut pilkavalt silma, nagu oleks tal kahju, et ma nii 
rumalasti eksisin. 

Ei mäleta, mida ma talle pomisesin vastuseks. Need polnud sõnad, millega vabandust palutakse. 
Pigemini ümatasin midagi «oh sind küll!» taolist ja lõplikult hämmeldudes sammusin kiiresti edasi, 
et uudishimulikud minule tähelepanudel osutaks. Ise aga mõtlesin: «Kas tõesti on võimalik niisugune 


ühtesattuvus! Imekspanuväärt, kui sarnane see mees on Vukovitšiga!» Kui see oleks olnud Vukovitš, 
siis oleks ta mind kindlasti ära tundnud ja mind tervitanud. Eriti pärast seda pikka jutuajamist tema 
kabi-netis, kui me koos Kolomejetsiga teda külastasime. 

Toibunud suurest jahmatusest ja vabanenud mind vallanud hämmeldusest, otsustasin mitte miski 
hinna eest poistele oma eksitusest jutustada. 

Genua tänava maja nr. 25 osutus tavaliseks ühekorruseliseks üksikelamuks. Ruudulises šoti 
riidest kleidis kassapidajalt, kes oli oma piletiraamatud sissekäigu juurde asetatud lauale laiali 
ladunud, sain teada, et tants algab tunni aja pärast. Ega's ma siis nii kaua võinud saalida tantsuklassi 
kõrgete akende all, et näha siinset ilmaimet. Hakkasin mööda Genua tänavat edasi lonkima, järjest 
kaugenedes kesklinnast. 

Genua tänav viis välja Liski agulisse, kus majad olid kõik väikesed. Peaaegu kogu maa oli siin 
juurviljaaedade all. Läksin niikaugele, kuipalju üldse oli võimalik, otse mere äärde. 

Kalda lähedal kukusid ankrus tõrvatud kaluripaadid, purjed rehvitud. Üleni vetikaid täis uhutud 
liival kuivasid noodad. Näkku paiskus mereavaruste hõngu, mis oli segatud suitsukala, vetikate, joodi 
ja tõrva lõhnaga. 

Tühi liivarannik ulatus kuni Nogaiskini. Mere äärde laskuvast järsakust paistis mingisugune 
kahekorruseline punase telliskivikatusega villa. Loojuv päike heitis purpurpunaseid laike tema 
akendele, mis olid Liski poole pööratud. Aknaklaasid näisid aeglaselt merre loojuva -paikese kiirtest 
leegitsevat. Tekkis mulje, nagu möllaks villa sisemuses tulekahjulõõm. Mulle meenusid valutööliste 
jutud tehase endisest omanikust Kayworthist, kes oli Inglismaale jalga lasknud, ning ma jõudsin 
otsusele, et see, mis mulle sealt kaugelt silma paistab, ei või olla keliegi muu'kui tema villa. Piisas 
selle villa võrdlemisest mereranda mööda laiali paisatud väikeste valgete savionnidega, et aru saada: 
seal oli elanud rikas mees. 

Pehmel liival astudes läksin vaikse mere äärde, võtsin sealt pihkudesse puhast vett, pesin higist 
nägu ja niisutasin juukseid. 

«Hei, noormees, tule siia!» kostis kaugelt hüüe. 

«Kindlasti ei käi see minu kohta,» mõtlesin ega pööranud end ümber. «Kes võiks mind siin 
tunda?» Ja ma hakkasin minema Genua tänava suunas. Kuid mulle kajas järele hüüe: 

«Vassili Stepanovitš! Seltsimees Mandžura!» 

Väikesest tarest sammus kiiresti minu poole mu masina- 

naaber Luka, Turunda. Ta oli juba jõudnud endale selga tõmmata helesinise päikesest pleekinud 
kuue, mis oli läbi tepitud valge niidiga. 

«Näe, kus uhkeks läinud!» ütles Luka mu juurde jõudes. «Hõikan, hõikan, tema aga ei tee väljagi! 
Nägin sind juba siis, kui sa mere äärde läksid. Ega millagi, mõtlen, mees läheb end uputama, et 
pääseda Naumenko tagakiusamise eest.» 

«Tere! Miks peaksin end siis uputama?» 

«Tule korraks minu tarre!» tegi Turunda ettepaneku. 

Vastasin kõhklevalt: 

«Pean linna minema. Võib-olla teine kord?» 

«Ega's ma sind pulma kutsu. Istume natuke ja siis läheme koos!» 

Turunda tare asus üsna käida ääres. Õue astudes küsisin: 

«Kas vesi teid tormi ajal üle eiujuta?» 

«Juhtub sedagi. Möödunud sügisel hakkas puhuma maistral, siis tegi niisugust lainetust, et 
vesi viis aknaklaasi eest. Mu teinepool peitis koguni kanad pööningule, et meri neid ära ei uhuks.» 


Madalas kambris oli jahe. Kõik aknad, peale ühe, mis oli pärani lahti, olid kärbeste eest kaetud 
tüllriidega. Aknalaudadel asetsesid lillepotid pelargoonide. ja viigipuudega ning pudelid 
kirsijoogiga. 

«Saage tuttavaks!» ütles Luka. «See siin on minu ätt ja see on mu teinepool. See aga on Vassili 
Stepanovitš. Ta on meie valukoja uus tööline... Kust sa meile tulid, Vassil?» 

«Podooliast,» ütlesin, tervitades Luka isa ja tema naist. «Ent rna pole ju Stepanovitš, vaid 
Mironovitš.» 

«Kas tõesti?» imestas Luka. «Tähendab, ma vahetasin sind su paarimehega ara: tema on meil 
Stepanovitš. Istu sinna akna alla: seal käib sulle merelt ka tuuleõhku peale.» 

Pugesin akna alla ja istusin hästi puhtaks pestud männipuust laua äärde. Luka isa, kes oli 
päevitunud ja kuivetu nagu ta poegki, istus mu vastu, Turunda abikaasa aga, umbes kahekümneviie 
aastane sümpaatne naine, hakkas toimetama keedu-kolde ääres, mis paistis läbi eeskoja. Ta oli 
tõmmu, tugeva kehaehitusega, .krooniks põimitud juuksepatsidega ja jooksis kuuldamatult köögis ringi, 
kord köide ette ilmudes, kord vaheseina taha kadudes. 

«Meie ätiga arutasime siin üht elulist küsimust,» ütles Luka. «Sa ju tead, et juba kolmandat kuud 
läheb üks protsent meie töötasust inglise tööliste heaks. Toon aga palgaraamatu koju, siis hakkavad 
mu omaksed kohe lärmi lööma: «Jälle need inglise töölised! Mis nad sinule on, kas sugulased või? 
Parem võiksid 


1 Maistra — nii nimetavad Aasovi kalurid kirdetuult. 

selle mahaarvestatud summa eest naisele kleidi osta või midagi muud, mis majas tarvis läheb.»» 

«Mis see kleit siin asjasse puutub!» katkestas poja juttu vana Turunda, kusjuures nähtavale tulid ta 
tubakast kollaseks tõmbunud harvad hambad. «Need inglise töölised — kas nemad abistasid meid 
tuhande üheksasaja viiendal aastal, kui «Potjomkin» tõmbas masti punase lipu? Vastupidi! Vana 
Kayworth tellis omalt poolt Melitopolist välja sada kasakat streikijaid rahustama. Kas arvad, et keegi 
meid siis välismaalt abistas? Võta näpust! Terve suve ajasime läbi ainult tülka-kalaga. Mis 
pagana pärast me nüüd nende streikijaid abistama peame?» 

«Sellepärast, et oleme kogu maailma töötajate isamaa,» ütlesin ettevaatlikult, et torisevat 
vanameest mitte pahandada. «Meil on nõukogude võim, neil aga seda veel ei ole... Neil istuvad turjal 
churchillid jachamberlainid.» 

«See pole vastus,» ümatas vanamees. «Tungi paremini asja sisusse, poliitikat teha minu juures ei 
maksa!» 

Turunda sõnad puudutasid mind valusasti. Meenusid meil vabrikukoolis peetud koosolekud 
rahvusvahelistel teemadel, ja rna ütlesin samasuguse ägedusega nagu sealgi: 

«Miks see vastus ei ole? Selge, et meie oleme paremas olukorras kui n.eed inglise kaevurid, kes 
muudkui neelavad kivisöetolmu, et igasugused kapitalistid rohkem teeniksid.» 

«Kas me tsaariajal vähe seda tolmu oleme neelanud, et inglise pursui näe, sessamas härrastemajas 
saaks elada ja oma isiklikul jahtlaeval merel ringi sõita?» Vanamees osutas oma könksus sõrmega 
villa poole, mida ma asja kaldalt olin silmitsenud. «Temal oli vaja korraldada pidusid värskes 
õhus, meile jäi ainsaks meelelahutiiseks kõrts ja sealgi käidi võlgu!» 

«Minu vanaga äravaidlema hakkagi. Ta on nagu metropoliit Vvedenski! Räägi temale palju tahad, 
tema jääb ikka oma sõnade juurde kindlaks. Ikka risti vastu. Ka mina räägin temale: kuna meil on 
võim tööliste käes, tuleb meil iga töölist, kes abi vajab, hädas abistada,» ütles Luka. 

Kuuldamatult oma paljaste päevitunud jalgadega mööda savi-põrandat astudes tuli tuppa noore 
Turunda naine. Käes oli tal suitsunud praepann. Ta asetas selle kahele puualusele ja ma nägin panni 
põhjal nelja rasvast käia. Ninna tungis vänge küüslaugulõhn. 

«Oled sa kunagi midagi säärast söönud?» küsis Luka. 


Raputasin eitavalt pead. 

«Kalamehe kombel valmistatud pardkalad!» teatas Luka. «Hommikune püük. Ätt tiris nad veest 
välja, meil pole praegu muud kui aga proovime, kuidas maitsevad.» Ta haaras raske käia kahvli otsa ja 
pani minu ette taldrikule. 

Nüüd mänkasin, et sel käial polnud isegi soomuseid ära võe- 

tud. Praeahju soojuses olid hiilgavad soomused nii turri läinud, otsekui oleks keegi kala 
«vastukarva» kamminud. 

Tõmbasin pardkalalt peremehe eeskujul naha maha ja taipasin õige pea, kui lihtne on valmistad! 
seda maitsvat rooga. Enne pannile panekut ja kuuma praeahju lükkamist pikitakse käia 
küüslaugulibledega. Käiad praadisid tervetena omaenese rasvas. Nende valge liha tuli kontide küljest 
lahti ja lõhnas isuäratavalt. «Kala tahab ujuda! Eks ole, Vassil?» ütles Luka mulle silma 'ilgutades ja 
võttis pimedast nurgast raske savist veinikannu, ja valas klaasidesse kahvatukollast imeväärselt 
puhast veini. «Aitab! Aitab!» peatasin Luka'd. kui mu klaas oli pooleni täis valatud. 

«Mis sa kardad?» Luka heitis minule kure pilgu. «Kas arvad, et on kange? See on ju «berjozka». 
Üsna lahja teine. Meil joovad seda väikesed lapsed vee asemel.» «Ikkagi jätkub sellest. Ma pole 
harjunud.» 

«Tuleb harjuda,» tähendas Luka isa. «Kui Aasovi ääres elad sa, siis «berjozkat» tarvita!» 

«Noh, sinu terviseks, Vassil! Saagu sinust hea valaja. Et sul veaks su noores elus!» ütles Luka ja 
me lõime klaasid kokku. 

Klaasi tõstis ka ta naine, kohendades oma täidlase käega kroonina seatud sinakasmusti patse! 

Tema sügavate, oliivmustade heade silmade vaates oli palju südamlikkust. Näis, et olen juba 
ammu tuttav selle Aasovi liivasel rannikul asuva tare armsa pererahvaga.. 

Vein oli külm, aromaatne, veidi hapuvõitu, üsna vähe kibekas. Ta polnud tõesti kange. 

Panin tühja klaasi lauale ja heitsin möödaminnes pilgu pommidega seinakellale, mis rippus ahju 
juures. Luka tabas mu pilgu ja ütles rahustavalt: 

«Ära karda, noormees, ka mul tuleb veel ülikooli minna!» 

«Missugusesse ülikooli?» imestasin ma. 

«Ta on mul ju üliõpilane,» vastas Turunda eest tema naine, vaadates Lukale väga lahkelt silma 
ja pannes oma tõmmu käe mehe õlale. 

«Möödunud aastast saadik, õhtuti!» ütles Luka. «Abiellusin Katjaga ja siis mõtlesin, tuleb hakata 
õppima. On juba küllalt vaba aega tühjalt ära logeldud. Alguses õppisin ettevalmistuskursustel, 
tuletasin kõik meelde, mis vanasti kirikukoolis õpitud, sain jagu algebrast, ja siis avati siin tööliste 
õhtuülikool. Noh, kuidas saab seda juhust kasutamata jätta!» 

«Ja olete rahul?» küsisin ma, tundes, et soojus sellest lahjast veinist mööda keha laiali valgub. 
Luka lõi rõõmsalt pea püsti: 

«Ara küsigi! Mis oli enne seda? Niipea kui töö lõppes, teised riided selga ja prospektile. Ja 
prospektilt? Tšelidze juurde «Kodu- 

kohakese» restorani. Pärast aga lähed koju uimasena, tuigerdades. Mõnikord võtab nii uniseks, et 
soni pas ja saapad jalas koikule prantsatad. Ei saa veel silma kinni.kui tehasetoru juba vilistab. Ja 
mis töö see siis pohmelusega on? Venid nagu sügisene kärbes mööda klaasi, paarimees aga kiub sind 
maa põhja, sest et sa ka tema tööd pidurdad. Suur tänu Ivan Fjodorovitšüe, et tuli mõttele avada 
ülikool.» 

«Meie direktor?» 


«Tema jah. Taipas, etlinnas on palju igasguseid õpetajaid — nii keemia kui ka astronoomia alal 
— kutsus nad enda juurde ja ütles: «Hakkame, mu armsad, õhtuti töölisklassi õpetama, raha ma teie 
jaoks leian!» Öeldud — tehtud. Ja asi hakkas susisema. Ning sellest ajast peale, kui ma sellsse 
ülikooli astusin,, muutusin otse teiseks inimeseks. Eemal undab sulatusahi, mina aga meenutan sellal 
vormeleid, mis õpetaj seletas, ja mõtisklen, miks ja kuidas, miks sulab malm, kuida temast terast saada 
ja nimelt missuguse temperatuuri juures. Nig tulemus on see, et selle väikese akna asemel võid ellu 
vaadata suure akna kaudu.» 

«Õppetööle jääd täna küll hiljaks,» ütle Turunda abikaasa pehmel tasasel häälel. 

«Mina? Et midagi sellist!» ühmas Luka,jooksis riiuli juurde ja hakkas kokku koguma oma 
raamatuid. 

«Astuge meie jifurde sisse ilma kutsumaagi,» ütles Katerina hüvasti jättes. «Ja kui soovite merele 
mina, võtab vana teid kaasa kalapüügile.» 

Tänasin pererahvast kostitamine eest jaütlesin, et järgmine kord, kui tulen, võtan poisid kaasa. 
Koos Lukaga läksime mööda Genua tänavat prospekti poole. 

«Eks ole mu ätil terav keel? ära temaga aidlema mme! Enne revolutsiooni töötas ta ise ka valukojas, 
seal, kus tehakse sepistatavat malmi.» 

«Miks siis praegu enam tööle ei tule?» 

«Kodusõja ajal, kui tehas suleti, hakkas klapüügiga tegelema. Temast sai tubli kalamees. Ja 
ükskord —talv oli juba lõppemas '— läks ta oma paatkonnaga merele, et püüda jää alt esimese sordi 
kala. Tuul puhus kogu aeg lahest, siis aga tõusis äkki öösel täiesti ootamatult levant'. Jää hskas 
liikuma ja pragunema ning kandus ulgumerele. See leant viis mu taadi Kubaani suunas. Pooled meestest 
hukkusid, nemad aga pääsesid imekombel, kahlates peaaegu täiesti prunenud jäält läbi madala vee 
kaldale. Vesi aga oli nagu jäsupp, äti jalad külmusid kuni kondiüdini ära. Nüüd on ätt reast väljas 
iga kord, kui tuleb ilmamuutus. Hea veel see, et kuurort on lähedal. Mu 


1 Levant — idatuul. 

naine sõidab sinna ja toob talle anumatega haisvat limaanimuda. Soojendab seda muda pliidil, 
paneb siis vanamehe künasse ja hakkab teda selle ravimudaga arstima. Niipea kui valu vähemaks 
jääb, viskab ätt võrgud paati ja muudkui jälle merele. Toob koju kas vimmakalu, heeringaid või 
särgi. Selles loigus on kalu palju!» Ja Luka osutas peaga mere poole. «Kuule, Luka, aga kes end 
selles kuurordis õige ravivad?» «Siia sõidab inimesi igalt poolt. Noh, näiteks, kui sina elaksid alles 
oma Podoolias või veel kaugemal. Arkad öösel üles ja tunned, et jalad lõhuvad valutada mis kole. 
Jooksed polikliinikusse. Arst katsub su läbi: seletab nii ja naa, aga ikkagi tuleb välja, et on kõige 
raskem liik jooksvat. Noh, siis annab kindlus-tuskassa sulle tasuta tuusiku, ja oledki siin ...» 

«Võib-olla oli see siiski Vukovitš, keda kohtasin prospektil,» mõtlesin, kui olin jäänud üksinda. 
«Ta ehk läkitati kuurorti, ta pani endale erariided selga ega tahtnud minuga tegemist teha?» Kuid 
kohe peletasin eemale selle absurdse mõtte. 


LXXIII. «NOH, HEAKENE KÜLL, MADAAM!» 


Juba eemalt oli näha, et Rogal-Piatkowska asutuse juures sagib palju noori. Ühed neist 
proksutasid laisalt päevalilleseemneid ja vaatasid neid õnnelikke, kes ilma igasuguse kõhklemiseta 
läksid sisse esiku avatud uksest. Teised, vähem kannatlikud, taganesid kaugemale, majaesise aiakese 
juurde ja püüdsid kikivarbaile tõustes vaadata kõrgel seisvaist aknaist saali, kust kostis muusika, 
mille sekka oli kuulda tantsivate jalgade kiipa-mist. 


Maksin ruudulises kleidis piletimüüjale tervenisti pool rubla ja astusin piklikku saali, mida 
kaunistasid mõranenud pappsambad. Kohe oli tunda umbses õhus puudri ja odavate lõhnaõlide 
hapukasmagusa lõhna. 

Keset saali liikus kivistunud poosis edasi-tagasi mitu paari, tantsides mingisugust arusaamatut 
marsitantsu. Hiljem sain teada, et see oli fokstrott. 

Tähtsate ja ühtlasi nürimeelsete nägudega kavalerid tõusid kord kikivarbaile ja astusid edasi, kord 
taganesid jälle kaks sammu; nii sagisid nad siia-sinna mööda saali, tirides endaga kaasa kuumusest 
piinatud tütarlapsi. Paistis, et nad on väga uhked sellele, et võivad niiviisi tammuda selle monotoonse 
rütmi järgi ja teha kaks-kolm primitiivset liigutust puhkavate tantsijate ja pealtvaatajate silme ees, 
kes samuti kui mina olid tulnud imetlema seda veidrat vaatepilti. Tantsuklassi perenaist veel ei olnud 
ja ma ootasin kannatamatusega tema ilmumist. 

Vaatasin, kuidas lõbutsevad Rogal-Piatkowska salongi külastajad ja mulle meenusid tahtmatult 
hoopis teistsugused tantsuõhtud meie linna parteikoolis. Ma käisin seal sageli enne vabrikukooli 
astumist, sest et parteikoolis oli töötanud trükitöölisena mu isa. 

Muusikandid kursandid istusid seal laudadest laval ja orkestri vaskpasunad panid vappuma kõrge 
marmorsaali, mis oli klubiks ümber ehitatud endisest tütarlaste kirikukooli kabelist. Saalis oli nii 
palju inimesi ja nii lõbus, et näis, nagu rõõmustaksid alles kinnipätsimata pühakud selle valju 
muusika üle ning jumal See-baot ise, kes seisab paljastele jalgadele tõmmatud sandaalides loosungi 
kohal: «Rahu onnidele, sõda lossidele!», on valmis alustama tantsu koos oma tiivuliste peainglite ja 
prohvet Moosesega. 

Helesiniseid budjonnovkaid kandvad kursandid ja linna agulite tütarlapsed tantsisid kõige 
ehtsamat ballimasurkat ja ükski ei pööranud muidugi erilist tähelepanu sellele, et kavalerid tantsivad 
äratallatud kontsadega ja paigatud saabastes ning et daamidel on mõnikord jalas lihtsad 
puukingad. 

Küretele vengerkadele järgnesid sujuvad ja kerged valsid, alates valsiga «Polgu hing» ja lõpetades 
imetoreda «Doonau lainetega». Lõbusad krakovjakid asendasid padespanni, aga kui loodusteaduse 
lektor Boiko palus muusikante mängida tema armast «hiina polkat» kükituste ja muude keerukate 
liigutustega, polnud klubis enam inimast, kes poleks asunud tantsijate ringi. 

Ka mina võtsin sellest tantsust osa! Ka mina laskusin kükakile ja vihisesin siis läbi terve saali, 
viibutades oma ülestõstetud nimetissõrme kas paremale või vasakule. 

Kord sattus mu paarimeheks elatanud kökk Mahteitš. Ta tuli kooli korrapidajalt küsima, millal 
helistada kella õhtusöögiks, lektor Boiko aga tõmbas ta kaasa tantsukeerisesse. Litauride' saatel 
ringlesime Mahteitšiga mööda saali ja pidime peaaegu lendama vastu lava, mis otsekui leegitses 
muusikantide vaskpillidest, ning selle järgi, kuidas mu «daam» lõhnas tatratangu-pudrust, praetud 
rasvakõrnetest ja sibulast, võisin peaaegu kind-lasti ütelda, missugune õhtusöök on kursantidele 
valmistatud. 

Neil kursantide piduõhtutel, mis kippusid juba unustusse vajuma, oli alati palju nalja ja sundimatut 
värsket lõbusust. Nad olid üksmeelsed ja lihtsad ning muutsid meele erksaks. Seal paiskus nooruslik 
hoog üle ääre. Seal oli tunda hakkajate, julgete inimeste kollektiivi, kes tahtsid lihtsalt puhata ja 
lõbutseda. 

Kuid mis siin on? Kas need on tantsud? Tambivad jalgu ühel ja samal köhal nagu puuslikud! Ja 
kellelgi pole oma naabriga mitte kui micfagi pistmist. Ja igaüks vist arvab, et ta tantsib teistest 
paremini. Aga tõepoolest pole üldse mingit tantsu! 

1 Litaur — teatud löökpill. Tõlk. 

534 


Selle mõtte juures puhkesin valjusti naerma. Üks tantsijaid, kollaka näojumega ja teravate 
mustade vurrudega noormees, kõõritas ähvardavalt minu poole, nähtavasti arvates, et ma teda 
naeran. 

«Mu kulla naabrike, kas tõesti teie? Oh, millised edusammud!» kostis mu kõrval. 

Pöörasin ümber ja silmasin Angelikat. Ta seisis mu kõrval valgete täppidega rohelises kleidis, ja 
kui ta naeratas, tuli nähtavale kaks rida ühetasaseid hambaid. Polnud midagi parata, ulatasin talle 
käe ja ütlesin: 

«Tere õhtut!» 

«Tantsite? Seda ma poleks arvanud! Säärane noormees.» 

«Tulin lihtsalt vaatama,» pomisesin ja lasksin pilgul ringi käia, et kas leidub lähedal veel teisi 
tuttavaid. 

«Jätke juba, jätke!» ähvardas Angelika mind sõrmega. «Mulle te puru silma ei aja ... Seal ongi 
madaam Rogal-Piatkowska. Ta asendab tapööril, ja see on tore!» Ning tõustes kikivarbaile, et 
äratada rohkem tähelepanu, pani Lika peod ümaralt suu ette ja hüüdis nagu kõnetorusse: «Glafira 
Pavlovna, palume charlestoni!» 

Hallipäine tüse mustas kleidis vanaeit, kelle põsed olid iseäralikult punased, vaatas selle hõike 
peale ümber. Tema näole ilmus rahulolev ja paljutõotav naeratus. Ei, ta ei meenutanud tõesti mitte 
millegagi Jõetaguse kuivetut krahvinnat! Pigem sarnanes see madaam liha- või vorstipoe pidajaga. 

«Aga see väikene seal on vist teie madaami mees?» küsisin tasa Likalt, osutades tapöörile. 

«Mis te ometi arvate!» pahandas Lika. «Tema mees oli insener, kes sai Umani all juhusliku kuuli 
läbi surma. Uman — see on seal kuskil teie kandis — eks ole?» 

«Kuidas nii! Umanini on meie juurest rongiga veel terve ööpäev sõitu!» hüüdsin ma ning 
panin endale kõrva taha, et Golovatski jutt ja Lika sõnad osaliselt ühte langevad. 

Lühikest kasvu tapöör, kellel oli seljas pikk, põlvini ulatuvate hõlmadega määrdunud pintsak ja 
kes väga sarnanes tagumistele jalgadele tõusnud ritsikaga, lükkas Rog,al-Piatkowskale lipitsevalt 
lähemale väikese ümmarguse pöördistme. Madaam seadis oma seelikuid ja istus. Tema tüseda keha 
raskuse all vajus iste sedamaid viltu. Perenaine tõstis klaviatuuri kohale oma lihavad sõrmustes säravad 
sõrmed ning vajus mõttesse. 

«Kas tantsite charlestoni?» küsis Angelika minult sosinal. 

«Mis?» 

Läbi saali mürisesid valjud klaverihelid, mis kutsusid uuele tantsule: madaam hakkas 
halastamatult taguma oma klaverit. 

Tapöör — palgaline klaverimängija tantsuõhtuil. Tõlk. 

«Lähme, see on Charleston!» ütles Lika. 

«Ma ju ei oska!» 

«Tühi jutt! See on väga kerge tants. Vaadake minu jalgadele — siis õpite kiiresti ära!» Lika 
tiris mu keset saali ja pani oma käekese kohe mu õlale. 

Kehad längakil, tantsisid meie ümber juba mõned paarikesed. Tütarlaste kirjud kleidid lendlesid 
mööda ja virvendasid silme ees. 

Vaatasin tähelepanelikult alla, kus minu partner oma pikki päevitunud sääri väristas. Näis, nagu 
oleks Angelika oma jalgadest tüdinenud ja nagu tahaks ta need endast eemale paisata. Ta jalad 
käisid nagu liigenditel: heidab sääre ette, viibutab seda ja sammub jälle minu poole. 

«See pole enam tantsimine, vaid tantstõbi!» mõtlesin ja käänasin jalgu põlvedest nii, et köndid 
ragisesid. «Noh, saagu mis saab!» otsustasin, ja meenutanud kursantide tantsuõhtuid, haarasin 
tugevasti Angelikast kinni ja keerutasin teda, hüpeldes nagu «hiina polkas». Ta vaatas mind 
hämmastusest tardunud ja pisut tigedate silmadega. Kuid niipea kui tahtsin teha järsku pööret, sattus 


mu parem jalg hooga millelegi pehmele ja libisevale. Tuigerdasin tahapoole ja lõin suure hooga oma 
küünarnukiga Rogal-Piatkowskale selga. 

Charleston katkes hetkeks. Tekkinud vaikuses kuulsin mitte väga valju, kuid mind otsekui 
kõrvetavat lühikest sõna: 

«Mats!» 

Katsudes võimalikult kiiremini klaveri juurest eemale pääseda nägin tantsuklassi perenaise vihast 
virildunud ja punetama löönud nägu. Kahtlemata oli tema see, kes minu aadressil välja paiskas selle 
solvava sõna. Kuid viha ei püsinud tema ilmes kaua: kohe manas ta oma näole naeratuse ja otsekui 
soovides kaotatud aega tasa teha, tagus järjest valjemini ja kiiremini klahve. Võib-olla ei kuulnud 
Angelika seda minu aadressil öeldud solvamist, võib-olla tegi ta lihtsalt näo, nagu ei kuuleks, — mina 
aga kiskusin oma daami otsustavalt paremale ukse juurde, mille vahelt hoovas värsket õhku, ja 
juhtisin ta saalist välja. 

«Tõepoolest, missugune mühakas te olete!» ütles Lika pooleldi naljatades, pooleldi põlglikult. 
«Mängitakse üht, teie aga ignoreerite täielikult viisi ja tantsite mingisugust «oirat». Teil pole ju 
sugugi kuulmist! Teile, armuline härra, on Ott Oti' poeg Mesikäpp kõrva peale astunud. Teil pole 
rütmist aimugi.» 

«Mis Mesikäpasse puutub, seda ma ei tea, kuid see, et niisuguse palavusega võivad siin niimoodi 
tõugelda ainult hullumeelsed, on fakt.» 

«Nemad oskavad tantsida charlestoni, teie aga mitte. Milleks siis vihastuda?» ütles Lika lepitavalt. 

«Kuid kas poleks parem säärasel õhtul minna merele paadiga sõitma?» 

Niipea kui olin seda ütelnud, jäi mu pilk. peatuma põrandal katki litsutud õunasüdamel. Siis 
sellepärast ma teenisingi ära selle «matsi»! «Noh, heakene küll, madaami Eks me veel näe, kes on 
«mats». Tantsija pealt pool rubla röövida — seda sa, vana nõid, oskad küll, aga korda pidada ei 
taha!» 

«Kas teie armastate paadiga sõita?» küsis Lika oma lõhnastatud taskurätti lehvitades. 

«Kes seda ei armasta?» küsisin lõksu aimamata. 

«Siis teate mis? Paneme siit jooksu mere äärde!» Ja Angelika haaras uuesti mu käest kinni. 

Ma ei jõudnud temaga mööda Genua tänavat viit sammugi edasi minna, kui Zjuzja meile vastu 
tuli. 

«Kuhu te lähete, Lika?» küsis keigar rahulolematult, ajades käsi õieli. 

«Läheme noormehega mere äärde!» nähvas Lika tujukalt. «Muide, te pole vist tuttavad?» 

«Trituznõi!» pomises keigar ja ulatas mulle otsa vaatamata käe. 

Surusin terria kättilma igasuguse mõnuta ja nimetasin oma nime. 

«Pardon, mu kallis! Mind pidas kinni Ivan Fjodorovitš. Muutke oma viha armuks ja tulge tagasi. 
Täna tantsitakse tangot «Mu südamest järel vaid riismed». Hakkame õppima. Nii et...» 

Nüüd läks mul kops üle maksa. Keigarlikult riietatud kehkenpüks ei tahtnud absoluutselt arvestada 
minu olemasolu! 

«Lähme, Angelika, kiiremini, sest hiljem söövad sääsed meid merel ara!»-ütlesin bassihäälel ja ta 
tuli minuga. 


LXXIV. = INSENERI KODUS 


Mõlemal pool laudadest silda kukusid vaiade külge kinnitatud paadid. Lika kummardus ja keeras 
võtmega lahti keti küljes rippuva tabaluku. 

«Hüpake sisse!» kamandas ta ja tõmbas paadi käi äärde. 

Ma ei mõtelnud kaua, võtsin hoogu ja hüppasin. Niipea kus mu tallad puuduasid restpõhja, 
hakkas see neetud kerge sõude-paat niivõrd kõikuma, et ma peaaegu oleksin üle parda lennanud. 

«Võtke, Lika, päästerõngas!» hõigati ülevalt. 


Seda hüüdis Vetelpäästeseltsi valvemadrus. Ta seisis väikesel sillal ainuüksi spordipükstes, peas 
kaptenimüts, mille äärisel oli valge lipuke. Madruse tugevate musklitega rinnal rippus ketikese küljes 
väike vile. 

«Milleks siis, Kolja?» küsis Lika, paati aeru abil käist eemale lükates. «Arvan, et mu hidalgo' 
oskab ujuda. Ja kui midagi peaks juhtuma, päästan ma tema ise, ilma rõngata.» 

«Kuidas arvate!» muigas madrus. «Aga kui midagi peaks juhtuma, andke märku.» Ja ta viskas 
päästerõnga kaile tagasi. 

Mossitades kuulasin seda juttu pealt. Minu naaber tahab alati ja igal pool näidata, et ta minust üle 
on! Ja ka ses madrusele pillatud lauses kõlas põlglik vihje sellele, et ma ei oska ujuda ja lähen põhja 
nagu kassipoeg, kui ta minust kinni ei haara. 

Angelika liigutas kergelt aere ja kallas kaugenes meist aegamisi. Siit paistis käi juba üsna 
väikesena, nagu kaks tikku, mis «T» tähe kujuliselt kokku on pandud ja mis suruvad end vastu 
kallast. 

«Lubage, et ka mina pisut sõuan!» 

«Riskige,» nõustus Angelika ja me vahetasime kohad. 

Purpurne päikeseketas, mis vajus kuskile vasakule, Kertši taha, pimestas mind ja värvis 
imekspanuväärselt rahuliku lahe-vee ereda telliskivi värviliseks. Ma lõin aerud sügavalt vette ja 
ainus tõuge viis paadi edasi. See pöördus paremale, kuid aer kiskus lahti tulli. Puudus veel pisut ja 
tull oleks vette sulpsatanud. 

«Usun, Vassil, et olete jõumees, kuid maksab siis sellepärast paati lõhkuda? Sõudke kergelt, otsekui 
vastu tahtmist, ajaviiteks. Siis liigub ka paat kiiremini.» 

Ja tõepoolest, niipea kui end vähem pingutasin ega vajutanud aerude labasid enam sügavasse 
vette, hakkas paat mööda lahepinda libisema nagu kaldalt heidetud lame kivike, jättes rooli taha õrna 
väreleva jälje. 

«Sõudke pisut vasemale. Suunduge lainemurdja poole.» 

«Kas te sinna tahate?» 

«Kas teie siis ei taha?» 

«See on ju kaugel!» 

«Teie ei tea veel, mis tähendab «kaugel»! Kui me teiega nüüd vastu ööd neemele sõidaksime, oleks 
teine asi. Kuid lainemurdja — see on ju kiviga visata.» 

Sadam oma poolümarike aitadega jäi juba selja taha. Ning tema viimase muuli signaalkella taga 
tulid kohe nähtavale lainemurdja kõrged graniitrahnud. 

«On küll lähedal,» nõustusin ma. «Oma kaks versta?» 

«Poolteist.» 

Ma polnud harjunud aerudega ringi käima ja iga kord end pingutades surusin huuled kokku. Ilme 
oli mul vist ebaloomulik. Põrmugi hämmeldamata vaatas naaber mulle ainiti üsna lähedalt näkku. 


1 Hidalgo — hispaania aadlik enne XIX s. Tõlk. 


538 

«Kas teate, Vassil, teie pilk on kui puudutus. Niisama nagu leitnant Glahnil,» ütles ta ootamatult. 

«Ei tea, mis see siis veel tähendab?» uratasin ma. 

«See on ühe Skandinaavia kirjfniku armastatud kangelane. Leitnant Glahn põgenes õnnetu 
armastuse eest metsa, elas seal mahajäetud onnis ja et armastatud tütarlast kiusata, saatis temale 
kingituseks oma koera pea.» 

«See oli siis mingisugune metslane!» nähvasin ma. «õige mees ei põgene inimeste eest.» 


«Mitte inimeste, vaid õnnetu armastuse eest! Ta oli tsivilisatsioonist tüdinenud.» 

«Ukstapuha!» laususin, erakut juba ette vihates. «Aga ütelge, missugune pilk on teie Trituznõil? 
Kas niisamuti «nagu puudutus»?» 

Angelika ei taibanud irooniat minu küsimuses ja vastas meeleldi: 

«Tema pilk on tavaline, see-eest löök aga nagu kahurist! Kahju, et te polnud siin siis, kui toimus 
matš Jenikalega. Oli see alles mäng! Zjuzja andis hoobi, seistes keset väljakut, ja rabas oma palliga 
väravahi jalust maha. Meie jalgpalliharrastajad lausa kiljusid vaimustusest.» 

«Kah mõni asi!» ütlesin just meelega häbematult ja surusin aerudele peale. «Me mängisime kord 
Berditševi noortega ja Bobõr oli väravas. Kaks meie kaitsjat löödi jalust vigaseks, Sašale, sellele 
kaitseta väravavahile, lendasid peale kolm mängijat. Ja mis te arvate? Kas Saša laskis palli läbi? 
Kinni pidas! Tõsi küll, mul tuli ühele vastase edurivimehele vastu vahtimist anda selle eest, et jala 
taha pani. Kohtunik katkestas mängu ja andis Berditševile karistuslöögi. Üheteistkümnelt meetrilt! 
Kuid Saša jälle ei lasknud palli läbi, see närukael aga lahkus väljalt segilöödud lõustaga!» 


«Oh, Vassil, Vassil, teil tuleks õppida head tooni.. .» ütles Lika manitsevalt. «Kui te teaksite, 
kuidas mind šŠokeerivad need teie sõnakesed! Te olete meeldiv noormees, kuid väljendate end nagu 
tahumatu maamees.» 

Kõigepealt ei teadnud ma siis veel, mis tähendab see tark sõna «šokeerima». Kuid isegi ilma selle 
terna poolt paisatud -sõnata ajas mind marru juba ainuüksi ta külm ja õpetlik toon. Ja ma ütlesin 
näpsakalt: 


«Need «tahumatud» tegid revolutsiooni, seda oleks teilgi vaja teada!» 

Angelika kas ei leidnud, mida vastata, või ei tahtnud seda juttu jätkata. 

Kustuva päikese tulipunane pärjake piilus silmapiiri tagant, andes merepinnale äreva 
tulekahjuvärvingu. 

Meie taga näis meri juba pigimustana ja õlisena. Ta hingas kuuldamatult, peegeldades viimaseid 
roosasid loojanguhelke ja sadamamuuli poole langevat lainemurdja varju. 

Lika kohendas kergelt ja hooletult oma juukseid«ning ütles: 

«Bunaatsia!» 

Kehitasin õlgu, andes mõista, et ma ei saa sellest sõnast aru. 

««Bunaatsia» — see on just niisugune mere seisund nagu praegu. Täielik tuulevaikus. Kõige 
rohkem armastan merd just säärasena.». 

«Mulle näis vastupidi, et te armastate tormi. Tookord te hüppasite trepilt otse mässavasse merre.» 

«Ma olen mere ääres üles kasvanud ega saa päevagi elada suplemata. See on muutunud 
harjumuseks. Ent kõige enam maailmas ma austan rahu ja vaikust. Ja et kass lööks mu kõrval nurru 
-..Istuda kiiktoolis ja paitada tasakesi kassi. Tema karva-des aga säriseb vaevu-vaevu tajutavalt 
elekter ... Mis võiks veel parem olla? See on imetore!» 

Kas võib midagi niisugust kuulata ilma vihastamata?! Ja ma ütlesin: 

«See on ju väikekodanlikkus! Te pole veel elu alustanudki, aga juba ahvatleb teid vaikus ja rahu.» 

«Ohoo!» Lika vibutas silmi. «Tossike hakkab küüsi näitama. Väga huvitav! Ma ei teadnud, et olete 
nii suur vaidleja. Mu austajad kuulavad mind tavaliselt ilma vastu vaidlemata.» 

Siiski, missugune jultumus! Kes andis temale õiguse mind oma austajate kilda arvata? 

«Ei, päris tõsi, Vassil, pean kahjuks üles tunnistama: armastan üksi olles nukrutseda, unustada 
maailma askeldused, laskuda unistuste valda ...» 

Ja ootamatult hakkas Lika pehme meeldiva häälega laulma: 


... Hallis majakeses linna serval, 


hallis majakeses elas igavus ... 


«Eriti talvel,» jätkas ta, «kui saabub see tund, kus päev pole veel kustunud ja võitleb lilla 
videvikuga, siis armastan viibida üksinda ja vestelda nukrusega ... See hiilib kuuldamatult portjääri 
tagant, ise üsna-üsna hall, — heasüdamlik, nukrutsev haldjas tuhkjate juustega, seda värvi, nagu meri 
praegu, ja rahustab mind ...» 

«Säärased meeleolud võivad tekkida, kui ollakse oma isa juures prii leiva peal! Sellepärast 
viirastuvadki talle kõik niisugused asjad,» mõtlesin ma. Selliseid avameelseid väikekodanlasi ei 
olnud ma veel nii lähedalt näinudki. 

«Milleks te siis, õigust öelda, elate?» 

«Inertsi mõjul. Ootan õnnelikku juhust. Võib-olla saabub keegi, kes on tugev, kes võtab mul käest 
kinni, ja kõik muutub korraga.» 

«Aga teie ise? Kas ilma lapsehoidjata ei saa?» 

«Ei ole proovinud.» 

«Proovige ometi.» 

«Ah, kõik on mind ära tüüdanud!» 

«Mis mõte on siis asjata logelda? Oodata kedagi tugevat ja muudkui viriseda: «ära tüüdanud», «ära 
tüüdanud» .. .» 

Oli näha, et need sõnad Angelikat tõsiselt puudutasid. Nngu hiljuti Rogal-Piatkowska salongis, nii 
välgatas ta silmis jälle tigetuluke. 


«Milleks siis teie, mu härra, elate? Kas teid siis rahuldab ühetooniline töö valukojas?» 

«Ühetooniline?» pahandasin ma. «Vastupidi! Täna ma vormin üht detaili, homme teist. Minu käe 
alt tulevad tuhanded uued detailid. Mind täidab rõõmus mõte, et töötan oma rahva heaks, ilma et 
kedagi petaksin. Kas see pole huvitav? Ja mis puutub ühetoonilisusse, siis ärge sellest üldse rääkige! 
Ei ole olemas igavat tööd, on ainult olemas igavad, lootusetud inimesed.» 

«Noh, heakene küll! Ofete kõik, teada saanud, kõigega tutvunud ja mis edasi?» 

«Oppida!» 

«Õppida on ju raske. Vaevalt jõuate lõunatada ja puhata, kui juba peate jooksma loengutele.» 

«Kes siis.meie eest jookseb? Kas teie hall haldjas?» 

«On olemas veel teine pääsetee. Tahate, ma palun oma isa, et ta viiks teid üle kergemale tööle? 
Näiteks kontoriametnikuks?» 

«Miks mulle seda? Teenistujaks ma ei hakka.» 

«Olete tõesti naljakas, Vassil! Ma soovin teile head, teie aga olete kangekaelne, ajate nagu siil okkad 
püsti.» 

«Pidagu teie Zjuzja oma kergest tööst kinni, aga mina ei taha.» 

«Miks te Zjuzja peale nii vihane olete? Ta on tasane, armas noormees.» 

«Noormees? Terve nagu härg, aga muudkui nina paberis. Vastik vaadata.» 

«Mispärast, Vassil, olete nii sallimatu inimeste vastu? Niisugune õeluskott, et hirmus!» 


«Aga kui need inimesed ei käi õiget teed, kas peab neid siis kiitma? Kuidas me saame maailma 
ümber korraldada niisuguste inimestega?» ütlesin juba vihaselt. 


«Kes teid palub maailma ümber korraldada? Jäägu nii, nagu on!» 


««Kes palub»? ... Teie vist olete rahul vana maailmaga. Võibolla meeldib teile tsaar või batko 
Mahno?» 

Arvasin, et Angelika põikleb otsesest vastusest kõrvale või hakkab tagasi ajama. Kuid ta ütles 
haruldaselt rahulikult: 

«Minu isa elas hästi ka tsaariajal. Kayworth pidas mu isast väga lugu. Ütles, et niisugust 
peainseneri annab «otsida!» 

«Aga kuidas elasid töölised?» 

«Selle vastu pole ma huvi tundnud ... Ja üldse on see kõik nii igav ... Vaadake parem, kui kiiresti 
kuu tõuseb! Kas pole ilus?» 

Õrn kuuvalgus virvendas siledal veepinnal ja lõi sellele sädeleva tee, mis ulatus lainemurdjast 
peaaegu kuni neemeni, kus oli juba hakanud vilkuma majakas. Kuukiirte all näis vesi lahes 
hõbedasena ja väreles pisut. 

«Säärast kuuvalgusest helkivat riba nimetatakse «õnne juurde viivaks teerajaks»,» ütles Angelika. 
«Paar aastat tagasi peaaegu uskusin seda legendi, võtsin paadi ja sõitsin seda teed mööda ulgumerele. 
Jõudsin neemeni, seal aga tõusis kirdetuul, meri hakkas möllama, omal jõul poleks ma kuidagi tagasi 
sõuda saanud! Tirisin paadi madalikule, pöörasin ta ümber, laotasin maha vetikaid ja nii ööbisingi 
üksinda paadi all. Oh, missugust hirmu tundsin!» 

«Kas pole häbi: hirmu tunda tuule eest! Leidsite ka, mida karta!» Ja seda öeldes äigasin korraks 
tahtmatult käega üle otsmiku. 

Lika märkas mu liigutust ja küsis kiiresti: 

«Mis arm teil otsmikul on?» 

«Ah, see on niisama, tühine asi!» 

«Jutustage.» 

«Granaadikillu kriimustus:» 

«Granaadikillust? Kes siis teile selle granaadi viskas?» Pidin jutustama, kuidas ma kord Dnestri- 
äärses sovhoosis põhukuhja juures ööbides pidin vastu astuma Rumeeniast tulnud jõugule. Need 
bandiidid oli saatnud Nõukogude territooriumile Inglise salaluure. Hakkasin laskma, tõstsin kära. 
Parteikooli kursantidel läks korda sovhoosi päästa mahapõletamise eest,bandiidid aga haavasid mind 
granaadiga ... 

«Ah, kui hirmus see kõik on ja kui põnev!» ütles Lika. «Ainult et poliitikat ma ei armasta.» Ja ta 
mossitas huuli. «See on igav. Kuid lugu, mida te praegu jutustate, on väga huvitav.» 

«Ilma poliitikata ei saa maailma ümber korraldada.» 

«Ikka, Vassil, ajate oma joru! Niisugune talumatu inimene ... Sõuame parem koju, muidu läheme 
lõplikult riidu.» 

Alles siis, kui me sillakeste juures randusime, tundsin, kuivõrd väsinud ma olin. Pihud olid 
aerutamisest valusad. Üsna maja väravas tahtsin kiiresti hüvasti jätta ja lahkuda, kuid Angelika 
peitis käed selja taha ja ütles: 

«Ärge mõtelgegi, lahkumisele ... Täna peate terve õhtu-minuga veetma. Läki meile. Ma teen teid 
oma isaga tuttavaks.» 

Angelika isa istus suures söögitoas laua taga ja ladus kaarte. Ta oli sellega niivõrd ametis, et ei 
pööranud peadki meie poole. 
«Papake! Meil on külaline!» hüüdis Angelika ja puudutas teda õlast. 


Ta isa pöördus ümber. Siis viskas ta kaardipaki lauale, tõusis ja astus meile vastu. Ta oli pikk ja 
kondine ning ta pealagi puudutas äärepealt rasket kroonlühtrit. Mind hämmastasid juba esimesest pilgust 
Andrõhhevitši tihedad, ülitihedad kahused kulmud, mis olid ninajuure köhalt ühte kasvanud, ja tema 
könksus allapoole paindunud kullinina. 

«Kellega on mu! au?» küsis ta ja ulatas mulle oma kortsulise käe. 

.«Vassili Mandžura,» esitlesin end. 

«See on meie uus naaber, papake. Ma jutustasin sulle kord, et Marja Trofimovna juurde kolisid 
uued üürilised. Siin ongi üks neist. Palun tema vastu lahke olla. Ta on kirglik vaidleja.» 

«Rõõm on köhata noori inimesi, keda taga kihutab vaidlus himu. Muistne Kreeka on oma kultuuri 
eest tänu võlgu kõrgesti arenenud vaidluskunstile. Vaidlustes tärkasid paljud veel praegugi kehtivad 
tõed.» Ja sõnadega: «Istuge, Vassili...» osutas insener, toolile. E 

<... Mironovitš!» täiendasin ma ja istusin. Ning kohe tõmbasin oma tooli massiivsele lauale 
lähemale. 

«Tead sa ka, tütreke, mis meil täna õhtusöögiks on? Vähid! Kujutle, Kuzma tõi mulle 
Aleksejevkast terve ämbritäie vähke! Saatsin Daša juba õlle järele.» 

«Isa on kirglik vähisööja,» selgitas Lika. «Ta lepib sageli kokku rongisaatjatega ja need toovad 
talle vähke üsna Jekaterinoslavi juurest.» 

Insener vaatas mind väga teraselt ja ütles: 

«Sina, Lika, lõbusta külalist, mina aga lähen ja keadan need elukad ära.» Ning ta läks kööki. 

«Nüüd algab isal püha talitus! Ta keedab neid kuidagi erilisel viisil: köömnetega, 
loorberilehtedega, peterselliga. Tema tunneb vähkide keetmisest erilist mõnu. Isegi siis, kui ema 
kodus on, eiusalda ta seda protsessi temale. Ema on veel onu juures Guljai-Poles külas. Niikui 
lihavõtteks sinna sõitis, nii taara. jäigi... Tahate, ma näitan teile oma pesakest?» vadistas Lika.. 

Söö nüüd ise oma supp! Astusid siia majja, pead alistuma perenaise soovidele. 

Läksime Likaga väikesesse tuppa, mille aknad olid vastu aeda. Toakese seinad olid üleni käetud 
pärsia vaipadega. Ühele vaibale oli kinnitatud ikoon — jumalaema — ja selle ees põles nõrgal 
leegil vasksesse hoidjasse asetatud punasest klaasist lampaad. «Ohoo, kõigele lisaks on ta veel 
usklik!» mõtlesin ma. 

Angelika keeras põlema laealuse elektrilambi. Toas läks väga valgeks. Kahest aknast aeda tungivad 
valgusjoad näitasid läbi pimeduse osa lillepeenrast ja telliskividega ääristatud liigast rada. 

«Siin te siis vestletegi oma haldjatega?» küsisin muiates. 

«Jah. Siin mausaldan oma südamesaladused heale hallile printsessile, siin ma uurin suurte 
inimeste horoskoope. Muide, Vassi!, mis kuul te olete sündinud?» 

Riugast aimamata ütlesin rahulikult: 

«Aprillis. Ja mte siis?» 

«Aprillis? Jäära tähtkuju all?» 

«Missuguse jäära?» venitasin ma, meelepaha varjamata. 

«Pole põhjust pahaseks saada. Jäär tähistab päikese asukohta. Istuge siia ja kuulake. Ma loen teile 
nüüd ette kõik, mis puutub teie isikusse.» 

Ta lehitses raamatut, heitis käega tahapoole oma pikad kastan-pruunid juuksed ja luges: 

«Jäära tähtkuju all sündinu saab kaasa igasuguseid võimeid: ta omandab kergesti teadmisi, paistab 
välja väsimatu tegutsemisiha ja julguse poolest, mida peaaegu võib- nimetada hulljulguseks. Seda 
tüüpi inimene on alati valmis võitlema mitte elu, vaid surma peale ürituse eest, millele ta end on 
pühendanud, isegi hauataguses elus ja Peltsebuli teenistuses. Kahju ainult, et määratu suure 
mpulsiivsuse tõttu ta pühendab end sageli asjadele, millele ei tuleks anduda niisuguse energiaga, 
See suur impulsiivsus ja asja puudulik läbimõtlemine muudavad ta mõnikord läbematuks ja viivad 
ta mõtlematutele tegudele. Inimene, kes on sündinud hetkel, mil Päike asub Jäära tähtkujus, võib 


avaldada kalduvusi märtrieluks ja muutuda Ohvrijääraks ...» Noh?» küsis Angelika, tõmmates hinge 
tagasi. «Ja see olete teie! Vapustav, eks ole? Siin näidatakse teile teid ennast nagu peeglis. Noh, mis 
te selle kohta ütlete, Vassil?» 

«See kõik on vana korra aegne ebausk ...» 

«Miks siis,ebausk, Vassil? Kuidas teil häbi ei ole! Kuulake, .mis edasi on kirjutatud: «Jäär eeldab 
kalduvusi tehnikale ja tööstusele. Ta sünnitab inimesi elukutsete jaoks, mis on seotud tule ja rauaga, 
arendab inimestes orga/nseerimistalenti ja oskust juhtida lähedasi inimesi...» Ütelge, kas see pole 
mitte kirjutatud teist ja teie ideaalidest?» 

«Neile šabloonilistele ennustustele võib allutada kõiki inimesi ja ikka tabatakse märki... Ning 
milleks on siin räägitud hauatagusest elust?» 

«Jah, kuid mitte kõik inimesed pole sündinud aprillis. Ja vaadake veel edasi, mis siin on kirjutatud: 
«Sõpru tuleb otsida inimeste hulgast, kes on sündinud 24. juuli ja 24. augusti vahel, Lõvi tähtkuju 
all.» Aga kas teate, et mina olen sündinud 25. juulil? Tähendab, saatuse enese poolt oleme määratud 
teineteise jaoks.» 

«Võib-olla meelitab ta mind nii kavalalt ja peenelt selleks, et abielluksin temaga?» mõtlesin 
hirmuga. «See veel puudus! Siduda end säärase mamsliga, tema vaipade ja haldjatega! Brr-r! Oleksin 
kadunud inimene!!» Selle pöörase mõtte juures käis mul isegi värin üle keha. «Ei jõua veel valmida, 
kui juba igaveseks närbud!» 

«Miks te vaikite , mis, Vassil? Ärge ometi vaadake mulle nii kurjalt otsa, ma võin minestusse 
langeda.» 

«See kõik on lollus. Ebausk... sonimine,» ütlesin kindlal toonil. «Inimesed, kellele selles elus 
enam midagi pole üle jäänud, mõtlevad endale välja mingisuguse teise maailma.» 

«Kuidas siis sonimine? Oi, te olete talumatu! Minu isa juures käivad insenerid spiritistlikel 
seanssidel. Nad keerutavad pimedas toas niisugust väikest lauda ja kutsuvad välja vaime. Neile on 
ilmunud juba Napoleoni vaim ja isegi Nebukadnetsar on nendega kõnelnud!» 

«Tunneme neid trikke!» ütlesin ja puhkesin südamest naerma. «Meil, Podoolias, minu kodulinna 
lähedal, juhtus kord niinimetatud «Kalinovka ime». Külanaistele viirastus, et teeäärsele tulbale 
ülesseatud plekist Kristuse kuju haavadest voolab veri. Mahajäänud tumedaid inimesi: vooris selle 
risti juurde kokku nagu laadale. Ja rnis te arvate? Sõitis kohale komisjon, kontrollis asja järele ja 
selgitas välja, et see kõik oli pappide tegu, et rahvast segadusse viia, teda nõukogude võimu vastu 
üles, ässitada ja sealjuures raha kokku ajada!» 

«Te olete uskmatu Toomas!» ütles Angelika ärritatult. «Ma ei tea midagi teie imest, kuid 
Nebukadnetsari häält on meil kõik selgesti kuulnud.» 

«Ütelge, kas ta juhuslikult ei andnud teile edasi tervitust Rogal-Piatkowska tütrelt Londonist? Või 
tema mehelt teisest 

ilmast? Kuidas seal ka on, kas Charleston on moes või mitte?» pilkasin ma. 

Sel hetkel ilmus «pesakese» lävele Andrõhevitš. 

«Palun!» ütles ta ja tegi käega laia liigutuse, andes meile teed. 

Laud oli kaetud. Mingisuguste nimetähtdega märgitud laudlinal seisid peened kannud, milles 
vahutas tme õlu. Iga taldriku juures oli peene jalaga kristallpokaal ja surätt. Ühe õllekannu juures 
asetses väike mõhakas karahvin saiasugusest punasest lihvitud klaasist nagu lampaad, mis põles 
Lika toas. Keset lauda aga seisis suur vaagen, täis erepunaseid avavaid pikkade rippuvate vurrudega 
vähke. 

«Need on alles vähid!» mõtlesin lauda istudes. «Ei anna võrreldagi nende vähijässidega, mida 
meie künlavabriku lähedalt püüdsime. Kui niisugune sul sääremarjast kini haarab, siis hoia alt!» 


«Seni kui need elukad jahtuvad, palun vrta suupisteks tuurakala!» ütles Andrõhhevitš, istudes mu 
vastu 

Nüüd märkasin teisel, pikliku kujuga vaagnal lahtilõigatud kala, mis oli üle valatud paksu kollaka 
kaanega ja millele olid ringis ümber asetatud sidruniviilud. 

Ma pistsin kahvli kalatükist läbi ja hakhsin käia noaga lõikama. Ja siis äkki märkasin, et 
Andrõhheitš vahetab tütrega pilke. Nähtavasti olin teinud midagi ülelijset. Angelika pani kähku 
sõrme huultele, andes isale nähtavas märku, etta minule midagi ei ütleks. Insener muigas ainult 
vaikides ja liigutas kulme. Mu isu, mis pärast paadisõitu oli sutesti kasvanud, kadus sedamaid. 
Püüdsin mõistatada, missuguseeksisammu olin teinud, kuid ei osanud. 

«Kas ehk võtaksite enne tuurakala söömt napsi, noormees?» pakkus insener, tõstes mõhakat 
karahvini, millel oli sobivaks lihvitud kork. 

«Suur tänu! Viina ma ei j00,» ütlesin kuredalt ja panin kahvli halba aimates laudlinale. 

«Seda ma kiidan!» ütles Andrõhhevitš. «Noores eas on viinajoomine kahjulik, sest see on mürk!» 
Ja amas valas ta oma kahuseid kulme liigutades endale terve klasitäie seda «mürki» ning neelas- 
selle ühe sõõmuga alla. 

Hinge tagasi tõmmanud, märkas insenr minu kõhklust ja ütles: 

«Vähke, noormees, võetakse sõrmedega, pange nuga ja kahvel ära ning tegutsege julgelt, ärge 
häbenege. 

Ah, saagu mis saab! Sirutasin käe ja vesin vaagnalt kõige suurema vähi, kuid ei jõudnud ma seda 
vsl endale taldrikule panna, kui nagu.maa alt ilmus teenija Daša, pitstanu peas, ja vahetas 
mu'taldriku puhta vastu. «Huvitav, kas ta kuulub rahva- 

toitlustuse ametiühingusse või ekspluateerivad nad teda salaja, ilma töölepinguta?» mõtlesin ma 


Niisiis määratu suur vähk lebas mu ees, ent kuidas seda «viisakas seltskonnas» süüakse, põimid 
mul aimugi. Hoopis iseasi oli maiustada vähkidega küünlavabriku juures aasal! Haarasid siis 
niisuguse vähi tavaliselt kahe pulgakesega keevast toidukatlast ja hakkasid teda kohe sealsamas 
ragistama, punaseid koori otsetulle visates. 


Andrõhhevitš sõi kuidagi pidulikult, otsekui oleks see tõepoolest puha talitus, nagu oli maininud 
Lika. Oli kohe näha et selle isanda elus polnud söömine kaugeltki mitte viimasel kohal 

«Vahid on minu nõrkus!» ütles Andrõhhevitš vähisõrga närides. «Ja ühenduses ehtsa maheda 
õllega moodustavad nad eriti toreda gamma söögi alal.» Ning ta valas mulle pokaali tökat-musta 
õlut. «Missugusel teemal te siis noormehega vaidlete tütreke?» küsis ta. 

«Vassil kavatseb maailma ümber luua, mina aga laidan selle maha.» 

«Mis sa räägid! See on huvitav. See väiksem mees nüüd teistest ees? Virtsa seest vürstiks? Kas nii 
tuleb sellest aru saada?» Ja silmi vidutades vaatas Andrõhhevitš mulle otsa 

«Jah!» vastasin, lükates kõrvale vähikaela ja püüdes olla rahulik. «Noh, aga teie tahaksite, et kõik 
oleks jäänud endiseks — sadakond kapitalisti rikastub miljonite tööst. Kas nii?» 

«Sellel, kes nüüd on kõige ees, puuduvad võimed, ja teadmisigi ontal napilt.» 

«Asjata mure! Küll õpime. Võitleme ja õpime » 

«Kuid võimed on inimesele antud jumalast. Nad on kaasa sündinud ja lähevad edasi põlvest põlve!» 
ütles insener juba pahaselt. 

«Kas arvate, et töölisklassil pole võimeid?» 

Lika puhkes naerma ja lausus: 

«Ütlesin sulle, papäke, ta on pöörane vaidleja. Meie külalisel on imekspandavalt tugevasti 
arenenud vasturääkimise tunne.» 


«Oota, tütreke! See pn isegi huvitav. Niisiis, teie, mu härra küsisite minult: kas töölisklassil on 
olemas võimeid? Kahtlemata! Kui vene tehasetöölistel puuduksid võimed, oleksin valinud endale teise 
kutseala. Sest mis mõte oleks töötada insenerina, kui poleks neid, kes on võimelised teostama su 
plaane! Kuid kas saate aru, milles asi seisab: selleks, et töölisklassis areneksid originaalsed, 
omapärased talendid, peab tal olema tehnilist intelligentsi! Aga kust te seda võtate?» 


«Kuidas kust? Ent töölisklass ise? See klass, kes viis läbi revolutsiooni?» 

«Jätke, noormees, need muinasjutud!» ütles Andrõhhevitš märgatava ärritusega. «Kõige kergem asi 
maailmas on hävitada ühe 

hoobiga kõik see, mida on loonud sugupõlved enne teid. Kuid katsuge kõike seda varemeist tõsta, 
uuesti üles ehitada. Kust võtate teie haritud inimesi, kes suudaksid praktiliselt teostada neid 
Taganrogi maakonna ja kogu maailma ümberkorraldamise fantastilisi plaane? Pealegi kui kõik 
riigid on teie vastu!» 

«Küll ehitame, ehitame omal jõul! Me ei karda kedagi! Omades niisugust juhti, nagu seda on 
meie partei, ei kohku töölisklass tagasi mingisuguste raskuste eest,» ütlesin õhinal, Andrõhhevitšile 
trotslikult silma vaadates. 

«Kas ikka ise? «Üks-kaks — korraga. Eh, eks lähegi ta omal jõul!» Kas nii?» 

«Pole viga, pole viga, saame kuidagi läbi ka ilma «Dubinuškata»',» vastasin insenerile, tundes, et 
õigus on minu poolel. «Ja tõestame kogu maailmale, nagu ütleb seltsimees Stalin, «et töölisklass, 
võtnud võimu enda kätte, on võimeline mitte ainult vana hävitama, vaid ka sotsialismi ehitama». 
Aastate möödudes tekib meil tuhandeid oma, nõukogude spetsialiste. Nad asuvad tööle mitte isikliku 
kasu pärast, vaid üldiseks hüvanguks, selleks et koos kõigi töötajatega ehitada kommunismi. Ja 
halvasti läheb siis neil, kes praegu meiega ei tule kaasa.» 

«Kellele te viitate, noormees?» küsis Andrõhhevitš ja heitis minule tigeda pilgu. 

«Kellele mul on viidata? Kas te ise ei tea, et inimene, kes tegutseb kogu rahva vastu, vastu rahva 
tahet, varem või hiljem avastatakse, paljastatakse ja heidetakse üle parda? Mis te arvate, kas 
töölisklass talub, et teda mõnitatakse, et tema jõusse ei usuta, kuid samal ajal süüakse tema leiba? 
Meil pole vaja armu-leivasööjaid. Meie vajame sõpru. Nüüd te naerate selle üle, mis me teeme. Aga 
huvitav oleks teada, kuidas käitusite siis, kui inglased põgenesid välismaale? Arvasite vist, et kõik 
variseb kokku? Kuid vaadake nüüd — ilma nende inglise pursuideta laseb meie tehas välja rohkem 
lõikusmasinaid kui enne sõda. Kas see pole tõsiasi? On! Ja kui palju on meie maal niisuguseid 
tehaseid? Ja kui palju neid veel aja jooksul ehitatakse!» 

«Elame — näeme ...» uratas insener tähendusrikkalt. 

Neist tema tagasihoidlikult öeldud sõnadest kostis palju umbusaldust, varjatud tigedust ja 
ärritust... 


1 Andrõhhevitš ironiseerib, kasutades tuntud vene rahvalaulu «Dubinuška» sõnu. Toim. 
LXXV. RULLIKUD 


See jutuajamine laia laua ääres millele mahedat valgust andis laes rippuv raske lühter, jäi mulle 
eluksajaks meelde. Nagu praegu näen enda ees insener Atidrõhhevitšit halvustavalt mulle otsa 
vaatavat, tema kissis kõõrdsilmi, kuulen tema üleolevalt armulikku ja iroonilist häält. Tema armulik 
toon polnud inimese oma, kes on aastatelt vanem, enam kogenud, kellel on teadmisi palju kordi 
rohkem kui ta vestluskaaslasel. Õleks see olnud nii, oleksin võib-olla sealt ära läinud teise tundega 
kui see, mille kaasa viisin, lahkudes hilisõhtul nende majast, mis oli kasvanud luuderohtu ja 
lõhnavatesse roosidesse. Ei, tema halvustuses minu vastu peitus hoopis midagi muud! Minuga kõneles 
isand, inimene sellest vanast, oma aja ära elanud maailmast, millest nii palju oli kõnelnud meile 


meie vabrikukooli direktor Polevoi. Insener mõnitas vargsi, endamisi nii minu indu kui ka minu siirast 
usku tulevikku. Ta ei pildunud sõnu tuulde, vaid ütles neid salajase tagamõttega, ihnsalt, 
läbimõeldult. Ta ei pannud kõiki kaarte lauale, et ma ei võiks talle näkku ütelda: «Oh sind, vaenlast ja 
igasuguste välismaale plaganud ekspluataatorite-kayworthite tallalakkujat! Sõida ka sina kürermnini 
nende juurde sellelt maalt, sellest riigist, kelle kodanikesse sul pole usku!» 

Ei, ta kõneles väga kavalalt ja püüdes ühtlasi mult välja uurida mu mõtteid, teeskles, nagu küsiks 
minult nõu. Minult, vabrikukooli õpilaselt, kes kuud aegagi polnud töötanud tehases, küsib nõu see 
vana, hallipäine peainsener! 

Lahkudes söögitoast, kus vaagnal punetasid järelejäänud vähid, küsis insener minult, jätkates 
käigul meie kõnelust: «Huvitav oleks teada, kuhu te siis need uued tehased ehitate?» 

«Igale poole, kuhu tarvis!» vastasin talle häbematult, meenutades sõnu, mida mulle kunagi oli 
vestluses ütelnud Ukraina Kommunistliku Partei Keskkomitee sekretär. 

«Oh, noormees, näen, et olete väga äge! Kavatsete ehitada tehaseid, kuid kala süües pole te ikka 
veel harjunud noata läbi saama. Tuleb noorelt alustada. Üsna noorelt.» 


Tol ööl vähkresin kaua oma torkival kõval magamiskotil lahtise akna all. Vähkresin ja kuulasin 
juba ammu enne minu tyilekut uinunud poiste norskamist, meenutasin kõhna inseneri solvavaid 
vihjeid, eriti torget selle kohta, et tarvitasin tuurakala süües nuga. 

Kui lihtne, hea ja südamlik oli kõik Luka Turunda juures, merekaldal asuvas tarekeses! Nii Luka 
ise kui ka tema isa ja Katerina olid siiralt külalislahked, tõelised inimesed! 

Uinusin sooja tänutundega Turunda perekonna vastu ja hakka- 

sin lõplikult vihkama naabreid sellest luuderohtu kasvanud majast, saades väga hästi aru, et neil seal 
pesitseb seesama vana minevik, mis jääb meile jalgu ja mille eest mind korduvalt on hoiatanud nii 
Polevoi kui ka Nikita Kolomejets. 

Siis aga nägin painajalikku und. 

Mul oli nagu seljas sääraste hõlmadega frakk kui tollel tapööril, ja ma tantsisin charlestoni. Tantsisin 
väsimatult, siputasin käte ja jalgadega, nagu tantstõves kerjus, kes seisis meil linnas katoliku 
peakiriku juures ja nurus inimestelt raha. Tantsin, ise aga vaatan ennast peeglist. Ja märkan, kuidas mu 
nägu muutub kortsuliseks ja kurjaks ning mulle kasvab järk-järgult hall habe ja mu kulmukarvad 
tihenevad. Mina aga tantsin ja tantsin ning lähen kõhnaks nagu kepp. Mööda räpast parkettpõrandat 
roomavad kõikjalt minu poole suured tulipunased vähid ja oma sõrgu avades sisistavad mulle: 
«Mats! Mats! Räpane mats! Kuhu sa end poetasid? Kas virtsast vürstiks? Välja siit!» Ja siis ilmuvad 
järsku kuskilt samba juurde veel üsna noored Bobõr ja Petruss. Nad sosistavad omavahel ja vaatavad 
mulle põlastavalt otsa. Ja ma kuulen Bobõr'i salaja ütlevat: «Kas näed, Petro? Siin ta nüüd on. Kogu 
eluaeg muudkui tantsis, selle asemel et midagi õppida!» 

Kattusin üleni külma higiga ja liigutasin huuli, et end õigus-tad'a, kuid sisin gummutas mu hääle. 
Neetud vähid alustasid jälle oma juttu, pealegi nii valjusti, et oleksin tahtnud sulgeda kõrvad ... 

Pöörasin end teisele küljele ja — ärkasin. 

Minu kõrval tärises äratuskell. 

Oli aeg tõusta, kuigi aknast vaatas alles sisse kollane noorkuu. Valukojas alustati tööd palju varem 

kui teistes tsehhides. 

«Peab ka just niisugust jampsi unes nägema!» mõtlesin ja astusin ettevaatlikult üle magavate poiste. 
«Ei tohi unustada ära-tuskella uuesti üles keeramast, et ka poisid õigel ajal ärkak-sid ...» 


See, kellele on osaks saanud elada pikemat aega mereäärsetes linnades, teab, et need on kaunid igal 
ajal. 

Imeilusad on vaiksed pilvitud loojangud, kus roosatama löönud päike laskub kiirustamatult merre. 
Ega ole vähem kaunid samasugused hetked, kus jäetakse hüvasti kuskil taevavõlvil, pilvede taga 
kustuva päikesega, kui meri mühiseb ja määratu suured veevallid tormavad kaldapealse rinnatisele, 
heites soolaseid pritsmeid lähedalt mööduvale raudteele. Marutuul toob stepist kaasa puju- ja 
kaetisrohulõhnalist liivatolmu, kisub mütsid peast, tõstab raudteetammi köhal üles liivasambaid, kihutab 
mööda tänavaid edasi paberitükke, kuivi vetikaid ja põletussõnnikut. Säärastel päevadel, kus möllab 
orkaan või puhub kirdetuul, virven- 

dab savine kollakas vesi isegi merest kaugel asuva Kobazova mäe juurde kaevatud kitsastes 
kraavides. Hommikust õhtuni kestab seal lainetus samuti nagu avaral ulgumerel. Ja ometi on kaunis 
see linn, millest üle käib marutuul, kus tormitseva mere saatanlik müha kõmiseb vastusmitte ainult 
rannikul, vaid kandub isegi kõige kaugemaile tänavaile. Asudes neeme peal mäejalamil, sarnaneb see 
linn laevaga, mis iga silmapilk võib mandrist eralduda ja koos oma elanike, hoonete, turu ja Liski 
kirikuga, aetuna kirdetuulest, minna mööda vahuseid laineid kaugele ohtlikule reisile. Ja kui säärane 
mõte pähe tuleb, tundub kõhe, nagu oleks majakasireeni kauge veniv-kaeblik undamine viimaseks 
ärasõidu-signaaliks enne rasket, kuid ahvatlevat reisi. 

See linn Aasovi mere ääres, kuhu- olin elama sattunud, on mulle eriti meelde jäänud säärasena, 
nagu ta oli suvistel, varahommikustel tundidel. 

Kell kolm hommikul. Sadamas lõi asja kell ja tema meloodiline helin hõljub kõigi tänavate köhal 
ning vaibub alles kuskil mäe peal, käimistu lähedal. Jalgvärav mu käe all kriuksatab tasa. Panen ta 
uuesti riivi, ise aga kõnnin mõni aeg mööda mereäärseid raudteerööpaid. 

Pigimust meri, kus ainult üsna sadama juures helgivad vastu kollaste signaaltulede ribad, on 
alistunult tagasi tõmbunud lahe kallaste vahele. Ka meri magab, ajuti õhates oma tasa loksuvate 
lainetega. 

Kui hea on kokku sulada alles uinuvate tänavate imetlusväärse koidueelse vaikusega! Akendes 
pole näha veel ainsatki tuld. Laternad"põlevad ainult tähtsamatel tänavanurkadel, heites kõrgelt alla 
sõiduteele kullakaid valguslaike. Klaasist laternakuplite ümber lendlevad parvedena valged, hallid ja 
kreemid liblikad. Nad sahistavad seal üleval siidsete tiibadega, otsekui tahaksid end kangekaelselt 
vigastada vastu palavat klaasi. 

Möödud üksteise järel inimtühjadest ristteedest, sukeldud ühtlaste kvartaalide hämarusse, sulad 
ühte ridamisi kasvavate noorte akaatsiatega ja saad vähehaaval lahti viimastest uneraasudest. 

Kontrollväravas heidab unine valvur eemalt pilgu su läbipääsuloale ja noogutab pead. Selgesti on 
kuulda, kuidas rohelise kästi põhjas kõliseb sinna lastud töölisenumber. Rohelisest kastist tuleb see 
number valukotta tagasi alles päikesetõusul, siis, kui kõik tehasetorud on ara puhunud. Tehase 
tabelipidaja riputab selle siis traatvõrguga kaetud kasti naela otsa. Ja igakord, kui kärnina juurde 
joostes sellest kastist möödud ja su silmad seda läikivat vasknumbrit «536» näevad, mõtled 
mõnutundega: «Jälle üks päev ausalt ara elatud. Hilinemata ja puudumiseta!» 

Esimestel töönädalatel tehases piinas mind kõige rohkem hirm hiljaks jääda. Mitte et oleksin 
kartnud karistust, palgast maha- 

võtmist või meistri noomitust. Oli lihtsalt häbi isegi ette kujutada, kuidas sa lähed, kui oled hilinenud, 
mööda kõmisevat tsehhi ja kõik vaatavad sind muiates. Mehed juba ammu töötavad, mSsinate taga 
seisavad valmisvormitud vormkastid, neid võiks juba hakata valama. Oigel ajal tööle tulnud 


valutöölised vaatavad sulle otsa ja mõtlevad: «Vaat kus unimüts, nüüd alles venib tsehhi! Töölisklass 
on juba ammu oma töö juures, tema aga põõnab sulgpadjal, nurjatu looder!» 

Oli isegi raske kujutleda, kuidas ilmun hilinenuna oma paarimehe Naumenko ette ja kuidas talle 
ütlen, nagu poleks midagi juhtunud: «Tervist, tervist, onu Vasja!» Missugune südametunnistus peab 
olema sellel, kes hilineb, pärast aga võtab töötasu vastu võrdselt oma paarimehega! 

Aga võib ka teisiti minna. Pillad oma numbri juba tühjendatud kästi, jooksed tehase hoovist läbi 
oma tsehhi poole, seal aga tuleb sulle vastu direktor Ivan Fjodorovitš. «Tere, Mandžura!» ütleb ta 
sulle. «Kuhu sa siis nii kangesti ruttad? Ja miks oled sa siin, kui kõik su seltsimehed on juba ammu 
tsehhis, vormivad detaile, tugevdavad oma tööga töölisklassi ja talurahva liitu?» Mida ma siis 
direktorile vastan? Kas ütlen: «Hilinesin, Ivan Fjodorovitš!»? Ütlen niiviisi pärast seda, kui Rudenko 
võttis sõna suhtuda ausalt oma kohustustesse? ... 

Sellepärast jooksidki mul judinad üle keha, kui vahetusmeister Fedorko mulle teatas: «Suvisel ajal 
alustame tööd mitte vile järgi, vaid kella neljast.» Kas ma suudan nii vara üles tõusta? Kas ma ei 
hakka hilinema? 

Kuid kõik kahtlused summutas mõistlik arutelu: «Kuidas see võikski teisiti olla? Käskida valajaid 
alustada tööd samaaegselt kõigi teistega, vile järgi, tähendaks, et valu hakkab toimuma lõuna paiku. 
Päike on juba seniidis ja lõunane kuumus, ühinedes sulamalmi soojuslainetega, muudab valukoja 
igaveseks põrguks. Ei, see on väga õige, et direktor Rudenko tegi korralduse eraldada meie tsehh 
kuni valukoja katuse tõstmiseni üldisest graafikust.» 

Tavaliselt õnnestus mul tulla valukotta ikka esimeste hulgas. Tänajaga kuulsin sulatusahju juures 
poolhämaras tsehhis mitme töölise hääli. Ka minu paarimees oli juba köhal. Meie masinate juures 
hõõgusid jahtuvate plaatide otsad. Naumenko poolt varem mudelite alla õnarustesse pistetuina andsid 
nad oma soojuse öö jooksul jahtunud babiidile. 

Inseneri soolased vähid ja tema mahe õlu ajasid mind kangesti jooma. Jõin kr.aanist külma vett ja 
läksin labidaid tooma. Me jätsime need tavaliselt peidupaika, vabrikant Kayworthi poolt val- 
misehitamata jäänud martäänahju alla. 

Küürutades* astusin martäänahju all olevasse võlvitud tunnelisse ja otsisin seal kobamisi üles kaks 
kampoliga karestatud' 

labidat. Nende maa-aluste käikude elanik — vana isakass — välgatas pimedas oma rohelisi silmi ja 
sööstis kõrvale. Neid metsistunud tehasekasse elas siin mitu. Päeval olid nad peidus ja ilmusid 
avarasse valukotta allel õhtuks, kui malm oli vormides jahtunud ega olnud enam ohtu, et kass võiks 
rauaetel oma õrnu käppi põletada. Ma ei taibanud, mis toitu nad võisid endale leida meie 
valutsehhis. Polnud ju rottidel ega hiirtel siin midagi peale hakata. Võib-olla sõid nad tööliste einest 
mahapudenenud raasukesi. 

Vara köidikul on mõnus sammuda mööda tsehhi pehmet liiva, kaks labidat õlal, tundes endas 
jõudu ja julgust ning valmisolekut igal hetkel asuda vormima. 

Töölised, kelle hääli olin kaugelt kuulnud, olid kogunenud Kašketi ja Tiktori masinate juurde. Seal 
seisis Artjom Gladõšev ja ka minu Naumenko oli jäänud, pihid käes, sinna peatuma. 

«Küll alles tegid töö, päris veovoorimehed!» 

«Ara veovoorimehi asjatult põhja! Hea voorimees niisugust häbi endale juba ei tee.» 

«Ja ei maksa ühtigi sellele noorele poisile süüd veeretada. Kuidas õpetaja, nõnda õpilane!» 

«Kašketil ei jätkunud peaparanduseks raha. Muudkui kisas: «Las käia, las käia!» Noh, eks nad siis 
lasknudki «käia» ...» 

Olin alles eemal, kui kuulsin neid katkendlikke lauseid. Esialgu ei saanud ma aru, mis on 
juhtunud. Kuid maksis ainult vaadata üles, tühjade vormkastide virnale, kui selgus kõik. 


Ühele vormkastile oli kriidiga kirjutatud: «115—605». See arv näitas eelmise päeva kokkuvõtet. 
Niisuguseid märkmeid tegid vormkastidele pärast valu vastuvõtmist praakijad. Nüüd tuli välja, et 
Kaškett koos Jaškaga olid vorminud kõigest sada viisteist head detaili. Ülejäänud läksid praaki. 

Kuulsin enda taga rasket hinganust ja tuttavat häält. 

«On sul nüüd hea meel?» 

Pöördusin ümber ja nägin Tiktorit. Ta krae oli eest lahti. Juuksetutt sorakil. 

«Ma pole nii suur enesearmastaja nagu sina,» ütlesin väga tasa. «Minule ei paku lõbu teiste 
inimeste nurjumised. Kahju ainult, et nii palju malmi raisku läks!» 

«Noh, aitab juba, kasi siit minema! Häbistada mind ei maksa. Küllap tean isegi, mis teen!» 

Vaatasin Jaška tigedatesse, rohekatesse kassisilmadesse ja sain aru, et sellel inimesel on vähe 
südametunnistust järele jäänud. Ütlesin talle läbi hammaste: 

«Kas ikka leierdad üht ja sedasama, Jaška?» 

.. Kõige kaunimaks ajaks olid need koidueelsed tunnid läheneva hommiku vilus, kui käed ei ole 
veel väsinud ning tolmusel 

laubal ei läigi higitilgad. Elekter kustutati ja läbi klaaskatuse tungis tsehhi päevavalgus. 

Tol päeval edenes meil Naumenkoga töö hästi. Meie seljataha kerkis kolm rida vormkaste 
«vorstikestega». Nähes, et Naumenko peatub suitsu tõmbamiseks, küsisin ma: 

«Kust nad said nii suure hulga praaki? Ütelge, onu Vasja? Otse imelik!» 

«Pole siin midagi imelikku,» ütles Naumenko, pöörates end mu hääle peale ümber ja pannes jala 
koostisega täidetud kastile. «Igal masinal ja mudelil on oma hing nagu inimeselgi. Üks mudel on 
tujukas, nõuab õrna kohtlemist, teine aga on tugevam, ei karda mingisuguseid tambitsaid. Seda 
kõike tuleb südamega ara tunda. Ühe mudeliga ole ettevaatlik, soojenda teda ja kata puistepulbriga, 
võta ta tasakesi koost. Teist mudelit aga tambi täie jõuga ja ara muretse.» 

«Kuid masinad on ju ühesugused?» 

«Ei, kus seda! Siin peaks kõik olema mehhaniseeritud — nii täitmine kui ka tampimine peaks 
toimuma suruõhu abil. Nii see oligi algul, kõhe pärast masinate ülesseadmist. Kui aga nõukogude 
võim tehaseid oma kätte võtma hakkas, püüdsid endised omanikud, inglased, kõike nurja ajada. Nad 
varastasid joonised, rikkusid ära kompressorid, nende osad aga kas matsid maa sisse või heitsid 
merre. Öösiti hiilisid siin laternatega ringi inglastest tehnikud ning kupjad ja tegid oma räpast tööd.» 

«Kus siis Andrõhhevitš oli? Mis tema magas?» 

«Kes seda teab!» ütles Naumenko suitsu pahvides. «Võib-olla püüdis lainemurdja juurest mudiläid, 
aga võib ka olla, et jõi ise inglastega nende viskit. Elas oma lõbuks ega muretsenud selle üle, et 
need bandiidid siin ringi kolasid .. .» 

«Onu Vasja, kas varem samamoodi soojendati masinaid? Kas plaatidega?» küsisin, silitades oma 
jahtuvat mudelit. «Niisugune soojendamine on väga tülikas!» 

Naumenko vaatas arusaamatuses mulle otsa: 

«Käe mul uudist! Mispärast tülikas?» 

«Kuidas ta siis' tülikas pole! Satud tööhoogu, sead köhale mõne'vormkasti — ja plaat ongi juba 
jahtunud. Jookse siis läbi kogu tsehhi selle kärnina juurde ...» 

«Kus mul saks! Tähendab, et sa ei viitsi joosta? Võib-olla tuleb sinu jaoks ehitada hoburaudtee 
kuni kaminateni? Valukojas ju töö just sellele rajatud ongi, et istuda ei saa, vaid peab jooksma. Kui 
rahu tahad, eks kauple end siis kontorisse tööle.» 

Naumenko sõnad pahandasid mind rängasti, kuid ma ei tahtnud temaga vaidlema hakata. Et 
vormimises seisakut ei tekiks, haarasin pihid ja jooksin «Sahhalinile» — kaminate juurde. 


Tormasin läbi valukoja ja mõtlesin: «Siiski pole sul õigus, onu Vasja! Kas on siis mõtet alati nii 
pikki «otsi» joosta? Kuhu 

jääb siis ratsionaliseerimine? Kui liita kõik käigud kaminateni ja 'tagasi, siis saame vahemaa, mis 
võrdub poole Mariupoli-teega!» 

Me ei jõudnud veel täita saja e[imest vormkasti, kui masinate juurde tuli Fedorko ja küsis: 

«Kas kavatsed varsti töö lõpetada, Naumenko?» 

«Mis siis, Aleksei Grigorjevitš?» 

«Teeme väikese ümberkorralduse.» 

Onu Vasja jättis isegi vormimise seisma. Meelepaha varjamata ütles ta venitades: 

«Missuguse ümberkorralduse?» 

«Annan rullikud sinu teha.» 

«Rullikud? Halasta ometi, Aleksei Grigorjevitš! Jätke meile «vorstikesed». Vaevalt saime harjuda, 
ja juba võtate ära!» 

«On tarvis, Naumenko!» ütles Fedorko karmilt. «Pooltoodete ladu on teie «vorstikesi» juba otsast 
otsani täis. Rullikuid pole seal aga linnu nokatäitki. Panin sellele tööle need metsalised, nemad aga, 
nägid ise, tegid nii palju praaki, et kahel platvormilgi ei jõua ara vedada. Veel üks päev säärast 
kunstitööd, ja lukksepa- ning monteerimisosakond peavad seisu jääma. Kas võib siis riskida?» 

«Saan küll aru, et riskida ei saa,» ütles onu Vasja, «aga ...» 

«Jäta juba need «agad», mu kallis Vassiljok!» hüüdis masinate tagant Gladõšev. «Vahetus on 
suurepärane. Sinu «vorstikeste» jaoks on vaja pool sulatusahjutäit malmi köhale vedada, rullikud 
aga on ühe hetkega valatud!» 

Abitöölised tõid remont- ja tööriistatsehhist kohale tagavara-plaadid. Tõid köhale ja viskasid otse 
kuiva liiva sisse, tühjade vormkastide alt vabanenud platsile. Need kastid olid meil peaaegu kõik 
juba tarvitusele võetud. Rutates valamisplatsile vormi alumisi pooli seadma, heitsin möödaminnes 
pilgu uuele mudelile. See näis väga lihtne. Siledale babiitplaadile oli joodetud kuus samasugust 
rullikut nagu need, mis veavad õlitatud rattapaaril lõikusmasina nelja tiiba nende langemisest kuni 
tõusuni. Iga :rulliku köhalt, mis oli asetatud mudeliplaadile, paistsid välja kär-nimargid. Ülemine osa 
oli aga veel lihtsam: kuus tillukest sõrmkübaraga sarnanevat kärnipesa ja vahtralehe roo taoliselt 
igale poole hargnevad väikesed toitekanalid iga rulliku täitmiseks. 

«Huvitav, kuidas saab tulla praaki niisuguse lihtsa detaili vormimisel,» mõtlesin oma töö juures. 

Oli juba aeg tööd lõpetada. Turunda ja Gladõšev vormisid kõik oma vormkastid ja alustasid valu. 
Selles kuumuses oli raske edasi vormida. Läheduses valatud vormkastidest hoovas kuumust. 
Sulatusahjude juures hakati uuesti kella lööma. Alustati järjekordset malmi väljalaskmist. 

«Jäta vormimine!» käskis Naumenko. «Läki sinna sulatusahju juurde.» 

Valasime tihedate kellalöökide saatel. Ühest malmi väljalaskest teiseni jäi täpselt nii palju aega, et 
võis sulamalmiga täidetud raske kopa masinate juurde tassida ja valada üksteise järel ara kõik 
kaheksa vormi. 

Kui meeldiv oli lõpuks näha, et malm oli vormi täitnud selle kõige ülemise osani ja ümmargune 
valukanalikauss, millesse me valasime sulametalli, täitus ning lõi punetama. Rõõm oli tunda, et kõik 
meie vormid on parajalt niisked ja et nende valamine õnnestub, et metall ei paisku tugevate 
põletavate pritsmetena laiali. Ta ainult uriseb ja kuriseb sees, täites vormide tühemikke ja muutudes 
oma külmas liivases vanglas vedelast olekust tihedaks ja kõvaks. 


Olime vaevalt jõudnud martäänahju juurde kuiva liiva sisse välja valada kõrbenud suhkru 
sarnase pruuni jahtuva rabu, kui sulatusahju juures hakkas uuesti helisema kell, kutsudes valajaid 
malmi võtma. Ja me pöördusime sinna, kus mürisevate sulatusahjude juures sagisid 
sulatusahjutöölised, kaabud otsmikule lükatud, tumedad prillid ees ja raudvardad käes. 

Läksime sinna jooksuga. Onu Vasja tõttas hüpeldes, justkui noor inimene, unustanud oma aastad. 

Mulle meeldis see riisikoga seotud töö, võidujooks teiste valajatega mööda töökoja tolmust liiva ja 
see, kuidas me raske kopaga ettevaatlikult tagasi läksime. 

Töökoda oli täis leitsakut. Vaävlilõhn pani kurgu kipitama. Laiali lendavate sädeete heledad 
pursked ei lasknud peaaegu välja paista tsehhi kaugemates nurkades kustutamata jäänud lambikesi. 

Üsna lähedal, valmisehitamata martäänahju taga undas ümarik «pirn» — mõhakas 
vasevalamisahi. Juhuslikud õhuvoolud tõid sealt teravat sulavase lõhna. Haaratuna üldisest ärevusest, 
ei pööranud ma mingisugust tähelepanu leitsakule ja kuumusele, mis muutus seda tugevamaks, mida 
kauem kestis valu. 

Valajate näod hiilgasid leegi vastuhelgis, tumepruunid ja higist märjad. 

Seisin musta undava sulatusahju juures, renni lähedal, mida mööda meie koppa voolas kollakas 
malmijuga, vaatasin aeg-ajalt onu Vasja süngesse, keskendatud näkku, ja tundes, kuidas täitub kopp, 
saki aru, et olin endale valinud õige töö. 

Kauneid tulekaari joonistades ning lennul jahtudes langesid kuskil mu selja taga alla väikesed 
malmipritsmed, kuid ma ei hüpanud neist enam eemale nagu varem, ei võpatanud, vaid tõmbusin 
ainult märkamatult kühmu, hoides kõvasti kinni kandekangi käepidemest. 

Sulatusahju undamises, tule läheduses ja selles, kuidas me mööda tsehhi lõttasime ja sulamalmiga 


täidetud koppa kandsime, oli vahvust, oli riski ning lõbusat uljust. Ja kandes koos Nau- 

menkoga .raskeid koppi, väsinuna, tilkudes soolasest higist, kuid tundes sealjuures uhkust ja 
rahuldust, olin ütlemata õnnelik. 

Alles siis, kui valamine oli lõpetatud, märkasin, et meie masinate juures askeldab Saša Bobõr koos 
kellegi teise lukksepaga, aeg-ajalt kõlistades tellitava võtmega. Neid oli saadetud köhale remont- ja 
tööriistatsehhist, et homseks meie jaoks mudelid ümber seada. Nähtavasti oli Saša ammu jälginud, 
kuidas me malmi valame, sest .kui ma, asetanud tühja kopa valamisplatsile, higisena masinate 
juurde läksin, küsis ta haletsevalt: 

«Kas oled väga väsinud, Vassil?» 

Bobõri häälest kostis tunnustus selle kohta, et ta peab valaja tööd kõrgemaks oma 
lukksepaametist. 

«Väsinud? Miks sa seda arvad? Täitsa harilik päev!» vastasin tasa ja hõõrusin silmi. 

Nüüd küsis Bobõr juba teisel, uurival toonil: 

«Kus sa eile hilja ööni ringi uitasid?» 

«Seal, kus vaja, seal uitasingi! Parem ara plaati viltu pane! 

«Ja poldid pinguta viimseni välja!» 

«Ära karda! Küll me juba oma tööd tunneme,» uratas Saška ja toetudes jalgadega kastile, milles 
oli koostis, tõmbas veel tugevamini enda poole tellitava võtme käepidet. 

«Hakkame, noormees, kokille! määrima,» hüüdis mind Naumenko. 

Ta oli jõudnud juba laoruumist köhale tassida kasti, mis oli malmrõngaid täis. Võtsin kaasa 
väikese purgi grafiitmäärdega ja istusin .oma paarimehe kõrvale liiva peale. Palavus oli nii suur, et 
grafiitmääre, mis hommikul oli olnud tihke, oli nüüd muutunud kördiks. Olin rammestunud. Higi 
tilkus isegi selle kerge töö juures. Tuli sõrm pista grafiitmäärdesse ja võida siis seestpoolt iga kokill. 

«Kas taipad, milleks seda vaja läheb?» küsis Naumenko. 

«Et neid kokille vabalt paigutada rullikuile?» 

«See esiteks. Teiseks, et neid saaks ara võtta kergelt, koos liivaga.» 


«Kas nad jäävad siis vormi?» 
«Kuidas muidu? Kokillides jahtudes kattub malm kõva koorikuga. Niisugune kõva ja sileda 
pealispinnaga rullik läheb käiku ilma treimiseta.» 
«Osavasti välja mõeldud!» ütlesin ma ja mulle meenus, et olin korduvalt näinud, kuidas siledale 
plaadile kukkunud sulamalm jahtudes muutub niisama siledaks ja kõvaks nagu see plaat. 
! Kokill — metallist valamisvorm, mida käsutatakse mitmesuguste masinadetailide ja esemete, eriti 
karastatud pöidadega vagunirataste, valtsimisrullide jne. valamisel. Kokille käsutatakse ka 
lõikusmasinate rullikute valmistamisel. Tõlk. 

Suitsevate vormkastide taga vilksatas Kašketi punane pearätt.. Kaškett lonkis mööda löövi ja näris 
päevalilleseemneid. 

Täna jõudis ta tööle kõikidest hiljem. Vaevalt silmas ta praaki-jate,märget, kui tõstis hirmsat kära, 
jooksis meistri juurde, käis temaga hoovis, kuhu tavaliselt puistati praakdetailid, ähvardas esitada 
kaebuse hinde-vaide komisjonile ega tunnistanud mingit praaki, mis oleks tekkinud tema enda süü 
tõttu. Nii luusis, ta päev läbi tsehhis tööta ringi, kuni hakati valama. 

Märganud meid kokillidega täidetud kasti juures, pööras Kaškett end järsult ümber. Ta seisis mõne 
aja vaikides, peas kukla taha sõlme seotud narrirätik, näris päevalilleseemeid ja küsis siis: 

«Tahate varakult valmis jõuda?» 

Sel küsimusel polnud mõtet ja onu Vasja ei pidanud vajalikuks vastata. Vaikides määris ta kokille 
grafiidi ja tavoti seguga. 

«Püüate teistest rohkem teenida? Kas suvila ja aia ostmiseks?» nämmutas Kaškett. 

«Kindlasti mitte prügimäe jaoks nagu sina, vaid töölisklassi käsuks!» sähvas Naumenko ja haaras 
kokilli kätte. 

«Mind huvitaks teada, mis te ülehomme laulate, kui teile sama märge tehakse nagu mulle täna?» 

«Eks tunne huvi niipalju kui tahad, kuid ära loobi jalge alla päevalilleseemnete kesti. Need 
satuvad ju vormimulla sisse,» ütles Naumenko vihaselt. 

«Küll mullasõelujad sõeluvad läbi. Ara karda!» sõnas Kaškett ja sülgas kesta julgelt jalge ette. 

«Nii peent kesta läbi sõeluda ei saa. Satub teine vormi ja ongi tühemik sees. Ara aja prahti maha, 
ütlen sulle!» kärkis onu Vasja juba üsna karmilt. 

«Noh, hea küll, kulla sõber, ära vihasta,» ütles Kaškett lepitavalt ja pistis päevalilleseemned tasku. 

Ta istus minu kõrvale maha, võttis kokilli ja hakkas seda seest määrima. Kaškett haises viinast. 

«Kui arutada rahulikult, ilma kärata, onu Vasja, siis kõik see, mida te praegu teete, oh ülearune,» 
nämmutas Kaškett, vedades sõrme kokilli sisemuses ringi. 

«Millest -sa räägid?» küsis Naumenko, vaadates karmilt Kašketi poole. 

«Määri või ara määri — miski ei aita. Mudel on sandisti konstrueeritud — sellest see praak tulebki. 
Oleks ammu aeg see mudel ümber teha, nemad aga piinavad töölisi praagi pärast!» 

«Ise sa ennast piinad, mitte «nemad»,» vastas Naumenko. «Muudkui lobised, aga vormida ei 
oska!» 

«Eks me vaata, kui palju sa oma komsomolistiga valmis vormid,» ütles Kaškett üles tõustes ja 
ringutades. 

«Vaatama hakkavad teised, sina aga, va siidivend, lase siit 

jalga, muidu sa kargled mööda tsehhi nagu vanapagan enne hommikupalvust ja segad teiste tööd!» 

Ja kuigi Naumenko ütles seda niisugusel toonil, nagu ei annaks ta Kašketi sõnadele mfngit tähtsust, 
taipasin ma, et see looder oli mu paarimeest sügavasti pahandanud. Selge oli see, et Naumenko on 
valmis kas või nahast välja pugema, kui ainult rullikute vormimine ja valu hästi korda läheksid. . 
«Aga mis siis, onu Vasja, kui mudeli konstruktsioon on tõepoolest ebaõnnestunud?» 


«Kuula aga jah seda lobasuud,» ütles Naumenko vihaselt. «Ta oskab sulle veel paremaidki lugusid 
välja mõtelda! Ükskord läks ta oma luiskamisega päris rappa: «Mäletan,» ütles, «seda aega, kui 
aurik «Feodossia» oli veel sõudepaat» ... Kas siis võib uskuda ühtainustki tema sõna!» 

-.. Järgmisel päeval olime rohkem harjunud ja töötasime veel kärmernini. Lõunaks oli meil 
täidetud juba kaheksakümmend seitse vormkasti. Oleksin tahtnud pärast lõunat sisse hüpata 
Golovatski juurde, kuid onu Vasja pani mind raspliga koonusetaoliseks treima tugevate, värnitsaga 
segatud kärnide ääri. Tehes kärni juures veel viimaseid ettevalmistusi, et neid vormipesadesse torgata 
tulevaste rullikute aari riivamata, mõtlesin ma sellest, et seda detaili vormida oli siiski väga lihtne. 
Aga kuidas nad meil välja kukuvad, seda me veel ei teadnud. See selgub alles esmaspäeval, kui 
vormkastid avatakse. 

Täna oli laupäev. 

Kui me töö lõpetasime, jäid valamisplatsile sada viis kuumusest õhkuvat täisvalatud vormkasti. 


LXXVI KIRJAD SÕPRADELE 


«Tont teiega, eks laterdage edasi, mina aga lähen ja kirjutan poistele kirjad valmis!» nii ütlesin 
Maremuhhale ja Sašale, kui olin kannatlikult ära kuulanud kõik nende pilked minu õhtuse äraoleku 
pärast. ; 

Jätsin nad kahekesi katusekambrisse ega öelnudki neile, kus ma olin veetnud kogu üleeilse õhtu. 
Nagu ilmnes neist kiusuviisi toimepandud küsitlustest, kavatsesid poisid ka edaspidi kontrollida iga 
minu sammu, sest nad kartsid, et eraldun kollektiivist. Sõprusest minu vastu tundsid nad hirmu selle 
ees, et ma võiksin neist lahku lüües ogaraks minna ja «ümber sündida», ning püüdsid igasuguste 
vihjetega minult kõike teada saada. Kuid mina ei suutnud üles tunnistada. Oleksin ma vaid 
piuksatanud kutsest õhtusöögile ja vähkidest, oleks mind käsile võetud, et hoia alt! Kuid kas ma siis 
selle inseneri juures meie lipu au ei kaitsnud? Kaitsesin! 

Juba eeskojas panin jalga kerged sussid, oma valukoja-«tankid» aga jätsin kuni esmaspäevani 
kitselauta. 

Meie väikeses hoovis tara juures asus vana lehtla, üleni kaetud metsviinamarjakasvudega. Lehtla 
keskele oli maasse kaeva-tud kuuenurkne väike laud. 

Mugavas varjulises lehtlas oli hea kirjutada! Ajuti pääses siia merelt mahe tuuleke ja liigutas 
vihikukaant, vahel avas vihiku, vahel lõi lehed õigesse kohta tagasi. 

Kõige esmalt ma kirjutasin valmis postkaardid: Furmanile Luganskisse, Oktoobrirevolutsiooni- 
nimelisse tehasesse, Monus Husarczykile Harkovi ja muidugi Galja Kušnirile Odessasse. Hommikust 
saadik olin mõtelnud, mida temale kirjutada. Nüüd paistis mulle täiesti tühisena see solvang, mis ta 
minule laskis osaks, saada, asudes Franz Jpsephi loos Tiktori poolele. 

Olin unustanud kõik meelepaha tekitanud teravad ütlemised ja väikesed pahandused, meenutasin 
praegu ainult kõike armast ja õrna. Ma võrdlesin tagasihoidlikku ja lõbusat Galjat tahtmatult 
Angelikaga, tema ebausuga, vaiba kohale, ülesseatud ripplambiga, .tema nukra haldjaga ning 
charlestoni-harrastusega. 

«Muidugi on Galja sada tuhat korda tagasihoidlikum, loomulikum ja südamlikum!» mõtlesin, 
maalides postkaardi lõppu need lihtsad read: 

«.. .Ja kui sa selle kirjakese kätte saad, siis leia, Galja, vaba hetk ja kirjuta, kuidas elad, kuidas 
oled end sisse seadnud, kas sulle meeldib su töö ja Odessa linn, ühe sõnaga — kirjelda kõike 
Najneenuta sealjuures meie jalutuskäike Vanasse 
kindlusesse ja kõike seda head, mis meie vahel on olnud. Petruss ja Saša Bobõr paluvad sulle edasi 
anda kommunistliku noore palava tervituse. Elame koos ühes ja samas majas, üsna Aasovi mere ääres. 
Kommunistliku noore tervitusega 


Vassili Mandžura.» 


Ma polnud sugugi kindel, kas mu postkaardid adressaatidele kätte lähevad. Üksteisest lahkudes 
kirjutasime üles tehaste nimetused, kuhu keegi tööle asub, ja see oli kõik. Kuid tehastes on ju 
tuhandeid töölisi! 

Nikita Kolomejetsile otsustasin kirjutada pika, üksikasjalise kirja. Oli ju tema aadress mulle 
jäädavalt mällu süüvinud: «N. linn, Haigla väljak, vabrikukool tehase «Mootor» kõrval.» Maalisin 
selle aadressi hoolikalt helesinisele ümbrikule ja panin sellele raskuseks peale munakivi, et tuul 
ümbrikku ara ei viiks. Ent niipea kui olin avanud vihiku, sain aru, et seda oli keegi kasutanud. Vihiku 
keskpaigast oli kaks lehte välja tõmmatud, esimesel leheküljel aga ilutses Bobõri tuttav käekiri. 

Lugesin ta kirjutise läbi ja naeratasin tahtmatult: 

«GPU linnaosakonna ülemale. 

Mul on väga hea mälu. Kui olen kord tedagi näinud, siis jääb ta mulle eluksajaks meelde. Seda 
kõike kirjutan sellepärast, et teie, seltsimees ülem, suhtuksite ...» 


560 


Siin Saša läkitus kätkes. Viimane sõna «suhtuksite» oli kirjutatud hiljem, mahakriipsutatud lause 
asemele: «ei naeraks mind välja, nagu mu seltsimehed». 

Mulle tuli uuesti elavalt silme ejie meie saabumise päev ja ärevil Saša Bobõr, kes kinnitas, et ta 
olevat näinud Petšeritsat kioski juures, kus müüdi buzaad. Mul oli veel meeles, missugust kisa tõstis 
Saša, kui Maremuhha küsis: «Kas sa ei ütelnud Petšeritsat nähes, nagu mängus: «Ära puutu 
mind!»?» 

Keerasin rikutud lehe neljaks kokku, pistsin selle särgi tasku ja hakkasin Nikita Kolomejetsile 
kirjutama. See kiri venis hirmus pikaks. Ja süüdi selles polnud mitte niivõrd mina kui Kolomejets ise. 

Lahkumise eelpäeval ütles Nikita: «Ühte palun sult, mu armas: kirjuta mulle rohkem üksikasju. Iga 
inimese elu koosneb paljudest pisisündmustest, ja ainult see osutub tõeliseks inimeseks, kes ei upu 
sellesse segadikku, vaid mõistab, milleks miski asi hea on, ja leiab õige tee tulevikku. Sellepärast 
kirjuta mulle, vennas Vas-senka, rohkem õpetlikke üksikasju, mida sa uues kohas tähele oled 
pannud. Ma püüan neist aru saada ja kasutan neid töös uute vabrikukooli lõpetajatega.» 

Ma siis kirjutasingi — nagu ütlevad kütjad — «täie auruga» kõik «üksikasjad» viimseni ara. 
Kirjutasin Kolomejetsile kõik: seda, kuidas Tiktor meist rongis eraldus ja kuidas me algul kartsime, et 
satume elama suurmajaomaniku üürikorterisse, ja kuidas Petšeritsa ilmutas end Saša Bobõrile buzaa 
müügikoha juures, ning isegi selle jalgpallispetsi Zjuzja Trituznõi, kelle löök tuleb nagu kahurist ja 
kes oleks peaaegu saanud takistuseks meie teel, ' võtsin läbi, nii et aitab! Teatasin Nikitale, et mõtlen 
oma jõudeajal läbi üht leiutist masinate soojendamise alal. Kirjeldasin väga põhjalikult oma visiiti 
Rogal-Pi'tkowska tantsuklassi. Kuid selleks, et Nikital ei tuleks pähe — mis võib kergesti juhtuda 
— mulle ette heita ajaviitmist tantsuõhtutel, seletasin talle selle ettevõtte külastamise põhjuse: 


«Tahtsin oma silmaga kontrollida, kas Siinne Rogal-Piatkowska pole ehk sugulane sellele vanale 
krahvinnale, kes elas meil Jõetagusel ja oma mõisas nii külalislahkelt vastu võttis ataman Petljurat, 
Konovaletsi «Setši laskureid!», inglasi, ameeriklasi, prantslasi ja teisi nõukogude võimu vaenlasi.» 

Palusin Nikitat täpselt välja uurida, missugune saatus on osaks saanud krahvinnale ja tema 
aadlisoost vennale. 

Kirjeldasin helgetes värvides meie punast direktorit Ivan Fjo-dorovitš Rudenkot, kes kohtles meid 
isalikult. Jutustasin oma kir-jas Nikitale, kuidas Ivan Fjodorovitš hoolitseb töölisklassi eest: laseb 
kõrgemale tõsta valukoja katuse ja püüab ise inglaste poolt kaasa viidud saladuste jälile jõuda. 

Juba hämardus ja sellepärast pidin kirja lõpetama kuidagiviisi ülepeakaela. Edasi ma kirjutasin 
Nikitale pisiasjast, mis minu arust oli üpris kasulik: 


«-. .. Ütle instruktor Kozakevitšile: lasku ta neil õpilastel, kes töötavad valukojas, lõigata 
käised küünarnukist saadik ara. Kui palju toodeti meil praaki just nende pikkade käiste pärast, 
kuid keegi ei pööranud sellele tähelepanu. See asi võeti arutusele alles siin. Põhjus on lihtne: 
vabrikukooli õpilane roomab lahtise vormi ümber ja riivab käistega vormimulda. Ühes kohas 
ta parandab vea lusika abil, teises köhas aga ajab hagemata prügi sisse. Nii tekivad 
tühemikud ja kraadid. Vormimine äratõigatud käistega on aga palju hõlpsam ja liigutuste 
kurus palju suurem. Samuti seletagu Zora kõigile valajatele, mis on kokillid, milleks neid 
vaja läheb, ehk mis veel parem — vormigu ja valagu ta näitlikult üks detail kokilli abil. See 
on väga kasulik. Muidu aga võta näiteks mindki: alles siin nägin ma, mis asi see kokill on 
a 


Päike oli juba merre vajunud. Tema kiirtest kuumutatud ja väsinud maa köhale laskus soe 
piimjas häijiarik. Mina aga kirjutasin ja kirjutasin. Isegi käsi hakkas valutama rohkem kui 
tambitsaga tagumisest. 


LXXVII. OTSUSTAME ASTUDA VÕITLUSSE 


Ilus täiskuu kerkis aeglaselt. Tema valgus sädeles vaiksel lahe-pinnal. Ümber pargi kasvavad 
kastanid pillasid kuuldamatult jalge ette oma viimaseid kahvaturoosasid õisi, mis sarnanesid 
praetud maisi pakatanud terakestega. 

Olime poistega kogu pühapäeva vedelnud rannaliival nagu tõelised kuurordikülalised. 

Pruunikaspunaseks põlenud, kogu keha täis päikesesoojust, nii lonkisin aeglaselt mööda pehmet 
asfalti ja sattusin kokku Golovatskiga. Ta oli tulnud jalutama, seljas kerge apašš-särk, jalas 
kreemid püksid ja paljastele jalgadele tõmmatud sandaalid. 

«Otsin varjulist kohta!» ütles Golovatski tervitades. «Kodus läks ventilaator rikki. Katsusin 
lugeda — ei tule midagi välja. Palavus kurnab ära. Jõin küll buzaad, küll rosinatega õuna-kvassi 
— miski ei aita. Lähme parem sinna kaugemale!» Ja Golovatski osutas peaga pargi poole. 

Õigupoolest kavatsesin pühapäeva puhul Turundat külastada, isegi sõpru kutsusin kaasa sinna 
tema juurde Liski randa, kuid nad keeldusid. Golovatski ettepaneku tõttu loobusin oma esialgsest 
kavatsusftst. Poetasime end jalutajate hulka ja piki alleed kõndides möödusime kõrge raudtaraga 
piiratud suveteatri välja- 

kust. Seal surises ühetooniliselt kinoaparaat ja üsna ekraani juurest kostsid üksikud klaverihelid. 
Täna näidati vabas õhus filme «Karupulm» ja «Tellised» — kaks filmi ühel seansil. Jalutajad 
valgusid massina sinna ja pifhapäevase päeva kohta jäi alleedele võrdlemisi vähe rahvast. 


Läksime Golovatskiga haljasse pargisoppi, kus üldse polnud inimesi. Aia raudtara vahelt võis 
näha valgustatud põiktänavat, mis vi-is Genua tänavale. Haralistest puudest moodustatud pargi- 
Sopp jäi varju ja meil oli ütlemata mõnus nõjatuda vastu kooldunud pingituge. 

«Tss! Tähelepanu, Mandžura!» müksas Golovatski mulle külge, osutades põiktänavale. 


Pargi tänava hämarusse sööstsid äkki kaks kergetes sitskleitides tütarlast. Vaevalt olid nad 
jõudnud pärnade varju, kui üks tütarlastest trepiastmele istus. Kärmesti, justkui ajaks keegi teda 
taga, hakkas ta tegema mingisuguseid vigureid oma jalgadega. Varsti sain aru, et tütarlapsed 
võtavad jalast oma kingi. Siis, otsekui ussilt nahka koorides, tirisid nad maha pikad sukad, pist- 
sid need kingadesse ning mähkisid oma jalatsid hoolikalt ajalehepaberisse, mis selleks otstarbeks 


kaasa oli võetud. Tütarlapsed vaatasid ringi, sirutasid jalgu ja nähtavasti tundes end palja jalu 
väga hästL. pistsid jooksu Liski poole. Ja otsemaid vuhises valgustatud põiktänavalt pärnade 
varju terve salk nende sõbratare. Nad jooksid majatrepile, istusid samale astmele ja tegid kõik 
sedasama, mis nende eelkäijad. Mähkinud oma kitsad kingad vanasse ajalehte või rätikusse, 
jooksid nad kergelt ja rõõmsalt igaüks oma koju. 

Golovatski naeratas,- vaatas oma tarkade silmadega mulle saladuslikult otsa ja ütles: 

«Tõepoolest, nuta või naera! Niisugust vaatepilti võib siit jälgida igal õhtul.» 

«Näe, neid tuleb veel!» sosistasin. 

Pargi tänavale ilmusid vaaruval sammul kaks sõbratari. Ühel neist oli seljas madrusepluus, tal 
olid tukad ette lõigatud. Teine oli endale välja mõtelnud tuunikalõikelise kleidi imestamisväärt 
laiade käistega. 


Tütarlaps, kellel oli seljas tagasikäänatava kraega gnadruse-pluus, ei suutnud minna isegi 
kõnesoleva trepini. Kohe haaras ta vana pärna ümbert kinni ja end puu vastu surudes heitis jalast 
läikivad kingad. 

«Missugune õndsus!» kostis siia tema peenike hääl. «Arvasin, et minestan, nii hirmsasti 
hakkasid pigistama.» 

«Võta sukad ka ara, Marlaine,» ütles ta sõbratar, kes oli istunud trepile, «muidu tallad nad alt 
kätki!» 

«Oota. Las varbad puhkavad ...» Ja madrusepluusiga tütar- 


563 


laps jalutas aeglaselt pärnade all edasi-tagasi ainuüksi sukkades, nagu tahaks ta jalgu kõnnitee 
kividel jahutada. 

«Kes käskis sind tellida endale nii kitsad kingad!» ütles tema sõbratar sukki jalast võttes. 

«Juba niigi kannan kolmekümne seitsmendat numbrit. Kuidas ma siis suuremat võtta sain? 
Hakatakse naerma...» vastas Marlaine. 

Kui palja jalu Liski poole jooksnud tütarlapsi pimeduses enam näha polnud, ütles Golovatski: 

«See, kes oli madrusepluusiga, töötab meie tehases.» 

«Kust nad siis niimoodi tulid?» 

«Need on Rogal-Piatkowska tantsuklassi alalised koosseisuli-sed külastajad... Kaš sa pole seal 
käinud?» 

«.Käisin!» laususin ja lõin kõhklema: kas jutustada Golovatskile, kuidas see madaam mind matsiks 
nimetas. 

«Mis sa siis arvad selle kohta, mida seal nägid?» 

«See asutus on selleks, et meie noorsugu jaburaks muuta.» 

«Anna käsi, sõber!» hüüdis Golovatski. «Tähendab, oleme sinuga ühel arvamusel. Rogal-Piatkowska 
salongis võõrutatakse noor inimene mõtlemisest. Talle pakutakse odavat lõbu ja varjatakse tema eest 
imestamisväärselt huvitavat maailma, võiks öelda —. tervet universumi.» 

Golovatski vaatas ringi ja jätkas: 

«... Need puud ja need tähed, mis vilguvad taevas, isegi need liivaterad, mis krudisevad jalge all, 
varjavad endas veel suure hulga avastamata loodussaladusi. Need saladused ootavad inimest, kes 
tuleks nende juurde, avastaks nad, oleks abiks ühiskonnale. Vaata neid majakesi meie ees. Uuri 
nende ehitamise viisi, pane oma ajud tööle: kas ei saaks ehitada paremini, praktilisemalt, 
mugavamalt, kui ehitasid meie vanaisad, ehitada nii, et päike paistaks neisse majadesse päev läbi? 
Kas see pole ülesanne, millele maksab pühendada elu? Või näiteks siirdume sinuga mõttes mereranda. 
Kui vähe me seda veel tunneme! Meie Aasovi kala püütakse nagu vanal hallil ajal, ikka veel noo- 
tadega, kuid eks ole kuskil juba käimas kalapüük elektriga? Või teine ülesanne: püüda kinni 
murdlainetuse energia, rakendada see sotsialismi teenistusse! Kas see pole muinasjutt, mida võib 


tõeks muuta? Siin aga siputavad igal õhtul kümned inimesed, kelle ees on lahti niisugune huvitav 
tulevik, tundide kaupa oma jalgu, nagu oleksid nad selleks palgatud. Päris häbi kõhe!» 

«Tuleks juba kord lõpp teha niisugusele jõledusele!» 

«Vaata, MandžŽura, kord ma juba tegin katset võidelda selle niadaami Vastu, kuid mingid 
tähenärijad hakkasid mind keelama: «Küll oled väiklane, Tolja! Meil,» ütlesid nad, «tuleb probleeme 
lahendada, sina aga muudkui oma tantsuõhtutega.» Kuid see pole sugugi minu väiklus. Olgugi et 
madaam Rogal-Piatkowska 

ühel ilusal päeval kõrvad pea alla paneb, tuleb veel kaua võidelda tema mõju vastu... See 
madrusepluusiga on tagasihoidlik ja väga arusaaja tütarlaps. Kord lõin raamatukogus pilgu tema 
laenutuskaardile ja sattusin lausa vaimustusse sellest, kui palju raamatuid ta oli lugentid. Kuid siis 
meelitasid sõbratarid teda nendele «šimmidele» ja «fokstrottidele». Käis seal kord, käis kaks ja 
hakkas silmanähtavalt teiseks muutuma. Kõige esmalt laskis ta endale moekohaselt tukad ette 
lõigata, siis kraapis oma kulmud mingisugusteks ettekujutamatuteks siksakkideks, ja mõne aja pärast 
laskis end isegi ümber ristida.» «Kas kirikus? Kommunistlik noor?!» 

«Kirikuni ei ole asi seni veel jõudnud,» ütles Golovatski. «Ümberristimist toimetas-ta kodusel teel. 
Tema, näed, oli tüdinenud oma tagasihoidlikust nimest «Olga» ja hakkas end nimetama 
Marlaine'iks. Sõbrataridele aga oli see nagu vesi veskile! Nad ise ju samasugused: eile oli neil veel 
nimeks Varvara, Daša, Katja, ent niipea kui Rogal-Piatkowska salongi sisse vaatasid — ristisid 
end välismaa nimedega: Nelly, Margot, Lisette. Lukksepa- ja monteerimistsehhis tuli ilmsiks isegi 
üks Beatrice, endine Avdotja...» 

«Ütle... kas ka Angelika, on välismaine nimi?» küsisin möödaminnes. 

«Mõtled sa peainseneri tütart? See on samuti ümberristitud nimi. Tõsi küll, tagasihoidlikum kui 
teised. Perekonnakirjades on Angelina. Parandas ainult ühe tähe.» «Kas .ümberristitute hulgas on ka 
poisse?» «Sedagi tuleb ette. Näiteks töötab transpordiosakonnas veotöölisena keegi Miša 
Ossaulenko. Ülemineval aastal ta sai hakkama rumalusega — laskis end kellegi tööta meremehe 
juures üleni ära torkida. Ta nahale ei jäänud ühtki loomulikku kohta. Ta keha on üleni ara 
tätoveeritud: ankrud, näkineiud, ahvid, Iisaku peakirik, tema seljal aga-ilutseb banaanimets, nagu 
neid kasvab Havai saartel. Nendest torgetest pidi ta peaaegu vere-, mürgituse saama. Rasketest 
haavadest hoolimata sõitis ta ikka oma veohobustega ringi, kuni hoopis pikali jäi. Siis kirus end 
maa põhja. Läheb ta supelranda päevitama, koguneb tema ümber rahvahulk: mis iseäralik inimene see 
siis On, niimoodi täis joonistatud? Suvitajad arvasid, et Miša on vana merekaru, kuid tema pole 
Beloretšje neemest kaugemale saanud, ja sinnagi vaikse ilmaga, kuna ta kergesti merehaigeks jääb. 
Nüüd pidi ta vaeseke hakkama suplemas käima Madruste aguli taga — inimeste silmist kaugemal. 
Kuid kas arvad, et ta sellest targemaks sai? Niipea kui Rogal-Piaktkowska oma tantsuklassi avas, 
läks ta igavusest sinnagi. Ning tantsimise peale on noormees kärmas! Selge, et madaam ütleb 
komplimente ja paneb kõik oma pilli järgi tantsima. Lähen kord tehasesse ja kuulen — minu taga 
sõidab 


565 


oma veovankril see täisjoonistatud Miša ja laulab täiest kõrist: «John Gray see kõigist julgem, John 
Gray on ikka nii .. .» Ja teine tantsuharrastaja hõikab teda kõnniteelt: «Eduard! Kas suitsu on?»» 

«Sa vist naljatad, Tolja?» ütlesin ma. 

«Siin pole naljast juttugi! Sulatõsi. Läksin transpordiosakonda. «Kuidas sul häbi ei ole?» ütlesin 
talle. «Kas sul tõesti pole lugupidamist enese vastu?»» 


«Ja mis ta sulle vastas?» 
«Esiteks puikles. See olevat «tema isiklik asi». Vestlesime tunni, vestlesime kaks ja lõpuks 
nõustus ta, et toimib rumalalt.» 

«Kas ta käib veel praegugi tantsuõhtutel?» 

«Mõtles ümber. See-eest on teisi, kes ei suuda ilma tantsuklassita .elada. Näiteks see Marlaine. Ise 
töölisperekonnast pärit, tubli märkija, kuid temagi läks kõige moodsama kingsepa, Gara-gonitši 
juurde: «Tee mulle moelehe järgi kõige kõrgema kontsaga lakkkingad.» Ega Garagonitš loll ole, 
nööris talt kogu palgapäeval saadud raha, tõstis ta om,a tubli kümme sentimeetrit kõrgemale — 
kuidas ta nende kingadega käima hakkab, see Garagonitšit ei huvitanud. Sa ju ise nägid — kõigub 
nagu kompadel. Ja just see salong ongi kõige kurja juur. Peamine väikekodanluse, kolle! Madaam 
avaldab noorsoole mõju vaikselt ja salakavalalt. Tema sõbratarid saadavad talle välismaisi laulukesi, 
noote, grammoioniplaate, moodsaid ajakirju, ja tema levitab neid siin. Meil sinuga, Vasja, on aeg 
võitlusse astuda!» 

«Kuidas me siis tema vastu võitleme, kui tal patent on?» 

Golovatski puhkes naerma: 

«Kas sinu arvates on patent eraettevõtja kaitsetunnistus? Tagatis, et riik talle varba peale ei astu? 
Küll oled naiivne, Mandžura! Lepime parem kokku, kuidas tegutseda.» 

-.. Nii tekkis meil sel lämbel õhtul linnapargi serval, õitsele puhkevate jasmiinipõõsaste lähedal, 
plaan rünnata Rogal-Piatkowska tantsusakongi. 

Sellel pingil istudes mõtlesime ja arutasime kõik kuni pisiasjadeni läbi. Kui kõiges oli juba kokku 
lepitud, küsis Golovatski: 

«Oled sa täna väga väsinud?» 

«Ei. Mis siis?» 

«Võib-olla astume minu tarre ja paneme kõik meie kavatsu-sed paberile, et midagi ei ununeks?» 


LXXVIIL .KAJUT MANDRIL 


Golovatski elas väikeses õuemajas Rahvatasujate väljaka ääres. 
Läksime hooletusse jäetud pika hoovi tagumisse soppi. Maja 

ukse juures kobas Golovatski käega räästa-alust ja leidis võtme. Tabalukk tema käe all kriuksus. 

Tolja tegi esikus valgust ja laskis mind mööda. Jaheda esiku -tagasein oli täis laotud raamatuftl. 
Ka toas oli kõikjal näha raamatuid — riiulitel ja isegi vämmata taburettidel. 

«Ära imesta mõningate minu veidruste üle,» hoiatas Tolja mind justkui vabandust paludes, «mina, 
näed, armastan hullupööra merd...» 

Väjkese toa mööbel koosnes kahuse rohelise vaibaga käetud kitsast koikust, kirjutuslauast ja 
väikesest ümmargusest söögilauast, mille köhal rippus rohelise abažuuriga lamp. Mulle torkas kõhe 
silma, et kaks vastu hoovi olevat akent olid ümarad nagu laevadel. Selle toa sarnasust laevakajutiga 
täiendas päästerõngas, millel oli nimi «Otšakov». Ka tool oli raske, tammepuust, nagu neid tavaliselt 
võib leida- laevadel kapteniruhvis. 

«Kas sind panevad imestama aknad?» küsis Golovatski. «Kui sa ainult teaksid, missugust lahingut 
mul tuli lüüa korteriperenaisega, enne.kui ta lubas mul nad säärasteks ümber ehitada!» 

«Nad on sul ju umbselt seina sisse tehtud! Õhust tuleb puudus.» 


«Ei ilmaski!» Ja justkui tahtes end oma veidruse pärast minu ees õigustada, tõukas Golovatski 
riivi, mida ma enne polnud märganud. Ta tõmbas enda poole ümarikku, -vaevalt päästerõngast 
suuremat akent. Õuest hoovas sisse'õitsele puhkeva jasmiini lõhna ja sedamaid näis noorkuu sellele 
õuemajale lähemale nihkuvat. «Minu enda konstruktsioon,» ütles Tolja, avades teist akent. «Ise tegin 
müüritöö, puusepatsehhi poisid lõid minu jooniste järgi kokku raamid. Eks ole ebatavaline? Kuid 


mulle meeldib! Tunned end nagu merel. Otsekui sõidaksin kogu aeg. Neljakandilised aknad aga on 
sobivad neile, kes armastavad rahu.» 

«Kuid eks ole ju rõhuval enamikul inimestest neljakandilised aknad?» 

«Nad on harjunud sünge ühetoonilisusega,» ütles Tolja pooleldi raaljatades, pooleldi tõsiselt. 
«Pane tähele näiteks riietust. Ammusest ajast on meie riietuses ülekaalus must värv: mustad nokk- 
ja sonimütsid, ülikonnad, meie vanaemade räikud ja isegi neiude pidukleidid. Kuid kas poleks 
aeg hakata väitlema selle leinatunnuse vastu meie igapäevases elus? On ju loodus nii rikas värvidest! 
Kui palju kauneid värve on vikerkaaresäras, kui palju varjundeid mere kohale laotuval 
taevavõlvil! Siin tuleb julgelt lõpp teha minevikule!» 

«Ara nüüd ägedaks saa, Tolja. Ma niisama küsisin,» rahustasin ma imeliku toa peremeest ja läksin 
riiuli juurde, mis oli täis raamatuid. 

Sedov, kuulus Arktika-uurija, kes jääpankade vahel, teel Põhjanabale, suri skorbuuti.» 

«Kas ka tema on Aasovi mere äärest pärit?» 

«No muidugi! Krivaja Kossa'lt. Nagu need, pole kõik ohvitserid ühesugused. Kui leitnant 
Schmidtil oleks peale tema siiraste püüdluste isevalitsuse kukutamiseks olnud ka Georgi Sedovi 
iseloom, kes teab, kuidas ülestõus «Otšakovil» oleks siis lõppenud!» 


«Tähendab, Sedov oli hea inimene?» küsisin ettevaatlikult, juba täiesti hämmeldunult. 


«Ta oli pärit lihtrahva hulgast ja armastas oma kodumaad,» ütles Golovatski innukalt ja võttis 
riiulilt mingisuguse raamatu. «Kuula, mida kirjutab Sedov oma viimases käskkirjas, mille ta 
andis enne saabumist Põhjanabale. Ta kirjutas selle käskkirja täiesti haigena, 2. veebruaril 1914. 
aastal. «...Niisiis, täna me jõuame Põhjanabale. See on sündmuseks nii meile kui ka meie 
kodumaale. Sellest unistasid juba ammu suured vene inimesed — Lomonossov, Mendelejev ja jleised. 
Meile, väikestele inimestele, sai osaks suur au teostada nende unistus ja oma jõu kohaselt saavutada 
polaarpiirkonna uurimisel teaduslikke ning ideelisi võite, mis on käsuks ja uhkuseks meie kallile 
isamaale. Maei tahaks teile, mu kallid teekaaslased, ütelda «hüvasti», tahaksin teile öelda 
«nägemiseni», et jälle sülelda teid ja teiega koos rõõmustada meie ühise edu üle ning koos tagasi 
pöörduda kodumaale...»» 

«Kas tal õnnestus tagasi jõuda?» küsisin ma. 
«Seal Arktikas ta maetigi, nii lähedal oma eesmärgile. Ta andis oma elu rahva ürituse eest, tsaari 
ministrid aga laimasid tedasellal ajalehtedes...» 


«Jah, niisugune inimene oleks nõukogude võimu kõhklematult vastu võtnud. Ta poleks hakanud 
nurga taga keelt peksma nagu Andrõhhevitš!» pahvatasin ma. 


«Küll leidis aga võrdluse... Kõrvutada jahikulli konnaga ...» Golovatski vaatas mulle etteheitvalt 
otsa. «See, keda sa praegu nimetasid, on lihtsalt kõrgema tehnilise haridusega väikekodanlane. 
Kas sina tunned Andrõhhevitšit isiklikult?» 

«Neil päevil juhuslikult tutvusin,» vastasin.ma. 

«On isegi huvitav, kuidas inimene juba teises sugupõlves ümber sünnib. Tema vanemad võtsid 
Poola riigis osa mässust Vene keisri vastu. Nad saadeti selle eest Siberi. Poeg aga hakkas teenima 
tsaari ja kapitaliste ning nägi revolutsioonis kohe ohtu, mis ähvardas ta isikliku elu roopaist välja 
viia.» 

«Ega ta sellest avalikult räägi?» 

«Mõnikord ta armastab teeselda demokraati, teeb oma üksikelamust käike linna. Peamiselt 
laupäevaõhtuti. Astub õllepoodidesse, käib «Kodukohakeses» pimedaid bajaanimängijaid kuula- 

mas. Joob õlut ja ajab juttu. Mõned meistrid on tema mõju all. Nad otse jumaldavad teda.» 


«Kuid kas ta üldiselt on asjatundja töötaja, kas ta toob tehasele käsu?» 

«Tal tuleb paratamatult iööd teha. Teist väljapääsu tal pole. .Ma võin endale hästi ette kujutada, 
mida teeb Andrõhhevitš sõja puhul! Kuid kas ta käsu toob — kuidas seda võtta? Kasu võib .tuua 
üsna pisut, ainult näiliselt, ja kasu võib tuua kõigest südamest, täie andumusega. See härra aga 
ainultteenib. Saoled kindlasti kuulnud, et inglased on lahkudes palju tootmissaladusi ara 
peitnud või kaasa viinud — kes neid teab! Ivan Fjodorovita püüab ja püüab, kuid seni pole tagajär- 
jed kuigi suured. Peainsener aga hiilib asjast kõrvale, liigutab kulme ja itsitab endale rusikasse. 
Nüüd otsusta ise: kas Kayworthil võis tõesti olla saladusi oma peainseneri ees? Heal, kogenud 
inseneril peavad need saladused olema jäädvustatud mällu ilma igasuguste joonisteta. Joonised on 
ettekääne. Ta ei taha avada oma südant — selles seisab asi.» 

«Ootab teist korda! Arvab, et kõik muutub,» nõustusin Golovatskiga ja jutustasin temale oma 
vaidlusest inseneriga. 

«Kas näed! Mis sa veel tahad? Missuguseid avameelseid ülestunnistus! sulle veel tarvis?» hüüdis 
Golovatski ja märgates, et kohv läheb keema, keeras tahi väiksemaks. «Ta ei armasta meid. 
Andrõhhevitši-taolised inimesed meid ei aita. Nad muudkui luuravad. Saad aru, Vassil: luuravad! 
Nad panevad tähele iga meie eksisammu, iga meie viga, et hiljem kahjurõõmu tunda ... Lase aga 
siia jälle Denikin koos välismaalastega — siis on Andrõhhevitš esimene mees neile soola-leiba 
viima!» 

«Kas tütar on tal samasugune?» küsisin, ära oodanud, kuni Tolja kogu oma viha vanale insenerile 
välja oli valanud. 

«Angelika? Kasvav kaur. Niisuguste kohta ütles toredasti Gorki: «Ka kaurid oigavad, — nemad, 
kaurid, ei tunne mõnu eluvõitlusest: kõuekärgatused hirmutavad neid!»» 

Golovatski valas ülikanget kohvi väikestesse pruunikaspunastesse tassidesse, mis olid kaunistatud 
lepatriinu tiivatähnikesi meenutavate täpikestega. Siis läks ta esikusse, võttis tünnist vett ja valas 
kaks klaasi täis. 

«Seda kohvi juuakse niiviisi,» ütles ta, «lonks vett ja lonks kohvi. Muidu ütleb süda üles. See 
kohv on vägi kange.» 


Kell oli juba kaheteistkümne peal, kui ma Tolja «kajutist» ara tulin. 
Linna tänavad olid juba tühjad. Nahkhiired lendasid kuuldamatult mu pea köhal, kui möödusin 
pargist, mis oli ööseks suletud. 

LXXIX. = MIS KA EI JUHTUKS, KÕIK VIIB PAREMUSE POOLE 


Kui hästi õnnestusid need toredad rullikud peaaegu terve nädala, kestel! Meie süü läbi läks umbes 
kuuesajast rullikust praaki viis kuni seitse rullikut. Sellega võib leppida. See oli niisuguse 
kiireloomulise töö juures lubatav praagiprotsent. Kuid rullikuid valmistasime hulga enam kui teised 
töölised, ja kõik sellepärast, et onu Vasja polnud laisk varem sisse määrima kokille ning treima 
kärne. Ta arutas asja nii: parem viibida pool tundi valmisvalatud vormkastide juures umbses õhus 
ja tolmus ning valmistada kõik ette järgmiseks päevaks, kui et jännata nende ettevalmistustega 
varahommikul, siis kui tuleb hoogsalt tööle asuda. 


Tol päeval, kui lõppes minu katseaeg, ei ilmunud onu Vasja tööle. Ma ei tulnud selle pealegi, 
miks ta hilineb. Peaaegu kõik töölised olid oma masinate juures: ühed sõelusid uuesti mulda läbi, 
teised soojendasid mudeleid, kolmandad seadsid vormimis-platsil kõik korda, siludes kuiva liiva, et 
oleks pärast hõlpsam sinna vormkaste asetada. Ootamatult ilmus meister Fedorko ja ütles: 


«Määran sulle, MandŽura, täna teise paarimehe. Sinu Naumenko palus endale kaks palgata vaba 
päeva. Ta peab oma naise viima Mariupoli operatsioonile.» 


-.. Ja mõne minftti pärast ilmus meie masinate juurde ... Kaškett. Tal oli käes oma isiklik tambits. 


Lodeva kõnnakuga sammus Kaškett onu Vasja masina juurde, proovis raami, et kas tihvtid on 
kindlasti sees, pani suitsu ette. Vaatasin seda pealt ja mõtlesin: «Paarimees! Parem oleks hulkuv kass 
martäänahju alt kinni püüda ja masina juurde panna, siis saaks vähem kahju...» Tõsi küll, pärast 
seda hirmuäratavat praaki oli Kaškett muutunud ettevaatlikumaks, kuid olgugi et ta askeldas teistest 
enam, ajas puru silma oma edasi-tagasi jooksmise ja asjatu kisamisega, jõudsime iga päev oma 
nelikümmend vormkasti rohkem teha kui tema ja Tiktor. 

Turunda nägi, missuguse paarimehe ma endale sain ja hakkas mulle peaga märku andma: argu 
ma vastu võtku! Keeldugu! 


«Kuidas ma siis keeldun? Oleksin siin töötanud aasta või kaks, oleks teine asi. Siis võiksin vastu 
puigelda, vahetust paluda. Kuid ma olen ju uustulnukas. Teisest küljest — võib-olla tahab meister 
just meelega Kašketti ja Jaškat lahutada?» «Miks mudel on halvasti soojendatud?» küsis Kaškett 
tähtsalt, «Jookse, too-plaate ja soojenda oma maitse kohaselt.» «Sa oled noorem, mine sina!» 
nämmutas Kaškett. «Nagu arvad!» -nähvasin, ja kuuldes töö algust kuulutavat kellalöömist, 
hakkasin vormkastis vormimulda tampima. 


542 


Kaškett keerutas end siia-sinna, haaras siis pihid ja läks plaate iooma. 

Tema tagasitulekuks olid mul juba valmis kaks alumist poolt. Isegi kärnid seadsin ise ja 
valmistasin platsi uute vormkastide jaoks. Kuidagiviisi täitsime kümme vormkasti. Siis muutus Kaš- 
kett rahutuks. Ta läks sulatusahju juurde suitsu tegema ning jäi sinna toppama. Hakkas seal 
sulatusahjutöölistele igasuguseid lugusid jutustama! Mu süda sai täis. Täitsin viimase vormkasti 
paarimehe eest ja tõttasin sulatusahju juurde. 

«Kuule, millal sa siis...» Ma puudutasin Kašketti õlast. «See oli ülemineval aastal,» ütles ta, 
arvates, et ma tunnen huvi ta jutustuse vastu. 

«Ma küsin, millal sa jätad lobisemise ja hakkad vormkaste täitma?» sähvasin talle näkku. 

«Kas mina sind segan?» vastas Kaškett rahulikult ja pööras mulle selja, et oma juttu jätkata. 

«Jah, segad!» hüüdsin talle kõrva sisse. «Ah või segan?» 

«Mitte mind isiklikult, vaid kogu tehast. Töölisklassi. Kõiki!» harjusin ägedushoos. 

Kaškett tõmbus kogu kehast. vunma, viskas plotski kartlikult liiva sisse ja ütles 
sulatusahjutöölisele: 

«Tule parem minu juurde, Arhip. Seal räägin lõpuni. Sa ju näed, missuguse pöörase ... 
komsomolisti nad mulle kaela määrisid.» 

Ma jäin vait ja läksin tagasi masinate juurde. Astusin hoogsalt, tundes kuskil enda taga Kašketi 
tippavaid samme ning mõtlesin endamisi: «Veel pole teada, kes kellele kaela määriti, Mahno sabarakk 
niisugune! Õige mul sind vaja!» 

Tulnud tagasi masinate juurde, hakkas Kaškett askeldama, kõlistas masinakangiga ja, peab õigust 
ütlema, töötas nobedasti umbes kolmkümmend minutit. Luka ja Artjom isegi imestasid, kust sellel 
klounil ilmus säärane tempo. Nad polnud kuulnud meie kõnelust sulatusahju juures. «Olgu pealegi! 
Jäägu see kõik meie vahele!» mõtlesin algul. 

Kuid Kaškett oli teisel arvamisel. Mõne aja pärast hakkas ta jälle irisema: 

«Huvitav küll, kuidas ma siis töölisklassi segan?» Ilma et oleksin pikemalt mõtelnud ja tööd 
seisma jätnud nähvasin talle nagu terava tambitsaga: 


«Meie lõikusmasinaid ootavad miljonid talupojad, sina aga pidurdad plaani täitmist. Töölisklass 
tõstab tööviljakust, sina aga tembutad. Sa nähtavasti tahad, et mitte meie neid, vaid nemad meid?» 
«Olen ise töölisklass! Mis sa jamad? Missugused «nemad» ?» 

«Nemad — valgekaartlased ja kapitalistid. Igasugune rämps,, keda sina üheksateistkümnendal 
aastal aitasid!» 

«Mina?! Aitasin?! Mis sa nüüd, lapsuke? Seda sa räägid küll asjata!». 

Ta jäi äkitselt vait ja muutus üsna, üsna vaguraks. Isegi plaate tooma jooksis, ootamata oma 
järjekorda. Vaadates, kuidas ta kauge kärnina poole sibab, tuli mul isegi mõte: kas mul on õigus? 
Kaškett on ju minust aastatelt vanem, töötab juba ammu valukojas, kas ma oma häält liiga ei tõsta? 
Otsekui minu kahtlust aimates ütles mulle Turunda: «Nii ongi tarvis teda kohelda, Vassili Õige tee 
valisid. Ja tõepoolest, on see tal siin mõni palagan? Kui kaua seda võib taluda?» 


«Ammu oleks kulunud talle tuul jalge alla teha. Kahju, et Fedorkol on pehme süda!» segas end 
jutusse Gladõšev. «Tuleb küsimus teravalt üles tõsta. Astu lõunavaheajal Fedorko juurde sisse. Et 
nii ja naa on lood, see hulgus tuleb siit koristada ja jätta sind niikauaks üksinda vormima, kani 
Naumenko tagasi tuleb.» 


Vanade tööliste poolehoiuavaldused liigutasid mind väga. Kuid siiski ei julgenud ma toimida 
Gladõševi nõu järgi. «Kannatan need kaks tööpäeva kuidagiviisi Kašketiga välja, siis aga saabub 
tagasi mu paarimees ja kõik on hästi.» 

õige pea tuli mul oma kõhklemist kahetseda. Jõudis kätte minu järjekord plaate tooma joosta. 
Tulin tagasi — ülemine pool polnud jälle täidetud, Kaškett aga ajas sulatusahjutöölisega rahulikult 
juttu: 


«... Ja ma tulin, kas saad aru, Trituznõi juurde pabereid; korda seadma, tema aga küsis minult: 
«Kus teie, seltsimees Jentuta, viimase viie aasta jooksul olete töötanud? Ja miks pole teil tõendeid 
viimasest töökohast?» Mina aga sähvasin temale: «Seltsimees Trituznõi! Kui kindral Wrangel 
kahekümnendal aastal sisse tuli, ehmatasin nii, et ei suutnud üldse toibuda ega saanud tervelt viis 
aastat tööd teha!» Zjuzja otse ahhetas: «Viis aastat?! Mis närvivapustus see niisugune 0l1?»» 

Siin-kargas Turunda, pihid käes, Kašketi juurde. 

«Kas sinule tuleb eriline kutse saata, et masina juures tööle hakkaksid?» ütles Luka, asudes minu 
poolele. 

«Plaat oli ju jahtunud!» ütles Kaškett süütut nägu tehes. 

«Ajud on sul jahtunud, mitte plaat!» nähvas Turunda südametäiega, andes mu paarimehele teed 
masina juurde. 


«Kuhu sul kiire on? Kas Rostovi rong sõidab ära?» sähvas Kaškett vastuseks, asudes töö juurde. 
«Aega on vähe, jah!» hüüdis Turunda, lüües labida hoogsalt alles palavasse liiva. «Ja kogu see 
lobisemine on meid ara tüü- 

danud. Kui sa ei viitsi siin töötada, mine ja võta end ametist .lahti, hakka seanahka vedama ...» 

«See kulus talle, laiskvorstile ara! Nii on õige!» hüüdis Gladõšev heakskiitvalt. 

Tundes, et kõik on tema vastu, pomises Kaškett: 

«Kae, kui vali!» ja hakkas vormima. 

Mul oli raske aru saada selle mu juhusliku paarimehe hingest. Oli ta juba noorest east peale 
niisugune laiskvorst ja lobasuu või, kui uskuda voorimees Volodja juttu, piilus ta endist viisi steppi: 
kas kurgaani tagant ei ilmu nähtavale mitte Mahno kaarikud? 


Vaikust katkestades hakkas Kaškett ootamatult laulma: 


Oli ärgates kahju -mul rahast, mille eest olin joonud end täis ... Oli kahju, et räti jõin maha, mis 
mul naiselt kui mälestus jäi... 


«See on Kašketi oma repertuaarist,» tähendas Giadõšev. 

«Noh, mille poolest ma pole Saljapin?» ütles Kaškett, võttis ulja poosi ja kohendas pearätti. 

«Alumine pool, Saljapin, on juba täidetud, kuid ülemist vormi-poolt pole ikka veel näha!» hüüdsin 
ma. 

Ta keksis masina juures ega suutnud ikkagi rahuneda: 

«Isegi laulu on rahvas sinu kohta luuletanud!» 

«Missuguse laulu?» 

«Eks kuula, missuguse,» ja ta hakkas oma kähiseva, ärajoodud häälega laulma: 


Elas kord üks veider mees Podolis, küll see üks kange kisakõri oli... 


«Sa oled ju Podolist pärit?» 

«Halvasti tunned geograafiat,» ütlesin karmilt. «Podol asub Kiievi juures, mina isiklikult aga 
olen sündinud endises Podoolia kubermangus.» 

Kaškett ei vastanud midagi. Ta püüdis tööga järele jõuda, võitu saada pohmelusest, askeldas 
ringi, kuid mul oli selge, et seda normi, mida me tavaliselt täitsime Naumenkoga, me lõunavaheajaks 
kuidagi täita ei suuda. 

Vormimuld oli täna liiga märjaks tehtud. Selle alumine kiht auras nagu kevadel laotatud sõnnik 
ega kõlvanud venimiseks.. Seda tuli segada kuiva liivaga. 

Siinsamas lähedal oli kuhi ülikuiva ja rasvast liiva. Ma sööstsin kuruga sinna ja et vormimist mitte 
pidurdada, viskasin liiva meie poolele. 

«Ära torma, sa meeletu!» hüüdis mu korva ääres Kaškett ja haaras mul selja tagant küünarnukist 
kinni. 

Kuid minu käte hoogu ta ei suutnud enam pidurdada. Labidas vajus liiva ja sattus oma teel 
ootamatule takistusele. Midagi 

prõksatas liiva sees, nagu oleks labidas elektrilambi katki teinud. 


«Vaat kus koletis! Kes sind palus siia õiendama tulla!» ulgus meeleheitel minu paarimees. 

Ta laskus kükakile ja hakkas värisevate kätega liiva sees tuhnima. 

«Oled aru kaotanud, mis?» küsisin ega taibanud veel midagi. 

«Ma sulle näitan aru kaotamist! Teen sulle säru, nii et küll saab ... Siin oli peidus viinapudel, 
sina aga labidaga otse pihta,» Kaškett võttis pihku kämblatäie märga liiva. Ta tõstis selle nina alla 
ja hakkas ahnelt nuusutama. Ta käed värisesid Tugev viinahais kinnitas mulle, et liiva sisse oli 
tõesti peidetud pudel. 

«Lähme vormima!» kutsusin ma. «Millega ma nüüd lõuna ajal pead parandan?» «Vab'asta raamid! 
Kaks alumist poolt on täidetud.» Süngena, nägu kipras, hakkas ta vormi täitma. Kuid viinapudeli 
kaotus näis talle kõige rohkem maailmas muret tegevat. 

«Kes sind ometi käskis sinna oma nina pista?» 

«Ja kes sind käskis viina tsehhi tuua?» 

«Sinul, nagu näen, on terav keel! Ega su ühenurgamees siis ilmaaegu rääkinud, et oled kuri 
poiss.» 

«See on tõsi. Ma olen kuri neile, kes petavad Nõukogude riiki. Niisugune kuri olen alati olnud, 
olen praegu ja jään ka tulevikus. Kuid see, ai mu kurjus Tiktorile ja sinule ei meeldi, on mulle 


ükspuha. Ma teie pilli järgi tantsima ei hakka. Aga kui sinule pole nõukogude tehases valitsev 
kord 'meelt mööda, siis käsi siit minema, enne kui meie.su välja viskame.» 

--. Tõepoolest, Kaškett läks juba lõunavaheajal kuhugi ara: kas ambulantsi haiguselehte saama 
või end töölt lahti võtma. Varsti aga ruttas Fedorko minust mööda ja hüüdis seejuures mulle: «Ma 
lasksin su paarimehe koju. Vormi üksinda. Turunda aitab sul valada.» 

Ja siis pärast kõiki sekeldusi Kašketiga saabusid õnnelikud tunnid. Täitsin paar alumist 
vormipoolt, torkasin neisse sisse kärnid, seejärel jooksin teise masina juurde ja vormisin ülemised 
pooled. 

Olin tänulik neile minutitele ka veel sellepärast, et sellal kui jooksin kaminate juurest tulles läbi 
tsehhi, pihtide vahel hõõguvad plaadid, välgatas mul ajus õnnelik mõte. 

«Aga mis siis,» arutlesin vormi täites, «kui läbi nendesamade torude, mida mööda praegu iga 
masina juurde voolab suruõhk, lasta küll samasugust õhku, kuid juba soojendatud kujul? Mingu 
soojendatud õhk üle terve tsehhi, pääsegu iga masina juurde ja soojendagu ühtlasi mudeleid. 
Üldisest magistraalist võib tõmmata körvaljuhtme, keerata sellesse kraan, kraani külge aga 
vaskotsaga kummivoolik. Kui sul on vaja õhku mudeli puhasta- 

miseks, keera korvalkraani ja sellesama sooja ohuga pühid hästi ara liigse liiva. Kogu ülejäänud 
aja aga täidteb õhk ainult soojendamiseülesannet. Ja kui lihtne seda teha on! Tuleb ainult sulgeda 
õnarused mudelite all, võimaldada ligipääs tõmbetuulele ja mudel seisab kogu aeg kuum. Kuid mida 
me sellega saavutame? Palju! Valutöölistel pole enam tarvis lahkuda oma töökohast ja joosta 
kaminate juurde. Neil ei ole enam ohtu end ara külmetada, kui nad higistena õue jooksevad, eriti 
talvel. Saab kinni pidada õigest vormimisrütmist. Ja kui palju kõksi võib riigile kokku hoida, kui 
me jäädavalt kaotame kaminad!» 

Mõlgutades oma õnnelikke mõtteid, olin masinatel vormimisega nii väga ametis, et ei märganud, 
kuidas minu juurde tuli Fedorko. Ta seisis salaja mu selja taga, umbes kähe sammu kau-gusel, ja 
vaatas pealt, kuidas ma vormin. Panin meistrit tähele alles siis, kui ta Turundalt valjusti küsis: 

«Noh, Luka, mis sa oma naabrist arvad?» Ja Fedorko osutas minule. 

Turunda pani tambitsa käest, pühkis higist nägu ja ütles: «Mina, Aleksei Grigorjevitš, arvan, et 
temast saab asja. Ta on püüdlik ja kohanes kiiresti.» 

«Niisiis, Mandžura,» ütles Fedorko sõnu venitades, «Sinu prooviaeg on läbi. Kui töö lõpetad; tule 
kontorisse, seal antakse sulle palgaraamat. Määran su viiendasse kategooriasse. Mis edasi saab, eks 
näe ... Kas kategooriaga jääd rahule?» 

«Jah, Aleksei Grigorjevitš, aitab küll. Suur tänu teile!» Ja ma pigistasin tugevasti meistri kätt. 

-. Paljud juba lõpetasid töö, mina aga aina täitsin ja täitsin vorme, et mitte seista tööta, oodates, 
kuni Luka ja Gladõšev valavad täis oma vormkastid. Tohutu suur aurupilv tõusis tühjendatud 
sulatusahju juures. 

Töölised lõid välja sulatusahju põhja ja sealt paiskus sügavasse auku poolpõlenud kõks, mis oli 
käetud malmkoorukesega ja kleepuva räbuga, nagu suhkrustatud pähklid. 

Tervet seda tülist putru kasteti juba tuletõrjevoolikuist. Oli kuulda, kuidas kustuvad 
koksikamakad. Kõks muutus järk-jär-gult purpurpunaseks, siis tumedamaks — vabajnavärviliseks ja 
lõpuks mustaks. 

Läheduses asuvast teisest sulatusahjust tungis aurupilvedtes välja sädelev malmijuga. See purskus 
uutesse koppatesse. Kõik juba suitses ümberringi ja kogu ruum oli auru täis nagu sgunas kolmandal 
lavaastmel. Ja kuigi meil Turundaga läks korda tassida oma kopad köhale viimastel minutitel, 
polnud mul veel kunagi olnud nii kerge tööd teha nagu just praegu, tööpäeva lõpul. Meistri rahulikud 
ja veidi pidulikud sõnad kõlasid mul ikka kõrvus. Need sõnad kindlustasid mulle püsiva köha selles 
tsehhis. 

Üksteise järel läbisin päikeseküllaseid tänavaid. Määrdunult, higinired voolamas mööda nägu, 
sammusin uhkena keset sõiduteed, endal aga oli juba kuue küljetaskus uus tembeldatud palga- 
raamat,, millele oli märgitud minu töölisnumber. Palgaraamatusse oli selge ja energilise käekirjaga 
sisse kantud, et vormija Vassili Mironovitš Mandžura on arvatud viiendasse kategooriasse. Oleksin 
tahtnud näidata seda raamatut igale vastutulijale, kuigi juba mu välimus võis ilma igasuguste 
dokumentideta tõendada, et kuulun suurde töölisarmeesse. 

Pärast valukojas valitsenud kuumust ei tundunud ilm sugugi palavana. Püüdsin veel kord läbi 
mõtelda oma plaani, kuidas võiks muuta masinate soojendamist. Kuid praegu siin tänaval valgusid 
need mõtted laiali ja mul oli raske neid vaos hoida. «Hea küll, kõige tähtsam on juba käes, muu 
tuleb hiljem!» 

Magellani ja Ranniku tänava nurgal jõudis mulle järele Angelika. 

«Tere, Vassil,» ütles ta hingeldades. «Te jooksete, nagu oleks kuskil tuli lahti.» 

«Tere,» uratasin ma. «Jooksen sellepärast, et olen must. Tahan end pesta.» 

«Ütelge, kas olete mulle pahane?» 

«Kust te seda võtate?» 

«Miks te siis meile sisse ei astu?» 

«Ei ole aega olnud.» 

«Ma jätsin teile sedeli. Ja rääkisin teie sõpradega. Kas nad seda tõesti teile edasi ei andnud?» 

«Andsid küll!» ütlesin süngelt, püüdes Lika vastu olla võimalikult karmim. Ja mõtlesin: «Parem, 
kui sa poleks meile tulnud, praegugi juba ei anta mulle hingerahu. Muudkui kiusavad: «peigmees» ja 
«peigmees»! Ei tohi pilkugi naabermaja poole pöörata — kohe hakkavad poisid muigama. 

Saška Bobõr oli hankinud kuskilt kimbu pomerantsiõisi, millega ehitakse noorpaare, ja pistnud 
selle mu pintsaku nööpauku, kui ma end kaevu äares pesin. Hea veel, et seda õigel ajal märkasin, 
muidu oleksin läinud niimoodi linna, rahvale naeruks! 

Lika vaikis veidi ja ütles: 

«See ikkagi ei sobi. Mina annan esimesena enesest märku. Tulen ise teie juurde, — varem ma 
pole kunagi midagi niisugust teinud. Ja teie ... Juba viisakuse pärast!» 


«Kas teate mis, Lika,» muutusin julgemaks, «kardan, et teie viisakuskommetega pole mul midagi 
ühist.» 

«Kas ma olen siis nii lootusetu? Väikekodanlike kalduvustega põhimõttelage olevus? Kas 
nõndamoodi käsite enesest aru saada?» 

Mõistsin: Lika tahab mind välja kutsuda avameelsele kõnelusele. Mul polnud himu temaga 
vaielda ja ma põiklesin otsesest vastusest kõrvale. 

«Kuidas arvate. Teate ise paremini!» 

«Kogu minu õnnetus, Vassil, seisab selles, et ma ei suuda teie peale vihaseks saada.» 

«Aga teie saage ometi,» ütlesin üKskõikselt. 

«Raske ...» sõnas Lika aeglasett. «Ja ma hakkasin juba peaaegu mõtlema ...» 

» Mida?» 

«Et -see olete teie, kes juhib mind õigele teele ...» 

Jõudsime meie tarani. Pärast tööpäeva valukojas ei suutnud ma kuidagi kooskõlastada oma südant 
Angelika mõtteviisiga. Ja ma nähvasin: 

«Te paluge Zjuzjat. Ta löök tuleb nagu kahurist, ta oskab charlestoni tantsida ja on igasuguste 
viisakustega harjunud. Just tema sobib teile kasvatajaks. Hüvasti!» 


Nende sõnade juures viipasin talle oma käreda kämblaga, teise käega aga tõukasin lahti jalgvärava 


Esimesena vastas mu postkaardile Monia Husarczyk. See oli ka arusaadav: Harkov asus siinsamas 
lähedal, ühe öö sõidu kau-gusel. Morika kirjutas: 

«...Saadud postkaart rõõmustas mind väga ja pakkus mulle moraalset rahuldust. Kõik meie 
väikesed nääklemised on ununenud. Meelde on jäänud ainult kõik see, mis oli hea. Ja tühja kah, et te 
ei tahtnud mind komsomoli vastu võtta selle vanaema pärast, keda ma pole ihusilmagagi näinud. 
Kommunistlikuks nooreks saan ma ikkagi! Töötan siin Harkovi Veduriehitustehases. Kas tead, kui 
palju siin on töölisi? Ega sa seda usugi! Rohkem kui kümme tuhat. Meie «Mootor» on Harkovi 
Veduriehitustehasega võrreldes päris külasepikoda ... 

Mul oli väga imelik lugeda sinu sõnu selle kohta, et teil tuli «lahingut lüüa», enne kui teid leitnant 
Schmidti nimelisse tehasesse vastu võeti. Minul läks kõik ludinal: vaevalt näitasin oma lähetuskirja, 
kui mind juba registreeriti tööle diiselmootorite tsehhi ja siin ma nägingi esmakordselt, kuidas 
monteeritakse elektrienergia tootmiseks mõeldud määratu suuri diiselmootoreid. Sa ei oska endale ette 
kujutada, Vassil, missugune hiiglane on see diiselmootor! See väike mootor, mis põksutas meie 
vabrikukooli keldris, pannes käima treipingid ja ketassae, on ijeie mootoriga võrreldes üpris viletsake. 
Võin ütelda päris avameelselt: töö on väga huvitav ja ma olen sellega täiesti rahul. (Iga kord, kui 
kirjutan sõna «rahul», tuleb mulle meelde meie vabrikukool ja Bobõr, kes kord kirjutas «rahhul».) 
Kuidas see meie sõbrake end seal mere ääres tunneb? Anna talle edasi mu parimad soovid. 

Mind saadeti otsekohe kuuemekhelisse brigaadi. Elan kaugel — kilomeetrit üheksa tehasest eemal, 
kuid seda vahemaad nagu ei märkagi. Koguni vastupidi: on mõnus sõita trammis läbi pea- 

linna ja vaadata aknast, kuidas tema tänavad välja näevad. Tulen veidi varem, sean tööriistad 
valmis. Meister Ivan Petrovitš Kolesnitšenko kiitis mind kord: «Kuigi Monka on podoollane ja alles 
hiljuti õppis veel vabrikukoolis, on ta siiski niisama püüdlik kui meie töötajad.» Meie brigaadi on 
sattunud head töölised, suuremalt jaolt vanad mehed. Üks neist tahtis minu kulul nalja teha ja saatis 
mu töörüstakambrisse, et tooksin sealt mingisuguse bigme. Ma tegin küll lärmi ja käisin peale, aga 
lõpuks selgus, et «bigme» on väljamõeldud sõna, et niisugust tööriista pole olemaski. Küll mind siis 
naerdi! 

Diiselmootorite tsehhi kaadritööliste hulgas on palju neid, kes on. ise revolutsiooni kaasa teinud. 
Ja mitte ainult seda, et nad tugevdasid Ukrainas nõukogude võimu, vaid nad võtsid osa juba 1902. 
'aasta maistreigist ning andsid 1905. aastal politseinikele vatti. Tõeline proletariaat! Nad on mulle 
palju jutustanud Harkovi tööliste võitlusest tsaarivõimu vastu. Näiteks eile lõpetasime töö ja tulime 
tsehhist välja koos monteerija Kulešoviga, — sel mehel on oma kuuskümmend aastat turjal. 
Vaatasime — trammid on rahvast puupüsti täis. Ning ta ütles mulle: «Lähme jalgsi, Monia.» 
Hakkasimegi kahekesi minema ja ma ei kahetse, et nõustusin niisuguse jalutuskäiguga. Kõndisime, 
ja vanamees muudkui jutustas, kuidas Harkovis ülestõusu ette valmistati, kuidas bolševike 
Keskkomitee delegaadid Piiterist kohale jõudsid. Linna südames Rosa Luxemburgi väljakul, seal, 
kust läheb tee Ülikooli tänavale, näitas Kulešov mulle, kus asus ülestõusu staap, kust toodi kohale 
laskemoona, kust lasti maha esimesed politseinikud, kuhu ehitati barrikaad... 

Siin on teised kombed kui meie linnas. Kas mäletad, kuidas meil isegi parteitud peapesu said selle 
eest, et neil lipsud kaelas olid? Siin on lugu hoopis vastupidine. Harkovi Veduriehitus-tehase ja eriti 
meie diiselmootorite tsehhi noored ei pea häbistavaks hästi ja korralikult riides käia. «Asi ei seisa 
kaelasidem.es,» öeldakse siin, «vaid selles, kes seda kaelasldet kannab.» Töölised pesevad end pärast 
tööd, panevad puhtad riided selga ja sõidavad alles siis köju. See on õige seisukoht! Kuid mõni teine 
tahab nagu meelega kõigile näidata, et ta on tööline, ronib trammi, riided masuudiga koos, ja määrib 
seal kõik inimesed ära, selle asemel et jätta tööriided tsehhi. 


Diiselmootorite tsehhil on suur komsomolirakuke. Seni olen seal ainult külaliseks olnud. Kui 
jutustasin sekretärile, miks te mind komsomoli vastu ei võtnud, naeris ta ja ütles: «Sa oleksid võinud 
ju hoopis ülekäte minna!» Ja soovitas, et ma varsti avalduse esitaksin. Nii on lood, Vassil! 

Nüüd lõpetan. Kui poisid sulle, Vassil, kirjutavad, siis saada mulle nii kiiresti kui võimalik nende 
täpsed aadressid. Anna Maremuhhale ja Bobõrile edasi minu parimad soovid.» 

Lugesin selle kirja läbi püstijalu, tööriided alles veel seljas. Ja kuigi Monka vihjas sellele, kuidas 
me temasse varem olime suhtunud, haihtusid sedamaid mu meelest tänased raskused: nii kokkupõrge 
Kašketiga kui ka võibtolla liiga toores kõnelus Angelikaga. 

Kuuris jalanõudest liiva välja puistates arutasin, et ka meil, valukojas, oleks hea sisse seada 
niisugune kord nagu Harkovis. Mis. mõte on kõndida läbi kogu linna määrdunud, kohati läbi- 
põletatud rõivais, kui meie valukojas on võimalik end pesta ja teisi riideid selga panna ning tulla 
lõõmutusahjude tööliste kombel töölt koju puhtana! 

Meenus, kuidas me alles üsna hiljuti, paremad riided seljas, oma kodulinna kevadistel tänavatel 
kõndisime, päevalilleseem-neid sõime ja nende kesti välja sülitasime ning kokoškasid närisime, ja 
kuidas meie juurde jooksid Furman ja Husarczyk ning teatasid uudist, et vabrikukooli lõpetajaile on 
saabunud lähetus-kirjad Ukraina tehastesse. See oli alles üsna hiljuti, aga kui palju uut on igaüks 
meist sellest laupäevaõhtust saadik läbi elanud ja kui kindlalt me juba oma jalgadel seisame! 

«Armas kodulinn!» mõtlesin, pladistades nagu part kaevu juures. «Kas näen ma sind veel kunagi? 
Kas kõnnin millalgi Proreznaja tänaval, kuulatades lehtede -sahinat? Kas ronin veel kunagi Vana 
kindluse sakilistele müüridele ja vaatan sealt, tema vallidelt, oma Podoolia avaraid välju, Smotritši 
kevadist suurvett? Oleme läinud oma lähetuskirjadega uude ellu mööda Ukrainat laiali, ja vaevalt 
on meil veel kunagi juhust jälle kokku saada vana linna kaljustel järsakutel ning marssida laulude 
saatel tõrvikutega mööda varjulisi piiriäärseid radu kuni kiirevoolulise Dnestrini.» 


LXXX. ÜLESANNE KOLOMEJETSI POOLT 


«Kallis Vassilko! 

Anna andeks, kulla sõber, et ma su kirjale kohe ei vastanud. Olen kui tules: kõik käed tööd täis. 
Teie sõitsite tehastesse, meie vabrikukool jäi tühjaks; paistis, et ka meil on nüüd võimalik Smotritši 
haljustel hallastel päevitamas käia. Kuid otsustasime seda mitte teha. Kui partel meid kutsub kindla 
rindma alustama pealetungi eraettevõtjate vastu ja paiskama kõik mete maa industrialiseerimisele, 
kas on meil siis õigus võtta endale niisugusel palaval tööajal puhkust? 

Kogusin kokku esimese õppeaasta kommunistlikud noored, Polevoi kutsus enda juurde kooli 
pedagoogilise personali — ja üldkoosolekul otsustasime remontida meie kooli omaeneste jõududega. 

Rohkem kui kuu aega tulime päev päeva kõrval vabrikukooli, korrastasime ruume, valmistasime 
uusi tööriistu, laiendasime tsehhe. Sina, Vassilko, ei tunneks praegu oma tsehhigi enam ara! Su 
valukoda on seest ja väljast valgeks lubjatud. Sissekäigu juurde seinale maalis Kozakevitš metallistide 
ametiühingu embleemi suurendatud kujul. Ja nüüd saab igaüks, kes siit mööda läheb, kõhe aru, et 
selles puhtas hoones, kus kunagi pidasid istungeid maksuameti paberimäärijad, valatakse malmi. Kas 
mäletad lukksepatöökoja juures asunud väikest kolikambrit? Sellest pole nüüd enam jälgegi järel! 
Võtsime puust vaheseina ara ja vabanenud kohale seadsime üles veel kolm tööpinki koos 
kruustangidega. Seega võitsime üheksa uut töökohta noorte tööstustööliste väljaõpetamiseks. Mõtle 
järele, Vassil, kui tähtis see kõik on! See tähendab, et sügisel võime täiendavalt vastu võtta üheksa 
poissi ja tüdrukut, kes tahavad teha sõprust meisli ja haamriga. Aga kui iga vabrikukool järgib meie 


eeskuju? Sellest saaks juba terve diviis tööstusproletariaati. See on meie nõukogude noorsugu, millele 
lisandub tehnika, sotsialistlik suhtumine töösse, oskus aru saada jooniseist ja nende jooniste järgi 
tulevikku üles ehitada! 

Mul on väga hea meel teie pärast, et teie tehase direktoriks osutus tõeline bolševik, kes suhtub 
teisse tähelepanelikult, nagu see on sünnis punasele direktorile. Sinu kirjast, Vassil, järeldasin, et teil 
on nüüd sõlmitud väga head suhted komsomolikollektiiviga, et teist peetakse seal lugu. Kuna ma loen 
sind endiselt Podoolia komsomoli saadikuks Aasovi rannikul, pöördun sinu poole, mu kallis, samuti 
ka Maremuhha ja Bobõri poole, suure palvega. 

Kas mäletad, Vassil, sovhoosi Dnestri kaidal, kus me sinuga sõbraks saime juba noil aastail, kui 
sa parteikoolis elasid? On olemas partei ringkonnakomitee büroo otsus anda kogu see sovhoos kõigi 
tema hoonete ja maaga põllumajandusliku noorte-kommuuni käsutusse. Selles kommuunis hakkame 
ette valmistama noorte spetsialistide kaadrit põllumajandusele. Need noored aga omakorda näitavad 
teed teistele talupoegadele: kuidas tuleb majandada uutel, nõukogulikel printsiipidel. 

Vabatahtlike juurdevool kommuuni on väga suur. Lugenud ajalehes «Tšervonõi Kordon» sõnumit 
kommuuni asutamise kohta, ründavad mitte ainult Babšino, Zvanetsi, Privorotje ja Ustje, vaid ka 
teiste rajoonide noored meie ringkonnakomiteed palvetega saata neid sovhoosi. 


Kuid vaat mis häda! Selles kommuunis on kõik olemas: põllumaa, lehmad, hobused, noored 
töökaed, vaimustus, soov kogu hingega pühenduda armastatud üritusele, kuid inventarist on puudus! 
Olen kindel, et meie vabrikukooli õpilased, kommunistlikud nooredi oskavad šeflusaluse kommuuni 
jaoks remontida atru ja äkkeid; tehes ületunde, valmistame kommunaaridele nii 

mõnegi hekslimasina, kuid sellega on meie võimalused ammendatud. Ühtlasi on äärmiselt tarvilik 
varustada kommunaare vähemalt viie lõikusmasinaga, mis oleksid varustatud automaatse 
viljaviskajaga. Mõistagi, et tsentraliseeritud korras meile aasta keskpaigas lõikusmasinaid ei saadeta. 
Aga kui tore oleks, kui viljalõikuse ajaks meie kommunaarid sõidaksid põllule uute heade nõukogude 
lõikusmasinatega! 

Ja kui ma lugesin su kirjas sellest, et teie tehas valmistab lõikusmasinaid, siis välgatas sedamaid 
mu peas õige mõte: «Vaat kes tuleb appi noorele kommuunile!» Jah, Vassil, tee mis tahad, kuid te 
peate meid aitama! Seües oleme juba ette veendunud meie Polevoiga, selles on veendunud ka 
komsomoli ringkonnakomitee. 

Mine tehase parteiorganisatsiooni, mine direktori juurde, seleta neile, missugune poliitiline tähtsus 
sel on, kui bojaaride-Rumeenia piirile tekib noorte näitlik musterkommuun. Ütle neile ... Aga milleks 
ma sulle hakkan sõnu suhu panema! Kas sa tõesti ei suuda meie kommuuni jaoks saada viit 
viljalõikusmasinat? Palu, 
nõua, kutsu abiks Golovatski. Sinu kirja järgi otsustades on ta tähelepanelik noormees. Ühe sõnaga, 
Vassil, sinu peale loodab kogu vabrikukool ja koos temaga ka piiriäärse rajooni komsomadl. 

Teil võib tekkida küsimus, kes siis maksab välja need lõikusmasinad. Ära selle üle muretse. 
Niipea kui saame sinu telegrammi, kus on ara näidatud vajalik summa, kanname kohe raha üle. 
Oleme juba asunud selleks otstarbeks summasid koguma. Andsime Sevtšenko-nimetises teatris kaks 
šeflusetendust («Vii» ja «Oi, ara mine, Gritsju!»), sealsamas korraldasime ka maskiballi, 
samasuguse, nagu me tegime kingituste kogumiseks punasele kasakaväele. Ka komsomoli 
ringkonnakomitees on olemas natuke raha kommuuni vajadusteks. Lühidalt öeldud, pane kõik rattad 
käima, Vassil! 

Ah jaa, oleksin peaaegu unustanud! Sa küsid, kas on uudiseid Petšeritsa kohta. On, pealegi 
tähtsaid uudiseid! Kuid pean enneaegseks neist kirjutada ... 


Tervitusi teile kõigile Polevoi, Kozakevitši-jg, minu enese poolt. Sind laseb tervitada Dimitri 
Pantšenko ja palub edasi anda, et ta on veendunud, et teie koos Maremuhha ja Bobõriga õigustate 
meie lootusi lõikusmasinate suhtes. 

Kommunistliku noore palava tervitusega 

Kolomejets.» 


Näitasin kirja poistele. Bobõr luges selle läbi ja pomises midagi arusaamatut. Maremuhha sügas 
kukalt ja ütles: 

«On see meile alles soliidne koormus! Viie lõikusmasina ostmine pole viie nööritäie tülkakala 
muretsemine!» 

«Kuidas need lood Petšeritsaga õieti ikka on?» tuli mul äkki meelde. 
«Napsasid ta vististi kinni!» ütles Bobor ärevalt. «Ma ju ütlesin teile, et nägin teda siin.» 


«Siin nägid, aga seal napsasid kinni? Küll sünnib imesid!» ütlesin, tahtes Saškale aru pähe panna. 
«Kõik on väga udune, ühe sõnaga ...» 

«Kas sa oled Kolomejetsi unustanud?» küsis Maremuhha. «Ta on alati armastanud udujuttu ajada, 
niihästi seal, kus seda vaja on, kui ka seal, kus seda tarvis ei ole.» 

«Mis nüüd teha, poisid?» küsisin, viies jutu uuesti Kolomejetsi poolt antud ülesandele. 


«Direktori juurde minna, mis muud!» nähvas Bobõr, otsekui mõistes mind hukka, et ma niisugust 
lihtsat tõde ei taipa. «Lähme kõik koos.» «Täna jätke mind mängust välja,» ütles Bobõr. «Mul on 
aeroklubis niisugune töö, et isegi ööst tuleb puudu.» 

«Ja sina, Petro?» küsisin ning vaatasin paluvalt Maremuhhale otsa. 


«Ma ju ütlesin sulle, Vassil: meil on tehmiinimumi kursus. Seda juhatab tsehhiülem ise. Võin 
ma siis sealt puududa?» 


Direktori juurde ma siiski ei läinud, vaid seadsin sammud kõigepealt Tolja Golovatski juurde, et 
nõu küsida. 

Arusaadav, et mul oli väga hästi meeles Dnestri-äärne sovhoos, millest Kolomejets mulle nüüd 
kirjutas. Mäletan, kui sala' pärasena tundus see sovhoos mulle tol südaööl, kui me mitme vankriga 
sinna jõudsime. Valge kiviaia taga mõisahoone ümber kasvasid kõrged paplid nagu valvurid. Kuskil 
tallides krõmpsutasid hobused kaera. Õuepimedusest kerkis esile valvur, berdani-püss käes, ja enne 
kriuksuva värava avamist päris ja uuris hulk aega, kes me niisugused oleme. 

Ning kas saab kunagi unustada esimest ööbimist selles sovhoosis, sahisevates heintes, vintpüss 
vastu rinda surutud, plekkkatuse all, mis varjas meie eest tähti. Või hommikust suplust 
käredavoolulises Dnestri jões, kus vesi oli veel öiselt külm. Või karusmarjapõõsa varjus kasvava 
halli piparmündi lõhna, millele 

sattusin juhuslikult, hooletusse jäetud aias ringi hulkudes? ... Ja kui tore oli sõita pühapäeviti 
Zvanetsi alevikku sovhoosi posti järele! 

... Kõrgel Dnestri kaldal läheb läti viljapõldude tolmune külavahetee. Võigu hobuse kabjad vajfivad 
pehmelt tolmu, jättes enda taha halle pilvi. Kügun kääksuvas sadulas ning näen teisel, Bessaraabia- 
poolsel jõekaldal hütikesi Hotini serval ja vanaaegse kindluse varemeid. Hobune liigutab kõrvu ja 
püüab kogu aeg haarata-valmivaid viljapäid. 


Ent veel mõnusam on tulla tagasi paki värskete ajalehtede ja ajakirjadega. Kerin ratsmed käe 
ümber ja täielikus tuulevaikuses teen lahti ajalehtede «Bednota», «Rabotšaja Gazeta», «Molodoi 
Leninets» ja «Tšervonõi Junak» ning «Komsomolskaja Pravda» ja «Bezbožnik» uued numbrid. Lasen 
silmad artiklite pealkirjadest üle käia ja kaalutlen endamisi, mida maanoortele punases nurgas ette 
lugeda. 

Polevoi tegi mulle sel suvel ülesandeks pühapäeviti valjusti ajalehti ette lugeda. Algul ei olnud 
ma sellega päri, ega osanud üldse ette kujutada, kuidas ma sellega hakkama saan, kuidas mõistan 
nagu mõni kooliõpetaja jutustada ajalehtedest võetud uudiseid hästi riietatud neidudele ja 
noormeestele. Oh, kui raske oli esimene valjusti ettelugemine! Kuidagi ei julgenud ajalehelt silmi 
üles tõsta, siis aga hakkasin vahepeal juba hinge tõmbama ning juukseid siludes vaatasin rahulikult 
koosolijaid. Ja pärastpoole läks kõik libedasti. Vastasin isegi küsimustele. 

Ning nüüd tegi teade, et mulle nii tuttavas külas on tekkimas noortekommuun, mu meele väga 
rõõmsaks. Küll on tore! 

Noorte lõbusad laulud hakkavad iga päev kostma bojaaride poolt anastatud Bessaraabiasse. Ei ole 
kahtlust, et kommunaarid panevad väikese mootori asemele, mis annab voolu vaevalt kella kümneni 
õhtul, hea elektrijaama, ja kes teab, võib-olla saab kord tõesti teoks see, mida kirjutas ajaleht 
«Bednota» lehmade lüpsmise kohta elektrienergia abil! 

Kujutlesin noortele üleantud kahekorruselist hoonet, endist härrastemaja, säramas heledates tuledes 
ja helamss jõudetundidel lauludest. Kui palju noori bessaraablasi ujub meie poole üle nende valgete 
tulede peale! Sest kellele muule kui ainult meile võisid loota need orjastatud inimesed! Teist lootust 
rlil polnud, kui ainult see, et meie õnn võib kord paiskuda Bessaraabiasse otsekui lõõmav 
tulekahjuleek ... 

Kui hea oli Golovatski poole minnes mõtiskleda, ent seda raskem oli laskuda tuleviku-unistuste 
taevast tänapäeva ja täita Kolomejetsi palvet. 

Ka Golovatski muutus silmanähtavalt murelikuks, kui Nikita palvest kuulda sai. 

«Su sõber on natuke naiivne,» ütles Tolja, kui oli kirja lõpuni lugenud. «Ta arvab, et see kõik 
läheb niisama lihtsalt — muudkui võta ja loe viis lõikusmasinat välja! Kuid teisest küljest on 
kommunistlik noorsooühing niisugusest piiriäärsest kommuunist äärmiselt huvitatud. Me ei tohi teie 
sõprade kirjale vastamata jätta ... Tead mis: põrutame õige otse direktori juurde!» 

«On ta siis praegu tehases?» 

«Läheme tema juurde koju,» ütles Golovatski. 

«Koju?» küsisin vastu. «Kas see siis sobib?» 

«Miks mitte? Läheme ju ühiskondliku asja pärast! Ega's Ivan Fjodorovitš pole mingisugune 
Andrõhhevitši-taoline kodanlik spets. Pealegi on direktor meil partei esindajaks. Lähme, lähme, pole 
siin midagi häbeneda!» 

Mind rahustas Golovatski otsustav toon. Kui aga pöörasime prospektilt vasakule, sattusin 
segadusse: 

«Kas Rudenko ei elagi kesklinnas?» 

«Madruste agulis. Seal, kuhu kõik tuuled korraga vabalt ligi pääsevad! Tehase meistrid elavad 
seal juba ammusest ajast. Ja Rudenko töötas enne revolutsiooni teatavasti valukojas.» 

«Kas ta siis ei oleks võinud nüüd kesklinna üle kolida?» 

«Muidugi oleks võinud,» nõustus Golcvatski, «seda enam, et direktori raaja oli tookord tühi, kuid 
ta ei tahtnud. «Mis ma nende paljude tubade ja esikutega peale hakkan? Mulle jätkub kolmest 
toakesest!. Pealegi on seal mere ääres lahedam — nagu kuurordis!»» Ja Golovatski viipas käega 
ranna poole, millele me lähenesime mööda laia sillutamata tänavat, kus mõlemal pool teed olid 
takjatesse ja stepirohtu kasvanud kraavid. «Rudenko tegi õige otsuse,» jätkas Tolja, «võttis kätte .ja 


andis tehase endise omaniku maja meie tehase tööliste öösanatooriumiks. Kui nõrga tervisega tööline 
on oma vahetuse ara olnud, läheb ta kõhe sellesse majja. Ühes esikus on väikesed kapid. Ta riputab 
oma kuue sinna, võtab riidest lahti ja kohe duši alla. On ta end pesnud, ootavad teda teises käpis puhas 
pesu, hommikumantel ja sussid. Ümberringi valitseb puhtus," söök on toitev, puhketunnist peetakse 
rangelt kinni, nii suvel kui talvel magatakse lahtiste akende all ja õhtuti on kultuursed meelelahutused. 
Hommikul aga lähevad tehase vile peale kõik selle sanatooriumi puhkajad otseteed tööle.» 

«Kas direktori] on suur perekond?» tundsin huvi. 

«Naisega kahekesi.» 

«Lapsi pole?» 

«Ühe poja raiusid mahnoolased surnuks. Teine poeg on lendur, eskadrilli komandör. Nüüd tuli 
meie juurde lühikeseks ajaks puhkusele.» 

«Pea, Bobõr jutustas mulle, et lendur Rudenko oli toonud aeroklubisse õppelennuki...» 

«See ongi meie direktori poeg,» seletas Golovatski. «Hulljulge noormees. Ka möödunud aastal 
veetis oma puhkuse siin. Kihutas süstal Mariupoli. Kas sa kujutad ette, missugune vahemaa see on? 
Ja kui torm oleks teda tabanud Beloretšje neeme juures? Siis poleks temast jälgegi järele jäänud!» 

Nüüd ma mõistsin, miks Saša niisuguse vaimustusega oli jutustanud sellest lendurist. 

«Ei tea, kas me Ivan Fjodorovitši üldse kõdust leiame?» muretses Golovatski, seades sammud üle 
kraavi viiva sillakese poole. Liivakivist tara taga õunaaias seisis ühekorruseline maja. Läksime selle 
avatud akna juurde. Majast kostis tasast jutuajamist ja sööginõude kõlinat. 

«Paistab, et söövad,» sosistas Tolja ja viivitanud veidi, koputas sõrmega aknaraamile. «Kas Ivan 
Fjodorovitš on kodus?» küsis ta. 

Pitskardinad lükati kõrvale ja me nägime oma direktori päevitunud nägu. 

«Näe, noored! Just parajal ajal! Tahtsin, Anatoli, juba ammu sinuga tõrelda.» 

«Minuga? Mispärast siis?» imestas Golovatski. «Asja pärast!» ütles direktor! «Kuid enne palun 
lauda istuda.» «Tänan, Ivan Fjodorovitš, oleme juba lõunatanud,» sõnas Golovatski kähku. 
«Jätkake söömist, meie aga-ootame teid rannas,» 

«Ärge häbenege, istuge aga lauda,» kutsus Ivan Fjodorovitš. «Ei, ei!» protesteeris Tolja. «Ootame 
seal.» Ja ta viipas käega mere poole. 

Madalate kääbusõunapuude taga laius tühi maa, mis oli tihedalt täis kasvanud sinkjasrohelisi 
merepujusid, ohakaid ja nõgeseid ning Tauria taimi: laialehelisi parkjuuri ja ankrikuid. Siin kasvas 
külluses piimalilli, angervaksu ja isegi kollaste õitega haraline härmal. Keset seda närbunud 
umbrohtu, peaaegu üsna vee piiril, oli maa sisse kaevatud tammepuust pink. Tormi ajal lõid lained 
temast kindlasti üle. 

Tolja istus pingile esimesena, pööras oma 'pikliku siledaks raseeritud näo minu poole ja küsis 
murelikult: 

«Miks ta siis minuga pahandada kavatseb?» 

«Võib-olla tegi Ivan Fjodorovitš nalja, sina aga satud juba paanikasse!» lohutasin Toljat. 

«E-e-ei! Ta on minu peale millegipärast pahane.» Samal hetkel kostsid meie taga sammud. Mööda 
laialivajuvat liiva tuli Ivan Fjodorovitš peaaegu jooksusammul meie poole. Ta paljastele jalgadele olid 
tõmmatud toatuhvlid, jalas olid tal sinised tööpüksid, särgivarrukad olid küünarnukkideni üles kää- 
ritud, mistõttu ta tugevad, päevitunud, ja hallide karvadega käetud lihaselised käsivarred olid paljad. 

«Noh, miks sina, siidivend, oma kommunistlike noortega kunagi tehase sööklasse pilku ei heida?» 
tungis direktor juba eemalt Golovatskile kallale, istus siis tema kõrvale pingile ja võttis ta ümbert 
kinni. 


«Ivan Fjodorovita!» hüüatas Tolja ägedalt. 

«Tean isegi, et olen Ivan Fjodorovitš. Juba kuuendat aastakümmet hüütakse mind nii. Sina aga 
tuleta parem meelde oma lubadusi, mis sa andsid siis, kui söökla avati: kui töölised töövaheajal 
kohvi või teed joovad, hakkame meie, kommunistlikud noored, ühiskondlikku tööd tegema — 
jutustame töötajate olukorrast Inglismaal, räägime Hiinast, ja selle koletise Tšang Tso-lingi 
paljastame korrapealt. Aga mis sellest välja tuli? Astusin eile õhtul sööklasse — ei mingisuguseid 
tšang-tsolinge. Lähen täna — sööklas on inimesi kõikidest tsehhidest, kuid ettelugejaist pole kippu ega 
kõppu. Kes siis niimoodi petab?» 

«Kahetsen ... Olen süüdi, Ivan Fjodorovitš!» ütles Golovatski, võttis oma ruudulise sonimütsi 
peast ja laskis pea nii madalale, et ta kastanpruun juuksetutt pinki puudutas. «Kas saate aru, miks 
niimoodi juhtus? Me valmistame praegu ulatuslikku programmi-võitluseks tantsuklassi vastu. Ja 
kogu meie jõud kulub selleks ära.» 

«Peaasi, Tolja, pole siin muidugi tants, vaid eraettevõtjate olemasolu. Kõige tähtsam on meil praegu 
tootmine, industrialiseerimine, põllumajandus, kultuuri omandamine. Kogu meie töölisklassi jõud 
tuleb selleks koondada.» 

«Sellepärast me teie juurde tulimegi, Ivan Fjodorovitš,» ütles Tolja kähku ja sosistas mulle: 
«Vassil, anna kiri!» 

Ulatasin Kolomejetsi kirja tehase direktorile, endal hing ärevu-sest kinni jäämas. Just praegu tuleb 
otsustamisele meie palve saatus! Rudenko koukis püksitaskust välja traatraamidega vana- 
inimeseprillid ja sikutanud need oma teravale ninale, hakkas lugema Nikita laiakaarelist ning 
hoogsat käekirja. Mida kaugemale ta luges, seda lahkema ilme võtsid ta silmad, kus oli näha punaseid 
soonekesi. 


«Toreda asja on need poisid välja mõtelnud,» lausus ta lõpuks kirja lehvitades. «Just niisugustes 
kommuunides võib kasvatada talurahva juhte. Ja nemad haaravad endaga kaasa rahvahulki, kui 
partei meid kutsub põllumajandust laialdaselt ümber korraldama. Ent küsimus on, kuidas mina 
selleks kaasa aidata saan. Mulle on kategooriliselt keelatud ise oma toodangut turustada. Meie tehas 
pole ju põllutööriistade kauplus!» 

«Aga kui teha erand?» küsis Tolja ettevaatlikult. 

«Mis erandit siin teha saab, kus mul naljamees! Niisuguste erandite eest heidetakse mind parteist 
välja, trusti juhataja aga annab mu kohtu alla. Ja nii ei täida me ka toodangu väljalaske plaani!» 

«Aga kui me lõikusmasinad ise valmis teeme?» heitis Tolja õnge välja. 

«Kes need «meie» on? Kas teie kahekesi?» Ja direktor osutas minule. 

Tolja sai pahaseks. 

«Muidugi mitte ainult meie kahekesi. Kogu tehase kommunistlikud noored. Noored valutöölised 
valavad oma vabal ajal tasuta viis komplekti malmdetaile, edasi aga võtavad need detailid nagu 
teatejooksul vastu teiste tsehhide kommunistlikud noored ja noored töölised. Küll näete, Ivan 
Fjodorovitš, et lõikusmasinad ei tule halvemad kui vanadel töölistel. Ma ise lähen lõõmutusahjude 
juurde ja valan malmi viis plussi peale.» 

«Valama oled sa meister, seda ma tean, kust ma aga teie jaoks malmi võtan? Sa ju tead, Tolja, 
malm just peabki mind kinni, muide, nagu kogu meie maadki. Kui meie kõrgahjud rohkem malmi 
välja laseksid, kuipalju võiks siis veel ehitada niisuguseid tehaseid nagu meie oma! Kogu tuleviku 
aluseks on ju rasketööstus, see aga pole veel nii arenenud nagu tarvis ja teeb meile ajuti veel muret.» 

«Kallis Ivan Fjodorovitš! Aga see vanaraud, mida oleme kogunud kommunistlike noorte 
laupäevakuli? Seda pole ju veel tuludesse sisse kantud?» 

«Kus sa sellega! See on juba ammu läbi!» 

Mu mõtted kändusid tagasi kodukohta ja mu silme ette tõusis kaljune linn Dnestri piirimail. 
Vanade mõisade urgastes, Smot-ritši järskude kaldakaljude all, Vana kindluse bastionide juures ja 


Tšõganovkas vedeles palju türklaste püssi- ja kahurikuule ning muud metallirisu. Ja kui palju 
kõiksugu vanametalli hilisematest aegadest leidus sõjaväeasutuse hoovil, endises vaimulikus koolis, 
kus kunagi oli asunud vaimulik seminar. Kord hakati kõiki neid metallitükke kokku vedama tehasesse 
«Mootor», kuid sellest mõttest loobuti, sest tehase hoov ei suutnud kogu vanarauda mahutada. Ja 
kohe tärkas mu peas julge mõte: 

«Aga kui meie teile malmi muretseme, seltsimees direktor?» ütlesin otsustavalt. «Kas te siis lubate 
meil lõikusmasinaid teha?» 

«Kui muretsete malmi, seltsimees viienda kategooria valaja, siis ma tulen teile hea meelega 
vastu,» ütles direktor naeratades. 

-.. Pool tundi hiljem saatsin peapostkontorist Nikita Kolomejetsile kodulinna järgmise telegrammi: 


LÕIKUSMASINAD VÕIME VALMISTADA TINGIMUSEL KUI SAADATE MEILE VANARAUDA PKT 
ERGUTA KIIRESTI LINNA KOMMUNISTLIKKE NOORI VANARAUA KOGUMISEKS SAADA MEIE 
TEHASELE PKT SURUME TUGEVASTI KÄTT SOOVIME EDU ANATOLI GOLOVATSKI VASSILI 
MANDZURA ALEKSANDER BOBÖR PJOTR MARE-MUHHA. 

LXXXI. UNUSTAMATU PALGAPÄEV 


Palgapäev oli meeldivaks päevaks kõigile valukoja töölistele. Palgaraamatutest, mis tsehhi 
tabelipidaja Koljä Zakabluk juba hommikul masinate juurde laiali kandis, saime teada, kuidas keegi 
on viimase kahe nädala jooksul töötanud. Ja juba hommikust peale, juba enne palga kättesaamist, 
tegid valutöölised arvestusi, missuguseid uusi asju võib perekonnale kauplusest osta, kuipalju raha 
pidid need, kes olid vastastikuse abistamise kassast võlgu võtnud, kassale tagasi maksma. 

Mind kui hiljutist vabrikukooli õpilast panid imestama arvud mu palgaraamatus. Kui ainult 
mõelda! Alles mõne kuu olin valukojas töötanud, kuid teenisin välja juba üle seitsmekümne rubla 
kuus. Niisugune palgapäev näis mulle tõesti luksuslikuna. 

Palgapäevi! oli meie tsehhis kõige rohkem ärevil Kaškett. Hommikust saadik nautis ta juba ette, 
kuidas ta pillab oma raha õllepoes ega mõtelnud sellele, kuidas ta siis koidikul ärkab kumiseva ning 
valutava peaga kuskil kuivadel vetikatel, mille lained liivasele rannikule on toonud, taskus ainult 
peenrana. 

Nii tänagi — päike ei olnud veel tõusnud, kui Kaškett palga saamise ootel juba oma masina 
juures tantsis, paljaksaetud pea ümber punane rätik, ja laulis kähiseval häälel: 


Ma kübara musta siis võtan, 

Anapasse kiiresti tõttan, 

sean rannale istuma end, 

tulvil nukrust mu mõtete lend ... 

Vormisime parajasti hammasrattaid. See oli tujukas detail: niipea kui andsid tambitsaga pisut 
tugevama hoobi, olid hambal praod sees ja liiv tuli juba täistambitud vormkastist välja valada. 
Nende raskelt vormitavate detailide kallal töötasime onu Vasjaga vaikides, õige harva vahetasime 
isekeskis mõne sõna. Kuid minu paarimees, kes kõigest hingest vihkas Kašketi-taolisi elupõletajaid 
ja kasutuid päevavargaid, ei kannatanud viimaks enam välja ja uratas: 


«Tema nüüd paneb kübara pähe! Paljaspäine kurat! Lihtsa sonimütsigi jaoks ei jõua ta raha kokku 
kraapida, kõik läheb kurgust alla, ise aga veel, et ««k-ü-ü-bara musta»!» 


Meie ees töötasid endiselt Turunda ja Gladõšev. Ka nüüd lausus Luka peaga Kašketi poole 
osutades ja mulle kavalalt silma pilgutades: 

«Laulab küll hästi, aga mis siis, kui pärast kimpu jääb?» 

Seda ütelnud, lõi Turunda pilgu tsehhi väravale: seal riputas Kolja Zakabluk käskjala abil 
parajasti üles mingisugust tahvlit. Turunda, kes oli partei esindajaks meie valukoja noore 
komsomolirakukese juures, teadis, mida kommunistlikud noored kavat-sevad. 

Tsehhi teised töölised arvasid nähtavasti, et riputatakse üles uut kuulutustahvlit ega pööranud 
sellele esialgu tähelepanu. Samal arvamusel oli nähtavasti ka Kaškett, kes jätkas külmetunud, 
kähiseval häälel oma laulu: 


-.. Oh meri, su taineisse uppus 
üks mees üpris tore ja hukkus, 
see oli seesamane mees, 

kes istus seal nukrutsedes ... 

Jäi järele kübar vaid temast, 

jäi alles Anapa nii kena, 

jäi alles ka merevee pind, 
millest muutub nii rahutuks rind. 


Kes hauda näeb, veendub siis ka, 
et surnud see kannataja... 


«Eh, ja kui palju praaki need kannatajad veel valmis vorbivad!» tähendas Gladõšev, masinale 
voolikust õhku puhudes. 

Sisisev suruõhujuga puudutas mu nägu ja värskendas seda meeldivalt. 

«Kuidas see ometi juhtus, Vassil, et teie seal Podoolias kasvatasite meie Kašketile paraja 
paarimehe?» nähvas Turunda. «Pealtnäha pole poisil nagu vigagi — tugev, laiade õlgadega. Algul 
arvasime, et hakkab Kašketti käsutama, tuli aga välja vas-tupidine lugu: ta kohaneb Kašketiga ja 
tantsib tema pilli järgi.» 

Sain aru, et jutt oli Tiktorist ja ütlesin vihaselt: 

«Kas tead, seltsimees Turunda, kui koguda kokku kõik need sõnad, mida me Tiktorile oleme 
ütelnud, — usu mind, nende manitsustega oleks võinud ümber kasvatada mistahes alaealiste 
seaduserikkujate koloonia.» 

«Kust siis niisugune põikpea, niisugune «pöialpoiss» välja on tulnud?» segas Gladõšev vahele. 

«Mis «pöialpoiss»?» imestasin niisuguse võrdluse üle. «See pole pöialpoiss, vaid tõeline kägu!» 

««Pöialpoiss», vennas, pole see, mida sina arvad,» seletas Gladõšev. ««Pöialpoisteks» nimetatakse 
meil malmitilku, mis pole valumassiga kokku liitunud. Satub niisugune «pöialpoiss» näiteks 


hammasratta hambasse. Töötlemisel ei pandud seda tähele, lastakse ratas käiku, ja siis vaata, et kõige 


raskemal hetkel pudeneb selle näruse tilga pärast välja terve hammas.» 


«Näiteks sõjas, lennukis!» toetas oma paarimeest Turunda. «Ja lennuk koos lenduriga prantsatab 
maha! ... Ütle, Vassil, kas ta ehk on üks endistest inimestest? Mingisugune aadlik või pris-tavipoeg? 
Võib-olla vaimulikust seisusest?» 

«Selles asi seisabki, et ta seda pole,» uratasin meelepahaga. «Selles liinis on tal kõik korras. 
Raudteelase-vedurijuhi poeg. .. Tiktori isa juhtis vedurit ausalt,» lisasin, soovides oma vaenlase 
vastu olla õiglane. 

Juba hõõgusid siin-seal vormkastides jahtuvad valukanalikausid, vormide lahtilööjad kogusid igalt 
poolt kokku metallijäätmeid, et need vormimulda ei satuks, meie aga onu Vasjaga, nagu paljud meie 
naabridki, hõõrusime parajasti grafiidimäärdega sisse masinate telgi ja tihvte, et neid kaitsta 
roostetamise eest, kui kõntorist tuli välja Kolja Zakabluk. 

Pean ütlema, et ma ei sallinud teda alguses, nagu ma ei sallinud muide ka teisi poisse, kes püüdsid 
olla ainult teenistujad. 

Imestasin, kui sain kuulda, et see kontorirott on juba kauemat aega kommunistlik noor. 

Pärast seda kui valukoja kommunistlikud noored olid mind sekretäriks valinud, hakkasin iga 
poisiga lähemalt tutvuma. Tutvusin ja tegin plaane selle kohta, missugust ülesannet kellelegi neist 
arjda. Pikka kasvu laiaõlgne vormide lahtilööja Griša Kan-juk võttis enda peale seinalehe «Noor 
Entusiast» toimetamise. Kärnitegija Sura Danilenko, kes iga päev kärnid raudplaatidel tsehhis laiali 
kandis, nõustus kärnitegemisruumis lõunavaheaegadel valjusti ette lugema ajalehti ja ajakirju. Ka 
teistele kommunistlikele noortele leidus tööd. 

Kuid missugust tööd välja mõelda meie rakukesse kuuluvale ainsale teenistujale Kolja 
Zakablukile, kui ma temasse ise säärase eelarvamusega suhtusin? Mind ei ärritanud ainuüksi ta lips, 
vaid ka korralik juukselahk ta karedavõitu heledates juustes. Hiljem mõistsin: kuidas küll võib eksida 
inimeses, kui otsustatakse tema üle ainult ta välimuse järgi! 

Hakkasime kord Zakablukiga juttu ajama ning siis selgus, et see rässakas noormees, kelle näol. oli 
nii palju tedretähti, et need tikkusid isegi ta kitsastele kokkusurutud huultele, ei ole sugugi alati olnud 
paberimäärija. Praegu tegi ta seda igavat tööd ainult paratamatuse tõttu. 

Sellest päevast alates, mil nõukogude võim pärast Wrangeli purustamist tehase käiku laskis, oli 
Kolja Zakabluk lõikusmasinate detaile vormides masinate juures toksinud. Noil sõjajärgseil aastail 
olid töötingimused valukojas praegustest hulga halvemad. Nagu inglaste ajalgi, toimus vormimine 
algul ilma igasuguse ventilatsioonita. Ei olnud ime, et alalises tolmus ja leitsakus sai Zakabluk 
tiisikuse. Kuidas tookord toitlustamisega oli, on ju teada: tülkakala ja õlikookidest küpsetatud leib. 
Volga ääres valitsev nälg andis end tunda ka Taurias. 

Kolja Zakabluki ja teiste haiglaste poiste elu muutus kerge-maks alles pärast seda, kui vana valaja 
Ivan Rudenko sai punaseks direktoriks ja endine tsaariaegne insener Andrõhhevitš, kes oli juhtinud 
tehast pärast inglast John Kayworthi, jäi tagaplaanile. Tehasesse asutati oma ambulants, seati sisse 
ventilatsioon, arstid hakkasid töölisi perioodiliselt läbi vaatama. Kuid kõige rohkem aitas Zakablukki 
tema enese sõnade järgi seesama Ööö- 

sanatoorium, mis avati Rudenko käsul endise tehaseomaniku Kayworthi majas. Kui Koljat oli 
küllalt nuumatud ja ta kopsud «kokku lapitud», lubasid arstid tal töötada, kuid esialgu veel mitte 
valukojas. Niisiis hakkas endfne vormija Kolja Zakabluk tegelema arvutusmasinaga. 

Kõnesoleval palgapäeval ootas Kolja Zakabluk, kuni valamine hakkab läbi saama, ja tõi siis 
kontorist pikliku karbi rahapakkidega. .Selleks ajaks teadsid juba valajad, vormijad ja kärnitegi- 
jad hommikul välja jagatud palgaraamatuist, kui suur on neile arvestatud töötasu. 


Zakabluk läks ühe masina juurest teise juurde, hüpates üle liivakuhjade ja hoides auravaist 
vormkastidest eemale. Ta tundis näo järgi valukoja iga töölist ja selle töökohale lähenedes võttis 
silmapilkselt välja temale määratud rahapaki. 

Vormija pühkis käed kleepuvast mullast puhtaks, võttis ümbriku vastu ja andis vihikusse 
allkirja. Vähe oli neid, kes raha. üle lugesid: kogu tsehh teadis, et Zakabluk on 
usaldusväärne noormees ega eksi arvestusega kunagi. 

Zakabluk naeratas, nii et tulid nähtavale mõlemad read valgeid.väikesi hambaid, jäi hetkeks 
meie masinate juurde peatuma ja sosistas: 

«Kui lärmama hakkavad, kas tuled siis appi, Vassil?» 

«Muidugi!» lubasin ma. «Vaata, et ise kindlaks jääd!» 

Zakabluk läks kiiresti naabrite juurde. 

Varsti oli teda näha juba masinate lähedal, kus askeldasid Kaškett JA Tiktor. Nende juures 
peatumata läks Zakabluk kiiresti edasi sulatusahju poole. 

«Hei, hei, Koljake, ara sõpru unusta!» kähises Kaškett. «Kõigepealt astu kogu oma leierkastiga 
meie juurde!» 

Zakabluk pööras selle hõike peale ümber. Ta nägu oli pinevil. Hambaid välgutades ütles ta 
valjusti: 

«Logelejad ja praagitegijad saavad, raha viimases järjekorras!» 

«V-viu!» vilistas Kaškett ootamatusest. «Mis see tähendab?» 

«Seda see just tähendabki!» nähvas Kolja ja ruttas sulatusahju juurde. Seal juba ootasid teda 
laiaääreliste kaabudega sulatusahjutöölised. 

Kaškett hakkas veel rohkem askeldama, ajades taga oma paarimeest ja vahetades temaga 
lühikesi, tigedaid lauseid. Nad lõpetasid töö kiiresti ara ja Kaškett jooksis kontorisse kaebama. 

Sellal me tegime masinad suruõhuga puhtaks, panime silumisriistad, lantsetid, könksud, orad 
ning veega ja määrdega täidetud kopsiku riiulile — kõik kindlas järjekorras, et hommikul võiks 
viivitamatult asuda vormima. 

Oli mõnus nagu alati pärast tööd pesta kraani all puhtaks läikiv labidas, ja kuumutades seda 
siis vabarnavärvi malmplaadi köhal, puistata talle peale peent kampolit. Kollakas kampol jook- 

sis labidat mööda laiali nagu kleepuv läikiv siirup. Männimetsa lõhn, palaval augustikuu 
päeval vaiku eritavate kõrgete soomus-kooreliste puude lõhn lõi mulle ninna ja Jämmatas kõik 
teised valukoja lõhnad. Labidat kampoliga hõõrudes vei pannud ma tähelegi, kuidas Zakabluki poolt 
tsehhis üles pandud tahvlile lähenes kiiresti Griša Kanjuk: ta rullis lahti ja kinnitas tahvlile meie 
seinalehe «Noor Entusiast» esimese numbri. 

Väga silmatorkava pealkirja all — «PRAAGI-REKORDI- MEHED VALUKOJAS» oli ära 
toodud vastav artikkel ja joonistatud mitu hanereas meest. Mehed olid poolpaljad ja ajasid nagu 
maadlejad tähtsalt rinda ette, üle rinna aga rippusid neil viinapudelid. Kõik mehed sammusid 
tseremoniaalses marsitaktis ühe ja sama eesmärgi poole: neid ahvatles määratu suur sinakat 
vedelikku sisaldav pudel, mille etiketil oli pealuu. Nagu võis juba arvata, tõttasid teiste 
praagitegijate ja logelejate hulgas ihaldatud pudeli poole ka sasipäine Tiktor ja nobe ning 
päevitunud Kaškett, kes oma naeruväärse punase rätiku poolest sarnanes hispaania pikadooriga'. 

Karikatuuri alla oli kirjutatud: 

«Tsehhi kõigi ausate töötajate palvel saavad praagitegijad, logelejad ja tootmise 
desorganiseerijad tänasest päevast alates palga kätte erikorras.» 

Ja samal hetkel ilmus Zakabluk oma tooli ja väikese kokkupandava lauaga. Ta laotas laual 
kiiresti lahti palgalehed, istus toolile ja jäi ootuses paigale nagu oma kontoris. Ta oli valmis 
viivitamata palka välja maksma kõigile praagitegijaile. 


Nagu maa alt kerkis tsehhi uksele insener Andrõhhevitš. Vana kombe järgi kandis ta 
kõrgepõhjalist inseneri vormimütsi, mille sametäärisel oli haamer ja tellitav võti. Peainseneri 
märgates astusid valutöölised kõrvale ja andsid talle teed. 

Pikk ja kondine, meelekohtadel hallid juuksed, mis vormimütsi rohelise äärise tõttu teravalt 
silma torkasid — säärasena peatus Andrõhhevitš seinalehe ees, heitis pilgu lauale ja sähvas põlg- 
likult: 

«Mis vigurid need on? Kutsuge meister!» 

«Olen siin, Stefan Medardovitš!» hüüdis Fedorko, keile mõni solvunud logeleja oli nähtavasti 
siia kutsunud. 

«Miks te seda lubasite?» käratas peainsener meistrile. 

«Ma mõtlesin ... Ma arvasin, et see on ühiskondlikus ... liinis ....» 

«Ei mingisuguseid «ühiskondlikke liine»!» surus Andrõhhevitš silmi pilutades mürgiselt läbi 
hammaste. «Tootmine on tootmine. See soperdis viivitamatult maha võtta!» 

Neil hetkil elasin palju läbi. Nurjumisohus oli kogu meie plaan 


! Pikadoor —r ratsa-odamees härjavõitluses. Tõlk. 

alustada pealetungi praagitegijate ja tootmise desorganiseerijate vastu. Ja kogunud julgust, 
astusin kiiresti inseneri ette. 

«Seinalehte me maha võtta ei luba!» hüüdsin katkeval häälel. 

Rohkem kui rninut aega silmitses Andrõhhevitš mind vaikides, liigutades oma kahuseid kulme 
ja «tuletas nähtavasti meelde, kus olime varem kohtunud. Siis aga meenus see talle ja ta otsustas 
asjast kavalalt mööda hiilida. 

«Aa-a-a! Uue maailma ülesehitaja! Tere, mu armas!» lausus ta teeseldud naljatoonil ja ulatas 
mulle oma kortsulise käe, kus oli massiivne kuldsõrmus. «Nüüd lubage endalt küsida, noormees, 
kelle nimel te protesteerite?» jätkas insener, soovides mind ilmselt alandada. «Kas omaenese 
algatusel? Või noorusele omase vasturääkivuse korras, mis mulle juba tuntud?» 

«Vaidlen vastu tsehhi komsomolirakukese nimel! Seinalehe andsime välja meie, ja teil pole 
õigust seda keelata.» 

«Lubage, mu armas! Kuid kas komsomoliorganisatsioonil on õigus omavolitseda ja rikkuda 
töödistsipliini?» küsis insener. 

«Kes rikub töödistsipliini? Kas meie?!» pahandasin ma. «Logelejad ja praagitegijad, need 
rikuvad töödistsipliini ja kisuvad meid tagasi!» 

«Tasem, tasem, noormees! Talitsege oma ägedust! Ma pole veel kurt ja minuga karjuda pole 
vaja. Seda enam, et revolutsiooniliste miitingute aeg on möödas. Tahan selle jutuga ütelda vaat 
mida. Praegu olen siin veel peainsener. Ma käsin meistril selle seinalehe ara koristada. Kuid teie 
—isik, kellel pole ei kogemusi ega administratiivseid volitusi — segate end toorelt minu 
tegevusse, tõstate häält, ütlete jämedusi. Kuidas tuleb sellest aru saada? Kas see pole töödistsiplii- 
ni rikkumine?» 

Silmasin oma kõrval praagitegija Kašketi kahjurõõmsat, täiel määral võidutsevat nägu, mu ees 
aga läikisid salakavalalt And-rõhhevitši rohekad silmad. 

Kuid ma ei andnud veel alla: 

«Töötasu kättesaamise järjekorra küsimus, Stefan Medardovitš, on kooskõlastatud tehase 
direktori seltsimees Rudenkoga ja meie ametiühingu käitiskomiteega. See, kes töötab kõige pare- 
mini, saab palga kätte esimeses järjekorras. Ja muile näib, et ka peainsener peab täitma direktori 
korraldust, mitte aga sellele 
vastu astuma.» 


«Ma ei tea niisugusest kokkuleppest midagi,» uratas Andrõhhevitš. «Direktor pole minuga 
sellest rääkinud.» 

«Teiega ei rääkinud, kuid kõigi meie tehase komsomolikollektiivi büroo liikmetega rääkis. 
Ivan Fjodorovitš kütis kõik meie abinõud heaks ... esmajoones aga seinalehe.» 

«Seda ma veel selgitan! Nii kergesti teil need vigurid läbi ei lähe!» pomises Andrõhhevitš 
süngelt, ilmselt segadusse sattudes. 

Minu kõrvale tlmus Turunda. Ta pöördus inseneri poole ja ütles lepitavalt: 

«Stefan Medardovitš, ma võin tõendada, et MandŽura räägib tõtt ega kavatse teid petta. Ma ei 
teata seda teile mitte enese, vaid parteiorganisatsiooni nimel. Me oletasime, et teie tänate meid, kuid 
selle asemel niisugused vaidlused . . .» 

«Seda me veel vaatame!» sähvas insener ähvardavalt ega kuulanud Turunda juttu lõpuni. Ta 
kohendas oma lakknokaga vormimütsi ja väljus kiiruga tsehhist. 

«Kuus — null meie kasuks, Vasja!» hüüdis Zakabluk, niipea kui kriuksuv uks inseneri järel oli 
kinni paugatanud. 

«Kuule sina, komsomolist!» pudistas Kaškett, minnes Koljale üsna ligi ja hingates talle näkku 
viinaauru. «Mis sa minust tahad? Keel käib sul kui tatraveski, sul on kange himu iga asja kallal 
uriseda, kuid su kavatsus ei kõlba kuhugi. Ennem tõmban enese oksa, kui et hakkan siin raha vastu 
võtma. Tooge mu palk mulle masina juurde!» 

«Noh, jäta siis võtmata! Kummardama me sinu ees ei hakka!» lausus Turunda. «Tehase juhatus 
kannab selle sinu nimele hoiukassasse.» 

«Mul ei ole hoiuraamatut. Ma pole niisugune kopikakoi nagu sina!» hüüdis Kaškett vihaselt. 

«Aga nüüd saad ühtlasi ka hoiuraamatu! Vihastada pole sul millegi üle. Kef on meil 
praagitegemise kuningad? Kas mitte sina oma paarimehega?» ründas Turunda oma vilkaid silmi väl- 
gatades ägedalt Kašketti. «Poisid kirjutavad siin õigust. Kui armastad praaki teha, olgu sul siis ka 
järjekord eriline... Või lahku tsehhist ja mine merele noota vedama. Võib-olla näkkab sul seal 
paremini!» 

«Mis see siis nüüd ometi on, vennad?» ulgus Kaškett, otsides naervatelt valutöölistelt toetust. 

Kuid keegi ei tundnud talle kaasa. Vähehaaval hakkasid kõik laiali minema. - 

Ja järsku kattis palgalehtedega täidetud laua kellegi selg: Zakabluki juurde oli tulnud raha saama 
elatanud sulatusahjutöö-line Tšutšvara. Nüüdsama enne palgasaamist oli ta terve tööpäeva 
pummeldanud oma sõbra pulmas, Madruste agulis. Selles pulmas mürtsus muusika nii-valjusti, et 
seda oli' kuulda isegi neemel. Tšutšvara aga käis järgmisel päeval unisena ringi. Nüüd otsustas ta kära 
tegemata palga välja võtta ja ruttu inirrteste silmist kaduda, ilma et tarvitseks nende ees üleliia häbi 
tunda. 

«Algus gn tehtud!» ütles Kolja Zakabluk valjusti. «Kes on järgmine? Palun rutata.» 

Ja alles jiüüd, esmakordselt pärast töö lõpetamist, kuulsin Tiktori häält. Tema, kes seni oli olnud 
vaikne ja norgus, tõmbas Kašketti käest ja ütles: 

«Asjatult lased end paluda! On ju õigus, et praaki tegid. On ju õigus, et terve pärastlõuna 
raiskasid nende rullikute peale! Võta raha vastu ja mine minema! ...» 


Tsehh tühjenes kohe, niipea kui Kaškett oma paarimehega, kes seekord mõistlikult käitus, palga 
vastu oli võtnud. Me läksime kontrollvärava poole koos Turunda ja Zakablukiga ning meenub, et 
Luka nähvas nagu kogemata: 

«Vaata ometi, Vassil! Sinu ühenurgamees muutus niisuguses seltskonnas päris taltsaks. Mõjus! 
Pole ta sugugi nii lootusetu.» 

Lükal oli õigus. Ja mina arvasin, et just Tiktor hakkab kõige enam skandaali tegema, nähes 
seinalehes oma portreed. Juhtus aga otse vastupidi. 

Ärritatuna kokkupõrkest Andrõhhevitšiga, sammusin koos seltsimeestega tehase värava poole ja 
mõtlesin: «Küll see «papake» mind, vaesekest, nüüd lõunalauas kirub! «Niisugune see sinu räpane 
austaja ongi!» ütleb ta tütrekesele. «Astus mulle teele ette. Ja meie kostitasime teda, kelmi, õlle ja 
tuurakalaga!» Ning Angelika kirtsutab mind kohates nüüd muidugi nina. Las kirtsutab! Hakkan ma 
tema tujude pärast oma põhimõtteid muutma? Niisugune nagu olin'niisuguseks ka jään. Minu tee on 
hoopis teine: koos Turunda, Gõlovatski, Naumenko ja kõigi minu uute sõpradega, keda selles linnas 
olen tundma õppinud.» 

Neist mõtteist hoovas soojust — haarasin kindlalt Turunda küünarnukist kinni ja ütlesin: 

«Algus on tehtud, Luka Romanovitš! Küll aga tuleb sellest valukojas palju rääkimist! Ning kui 
palju võitlemist on meil veel ees!» 

«See on suur üritus, Vassil,» vastas Turunda tõsiselt. «Poliitika — see on miljonite inimeste 
võitlus, nii räägiti mulle töölisfakulteedis. Üksikud jäävad selles võitluses alati kaotajaiks. Meid aga on 
miljonid!» 


LXXXII. - KIRIKIVI ALL 


Kaks päeva pärast seda, kui meie tsehhis oli ilmunud seinaleht, kus materdati logelejaid, nägi pärast 
mind töölef minev Maremuhha meie jalgvärava juurde viival rajal valget ümbrikku, millele oli peale 
pandud raske munakivi. 

Kirja sisu on väärt, et seda siin täielikult ara tuua: 

«Kuule sina, paljanabaline hohholl! Oled äkki norima hakanud. 

Kas sa ei tea, et juba üsna varsti tuleb kodumaile tagasi batko Mahno oma meestega. Küll kärbime 
siis kõigi parteilaste ja komsomolistide tiibu. Nii et istu vakka või veel parem — korista koos 

pärituulega oma koivad, seni kui nad sul veel terved on, oma Podooliasse, sinna, kust saatan sind 
tõi. Ja vaata ette, kui piiksatad kellelegi sellest kirjast — ara looda armu. Teeme su paugupealt 
vagaseks!» 


Allkirja asemel oli kirja lõppu soperdatud irevil hammastega kolp ja selle all ristamisi kaks 
sääreluud. 

Kui tehasest tagasi tulime, ulatas Maremuhha mulle ümbriku selle kirjaga ja ütles erutatult: 

«Maod niisugused, kuidas ähvardavad! Loe, Vassil!» Lugesin kiiruga läbi selle läkituse, mis oli 
kirjutatud ebatasaste tähtedega ja ilmselt vasaku käega, ning pahvatasin naerma. 

«Ma ei saa aru, mis siin naerda on!» uratas Saša. Nagu külanaine kerib lõnga, nii keris temagi 
kahele toolikorjule pikki ja peenikesi kummiribasid oma aeroklubi jaoks. Vaatasin uurivalt enne 
ühele, siis teisele näkku ja ütlesin: «Ega te, poisid, minuga nalja tee?» Pjotr sai vihaseks: 

«Kas näed uskmatut Toomast! Ta arvab, et meie temale mah-noolaste nimel kirja saatsime!» Ja 
siis jutustas Petro mulle, kuidas ta oli leidnud kivi alla pandud ümbriku. 


Petka argumendid veensid mind. Ja tõepoolest, kas kommunistlikel noortel kõlbab siis niiviisi 
naljatada, näideldes nõukogude võimu vagnlasi? 


«Kes selle siis võis kirjutada?» päris Maremuhha naiivselt. «Kas mitte mõni valukojast?» 


«Selge, et valukojast. Keegi logeleja. Astusime neile saba peale, nüüd siis hirmutavad,» nõustusin 
ma. 

«Kui oled kindel, et see on Kaškett, siis jookse ja anna üles. See asi on poliitiline!» soovitas 
Bobõr poolsosinal. 

«Kui ma täpselt teaksin ... Kuni teolt pole tabatud, pole veel varas. Ta rabeleb välja, mina aga 
satun rumalasse olukorda. Jään veel naerualuseks.» 


«Pole viga, põle viga!», ütles Saša täiesti veendunult. «Küll nad seal selgeks teevad. Seal istuvad 
targad inimesed ja need uurivad kõik välja. Ainuüksi käekirja järgi leiavad inimese igalt poolt üles.» 


«Kuule, Vassil, Saša räägib tõejuttu,» segas Maremuhha end jälle kõnelusse. «Näita seda kirja, 
kellele vaja. Seal võetakse abinõud tarvitusele. See on ju vaenlase temp!» 

Kuni hilisõhtuni rääkisime sellest neetud kirjast, mis täitis kõik meie mõtted, ja millestki muust me 
ei kõnelnudki. Jõudsime ühisele otsusele, et meie vaenlased ei võta niisuguseid kirju abiks mitte 
seepärast, et neil on hea elu, et nad on tugevad, vaid eelkõige seepärast, et nad on nõrgad. 

Alles üsna hiljuti oli mul väga paha meel, kui mind peeti poi- 

sikeseks. Kuidas oleksin tahtnud kiiremini noorukiaastaist üle hüpata, saada sääraseks nagu 
Turunda või vähemalt nagu Golovatski! Kuid solvav omadussõna «paljanabaline», mis viitas mu 
noorusele, ei riivanud mind täna niivõrd kui teotav ja vastik sõimunimi «hohholl». Säärase nime 
andsid tsaariajal ukrainlastele urjadnikud, sandarmid ja igasugused ülemkihu kuuluvad isikud. Olin 
korduvalt kuulnud, kuidas Denikini skaudid meid, Jõetaguse alaealisi töölisi, põlastavalt «hohhol- 
lideks» nimetasid. Arvasin, et see kõik on nüüd möödas, kirjutasin uhkusega oma ankeetides 
«rahvus — ukrainlane». Armastasin õhtuti komsomoli-klubis ukraina laule laulda, kõnelesin ukraina 
keelt. Nüüd selgus, et lurjus, kes mulle anonüümse kirja oli saatnud, mõnitas ka minu rahvust, ja see 
vihastas mind kõige enam. 

... Bobõr ja Petro olid ammu uinunud. Saša hakkas üha enam norisema. Õhukese kõrvitsalõiguga 
sarnanev kollakas kuu vaatas pärani avatud aknast sisse. Kuna oli laupäev, siis kostis väikesest 
linnapargist ikka veel jalutajate hääli. Idast tõusis tuulevinu ja ühtaegu õrna tuulepuhanguga kuulsin 
väravariivi valju plõksatust. Kruus rudises kellegi jalge all, kes jalgvärava poolt kiiresti meie maja 
poole tuli. Kes see võis olla? Perenaine magas juba ammu. Harva tülitasid teda naabrid nii hilisel 
tunnil. Hõikasin tulijat aknast. 

«Telegramm! Vassili Mandžurale,» hüüti alt. 

Jooksin tuhatnelja trepist alla. Seni kui ma postiljonile allkirja andsin ja ärklituppa tagasi jooksin, 
olid minu sagimisest ülesärganud poisid juba tule põlema süüdanud. Mind oodates seisid nad 
unistena, ainult aluspükste väel ja nende näod väljendasid kannatamatust. 

Lambi valgel lugesin lähtejaama nime: ««Sinelnikovo». Mis segadus see on! Sinelnikovos pole 
mul tõesti mitte kedagi. Ent võib-olla on see mu isa, trükitööline, kes on otsustanud mind külastada 
ja sõidab oma Tšerkassõst mere äärde puhkusele?» 

«Ava juba kiiremini! Ara piina!» oigas Saša. 

Tegin tema nõu järgi, tõmbasin ara sinise paberitükikese ja kõva telegrammipaber oma 
pealekleebitud lindiribadega, millel paistsid tähed, avanes mu ees nagu väike maakaart. 

Trükitähed hüplesid mu silme ees. Nende kokkulugemine hämmastas mind oma ootamatusega ja 
ma möirgasin: 


«Poisid! Nikita sõidab siia!» 

«Nikita sõidab meie juurde? Teed nalja? Siin on mingi eksitus!» hüüdis Maremuhha, tõustes 
kikivarbaile ja vaadates üle minu õla telegrammi. 

«Mis eksitus? Kuula!» Ja ma lugesin pikkamisi: 


«HOMME KESKPAEVAL SAABUN KAUBARONGIGA TULGE VASTU VALMISTUGE 
LAADUNGI VIIVITAMATUKS VASTUVÕTMISEKS PKT KOLOMEJETS». 

«Kui kahju, et mina ei saa temale vastu minna!» 

«Kas sa oled arust ara?» nähvasin Bobõrile. «Mis sa ometi mõtled? ... Sa ei lähe Nikitale 
vastu?» 

Bobõr venitas haledalt: 

«Ma ei saa, Vasja. Mul on tähtis asi ees!» 

«Mistähtsad asjad võivad sul pühapäeval ees olla?» ütles Maremuhha, asudes minu poolele. 

Kuid Saša ei andnud alla ja teatas paljutähendavalt: 

«Just nimelt tähtsad asjad. Ent seni on nad saladuseks!» 

«Isegi oma sekretärile Nikitale sa ei lähe vastu? Ta toob ju meile malmi, sind põikpead küll! ... 
Sa bled kohustatud tulema jaama! Komsomoli distsipliini korras. On arusaadav?»A ütles 
Maremuhha Saškale käskival toonil. 

«Ma ju ei saa!» kinnitas Bobõr kangekaelselt. «Just keskpäeval on mul niisugune asi ees .. .» 

Ja midagi ei aidanud. Kuidas me Saškat ka ei noominud, kuidas teda ka ei häbistanud, et ta vana 
sõbra ja kasvataja vastuvõtmise asemel läheb mingisugusele, kohtamisele, jäi Bobõr kindlaks ega 
lasknud end keelitada. 


Järgmisel päeval läksime Petroga jaama, võttes endaga kaasa ka Golovatski. Reisirong 
Jekaterinoslavist oli sisse tulnud juba hommikul. Tühjad rohelised vagunid seisid ammu 
tagavarateel. Kaalujad, rööpaseadjad, puhvetimüüja — kõik olid keskpäevase palavuse eest 
põgenenud jahedatesse ruumidesse jaamahoones, mis alles hiljuti oli olnud meile, vabrikukooli 
õpilastele, uus ja võõras. Nüüd aga näis see mereäärne lõppjaam oma päikesest kuumade ja 
läikivate rööbastega meile armsana ja otsekui juba lapsepõlvest saadik tuttavana. Kui kiiresti võib 
koduneda uues linnas, kui kohtad oma teel häid inimesi! Isegi tedretähelist nooruslikku 
jaamakorraldajat, kes oma punase vormimütsi tõttu sarnanes kärbseseenega, pidasin vanaks 
tuttavaks. 

Kaugel, väljasõidupöörangu juures tõusis semaforitiib plõksatades üles ja hakkasid heledalt 
undama terastrossid piki raudteed kulgevas kaitseribas. Kostis kaugelt vedurivilet. 

«Missugune küll võib Nikita praegu olla? Kas ajab ta meiega endiselt juttu nagu vanem 
seltsimees või peab ta meid nüüd omataolisteks?» mõtlesin, jälgides pinevalt, kuidas .suurenes 
vedurist tulev suitsutomp. 

Kaubarong, mida vedas raske vedur, sööstis Tauria steppidest vastu mere avarustele. Ja siis 
lõpuks sõitis vedur jaama ette, täites juba niigi päikeseleltsakust kuuma perrooni palavate 
aurupilvedega. Must oli see vedur, õline, läikiv määrdest ja lakist, lõhnav ja kogukas, ning tema 
väikesest ruudukujulisest aknast vaatas välja noor tahmane vedurijuht. 

Pruunid ehituspuudega platvormid ning potase- ja söetolmuga käetud tundmatu sisuga kastid 
veeresid meist mööda ja ma mõtlesin, et neile ei tulegi lõppu. Ent siis ilmus ühel platvormil näh- 


tavale õlgkaabuga kogu, kes ei tarnanenud nende vagunisaatjatega, kes nagu oleksid meid 
kyinistelt platvormidelt lipukestega tervitanud. Möödus hetk, möödus teine, ja me tundsime ära 
Kolomejetsi. Tal oli seljas sinine tööülikond ja ta seisis mingisugusel tohutul tööpingil. 

Niipea kui meie pilgud kohtusid, haaras Kolomejets kaabu peast ja lehvitas meile tervituseks. 
Ta oli imekspanuväärselt must, kuivetu, tuules lehvivate juustega ja karjus midagi, kuid 
vagunirataste mürin summutas ta hääle. Rong ei jõudnud veel kurust vahendada, kui Nikita 
juba osavalt perroonile hüppas. «Tere, poisid!» hüüdis ta. 

Esiteks surus Nikita mul ainult kätt, siis, kõhelnud hetke, süleles mind tugevasti ja suudles 
mõlemale põsele. Temast hoovas steppide avaruse, kibeka puju, angervaksa ja mägimündi 
lõhna. Ja suudles ka Maremuhhat. Siis esitlesin Nikitale Golovatskit. Kolomejets vaatas Toljale 
lõbusalt otsa ja surus tal kätt. «Olen sinust kuulnud, kuidas siis muidu! Vassil kirjutas mulle 
sinust. Suur tänu selle eest, et võtsite meie kasvandikud oma varju alla . .. Noh, aga kas 
lõikusmasinaid saame?» 

«Kas malm on kohal?» küsis Tolja vastuse asemel ja naeratas omakorda. 

Kolomejets pööras näo ešeloni poole ja näitas käega rongi lõppu haagitud kolme 
täislaaditud platvormi. 

«Kas tõesti ei jätku?» küsis ta uhkustundega. 

«Jääb ülegi!» määratles Tolja. «Kuid näen, ei ole veel teieni jõudnud Felix Edmundovitši 
sõnad: «Metalliga tuleb ümber käia nagu kullaga.» Nähtavasti on teil seda terved lademed. Mina 
aga, pean tunnistama, mõtlesin, et Vassil pisut suurendab.» 

«Enne teie telegrammi saamist ei tulnud meil pähegi seda vanarauda üles korjata,» möönis 
Nikita. «Tänan väga, et meelde tuletasite.» 

«Ja kui kiiresti te selle kõik kogusite!» imestas Petro. «Kiiresti oli vaja. Lõikus ei oota. Öösel 
tõg/ikute valgel kogusime. Nüüd paneme lootuse ainult teie peale!» 

«Ütle, Nikita, mis vigur see on?» küsisin, osutades katkisele malmist raamile, mis pealtnäha 
meenutas hiiglasuure laua alustuge. » 

«See, vennas, pole mingi vigur, vaid ehtne rahatrükkimise masin!» 

«Kas mitte seesama, mis seisis vaimulikus seminaris?» tuli mulle meelde. 

«Just seesama!» tõendas Nikita ja seletas ainuüksi Golovatski poole pöördudes: «Lugu on nii, 
et meie linnas peatus kord pet- 

ljuuralaste direktoorium. Ja sakslased saatsid siis Petljurale Berliinist selle rahatrükkimise masina. 
Petljura trükkis sellega nii palju grivnasid ja karbovanetseid, et külataadid neid veel tänapäevalgi 
tapeetide asemel seinale kleebivad. Pärastpoole seisis see katkihe masin põllumajandusinstituudi 
keldris. Saime Vassili telegrammi [a hakkasime kõikides keldrites tuhnima, metalli koguma. 
Üliopilased-kommunistlikud noored leidsid ta puuvirnade tagant üles. Kas kõlbab?» 

Rõhutades iga sõna, ütles Golovatski aeglaselt: 

«Kas pole kahju niisugust mürakat vanaraua hulka visata? Kas ei saa seda kohandada mingisuguse 
trükikoja jaoks?» 

«Mõtlesime. Pidasime aru. Tühi töö!» ütles Nikita. «Kui saksa instruktorid koos Petljuraga Zbrutši 
taha põgenesid, siis võtsid nad ka,asa kõik väärtuslikud osad, raami aga rikkusid ära. See on üleni 
pragusid täis. Kergem on uut teha kui seda parandada.» 

Vaatasin tohutut raami, mis oli platvormi keskele üles seatud ja köitega selle äärte külge 
kinnitatud. Mulle meenus kauge kodusõja aeg, kus petljuuralaste poolt, vallutatud kodulinnas levis 
kuuldus, et vaimulikus seminaris hakatavat trükkima uut raha. Mulle meenus elavalt see, kuidas 
petljuuralased tahtsid väevõimuga ka mu isa, trükitöölist, sundida haidamakkide valve all trükkima 
nende paberraha, mis oli kirju «kolmikharkidest» ja mis kandis petljuuralaste pealaekuri, kellegi 


Lebed-Jurtšiku allkirja. Isa hüüdis: «Ma olen trükitööline, aga mitte valerahategija!» ning jäi 
enesele kindlaks. Ta läks siis Nagorjanõsse, partisanide juurde. 

Ja jälle sattus mu teele see neetud masin, mille eest noil aastail oli põgenenud mu isa, kuid nüüd 
kõlbas see masin ainult ümbersulatamiseks. 

Golovatski läks otsekohe jaama korrapidaja juurde ja palus teda platvormid malmiga lahti 
haakida ning haruteed mööda tehasesse saata. 


«Teie, sõbrad, viige külaline koju. Küllap ta on vist näljane? Ka pesemine ei teeks talle kähju,» 
ütles Tolja, võttes Kolomejetsilt vastu saatekirjad. «Küllap mina ajan ise siin kõik joonde.» 

«Jah, ega pesemine kahju teeks,» tähendas Nikita ja tõmbas käega üle päevitunud põse. 

«Kas sa .tõesti kogu tee lahtisel platvormil sõitsid?» küsis Maremuhha, kui olime jaamaesisele 
väljakule jõudnud. 

Kolomejets raputas uljalt oma juukseid ja ütles: 

«Uhkelt sõitsin! Nagu hulkur Jack Londoni romaanidest! Ainult selle vahega, et keegi ei ajanud 
mind rongilt maha. Öösel kogunesid vagunisaatjad pikkadel jaamavahedel minu juurde nagu 
klubisse.» 

Tundes veidi kadedust, küsisin: 

«Kas oli lõbus sõita?» 

«Mis seal rääkida! Puhkekodu ratastel. Niipea kui päike tõusis, võtsin riided seljast ära ja 
hakkasin päikest võtma. Tasane tuuleke paitab sind, mõlemal pool aga lendavad mööda pooljaamad, 
külad, jõed, põllud, kogu Ukraina! ... Kui rikas on meie maa! Õhtul lähenesime Jekaterinoslavile — 
seal panid tehased kogu taeva punetama. See on alles tööstus — hing jääb kinni! Ühe sõnaga, sõit 
oli mul tore. Säärast naudingut pole ma elus veel .tundnud!» 

«Nikita, ütle ometi, mis sai Petšeritsast?» vihvatas äkki Maremuhha. 

«Petšeritsast? .. .» Kolomejetsi nägu muutus kohe salapäraseks. «See, vennas, on pikk jutt. Ei 
jätku ööstki, et teile kõike seda pajatada.» Ja jutuainet muuta soovides küsis ta: «Poisid, aga kus 
on siis Saša? Kus on meie kallis ja armastatud seltsimees Bobõr?» 

«Bobõril on mingisugune tähtis asi ees. Ta tuleb hiljem ...» uratas Maremuhha. 

Ja sel hetkel kostis Kobazova mäelt mingi järjest tugevnev ragin. See kõvenes aina, kasvades 
mürinaks. Pöörasime pilgud sinnapoole ja nägime, kuidas mäe servalt kiskus end ootamatult lahti ja 
hakkas linna köhal tiirlema väike lennuk. 

Lennuk vajus viltu ühele küljele ning tegi siis veel järsuma pöörde mere poole ja me nägime 
madalal sõitvas lennukis mitte ainult laiaõlgset pilooti, kes kandis prille ja nahkmütsi, vaid ka tema 
taga sõitvat teist inimest — kõhna, sasipäist ja imelikult tuttavat. Propellerilt paiskus tagasi õhujuga 
ja sakutas ta heledaid juukeid. Reisija viipas meile käega, ja äkki huikas Maremuhha: 

«Poisid, see on ju Bobõr! Tõsijutt, see on tema!» 

Kogeldes ja segi minnes, kuid silmi lennukilt pööramata, jutustas Maremuhha meile kiiruga, et neli 
remont- ja tööriistatsehhi kommunistlikku noort askeldavad koos komissar Rudenkoga juba kaks 
nädalat šeflusalusest eskadrillist toodud õppelennuki kallal. Kõik sai nüüd selgeks: niihästi Saša 
sagedased kadumised õhtuti kui ka tema saladuslik keeldumine Kolomejetsile vastu minna. Kuna 
nad polnud edus kindlad ega teadnud, kas neil õnnestub lennukit remontida, varjasid äeroklubi 
vandeseltslased viimase minutini oma esimest lendu. Kuidas nad ometi suutsid tirida lennuki klubist 
salaja Kobazova mäele? 

Vahepeal oli lennuk ulgumerele eemaldunud. Nüüd oli ta juba lainemurdja kohal. Jälgisin ahnel 
pilgul tema lendu, ja mis seal rääkidagi! — kadestasin Sašat. Oleksin väga tahtnud viibida praegu 
tema kabiinis ja ülevalt vaadata meie liivasel neemel laiuvat linna. Ühe-kahe minutiga oli Saša 
sõitnud üle linna, meie aga läksime mööda prospekti ega olnud jõudnud veel isegi kesklinna. Ja 
nüüd veel õhutas Kolomejets minu kadedust: 

«Kas see tõesti on Aleksander?» 

«No muidugi tema!» hüüdis Maremuhha. «Ta ju ükskord hooples: «Olen pardamehaanik!» 
Vastasin: «Mis pardamehaanik sa õied, kui pole kordagi lennanud!» Tema vastu: «Küll näed, et 
lendan.» Ja lendaski! Vaata, vaata — pöörasid majaka poole . . .» 

«Järelikult on see Bobõr ikkagi julge poiss! Tuleb välja, et ta polegi nii argpüks, kelleks me.teda 
pidasime pärast ebaõnnestunud vahikorda eriülesannetega väeosa staabi juures. Selleks, et niimoodi 
lennata, peavad inimesel olema tugevad närvid ja selge pea. Tema aga viipab käega nagu katuselt. 
Ei saa midagi öelda — Saša trumpas teid üle!» ütles Kolomejets. 

Lennuk kadus taevasinasse ja sarnanes kogemata soolasesse merre lennanud kiiliga. 

«Küllap maanduvad neemel, ütlen teile!» ennustas Maremuhha.. 

Ja tõesti, lennuk sõitis parajasti neeme kohal, kuid siis pööras tagasi linna poole, lendas mööda 
kuurordist ja teinud tiiru jaama köhal, lehvitas tervituseks tiibu. 

«Ta tervitab sind, kuuled, Nikita!» ütlesin vaimustusega. «Arvab, et sa oled veel jaamas, selle 
ešeloni juures.» 

«Võib-olla, võib-olla . . .» nõustus Kolomejets erutatult, jälgides pilguga lennukit, mis võttis 
nüüd.jälle kursi Kobazova mäe peale. Hetke pärast kadus ta mäeharja taha. 


Seni kui mete külaline meres aeglaselt ja kürustamata pesi oma raudteesõidul kõvaks tolmunud 
juukseid, tegime Petroga vees sääraseid kurbette' ja hüppeid, milleks on võimeline ainult inimene, 
kes on tulvil rõõmu. Surusin peopesad tugevasti üksteise kõrvale ja pildusin Petrussi üle 
veepritsmetega, mida tuli nagu kosest. Ta puristas vett neelates, püüdis mind eemale tõrjuda, kuid 
asjata. Siis ujusime kaugele, kus vesi polnud nii segamini pekstud, ja sukeldusime hoogu võttes. 
Vee all avasin silmad ja nägin läbi roheka veesügavuse põhja liivaseid kurde, kaluri-paadi 
roostetanud ankrurisu ja veealuste kipslilledega sarnanevaid vetikatepuntraid. 

Tore oli supelda, teades, et lähedal sulistab su ammune sõber Nikita Kolomejets. 


Saša sööstis tuppa, kui meie kolmekesi, olles pesnud ja end karastanud, sõime parajasti värskete 
kurkidega külma okroškat, mida perenaine oli valmistanud jäisest ja kangest leivakaljast. Ärevusest 
punase ja õlitilku täispritsitud näoga ning määrdunud kätega teretas Bobõr Kolomejetsit, nagu oleks 
ta temaga alles eile koos olnud, ja küsis otsekohe: 

«Kas nägid, kuidas me lendasime?» 


1 Kurbett — teatud hüpe spordis. Tõlk. 

«Nägin, nägin, Sašok, ja õigust öelda, ei uskunud algul, et sa oled niisuguseks asjaks kõlblik!» 
vastas Nikita ja pilgutas meile silma. 

Bobõr sai pahaseks: 

«Mis? Pole kõlblik?! Meie ju kontrollime veel põhjalikult mootorit ja põrutame siis kas 
Nogaiskisse või Genitšeskisse. Sõidame agitatsioonilennule. Rudenko ise ütles. Ja mina sõidan 
parda-mehaanikuna kaasa, Ja-jah ... Rudenko ei usaldanud ühelegi teisele poisile mootori 
kokkupanemist, ainuüksi minuga töötas koos. . .» 

«Õnnitlen, Sašenka, ja usun, et sa lendad mitte ainult Nogaiskini. Kui juba kord lendama 
hakkasid, siis tõuse aina kõrgemale ning ära jää peatuma!» ütles Kolomejets. 


LXXXIIL RÕÕMUS ÖÖ 


Podoolia kommunistlike noorte poolt kogutud malm laaditi maha. 

Päike paistis veel, kui meie juba pärast lõunasööki ja vähest puhkust rammimismasina juurde 
kokku tulime ning tassisime rammimismasinisti juhtimisel võrestiku juurde vanade teedemasinate 
riismeid, mingisuguste kõigile tundmatute möödunud sajandist pärit tööpinkide õliseid raame ja 
isegi roostetanud kat-kise matsavalmistamisel pressi. Nagu seletas Kolomejets, olevat kommu- 
nistlikud noored-trükitöölised leidnud selle vana sünagoogi” hoovilt. 

Kõige rohkem tööd oli trükimasina malmraami tõukamisega rammimismasina võrestiku taha. 
Pingutasime kogu oma jõudu, nii et olime üleni higised. Isegi vanad sulatusahjutöölised tulid 
meile appi. 

Lõpuks sulges masinist võrestiku uksed ja me jooksime kõrvale. 

Siis pani Tolja Golovatski käima vintsi. Vingudes tõstis tross üles raske metallpommi. See 
jäi kõrgele rammimismasina ploki alla peatuma, olles selgesti nähtav õhtueels« taeva roosatama 
löönud sinas. Tolja surus vintsihoovale ja vabanenud metall-pomm langes vuhisedes alla. Mitu 
korda tuli üles vinnata seda rasket metallpirni ja pommitada sellega väljaulatuvaid malm-osasid 
hetkeni, mil suur raam krigisedes ja ragisedes tikkideks purunes. 

«Hästi!» hüüdis Tolja vintsihoovast lahti lastes ja pühkis mõnutundega oma õliseid käsi. 


1 Matsa — juutide paasaaegne vahvlitaoline hapnemata leib nisujahust ja veest. Tõlk. 
2 Sünagoog — juudiusuliste palvekoda. Tõlk. 

Kõige raskem oli seljataga. 

Varsti pärast seda läksime rammimismasina juures olevale võrega piiratud ruudukujulisele 
platsile ja nägime trükimasina asemel malmirisu hunnikut. Suureteraline tore malm läikis 
murrukohtadelt. Golovatski tõstis malmitüki mõlema käega silmade köhale, vaatas ebatasasesse 
murrukohta nagu peeglisse ja ütles Nikitale: 

«Tore malm. Peen. Grafiiti on vähe, see-eest fosforit ja ränikivi palju. Säärane malm sulab nagu 
või, temast tehtud detailid aga peavad palju aastaid vastu!» 

Ja oma musklite jõudu proovides tõstis Tolja malmitüki parema käega üles. Praegu ei sarnanenud ta 
sugugi selle korraliku sekretäriga, kes meie esimesel tutvumisel oma välimusega mu tähelepanu oli 
köitnud. 

Et kommunistlike noorte malmi juhuslikult tsehhi üldtagavaradega segi ei aetaks, meisterdas 
Zakabluk erilise tara: maasse löödud teibad ühendas ta köiega. Me kandsime sellesse tarasse rasket 
malmirisu ja kui kõigi kolme platvormi sisu oli valmis sulatusahju heitmiseks, riputas Zakabluk köie 
külge sildi kirjaga: «Malm noorte tööliste laupäevaku jaoks.» 

Nägin juba otsekui oma silmaga: kure Dnestri kõrgel kaldal läigivad ja voogavad tugevapealise 
nisu kullased lained. Ja justkui laevad merel ujuvad mööda seda kollerdavat nisupõldu meie käega 
valmistatud fõikusmasinad, ragistades lõiketeradega. 


Turunda asendas valukoja partelrakukese sekretäri Flegontovit, kelle tehase direktsioon oli saatnud 
Leningradi tööalasele komandeeringule. Iga päev pidasin Luka Romanovitšiga nõu, kuidas meie jioori 
paremini suunata tootmisülesandeid täitma, et nad oleksid nii pisiasjus kui ka suurtes üritustes 
parteile ustavateks abilisteks. 

Tõelise bolševiku ja vilunud töölisena suunas Turunda meie noorusliku õhina lihtsate ja 
asjalikkude nõuannetega konkreet-setele tegudele. Ta- juhtis meid väga osavalt ja ütles õigel ajal 
ette, mis veel tuleb teha. Pärast iga uut vestlust temaga nägin selgesti neid kitsaskohti tsehhis, kus 


meie energiat oli võimalik rakendada. Õppisin Turundast aru saama poole sõna pealt, tema aga 
omakorda juhtis kommunistlikke noori nii, et me võisime ilmutada igas algatuses kõige laialdasemat 
initsiatiivi. 
Iga algus on raske. Nädal aega pärast minu tülliminemist insener Andrõhhevitšiga ilmus tsehhis 
noorte seinalehe teine number. Vormide lähtilööja Griša Kanjuk oli sellega tublisti vaeva näinud. 
Nahkpõlle ja kaijtseprillidega pikka kasvu laiaõlgne noormees, seisis kraanaga teenindatava 
valukopa juures ja pööras selle 

tüüri. Kopatilast voolas välja sulametalli juga ja kirjutas täht-tähelt nime: «Noor Entusiast». See 
tulikirjaline nimi tõmbas : otsekohe ligi tsehhi noorte ja vanade tööliste pilgud. 

Kõik artiklid oli Kolja Zakabluk tehasevalitsuse kirjutusmasinal hoolikalt ümber tippinud. Kähe 
kirjutise autoriks oli ta ise. 

Kokkuhoiurežiimile pühendatud artiklis tegi meie sõnakehv tabelipidaja oma peremeheliku silmaga 
ringkäigu valukojas. 

«Ei tsehhide laovalitsejad, ei Fedorko ega tehase peainsener Andrõhhevitš,» kirjutas Kolja, «pole 
seni südamesse võtnud partei üleskutset võidelda kokkuhoiurežiimi eest. Kas peainsener on mõtelnud 
sellele, kui palju on olemas vaba pinda valmisehita-mata martäänahju ümbruses? Vaja on ainult 
mahajäetud plats puhastada liivast ning metallijäätmeist, ja ongi olemas koht, kuhu paigutada vormi- 
mismasinad, mis valukoja 'laos juba üle aasta remonti ootavad ... Ja kui palju katkiste 
puuküludega tambit-said vedeleb riiulitel! Sellal saadab meister Fedorko iga kord, kui tambitsaist 
puudus tuleb, üha uusi ja uusi tellimusi remont-ja tööriistatsehhile. Tööriistalukksepad kulutavad 
kallist metalli selleks, et valmistada meile uusi tambitsaid. Kas poleks lihtsam panna vanadele 
raudkäepidemetele uued kulud ja asi korras?» 

Sääraseid veenvaid näiteid tõi Zakabluk suure hulga. Otseselt ja avameelselt süüdistas ta 
administratsiooni grafiidi, sulfiit-leelise ja siirupi ebamajanduslikus kulutamises kärnitegemis-ruumis. 
Ta otsis välja puudusi, vähe sellest — ta kutsus ka töölisi üles võitlema iga malmttilga eest, iga 
peotäie kaugelt toodava rasvase gatšina liiva eest, iga mõranenud vormkasti eest, mida soovikorral 
võib kinni neetida ja ümbersulatamatult käiku lasta. 

Lühikeses artiklis «Meister Fedorko pehme süda» võttis Zakabluk Aleksei Grigorjevitši läbi tema 
lepliku suhtumise pärast omakasupüüdjaisse ja praagitegijaisse. Kolja ütles tõtt näkku. Ta kirjutas, et 
piisab, kui keegi praagitegija kutsub meistri oma pulma või lapsele vaderiks, ja kohe on Fedorko 
valmis kõigile eksimustele läbi sõrmede vaatama. «Kui need logardid ei taha end parandada,» 
hoiatas Zakabluk, «siis peab meister valukoja neist viivitamatult puhastama.» 

Oma artiklile kirjutasin alla «Vassil Raputaja». See«õna meeldis mulle juba vabrikukoolis. 
Raputusnuiakesega raputavad platsil vormijad tavaliselt lahti mudeleid, enne kui neid ettevaatlikult 
liivavormidest välja võtavad. Samuti tahtsin ka mina oma artikliga üles raputada laisku ja 
paigalpüsivaid inimesi, kellest sõltus tsehhi areng. 

Vassil Raputaja väljendas seinalehes «Noor Entusiast» teda ammu piinanud mõtet: ta pani ette 
lõpetada primitiivne masinate 

soojendamine ja sellest tingitud üleliigne jooksmine plaatide järele läbi kogu tsehhi. 
Meile oli seinalehe tegemisel abiks olnud üksikasjaline kiri, mille perteirakukese sekretär 
Flegontov oli Leningradist Turundale saatnud. Me avaldasime seinalehes Flegontovi muljeid. 


Ta jutustas ratsionaliseerimisest tehase «Kjasnõi Võboržets» valukojas, vormide tampimisest 
suruõhuga, valajate ja vormijate, ülesannete täpsest jaotamisest. «Miks ei võiks kõike rakendada 
meilgi?» küsis «Noore Entusiasti» toimetuse kolleegium. 

Flegontov vormis meil lõikusmasinate rattaid. Ta oli umbes viiekümneaastane keskmist kasvu, 
jässakas, hallikate juustega mees ja täitis väga peent ning vaevanõudvat tööülesannet. Jälgides 
algul tema linases tööriietuses ja kullakates tehase poolt antud saabastes tugevat kogu, paistsid 
Flegontovi liigutused mulle väga aeglastena ja ettevaatlikkudena. Ta jändas nagu liiga kaua iga 
lahtivõetud ratta kallal, niisutas tähelepanelikult ja õrnalt vormi aari, vaatas peegli abil tulevase 
rattapöia kitsastesse õnarustesse, kontrollides, kas seal ei leidu prahti. Sellal kui me «kuulipildujatel» 
täitsime ümber vaatamata vormkasti vormkasti järel, seades neid tublisti kümme tükki pehmele 
liivasele asemele, jõudis Flegontov oma paarimehega talide abil ära võtta ja kokku panna kõigest ühe 
vormi kaks poolt. Kord avaldasin Turundale oma arvamust Flegontovi aegluse kohta, mille peale 
Turunda mulle vastas: 

«Oled liiga kärme otsustama! Selle töö juures sa juba ei kiirusta. Rattad ja kered — need on 
kõige rohkem vaeva nõudvad detailid. Ega's neid juhuslikult vormi kõige kõrgemate kategoo-riate 
töölised. Miks siin nii? Aga üsna lihtsalt! Rikud kiiruga viis hammasratast — paha lugu, kuid 
parandatav. Kujutle aga endale, et seesugune ratas on halvasti vormitud. Hirmus mõtelda, kui palju 
malmi läheks praaki, ümbersulatusele! ... Flegontov aga on suur meister!» 

-.. Vanad töölised lugesid suure huviga meie noorte seinalehest parteisekretäri kirja, ja kogu 
seinaleht avaldas sügavat muljet. 


-..Tol ööl, kui valukoja noored otsustasid alustada tööd mitte kell neli, vaid kell üks öösel, et 
ammu enne tööliste saabumist jõuda kiirustamatult valmis vormida komplekti detaile Dnestri-äärsele 
kpmmuunile saadetavate lõikusmasinate jaoks, olin väga ärevil: «Äkki ei tule meie, noored vormijad, 
toime nende vaeva ja tööd nõudvate ohtlike detailidega? Neile detailidele tugineb ju kogu 
lõikusmasin!» Kuid me ei tahtnud vanadelt töölistelt abi paluda. «Tuleme toime omaeneste 
jõududega,» ergutasime iseennast. 

Ei jõudnucl me veel tööle asuda, kui hoovist tsehhi astusid Turunda ja Gladõšev, nende järel aga 
poetasid end üksteise järel 

sisse. «vanamehed» — kaadritöölised, kes juba ammu olid kommunistliku noore east väljas. 

«Tere, Luka Romanovitš!» hüüdsin, peatades Turunda. «Tahtsime just hakata teie masinatel 
töftama. Kuidas siis nüüd saab?» 

Luka Romanovitš naeratas ja «ütles: 

«Tahad meid liiga vara vanameeste kilda arvata! Tulime ju teile appi. Ühine üritus, ühine 
mure. Eks ole?» 

Nagu känk malmi oleks mu õlalt maha langenud. Aitäh Turundale! Kõik läheb hästi. Nüüd võis 
juba julge olla, et kõik lõikusmasinate malmosad vormitakse ja valatakse nagu kord ja kõhus. 

Tööd alustasime kell üks. 

Kõikjal masinate juures hakkasid visisema suruõhk, lõid punetama kuumutatud plaadid mudelite 
all. Labidad lõikusid liiva-hunnikuisse ja sealt tõusis tihedat auru. 

Olime varem kokku leppinud, et minuga paaris hakkab hammasrattaid vormima Kolja Zakabluk. 
Ja sellest, kuidas ta pimesi keeras kruvisid, millega vormkast oli malmraami külge kinnitatud, 
veendusin veel kord, et ta tunneb vormimist juba ammust ajast. 

Kolja ei jõudnud veel täita esimest vormkastigi, kui kuulsime Naumenko torisevat häält: 

«Hei, hei, noormees! ära asu ühti võõrale töökohale. Venitad end ära, jääd jälle haigeks. Tuleme 
sinutagi toime!» 

Nende sõnadega ajas Naumenko Kolja masina juurest minema ja kontrollinud, kas vormkast on 
kõvasti kinnitatud, laskis terava tambitsakiilu hooga auravasse liivaputru. 


«Pole viga, Kolja, ära noruta!» lohutasin oma õnnetut paarimeest. «Meie onu Vasjaga vormime, 
sina puhka. Või tead mis? Näita parem Kolomejetsile, kuidas vormimulda sõelutakse. Või mis veel: 
tooge masinate juurde plaadid, et me ei tarvitseks oma tööd katkestada. Aega on meil napilt!» 

Ka Nikita ei jäänud vahtima. Kas võis tema oma püsimatu loomuga sel ööl rahulikult magada, 
teades, et noored valajad on hakanud valmistama lõikusmasinaid Dnestri-äärse kommuuni jaoks? 

Kaugel Dnestri kõrgel kaldal lõid päid ja sirgusid aina pikemaks tihe hõbedane kaer, sinkjas 
rukis, nisu ja oder. Lähenes viljalõikuse päev. Ei tohtinud kaotada enam minutitki! 

Meie Podoolia-külalise Nikita jaoks sain Fedorkolt ajutise läbi-pääsuloa. Kolomejets oli nõus 
tegema ükskõik missugust talle jõukohast tööd. Nii ta hakkaski Zakablukiga võidu jooksma hõõ- 
guvate kaminate juurde ja sealt tagasi, hoides pihtide vahel sädemeid pilduvaid kuumutusplaate. 

Maremuhha õhutas puusepatöökoja noori valmistama lõikusmasinate puuosad ületunnitööna ja 
tasuta. Ka Saša Bobõr tuli 

tol ööl koos minuga valukotta, et anda esimest lukksepaabi juhul, kui midagi peaks murduma. 

Onu Vasja aga, nagu ma aru sain, oli mingil põhjusel väga tujust ära. Ta muudkui torises midagi 
endamisi ja ohkas millegipärast, siis aga ei kannbtanud enam välja ja ütles mulle: 

«Missugune rumal lugu! Jäin natuke hiljaks. Ja kõik selle vanamoori pärast! Ütlesin talle: ärata 
mind keskööl. Tema aga jäi ise magama. Vaatan kella — pool üks. Ja sadamas löödi juba esimest 
kella. Selle ajaga, kui ma nägu loputasin ja riidesse panin, olite teie juba platsis! ...» 

«Pole viga, onu Vasja! Ka praegu tuleme toime päevatöö alguseks,» lohutasin vanameest. 

«Mitte selles ei seisa asi, et me toime tuleme. See töö on ühiskondlik! Ühiskondlikule tööle 
hilinemine aga on seda suuremaks häbiks. Ma pole Kaškett, ma pole eales vaadanud metsa poole. 
Tahan elada kõigi teistega koos.» 

Me polnud veel kunagi töötanud nii suure rõõmuga kui sel ööl! Mis seal salata — tavalistel 
päevadel töötad, töötad ja arvestad endamisi, kui palju teenid, ja kui töö lõpuks on tavaline norm 
ületatud, lähed koju lõbusas tujus. Sel ööl aga töötasime ühiskonna heaks. Pingutasime jõudu 
rõõmsalt, vaevata, üks käsi ajas teist taga ja jalad jooksid iseenesest vormimiskohale. 

Kolm päeva hiljem läksime koos Nikita ja Golovatskiga maalritsehhi. Jube eeskojas võttis meid 
vastu värnitsa ja tärpentini lõhn. Avaras tsehhis seisis palju uusi lõikusmasinaid, mis ootasid 
ärasaatmist. 

Keskpäeva valguskiirtes tundsime kohe ära oma viis lõikusmasinat. Ega's olnudki nii raske leida 
neid sadade teiste masinate hulgast: iga Dnestri-äärse kommuuni jaoks konstrueeritud 
viljalõikusmasina platvormihõlmal ilutses Kommunistliku Noorsoo Internatsionaali märk. Pisut 
kaugemale aga, vabrikumärgi alla, olid noored maalrid osavasti maalinud kaks rida meie poolt, väga 
armastatud ja tollal väga levinud laulust: 


Me vedur, torma edasi! Kommuunis alles peatu!... 


Ja selle loosungina kõlava laulu sõnade alla oli väiksemate tähtedega maalitud: «Iljitši-nimelisele 
komsomoli kommuunile Pjotr Schmidti nimelise Masinaehitustehase töölistelt.» 

Tehase transpordiosakond lubas lõikusmasinad kommnnaaridele ära saata esimese 
kaubaešeloniga, kohe pärast keskööd. 


LXXXIV. PETSERITSA JÄLGI MÖÖDA 


Kui me laadimisvalmis lõikusmasinad üle olime vaadanud, tegin sõpradele ja meie külalisSle 
ettepaneku neemele minna. Olime ise ammu kavatsenud sinna sõita, nüüd aga oli selleks hea. 
ettekääne. Õhtu juhtus olema ilus, stepist puhus avamerele nõrk tuul. 

Kõigi nende ärevate päevade kestel, mil tehase tsehhides töötati meie poolt valatud detailide 
kallal, oli merel möllanud torm. Kuid täna köidikul oli lainetus vaibunud ja ilma erilise vaevata 
saime Vetelpäästeseltsi paadisillalt enestele kerge valge kaheaeru-paadi. 

Maremuhha ja Nikita hakkasid sõudma, mina võtsin tüüri-mise enda hooleks. Ainult Saša logeles 
algul niisama, võttis jalast spordikingad ja istus paadininas, lastes jalgadel rippuda üle aare. 

Sõudsime vaheldumisi, pikkade saarepuust aerudega, ja tunni aja pärast jooksis meie paat kuurordi 
ja majaka vahel neeme liivasele leetele. 

Siin oli avarust ning polnud inimesi. Mõlemal pool neeme laius kergelt virvendav veeväli, mida 
poolitas ainult väike kitsas riba imeväärselt puhast hõbedast liiva. 

Linn paistis siia vaevalt: see näis madalana, sarnanes kau-gelt suure mereäärse külaga, ulatudes 
oma tillukeste hoonetega Liskist kuni Madruste agulini. Lainemurdja poole suunduva neeme paremal 
äärel kerkis kõrgele valgest kivist majaka koonus. Ilmselt oli väga raske olnud teda ehitada sinna 
ebakindlale liivasele pinnale, sest maanina oli siin juba niivõrd kitsas, et iga marulaine temast 
vabalt üle käis. 

Sumades kuivas liivas nagu hirsiterade salves, tirisime paadi veest välja ja Maremuhha hakkas 
kähku riidest lahti võtma. 

Otsekui oma kangeks jäänud tubade jõudu prooviv hani vehkis Nikita mitu korda kätega, vaatas 
silmi kissitades roosatavat päikest ja tormas siis poisikese kombel vee poole. Jooksime 
Kolomejetsile järele ja sööstsime päikesekiirtes sädelevasse 
MEITe. 

Tore oli supelda siin äaretus mereavaruses! Vesi oli nagu stepikaevus — puhas ja soe. Põhi, 
mida mööda Mrahommikul oli tormanud murdlainetus, oli nüüd üleni kergetes Invakurdudes. 
Soolakas ja nii mõnusas tuules oli pisut tunda mädanevale vetikate ja käia lõhna. Kui heitsid selili, 
nägid, kuidas kuskil rannas mereäärse stepi köhal vibeleb kõrgel taeva all pistrik. Tema, kelm, otsis 
aina saaki ega jõudnud kuidagi otsusele, kelle peale kõrgusest alla söösta. 

Suplesime suurepäraselt ja kui me märgadena ja väsinuina veest kaldale tuigerdasime, hakkas 
Kolomejets võimlema. Ta ajas 

oma käed laiali, nii et luud ragisesid, väänas oma käelabasid, ja kuigi meile avamerelt puhus 
mahe tuul, tundus, nagu veedak-sime koos Nikitaga vaba aega oma Podoolias. Mulle meenusid 
meie ühised jalutuskäigud öises linnas ja haaratuna kannata-matusest palusin teda veel kord 
tungivalt: 

«Aitab juba sellest salapärasest vaikimisest, Nikita! Jutusta meile juba kord selgesti ara, mis 
juhtus Petšeritsaga!» 

«Küll ma räägin, ole rahulik!» lohutas meid Nikita, istus paati, pööras näo loojeneva päikese poole 
ning alustas jutustamist. 

... Sellest hetkest peale, mil Džendžuristõi ringkonna rahva-haridusosakonna välisukse juures 
leidis pagenud Petšeritsa kokkukägardatud punased vurrud, ei saanud Vukovitš enam rahu. 

Petšeritsa peidupaiga kindlaksmääramiseks tuli tundma õppida tema minevikku, olevikku ja heita 
pilgu ta tulevikkugi, uurida kõiki ta vanu ja praegusi sõpru ning tuttavaid. Tuli välja selgitada, kus 
ta oli reisinud, missugustes kohtades kõige lahedamalt elanud, et siis oleks juba kergem ära arvata, 
kus ta võiks endale leida kaaslasi ja varjajaid. 


Žitomir ja Proskurov langesid välja. Vaevalt oleks Petšeritsa peatunud neis väikestes linnades, 
mis asusid tolleaegse riigipiiri juures. Piir oli alati suletud, liiatigi pärast Petšeritsa pagemist meie 
linnast oleks piirile lähenemine olnud ohtlik. 

Petšeritsa poolt mulle jäetud pileti järgi võis oletada, et ta kavatses sõita Millerovo jaamani. Kas 
tõesti laskis ta jalga endisesse Doni Sõjaväe Oblastisse või Kubaanimaale? 

Kaasteenijate seletustest ja põgeniku ankeediandmetest uuris Vukovitš välja, et Petšeritsa polnud 
kunagi käinud Doni-äärsetes piirkondades. Veel enam: varsti pärast saabumist meie linna, olles veel 
väljaspool igasuguseid kahtlustusi, oli Petšeritsa ringkonna rahvaharidusosakonna masinakirjutajale 
uhkelt sõnanud: 

«Moskvamaal pole ma kunagi käinud, ja annaks jumal, et ei lähe ka tulevikus. Miks peaksin 
lahkuma Ukrainast?» 

Raske oli oletada, et ta selle juhusliku lause poetas sihilikult, lootes selle abil hädaohu korral oma 
jälgi segada ja end just varjata vihatud «Moskvamaal». 

Igaks juhuks uuriti hoolikalt kõiki kahtlasi isikuid Millerovo, Olhovõi Rogi ja Nikolsko- 
Pokrovskaja staniitsas ning isegi Krivoi Rogi Olhovtšiki asulas. Petšeritsa jälgi sealt ei leitud. Tõe- 
näoliselt oli Petšeritsa tähelepanu kõrvalejuhtimiseks võtnud pileti Millerovoni. Ja kes teab, vahest oli 
ta enesele nendeks reisideks välja kirjutanud veel mitu maksuta sõidutunnistust Ukraina raudtee- 
liinidele ja võib-olla märkinud n'eile erisugused perekonnanimed? 

Ja Vukovitš asus selle segase küsimuse lahendamisele. 

Nikita jutustas meile,, et kõigepealt tutvus ta tolle ajajärgu 

materjalidega, mil Petšeritsa kandis Austria sõjaväe mundrit ja tuli üle Zbrutši 
revolutsioonitulest haaratud Ukrainasse. 

Austria kindralidl kasutasid tookord ära Galiitsiast pärinevaid ukraina natsionaliiste, kes kamdsid 
austria mundrit. Terve «Ukraina Setši laskurite» leegion paisati siis Austria armee koosseisus 
Ukrainasse, et seda rüüstata. 

Kiievi, Hersoni ja Jekaterinoslavi piirkonnas puhkesid rahva ülestõusud. Terved külad, vallad ja 
isegi maakonnad ühinesid partisanisalkadesse ja pidasid võitlust okupantide vastu. Ainuüksi 
Zvenogorodoki lähedal purustasid partisanid mitu Saksa-Austria regulaarväieosa. 

Austerlaste ida-armeed juhtis Ukrainasse feldmarssal Böhm-Ermolli. Hiljem asendas teda kindral 
Krauss. Kokkuleppel sakslastega rüüstas sete kindral 1918. aasta märtsikuu lõpul Podoolia, Hersoni 
ja Jekaterinoslavi kubermangu — hiiglasuurt Zbrutšist kuni Aasovi imereni ulatuvat maa-ala 
Ukrainas. 

Kohe pärast seda, kui Krauss sai ida-armee ülemjuhatajaks, määrati austerlaste nõuandja Ukraina 
asjus Zenon Petšeritsa XII Austria korpuse staapi Jekaterinoslavi. Ta sõitis tihti karistus- 
ekspeditsiooni koosseisus rajoonidesse, kus olid puhkenud talupoegade ülestõusud, ja. oli alati 
valmis nahast välja pugema, et aga paremini ja k;avalamalt talitada-austerlaste meele järgi. 

-.. Ning uurides Petšeritsa teekonda viletsast Kolomõja alevikust Aasovi meireni, avastas 
Vukovitš, Nikita sõnade järgi, et Jekaterinoslavist Lahkudes peatusid Austria karistussalgad kõige 
tihedamini saksa asundustes, eriti Taurias. 

Tuleb märkida, et Tauria rajoonid olid Vukovitšile tuttavad juba lapsepõlvest saadik. Just siia oli 
möödunud sajandi esimesel poolel Serbiast põgenenud ta vanaisa, kes oli osa võtnud ülestõusust 
julma vürsti Miloš Obrenovitši vastu. Vukovitši vanaisa abiellus Taurias ukrainlannaga ja jäi sinna 
alaliseks elama, Vukovitši isa aga asus kõrgahjumeistrina tööle Mariupoli metallurgiatehastes. 
Mariupolis astus ta poeg komsomoli, ja sealt saadeti ta juba kodusõja aastail tööle vägedesse, mis 
allusid Ülevenemaalisele Erakorralisele Kontrrevolutsiooni vastu Võitlemise Komisjonile ning 
Ühendatud Riiklikule Poliitilisele Peavalitsusele. 


Uurides nüüd Petšeritsa teekonda talle lapsepõlvest saadik tuttavais Tauria steppides, sai 
Vukovitš teada, ft üks Austria väesalkadest, kellle koosseisu kuulus ka Petšeritsa, jõudis saksa 
asundusse Neuho:ffnungisse, mis asus Berda jõe kaldal. Vukovitš püüdis otsemaid hankida andmeid 
selle asunduse ajaloo kohta ja sai teada, et selle olid juba üheksateistkümnenda sajandi algul 
asutanud Württembergist Tauriasse ümber asunud sakslased. 

Vukovitš võttis luubi ja hakkas selle abil rändama mööda maakaarti ning uurima Zenon Petšeritsa 
teekonda Aasovi mere äärde 

1918. aasta kevadel. Rohkearvulistest saksa nimedest läks tal silme ees kirjuks: Fürstenau, 
Goldstadt, Muntau . .. Need Tauria viljarikkas stepis tihedalt üksteise kõrval paiknevad saksa asun- 
dused .olid jõukad. Kuni valitses Romanovite dünastia, elasid sakslased seal külluses. Ent kohe, kui 
Smolnõist kostis loosung: «Kogu võim nõukogudele!», peletas hirm rahva võimu ees jõukatel saksa 
kolonistidel tihti une silmist ja pani nad värisema. 

Austria armee olid nad vastu võtnud avasüli. Hallides mundrites sõjaväevaimulikud olid pidanud 
kirikuis pidulikke jumalateenistusi ning palvetanud Habsburgide dünastia tervise eest ja asunduse 
vanad elanikud olid oreli venivate helide saatel vaimustusest nutnud. 


Ilma igasuguse kahtluseta pidasid kolonistid hästi saksa keelt kõnelevat Zenon Petšeritsat — 
austria käsilast — oma inimeseks. Nad olid talle meeleldi abiks rüüsteretkedel ukraina küladele. 

«Kahtlemata,» mõtles Vukovitš, «pidi niisugusel osaval vaenlasel nagu Petšeritsa olema veel 
sidemeid neis asundustes, kus ta kunagi oli käinud.» 


Polnud saladuseks ka see asjaolu, et nendesse asundustesse oli jäänud konspiratiivseid saksa 
agente. Võib-olla oli Zenon Petšeritsale mõne juurde neist määratud salakorter «mustade päevade» 
jaoks kui avastamisoht sunnib teda lahkuma vanast köhast ja minema põranda alla. 


Varsti sai Vukoyitš teada, et Friedensdorfi asunduse sovhoosi tõufarmi oli Podooliast 
õppepraktikale tulnud põllumajanduse instituudi üliõpilane Prokopi Trofimovitš Sevtšuk. Ta asus kos- 
tile Gustav Kunke, juba kõrges vanuses kolonisti juurde, kes pastori puudumisel toimetas kiriklikke 
talitusi luteri usu palvemajas. Vaevalt jõudis Vukovitš selle teate läbi lugeda, kui talle toodi teine 
šifreeritud sõnum. Afeile teiseks koduks saanud Aasovi-äärsest linnast teadustati, et salakuulamises 
kahtlustatud Zenon Petšeritsat oli nähtud linna tänaval, kuid tal õnnestunud silmist kaduda. 

Teostades juurdlust ja püüdes ette ära arvata vaenlase kõiki võimalikke tegusid, ei taibanud 
Vukovitš kuidagi, mis mõte oli Petšeritsal end päise päeva ajal rahvarikkas kuurordilinnas näidata. 
Palju lihtsam, kasulikum ja ohutum oleks olnud see kardetav aeg mööda saata tuttava kolonisti 
Gustav Kunke juures. Pärast pikki mõtisklusi oletas Vukovitš, et Petšeritsa istus Zme-rinkas ümber 
Odessasse minevale rongile ja püüdis sealt siis merd mööda Aasovi rannikule edasi pääseda. 


Ent see oletus osutus ebaõigeks. Petšeritsa ei käinud Odessas ega sõitnud Tauriasse merd mööda. 


Algul sõitis ta Harkovi, lootes seal leida abi ja varjupaika. Kuid Harkovi jäämine polnud talle 
sugugi ohutu: sellal algas Ukrainas natsionalistide paljastamine ja hävitamine. Ööbides 

sisse registreerimata kord ühe, kord teise sõbra-natsionalisti juures, võis Petšeritsa neile väga palju 
halba teha. Ja need soovitasid tal varjata end kuskil kaugemal. 


Ta sõitis rongiga Mariupoli tja sealt voorimehega mööda tolmuseid mereäärseid maantei4 meie 
linna. Võib-olla tema oligi selleks «rahadega reisijaks», kellest meile jutustas voorimees Volodka, 
ilma et ta oleks aimanud, missugust kelmi ta oma rappuval pikkvankril sõidutas. 

Tehes Mariupolisse sõiduga väikese ringi, arvestas Petšeritsa omast vaatekohast õigesti. Ta 
kartis tagaajamist ja tahtis oma jälgi segada. 

Pika maa tagant ei saa kõike välja selgitada, palju jääb järele küsimata. Vukovitš, kes Petšeritsat 
näo järgi tundis, sõitis ülemuse nõusolekul rajooni, kuhu Petšeritsa oli ilmunud. Nii juhtuski, et 
nägin Vukovitšit tema saabumise päeval, kui ta, seljas toorsiidist ülikond ning peas helesinise 
lindiga panama-kübar, raudteejaamast linna läks. Kuid ta ei andnud end tunda, soovides hoida oma 
saabumist paraja ajani saladuses. 

Meie linnas ootas Vukovitšit suur üllatus. Ta tuli GPU linna-osakonda ja talle näidati Verhni 
Tokmaki jaama korrapidajalt saadud kiirettekannet. Selles ettekandes teatati, et jaama lähedal 
nõos, kust tavaliselt võeti portselansavi, oli leitud mehe laip ja dokumendid Petšeritsa-Sevtšuki 
nimele... 

«Mi-i-i-s? Laip?» hüüatas Bobõr ja ta hääl väratas. «Ei või olla! Kes ta siis tappis?» 

«Kas arvad, et tean, kes ta tappis?» ütles Kolomejets. 

Nikita rahulik hääl pettis ka Maremuhhat. Eksiarvamusele viidud Petruss ütles kibedusega: 

«Vukovitš jutustas sulle kõik, Nikita. Niisuguseid üksikasju, et neid on raske isegi välja 
mõtelda! Kas ta tõesti hiljem ei saanud sulle ütelda, kes Petšeritsa tappis?» 

«Kujuta ette, ei ütelnud ...» surus Kolomejets vaevu naeru tagasi hoides läbi hammaste ja küsis: 
«Kas olete kindlad, et lõikusmasinad enne pimedat platvormidele laaditakse, poisid?» «Kui juba 
Golovatski selle asja enese peale võttis, on kõik korras!» hüüdsin mina. «Olgu .muuga kuidas,on, 
aga Tolja sõnu võib uskuda. Öise rongi ajaks toimetatakse nad tehasest kaubajaama.» 

«Noh, kuulake siis, mis edasi juhtus!» ütles Nikita. 


LXXXV. LAIP NÕOS 


Juhtus see, mida Vukovitš oli väga kartnud. Kui Friedensdorfis Petšeritsa kohta andmeid päriti, 
sai keegi koguduseliige sellest kuulda ja teatas otsemaid pastori asetäitjale Kunkele, et võimud on 
huvitatud tema üürilisest. 

Petšeritsa ei jäänud kinnivõtmist ootama: kogu maailma needes sõitis ta saabuvas videvikus 
asundusest välja kõige lähemasse Verhni Tokmaki jaama. Kunke andis talle kaasa soovituskirjad 
Taganrogi ümbruskonnas elavate rikaste sakslaste juurde pääsemiseks. 

... Öö. Tuhmilt valgustasid kaks petrooleumilaternat stepis asuvat Verhni Tokmaki raudteejaama. 
Üsna jaamahoonete juurest algasid arbuusi- ja viinamarjaväljad. Unine korrapidaja tukkus lahtise 
akna all, oodates helistamist naaberjaamast. 

Petšeritsa kõndis üksinda kruusasel perroonil edasi-tagasi. Pärastpoole astus tema juurde veel keegi 
reisija ja palus tuld. Petšeritsa ulatas mehele hõõguva paberossi. Igavuse tõttu lonkisid nad kahekesi 
mööda perrooni ja vestlesid. Nad sattusid üha pikemasse kõnelusse ja Petšeritsale sai selgeks, et ta 
uus tuttav on varustusagent Jossif Okolita Novo'tšerkasskist. Noormees sõitis koju pärast 
kauakestnud ringreisi Aasovi-äärsetes rajoonides ja oli rõõmus kaasvestleja üle. 

Üsna pea oli Petšeritsal teada, et nad olid Okolitaga ühe kandi mehed. Omaksed olid ta juba 
poisikesena Galiitsiast Volga äärde viinud. Austerlaste tagakiusamist kartes lahkusid noil aastail 
paljude Lääne-Ukraina külade elanikud koos taganevate Vene vägedega oma kodumaalt. Galiitslasi 
võis 1916. aastal leida Kaukaasias, Taurias ja Krimmis. Mõned sõitsid isegi veel kaugemale — 
Pensa ja Saraatovi kubermangu. Petšeritsa öise kaasvestleja omaksed olid Volgamaal näljaajal 


hukkunud, ta ise aga, jäänud orvuks, oli sõitnud oma rätsepast onu juurde, kes samuti oli põgenenud 
Galiitsiast ja Novotšerkasskisse elama asunud. 

Rava Russkaja lähedal elanud õpetaja poeg Jossif Okolita oli «moskaalidega» täiesti kodunenud 
ega tundnud nende vastu mingit vaenu, ta isegi kõneles kütvalt nõukogude valitsusest ja kavatses 
sügisel astuda Rostovi pedagoogilisse instituuti. 

Kuulates sel ööl nii usaldavalt jutustavat noormeest, kelle kõneluses polnud enam tunda 
galiitslasele nii iseloomustavat aktsenti, nõustus Petšeritsa temaga igas asjas ja mõtiskles samal ajal 
sel>sst, et Jossif Okolita dokumente ja tema elulugu läheks tal praegu hädasti vaja. 

Kes seda veel teab, kuidas Petšeritsasse suhtuvad kolonist Gustav Kunke tuttavad, kelle poole ta 
parajasti oli teel! Ja pealegi võis Kunke oma naha päästmiseks juba esimesel ülekuulamisel kergesti 
välja lobiseda Petšeritsa asukoha. 

-.. Juba anti Nelgovka jaamast teada, et reisirong on alustanud viimast jaamavahet Verhni 
Tokmaki suunas. Petšeritsa külm salakaval mõistus töötas kiiresti. Püüdes kaaslase poolehoidu võita 
mälestustega kallist Galiitsiast, kaalutles Petšeritsa palavikuliselt: «Laip leitakse, dokumendid 
võetakse ära, ja kui mu. 

tagaotsimine on juba käimas — kutsutakse kolonist Kunke tapetu isiku kindlakstegemiseks 
otsemaid välja. Noh, see on vana rebane. Oma naha päästmiseks ja selleks, et mul võimalik oleks 
pageda, kinnitab ta igas olukorras minu, «Sevtšuki» surma.» 

Jaamast natuke maad eemal peistis puude varjus kaev. Petšeritsa ütles, et teda piinavat janu ja 
palus kaasreisijat pumbata talle arteesiakaevust külma vett. Okolita ei aimanud midagi halba ning oli 
sellega meelsasti nõus. Vaevalt said nad pöörata kaubaaida nurga taha, kus neid varjas pimedus, kui 
Petšeritsa haaras taskust jahinoa ja lõi sellega Okolitale selga. Petšeritsa tiris oma ohvri lähedasse 
jäärakusse, otsis kõik tapetu taskud läbi, võttis ta dokumendid, raha ja portsigari. Viivitada polnud 
võimalik. Kähku pistis Petšeritsa tapetu tasku võltsitud koman-deerimistunnistuse, mis oli välja 
kirjutatud üliõpilase Prokopi Trofimovitš Sevtšuki nimele, pesi kaevu juures loigus käed puhtaks ja, 
haaranud kätte Okolita väikese vineerkohvri toidupoolisega, läks, nagu poleks midagi juhtunud, 
jaamahoone teiselt küljelt valgustatud perroonile. 

Aasovi mere äärest tulev rong peatus Verhni Tokmaki jaamas-kolm minutit. 
Petrooleumilaternatega valgustatud vedur tassis siis veereva koosseisu puhkides edasi Pologi poole, 
viies kaasa valevarustaja Jossif Okolita. 

Koju sõitvad päevitunud suvitajad vähkresid unistena puhastel linadel. Vanamees-vagunisaatja 
tukkus tambuuris ja unistas sellest, et saaks end pisut välja puhata enne kärarikast Volno-vahhat. Ja 
keegi ei pööranud tähelepanu juhuslikule reisijale, kes sulavatest steariinküünaldest valgustatud 
poolpimedas platskaart-vagunis vabale kohale asus. 

Uue reisija enesetunne oli suurepärane. Petšeritsa oli kindel, et tal ometi viimaks oli läinud korda 
oma jälitajaid kavaluses. üle trumbata. Saabunud Rostovi Doni ääres, peatus ta linna parimas, 
Aia tänaval asuvas võõrastemajas «San Remo». 

Täiesti rahulikult registreeris ta end võõrastemajja ja tal läks korda seal elada kolm päeva kindlas 
usus, et vaevalt keegi pöörab tähelepanu Novotšerkasskist sissesõitnud varustusagendile, kelle 
nimeks oli Okolita. Nähtavasti puhkas ta mõnusasti” pärast rahutuid rännakuid. Õhtuti hulkus ta 
linnas ringi. 

Tõenäoliselt oli see kõige hirmsam hetk tema elus, kui ta oodatud kelneri asemel, kes tema juurde 
pidi tulema uushõbedast vaagnaga, märkas lävel sihvakat heledajuukselist Vukovilšit. 

Vukovitš hoidjs enda ees laskevalmis nagaani ja ütles, ilma et oleks häält kõrgendanud, kõige 
tavalisemal toonil: «Käed üles! ...» 


«Pea, Nikita! Aga kuidas võis ta Petšeritsa üles leida võõra nime all ja veel niisuguses suures 
linnas?» hüüdis Bobõr. 

Kolomejets lausus õpetavalt: 

«Sina, Sašenka, oled ikka veel lubamatult naiivne, kuigi oled juba taeva all lennanud. Saa aru, 
vennas: Vukovitš ja tema seltsimehed on raudse revolutsioonirüütli Felftc Edmundovitš Dzeržinski 
õpilased! Nad teenivad parteid ja nõukogude võimu, kaitstes Oktoobri suijri võite! Neid abistab 
kogu rahvas! Sellest on vähe, et Vukovitš püüdis kinni salakuulaja. Ta kirjutas Verhni' Tokmaki 
raudteelastele kirja ja palus, et nad püstitaksid mälestussamba Jossif Okolita hauale, selle väikese 
nõo servale, kus Petšeritsa ta mõrvas. Isegi kiri selle mälestussamba jaoks on Vukovitši enese poolt 
välja mõeldud. Kas teate, kuidas see kõlab? «Ikke all ägava Lääne-Ukraina pojale Jossif Okoütale, 
kes hukkus maailma kodanluse palgasõduri käe läbi. Puhka rahus, kallis seltsimees! Su kodupinnale 
saabub kord helge vabastamishetk!» Täna sõidan Verhni Tokmakist läbi, ja kui rong kauemaks peatu- 
ma jääb — lähen ja vaatan seda mälestussammast.» 

«Hästi, Nikita,» segasin ma vahele, «kuid sa pole meile ikka veel selgelt ütelnud, kuidas 
Vukovitš sellele tuli, et Petšeritsa «San Remo» võõrastemajas elab?» 

«Kuidas ta selle peale tuli?» Kolomejets muheles. «Aga näe kuidas. Ma ju jutustasin teile, 
poisid, et tapetu onu oli Novo-tšerkasskis rätsep Teades, et ta vennapoeg veedab kõige suurema osa 
oma komandeeringuisj; Mariupolis, saatis ta sinna Jossif Okolitale lühikese, kuid rõõmustava kirja 
aadressil: «Postkontor, nõudmiseni.» Onu teatas Okolitale, et vastuvõtukomisjon kutsub teda Rostovi 
pedagoogilisse instituuti. Andis nõu asjaajamine kiiremini lõpetada ja koju sõita. Selle kalli kirja, 
millel oli saatja-aadressina märgitud onu elukoht, oli Okolita pistnud tasku, mille Petšeritsa oli 
ahmiga unustanud läbi otsida. Ja Vukovitš kutsus tapetu onu kähku välja sündmuskohale. Sellal kui 
kohtumeditsiini ekspert tegi kindlaks laiba vanuse, mis ilmselt ei vastanud Petšeritsa omale, saabus 
Okolita onu telegrammiga köhale kutsutult juba Verhni Tokmakki. Ta tundis ära mõrvatud 
vennapoja. Tema mõrtsukat tabada oli aga õige lihtne asi...» 

Otsekui ärgates mõtisklusest, mida Nikita jutustus oli esile kutsunud, ütles Maremuhha erutatult: 

«Mõtelge ometi, poisid, mis oleks juhtunud, kui Petšeritsa meid oma kavalusega üle oleks 
trumbanud! Kooli me poleks saanud lõpetada, oleksime ehk puuduliku tööoskusega vedelnud kuskil 
PodooUas ja töölisklassile poleks lisandunud viitkümmend kaht inimest!» 

«Ja kommuun oleks jäänud ilma lõikusmasjnateta,» lausus Bobõr. 

«Jah, lõikusmasinaid poleks olnud, see on tõsi,» nõustusin 

meelsasti Bobõriga, «ning paljugi oleks jäänud olemata. Ja meie poleks siin koos istunud ... 
Tõepoolest, kui palju kahju võib teha üks vaenlane, kui teda õigel ajal ei paljastata!» 

«Sa võtad seda liiga kitsalt, Vasfil,» segas end jutusse Kolomejets. «Asi ei seisa muidugi mitte 
ainult meie vabrikukoolis. Niisugused petšeritsad tahavad hävitada kogu meie elu, kogu nõukogude 
võimu. Selles see asi seisabki, et oleme juba õppinud hävitama nende hundisüdameid ammu enne 
seda, kui nad jõuavad, meid hävitada! Kunagi ei õnnestu neil Ukrainat Venemaa küljest ära kiskuda! 
Ukraina rahvas — aus töörahvas — taipab väga hästi, kuhu need Petšeritsa-taolised härrad sihivad. 
Mäletate, juba vabrikukoolis kordasime tihti Iljitši sõnu: «Suurvene ja ukraina proletaarlaste ühise 
tegevuse puhul on vaba Ukraina võimalik, ilma säärase ühtsuseta ei saa sellest juttugi olla.» 
Neid Lenini tarku sõnu kannab iga Ukraina .töötaja juba ammu südames, need on kodusõja-aastail 
tegelikus elus korduvalt läbi proovitud ning ei ükski vaenlaste alatu tegu suuda rahvast veenda 


vastupidises. Ja alati, varem või hiljem, saavad need nurjatud lüüa, sest õigus jääb tingimata 
meile.» Ja pärast vähest vaikimist tegi Kolomejets ettepaneku: «Lähme kaldale tagasi, poisid! Päike 
loojub, aga meil tuleb veel palju sõuda.» 

Pingutasime jõudu ja lükkasime paadi vaiksesse vette. Nüüd hakkasin mina parempoolseks 
sõudjaks, Saška Bobõr aga võttis tüürimise enda hooleks. Rasked pikad aerud tungisid ker- -gelt 
soolasesse elastsesse vette. Sädelevad piisad kukkusid aeru-labadelt merre ning hiilgasid päikese 
paistel. Tullid kriuksusid meie liigutuste taktis ja Saška, mõnuledes ahtris, alustas laulu: 


Töölippu julgelt kanname oma võitlusteel! 
Uksmeelselt elu anname 
töörahva võidu eest! 


... Saatsime Nikita teele südaööl. Tassisime kodunt kaasa kotitäie heinu, et tal oleks lahtisel 
platvormil lõikusmasina all pehmem magada. 

Iga silmapilk oli oodata veduri tulekut hiiglapika' kaubaešeloni ette, kui Nikita kiskus kotist äkki 
välja emailitud plasku ning lausus: 

«Näita mulle, Vassil, kust saab tee peale vett kaasa võtta.» 

«Lähme, me näitame sulle,» oli Maremuhha kohe valmis minema. 

«Ei, valvake koos Bobõriga siin minu asju, las Vassil näitab mulle teed. Lähme, Vasja!» ütles 
Nikita kähku. 

Kui ma teda perrooni äärde väikese veekeetmishoone juurde viisin, ei taibanud ma veel, et mitte 
janu, vaid peamiselt soov mulle avaldada mingit saladust, sundis Kolomejetsit paluma, et 

nimelt mina teda saadaksin. Vaevalt olime jõudnud väikese kivihoone juurde, mille seinast 
ulatusid välja kaks kraani, kui Nikita ringi vaatas, kas ehk kedagi pole läheduses, ja mulle tasa kõrva 
sosistas: 

«Ütle, Vassil, kas sa näitasid oma kirja kellelegi, enne kui sa ta mulle ära saatsid?» 


Ma ei saanud hästi aru, milles asi seisab ja laususin valvsaks muutudes: 

«Ei, ei näidanud ... Mis siis?» 

«Ega rääkinud kirja sisust kellelegi?» 

«Mitte kellelegi... See tähendab, ütlesin, et saatsin sulle kirja kuid mis seal kirjutatud oli, sellest 
ei rääkinud.» 

«Aga kas sa näiteks oma kahtlustustest, et see tantsuklassi juhataja Rogal-Piatkowska on Podoolia 
krahvinna sugulane, pole kellelegi rääkinud?» 

«On ta siis sugulane? ... Kas näed!» Ja ma ütlesin rõõmsalt-«Mina vaatasin teda ja mõtlesin: 
lihtsalt juhuslik perekonnanimede kokkusattuvus. Meie oma oli uhke, kuivetu, kuid see siin on 
hoopis teistsugune, nagu lihamüüja turupoes.» 

«Ja mõtle ka tulevikus nii, said aru?» ütles Kolomejets tähendusrikkalt. «Lihtsalt juhuslik 
perekonnanimede kokkusattuvus ja muud midagi! Ning ei mingit lobisemist sellest. Seda ei palu 
sinult ainult mina, vaid veel keegi...» 

«Vukovitš?> 

Sel hetkel kolksatasid vagunipuhvrid, andes meile teada, et vedur on juba ešeloni ees. 

«Kord saad sa kõigest teada,» ütles Kolomejets, «kuid seniajani ... täielik vaikimine. Kõiki 
metsloomi tuleb püüda käratult.» 

Ma ei saanud enam millestki aru ja vaidlesin vastu: 


«Pea, Nikita! Me ju kavatseme rünnata seda madaami ja ta tantsuõhtuid. Rääkisin ju sulle kodus 
Id 

«Kas komsomoliliinis?» 

«Nojah, noortesektsiooni abiga ...» 

«Komsomoliliinis võib. See asja ei sega. Kuid sa tee nii, nagu oleksid esmakordselt oma elus 
kuulnud seda nime alles siin Siis see pisiasi, mida sa mulle oma kirjas teatasid, ei lähe kaotsi... Kuid 
nüüd — lähme tagasi...» 


LXXXVI. MIS TÄHENDAB <«INSPIREERIJA»? 


Kolomejetsi poolt ära viidud viis lõikusmasinat polnud veel sihtkohta jõudnud, ent juba soovitas 
Golovatski igast rakukesest valida agitaatoreid haridustööks lõunavaheaegadel. Tõsi küll, meil leidus 
puurimistsehhis keegi Arkaša Salagai, kes astus 

Tolj.a vastu välja. Salagai väljendas kartust, kas meie, kommunistlikud noored, ei kipu sellega 
asendama tehase parteiorganisatsiooni. Salagai ägestus, püüdes tõendada, et ettelugemise kor- 
raldamine lõunavaheaegadel on kommunistide otsene ülesanne. 

Golovatski aga pani sel sasipäisel kisakõril, kelle määrdunud sonimüts oli uljalt kuklasse 
lükatud, suu plaksti kinni. 

«Kõigil on teada, seltsimehed,» ütles Tolja väga selgelt ja rahulikult, «et meil tehases on 
kommunistlikke noori poole rohkem kui partei liikmeid. Meie oleme ju kommunistide otsesed abilised, 
kas pole nii? Ja selles pole midagi häbistavat, kui me paiskame oma jõud ka sellesse töölõiku, kuhu 
meid suunab partei. Vastupidi, selle üle tuleb uhke olla!» 

... Sel suvel huvitasid tehase töölisi ja üldse kogu meie maad suhted Inglismaaga. Sellepärast 
Golovatski soovitaski kõige enne töölistele viimastest ajalehenumbritest ette lugeda mitu selle- 
teemalist artiklit. 

Tänaseks tehti söögisaalis ettelugemine kohustuseks tisleri-tsehhi rakukesele. Ma ei imestanud 
sugugi, kui üle pika saali läve astudes kuulsin Maremuhha bassihäält. Eile oli mu sõber hilisööni 
klubi lugemissaalis ajalehtede taga istunud, valmistudes ettelugemiseks. 

Maremuhha seisis väikesel laval, kus tavaliselt esines «Sinine Pluus». Hoides käes ajalehte 
«Izvestija», luges Petruss Nõukogude valitsuse poolt Inglismaale läkitatud nooti: 

«... NSV Liidu tööliste ja nende ametiühingute vennalikku abi streigivõitlusele Inglismaal 
püüavad Inglise riigivalitsuse kõnemehed tõlgitseda kui Nõukogude valitsuse vahelesegamist Briti 
impeeriumi siseasjadesse. Pidades enesele ebaväärikaks reageerida mõne Inglise ministri poolt sel 
puhul tehtud jämedale ja lubamatule kallaletungile NSV Liidu, ta töölisklassi ja tööliste 
ametiühingute vastu, juhib Nõukogude valitsus tähelepanu sellele, et mõne valitsuse kuuluvus teatud 
poliitilisse parteisse ja ühe või teise poliitilise partei domineeriv positsioon mistahes ametiühinguis 
on üsna levinud nähtus ...» 

Kõik saalisviibijad, kes istusid heleda lõhnava vahariidega käetud pikerguste laudade ääres, olid 
pöörasud pilgud Maremuhhale. Kui mõnel lõunatajal oli vaja minna susiseva keeduaparaadi juurde 
keeva vee järele, siis läks ta sinna kikivarbail, püüdes astuda võimalikult tasa, ja vaatas kogu aeg 
lavale. 

Ma ei saanud teisiti, ma lihtsalt pidin rõõmustama Petro pärast! Vabrikukooli õpilane, kes alles 
hiljuti oli püüdnud silmusesse linde ja jooksnud palja jalu ringi meie kaljurikkas linnas, luges täna 
suure masinaehitustehase töölistele ette valitsuse nooti ja kõik kuulasid teda tähelepanelikult. 
Kahetsesin, et Kolomejetsit polnud siin: küll ta oleks rõõmustanud, nähes, missuguseid edusamme 
teeb tema kasvandik! 

Söökla kõige kaugemas nurgas märkasin Golovatskit ja Flegontovit, kes mõne päeva eest oli 
Leningradist tagasi jõudnud. Ka nemad kuulasid tähelepanelikult minu sõpra. 

Jälgides nooti, milles Nõukogude valitsus luges üles igasuguste chamberlainide kallaletunge ja 
rumalaid väljamõeldisi, meenus mulle kõnelus varte Turundaga. 

«Jah, aitasime ja aitame tulevikus igaüht ausat kodanlaste poolt rõhutud töölist, ja kui see 
kapitalistidele ei meeldi, vilistame selle peale,» mõtlesin ma. 

Otsekui oleksid Nõukogude diplomaadid salaja pealt kuulanud meie tookordset vaidlust, 
väljendasid nad nüüd oma noodis meie mõtteid, tõsi küll, väga viisakas toonis, kuid seetõttu ei 
kaotanud need midagi oma teravusest. 

Mõtiskledes polnud ma üldse kuulanud seda, mis Petro luges, ja mul oli raske kohe aru saada 
noodi edaspidisest sisust. 

«... See või teine sõbralikkuse aste riikidevahelistes suhetes,-» luges Maremuhha soliidsel 
bassihäälel, «avaldub kõigepealt riikide majanduslikes vahekordades. Rahaminister Churchilli kõnes 
kuulub kõige tähtsam koht rünnakuile, mille ilmseks eesmärgiks on õõnestada majanduslikke suhteid 
Inglismaa ja NSV Liidu vahel. Need 1918.—1919. a. Nõukogude vabariigis toime pandud' Inglise 
interventsiooni tookordse peamise inspireerija' rünnakud taotlevad ilmselt sedasama eesmärki, mida 
kõnesolev tegelane on endale seadnud Nõukogude vabariigi suhtes kogu selle olemas-olu kestel. 
Churchill ei ole unustanud blokaadi ega interventsiooni, ja tema praegune väljaastumine on mõeldud 
selleks, et kaasa aidata uue blokaadi loomisele meie vastu ...» 

Maremuhha luges selle pika lause soravalt lõpuni ja tõmbas siis hinge. Seda lühikest vaikushetke 
käsutas kohe ära Kaškett. Ta tõusis kähku püsti ja hüüdis, hoides käes aurava teega täidetud 
helesinist emailkruusi: 

«Noormees, kas tohib midagi küsida?» 

«Küsige,» vastas, Petruss ebakindlalt. 

«Lugesid meile ette palju igasuguseid keerukaid sõnu. Kädistad neid üksteise järel, aga pea ei 
võta neid kinni. Ja mitte kuidagi, ei taipa, mis see kõik tähendab. Näiteks, kallis sõbrake, seleta 
õige minule, harimatule tööinimesele, mis asjamees see «kon-spi-ree-ri-ja» õige on!» 


Ja oma nobedate salakavalate silmadega võidutsevalt ringi vaadates istus Kaškett kõlinal pingile. 
Kõigest oli näha, et ta oli selle küsimuse esitanud mitte oma harimatuse tõttu, vaid ainuüksi selleks, 
et poissi kimbutada. 

«Hea küll, ma seletan,» ütles Petro. «Kuid seal ei ole tarvitatud sõna «konspireerija», vaid 
«inspireerija». Inspireerija — see On ...» 

Sel hetkel- kostsid söögisaalis valjud kindlad sammud. Lava 

poole tuli kaugelt nurgast Flegontov. Ta oli tugev, rässakas, seljas olid tal hallid linased riided, 
jalas valukoja tolmuga tihedalt kattunud punaseks kulunud saapad. Jõudnud Petro juurde, tõstis ta 
nagu õpilane õpetaja ees käe ja ütles tasa: 

«Luba, kallis noormees, et mina vastan.» 

Kaškett nägi, et tema katse lugemist luhta ajada nurjub, ning ütles kohapealt, kuid juba palju 
tasemini: 

«Miks poissi segada? Ta luges ladusalt, las seletab meile ka, nagu oskab.» 

«Tahan abistada seltsimeest ja seletada nii sulle kui teistele. 


Ega see asjale kahju tee!» ütles Flegontov j.ärsult. «Sind huvitab, kuidas tuleb aru saada 
keerulisest võõrsõnast «inspireerija»? Luba, et vastan. Käesoleval juhul võiks seda tõlgitseda 
niimoodi: 1918.—1919. aastal oli Churchill peamiseks õhutajaks, ässitajaks ja... ütleme isegi — 
eestvedajaks selles välismaises kallaletungis Nõukogudemaale. Pärast esimest maailmasõda jätsid 
inglased oma tehased siia. Algul arvasid nad, et meie, bolševikud, ise uperkuuti läheme, ent pärast, 
pettudes selles, otsustasid kõik need churchillid toimida teistmoodi. Churchill saatis meie vastu 
neljateistkümne riigi relvastatud jõud, et lämmatada noort Nõukogudemaad, kuid see ei õnnestunud 
tal. Nii umbes võib seda sõna seletada rahvusvahelises polütikas. Kuid inspireerijaid on 
mitmesuguseid, pole nad alati Inglise ministrid ... Niisugused tüübid võivad näiteks poetada end ka 
töölisklassi ridadesse, ja kuigi nende tegevuse piirid on hulga väiksemad kui Churchillil, toovad nad 
ikkagi suurt kahju meie ühisele üritusele. Võtame näiteks valukoja. Seal töötab niisugune isik, kes 
kodusõja aastail rippus batko Mahno ja kindral Denikini küljes. See isik on rahulikult elanud kuni 
praeguse ülesehitusajani. Talle antakse masina juures töötamiseks paarimees, noor poiss, kes veel ei 
tunne meie korda. Arusaadav, et see noormees oleks võinud teadlikult suhtuda tootmisse, töötada 
ausalt, täiesti kohusetruult, ja arusaadavalt oleks vanem tööline pidanud teda selle juures aitama. 
Kuid siin on lugu ümberpöördult. Isik, kellest ma räägin,inspireerib algajat töölist hoopis 
teisiti toimima: tegema praaki, lohakat tööd ja suhtuma hoolimatult ja ükskõikselt nõukogude 
tootmisse. 

Aga kuhu viib välja niisugune-inspireerimine? Sajad detailid lähevad praaki, kuskil külas aga 
ootab talupoeg ega jõua ära oodata tellitud lõikusmasinat ja vannub maa põhja niisuguse linna ja 
maa koostöö. On mu vastus sulle arusaadav. 

Kõikjalt kostis naeru. Lõunatajate pilgud peatusid Kaškeftl, kes oli peitnud oma näo tohutu suurde 
emailkruusi ja teeskles, nagu jooks ta hoolega ega kuuleks midagi. 

«Noh, kui enam küsimusi pole, siis jätkame lugemist,» ütles Flegontov, noogutas Maremuhhale ja 
läks jälle Golovatski juurde. 

Maremuhha vaatas tänuliku pilguga Flegontovile järele, köhatas ja jätkas nüüd juba märksa 
kindlamini: 

«... Poleks ju muidugi vaja Churchilli ütlustesse suhtuda tõsiselt, teades, et tema sõnu ei saa 
kunagi võtta puhta kullana, kui mitte tema kui rahaministri positsioon . . .» 

Kuum keskpäevapäike pimestas mind, kui ma mõni minut enne töövaheaja lõppu väljusin 
Flegontovi järel söögisaalist. Rööpajl seisid tööliste poolt sinna lõunavaheajaks jäetud väikesed veo- 
vagunid, mis olid ääreni täis äsja valmistatud õliseid polte; kaugelt kütmisruumist kostis vihinat, 
vahetpidamata undasid sulatusahjud, sulatades malmi. 

«Kas olete omavahel semud?» küsis mult Flegontov, mõeldes minu ja ettelugeja vahekorda. 

«Jah! Õppisime koos vabrikukoolis.» 

«Tubli poiss, ei ajanud midagi sassi.» 

Kuid mind piinas mõte: kas mul on õigus ütelda Flegontovile, parteirakukese sekretärile, et ta ühes 
asjas natuke eksis. Ja ma laususin ettevaatlikult: 

«Kuid mõnes asjas ma küll teiega pari ei ole, seltsimees Flegontov.» 


«Ja nimelt missuguses?» Flegontov pööras minu poole oma suure päevitunud näo, millel olid 
näha arvatavasti varases lapsepõlves põetud rõugete armid. 

Märkasin, et ta sõjaväe-vormimütsi nokk läikis grafiidist. Ta oli seda siin tehases kandnud vist 
kodusõjast saadik! 


«Vihjates sellele, et Kaškett õhutab oma paarimeest tegema praaki, te just kui oleksite õiggstanud 
Tiktorit. Et näe, Kaškett on praagitegija ja laiskvorst, Tiktor aga süütu talleke. Kuid tõeliselt pole see 
nõnda, seltsimees Flegontov! Kui te ainult teaksite! .. .» 

Kirill Pankratjevitš katkestas mind: 

«Kui vana Tiktor on?» 

«Käib vist kaheksateistkümnendat.» 

«Nõndaks. Ja mida ma peaksin teadma?» 

Jutustasin talle mitte just kuigi ladusalt, kuidas Tiktor vabrikukoolis oli käitunud, kuidas ta oli 
olnud vastuolus kollektiiviga ning purjusoleku tõttu polnud ilmunud köhale erakorralise väeosa 
alarmi puhul. 

«Ja see on kõik?» küsis Flegontov. 

«Kuid meie heitsime ta komsomolist välja! Ta on parandamatu!» 


«Sa eksid, Mandžura,» ütles Flegontov rahulikult. «Ega inimesed ole loopida. Niipalju kui mina 
sellest asjast isiklike tähelepanekute ja sinu jutu järgi aru saan, on su kaaslinlane upsaka-võitu poiss, 
peab ainult oma huvisid silmas. Kuid ka niisuguseid *võib ümber kasvatada. Kas saad aru, Mandžura, 
meil tuleb või- 

delda iga inimese eest, seda enam iga noore eest. Olen kindel: komsomolist väljaheitmine on 
jätnud talle okka südamesse. Sina aga anna talle mõista, et kõik pole veel kadunud. Ma ei taha, et 
sina kui kommunistlike noorte organisaator hoiduksid kõrvale niisugustest inimestest, nagu on see 
Tiktor. See käiks meie huvidele vastu. Kui ta hakkab tõrkifma, siis ründa. Ole printsipiaalne! Mis on 
kergem, kui kuulutada inimene parandamatuks ja sellega teha asjale lõpp? Kuid kurjategijatki 
võime mõnikord oma veendumuste abil juhtida õigele teele. Tõde on ju meie poolel!» 


Õhtul hakkas äkki puhuma, trimuntan1 ja lahes rullusid valged vahused lained. Läbilõikav 
stepituul kihutas neid hirmsa jõuga tagant, kallutas lainete harju ja siis lendasid veepritsmed kõrgele, 
helkides roosalt külma loojangu kumas. Kustuva päikese valgus värvis mõneks hetkeks tulipunaseks 
Maremuhha näo ja vist ka minu oma. Istusime sadamarestorani lähedal pingil ja vaatlesime, kuidas 
tuuleiilidest voogama löönud lahevesi alatasa oma värvi muutis. 

Märkamatult ligines öö. Videvik kattis maa madala sinaka vinega ja tõi meile siia väikesele 
kõrgendikule asja küpsetatud leiva magusat lõhna ning soolast mereniiskust. 

Teades, et Petkal pole täna harjutust klubis, olin teinud talle ettepaneku minna mere äärde 
jalutama. Petruss nõustus meeleldi, ja kui olime istunud pingile, ütles ta kergendusohkega: 

«Flegontov aitas mind täna toredasti hädast välja, kas pole tõsi? Otsekui oleks aimanud, et neis 
Inglismaa asjus pole mu teadmised kuigi suured. Õieti kavatsesin Hiinast rääkida. Tegin enesele 
tohutu palju väljavõtteid! Golovatski aga sundis mind lugema suhetest Inglismaaga ...» . 

«Mul on Hiina asjadest niisama vähe aimu kui hiina tähestikust,» lohutasin Petkat. 

«Hiina küsimus on keeruline,» ütles Petruss soliidselt ja üle-olekutundega. 

Ta vaikis pisut aega ja ütles siis äkki ägedalt, justkui oleks otsustanud võitu saada oma 
kohmetusest: 

«Kuule, Vassil, kas mäletad Sung Jat-sengi läkitust Nõukogude valitsusele?» 

«See on mul vist kähe silma vahele jäänud.. Kuid... pea... Ta on ju surnud?» 

«Aga enne oma surma kirjutas ta läkituse, möödunud 'aasta kevadel. Kutsus, kas tead, oma sõbrad 
enda juurde ja dikteeris neile läkituse sõnad. Kui toredasti see kõlab! Kuula: «Teie,» kirjutab Sung Jat- 
seng, «juhite Vabade Riikide Liitu — seda 


1 Trimuntan — põhjatuul. 

pärandit, mille surematu Lenin jättis maailma rõhutud rahvastele. Selle pärandi abil . . .» Petro 
kibrutas oma lafä otsmikku, tuletades pingeliselt meelde täpseid sõnu, ja jätkas siis rõõmsalt: «Jah, ja 
edasi läheb nii: «Selle pärandi abil vabanevad imperialismi ohvrid paratamatult sellest rahvusvahelisest 
korrast, mille alusedguba igivanast ajast põhinevad orjapidamisel, sõdadel ja ebaõiglusel . . .» Eks 
ole toredasti öeldud? Missugune kindlus! Ja oma läkituse lõpetab ta nii: «Jättes teiega hüvasti, 
kallid seltsimehed, tahan väljendada lootust, et varsti saabub päev, mil NSV Liit tervitab võimsat ja 
vaba Hiinat kui sõpra ja liitlast ning et suures võitluses maailma rõhutud rahvaste vabastamise eest 
lähevad mõlemad liitlased käsikäes vastu võidule.'» Ja kas saad aru, Vassil, ehk elame meie 
mõlemad selle päevani. Kas sa taipad, mis on Hiina ja mis NSV Liit? Sajad miljonid! Peaaegu pool 
maailma! Mingisugused chamberlainid ei kohuta meid! ...» 

Sel hetkel oli me selja taga kuulda kõnelust. 

«Seal istub keegi!» kuulsin Golovatski valju häält. «Lähme sinna, näe, seal on vaba pink. 
Restorani jõuad minna pärastpoole.» 


Ja äkki oleks mulle nagu külma vett kaela valatud — kuulsin Tiktori teravat ning upsakat häält: 

«Mis huvf sulle pakub minuga rääkida? Ma pole ju kõmmu-nistlik noor...» t 

«Sa arvad, et kui olen komsomoliorganisatsiooni sekretär, siis pole mul sinuga millestki 
rääkida?» 

«Minu meelest küll. .. Olete mind oma seinalehes kujutanud kui kõige suuremat kahjurit.» 


Istusime allatuult, ja seetõttu oli meile iga sõna selgesti kuulda, kuid sel hetkel tutid sadama 
kaubaaitade tagant nähtavale vedurituled. 


Valgustades oma teed kaunis tuhmide petrooleumilaternatega, vedas manöövrivedur meist mööda 
tühja kaubarongikoosseisu. Kogu ümbrus täitus aurusisinaga, vagunirataste kolksumisega, 
läbilõikavate viledega, mida andsid vagunisaatjad, kes tambuuridelt laternatega vehkisid. 


Mida Tolja ja JTiktor selles mere äärest mööda roomavate vagunite müras kõnelesid, pole mul 
teada, ent siis, kui lõpmatu pika ešeloni viimane vagun oma vilkuva punase tulukesega oli pimedusse 
kadunud, kandis tuul jälle meieni Golovatski erutatud hääle:, 


«Sina, Jakov, oled noor, tugev ja osav. Ma ei usu, et sa ei saaks hästi töötada, löö kas või maha — 
- eiusu!.Kuid sa teed praaki, töötad lohakalt, laisalt ning hea õnne peale. Halbadest mudelitest ära 
parem mulle räägi. Tunnen pisut valutööd ega usu 

kunagi, et sa praegustes tingimustes ei saaks töötada inimese kombel.» 

«Las võtavad minult selle paarimehe ara, küll ma neile siis näitan...» 

«Kellele, Tiktor?» 

«Kas sa siis ise ei tea, kellele? Oma linna poistele! Küllap vist kaebasid mu peale?» 

«Kui kõnelda Maremuhhast ja Bobõrist, siis eksid sa, Tiktor, rängasti. Nendega pole mul sinust üldse 
juttu olnud. Mis aga puutub Mandžurasse, siis on ta ammu sinu peale käega löönud. Me läksime sinu 
pärast koguni tülli.» 

«Läksite tülli?» küsis Tiktor imestunult. 

«Kujutle! Mandžura peab sind parandamatuks, mina aga püüan teda veenda vastupidises. Ta hea 
meelega arutaks sinuga kõik sõbralikult läbi, unustaks vanad asjad, kuid kardab, et sellest ei tule midagi 
välja.» 

«Ja mis sina arvad?» küsis Tiktor huvitatult, saanud jagu oma uhkusest. 

Golovatski vaikis. 


Ja see vaikus, mida katkestasid kauged veduriviled, sadama-restorani orkestri helid j.a marutuule 
tugevad puhangud, ütles mulle, et Flegontov oli Golovatskile rääkinud mu tänasest kal-laletungist 
Tiktorile. 

«Mis mina arvan?» kordas Golovatski küsimust, kuid otsustades vastusega viivitada, sõnas: 
«Olgu, ütlen'sulle! Kuid enne seda vasta ühele küsimusele, mis mind huvitab.» 

«Vastan!"» sõnas Tiktor kindlalt. 

«Mistahes küsimusele vastad?» , «Ütlen sulle, et jah!» 

See «jah» kõlas väga siiralt. 

«Miks sa võtsid vabrikukoolis õppimise ajal eratellimus; vastu?» 

«Ka see on sul teada?. .. Hüva, ütlen ... Selleks, et teenida!» 

«Kas siis omaksed sind ei abistanud?» 

«Susi neid söögu! Taat võttis pärast ema surma uue naise, ja see võõrasema tegi ta oma 
tuhvlialuseks ning ässitas ta minu vastu üles ....» 

«On see tõsi, Tiktor?» küsis Tolja väga tõsiselt. 

«Miks peaksin valetama! Võin sulle veel enamgi ütelda: kui isa veduril pikemale reisile sõitis, 
hakkas võõrasema mind mõnitama, aga kuhu sa ikka pääsed? Kannatasin välja, sest minna polnud 
kuskile. Hulk aega ei antud ju stipendiumi nendele, kes vanemate juures elasid.» 

«Sa oleksid võinud ju poistele rääkida, kuidas sul kodus lood on, nad oleksid sind aidanud,» 
lausus Golovatski. 

«Häbi oli...» tunnistas Tiktor. «Polnud tahtmist tervet kooli 

perekonnatülidesse pühendada. Nõnda tuli mul raha kokku ajada, kuidas aga sain, ka spekulantide 
juures käisin tööl, et aga võõrasemast materiaalselt sõltumatu olla.» 

«Püüan uskuda, et see on tõsi, Jakov!» ütles Golovatski. «Milleks kogu see jutt, mis sa arvad? 
Oleme väga huvitatud sinu tulevikust, Tiktor, nagu oleme huvitatud iga noore poisi tulevikust. 
Tahaksin, et iga su käeliigutus tooks kasu ühiskonnale. Kuidas seda saavutada? Tuleb tugevasti ühte 
liituda kollektii-viga! Elada selle muredega! Mõtelda vähem enesele ja võimalikult rohkem teistele. 
Sina aga, nagu mulle öeldi, hoiad teistest kõrvale nagu hunt, vaatad paljudele altkulmu, otsekui 
mõtleksid kõik ainult sellele, kuidas saaks sulle jalga taha panna. Kuid meie soovime ainult ühte: et 
sa ei jääks kuhugi poolele teele. Niisugused inimesed hukkuvad varem või hiljem. Mina ei taha 
sugugi niisugust lahendust. Kasvata eneses tõelist armastust töö ja kollektiivi vastu, suru maha oma 
uhkus, mis sind sööb nagu rooste, — ja usu mind, sinust saab hoopis teine inimene.» 

«Noh, kui sa südamest mulle head soovid, eks ma siis püüa,» lausus Tiktor pikkamisi ja ma ei 
kuulnud ta hääles enam seda põlglikku pilget, nagu tavaliselt tema kõneluses inimestega. 

Nad sammusid linna poole ja kadusid kiiresti pimedusse. 

Püüdes tofmitseva mere mühast üle karjuda, ütles Maremuhha mulle: 

«Tõepoolest, Tiktori isa tegi poisile tuupi! Kas mäletad, kuidas Tiktor kord kooli tuli, üleni 
siniseid muhke täis ja rneile valetas, et pätid olevat talle pulmas näha peale andnud. Pärast aga 
saime teada, et isa oli teda sedaviisi ehtinud.» 

«Häbenes meid, kartis, et teda pilkama hakkame, sellepärast salgaski. Meie elasime ju 
iseseisvalt, tema aga oli isa leival ja tal oli piinlik, et teda kolgitakse nagu poisikest,» ütlesin ma ja 
kahetsesin siiralt, et me õigel ajal polnud teada saanud Tiktori kodustest oludest. Oleksime seda 
kõike varem aimanud, oleksime temaga hoopis teisiti kõnelnud. 


LXXXVII. LEID MARTÄÄNAHJU ALT 


Kuumus aina suurenes. Juhuslikud tormid vaheldusid täieliku tuulevaikusega. Kuid lämmatavalt 
palavad ja väsitavad ilm.ad ei suutnud pidurdada seda, mis kord oli kavatsetud. See kasulik töö — 
lõikusmasinate valmistamine noorte kommuunile — otsekui andis tõuget teisteks algatusteks. 

Esmalt arvasime, et peainsener võtab vaevaks läbi lugeda seinalehe «Noor Entusiast» teise 
numbri ja eriti Zakabluki artikli. Kuid ei midagi sellesarnast! Iga kord, kui Andrõhhevitš tsehhi 
ilmus, möödus ta seinalehest ilmse halvakspanuga. 

Kuid meie ei lakanud mõtlemast tsehhi tulevikule, ja leidnud toetust tsehhi parteirakukese poolt, 
kutsusime tehase noored kokku pühapäevakule. 

Hommikul koos Maremuhha ja jBobõriga pühapäevakule sammudes meenutasin kõike algusesj 
peale: kauakestvat «kuulipildujate» tagavaraosade ja mudelite otsimist; joonise valmistamist 
kaheteistkümne uue masina seadmiseks vaheruumi, mida juba varakult nimetasime kommunistlike 
noorte töökohaks; kohustuste jaotamist kõigi tehase aktivistide vahel kogu pühapäevakuks; piinavat 
viivitamist peainseneri osakonnas, kus meie projekt vägisi taheti kalevi alla panna, ja lõpuks mu 
esimest ettekannet tsehhi parteirakukese büroole. 

Algul ei tahtnud ma ettekannet teha. Paistis, et kõige paremini seletab meie kavatsuse ära 
Golovatski kui kollektiivi sekretär ja valutsehhi endine tööline. Kuid Tolja ütles kindlalt: 

«Ara häbene, Mandžura. See üritus sai alguse valukojas, eks? Kes siis veel peaks sellest jutustama 
parteiorganisatsioonile kui mitte sina?» 

Noored joonestajad paljundasid koosoleku ajaks kommunistlike noorte tulevase töökoha plaani. 
Enne ettekannet andsin igale parteibüroo liikmele sinise, valgete joontega lehekese — selle plaani 
koopia. 

Sellal kui ma ette kandsin, uuris Flegontov sinisel paberil iga joont, tõstis oma silmad alatasa 
jooniselt ja heitis pilgu läbi tsehhikontori tolmuste akende tsehhi. 

Seal lebasid suitsunud seina ääres kõrged hunnikud ülemäära kuiva, nagu tavatsesime ütelda — 
«vana režiimi» liiva. Selle liiva all peitusid alused vormimismasinate jaoks. Maailmasõda oli 
tehaseomanikku Kayworth'i takistanud sellele köhale üles panemast uusi masinaid. Lõikusmasinate 
tootmine kätkes, osa töölisi mobiliseeriti armeesse ja vormijad, kes polnud läinud rindele, hakkasid 
kogu tsehhiga valmistama ainult üht detaili — hambulist kapslit käsigranaadi jaoks. Tehas valmistas 
sadu tuhandeid niisuguseid ümmargusi ananassitaolisi granaate. Neid vormiti hulgaliselt ja keegi ei 
tõrelnud töölistega sellepärast, et nad kõik metallijäätmed, rauaeete, ärapõlenud liiva ja igasuguse 
prahi kuruga viskasid valmisehitamata martäänahju juurde. Nõnda oligi tsehhi «tekkinud suur 
prahiljjmnik, mille kavatsesime nüüd ära koristada. 

«Kommunistlikud noored on hea mõtte peale tulnud! Ja kõik on õigesti arvestatud,» toetas meid 
Flegontov. «Kaksteist uut masinat — see tähendab sadu lõikusmasinaid üle plaani! See tähendab 
vabu kohti neile töölistele, kes tööbörsil järjekorda ootavad ...» 

Tsehhi väravas läksime lahku. Petro tõttas tisleritsehhi, 

Bobõr kadus kohe lattu, kus ta poisid uute masinatega askeldasid. Mina suundusin oma 
«liivabrigaadi». 

Kõige esmalt märkasin tsehhis Tiktori laia selga. Jakov seisis masina juures ja tõmbas oma sinist 
särki üle pea. 

«Tuli siiski!» mõtlesin kergendustundega. 


Flegontovi nõuandel ning Golovatskile antud lubadust täites olin laupäeval enne valamise 
lõpetamist esimesena Tiktori juurde läinud ja ütelnud: 

«Homme on pühapäevak, Jakov. Kas tuled ka?» 

«Kuulsin sellest...» sõnas Tiktor mulle pilku heitmata ja hakkas tühje vormkaste ümber laduma. 

Niisugusest vastusest ei saanud ma veel aru, kas ta tuleb või mitte, ja nüüd olin rõõmus, nähes 
teda meiega koos. 

Kui teiste tsehhide töötajaile välja jagati vabu labidaid, tuli Tiktor, seljas käisteta spordisärk, 
taaruval sammul minu juurde ja küsis kumeda häälega: 

«Noh, kuhu te mind käsite tööle asuda?» 

«Vali, kuhu ise tahad,» tegin ettepaneku. «Kas puhastad siin töökohta või kannad liiva. Või tahad 
seda mullaveski juures sõeluda?» 

«Jään siia,» otsustas Tiktor. «Oota, võtan kohe labida.» 

«Paneksid «õige mütsi pähe,» andsin nõu, vaadates ta kohevil juukseid, «lähevad liiva täis, sa ei saa 
neid enam puhtaks.» 

«Pole häda!» raputas Tiktor jonnakalt oma heledat juukse-tukka. 

Ja polnud veel möödunud viit minutitki, kui ta, olles üks esimesi, torkas oma läikiva labida 
hooga kuiva tihedasse liiva. 

Varsti tõusis niisugune tolm, et nägime üksteist nagu läbi udu. Rauaeetele ja roostetanud 
vormkastide rusudele sattudes kolksatasid labidad ja läksid kiiresti nüriks. 

Kuulasin nende kolksumist ja mõtisklesin: «Jälle jääb sõela peale üks metallitükk. Poisid 
puistavad ta välja, puhastavad liivast ning ta läheb koos känkmalmiga valuahju toiteavasse ja siis 
tuuakse ta jälle siia valamiseks raskes tuldõhkuvas kopas ...» 


Pean tunnistama, et enne siiasõitu ei olnud ma endale kunagi aru andnud, missugune väärtus on 
metallil meie maa tuleviku suhtes. Kuid-pärast kõnelust tehase direktoriga olin hakanud sellesse 
küsjmusse suhtuma hoopis teisiti. Ja mõne päeva eest lugesime veel kord seltsimees Stalini poolt 
partei XIV kbng-ressil peetud ettekannet, kus ta räägib metalli puudusest meie rahvamajanduses. 
«Nii meie majandus, eriti meie tööstus, edasi areneda ei saa,» ütles seltsimees Stalin, soovitades 
pöörata rohkem tähelepanu metallile. Need sõnad süüvisid mu mällu ja nüüd, koristades töökohta 
liivalasust, rõõmustasin iga leitud malmitüki üle. 

Mida kõike see hunnik küll ei sisaldanud! Katkisi labidavarsi, millega võib-olla töötati enne 
revolutsiooni, ja lõpuni valamata granaadikapsleid, mis viisid mu mõtted tagasi nendesse aegadesse, 
mil läbi minu kodulinna liikusid Lvovi poole sääraste käsigranaatidega relvastatud edelarinde 
sõjaväed. Labidad tõmbasid prahi hulgast välja ajaleheräbalaid, millel võis näha kõvendusmärki ja tähte 
«T», vormide niisutamise juures tarvitatavate malmist veekopsikute kilde, mingisuguseid väikesi 
hammasrattaid ja püssipadrunite roheliseks tõmbunud kesti. 

Kõik selle ladusime koos liivaga kanderaamile ja tassisime hoovi. 

Varsti viskas Jakov seljast ära isegi oma sinise käisteta spordisärgi. Tema eeskujule järgnesid ka 
teised poisid. Nende vööni paljad higised kehad läikisid elektrilampide valguses. 

Tahes-tahtmata vaatasime ühtelugu Tiktori poole. Ainuüksi see oli juba rõõmustav, et ta töötas 
vabal päeval meiega koos ega istunud Tšelidze juures marmorlauakese taga oma poistekamba ja 
pudikeelse Kašketiga. «Tuleb võidelda iga noore hinge eest ja võita ta enesele, aga mitte tõugata 
vaenlaste kilda!» meenusid mulle Golovatski sõnad. Ja nüüd taipasin, et meie vaidluses Jaška üle oli 
õigus Anatolil, mitte minul. 

«Miks me sel juhul ei peaks võitlema ka Angelika hinge eest? Tema isa on kodanlik spets ega 
salli meid. On see tõsi? Jah on. Kuid tema võib ju saada paremaks, kui seda on ta vanemad?» 
Nimetades teda aga «upsakaks mamsliks» ja «kauriks», 


Golovatski. oleks justkui igaveseks löönud ta peale käega. «Ei, Toljake, seda asja, armas sõber, 
pole sa hästi läbi mõtelnud!» ütlesin enesele ja lasksin labidal veel kiiremini käia. Käed libisesid 
mööda siledat labidavart nagu spordisaalis latti mööda. 

Mu tuju oli väga hea ka veel sellepärast, et eile olin saanud Galja Kušnirilt kaardi, mille 
Kolomejets oli mulle edasi saatnud. Nähtavasti polnud minu kiri Galjani jõudnud. 

Tehases, kuhu Galja komandeeriti, vabu töökohti ei leidunud. Metallitööliste ametiühing aitas tal 
asuda lukksepana tööle laevaehitustehase mehaanikatöökojas. Kaardi erksa tooni järgi võis otsustada, 
et Galja oli väga rahul. «Sa, Vassil, sõidad võibolla tuleval aastal puhkusele merd mööda. Odessa 
kaiidu, — ära siis unusta, et seal elab su vana ja truu sõber,» kirjuras ta. «Otsi mind tingimata üles. 
Seni aga — kirjuta, ära unusta!!!»» 

Kolm hüüumärki lõpus, üldse Galja piltpostkaart vaatega merele, ning eriti just see, et Galja mind 
ikkagi oli üles otsinud, tõid mu südamesse palju rõõmu. «Olin Galja vastu ülekohtune,» mõtlesin 
ma. Ja loopides labidaga tolmust liiva kanderaamile, tegin kindla otsuse tuleval aastal sõita puhkusele 
.ainult merd mööda, Odessa kaudu ... 

Veevärgitöölised .ei oodanud, kuni me koristame ära kogu liiva, vaid tõmbasid juba uuele töökohale 
torusid suruõhu jaoks. Jälgides aegamisi, kuidas nad kinni kruvisid torusid, mõtlesin tahtmatult oma 
leiutisele, mis polnud mulle viimaste päevade jooksul enam hingerahu andnud. Mu mõtteid oli aga 
kõrvale juhtinud kord üks, kord teine asi, näiteks lõikusmasinad kommuuni jaoks, Nikita siiasõit, 
ettevalmistused noortesektsiooni piduõhtuks ning kõik see oli mind seganud paberile panemast seda, 
mis ammu keerles mu peas ... 

Seal märkasin äkki, et Tiktor viskas labida kõrvale, kummardus ning haaras maast mingi nööriotsa. 
Siis ajas ta end sirgu ja hõikas, märganud redeltrepil seisvat sinises tööülikonnas montööri: 

«Noormees, tule õige siia!» 

Montöör arvas, et teda kutsutakse liiva peale laadima ja vastas tusaselt: 

«Kas sa ei näe, et panen juhet?» 

«Roni kiiremini maha! Siin on juba mingi juhe olemas.» 

Montöör ronis vastu tahtmist redeltrepilt alla. Kruvikeerajaga vehkides sammus ta aeglaselt 
Tiktori juurde, laskus põlvele ja heitis nöörijupile pealiskaudse pilgu. 

Nöör paistis liivast välja justkui rotisaba. Ümberringi klõksusid labidad ja keegi ei pööranud 
Tiktori leiule vähematki tähelepanu. Montöör kallutas end nöörile järjest lähemale ja lähemale, — 
paistis, nagu tahaks ta seda keelega limpsata, siis aga kargas akki jalule nagu ussist nõelatud ja 
hüppas kauge-male. Vaatas korraks ringi ja karjus võõral häälel: 

«Hei, pidage! .. .» 

Ja sealsamas kiskus montöör kohalejooksnud Zakabluki suust paberossi. 

«Ara tekita paanikat! ... Ütle, milles asi seisab?» ja Tiktor puudutas jahmunud montööri õlist. 

«Ma ei tekita paanikat. Ol«n läbi teinud üldise sõjaväelise õppuse,» seletas montöör. «See pole 
juhe... see on bickfordi nöör! ... Kas saate aru? Kes on siin vanemaks?» 


Nagu öine välgusähvatus tõid need hirmsad sõnad — «bickfordi nöör» — uuesti mu mällu 
vaenlase ebaõnnestunud rünnaku eriülesannetega väeosa staabile. Ma ei teadnud, mis teha: kas 
karjuda või kiskuda see nöör puruks. 

Õnneks tuli sel hetkel laost Flegontov. Seni kui me töökohta puhastasime, abistaid Kirill 
Pankratjevitš Flegontov, Turunda ja teised aastatelt vanemad vormijad tööriistatsehhi lukkseppi 
tagavarama.sinate kontrollimisel. 

«Kirill Pankratjevitš! ... Tulge siia!» hüüdis Tiktor üle terve tsehhi. 

Flegontov kiirendas pisut oma käiku ja küsis tööplatsile lähenedes rahulikult: 

«Mis on juhtunud?» 

«Näe, vaadake ...» näitas talle montöör. 

«Bickfordi nöör?» lausus Flegontov. «Kust see tuli?» Ja tegi sealsamas pikemalt mõtlemata 
otsuse ning hõikas: «Siin ei tohi suitsetada!» 

Kurel sammul astus ta klaasvaheseinaga lahutatud kontoriruumi ja me nägime, kuidas ta huuled 
liikusid, pärast seda, kui ta oli haaranud telefonitoru. 

Väsisime sel pühapäeval sedavõrd, et kondid lausa valutasid. Lahkusime tsehhist alles videvikus, 
kui viimane, kaheteistkümnes masin oli veeretamispuude abil pandud kivist alusele, oma paigale. 
Taoti paistis, et hõikeist «üks, kaks — korraga!» varisevad hoogusattunud noorte ja vanade 
kollektiivile kaela katuse-klaasid. 

Puusepad seadsid masinavahelistele kohtadele nende poolt valmistatud puhtad tõrvalõhnalised kastid 
vormisegu jaoks. Äsjapandud torustik valendas juba kõikjal. Veega niisutatud põrand paistis kaugelt 
läikivmustana. 

Et need kaksteist uut «kuulipildujat» takistusteki ragiseksid, tuli neid veel kontrollida seeriaviisilises 
töös. Abitöölised pidid tassima siia veel sadu uusi vormkaste ja piirama paaristöötajate jaoks 
töökohad võrestikuga. Kümned tonnid vormitäitmiseks sobivat, puhtaks sõelutud niisket liiva tuli siia 
toimetada mulla-veski juurest ja inimesesuurustes kuhjades puistata uuele tööplatsile, mille olime 
vabastanud tsehhi prügihunniku alt. Kuid. kõige raskema ettevalmistustööga oli toime tuldud just 
pühapäevakul. 

Olime väsinud ja roidunud ja oleksime võinud viivitamatult heita kõvadele asemetele, et vajuda 
raskesse unne. Meil seisis ees terve nädal tükitööd. Kuid me ei saanud koju jõudeski rahu. 

«Millal nad ometi selle miini panid, selles seisab küsimus,» lausus Bobõr. 

«Teadagi, millal: siis, kui Wrangel jalga laskis!» vastasin ma. «Nende aurikud käisid tol aastal 
isegi Aasovi meres. Kui aga jõudis kätte aeg siit plehku pista, otsustasidki nad tehase õhku lasta, et 
see meile ei jääks, kuid miski tuli vahele. Ega onu Vasja mulle asjata jutustanud, kuidas inglise 
tehnikud öösiti tsehhides sõelusid ...» 

All aias siristasid tsikaadid1. Oli kuulda, kuidas korteriperenaine oma toas läbi une raskelt 
ohkas. 

Sõpradega tasasel häälel vesteldes olin mõttes kogu aeg seal valukojas ja nägin uuesti, kuidas 
montöör valmisehitamata martäänahju alt ettevaatlikult välja kaevas liiva alla mattunud bickfordi 
nööri. Juba enne seda, kui meie tsehhi ilmus Hegontovi poolt telefoni teel välja kutsutud GPU 
linnaosakonna ülem — väikest 
kasvu, esimese pilgu järgi otsustades heasüdamlik hallis koverkottülikonnas mees —, oli Flegontov 
saladusliku ingliskeelsete kirjadega kasti ise jäbi uurinud ja ütles, et selle sisust oleks täiesti 
piisanud, et õhku lasta mitte ainult martäänahi ja vasesulatamise «pirn», vaid ka tsehhi peasein, mille 
läheduses olid sulatusahjud. 

Tolja Golovatski osutas sellele lõhkeainekastile ja lausus meile: «Vaadake ja pidage meeles, 
missuguseid kingitusi jättis Inglise kodanlus meie töölisklassile! Joonised viisid kaasa, lõhkeaine aga 


panid siia. Te küsite, milleks? Selleks, et panna tehas valukoja õhkulaskmisega paljudeks kuudeks 
seisma. Nad tahtsid seda liiva niisutada tööliste verega.» 

«Üks asi on arusaamatu,» ütles Bobõr vaikust katkestades. «Kodanlased tahavad ju siia tagasi 
tulla. Tekib küsimus, miks oli neil siis tarvis valukoda õhku lasta.» 

«Oled tõesti naljakas!» vastas Maremuhha Sašale otsekui täiskasvanu. «Milleks on siis 
kindlustamine? Võib-olla kindlustas Kayworth tehase juba enne revolutsiooni. Mis ka ei juhtuks, tema 
saab kindlustusseltsilt igal ajal oma miljonid, niipea kui ta end siin jälle pukki upitab.» 

«Noh, hea küll,» ei andnud Bobõr järele, «aga miks nad seda nööri paremini kinni ei matnud?» 

Petrol sähvas jälle hea mõte peast läbi: 

«Kes teab, võib-olla tõmbas mõni inglaste tallalakkuja selle meelega välja? Valasime sellele 
prahihunnikule kogu aeg malmi- 

1 Tsikaadid — suure pea ja suurte tiibadega kirjud putukad nokaliste seltsist. Tõlk. 

jäätmeid. Kujutlege — kukub sellele nöörile malmitilk ja miin lõhkeb!» 

«Hirmus mõteldagi!» lausus Bobõr. 

«Kuid ütle, Saša,» küsis MarernVhha, müksates Bobõr'i õlast, «miks teretas GPU ülem sind kättpidi? 

Kas oled temaga tuttav või?» 

«Ta tervitas kõiki,» püüdis Saša kõrvale põigelda. 

«Ara luiska! Ainult Flegontovit ja sind,» vaidles Maremuhha talle vastu. 
«Ei tea,» uratas Saša. 

«Kuid mina tean! Petro, anna tikud!» 

Maremuhha kobas käega oma peatsis ja hüüdes: «Püüa!», viskas mulle tikutoosi. Tõmbasin 
tikust tuld, süütasin lambi ja kui valgus oli põlema löönud, võtsin oma särgi väljaõmblusega 
kaunistatud rinnataskust neljaks kokkumurtud paberi, mille olemasolu olin peaaegu unustanud. 

«Loe, Petro! Kas tunned ara, kelle käekiri see on?» ütlesin ja ulatasin talle paberi. 

Ei möödunud hetkegi, kui Maremuhha juba Bobõrile osutas ja hüüdis: 

«Tema! Muidugi tema oma!» 

Bobõr heitis pilgu paberile, mille Maremuhha talle armulikult nina alla pistis, ja oigas: 

«O-o-i, on minul aga pea! Kuidas ma seda ära ei põletanud!» 

«Noh, jutusta kõik. Kas me oleme sulle võõrad?» ütlesin ma. 

«Mis seal jutustada? Ise näete... Teie tookord ei uskunud, et kohtasin Petšeritsat. Isegi naersite 
mind. Mina aga mõtlesin: las naeravad, kurjadvaimud, minu silmad mind ei peta. Ja viisin 
avalduse. Kahju, et ma ärakirja ei hävitanud ... Ja pole teil sugugi vaja minu üle irvitada!» 

«Kes irvitab? Küll oled aga imelik! Tegid väga õigesti! Meile pannakse miinid alla, ja kas meie 
peame siis jätma selle tähele, panemata?» ütlesin Sašale. 

Tol ööl uinusin viimasena. Sõprade tasase norskamise saatel mõtlesin kõigi tänaste sündmuste üle 
järele, nii et võttis pea valutama. 

Hoopis teisena paistis mulle nüüd see vaikne ning päikeseküllane mereäärne suvituslinn. Ta petliku 
rahuliku väljpiuse taga oli samuti varjul meeleheitlik võitlus uue ja vana vahel. Selle pingelise 
võitluse tundemärgid tulid ilmsiks ootamatult, nagu tundmatu mahnoolase poolt kivi alla pandud 
kiri või täna Tiktori märgatud bickfordi nööri ots. Varjatud klassivaenlased lootsid veel tagasi 
saada oma endist elujärge, mis revolutsioon oli neilt jäädavalt ära võtnud. Nad püüdsid pidurdada 
meie edasiliikumist ega kohkunud ühegi alatu abinõu ees. 

«Nad luuravad iga meie viga, iga meie tähelepanematut 


635 


sammu,» mõtlesin ma, «ja tahavad ka tulevikus ära kasutada meie heasüdamlikkust ja muretust. 
Nad ootavad meie surma; kui jääme püsima, elame edasi ja kasvame, siis anname neile 
ilmtingimata — kas varem või hiljem — kogu maailmas surmahoobi ... Nad aimavad seda ette, 
märatsevad, on valmis kõigeks. Ent kui asi on niimoodi, siis ära vahi, suu ammuli, kommunistlik 
noor! Hoia oma kõrvad lahti, nagu soovitas Polevoi. Kõikjal, kus juhtud viibima, ole alati valvas.» 


LXXXVIII. RÜNNAKULE! 


Püüdsime ründamisplaani Rogal-Piatkowska salongile saladuses hoida ja näiteringi proovid 
toimusid kinniste uste taga, kuid kuuldus sellest levis ikkagi üle kogu linna. Isegi vanataadid ja 
memmed pärisid meilt, et millal siis lõpuks mängitakse seda kommunistlike noorte poolt 
väljamõeldud näidendit. 

Meie mereäärsesse linna oli Leningradist sõitnud puhkusele laulu- ja muusikakunstnik Arkadi 
Ignatjevitš koos oma naise,. Leningradi estraadiartistiga. 

Arkadi Ignatjevitš võttis tihti supelranda kaasa oma kitarri. Kui teda vaikne päevitamine ära 
tüütas, istus ta kaile, laskis jalad mere köhale rippu ja hakkas matkima ringirändavaid 
estraadišarlatane, kes igasuguse mõttetu loba eest nöörivad kergeusklikku publikut. 

Ta ise sepitses sapiseid paroodiaid tollel nepi-ajastul levinud lauludele. Kuidas ta küll tögas oma 
paroodias Odessa laulukest «Klaavakesest», kes «õgib palju, trambib valjult» jakelleall aina «raksub 
tool»! Arkadi Ignatjevitši silmis ei leidnud armu ka uus romanss, mis meeldis liiga kergeusklikele 
inimestele: «Ta oli kaevur, lihtne töömees...» Selles karmi romansi kombel loodud laulus märkas 
Arkadi Ignatjevitš seda, mida paljud ei märganud, nimelt labasust. Ning tõesti, kaevur, kes 
kakskümmend aastat «on sünges Šahtis puurinud», armus ja kannatas selles romansis nagu päevavaras 
kõrgemast seltskonnast! Külaline Leningradist oli toonud kaasa ka läikiva nikeldatud saksofoni. Kui 
ta hommikuti sellel mänguriistal, mida ma varem kunagi polnud näinud, kõrgeid noote võttis, hakkas 
isegi Maria Trofimovna rahulik kits haledalt mökitama ning kanad jooksid kaagutades laiali, justkui 
oleks üle hoovi libisenud kanäkulli hirmuäratav vari. 

Leningr.adi kunstnikud asusid elama Ranniku tänavale Merevannide asutuse lähedale, meist 
kahe maja kaugusele. Otsustasime neid paluda, et nad meie noortesektsioonite abiks oleksid. 

Arkadi Ignatjevitš kuulas mu segase jutu ära ja lausus paljuütlevalt: 

«Valmistate nii-öelda paroodiat kohalike kommete kohta? Mis seal ikka, tarvis seda kodanlikku 
läpastanud õhkkonda pisut tuulutada!» 

... Heitsin vahel pilgu harjutusruumi, kus leningradlased koos Tolja Golovatskiga valisid tegelasi 
noorte piduõhtu jaoks. Arkadi Ignatjevitš istus tavaliselt tugitoolis, toetudes selle korjule, ja hoidis 
kitarri käes. Tal oli pikergune kõhn nägu esiletükkiva lõua ning terava profiiliga. Tema naine, õrn 
elegantne Ludmilla, seljas punaste taskute ja rinnaesisele väljaõmmeldud ankruga sinine 
spordikleit, lõi ta kõrval takti kord kinga kontsaga, kord selle ninaga. Tagapool jalutas soliidselt 

ja tähtsalt edasi-tagasi Golovatski. 

Kord juhtusin proovil nägema «ümberristitud» Ossaulenkot. Ta tuli klubisse Golovatski kutsel, 
olles pisut hämmeldunud, sest kartis, et Tolja tahab temaga jälle kõnelda tema tätoveeringutest. Kui 
aga Miia, hüüdnimega «Eduard», teada sai, milles asi seisab, oli ta heameelega nõus meie üritusest 
osa võtma. Selles salkus juustega noormehes, kelle nahale kaelast kvmi kanda-deni olid 
tätoveeritud näkineiud, ahvid ja vanaaegsed fregatid', tulid ilmsiks mingisugused salajased jõud. 
Ta oli valmis piduõhtul kõike tegema, küll tantsima, küll žongleerima puudaliste 
spordipommidega ning isegi laulma, olgugi et «Eduardi» hääl polnud kuigi meloodiline ja ta 
proovidel tihti võttis liiga kõrge noodi. Kui ma täna harjutusruumi läksin, nägin Miša Ossaulenkot 
tantsimas. Kogu ta keha vappus lõtvades liigutustes, ta ajas jalad laiali, laskus nii peaaegu 


põrandale, ähvardades pooleks murduda, vehkis loiult kätega ja hõõrus taldu vastu põrandat, 
seejärel jalgu jälle «kääridena» kokku tõmmates. 
«Kuidas selle tantsu nimi on?» küsis Golovatski tusaselt. «Black bottom!» vastas Mihhail 
hingeldades. «Kes sulle selle tantsu õpetas?» päris Tolja. «Keegi madrus tantsis seda 
«Kodukohakeses». Välismaal käinud poisid rääkisid, et Inglismaal olevat see praegu kõige moodsam 
tants.» 
«Aga kas sa tead, mis tähendab «black bottom?» küsis Golovatski. 
«Noh, see on niisugune nimi... Nagu näiteks «valss».» 
«Kuid ütle siiski, mis see nimi tähendab, kas sa ei tea?» Tolja vahetas Arkadi Ignatjevitšiga kavala 
pilgu. 
«E-i-i...» venitas Mihhail. 
«Oh sind, Plära-Liisut! Kordad nagu papagoi võõraid sõnu ega tunne üldse huvi selle vastu, mida 
need tähendavad. Kas kavatsed terveks eluajaks jääda niisuguseks laisaks ja huvivaeseks? 


1 Fregatt — vanaaegne sõjalaev. Tõlk. 

«Black bottom» tähendab tõlkes «must põhi». Kas sulle meel. diks põhja minna? Liiatigi 
pilkases pimeduses?» 

Mihhail muheles, paljastades oma hõbehambaid: 

«Ji-i-i. Ei meeldi!» 

«See'p see on, mu kallis. Kodanlus, kes seda tantsu moodsaks peab, mingu ise põhja, meie valime 
endale midagi lõbusamat! Meie peame sammuma valguse poole, ent mitte laskuma allmaailma!» 

... Kui tsehhides noorte piduõhtuks pääsmeid jagati, võtsin endale lisaks veel kaks pääset ja 
saatsin need Angelika Andrõh-hevitšile postiga otse koju ning saatja aadressi köhale märkisin:] 
«Leitnant Glahnilt». Ei tea, mis mul pähe tuli. Tahtsin koerust] teha. 

Nagu oli ette näha, ilmus ta piduõhtule koos Zjuzja Trituznõiga. See istus uhkena Angelika 
kõrval kolmandas reas, kostitas teda sinisest plekk-karbist Moskva põllumajandus- ja 
tööstuskaubastu karamellidega, sosistas talle midagi naljakat kõrv; ja muheles ise esimesena. 

Vaatlesin ta lipitsemist ja mõtlesin: «Kannata, Zjuzjake! Sa ei oska aimatagi, mis lõbu sind 
ees ootab!» 

Vaatamata kõigile Trituznõi pingutustele Angelikat lõbustada,, näis tütarlaps tundvat igavust, 
vaatas lavale hajameelsel pilgul ja kohendas vahetevahel hooletult oma kohevil juukseid, 
otsekui tõrjudes selle liigutusega ühtlasi eemale oma pealetükkivat naabrit. Ta isegi ei naeratanud 
nagu paljud, kui Golovatski alustas oma sissejuhatavat kõnet. 

«Rumal on see, kes tahab noored jätta lõbuta ning ei oska mõistlikult organiseerida neile 
meelelahutust!» — just nende sõnadega avas Tolja Golovatski noorte piduõhtu. Kõike seda, mis 
pealtvaatajaile hiljem ette kantakse, nimetas ta vaid «esimeseks katseks näidata loomulikus 
valguses meid ümbritseva vana eluviisi inetuid nähtusi ja häbimärgistada igaveseks tungi kõige 
välismaise poole, mis on tühi ja ideetu». 

«Dekadentlik muusika, kõik need fokstrotid ja mustlasromansid,» ütles Golovatski, «tekitavad 
tahtejõuetuse ja passiivsuse ning vähendavad inimese töövõimet. Ja meie vaenlased ei sõdi 
meie vastu mitte juhuslikult selle võõra muusika abil. Kuid mõistes hukka kõik, mis on mäda ja 
meile võõras,» ütles Tolja, «tuleb õppida tundma kõike head, otsida seda targu, hellalt 
hoolitseda selle eest ja tuua esile tõelisi rahvatalente.» 

Klubi saal oli külastajaist täis kulutud ja nad kõik kuulasid, tähelepanelikult Golovatski sõnu 
eelseisvast ebatavalisest etendusest. Saalis ei istunud mitte ainult tehase noored, vaid ka vanad 


tootmistöölised koos oma naistega. Esimeses reas märkasin Ivan Fjodorovitš Rudenkot, 
Flegontovit ja partei linnakomitee sekretäri Kazurkinit. 

Olin Kazurkinit kord kuulnud kõnelemas valutsehhi tootmisnõupidamisel, kus ta meid üles 
kutsus kogu jõust võitlema praagi vastu ja vältima teiste tsehhide töö pidurdamist. Turunda oli 
mulle jutustanud, et Kazurkin olevat kodusõja ajal teeninud Budjonnõi ratsaväes, läinud koos 
sellega Aasovi-äärsetest steppidest kuni Lvovini. Ega muidu oleks sädelnud selle retke mäles- 
tusena ta valgel frentšil noil aastail väga haruldane Lahing-Punalipuorden. 

Kazurkin oli selle piduõhtu korraldamisel abistanud kommunistlikke noori. Korduvalt oli 
Golovatski käinud tema juures, ja siis leidus meile kõike: kalinguri, grimeerijaid, väljaüüritavaid 
balalaikasid naabruses asuvast Kohaliku Veetranspordi klubist ja miilitsa trofeefondist pärit 
kaukaasia pistodasid, mis militsionäärid olid ära võtnud areteeritud mahnoolastelt. .. 

Vaevalt sai Golovatski oma kõne lõpetada, kui ma signaalkella lähedusse endale uue köha 
otsisin. 

Siit oli võimalik jälgida mitte ainult seda, mis laval sünnib, vaid heita vargsi pilku ka 
saalisistujaile. Tõsi küll, kui eesriie lahti tõmmati, nägin vaeva, et lugeda, mis oli kirjutatud 
musliin-riidele: «CHARLESTONIAAD EHK. MIDA KEIGARID VAJAVAD. (Följeton 
tegelastega)». 

Klubi dekoraatorid olid täpselt järele teinud Rogal-Piatkowska salongi. Isegi mõlemale poole 
lava üles seatud papist sambad olid inimese kõrguseni määrdunud nagu sealgi. 

Kirjaga musliinriie rullus kokku ning tõusis pikkamööda üles ja esilavale ilmus pikkade 
hõlmadega sabakuues tapöör —- täielik koopia Rogal-Pigtkowska salongi tapöörist. Ta hakkas 
sõnu väänates ja neid ebaselgelt hääldades ülistama tantse, mida «made-moiselle'id» ja 
«monsieur'd»' võivad tantsuklassis ära õppida, makstes pool rubla õhtu eest. Siis jooksis ta 
hüpeldes pianiino juurde ja lavalt kostsid sedamaid charlestoni helid. 

Selle muusika saatel hakkasid kulisside tagant ilmuma paarid. 

Alguses oli saalis kuulda naeru, mis sarnanes paratamatut peatset äikest ettekuulutava kerge- 
tuulepuhanguga, siis muutus see tasane turtsumine valjemaks ja varsti naeris terve saal laginal, 
nii et näis, nagu kuriseksid kõrged, mere poole suunatud aknad. 

Klubi kunstnikud olid tõesti näinud palju vaeva! Nad olid «Charlestoniaadi» jaoks valmistanud 
kostüümid koostöös grimeerijatega saavutanud tegelaste peaaegu fotograafilise sarnasuse, nii et 
praegu meenutasid kõik tantsijad laval Rbgal-Piatkowska salongi tuntud külastajaid. 

Kõikuval tantsusammul kargas lavale märgistaja Marlaine. Tal oli seljas suure kraega 
madrusepluus, ta juuksetukad olid 


1 Monsieur — (loe: musjöö) — härra (prants. k.). Tõlk. 

lõigatud nii, et need peaaegu täiesti katsid otsmiku ning andsid ta näole sünge ilme. Tema kõrval 
raputasid oma jalgu ta sõbratarid, kelle kingadel olid nii kõrged kontsad, et pealtvaatajad muudkui 
imestasid: kuidas saavad nad üldse liikuda? 

Tütarlaste huuled olid värvitud erepunaseks, kuid mitte nii, nagu mood nõudis»- «kitsa 
lindiribana», vaid laia paelana. Peaaegu iga tantsija nina all oli näha veripunast kanamunasuurust. 
pumatilaiku. Ja missugused soengud oli grimeerija neile välja mõtelnud! Tukad, mis ulatusid 
noolekujulisteks kitkutud kulmudeni, ja turbaniks kohendatud püstakil juuksed. Oli siin ka kukla 
tagant üles tõstetud, varesepesadena korraldatud juuksekuhilaid ja tangidega põletatud toredaid 
kiharaid justkui bolonja koertel. 


Keegi paljaste jalgade otsa topitud kingadega tantsija oli oma soengusse kinnitanud rohelise 
papagoitopise ja sidunud vööle kaks ruuget rebasenahka, mis olid selja taga sabapidi ühte seotud. 

Kõik kavalerid «charlestonitasid» kitsa.st.es lühikestes pükstes. Oli karta, et need ruudulised ja 
triibulised püksid õmblustest lahti rebenevad. 

Publik taipas kohe, keda kujutas näitleja, kelle pea ligi silutud hallikad juuksed olid lahku 
kammitud. Tal olid kreemid püksid ja hall pintsak, nägu oli paksult kaetud päevituspuudriga, millesse 
oli segatud tavotti. Hallipäise tantsiva kavaleri nägu otse hiilgas, oli tõmmu nagu indiaanlase oma, 
käes aga hoidis ta hooletult kaukaasia palmipuust keppi, millel ilutsesid monogrammid. 

Polnud mingit kahtlust, et see oli advokaat Maurodiadise koopia. See poolkreeklane-pooltürklane, 
keda ei tea missugused tuuled olid ajanud Tauria randa, tavatses teatud kellaajal ilmuda kärarikkale 
prospektile ja selle asfaldil oli ta ära kulutanud juba mitu paari taldu. Talvel istus ta kuskil oma 
juriidilises nõuandlas, kogus raha, andis eraettevõtjaile nõu, kuidas suurtest maksudest kõrvale hiilida 
ning protsessis igasugustele väikekodanlikele tädikestele pärandusi välja, ent kui tuli kevad ja linna 
saabusid esimesed suvitajad, ronis ta prospektile. Tegi seal tutvust sissesõitnud noorukeste 
tütarlastega, ennustas neile tulevikku käe ja kaartide järgi, käis nendega supelrannas Ja lebas videvi- 
kuni üsna vee lähedal, peas musta tutiga punane fess'. Kui saabus õhtu, tegi ta paar tiiru prospektil, 
kõndis siis tähtsal sammul ning kepiga kopsides tantsusalongi, suudles Rogal-Piatkowska kätt ja 
tantsis seal keskööni. 

Kuid kõige kardetavam oli see, et temale, vananevale kergatsile, meeldis olla noorte seltskonnas. 


1 Fess — idamaine müts. Tõlk. 

Lootsime, et Maurodiadise klientuur pärast seda piduõhtut tunduvalt väheneb, kuna kõige parem 

abinõu alaväärtusliku ja ebaausa inimese paljastamiseks on tema avalik naeruvääristamine. 

Siis kargas kulisside tagant lavale veel üks hilinenud paar. Saalis pahvatati laginal naerma: 
tuunikas daamiga, kelle juuksed olid pealaele üles kammitud, tantsis Zjuzja Trituznõi. 

Talle oli meisterdatud ruudulised, kuid ainult põlvedeni ulatuvad'püksid, mis pidid meenutama 
jalgpallipükse, jalga olid talle «topitud punakaskollased jalgpallisaapad, nii et kellelgi ei tekkinud 
kahtlust, keda laval kujutati. Kõik oli täpselt kopeeritud: esiteks Zjuzja lemmiksoeng, mis peaaegu 
jättis paljaks ta punaka voltides kukla, siis tärgeldatud krae vahele pigistatud lips ja kõik ta 
lipitsevalt viisakad maneerid, pea ettepoole kallutamine ja oma kaastantsija silmadesse vaatamine 
heldinud ning sentimentaalse pilguga. Pasa tisleritöökojast, kes mängis Trituznõi osa, käsutas 
charlestoni tantsides meelega lühikesi samme — «dribbling» — ning hõikas ühtelugu bassihäälel 
Zjuzja võõrkeelseid lemmikväljendusi ja jalgpalli-oskussõnu: «aut», «s'il vous plait»', «ah, 
charmant!», «aujourd'hui»”, «apsait» ... 

Zjuzja polnud vist kogu selle aja kestel, mil ta jalgpalli mängis, sattunud niisugusesse lolli 
seisukorda kui sel õhtul. Haljal jalgpallimurul tundis ta end palju vabamana. Kui juhtuski, et ta 
otse värava ees mööda lõi ja palli võrgu asemel komnerisse kihutas, siis võis see ebaõnnestumine 
üsna pea unustusse jääda. Teised mängijad tõmbasid kiiresti pealtvaatajate tähelepanu enestele. 
Siin aga väänles ja keerles Zjuzja mitmesugustes poosides pealtvaatajate ees kaunis kaua. 

Algul tõeline Trituznõi turtsatas, tundes end ära oma teisikus, kehitas siis halvustavalt õlgu ja 
ütles midagi Likale. Kuid tisler Pasal maksis ainult läheneda rambile ja hõigata Zjuzja lemmik- 
sõnu, kui «kahurilöögi» meister tuli otsusele, et tema üle naerdakse kaunis kurjasti ja solvavalt. 
Pikkamööda valgus veri talle näkku. Ta käel läks tulipunaseks, ta pigistas huuled kokku. Ta püüdis 
istuda, nagu poleks midagi juhtunud, kuid järjest enam ja enam pealtvaatajaid heitis talle tähele- 
panelikke pilke. Ka tehase direktor Ivan Fjodoroyitš' pööras end tema suunas ja naeris. Seda ei 
kannatanud Zjuzja enam välja! Ta pööras end järsult ümber ja sosistas oma naabrile midagi kõrva. 
Angelika naeratas ja raputas eitavalt pead. Zjuzja haaras tal käest kinni, nähtavasti püüdes teda 


saalist ära viia, kuid Angelika tõmbas oma käe imerahulikult tagasi ja raputas jälle pead, jälgides 
tähelepanelikult kõike, mis toimus laval. 


1 S'il vous platt (loe: sil vu plee) — palun (prants. k.). Tõlk. 

2 Ah, charmant (loe: a, Šarmaan) — ah, kui tore (prants. k.). Tõlk. 
3 Aujourd'hui (loe: ožurdüü) — täna (prants. k.). Tõlk. 

Zjuzja kehitas solvunult õlgu, tõusis kõlinal üles ja sammus väljapääsu poole. Teravaninaliste 
kingade kriuksudes läks ta mööda pikka vahekäiku ja pealtvaatajad pöörasid end ümber ning vaatasid 
talle järele. Ühed pilgutasid silma,teised sosistasid talle järele mürgiseid sõnu, kuid Pasa 
tisleritöökojast solvas teda kõige rängemgi. Kui Pasa märkas, et keigar, kelle osa ta mängib, lahkub 
saalist, kargas ta koos oma tuunikas neiuga eeslavale ja hõikas Zjuzjale järele: 

«Au revoir!» 

Siis ruttas Pašat kõrvale lükates lavale Rogal-Piatkowska ise. Ta jooksis rambi juurde, keerutades 
mustast kitliriidest tehtud vanamoelise kleidi sabaga tolmu üles. Silmitsedes pealtvaatajaid läbi luust 
lornjeti klaaside, hakkas Rogal-Piatkowska tantsima. 

Keegi poleks uskunud, et see tantsuklassi juhataja täpne koopia pole naisnäitleja, vaid minu sõber 
Maremuhha! 

Petrol olid peas hallid lokid, ta paksud põsed olid punaseks võõbatud. Kõrvanibude külge oli 
Petruss kirjaklambritega kinni-tanud kroonlühtri kristallripatsid. Võta yõi jäta, ta sarnanes väga 
madaamiga! Pettus tuli ilmsiks alles siis, kui Petro kumedal madalal mehehäälel alustas monoloogi. 

Pöördudes oma kasvandikkude-tantsijate poole ja silitades peopesadega nende õlgu, pobises 
Maremuhha kuruga, vahetevahel charlestoni viisi taktis: 

«Noh, mis on, mu tibukesed? Kas tundsite igatsust oma mammakese järele? On nii? Ärge tundke 
igavust! Ärge nukrutsege! Minu juures unustate mõtlemise kiiresti ära. Milleks õppida, unistada 
tulevikust, lugeda raamatuid? Pole vaja! See on väga kahjulik! Tantsige! Mõtelge jalgadega! Näe, nii 
nagu mina, vaadake siia. Nõndaviisi! Üks-kaks! Üks-kaks-kolm! Maestro, kiire-mini! ...» 

Kergitades pisut oma pikka seelikut, hakkas Petro mõttetult trampima. Ei olnud see tšetšotka ega 
ukraina hopakk. Kuid kas asi seisis siis selles? 

Ta läks tantsusammul pianiino juurde, lükkas tapööri kõrvale, kohendas seelikut ja istus ise 
klaveri taha. Vaevalt said ta sõrmed puudutada valgeid klahve, kui pealtvaatajaile nähtamatu orkester 
hakkas tantsuviisi edasi mängima. 

Kuigi Petro end klahvide köhal siia-sinna kiigutas ja pedaale vajutas, püüdes näidata, et tema see 
mängija ongi, taipasid kõik selle mängu petlikkust ja kaotasid pikapeale tema vastu huvi. 

Muusikataktis kiirenesid tantsijate liigutused järjest. Iga paar tantsis isemoodi, mida aga keegi 
oskas. Marlaine'il murdus kinga alt konts. Ta prantsatas maha, tõmmates kaasa oma kavaleri — 
väikeste teravate vurrudega pika mehekolaski. Nende kukkumine tuli täiesti loomulikult välja ning 
kohe tekkis üldine rüselemine. Selles segaduses rebiti kollaste rebasenahkadega tütarlapse tore- 

dast soengust papagoi ja keegi ilus keigar püüdis seda salaja peita oma tasku. Paša-Trituznõi jättis 
tuunikas daami sinnapaika ja hakkas tantsima teise tütarlapsega. Solvunud daam tungis käsitsi oma 
võistlejale kallale. Madam Rogal-Piatkowska ruttas neid lahutama. Selle segaduse <jal tulid 
tantsijais ilmsiks kõik halvad, närused iseloomuomadused. Peenutsevaist ja upsakaist .muutusid nad 
riiakaiks ja kärsituiks, tõukasid üksteist ning sõimlesid, Keegi astus advokaat Maurodiadise jalale. 
Jätkates tantsu, ähvardas see süüdlast kepiga. 


Kõrgete kontsadega tütarlapsed hakkasid üksteise järel järjest sagedamini heitma pilke oma 
jalgadele. Nende näkku tekkis kannatav ilme. Tantsu ajal puudutasid nad kätega salaja oma kingi, 
püüdes vähemalt sellegagi pisut vähendada valu varbais. 

Siis lükkasid kellegi abivalmis käed kulisside tagant eeslava äärele noore puu ja väikese põõsa. 
Puu külge olid kinnitatud teeviited: «Liskisse», «Koera nõkku», «Madruste agulisse», «Kobazova 
mäele»... Naistantsijad tormasid selle palavasti ihaldatud «metsatuka» juurde. Ja siis nägi publik 
umbes sedasama, mida olime näinud Golovatskiga, istudes linnapargi pingil kõvera akaatsia all. 
Tütarlapsed kiskusid kitsad kingad jalast, hüplesid palja jalu puu ümber, väljendades rõõmu ja 
kergendust, ning hüüetega «Ah kui hea!» tormasid kodu poole. 

Mõned kõige kangekaelsemad paarid jätkasid tantsimist. 

Siis seadis lavavalgustaja prožektori ümber. Rohekas-sinine kuuvalgus ujutas lava üle, ja kui 
endine valgustus tagasi tuli, olid kaväleridel hallid habemed. Nad olid kogu oma elu tantsides ära 
raisanud. Ka daamid olid sootuks muutunud: noortest ja vallatutest neidudest olid saanud 
vanaeided. Nende liigutused olid väsinud ja jõuetud. Ent Zjuzja Trituznõil oli kõigele lisaks peale 
habeme ka veel kiilaspea. 


LXXXIX. LEPPIMINE 


Eesriie tuli mitu korda kõrvale tõmmata, et näidata publikule kõiki artiste; üksteise käest kinni 
hoides, maflaam Rogal-Piatkowska keskel, ilmusid nad valjude tušihelide saatel lava äärele. 

Kuid tõeline piduõhtu algas alles pärast seda spsejuhatavat paroodiat. 

Nagu tavaliselt, esitati mõned palad neil aastail meie" klubis suurt poolehoidu võitnud elavast 
ajalehest «Sinine Pluus». 

Pärast seda mängis treialitsehhi noortest moodustatud keel-pilliorkester «Täiskuu hiilgab» ja 
Tšaikovski «Sentimentaalse valsi». 

Lavale ilmus tehase vanade tööliste laulukoor. Minu suureks imestuseks silmasin nende hulgas 
ka Gladõševit. Olin teda tava- 

liselt ikka näinud küünarnukkideni lühikeseks lõigatud käistega linases särgis, ja nüüd oli mul raske 
harjuda mu masinanaabri uue välimusega. Tal oli seljas must pikk-kuub. Kuue alt paistis sinise 
särgi kaunilt väljaõmmeldud kaelus. Ilmnes, et Gladõšev laulab bassi. 

Koor laulis «Sind vaevatud orjuseikkes», siis «Seal Siberis Baikali taga» ja «Punane lipp». 
Vanadele töötajaile aplodeeriti valjusti, karjuti «bis». Nad sosistasid omavahel ja laulsid siis 
kasakalaulu «Noor kasakas Donil on lõbutsemas» ja pärast seda «Meil seppadel on hinged noored». 
Nähtavasti olid vanadele töölistele kõige rohkem meelde jäänud sunnitööliste laulud, sest kui neid 
uuesti välja kutsuti, laulsid nad «Kül-koll, kill-koll, raudus vang nii kõnnib». Samal ajal kõlistati 
lava taga ahelaid. Ja kuulajate silme ette kerkis kauge Siberi maantee, rühm tapiga saadetavaid 
revolutsionääre, kes jalaraudu kandes lumetormis ja pakases pikkamisi lumise Siberi poole liikusid ... 

Kava mitmekesistada soovides olid Golovatski ja klubi direktor siia kutsunud lauljaid ka 
Kohalikust Veetranspordist. Neid oli ainult kolm, ja nad ilmusid lavale puldanrõivais, peas laiaääre- 
lised kipperi-südvestrid1, et alla kriipsutada oma ühtekuuluvust merega. Tundsin nende hulgas ära 
Kolja, Vetelpäästeseltsi madruse, kes tookord Likale päästerõngast pakkus, kui me temaga koos merele 
sõudsime. Lauljad köhatasid ja hakkasid bajaani saatel laulrha lõbusaid Taganrogi tšastuškasid. Neil 
olid jalas üle põlvede ulatuvad jahimehesaapad ja vahetevahel komp-sutasid nad nendega vastu 
põrandat. Varem polnud mul aimugi, et Aasovi kalurid loovad nii toredaid naljalaule, nagu näiteks 
«Saraatovi piinad». 

Siis jaulsid nad veel lõbusaid meremeeste laule, mida tänapäevani võib kuulda kõikjal Musta ja 
Aasovi mere rannikul, Ska-dovskist kuni Rostovini Doni ääres. Need laulud tekkisid esimestel 


revolutsiooniaastali, neis naeruvääristati intervente, kes aitasid valgetel võidelda noore Nõukogude 
vabariigi vastu. Kähe balalaika tinisemise saatel pilkasid lauljad musta parunit Wran-gelit, sasipäist 
Mahno', inglise kommodoore*, kes viisid oma miiniristlejail Krimmist kaasa vene suurvürste, 
saades neilt sõidutasuks perekonnabriljante. 

Esmakordselt kuulsin sel noorte piduõhtul Arkadi Ignatjevitši ettekandes madruselaulu «Lai 
merepind avardub rannalt». 

Ilmusid tehase tantsijad. Neid oli palju. Keegi poleks varem sellele tulnud, et ainuüksi meie 
tehase tööliste hulgas leidub nii palju avastamata talente. Mõni tantsis küll vahel pulmapidudel, 


1 Kipper — tüürimees; südvester — meremehe õliriidesf peakate. Tõlk. - Kommodaoi: — 
mereväeohvitseri auaste Inglismaal, mereväekapteni ja 

admirali vahel. Tõlk. 
644 


varrudel-, tavalistel perekondlikel koosviibimistel, tantsis sõprade seltskonnas Tšelidze juures 
«Kodukohakeses», kuid keegi ei omistanud sellele tõsist tähendust ja kellelegi ei tulnud pähe kutsuda 
niisugust andekat tantsijat klubisse, lasta tal esineda laval, anda talle võimalus näidata oma võimeid 
tervele tehasele korraga. Golovatski on täitsapoiss, et tegi selle asjaga algust! 

Esimesena tantsis lukksepp Himenko, lambanahkne papaaha silmile tõmmatud, seljas pikk 
tšerkessikuub. Laskunud põlvili, kiigutas ta end siia-sinna, tegi maani kummardusi ja hakkas siis 
laval ringi tiirlema. Tema tehtud ringid muutusid aina väiksemaks, pehmetes kontsadeta tuhvlites 
jalad libisesid laudadel üha 
kiiremini ja lõpuks hakkas ta keerlema marulise tuuleiiliga sarnanevas mägilaste tantsus, vehkides 
sealjuures pistodaga. 

Bessaraabiast pagenud tõmmunäoline Stupak näitas meile laval, kuidas ta kodumaal tantsitakse 
«žokki». Hiljem sai see «moldavaneskaks» nimetatud tants meie maal väga populaarseks, kuid tol 
ajal oli see veel uudne. 

Siis kargas lavale madruseks ümber riietatud Miša Ossaulenko transporditsehhist. Tal oli seljas 
ümmarguste pärlmutternööpi-dega salstivärvi meremehekuub ja ta nägu säras mõnutundest. Kord 
tippas Ossaulenko kiirete sammudega lava tagaossa, kord, haarates kinni ettekujutatavaist 
vantidest, ronis nagu ahv kõrge masti otsa, siis tõmbas küürutades köit ja kujutas maruilmaga 
töötavat madrust, keda ookeanitorm siia-sinna paiskab. Teadsin, et endine «Eduard» — Miša 
Ossaulenko — polnud kunagi Beloretšje neemest kaugemale saanud ja imestasin, kuidas maarott võib 
nii hästi tunda mere stiihiat. 

Pärast tehase tantsijaid lendas vuhinal lavale Arkadi Ignatjevitši abikaasa Ludmilla. Ta oli oma 
lihtsas kleidis, millele olid peale õmmeldud punased taskud. Igas ta väikese jala löögis oli tunda, et 
ta tants pole ette kantud mitte ainult täpselt, vaid ka väga osavalt. Ludmilla märguandel jäi orkester 
vait, ja siis tantsis ta oma tubli kaks minutit muusika järgi, mida ta ise endale tegi, tagudes taldu 
vastu lava. 

Algul ei tahtnud Golovatski meie tuttavale voorimehele Volodkale anda esinemiseks luba sel 
põhjusel, et ta töötab omaette ega ole tehasetööline. Kuid meie veensime teda, et ta muudaks oma 
otsuse ja isegi näitasime talle Volodka nartisanikaarti. Polnud vaja kahetseda, et Volodka lavale 
ilmus. Ta Žongleeris suurepäraselt muusika saatel suurte nikkelkuulidega, sefedis end seisma kahele 
pudelile, toetades keha ainult oma terve käega ja pärast neid trikke tantsis mitte halvemini kui 
Ludmilla. Tema «õunake» kutsus esile tugeva käteplagina. Kui aga Volodka oli tantsinud kuulsat 
Aasovi-äärset «tšebatšokki» ja lõpetanud oma ettekande naljaka kepitantsuga «tipa-tapa», jättis tema 
tore tantsimine varju kõik teised enne teda esinenud tantsijad. 

645 


Pärast kontserti valgusid saalisolijad avarasse jalutusruumi, kuhu juba varem olid seintele 
riputatud Rogal-Piatkowska salongi alaliste külastajate karikatuurid. 

Rahvas kogunes kohe pilkepiltide juurde, mille -köhal paistsid üle terve seina ulatuvad 
silmatorkavad kirjad: «Maha «charlestonid» ja fokstrotitt! Tõrjume kodanliku kultuuri oma igapäeva- 
sest elust jäädavalt välja!», «Tahame mõistlikku ja lõbusat puhkust meie tehase noortele!». 


Siinsamas seletas metallitööliste klubi noortesektsioon oma külalistele, missugustesse ringidesse 
võib end registreerida. Oli olemas ka soolo-rahvatantsu ring. Noortesektsioon teatas, et nende 
päevade sees avatakse kool, kus soovijaile maksuta õpetatakse niisuguseid tantse nagu valss, 
krakovjakk, masurka, vengerka ja polka. 


Tööliste õhtuülikooli pedagoogid olid meie piduõhtut ära käsutades jalutusruumi üles pannud kooli 
vastuvõtu tingimused. «Igast töölisest võib saada insener!» oli kirjutatud plakatile. 

Sellal kui rahvas fuajees jalutas, läksin korraks tänavale, et hingata värsket õhku. Ja seal klubi 
sissekäigu juures silmasin Likat. Ta ulatas mulle käe ning lausus: 

«Tervist, leitnant! Aitäh kutse eest.» 

«Tervist,» vastasin, teeseldes, nagu poleks ma tema torget märganudki. «Kas teile meeldis?» 


«Haruldaselt. Sai nalja. Niisugust õhtut pole teil seni klubis olnud. Kas lähete koju?» Ta heitis 
oma tihedate ripsmete alt mulle pilgu, seisis mu ees pikakasvulisena, ilusana, ja justkui kartes 
eitavat vastust, lisas: «Saatke mind. Mu kaaslane solvus ja jooksis minema.» 

«Ma nägin.» 


«Kas tunnete kahjurõõmu? See on pisut julm. Kas arvate, et talle valmistas Genua tänaval 
käimine suurt lõbu? Klubis oli igav, sellepärast kõik sinna tantsuklassi nii sageli jooksidki. Te siis 
saadate mind?» 

Vaatasin Angelikale, nägin tema pisut kõõritavates suurtes silmades palvet ja mul oli kahju teda 
mõne jämeda sõnaga solvata. Läksin temaga kaasa. 


«Mis tähendab «igav», Lika? See on naeruväärt. Kas teie Zjuzja on siis mõni tita või? Vajab 
lapsehoidjat, kes ta meelt lahutaks? Arvate, et ta ühegi raamatu aastas läbi loeb? ...» 
«Ega loe küll,» ütles Lika ja hakkas naerma. «Annan alla! Vaikin.» 


«Noh, kas näete!» ütlesin ärritatult. «Veidrik, kes ei taha mõtelda ja on oma ajud jalgadesse üle 
viinud, tunneb kõikjal igavust.» 
«Kuid ütelge, Vassil, miks te mind «Charlestoniaadis» sääst- 

site? Mina aina ootasin, et näen ennast selles labaste inimeste panoptikumis.» 

«Tahtsime ... arvasime . ..» pomisesin ega teadnud, kuidas pääseda otsesest wastusest, löpufcs siiski 
ropsasin: «Tahtsime esmalt mõjutada teehase inimesi.» 

«Ütelge lihtsamalt — et mind ei tasu enam «ümber kasvatada». Eks ole?» ja Lika vaatas mulle 
tükk aega teraselt otsa, nii et ma lausa segaseks muutusin. 

«Seda ma pole ütelnud,» ümatasin ja mõtlesin endamisi: «Jälle viib ta jutu isiklikkudele teemadele.» 

... Läksime mööda inimtühja tänavat mere äärde ja ma tundsin tuska mõtte juiures, et olin 
kavatsenud veeta õhtu hoopis teisiti. Ja kuigi mu kõrval sammus tütarlaps, kellega ma kõigi vii- 
sakusreeglite järgi oleksin pidanud vestlema, vaikisin kangekaelselt. 

Mõtlesin hoopis muust. Veel polnud ununenud need hoogsad päevad, kus me ühiselt, lõbusa 
noorteartellina, abistatuina tehase vanemate tööliste Jpoolt, olime Nikita Kolomejetsi jaoks valmistanud 
lõikusmasinaiid ja puhastanud tsehhis lisapinda, kus leiti inglise miin. 

Ja kui palju tööd seisab veel ees! Flegontov jutustas, kuidas Leningradi kommunistlike noorte 
pere võtab osa võitlusest töö produktiivsuse tõstmise eest. Tahaks ka siin neid kogemusi ära 


käsutada. Seame kogu tsehhi jaoks üles tahvli «Kaotsiläinud minutid» ja märgume sinna minutites ära 
kõik sunnitud tööseisakud, ja Kolja Z.akabluk arvestab välja, mis need kaotused maksma lähevad . .. 
Istutame tsehhide Vahele puid, rajame lille-klumbid ... Meil on palju tööd ees! 

Nagu aimates nnu mõtteid, ütles Angelika tasa: 

«Ma segasin teid?» 

«Ei, miks ...» ütlesin otsekui ärgates. 

«Ütelge, miks te hoidute minust eemale?» 

«Teil on teistsuigused vaated elule kui minul,» ütlesin otsekoheselt välja. 

«Nõustun sellega meeleldi, kuid tunnistage siis teiegi seda, et inimest ei saa vaadelda ainult ühes 
mõõtmes.» 

«Kuidamoodi?» 

«Nõnda, nagu teie näiteks vaatate mind. Küllap vist mõtlete: tühine tujukas plika, kel on hea elada 
oma papa tiiva all!» 

Angelika sõnades oli kuulda kibedust. 

«Kuulge, Lika, kuidas võiksingi teisiti mõtelda? Te ju ise ...» 

Kuid ta ei laskmud mul lõpuni rääkida. 

«Vaadake, Vassil,» ütles ta ägedalt, «teie armastate kõike lõplikult hukka mõislta ega taha aru 
saada teise inimese olukorrast, kelle süda on võilb-olla väga rahutu. Kuid niimoodi ei tohi! Tookord 
paadis sain ainult öelda: «Ootan õnnelikku juhust», kui te 

juba hakkasite mulle etteheiteid tegema. Te ei võtnud üldse vaevaks huvituda, kuidas neid sõnu 
mõista tuleb. Tean väga hästi: peate mindki üheks niisuguseks tahtetuks preilikg, kellekogu tule- 
vikulootus seisab abiellumises. Kuid saage aru ja uskuge, et niisugune elu min4 ei rahulda! Ma ei 
taha sarnaneda nende juba noorelt paksuks minevate kaupmeheemandatega, kelle meelest kõik 
elulõbud seisavad selles, et saaks võimalikult rohkem süüa, end hilpudega ehtida ja mehe käe alt 
kinni hoides minna pühapäeval prospektile — ennast näitama ning teisi maha tegema ...» 


Pean tunnistama, et need avameelsed sõnad viisid mind segadusse. Küsisin hämmeldunult: «Mis 
teid siis rahuldab?» 

Ta raputas korraks oma juukseid ja lausus oma mõtteid edasi mõlgutades: 

«Kui te ainult teaksite, kuidas vihkan seda lämmatavat provintsiõhkkonda!» 

«Teie, Lika, kõnelete jälle teisiti kui vaja!» rääkisin talle vastu. «Te saate ju vabalt sõbrustada 
kellega tahate. Meie linnas on ju ka häid inimesi. Teie aga loobite nad kõik ühte patta. Võtke näiteks 
tehas. Kui palju on seal häid, huvitavaid ja tarku inimesi. Miks räägite «provintsist»?» 

Istusime kaldaärsele rinnatisele, selle koha lähedusse, kus olin Angelikat esmakordselt näinud. 
Kaugel reidil sädelesid Inglise kaubalaeva valgustatud aknad. Suurtel praamidel veeti ta juurde 
teravilja; laeva meeskond laadis seda ise vintside abil laeva kiilruumi. Ka praegu kostis meile kaugelt 
kõrvu vintside ragin, mis segunes arusaamatu võõrkeelse kõne ja jalgade müdinaga, kuna madrused 

valgustatud laevalael alatasa edasi-tagasi jooksid. 

«Tean, Vassil, et meie linnas leidub õige palju huvitavaid inimesi, kellelt soovi korral võiks 
õppida tahtekindlust ja oskust leida elus seda peamist eesmärki,» lausus Lika vaikust katkesta-des. 
«Kuid käesoleval hetkel räägin teile omaenese ümbruskonnast. Kas tohib teiega siiralt kõnelda?» Ta 
hääl väratas. 


«Tehke proovi. Kõige enam elus armastan ma otsekoheseid inimesi!» 


«Kas te ei tõsta kära mu sõnade puhul?» Ta vaatas mulle kuidagi iseäralikult otsa ja ma taipasin, et 
ta tahab mulle usaldada mingit saladust. 

«Miks peaksin kära tõstma?» 

«Usun teid. Kuulake, Vassil... Isa ja ema arvavad, et see kõik ei kesta kaua ... Noh, nõukogude 
võim ja kõik muu.» 

«No küll leidsite alles uudise, Lika! Oli seda siis raske aimata ilma teie ülestunnistuseta, juba 


ühestainsast kõnelusest teie isaga?» 

«Aimasite? No näete! Teiega ta oli väga avameelne. Igatahes suuremal määral kui teistega ... 
Niisiis, mu vanemad on veendunud, et seda kõike pole kuigi kauaks, et selle lõppu tuleb oodata nagu 
uduvihma ülejäämist. Ja inimesed, kellega nad läbi käivad, mõtlevad samuti. Ema külastavad 
igasugused lobisejad, kes ütlevad: «Varsti, varsti... Tuleb veel natuke kannatada.» Kord lootsid nad 
Wrangelile, kord Kutjopovile.- Kunagi levis kuuldus, et Mahno olevat ühinenud Petljuraga, et nad 
istunud laevadele ja sõitvat Varnast otse siia Tauriasse, et päästa Venemaad bolševike küüsist. Ema 
hakkas koguni tsaariaegsete sõjalaenude kuponge kokku arvestama ...» Ma ei kannatanud välja ja 
ütlesin tusaselt: «Seda nad küll ei jõua ära oodata! Vahepeal lähevad nende pealaed paljaks nagu teie 
Zjuzja Trituznõil selles elavas pildis. Kõik nende elu läheb tühja, kuid nõukogude võim jääb püsima, 
nagu on püsinud seniajani!» 

«Kõige enne, Vassil, lepime kokku, et Zjuzja on niisama palju minu kui teie oma.» Angelika 
häälest oli tunda, et ta on solvunud. «Kuid lubage mul lõpuni rääkida ...» Ja tütarlaps vaatas mulle 
ainiti otsa. 

«Rääkige siis!» uratasin vastuseks. 

«Päevad läbi vatravad need lobasuud meie majas, meenutavad, missuguseid pulmapidusid siin 
peeti, kuidas keegi Edwards abiellus Rogalihhaga, kui palju kristalli . joobnud külalised ära lõhkusid, 
ja kogu nende elu koosneb neist mälestustest. Kuulen iga päev ikka ühte ja sama ning järjest 
sagedamini mõtlen: «Mis see minusse puutub? Neil pole midagi peale mälestuste, kuid mina tahan 
elada! Ka minul võib olla tõeline tulevik.» 

Olin liigutatud Lika viimaste sõnade siirusest ning küsisin leebelt: 

«Miks te siis mulle tookord vastu rääkisite?» 

«Ah, rumalusest! Lihtsalt kalduvusest alati vastu rääkida.» 

«See kalduvus ei vii kaugele!» 

«Kas arvate, et ma seda ei tea?» ütles ta niisama südamlikult. «Tean! Ja seepärast tundsin 
kahetsust, kirjutasin teile sedeli ja püüdsin nüüdki teile läheneda. Kunagi varem pole minuga seda 
juhtunud, et mina, kangekaelne olend, oleksin tunnistanud, ei olen teinud midagi valesti...» 

«Mina, Lika, olen alati arvanud ja arvan ka praegu, et parem on ütelda inimesele tõtt otse näkku, 
ütelda kõik, mis sa temast mõtled, kui et ta ümber lipitseda ja järele kiita tema veidraid tujusid.» 

«See on tõsi. Parem ütelge, kas olete päris kindel, et olen lootusetu?» 

Kavalalt ja osavalt oli ta mind viinud selle küsimuseni. Ta 

ütles seda muiates, nagu muuseas, kuid nüüd vaatas mulle otsa oma tähelepanelikkude ja sügavate 
silmadega. 

«Keegi ei mõtle seda, kuid mulle näib . ..» 

«Mis-seal põigelda! Ütelge otsekoheselt välja, mis teile näib!» õrritas mind Angelika. 

Ning ma sähvasin: 


«Kas teil siis pole kahju maha jätta vanematekodu mugavust, teie vaipu ja haldjaid? Mulle 
paistab, et olete nendega väga ära harjunud!» 

Ta ütles kindlalt: 

«Uskuge, kui mul õnnestub näha oma ees valgust, kui leian lõpuks väljapääsu, siis lahkun kõigest 
sellest jäädavalt.» 

«Kas olete seda kindlalt otsustanud?» küsisin karmilt ja tõsiselt. 

«Kindlalt! Oh, kui te ainult teaksite, kuidas mul on villand sellest kõigest! Olen tõsiseks 
muutunud, vallatust tüdrukukesest sirgunud neiuks, kuid ema muudkui tahab ikka veel koju kutsuda 
preester Pimenit, et see mulle jumalasõna õpetaks. Mis jumala seadusi siin veel tarvis, kui miljonid 
inimesed juba ammu elavad uute seaduste järgi!» 

Mul oli raske varjata oma rõõmu ja ma ütlesin kergendustundega: 

«Siis te midagi üleloomulikku ei usugi?» Ta puhkes heledalt naerma ja patsutas lõbusalt mu kätt: 
«Küll teie, Vassil, olete mõnikord naljakas. Ja naiivne. Kas te mind tõesti peate niisuguseks 
lootusetuks lollpeaks? No muidugi ei usu!» 

«Miks põleb teil siis diivani köhal lampaad?» Naerumuie polnud veel kadunud ta näolt, kui ta 
avameelselt vastas: 

«Kuni elan vanemate juures, ei saa ma iga päev teha skandaali.» 


«Sülitage sellele! Visake kus see ja teine need lampaadid, lobisejad, igasugused haldjad, ja hakake 
õppima. Ja oleks parem, kui mõnes teises linnas. Kuulake, mis ma teile jutustan. Meil vabrikukoolis oli 
keegi tütarlaps, Galja Kušnir. Ta õppis koos meiega kaks aastat, ei jäänud meist milleski maha, kuigi tal 
mõnikord oli raske toortükke treipingile litsuda. Kui vabrikukooli lõpetasime, anti meile lähetuskirjad, ka 
teda ei jäetud ilma. Kuid tal olid ju niisamuti nagu kõigil isa ning ema, ja keegi poleks talle seda ette 
heitnud, kui ta oleks jäänud nende juurde. Ent Galja otsustasl õigesti. «Mispoolest ma siis poistest halvem 
olen?» ütles ta. Meie Galja on uhke ja julge tüdruk! Ka tema sõitis ära Odessasse. Sain talt kirja. Ta on 
end hästi sisse seadnud. On rõõmus. Teenib ise enesele leiba ega olene enam mitte kellestki. . . » 

Lika vaatas mulle küsivalt otsa: 

«Arvate, et kõik tuleb maha jätta? Kas see pole hirmus? .. .» 

«Mis seal karta? Meil vabrikukoolis oli poisse, kes olid täielikud orvud: petljuuralased olid tapnud 
neil nii isa kui ema. Ja mis te arvate — kas need poisid läksid hukka? Lõpetasid kooli! Said 
meistriteks! Muidugi oli kaheksateistkümne rubla suuruse stipendiumiga raske ära elada, rnis sest 
rääkidagi. Nädalate kaupa sõid ainult läätsesid ja maisiputru. Kuid nad pidasid vastu ja neist said 
tublid inimesed. Kas siis teie ei saaks elada iseseisvalt, ilma isa ja emata? Annan teile kõigest 
südamest nõu: jätke kogu see minevikumuusika ja minge edasi õppima.» 

Angelika istus vaikides ja toksis oma kontsadega vastu rinnatise müüri. Ta pilk oli suunatud 
majakale, mille hõbedane valguskiir paitas merd enda ümber. Lika mõtlik nägu näis neil otsustavail 
hetkil eriti armsana. 

«Jah, Vassil, asi on otsustatud,» ütles ta ja pöördus järsult minu poole. «Pidage mu sõnu 
meeles. Kuid just muusikat ei kavatse ma maha jätta. Tahan õppida konservatooriumis. Sõidan 
Leningradi, mul elab seal Svetšnoi põiktänaval tädi. Tuli kord meile külla — kutsus enda poole. 
Näe, tema juurde lähengi.» 

«Suurepärane!» ütlesin, liigutatud neist sõnadest. «Tuleb välja, et olete tubli!» 

«Võib-olla, ei tea ...» vastas ta lihtsalt. 

Aitasin tal rinnatiselt maha hüpata ja me sammusime kiiresti klubi poole, kust siia mere äärde 
vaevu kuuldavalt kostis muusika. 


«Tunnistage üles,» ütles Lika, astudes mu sammude taktis, «kas olite isa peale väga pahane ta 
iroonilise tooni pärast?» «Pahandasin rohkem ühe teise asja pärast.» 

«Kas olete siis temaga veel kokku saanud?» 

«Enam kui kord. Ühel päeval sattusime isegi sõnavahetusse. Ja siis tahtis ta mu leiutise 
kõlbmatuks tunnistada ...» 

«Isa?» küsis Lika, justkui oleks ta isa pühak. 

«Tema jah! Mõtlesin midagi välja. Noh, see puudutab vormimismasinate üldist soojendamist. 
Minu ettepanekut arutati tsehhi tootmisnõupidamisel: seda toetasid nii parteirakuke kui ka vanad 
töölised. Ettepanek saadeti teie isale kui peainsenerile. Ilma temata neid asju ei otsustata. Ja kas te 
teate, mis ta ettepaneku kohta kirjutas?» 

«Ta pühendab mind vähe oma asjadesse,» ütles Lim. «Oleks ta lihtsalt kirjutanud «ei», oleks 
sellega olnud ,asjal lõpp. Ma oleksin kellegi teise poole pööranud. Kuid ta kirjutas sihukese mürgise 
resolutsiooni: «Projekt kuulub noorele fantaseerijale, kes juba iseenesest on tuline, ilma et vajaks 
soojendamist». Kuidas see teile meeldib?» 

«Tunnen ära isa stiili,» lausus Lika ja lohutas mind: «Teie ärge sellepärast kurvastage. Tal on 
palju veidrusi. Õunugi sööb 

ta koos ussidega ja ütleb: «Kuni mul on võimalik, söön selle ussi ära, muidu pistab see hiljem ise 
mind nahka!»» 

«Kuid see resolutsioon pole veidrus, vaid mõnitamine!» 

«Võin teile siiralt ütelda: isa on enesearmastaja ja suur egoist. Tihti tunneb ta mõnu teiste inimeste 
ebaõnnestumistest. Niisugustel juhtudel tavatseb ta ütelda: «Mida halvem, seda parem!» Kas tahate, et 
ma püüan talle auku pähe rääkida, et ta oma otsuse Veel kord läbi kaaluks?» pani Lika lahkelt ette 
ja ma märkasin ta pilgus kaastunnet. 

«Ei, pole vaja! Saame läbi ilma eestkostjateta.» 

-.. Vaevalt saime astuda metallitööliste klubi vestibüüli, kui meid võtsid vastu puhkpilliorkestri 
valjud helid ja hele valgus 'pani silmi vidutama. Tundsin ära vana valsi «Metsa muinasjutt». 

Kui me tantsijatele lähenesime, torkasid meile esimestena silma vanad töötajad, kes keerlesid 
sujuvas valsitaktis. Nad polnud läinud koju ega astunud nagu tavaliselt sisse «Kodukoha-kesse», 
vaid olid jäänud tehase noorte hulka omaenese noorust meenutama. Isegi pöetud Gladõšev tantsis 
väärikalt, kuigi ehk mitte just väga osavalt, oma naisega valssi. Noortest ei maksa rääkidagi. Siin oli 
neid hulga rohkem kui kõige tulutoovamal tantsuõhtul Rogal-Piatkowska juures. Vaatlesin minust 
möödavilksatavaid noorte tööliste tuttavaid nägusid ja taipasin, et nad tunnevad end siin palju 
hubasemalt kui Genua tänaval. 

Luka Turunda, seljas valge niidiga tikitud sinakas meremehe-kuub, tantsis meist mööda, surudes 
enda vastu tõmmut Katerinat, kel oli kaelas merevaigust kee. Minust möödudes, pilgutas ta mulle 
silma ja vaatas siis'imestunult otsa, kui märkas, et seisan peainseneri tütre kõrval. Turunda teadis 
sellest solvavast resolutsioonist, mille Andrõhhevitš oli kritseldanud mu avaldusele, sõimas teda 
«vana režiimi kuradiks» ega taibanud nüüd, miks ma Angelikaga nii rahulikult vestlen. 

Pillimehed hakkasid polkat mängima. Pidin just Likat tantsima kutsuma, kui äkki võpatasin nagu 
ussist nõelatud. Käed ristamisi rinnal, seisis saali teises otsas Maremuhha lähedal Golovatski ning 
jälgis meid tähelepanelikult. Nähtavasti oli Tol-jal veel meeles, kuidas ta naljatledes mind oli 
hoiatanud, et ma «naabrite juures oma südant veriseks ei kriimustaks». Nüüd oli ta täielikus 
arusaamatuses, nähes meid mõlemaid rahulikult vestlemas. 


«Noh, olgu!» mõtlesin ma. «Pärast seletan sulle, Toljake, kõik ära.» Haarasin Likal 
küünarnukkidest kinni ja juba keerlesingi tantsuhoog. 


Ma ei jõudnud polkat lõpuni tantsida, kui silmasin ukse juures Griša Kanjukki. Tema higine nägu 
reetis, et ta oli asja lõpetanud töö valukojas.. Tundus imelik, et Griša Kanjuk ei jooksnud koju ümber 
riietuma, vaid tuli klubisse tantsuõhtule määrdunud rõi- 

vais. Kui ta pilk mind üles oli leidnud, andis ta mulle kannatamatult märku, et ma saalist välja 
tuleksin. 

«Mind kutsutakse, Lika, vabandage,» ütlesin ma, viisin tütarlapse vaba toolini ja läksin otsekohe 
Griša juurde. 

«Golovatskit, sind ja kõiki komsomoli aktiviste kutsutakse kiiresti tehasesse!» sosistas Kanjuk 
hingeldades. 

Ilmselt oli ta siia tulnud mitte käies, vaid joostes. Ma ei taibanud midagi ning laususin: 

«Seal pole ju enam kedagi.» 

Nähtavasti samuti kellegi poolt välja kutsutud Luka Turunda puudutas mööda joostes mind 
küünarnukist ja ütles: 

«Kiiremini, Mandžura! Nõupidamisele Rudenko juurde!» 


Kui kohale jõudsime, olid direktori kabinetti juba kogunenud tehase kommunistid ja paljude 
komsomolirakukeste sekretärid. Põlesid kaks rohelise kattega lampi ja nende valge! märkasin kohe 
partei linnakomitee sekretäri Kazurkinit, meie Flegontovit ja GPU linnaosakonna ülemat, keda olin 
näinud tol päeval, kui leidsime martäänahju alt inglise miini. 

Kui kõik olid istet võtnud, laskis Rudenko pilgul üle koosolijate rännata ja ütles: 

«Kauem me ei oota. Niisiis, seltsimehed, täna öösel tahtis vaenlane ära kasutada puhkepäeva 
eelõhtutja lasta õhku meie tehase eluliselt kõige tähtsamad sõlmpunktid. Vaenlase 
mineerimisplaarr on meie käes! Siin ta on.» Rudenko osutas sõrmega tema ees lebavale kortsunud 
joonisele. «Pean oma kohuseks tänada meie seltsimehi tšekiste selle dokumendi õigeaegse leidmise 
eest!» 

Nende sõnadega pöördus Ivan Fjodorovitš GPU linnaosakonna ülema poole ja surus tugevasti 
tema kätt. Kuid see raputas pead, otsekui tahtes öelda, et nii tema kui ka temale alluvad töötajad 
pole tänu ära teeninud. 

See direktori teatatud uudis rabas meid. Ja sejles pinevas vaikuses kõlas Rudenko hääl veel 
rangemalt ning mõjukamalt: 

«Esimese alarmsignaali inglaste «kingitustest» saime teatavasti kommunistlike noorte 
pühapäevakul. Kodanlaste alatu palgasulane, kellele oli kohuseks tehtud miini süütamine,jaotas 
viimsel hetkel pea ega tulnud diversiooniga toime. Pealegi olid noored oma pühapäevakuga 
seganud ta plaane. Õnneks ta areteeriti ja osutus juba esimesel ülekuulamisel väga jutukaks. 
Samasugused, juba 1919. aastal inglaste poolt siia pandud miinid kaevati välja kütteruumist ja 
sulatusahjude lähedalt...» 

«Kes on see palgasulane, Ivan Fjodorovitš?» kuuldus hääli. 


«Joodik ja praagitegija Jentuta, kes end pettusega poetas töölisklassi ridadesse,» lausus direktor 
selles pinevas vaikuses. 

«Siis tema see arvatavasti oligi, kes meid tahtis hirmutada oma kirjaga, kui hakkasime teda 
paljastama!» turgatas mul pähe. 

Direktor vaikis pisut ja lausus siis: 

«Kõigest muust jutustab teile Kuzma Nikarforovitš!» Ja ta vaatas jälle väga heasüdamliku lühikest 
kasvu mehe poole, kel oli seljas hall koverkott-ülikond, kutsudes teda käeviipega koosoleku juhataja 
kohale. 


Sellest ootamatust nõupidamisest osavõtjad valvasid kogu öö, kuni koidikuni tsehhides, olid tehase 
kaitseks väljas selle hetkeni, mil kõik vaenlase ettevalmistused olid tehtud kahjutuks. 

Selle uudisega, et looder ja joodik Kaškett osutus vaenlaste palgasulaseks, harjuti õige pea. 

«Kas see polnud juba varemgi selge, et välismaa kodanlus värbab oma agendid just niisuguste 
hukkaläinud tüüpide hulgast!» mõtisklesin jahtuvate sulatusahjude juures kõndides. «Need inimesed, 
kes pole kunagi teadnud, mis tähendab kodumaa, võivad hakkama saada mistahes verise teoga, et aga 
kergesti raha teenida ja rohkem viina saada ...» 

Madaam Rogal-Piatkowskale, kellest Kuzma Nikanorovitš rääkis tol õhtul meile tagasihoidlikult, 
kuid väga kaalukalt, oli Kašketi minevik teada juba ammu, sellest ajast peale, kui madaam oli 
andnud nõusolgku hakata Inglise salaluure juhiks meie mereäärses linnas, varjates oma salajast 
õõnestustööd Nõukogude riigi vastu rahuliku tantsuklassi sildi taha. 

Esimene sidepidaja, kes saabus Inglise kaubalaeval Londonist, andis talle salajasel kohtamisel üle 
mitte ainult kirja ta mehelt — suhkruvabrikandilt, kes Umani ümbrusest oli pagenud Inglismaale, vaid 
ka mingi «ametliku dokumendi». See oli «ustavaks jäänud inimeste» nimekiri, mille oli Inglise 
salaluure ülesandel nähtavasti koostanud Nestor Mahno ise, kes noil aastail elas Pariisis ja, nagu 
kõneldi, õpetas seal kindralstaabi akadeemias oma bandiidiametit. Ta unistas sellest, et sõita 
Entente'i abiga kuulipildujavankreil tagasi Aasovi rannikule. 

Sellesse nimekirja oli sisse kantud ka anarhist Jentuta, hüüdnimega Kaškett. Madaam Rogal- 
Pmtkowska sirutas oma briljant-sõrmustega ehitud hästihoolitsetud käed tema järele välja juba noil 
päevil, mil restoran «Kodukohake» kuulus talle. Kaškett tuli «mammi» juurde, et võlgu napsitada, 
kusjuures ta oma võlga tihti ei tasunudki, käsutades ära madaami «head südant». Ja kui see 
pärastpoole Genua tänaval, nüüd juba tantsuklassi juhatajana, nõudis Kašketilt esimest allkirja selle 
kohta, et ta oli saanud sada rubla Inglise salaluurele «Intelligence Service» tehtud töö eest, kirjutas 
Kaškett ilma kõhklemata alla. 

Pärast seda kohtumist olid Rogal-Piatkowska ja ta agendid terve aasta jäetud iseendi hoolde. Side 
Londoniga oli kätkenud. 

Briti tipu all sõitvad aurikud ei tulnud pikemat aega Nõukogude sadamatesse, et siit kaupa peale 
laadida. Rogal-Piatkowska peremehed otsustasid tantsuklassi madaamiga ühendusse astuda teistviisi. 

Rovno papipoeg Kozyr-Zirka pidi pärast seda, kui oli meie väikeses Podoolia linnas sooritanud 
eriülesannetega väeosa staabi õhkulaskmise, sõitma Donbassi ja Aasovi mere äärde ning andma 
Londonist saadud uued instruktsioonid üle salaluure juhtidele, kes nagu Rogal-Piatkowska elasid 
maskeerituina Nõukogudemaal. See oligi see teine Rovno papipojale antud ülesanne, millele nii 
kaua ja visalt püüdis jälile saada Vukovitš. 

Talle olid abiks paljud asjaolud, mis esimesel pilgul tundusid tühistena. Muuseas osutus tähtsaks 
ka juhuslik oletus, mida olin väljendanud kirjas Nikitale — kas pole sugulust mereäärse linna 
tantsuklassi juhataja ja vana krahvinna vahel, keda me kauges lapsepõlves Jõetagusel nägime. 

Vukovitš tuli mõttele, et Petšeritsa ilmumine mereäärsesse linna on kuidagi ühenduses sellega, et 
«Umani insenerilese» ellujäänud mees elab Inglismaal hästi ja on oma krahvitiitli tõttu isegi sisse 


kantud teatmeraamatusse, kuhu on märgitud Euroopa nimekad inimesed imeliku pealkirja all: «Kes 
keegi on?». 

Pärast seda kui Polevoi oli haavanud eriülesannetega väeosa staabi pööningul Kozyr-Zirkat, oli 
Rovno papipoeg sunnitud jääma kuni paranemiseni Zenon Petšeritsa korterisse. Seetõttu andis ta oma 
teise ülesande Petšeritsale üle. 

On väga tõenäoline, et kui Vukovitš poleks õigeaegselt avastanud Kozyr-Zirka peidupaika, oleks 
Petšeritsa järjekordse ametialase kornandeeringu sildi all rahulikult Harkovi sõitnud ja sealt ka 
Aasovi mere äärde põiganud. Kuid juhtus teisiti. Petšeritsal tuli ühtaegu pageda ning täita Rovno 
papipoja poolt temale usaldatud ülesanne. 

Tabanud Petšeritsa ja Kozyr-Zirka, polnud Vukovitšil enam raske kõike lahendada. 

Kolomejets ei hoiatanud mind- raudtee-veekeeduhoone juures mitte juhuslikult: liigne lobisemine 
Rogal-Piatkowskast oleks võinud takistada vandenõu avastamist. 

Kuid madaami närvid olid viimasel ajal halvas seisukorras. Niipea kui Kašketi areteerimine talle 
teatavaks sai, korjas ta kähku kokku kõik perekonnabriljandid, ja kui saabus videvik, otsustas minna 
«paadiga sõitma». 

Sel hetkel, kui Petro Maremuhha kujutas teda laval, sõudis madaam Rogal-Piatkowska kergel 
kaheaeru-paadil ümber lainemurdja, et märkamatult ulgumere poolt läheneda reidil seisvale Inglise 
aurikule, kus oldi lõpetamas teravilja laadimist. 

Kuzma Nikanorovitš ei kõnelnud meile tol õhtul, et Rpgal-Piatkowska lähedusse ilmus teine paat, 
kus istusid meie nõuko- 

gude inimesed. Need takistasidki Glafiira Pavlovnat kinni haaramast nöörredelist, mis varakult oli 
alla lastud roostetanud Inglise laeva pardalt... Ta ainult seletas meile, missugune hädaoht ähverdas 
tehast ja lausus nagu muuseas: «Madaam on õigeaegselt tabatud.» 

Pean tunnistama, et tol ööl, mil valvasime tehast, polnud paljudele meie hulgast veel kõik selge. 
Kirjutan sellest nüüd nii üksikasjaliselt seetõttu, et järgmised päevad, mil palju kõneldi ja arutati 
seda saladuslikku asja, aitasid juhtunust aru saada. 


XC. AASOVI LAINETE MÜHAS 


Torm tugevnes õhtuks niivõrd, et sadamaski paiskusid mürinal vastu muuli graniitseina kollased 
lained. Nad ründasid metsiku vihaga sadamat, kord tõstes, kord laisalt langeda lastes madalal 
rataslaeval, mis oli valmis ärasõiduks. 

Rattapöia kohal paistis poolkaares kiri: 

«FELIX DZERŽINSKI» 


Oma eelmisel sõidul Kertši oli see aurik meie juurde sisse pööranud ja esimesena toonud kurva 
teate selle mehe surmast, kelle nime ta nüüd kandis. 

Ta sõitis tookord sadamasse sisse neemepoolsest küljest ja hakkas juba välisreidil ärevalt ja kurvalt 
undama. Ta leinakrepiga ääristatud lipp oli pooles vardas. 

Sadama kommunistlikud noored olid valitsuse teadaande üksikasjadest kuulnud radistilt juba enne 
seda, kui Mariupolist saabus ajaleht «Priazovski Proletari». Nad jutustasid meile, et Felix 
Dzeržinski suri Moskvas südamerabandusse pärast oma esinemist Keskkomitee pleenumil, kus ta 
ägeduse ja vihaga nagu alati paljastas nurjatuid rahvavaenlasi — trotskiste. Teade seltsimees 
Dzeržinski surmast rabas meid kõiki... Alles üsna hiljuti, enne mu sõitu siia, kuulsin, kuidas Felix 
Edmundovitš hilisööl helistas meie piirivalveüksuse ülemale. Tuli meelde, kui erutatult mulle 
tookord ütles Nikita Kolomejets: «Kas tead, kes helistas? Revolutsiooni esimene tšekist!» 


Flegontovi ülesandel lugesin järgmise päeva töövaheajal suurte masinate juurde kogunenud 
valukojatöölistele ette ÜK(b)P Keskkomitee läkituse Dzeržinski surma puhul: 

«Ootamatult suri südamerabandusse seltsimees Dzeržinski, kodanlaste hirm, proletariaadi ustav 
rüütel, kommunistliku revolutsiooni õils'aim võitleja, meie tööstuse väsimatu ülesehitaja, 
ennastsalgav töömees ja suurte lahingute julge sõdur... 

Tema haige, ülekoormatud süda keeldus töötamast ja surm tabas teda -silmapilkselt. Kuulsusrikas 
surm eelpostil.. .» 

Lugesin seda ja peatusin. Tundsin, kuidas nutt kippus mul kurku. Vaevu jõudsin end pidada, et 
mitte nuuksuma hakata kogu tsehhi nähes, kurva- ja karmiilmeliste töökaaslaste silma all. Ja kui olin 
läkituse tasasel summutatud häälel .lõpuni lugenud, ajalehe kokku keeranud ning sammud oma 
töökoha poole seadsin, ruttas Flegontov mulle järele. Ta pani oma raske töölisekäe, millesse grafiit 
oli sisse sööbinud, isalikult mu õlale ja lausus poolkuuldavalt: 

«Oli raske lugeda, Vassil? Mõistan sind hästi. Niisugune kaotus! Kas sa, vennas, saad nüüd aru, 
kuidas me kõik — vanad ja noored, kommunistid ja parteitud, peame koonduma Stalini ümber, et ka 
see kaotus tasa teha ja minna julgelt edasi, vaatamata kõigile kodanlaste salasepitsustele? ...» 

Ja silmitsedes nüüd sadamas südamelähedast ja kallist nime «Felix Dzeržinski», ei saanud ma 
ikka veel harjuda mõttega, et seda inimest pole enam elavate kirjas ... 

«Felix Dzeržinski» tuli Krimmi poolt ja sõitis tagasi Rostovi Doni ääres ning me pidime tema 
pardal tegema merereisi Mariu-polisse, et osa võtta komsomoli ringkonnakonverentsist. 

Kuna me polnud tormiga harjunud, oli meil pisut kohe sõita öösel välja mühisevale rahutule 
merele. 

Kõige ülemisale tekile ihnus pikakasvuline meremees ja hõikas: 

«Hei, Selezen! Kruvi kõikidel paatidel põhjakorgid tugevasti kinni! Kui jõuame merele, läheb 
lainetus veel tugevamaks.» 

Meremehe hääl tundus tuttavana, kuid vastu valgust vaadates ei näinud ma hästi ta nägu. 

Mu kõrval seisev Tolja Golovatski lausus: 

«Asi läheb tõsiseks, poisid! Baromeeter langeb.» 

«Ja mulle paistis, et tuul on vaiksemaks jäänud ...» 

"«Argu see paistku sulle ühtigi niimoodi, Mandžura. Parem vaata meteoroloogiaaama torni. Mitu 
musta palli oli seal päeval? Kaheksa! Aga nüüd on juba ilmunud üheksas.» 

«Kui juba kapten käsu andis sõudepaadid valmis seada, küllap siis saame merel alles õõtsuda,» 
nõustus Golovatskiga tolliameti komsomolirakukese tedretäheline sekretär Kolotilov. 

Sammusime nagisevast trepist üles vahimadryse juurde. See kontrollis meie pileteid ja siis soovitas 
Golovatski, et läheksime kõik kõrgemale. 

«Kajutites on palav. Teeb roidunuks,» ütles Tolja ja heitis pilgu kahvatanud Kolotilovile. 

Panime kõik oma asjad ahtripaadi lähedale, läksime reelingu juurde ja vaatlesime signaaltulesid, 
mis paistsid kuskil kaugel Kobazova mäe kõrgusel. 

Varsti võeti maabumissild ara. Kaldalejäänud laadijad päästsid lahti käilakoie. Korstnast tuli 
vilinal auru, masin hakkas tööle ja aurik eemaldus pikkamisi muuli graniitmüürist. 

Juba lõdvenes ahtriköis ja vallandus kinnitusposti küljest. Ta heideti laevalaele. Aurikut ei 
hoidnud enam miski tagasi ja rataste kiiresti pööreldes hakkas ta manööverdama. Ülemisel tekil 
krrgises ja tõmbles tüürikett. Sadama poolümarad alumii-niumivärvi kaubaaidad jäid meist järjest 
kaugemale. 

Tuulest üle karjuda püüdes küsis Golovatski: 

«Kas laulame, poisid?» 


Ja nähtavasti taibates, et keegi talle vastu ei vaidle, alustas ta madalal meeldival häälel: 
«Vaid edasi, komsomol, edasi, madrus, 
meil tulevik kaitsta on nüüd!» 


Kõlavate häältega, mis tuul silmapilkselt eemale kandis, hakkasime kaasa laulma ja vaatlesime 
õrnal pilgul tuttavat kitsaõitu sadamat. 

Pikkamisi ujus meist mööda Aasovi mere liivasel kaldal asuv linn, mis nüüd oli täis 
vilkuvaid kollaseid tulesid. Seda kallisi laulu kaasa lauldes püüdsin rannaäärsete tulede reas 
üles leida meie maja akent. 

Bobõr ja Maremuhha olid tahtnud mind saatma tulla, kuid ma polnud sellega nõus. Polnud 
teada, .kas aurik sõiduplaani järgi välja läheb, Tieil aga tuli ju homme tööle minna. 

Ja veel oleksin tahtnud selle reipa laulu helide saatel meie akna lähedusest üfes leida Lika toa 
luuderohtu peidetud akna. 

Nüüd võisin olla kindel, et ta oma sõna peab. Mu vankumatut usku kinnitas täna lõunalauas 
ka Marja Trofimovna oma möödaminnes lausutud sõnadega: 

«Naabrimaja on täis halinat. Proua nutab, insener on sünge nagu öö. Nende tütar kavatseb sõita 
Leningradi, need aga muudkui keelavad teda. Inseneri proua tõotab tütrele kullamägesid. «Pole 
sul vaja seda... kuidas see nüüd oli... konservatooriumi...» ütleb ta. «Laseme sind kodus 
õppida. Palkan kaks õpetajat, kutsun ka Liski kiriku koorijuhi. Sa sured Leningradis tiisikusse.» 
Kuid tütar jääb oma tahtmise juurde, ei võta nende juttu kuuldagi, pole midagi parata! Kange 
preili!» 

Kuulasin Marja Trofimovnat — temal olid ju'need naabermaja uudised täpselt teada — ja 
rõõmustasin ning tundsin kahju, et Lika sõidab.minu äraoleku ajal ara, ilma et ma teda enne seda 
näeksin. Oleksin tahtnud kõnelda temaga kõige üle avameelselt, jätta hüvasti ja soovida talle 
edu uues, iseseisvas elus. 


«Me oleme tehaste, merede lapsed, 


ja kindel on siht meie teel. 
Me noored, ei tormi ja maru me karda, 
ei pelga me raskusi ees...» 


laulsid poisid. Kuid laev kukus järjest rohkem. Kord laskus ta 


658 


kõrgetelt laineharjadelt alla, nii et veepritsmed ta üle uhtsid — siis jäi süda seisma ning jalad 
tundsid vetruvat tühjust, sealsamas paiskus ta kõrgele üles, tõugatuna vihasest stiihiast, — ja ta 
rataste labad puudutasid siis mäetaoliste lainete pikki, murduvaid harju. Kõrvus vilistas 
üha«valjemini tugev marutuul ja selle köhin sulas ühte ulgumere pilkase pimedusega, millest 
vahetevahel läbi tungis lahesuudmes tantsisklev majakakiir. 
Üksteise järel kadusid rannatuled ja silmipimestavalt valge majakasilm süttis kord üsna lähedal, 
siis aga pöördus kõrvale ja näitas meile sõiduteed lahest väljapääsuks. Meie aga laulsime tormi 
kiuste: 
«... Las märatseb maru, veel võimsam kui eile! 
Läeb edasi -töölislaviin. 

Nüüd edasi, komsomol, järel parteile, 
me madrused ründavad siin ...» 


«Laulate toredasti, kuid asjad palun paatidelt ära koristada. Ilma ei või uskuda, tuleb paadid 
välja lükata,» kostis mu kõrval .tuttav hääl. 

Pöördusin ümber. Samal hetkel valgustas majakakiir heledalt noore tüürimehe nägu ja ma 
tundsin ta ära — mu sõberveli! 

«Nugis, tervist!» 

Hüüdsin seda nii valjusti, et kõik delegaadid ümber pöördusid. 

Meremees põrkas tagasi ja ta vilkad mustlasesilmad läksid imesuureks. Nähtavasti polnud keegi 
teda juba kaua kõnetanud ta lapsepõlve hüüdnimega. Ta hõõrus hämmeldunult oma laupa, püüdes 
midagi meelde tuletada, ja alles siis, kui majakakiir parajasti allapoole vajuvale tekile uue 
valgusjoa heitis, langes Nugis mulle kaela: «Mandžura! ... Kust sina siia said?» 

Jõzikul jäi hing kinni. Otsekui tuge otsides vaatas ta ringi ja lõpuks, saanud võitu oma erutusest, 
lausus tasemini: 

«Küll on aga kohtumine! Mõtle ometi! Vaska! Juhtub sääraseid asju! ...» 

Minagi ei suutnud uskuda, et just siin, väljudes Aasovi-äärse sadama vahutavatest vetest, kohtan 
laevalael oma lapsepõlve-sõpra Jõzik Starodomskit, hüüdnimega Nugis. 

Kuid see oli siiski terna, minu vana sõber juba linnakooli ajast, kelle eest polnud kaitstud ükski 
Podzamtše puuvijjaaed, meie Smotritši parim ujuja! Temaga koos olime ju kolkinud getljuu-ralaste 
skaute ja andnud pühaliku tõotuse haidamakkide poolt tapetud bolševiku Timofei Sergušini haual. 
Mureleid otsides olime kord sattunud sissepoole Vana kindluse müüre ja näinud seal juhuslikult 
pealt, kuidas hukati julge mees, kes andis oma elu Nõukogude Ukraina eest. Sellesama päeva õhtul 
kordasime sireliokstega ülepuistatud värske hauakünka juures Jõziku järel kiiruga väljamõeldud 
tõotusesõnu. Lubasime kätte maksta bol- 

ševik Sergušini surma eest, seista üksteise eest ja jääda kuni surmani sõberveljedeks. Kuidas oli seda 
tõotust pidanud Jõzik Starodomski, kes varsti meie linnast ära Kiievi merekooli sõitis? ... 

Poole tunni pärast oli «Felix Dzeržinski» jõudnud juba ümber neeme ja sõitis ulgumerele, võttes 
kursi Mariupoli peale. Selleks ' ajaks vahetati Jõzik Starodomski vahikorrast välja ja ta kutsus mind 
laeva ühiskajutisse. Koos meiega tulid sinna Golovatski ja veel mõned delegaadid. 

Hoides tugevasti kinni trepikäsipuudest ja põrgates küünarnukkidega tekipealsete ehituste seinte 
vastu, jõudsime suure vaevaga laeva ühiskajutisse. 

«Leidsin sõbra, Nikolai Ivanovitš!» ütles Starodomski rõõmsalt eakale valge põllega 
einelauapidajale. «Kui palju aastaid oleme olnud teineteisest lahus, ja äkki! ... Mitu aastat me pole 
teineteist näinud, Vassil?» 

«Juba kuues aasta.» 

Nugis võttis mulligade ümbert kinni ja ütles etteheitvalt: 

«Kujutadagi ei võinud! Oh sind, sõbervelje!» 

«Me ju kirjutasime sulle — nii mina kui ka Maremuhha! Aga sina vastasid ainult üks kord ja siis 
jäid hoopis vait. Me olime isegi vihased, mõtlesime, et oled seal merekoolis uhkeks läinud.» 

«Mina uhkeks?» J6zik hakkas naerma. «Kirjutasin ja kirjutasin, aga kirjad tulid aina tagasi.» 

«Huvitav, kuhu sa siis kirjutasid?» 

«Jõetagusele, maja kolmkümmend seitse.» 

«Sellepärast siis!» ütlesin kergendustundega. «Meie kolisime ju sealt ära, riigikorterisse, 
parteikooli.» 

«Nüüd on kõik selge,» ütles Nugis kuidagi rahunedes ja ta nägu säras jälle rõõmust. 

Laev kõikus kord paremale, kord vasakule. Paistis, et tormilaine iga silmapilk rõhub kajutiakna 
sisse ja uhab meid roheliste jugadega üle. 

«Oled vanemaks läinud,» lausus Nugis, vaadates mulle ainiti otsa. «Pole enam see Vaska, kes 
linnupesi lõhkus. Kas mäletad, kuidas me käimistu lähedalt kaljupraost kanakulli pesa leidsime?» 


«Kuidas siis!» naeratasin, tundes südames mälestuste soojust. «Seal oli valkjaskollane muna, 
punaseid tähne täis ...» 

«See oli haruldane muna. Ainult et taat viskas selle koos terve kollektsiooniga minema.» Nugise 
häälest kostis tõeline kah-jutunne. 

«Kas see oli siis, kui sa kaks ikooni klaaskastidešt välja võtsid ja munad klaasi alla vati sisse 
panid?» 

«Tõsi, tõsi!» hüüdis ta rõõmsalt. «Missugune mälu sul on!» 

«Algul me kõik kadestasime sind, et sul on niisugused kuldkantidega kastid. Terves töökoolis 
polnud ju kellelgi sääraseid.» 

«Muidugi polnud kellelgi,» nõustus Nugis ja ta nägu tõmbus naerule. 

Meie juurde tuli einelauapidaja, balansseerides nagu žonglöõr köiel ja pühkides käigul taldrikut. 

«Sõprade kohtumine, ja tühja laua taga!» ütles ta naeratades. «Millega käsite kostitada?» 

Gojovatski pilgutas mulle silma, köhatas tähtsalt ja küsis: 

«Kas merivähke on?» 

«Mis te nüüd, härra!» Einelauapidaja vaatas Golovatskile otsa, otsekui oleks see kuu pealt kukkunud. 

Suuri vaevu hoidsime naeru tagasi. 

Ka Nugis vaatas Golovatskit arusaamatuses. Kust võis tema teada, et meie sekretärile meeldis 
poiste lõbustamiseks demonstreerida meie ees suurilma elu tundmist, missuguse tarkuse ta oli 
ammutanud vanaaegsetest romaanidest. 

«Mis on siis õieti saada selles viletsas einelauas?» küsis Golovatski, püüdes rääkida kurguhäälel 
nagu tõeline aristokraat. 

Einelauapidaja elavnes sedamaid ja ladus välja: 

«Oliive, kui soovite! Kalamarja nii terades kui pressitult! Sobib hästi värskete kurkidega. Võid. 
Suitsetatud meriärni. Skumbriat. Noh, balõkkil! Heeringat sinepikastmes. Külma vasikaliha 
mädarõikaga ...» 

«Tead mis, papi,» ütles Tolja ootamatult tooni muutes, «anna meile suuremal arvul oliive, no ja 
saia nii umbes veerand puuda, võttes arvesse meie eluiga ja kõhutavat isu. Leib on sul muidugi 
värske?» 

«Küpsetasime Kertšis,» ütles einelauapidaja. 

«Suurepärane!» rõõmustas Golovatski. «Ja kooruke krõbe?» 

«Krõbe!» 

«Noh, räägime edasi. Võid. Kurke. Skumbriat või meriärni, kui see on rasvane, ja muidugi teed 
sidruniga ...» 

«Kas te juua midagi ei taha?» 

«Miks mitte?» imestas Tolja. «Aga tee?» 

«Aga midagi kangemat?» ja. einelauapidaja vaatas meie brigadiirile tähendusrikkalt otsa. 

«Ei tarvita!» sähvas Golovatski. «Kuid mineraalvett — palun.» 

«Reisijad jõid päeval kõik ära!» Ja einelauapidajalahutas käsi, ise siia-sinna kõikudes. 

«Üks hetk, poisid!» Nende sõnade juures kargas Starodomski oma istmelt ja jooksis kergelt, 
otsekui poleks laev kõikunudki, trepi juurde. 

Juba lapsepõlves oli see meie Jõetaguse poiss, kelle soontes 


Balõkk — soolatud ja kuivatatud punase käia seljaliha. Tõlk. 

voolas ühtaegu ukraina, poola ja vist ka mustlasverd, väga osav. Ta oli suuteline Vanas kindluses ronima 
igasse prakku, sellepärast teda Nugiseks hüüdsimegi. Kuid siin merel olid Jõziku liigutused läinud 
imeväärselt painduvaks ja kindlaks. Graatsiliselt kiikus ta möllama hakanud mere taktis. «Näe, kes 
oleks tulnud piduõhtul -hästi toime madrusetantsuga!» mõtlesin Nugist jälgides ja pöördusin Tolja 
poole: 

«Tore poiss, eks?» 

«Kohe näha, et osav meremees,» nõustus Tolja. 

Nugise jalge all kriuksatasid trepiastmed, mille servad olid vaskliistudega käetud. Meie juurde alla 
joostes hoidis Starodomski käes kaht boržommipudelit. Kolmanda pudeli käel paistis välja ta taskust. 
«Om,aenese keldritest!» ütles Nugis hinge tagasi tõmmates. «Nikolai Ivanovitš, palun too nõud.» 

«Silmapilk, Jossif Vikentjevitš! Lähen lennates!» vastas einelauapidaja. 

Esmakordselt nimetati minu juuresolekul mu. sõpra ees- ja isanime järgi. Ja mina ei teadnudki, et 
Nugis on «Vikentjevitš»! 

Näe, oligi lõppenud meie lapsepõlv, vilksatasid mööda ja jäid minevikku need toredad muretud 
päevad, mil me võidu jooksime Smotritši ägres haljal rohul ja kogu aeg unistasime leida kaldaäärses 
mudas türgi kuldtsekiine! 

«Kellena sa siim töötad, Jõzik?» küsisin ma. 

«Teenin sellel aurikul neljanda tüürimehena,» vastas Nugis. «Enne Aasovi liini sõitsin mitmesugustel 
laevadel: küll «Truže-nik Morja» peal, küll «Feodossial» ja «Pestelil». Kogu oma prak-tikaaja 
töötasin «Transbaltil». Tegin sellega isegi välisreisi.» 

«Kuidas sa küll jõudsid, paneb otse imestama,» kadestasin Jõzikut. «Meie lõpetasime alles sellel 
aastal vabrikukooli.» 

«Olen ju sinust vanem,» lausus Nugis väärikalt. «Teie Maremuhhaga õppisite alles töökoolis, kui 
mina juba Batumi all purjesid rehvisin.» 

Järsk tõuge pani meie laeVa vappuma. Einelauas kõlisesid ja rappusid laiali teelusikad. Äärmiselt 
vaagnalt pudenes lauale mitu. oliivi, sealt varisesid nad maha ja veeresid nurkadesse laiali. 

«Ohoo!» ütles Jõzik ja kuulatas. «Eks puhugi juba otse vastu. Tuul on suunda muutnud. Pöörab üsna 
itta.» 

«Kuule, Jõzik: kas idatuul on halvem või parem endisest tuulest?» küsisin ettevaatlikult, kuid 
nähtavasti nii, et mu hääles kostis pisut hirmu. 

Starodomski heitis mulle uuriva pilgu. 

«Kas kardad uppumist, Vassil? ära karda! See aurik peab vastu igasuguses,tormis. Tuuled vahelduvad, 


terna aga muudkui läheb edasi.» 

Oli mõnus istuda uute sõprade keskel, oma vana sõbra vastas, ja kuulata, kuidas ta järjest 
tugevamini vihistava vastutuule saatel jutustab oma merereisidest, ja meenutada oma endisi sõpru 
ning sõda meie vaenlastega, pursuide pojukeste — skautidega ... 

-. . Siis vedas J6zik Sta-rgdomski mind laeval ringi, näitas 
katlaruumi, tüürimeheruhvi, näitas, kus meeskond elab, ja siis 
läksime tema kajutisse. Ta tegi enesele aseme diivani peale, ent 
mulle kui külalisele pakkus oma kitsast koikut, mille kõrge äär 
kaitses mahakukkumise eest. 

Mugavas, koduses kajutis rippus väikese laua köhal riiul raamatutega navigatsiooni ja 
laevajuhtimise kohta. Lehitsesin ühte õpikut ja nägin kõikjal Jõziku käega tehtud märkmeid. Ei 
suutnud ikka veel uskuda, et mu vana sõber oli jõudnud selgeks õppida mulle nii keerulise ja 
arusaamatu kunsti, nagu seda on laevade juhtimine. 


Diivani lähedal seinal rippus tuttav tinabareljeef. Lähemalt vaadates tundsin ära meie kodulinna 
piirjooned. Bareljeef oli valmistatud XVI sajandi plaani järgi. Starodomski embas mind ja ütles: 

«Ostsin selle Odessast. Vaatan — midagi tuttavat. Silmitsesin lähemalt — issake, see on ju meie 
linn!» 

«Isegi Vana kindlus on näha! Vaata ometi!» hüüdsin ma, uurides sissepääsu linna sulgevat kindlust 
kõigi tema vallide ja bastionidega. 

«Peen töö! Siin on kujuiatud kõik kuni viimase tornini,» nõustus Nugis, «ka Smotritši jõgi. Kas 
näed, kuidas ta silmusena keerleb ümber linna ja ühineb kindluse juures?» 

«Näe, kus Kindluse sild! Kui järsud on siin kaldad! Kas mäletad, Jõzik, kuidas me õhtul läksime 
seda silda mööda, et viia lilli Sergušini hauale, ja kuidas Maremuhha kartis, et petljuuralased meid 
kinni võtavad?» 

«Kuidas võiksin seda unustada!» lausus Nugis, ja ma taipasin, et õhtu tapetud bolševiku haual on 
süüvinud ka tema hinge. «Kuule, kus sa siis koos Maremuhha ja Bobõriga elad?» 

«Ranniku tänaval. Sadamast paar sammu.» 

«Al-ai-ai!... Küll on kahju!» venitas Starodomski. «Oleksin, seda teadnud, oleksin alati peatuse 
ajal teie juurde sisse jooksnud! .. .» 

Kõik jutud olid neljanda tüürimehe kajutis juba räägitud ja lahusolekut nagu -poleks olnudki. 
Taipasime, et mitte ainult meie pole kasvanud ja poistest sirgunud meesteks, vaid et ka meie noor 
riik on selle aja jooksul kasvanud ja tugevnenud. 

Sain teada, et Jõzik oli juba Musta mere laevanduses vastu võetud kommunistliku partei ridadesse. 
Ta oli meie sõberveljede kolmikust kõige vanem ja sai enne meid kommunistiks, siis, kui pärast 
Lenini surma toimus eesrindlike tööliste hulgaline vastuvõtmine kommunistlikku parteisse. 

Lamades väikesel plüüšdiivanil ja toetudes jalgadega vastu naaberkajuti veekindlat seina, küsis 
Jõzik: 

«On su leiutis midagi tähtsat, Vassil? Või tühine asi?» 

Tuli ka sellest jutustada. 

-.. Leidus inimesi, kes minu ettepanekule käigu andsid. Andrõhhevitši resolutsioon, milles mind 
«nooreks fantaseerijaks» nimetati, hirmutas meister Fedorkot, kuid ei avaldanud mõju vabriku punasele 
direktorile. Püüdis ju keegi Ukraina Põllutööriistade Trustis Ivan Fjodorovitši ennastki nimetada 
«ohtlikuks inimeseks», kuna ta oli tulnud mõttele ilma tootmist katkestamata tõsta valukoja katusi 
ning lõpule ehitada martäänahi terase sulatamiseks. 

Direktor kutsus mu enda juurde ja ütles: «Oled tubli poiss, Mandžura! Tegutse ka tulevikus nii 
tarmukalt. Tööta — tööta, täida normi, püüa võimalikult rohkem mõtelda, ela hoogsalt. Ega sa ei 
hakka protestima, kui me sulle nädalaks ajaks insenerkonstruktori abiks määrame. Muidugi mitte 
kaasautoriks, vaid et ta aitaks projekti tehniliselt vormistada?» 

Muidugi olin heameelega nõus. 

Varsti ilmus kontrollvärava juurde plakat: «Tehase noored, võtke eeskuju noortelt valajailt! 
Vassili Mandžura ratsionaliseerimisettepanek säästab tehasele iga päev 660 töötundi. Tema 
ettepanek hävitada kaminad ja minna üle tsentraliseeritud kuumutamisele hoiab töölisi külmetamise 
ja teiste haiguste eest.» 

Nagu hiljem selgus, olid selle plakati Golovatski nõuandel valmistanud needsamad metallitööliste 
klubi noortesektsiooni kunstnikud, kes olid joonistanud karikatuure Rogal-Piatkowska salongist. 


Tehase käskkirjaga avaldas direktor Rudenko mulle tänu ja määras preemia — viissada rubla. 
Enam polnud meil vaja mõelda «troopilise mööbli» ostmisele. Tol ööl, kui ma Jõzikuga vesteldes 
sõitsin aurikul ja lamasin tema kitsas kõikus, magasid mu sõbrad kodus juba täitsa muga- 

vates vedrumadratsitega voodites. Ja ka minul oli seal katusekambris oma voodi, käetud kahuse 
rohelise vaibaga. 

Selle ootamatult saadud raha eest tellisime enesele «Rabotši Universitet Na Domu», ajakirjad 
«Ogonjok», «Prožektor», «Krasnaja Panorama» ja «Smena» kooe kaasannetega, ning samuti ajalehe 
«Komsomolskaja Pravda». 

Golovatski kaasabil valisin enesele Tööliste Keskkooperatiivist välja väga hea pruunist Ševiotist 
ülikonna — püksid, kuue ning vesti, ja saapad, mis kandsid vabrikumärki «Skorohod». 

Ja ikkagi jäi mul veel üle üheksakümmend viis rubla, mille ma viisin hoiukassasse. Tõsi küll, ma 
ei ütelnud poistele kodus, veel vähem Jõzikule, miks vajan sääste. Siin peitus saladus: otsustasin seda 
raha hoida juhuks, kui seda läheb Leningradis tarvis Angelikal. Sellele vaatamata, kas ta oleks 
nõustunud mult abi vastu võtma või mitte, pidasin enda kohuseks teda toetada ta iseseisva elu algul. 

«Noh, nüüd ma taipan, miks sind valiti konverentsi delegaadiks!» lausus J6zik, kui ta oli mu jutu 
ära kuulanud. «Kuid missugused on su tulevikuplaanid?» 

«See on juba otsustatud, Jõzik,» vastasin uhkusega. «Hakkan koos poistega õppima töölisülikoolis. 
Päeval oleme tehases, õhtul istume koolipingis. Ja sa ei märkagi, kuidas möödub talv. Aga kuhu sina 
talveks jääd, kui meri kinni külmub?» 

«Hakkan sõitma Mustal merel Odessa —Suhhuni vahet. Aga võib-olla lähen jäälõhkujale. Aasovi 
mere kalureid kalastushooajal hädast välja aitama.» 

«Küllap see jäälõhkuja on vist väike?» 

«Jah, ta pole just suur. Meremehed naeravad: «Katlaid viis, sõlme kuus, kui laine sõuab — kaks 
teha jõuab.» Aga mis mul sellest? Kuni oled noor, võid tüürimehe ametit õppida isegi rannalaevadel, 
kui ainult tahtmist jätkub. Ja siis ilmuvad siia äkki ookeaniaurikud. Sõidame kaugetele meredele. Voib- 
olla tossutame siit isegi Põhjanabamaadele. Näe, õpin vabal ajal Barentsi ja Kara mere 
lootsiasjandust!» Ja Starodomski osutas peaga riiuli poole. 

«Tähendab, et ka sina, Jõzik, oled rahul?» 

«Mina? Missugune küsimus! Kui näen oma kompassi vurri, siis mu süda juubeldab. Merelained 
loksuvad vastu parrast, all puhib masin, ent mina ei maga ja tean, et ainuüksi minu rroolde on 
usaldatud reisijate saatus. Nad puhkavad kõik rahulikult kajutites, kuna usaldavad mind täiesti, — ja 
mina olen kohustatud juhtima laeva õiges sõiduvees! ... Meresid minu eluajaks jätkub. Ja tähti, 
millede abil saab oma asupaika kindlaks määrata ilma igasuguste keeruliste seadmeteta... Kuid nüüd, 
Vassil, jääme magama! Mul algab kell neli vahikord.» Ja Starodomski kustutas tule. 

Küll paiskasid lained auriku oma järskudele harjadele, .küll tõukasid hooga alla ebatasasesse 
põhjatusse sügavikku. Rataste pööreldes sõitis laev raginaga üle väledate laineharjade, taltsutades 
uusi vastutormavaid kõrglaineid. Kaugel all töötas ühtlaselt masin, mis Jõziku sõnade järgi oli nii 
suure võimsusega, et oleks võinud anda valgust mitte ainult meie linnale, vaid ka teistele asulatele 
meie naabruses, Aasovi mere ääres. 

Aurik pidas antud kurssi, mina aga kuulatasin ta masina ühe-tasaseid ohkeid ja mõtlesin sellele, 
kui tore on, et ka meie poistega pole eksinud oma elutee valikus. Hästi ütles selle kohta isa oma 
viimases kirjas, mis ta mulle saatis Tšerkassõst. Ta jutustas, kuidas tal kunagi oli tulnud keelitada 
Marja Afanasjevnat, et see jätaks oma rumala mõtte võtta mind Tšerkassõsse kaasa. «Mina arvasin, 
Vassil,» tunnistas isa alles nüüd üles, «et oleks õigem, kui jätkaksid õppimist vabrikukoolis. Nüüd 
oled kätte õppinud hea ameti, ja kuigi oled selleni jõudnud raskusi ületades, on see siiski parem, 
kui tädi seeliku varju pugemine. Usun, et sa, astunud kord õigele iseseisvale eluteele, sealt enam 
kõrvale ei pööra! Samuti kiidan heaks su otsuse hakata õppima tööliste õhtuülikoplis. Oled tubli 
poiss! Nõukogude võim annab nüüd noorsoole kõik, millest meie, vanema põlve inimesed, ei —julgenud 
unistadagi. Ja oleks patt, kui te neid revolutsiooni saavutusi ära ei kasutaks. Õpi, mu kallis, ära 
raiska oma noorust tühjade asjade peale, pea meeles, et kommunistlikku ühiskonda suudavad ehitada 


ainult kirjaoskajad ning kindla iseloomuga inimesed, kes selgesti saavad aru, mille poole nad 
püüavad.» 

Koidikul hakkas paistma Mariupol, üleni valge ja imepuhas hommikuse päikese kiirtes. 

Vaevalt olid mu unised silmad märganud kajutiaknas roosakat koidukuma, kui ma korrapealt 
jalule kargasin. J6ziku diivan oli tühi, magamisriided koristatud. Starodomski oli tasahilju läinud 
vahikorda, ilma et oleks mind äratanud. 

Laevalael sahisesid põrandaharjad ning pahises voolikuist väljapurskav vesi. Üleskäänatud 
pükstega paljajalgsed ning tugevate lihastega madrused valasid poolbakki' veega üle. 

Loputasin pesemisseadeldise all kähku oma nägu ja kargasin erksana kajutist välja. 

Laevalagi mu jalge all läikis veest. Ta puhastest laudadest hoovas värskust. Mastis lehvis 
kärmas vimpel. 

Tuule poolt küljest tõusev päike värvis punaseks idast veerevad valged vahused lained. Ei need 
saanud ligigi möödunud päeva mäesuurustele ning pikkade murduvate harjadega voogudele! 
Juhtus nii, nagu oli ennustanud Nugis: Rostovi poolt puhuv 


1 Poolbakk — laeva vööris ülemisel tekil olev madal lühike ruumiosa. Tõlk. 

tuul ei olnud ainuüksi vaigistanud tormilainet, vaid oli merre ajanud ka rohkesti Doni magedat vett. 
Meri oli muutunud veel kollasemaks ja sulas oma värvi poolest mõnes köhas kokku Tauria liivase 
rannaga. 
Lähenev Mariupol paistis järjest selgemini. Taamal aga suitsesid suure tehase korstnad. Mustadest 
mõhakatest kõrgahjudest .paiskusid välja tulekeeled. «Tähendab, seal on Sartana!» taipasin sedamaid. 

Linna taga Sartana raudteejaama lähedal asusid suurel maaalal Iljitši-nimelised tehased. Enne 
revolutsiooni olid need kuulunud kompaniile «Providence». Kindlasti on konverentsil kõige rohkem 
delegaate neist tehastest. Need on ju kõige suuremad ettevõtted kogu Aasovi mere rannikul! Neil on 
tsehhis rohkem kommunistlikke noori kui meil terve tehase komsomolikollektüvis kokku. 

Aga niipea kui mulle meenus eelseisev kommunistlike noorte konverents, läks süda kohe rahutuks. 
«Mida rääkida konverentsil?» 

Ärasõidu eelpäeval oli Golovatski mandaati andes mulle soovi tanud: «Sa, Mandžura, esine tingimata! 
Jutusta oma kogemus-test. ära ainult närvitsema hakka! Teel mõtle oma ettekanne põhjalikult läbi.» 
Mõtlesin ikka küll! ... 

«Vassil! Oled juba üleval? Tule siia!» kutsus mind Starodomski. 

Ta seisis kaptenisillal, seljas kitsaste kuldsete käisemärkidega meremehekuub, peas vormimüts, 
rinnal nahkrihma otsas rippumas binokkel. 

«Noh, kuidas magasid? Kas hästi?» küsis Jõzik. «Mina magasin küll hästi, kuid sina said vähe puhata.» 
«Oleme sellega harjunud. Teenistus on juba kord niisugune; üks silm magab ja teine valvab.» . 

«Ilm on tore,» ütlesin ma, «ennustasid õigesti.» «Kuid vaata, idas juba kerkivad pilved!» sõnas Nugis 
ja osutas peaga paremale, kus oli silmapiirile ilmunud väike pilv. «Õhtuks tõuseb jälle torm. 
Meie aga oleme siis juba jõesuus .. Mis kurss meil on, Vanja?» : 

«Nord-Ost-Nord!» hõikas roolimees. 

Mulle oli kõik uudiseks selles peitsitud tammepuult laudadega vooderdatud pikerguses ruumis: 
masinatelegraafi valge Jülit-us-tahvel noolte ning pealkirjaga: «Täiskäik edasi», «Stopp», 
«Maksimaalkiirus»; alla masinaruumi laskuvad läikima hõõrutud kõnetorud; tundliku kompassi vurr, 
mis ujus klaasi all piirituses nagu hiiglasuur silmamuna. 

1 Providence — loe: providans. 

Starodomski näitas mulle oma tööruumi, astudes alatasa roolimehe juurde. Ta võrdles kompassi 
näidatud kurssi joonega kaar-dil ja vaatas mõlemale poole, kus juba lainete koilastele harjadele 
hakkasid ilmuma kukuvad toodrid. Need näitasid mere-kanali liini ning kadusid meie poole 
kummardades ja otsekui «Tere hommikut!» üteldes ahtri taha. 

Kuulasin sõpra, vaatasin läbi selgete puhaste klaaside mere köhale kerkivat linna ja mõtlesin: 

«Aga mis siis, kui alata oma ettekannet konverentsil jutustusega sellest, missuguseks kujunes 
elutee neil kolmel sõbervel-jel, kes sõitsid siia Aasovi mere äärde kaugest Podooliast ning said 
Aasovi-äärse komsomoli aktivistideks? 

Jutustan, kuidas me lapsepõlvest saadik vihkasime petljuuralasi ja muid inimjätiseid, kes 
takistasid Nõukogude Ukrainal kasvada ja edeneda . .. Räägin Petruss Maremuhhast, Nugisest ja 
tõotusest, mille andsime Vana kindluse halja bastioni juures ... Ehk tuletada meelde, kuidas me 
koolis käisime, kuidas ameti kätte õppisime, jutustada, jnille poole oma elus oleme püüdnud? ... Eks 
ole meie kolm väikest elu väga näitlikud: mida meie kogesime, seda on tulnud ju läbi elada kõigil 
Ukraina töölisnoortel. Tõotada ka tulevikus olla ustav Iljitši õpetustele. Ütelda, et kõige eest, mis meil 
on ja mida oleme saavutanud, võlgneme tänu parteile ja komsomolile. Annan delegaatidele pühaliku 
toetuse, et meie — sõberveljed — hakkame oma kollek-tiivis ka tulevikus võitlema iga noore poisi 
eest, püüdes teda vanalt maailmalt ära võita ja Rasvatada temas tahet rahva teenimiseks, võitluseks 
nende kõrgete õilsate eesmärkide eest, mis meile kätte näitab kommunistlik partei!» 

... Silmipimestav päike tõusis ikka kõrgemale mere köhale. Ta kuldas eredalt lainete harju, ja 
valge linn, millest üle puhus tugev ja soolane idatuul, avanes me pilgule juulikuu hommiku kerges 
vines. 


1 Tooder— meremärk. Tõlk. 


XCI. KAKSKÜMMEND AASTAT HILJEM 


Kakskümmend aastat on möödunud sellest päikesepaistelisest hommikust, mil aurulaev «Felix 
Dzeržinski», sõites kanalit mööda Mariupoli sadamasse, pani oma väreleva vilega helama Kalmiuse 
jõe suudme. 

Madrused hakkasid askeldama ankruvinna juures, valmistudes ankrut heitma, reisijad tulid 
välja oma kajutitest, meie aga kogunesime ülemisele laevalaele ja alustasime valjul häälel laulu: 

On lõppenud öö. Juba tõusnud on päike... 


Tore laul! Eluksajaks on ta süüvinud mu mällu! 

Ka praegugi, kakskümmend aastat hiljem, istun väikeses toas, lehitsen vanu ajalehti, kuulan, 
kuidas vihm rabiseb vastu aknaklaase, kõrvus aga heliseb jälle see tuttav lauluviis. 

Läbi akna paistavad märjad kastanid. Nad on sagris ja nende suured käpataolised lehed ripuvad 
alla. Tihe vihm on nende viimased õied maha peksnud ning paljastanud väikesed teravad õieraod. 


Saabusin siia öösel Leningradist. Magama heites unistasin sellest, kuidas varahommikul linna 
rutata ja külastada Vana kindlust. 

Mu korteriperenaine Jelena Lukjanovna on arst — neuropatoloog. Ta kaotas Leningradis juba 
esimesel blokaaditalvel kõik omaksed ja pärast demobiliseerimist sõitis tööle minu kodukohta. 
Vagunis sattusime vestlusse. Juba ainuüksi see, et olime näiteks üle kümne aasta ühel ja samal ajal 
elanud Leningradis, tegi mulle kohe lähedaseks selle mõtliku, varakult halliks läinud juustega naise 
rohekas sõduripluusis, millel nähtavasti veel hiljuti olid olnud õlakud. Nagu tema omaksedki, suri 
1941. aasta detsembris mu oma silma all nälga minu isa, kes natuke aega, enne sõda oli sõitnud minu 
juurde Leningradi ja töötanud trükikojas. 

«Kardan, et te korterit ei leia,» ütles Jelena Lukjanovna, kui rong linnale lähenes. «Vanalinnas 
on ainult varemed. .. Kui soovite, võite peatuda minu juures.» 


Mul polnud linnas enam ühtki sugulast, seepärast nõustusin meelsasti oma sõidukaaslase 
ettepanekuga. 

Ent öösel hakkas sadama. Vihma valas vahetpidamata, kuigi kell oli juba nelja peal ja oleks ammu 
olnud aeg uidata linnas, mida ma polnud näinud üle kahekümne aasta. 

Kui Jelena Lukjanovna hakkas haiglasse minema, küsisin, kas ta ei saaks mulle anda midagi 
lugemiseks. 

«Puha meditsiiniline kirjanclus,» ütles Jelena Lukjanovna. «Mu. raamatukogu pole veel siia 
jõudnud... Kuid pööningul vist siiski leidub pakk mingisuguseid raamatuid ja ajakirju. Need on veel 
okupatsiooniajast sinna jäänud. Vaadake, mis seal on, — võib-olla tuleb need kõik ära põletada.» 

Ja juba teist tundi lehitsen nüüd illustreeritud ajakirju «Die Woche», «Signal» ja teisi fašistlikke 
väljaandeid. Nende lehekülgedelt vahib mulle igalt poolt vastu Hitleri hullunud nägu: ta kohtub 
Mussoliniga, võtab vastu Hispaania saadikut, vaatleb mõnuledes saksa pommidest purustatud 
Varssavit. Ja kõikjal kangestusse tardunud hitlerlased, kalmistut meenutavad tühjad väljakud, 
haakristiga lipukangad purustatud linna kohal ... 

Kuid mis see on? 

Tirin korvi põhjast välja raske kokkuõmmeldud ajalehepaki. Selle lehe nimi — «Podoljanin» — viib 
mu mõtted tagasi kaugesse lapsepõlve. Niisugust nime kandis ka vene ajaleht, mis kunagi tsaariajal 
ilmus meie kubermangulinnas. Kuid miks on ta ukraina keeles? 

Vaatan ilmumistega: 1942. aasta. Lehitsen fašistlikku «Podoljaninit» ja mulle tundub, nagu 
kerkiks mu ette anastajate sõjakroonika pahupidises järjekorras. Näen hitlerlasi sisse sõitmas Kiievi 
tühjadele tänavatele, loen karjuvaid pealkirju Leningradi ja Moskva paratamatust langemisest ning 
teisi fašistlikke teateid. Nüüd loed neid muiates, nagu halba unenägu. 

Ja äkki torkab mulle silma tuttav perekonnanimi: «Grigorenko». Loen kähku: «Selle kuu 12-ndal 
asutati linnas ringkonna-komissari parun von Reindeli käsul Ukraina komitee koosseisus: Jevgen 
Vikul, Tser (tõlk), Juri Ksežonok (komitee esimees), Kost Grigorenko. Komitee kontrollib 
maksuasjandust, abistab Saksa võimusid kontingentide kogumisel. Komitee on ringkonnakomissari 
organ ja tegutseb selle juhendite järgi.» 

Grigorenko! Petljuuralaste skaut, sakslasi ja Petljurat teeninud tohtri poeg, — näe, millal ta jälle 
päevavalgele ilmus. 

«Olete vist leidnud huvitava tegevuse?» ütles Jelena Lukjanovna tuppa astudes. 

«Leidsin jälgi vanadest tuttavatest, Jelena Lukjanovna, ja kahetsen, et nooruses ei saanud ühte 
neist kohtu kätte toimetada.» 

«Ka mina kohtasin täna vanu tuttavaid,» lausus Jelena Lukjanovna, ilma et oleks tunginud mu 
lause sisusse. «Nende hulgas on keegi poiss Siberist, Dima. Meie linna vabastamisel sai 

ta lahingus haavata. Väga raske haige. Teist aastat ei saa ta sõnagi lausuda.» 

«Mis temaga on?» 

«Tuleb otsustada — kas opereerida teda või mitte,» ütles Jelena Lukjanovna otsekui kuuldavall, 
mõeldes ning võttis maha arstikitli, mis tal oli sineli all. «Saatsin täna väljakutse Lvovi, paludes 
läkitada konsultanti. Seal töötab samuti üks minu tuttavatest — professor-neuropatoloog 
Leningradist...» 

«Teile, Jelena Lukjanovna, kõlab see praegu väga lihtsalt: «Saatsin väljakutse professorile 
Lvovi!» ütlesin ma. «Kui te ainult teaksite, kui palju tähendab see lause mulle, kes ma siin linnas 
olen üles kasvanud. Neis sõnades peitub Ukrainas toimunud muudatuste hiiglasuur tähendus. 
Kahekümne aasta eest oli Lvov meist väga kaugel, nagu Pariis, London või Madrid, ehk küll teie 
professoril tuleb Lvovist siia lennata mitte üle kahe tunni.» 


«Mitte rohkem,» nõustus Jelena Lukjanovna. 


Saabus teine hommik kodulinnas. Avasin silmad. Oh rõõmu! Sinine taevas paistis aknast sisse ja 
öise vihma viimastest piiskadest märjaks pritsitud kastanid tõstsid oma tumerohelisi lehti vastu 
päikesekiirtele. 

Riietun kiiresti ja tõttan linna. 

Kivimüüridest tungivad kõikjal välja lopsakad puhmad: kollased võililled, kopsurohi, 
metsviinamarja kasvud. Kitsed on sellest roheluse küllusest joovastuses, nad muudkui kõlistavad 
konservikarpidest tehtud kellukesi. Kõik see on lapsepõlvest tuttav ning ammu nähtud! 

Arusaamatuna tundub ainult see, miks on Uuele sillale minev sõidutee üleni täis teelehti. Kas 
neid munakive mööda ei sõida siis enam keegi? Siin oli ju peamine sõidutee, mis viis uuest 
linnaosast läbi kesklinna Dnestri poole! 

Vaevalt jõudsin järsaku juurde, kui mu pilgule avanes kurb pilt. Toredast Uuest sillast olid 
järele jäänud ainult tugisambad sügaviku kohal, mille põhjas helkis Smotritš. Sammastele oli 
ehitatud kitsas purre, mille lauad nagisesid ja paindusid jalge all. 

Vanalinnast, mis asus kõrgel kaljul, millest Smotritš temalt ringi voolas, ei tulnud mulle kedagi 
vastu. Peaaegu kõigist hooneist olid järel ainult varemed. 

Suure vaevaga püüdsin müürirusude järgi selgusele jõuda, missuguses linnaosas viibin. See oli 
vist Posti tänav? Siin nurgal ostsime meie, vabrikukooli õpilased, stipendiumipäevadel alati 
juppvorste... 

Ent seal, pisut eemal, oli restoran «Veneetsia», millest nüüd 

polnud midagi järel, aga kus Mõnus Husarezyk kunagi oli kärarikkalt pidanud oma surnud 
vanaema peiesid ... 

Kus on ta praegu, see meie «parteitute kiht», mootorite monteerija, käratseda armastanud Monia? 
Viimase kirja sain talt 1940. aastal Leningradis. Husarezyk kirjutas mulle, et töötab vanemmeistrina 
Harkovi Veduriehitustehases ja saatis mulle isegi väikese raamatu oma meetodist, kuidas tootmises üle 
minna konveiersüsteemile ... 

Seal, kus seisis seitsmekorruseline Stephan Bäthory torn väravaga, mida nimetati Tuulte väravaks, 
olid ümberringi kõik väikesed majad otsekui rajust ära pühitud. See torn ehitati kunagi siia kuninga- 
ungarlase käsul, kes muulasena Poola troonil valitses ja kes püüdis Ukrainale kuuluvat Podooliat 
endale võita. Üsna hiljuti, 1943. aastal (nagu mulle jutustas Jelena Lukjanovna), lasksid hitlerlased 
Tuulte värava läheduses maha rohkem kui seitse tuhat Ungari väljapaistvat inimest, kes ei tahtnud 
abistada fašistlikke okupante. Gestapo kartis neid Budapestis hukata ja saatis nad mahalaskmiseks 
väikesesse Ukraina linna. 

Märkasin lähedal varemeis maja, mille alumisel korrusel laiade böömi klaasist vaateakende taga oli 
varem asunud kondiitriäri.. 

Mäletan, et sellesse ahvatlevasse kondiitriärisse kutsusin kord Galja Kušrriri. Istusime Galjaga, 
ajasime tähtsalt juttu, jõime marmorlauakese juures kohvi otsekui täiskasvanud, ent isa heitis 
trükikojast tulles pilgu aknast sisse ja märkas meid. Küll oli pärast seletamist! ... 

Kus on praegu Galja Kušnir, keda lahutas minust sõda? 

1941. aasta kevadel sain temalt viimase kirja Odessast. Ta kirjutas, et on edukalt kaitsnud 
väitekirja, on saanud ajalooteaduste kandidaadiks, et hakkab edasi uurima Musta mere väinade küsi- 
must rahvusvaheliste suhete valguses. Kas tal õnnestus Odessast ära sõita? Ja kas ma kohtan veel 
kunagi teda, mu esimest armastust, ainsat vabrikukooli naisõpilast, kellest pärast sai ajalooteadlane. 


Nagu vanastigi müüsid naised seal, kus algas Kindluse sild, kivirinnatise ääres lilli: roosasid, 
valgeid ja küllaseid pujenge, kimpudesse aeotud rukkililli, erepunaseid, keskelt rnusti ja kar-vaseid 
moone, kreeme, sirelivärvi ning punakaskollaseid võhu-mõõku — «kukekesi» — ja selle aasta 
viimaseid tulpe, tulipunaste, roosade ning helekollaste õietuppedega .... 

Seljaga minu poole pöördunud tüse laiaõlgne alampolkovnik ostis lilli. Ta võttis ühelt naiselt terve 
sületäie lillekimpe ja viis need maastikuauto istmele. Bensiininõude arvu järgi oletasin, et 
alampolkovnik koos oma juhiga on tulnud kaugelt ja et ta nagu nainagi viibib selles linnas juhuslikult. 

«Mis ta teeb nii paljude lilledega?» mõtlesin, kuid siis tõmbas mu pilgu endale Vana kindlus ja 
ma unustasin sedamaid need linnast läbisõitvad sõjaväelased. 

Kindlus seisis nagu mu lapsepõlveski kõrgel kaljudel, ja nagu sadade aastate eest, tõkestas 
sissepääsu linna lõunast, läänest ja idast: Enam kui kord on meie linna elanikke vaenlase eest päästnud 
ta paksud, vanaaegse ehitusviisi kohaselt laotud kivimüürid, mis on niisama vastupidavad ja 
purustamatud nagu need õnaralised hallid kaljud, millele ta on ehitatud. 

Nagu varemgi kerkisid esimese kantsivöötme siksakiliste kind-lusemüüride köhal kõrgele kas 
neljakandilised või ümmargused kitsaste laskeavadega vahitomnid, milledel ilutsesid rohelise samblaga 
kattunud teravad katused. Üle kindlusevallide paistsid rohelised puuladvad. Järsakute servadele oli 
kasvanud suuri kuslapuupõõsaid ja roosakat kanarbikku. Kuristiku köhal rippus terav salumurakas, 
mille juured olid tunginud sügavale kivi-müüri, kust türklaste kuulid olid tagasi põrganud otsekui 
pähklid. 

Pärani avatud värava juures punetas sinna nähtavasti alles hiljuti kinnitatud silt: 
«Ajaloomuuseum-kaitseala». 

Sügava erutusega astusin kindluseväraya võlvi alla. 

«Meie armas, kuulsusrikas vanake!» mõtlesin kindlust vaadeldes. «Sind pole puudutanud ei aeg, ei 
türklased ega hitlerlaste pommid. Nõnda nagu sa sajandite jooksul oled purustamatu kantsina 
Podoolia edelaosas seisnud, nii seisad sa ka praegu rõõmuks rahvale, hirmuks vaenlastele, kes 
jäädavalt on välja aetud põliselt ukraina maalt!» 

Kuid vaevalt sain astuda tihedat noort rohtu täis kasvanud õuele, kus isegi sillutis oli rohtunud, 
kui taipasin, et ka meie vanake oli hiljutistes lahingutes saanud tublisti kannatada. 

Vahitornid, mille laskeavad olid suunatud igasse nelja ilmakaarde, olid rikutud kuuliaukudest. 
Rözanka tornil polnud katust enam olemaski. Komandandi tornist olid järel ainult varemed. Kuid 
kindluse hoovil asuv maja, kus nüüd ilmselt oli avatud muuseum, oli taastatud. Uute aknaraamide ja 
värske krohvi järgi võis otsustada, et see hoone oli alles hiljuti kerkinud varemeist 

Automürin sundis mind tagasi vaatama. Ilmun nähtavale seesama maastikuauto, mille küljes 
rippusid bensiininoud. Nähtavasti tahtis lilli armastav alampolkovnik möödasõiduf külastada 
muinsuskaitse all olevat kindlust. 

Pidurid kriuksatasid, masin jäi vahimaja juurde seisma, mina aga läksin kitsast rada mööda edasi 
halja bastioni poole, mis paistis Musta torni taga. 

Veerand sajandi eest lasksid petljuuralased just sellesama bastioni juures maha Donetsi kaevuri 
Timofei Sergušini. J6zik 

Starodomski ja mina, kes me tollal olime Jõetaguse poisijõnglased, ronisime varahommikul 
kindlusse mureleid tooma ja nägime juhuslikult pealt, kuidas lasti maha inimene, keda pidasime 
kalliks. 

Sergušin seisis seal all, poolalasti, haiglaselt kollane. Tema poole pööratud püssitorude ees hüüdis 
ta timukatele-petljuuralastele otse näkku: «Elagu Nõukogude Ukraina!» 

Panime hiljem salaja ta hauale kiviplaadi. Kui aga tulid nõukogude väed, püstitati siia hallist 
marmorist obelisk, millesse oli raiutud: 


NÕUKOGUDE UKRAINA EEST VÕITLEJALE REVOLUTSIOONILISE SÕJATRIBUNALI 
ESIMESELE ESIMEHELE TIMOFEL SERGUSINILE, KES LANGES PETLJURA 
BANDIITIDE KÄELÄBI 


Asjata otsisin nüüd seda hallist marmorist obeliski kindluse õuel. 

Teda polnud siin näha. 

Täis viha nõukogude võimu vastu olid vaenlased ja reeturid püüdnud hävitada mälestust sellest 
tublist mehest, esimesest kommunistist, kes veerand sajandit tagasi oli külastanud meid meie tares 
Jõetagusel. 

Otse Musta torni juures leidsin tihedast rohust marmoritüki hauakirja viimase sõnaga. 

Obeliski alus — lihtne nelinurkne kivi — oli alles, samuti kääbas. Roheline igihali kasvas tihedalt 
kalmukünkal, mille all puhkas Sergušini põrm. 

Peatusin selle kääpa juures, ja mälestus kandis mind jälle tagasi sellesse kaugesse aega, mii 
Podoolias just asja oli hakanud kehtima nõukogude võim. 

Mäletan, et pärast Sergušini hukkumist tulime õhtul siia, võtnud kaasa oma sõbra Maremuhha. 
Nugis laotas zaporoožlaste kombe kohaselt hauakünkale tüki punast kitaikat, meie aga puistasime 
kääpale õitsvaid sireleid. Sel õhtul tõotasime tapetu haua juures, et seisame üksteise eest nagu 
sõberveljed ja tasume kätte Nõukogude Ukraina vaenlastele ühe ta parima poja surma eest. 

Langetanud.pea, seisin ma nüüd mõtlikult halja kääpa juures ja elavalt meenus mulle Sergušini 
lemmiklaul: 


Laul südamest heliseb, nutab ja kaebleb, maa-aluses nutu ta helama viib ... Kui linnuke puuris ta 
pimedas vaevleb ja igatseb pääseda siit... 


Ent peagi ta kustub, jääb vait nagu pettes, kui imbudes viimaks mu pisaraveest. Uus seltsimees 
sammub siis pimedais etes ja lõpetab laulu mu eest... 

Olin nii süvenenud oma mõtetesse, et ei kuulnud, kuidas keegi teine mees ligi astus. Panin ta 
juuresolekut tähele alles siis, kui tihedale rohule varisesid erepunased pujengid. 

Tüse laiaõlgne alampolkovnik puistas Sergušini hauale lilli, ilma et oleks minule tähelepanu 
pööranud. Vaatasin talle terasemalt otsa — ja äkki märkasin ta päevitunud põskede habemetüügaste all 
Pjotr Maremuhha tuttavaid näojooni... 

«Kuulge, seltsiniees!» ... ütlesin erutatult. 

Alampolkovnik-tankist pöördus mu häälekõla peale ja vaatas mulle algul karmilt, ütleksin isegi — 
rahulolematult otsa, siis aga muutus näost ja hüüdis: 

«Vassil! Sõber!» 

Pool tundi hiljem istusime juba Karmaljuki torni juures kastest veel märjal rohul ning olime 
elavas vestluses unustanud kogu maailma. 

Maremuhha autojuht, punapõseline jefreitor-tankist, laotas rohule puldanist telkmantli ja ladus 
sinna toidupoolist. 

«Pea, Vasja,» katkestas mind Maremuhha, «miks sa mulle Leningradist ei vastanud? Ma otse 
ründasin sind tehasesse adresseeritud kirjadega! Kirjutasin isegi selle lennukitehase kaadriosakonnale: 
kus töötab teie juures insener Vassil Mand-žura? Kord vastasid nad mulle, et «komandeeringul», ja 
siis polnud sinust enam kihku ega kähku kuulda. Kuhu sa sealt kadusid?» 

«Mind saadeti tehasesse «Bolševik» ...» 

Sel hetkel kostis meie selja taga vanainimese hääl: 

«Seltsimehed sõjaväelased! No kas teil pole häbi! See kindlus on muinsuskaitse all, aga teie 
viskate prahti maha!» 


Otsekui valvuri poolt tabatud koolipoisid pöördusime selle hääle peale kähku ümber. 

Siinsamas künkal seisis hallipäine vanamees, seljas vanamoeline linane tolstovka, ristlips ette 
seotud, ninal kuldnäpitsaga prillid. Ta oli ilmunud kuuldamatult nagu kauge lapsepõlve unenäost ja 
ainuüksi tema ilmumine tegi meid oma tubli veerandsada aastat nooremaks. 

Kui vanamekel poleks ninal olnud neid tuttavaid näpitsprille, me vahest ehk polekski temas ära 
tundnud Valerian Dmitrijevitš Lazarevi. Kuid see oli tema — meie armastatud ajalooõpetaja ja 
Tarass Sevtšenko nimelise töökooli esimene direkror. Petro kar-gas kähku maast üles ja tõstis käe 
mütsisirmi juurde: » 

«Vabandame väga, Valerian Dmitrijevitš! Olime väga erutatud ja unustasime, kus viibime. 
Silmapilk korjatakse kõik koored üles.» 

«Lubage! Kust te mu nime teate?» jahmus Lazarev märgatavalt ja tuli künkalt alla. 

Kust võis ta ära tunda selles halliksminevate juuste ja ordeni- 

tega ohvitseris seda nässi, kes kord paljaste päkkade välkudes jooksis teiste poiste kännul, käes 
tormilatern, tiivustatud soovist kiiremini laskuda ahvatlevasse maa-alusesse käiku! 

Tuhandeid sääraseid koolipoisse oli Lazarevi silmade eest mööda vilksatanud ta palju aastaid 
kestnud pedagoogilise tegevuse jooksul — kas jõudis ta kõiki meeles pidada! 


«Kust teate mu nime?» kordas Lazarev ja astus üsna Maremuhha juurde. 
Nüüd segasin mina jutusse: 


«Millal läheme jälle koos teiega maa-alusesse käiku, seltsimees Lazarev?» 


«Pidage!... Mis asi see ometi on?» Vanake võttis näpitsprillid eest ja hõõrus rätiga selle klaase. 
«Kas te, seltsimees, olete oblasti haridusosakonnast?» 


«Mina, kallis Valerian Dmitrijevitš, olen Tarass Grigorjevitš Seytšenko nimelisest töökoolist. Ja 
alampolkovnik samuti. Oleme mõlemad teie õpilased, 1923. aasta lend. Kas olete meid tõesti 
unustanud?» 

Nende sõnadega embasin tugevasti meie vana direktorit. 

Olime jõudnud juba paljust rääkida ... 

«Tahate kuulda kõigest, mis siin on juhtunud?» küsis Lazarev ja tõusis telkmantlilt. «Jätkame siis 
näitlikku ajalootundi. Viimane kord jutustasin teile vist vabadusvõitlejast Ustim Karmaljukist?>» 


«Täitsa õige, Valerian Dmitrijevitš!» ütles Petro, iga sõna rõhutades. «Kas mäletate, leidsime veel 
ahelad, mis kuulusid kellelegi Karmaljuki või Gonta sõpradest...» 


«Need ahelad on mul tänase päevani muuseumis alles,» ütles Lazarev. «Nüüd aga jutustan teile 
teistest sangaritest, kes on võidelnud ukraina rahva rõhujate vastu... Kuid kõigepealt ütelge mulle, 
alampolkovnik,» Lazarev heitis näpitsprillide alt kavala pilgu Maremuhhale, «kas teil on teada 
üldine sõjaline olukord, mis siin tekkis möödunud aasta esimestel kuudel?» 

Maremuhha vastas põiklevalt: 

«Ligikaudu.» 

«Sel, juhul aidake mind, kui eksin.» 

Ja ta hakkas jutustajna: 

«Pärast seda kui nõukogude väed 1944. aasta märtsis võtsid tagasi Volotšiski, kaotasid fašistid 
raudtee-otseühenduse läände. Siis tõmbusid kõik Podoolias kotti jäänud väeosad siia. Ründavad 
nõukogude väed aga pidid hitlerlastele sulgema põgenemistee läbi meie linna Bukoviinasse ja 
Lääne-Ukrainasse. 


Märtsi algul murdis nõukogude suurtükivägi saksa kaitse läbi Sepetovka juures. 


Sellesse läbimurdesse paiskusid kindralite Leljusenko, Rõbalko ja Katukovi tankiväed. Nad 
alustasid pealetungi lõunasse, Dnestri 

poole.. .. Miks te naeratate, Maremuhha? Kas ütlesin midagi valesti?» 

«Naeratan sellepärast, et ka mui oli mõningaid suhteid nimetatud pealetungiga,» ütles Petro tasa. 
«Teenisin Leljušenko juures.» 

«Oh teid küll!» erutus Lazarev. «Võib-olla tegutsesite ise siin? Tunnistage üles!» 

«Siin mitte, seal aga küll!» Maremuhha osutas loodesse. «Vallutasime Skalati.» 

«Noh, kuulake siis,» jätkas Lazarev rahunenult. «Pärast seda, kui teie vallutasite Skalati, saadeti 
siia Uraali vabatahtlike korpuse tankibrigaad ...» 

«See oli pealegi veel kaardiväekorpus,» lisas Maremuhha. «Selle korpuse tankid tungisid esimestena 
Lvovi ja päästsid Praha hävingust.» 

«Kaardiväekorpus, ei vaidle vastu,» nõustus Lazarev. «Pärast seda, kui meie väed tõttasid 
Ternopoli alla, tehti sellele brigaadile ülesandeks tungida vaenlase tagalasse, teha see 
võitlusvõimetuks ja läbi Gusjatini, Zerjo ja Orinini tulla meie linnani... Ja siis, mu poisid ...» 
Lazarevi hääl väratas, ta tõmbas hinge tagasi ja hakkas tasemini jutustama. «1944. aasta 25. märtsil 
nägid Podzamtše elanikud parast kaks ja pool aastat kestnud fašistlikku okupatsiooni jälle nõukogu- 
de tanke! Podzamtšelased nutsid rõõmu pärast; nad hõõrusid oma silmi, arvates, et nad näevad seda 
kõike unes ... Ka mina nutsin, mu poisid, justkui väike laps, kui üks tankidest peatus külas, kus 
ma end peitsin hitlerlaste eest... Tankist hüppas soomuskattelt maha ja palus juua. Ta oli üleni 
määrdunud õli ja bensiiniga. Suudlesin teda kui lihast poega ja nutsin ...» 

Lazarev hakkas köhima ja pööras oma kõhna näo kindluse värava poole, kuid me saime aru: ta 
vaatas sinna ainult selleks, et varjata oma väsinud vanainimesesilmadesse valgunud pisaraid. 

«Brigaadi eelsalga eesotsas,» jätkas Lazarev pärast hetkelist pausi, «tormas Dolžokist Podzamtše 
poole raske tank «Suvorov». Sellel lehvis lipp. Seda tanki juhtis nooremleitnant Kopeikin, tulevane 
Nõukogude Liidu kangelane. Eelväge aga komandas vanemleitnant Ivan Stetsjuk, kes oli üles 
kasvanud ühes Dnepropetrovski linna lastekodus. Tema väeosale ofi ülesandeks tehtud iga hinna eest 
vallutada Vana kindluse rajoon ja jära lõigata väljapääs linnast. 

Vallutanud Podzamtše, alustas Stetsjuk koos oma meestega Kindluse silla kaudu rünnakut linnale. 

Nad ilmusid nii ootamatult, et hitlerlased kargasid korteritest välja aluspesu väel. Hiljem 
fašistid toibusid ja alustasid igast küljest korraga pealetungi linnale. 


679 

Stetsjukile tehti ülesandeks kaitsta linna lähiseid Dolžoki ja Podzamtše küljest. Selleks ajaks oli 
talle jrele jäänud ainult neli korras tanki ja kuuskümmend jalaväelat. Päev läbi kaitses ta oma 
meestega teelahet konservivabriku ihedal, tema peale aga roomasid igast suunast fašistide «pantri» ja 
«tiigrid». Vaatamata nõukogude tankistide erakordsele rahvusele, jätkasid vaenlased nende surumist 
silla poole. Asi sisis selles, et parajasti nendel viimastel märtsikuu päevadel soritas kindral Katukov 
Zaleštšiki rajoonis peatamatult ülermeku Dnestrist ja koondus Tšernovitsõ põhjapoolsetele lähistele. Kui 
hitlerlased sellest teada said, hakkasid nad meie linn veel raevukamalt ründama, et selle kaudu läbi 
murda Bukoviinasse. 

Hitlerlased tõkestasid kõik maanteed ja sõitsid nüüd Dnestri ja Zbrutši äärde otse põldusid mööda, 
kuid kevadine teede lagunemine pidurdas nende edasiliikumist, sundi neid haavatuid ja tehnikat maha 
jätma. Üle viieteistkümne hitlrlaste diviisi püüdsid meie brigaadi siit välja lüüa. Tankistid oleksid 
muidugi võinud taganeda, katkestada lahingu, anda vaalasele tee vabaks, sest mis tähendab üks 
brigaad viieteistküme diviisi vastu! ... Te naerate jälle, alampolkovnik? Kas ütlesin nidagi valesti? ...» 


«Mis te nüüd, Valerian Dmitrijevitš! Kõik on õige!» lausus Maremuhhe leebelt meie vanale 
õpetajale. 

«...Tankistid otsustasid end kaitsta siin,sest neil oli teada: vallutaksid fašistfd uuesti linna, 
tähendaks see Nõukogude armee rünnakoperatsioonide hilinemist mõne nädala võrra,» jätkas 
Lazarev. «Nüüd aga palun teid tulla mulle järele!» Lazarev väljus kindluse väraVast ja peatu Suurte 
ümmarguste munakividega sillutatud tee läks järsult alla silla poole. 

Lazarev lõi kepiga vastu maad ja ütles plulikult: «Siia seadis Stetsjuk oma ainsa järelejäänu tanki 
«Suvorov», mida komandas nooremleitnant Kopeikin. Kas näete neid üles-tuhnitud kive? Siin pöördus 
tank «Suvorov oma esipoolega vastu jõge. «Tee, Kopeikin, mis tahad, kuid ära ühtki hitlerlast 
värava juurde lase!» ütles Stetsjuk oma abilisele ...» Lazarev osutas kepiga silla suunas. 

Seal, kus algasid silla krobelised lauad, paistis külakeldri katust meenutav maa-aluse käigu 
sissepääsu :õrge võlv. Põliselanike pärimuste järgi viis see käik Besaraabiasse, Hotini kindlusesse, mis 
sarnanes meie omaga. 

«Maa-alusesse käiku,» lausus Valerian Dmitrijevitš, «pani Stetsjuk tagavaraks lõhkeainega täidetud 
pudeleid. Kaalutlus oli lihtne: vaenlase tankid püüavad sillale läbi mrda; siis hakkavad nõukogude 
võitlejad neid maa-alusest käigustoopima lõhkeaine-pudelitega . .. Kapten Suiga mineeris vaenlže tule 
all silla ja hukkus selle ülesande täitmisel. Šulga oli prit Krasnodonist.» 

«Vahest ehk tundis ta Oleg Koševoid ja selle sõpru «Noorest Kaardiväest»?» hüüdsin ma, olles 
vapustatud perekonnanimede ühtesattuvusest. 

«Ja võib-olla on ta Matvei Šulga sugulane! Kõik on võimalik,» nõustus Lazarev. «Ma kontrollin 
veel seda. Igal juhul jutustas mulle Stetsjuk, et kapten Šulga olnud väga vahva ohvitser...» 

Olen oma eluajal küllalt näinud muuseume, olen kuulanud paljusid kskursioonijuhte, kuid ükski neist 
pole jätnud minusse nii sügavat muljet kui Valerian Dmitrijevitš! Oli ju Vana kindluse iga üksik kivi 
meil suurepäraselt teada juba lapsepõlvest saadik, kõigil salumurakaga kattunud müüridel olime 
käinud, kõik tornid olid läbi kopsitud muistsete aarete otsimisel. Nüüd aga ker-kis Valerian 
Dmitrijevitši jutustusega me ette Podoolia kindluse uus ajalugu kõigis üksikasjades. See ajalugu 
kõneles sellest, kuidas meie kindluse vanade müüride juures kaitsesid kodumaad uued, nõukogude 
inimesed. Lazarevi kuulates me otsekui oleksime ise näinud Zolotonošast pärit laiaõlgset tugevat 
kind-lusekomandanti Ivan Stetsjukki. 

... Näe, ta hiilib õhtu eel siia, nägu mudane ja täis õliprits-meid, peas tankisti nahkkiiver. Ta 
peidab selja taha haavatud käe. Sellest niriseb verd. Stetsjuki näoilmes ei reeda miski piinavat valu: 
pole hea, kui kindluse garnison märkab, et nende komandör on haavatud. 

Eelmise päeva lumetormist niiskel maal on vahitornide läheduses komandöri ette rivistunud ta 
mehed: siberlased, moskvalased Ja odessalased. Viimased mehed sellest väesalgast, kes Zbrutši 
liinil kauges tagalas hitlerlasi kihama pannes mööda pimedat Dnestri-äärset looduslikku piiri Smotritši 
kaljuste kallaste poole tungis. 

Vanemleitnant Stetsjuk vaatleb vaikides oma sõdureid ja ohvitsere. Need vaatavad talle lootes ja 
küsivalt otse näkku. Nad on väsinud ning kõhnunud ja ootavad, mida lohutavat ütleb neile komandör, 
kes koos nendega on ära lõigatud Suurest maast vanaaegse kindluse müüridega. 

Stetsjuk sõnab lihtsalt: 3 

«Selles kindluses võitleme viimase padrunini. On arusaadav? Kui vaja — hukkume ürituse eest, 
kuid vaenlast me läbi ei lase! ...» 

... Stetsjuki ees seisis viimane ta garnisoni vabatahtlikest meestest — Dima Bezverhi. 

Paljud tankistid ei teadnudki taibuka sinisilmalise poisi perekonnanime, vaid kutsusid teda lihtsalt 
Dimkaks. 


Dimka oli tankistide juurde ilmunud juba brigaadi formeerimise ajal ja võtnud lahingutest osa kuni 
Karpaatide harudeni. Ta oli juba enne sõda unistanud mäeinstituuti astumisest pärast 

aprillil leiti kõik kolm teelahkme lähedal, purustatud saksa kuulipilduja juures surnuina ...» 

«Aga kas te, Valerian Dmitrijevits, olete teada saanud selle teejuhi riime?» küsis Maremuhha. «On 
see ikka tõsi, et ta siit pärit oli?» 

«Mitte ainult siit pärit, vaid ka minu õpilane ... See oli Jossif Vikentjevitš Starodomski!» ütles 
Lazarev uhkusega. «Vaevalt teie teda mäletate. Ta oli siit kaua eemal.» 

«Või meie ei peaks Starodomskit mäletama? Jõzik Nugist!» hüüdsin ma. 

«Kuid Starodomski oli ju meremees?» imestas Petro omakorda. «Kuidas sattus ta siia merest 
kaugesse linna ja veel sõja ajal?» 

«Ta oli meremees, ei vaidle vastu,» ütles Lazarev. «Ja võibolla just mina võin enam kui keegi 
teine siin linnas tõendada, et tal see elukutse oli. Palun teid mõneks minutiks muuseumi astuda ...» 

-.. Leinalindiga ääristatud portreelt vaatas naeratav armas J6zik Starodomski, peas kaptenimüts. 
Ta-nägu oli niisama kõhn, tõmmu, jonnakas nagu tol juulikuu köidikul, mis mu mälust läbi vilksatas 
nagu tooder, millest möödusime enam kui kahekümne aasta eest, siis kui me koos Jõzikuga seisime 
Mariupolile lähenedes kaptenisillal. 

Läbipaistva klaasi alla olid välja pandud mõned eksponaadid. Kui me vitriini juurde astusime, 
langes mu pilk kõige enne roostetanud türgi jatagaanile. Selle juures oli ikka veel näha veerandsaja 
aasta eest tehtud luitunud märkust: «Kõrgema algkooli õpilase Jözef Starodomski annetus.» 

Meenus päikesepaisteline pühapäev. 

Jalutasime siis Vanas kindluses. Otsides kanepilinnu pesa viir-puuvõsades, kust lind oli vuhinal 
välja lennanud, sahistas Jõzik Donna torni juures kaua okstega, siis aga ilmus sealt säraval ilmel, 
hoides käes seda türgi relva — veriste ja julmade aegade mälestust. 

Missuguse uhkustundega ja nina nohistades jälgis ta hiljem, kuidas meie peamine nõuandja linna 
muinsuse küsimustes Valerian Dmitrijevits Lazarev uuris kõverat jatagaani, peaaegu puudutades oma 
prilliklaasidega selle roostest tera, ning lõpuks otsusele jõudis: «See on seitsmeteistkümnenda sajandi 
teiselt poolelt pärit relv. Pole võimatu, et selle kaotas keegi türgi ] anitšaridest', kes põgenesid 
Podooliast vene vägede eest! ...» 

Starodomski poolt lapsepõlves tehtud annetuse kõrval lebas nüüd piklik ning paks tugevas köites 
vihik. Valgele pealekleebitud sildile oli tušiga kirjutatud: «Aurulaeva «Slava Azova» vahiraamat». 


1 Janitšar — türgi jalaväelane vanemal ajal. Tõlk. 


684 

«Kas teate, mis on vahiraamat?» küsis Lazarev, märgates, et me otsekui arusaamatuses vahtisime 
seda eksponaati. «See on tähtis dokument, mille iga kapten on kohustatud laeva hukkumisel kuivale 
maale toimetama. See on laeva elav ajalugu: laeva reisid, kõigi laeva pardal juhtumid sündmuste 
ülestähendused.» 

«Mil kombel see vahiraamat siis siia sattus?» küsis Petro. 

«Lahingu viimastel hetkedel haaras Starodomski vahiraamatu ja tal õnnestus sellega maale 
pääseda,» ütles Lazarev. «Noh, hiljem aga tõi ta selle siia.» 

«Kas lubate vaadata, mis vahiraamatusse on kirjutatud?» uudishimutsesin. 

«Miks mitte,» nõustus Lazarev. «Olete kadunu lähedased sõbrad.» 

Nende sõnade juures avas muuseumi direktor vitriini ja ulatas mulle paksu vihiku. Sissekirjutusi 
oli sinna tehtud juba 1939. aasta talvest peale ja esimesi lehekülgi täitsid võõrad käekirjad. 


Esimestel sõjapäevadel olid vahiraamatu sissekanded tehtud kuruga, ja sellest võis järeldada, 
missugune oli sõjaline olukord lõunapoolsete merede piirkonnas 1941. aasta teisel poolel. 


«15.02 — Signaal: vaenlase lennukid, Nord-Ostist. 

Sama kursiga. 

15.08 — Paremal, kursi nurgal 80°, teostasid saksa lennukid rünnaku naaberlaevadele. Ilmuvad 
10—15 fašistide torpeedo- ja pommituslennukit. 

15.17 — Vanemmehaanik Voskoboinikov sai haavata. Lõhke-kuuli tabamus selgroogu. 

15.20. Rünnak vaibus. Pommitatakse väga kõrgelt. Kuulipilduja- ja suurtükituli kestab. Käskisin 
Kostenkol asendada raskesti haavatud Voskoboinikovi masinaruumis. Voskoboinikov on viidud 
salongi, kus talle anti esmaabi...» 

Pöörasin vahiraamatu lehti ja märkasin sissekirjutust, mis oli tehtud Jõziku käekirjaga, kuid väga 
suurte ebaühtlaste tähtedega: 

«Koidab. Olen neeme serval. Kas tõesti Belosarai neem? Kuidas siia sattusin — tõesti ei tea. Mu 
kõrval lebab randa paisatuna meie laeva sõudepaat. Kõrvus huugab lakkamatult. Nähtavasti põrutuse 
tagajärg. Käed on aurust põletatud. Kas katlad lõhkesid? Kirjutan ainult seda, mida hästi mäletan. 

Eile, 7. oktoobril 1941. aastal; kell 10 hommikul kaubeldi veel turul ja ma saatsin sinna Griša 
Gussenko, andes talle kaasa kõik kassas oleva raha. Naaberlaevad võtsid pardale haavatuid-j a 
tehnilist varustust. Seisime reidil, oodates laadimisjärjekorda. Umbes kell 13.00 tungisid ootamatult 
sadamasse vaenlase tanki-kolonn ja automaaturid. 

Nähes, et teised laevad lõpetavad laadimise, võtsin kõigi minu käsutuses olevate tulevahenditega 
vastu lahingu hitlerlaste eelväega, risteldes sealjuures väikeste pööretega, et mitte sõita madalikule. 
Tõmmates enda peale vaenlase tule, tahtsin seltsimeestele anda võimaluse äraminemiseks. Nägin, 
kuidas paljud laevad eemaldusid, kiilvees rivistusid ja merekanalit mööda välisreidile sõitsid. Sain 
kaheksa vaenlase tankikahuri mürskude tabamust. Panin kail kaks saksa tanki põlema. Nägin 
fašistlikke automaatureid langemas mu kuulipildujatule all. Hakkasin juba eemalduma — 
otsetabamus masinasse viis laeva rivist välja. Jätkasin võitlust põhjavajuvalt laevalt. 

Katkestasin tulistamise alles siis, kui kahurid jäid juba vee alla ja suurtükiväelased ujusid 
meres. Siis järgnes plahvatus ja rohkem ei mäleta ma midagi...» 

«Põrutus oli tal üks raskemaist,» tähendas Lazarev. «Jossif Vikentjevitš Starodomski 
kõrvakuulmine oli peaaegu kadunud isegi veel siis, kui siia jõudis. Ja nägu oli tal ära kõrbenud. Mulle 
jutustas sellest ta onu, metsnik. Metsnikult saingi selle vahiraamatu. Üsna lõpus leidub veel üks 
tähelepanuväärt sissekirjutus.» 

Vahiraamatu viimastel lehtedel, mis ametlikust tekstist olid lahutatud mitme puhta lehega, 
lugesime ridu, mis olid kirjutatud värisevate tähtedega, otsekui vanainimese käega: 

«Needsin end sellepärast, et raske põrutus segas mind tungimast itta, kuigi ma seda igati püüdsin! 
Sattunud Jassinovatajasse, sõitsin kaasa söeešeloniga ja otsustasin kuni paranemiseni otsida peavarju 
omaste juures. 

Rinne liikus ikka edasi ja edasi, päris Moskva alla. Lurjused — hitlerlaste kollaste-siniste 
käesidemetega palgasulased — sosistavad kõikjal, et meie omad võidetakse. Vale! Venemaad ei saa 
võita! Ei saa ka võita Ukrainat, kuni see on ühinenud Venemaaga! Kivid esiisade haudadelt hakkavad 
võitlema, kui elusaid nõukogude inimesi- enam järele ei jää. 

Fašist, ükskõik kelle väkke sa kuulud, — sa ei võida! Varem või hiljem upud omaenese verre ...» 

«Need read käivad 1941742. aasta kohta,» lausus Lazarev ja heitis pilgu portreele, kust meile 
vastu naeratas Dnestri-äärsete tšumakkide'- järeltulija, varrukail kaugsõidukapteni kuldsed käise-märgid. 


... Vitriinis klaasi all lebasid saksa kuulipilduja — Maschinen-gewehr'i — rikutud toed ja toru. Ta 
mustal raual paistsid tuhmid plekid. Vahest olid need tekkinud kuulipilduja juures surnutena leitud 
Jõzik Starodomski ja ta võitluskaaslaste verest? 


1 Tšumakk — nii nimetati Ukrainas talupoega, kes härgadega vedas Krimmi ja Doni äärde 
müügiks vilja ning -tõi sealt soola ja käiu. Tõlk. 

«Kui Starodomski taipas, et ta ei suuda jaamani läbi murda,» lausus Lazarev, «heitis ta oma 
seltsimeestega koos selle kuulipildujaga teelahkmele põõsastesse maha ja nad pidasid kolmekesi kinni 
vaenlase motoriseeritud jalaväe ega lasknud seda kindluse juurde. Mõtelge ainult: peaaegu lagedal 
köhal hoidsid nad kolmekesi tule all tohutut hulka vaenlasi! Läheduses elavad podzamtšelased 
jutustasid, et fašistid olevat seda tulepunkti tulistanud kahest patareist, külvanud ta üle polgu 
miinipildujate tulega ja alles siis õnnestunud neil seda vaikima sundida ...» 

Läksime mööda kuslapuuvõsa ja kollakaid täis kasvanud kindlusemüüri sinna, kus J6zik Nugis oli 
üles roninud enne oma surma. 

Dolžoki metsa tagant sööstis välja kollakas «põlluvaht», pannes me kõrvad lukku oma ühtlase 
mootoripõrinaga, ja sõitis sujuvalt üle meie peade. «Ehk lendab seal Jelena Lukjanovna poolt välja 
kutsutud professor Lvovist?» mõtlesin ma. 

Lennuki ilmumine taeva alla tõi Maremuhha mõtted tagasi sellele, mis ta mulle oli jõudnud 
jutustada enne kohtumist Lazareviga. 

«Tuleb aeg,» ütles Petro unistavalt, «kui teie, Valerian Dmit-rijevitš, oma muuseumis korraldate 
aukoha veel ühele meie koolivennale, kes on siit linnast pärit.» 

«Ja kellele nimelt?» elavnes muuseumi direktor. 

«Aleksander Bobõrile!» 

«Ei mäleta niisugust.» 

«Kust te võite mäletada Saša Bobõr'i, kui teie meidki vaevu ära tundsite!» lausus Maremuhha. 
«Aleksander Bobõr õppis samuti teie koolis, läks pärast üle vabrikukooli. Siis sattus Aasovi mere 
rannikule. Oli väga huvitatud aviatsioonist. Koos 'kellegi puhkusele sõitnud lenduriga muudkui 
remonteerisid ja remonteeri-sid üht rikkis õppelennukit, leidsid sellele puuduvad osad ja kus siis 
tõusid mere köhal lendu! Meie ei jõudnud veel millestki aru saada, kui Saša meile juba taeva alt 
käega viipas...» 

«Kuid sellest on veel vähe, et teie sõbra mälestust muuseumis jäädvustada,» ütles Lazarev targu. 
«Nüüd lendavad sajad ja tuhanded noormehed.» 

«Ega me mõtlegi, et Bobõri mälestust tuleks jäädvustada ainult selle esimese ohtliku lennu pärast,» 
vastas Petro. «Sašal on väljapaistvamaid teeneid. 1936. aastal sõitis ta wabatahtlikult abistama 
vabariiklikku Hispaaniat. Ta lendas seal «tömpninalistel», tulistas alla kaks lennukit «Savoja» ja vist 
kokku kolm «Junkersit» ning langes õhulahingus Terueli all. Ajalehes «Mundo Obrero» ilmus tema 
nekroloog. Alles hiljem tutvusin kellegi hispaania lenduriga, kelle nimi oli Fernandez. Teda oli Saša 
Bobõr õpetanud. Fernandez näitas mulle ka Saša pilti. Meie Sašenka seisab väliaerodroomil, hoides 
tõmmu hispaanlase 

ümbert kinni. Mõlemad on lenduriülikonnas. Naeravad. Ja taamal paistavad mäed. Kuidas ma 
kahetsen, et tookord Fernandezilt seda ülesvõtet endale ei palunud! Oleksin ta nüüd teile andnud.» 


«Ara kurvasta, Petro,» ütlesin ma, «missuguseid kohtumisi küll praegusel ajal ette tuleb! Äkki juhib 
su Fernandez partisanisalka kuskil üsna Franco nina all? Ja see pilt on tal alles. Ja võib-olla saabub 
aeg, kus Fernandez ning partisanid näitavad meile vabalt, hispaania sandarmeid kartmata, kus asub 
Bobõri haud?» 

«Kui juhtute sinna,» ütles Lazarev ja aeglustas sarrimu, «siis palun teid väga — tooge sellelt 
haualt natuke mulda kaasa. Panen selle muuseumi ja kirjutan juurde: «Muld Hispaaniast, mille 
vabaduse eest valas oma verd Podoolia noormees Aleksander Bobõr».» 

«Valeriän Dmitrijevitš,» ütles pärast vähest vaikimist Maremuhha, «astuge ühendusse Lvovi 
ajaloolastega. Las nad kirjutavad teile, kuidas käitusid Vana kindluse kaitsjad, kes vabastasid 
fašistidest ka Lvovi. Sinna tungisid ju esimestena just tan-kistid-uraallased. Tankist Aleksander 
Martšenko Uraalist kinnitas Lvovi raekojale punase lipu. Kõik need tõsiasjad osutuvad kahtlemata 
huvitavaks ka teie muuseumile. Tehke eri vitriin: Podooliat vabastanud tankistide võitlustee läände!» 

«Hea mõte!» nõustus Lazarev. «Kuid õigupoolest oh Vana kindluse kaitsjaid vähe järele jäänud. 
Suurem osa garnisonist, keda komandas vanemleitnat Stetsjuk, sai surma või haavata. Need aga, kes 
panid vastu lõpuni — hetkeni, mil ühinesid Esimene ja Teine Ukraina rinne, — olid niivõrd 
kurnatud, et olid sunnitud jääma mõneks ajaks teise! ešeloni. Kui näiteks Stetsjuk sai teada, et 
Nõukogude armee peajõud lähenesid Podooliale ja fašistid karjusid: «Kaputt!», ütles ta 
seltsimeestele: «Noh, esialgu on see kõik. Oma ülesande oleme täitnud.» Langes siis kohe Karmaljuki 
torni juurde märjale maale ja magas ühtesoodu viisteist tundi! Küll äratati ja äratati teda — ei 
mingeid tulemusi. Sõitis kohale brigaadi komandör, vaatas magajat, lõi käega ning ütles: «Ärge teda 
puutuge. Las magab. Ka kotkas vajab puhkust!» 

«Kuid mis sai Dimast, Valerian Dmitrijevitš?» küsisin ma. 

«Dimaga on asi halb!» vastas Lazarev. «Viimasel kaitsepäeval lõhkus «tiigri» kuul Peapiiskopi 
torni. Koos torni rusudega kukkus raskesti põrutada saanud Dima alla hoovi. Siiamaani pole ta 
saanud ütelda veel ühtki sõna ...» 

«Lubage! Kas tema juurde kutsutigi professor Lvovist?» hüüdsin ma. «Kuidas ma varem sellele ei 
tulnud!» 

«Juba kutsuti välja? See on hea!» rõõmustas Lazarev. 

«Võib-olla see oligi tema, kes asja «põlluvahil» siia lendas,» ütlesin mina. . 

«Lähme õige Dima juurde, eks ole, Vassil?» ei läbenud Maremuhha. 

«Lähme!» nõustusin. «Kui sa tänaseks päevaks linna jääd, siis meil aega jätkub. Pealegi tunnen 
Jelena Lukjanovnat. Ta ravib Dimat ja ma arvan, et ta lubab meil haiget külastada.» 

Alampolkovnik Maremuhha maastikuauto sõidutas meid kii-resti turule. Seal me ostsime Dinjale 
külakosti: kodutehtud, küüslaugust ja suitsust lõhnavat sealihavorsti, mune, käntsaka värsket 
köömnetega peenleiba, mõne käreda värske kurgi, märja kõr-vitsalehe sisse mässitud võitüki, 
šokolaaditahvli ja lõhnava hommikukastese jasmiinikimbu. 

Jelena Lukjanovna silmas kõike seda ja kohmetus. 

«Tõesti ei tea, mis teiega teha!» lahutas ta käsi. «Poole tunni eest alustas professor Dima 
läbivaatamist. Praegu läks ta telefoni keskjaama. Tahab Leningradi helistada. Võin teid lasta haige 
juurde, kuid ainult hetkeks.» 

Arvasime, et leiame haigevoodis ulja kakleja, kes üldse ei tunne sõna «ei». Niisugusena kujutasime 
Lazarevi juttude järgi Dimat — poissi kaugest Siberist. Kuid meie ees lamas end natuke patjadel üles 
kergitanud imevaikne, häbelikult naeratlev, pisut esiletungivate põsenukkidega vene poiss. 

Ühe kindluse-vahitorni komandant ja Kuulsuse ordeni kavaler vaatas imestuse ja lootusega meile, 
kes me olime puhtais tärgeldatud kitlites. Võib-olla näis talle, et uued professorid olid jõudnud kiiresti 
Leningradist köhale lennata mingisugusel erilisel ülikiirel lennukil? 


Tahtes poisi nõutust hajutada, hakkas Petro soliidsel bassihäälel talle seletama, kes me oleme ja 
mispärast otsustasime teda külastada. 

Dima esilekerkivate põsenukkidega nägu tõmbus üleni naerule, kuulda saades, et Petro kuulub 
alampolkovnikuna samasse korpusesse, mille tankidel tema, Dima, Podooliani jõudis. Hoogsalt 
kergitas ta end oma kõhnadel küünarnukkidel istukile, ulatas enne Maremuhhale ja siis alles minule 
oma ebaloomulikult kah-vatu ning siniste soontega poisikäe. Andes mõista, et ta ei saa rääkida, 
vehkis ta käega suu ees. 

«Küll aetakse kõik joonde, Dima, ära kurvasta!» lohutasin ma Siberi poissi. «Leidub inimesi, kes 
aastate kaupa on olnud pimedad, kuid nüüd annab teadus ka neile silmanägemise tagasi, sinu 
haigusest aga saadakse palju kergemini jagu.» 


«Noh, kas sa ka tulevikus pead muuseumi kitsetopist elavaks kitseks?» küsis Maremuhha 
naeratades ja nähtavasti soovides poisi tuju lõbusamaks teha. 

See mõtles pingutatult ja kibrutas oma siledat laupa. Ta ninajuure köhale ilmus 
kangekaelsusekurd. Ent äkki meenus Dimale temaga juhtunud naljakas lugu ja ta puhkes naerma. 

Haigla koridorist kostsid kõmisevad sammud. Mistahes haiglamiljöös end kodus tundva inimesena 
astus otsustaval kõnnakul 

kiiresti palatisse pikakasvuline valges kitlis arst. Kaelus liibus-tihedalt ta tugeva soonilise kaela 
vastu. See oligi professor Lvovist. Nihkusime oma toolidega voodist eemale ja tundsime end nagu 
koolipoisid suurte teadmistega vana õpetaja ees. 

Professor heitis meile pealiskaudse pilgu ja hakkas röntgeni-ülesvõtet vaatlema! Temaga koos 
tulnud Jelena Lukjanovna oli tardunud poisi peatsis aupaklikku ootusesse, hoides valmis vatti ja 
mingisuguseid katseklaase. 

«Alustame tundlikkuse uurimist,» lausus professor ja ta kõmisevas hääles tundus midagi tuttavat. 
«Kus olen seda meest varem näinud?» murdsin pead. 

Professor ei pööranud Maremuhhale ega mulle enam tähelepanu, vaid uuris haiget kaua ja 
tähelepanelikult. 

Jelena Lukjanovna pani Haigla väljaku poolse akna mõlemad pooled kinni. Läbipaistev klaas 
summutas jõumasina podinat, mis kostis pärast sõda taas elustunud tehasest «Mootor». Kui 
lapsepõlvest tuttav neljataktilise jõumasina puhkimine vaibus, meenus mulle äkki, et ka mina olin 
kord lamanud sellessamas haiglas pärast seda, kui mind haavasid bandiidid, kes Rumeenia 
kaitsepolitsei käsul olid Dnestri tagant Nõukogude territooriumile üle tulnud. Palju päevi olin pärast 
sidumist üksinduses kuulasud seda mootori podinat. 

Kui tühisena tundus mulle praegu minu haavatasaamine, võrreldes sellega, midte pidi taluma see 
poiss! Kui palju vahvust oli vaja selleks, et peaaegu terve nädal üksi lamada trofeekuuli-pildujaga 
Peapiiskopi torni laskeava juures, vaadeldes tähelepanelikult teed ja tulistades hetkeni, mil ta 
pimestatuna raske mürsu kurest pahvatusest mürina ja tolmupilvede saatel lendas alla purustatud 
torni jalamile! 

«Noh, kulla mees,» ütles professor, kui oli läbivaatuse lõpetanud, «tuleb teha operatsioon. Väikesed 
mürsukillud ja luutükikesed rõhuvad peaaju. Need võtsidki sinult rääkimisvõime. Kutsusin 
Leningradist välja hea kirurgi. Ta sõidab täna esimese lennukiga Lvovi. Nüüd võtan su kaasa, viin 
oma kliinikusse. Võtame killud välja ja sa hakkad veel laulmagi! Oled nõus?» 

Me ei näinud Dima nägu. Kuid nähtavasti oli ta professori tugeva kuju varjus noogutanud 
jaatavalt pead, sest professor ütles kergendustundega: 

«Noh, see on tore! Teadsin, et oled tubli poiss.» 


Kui me Jejena Lukjanovna juurde arstikabinetti astusime, sammus professor seal mööda poonitud 
parkettpõrandat edasi-tagasi. Ta oli kitli juba maha võtnud ja ma nägin ta hallil ülikonnal .kaht 
rida lahinguliste ordenite lindikesi. ! 

Katkestades juba varem alustatud juttu, Jõi professor järsult 

käega ja see liigutus otsekui valgustas mu mälus mu esimest kohtumisi temaga. 

«Palun tutvuge, professor,» ütles Jelena Lukjanovna. «See seltsimees on insener Leningradfet...» Ta 
osutas käega minule. 

«Mulle näib, et oleme juba tuttavad,» ütlesin naeratades. «Kord tõi professori portfell mulle palju 
Õnne ...» 

«Oleme tuttavad?» küsis professor hämmeldunult. «Lubage Missugusest portfellist te räägite?» 

«Kord kahekümne aasta eest valisid vabrikukooli õpilased sellessamas linnas endi keskelt 
delegaadi Harkovi. See pidi sinna sõitma ja päästma siinse vabrikukooli sulgemisest, mida kavat-ses 
läbi viia ukraina natsionalist Zenon Petšeritsa. Kuid oh häda: delegaadil polnud portfelli, kuhu 
pabereid panna. Siis pöörduti komsomoli ringkonnakomitee organiseerimis- ja instrueerimisosakonna 
juhataja Pantšenko poole palvega, ja ta andis pealinna sõitvale vabrikukooli õpilasele oma portfelli... 
Teie olete ju Pantšenko?» 

«Pantšenko,» ütles professor. «Ja teie... Pidage ... Sina oled Vassili Mandžura!» 

Kuigi keegi sõber oli mulle soovitanud, et kui tahan terveks jääda, tuleb elus arstidest alati eemale 
hoiduda, surusin end suurima rõõmuga vastu professori laia, pisut arstimite järele lõhnavat rinda ... 


«Põlluvaht» oli juba tüki aja eest põrinal taeva alla tõusnud ja kohe Karvassarõ taga Lvovi poole 
pööranud, viies Sinna professori ja ta uue patsiendi, ent ma ei saanud ikka veel toibuda - sellest 
ootamatust kohtumisest. Kes oleks võinud kahekümne aasta eest mõelda, et meie armastatud kuldsuu 
ja vahest kõige aktiivsem kommunistlikest noortest Dmitri Pantšenko saab kord arstiteaduse 
professoriks! 

Selle vähese aja kestel, mis me koos veetsime arstikabinetis, jõudis professor mulle jutustada oma 
eluloo. Kahekümnendate aastate lõpul oli ta lahkunud ühe meie maa Volga-äärse linna komsomoli 
kubermangukomitee sekretäri köhalt ja sõitis ÜLKNÜ KK lähetuskirjaga Leningradi, et õppida 
Sõjaarstiteaduse Akadeemias. Tal õnnestus veel näha elusana akadeemik Pavlovit. Pärast üht loengut 
kuulis ta temalt isiklikult neid kuulsaid sõnu, mis suur füsioloog hiljem kirjutas oma testamendis, 
kirjgfs noorsoole: «Järjekindlus, järjekindlus ja järjekindlus!» 

-.. Ja veel meenus mulle, kui me Maremuhhaga Jõetagusel kõndisime, ammune kõnelus insener 
Andrõhhevitšiga. 

Sel päikesepaistelisel pärastsõjaaegsel päeval, mis oli tulvil kohtumisi, kerkis kaugest noorusest 
esile tige, pahane nägu, mis kuulus vanale spetsialistile, kes juba tookord oli end tööstuspar- 

teiga! sidunud, kes tahtis ära oodata revolutsiooni lõppu, oma kavalusega üle trumbata 
nõukogude võimu. Ja ma otsekui olek. sin tänag, uuesti kuulnud ta õelat küsimust: «Kust võtate 
haritud inimesi? Õpite ise? «Üks-kaks — korraga! Eh eks lähegi ta omal jõul!» Kas nii või... 
Kahtlen selles väga! .. .» 


Läksime Petroga Vanamõisa, kus ta oli veetnud oma lapsepõlve. Kuid ka siin leidsime eest ainult 
varemed. Seal, kus oli olnud maja, milles enne sõda olid elanud Petrussi isa ja ema, paistis punakas 
prahihunnik. Tihe malts ja karuohakad valvasid varemeid. Nähtavasti oli suurtükituli maja purustanud 


juba esimesel sõjaaastal, kui hitlerlaste armee pärast Ternopoli vallutamist liikus meie linnast läbi 
Proskurovi poole. 

Polnud alles ka tuttavat kõrget väravat Jõzik Starodomski maja juures. Kui palju kordi olime siin 
kuskil, kus omal ajal oli värav, hõiganud üle terve Järsaku põiktänava: «Jõzik! Joziu! Nugis!» 

Ja siis viimaks ilmus meie ataman tähtsal ja kurel sammul, viibutades liikumise taktis pikka keppi, 
ja me läksime kas järjekordselt ründama Podzamtše aedu või suplema Paradiisi värava juurde. 

Meie kallis Jõzik ei hõika meile enam kunagi vastu.. . 

Seal, kus oli seisnud nende tare, paistis savisest nõost välja hall, sinna alles hiljuti vaenlase 
poolt ehitatud dott. Hallist betoonist tolknesid välja sõrestiku raudotsad. Doti lai, turu liha-putka 
akent meenutav laskeava suundus itta. Ilmselt oli see üks kindlustustest, mis vaenlane Volõõnia- 
Podoolia kiltmaale oli ehitanud. 

Ei päästnud fašiste see dott ega sajad teised taolised kindlustused! 

Maremuhba ronis dotile, vaatas selle ventilatsioonitorusse, mis laevakorstnana ülespoole tõusis, 
sülitas sellesse ja tagudes kontsaga vastu betooni, lausus: 

«Nõukogude suurtükid on neist suuremaidki juurtega välja kiskünud. Kas oled näinud, kuidas 
metsas kände kaalutakse? Umbes niimoodi tehti ka dottidega!» 

Ümberkaudsete varemete vaatamine tegi meid kurvaks ja ilma et oleksime kokku rääkinud, 
lonkisime läbi Tatariski aguli uuesti Vana kindluse juurde. Teda kaitses Smotritši kaldal paiknev 
kõrge vahitorn. 

Loojangu tulipunases kumas paistis Vana kindlus õhtutaeva taustal eriti majesteetlikuna. 


1 Tööstuspartei e; Inseneride Keskus — kontrrevolutsiooniline organisatsioon, mis avastati ja 
likvideeriti 1930. aastal. T-õlk. 

Peatusime keset silda. Maremuhha toetus kätega tammepalkidest käsipuule ja vaatas Jõetagusele. 
Hall dott näis siit ülevalt üsna väikesena ning sarnanes maasse kaevatud tanki torniga. 

«Kuule, Vasja,» ütles äkki Petro, «aga kas mäletad, meil oli naaber, tehase peainseneri «tütar? Sa 
vist olid armunud temasse-... Ta ju sõitis Leningradi, eks ole? Kas sa pole teda kohanud?» 

«Muidugi olen, Petruss!» vastasin ma. «Võin sulle siiralt tunnistada: tutvunud temaga, tegin kõik, et 
aidata tal saada nõukogude inimeseks. Juba sel ajal, kui ta oma kodustest lahku läks ja vastu nende 
tahtmist Leningradi sõitis, abistasin Angelikat. Kui sõjaväkke läksin, olime kirjavahetuses. Ta palus 
mind pärast sõjaväeteenistust sõita Leningradi. Nii ma ka tegin: lõpetasin teenistuse armees ja võtsin 
kursi Neeva kaldaile. Asusin tööle tehasesse, seadsin end seal sisse. Kohtusime sõpradena; mul on 
praegugi selgesti meeles, kuidas me koos filharmoonias kuulasime Tšaikovski kuuendat sümfooniat. 
Angelika lõpetas juba sel ajal konservatooriumi. Ta abiellus just sõja eel.» 

«Kas ta isa on elus?» küsis Maremuhha. 

«Sa ju tead, et ta viidi meilt üle Rostovi põllutööriistade tehasesse. Angelika jutustas, et ta isa 
areteeriti Rostovis, kuna tal oli olnud sidemeid tööstusparteiga, kuid ta vabastati pea ja ta tegi tööga 
heaks oma süü kodumaa ees. Kui algas sõda,-evakueerus ta koos tehasega Rostovist Uraali. Kogu 
sõjaaja kestel töötas ta insenerina miinipildujatsehhis. Nüüd on ta juba õige vana.» 

«Võib-olla sattus ta Polevoi käsutusse?» ütles Petro. «Sa ju tead, et Nestor Varnajevitš sõitis 
pärast Tööstusakadeemia lõpetamist Uraali suurima kombinaadi direktoriks.» 

«Olen tema nime juhtunud mitu korda nägema ajalehtedes. Kavatsesin talle isegi kirjutada, kuid 
mul ei õnnestunud saada ta täpset aadressi.» 

«Kas Lika näljaaja üle elas, on see sul teada?» küsis Maremuhha. 

Elavnesin otsemaid ja hüüatasin: 

«Kuidas siis muidu! Kas tead, kus ma teda kohtasin sel blo-kaaditalvel? Õudne meenutada! 
Wiedemann'i-nimelises haiglas Vassili saarel! Olin seal jõuetuse pärast ravil. Äkki kuulsin koridoris 


— keegi ütleb tasa: «Vasja!» Vaatasin ringi — mu kõrval on Angelika! Kõhnunud. Silmaalused üsna 
mustaa Käed peenikesed, läbipaistvad.. . «Lika, kallis, kas teie ära ei sõitnudki?» hüüatasin. Kuid 
tema, tead, vastas mulle üsna tasa: «Kuhu ma peaksin sõitma oma kodulinnast? Mille poolest olen 
mehest halvem? Tema aga viibib siinsamas lähedal, Pulkovo kõrgustikel.» Ja ta jutustas tasahilju, 
kuidas oli keeldunud evakueerumast koos filharmooniaga . . . Mäletan, ta vaatles mind ja sosistas: 
«Jumal küll, Vassil, kuidas olete muutunud! Kallis, ka teil on vist väga 

raske?» Minul kui mehel oli häbi jaatavalt vastata. Naljatasin: «Nüüd te ei ütle enam, et mu pilk 
on nagu leitnant Glahnil?» — «Mis puutub siia leitnant Glahn?» imestas ta. «Aga kuidas siis,» 
ütlesin, «kas mäletate, kord võrdlesite mind Aasovi merel kellegi Glahniga? Kuna ma kirjandust vähe 
tundsin, küsisin teilt tookord veel: kas see leitnant Glahn pole ehk juhuslikult valgekaartlane. Näete, 
eksisin ainult üsna vähe. Kui selle aja jooksul Glahnist enesest pole saanud üldiselt tuntud fašisti, siis 
on seda igal juhul autor, kes ta välja mõtles ...»» Me kõnelesime palju. Seal ma, Petka, taipasin, et 
Angelika on nende aastate jooksul täiesti muutunud ning saanud uueks inimeseks. Kuid kas mäle-, 
tad, oli aeg, kus me teda viljatuks õieks pidasime?» 

«Jah, aeg ja ümbruskond muudavad inimesi,» ütles Maremuhha, kallutas end üle käsipuu ja vaatas 
alla. 

Seal mühas elektrijaama turbiinide juurde juhitud kindluse kosk. Ta oli nüüd vaiksem ja rahulikum, 
kuna andis suurema osa oma kurest voolust masinatele, mis inimsilmade eest olid peidetud kindluse 
juures kaljude vastu surutud- valgesse elektrijaamahoo-nesse. Varsti — nagu me tulles olime teada 
saanud — läheb kose jõuga liikuma pandud masinate juurest üks osa voolust uude metallitööliste 
tööstuskooli, mis kerkib meie endise fašistide poolt õhku lastud vabrikukooli asemele. 

Vaatasin alla ja tuletasin meelde selles linnas veedetud lapsepõlveaastaid. Palju kordi olime 
suurvee ajal lonkinud jõe mudastel kallastel, unistades leida kui mitte just mingisugust türgi vesiiri' 
krooni, siis vähemalt mõned kuldtsekiinid! 

Me ei leidnud kulda, kuid see-eest leidsime suure õnne — meil on niisugune riik, niisugune 
kodumaa, keda kadestävad kõik maailma ausad töötajad. 

«Jah, aeg ja ümbruskond muudavad inimesi. Kuldseid sõnu ütlesid, Petro!» kordasin pärast 
vähest mõtisklust. «Ja ma rõõmustan siiralt selle üle, et mitte ainult meie, keda on kasvata-nud 
komsomol ja partei, vaid -ka Angelika-sarnased inimesed, kelle maailmavaade kahekümnendail aastail 
polnud veel välja kujunenud, on selle aja jooksul suurepärase elukooli läbi teinud.» 

«Kas Angelika mees on elus?» küsis Petro. 

«Langes Gatšina all, kui Leningradi blokaad läbi murti. Nii kuidas ta sügisel rahvakaitseväkke 
läks, enam ta "rindelt tagasi ei tulnudki. Sai surma majorina ... Muuseas, Angelika klaveri-kontserte 
võid puhuti kuulata Leningradi raadio kaudu. Kui sulle meeldib, teata talle sellest. Kirjuta: «Olen 
teie naaber Petruss. kellega Vassil teid tutvustas Aasovi mere kaldal.» Kuidas ta rõõmustab su kirja 
üle! Ta meenutab tihti seda kohtumist. See 

on ju meie noorus, Petro, meie suurepärane, kallis ning helge noorus!» 

«Kuidas peame olema tänulikud selle nooruse eest meie parteile ja komsomolile!» ütles 
Maremuhha, vaadeldes meie väikest, kuid nii kaunist vanaaegset linna, mis paiknes kaljudel aedade 
ja parkide tihedas roheluses. 

... Läänetuul tõi Dnestri-äärsete piirirahnude köhalt hiiglasuure mustjashalli ning tiheda pilve. 
Aeglaselt kerkis see ikka kõrgemale, sarnanedes kauge tulekahju suitsuga, ja ta ülemine äär, 
valgustatud loojangu kumast, oli tulipunane ning ähvardav. 

«Millal see-taevasse ilmus?» imestasin ma. «Ilm oli hommikust saadik nii päikesepaisteline! See on 
imelik! Tead, mida see pilv mulle meenutab? Badajevi ladude põlemise suitsu Leningradis. See oli 
esimene ja vahest ka kõige rängem rünnak, mis sissepiiratud linna õhust tabas. Ja neist ladudest 


hoovas niisugust tihedat, ülitihedat suitsu ja see kerkis nii aeglaselt ülespoole, kattes suurema osa 
taevast, et me algul mõtlesime — see on pilv ... Kuid kas me ei läheks koju, Petro? Tuleb äikest.» 

«Ara rutta,» ütles Petro muiates ja läände vaadates. «Mis on meil karta — vihma või? Oleme 
suuremaidki äikesi üle elanud. Nüüd see ei kõhuta-. Oleme ju täiskasvanud ...» 


Märts 1935. a., Leningrad — oktoober 1951. a., Lvov. 


Vesiir — kõrgem riigiametnik Idamaades. Tõlk. 


XCII. AUTORILT LUGEJAILE 


Kuidas valmis triloogia «Vana kindlus» 


Hiljuti sain Tallinnast lugejailt kirja, milles küsitakse: 

«... Kas te ei võiks meile kirjutada, kes teie raamatu kangelastest on välja mõeldud, kes mitte? Kas 
alampolkovnik Petro Maremuhha, vabrikukooli direktor Nestor Polevoi, Galja Kušnir, Vassil 
Mandžura, Anatoli Golovatski, Angelika ja ta isa on võetud elust?» 

«Vana kindluse» lugejad saadavad mulle tihti niisuguseid kirju. Mõistagi tekib igal lugejal 
kõigepealt küsimus: mis on selles raamatus ajalooline tõde ja misjon välja mõeldud. Mul eneselgi 
ori praegu väga raske lahutada väljamõeldist reaalsusest, kuna need mõlemad on triloogias suurel 
määral ühte põimunud. Triloogia kirjutamine kestis ühtekokku üle viieteistkümne aasta. Selle aja 
jooksul jõudsin oma kangelastega niivõrd koduneda, et uurides raamatust uuesti nende eluteid, ei 
suuda eraldada tõelisi elusündmusi nendest, mis on välja mõeldud, nii-öelda konstrueeritud. 

Üks on selge: vaevalt oleksin suutnud kirjutada niisugust raamatut, kui üksiksündmused triloogia 
peakangelase, töölisnoore Vassili Mandžura elu kirjelduses poleks sageli ühtinud mu enese eluga. 

Sündisin väikeses vanaaegses ja maalilises Ukraina linnas Kamenets-Podolskis. Kuni 
Oktoobrirevolutsioonini oli Kamenets-Podolsk tüüpiline Vene keisri-riigi piiriäärne kubermangulinn. 
Seal puudus peaaegu igasugune tööstus: see oli kauplejate, ametnikkude ja käsitööliste linn. 

Oktoobrirevolutsioon tõi täieliku muudatuse meie linna tardunud olukorda. Vanade inimsuhete 
põhjalik purustamine ei innustanud mitte üksnes täiskasvanuid ja noorsugu, vaid ka. lapsi. 
Mängisime revolutsiooni, «tõukasime keisri troonilt», nimetasime oma vastaseid tol ajal äärmiselt 
solvava hüüdnimega «pursui». 

Kuid varsti tungisid Ukrainasse saksa okupandid ja nende järel Entente'i palgasõdurid — 
petljuuralaste jõugud. Nende juhid tahtsid Ukrainat lahutada Venemaast ja teha seda õitsvat maad 
kapitalistide asumaaks. Linn käis mitu korda-käest kätte. Pärast linna vallutamist hävitasid 
petljuuralased nõukogude korra esimesi idusid: nad hukkasid kommuniste ja nõukogude töötajaid, 
kehvtalurahvakomiteede esimehi ja esimeste komsomolirakukeste organiseerijaid. 

Esimese ppeglastegümnaasiumi, kus ma õppisin, võtsid ukraina natsionalistid oma võimu.alla. 
Seal levitati tarmukalt natsionalistliku kollase-sinise värvinguga skautlust. Vanemate klasside õpilasi 
võttis Petljura täienduseks oma ohvitserikoolidesse. Pedagoogid-petljuuralased mõnitasid igati 
agulilapsi. 

Kuid gümnaasiumis andis end algul varjatult ja siis järjest selgemini tunda klassiline 
kihistumine. Agulilapsed ootasid kannatamatult Punaarmee 

tagasitulekut. Taipasime järjest enam, et petljuuralaste jultunud käsilased on ukraina rahva 
vaenlased. 

Mäletan, kord läksin koos sõbraga juurviljaaeda, et murda noori maisi-tõlvikuid. Juurviljaaed oli 
kalmistu lähedal. Ja siis nägime, kuidas mitu relvastatud petljuuralast tõid kalmistukraavi äärde nende 
poolt tabatud bolševiku. Nad lasksid ta meie sumade all maha. Bolševik-partisan käitus vahvalt. Ta 
tundis põlastust oma timukate vastu ja hüüdis neile otse näkku: «Elagu Nõukogude Ukraina!» — 
ning öeldes neid uhkeid ja prohvetlikke sõnu, langes ta kalmistukraavi. See stseen vapustas meid ja 
me saime näitlikult teada, mida enesest tegelikult kujutasid petljuuralased, kes end nimetasid 
võitlejaiks Ukraina eest. 

Sellepärast võtsimegi suure rõõmuga vastu esimesi punaarmeelasi, kes mööda Kindluse silda meie 
linna sisse sõitsid. 

Täis erutust olid need kauaoodatud kohtumishetked Punaarmee eelvägedega, kes vabastasid meie 
piiriäärse ukraina linna petljuuralaste rämpsust. Meie, poisid, hoidsime kõige kallima kingitusena 
alal võitlejate ja komandöride käest saadud tühje padrunikesti, ja kui kellelgi meist õnnestus sõja- 
väehobuse seljas koos võitlejatega sõita jõe äärde hobuseid jootma, kadestasid säärast õnneseent 
kõik selle tänava poisid. Esimesed punaarmeelased, komandörrd ja poliittöölised olid meie 
esimesteks õpetajateks, nõuandjateks ja sõpradeks, olgugi et viimast sõna vaevalt saab tarvitada meie 
kohta: olid ju siis, 1919. aastal, meie põlvkonna inimesed alles kümne aastased. Kuid erakordse 
värskusega on meil igaveseks säilinud mälestused tollest esimeste aastate võitlusest nõukogude 
võimu eest Ukrainas. 

Kohe pärast petljuuralaste ja valgepoolakate purustamist hakkas kehtima nõukogude võim ja meie 
gümnaasiumis toimus põhjalik muudatus. Temast sai 1 Töökool, loodi õpilaste komiteed, usuõpetuse 
tunnid jäid ära. 

«Laste tundeid tuleb tugevasti vapustada, siis jääb kõik kaunis neile kauaks ajaks meelde,» 
kirjutas ühes oma kirjas suur vene kirjanik Nikolai Vassiljevitš Gogol. 

Niisuguseid vapustusi oli mu vanusekaaslaste ja mu enese elus väga palju. Traagilised muljed 
kõigest, mis petljuuralaste märatsemise aastail läbi elati, asendusid muljetega nõukogude võimu 
taaskehtestamise päevadest, mis olid kaunid ja täis revolutsioonilist romantikat. 

Hiljem, töötades Leningradi tehases «Bolševik», kirjutasin jutustused «Naabrid» ja «Samaealised», 
mis käsitlevad mu lapsepõlve. 

Neid jutustusi panid mind kirjutama mälestused sellest, mida olin esimestel revolutsiooniaastatel 
läbi elanud. Teile, noored, hästi tuntud luuletaja ja andekas toimetaja S. Maršak luges jutustuse 
«Samaealised» läbi ning ütles mulle: 

«Teate mis: arendage edasi oma kangelaste saatust. Ehk kujuneb sellest huvitav jutustus lastele ja 
täiskasvanuile.» 

Neist sõnadest julgustatuna hakkasin kirjutama jutustust «Vana kindlus». Selle aluseks said mu 
mälestused lapsepõlvest ja nooruseast, mille saatsin mööda Kamenets-Podolskis. : 

See muidugi ei tähenda seda, nagu oleksin jutustanud selles raamatus oma eluloo. 

Sellele eluloole on õige palju juurde mõeldud ja praegu, nagu juba vareni ütlesin, teeb mulle 
raskusi määratleda, kus lõpevad tõsiasjad, rrnlle pealtnägijaks ma ise olin, ja kus' algavad 
väljamõeldud sündmused, mis jutustusse on põimitud selleks, et see oleks huvitavam. 

Nägin oma silmaga, kuidas reeturid-petljuuralased hukkasid bolševiku. Jutustuses toimub 
mahalaskmine Vana kindluse õuel. Kuid selleks, et see sündmus oleks pugejale usutav ja et lugeja 
hakkaks armastama seda julget meest, kes ei võpatanud, kui tal surm silma ees seisis, ja kes teadis, 
mille eest ta sureb, tuli välja mõelda mahalastu elulugu. Nii tekkis üksikuist kokkupõimitud 
sündmustest bolševik-kaevuri Timofei Sergušini kuju, kelle 

surma eest poisid, «Vana kindluse» kangelased, petljuuralastele kätte maksavad. Nagu raamatuis 
kirjeldatud, raiuti pärast Punaarmee tulekut mälestussambale sõnad: «Nõukogude Ukraina eest 
võitlejale, Revolutsioonilise Sõjatribunali esimesele esimehele Timofei Sergušinile, kes langgs 
Petljüra bandiitide käe läbi». 

«Nii võis see elus siiagi,» mõtlesin, kirjutades seda dramaatilist peastseeni. Määras ju partei, 
revolutsiooniaastali niisugustele tähtsatele kohtadele just töölisklassi poegi, eriti aga Donetsi 
proletaarlasi. 

Ning ma ei eksinud. Alles pärast seda, kui jutustus oli ilmunud, sain Kamenets-Podolski 
ajaloomuuseumi töötajailt kirja, milles nad teatasid, et Vanas kindluses olid petljuuralased 
tõepoolest maha lasknud Revolutsioonilise Sõjatribunali esimehe Navrotski. 

«Vana kindluse» kirjutasin Leningradis pärast pikemat lahusolekut oma kodukohast Podooliast. 
Oma lapsepõlve ja noorusea muljete kontrollimiseks ning vigade vältimiseks kas või pisiasjus tuli 
kogu aeg võtta abiks arhiive, pealtnägijate mälestusi, ajalooraamatuid. 

Mu seltsimeeste ja raamatu esimeste lugejate hulgas leidus ka skeptikuid, kes arvasid, et pole 
mingit vajadust osutada raamatus niipalju tähelepanu ja raisata niipalju ruumi petljuuralaste 
kontrrevolutsioonilisele tegutsemisele kui ajaloolisele nähtusele. 

«Petljuuralaste kontrrevolutsiooniline liikumine on jäädavalt purustatud meie nõukogude relvade 
jõuga, nende ellujäänul atamanid hulguvad ringi kuskil välismaal ja kas on vaja meelde tuletada, 
pealegi veel meie nõukogude noorsugu käsitlevas raamatus, kõiki neid kollaseid-siniseid kaabakaid?» 
ütles mulle kord keegi mu sõpradest. 

Vaidlesin talle vastu. Tõendasin, et kuigi petljuuralaste kontrrevolutsiooniline liikumine purustati, 
on siiski alles jäänud kapitalistlik ümbrus. Nende ninamehed — kõigi maade kapitalistid, alates 
maailma suurimast naftatöösturist Henri Deterdingist ameeriklase Hooveri, Winston Churchilli ja 
Rockefellerini koos deniikinite, mahnoode, millerite ja muude interventide jõukude eestvedajatega 
hakkasid juba kahekümnendail aastail enda ümber koguma petljuuralaste riismeid koos nende 
«ideelise» pagasi pehkinud rämpsuga. Sellepärast tuli nõukogude lugejale meelde tuletada ka seda 
liiki natsionalistlikke vaenlasi, õpetada lugejat neid ära tundma ja eraldama nende võtete, nende 
käitumise järgi, nagu me näiteks eraldame rästikut vaskussist, kobrat latsutajast maost. 

Möödunud suvel oli mul juhus külastada piirivalvureid ühes Nõukogude Liidu lõunapoolses 
piirivalvepunktis. Piirivalvevägede leitnant, kes oli mu saatjaks, ütles mulle, et ümbruskonnas 
leiduvat palju usse. 

«Tunnimehed lebavad varitsuspaigas — ja kaebavad. Kogu ümbrus on sahinat täis. Kuid meil on 
ju teada: selleks, et vaskuss viseldes ei saaks nõelata, tuleb pöörata ta selg päikese poole. 
Päikesekiired pimestavad ussi, ta ei suuda täpselt viselda ja teda saab kergesti surnuks litsuda.» 


Tahtsingi oma triloogias näidata kollase-sinise värvusega madude käitumisviise ja õpetada 
nõukogude lugejat, kuidas parajal juhul nendega arveid õiendada. See näis mulle eriti tähtsana veel 
sellepärast, et kõik meie paljurahvuselise kodumaa ajaloolised vaenlased on juba ammust ajast 
pannud oma lootuse alatutele ukraina natsionalistidele, kes võiksid neile abiks olla Ukraina 
lahutamisel Venemaast. 

Juba üheksateistkümnendal sajandil lobises saksa imperialismi juht ja ideoloog, Saksamaa 
kantsler Otto Bismarck kogemata oma plaanid välja, öeldes, et temale väga meelepärane Ukraina 
lahutamine Venemaast oleks viimasele kõige raskemaks amputatsiooniks. Mitte asjata ei hellita 
inglise-ameerika sõjaõhutajad ka praegu neidsamu Nõukogude Liidu tükeldamise plaane ega korja 
kõigist Euroopa väravaalustest üles reetureid, nende hulgas ka truult hitlerlasi teeninud ukraina 
natsionalistlikku rämpsu, keda nad 

nüüd on võtnud enese juurde teenistusse, ega püüa neid ellujääirid petljuuralasi salaja saata 
rahvademokraatiamaadesse ja Nõukogude Liitu. 

Kahes esimeses jutustuses olen täiskasvanute negatiivsete kujude hulgas ühtlasi pikemalt 
kirjutanud petljuuraUste skaudist, arstipojast Kotka Grigorenkost. 

Kirjeldades Kotka Grigorenkot,« nägin kogu aeg enda silme ees üht meie gümnaasiumi 
petljuuralaste juhti, kellega minu vanusekaaslastel, kes pooldasid nõukogude võimu, tuli ette ohtrasti 
kokkupõrkeid. Kahekümnendail aastail läks see tüüp, kes mulle oli Kotka algkujuks, 
salakaubavedajate kilda ning pages üle piiri. Nii ma sellest kirjutasingi triloogias. 

Pärast sõda sain juhuslikult teada selle petljuuralase edasise elukäigu. Selgus, et ta 1939. aasta 
sügiseni elas Peremõšlis, oli salaja politsei agendiks, reetes pilsudskilastele revolutsiooniliselt 
meelestatud ukrainlasi, ent siis, kui 17. septembril 1939. aastal Punaarmee väeosad läksid üle 
Zbrutši appi oma veresugulastele, lääne-ukrainlastele, hakkas sel reeturil, keda ma kirjeldasin 
raamatus Kotka näol, hirm rahva kättemaksu ees ja ta pages Krakovi, kus hitlerlased tol ajal 
formeerisid säärastest lurjustest niinimetatud «Ukraina leegioni». Koos selle «leegioniga» viibis too 
petljuuralane — Kotka Grigorenko algkuju — 1941. kuni 1943. aastani Ukrainas,, ent pärast 
hitlerlaste täielikku lüüasaamist Stalingradi all pages Hamburgi. Selles Saksa linnas seadis ta sisse 
poe ja hakkas müüma pudukaupa. Pole sugugi võimatu, et ta praegu peale kauplemise töötab veel 
Ameerika salaluures, täpselt samuti, nagu ta paljude aastate kestel oli panide Poola politsei teenistuses. 

Niisugune on selle reeturi, tundmatu päritoluga palgalise agendi saatus, keda ma triloogias 
nimetasin Kotka Grigorenkoks. 

Pean ütlema, et Kotka Grigorenkp saatus on tüüpiline petljuuralaste skautidele, kes alustasid oma 
«karjääri» veel noil aastail, kui Petljüra inglise kindrali ja salaluure meistri Baden-Powelli nõuandel 
hakkas Ukrainas moodustama skautidest natsionalistlikke väeosasid. 

Nõukogude piirivalvurid-tšekistid, kes kolmekümnendal aastail likvideerisid kapitalistlike 
riikide agentide salaluurajate võrgu Edela-Ukraina piirirajoonides, jutustasid mulle, et nende poolt 
kahjutuks tehtud ja tabatud rahvavaenlaste — ukraina natsionalistide — hulgas leidus palju endisi 
skaute. 

Ja ma taipasin, et ma polnud asjata oma raamatus pühendanud hulga lehekülgi skautlusele, mis 
piiri taga seniajani edasi elab. 

Kui ilmus jutustus «Vana kindlus», ei teadnud ma veel, kas jätkan jutustamist selle peategelaste 
elust, kuigi pean tunnistama, et mul polnud tahtmist neist lahkuda. Kuid siis saabusid esimesed 
kirjad lugejailt. Ühes kirjas esitab noor lugeja Ipatovo külast Ordžonikidze kraist mulle küsimuse: 

«Kas need poisid, kellest te kirjutasite «Vanas kindluses», elavad või mitte? Kui nad peaksid elus 
olema, tervitage neid minu poolt! Nägemiseni! 

Teie elus ja terve Nikolai Korobka.» 

Niisugused lihtsad ning siirad kirjad veensid mind selles, et lugejaid huvitab «Vana kindluse» 
peategelaste edaspidine saatus. Kirjanik Jevgeni Petrov, üks minu esimesi kirjanduslikke nõuandjaid, 
soovitas mulle samuti jätkata jutustust esimese raamatu peategelastest. 

Varsti pärast seda kirjutasin teise jutustuse «Maja, kus viirastuvad tondid», (hiljem panin sellele 
pealkirjaks «Dnestri kallastel»). Selles jutus on kirjutatud sellestsamast Kamenets-Podolski linnast 
nõukogude võimu esimesel etapil. Alles aasta või kaks tagasi olid selle linna kaljuseid tänavaid 
mööda pagenud Pilsudski leegionärid ja nende petljuuralastest sabaräkud. Ameerika, Inglismaa, 
Prantsusmaa ja teised kapitalistlikud riigid saatsid oma tolleaegsete vasallriikide — Poola ja 
Rumeenia — kaudu Nõukogude piiri-rajoonidesse palgalisi jõuke. Elasin tookord koos emaga 
nõukogude- ja parteikoolis, kus õppisid Ukraina piiriäärsete ringkondade kommunistid ja 

kommunistlikud noored. Ma vaatlesin nende elu ja olin neile kade sellepärast, et nad olid minust 
vanemad, püüdsin neist igas asjas võtta eeskuju ja tahtsin kiiremini saada täiskasvanuks. 

Kui sain kommunisitlikuks nooreks ja eriülesannetega väeosa kommu-naariks, tuli mul isiklikult 
osa võtta ühe Dnestri-äärse sovhoosi kaitsmisest jõugu kallaletungi vasju. 

Paljudesse triloogia teises osas kirjeldatud Vassili Mandžura seiklustesse on põimitud mu 
isiklikke läbielamusi. 

Varsti pärast meie rahva võitu hitlerliku Saksamaa üle, 1945. aasta kevadel, peatusin oma 
teekonnal Tšehhoslovakkiasse mõne päeva väikeses Taga-Karpaatia linnas Mukacevos. Elasin 
kohaliku elaniku juures, kes oli osa võtnud vastupanuliikumisest okupantide vastu. Ühel õhtul, sorides 
ta raamatuid, leidsin ootamatult õige lagunenud eksemplari raamatust «Maja, kus viirastuvad 
tondid», mis oli «Detizdati» poolt välja antud 1941. aasta kevadel. Kuidas võis see sattuda Taga- 
Karpaatia linna, kus tookord peremehetsesid admiral Horthy fašistlikud jõugud? 

Raamatu omanik jutustas mulle selle raamatu ebatavalisest saatusest. 

Ühe tema sõbra, Taga-Karpaatia elaniku, viisid Horthy sandarmid vastu ta tahtmist tollal 
hitlerlaste poolt okupeeritud Ukrainasse, kust ta varsti põgenes. Tagasiteel kodukohta sattus ta 
Stanislavi piirkonnas asuvasse Kolomõja linna, kus hitlerlased parajasti rüüstasid kooliraamatukogu. 
Koha-likud elanikud korjasid raamatuid kokku. Ka kõnesolev mees võttis paar raamatut. Ta peitis 
need oma sõdurikotti ja ületanud mägiradade kaudu Kar-paatide mäeaheliku, tõi need raamatud oma 
mõttekaaslastele. Õnneliku juhuse tõttu leidus raamatute hulgas ka minu jutustus «Maja, kus viiras- 
tuvad tondid». Hilistel sügisõhtutel lugesid petrooleumilambi valgel seda raamatut tulevased noored 
partisanid, kes aitasid Nõukogude armeel Karpaatide lõunapoolselt nõlvalt pääseda käredavoolulise 
Tisza orgu. Neid mu raamatu lugejaid kohtasin, kui sõda oli juba lõppenud. Üks neist ütles mulle: 

«Nüüd olete meie võlglane. Kirjutage raamatule järg. Jutustage, mis teie kangelastega juhtus 
pärast vabrikukooli lõpetamist, kuidas nad tehaees töötasid, püüdke edasi anda meile, kes me 
nõukogude võimu tulekut nii kaua oleme oodanud, neid suuri.kogemusi, rnis võimaldab kasvatada 
uusi inimesi, kes oleksid vabad alandavast kapitalistlikust orjusest.» 

Ja ma pöördusin uuesti tagasi «Vana kindluse» kangelaste maailma, kust olin juba lahkumas. 


Triloogia viimane osa kannab nime «Linn mere ääres». Siin räägitakse raamatu kangelastest juba 
kui täisealistest inimestest, nende tööst tehases, nende kui tulevaste ko,mmuanistide moraalsete 
omaduste kasvatamisest. Triloogia epiloogis toimub tegevus juba pärast sõda, meie päevil, ja ühtlasi 
jutustatakse siin, kuidas kindral Leljušenko tankistid kuulsusrikkalt kaitsesid Vana kindlust. 

Jutustuses «Linn mere ääres» tahtsin kirjutada oma kangelaste kui kommunistlike noorte 
ainulaadseist noorusaastaist, sellest, kuidas nejnad, meie partei ustavad abilised, alustavad oma 
iseseisvat töörikast elu nõukogude tehases, innustatuina suurest tulevikuunistusest. Olen- ise olnud 
vabrikukooli õpilane, olen töötanud valajana lõunas, ühes mereäärses tehases ja selle elu tundmine 
tuli jutustuse «Linn mere ääres» kirjutamisel mulle käsuks. 


Teose kõik kolm osa on kirjutatud mina-vormis. Sellepärast peetaksegi Vassili Mandžurat tihti 
autoriks. 

Tahtsin kirjutada raamatu «Linn mere ääres» ja üldse kogu triloogia nii, et see tugevdaks 
nõukogude lugeja valvsust, meenutaks talle piiritaguseid vaenlasi, kes pirüavad saata meie maale 
oma alatuid agehte. 

Juba sõja ajal komandeeriti mind Ukraina läänepoolsetesse vabastatud oblastitesse ja ma võtsin osa 
fašistide julmuste uurimisest. Ja igal pool, kus 

sattusime, sakslaste-gestapolaste metsikutele tegudele, leidsime ühtlasi ka jälgi ukraina natsionalistide 
verisest tööst, nendesamade natsionalistide tööst, kes jutustuses «Vana kindlus» lasksid; maha 
bolsevik Timofei Sergušini nüüd aga, pagenud üle piiri, teenivad sõjaõhutajaid. 


Mida siis tahtsin lugejaile ütelda »ma triloogiaga «Vana kindlus»? 

Tahtsin näidata, kuidas Lenini-Stalini partei juhtimisel kasyasid lastest täisealisteks minu 
sugupõlve inimesed, keda ma raamatus nimetan «revolutsiooni esimesteks võrseteks». 
Kahekümnendail aastail võtsid nad vaimustusega vastu kommunistliku noorsooühingu 
liikmekaardi, neljakümnendate aastate keskpaiku aga kandes õlakuil majorite ja alampolkovnikute 
tärne, viisid nad võimsad nõukogude tankid rünnakule fašistide koopa, Berliini vastu. 

1953. 

Vladimir Beljajev 


